
UNJOLOL YOL TI' VIAK'LA TXUMB'AL U 
TIOXH TU KUYOLB'AL 


I. Vipaasal tu kuyolb'al 


Aatz cheel, tiira nikutxuq'txune! tan, elyu!l viAk'la Txumb'al U Tioxh 
(Nuevo Testamento) tu kuyolb'al. Sa'xhiloch'o' ti! tootzajil u Yolb'al Tioxh 
b'a'nil kam nitale' utz, kam u tokeb'al. Sib'al ko'xh aanima aq'onin ti' 
iveete!. Ech ni'xhkuk'amab'e te ti! vitiempo utz, u taq'on veti'ana. Tan 
jatpajul ko'xh vetka'pajuli. 

Aatz viAk'la Txumb'al U Tosch tu kuyolb'al tza', a! vetqiq'o tetz ti! 
ipaasal tu kuyolb'al u “Reina Valera Revisión 1,995” tu kastiya. Loq' 
b'enchimal vetkujal b'iil oj b'a'n b'itoj u tokeb'al u Yolb'al Tioxh tu 
va'toj versioon vetqila. A! vetb'enk'o' ti' u tokeb'al, yit! tiira literaal koj 
mutaq'ax elo'p tu kuyolb'al vetb'anaxi. Yit! a! koj vetb'enk'o' ti! aas 
ab'iste yol b'axal utz, tika'paj tatin tu kastiya. 

B'enchimal atil ma'j tokeb'al aas vi tiira vatzsaj koj tel tu u versii- 
culo tu kastiya. Loq' tootzajich q'u aanima nichsik'len tzi', kam u 
tokeb'al. Aya! va'l “implícito” chu tel tu kastiya. Pek vetb'ens vatzsaj tu 
kuyolb'al ti' talax u tokeb'al. A' teku'en va!l “explícito” ib'ii tu kastiya. 
Echa' u yol “totztioxh”. Yit' ela koj u tokeb'al tuch' va'l tu kuxo!l cheel. 

Atil kam nichtal q'u tz'ib'an tetz u Yolb'al Tioxh aas yit' vatsaj koj 
sukuvatz. Echa! tzi' nichik'am ti' kam ti! talax q'ul ichusb'al. Echtzixe't 
vatzsaj nigal u nojla tokeb'al tu kuyolb'al. Echa' ma'l va'l nitale' aas 
“ik'oxb'al u Tioxh xe! u tze!” chia. vm a! koj chit nitale' aas nojchit atil 
ik'oxb'al u Tioxh. Pek niko'nik'am ti! u k'oxb'al ti! talax ma'j chusb'al. 

Ta'xh nitelu'l viAk'la Txumb'al U Tioxh tu kuyolb'al cheel. Ye'saj saelu'l 
u Antiguo Testamento. Log! nitektuch aq'on ti'. Ech saelu!'l tu kuyolb'al 
majte. 


II. Q'u tz'ib' nib'anb'el tuul 

A! q'u tz'ib' vetkutxakunsa ti! itz'ib'al u Yolb'al Tioxh tu kuyolb'al tza!: 
a, aa, b', ch, ch', e, ee, i, ii, j, k, k', l, m, n, o, oo, p, q, q), r, S, t, t', tx, tx', tz, 
tz!, u, UU, v, x, Xh, y, '. 

Aatz u accento niku! tu junun yol tu kuyolb'al, a! niku'k tu u 
penuultima siilaba. Echa' q'u yol: táq!il, nítxa!, ótzotz. Yit! ministeer koj 
satz'ib'al q'u accento ti! q'u yol tzi' tan, ootzajimal nal texhtu' til niku'ka 
niyolonka. Yitle'ch a! tu kastiya aas chukchaj niku'ka. Echtzixe't 
ministeer nitz'ib'ale'. 

Pek atil yol nikuk'am ti!, b'enchimal tu kastiya, tu griego oj tu hebreo 
aas chukchaj iku' u accento ti'. Yit' tu u penuultima siilaba koj niku'ka. Ech 
aatz nitelu'l ma'j yol ech tzi!, niqoksa va't vocaal k'atz va!l atilnale. Ka'va!l 
tek vocaal ivatzil kutz'ib'at u accento niyolonka. Echa' u yol “rixhitool” tan, 
a! niku'k u accento tu u ya'teb'al siilaba. Nim tuul u “o”; ka'va'l tek “oo” 
atile ivatzil u accento. Kalab' tere'n yol aas ech tzi', echa' q!u'l tza!: 
“Kkaxhlaan”, “alkavaar”, “ministeer”. Ech a! nigiq'o tetz til niku'k u accento. 
A! nikutz!lajsav ok va't u vocaal. Ech paje' q'u yol al: “Jesuus”, 
“vautisaar”, “Macedoonia”, “Greecia”. Ye'xhkam nikutz'ib'a u tal accento 
tan, ka'va!l nal vocaal nikub'an tu kuyolb'al. 

Atil unjot yol nikuk'am ti! tu kastiya aas nim tuul u vocaal tab'ile' utz, 
si'ane! ma'kojkutz'ib'a va't vocaal k'atza. Echa! q'u yol: Roma. “Rooma” chi 
koj vetkub'ana. Pek ye'xhkam kutz'ib'a ka!va'l vocaal tan, ootzajimal nale 
aas a! niku'k u accento tu q'u siilaba ech tzi'. Echat ko'xh q'u yol tza' majte: 
Pilato, Santiago. 

Ech paje! q'u yol “Saulo”, yit' “Saaulo” chikojo'. Si'ane! aas ma'koj- 
kutz'ib'a ok va't vocaal k'atza, pek ye'xhkam. Tan echen sako'nkaa 
sukuk'u!l ab'iste vocaal niku! u accento ti'. 

Atil unjolol tz'ib' tu kastiya aas ye'k nal tu kuyolb'al, pek nikuk'am ti', ti! 
itz'ib'al unjolol yol. Echa' q'u yol “Nazareet”, “Diootrefes”, “camello”, tuch' 
“kostuumbre”. 


II. Vimolot tib' u 27 u! tu viAk'la Txumb'al U Tioxh 
tu yolb'al griego b'axa 


Aatz tek b'en tiempo tuul, titz'a q'u niman tetz u Jesuus aas kajay q'u 
kam ak! teku'en tan, ok ti! u Jesuus. Ech xe't motx itz'ib'a u! aas niyolon ti' 
u vatz iq'ii u Jesuus utz, ti' q'u kam i'ana. Loq' u Tioxhla Espiiritu aq'on 
iyol ti! talax q'u kam tila tab'i Katz u Jesuus. Echa! nital u Ka'b! U! Xe! U 
Timoteo 3.16. Ech motx taq' ku! tib'eyil kam chusb'al mail inimal sab'anaxi. 
Tan atich tere!n chusb'al aas nichko'nik'am ti! u Jesuus. Utz ech tek motx 
xe't ipaxsa itziiul q'u b'a'nla chusb'al ti' u Jesuus tulaj tenam tzian. Log! 
anal motx tz!ib'al q'ul ichusb'al u Jesuus aas ma'tich tel ma'j 15 ya'b' ikam 
u Jesuus. Tu yol ko'xh nichipaxsav siatzaj q'u yol ti! u Jesuus b'axa. Ech 
tixo'l q'u u! q'u'l tz'ib'ali Gi, atich ma'l 27 aas tiira techal utz, ib'o'q'ol 
siatz. Aatz tek ma'tich tel 200 ya'b' ikam u Jesuus, ok ib'ii q'u 27 u' 
ib'o'g'ol tzi'; a! ib'ii oki Ak' Nuk'u!m (Nuevo Testamento). 

Bien b'iil tiempo ti' inuk'it tib' u 27 u! tzi' utz, tuul ye'sajich telu'l. Aal a! 
nichtiq'ol tetz b'axa u Antiguo Testamento. Aya! viBiiblia q'u Israeel niyol- 
onka. A! va'l nichitxakunsa q'u puera aanima q'u'l nichitok ti! inimal u 
Jesuus, tuul nichik'ul q'u chusb'al majte q'u'l nichitz'ib'a opon q'ul ichaj u 
Jesuus tzixe'. Ech nichixaansa paal siatzaj til tenam atik niman tetz u 
Jesuus. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


Pek atich niman tetz u Jesuus tulaj tenam tiira tzian majte. Ech ye! nich- 
itz'aj ma'l u coopia siatzaj. Ech xe't tek motx teesa icoopiail u b'axa ui. Utz 
coopiaich tek q'u'l nichichaj b'en niyolonka. 

Tuul ko'xh nichipaal u tiempo, aal chit nichib'anb'el q'u 27 u! tu q'u 
niman tetz u Jesuus tzi'. Ech q'oon tek txake'i aas ta'xh q'u chusb'al 
ib'o'q'ol sanimali tzi'. Tan paal itxumb'al tuul aas yit' iyol ku'en koj 
aanima. A! chit ik'ujb'a!l u 27 u! tzi! tu u ya!b! 367 ma't titz'pu u Jesuus 
(m.t.J.). 

Pek aatz q'u b'axa chaj u! q'u'l meero itz'ib'a q'u tz'ib'an tetz, jolol tz'ej- 
xinaj. Ye! ootzajib'e kam i'ana, ta'xh atil unjolol q'ul icoopiail. Loq! ox tanul 
ko'n q'u'l tiira o'ten b'iil. Aya! q'u!l tz'ib'al tu q'u ya'b' 200 — 300 m.t.J. 
Atil unjot coopia majte, aya! q'u!l tz'ib'al tu q'u ya'b' 400 — 600 m.t.J. aas 
b'enchimal nijal b'iil viyolon tuch' q'u'l o'ten b'iite. Ech nituch bi! ka!- 
tziiunchil ti! niyolonka. Utz atil ok techlal tu u qetz tza! ab'iste q'u tanul 
ech b'anel taq'o tzi'. Aatz u echlal ato'k aya!, va'l tza!: [ ]. 

Unchee' q'oon tek xe't ikaa u Antiguo Testamento tika'b'. Log! vm ti' koj 
aas sa!tekeesalka tu u Yolb'al Tioxh, pek ministeer saoki. Tan nik'uche! kam 
q'u kam alich tu u Tioxh si'ane' utz, tzojpu tu viAk'la Txumb'al U Tioxh. 
Aatz tek ma'tich tel 500 ya'b' titz'pu u Jesuus, k'ujb'a'l tek b'a'nil aas ye'k 
ikaa tib'ilaj ka! tanul q'u u! tzi'. Ech motx imolo tib' utz, a! teku'en a! va!l 
Biiblia chu te'l cheel. 


IV. Q'u vatzil u! txakun ti' itz'ib'al viAk'la Txumb'al u Tioxh 


Aatz ko'xtene, ye'kich u! echa! va'l nib'anb'el ti! itz'ib'al yol cheel. 
Pek b'axa a! nichib'anb'el ma'l u kam papiro ib'ii, echa! aa. Aatz u tal 
tze! tzi', a! nichich'iik tzi' u nima! Nilo ib'ii. Yit' tiila Gel koj, pek 
natx'kin. Log! chuykin. Nichitzok'axe'. Nichteesal oul ixaj. Ech nich- 
ivech'q'ul b'iil. Utz ech nichixhejul tuul. Utz nib'ens ma'l Din kam. 
Ech nichichupax tuch' tere'n imol. Mail lankin ni'elka. Ech nichitzaj- 
sale'. Utz a! tek va'l nichitxakun vatzil ui. Nichtuch tz'ib' siatz. Aatz 
ma't tuch! tz'ib' siatz, nichtekib'olq'il tuul. Choktaj Q'u Kam Ib'axab'sa 
Talax U Tioxh (Apocalipsis) 5.1. Ech nikolche'. Log! ye'xh jank'al nich- 
iq'i'e' tan, nichipok'te!' oj nitx'ajmu tuul ti! ib'anb'ele'. Oora ko'xh b'iil 
nichtel titxa'k niyolonka. 

Xamtel tek tuul, chokax va't txumb'al ti! va't vatzil u', a! teku'en a! va'l 
pergamino chu te'le'. Aatz u kam tzi', itz'u'mal txokop. Nichitxikaxe'. Ech 
tek nichib'anax tuche'. Utz nichpajtuch tz'ib' sii'. Tiira b'a'n. Maas tiich 
ik'u'l vatz u papiro tzi'. 

Unchee! a! q'u kam nichitxakun majte ti! itz'ib'al u Yolb'al Tioxh ru. Ti! 
txokop, ti! Gel txakuni niyolonka. Loq' ma'l ka'va'l ku'en koj nich- 
ib'anb'ele', pek sib'al. Tan nichkojichaav kajay u Yolb'al Tioxh tu ma'l ti' 
txokop. 

V. Vipaalsal tu unjot yolb'al 


Aatz kajay viAk'la Txumb'al U Tioxh, a! tz'ib'alik tu u yolb'al griego. 
Ta'xh nichsik'len utz, nichab'in q'u aanima q'u'l tootzaj griego niyolonka. 
Pek axhib'i sib'la aanima ok ti! u Jesuus k'uxh paarten iyolb'al. Ech 
ministeer nichisave' aas sapaasal u Yolb'al Tioxh tiyolb'al majte. Ech 
sa!xhel itxumb'al tu u Yolb'al Tioxh b'a'nil. A! ixe't ipaasal b'en u Yolb'al 
Tioxh tu unjot yolb'al aas ma'tich ib'enje! u Jesuus tu Amlika. A! q'u yolb'al 
paasalik ben tza!: yolb'al Siiria, yolb'al Egipto, yolb'al Etiopia, yolb'al 
gootico, u latiin, yolb'al Armeenia, yolb'al Georgia. Aatz va'l tu yolb'al 
latiin, a! b'anon ma'l u vinaj Jeroonimo ib'ii. Tu griego teesava utz, taq! 
b'en tu yolb'al latiin niyolonka, tu u ya'b' 410 m.t.J. (ma't titz'pu u Jesuus). 
Utz kam koj toke', pek ti! tan, ta'xh ma'l yolb'al nichitxakun tikuenta u 
impeerio Romano u latiin tzi' utz, ti' majte tan, aye'nich u q'esal totztioxh 
tu Roma. 

Aatz tepaj tu q'u ya'b' 1,375 niya! opon tu 1,576 m.t.J. paasal b'en tu 
unjot yolb'al aya! q'u!l tza': yolb'al inkelexh tu 1,382, yolb'al alemaan 
1,450, yolb'al kastiya 1,569. 

Aatz tek cheel, kamal maas ma'j 3,000 yolb'al atilku viAk'la Txumb'al U 
Tioxh. Utz antu tek tu u kuyolb'al atik majte. Loq' kamal atil va'toj 3,000 
yolb'al aas ye'saj ipaal b'en viAk'la Txumb'al U Tioxh tuul majte. Ech ye'k 
saqitz'a aas tu kastiya tz'ib'alik u Yolb'al Tosch utz, ta'xh ma'l patroon atile. 
Tan traduccioon paj u kastiya majte. Echat ko'xhtu' u qetz tu kuyolb'al aas 
traduccioon paje". 

1 U Tio 


Q'U B'A'NLA CHAJ CHUSB'AL 
TETZ U JESUUS ITZ'IB'A U TIO 


Yol ti' u u! tza' 

Aatz u u! tza!, a! tz'ib'an ma'l q'u chusulib' va'l Tio utz, Levii ib'ii majte. 
Choktaj tu u u' tza' 9.9-13; 10.1-4. Jajol ja'mel alkavaarich u taq'on u vinaj 
tzi'; lochol tetz u ijlenal tu Roma ti' teesal puaj ti' q'u tetz aa tenamil tu 
Israeel. Tiira ixvamich q'u aanima tu q'u aa Israeel q'u'l ech aq'on ni'ane' 
va'l ni'an u Tio tzi'. Pek u Jesuus sik'len. Ech taq'ka u taq'on ti' ixamb'u ti'. 
Kamal aa Galileaich u Tio tzi'. Ech tiira a' ilon ab'in q'u kam k'atz u Jesuus. 

Aatz q'u kam itz'ib'a u Tio tza', tzi'tzoch chit talax i'ana. Nitale' kam 
kam uch ti! va'te. Echa! tzi' aas kam i'an u Jesuus tu ma'l mu'k'ul, ech kam 
tepaj i'an ti! majte. A! q'u'l nik'uch u Tio tzi'. Ech a! u jalb'al tib' tuch' q'u 
kam itz'ib'a u Kuxh, u Lucas, tuch' u Xhan. Nimna'l tu U Tio 8.1, 5, 14, 16. 

Ye! maas ootzajimal kam tuul tz'ib'al u u! Tio tza'. Nitalaxe! a! itz'ib'ale! 
aas ye'sajich tuch u mam ch'a'o tu u ya!b! 70 m.t.J. tixo'l q'u ya'b' 56 — 60. 
Ma'xoj 1,940 ya'b' cheel. Kajay q'ul iyol u Tio tza', a! tz'ib'alik tu yolb'al 
griego, k'uxh arameoich viyolb'al tu u titz'peb'al. Ye' ootzajib'e til atichku 
u Tio tzi' aas itz'ib'at u u' tza'. 

Nimna'l tu q'ul iyol u Tio tza', aas a! nitz'ib'av u u! tu q'u Israeel tza'. 
Echtzixe't kaana nital ti' u titz'peb'al u Jesuus aas ab'il meero q'ul ik'uy 
imam. Vatzsaj nik'uche' aas nojchit itu'xh ixalam u Abrahaam tuch' u 
Daviid. Nitale' ab'il q'ul ik'uy imam u Xhep. Sib' yol nital u u' Tio ti' q'u 
q'esal uq'ayb'al majte. Nik'uche' aas ye' nitx'ol tiq'ol u yolb'al Tioxh vatz 
q'u aanima. 

Nipajik'uch u Tio tu u u' majte tza' aas a' viTxaaom u Tioxh u Jesuus. A' 
va'l nichtal u Tioxh ko'xtene aas sauli. Nichok txumb'al u Tio kani'ch tok 
tivi' q'u Israeel kajayil si'ane' aas nojchit a' viTxaaom u Tioxh u Jesuus tan, 
ye't k'ulax tu q'u q'esala. Sib'al q'u yol b'axab'samich talax ti' u tuleb'al u 
Jesuus tzojpi va'l tootzajich q'u Israeel tu u o'tla mantaar. 

Tiira titz'a u Tio b'a'nil kani'ch itz'ib'al vichusb'al u Jesuus si'ane'; ti' 
ichustu tu q'u Israeel kam b'anel tu viak' txumb'al u Jesuus iq'omal. Tan 
paarten vatz u o'tla mantaar. Echtzixe't o' tanul el tu q'ul iyol i'an ti' 
ichusax viQ'esalail u Tioxh va'l ul i'an u Jesuus. Aatz u b'axa, aya! va'l 
“Sermón del monte” chu te'l tu kastiya. Atil tu u 5.3—7.27. A' u mantaar 
tetz q'u aanima nitok ti! u Jesuus; kam itxumb'al samotxi'ane' niyolonka. 
Kam echa' i'an u Tioxh aas taq' mantaar tu u Moisees tu u Antiguo 
Testamento sinima q'ul itu'xh ixalam u Abrahaam, echat va'l i'an u Jesuus 

nital u Tio tza'. Taq' mantaar sinima q'u niman tetz tikuenta u ak'la 
txumb'al tetz u Tioxh. 

Aatz u ka'b' tanul, aya! va'l nital u Tio tu u 10.5-42 kam va'l tal u Jesuus 
tu q'u chaj, aya! q'u q'esala xo'l q'u niman tetz u Jesuus q'u'l b'axa paxsan 
u b'a'nla chusb'al. 

Aatz u toxva' tanul, aya' va'l tu u 13.3-52 nital unjolol chusb'al u Tio ti' 
viQ'esalail u Tioxh q'u'l tal u Jesuus. Chukchaj kam nik'am ti'. 

Aatz tek u kaava' tanul yol itz'ib'a u Tio, aye'n tu u 18.3-25. Nichusun u 
Jesuus ti' u kuyb'al, ti' u je'saib'. Nitale' kam ech vitxumb'al q'u aanima 
si'ane' q'u'l nitok ti' viQ'esalail u Tioxh. 

Ech tu tek u ya'teb'al tanul, aya' u 24.4—25.46, nital u Tio kam tal u 
Jesuus ti! vitzojpu viQ'esalail u Tioxh; aya! u ka'b' tuleb'al u Jesuus. Aatz 
q'u yol tzi', ni'xhik'ul tib' tuch' va'l tal u Xhan tu Q'u Kam Ib'axab'sa 
Ik'uchax U Tioxh (Apocalipsis). vi maanxho tere'n koj tul u Jesuus si'ane'. 
Su'li'an ijlenalil, tinujul chit si'ane'. Satoksa q'u qelol tu choob'al paav utz, 
sik'uch vib'a'nil tu q'u niman tetz. Echa' va'l nititz'a q'u Israeel. Nik'uche' 
niyolonka aas nojchit ijlenalil su'li'an u Jesuus xo'l q'u Israeel. 

Loq' k'uxh a' chit niyolonku u Tio ti' o' tanul q'ul ichusb'al u Jesuus, 
nital ka'va't majte. Aya' u mam tijle'm u Tioxh ul ik'uch u Jesuus tu q'u 
mamaj txaichil i'ana. Tan nojchit Tioxh atich k'atza. Utz a' u ijlenal tetz q'u 
Israeel tu u Tioxh, k'uxh ye't k'ulax tu q'ul iq'esala. 

Nik'uch u Tio majte aas tiira tz'ejxinaj vitxumb'al utz, vichusb'al q'u 
q'esal aa uq'ayb'al xo'l q'u Israeel. Paarten talax q'u kam tetz u Tioxh 
nichi'an tu q'u aanima. 

Ta'ntioxh tu u Tioxh isik'le u Tio. Aya' ma'l u vinaj aa txumb'al atich 
iestuudio. Ech tiq'aq'al atil u u' tetz b'a'nla chusb'al “evangelio” quxe' cheel 
tza'. 

U VATZ IQ'II ISAJ U JESUUS 


Kam ya'b' 


7—6y.t.J. 


5 y.t.J. 


4 y.t.J. 


3 y.t.J. 


6 — 7 m.t.J. 


26 m.t.J. 


27 m.t.J. 


Q'u kam i'an tu vich'ooil 


Alax tu u Li! aas saitz'pu u Jesuus k'atza. U Lucas 1.26-38 

Titz'pu tu Beleen. U Tio 18.25; U Lucas 2.1-7 

Ex sajiloj tu unjolol q'u xeen karne'l tu Beleen. U Lucas 
2.8-20 

Oksal vatz u kuB'aal tu vikuentail u totztioxh tu 
Jerusaleen. U Lucas 2.21-40 

Ex sajiloj tu unjolol q'u aa txumb'al ti! tx'umi'l. U Tio 
2.1-12 

Iq'ol b'en tu Egipto. U Tio 2.13-16 

Iq'ol k'asu'l tu Egipto; ex jeje'oj tu Nazareet. U Tio 
2.19-23 

B'en tu Jerusaleen aas kab'laalich iya'b'. U Lucas 2.41-52 


Q'u kam i'ana aas vinajtuich teku'en 


Ib'an ivautiismo tu a'. U Tio 3.13-17; U Kuxh 1.9-11; U 
Lucas 3.21-23; U Xhan 1.29-39 

B'anax provaal isub'ax tu u tx'i'li'inaj. U Tio 4.1-11; U 
Kuxh 1.12-13; U Lucas 4.1-13 

T'an u b'axa txaichil tu Canaa. U Xhan 2.1-11 

Tojcha el q'u aa k'a!y tu viq'analil u totztioxh tu 
Jerusaleen. U Xhan 2.14-22 

Yolon tuch' u Nicodemo. U Tio 21.12-13; U Kuxh 
11.15-18; U Xhan 3.1-21 

Yolon och! ma'l u ixoj aa Samaaria. U Xhan 4.5-42 

T'an b'a'n tu u taq'onom ma'l u q'esal sol tu Canaa. U 
Xhan 4.46-54 

Isik'le u Yolb'al Tioxh tz'ib'amich ti! tu atib'al chusb'al 
tetz u o'tla mantaar. U Lucas 4.16-31 

Ex ipaxsa itziiul u b'a'nla chusb'al tikuenta Galilea 
tib'axa. U Tio 4.23-25; U Kuxh 2.13-17; U Lucas 
4.42-44 

Isik'le u Tio ti' sab'en chusulib' k'atza. U Tio 9.9-13; U 
Kuxh 2.14-17; U Lucas 6.12-15 

Isik'le kaava!l q'u eesan txay ti! sab'ens ichusulib' k!atza. 
U Tio 4.18-22; U Kuxh 1.16-20; U Lucas 5.1-11 

28 m.t.J. 


29 m.t.J. 


30 m.t.J. 

T'an b'a'n tu viji' u Lu'. U Tio 8.14-17; U Kuxh 1.29-34; U 
Lucas 4.38-41 

Ex tx'a'n xe! ma'l u fariseo. U Lucas 7.36-50 

Ex paj ipaxsa u b'a'nla chusb'al tikuenta kajay u Galilea. 
U Lucas 8.1-3 

Tal ma'l k'amich yol ti! u chikol. U Tio 13.1-52; U Kuxh 
4.1-34; U Lucas 8.4-18 

Iya'sa u mam kajiq' jab'al. U Tio 8.23-27; U Kuxh 
4.35-41; U Lucas 8.22-25 

Itxaa kab'laal q'ul ichusulib'. U Kuxh 3.13-19; U Lucas 
6.12-15 

Tal q'u chusb'al q'u'l chi'b'eb'al tetz q'u aanima taq'o oj 
si'ane!. U Tio 5.1-17; U Lucas 6.20-49 

Q'aav titz'pixsa vime'al u Jairo. U Tio 9.18-26; U Kuxh 
5.21-43; U Lucas 8.40-56 

Ichaj b'en kab'laal q'ul ichusulib' ti! talax viQ'esalail u 
Tioxh. U Tio 9.35—11.1; U Kuxh 6.6-13; U Lucas 9.1-6 

Itx'a'nsa 5,000 aanima. U Tio 14.13-21; U Kusch 6.30-44; 
U Lucas 9.10-17; U Xhan 6.1-14 

Xaan vil al U Tio 14.22-23; U Kuxh 6.45-52; U Xhan 
6.16-21 

T'an b'a'n tu u titz'in ma'l u ixoj tzian k'asku'l. U Tio 
15.21-28; U Kuxh 7.24-30 

Itx'a'nsa 4,000 aanima. U Tio 15.32-39; U Kuxh 8.1-9 

Tal u Lu! te aas iK'aol Tioxh u Jesuus. U Tio 16.13-20; U 
Kuxh 8.27-30; U Lucas 9.18-21 

Tal tu q'ul ichusulib' aas sayatz'axi. U Tio 16.21-26; U 
Kuxh 8.31-37; U Lucas 9.22-25 

Ijalpixsa tilone!. U Tio 17.1-13; U Kuxh 9.2-13; U Lucas 
9.28-36 

Ichoo tuch' puaj u okeb'alop tu viq'analil u totztioxh tu 
Jerusaleen. U Tio 17.24-27 

Bien tu u nimla q'ii tetz Q'u Pel Pach tu Jerusaleen. U 
Xhan 7.11-52 

T'an b'a'n tu ma'l u xiak, moyich tu titz'peb'al. U Xhan 
9.1-41 

B'en tu atib'al xe' u Li' tuch' u Taa tu Betaania. U Lucas 
10.38-42 

Q'aav titz'pixsa u Laazaro. U Xhan 11.1-44 

B'en tu Jerusaleen. U Lucas 17.11 

Ex oksaloj talaj nitxa' siatz. U Tio 19.13-15; U Kuxh 
10.13-16; U Lucas 18.15-17 

Yolon tuch' ma'l u xiak tx'iiol iq'ii. U Tio 19.16-30; U 
Kuxh 10.17-30; U Lucas 18.18-30 

Tala aas sakam tu Jerusaleen; loq' sako'nq'aavitz'pi. U 
Tio 20.17-19; U Kuxh 10.32-34; U Lucas 18.31-34 

T'an b'a'n tu u moy Bartimeo tu Jericoo. U Tio 20.29-34; 
U Kuxh 10.46-52; U Lucas 18.35-43 

Yolon tuch' u Zaqueo. U Lucas 19.1-10 

B'en paj tu tatib'al u Li' tuch' u Taa tu Betaania. U Xhan 
11.55—12.1 

K'ulax topon tuch' txuq'txunchil tu Jerusaleen. U Tio 
21.1-11; U Lucas 19.29-44; U Xhan 12.12-19 

Itzajsa ma'l u viikuxh tu q'u yol tal te. U Tio 21.18-19; U 
Kuxh 11.12-14 

Ch'otil itzi' ti' ab'il aq'on u tijle'm. U Tio. 21.23-27; U 
Kuxh 11.27-33; U Lucas 20.1-8 

Chusun tu vikuentail u totztioxh. U Tio 21.28—23.39; U 
Kuxh 12.1-44; U Lucas 20.9—21.4 

Qool je' tx'umq'ixsab'al tivi' tu Betaania. U Tio 26.6-13; U 
Kuxh 14.3-9; U Xhan 12.1-11 

B'anax ti' satxaypi. U Tio 26.14-16; U Kuxh 14.10-11; U 
Lucas 22.3-6 

T'an tx'a'om tetz ku'q'ii tuch' q'ul ichusulib' aas ye'sajich 
itxaype'. U Tio 26.17-29; U Kuxh 14.12-25; U Lucas 
22.7-20; U Xhan 13.1-38 

Taq' nimal ik'u'l q'ul ichusulib'. U Xhan 14.1—16.33 

Ex iq'ila isik'le Tioxh tu Getsemanii. U Tio 26.36-46; U 
Kuxh 14.32-42; U Lucas 22.40-46 

Txayax tu aq'b'al. U Tio 27.27-56; U Kuxh 15.16-41; U 
Lucas 23.26-49; U Xhan 18.17-30 

Ex mujax tu jul. U Tio 27.57-66; U Kuxh 15.42-47; U 
Lucas 23.50-56; U Xhan 19.31-42 

Q'aav itz'pu tika'paj. Elu'l tu u jul utz, chee vatz ka'va'l 
q'u ixoj tu b'ey. U Tio 28.1-10; U Kuxh 16.1-8; U Lucas 
24.1-12; U Xhan 20.1-10 


Vichee u Jesuus aas ma'tich q'aav titz'pe' 


Chee vatz u Li' aa Magdala. U Kuxh 16.9-11; U Xhan 
20.11-18 

Chee vatz ka'va'l q'ul ichusulib' tu b'ey ma't tu Emauus. 
U Lucas 24.13-32 

Hax tu u Lu'. U Lucas 24.34; B'axa U! Tu Corinto 15.5 

Ye'k talche' oko'p to'otzotz xo'l unjolol q'ul ichusulib'. U 


Kuxh 16.14; U Lucas 24.36-46; U Xhan 20.19-20 


Ye'k talche! oko'p to'otzotz xo'l junlaal q'u!l ichusulib'. 


Xhan 20.21-31; B'axa U! Tu Corinto 15.5 

Chee vatz jujva!l q'ul ichusulib' tuul nichteesa txay. U 
Xhan 21.1-23 

Chee vatz junlaal q'ul ichusulib' vi' ma'l u muunte tu 
Galilea. U Tio 28.16-20; U Kuxh 16.15-18 

Chee vatz maas 500 aanima. B'axa U! Tu Corinto 15.6 

Chee vatz u Jacobo. B'axa U! Tu Corinto 15.7 

Chee vatz q'ul ichusuib', a! chit si'chtexhb'enje'! tu 
Amlika. U Lucas 24.44-49; Q'u B'a'nla Chaj Kam 
B'anel (Hechos) 1.3-8 

B'enje' tu Amlika xe! Tioxh. U Tio 28.16-20; U Kuxh 
16.19-20; U Lucas 24.44-53 

Q'U B'A'NLA CHAJ CHUSB'AL 
TETZ U JESUUS ITZ'IB'A U TIO 


Vib'ii q'ul ik'uy imam u Jesuus, 
vitu'xh ixalam u Daviid 
1 A' u tachul ib'ii q'ul ik'uy 
1 imam u Jesucristo tza', 
vitu'xh ixalam u Daviid utz, 
vitu'xh ixalam u Abrahaam.* 

2 Unchee' aatz u Abrahaam, a! 
ik'aol atini u Isaac. 

Aatz u Isaac, a! ik'aol atini u 
Jacoob. 

Aatz u Jacoob, a! ik'aol atini u 
Judaa tuch' tere'n q'u tatzik 
Doch! itza'q'. 

3 Aatz u Judaa, a! initxa'a atin 
tuch' u Tamaar, u Fares tuch' 
u Zara. 

Aatz u Fares, a! ik'aol atini u 
Esroom. 

Aatz u Esroom, a! ik'aol atini u 
Araam. 

4 Aatz u Araam, a! ik'aol atini 
u Aminadaab. 

Aatz u Aminadaab, a' ik'aol 
atini u Nasoon. 


Aatz u Nasoon, a! ik'aol atini u 
Salmoon. 

5  Aatz u Salmoon, a! initxa'a 
atin tuch' u Rahaab, u Booz. 

Aatz u Booz, a! initxa!a atin 
tuch' u Rut, u Obeed. 

Aatz u Obeed, a! ik'aol atini u 
Isaii. 

6 Aatz u Ísaii, a! ik'aol atini u 
ijlenal Daviid. 

Aatz u ijlenal Daviid, a! ik'aol 
atini u Salomoon, 

initxa!a tuch' u ixoj va'l tixojich 
u Urias. 


7 Unchee' aatz u Salomoon, a! 
ik'aol atini u Roboaam. 

Aatz u Roboaam, a! ik'aol atini 
u Abias. 

Aatz u Abias, a' ik'aol atini u 
Asa. 

8 Aatz u Asa, a! ik'aol atini u 
Josafaat. 

Aatz u Josafaat, a' ik'aol atini u 
Joraam. 


41.1 Aatz u b'ii Jesuus, a! toke! “chitol” chia. Utz aatz u yol Cristo utz, 


“viTxaaom u Tioxh va'l sauli”, chia. Aya! va'l “Mesías” tu u yolb'al hebreo; 
oj “Cristo” tu u yolb'al griego. Utz “ungido”, “escojido”, “separado”, oj 
“enviado” chu q'u tokeb'al tu kastiya. Choktaj u Samueel I 16.11-13. Aatz 
q'u k'uya mama nital tu U Tio 1.1-17 tza'. Nik'uch b'a'nil aas itu'xh ixalam 
Daviid u Jesuus. Tiira ib'o'q'ol vatz q'u Israeel aas nitiq'o tachul q'ul ik'uy 
imam. Tan axhib'i va'lich motx ipaal tu mamaj tza!l, til ko'xh niiq'olik ben 
tu preexhuil tu unjot q'u tenam. Utz nipaxi tib' q'u Israeel niyolonka. Utz 
nisotz sik'u!l ab'il ik'uy imam, ab'il titz'in tatzik niyolonka. Pek ni'an ech 
tzi' tan, a! isa! ye! sasotz sik'u'l. Ech nitiq'o tachul. 

Aatz u Joraam, a! ik'aol atini u 
Uzias. 

9 Aatz u Uzias, a! ik'aol atini u 
Jotaam. 

Aatz u Jotaam, a! ik'aol atini u 
Acaaz. 

Aatz u Acaaz, a! ik'aol atini u 
Esequias. 

10 Aatz u Esequias, a! ik'aol 
atini u Manasees. 

Aatz u Manasees, a! ik'aol atini 
u Amoon. 

Aatz u Amoon, a! ik'aol atini u 
Josias. 

11 Aatz u Josias, a! ik'aol atini u 
Jeconias, tuch' tere'n itza'q'. 

A! titz'pe' tikuenta u txaypichil 
b'en tu u tx!ava' Babiloonia. 


12 Unchee' xamtich tek ti' u 
txaypichil b'en tu Babiloonia, 

aatz u Jeconias, atin ik'aol; aya! 
u Salatieel. 

Aatz u Salatieel, a! ik'aol atini u 
Zorobabeel. 

13 Aatz u Zorobabeel, a! ik'aol 
atini u Abiuud. 

Aatz u Abiuud, a! ik'aol atini u 
Eliaquiim. 

Aatz u Eliaquiim, a! ik'aol atini 
u Azoor. 

14 Aatz u Azoor, a! ik'aol atini 
u Sadooc. 

Aatz u Sadooc, a! ik'aol atini u 
Aquiim. 

Aatz u Aquiim, a' ik'aol atini u 
Eliuud. 

15 Aatz u Eliuud, a! ik'aol atini 
u Eleazar. 

Aatz u Eleazar, a! ik'aol atini u 
Mataan. 

Aatz u Mataan, a! ik'aol atini u 
Jacoob. 

16 Aatz u Jacoob, a! ik'aol atini 
u Xhep. 

Aya' vivinaj u Li', u alan tetz u 
Jesuus. 

Aatz u Jesuus, al viTxaaom u 
Tioxh. 


17 Unchee' ech 14 tanul q'u 
k'uya mama tzi', nixe'tk'asu!l ti! 
u Abrahaam utz, nu'lya!oj ti! u 
Daviid. Utz aatz nixe'tk'asu!l ti' u 
Daviid, ne'nya'oj tu u txaypichil 
b'en tu Babiloonia, 14 paj tanul.? 
Zeit paj k'asu'l ti' u txaypichil 
b'en tu Babiloonia utz, nu'lya!oj 
tu u titz'peb'al u Jesuus 
viTxaaom u Tioxh, 14 paje". 


U titz'peb'al u Jesuus 


18 Unchee' ech u titz'pu u 
Jesucristo tza!. Aatz u Li', 
vinan u Jesuus, oknajich tek u 
Xhep ti'. Utz aatz ye'sajich 
motx ik'ultu tib', atin u Li' tu 
tiichajla yaab'il. Loq' titxum- 
b'al u Tioxhla Espiiritu. 19 Ech 
aatz u Xhep, va'l si'chb'ens 
ivinaj tan, si'chtektaq'ka u Lu 
itxuma. Ye! na'l si'chi'ane!. 
Veit ipaxsa el itziiul, majb'al 
tel iq'ii tan, jikomla vinajich. 
20 Tuul ech va'l ma'tich 
itxumta' silane', ye'k talche' 
chee ma'l u aanjel tetz u 
Tioxh tivatzik'. Utz tal te ech 


b 1.17 Choktaj u Croonicas II 36.14-21; u Jeremias 39.1-10; u Danieel 


1.1-7. 

tza!: —Xhep, itu!xh ixalam 
Daviid, ye! ko'xh ka'tziiunaxh 
ti' iiq'ot u Li! tzi' tan, aatz 
va'l atil k'atza, u Tioxhla 
Espiiritu vetilan itxumb'al ti'. 

21 Ech si'itz'pu ma'l titz'in, 
xiak. Utz Jesuus vib'ii looksa tan, 
a! u Chitol tetz vitenam tu 
paav.— Texh te.” 

22 Utz i'an ko'nkoxh ok u 
kam tzi'. Pek a! tzojpi va'l tal u 
Tioxh titzi' u alol tetz viyolb'al 
aas tal ech tza!: 


23 —Aatz si'an ma'l u ixviak, 
tiira ixviak ye! tootzaj vinaj, 
sa'atin tu tiichajla yaab'il. Utz 
sachee ma'l titz'in, xiak. Aatz 
ib'ii saoksali utz, Emanueel. 
Tioxh tu kuxo!l chu u 
tokeb'al.— Chia. ?* 


24 Ech aatz k'as u Xhep, i'an 
teku'en kam va'l tal u aanjel te 
utz, tiq'o tek u Li'. 25 Loq' ye't 
ok k'atza. Itz'pu ko'xh u titz'in. 
Utz aatz itz'pi, Jesuus ib'ii 
toksa. 


U Tio 1, 2 


U topon unjolol aa txumb'al 
ti' tilax u tal Jesuus 


1 Unchee' aatz itz'pu u 
Jesuus tu u tenam Beleen 

tikuenta Judea, a'ich ijlenal u 
Herodes. Utz motx opon tu 
Jerusaleen unjolol q'u aa 
txumb'al ti! q'u tx'umi!'l. A! motx 
k'asku'l tikuenta aal tela'.* 2 Utz 
motx ich'oti ech tza': —¿Ke'ch u 
tal nitxa' itz'pia, va'l sitan 
ijlenalil xo'l q'u Israeel tza!? f 
Tan vetqil ichee u tx'umi'l 
tikuenta aal tela', vixheenyail. 
Ech ul peche'ojo' siatz. Ul qoksa 
iq'ii.— Texhtu'. € 

3 Ech ta!xh tab'i u yol u 
ijlenal Herodes, yakich ela'okoj 
taanima taq'o tuch' q'u aa 
Jerusaleen. 4 Unchee' ech isavsat 
kajay q'u q'esal oksan yol vatz 
Tioxh tuch' q'u aa txumb'al ti' u 
o'tla mantaar utz, ich'oti te til 
tenam si'itz'pik viTxaaom u 
Tioxh va'l su'uli.? 

5 Ech alax te ech tza!: —A! si!- 
itz'pik tu u tenam Beleen 


€ 1.21 Aatz u bi Jesuus tu u yolb'al griego, a! toke! “chitol” chia. Utz 


Josuee u bin tu u yolb'al hebreo tzi'. 
d 1.23 Choktaj u Isaias 7.14-17. 


e 2.1 Aatz u Herodes va'l nital tza! tzi', a! tok tu ijlenalil tu u ya'b' 37 — 4 
y.t.J. Alich vitat va't u Herodes Aantipas va'l yatz'on u Xhan, u b'anol 


vautiismo. 


f 2.2 Aatz u Yolb'al Tioxh tu kastiya utz, “judio” chu ti! vitenam u Tioxh. 
Pek a! nikutxakunsa u yol “q'u Israeel” tu u u! tza', ti' talax vitenam u 
Tioxh. Kam koj toke!, pek ti! tan, aatz u yol “judio” vatz q'u aanima utz, 


yatz!ol; pek yit'e'ch koj. 
£ 2.2 Choktaj U Tio 16.1-4. 


h 2,4 Aatz u yol “viTxaaom u Tioxh” a! toke! “Mesías” tu u yolb'al hebreo 


utz, “Cristo” tu u yolb'al griego. 

B'ii tu hebreo Tokeb'al u b'ii Til nitalva 
DANIEL U Tioxh nitx'olon inujul u Danieel 1.3 
EL-IAS A! unTioxh u kuB'aals u Reyes II 1.8 
Amlika 
EL-IEZER A! lochol vetz u Tioxh u Geenesis 15.2; 24.2; 
u Eexodo 18.4; 
u Croonicas II 20.35-37. 
EL-IMELEK A! ijlenal vunTioxh u Rut 1.2 
EL-ISEO U Tioxh nichitpunin u Reyes 19.16; 19.21 
EL-IZABET U Tioxh niaq!on vetz u Eexodo 6.23; 
kajayil U Lucas 1.5 
EMANU-EL Tioxh tu kuxo'l U Tio 1.23 
EZEQUIEL U Tioxh niaq'on yak'il u Ezequieel 1.2 
GABRIEL Vinaj tetz Tioxh U Lucas 1.19, 26; 
u Danieel 8.15; 9.21 
ISMA-EL Nitab'i u Tioxh u Geenesis 16.3, 15; 12.4 
ISRA-EL Ch'a'o tuch! Tioxh u Geenesis 32.22-32 
MIGU-EL Ye'xhab'il echa! u Tioxh u Apocalipsis 12.7; 
u Danieel 8.16; 10.13 
NATANA-EL Tioxh aq!on U Xhan 1.44-51; 
u Croonicas I 2.14 
SAMU-EL Jajel tu u Tioxh u Croonicas 16.33 














tikuenta Judea tan, ech tz'ib'a- 
malka tu u alol tetz u yolb'al 
Tioxh, aas tal ech tza!: 


6 «Aatz axh tenam Beleen 
tikuenta Judea, yit' ch'oo 
tere'n koj aalchu vatz tere'n 
q'u nimaj tenam tikuenta 
Judea tan, a' sacheek ma'l u 
q'esala takuenta, u iq'on 


ib'ey vu 
Chia.—' 


ntenam Israeel.» 


Texh tu u Herodes. 


q'u tx'umi'l 


12.6 Choktaj u Miqueas 5.2. 


7 Unchee' aatz u Herodes, 
ijutzi isavsal q'u aa txumb'al ti' 


utz, ich'oti itzi' 


b'a'nil, ti! jatva'x tiempo xe't 
motx tiltu u tx'umi'l tzi'. 8 Ech 
tek ichaj b'en tu Beleen utz, tal 

te ech tza!: —B'enojex utz, 
ch'otitaj inujul b'a'nil kam b'anel 
tu u tal nitxa! GU Utz aatz 
lechab'a, letal ve tan, se'npeche'- 
ojin siatz majte. Se'nvoksa 
iq'ii.— Texhtu!. 

9 Unchee' ta'xh veet tab'il 
viyol u ijlenal tu q'u aa 
txumb'al ti! q'u tx'umi'l, motx 
tek b'eni. Utz b'axab' paj u 
tx'umi'l siatz va'l til tikuenta 
aal tela'. Anal txake' u tx'umi'l 
aas opon vi' u atib'al va'l 
atichku u tal nitxa!. 10 Ech 
tiira motx txuq'txun q'u aa 
txumb'al aas til itxake' u 
tx'umi'l. 11 Ech motx oko'p tu 
u atib'al utz, til u tal nitxa!; a! 
imol u Li', vinan. Ech motx 
peche' ku' vatz u tal nitxa' 
utz, toksa iq'ii. Motx ijaj q'u 
iq'ob' tx'iib'al iq'ii utz, motx 
taq' oya te. Motx taq' ib'a'nla 
q'an ch'ich', tuch' kaxhlaan 
pom utz, tuch' tx'umq'ixsab'al, 
mirra. 12 Unchee' t'oyax tek 
q'u aa txumb'al tivatzik'. Alax 
te aas ye'k samotxpaal xe' u 
Herodes. Ech paarten tek b'ey 
motx tiq'o aas iq'aave!. 


U tiq'ol b'en u Jesuus tu Egipto 


13 Unchee' aatz ma'tich 
motx iq'aave', chee ma'l u 
aanjel tivatzik' u Xhep; tal te 
ech tza!: —iLakpen, b'an 
uuche'! Iq'o b'en u tal nitxa' 
tuch' vinan tzi' utz, jutzpen 
b'en tuch' tikuenta Egipto. 
Atinen tzi'. La'nalval see 


12,15 Choktaj u Oseas 11.1. 


UTio 2 


lak'asu'laxh tan, toj nal (ane! 
aas sachokax u tal nitxa' tu u 
Herodes. Siyatz'e' sitxume!.— 
Texh u aanjel. 

14 Ech k'as tek u Xhep tu u 
aq'b'al tzi'. Tiq'o b'en u tal 
nitxa' tuch' vinan utz, b'en tu 
Egipto. 15 Ech a' motx atinku 
latzi' kamnalich el u Herodes. 
Loq' itzojpu chit u yol va'l 
alich nal tu u Tioxh titzi' u 
alol tetz viyolb'al aas tal ech 
tza!: 


— Val ik'asu'l vunK'aol tu 
Egipto.— Chia.? 


Viyatz'pu q'u talaj nitxa' 
tikuenta u Herodes 


16 Unchee' aatz til u Herodes 
aas ma'tich ko'n tel iq'ii tu q'u 
aa txumb'al, xo'veb'al ilakp ivi' 
i'ana tan, ye't paal tal u yol te. 
Utz tal tek iyatzlax kajay q'u 
talaj xiak q'u'l tu u tenam 
Beleen tuch' q'u'l naja'ch chaj u 
tenam, aya! q'u'l anal titz'e'a! 
ne'nya'oj tu q'u'l ka'l iya'b'. 
Tan a! b'enku ti! u tiempo va'l 
alax te tu q'u aa txumb'al. 

17 Ech itzojpu u yol va'l alich 
tu u Jeremias, u alol tetz u 
yolb'al Tioxh, aas tal ech Ga: 


18 —Techal tuch q!eq'u'm tu u 
txlava! Ramaa. 

Techal b'oj tuch juuju'lanchil tu 
oq'el utz, 

va'l txumumla chaj yol 
nitalaxe!. 

Va!l tog' q'ul itu'xh ixalam u 
Raqueel ti' q'u titz'in utz, 
ye! isa! samoxb'eli tan, motx 

yatz'ax q'u titz'in.— Chia.* 


Viq'aavk'asu'l u Jesuus tu Egipto 


19 Unchee' aatz ma'tich tek 
ikam u Herodes, chee ma'l u 
aanjel tetz Tioxh tivatzik' u 
Xhep aas atich tu Egipto. 20 Utz 
tal te ech tza!: —Kuxh tek 
tikuenta vitx!'ava! q'u Israeel. 
Iq'o b'en u tal nitxa' tuch' 
vinan tan, kamyu q'u'l nich- 
itz'an iyatz'ax u tal nitxa' tzi'.— 
Texh u aanjel. 

21 Ech telk'asu'l u Xhep tzi'. 
Tiq'o k'asu'l u tal nitxa' tuch' 
vinan utz, ul tu u tx'ava' tikuenta 
q'u Israeel. 22 Pek aatz u Xhep, 
ixo'va b'enchil tu Judea tan, tab'i 
aas u Arquelao atich ok ijlenalil 
sivatzil u Herodes vitat. Ech 
t'oyax tivatzik' tu u Tioxh. Utz a' 
tek ik'ajvu b'en tikuenta Galilea. 
23 Ech tule' uli. Utz ex jeje'oj tu 
u tenam Nazareet. Loq' itzojpu 
chit u Yolb'al Tioxh, va'l alel nal 
tu q'u alol tetz u yolb'al Tioxh 
aas: 


k 2.18 Choktaj u Jeremias 31.15. 


U Tio 2, 3 


—Aa Nazareet chaj te'le'.— 
Chia.! 


Vipaxsat itziiul u yolb'al Tioxh 
u Xhan, b'anol vautiismo 
1 Unchee' aatz i'an tu u 
3 tiempo tzi', ul u Xhan, u 
b'anol vautiismo utz, nichipaxsa 
talax u yolb'al Tioxh tu u tz'in- 
lich tzaji tx'ava' tikuenta Judea. 
2 Nichtal ech tza': —K'axataj 
q'ul epaav tan, ninajab' tul vi- 
Q'esalail u Tioxh tu Amlika tu 
kuxo'l.— Chia." 3 Utz ti' u Xhan 


yolonku u Isaias, u alol tetz u 
yolb'al Tioxh, aas taltu ech tza!: 


—Saje' ivi' ma'l u vinaj tu yol 
tu u tz'inlich tzaji tx'ava!; 
satal ech tza!: «Jikomtixsataj 
etxumb'al vatz u kuB'aal 
Tioxh, 

echa' ijikomtixsal b'ey siatz 
seb'ane'.» Chaj.— 

Texh u Isaias.” 


4 Unchee' aatzich u toksa'm 
u Xhan tan, chemich xi! 
camello. Utz tz'u'm u qitzb'al 
xe'aj tuul. A'ich techb'ub'al sak' 


12.23 Aatz nital aa Nazareet u Tio ti! u Jesuus tza', a! tok!e! aas aa ja'jtze! u 
Jesuus, ti! tan, ib'ii ja'jtze' u yol Nazareet tu u tiempo vatz q'u Israeel. 
Ye'kich aanima tu u ja'jtze' tzi' aas atil talche'. Echtzixe't ye't inima q'u 
Israeel aas a! sacheek viTxaaom u Tioxh tzi'. Ech oi nichko'nteesa iq'ii u 
Jesuus. Choktaj u Isaias 11.1; u Salmos 22.6-8; U Xhan 1.45-46; 7.41-42. 

m 3.2 Aatz u yol “viQ'esalail u Tioxh tu Amlika” chia, aya! u “Reino de 
Dios” oj “Reino de los cielos” chu tu kastiya. Aatz u yol “Amlika”, aas tu 
mayuuscula u b'axa “a”, a! nital u tatib'al u Tioxh. Pek aatz u yol “amlika” 
aas tu minuuscula u b'axa “a”, a! nital u jankin va'l qib'a. 


n 3.3 Choktaj u Isaias 40.3. 

tuch' ta'l kab'.° 5 Ech nichtopon 
q'u aa Jerusaleen k'atz u Xhan 
tuch' q'u aa tikuenta Judea utz, 
tuch' q'u'l jejlich tzi' u nima! 
Jordaan. 6 Utz nichmotxik'axa 
q'ul ipaav. Ech b'anax tek vauti- 
saar tu u Xhan tu u nima' 
Jordaan. 

7 Unchee' til u Xhan aas antu 
opon q'u fariseo tuch' q'u 
saduceo. A' isa' sab'anax vauti- 
saar majte. Ech tal tek te ech 
tza': —Tx'i'la chaj aanima, 
¿ab'il nichusunex te aas tu 
ko'xh veb'ant evautiismo setx'ol 
etel vatz vik'a'nal u Tioxh va'l 
tule'? 8 Pek k'uchtaj u b'a'nil, 
techlal aas nojchit vetek'axal 
q'ul epaav. Ech ex seb'ane' u 
tze' va'l tx'anel ivatzine'. 9 Utz 
ye' ko'xh etal ti' etaanima aas: 
«A' kutat u Abrahaam. Kam koj 
sab'anono'.» Chajkojex. ¡Tan 
nojchit nival sete aas ye! koj 
saveeti sab'ens k'aol Abrahaam 
q'u sivan tu u Tioxh tzi!! 10 Utz 
ch'iam texh ni'an vik'a'nal u 
Tioxh k'atz q'u'l ye! nik'uchun 
u b'a'nil. Echa' ich'ian k'oxb'al 
ti' itzok'pu ma'j Gel Tan 
ab'iste u tze! va!l yit' b'a'n koj 
ivatz si'ane!, satzok'pi utz, sa- 
k'achpu tu xamal. 11 Aatz in 
tan, nojchit tu ko'n a' nunb'an- 
vu vautisaarex. Techlal ek'axat 
epaav. Pek ech koj va'l tul vi! 
tan, tiira paalchu tijle'm sunvi'. 


14 


Aal ye'k sik'ulo'k vi! so'ok'ins 
iq'on ixaab'. A! va'l sab'anon 
vautisaarex tixamlil u Tioxhla 
Espiiritu. 12 Utz iq'omal ich'ili- 
b'al tiq'ab', sich'ili el ich'imil 
vitriigo. Utz simolo'k vitriigo tu 
kolb'al tetz. Pek aatz vich'imil, 
simole'l tu u paq'b'al el tetz. 
Ech sik'acho'k tu u xamal va'l 
ye'k itzaae'.— Tesch u Xhan. 


Vib'antu ivautiismo u Jesuus 


13 Unchee' k'asu'l u Jesuus 
tikuenta Galilea. Utz ul xe' u 
Xhan tzi' u nima' Jordaan, ti' 
sab'anax vautisaar tu u Xhan. 
14 Pek aatz u Xhan, ye' nich- 
isa'a te. Tal ko'n te ech tza!: 
—Aal axh sab'anon vautisaarin 
b'atz'i. Pek aal aatz axh, 
sunb'an vautisaaraxh, aas 
naale'.— Texh te. 

15 Tzaq'b'el tek tu u Jesuus 
ech tza!: —B'an vautisaarin, ech 
sakunojpixsa va'l nital u 
Tioxh.— Texh u Jesuus. Ech tek 
ib'anax vautisaar tu u Xhan. 

16 Unchee' ta'xh veer (ant 
ivautiismo u Jesuus, je'ul tu u 
a'. Utz jajpu u amlika tu u 
mu'k'ul tzi'. Ech a! texh til iku'l 
u Tioxhla Espiiritu. Echa! 
paroomaxh ku'l tib'a. 17 Ech 
uch k'asu'l ma'l u yol tu 
Amlika, tal ech tza!: —A' 
vunK'aol tiichit'in ti' atzi', va'l 
k'ujlel unk'u'l ti'.— Texh u yol. 


° 3.4 Aatz u yol sak' utz, “langosta” tu kastiya. Pek aatz u yol tu yolb'al 
griego tzi', va'l tz'ib'alik u Yolb'al Tioxh tib'axa utz, atil ka'va'l tokeb'al. 
Ib'iich unvatzul txikon echb'ub'al. Utz ib'iich untanul txokop majte; aya' u 
sak' sukuvatz. Ech ye' ootzajib'e ab'iste va'l nichtechb'u u Xhan te. 

Vib'anax provaal u Jesuus 
tu u tx'i'li'inaj 
1 Unchee' iq'ol b'en u 
Jesuus tu ma'l u tz'inlich 
tzaji txlava! tu u Tioxhla 
Espiiritu. Utz b'anax provaal 
isub'ax tu tx'i'li'inaj latzi'. 2 40 
q'ii 40 aq'b'al ku! ti' ikuyax iva!y, 
ye't tx'a'ni. Utz ta'xh paal q'u q'ii 
tzi', kam tek tu va'y. 3 Ech opon u 
tx'i'li'inaj k'atza, tal te ech tza!: 
—Untz'oj nojchit axh iK'aol 
Tioxh, b'ensas kaxhlaan tx'ix q'u 
sivan tzi'.— Texh te. 

4 Tzaq'b'el tu u Jesuus utz, tal 
ech tza': —Tz'ib'amalka tu u 
Yolb'al Tioxh aas: 

«Ta'n ko'nkoxh u kaxhlaan tx'ix 
sa'itz'pixsan q'u aanima, pek 
tu kajay q'u yol alel tu u 
Tioxh majte.» Chia.—P 

Texh te. 

5 Unchee' aatz u tx'i'li'inaj, 
tiq'o b'en u Jesuus tu u tenam 
Jerusaleen utz, je'op taq'o tu u 
xoob'al ivi' viq'analil u totztioxh. 
6 Tal te ech tza': —Untz'oj 
nojchit axh iK'aol Tioxh, k'on 
ko'p iib' tza' qab'i. Tan tz'ib'a- 
malka majte aas: 

«Atil q'u aanjel tetz u Tioxh 
sai'. Su'lik'ulaxh tiq'ab'. Ech 
ye'k sapaq'o'k iib' ti' sivan.» 
Chia.—4 


P 4.4 Choktaj u Deuteronoomio 8.3. 
4 4.6 Choktaj u Salmos 91.11-12. 
r 4.7 Choktaj u Deuteronoomio 6.16. 


U Tio 4 


Texh te. 

7 Tzaq'b'el tu u Jesuus ech 
tza': —Tz'ib'amalka majte aas: 

«Sako'nkoxhaya'lu u Tioxh u 
kuB'aals Amilka ti' ib'anax 
kam.» Chia.—* 

Texh te. 

8 Unchee' aatz paj i'an u 
tx'i'li'inaj, tiq'o b'en u Jesuus vi' 
ma'l u t'ankin muunte. Utz 
ik'uch kajay q'u tenam te uch) 
q'u mamaj tx'iib'al iq'ii atil tu u 
vatz amlika tx'ava' tza'. 9 Utz tal 
tu u Jesuus ech tza': —Savaq' 
kajay q'u kam see tzi' oj sa- 
peche'axh sunvatz utz, sooksa 
unq'ii.— Texh te. 

10 Tzaq'b'el tu u Jesuus ech 
tza!: —¡Ma't tzik axh tx'i'li'inaj! 
Tan tz'ib'amalka tu u Yolb'al 
Tioxh aas: 

«Ta'xh u Tioxh u kuB'aals 
Amlika sooksa iq'ii utz, ta'xh 
ma'l sanima.» Chia.—* 

Texh te. 

11 Ech telab'elka tu u tx'i'li'inaj. 
Utz ech ul unjolol aanjel. Ul taq' 
techb'ub'al u Jesuus. 


Vixe't u Jesuus ti' 
ipaxsal itziiul u b'a'nla chusb'al 


12 Unchee! tab'i u Jesuus aas 
atich tek ok u Xhan tu tze'. Ech 
q'aavtekb'en tu Galilea. 13 Paal 
yakloj vatz u Nazareet. Utz ex 


5 4.10 Choktaj u Deuteronoomio 6.13; Q'u Kam Ib'axab'sa Ik'uchax U Tioxh 


(Apocalipsis) 11.15. 


t 4.12 Aatz u yol “b'a'nla chusb'al,” “evangelio,” chu u tokeb'al. 

atoj tu u tenam Capernauum, tzi' 
choo tikuenta u tx'ava! Zabuloon 
tuch' Neftalii. 14 Utz b'enko'n- 
koxhok pek itzojpu chit u Yolb'al 
Tioxh va'l tal u Isaias alol tetz u 
yolb'al Tioxh, aas tal ech tza!: 


15 —Tx'ava! tikuenta Zabuloon, 

txlava' tikuenta Neftalii, 

tu u b'ey ma't tzi' choo sala 
b'en u Jordaan tikuenta 
Galilea, 

itxlava! puera aanima, 

16 aatz q'u aanima tzi!, samotx- 
til mam b'a'nil, 

k'uxh tiira tz'ejel b'en tib' tu 
mam paav. 

Utz sapaq'un mam txijtxub'al 
tzixe! 

k'uxh ch'iam texh ni'an tu 
kamchil.— Chia.” 


17 Unchee' xe't u Jesuus ti! 
talax u yolb'al Tioxh latzi'. 
Nichtal ech tza!: —K'axataj q'ul 
epaav tan, atil tek viQ'esalail u 
Tioxh tu Amlika texo'1.— Texhtu'. 


Vitxaal q'u chusulib' 


18 Unchee' aatz nichipaal u 
Jesuus tzi' u choo tu Galilea, til 
ka'va!l q'u vinaj Gi, itza'q! tib'. 
Mail Xhim ib'ii utz; Lu' (bi 
majte. A'ich imol u Lixh, vitza!q'. 
Nichmotxtaq' ko'p Kach tu a', 
eesab' txay. Tan jolol eesanich 
txay. 19 Ech tal u Jesuus te ech 
tza!: —Ni'extaj vi! tan, 


u 4.16 Choktaj u Isaias 9.2. 

savoksa'exs chokol aanima. Yit' 
txay tere'n koj sechoke'.— Texh 
te. 20 Ech yakich motx taq'ka 
q'ul ik'ach, eesab' itxay. Utz 
xamb'u ti! u Jesuus. 

21 B'iit ko'xh paj ixaa tuul 
utz, til ka'va't q'u vinaj, itza'q' 
tib'. Ik'aol u Zebedeo. Aya' u 
Jacobo tuch' u Xhan, vitza'q'. 
Nichmotxik'ooa q'ul ik'ach tu 
jukub' tuch' vitat. Utz isik'le. 
22 Ech yakich motx taq'ka u 
jukub' utz, taq'ka vitat. Ech motx 
xamb'u ti' u Jesuus. 


Vipaxsal itziiul u Jesuus 
ti' q'u txaichil nichi'ane' 

23 Unchee' paal u Jesuus 
tikuenta kajay u Galilea. Utz nich- 
ichus u yolb'al Tioxh tu q'u atib'al 
chusb'al tetz u o'tla mantaar. Utz 
ipaxsa talax u b'a'nla chusb'al 
tetz viQ'esalail u Tioxh tulaj 
tenam majte.” Utz tz'ajel iatz 
yaab'il nichteesa. Nichi'an b'a'n 
tu kajay q'u aanima q'u'l atich tu 
yaab'il och! tu k'axk'o. 24 Ech 
antu paxku b'en talax itziiul u 
Jesuus tikuenta u tx'ava' Siiria. 
Utz iq'ol ul kajay q'u aanima siatz 
q'u'l atich tu k'axk'o, tu il, tu 
yaab'il, tu tza'l, q'u'l atich ok 
tx'i'li'inaj k'atza, tuch' q'u'l ni'an 
tiila yaab'il ti! ich! utz, tuch' q'u'l 
numtz'inaj iq'ab's tajan. Utz nich- 
ib'an b'a'n te. 

25 Unchee' sib'la aanima 
xamb'u ti! u Jesuus. At aa 


Y 4.23 Aatz u yol “atib'al chusb'al tetz u o'tla mantaar,” aya! u “sinagoga” tu 


kastiya. 

tikuenta Galilea. At aa tikuenta 
Decaapolis. At aa Jerusaleen. At 
aa Judea. Utz at aa sala b'en 
Jordaan.” 


Vitxumb'al q'u aanima si'ane' 
q'u'l nitok tu viQ'esalail u Tioxh 
1 Unchee' aatz til u Jesuus 
5 aas mam tenam molich tib', 
b'enje' vu ma'l u muunte. K'uje'i 
utz, xaan opon q'ul ichusulib' 
k'atza. 2 Ech xe!t ichusun u 


Jesuus utz, tal tu q'ul ichusulib' 
ech tza!: 


3 ——Chi'b'eb'al tetz q'u aanima 
q'u'l at ni'enku te aas niya'ta 
Tioxh tan, 

tetz viQ'esalail u Tioxh tu 
Amlika.* 

4 Chi'b'eb'al tetz q'u aanima 
q'u!l nitoq' vatz Tioxh tan, 

sa'nalaq'ax nimal ik'u!l. 

5 Chi'b'eb'al tetz q'u aanima 
q'u'l ye! nitlanb'a! tib' tan, 

sa'naltetzi u txlava!. 

6 Chi'b'eb'al tetz q'u aanima 
q'u'l tiira nitachva ib'anax 
vijikomal, 

echa' tachval echb'ub'al ni'ane' 
aas nikam tu va'y, nikam tu 
tzaj itzi'l tan, 

sa'nalpaasal tu u tacha!v. 

7 Chi'b'eb'al tetz q'u aanima 
q'u'l nitxum iatz aanima tan, 

satxumax iatz tu u Tioxh majte. 

8 Chi'b'eb'al tetz q'u aanima 
q'u!l ye'xhkam nititz'a 


U Tio 4, 5 


ib'anax u paav, b'a'n u 
taanima tan, 

sa'naltil iatz u Tioxh. 

9 Chi'b'eb'al tetz q'u aanima 
q'u'l ni'an ya!l tok u paas tan, 

sa'nal alax ti' aas ik'aol ime'al 
Tioxh. 

10 Chi'b'eb'al tetz q'u aanima 
q'u'l nitojchal ti' vijikomal 
tan, 

a' tetz viQ'esalail u Tioxh tu 
Amlika. 

11 Chi'b'eb'al etetz si'ane' oj sa- 
yoq'axex vi', saojchalex utz, 
kam ko'n ye'xtxojla chaj kam 
sasuyax seti', loq' txub'a'l 
ku'en. 


12 Ech txuq'txunojex utz, 
chi'b'ojex tan, mam echoob'al 
sek'ul tu Amlika. Tan echat ko'xh 
tixval q'u alol tetz u yolb'al Tioxh 
b'anax ko'xtene atzi'. 


Vitxa'k q'u niman tetz u Jesuus 
tu u vatz tx'ava' 


13 Ech ex u atz'am tu u 
vatz amlika tx'ava' tza' aas ni- 
chi'b'ixsa utz, nimaj iyan kam. 
Tan untz'oj sasotz vichi'lil u 
atz'am, kam tere'n koj satxak- 
unka. Sa'texhk'onax el. 
Sa'texhtzeq'axka. 

14 Ech ex a' txijtxub'al tu u 
vatz amlika tx'ava' tza' oj 
sek'uch q'u b'a'nil vatz aanima. 
Echa' ma'l tenam atil je' vi' 
muunte, mujel koj tatine'. Pek 


Y 4.25 Aatz u yol Decaapolis tu yolb'al griego utz, “Laval Tenam” chia. Aya! 
ma'l u tx'ava' va'l atil laval tal tenam tuul sinaja tib' tib'ilaj. 
* 5.3 Choktaj Q'u Kam Ib'axab'sa Ik'uchax U Tioxh (Apocalipsis) 5.10. 

paq'lele. 15 Tan echa! u txijtxu- 
bal aas nimatxle', yit' sako'nkoj- 
mujli. Pek aal nit'anb'a!l je'. Ech 
sitxijtxu tuul otzotz. 16 Ech 
vina'vit veb'anon vatz q'u 
aanima seb'ane'. Ech aatz latila 
tiira b'a'n eb'anone', la'tektoksa 
iq'ii u kuTat tu Amlika taq'o. 


U tatin u yolb'al Tioxh b'enamen 


17 Ye! ko'xh etitz'a aas a! ul 
unsotzsa u 0'tla mantaar, niko'xh 
q'u yol alelka tu q'u alol tetz u 
yolb'al Tioxh. Yit' a' koj ul 
unsotzsa. Pek aal a' ul untzojpix- 
sa. 18 Tan ni'xhtek'val sete k'uxh 
sasotz u vatz amlika tx'ava! tza', 
jatu koj saya' itzojpu u Yolb'al 
Tioxh. Ma'l itzojpe', k'uxh ch'oo 
texhtu' tilone'. 19 Echtzixe't 
ch'oo tatin tu viQ'esalail u Tioxh 
tu Amlika si'ane' oj ab'il ye! 
saniman ma'j q'u mantaar tan, 
ch'oo texh siatz. Utz echat ko'xh 
majte oj nik'uch vatz imol aas 
ye'k sinima q'u mantaar. Pek ab'il 
saniman utz, echat nik'uchtimol, 
nim tatin tu viQ'esalail u Tioxh tu 
Amlika si'ane!. 

20 Ech nojchit nival sete, oj 
ye'k sapaal vejikomil vatz q'u aa 
txumb'al tetz u o'tla mantaar 
utz, vatz q'u fariseo, sa'kojek'ul 
viQ'esalail u Tioxh tu Amlika. 

Viya'eb'al iju' u k'a'nal 

21 Etootzajle aas nital u o'tla 
mantaar tu q'u k'uy kumam ech 
tza': «Yatz'onich'ex. Tan ab'il 
va'l sayatz'oni, paav satija.» 


Chia. 22 Pek nival sete tan, ab'il 
q'u'l sako'xhtaq'en ik'a'nat imol 

utz, paav satija. Ab'il q'u'l siyoq' 
imol, a' saya'k vatz q'u q'atb'al 
tzii. Utz aatz q'u'l sisuy yol ti! 
imol, a' se'enku tu xamal, 
choob'al paav. 

23 Echa' tzi' untz'oj siiq'o ul 
aoya vatz u nachb'al Tioxh utz, 
tuul su'ul sak'u'l aas atil axo'l 
tuch' ma'l amol, 24 aq'ka vaoya 
vatz u nachb'al Tioxh. Utz kuxh 
b'an b'a'n tuch' b'axa. Ech nal 
lu'laaq' vaoya. 25 B'an b'a'n 
tuch' va'l nixoch'axh tuul ko'xh 
ye'saj oopon tuch' tu q'atb'al tzii 
tan, noj toksa'axh tiq'ab' u juees. 
Utz aatz u juees, satoksab'enaxh 
tiq'ab' polesi'y. Ech sataq'ku'axh 
tu tze'. 26 Utz ni'xhtek'val see 
aas ta'n ku'chil sa'ane'. Sa!tere!n- 
kojelu'laxh oj ye'sajen achoot 
kajay vatx'oj. 


U majoib' tu eesaib' tu b'ey 

tuch' aanima yit' ik'ulel koj 

27 Etootzaj nal majte aas nital 
u o'tla mantaar ech tza!: 
«Eteesach etib! tu b'ey tuch! 
aanima yit' ek'ulel koj.» Chia. 
28 Pek nival sete tan, ab'il va'l 
tuch' ko'xhtu' sisaji ok ma'l ixoj 
utz, satachva ok, vetteesal tib' tu 
b'ey tuch' tu taanima atzi' tan, 
yit' ik'ulel koj. 29 Ech toke! oj ni- 
taq'b'enaxh u seb'al b'aq' aatz tu 
paav, yaaq' tzii te. Maj iib'. Aal 
tek b'a'n seesa. Ech ye'k lab'en- 
axh tu choob'al paav, tu xamal. 
30 Echat paje' oj nitaq'b'enaxh u 
seb'al aq'ab' tu paav, yaaq' tzii te 
satxakun ti' u paav. Maj iib'. Aal 
tek b'a'n seesa. Ech ye'k lab'en- 
axh tu xamal choob'al paav. 

U jatxi'b' 

31 Ech paj nital u mantaar 
aq'elka tza! majte: «Ab'il va'l 
sataq'ka tixoj, taq' ko'n b'en ma'l 
tu' tetz jatxb'alib'.» Chia. 32 Pek 
nival sete, ab'il q'u'l sako'xhtaq' 
tojchat tixoj yit' ti' koj niteesa 
tib' tu b'ey tuch' va't vinaj, aal a! 
nitaq' tzii sateesa tib' u ixoj tu 
b'ey tuch' va't vinaj tzi' aas yit' 
ik'ulel koj. Utz ab'il u vinaj va'l 
sik'ul tib' tuch' u ixoj va'l 
ojchamal tzi', eesaib' tu b'ey 
ni'an tuch' tan, yit' ik'ulel koj. 


Vitxakunsal vib'ii u Tioxh 
ti' q'u kam 
33 Etootzaj majte aas ech 

alaxnaj tu q'u k'uy chaj kumam 
ko'xtene tza!: «Oj kam ma'j setal- 
a'tzi'i tu u Tioxh, aas setoksa 
ib'ii kam tuul, tzojpixsataj. 
Yit'i'as sako'nkoxhetxub'a'li 
Tioxh.» Chia. 34 Pek nival sete 
tan, yit'i'as sako'nkoxhetoksa 
ib'ii kam tuul aas kam ma'j setal- 
a'tzi'i tu u Tioxh. Niko'xh sa'koj- 
etoksa Amlika tuul. Tan tatib'al 
u Tioxh. 35 Utz niko'xh u tx'ava' 
sa'kojetoksa tuul. Tan itzeq'b'al 
u Tioxh. Utz niko'xh u 
Jerusaleen tan, tetz atko'xh u 
Tioxh. 36 Utz niko'xh vevi' sa!- 
kojetoksa tuul. Tan sa'kojveeti 
setaq' b'en saj oj q'ej ma'l xi'l 
vi'. 37 Pek aatz veyol seb'ane' 


U Tio 5 


tan, oj sa'i utz, b'antaj. Pek oj 
ye'ka utz, ye' eb'ana. Tan oj la'- 
tere'nechup ivi', tetz tek u maalo 
atzi'. 


Viq'aavixsal ich'exb'al q'u kam 


38 Etootzaj majte aas alaxnaj 
ech tza': «Oj ab'il sitzottixsa b'aq' 
iatz imol, satzottixsal b'aq' iatz 
majte. Utz oj ab'il sateesa tee 
imol, saeesal tee majte.» Chia. 

39 Pek nival sete, ye'k sek'ulela 
ok va'l ye'xtxoj ni'an sete. K'uxh 
sipaq'o'k seb'al txala etzi', pilq'u- 
taj ko'n ok va't siatz. 40 Echa! tzi' 
majte oj ab'il sichok ixe't sek'atza 
ti' imaale'l etoksa'm, aq'taj te. 
Tiq'on vechake't majte. 

41 Untz'oj sab'anax ya!lex ti! tijal 
ma'j ijatz aas ma'l kiloometro, 
sexaa satale', iq'otaj utz; aal tu 
ka'va!l kiloometro se'netaq'vuka. 
42 Utz aq'taj tetz ab'il kam nijaj 
sete. Utz ab'il sijaj ik'am sete, 
ye'k si'ane' ye'k setaq' te. 


Vib'anax u b'a'nil tu q'u koontra 


43 Etootzaj majte aas alaxnaj 
ech tza': «Tiiojex ti! q'ul 
etamiigo seb'ane'. Pek ye'k 
itxa'k q'ul ekoontra sete 
seb'ane'.» Chia. 44 Pek nival 
sete, tiiojex ti! q'ul ekoontra 
seb'ane'. [Altaj b'a'nla chaj yol 
ti! q'u'l nialon tz'ejb'al yol sent. 
B'antaj b'a'nil tu q'u'l ni'- 
ixvanex.]Y Utz q'ilataj sik'letaj 


Y 5.44 Aatz q'u yol q'u'l ato'k tu corchete [] tza!, a! toke! atil b'iil 
ka'tziiunchil ti'. Tan ye'xhka't tu unjolol q'u o'tla chaj manuscrito. Ta'xh 
atik tu q'u'l cheenal icheea'. Jalel tib' tu q'u coopia tetz q'u manuscrito 


niyolonka. 

Tioxh ti! q'u'l ni'ojchanex. 

45 Ech nojchit ex ik'aol ime'al 
u kuTat tu Amlika si'ane' tzi". 
Tan ma'l ko'n itxijtxun u q'ii vi! 
kajay q'u aanima ni'ane', k'uxh 
b'a'n, k'uxh ye'xtxoj. Utz ma'l 
tul ijab'al q'u aanima ni'ane' 
k'uxh jikom, k'uxh yit' jikom. 
46 Tan oj ta'xh seb'an b'a'n ex 
te q'u'l b'a'n sete, kam koj 
echoob'al sek'ul tu Amlika. Tan 
ech ib'anon q'u'l ye' tootzaj 
Tioxh atzi'. 47 Utz oj ta'xh 
seq'ila q'ul etitz'in etatzik, 
¿kam tek b'oj b'a'nla kam 
neb'ane'? Tan echat ko'xh 
ib'anon q'u aanima q'u'l ye' 
tootzaj Tioxh atzi'. 48 Pek b'an- 
tajex echa' u kuTat tu Amlika 
tzi' aas tz'ajel iatz b'a'nil 


ni'ane!. 

1 Ye! ko'xh eb'ana aas 
6 setoksa je! eq'ii vatz q'u 
aanima ti' ib'anax vijikomal. Tan 
oj ech seb'an tzi', sa'kojek'ul 
echoob'al xe! u kuTat tu Amlika. 
2 Pek oj seloch me'b'a', ye! ko'xh 
eyole'l, echa! ni'an q'u ka'vatzla 
chaj q'esala aas nitopon tu q'u 
atib'al chusb'al tetz u o'tla 
mantaar. Utz ech ni'an tu b'ey 
majte. A! isa! toksal iq'ii. Ech 
ni'xhtek'val sete aas tu ko'xh u 
toksal iq'ii tu q'u aanima, 
eesanyu texh q'ul ichoob'al ti. 
3 Pek aatz seloch q'u me'b'a', 
niko'xh u aanima saootzajin va'l 
tiira b'a'n ex tuch'. 4 Ech aatz 
velochone! GU, ye'xhab'il ko'xh 
saootzajin. Tan aatz u kuTat va!l 


Vilochax q'u me'b'a' tinujul 


20 


nitil q'u kam ye! na'l, a! tek 
saoksan eq'ii vatz tenam. 


Viq'ilal sik'lel u Tioxh 


5 Utz aatz seq'ila sik'le "Tosch, 
ye! ko'xh eb'an ex echa! q'u 
ka'vatz q'u'l vatz chit ik'u!l 
txaklele niq'ila sik'le Tioxh tu 
q'u atib'al chusb'al tetz u o'tla 
mantaar tuch' tu q'u q'e'tx chaj 
b'ey majte. Tan a! isa! tilax tu 
aanima. Utz ni'xhtek'val sete aas 
tu ko'xh u toksal iq'ii tu q'u 
aanima tzi', eesanyu texh q'ul 
ichoob'al ti'. 6 Pek aatz seq'ila 
esik'le Tioxh, juptaj etib! to'- 
otzotz. Utz q'ilataj sik'letaj u 
kuTat va'l ye! na'l tatine'. Loq' 
kajay nitile' utz, a! so'oksan eq'ii 
vatz tenam. 

7 Utz aatz seq'ila esik'le 
Tioxh, ye' ko'xh eka'paju 
etoxpaju q'u yol q'u'l ye'k texh 
tokeb'al. Tan ech ni'an q'u 
aanima q'u'l ye! tootzaj Tioxh. A! 
nimotxtale' aas sa'xhnimal tu u 
Tioxh tu vika'pajut itoxpajut q'ul 
iyol. 8 Pek aatz ex, ye! ko'xh 
eb'an ex echi. Tan tootzajle u 
kuTat, kam nesavsa k'uxh 
ye'sajen ejajtu te. 

9 Unchee! ech eq'ilat esik'let 
Tioxh seb'an tza!: 


«KuB'aals Amlika, tioxhla b'ii 
tatin vab'ii. 

10 Uloj ab'an vaQ'esalail. 

Utz b'an vatxumb'al tu u vatz 
txlava! tza!, 

echa! va'l na'an tu Amlika. 

11 Aq' u qechb'ub'al tetz jun 
g'ii. 

12 Utz kuy q'u kupaav, echa! o! 
nikukuy q'u aanima q'u'l kam 
ni'an qe. 

13 Yaaq' tzii saku'o! tu q'u paav 
q'u'l nitok sukuvatz. 

Eesa'o! vatz u tx!i'lilinaj. 

Tan eetz u Q'esalail, 

eetz u ijle'm utz, 

eetz u techalil b'enamen ye'k 
iya'e'. A'i.» Chajex. 


14 Tan oj sekuy q'u aanima 
q'u'l kam ni'an sete, echat ko'xh u 
kuTat tu Amlika majte, sikuyex. 
15 Pek oj ye!k sekuy q'u aanima 
ti' va'l ni'an sete, echat ko'xh u 
kuTat majte, sa'kojikuyex ti! q'u 
ye'xtxojla kam neb'ane'. 

U nojla tx'iib'al q'ii tu Amlika 

16 Aatz saku'ex ti! ikuyl eva'y 
ti! iq'ilal sik'lel Tioxh, ye! ko'xh 
eb'ana aas va'l txumu'm tevatz 
seb'ane', echa! ni'an q'u ka'vatz- 
la chaj aanima. Tan nimotx- 
itxumunsa tib'. Nimna!l aas 
nikuy iva!y. A! isa! sailax tu q'u 
aanima. Ech ni'xhtek'val sete aas 
tu ko'xh u tilax tu q'u aanima 
tzi', eesanyu texh q'ul ichoob'al 
ti'. 17 Pek aatz saku'ex ti! ikuyl 
eva'y ti! iq'ilal sik'lel Tioxh, 
josq'itaj evi'. Utz txlaataj evatz. 
18 Ech ye'k sek'uch tu q'u 
aanima aas atilku'ex ti' ikuyax 
eva'y. Pek a! sek'uchvu tu u 
kuTat va'l ye! na'l tatine'. Tan 
kajay nitile'. Utz a! tek so'oksan 
eq'ii vatz tenam. 

19 Ye! ko'xh emol tx'iib'al 
eq'ii tu u vatz amlika tx!ava! Ga, 
Tan niko'nipok'te'. Utz nixajte!. 


UTio 6 


Ech niyane'. Utz nitok elq'om 
tuul majte utz, nitelq'ale'. 20 Pek 
a! seb'anvu b'en tx'iib'al eq'ii tu 
Amlika tu va'l ye! nipok'tik q'u 
kam. Utz nikojixajte'. Nikoj- 
iyane'. Utz sa'kojole' elq'om ti! 
telg'ale'. 21 Tan til va'l atilku u 
tx'iib'al eq'ii, aye'n vetaanima 
tzi'. 


U txumb'al oO isajil q'u kam 


22 B'a'n etatin vatz Tioxh 
untz'oj jikom isajil q'u kam 
neb'ane' utz, ye'xhkam netitz'a 
onkonil ti'. Tan aatz u b'aq' 
evatz, a! u txijtxub' tetz vechi!l. 
23 Pek oj yit' jik koj isajil q'u 
kam neb'an och! q'u b'aq' evatz, 
a' chit netitz'a u onkonil ti'. Tiira 
atil b'enex tu u paav atzi'. B'a'n 
koj etatin vatz Tioxh; tu uken 
atilk'ex. 


U Tioxh b'axal 
vatz q'u tx'iib'al oi 

24 Sa'kojilane' aas ka'va!l 
tioxh sinima u aanima. Tan 
sinima ma'l atzi' utz, siqel va'te. 
Tii ti' ma'l atzi' utz, ye'k itxa'k 
va't te atzi'. Echtzixe't ye'k 
saveeti aas ka'va!l tiq'ol seb'ane', 
u Tioxh tuch' q'u tx'iib'al q'ii. 

25 Ech toke! ye! ko'xh ela!- 
ok'ex ti! u vatz eq'ii esaj. Echa! 
tzi' kam setechb'u utz, kam 
setuk'a. Utz yit' sako'nkoxh- 
ela'ok'ex ti! ivijax vechi'l majte, 
ti' aas kam setoksa'mi. Tan 
paalchu tekoj u echb'ub'al tuch' 
u oksa'm vil u atinchil tu b'enq'ii 
b'ensaj. 26 Sajitaj q'u tz'ichin 
nipaal tu amlika etile'. Ye'kax 

chikoni. Ye!kax imol vatz ichiko- 
b'e'm. Utz ye'k molb'al titz'le- 
b'al. Tan u kuTat tu Amlika 
nitzujb'en tzi'. Ech ¿yit' tzik 
paalch'ex vatz q'u tz'ichin tzi' 
tzik? 27 Tan k'uxh sa'xhela'ok 
ma!j aanima, sa'kojole'i sataq' 
je'op b'itoj tatin tu u vatz iq'ii 
saj. 28 Utz echat ko'xh ti' u 
oksa'm. ¿Kantu' aas ni'xhetela' 
etoke'? Sajitaj q'u xu!m ja'jchaj- 
tze' etile' kani'ch ich'iie'. Tan 
ye'kax aq'onini. Utz ye'kax 
chemoni. Utz tx'anel isajine!. 
29 Ech toke' nival sete aas aal 
niko'xh u ijlenal Salomoon ech 
koj ivijtu tib' i'ana u tilon q'u 
xu'm tzi' k'uxh mamala tx'iiol 
iq'iich. 30 Echat ko'xh paje' q'u 
xajtze' q'u'l ja'jtze'. U Tioxh chit 
nib'anon aas tx'anel tilon q'ul 
ixu'm. Va'l icha'xab'e' k'uxh ech 
q'ejal nik'achlu tu xamal. Utz 
¿yit' tzik ech taq'ax etoksa!m 
si'an u Tioxh nenache! k'uxh ye! 
maas k'ujlel ek'u'l ti'? 
31 Echtzixe't ye' ko'xh etal tu 
ela'okchil ech tza': «¿Kam sa- 
qechb'u? ¿Kam saquk'a? Utz 
¿kam saqoksa'mi?» Chajkojex. 
32 Tan q'u puera aanima q'u'l 
ye' tootzaj Tioxh ko'n nitela' tok 
ti' q'u kam tzi'. Pek ech koj ex 
tan, tootzajle u kuTat tu Amlika 
aas nesavsa kajay q'u kam tzi'. 
33 Pek a' chit saela'okk'ex ti' vi- 
Q'esalail u Tioxh, tuch' ti' vi- 
jikomil. Ech toj texh tal tul kajay 
q'u kam atzi'. 

34 Ech ye' ko'xh ela'ok'ex ti' u 
q'ii va'l q'ejal. Tan aatz u q'ii 
q'ejal, kam ko'n ela'okchil su'ul 

tuul. Pek chuspi ko'xhtu' seq'i' 
q'u tza'l tetz junun qii. 

1 Ye' ko'xh eyol paal u 
7 aanima oj niyolpu sevatz. 
Ech ye'k saku' vik'a'nal u Tioxh 
seti', ti' veyolpu majte. 2 Tan 
kani'ch itx'olax inujul q'u 
aanima seb'ane', echat chit 
itx'olax enujul si'an u Tioxh 
majte. Utz kam chit va'l seb'an 
tu q'u aanima, echat chit 
sab'anax sete majte. 3 Pek ¿kam 
toke' aas ta'xh tii nesaji u tal 
ye'xtxojla kam ni'an emol sevatz 
utz, ye'xhat ni'enku sete aas 
paalchu veb'anon sii'? Ela ko'xh 
tuch! siil ma'l tal juy ch'tis tu 
b'aq' iatz amol; loq' a' ye' niile' 
aas mam tze' va'l atil tu b'aq' 
aatz. 4 Ela ko'xh tuch' siil ma'l 
tal juy ch'is tu b'aq' iatz amol; 
loq' a' ye' niile' aas mam tze' va'l 
atil tu b'aq' aatz. Ye'k saveeti aas 
setoksa ma'l aanima tu jik ti' 
ko'xh ma'l u tal ye'xtxoj ni'ane' 
oj, tuul aatz ex, paalchu vepaav 
siatz. Tan ela ko'xh tuch' setal te 
ech tza' atzi': «Aq' tzii saveesa 
elu'l ma'l u juy ch'is taatz tzi'.» 
Chajex te. Tuul aatz ex, aal ma'l 
mam tze' at oko'p tevatz utz, ye! 
veet esajin taq'o. 5 iKa'vatz, 
ya'sataj q'u mamaj paav b'axa! 
Ech nal sa'tekveeti setal tu vemol 
aas siya'sa q'u talaj kam ni'ane!. 
Eesataj elu'l u mam tze! xe! b'aq' 
evatz b'axa tzi'. Utz aatz b'a'n 
tek etilone', ech nal se'neteesa 
elu'l u juy ch'is xe! b'aq' iatz 
vemol. 6 Ye! ko'xh etal ve't u 


U kunachtu je' qib' b'axa 

yolb'al Tioxh tu q'u'l echa! Gi 
ti' paav. Utz ye! etal tu q'u b'och 
xichin majte q'u'l tiira ye! nitab'i 
yol tan, kam koj itxa'k te. Ni- 
ko'ntaq'ka elo'p echil tzi' utz; 
noj ko'n i'an sete. 


U Tioxh niaq'on q'u kam kajayil 


7 Unchee! jajtaj tu u Tioxh 
kam nesavsa utz, sa'aq'ax sete. 
Choktaj utz, sechab'a. Sich'inoj- 
ex vatz jub'al utz, sajajaxex. 

8 Tan ab'il q'u'l kam nijaj tu u 
Tioxh, nik'ule'. Ab'il q'u'l ni- 
chokone', nichab'a. Utz ab'il 
q'u'l nisich'in vatz jub'al, 
nijajaxe'. 9 Echa' ex, ¿oj tzik 
sivan ko'n setaq' tek'aol eme'al 
oj sijaj ikaxhlaan tx'ix sete? 

10 Utz echat ko'xhtu' oj sijaj 
ma'j ichi'o txay sete. ¿Tz'oj tzik 
tx'i'la txokop setaq' te? 11 Tan 
k'uxh ye'xtxoj chit etxumb'al, 
etootzajle kam b'a'nla chaj kam 
netag' tu q'ul enitxa'a utz, a! 
chixh u kuTat tu Amlika 
nenache! tzi', ye! ko'xh sataq' 
b'a'nla chaj kam tu q'u'l kam 
nijaj te. 12 Ech toke' kajay q'u 
b'a'nil esa! si'an q'u aanima sete, 
echat seb'an te majte. Tan ech 
nital u o'tla mantaar. Utz ech 
alelka tu q'u alol tetz u yolb'al 
Tioxh majte. 


Ka'va'l q'u b'ey atile 
13-14 A' so'okk'ex tu u 
okeb'al va'l ch'oo ivatz; u tal 
b'ey va'l si'iq'on opon uchchil tu 
b'enq'ii b'ensaj utz, va'l ka'xva'l 
ko'n aanima nichab'an. Oki'ch'ex 
tu u mam jankin okeb'al, va'l 


U Tio 7 


yak tu u choob'al paav. Tan nim 
ivatz u b'ey yak tuul. Utz 
mamala tenam ato'k ti'. 


U tootzajil q'u aanima 
tu q'ul ib'anone' 


15 Kuenta'ex ti' q'u chulin 
alol tetz u yolb'al Tioxh q'u'l tul 
texo'l. Suula niman Tioxh tilone', 
pek jolol eesanal tu b'ey. Ech 
tule' maanxhola karne'l. Loq' 
aatz tu taanima tan, echa' va'y- 
najla lobo. 16-17 Pek loq' 
nimna!l tan, tu ko'xh q'ul ib'an- 
one! toj etilva. Echa' q'u b'a'nla 
chaj vatzomla tze', b'a'n ivatz 
nitaq'e'. Pek aatz q'u ye'xtxojla 
chaj vatzomla Gel, ye'xtxoj ivatz 
nitaq'e'. Tan sa'koji'ane'! aas 
sachee uuva ti! q'u ch'i'x. Utz 
sa'kojilan majte sachee viikuxh 
ti' u paal ch'i'x. 18 Ye'xh bio 
si'ane' aas ye!xtxoj ivatz u 
b'a'nla vatzomla tel sataq'e'. 
Utz ye'xh bot silan majte aas 
b'a'n ivatz u ye'xtxojla vatzomla 
tze! sataq'e'. 19 Tan aatz q'u 
vatzomla Gel q'u'l yit' b'a'n koj 
ivatz nitaq'e', nitzok'ax el. Utz 
nik'achax ok tu xamal. 20 Ech 
toke' tu ko'xh q'ul ib'anone' 
setilva oj chulin alol tetz u 
yolb'al Tosch, Echa! u tel, 
nimna!l tu vivatz b'a'n tzik oj yit' 
b'a'n koj. 

Kajay koj so'oko'p tu Amlika 

21 Tan yit' kajay koj q'u'l: 
«unB'aal, unB'aal,» chu ve, 
so'oko'p tu viQ'esalail u Tioxh tu 


Amlika. Pek ta'xh so'oko'p q'u'l 
nib'anon vitxumb'al vunTat tu 

Amlika. 22 Utz sib'al ko'xh toj 
alon ve tu ma'l u q'ii si'ane', ech 
tza!: «unB'aal, vetqal paal u 
yolb'al Tosch tab'ii. Vetqojche'l 
q'u tioxhil tx'i'lilinaj tab'ii. Utz 
sib' ko'xh txaichil vetkub'an tu 
vab'ii majte.» Chaj. 

23 Pek aatz in tan, sako'nun- 
tzaq'b'e ech tza!: «Tiira ye! 
ootzajimalex vaq'o. Elojb'enex 
sunvatz aa paavla chaj aanima.» 
Chajin te. 


Viya'eb'al q'u'l niniman u Jesuus 
utz, q'u'l ye! niniman 

24 Unchee! ab'il niab'in q'u 
yol nivale! tza! utz, ni'ane' kam 
nitale', ela tuch' u tzak'kin vinaj 
atzi! aas a! taq'vu je! totzotz vi! 
sivan. 25 Ech k'uxh ku! mam 
jab'al, ye't ku! taq'o. Utz k'uxh el 
nima! utz, ipaq'o'k tib' mam 
kajiq' ti', ye't ku'i. Tan vi! sivan 
taq'vu je'. 26 Pek ab'il paj va'l 
niab'in q'ul unyol tza' utz, ye! 
ni'ane' kam nitale', ela tuch' u 
txoxkin vinaj atzi' va'l vatz 
tx!lava' ko'n i'lanvu je' totzotz. 
27 Ech aatz ku' mam jab'al, el 
nima! utz, paal mam kajiq'. 
Ipaq'o'k tib' ti', yakich ku'oj 
taq'o. Ech b'oono isotz sotzi.— 
Texh u Jesuus. 


28 Unchee' aatz tek tzojpu u 
Jesuus ti' talax kajay q'u yol tzi', 
tiira va'lich motx itz'ejx ik'u'l q'u 
aanima tu vichusune'. 29 Tan, 
atil tijle'm tu vichusune!. 
Txayo'm ni'an tu q'ul iyol. 


3 8.4 Choktaj u Leviitico 14.1-32. 

Yit'e'ch koj a! q'u aa txumb'al ti' 
u o'tla mantaar. 

Vib'anax b'a'n tu ma'l u ch'a'k'i' 

1 Unchee! ku'l u Jesuus vi! 

8 u muunte va!l chusunka. 
Mam tenam xamich ti'. 2 Ech 
xaan opon ma'l u ch'a'k'i' vinaj 
k'atza. Peche' ku! siatz utz, tal te 
ech tza!': —UnB'aal, ¿yetz asa! 
salan b'a'n ve?— Texh te. 

3 Aatz u Jesuus tan, iyuj b'en 
vig'ab'. Ikan u vinaj utz, tal te ech 
tza!: —Ee!, sunsal B'an b'a'n.— 
Texh te. Ech tu ko'xh unmu'k'ul 
i'an b'a'n u vinaj tu u ch'a'k tzi!. 
4 Utz tal paj u Jesuus te ech tza!: 
—Ab'i iile'. Ab'ilich ko'xh e aalvu 
u kam tzi'. Pek kuxh utz, k'uch tu 
u oksan yol vatz Tioxh aas 
b'a'nt'axh. Iq'o b'en u txakunsa'm 
tetz vatx'olo'm siatz. Aya' va'l 
alelka tu u o'tla mantaar tu u 


Moisees. Ech satile' aas b'a'nt- 
laxh.— Texh te.” 


Vib'anax b'a'n tu u taq'onom 
ma'l u q'esal sol 


5 Unchee' aatz opon u Jesuus 
tu vitenam Capernauum, ul ma'l 
u capitaan siatz, q'esal sol tu 
Roma. Utz ijaj chit b'a'nil te. 

6 Tal te ech tza': —UnB'aal, tiira 
ya'v ma'l vatz vaq'onom. Atilka 
tu atib'al cheel. Numtz'inaj ichi'l 
utz, tiira tajinnaj tu u chi'om.— 
Texh te. 

7 Tal u Jesuus te ech tza': 
—Sab'enin. Se'nunb'an b'a'n 
te.— Texh te. 

8 Tzaq'b'u u capitaan utz, 
tala: —UnB'aal, ye! nik'ulo'k vi' 
aas so'oko'p!'axh tu votzotz. Pek 
al ko'n b'en aas si'an b'a'n utz, 
silan b'a'n u vaq'onom. 9 Tan 
echa! in. Atilko'nok'in jaq' 
imantaar unq'esal. Utz ato'k sol 
jaq' unmantaar majte. Utz nival 
tu ma'j: «Kuxh tza'.» Chi'in te 
utz, nib'ena'. «Ni'axh tza'.» 
Chi'in tu va'tioj utz, nitule'. Utz 
nival tu va't vaq'onom: «B'an 
va'l tza'.» Chi'in te utz, ni'ane'.— 
Texh te. 

10 Ech ta'xh tab'i u yol u 
Jesuus tzi', techal chit tab'i utz, 
yakich tz'ejxoj ik'u'l taq'o. Tal tek 
tu q'u aanima q'u'l xamich ti' ech 
tza!: —¡Ni'xhtek'val sete, ye'saj 
viltu ma'j aanima Israeel, aas tiira 
k'ujlel ik'u'l vi' echa' u puera 
vinaj tzi'! 11 Utz nival sete aas til 
ko'xh sak'asku'l puera aanima 
tikuenta aal tela' utz, tikuenta aal 
toke' utz, samotxch'uxhe! k'atz u 
Abrahaam, k'atz u Isaac, tuch' 
k'atz u Jacoob tu viQ'esalail u 
Tioxh tu Amlika. 12 Pek aatz q'u 
Israeel q'u'l so'oko'p tu viQ'esala- 
il u Tioxh b'anel, sako'naq'axka 
elo'p tu elq'ej ech tzi'. Ech a' 
so'oq'ku tzi'. Utz a' sajarach'unku 
tee tzi'.— Texhtu!. 

13 Ech aatz u Jesuus tan, tal 
tu u capitaan ech tza!: —Kuxh 
taatib'al. Tan kam chit echa! va- 
nimata! tzi', ech silane'.— Texh 
te. Ech aatz u aq'onom, yakich 
ko'xh i'an b'a'n aas iyolon u 
Jesuus. 


4 8.17 Choktaj u Isaias 53.4. 

Vib'anax b'a'n tu viji' u Lu' 


14 Unchee' opon u Jesuus tu 
tatib'al u Lu'. Utz tila tzanlich 
vi-ixoj ji' u Lu' vatz tx'ach. 
Tajinnajich tu xamal. 15 Ech 
kanax iq'ab' tu u Jesuus utz, 
yakich tzaaoj u xamal ti'. Ech tek 
ilakpe' utz, xe't i'an techb'ub'al u 
Jesuus. 


Vib'antu b'a'n u Jesuus 
tu sib'al ya'v 


16 Unchee' aatz tek sotzsaj, 
sib'al aanima iq'ol ul vatz u 
Jesuus aas atich ok tioxhil 
tx'i'li'inaj k'atza. Utz tu ko'n q'ul 
iyol nichtojche!l q'u tx'i'li'inaj. 
Utz i'an b'a'n tu kajay q'u ya'v 
majte. 17 Loq' itzojpu chit u yol 
alichka tu u Isaias, u alol tetz u 
yolb'al Tioxh, aas tal ech tza!: 


—A' iq'on b'en kajay q'u 
kuyaab'il. 

Utz a' u eesan tetz kajay q'u 
kuchi'om.— Chia.* 


Vitzaq'b'u u Jesuus tu q'u'l 
nichtachva xamb'ichil ti' 


18 Unchee' aatz til u Jesuus 
aas mam tenam mulchich ok ti', 
tal tek ipaal b'en sala b'en u choo 
tu q'u chusulib'. 19 Pek tuul opon 
ma'l u aa txumb'al ti' u o'tla 
mantaar utz, tal te ech tal: 
—Chusul saxamb'in sai' k'uxh til 
chit ech ab'ena'.— Texh te. 

20 Tal u Jesuus te ech tza!: 
—Aal atil ijul q'u yak, kolb'al tib' 

sunvatz. Utz atil isok q'u 
tz'ichin. Pek aatz u K'aola va'l 
b'ennaj ko'n aanima, ye'k 
tatib'al tinujul.— Tech te.? 

21 Tal paj chit va't q'u niman 
tetz te ech tza!': —UnB'aal, sa- 
xamb'in sai', pek analen lakam 
vuntat. La'nalunmuj b'axa.— 
Texh te. 

22 Tal tek u Jesuus te ech 
tza!: —Ni'axh vi! cheel. Tan a! 
samujun q'u kamchil q'u aanima 
q'u'l kamnaj tatin vatz Tioxh.— 
Texh te. 


Viya'sal u mam kajiq' 
i'an u Jesuus vi' u choo 


23 Ech tokb'en u Jesuus tu u 
jukub', antu q'ul ichusulib' b'en 
ti'. 24 Utz ye'k talche', zelt ma'l 
u mam kajiq' jab'al vi' u choo. 
Utz nichtekisotzka u jukub' tu vi- 
pilq'a'txan u choo tzi'. Loq' 
vatchich ko'n u Jesuus. 25 Ech 
ex tek k'asaloj tu q'ul ichusulib' 
utz, tal te ech tza': —iKuB'aal, 
eesa'o' vatz u tza'l tza' tan, toj 
b'enojo' tu a'!— Texh te. 

26 Alax tek te tu u Jesuus 
ech tza!: —¿Kantu! nexo!ve!? 
Tiira ye! k'ujlel ek'u'l vi'.— 
Texhtu'. Ech lakpu u Jesuus; 
iyaa u mam kajiq' tuch' u choo. 
Utz ya'i. Va'lich texh tachavan 
ikalkoch u a'. 27 Ech motx chit 
tz'ejx ik'u'l q'u vinaj taq'o. Utz 
motx tal ech tza': —iAb'il tek u 
vinaj tzi' tan, aal nimali tu u 

kajiq' jab'al tuch' u choo tzi'!— 
Texhtu'. 


U teesal u tioxhil tx'i'li'inaj 
k'atz ka'va'l q'u aa Gaadara 


28 Unchee' motx tek opon 
tunpaq'it itzi'aj u choo, tikuenta 
u tx'ava' Gaadara. Utz ul 
k'ulaxoj tu ka'va'l q'u vinaj. 
Ato'k tioxhil tx'i'li'inaj k'atza. A' 
motx k'asku'l xo'l mujb'al 
kamnaj. Utz nojchit toxhq'eb'al 
q'u vinaj tzi'. Ab'il koj nichiq'i' 
paalchil tu u b'ey naja'ch va'l 
atichka. 29 Ech motx q'eq'uni. 
Utz motx tala: —¿Kam asa' qe, 
Jesuus iK'aol Tioxh? iK'uxh 
ulyaxh tan, o' ul uuleb'e'o' utz, 
ye'saj topon kutiempo!— 
Texhtu!. 

30 Unchee' tuul nichtechb'un 
unjolol q'u b'och sinaja'ch. Tiira 
sib'al ixaane'. 31 Utz aatz q'u 
tioxhil tx'i'li'inaj tan, ijajab'e u 
Jesuus ech tza': —Oj soojche'lo!, 
aq! tzii qe so'ok!o' k'atz kajay q'u 
b'och tzi'.— Texh te. 

32 Alax te tu u Jesuus ech 
tza!: —¡B'enojex!— Texh te. Ech 
motx tela! utz, ok Katz kajay q'u 
b'och. Ech ye'k chit talche', motx 
ex ik'on b'en tib' q'u b'och tzi' 
peepu, yakich tu u choo. Utz ech 
motx jiq'mu tu al, 

33 Ech aatz tek q'u'l nich- 
motxxeen q'u b'och tzi', motx 
t'aspi k'asu'l utz, ul tu tenam. 
Ech motx chit ul tal kajay q'u 


b 8.20 Aatz u Jesuus, ye'xhkam nitale' aas: —In viK'aol u Tioxh.— Chi koj. 
Pek chaj paj nitale' aas “u K'aola va'l b'ennaj ko'n aanima” a' nital je' tib'. 
Aya' va'l “Hijo del hombre”, chu tu kastiya. 

kam uchi tzi'. Utz tala kam va!l 
i'an q'u vinaj q'u'l atich ok 
tioxhil tx'i'li'inaj k'atza. 34 Ech 
kajay q'u aanima tu tenam motx 
ul k'ulun u Jesuus. Utz ta'xh til u 
Jesuus, motx tal te aas saelb'en 
tikuenta q'ul itx'ava' tzi'. 


Vib'antu b'a'n 
ma'l u vinaj numtz'inaj 


1 Unchee' ech okb'en u 

Jesuus tu u jukub', iq'expu- 
ka u choo. Opon tu vitenam 
Capernauum. 2 Pek aatz i'ana, 
iq'ol ul ma'l u vinaj siatz 
numtz'inaj ichi'l. Chelemich 
topon tu cheleb' tetz. Ech til u 
Jesuus aas k'ujlel ik'u'l q'u iq'on 
tetz ti' ib'antu b'a'n u ya'v. Tal 
tek tu u numtz'inaj ech tza!: 
—Atoj nimal ak'u'l b'aal. Tan 
kuyel q'ul apaav kajayil.— Texh 
te. 

3 Ech aatz unjolol q'u aa 
txumb'al ti' u o'tla mantaar q'u'l 
atich opon, ta'xh tab'i va'l tal u 
Jesuus tza', nichtal tu taanima 
ech tza!: —Eesan iq'ii Tioxh va'l 
tzi! tan, nital ikuyax paav.— 
Texhtu!. 

4 Pek aatz u Jesuus tan, paal 
itxumb'al tuul kam va'l nich- 
motxtitz'a q'u vinaj tzi'. Tal tek 
te ech tza!: —¿Kantu! netitz'a 
onkonil vi! te etaanima? 

5 ¿Ab'iste tek u yol va'l yit! tza'l 
koj alaxi unchee!; a! tzik a! va'l: 
«Kuyel tek q'ul apaav;» oj aya! 
va'l: «Lakpen utz, xaan.» Chajin 
te? 6 Pek nojchit sunk'uch sevatz 
aas atil tijle'm u K'aola va'l 
b'ennaj ko'n aanima ti' ikuyax 

paav tu vatz tx!ava' tza!.— Texh 
te. 

Ech tal tu u numtz'inaj ech 
tza!: —Lakpen. Iq'o b'en u 
cheleb' eetz utz, kuxh taati- 
b'al.— Texh te. 7 Ech ilakpu u 
numtz'inaj utz, b'en tu tatib'al. 
8 Utz motx tz'ejx ik'u'l q'u 
aanima aas til u kam tzi'. Utz 
nichtekmotxtoksa iq'ii Tioxh ti'. 
Tan atich tijle'm u Jesuus ti' 
ib'anax b'a'n tu ya'v, k'uxh 
aanima ko'n siatz. 


Vixe't ixamb'u u Tio ti! u Jesuus 


9 Unchee! k'astek'ul u Jesuus 
tzi'. Utz til ma'l u vinaj, Tio ib'ii. 
K'ujlich tu va'l nijajlik ja'mel 
alkavaar. Tal u Jesuus te ech 
tza!: —Xamb'en vi'.— Texh te. 
Ech lakpu u Tio utz, xamb'u ti'. 

10 Pek xamtel teku'en aatz 
i'an u Jesuus tan, ex tx'a'n tu 
atib'al xe! u Tio. Utz motx opon 
sib'al q'u sub'ulla chaj jajol 
ja'mel alkavaar. Ant imol unjot 
q'u aa paavla chaj aanima. Utz 
motx k'uje! vatz meexha k'atz u 
Jesuus utz, Katz q'ul ichusulib'. 
11 Ech ta'xh til u kam q'u fariseo 
tzi', motx tal tu q'u chusulib' ech 
tza!: —¿Kam toke! b'atz'i aas ela 
nitx'a'n u chusul etetz tuch' q'u 
sub'ulla chaj jajol ja'mel 
alkavaar utz, tuch' q'u aa paavla 
chaj aanima tzi'?— Texh te. 

12 Ech ta'xh tab'i u yol u 
Jesuus tzi', tal ech tza!': —Aatz 
q'u tiichajla aanima, ye'xhkam 
nisavsa aa tz'ak. Pek ech koj q'u 
ya'v tan, nisavsa aa tz'ak. 13 Tan 
a' koj ul unchok jikomla aanima. 

Pek a! ul unchok aa paav sik'axa 

ipaav. Echtzixe't nival sete, aas 

b'enoj ech'oti kam tokeb'al u 

Yolb'al Tioxh va'l nital ech tza!: 

«A' unsa! setxum iatz emol utz, 

yit' ta'n ko'nkoxh setitz'a 
ik'achax avan tetz tx'olo'm.» 
Chia.—* 

Texhtu'. 


Ka'va!l q'u chusb'al vi ela koj 

14 Unchee' ul q'ul ichusulib' u 
Xhan, u b'anol vautiismo k'atz u 
Jesuus utz, tal te ech tza': 
—¿Kam toke! aas o! ko'xh och! 
q'u fariseo tzuk'el nikukuy 
kuva!y ti! iq'ilal sik'lel Tioxh, pek 
aatz q'ul achusulib' tzi', 
ye!'xhkam nimotxikuy iva'y?— 
Texh te. 

15 Aatz u Jesuus tan, tal te 
ech tza': —Ye'k si'ane' aas sa- 
ko'xhtxumun q'u aanima q'u'l 
nisavsal ti' tilax tzumb'a'a tuul 
atil u xiak tixo'l va'l tzume'ya. 
Pek sa'nalul tiempo aas saeesal- 
b'enin xo'l q'ul unchusulib'. Ech 
analen tek samotxikuy iva'y ti' 
iq'ilal sik'lel Tioxh. 16 Aatz u 
b'a'nla chusb'al tan, sa'kojik'ul 
tib' tuch' va'l ninalenima. Tan 
ye'kax b'anaxi aas sak'ooal ma'l 
q'a'l oksa'm tu ak' k'oo. Tan 
sak'olon u ak' k'oo atzi' utz, aal 
siyak'insa u q'ixi'l til u oksa'm.4 

17 Echat majte ye!kax aq'ax 
ku! tu q'a'l tz'u'm u ta'l uuva va'l 
anal tela'. Tan aatz u ta'l uuva 
va'l anal tela', sasipk'i utz, sik'ux 

u q'a'l tz'u'm. Ech nipeq'xe'. Ech 
nitel u q'a'l tz'u'm titxa'k. Pek a! 
sa'aq'axku ku' u ta'l uuva va'l 
anal tela' tu ak' tz'u'm. Ech ela 
ko'xh b'a'n saelka.— Texh u 
Jesuus. 


U txaichil b'anax 
tu ka'va'l q'u ixoj 

18 Tuul nichtal q'u kam u 
Jesuus tzi' utz, opon ma'l u vinaj 
k'atza q'esala tatin xo'l q'u 
Israeel. Utz ex peche'oj ku' siatz. 
Tal ech tza': —Ma'xh kamyu 
ma'l vatz unme'al cheel tza'. Pek 
ni'axh. Tul aq' je' vaq'ab' tib'a, 
ech saq'aavu'l taanima.— Texh 
te. 19 Ech yakich xamb'u b'en u 
Jesuus tuch' q'ul ichusulib' ti' u 
vinaj. 

20 Ech tuul atich ok u Jesuus 
ti' b'ey, xaan opon ma'l u ixoj 
ti' iqul. Ya'vich. Kaj nichtel 
k'atza. Kab'laalich ya'b' ixe't vi- 
yaab'il. Utz ikano'k iju' u 
toksa'm. 21 Tan nichnaltal u 
ixoj tu taanima ech tza!: 
—K'uxh ta'xh sunkano'k iju' u 
toksa'm, sa'xhunb'an b'a'n 
atzi'.— Texhich. 

22 Pek aatz u Jesuus tan, 
ipilq'u tib' utz, tal te ech tza!: 

— Ye! ko'xh qeonaxh, txutx. Tan 
ti! vik'uje' ak'u!l vi! k'uxh vet- 
a'anlu b'a'n.— Texh te. Ech 
yakich i'an b'a'n u ixoj tzi". 

23 Ech ta'xh opon u Jesuus tu 
atib'al xe! u q'esala va'l kam 
ime'al, til q'u xulin aa utz, til q'u 


d 9.16 Aatz u yol “b'a'nla chusb'al,” “evangelio,” chu u tokeb'al. 

aanima va'lich motx iq'eq'el- 
kab'in tu oq'el. 24 Utz tal tek te 
ech tza': —¡Eloju'lex! Tan yit' 
kamnaj koj u ixviak atzi', pek 
vatchel ku'en.— Texhtu'. Loq' 
nichko'nib'anb'el u Jesuus ti! va'l 
tala. 25 Ech ipaasa elu!l q'u 
aanima u Jesuus q'anal utz, 
oko'p to'otzotz. Utz itxay iq'ab' u 
ixviak; ech ilakpe'. Q'aavu'l 
taanima taq'o. 26 Ech aatz 
viyolil u txaichil tzi', pax chit 
paal itziiul tikuenta kajay u 
txlava! tzi'. 


Visajinsal ka'va'l q'u moy 

27 Unchee' aatz tek k'asu'l u 
Jesuus latzi', xamb'o'k ka'va!l 
q'u moy ti'. Utz nichiq'eq'un 
taltu ech tza!: —¡Itu'xh ixalam 
Daviid, txum kuvatz!— Texhtu!. 

28 Ech ta'xh opon tu atib'al, 
opon q'u moy tzixe' utz, tal u 
Jesuus te ech tza!: —¿Ni tzik 
enima aas so'ole'in ti' 
esajinsale'?— Texh te. 

Tzaq'b'u q'u moy tal ech tza!: 
—iEe' nikunima kuB'aal!— Texh 
te. 

29 Ech aatz u Jesuus tan, ikan 
q'u b'aq' iatz utz, tal te ech Ga: 
—Ti' vik'uje! ek'u!l vi! seb'an 
b'a'n.— Texh te. 30 Utz ech 
yakich sajinoj q'u vinaj tzi'. Utz 
tiira alax te tu u Jesuus b'a'nil 
ech tza': —Ab'itaj b'a'nil. Ye'xh- 
ab'il ko'xh so'ootzajin u kam 
tzi'.— Texh te. 

31 Pek ta'xh motx k'asu!l q'u 
vinaj tzi', xe't ipaxsa itziiul tu 
jank'al u tx!ava! kam va'l i'an u 
Jesuus te. 

Viyolonsal ma'l u mem 


32 Unchee' tuul ko'xh nich- 
ipaal elu'l q'u moy, a! tek iq'ol 
opon va't u mem vatz u Jesuus. 
Atich ok tioxhil tx'i'li'inaj k'atza. 
33 Ojchal el u tioxhil tx'i'li'inaj 
k'atza tu u Jesuus utz, yolon tek 
u mem. Ech tiira sotz ik'u'l q'u 
aanima taq'o. Motx tek tal ech 
tza': —¡Ye'kax tek qil kam tu 
kuxo'l o! Israeel tza' aas echa! 
tzi'!— Texhtu'!. 

34 Pek aatz q'u fariseo nichtal 
ech tza': —Viq'esal q'u tx'i'li'inaj 
nilochon ti! tojchal el q'u tioxhil 
tx'i'li'inaj atzi'.— Texh ti! u 
Jesuus. 


Q'u ya'tan Tioxh 


35 Unchee' nichipaal u Jesuus 
tu q'u nimaj tenam tuch' tu q'u 
talaj tenam. A! nichichus u 
b'a'nla chusb'al tu q'u atib'al 
chusb'al tetz u o'tla mantaar. 
Nichipaxsa itziiul u b'a'nla 
chusb'al majte tetz viQ'esalail u 
Tioxh. Utz nichib'an b'a'n tu 
kajay q'u!l atil yaab'il k!atza. 
Nichteesa q'u chilom k'atz 
aanima. 36 Ech txumun u Jesuus 
aas til u mam tenam tan, ye'k 
iq'esal sateesa b'ey siatz. Echa! 
karne'l ye'k xeen tetz, paximal 
ko'xh tib'. 

37 Ech tal tek tu q'ul ichusul- 
ib! ech tza!': —Nojchit tiira 
sib'alen q'u aanima niya'ta 
Tioxh tzi', pek b'iil ko'xh q'u 
paxsan tetz u yolb'al Tioxh 
tixo"l. Ela tuch' triigo aas 
q'anb'ia utz, b'iil ko'xh chokol 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Tio 9, 10 


tetz ato'k. 38 Echtzixe't jajtaj tu 
u Tioxh, aas satoksa tere'n 
paxsan tetz viyolb'al tixo'l. Ech 
silane' va'l ni'an u b'aal triigo 
aas nitoksa tere'n taq'onom ti! 
imolax vivatz vichikob'e'm.— 
Texhtu!. 


Vichajtu b'en tijle'm 
kab'laal q'u chusulib' 
1 Unchee' aatz u Jesuus, 

1 0 isik'le opon kab'laal q'ul 
ichusulib' k'atza. Utz taq' tijle'm 
ti! tojchal el q'u tioxhil tx'i'li'inaj 
Katz aanima utz, ti! ib'anax b'a'n 
tu q'u aanima majte, k'uxh kam 
ko'n chi'omil nichb'anon. 2 Ech 
vib'ii kab'laal q'u chusulib' 
ichaja tza'. 

Aatz vib'axa utz, Xhim; Lu! chu 
te'l majte. 

Ant imol u Lixh, vitza'q'. 

Antu u Jacobo, tuch' u Xhan, 
vitza'q', q'ul ik'aol u 
Zebedeo. 

3 Antu u Felipe, u Bartolomee, 
u Maxh, u Tio va'l jajolich 
ja'mel alkavaar, u Jacobo, 
vik'aol u Alfeo. 

Antu u Tadeo.° 

4 Antalu Xhim va'l atich ok 
xo!l q'u cananista, tuch'u 
Judas aa Cariote, va'l k'ayin 
u Jesuus./ 

5 A! kab'laal q'u'l ichaj b'en u 
Jesuus tzi'. € Utz ib'an b'en talax 
te ech tza!: 


—B'eni'ch'ex titenam q'u 
puera aanima. Utz okich'op!ex 
titenam q'u aa Samaaria majte. 
6 Pek a' se'enk'ex xe' q'u qetz aa 
tenamil Israeel, aya! q'u'l tz'ejxi- 
naj echa' itz'ejxuka karne'l ti! 
xeen tetz. 7 Ech til chit sapaal- 
k'ex, paxsataj talax itziiul ech 
tza': «Najab'yu tul viQ'esalail u 
Tioxh tu Amlika texo'l.» Chajex. 
8 B'antaj b'a'n tu q'u ya!v. 
B'antaj b'a'n tu q'u'l atil ch'a'k 
ti'. Q'aavixsataj ul taanima 
kamnaj. Utz ojchataj el tioxhil 
tx'i'li'inaj. Oya ik'ulax u b'a'nil 
veteb'ana utz, oya u b'a'nil 
seb'an majte. 9 Etiq!och b'en 
puaj. Niko'xh b'a'nla q'an 
ch'ich', b'a'nla saj ch'ich' utz, 
niko'xh nojla q'an ch'ich! setig'o 
tu q'u kolb'al epuaj. 10 Utz 
etiq'och b'en etxim, iq'ob' 
etechb'ub'al tetz eb'ey. Niko'xh 
untzumt etoksa'm. Niko'xh 
untzumt exaab'. Utz ye'k setiq'o 
eb'aara. Tan aatz u aq'onom, a! 
satx'a'nku ti! u taq'on. 11 Pek 
aatz lo'oponex tu ma'l nimla 
tenam, oj tu tal tenam, letab'i 
inujul ab'il mai aanima aas b'a'n 


€ 10.3 Aatz u vinaj va'l Tadeo tzi', anko'xhtu' va'l Judas majte, vitza'q' u 
Jacobo. Loq' yit' a! koj va'l k'ayin u Jesuus. Choktaj U Lucas 6.16; U Xhan 
14.22; Q'u B'a'nla Chaj Kam B'anel (Hechos) 1.13. 

f10.4 Aatz u yol “cananista” anko'xhtu' va'l “Zelote”. Tan Zelote chuich te'l 
q'u aanima q'u'l nichxe'k'ulan viq'atb'al tzii q'u aa Roma. 

£ 10.5 Tu vichajtu q'ul ichusulib' u Jesuus, xe't talax “chaj” ti'. Aya' u yol 


“apóstol”. 

talche'. Utz a! la'atink'ex tzixe!. 
Analen le'elk'asu'lex tu u atib'al 
aas lak'asu'lex. 12 Utz aatz 
lo'oponex tu ma'j atib'al, letal 
ichajlichil q'u b'aal atib'al. 

13 Ech oj aya"l ik'u'l lik'ulex, 
sa'atin u paas tzixe! va'l setal ti'. 
Pek oj ye' laje' ik'u'l, saq'aav- 
k'asu'l u paas seti'. 14 Utz oj 
ab'il ma'j ye' lak'ulunex utz, ye' 
lik'ulvi'ex ti' q'ul eyol, k'asojulex 
tu u atib'al tzi'. Utz elojk'asu'lex 
tu u tenam tzi'. Eesatajka q'u 
pojoj ti' etajan, techlal aas la- 
ko'ntila. 15 Tan ni'xhtek'val 
sete, aatz lu'ul u q'ii va'l satx'ol- 
ax inujul q'u aanima, paalchu u 
choob'al paav saku' ti' u tenam 
tzi', vatz u qelolla tenam Sodoma 
tuch' u qelolla tenam Gomorra 
o'tla yol. 


Vit'oyax q'u chusulib' i'an 

u Jesuus ti' q'u chi'k'ulan tetz 

16 Aatz cheel, a' nunchajvu- 
b'enex xo'l chi'k'ulan etetz. Ech 
echajaxe' ichajax b'en karne'l 
xo'l lobo. Ech toke' kuenta'ex 
seb'ane'. Echa! u tx'i'la txokop 
aas telab'al elchil. Utz b'antaj ex 
maanxho, echa' paroomaxh 
majte. 17 Utz kuenta'ex ti! q'u 
aanima tan, sa'nali'ane' aas sa- 
tiq'ooponex tu q'atb'al tzii. Utz 
satz'u'malex taq'o tu q'u atib'al 
chusb'al tetz u o'tla mantaar. 
18 Vi' ku'en k'uxh saxochaxex; 
si'iq'oloponex vatz governadoor 
utz, tuch' vatz ijlenal. Ech laveet- 
etaltu u b'a'nla chusb'al vatz q'u 
puera aanima tzi'. 19 Pek aatz 
latxayp'ex, ela'oki'ch ko'xh 

etaanima ti! aas kam setale'. Tan 
tuul txayelex, sa'alax eyol kam 
setale'. 20 Tan ex tere'n koj va'l 
sayolonex, pek u Tioxhla 
Espiiritu tetz u kuTat sayolon 
tetzi'. 21 Toj nal i'ane' aas 
siyatz' tib' aanima itza'q' tib'. 
Utz ech si'an u tat majte, siyatz' 
je' ik'aol. Utz aatz q'u k'aol 
me'ala, salakpu k'atz q'ul itxutx 
ib'aal utz, siyatz'e'. 22 Utz sa!- 
nalchi'k'ulalex ti' vunnimale!. 
Pek ab'il va'l ye!xh saqeoni, sa!- 
nalitzojpixsa, a' va'l so'opon tu u 
b'enq'ii b'ensaj. 

23 Utz aatz laojchalex tu ma'l 
tenam, oojojko'nb'enex tu va'te. 
Tan ni'xhtek'val sete aas ye'saj 
ko'xh etzojp elo'p ti' talax u 
yolb'al Tioxh tu q'u tenam 
tikuenta Israeel aas lu'ul u K'aola 
va'l b'ennaj ko'n aanima. 

24 Yit' paalnaj koj tijle'm u 
chusulib' vatz u chusul tetz. Utz 
yit' paalnaj koj tijle'm u aq'onom 
vatz u b'aal taq'on. 25 Pek sa- 
ko'niq'i' q'u chusulib' kam 
sa'alax ti', echa' nitalax ti' u 
chusul tetz. Utz echat ko'xh u 
aq'onom tuch' u b'aal taq'on. 
Tan oj “q'esal tx'i'li'inaj” chu te'l 
u Tata, a' chixh q'u k'aol me'ala 
ye! sa'alax ti! majte. 


Vixo'val u Tioxh 


26 Pek ye' ko'xh qeonex. Tan 
ye'k ma!j kam sajutzil ib'anaxe! 
ye! koj saelu'l itziiul. Utz ye'k 
ma'j mujich kam ye! koj sa'ab'ili. 
27 Ech kam va'l sete ko'xh nun- 
chusva, altaj elo'p itziiul vatzsaj. 
Utz qetumal talax vi'aj otzotz q'u 

yol seb'ane' q'u'l tiira ex ko'xh 
vetab'in. 28 Utz ye! ko!xh xo!vex 
tu q'u aanima q'u'l yatz'ol ko'n 
tetz u chi'l tan, tech koj ti' 
iyatz'ax u aanxel. Pek a' sexo'va 
u Tioxh va'l so'ole' ti' iyatz'pu u 
chi'l utz, so'ole' ti' taq'ax b'en u 
aanxel tu u xamal u choob'al 
paav. 29 Tan echa' q'u talaj 
tz'ichin, k'uxh tiira ye'k ija'mel, 
ka'va'l ko'n ti' ma'l sentaavo, sa- 
ko'nkoxhkam ma'j oj yit' u kuTat 
koj sa'aq'on tzii ti'. 30 Ye' ko'xh 
xo'vex tan, aal tootzajle u kuTat 
jatva'l tachul q'u xi'l kuvi' tzi'. 
Tootzajle ekolche'. 31 Ye! ko'xh 
xo'vex tan, paalch eja'mel vatz 
sib'al talaj tz'ichin. 

32 Aatz q'u!l ye'k sach'ixvu ti! 
talax untziiul vatz q'u aanima, 
sa'kojch'ixve'lin ti! vatz vunTat 
tu Amlika majte. 33 Pek aatz 
q'u'l sateesa tib' tuul vatz 
aanima aas tootzajin, sako'n- 
veesa vib' tuul aas vootzajle, 
vatz vunTat tu Amlika majte. 


U tixval q'u niman tetz u Jesuus 
tu q'u titz'in tatzik 


34 Ye' ko'xh etitz'a aas ta'xh 
ul voksa paas tu u vatz amlika 
tx'ava' tza'. ¡Ye'ka! ¡Yit' ta'n 
ko'n koj! Pek so'ok ch'a'o 
majte; loq' vi' ku'en. 35 Tan 
aatz q'u'l sanimanin, so'ok ixo'l 
tuch' q'u'l ye' sanimanin. So'ok 
ixo'l u k'aola tuch' u tata. So'ok 
ixo'l u itz'ina ixviak tuch' vinan 
utz, u alib'a tuch' vitxutx. 

36 Tan aatz vikoontra u aanima 

va'l sanimanin, a! sacheek je! tu 
tatib'al xo!l q'u titz'in tatzik 
q'u'l ye! sanimanin.h 37 Pek 
ab'il va'l tiira ta'xh tii ti' itat 
inan vatz vitz'ejtu taanima vi', 
ye' nik'ulo'k ti' aas so'ok vi'. 
Ab'il va'l tiira ta'xh tii ti' ik'aol 
ime'al vatz vitz'ejtu taanima vi', 
ye' nik'ulo'k ti' aas so'ok vi'. 

38 Ab'il q'u'l ye' siq'i' paalchil 
tu mam il tza'l vi' utz, ye'k 
siq'i' paalchil tu q'ul unpaal- 
eb'al, ye! nik'ulo'k ti' aas so'ok 
vi'. 39 Ab'il q'u'l ta'xh nititz'a u 
vatz iq'ii isaj tu u vatz tx'ava' 
tza' utz, ye'k siq'i' kamchil vi', 
sitz'ej u atinchil tu b'enq'ii 
b'ensaj. Pek ab'il q'u'l liq'i' 
kamchil vi', a! q'u'l sa'atin tu u 
b'enq'ii b'ensaj. 


Q'u b'a'nil sik'ul q'u ilb'en tetz 
q'u niman tetz u Jesuus 
40 Ab'il q'u'l sak'ulunex, in a' 

nik'ulin tzi'. Utz aatz q'u'l ni- 
k'ulunin, nik'ul u Tioxh majte 
atzi' va'l vetchajonulin. 41 Ab'il 
q'u'l sak'ulun q'u paxsan tetz u 
yolb'al Tioxh, ela ko'n ichoob'al 
sik'ul tuch' q'u paxsan tetz u 
yolb'al Tioxh. Echat majte ab'il 
sak'ulun ma'j q'u jikomla 
aanima, ela ko'n ichoob'al sik'ul 
tuch' si'ane'. 42 Utz ab'il q'u'l 
k'uxh ma'j ko'xh vaaso chi'ul a' 
lataq' tu ma'j q'u ch'ooal niman 
vetz, ni'xhtek'val sete aas sa'koj- 
ya'tzi' ik'ult ichoob'al tan, niman 
vetz va'l vettaq' taa'.— Texh u 
Jesuus. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


33 

1 Utz ta!xh ya! u Jesuus, 
1 1 ti' ib'antu b'en talax q'u 
kam tu kab'laal q'ul ichusulib' 
tzi', elb'en tu va'l atichka. Ex 
chusun tunjot tenam. Utz nich- 
ipaxsa talax u yolb'al Tioxh. 


U tiltu q'ul ichaj u Xhan aas 
nojchit iTxaaom Tosch u Jesuus 


2 Unchee' atich oko'p u Xhan 
tu tze'. Tab'i itziiul kam q'u'l 
nichi'an viTxaaom u Tioxh. Ech 
ichajtu b'en ka!va!l q'ul ichusul- 
ib' tzixe'. 3 Utz ul ich'oti te ech 
tza!: —¿Axh tzik vilxaaom u 
Tioxh va'l sauli? ¿Oj sakuch'ia 
va'te?— Tech te.! 

4 Tzaq'b'el tu u Jesuus ech 
tza!: —B'enoj etal tu u Xhan kam 
q'u'l netile' netab'i tza!. 5 Tan ni- 
tekisajin q'u moy. Nitekixaan q'u 
ko'x. Niteki'an b'a'n q'u ch'a'k'i'. 
Nitektab'in q'u chakan. Nitek- 
q'aavtitz'pixsal kamnaj. Utz ni- 
tektab'il u b'a'nla chusb'al tu q'u 
me'b'a'. 6 Ech chi'b'eb'al tetz q'u 
aanima q'u'l ye' nika'tziiun vi'.— 
Texh u Jesuus. 


U taltu b'a'nla yol u Jesuus 
ti' u Xhan 


7 Unchee' tuul ko'xh nichtel- 
b'en q'ul ichusulib' u Xhan, xe't 
iyolon u Jesuus ti' u Xhan tu q'u 
aanima ech tza': 


— ¿Kam b'anel titxumb'al u 
vinaj va!l ex etil tu tz'inlich tzaji 

tx'ava! b'atz'i? ¿Ech tzik a! ma'j 
aa aas va'l ko'xh (bien sunchaj 
jalil tu kajiq'? Ye'ka. 8 Pek ¿kam 
ex etile'? ¿A' tzik ex etil mai 
vinaj aas toksa'm ijlenal ato'k 
taq!o? Ye'ka. Tan aatz q'u'l 
b'a'nla chaj oksa'm ato'k taq'o, 
aye'n tu q'u tatib'al ijlenal. 

9 Loq' ¿kam ex etile'? ¿Ma'j tzik 
alol tetz u yolb'al Tioxh? 
B'a'ntan a! i. Utz nival sete aas 
nim tatin vatz tere'n q'u alol tetz 
u yolb'al Tioxh. 10 Tan a! va'l 
tz'ib'amalka ti' tu u Yolb'al 
Tioxh ech tza!: 


« Sunb'axab'sa b'en vunchaj 
saatz. 
A! sapaxsan itziiul val 
ooponb'al. 
Echa! ib'anax tuch b'ey saatz 
silane'. Chu u Tioxh.» 
Texh u alol tetz u yolb'al Tioxh. / 


11 Ech ni'xhtek'val sete aas 
ye'xhab'il ko'xh va'toj paalchu 
tijle'm vi' u Xhan, u b'anol 
vautiismo xo'l kajay q'u aanima 
q'u'l alamal. Pek loq! k'uxh echt, 
aatz q'u'l ch'oo ko'n u tijle'm tu 
viQ'esalail u Tioxh tu Amlika, 
paalchu tijle'm vi' u Xhan. 

12 Aya'xchen tuich ikuenta u 
Xhan, u b'anol vautiismo utz, 
ulyu ko'xh tza! tuul, atil unjolol 
aanima nichij viQ'esalail u Tioxh 
tu Amlika. Nimaj ipax paal. Loq' 
tech koj ti'. Pek ab'il q'u'l tiira 


111.3 Aatz u yol “viTxaaom u Tioxh” a! toke! “Mesías” tu u yolb'al hebreo, 


utz “Cristo” tu u yolb'al griego. 
111.10 Choktaj u Malaquias 3.1. 

ni'an ya!l tib' ti! tok tu viQ'esala- 
il u Tioxh, a! q'u'l nitoke'. 

13 Tan kajay q'u alol tetz u 
yolb'al Tioxh tuch' u o'tla 
mantaar, a' niyolonku ti' vi- 
Q'esalail u Tioxh, ulyu ko'xh 
tikuenta u Xhan. Tan a! u ya!- 
teb'al alol tetz u yolb'al Tioxh. 
14 Utz oj sesa'a, nimataj kam 
nitale' tan, aatz u Xhan, echa' u 
Elias atzi', va'l sa'nalchituli 
alaxnaj.k 15 Ab'iste ex niab'in 
q'u yol tza!, nimataj. 

16 ¿Kam Db'oj ela tuch' q'u 
qelolla chaj aanima tu u tiempo 
tza!? Ela tuch' q'u talaj nitxa! 
atzi! aas nisaach tu k'ayib'al, utz 
niqetunsa b'en talax timol ech 
tza!: 

17 «Vetkuxuli aa utz, ye'n 
b'ixex, ye'n chi'b'ex qi'. Vet- 
b'itz'o' echa' ib'itzal kamnaj 
utz, ye'n oq'ex tu txumu'm.» 
Chia. 

18 Tan aatz i'an u Xhan, u 
b'anol vautiismo, ye't tx'a'ni 
utz, ye't tuk!a ta'l uuva. Utz: 
«Tioxhil tx'i'li'inaj atil k'atza.» 
Chu te'le'. 19 Pek aatz u K'aola 
va'l b'ennaj ko'n aanima, va'l 
itx'a'ne' utz, nituk'a ta'l uuva. 
Utz netal vi! ech tza!: «Ulyu 
ma'l u vinaj ye'k chit iya'eb'al 
tu echb'u'm, tu uk'a ta'l uuva. 
Nimolo tib' tuch' aa paav, tuch' 
sub'ulla chaj jajol ja'mel 
alkavaar.» Che'ex vil. Loq' aatz 
vitxumb'al u Tioxh, a! niilchik 
tu vib'anon q'ul ik'aol ime'al 
Tioxh.— Texh u Jesuus. 


k 11.14 Choktaj u Malaquias 4.5. 

Vitz'ejtu yol u Jesuus 
ti' ka'va'l q'u tenam ye't niman 


20 Unchee' sib' txaichil i'an u 
Jesuus tu unjolol tenam, loq! ye! 
nichmotxik'axa q'ul ipaav q'u 
aanima tzi'. Ech xe't tek tal tz!ej- 
bal yol u Jesuus ti'. 21 Utz tal ti' 
ech tza!: 


—¡Tilayol saya'k'ex aa 
Coraziin, tuch' ex aa Betsaida! 
Tan ye! nenima q'u mamaj 
txaichil unb'an texo'l. Pek xo'l 
koj q'u aa paavla chaj puera 
aanima aa Tiro tuch' q'u aa 
paavla chaj puera aanima aa 
Sidoon unb'anva, oora ko'xh 
motx ik'axa q'ul ipaav koj atzi'. 
Utz motx toksa oksa'm techlal 
txumu'm. Utz imak' je! tza'a 
tivi' ti' oul ipaav koj atzi'. 

22 Ech tok nival sete, aatz lu'ul 
u q'ii va'l satx'olax inujul q'u 
aanima, paalchu u choob'al 
paav saku' seti' vatz q'u aa Tiro 
tuch' q'u aa Sidoon. 23 Utz 
echat ex majte aa Capernauum. 
Kamal netale' aas sa'xht'anb'a'- 
lex. ¡Ye'xhjatu! Pek b'oono 
eb'ajax ku'l sab'anli; ech 
sab'enex tu choob'al paav. Tan 
a' koj vetuchku q'u mamaj 
txaichil tixo'l q'u aa Sodoma 
tzi', echa' q'u'l vetunb'an texo'l, 
motx ik'axa q'ul ipaav koj atzi'. 
Utz anko'xh atil tu u tiempo 
cheel koj tza'. 24 Ech tok nival 
sete, aatz lu'ul u q'ii va'l sa- 
tx'olax inujul q'u aanima, 

paalchu u choob'al paav saku! 
seti! vatz q'u aa Sodoma tzi!.— 
Texh u Jesuus. 


U Jesuus u ulsan tetz ik'u'l 
q'u'l jochpinaj tu u paav 


25 Unchee' aatz i'an tu u qlii 
tzi', iq'ila sik'le Tioxh u Jesuus 
utz, tal ech tza!: —Nivaq' 
ta'ntioxh see Tat. Axh iB'aal u 
Amlika tx'ava' tzi'. Tan vet- 
ak'uch vatxumb'al tu q'u'l ye'k 
tootzajib'al, q'u'l echa' talaj 
nitxa'. Utz ye'n ak'uch tu q'u'l 
nitoksa iq'ii ti' q'ul itxumb'al. 
26 A'i, Tat. Tan ech vasa' tzi'.— 
Texh u Jesuus tu viq'ilat u 
Tioxh. 

27 Tal paj u Jesuus ech tza!: 
—Kajay q'u kam vettoksal 
vunTat tunq'ab'. Utz ab'il koj 
ma'j tek! ootzajin tetz viK'aol u 
Tioxh tuch' itxumb'al, pek ta'xh 
u kuTat. Utz ab'il koj ootzajin 
tetz u kuTat, pek ta'xh u K'aola. 
Utz antu saootzajin majte q'u'l u 
K'aola sa'aq'on elu'l te vatzsaj. 
28 Ech toke' ulojex sunk'atza 
kajay ex ijtzinajex utz, jochpinaj- 
ex jaq' vepaav tan, in sailansan- 
ex. 29 Oksataj etib' jaq' 
vunmantaar. Utz iltaj ok etetz vi! 
tan, in maanxho. Utz jik u 
vaanima. Ech sailan vetaanxelal. 
30 Tan yit' tza'l koj iq'ol 


U Tio 11, 12 


vunmantaar. Utz yit' tii koj 
nimali.— Texh u Jesuus. 


U tijle'm u Jesuus 
vatz u ilanb'al q'ii 


1 Unchee' aatz i'an tu 

1 2 ma'l u ilanb'al q'ii, paal 
u Jesuus tuch! q'ul ichusulib' xo'l 
unjolol q'u chikob'e'm. Utz 
nichikam q'u chusulib' tu va!y. 
Ech motx itx'up vatz triigo utz, 
techb'u. 2 Pek ta'xh ilax tu q'u 
fariseo, tal tek tu u Jesuus ech 
tza!: —Yit! b'a'n koj b'anax tu u 
ilanb'al q'ii va'l ni'an q'u'l 
achusulib' tzi'. A! niqel u 
kukostuumbre tz'ib'amal ti' u 
ilanb'al q'ii.— Texh te.! 

3 Tal tek u Jesuus te ech tza!: 


—¿Yetz sik'lemal setaq'o kam 
va'l i'an u Daviid tuch' q'u'l 
xamich ti' aas kam tu va!y? 

4 Tan motx oko'p tu u totztioxh 
utz, motx itx!a! tetz u txaa'la 
kaxhlaan tx'ix tetz Tioxh va!l 
vi aq'ich koj tzii aas ab'il 
ko'xh satx!a'on. Niko'xh u 
Daviid tuch' q'ul imol aq'elku 
tzii. Pek ta'xh aq'elku tzii tu q'u 
oksan yol vatz Tioxh.™ 5 Utz 
¿yetz sik'lemal setaq'o tu u o'tla 
mantaar majte, aas yit' aa paav 
koj q'u oksan yol k'uxh ni- 
taq'onin tu ilanb'al q'ii tu 


112.2 Aatz q'u “kostuumbre tz'ib'amal” tetz q'u Israeel nital q'u fariseo tza!, 
aya' q'u kostuumbre tetz q'ul ik'uy imam q'u Israeel, unjolol q'u mantaar 
xo'l q'u aanima, echa! u codigo civil sukuvatz. Ech a! ixe'al q'u kostuumbre 
u o'tla mantaar tetz u Moisees aas nimotxtale', loq' ye' nikan tootzajil q'u 
fariseo kam vitxumb'al u Tioxh aas taq' u o'tla mantaar. 

m 12.4 Choktaj u Leviitico 24.9; u Samueel I 21.3-6. 

viq'analil u totztioxh?” 6 Ech 
nival sete aas paalchu tijle'm 
vatz u totztioxh va'l atil tza!. 
7 Utz ye' nekan tokeb'al u 
Yolb'al Tioxh va'l nital ech tza!: 
«A' unsa! setxum iatz emol; yit' 
ta'n ko!nkoxh setitz'a 
ik'achax ok avan tu tx'olo'm.» 
Chia.° 
Tan sako'nkoxhek'on paav ti' 
b'a'nla aanima koj atzi'. 8 Tan 
aatz u K'aola va'l b'ennaj ko'n 
aanima, aa yol ti' u ilanb'al 
q'ii.— Texh te. 


Vib'anax b'a'n tu ma'l u vinaj 
tu u ilanb'al q'ii 

9 Unchee' aatz tek k'asu'l u 
Jesuus latzi', b'eno'k tu ma'l u 
atib'al chusb'al tetz u o'tla 
mantaar. 10 Utz atich ma'l u 
vinaj tzi' aas ye' nichiyikun 
unpaq'il iq'ab'. Ech aatz q'u 
fariseo, vet sik'u'l ich'oti tu u 
Jesuus ech tza': —¿B'a'n tzik 
vatz u kukostuumbre tz'ib'amal 
aas sab'anax b'a'n tu q'u ya'v tu 
u ilanb'al q'ii?— Texh te. Tan a' 
isa' ixochtu u Jesuus ti' va'l 
satale'. 

11 Pek alax te tu u Jesuus 
ech tza': —Ab'iste koj ma'j 
sab'anon sete aas yit' oora se'n- 
tiq'o je'ul ma'l vikarne'l va'l 
ta'xh ma'l, oj sachajpu b'en tu 
jul tu u ilanb'al q'ii. 12 Utz aal 
sib' paalchu u aanima vatz ma'l 
karne'l. Echtzixe't b'a'n 
sab'anax b'a'n tu ma'l aanima 


n 12.5 Choktaj u Nuumeros 28.9-11. 
° 12.7 Choktaj u Oseas 6.6. 

k'uxh tu u ilanb'al q'ii.— Tesch 
te. 

13 Ech tal tek u Jesuus tu u 
ya'v ech tza': —Yuj vaq'ab' 
tzi'.— Texh te. Iyuj viq'ab' u 
vinaj utz, yakich i'an b'a'n. Ela 
texh kaak och! va't viq'ab!'. 

14 Pek motx k'asu'l q'u 
fariseo. Utz motx ex inuk'e' 
kani'ch ixochax u Jesuus si'ane'; 
satal ikame!'. 


Vitzojpu u yol ti' u tatin 
u Tioxhla Espiiritu k'atz u Jesuus 


15 Pek tab'i u Jesuus. Ech el- 
tekb'en tu va'l atichka. Utz 
mam tenam xamb'u b'en ti'. Utz 
i'an b'a'n tu kajay q'u ya!v. 

16 Log tiira nichtal tu q'u 
aanima b'a'nil aas ye'k sataq' 
elu'l itziiul. 17 Tan ech chit 
itzojpu u yol alelka tu u Isaias, 
u alol tetz u yolb'al Tioxh aas 
tal ech tza!: 


18 «A! u b'anol tetz vuntxum- 
b'al tza!, vunTxaaom. 

Tii'in ti'. Utz k'ujleb'al unk'u!l. 

Savoksa vunTioxhla Espiiritu 
k'atza, 

ech satal vinujul tu kajay q'u 
tenam tz'ejxinaj. 

19 Yit' sako'nkoxhiyaa yoli tib'. 

Yit' sako'nkoxhq!eq'uni utz, 

yit' sako'nkoxhtxab'a'pun tu 
b'ey. 

20 Aal koj sateesa ik'u'l u paxa'l 
aa utz, 

aal koj sitzaasa u xamal 

va!l b'iit ko'xh nitel isib'el. P 
Pek aal sa'nalpaal tetz vinujul 
tag'o. 
21 Utz a! sak'uje'k ik'u!l kajay 
q'u puera tenam ti! si'ane!.» 
Chia. 1 


Visuyax q'esal tioxhil tx'i'li'inaj 
ti' u Jesuus 

22 Unchee' iq'ol opon ma'l u 
vinaj vatz u Jesuus. Moyich utz, 
memich majte. Atich ok tioxhil 
tx'i'lilinaj k'atza. Utz b'anax 
b'a'n te tu u Jesuus. Ilon tek u 
vinaj utz, yolon tek majte. 

23 Ech kajay q'u aanima motx 
tz'ejx ik'u'l ti' va'l i'an u 
Jesuus. Utz nichtekmotxtal ech 
tza!: —iKamal a! vitu'xh ixalam 
u Daviid va'l sa'chituli!— 
Texhtu'. 

24 Pek aatz q'u fariseo, ta'xh 
motx tab'i u yol tzi', motx tal ech 
tza': —¡A! koj tzi'! Tan u 
Belzebuu, u q'esal tioxhil tx'i'li'i- 
naj niaq'on tijle'm ti' tojchal el 
tioxhil tx'i'li'inaj.—" Texhtu'. 

25-26 Pek aatz u Jesuus tan, 
paal itxumb'al tu q'u'l nichtitz'a 
utz, tal tek te ech tza!: 


—¿Kani'ch bot tatin viq'esala- 
il u tx'i'li'inaj tinujul oj ato'k 
ixo'l tib'ilaj? Sa'kojveet 
iq'esalaine' oj jatxel tib' iatz. 


U Tio 12 


Echat ko'xhtu' a' ma'j ijlenal 
majte. Oj jatxel tib' iatz tuch' 
q'ul imol tu viq'esalail, sako'n- 
jink'i. Utz ech paje' a' ma'j 
tenam, oj untanoj itz'in atzik tu 
ma'l atib'al, jatxel tib' iatz, sa'- 
kojveet i'antu ma'l iatz. 27 Utz 
oj u q'esal tioxhil tx'i'li'inaj 
niaq'on vijle'm ti' tojchal el q'u 
tioxhil tx'i'li'inaj netale!, ikamal 
a! paj niaq'on tijle'm q'u aanima 
q'u'l nechus ti! tojchal el majte 
unchee'! A! tek samotxalon sete 
atzi!, ab'il niaq'on vijle'm, u 
Tioxh tzik oj viq'esal q'u tioxhil 
tx'i'li'inaj. 

28 Pek oj u Tioxhla Espiiritu 
niaq'on vijle'm, nojchit ai u 
techlal aas ulyu viQ'esalail u 
Tioxh texo'l. 29 Tan echa! tzi', 
ab'il koj saveet toko'p to'otzotz 
xe! ma'l aanima aa yak'il oj yit' 
b'axal koj siqitze'. Pek b'axal 
sigitze', ech so'ole' ti! ijolonsal 
b'en q'u tetz. 30 Pek ab'iste yit' 
oknaj koj vi', nikoontrain atzi'. 
Utz ab'iste va'l ye'xhkam nitoksa 
vetz, tz'ejo'm ni'ane!. 

31 Ech toke' nival sete, kajay 
q'u paav sakuyli utz, kajay q'u 
yoq'o'mla yol nital q'u aanima, 
sakuyli. Pek ab'il sayoq'on 
saqelon u Tioxhla Espiiritu, 
ye'xhjatu sakuyaxi. 32 Aal 
sakuyli ab'il q'u'l sayoq'on u 


P 12.20 Aatz u yol “paxa'l aa” tuch' “u xamal va'l b'iit ko'xh nitel isib'el”, a! 
nital q'u aanima q'u'l peena texh ato'k k'atz Tioxh. 


4 12.18-21 Choktaj u Isaias 42.1-4. 


r 12.24 Aatz u b'ii Baal Zebuub, a'ich a! vitioxh q'u aa Ecroon titiempo u 
Elias. Pek b'ens ib'ii u q'esal tx'i'li'inaj tu q'u Israeel. Belzebuu b'enka. 
Choktaj u Reyes II 1.1-17; U Tio 12.24. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Tio 12 


K'aola va'l b'ennaj ko'n aanima. 
Pek ech koj q'u'l sayoq'on 
saqelon u Tioxhla Espiiritu, 
ye'xhjatu sakuyli. Niko'xh tu u 
vatz amlika tx'ava' tza'; niko'xh 
tu va't u atinchil. 


U tootzajil u aanima tu vib'anone' 


33-34 iTx'i'la chaj aanima! 
iKani'ch b'oj etaltu b'a'nla chaj 
yol nenache' tan, jolol ex onkon! 
Kam q'u'l atil xe' taanima u 
aanima, a' va'l nije'ul titzi'. Pek 
b'antaj u b'a'nil, ech sek'uche' ex 
b'a'n. Echa' u b'a'nla tze', b'a'n 
ivatz nitaq'e'. Utz aatz u ye'x- 
txojla tze!, ye!xtxoj ivatz nitaq'e!. 
Tan a! ni'ilchik u tze! tu vivatz; 
b'a'n tzik oj ye!xtxoj. 35 Tan 
aatz u b'a'nla aanima, a! nik'uch- 
vu u b'a'nil va!l atil xe! taanima 
tu viyolone'. Pek ech koj u 
onkonla aanima, a' nik'uchvu tu 
viyolon majte aas onkonil atil xe' 
taanima. 36 Ech tok nival sete, 
sa'naltx'olch inujul q'u aanima 
ti' kajay q'u yol q'u'l ye'k ko'xh 
tokeb'al nimotxtale'. 37 Tan tu 
ko'n q'ul eyolone' satx'olax 
enujul; oj b'a'n, sab'enex tu u 
b'a'nil; oj ye'xtxoj, sab'enex tu 
choob'al paav majte.— Texh u 
Jesuus. 


Vijajtu xheenya q'u fariseo 
tu u Jesuus 


38 Unchee' aatz unjolol q'u aa 
txumbD'al ti! u o'tla mantaar, ant 


38 


imol unjolol fariseo, tal tu u 
Jesuus ech tza!: —Chusul, k'uch 
ma'j xheenya kuvatz oj nojchit 
ach i¡Txaaom Tioxh.— Texh te? 

39 Tzaq'b'el tu u Jesuus ech 
tza!: 


—iAatz ex itz'lelex tu u 
tiempo tza', jolol ex qelolla chaj 
aanima! Ex aa paav utz, nejaj 
xheenya aas sak'uchax sete 
netale'. Pek ¡ye'ka! Ta'xh ma'l 
xheenya setootzaji, va'l ti' u 
Jonaas, u alol tetz u yolb'al 
Tioxh. 40 Tan echa' va'l i'an u 
Jonaas aas oxva'l q'ii tuch' 
oxva!t aq'b'al i'an tu tuul u mam 
txay, echat ko'xh si'an u K'aola 
va'l b'ennaj ko'n aanima majte. 
Oxva'l q'ii tuch' oxva't aq'b'al 
si'an jaq' tx'ava!. 

41 Aatz q'u aa Niinive, toj 
nal tal eb'en tu choob'al paav, 
ex itz'lelex tu u tiempo tza' aas 
latx'olax inujul q'u aanima; tan, 
motx ik'axa q'ul ipaav tu u 
yolb'al Tioxh va'l ex tal u 
Jonaas tixo'l. Pek aatz ex, ye! 
nek'axa q'ul epaav ti' q'ul iyol 
va'l paalchu tijle'm vi' u 
Jonaas. 

42 Echat ma'l u ixoj ijlenal 
majte, toj nal tal eb'en tu 
choob'al paav, ex itz'lelex tu u 
tiempo tza'. Tan ya'vilo'm 
k'asku'l tikuenta aal iku'e' ti' ul 
tab'il vimam txumb'al u 
Salomoon. Pek paalchu tijle'm 


š 12.38 Motx ijaj u xheenya tzi'. A! isa! i'antu ma' mam kam u Jesuus siatz 
tu amlika. Echa' tzi' sijal tilon u q'ii, u ich! oj q'u tx'umi'l, oj kam ko'xh 


va'tioj kamil aas ye'kax uchi. 

vi! u Salomoon va'l atil tza! cheel 
utz, ye! nenima. 

43 Aatz nitel u tioxhil tx'i'li'i- 
naj k'atz ma'l aanima, nipaal tu 
tzaji tx'ava' nichok tilanb'al. Log! 
ye! nichab'a. 44 Ech nitektal ech 
tza': «Saq'aavb'enin tu u vatib'al 
va'l vetk'asku'lin.> Chia. Ech 
aatz nitopon tu u tatib'al, tiira 
b'a'nla tek amel, ch'isel utz, vijel 
majte. 45 Unchee' ech nitiq'o 
opon jujva't imol, aas maas aq'el 
tek ivi! sii'. Utz ech ta'n a! 
oponya. A' tek nimotxatinku tzi'. 
Ech aal maas tek sael u aanima 
tu b'ey tzi' va'l ato'k q'u tioxhil 
tx'i'li'inaj k'atza, vatzich u tatin 
b'axa yol. Unchee' jechat ko'xh 
va'l seb'ane' jank'il ex, ex 
onkonla chaj aanima itz'lelex tu 
u tiempo tza'!— Texh u Jesuus. 


Q'u nojla titz'in tatzik u Jesuus 


46 Unchee' tuul anko'xh nich- 
iyolon u Jesuus tu q'u tenam, 
opon vinan tuch! q'ul itza'q'. A! 
isa' si'chyolon tuch' u Jesuus. 
Utz ye't veet toko'p k'atza. 

47 Ech alax tek tu u Jesuus ech 
tza!: —Nisavsa'axh vanan tuch! 
q'ul atza'q'. A' isa' sayolonaxh 
tuch' chi.— Texh te'le'. 

48 Pek itzaq'b'e ko'n va'l alon 
te utz, tal te ech tza!: —¿Ab'il 
unnan naale!? Utz ¿ab'il q'ul 
untza'q'?— Texh te. 49 Ech 
ik'uchtu b'en q'ul ichusulib' 
tiq'ab' utz, tal ti' ech tza': —A' 
vunnan tzuta. Utz a' q'ul untza'q' 
tzuyi. 50 Tan aatz kajay q'u'l 
nib'anon vitxumb'al vunTat tu 
Amlika, a' q'u'l untza'q' atzi'; a' 


U Tio 12, 13 


vanab' atzi' utz; a! vunnan 
atzi'.— Texhtu'. 


Vik'amtu ti' u chikol u Jesuus 
1 Unchee' aatz i'an u 

1 3 Jesuus tu u q'ii tzi', el- 
k'asu'l tu u atib'al. Utz ex 
k'uje'oj tzi' choo. 2 Mam tenam 
chit imol tib' k'atza. Ech je'- 
tek'op u Jesuus tu ma'l u jukub'. 
K'uje' tuul utz, xe't ichusune', 
tuul aatz q'u aanima tan, atich 
ko'n tzi' a'. 3 Ech sib' ko'xh yol 
tal u Jesuus. Nichik'am ti' kam 
ech tza!: 


—Aatz i'an ma'l u chikol, 
b'en tu chiko'm. 4 Utz tuul 
nichimak' paal u ia, atia a' ku'k 
tu b'ey. Utz motx ko'n ex 
tzotiloj tu q'u tz'ichin. 5 Atia a! 
ku'k vi'aj sivan aas b'iil ko'xh 
tx'ava' atil sii'. Utz oora itz'pu 
u ia tan, xax ko'n u tx'ava'. 

6 Pek tz'a'b' u q'ii. Lumin tu 
vitz'a'l utz, tzaji. Tan b'iil ko'n 
b'ennaj u taq'il. 7 Utz at u ia, a' 
ku'k xo'l ch'i'x. Pek ch'ii q'u 
ch'i'x utz, isotzsa. 

8 Pek aatz untante, a' ku'k tu 
b'a'nla tx'ava'. Utz ech vatzini. 
Atia 100 ivatz taq' ti' junun 
tajan. Atia 60 ivatz taq'a. Utz 
atia 30 ivatz taq' majte. 9 Ab'iste 
ex niab'in q'u yol tza', nimataj.— 
Texhtu!. 


U taltu u Jesuus 
kam toke' nik'am ti' kam 


10 Unchee' xaan tek opon q'u 
chusulib' Katz u Jesuus utz, tal 
tek te ech tza!': —¿Kam toke! ai 

Q'u kam nik'amax ti' Kam u! nitalva 
U Tio U Kuxh U Lucas 

U otzotz b'anel vi! sivan 7.24-27 — 6.47-49 
Q'u q'a'l kam 9.16-17 2.21, 22 | 5.36-39 
U chikol 13.3-8, 18-23 4.1-20 8.4-15 
U ye'xtxojla xajtze' 13.24-30, 36-43 — — 
U tal pitz'kin ia 13.31-32 4.30-32 — 
U tx'amil kaxhlaan tx'ix 13.33 — 13.20, 21 
U tx'iib'al q'ii va'l mujel 13.44 — — 
U b'a'nla sivan 13.45-46 — — 
U k'ach eesab' txay 13.47 -50 — — 
U vinaj va'l kolel ak' kam utz, q'a'l kam taq'o 13.52 — — 
U tz'ejxinaj karne'l 18.12-14 — 15.3-7 

U baal tx'oj 18.23-34 — — 
U choob'al tetz unjolol aq'onom 20.1-16 — — 
Ka'va'l q'u k'aola 21.28-32 — — 
Q'u onkonla chaj k'amol tx'ava' 21.33-41 12.1-9 20.9-19 
U tzumb'a'a 22.2-14 — 14.16-24 
U viikuxh 24.32-35 13.28-29 | 21.29-31 
U tzak'kinla aq'onom 24.45-51 — 12.42-48 
Q'u laval ixviak 25.1-13 — = 
U talansal puaj 25.14-30 — 19.12-27 
Q'u karne'l tuch' q'u tentzun 25.31-46 — — 
Vich'ii u triigo — 4.26-29 — 
U vinaj b'en tzian — 13.34-37 | 12.35-40 
Q'u aa tx'oj — — 7.41-43 
U aa Samaaria — — 10.30-37 
U tamiigo ma'l u vinaj — — 11.5-8 

U vinaj va'l ta'xh nititz'a ime'b'i'l — — 12.16-21 
U viikuxh va'l ye! nivatzine' 21.18-20 — 13.6-9 

U K'uje'chil tu b'axa chaj k'ujleb'al — — 14.7-14 
Vib'anax ti' q'u kam — — 14.28-33 
U tz'ejxinaj puaj — — 15.8-10 
U k'aola va'l qeloni — — 15.11-32 
Vitxakunsal u tx'iib'al q'ii — — 16.1-8 

U Laazaro tuch' u tx'iiol iq'ii — — 16.19-31 
U aq'onom tu atib'al — — 17.7-10 
U juees — — 18.2-8 
Q'u vinaj ex iq'ila isik'le Tioxh — — 18.10-14 

nak'am ti! kam aas nayolon tu 
q'u aanima tzi'?— Texh te. 

11 Ech itzaq'b'e utz, tal te ech 
tza!: 


—B'a'n ex tan, aq'el tzii, sete 
aas setootzaji u tokeb'al q'u kam 
q'u'l ye! ootzajimal tokeb'al ti! 
viQ'esalail u Tioxh tu Amlika. 
Pek ech koj q'u aanima tzi', sa!- 
kojtootzaji u tokeb'al tan, ye' 
aq'el te. 12 Tan ab'iste va'l atil 
nal itxumb'al ti' q'u kam q'u'l ye' 
ootzajimal tokeb'al, aal sa'aq'ax 
tere'n tetz. Ech sib'al tek itxum- 
b'al sa'atini. Pek ab'iste va'l ye'k 
maas itxumb'al ti', aal samaale'l 
te jank'al vatz tetz aq'el. 13 Tu 
k'amich kam nunyolonku te tan, 
nisajine' tilone', loq' ye'xhat 
ni'enku te. K'uxh nitab'ine', ni- 
kojikan tab'il tokeb'al q'u kam. 
Utz nikojipaal itxumb'al tuul. 

14 Tan ech chit itzojpu va'l 
b'axab'samal talax tu u Isaias aas 
tal ech tza!: 


<Aatz q'u aanima tzi', 
sa'motxab'in tuch' ixichin, 
loq! sa'kojpaal itxumb'al tu 
va!l satab'i. 
Utz samotxsajini, 
loq! sa'kojikan tilaxe' kam 
va'l sisaji. 
15 Tan tiib'inaj taanima q'u 
tenam (GI. 
Ye! nimotxisa'a tab'ile! kam 
tokeb'al q'u yol. 
Ye! nimotxisa'a tilax q'u kam 
ijikomal. 


t 13.15 Choktaj u Isaias 6.9-10. 

Ech toke' ye! samotxilon tuch!' 
b'aq' iatz. 

Ye! samotxab'in tuch!' ixichin. 

Utz niko'xh satootzaji u 
tokeb'al q'u kam tuch! 
taanima. 

Ech ye'k saq'aavo'k sunk'atza. 

Utz yi'sa! sunb'an b'a'n te 
majte.» Chia.t 


16 Pek aatz ex, chi'b'eb'al 
etetz tan, netil inujul q'u kam 
tuch' b'aq' evatz. Utz nekan 
tab'il tokeb'al tuch' exichin. 

17 Tan ni'xhtek'val sete, sib'al 
ko'xh q'u alol tetz u yolb'al 
Tioxh motx tachva tilaxe' kam 
va'l netil cheel. Pek ye't tila. Utz 
motx tachva tab'ile' kam va'l 
netab'i cheel. Pek ye't motx tab'i. 
Echat q'u jikomla chaj aanima 
majte. 


U tokeb'al u k'amich yol 
ti' u chikol 


18 Pek ab'itaj unchee' kam u 
tokeb'al u yol ti' u chikol. 

19 Aatz u aanima va'l niab'in q'u 
yol ti' viQ'esalail u Tioxh utz, ye' 
nipaal itxumb'al tuul, a' nik'am 
ti' u ia va'l a! ku'k tu b'ey. Tan 
niko'nulsotzsaloj u yolb'al Tioxh 
tu taanima tu u tx'i'li'inaj. 

20 Atil aanima nitab'i u 
yolb'al Tioxh utz, kaana itxuq'- 
txun ti! b'axa aas nik'ule'. Ech a! 
nik'am ti' u ia va'l a' ku'k vi'aj 
sivan, aas b'iil ko'xh tx'ava' sl. 
21 Pek ye' b'ennaj taq'il. B'iil 
ko'n ni'ano'k. Tan echa! tzi', 

nitul ma!j tza'lla kam ti' utz, ni- 
xe'k'ulal ti' u yolb'al Tioxh 
majte, sib' ni'enku te. Utz ye! 
ko'xh tiil iku'e". 

22 Pek atil aanima nitab'i u 
yolb'al Tioxh, loq' niko'nisotz 
b'en sik'u'l tu q'u ela'okchil o 
vime'b'i'l tu u vatz amlika 
txlava! tza!. A! nik'am ti! u ia va'l 
a! kuk xo'l ch'i'x. Ech ye'xhkam 
nivatzin taq'o. Utz nisotz b'en 
sik'u!l ti' tachvalo'k q'u tx'iib'al 
q'ii. 

23 Pek ech koj va'l a' ku'k tu 
b'a'nla tx'ava', a' nik'am ti' u 
aanima va'l niab'in u yolb'al 
Tioxh utz, nipaal itxumb'al tuul. 
Echa' u ia aas nivatzine!. Atia 
100 ivatz nitaq'e'. Atia 60 ivatz 
nitaq'e'. Utz 30 ivatz nitaq' 
majte.— Texhtu!. 


Vik'amtu ti' ye'xtxojla xajtze' 
u Jesuus tu vichusune' 


24 Tal paj chit va't k'amich 
kam u Jesuus tu q'u aanima ech 
tza!: 


—Aatz viQ'esalail u Tioxh tu 
Amlika, ela tuch' ma'l u vinaj 
va!l ichik b'a'nla ia triigo 
titxlava!. 25 Pek aatz tu aq'b'al, 
tuul vatchel q'u aanima, ul vi- 
koontra, ul ichikka ye'xtxojla ia 
xo!lu triigo. Utz b'eni. 26 Ech 
je'ul u triigo, ch'ii. Utz vatzini. 
Loq' chee u ye'xtxojla xajtze' 
tixo'l majte. 27 Ech aatz q'u 
aq'onom tan, motx tek ex tal tu u 
b'aal chikob'e'm ech tza!: «B'aal 
nitxa!, tiira b'a'nla ia va'l 
vetachik tu vatx!'ava'. Pek ¿til 


42 


chaj unjalk'ik u ye'xtxojla xajtze' 
tzi'?» Texh te. 

28 Tzaq'b'u u b'aal chikob'e'm 
ech tza': «Ma'l u koontra vetex- 
chikonka atzi'.» Texhtu!. 

Tal q'u aq'onom te ech Ga: 
«Pek ¿satz asa'a se'nkub'uqg'e'l 
tixo'l unchee'?» Texh te. 

29 Tal u b'aal chikob'e'm ech 
tza!: «Ye'ka. Tan b'a'n si'ane! aas 
tuul neb'uq'e'l u ye'xtxojla 
xajtze!, sab'uq'xu k'asu!l triigo 
ti'. 30 Pek ai li'ilon, ch'iiojna si- 
jununil utz, q'anb'unale. Ech 
saval tu q'u chokol tetz tu u 
tiempo tzi': Moltaj q'u ye'x - 
txojla chaj xajtze! b'axal tzi'. Utz 
ti! b'o'k'ol iqitzax seb'ane'. Ech 
satz'e'i. Pek ech koj u triigo tan, 
a' semolvu tu kolb'al tetz. 
Chajin te.» Chu u b'aal chiko- 
b'e'm tu q'u taq'onom.— Texh u 
Jesuus. 


Vik'amtu ti' 
u tal pitz'kin ia u Jesuus 


31 Aatz u Jesuus, ik'am paj ti' 
va't kam utz, tal ech tza!: 

—Aatz viQ'esalail u Tioxh tu 
Amlika, ela tuch' ma'l u b'aq' 
muxhtaansa ichik ma'l u vinaj 
titx'ava'. 32 Tan a! u ia va'l 
nojchit tiira tal ch'oo vatz tere'n 
q'u tiil itza. Pek paalchu ich'ii vil 
tere'n q'u itza ni'ane'. Aatz ni- 
ch'iie' utz, nib'ens nimla tze'. Aal 
nitek'uli'an isok q'u tz'ichin vi'aj 
q'ul iq'ab'.— Texh u Jesuus. 


33 Aatz u Jesuus, ik'am paj ti' 
va't kam ech tza': —Aatz vi- 
Q'esalail u Tioxh tu Amlika, ela 

tuch' u tx'amil kaxhlaan tx'ix 
va'l taq! b'en ma'l u ixoj xo'l 
oxva'l paab'al ariina. Utz ech 
itx'amtu kajay viq'otiil u 
kaxhlaan tx'ix taq'o.— Texh u 
Jesuus. 


34 Aatz kajay q'u yol tal u 
Jesuus tu q'u aanima, a' ik'am ti' 
kam. Utz ye'xhkam nichiyolone! 
untz'oj ye' nichik'am ti' kam. 

35 Ech chit itzojpu u yol alich- 
nalka tu u alol tetz u yolb'al 
Tioxh aas tal ech tza!: 


—Sayolonin utz, kam ko'n 
sunk'am ti'. Ech saval elu'l 
inujul q'u kam q'u'l ye! 
ootzajimal u tokeb'al xe' q'ii 
xe! saj.— Chia.“ 


U tokeb'al u yol 
ti' u ye'xtxojla xajtze' 


36 Unchee' ijatx tek tib' u 
Jesuus tuch' q'u aanima. Ech 
b'eno'k u Jesuus tu atib'al. Utz 
xaan opon q'u chusulib' k'atza, 
tal te ech tza': —B'an talax qe 
b'a'nil kam tokeb'al u ye'xtxojla 
xajtze' vetak'am ti' aas chee xo'l 
u chikob'e'm.— Texh te. 

37 Tzaq'b'el tu u Jesuus ech 
tza!: 


—Aatz va!l chikon u b'a'nla 
ia, aya! u K'aola va'l b'ennaj 
ko'n aanima. 38 Aatz u tx'ava!, 
aya! u vatz amlika tx'ava'. Aatz 


13.35 Choktaj u Salmos 78.2. 

u b'a'nla ia, aya! q'u'l oknaj tek 
tu viQ'esalail u Tioxh. Utz aatz 
u ye'xtxojla ia, aya! q'u aanima 
q'u niman tetz u tx'i'li'inaj. 

39 Aatz u koontra va'l chikon, 
aya' u tx'i'li'inaj. Aatz u tiempo 
tzok'b'al tetz utz, aya' u motxe- 
b'al q'ii saj si'ane'. Utz aatz q'u 
molol tetz, aya' q'u aanjel. 

40 Kam chit ech vitzok'ax el q'u 
ye'xtxojla xajtze' tzi' utz, ni- 
k'achax ok tu xamal, ech 
sab'anax tu q'u aanima tu u 
motxeb'al q'ii saj si'ane'. 41 Tan 
aatz u K'aola va'l b'ennaj ko'n 
aanima, sichaj k'asu'l q'ul 
iaanjel utz, su'lteesa tu u vatz 
tx'ava' tza' jank'al q'u aanima 
oknaj tu viQ'esalail q'u'l nitaq' 
b'en imol tu paav utz, tuch' q'u 
b'anol tetz onkonil. 42 Ech 
sik'on b'en tu u mam xamal. 
Aya' u choob'al paav, paalchu 
vi! oorno. Ech latzi! samotxoq'- 
ka utz, a' sajarach'unku tee 
GU. 

43 Pek aatz q'u jikomla 
aanima, q'u niman tetz u Tioxh 
tan, samotxrib'uni. Echa' irib'un 
q'ii sitan tu viQ'esalail u kuTat. 
Ech nimanoj, ab'il nikanon tab'il 
tokeb'al q'u kam tza'.— Texh u 
Jesuus. 


Vik'amtu ti' u tx'iib'al ai 
u Jesuus va'l mujel 


44 Tal paj u Jesuus ech tza!: 
—Aatz viQ'esalail u Tioxh tu 


Y 13.42 Choktaj Q'u Kam Ib'axab'sa Ik'uchax U Tioxh (Apocalipsis) 


14.14-20. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Tio 13 


Amlika, ela tuch' ma'l sivan sib' 
ija'mel aas mujel tatin tu ma!j 
tx'ava'. Utz aatz nichab'al tu 
ma'l u aanima, niko'npajq'aav- 
imujka. Utz kaana itxuq'txun ti'. 
Ech tek ne'nik'ayika kajay q'u 
tetz. Utz niloq' u tx!ava' tzi'. Ech 
satetzi u tx'iib'al q'ii va'l mujel 
tuul. 


Vik'amtu ti! u b'a'nla sivan 
u Jesuus 


45 Aatz paj viQ'esalail u 
Tioxh tu Amlika, echa' ma'l 
lakol. A! nichok b'a'nla chaj 
perla. 46 Utz aatz nichab'a ma'l 
u techalla perla sib' ija'mel, ni- 
tekenik'ayika kajay q'u tetz atile 
utz, niloq'e'. 


Vik'amtu ti' u k'ach u Jesuus 


47 Aatz paj viQ'esalail u 
Tioxh tu Amlika majte echa! 
ma'l mam Kach, eesab' txay, 
aas nik'onax oko'p tu choo. Jat- 
vatzul ko'n iatz txay nitok tuul. 
48 Utz aatz ma't inoo u k'ach 
tzi', nitektiq'ol elu'l tu eesan 
tetz GU al Ech nitxaa q'u 
b'a'nla chaj txay utz, nitaq! ku! 
tu txakatx. Pek aatz q'u'l 
ye!xtxoj, nik'one'l. 49 Echat chit 
va'l su'uch majte aas lu'ul u 
motxeb'al q'ii saj. Saul q'u 
aanjel, sateesa q'u aa paavla 
chaj aanima xo'l q'u jikomla 
chaj aanima. 50 Ech sik'on b'en 
tu u mam xamal. Aya' u 
choob'al paav paalchu vi' xamal 
tu oorno. Utz latzi! samotxoq'ka 
utz, a' sajarach'unku tee tzi'.— 
Texh u Jesuus. 

51 Tal paj u Jesuus ech tza!: 
—¿Matz paal etxumb'al tu q'u 
kam nivale' tza!?— Texhtu'. 

Tzaq'b'u q'u aanima utz, motx 
tala: —Ee!, vetia.— Texhtu!. 

52 Tal paj u Jesuus: —Aatz 
kajay q'u aa txumb'al tetz u 
o'tla mantaar q'u'l oknaj ti' u 
b'a'nla chusb'al utz, chusel tib' 
ti', tootzaj u o'tla mantaar tuch!' 
u ak! b'a'nla chusb'al. Ela och 
ma'l u tata atzi' va'l nitiq'o 
je'ul ak' kam utz, o'tla kam tu 
kolb'al tx'iib'al iq'ii.— Tesch u 
Jesuus. 


Vika'tziiun q'u aa Nazareet 
ti' u Jesuus 


53 Unchee!' ta'xh veet iyolon u 
Jesuus ti! q'u kam ik'am ti', el- 
tekb'en tu va'l atichka. 54 Ech ul 
tu vitenam. Xe't ichus q'u 
aanima tu atib'al chusb'al tetz u 
o'tla mantaar. Utz nichitz'ejx 
ik'u'l q'u aanima taq'o. Nich- 
motxtal ech tal: —¿Til tek 
nicheek u mam itxumb'al atzi'? 
Utz ¿kam tek ech iveet q'u 
mamaj txaichil ni'ane' atzi!? 

55 ¿Yit! tzik a! vik'aol u k'oxol 
tzi'? ¿Yit' tzik Li! ib'ii vinan? Tan 
a' vitza'q' u Jacobo atzi', u Xhep, 
u Xhim tuch' u Judas. 56 Utz aal 
jejlel q'u tanab' tza' atzi'. Pek 
¿til tek nicheek kajay q'u kam 
sik'u'l atzi'?— Texhtu'. 57 Ech 
nichtekmotxteesa iq'ii ti". 

Pek tal tek u Jesuus te ech 
tza!: —Aatz q'u alol tetz u 
yolb'al Tioxh, ta'xh ye' oknajk 
iq'ii titenam tuch' xo'l titz'in 
tatzik.— Texhtu'. 58 Ech b'iil 

ko'xh txaichil i'an u Jesuus tzi' 
tan, ye!t nimal tu q'u aanima. 


Vikam u Xhan, u b'anol vautiismo 
1 Unchee' aatz u 


1 4 Herodes, u governadoor 
tikuenta Galilea, tab'i itziiul tok 
iq'ii u Jesuus.” 2 Utz tal tu q'u 
taq'onom ech tza!: —U Xhan a! 
q'aav itz'pi xo'l q'u kamnaj tzi', 
aya' u b'anol vautiismo. 
Echtzixe't atil mam tijle'm ti' 
ib'anax txaichil.— Texhtu'. 3 Tan 
aatz u Herodes, a' alon itxaypu u 
Xhan. Tal iqitzpu tu kadeena utz, 
taq' ku' tu tze' ti' ko'n u 
Herodias, u tixojich u Felipe 
vitza'q' u Herodes tzi'. 

4 Tan nichtal u Xhan te ech 
tza': —Yit' b'a'n koj va'l na'ane' 
aas iq'omal u tixoj vatza'q' 
saaq'o tzi'.— Texhich te. 

5 Ech nichi'an ik'u'l u 
Herodes ti' u Xhan. Pek nich- 
ixo'va q'u tenam tan, nimamich 
taq'o aas alol tetz u yolb'al 
Tioxh tixo'l. 6 Pek aatz i'ana, 
paal iq'ii tz'ajeb'al iya'b' u 
Herodes. B'ix u titz'in u 
Herodias tu xo'l. Ech tx'anel 
chit til u Herodes. 7 Utz ech 
tala aas sataq' kajay q'u kam 
sijaj u ixviak te. Toksa ib'ii q'ul 
itioxh tuul aas sataq'e!. 

8 Pek aatz u ixviak, chajtzi'l 
tu vinan b'axa. Ech tek tal te ech 
tza': —Aq' vivi' u Xhan ve tu 
ma'l puraato cheel tza', u b'anol 
vautiismo.— Texh te. 


U Tio 13, 14 


9 Ech txumun chit u Herodes 
ti' va'l jajax te. Pek inima. Tal 
tek taq'ax vivi' u Xhan tu u 
ixviak, ti' tan, vatz q'ul imol tal 
u kam tzi', q'u'l atich ok vatz 
meexha tuch' utz, ti' majte tan, 
toksa ib'ii q'ul itioxh tuul. 

10 Ech tal ikutil el vivi' u Xhan 
aas atich ku' tu tze'. 11 Utz iq'ol 
ul vivi' u Xhan tu ma'l puraato. 
Ech aq'ax tu u ixviak. Utz aatz u 
ixviak, ex taq' tu vinan. 

12 Unchee' motx tek opon 
q'ul ichusulib' u Xhan. Ex tiq'o 
vinimal utz, imuja. Ech tek motx 
ex tal itziiul tu u Jesuus. 


U txaichil i'an u Jesuus 
ti' itx'a'nsal 5,000 vinaj 


13 Unchee' aatz tab'i itziiul u 
kam u Jesuus tzi', eltekb'en tu 
va'l atichka. Okb'en tu ma'l u 
jukub' sijunal utz, ex tu ma'l u 
tz'inlich tx'ava' xaannaj el. Pek 
tab'i q'u aanima aas til ma'tka. 
Motx b'en tu tajan. Ex ik'ule!. 
A' elkub'en tu q'u tenam tzi' a' 
utz, ex ik'ul sala b'en a'. 14 Ech 
el u Jesuus tu jukub'. Til q'u 
mam tenam utz, itxum iatz. Ech 
ib'an b'a'n tu q'u ya'v atich 
tixo'l. 

15 Tuul tek tiira ma'tich iku' 
q'ii, xaan opon q'ul ichusulib' 
k'atza utz, tal te ech tza!: 
—Ma'xh ku'y oi. Utz ye'xhkam 
b'oj sachee tu va'l atilk'o' Ga, 
Pek chaj b'en q'u tenam tzi'. Sa- 
motxeniloq' techb'ub'al xe! q'u 


w 14.1 Aatz u governadoor tza!, a! vik'aol u Herodes va'l ijlenalich aas 


itz'pu u Jesuus. Choktaj U Tio 2.1. 

aanima jejlel tu q'u ja!jtze! tzi'.— 
Texh te. 

16 Pek alax te tu u Jesuus ech 
tza!: —Yit! ministeer koj samotx- 
b'eni atzi'. Aq'taj techb'ub'al 
tzexe!.— Texh te. 

17 Motx tal ech tza!: 
—Ye'xhjank'al echb'ub'al atil 
quxe'. Ta'xh atil o'va'l kaxhlaan 
tx'ix tuch! ka!va't txay.— 
Texhtu!. 

18 Tal u Jesuus te: —Aq'taj ul 
tza'.— Texh te. 19 Ech talt 
ich'uxhe' q'u aanima vi' ch'im. 
Utz itxay o'va'l u kaxhlaan tx'ix 
tig'ab' och! ka'va't u txay. Ech 
sajin je! tu amlika. Ijaj b'a'nil oi 
utz, ipixh q'u kaxhlaan tx'ix. 
Tag' tu q'ul ichusulib'. Utz aatz 
q'ul ichusulib', taq! tek tu q'u 
aanima. 20 Ech motx tx'a'ni si- 
kajayil utz, motx nooi. Molax tek 
q'u'l chanani. Kab'laat txakatx 
elko'p b'oono inooe'. 21 Utz 
5,000 q'u vinaj tx'a'ni. Sib'at ixoj 
tuch' talaj nitxa' tx'a'n majte. 
Ye't achaxi. 

22 Unchee' aatz u Jesuus tan, 
oora tal tok b'en q'ul ichusulib' 
tu jukub'. Ib'axab'sa b'en siatz 
tunpaq'it u tzi' choo. Tuul nich- 
talka ib'en tu q'u tenam. 


Vixaan u Jesuus vi' u choo 


23 Aatz tek veet taltuka ib'en 
tu q'u mam tenam, b'enje! vi! 
ma'l u muunte sijunal. Ex iq'ila 
sik'le Tioxh. Utz ok ko'xh aq'b'al 
tuul. Anko'xh atich tzi' sijunal. 

24 Pek aatz q'u chusulib', 
atich ok tu u jukub'. Ma'tich 
toko'p tinik'a u choo. Utz techal 

b'oj itxala'punsal u jukub' tu vi- 
pilq'a'txan u choo. Tan ok ma!l 
mam kajiq' tib'ey. 25 Pek aatz 
i'ana aas b'iitich tere'n isajb'u 
saj, ul u Jesuus k'atza. Xaaom tul 
vi! u choo. 26 Utz ta'xh ilax tu 
q'u chusulib' aas nichixaan vi! al, 
motx sotz ik'u'l. Utz motx tal ech 
tza!: —¡U poyinal la!— Texhtu!. 
Ech motx q'eq'un tu xo'val. 

27 Pek q'ilal tek tu u Jesuus 
utz, tal te ech tza!: —Ye' ko'xh 
qeonex. In atzi'. Ye! xo'vex.— 
Texhtu!. 

28 Utz ech tzaq'b'el tu u Lu! 
ech tza!': —UnB'aal oj nojchit 
axh, ala aas saxaanin vi! u a! tzi'. 
So'oponin sak'atza.— Texh te. 

29 Tal u Jesuus te ech tza!: 
—'¡Ni'axh!— Texh te. Ech el u 
Lu' tu jukub'. Zeit ixaan vi! u a!. 
Aal ib'en k'atz u Jesuus. 

30 Pek xo'v u Lu! ta'xh tila aas 
techal ixumkab'in u mam kajiq'. 
Utz xe't tek isotz ko'p tu a!. Ech 
tek q'eq'un taltu ech tza!: 
—¡UnB'aal, eesa ji'ulin! — Texh 
te. 

31 Ech tu ko'xh unmu'k'ul 
txayax je'ul siq'ab' tu u Jesuus 
utz, tal te: —Tiira b'iil ko'xh 
k'ujlel ak'u!l vi'. ¿Kantu! vetka!- 
tziiunaxh?— Texh te. 

32 Ech ta'xh motx je'op tu u 
jukub', ya! u mam kajiq'. 33 Utz 
aatz tek q'u'l atich nal tu u 
jukub', motx tek peche' ku! vatz 
u Jesuus utz, tal ech tza!: 
—i¡Nojchit axh viK'aol u 
Tioxh!— Texh te. 

34 Unchee' aatz tek veet ipaal 
b'en vi' u choo, opon tek tu u 

tx'ava' tikuenta Genesareet. 

35 Ech ta!xh ilax iatz u Jesuus tu 
q'u aanima, motx ipaxsa b'en 
itziiul tu jank'al q'u tenam 
tikuenta u tx'ava! tzi'. Ech motx 
iq'ol ul q'u ya'v siatz. 36 Utz 
jajax b'a'nil te aas sataq' tzii tu 
q'u ya!v sikan vitzi'aj u toksa'm. 
Ech motx i'an b'a'n kajay q'u 
ya!v tuch' ko!xh vikanta'. 


Yit' paav koj qelax 
vikostuumbre q'u fariseo 
1 Unchee' k'asu'l unjolol 
1 5 q'u fariseo tu Jerusaleen 
utz, opon k'atz u Jesuus. Ant 
imol q'u aa txumb'al tetz u o'tla 
mantaar. Utz motx tal tu u 
Jesuus ech tza!: 2 —¿Kam toke' 
aas niqel vikostuumbre q'u 
kuk'uy kumam tz'ib'amal q'ul 
achusulib' tzi'? Tan ye'xhkam 
ni'an u kostuumbre ti! itx'aal 
iq'ab' aas nitx!a'ne'.— Texhtu'. 
3 Tzaq'b'u u Jesuus utz, tal 
ech tza!: —Utz ¿kam tok majte, 
aas neqel vimantaar u Tioxh ti' 
inimal vikostuumbre q'ul ek'uy 
emam tz'ib'amal? 4 Tan ai u 
mantaar alel tu u Tioxh ech tza!: 
«Atoj tatin atxutx ab'aal saatz. 
Tan ab'il va'l ye'k itxa!k itxutx 
ib'aal siatz, yatz'el sab'anli. Ye'k 
txumlichil iatz.> Chia.* 
5 Pek aatz netale!, saveeti aas 
satal ma'j aanima titxutx ib'aal 
ech tza': «Ye'xhkam ve't eetz 
savaq'e! tan, a! savaq'vu tu u 
Tioxh kajay val eetz savaq'e' 


U Tio 14, 15 


b'anel.» Che'ex. 6 Utz aatz q'u'l 
nib'anon ech tzi', a! nigel u 
mantaar Tioxh ti' inimal q'ul 
ikostuumbre q'u kuk'uy kumam 
tan, ye'kan itxa'k itxutx ib'aal te. 
7 Jolol ¡ex ka'vatz! Tinujul 
chit va'l tal u Isaias seti! ech tza!: 


8 < Aatz q'u tenam tzi', tu 
ko'xh q'ul itzi' nitoksa unq'ii. 

Pek aatz q'u taanima, tzian 
elnaj sunk'atza. 

9 Ech ye'k ko'xh tokeb'al 
k'uxh nitoksa unq'ii, k'uxh 
ninach'in. 

Tan a' nichus ikostuumbre 
aanima. Nib'ensas echa! 
imantaar Tioxh. Chu u 
Tioxh.» Chia.—Y 

Texh u Jesuus. 


10 Ech aatz u Jesuus, isik'le 
tek ul q'u mam tenam k'atza utz, 
tal te ech tza!: —Ab'itaj b'a'nil 
va'l nivale' tza' utz, paaloj 
etxumb'al tuul. 11 Yit' nikoj- 
ipaavin u aanima oj ye! ni'an u 
kostuumbre ti' itx'aal iq'ab' aas 
nitechb'une'. Pek a! niaq'on b'en 
u aanima tu paav q'u ye'xtxojla 
vol nije'ul titzi'.— Texhtu'. 

12 Ech xaan tek opon q'ul 
ichusulib' u Jesuus k'atza utz, tal 
te: —¿At tzik vetb'enku see aas 
sib' vetb'enku q'u yol tu q'u 
fariseo va'l vetaala?— Texh te. 

13 Ech itzaq'b'e ech tza!: 
—Kajay q'u ia q'u'l yit' vunTat 
koj tu Amlika vetchikon, 


x 15.4 Choktaj u Eexodo 20.12; 21.17; u Deuteronoomio 5.16. 


Y 15.9 Choktaj u Isaias 29.13. 

sako'nb'uq'ax je!. 14 Kam esa! te 
tan, jolol echa! moy atzi! aas 
nitiq'o ib'ey va't moy. Tan oj 
nojchit si'iq'ol ib'ey ma'l moy tu 
va!t moy, ela ko'xh sab'en tu jul 
ka'b'il atzi'.— Texh u Jesuus. 

15 Ech tzaq'b'u u Lu! utz, tal 
ech tza!': —B'an talax qe b'a'nil 
kam tok u kam vetak'am ti' 
tzi'.— Texh te. 

16 Tal u Jesuus ech tza!: —Utz 
¿ant ex ye!'xh b'oj etxumb'al tzik? 
17 Tan kam va'l nitechb'u u 
aanima, a' niko'ko'p tu tuul. Ech 
xamtel nib'en tu xaanb'al. 18 Pek 
ech koj q'u ye!xtxojla yol nije'ul 
titzi' q'u aanima tan, a! nik'asku'l 
tu taanima. Utz a! va'l niaq!on 
b'en tu paav. 19 Tan tu taanima u 
aanima nik'asku'l q'u ye'xtxojla 
chaj txumb'al. Echa! q'u yatz'o'm, 
u eesaib' tu b'ey tuch' aanima, u 
elaq', q'u txub'a!lla chaj yol ni- 
tz'ejax ti' q'u aanima utz, tuch' u 
yoq'o'm. 20 A' q'u kam nib'ensan 
aa paav u aanima tzi'. Pek k'uxh 
ye' sab'anax u kostuumbre ti' 
itx'aal q'ab' aas su'uch tx'a'om, 
ye'xhkam niyansa u aanima.— 
Texh u Jesuus. 


Vik'uje' ik'u'l ma'l u ixoj 
aa Sidoon ti' u Jesuus 

21 Unchee' k'astek'ul u Jesuus 
tu va'l atichka utz, b'en tikuenta 
Tiro tuch' tikuenta Sidoon. 

22 Ech aatz i'an ma'l u ixoj al 
k'asku'l tikuenta u tx'ava' 
Canaan, va'lich iqetun taltu ech 
tza!: —¡UnB'aal, itu'xh ixalam 
Daviid, txum unvatz! Tan aatz 
ma'l u vitz'in ixviak, techal 

tuleb'el tu u tioxhil tx'i'li'inaj 
ato'k k'atza.— Texhtu'. 

23 Pek aatz u Jesuus tan, paat 
ye! nichitzaq'b'e. Ech xaan tek 
opon q'ul ichusulib' k'atza utz, 
ijaj b'a'nil tu u Jesuus ech tza': 
—Chaj b'en u ixoj tzi' tan, iqetun 
ko!xh tok qi!.— Texh te. 

24 Tzaq'b'u u Jesuus, tal ech 
tza!: —K'uxh vet'ulin tan, 
chajelin. Ta'xh ul vil q'u Israeel 
q'u'l sotznaj ik'u'l echa! karne!l 
aas tz'ejxinaj.— Texhtu'. 

25 Pek aatz u ixoj tan, tab'i 
utz, ul peche'oj vatz u Jesuus 
utz, tala: —¡UnB'aal, loch'in!— 
Texh te. 

26 Tal ko'n paj u Jesuus ech 
tza!: —Yit! sa'kojilane' saqeesa u 
b'a'nil vatz q'u Israeel utz, sagaq' 
tu q'u puera aanima. Echa! u 
kaxhlaan tx'ix, sa'kojilane' 
saqeesa vatz q'u k!aol me'ala utz, 
saqoksa vatz q'u tx'i'.— Texh u 
Jesuus. 

27 Pek tal u ixoj ech tza!: 
—A' chitu', unB'aal. Pek loq' 
aal aatz q'u tx'i', nimotxtechb'u 
q'u juyaj kaxhlaan tx'ix q'u'l 
nichajpe'l vi' imeexha q'ul 
iko'.— Texh te. 

28 Unchee' tzaq'b'u tek u 
Jesuus utz, tala: —Ixoj, tiira 
k'ujlel ak'u!l vi'. Nojpoj va'l 
najaje' tzi'.— Texh te. Ech aatz u 
titz'in u ixoj tzi', yakich i'an 
b'a'n tu u mu'k'ul tzi'. 


U txaichil i'an u Jesuus 
ti' itx'a'nsal 4,000 vinaj 


29 K'astek'ul u Jesuus latzi' 
utz, paal tzi' u choo tu Galilea. 

Ech ib'enje' vi ma'l u muunte 
utz, k'uje'i. 30 Utz sib'al aanima 
xaan opon k'atza. Iqtomich ko'x 
taq'o, tuch' moy, tuch' kut q'ab', 
tuch' mem utz, tuch' sib'at tere'n 
ya'v majte. Oksal vatz u Jesuus. 
Ech motx i'an b'a'n te. 31 Ech 
nichmotxitz'ejx ik'u'l q'u 
aanima. Tan nichtekiyolon q'u'l 
memich. Tz'ajel tek iq'ab' q'u'l 
kut q'ab'ich. Nichtekixaan q'u 
ko'x. Utz nichtile' aas b'a'n tek 
isajin q'u moy. Ech nichtekmotx- 
toksa iq'ii viTioxh q'u Israeel ti'. 

32 Unchee' aatz u Jesuus, 
isik'le ul q'ul ichusulib' k'atza 
utz, tal te ech tza': —Nuntxum 
iatz q'u tenam tzi'. Tan oxva'x 
q'ii cheel tatin sunk'atza utz, 
ye'kan techb'ub'al. Utz yu'nsa' 
sunchaj b'en ech tzi' tuul atil tu 
va'y. Tan noj motx ijochpu tu 
b'ey.— Texh te. 

33 Utz alax te tu q'ul ichusul- 
ib' ech tza': —¿Til saqiq'ov sib'la 
echb'ub'al tetz q'u mam tenam 
tu u tz'inlich tx'ava! tza'?— 
Texhtu!. 

34 Tal u Jesuus te ech tza!: 
—¿Jank'at echb'ub'al atil 
tzexe!'?— Texh u Jesuus. 

Utz motx tzaq'b'u ech tza!: 
—Jujva'l ko'n, tuch' ka'xva't 
txay.— Texhtu!. 

35 Ech aatz u Jesuus tan, tal 
ik'uje' q'u aanima vatz tx!ava!. 
36 Utz itxay jujva'l q'u kaxhlaan 
tx'ix tiq'ab' tuch' q'u txay. 
Ik'ama Tioxh ti'. Ech ipixh tuul 
utz, taq' tu q'u chusulib'. A' tek 
motx jatxon paal vatz q'u tenam. 
37 Ech motx itx'a'n sikajayil. 


U Tio 15, 16 


Motx nooi. Ech molax tek q'u'l 
chanani. Utz jujva't txakatx 
elko'p, b'oono inooe'. 38 Utz 
4,000 q'u vinaj q'u!l tx'a'ni. 
Sib'at ixoj tuch' talaj nitxa! tx'a'n 
majte ye't achaxi. 

39 Unchee! tal tek (bien q'u 
aanima u Jesuus utz, ok tek tu 
jukub'. Bien tu u tx'ava' tikuenta 
Magdala. 

Vijajtu xheenya q'u fariseo 

tu u Jesuus 
1 Unchee' opon q'u 

1 6 fariseo k'atz u Jesuus 
tuch' q'u saduceo. Utz vet sik'u!l 
motx i'ana, ijaj xheenya te 
sik'uch tu amlika. 2 Pek tzaq'- 
bel ko'n tu u Jesuus ech tza!: 
—Aatz niku! q'ii, nimotxetale!: 
«Tx'anel saq'i q'ejal. Nimna!l 
tan, vikajxu xe! amlika.» Che'ex. 
3 Utz aatz netal q'ala'm: «Su'ul 
jab'al cheel. Nimna!] tan, vi- 
q'ejb'u xe! amlika tu sutz!.» 
Che'ex. ¡Junal ex ka'vatz! 
Etootzajle tilax q'u xheenya 
q'u'l nichee vatz amlika, pek 
tiira ye'xhat ni'enku sete ab'iste 
q'u xheenya nituch seti'aj tu u 
tiempo tza'. 4 Aatz ex, itz'lelex 
tu u tiempo tza!, jolol ex qelolla 
chaj aanima. ¡Ex aa paav utz, 
nejaj xheenya sak'uchax sete! 
Pek ye'k xheenya sak'uchax 
sete. Ta'xh ma'l xheenya setile', 
va'l ti' u Jonaas u alol tetz u 
yolb'al Tioxh.— Texhtu'. Ech 
telab'elka tu u Jesuus, b'eni. 

5 Unchee' motx tek opon sala 
b'en u ai Ye't inach tiq'ol b'en 
techb'ub'al q'u chusulib'. 6 Utz 

tal u Jesuus te ech tza!: —IItaj 
utz, kuenta'ex ti! va'l nichus q'u 
fariseo tuch' q'u saduceo tzi'. 
Tan paxinchil ni'ane', echa! vi- 
tx'amil u kaxhlaan tx'ix.— Texh 
te. 

7 Aatz q'u chusulib' tan, nich- 
tekmotxtal sivatzaj ech tza!: 
—K'uxh nital qe ech tzi!, ti! atzi' 
ye'n kunach tiq'ol qechb'ub'al.— 
Texhtu!. 

8 Pek aatz u Jesuus tan, paal 
itxumb'al tu va'l nichmotxtale' 
utz, tal te ech tza!: —Tiira b'iil 
ko'xh k'ujlel ek'ul ti' Tioxh. 
¿Kantu' a! netitz'a aas ye'k 
echb'ub'al? 9 ¿Ye'xh nikaa 
sek'u'l tzik? ¿Niko'xh ye! 
nenach o'va'l u kaxhlaan tx'ix 
tzik, va'l tz'aj vatz 5,000 
aanima? Utz ¿yetz nenache' aas 
jatva't txakatx chan emola? 

10 Utz echat paj jujva'l u 
kaxhlaan tx'ix majte va'l tz'aj 
vatz 4,000 aanima. Utz ¿jatva't 
txakatx chan emola? 11 ¿Kam 
toke' aas tiira ye' nitel etxum- 
b'al tu q'u kam? Tan a' koj 
nival u kaxhlaan tx'ix. Pek a' 
nival va'l nichus q'u fariseo 
tuch' q'u saduceo, va'l ech 
ipaxine' ni'ane' vipaxin u 
tx'amil kaxhlaan tx'ix.— 
Texhtu'. 12 Ech nal tek el 
itxumb'al q'u chusulib' tuul aas 
yit' a! koj si'anvu kuenta tib! ti' 
u tx'amil kaxhlaan tx'ix, pek a' 
sib'anvu kuenta tib' ti' vichus- 
b'al q'u fariseo tuch' q'u 
saduceo. 

U tootzajit q'u chusulib' aas 
a' viTxaaom u Tioxh u Jesuus 


13 Unchee' aatz tek opon u 
Jesuus tu u tenam Cesarea 
Filipo, ich'oti tu q'ul ichusulib' 
ech tza': —¿Kam nital q'u 
aanima ti' u K'aola va'l b'ennaj 
ko'n aanima? ¿Ab'il aas 
nitale'?— Texh te. 

14 Motx tzaq'b'u ech tza!: 
—At nialon aas axh Xhan, u 
b'anol vautiismo. At nialon aas 
axh Elias. At nialon aas axh 
Jeremias. Utz at nialon aas axh 
ma'j q'u alol tetz u yolb'al Tioxh 
nitale!.— Texh te. 

15 Ech tal paj u Jesuus ech 
tza!: —Pek aatz ex, ¿ab'il in 
netale!?— Texh te. 

16 Tzaq'b'u u Xhim va'l Lu! 
ib'ii utz, tala: —Axh viTxaaom u 
Tioxh va'l sa'chit'ulaxh, viK'aol u 
itz'lich Tioxh.— Texhtu'!'. 

17 Unchee! tzaq'b'el tu u 
Jesuus ech tza!: —Xhim, ik'aol 
Jonaas, chi'b'eb'al eetz tan, yit' 
aanima koj vetalon see va'l 
naale' tzi', pek vunTat tu Amlika 
vetoksan sak'u'l. 18 Utz aatz in, 
nival see, aas axh Lu'. Utz a! sun- 
chikvu q'u niman vetz vi! u tiila 
sivan tza'. Utz tech koj u tx'i'li'i- 
naj ti! iya'sale'.” 19 Utz savaq' u 
laave see tetz viQ'esalail u Tioxh 
tu Amlika majte. Ech kam va'l 
saqitz tu u vatz tx'ava' tza', 
saqitzpu tu Amlika majte. Utz 
kam va'l saq'al tu u vatz tx'ava! 
tza', saq'alpu tu Amlika majte.— 


3 16.18 Aatz u b'ii Lu!, “Sivan” chu u tokeb'al tu yolb'al griego. 

Texhtu'. 20 Utz tal u Jesuus tu 
q'ul ichusulib' aas ye'xhab'il 
ko'xh e satalva aas a! viTxaaom 
u Tioxh. 


Vib'axab'sat taltu 
vikameb'al u Jesuus 


21 Unchee' ech vixe't u Jesuus 
ti' talax tu q'ul ichusulib' tzi', aas 
ministeer sab'en tu Jerusaleen. 
Utz sa'xhpaasal tu k'axk'o tu q'u 
q'esal q'atol tzii, tu q'u q'esal 
oksan vol utz, tuch' tu q'u aa 
txumb'al tetz u o'tla mantaar. 
Ech sakami. Log! sako'nq'aav- 
itz'pu titoxva! q'ii. 


Vimajax iatz u Jesuus 
tu u Lu' ti' vikame' 


22 Pek aatz u Lu', isik'le ben 
u Jesuus echil tzi'. Xe't imaj iatz 
ech tza! ti! va'l tala: —¡UnB'aal, 
oyob' aatz! "ek silane' sapaal- 
axh tu u kam naale' tzi'!— Tesch 
te. 

23 Ech aatz u Jesuus tan, 
isuchq'i tib' utz, tal tu u Lu! ech 
tza!: —¡Xaane!l sunvatz tx'i'li'i- 
naj! Aal ko'xh namajin. Tan a! 
koj niitz'a q'u kam tetz u Tioxh, 
pek a! niitz'a q'u kam tetz q'u 
aanima.— Texh te. 

24 Unchee' tal u Jesuus tu 
q'ul ichusulib' ech tza!: —Oj 
ab'il sisa'a xamb'ichil vi', imaj 
tib' ti' toksal tetz vitxumb'al. 
Pek iq'i' paalchil tu mam il tza'l 
vi' utz, xamb'oj vi'. 25 Tan ab'il 
q'u'l ta'xh nititz'a u vatz iq'ii 
isaj tu u vatz tx'ava' tza', 
tz'ejo'm si'ane'. Pek ab'il q'u'l 
k'uxh sitz'ej u vatz iq'ii isaj vil, 

a' va'l sachab'an u b'enchil tu 
b'enq'ii b'ensaj. 26 Tan kam koj 
si'an kanaal u aanima k'uxh 
satetza u vatz amlika tx'ava' 
kajayil tza', untz'oj a' se'enku u 
taanxelal tu choob'al paav. Tan 
kam koj choob'al sataq' u 
aanima ti' itool u taanxelal. 

27 Tan su'ltaq' u choob'al u 
K'aola va'l b'ennaj ko'n aanima 
tu junun aanima ti' q'ul ib'an- 
one' aas lu'ul tu u tijle'm viTat 
tuch' q'ul iaanjel. 28 Ni'xhtek'- 
val sete, atil ka'vo'j oxvo'j ex 
cheel atzi', atilex tza', aas 
ye'sajen ekame', satil tul u 
K'aola va'l b'ennaj ko'n aanima 
tu viQ!esalail.— Texhtu'. 


Vichee u Moisees tuch' u Elias 
k'atz u Jesuus 

1 Unchee! ma'tich tel 
1 7 vaajil q'ii tuul, aatz u 
Jesuus, tiq'o b'en vi' ma'l u 
t'ankin muunte u Lu, u Jacobo, 
tuch' u Xhan, vitza'q' u Jacobo. 
2 Ech ijalpixsa tilon u Jesuus 
siatz. Techal tek irib'un ivatz, 
echa' u q'ii tzi'. Utz tiira sajich 
tek q'u toksa'm, echa! ipaq'un 
saj. 3 Tuul a! texh til ichee u 
Moisees tuch' u Elias. Utz nich- 
tekiyolon uch! u Jesuus. 4 Aatz 
tek u Lu!, tal tu u Jesuus ech 
tza': —¡UnB'aal, b'a'n atzi' aas 
atilo' tza'! Pek ¿satz asa'a 
sakub'an oxvo'j muuab'al nach- 
pixsab'al? Ma'l eetz. Va't tetz u 
Moisees. Utz va't tetz u Elias.— 
Texh te. 


5 Ech tuul anko'xh nich- 
iyolone', motx okka jaq' ma'l u 

rib'unnaj sutz'. Utz ab'il ma'l u 
yol uch tu u sutz'. Tal ech tza!: 
—A' vunK'aol. Tii'in ti' atzi'. Va'l 
nik'uje' unk'u'l ti'. A! va'l setab'i 
tetz.— Texh u yol. 6 Ech ta'xh 
tab'i u yol q'u chusulib' tzi', 
motx peche'i. Taq' ku' ivatz vatz 
tx'ava' tuul kaana ixo!ve!. 

7 Ech aatz u Jesuus tan, xaan 
opon k'atza. Ikana utz, tal te: 
—Lakpojex utz, ye! ko'xh 
xo'vex.— Texh te. 8 Ech motx 
tek sajini utz, ye'xhab'il tere'n 
tila. A' texh atichka u Jesuus. 

9 Aatz tek nichmotxiku'l vi' u 
muunte, tiira tal u Jesuus te 
b'a'nil ech tza': —Ye'xhab'il 
ko'xh e setalvu u kam vetetilla' 
tzi'. Anal letala aas ma't q'aav 
titz'pu xo'l q'u kamnaj u K'aola 
va'l b'ennaj ko'n aanima.— Texh 
te. 

10 Ech aatz q'u chusulib' tan, 
ich'oti tu u Jesuus ech tza!: 

— ¿Kam tok va'l nital q'u aa 
txumb'al tetz u o'tla mantaar 
aas: «Ministeer a! b'axal su'ul u 
Elias.» Chia?— Texh te. 

11 Tzag'b'el tu u Jesuus ech 
tza!: —Nojchitu'. A! su'ul u Elias 
b'axal utz, a! saq'aavi'anvu b'a'n 
kajay q'u kam tikuenta. 12 Pek 
ootzajitaj tan, ulnaj tek u Elias 
utz, ye'xhat ko'n b'enku tu q'u 
aanima tzi'. Tan motx ko'n i'an 
te kam tal q'u taanima ti'. Echat 
ko'xh paj samotxi'an tu u K'aola 
va'l b'ennaj ko'n aanima.— 
Texhtu'. 13 Ech tek motx el 
itxumb'al q'u chusulib' tuul aas 
a! nichyolonku ti' u Xhan, u 
b'anol vautiismo. 

U teesat q'u tioxhil tx'i'li'inaj 
u Jesuus k'atz ma'l u xiak 

14 Unchee' motx tek opon 
Katz q'u mam tenam. Utz ul ma'l 
u vinaj, ul peche'oj ku! siatz. Tal 
te ech tza!: 15 —¡UnB'aal, txum 
iatz vunk'aol! Tan atil ma'l tiila 
yaab'il k'atza. Tiira txumb'al iatz 
taq'o. Jatpax ko'xh paalo'k tu 
xamal utz, jatpax ko'xh b'en tu a! 
taq'o. 16 Vetviq'o ul vatz q'ul 
achusulib' tzi', pek ye'n motx 
ole! ti' ib'anax b'a'n te. — Texh 
te. 

17 Ech tzaq'b'u u Jesuus, tal 
ech tza!: —Tiira ex ka'tziiunnajla 
chaj aanima. ¡Tiira ex aa paav 
itz'lelex tu tiempo tza'! Ech ko'n 
chixh vatin texo'l tza'. Ech ko'n 
chixh unq'i't'ex tzi'. Iq'otaj ul 
tza!.— Texhtu'. 18 Ech aatz u 
Jesuus tojcha el u tioxhil tx'i'li'i- 
naj k'atz u xiak utz, yakich i'an 
b'a'n tu u mu'k'ul tzi'. 

19 Unchee' motx tek xaan 
opon q'u chusulib' k'atz u 
Jesuus, aas ijunalich teko'n utz, 
tal te ech tza!: —¿Kam toke' aas 
ye'n ole'o' ti' tojchal el u tioxhil 
tx'i'li'inaj tzi'?— Texh te. 

20 Tal u Jesuus te ech tza!: 
—Ti' tan, b'iil ko'xh k'ujlel ek'u'l 
ti' u Tioxh. Pek ni'xhtek'val sete 
aas k'uxh echil ko'xh sak'uje' 
ek'u'l echa' ma'j b'aq' muxh- 
taansa, kam koj va't ye! saveet 
sevatz. Echa! tzi' letal tu ma!l 
muunte: «Elenb'en tza!; kuxh 
ben tzi'.» Chajex te. Sael ben 
atzi'. Kajay saveeti. 21 [Pek aatz 
u tioxhil tx'i'li'inaj tzi' tan, 

sako'nkoxhel ech tzi'. Pek tu chit 
ekuyt eva!y, ti! eq!ilat esik'let 
Tosch, b'a'ntan saeli.] — Texh u 
Jesuus. 


U taltu vikameb'al u Jesuus 


22 Unchee' imol tib' u Jesuus 
tuch' q'ul ichusulib' tu Galilea. 
Tal u Jesuus te ech tza!: 
—So'oksal u K!aola va'l b'ennaj 
ko'n aanima tiq'ab' q'u q'atol 
tzii. 23 Utz samotxiyatz!e!. Pek 
loq! saq'aavitz'pu titoxva' q'ii.— 
Texh u Jesuus. Ech tiira motx 
chit txumun q'u chusulib' ti'. 


Vichoot u okeb'alop u Jesuus 
tu viq'analil u totztioxh 


24 Aatz tek motx opon tu u 
Capernauunm, ul q'u vinaj k'atz u 
Lut, q'u jajol tetz u choob'al oke- 
b'alop tu viq'analil u totztioxh. 
Aya! vija'mel ka'va!l q'ii aq'on. 
Utz tal te ech tza!: —Aatz u 
chusul etetz tzi', ¿ni tzik ichoo u 
okeb'alop tu viq'analil u totz- 
tioxh?— Texh te.* 

25 —Ee', nichooe! atzi'.— 
Texh u Lu'. Ech ta'xh opon u Lu! 
tu u atib'al, b'axal yolon u 
Jesuus te ech tza!: —Kan tal 
nanache'! Lu', ¿ab'il e nijajvu u 
ja'mel alkavaar q'u ijlenal tu u 
vatz txlava! tza!? ¿Tu tzik q'u 
tetz aa tenamil, pek oj tu q'u 
puera aanima?— Texh te. 

26 Tzaq'b'u u Lu! utz, tala: 
—Tu q'u puera aanima atzi'.— 
Texhtu!. 

Utz tal u Jesuus te ech tza!: 
—Unchee' aatz q'u tetz aa 
tenamil ye'kax chooni. 27 Pek 
majb'al ichi'on ik'u'l qi', kuxh 
tzi' u choo tzi'. Aq! ko'p u eesab' 
txay tu a!. Ech ab'iste u b'axa 
txay leesa ji'ul, lajaj vitzi'. Tan 
sachab'a ma'l u puaj tuul. Iq'o 
k'asu'l u puaj tzi' utz, lachoo u 
qokeb'alop; in utz, tuch' axh.— 


Texh te. 

1 Unchee' aatz i'ana, 
1 8 xaan opon q'u chusulib! 
k'atz u Jesuus utz, tal te ech tza!: 
—¿Ab'iste ma'j qe aas nim 
tijle'm si'an tu viQ'esalail u 
Tioxh tu Amlika?— Texh te. 

2 Ech isik'le ul ma'l tal nitxa! 
u Jesuus. Itxakb'a! tixo'l. 3 Utz 
tal ech tza': —Ni'xhtek'val sete, 
sa'kojoko'p'ex tu viQ'esalail u 
Tioxh tu Amlika oj ye'k sach'ex- 
p'ex; oj ye'k seb'ensa etib! echa!' 
ex tal nitxa! aas maanxho. 4 Tan 
ab'iste va'l sataq' b'en tib' ch'oo 
echa! u tal nitxa' tza!, a! va'l nim 
tijle'm si'an tu viQ'esalail u 
Tioxh tu Amlika. 5 Utz ab'il 
lak'ulun ma'l tal nitxa! tunb'ii 
echa! tza', in a! nik'ulin tzi'. 

6 Pek ab'il va'l sa'aq'on b'en 
ma'j q'u ch'ooal niman vetz tu 
paav, aal tek b'a'n sagitzax ok 
ma'l mam sivan siqul, che'b' 
triigo, ech se'nk'onaxoj oko'p tu 
u mar. 7 Tilayol u paav tu u vatz 
txlava' tza! va'l niaq'on ku! q'u 


U je'saib' 


4 17.24 Aatz u okeb'alop tu u viq'analil u totztioxh, unpajul ko'n 
nichichoole' tu ma'l ya'b'. Junun vinaj Israeel nichichoone!. 

aanima. Loq' ech chitu' atzi'. Pek 
a! tiira tilayol saya'k u aanima 
va'l sataq' b'en (mol tu paav. 

8 Ech toke! oj nitaq'b'enaxh 
vaq'ab' val aajan tu paav, aal tek 
b'a'n seesa. Tan k'uxh axh kut 
q'ab! utz, k'uxh axh kut ajan, 
ta'xhtzii so'okop'axh tu b'enq'ii 
b'ensaj. Tan k'uxh tz'ajel chit 
aq'ab' aajan, tilayol oj a' 
yakk'axh tu xamal u choob'al 
paav va'l ye'k iya'e'. 9 Utz oj aal 
nitaq'b'enaxh u b'aq! avatz tu 
paav, yaaq' tzii tu u tacha'v. Aal 
b'a'n seesa tan, k'uxh ma'l ko'n 
b'aq' avatz, ta'xhtzii so'oko'p'axh 
tu b'enq'ii b'ensaj. Pek k'uxh 
tzlajel ka'va!l baal avatz, tilayol 
untz'oj a! yakk'axh tu u xamal u 
choob'al paav. 


U tatin junun q'u aanima 
vatz u Tioxh 


10 Ech toke', kuenta'ex. 
Eteesach ko'xh iq'ii q'u ch'ooal 
niman vetz. Tan nojchit nivale' 
atil aanjel xeen tetz tu vunTat tu 
Amlika. 11 [Tan aatz u K'aola 
va'l b'ennaj ko'n aanima, a! ul 
teesa tu u paav q'u'l ma'tich 
itz'ejxe'.] 

12 ¿Kam bot saelka nenache'? 
Atil koj ma'j vinaj aas 100 
ikarne'l atile. Pek satz'ejxuka 
ma'j te. ¿Oj tzik ye! sataq'ka va't 
u 99 tzi' utz, se'nichok u tz!ejxi- 
naj tulaj ja'jtze'? 13 Ech oj 
lichab'a, ni'xhtek!val sete aas 
salxhtxuq'txun ti'. Paalch itxuq'- 
txun ti! si'an vatz u 99 karne!l 

q'u'l yit' tz'ejxinaj koj. 14 Utz 
echat ko'xh majte, yit' itxumb'al 
koj u kuTat tu Amlika aas sa- 
tz'ejxu ma'j tu q'u ch'ooal niman 
vetz tzi'. 


U tok ib'a'n q'u niman tetz 
u Jesuus tib'ilaj 


15 Ech toke', oj kam si'an 
vahermano see, al te, ka'l ko'xh 
axaan tuch'. Ech oj likan tab'il 
tokeb'al, vetooksal tu jik atzi'. 
Ech q'aavi ab'an b'a'n tuch'. 
16 Pek oj ye' ko'n likan tab'ile', 
iq'o tek b'en ma'j oj ka'vo'j 
amol sai'. Ech ka'vo'j oxvo'j 
aanima sailon vinujul va'l saal 
te.? 17 Pek oj ye! ko'n paj 
latab'i tokeb'al vatz q'ul amol 
tzi', al tek vatz q'u aanima 
niman tetz u Tioxh. Pek oj ye! 
ko'n paj likan tab'il tokeb'al 
va'l la'alax te tu q'u aanima 
niman tetz u Tioxh, aq! tek b'en 
aanima ye! tootzaj Tioxh, echa' 
q'u sub'ulla jajol ja'mel 
alkavaar. 18 Tan ni'xhtek'val 
sete, kajay va'l segitz tu u vatz 
tx'ava' tza!, saqitzpu tu Amlika 
majte. Utz kam va'l sechitpu tu 
u vatz txlava! tza!, sachitpu tu 
Amlika majte. 

19 Utz nipajval sete majte oj 
atil ka'vo'j ex senuk' sevatz tu u 
vatz tx!lava! tza', aas kam ko'xh 
ma'j ib'ii sejaje!, saaq'ax sete tu 
vunTat tu Amlika. 20 Tan til 
molelku tib' ka'vo'j oxvo!j 
aanima ti! vunb'ii, latzi' atilk'in 
tixo'l majte.— Texhtu!. 


b 18.16 Choktaj u Deuteronoomio 19.15. 

Vichusun u Jesuus ti' u kuyu'm 


21 Ech xaan opon u Lu! k'atz 
u Jesuus utz, tal te ech tza!: 
—¿UnB'aal jatpajul sunkuy ipaav 
vunhermano va'l kam ko'xh silan 
ve? ¿Jujpajul ko'n tzik?— 
Texhtu!. 

22 Tal u Jesuus te ech tza!: 
—Jujpajul ko'n chajkojin see, 
pek jujpajul 70 sakuye!. 

23 Aatz viQ'esalail u Tioxh tu 
Amlika, ela tuch' ma'l u ijlenal 
va'l i'an ti! jank'al itx'oj q'u 
taq'onom atil tzixe'. 24 Utz aatz 
Seit i'an ti', iq'ol opon ma'l u 
taq'onom siatz aas ma'l 60,000 
ija'mel q'ii aq'on itx'oj tzixe'. 

25 Aatz u vinaj tzi' tan, ye't ole' 
ti' ichool vitx'oj. Ech aatz u 
ijlenal tal tek ik'ayil ok vatz 
aq'on tuch' tixoj, ik'aol, ime'al 
utz, tuch' kajay q'u tetz atile. 
Ech se'el vitx'oj tala. 26 Pek 
peche! ku! u aq'onom vatz u 
baal taq'on, ijaj kuyb'al te. Tal 
te ech tza': <iKuyin! Ch'iab'itoj- 
in, unb'aal tan, sunchoo kajay 
vuntx'oj tzaxe!.> Texh te. 27 Ech 
txumax iatz u aq'onom tu u b'aal 
taq'on tzi' utz, ikuy ti! vitx!oj. 
Ech ichajpu. 

28 Pek ta'xh elk'asu'l u 
aq'onom va'l kuyli tzi', til tib' 
tuch' va't u tetz aq'onomil atich 
itx'oj tzixe'. Ija'mel 100 q'ii 
aq'on vitx'oj. Utz itxaya, ipoch'i 
siqul tuul nichtal te ech tza!: 
«¡Choo ko'n vatx'oj tzunxe' 
cheel!» Chu te. 29 Ech aatz u tetz 
aq'onomil tzi' tan, peche' siatz 
utz, nichijajab'e ech tza!: 

«¡Kuyin! Ch'iab'itojin tan, 
sunchoo kajay vuntx'oj tzaxe!.» 
Texh te. 30 Pek aatz u aq'onom 
tzi' tan, ye't ko'n isa'a. Ech tal 
tok tu tze', ichoo nal kajay 
vitx!oj tala. 

31 Unchee' ilax tunjot q'u tetz 
aq'onomil. Motx chit txumun ti' 
kam va'l b'anax tu vimol tzi' utz, 
ex tek tal tu u b'aal taq'on kam 
va'l motx tila. 32 Ech aatz u 
b'aal aq'on tan, isavsa tek u 
aq'onom tzi' utz, tal te ech tza!: 
«¡Onkonla aq'onom! ¡Vetunkuy- 
axh ti! kajay vatx'oj tan, vetajaj 
kuyb'al ve! 33 Pek ¿kantu' yit' 
ech koj itxuml iatz vamol 
veta!lana, echa! untxumt aatz?» 
Texh te. 34 Ech techal ilakp ivi' 
u b'aal taq'on ti'. Toksa tig'ab' 
q'u tz'u'man preexhu utz, ichoo 
nal kajay vitx'oj tzixe!. 35 Echat 
si'an vunTat tu Amlika sete 
majte, oj yit' tuch' etaanima 
sekuy ipaav emol.— Texh u 
Jesuus. 


U jatxi'b' yit' xe' q'ii xe' saj koj 
1 Unchee' aatz tek ya' 
1 9 taltu q'u yol u Jesuus 
tza', elb'en tu Galilea utz, b'en 
tikuenta Judea vatz b'en u 
Jordaan. 2 Mam tenam xamb'u 
b'en ti'. Utz i'an b'a'n tu q'u ya'v 
latzi'. 3 Pek xaan opon unjolol 
q'u fariseo k'atza utz, vet sik'u'l 
motx ich'oti te ech tza': —¿ Satz 
veeti satojcha tixoj ma'j vinaj 
aas kam ko'xh ti'?— Texhtu'. 
4 Tzaq'b'el tu u Jesuus ech 


tza': —¿Yetz sik'lemal setaq'o tu 
u Yolb'al Tioxh? aas u Tioxh va'l 

cheesan q'u aanima xe! q'ii xe! 
saj; ma'l vinaj utz, ma'l ixoj 
i'ana. 5 Tal u Tioxh: «Ech toke! 
sataq'ka itxutx ib'aal u aanima 
va'l sachee ik'ulel utz, ma'l 
teko'n saelko'p vatz Tioxh.» 
Chia. 6 Ech yit' ka'va!l tere'n 
koj, pek ma'l teko'n saelka sika'- 
b'il. Ech toke' ab'il va'l vatz 
Tioxh nik'ul tib', ye'xhab'il ko'xh 
ma!j aanima sajatxon.— Texhtu'. 

7 Tal q'u fariseo te ech tza!: 

— ¿Kam toke' unchee' taq'ka tzii 
u Moisees aas saveeti satojcha 
tixoj u vinaj? Sako'naq'ax ma'l tu' 
u ixoj tetz jatxb'alib'.— Texh re d 

8 Tal u Jesuus te: —K'uxh 
taq'ka tzii u Moisees aas saveeti 
setojcha etixoj, ti' atzi' tan, ta'xh 
okoj tetz q'ul ek'uy emam. Pek 
ech koj ikaa xe' q'ii xe' saj. 

9 Pek nival sete, aatz u vinaj 
va'l niko'xhtaq'an tojchat tixoj 
utz, nichok va't tixoj, eesaib' tu 
b'ey ni'an tuch' atzi' tan, yit' a! 
koj vik'ulel. Tan vettojcha u tixoj 
yit' ti' koj aas niteesa tib' u tixoj 
tu b'ey tuch! va't vinaj. [Utz 
ab'iste u vinaj va'l saiq'on u ixoj 
ojchamal tzi', eesaib' paj ni'an tu 
b'ey tuch'.]— Texhtu'. 

10 Ech alax tek te tu q'ul 
ichusulib' ech tza!: —Untz'oj ech 
va!l sapaalku u vinaj tuch' u tixoj 
tzi', unchee! aal tek b'a'n ye'k 
sichok tixoj atzi! unchee!. Utz 
ye'k satzume'i.— Texhtu'. 

11 Unchee' tal tek u Jesuus 
ech tza': —Yit' kajay koj 


€ 19.5 Choktaj u Geenesis 2.24. 

satx'akon u atinchil ech tzi'. Pek 
ta'xhtu', q'u'l tetzan tu u Tioxh. 
12 Tan atil vinaj tetzan tu u 
Tioxh tu alab' tetz aas yi'sa' ixoj. 
Utz at majte, aanima ko'n 
nib'anon te aas yi'sa' ixoj. Utz 
atil paj majte yi'sa' ixoj. Loq' 
anat nib'anon tib', ti' u taq'onin 
ti' viQ'esalail u Tioxh tu Amlika 
ni'anva. Ech ab'il satx'akon u 
atinchil ech tzi' utz, itx'ake'.— 
Texh u Jesuus. 


Yit' tetz koj je'sanib' 
viQ'esalail u Tioxh 
13 Unchee' ex oksaloj unjolol 
talaj nitxa' vatz u Jesuus. A' isa' 
q'ul itxutx ib'aal aas sataq' je! 
iq'ab' tib'a utz, siq'ila sik'le 
Tioxh ti'. Pek nichko'niyaal tu 
q'u chusulib'. 14 Ech tal tek u 
Jesuus te ech tza': —Aq'taj tzii 
su'ul q'u talaj nitxa' sunk'atza 
tzi'. Ye' ko'xh emaj iatz. Tan aatz 
viQ'esalail u Tioxh tu Amlika, 
tetz q'u'l echa' talaj nitxa' aas ye! 
nije'sa tib'.— Texhtu'. 15 Ech 
taq! je! iq'ab' tib'a q'u talaj 
nitxa'. Utz eltekb'en tu va'l 
atichka. 


U okich'op tu viQ'esalail u Tioxh 


16 Unchee' ul ma'l u xiak 
k'atz u Jesuus utz, tal te ech tza!: 
—B'a'nla chusul, ¿ab'iste q'u 
b'a'nil sunb'ane', ech so'oko'p'in 
tu b'enq'ii b'ensaj?— Texhtu!. 

17 Tal u Jesuus te: —¿Kantu' 
naale' aas in b'a'n? Tan ta'xh 


4 19.7 Choktaj u Deuteronoomio 24.1-4. 

ma'l b'a'n atile, aya! u Tioxh. 
Pek oj a! asa! okchil tu b'enq'ii 
b'ensaj, nima ko'n q'ul imantaar 
Tioxh.— Texh te. 

18 Tal u xiak ech tza!: 
—¿AD'iste te?— Texhtu'. 

Tal u Jesuus ech tza!: —Ye'k 
sayatzlonaxh. Eesach iib' tu b'ey 
tuch' aanima vi ak'ulel koj. 
Ye'k saelq'axh. Ye'k saal txub'a!l 
ti' amol. 19 Atoj tatin atxutx 
ab'aal saatz. Utz tii'axh ti! kajay 
aanima echat ko'xhtu' na'an 
sai'.— Texh te. 

20 Tal u xiak te ech tza!: 
—Ninalunnima tunch'ooil kajay 
q'u kam naale' atzi'. Pek ¿kam 
tere'n sunb'ane'?— Texhtu!. 

21 Tal u Jesuus te ech tza!: 
—Oj nojchit a! asa! salan tz'ajel- 
axh vatz u Tioxh, sa'an vinujul, 
kuxh k'ayi kajay oul eetz utz, 
aq' vija'mel tu q'u me'b'a'. Ech 
sa!atin tx'iib'al aq'ii tu Amlika. 
Utz ni'axh, xamb'en vi'.— Texh 
te. 

22 Ta'xh tab'i u yol u xiak tzi', 
txumun tek ti'. Elb'en tan, sib'al 
tx'iib'al iq'ii atiche. 

23 Ech tal tek u Jesuus tu 
q'ul ichusulib' ech tza!: 
—Ni'xhtek'val sete, aas tiira 
tza'l so'oko'p ma'l tx'iiol iq'ii 
tu viQ'esalail u Tioxh tu 
Amlika. 24 Aal yit' tza!l koj 
toko'p u camello tixoto'lil u 
bai vatz u toko'p ma'l tx'iiol 
iq'ii tu viQ!esalail u Tioxh.— 
Texhtu!. 


U Tio 19 


25 Ech ta!xh tab'i u yol q'u 
chusulib' tzi', tiira motx sotz 
ik'u'l utz, motx tal ech tza!: 
—¿Ab'il tek tech tu okich'op xe! 
Tioxh unchee'?— Texhtu'. 

26 Pek tii tek sajil tu u Jesuus 
utz, tal te ech tza!: —Ye' chit 
saveet vatz q'u aanima, pek 
kajay saveet i'an tu u Tioxh.— 
Texhtu!. 

27 Ech itzaq'b'u u Lu! utz, 
tala: —Aatz o! vetqaq'luka kajay 
q'u qetz utz, xamelo! sai'. Pek 
¿kam b'oj qetz sa'aq'ax ti'?— 
Texh te. 

28 Tal tek u Jesuus tu kajay 
q'ul ichusulib! ech tza': 
—Ni'xhtek'val sete, samotxok- 
lex te tijle'm, jatva'lex xamelex 
vi'. Seq'at tzii xo'l kab'laal 
tanul q'u Israeel aas lach'expu 
u vatz Amlika tx'ava' utz, 
lo'ok tu u mam techalla tijle'm 
u K'aola va'l b'ennaj ko'n 
aanima.° 29 Tan ab'il q'u'l 
sataq'ka tetz vil, aatz u b'a'nil 
va!l sik'ule', 100 tanul paalchu 
vatz va'l sataq'ka. Utz saetzan 
ti' u b'enq'ii b'ensaj. Echa' 
q'u'l sataq'ka totzotz; sataq'ka 
tatzik, itza'q'; sataq'ka tanab'; 
sataq'ka itat, inan; sataq'ka 
ik'aol ime'al much! itx!ava!. 

30 Pek sib'al ko'xh q'u'l sib' 
tatin ninach cheel, b'iil ko'n 
tatin toj i'ane'. Pek sib'al q'u'l 
b'iil ko'n tatin ninach cheel, 
sib' tatin toj i'ane'.— Texh u 
Jesuus. 


€ 19.28 Aatz u yol “u K'aola va'l b'ennaj ko'n aanima” a! toke' “hijo del 
hombre”; u Tioxh va'l ib'ennsa tib' meero aanima niyolonka. 

Vik'amtu ti! u choob'al 
tetz unjolol aq'onom u Jesuus 
1 Tal paj chit u Jesuus 
20 ech tza!: —Aatz vi- 
Q'esalail u Tioxh tu Amlika, ela 
tuch' ma'l u vinaj txutxa b'aala, 
aas k!asu'l q'ala!m ex ichok 
taq'onom, aq'onin tetz viuuva, 
vichikob'e'm. 2 Utz ik'ul tib' 
iyol tuch' q'u aq'onom aas ech 
sichoova kani'ch u ja'mel oi. 
Ech ichaj b'en tu vichikob'e'm. 
3 K'aspajchit'ul u vinaj tzi'. A! 
chit alas 9ich q'ala'm, til 
unjoltu chokol aq'on. Atich 
ko'xh tu k'ayib'al; ye'k taq'on. 
4 Utz tal te ech tza': «B'enoj 
aq'oninex tzunxe' tunchikob'e'm 
utz, sunchoo!'ex tijikomal.» Tech 
te. Ech motx b'eni. 5 K'aspaj- 
chit'ul u vinaj chaq'aal q'ii tzi', 
tuch' alas 3, ku'q'ii. Utz echat 
ko'xh paj i'ana. 
6 Pek a' chit si'chtexhi'an alas 
5 ku'q'ii, k'aspajul. Utz til unjot 
chokol aq'on atich ko'xhtu'. Utz 
tal te ech tza!: «¿Kantu! ma'x 
ko'xh q'ii etatin tza' ye'n 
etaq'onine'?» Texh te. 7 Motx 
tzaq'b'u ech tza!: «Tan ye'xhab'il 
ma!j nu'ltal taq'on qe.» Texhtu'. 
Ech tal tek u vinaj te: «B'enoj 
aq'oninex tzunxe' tunchikob'e'm 
utz, sunchoo'ex tijikomal.» Texh 
te. 
8 Unchee' aatz tek sotzsaj, tal 
u b'aal aq'on, tu u q'esal xeen 
aq'onom ech tza!: «Sik'le q'u 
aq'onom utz, choo q'ul iq'ii. A' 


f 20.16 Choktaj Q'u Hebreo 4.6. 


58 


b'axal sachoo q'u ya'teb'al 
b'enchil. Utz ech tek q'u b'axa 
b'enchil tu aq'on.» Texh te. 

9 Anchitu'. Motx opon q'u 
aq'onom q'u'l alas 5 b'eni. Utz 
ija'mel ma'l q'ii aq'on motx ik'ula 
sijununil. 10 Ech aatz motx opon 
q'u b'axa okchil, a' nichtitz'a aas 
maas ija'mel si'chmotxik'ule' tala. 
Pek ja'mel ko'n paj ma'l q'ii aq'on 
ik'ula sijununil. 

11 Ech aatz veet motx ik'ultu 
q'ul ija'mel, xe't motx iyaayoli 
u b'aal aq'on. 12 Utz tal te ech 
tza': «Aatz q'u ya'teb'al okchil 
tu aq'on tzi', ma'l ko'n oora 
vetmotxaq'onini. Utz ela ko'n 
kuja'mel tuch' veta'ana, k'uxh 
aal aatz o', vetmotxk'axb'i'o' 
utz, vetkuq'i'a paalye'l q'ii qi'.» 
Texhtu'. 

13 Tzaq'b'u u b'aal aq'on tu 
ma'l u aq'onom ech tza!: 
«Vamiigo, ye'xhkam nivel- 
q'a'axh. Tan ¿ye'n koj kunuk'a 
aas ija'mel ma'l q'ii aq'on sun- 
choovaxh? 14 Pek iq'o b'en va- 
ja'mel tzi' utz, kuxh. Pek echat 
ko'xh ichool q'u ya'teb'al okchil 
tu aq'on vetunb'ana echa' axh. 
15 Tan in ko'xh tzii kam lunb'an 
tuch' vunpuaj. Pek ¿oj nichi'on 
sak'u'l aas in b'a'n?» Texh u 
b'aal aq'on. 

16 Aatz q'u b'axa, tiya'teb'al 
silane' utz; aatz q'u ya'teb'al, 
tib'axa silane'. [Tan sib'al q'u!l 
sik'lemal ko'xhtu', pek bi 
ko'n q'u'l txaael.]— Tesch u 
Jesuus.f 

U taltu vikameb'al u Jesuus 


17 Unchee' tuul atich ok u 
Jesuus ti! u b'ey ma't tu 
Jerusaleen, ixaanse!l tib' tuch! 
kab'laal q'ul ichusulib' utz, tal te 
ech tza!: 18 —Aatz cheel, ma't!o' 
tu Jerusaleen. Utz so'oksal u 
K'aola va'l b'ennaj ko'n aanima 
tig'ab' q'u q'esal oksan yol vatz 
Tioxh, tuch' tiq'ab' q'u aa 
txumb'al tetz u o'tla mantaar. 
Ech samotxtal iyatz'le'. 19 Utz 
so'oksal tiq'ab' q'u puera aanima 
majte. Ech saeesal iq'ii. Satz'u'm- 
ali utz, sataq' je! vatz kurus. Log! 
titoxva! q'ii saq'aavitz'pi.— Texh 
u Jesuus tu q'ul ichusulib'. 


Ye'xtxoj u je'saib' 

20 Unchee' xaan opon u tixoj 
u Zebedeo k'atz u Jesuus. A! 
imol q'u titz'in utz, peche' ku! 
siatz ti! ijajax ma'l b'a'nil te. 

21 Utz tal u Jesuus te ech tza!: 
—¿Kam asa!?— Texh te. 

Tzaq'b'u u ixoj ech tza!: —A! 
unsa! ta'xh saale' aas sak'uje' 
ka'va!l q'u vitz'in sak'atza tu va- 
Q'esalail; ma'l taseb'al utz, va't 
tamax.— Texh te. 

22 Tzaq'b'u Jesuus ech tza!: 
—Ye! etootzaj kam nejaje'. ¿Satz 
etx'ake' sapaalex tu u mam il 
tza!l va'l sapaalk'in? Utz ¿satz 
etx'ake' aas ech ekame! 
unkame!?— Texhtu'. 

—Ee!. Sai'.— Texh te. 


UTio 20 


23 Tal paj u Jesuus te ech 
tza!: —Unchee' nojchit [setx!ake' 
aas a! sapaalk'ex tu u mam il 
tza'l va'l sapaalk'in utz,] se- 
tx'ake' aas ech ekam sakamex 
vunkame'. Pek ech koj vek'uje' 
tunseb'al netale' tzi' tuch' 
tunmax tan, yit' in koj aa yol ti' 
taq'axe'. Pek a' saetzan q'u'l tetz 
chit tu vunTat.— Texh u 
Jesuus. £ 24 Ech ta'xh tab'i u yol 
lavat q'u chusulib' tzi', motx lakp 
ivi' ti' q'u vinaj q'u'l itza'q' tib'. 

25 Aatz u Jesuus, motx tek 
isik'le elu'l siatz utz, tal te ech 
tza': —Etootzajle aatz q'u ijlenal 
tetz q'u puera aanima ni'xhib'en- 
sa tib' q'esala vi! q'u'l atil jaq' 
imantaar. Utz aatz q'u'l atil 
tijle'm, vatz ik'u'l ik'uchax u 
tijle'm. 26 Pek aatz texo'l, yit' 
ech koj si'ane'. Ye'k seje'sa etib' 
tan, ab'il va'l q'esalail isa', a' va'l 
maas lochol texo'l si'ane'. 27 Utz 
ab'il va'l a' isa' u q'esal ijle'm 
texo'l, ye'k sije'sa tib'. Pek aal a' 
va'l maas salochon texo'l. 28 Tan 
echa' u K'aola va'l b'ennaj ko'n 
aanima k'uxh vet'uli, aal koj vet- 
ilb'eli. Pek aal ul taq' tib' ti' q'u 
aanima. Utz vet'ulkamoj ti' 
ichitpul q'u aanima tu paav.— 
Texh u Jesuus. 


Visajinsal ka'va'l q'u moy 


29 Unchee' aatz tek k'asu'l u 
Jesuus tuch' q'ul ichusulib' tu 
Jericoo, mam tenam xamich ti'. 


£ 20.23 Nib'axab'sa talax u Jesuus aas sakam u Jacobo ti'. Utz nojchit va'l 
tal u Jesuus ti' vikameb'al u Jacobo tzi'. Choktaj Q'u B'a'nla Chaj Kam 


B'anel (Hechos) 12.1-2. 

30 Utz atich ka'va!l q'u moy 
k'ujlich tu b'ey. Ech tab'i aas u 
Jesuus va'l nichipaale', motx 
getun taltu ech tza!: —¡KuB'aal, 
itu'xh ixalam u Daviid, txum 
kuvatz!— Texh te. 31 Pek nich- 
ko'nimajax iq'eq'un tu q'u 
aanima. Loq' aal ko'n motx 
q'eq'un tere'n utz, nichtale': 
—¡KuB'aal, itu'xh ixalam Daviid, 
txum kuvatz!— Tesch te. 

32 Ech txake' tek u Jesuus. 
Isik'le ul utz, tal te ech tza': 
—¿Kam u b'a'nil esa! sunb'an 
sete?— Texh te. 

33 Ech tek motx tal te tza!: 
—KuB'aal, a' kusa' sailono' tuch' 
q'u b'aq' kuvatz tza!.— Texhtu'. 

34 Ech aatz u Jesuus tan, 
itxum chit iatz. Ech ikan q'u 
b'aq' iatz utz, tu ko'xh un- 
mu'k'ul, iloni. Utz xamb'u tek ti' 
u Jesuus. 


Vik'ulax topon u Jesuus 
tu Jerusaleen 

1 Unchee' aatz tek motx 
2 1 opon naja'ch u 
Jerusaleen utz, opon tu 
Betfagee, vil u muunte va'l 
Olivo. Aatz u Jesuus, ichaj b'en 
ka'va!l q'ul ichusulib'. 2 Utz tal 
te ech tza!: —B'enojex tu u tal 
tenam sukuvatz b'en tzi'. Utz 
yak setil ma'l u txutx b'uuro 
qitzel. A! mol ma'l chelemla 
tal. Chittaj utz, iq'otaj ul ve. 
3 Pek oj ab'il mai kam latal 
sete ti', letal te ech tza!: <U 
kuB'aal satxakunsan.» Chajex te. 


h 21.5 Choktaj u Zacarias 9.9. 

Ech oora sataq' k'asu'l seti'.— 
Texh u Jesuus. 

4 Pek sauch kajay u kam tzi' 
tan, itzojpu chit u yol va'l alelka 
tu u alol tetz u yolb'al Tioxh aas 
tal ech tza!: 


5 —Al tu q'u aanima q'u'l atil 
tikuenta Sioon ech tza!: 
«Ab'itaj tan, su'ul vetljlenal 
texo'l va'l maanxho. 

Ti' ko'n ma'l chelem b'uuro atik 
je!, titz'in ijtzomla txokop.> 
Chajaxh.— 

Texh u Tioxh te.} 


6 Ech motx b'en q'ul ichusul- 
ib! utz, ech i'ana kam va'l tal u 
Jesuus te. 7 Tiq'o ul u txutx 
b'uuro tuch' u chelem b'uuro. 
Ech motx taq' je' q'ul ichake't ti' 
q'u b'uuro utz, je' u Jesuus ti' u 
chelem b'uuro. 

8 Unchee' aatz tek q'u mam 
tenam tan, xe't motx iliiu ku' 
q'ul ichake't tib'ey u Jesuus. 
Utz at q'ab'aj Gel nichichoke'. 
Ech nichtaq' ku' tib'ey majte. 
9 Utz nichmotxiq'eq'un q'u 
tenam q'u'l b'axaich siatz tuch' 
q'u'l xamich ti'. Ech nimotxtal 
ech tza!: 


—iB'an b'a'nil eesa!o! tu u tza!l 
tza!! 

¡Techalaxh, itu'xh ixalam 
Daviid! 

¡Tan tib'ii u kuB'aals Amlika 
vet'ulk'axh! 

iTechalu Tioxh tu Amlika!— 
Chia.: 


10 Ech aatz tek opon u Jesuus 
tu Jerusaleen, mam tenam motx 
chokon taanima taq'o utz, motx 
tal tib'ilaj ech tza!: —¿Ab'il chaj 
va'l tzi'?— Texh ti'. 

11 Utz motx tzaq'b'el tunjot 
aanima ech tza': —U Jesuus 
atzi', u alol tetz u yolb'al Tioxh 
va'l aa Nazareet tikuenta 
Galilea.— Texhtu'. 


U tojchal elu'l q'u aa k'a'y 
tu viq'analil u totztioxh 


12 Unchee' opon u Jesuus tu 
viq'analil u totztioxh utz, tojcha 
elu'l kajay q'u'l nichik'ayin tzi' 
utz, tuch' q'u'l nichiloq'one!. 
Ixhut'pi q'ul imeexha q'u 
ch'exun puaj majte, tuch' vik'uj- 
leb'al q'u aa k'a'y paroomaxh. 
13 Utz tal te ech tza': 
—Tz'ib'amalka tu u Yolb'al 
Tioxh: 


«Aatz u votzotz tan, q'ilab' 
sik'leb' tetz Tioxh ib'ii alel.>7 


Pek aatz ex, vetetaq'lu b'ens 
tatib'al elq'om.— Texh u Jesuus. 
14 Ech opon unjolol moy 
tuch' unjot ko'x k'atz u Jesuus 

tu vig'analil u totztioxh. Utz 
ib'an b'a'n te. 15 Pek aatz q'u 
q'esal oksan yol vatz Tioxh 
tuch' q'u aa txumb'al tetz u 


i 21.9 Choktaj u Salmos 118.25-26. 


U Tio 21 


o'tla mantaar, motx lakp ivi' 
aas til q'u mamaj txaichil i'an u 
Jesuus. Utz lakp ivi' majte aas 
tab'i viq'eq'un ib'itz q'u talaj 
nitxa' tu viq'analil u totztioxh 
ech tza': —iTechal axh itu'xh 
ixalam Daviid!— Chia. 

16 Ech motx tek tal tu u 
Jesuus ech tza': —¿Ni tzik aab'i 
va'l nital q'u talaj nitxa! tzi'?— 
Texh te. 

Tal u Jesuus te ech tza': —Ee' 
nichitvab'i. Pek ¿yetz sik'lemal u 
Yolb'al Tioxh setaq'o va'l nital 
ech tza!?: 


«Ni'xhitx'ol ib'itzal Tioxh 
saaq'o q'u talaj nitxa' tuch' 
q'u'l an tere'n nich'u'ne!.» 
Chia.—* 

Texh u Jesuus te. 


17 Pek elab'elka tu u Jesuus. 
K'asu'l tu u tenam tzi' utz, a! 
vatku tu Betaania. 


Vitz'ejtu yol u Jesuus ti! u viikuxh 
va'l ye'k ivatz 


18 Ech aatz tek i'an q'ala'm, 
q'aavb'en u Jesuus tu Jerusaleen 
utz, kam tu va'y tu b'ey. 19 Ech 
til ma'l u tze'il viikuxh tzi' b'ey. 
Opon k'atza. Ex ichok ivatz, loq' 
ye'kich ma'j ivatz. Ta'xh atich 
ixaj. Utz tal tek tz'ejb'al yol ti' 
ech tza': —Ye'xhjatu ve't sa- 
vatzinaxh.— Texh te. Ech yakich 
tzajoj u tze'il viikuxh. 


121.13 Choktaj u Isaias 56.7; u Jeremias 7.11. 


k 21.16 Choktaj u Salmos 8.2-3. 

20 Aatz tilt u kam q'u chusul- 
ib! tzi', motx tz'ejx ik'u'l. Utz 
nichtekmotxtal tib'ilaj ech tza': 
— ¡Kan chaj tek toke! aas yakich 
ko'xh vettzajoj u tze'il viikuxh 
tzi'!— Texhtu'. 

21 Tzaq'b'u u Jesuus, ech tza!: 
—Ni'xhtek'val sete, k'ujlel koj 
chit ektu'l ti' Tosch, ye! koj 
neka'tziiune', echat ko'xh seb'an 
majte. Utz yit' ta'n ko'nkoxh 
seb'ane' echa! va'l vetunb'an tu u 
tze'il viikuxh. Ech oj setal tu u 
muunte tzi': «Elenb'en; kuxh tu u 
choo tzi'.» Chajex te. Nojchit 
silane'. 22 Sako'nenima. Ech 
sek'ule' kam kajay va'l sejaj tu 
veq'ilat esik'let Tioxh.— Texh u 
Jesuus. 


Vich'otil tu u Jesuus 
aas ab'il aq'on u tijle'm 

23 Unchee' opon u Jesuus tu 
vig'analil u totztioxh utz, xe't 
ichusune'. Tuul opon q'u q'esal 
oksan yol k'atza tuch' q'u q!esal 
q'atol tzii utz, alax te ech tza!: 
—¿Kam iijle'm aas ech na'an 
tzi'? Utz ¿ab'il vetaq'on val 
iijle'm tzi'?— Texh te'le'. 

24 Tzaq'b'u u Jesuus utz, tal 
te ech tza!: —Sunch'oti ma'l kam 
sete majte. Oj letzaq'b'e va'l sun- 
ch'oti sete, saval sete ab'il 
vetaq'on vijle'm ti! q'u kam nun- 
b'ane! tza'. 25 ¿Ab'il vetaq'on 
tijle'm u Xhan, u b'anol 
vautiismo, ti' ib'anax vautiismo? 
¿Tioxh tzik untz'oj sik'u'l ko'n 
aanima cheeka?— Texh te. 

Ech nichtekmotxtal sivatzaj 
ech tza!': — «Tioxh chajon.» Oj 

chajo'. «¿Kantu' ye't enima?» 
Chaj qe atzi'. 26 Utz oj: «Aanima 
ko'n chajon.» Sagale', nikuxo'va 
q'u tenam tzi'. Tan nojchit alol 
tetz u yolb'al Tioxh u Xhan 
siatz.— Texhtu'. 27 Ech motx 
itzaq'b'et u Jesuus ech tza!: —Ye! 
qgootzaj.— Tesch te. 

Utz tal tek u Jesuus te ech 
tza!: —Unchee! yit' sa'kojval sete 
majte ab'il aq'on vijle'm ti! q'u 
kam nunb'ane! tza'.— Tesch te. 


Vik'amtu ti! ka'va'l k'aola 
u Jesuus 


28 Tal paj u Jesuus: —Pek 
¿kam b'oj saelka nenache'? Aatz 
ma'l u vinaj, atich ka'va'l ik'aol. 
Utz opon Katz ma'l, tal te ech 
tza': «Unk'aol, se'naq'oninaxh tu 
uuva cheel.» Texh te. 

29 Tzaq'b'u u xiak utz: 
«Yu'nsa'.» Texh ku'en. Loq' 
xamtel tuul ik'axa utz, b'eni. 

30 Ech opon k'atz va'te utz, 
echat ko'xh paj tal te. Tzaq'b'u u 
xiak utz, tal ech tza': «Oji tat, 
sab'enin.» Texhtu'. Loq' ye't 
b'eni. 31 Unchee' ¿ab'iste tu 
ka'va'l q'u xiak inima imantaar 
vitat nenache! tzi'?— Texhtu!. 

Ech alax te ech tza': —Aya' u 
b'axa.— Texh te'le'. 

Tal paj u Jesuus te ech tza!: 
—Ni'xhtek'val sete, a! b'axal 
so'ok sevatz tu viQ'esalail u 
Tioxh q'u sub'ulla chaj jajol 
ja'mel alkavaar tuch' q'u aa 
paavla chaj ixoj. 

32 Tan ul u Xhan texo'l. A! 
nichi'an vijikomal. Utz ye't ko'n 
motx enima aas ichaj Tioxh. Pek 

aal a! niman q'u sub'ulla chaj 
jajol ja'mel alkavaar tuch' q'u aa 
paavla chaj ixoj. Utz k'uxh etil 
q'u kam Gu, ye't ek'axa q'ul 
epaav. 


Q'u ye'xtxojla chaj k'amol 

33 Ab'itaj va't u k'amich kam 
tza!. Atich ma'l u b'aal nitxa', 
ichik untanul iuuva tu vitx'ava!. 
Utz toksa pe! ti'. Ik'ot ma'l pach!- 
bal tetz uuva tuul. Inuk' je! ma'l 
u t'ankin xeeb' tetz u chikob'e'm. 
Ech taq'tuka Kam tunjolol 
k'amol. Utz b'en tzian. 

34 Unchee' opon tek u tiempo 
tetz iq'anb'eb'al u uuva. Ichaj 
opon unjolol taq'onom u b'aal 
tx'ava! xe! q'u k'amol tzi', ti' en 
tiq'ol u k'amb'al. 35 Pek aatz q'u 
k'amol tzi', motx ko'n itxay q'u 
aq'onom q'u'l chajaxi. Utz ma'l 
iq'osa. Va't iyatz'a. Utz va't ipaq' 
sivan. 36 Ech ichaj paj b'en 
unjoltu taq'onom u b'aal tx'ava' 
tzi'. Sib'alich tek ixaan vatz q'u'l 
ichaj b'en b'axa utz, echat ko'xh 
paj motx i'an q'u k'amol te. 

37 Ech tiya'teb'al teku'en, a' 
tek ichaj b'en vik'aol utz, tal ech 
tza': «Atil tek b'oj tatin vunk'aol 
siatz si'ane' atzi'.» Texhtu'. 

38 Pek ta'xh motx til topon u 
k'aola q'u k'amol tx'ava' tzi', tal 
sivatzaj ech tza!: «A' va'l so'okka 
tu vime'b'i'l vitat atzi'. Pek 


121.42 Choktaj u Salmos 118.22-23. 
m 21.44 Choktaj u Isaias 8.14-15. 

ini'extaj! ¡Kuyatz'taj! Ech o! tek 
so'okka'o! tu q'u tetz.» Texhtu'. 
39 Ech motx itxaya. Tiq'o elu'l tu 
u chikob'e'm utz, iyatz'a. 

40 Unchee' ¿kam tek bo 
sab'anax tu q'u k!amol nenache' 
tzi' aas lu'ul u b'aal chiko- 
b'e!m?— Texh u Jesuus. 

41 Motx tal ech tza!: —Yatz!el 
q'u onkonla chaj k'amol si'ane' 
tzi'. Sa'kojitxum iatz. Ech 
sataq'ka k'am vichikob'e'm 
tunjoltu k'amol aas nojchit sataq' 
u k'amb'al tinujul chaj paj sa- 
q'anb'i.— Texhtu". 

42 Tal tek u Jesuus te ech 
tza!: —¿Yetz sik!lemal tu u 
Yolb'al Tosch setaq'o tzik? va'l 
nital ech Ga: 


«Aatz u Sivan va'l taq'ka elo'p 
q'u b'anol otzotz echil tzi', 
aal a! u Sivan va'l tiira 
ib'o'q'ol tetz xoob'al. 

U kuB'aals Amlika vetb'anon u 
kam tzi' utz, techal 
sukuvatz.» Chia.! 


43 Ech tok nival sete, saeesal 
viQ'esalail u Tioxh sevatz. Utz a! 
sa'aq'axku tu aanima aas tinujul 
chit sataq! tu u Tioxh va'l sajajax 
te. 44 [Ech ab'il q'u!l saku! vi! u 
Sivan tzi', sapaxi. Utz ab'il q'u!l 
laku' u Sivan ti! tzi', b'a'ntan sa- 
juyajti.]-— Texhtu!.m 


Aatz q'u yol q'u'l ato'k tu corchete [] tza', a! toke! atil b'iil ka'tziiunchil ti'. 
Tan b'enchimal atil tu unjolol q'u o'tla manuscrito utz, atil unjote aas ye'k 
tuul. Jalel tib' tu q'u coopia tetz q'u manuscrito niyolonka. 

45 Ech ta!xh tab'i u k'amich 
kam q'u q'esal oksan vol tza' 
tuch' q'u fariseo, motx paal 
itxumb'al tuul aas a' q'u'l nich- 
talaxe'. 46 Utz si'chmotxitxaye' 
tala, pek nichixo'va q'u mam 
tenam. Tan nojchit a' u alol tetz 
u yolb'al Tioxh u Jesuus vatz q'u 
tenam. 

Vik'amtu ti' u tzumb'a'a u Jesuus 
1 Unchee' yolon paj u 

2 Jesuus tu q'u q'esala ti' 

k'amich kam. Utz tal te ech tza!: 

2 —Aatz viQ'esalail u Tioxh tu 
Amlika, ela tuch' ma'l u ijlenal 
i'an nimla q'ii ti' itzume' vik'aol. 
3 Ech ichaj b'en ichaj ti' en 
isik'lel q'u aanima q'u'l savsa- 
mich taq'o ti' u tzumb'a'a. Pek 
ye't ko'n motx isa'a ulchil. 4 Ech 
ichaj paj b'en unjolt ichaj utz, tal 
b'en te ech tza!: «Altaj tu q'u'l 
savsamal vaq'o ech tza': Aatz 
cheel, veeti q'u echb'ub'al. 
Vetvallu iku' q'ul unvaakaxh 
tuch' q'ul unq'iitinajla txokop. 
Ech ch'iam texh ni'an u echb'ub'- 
al. Pek ni'extaj tu u tzumb'a'a. 
Chajex te.» Texh te'le'. 

5 Pek ye't ko'n motx isa'a q'u'l 
savsamich. Motx ko'n ichok 
ib'ey. Ma'l, b'en tu taq'on. Utz 
va't, tu k'a'y. 6 Utz aatz unjolte, 
motx ko'n itxay q'u chaj; motx 
i'an te utz, iyatz'a. 

7 Ech aatz tab'i u ijlenal, 
lakpu tek ivi'. Ech tek ichaj b'en 
q'ul isol. Ex isotzsa q'u yatz'ol. 
Utz ik'achka vitenam. 

8 Ech tal tepaj u ijlenal tu q'ul 
ichaj ech tza!: «Nojchit ch'iam 


64 


texh ni'an q'u kam tetz u 
tzumb'a'a. Pek aatz q'u'l vetun- 
savsa, ye! pe'k nik'ulo!k ti'. 9 Pek 
aatz cheel, b'enojex tu q'u q'e'tx 
chaj b'ey utz, savsataj ul tu u 
tzumb'a'a tza' jatvo'j aanima 
letila.» Texh te. 

10 Ech motx b'en q'u chaj 
tulaj q'e'tx chaj b'ey. Utz imol 
kajay q'u aanima motx tila. At 
b'a'nla aanima utz; at yit' b'a'nla 
koj aanima imola. Ech inoo u 
atib'al va'l uchku u tzumb'a'a. 

11 Unchee' oktek'op u ijlenal 
to'otzotz utz, til q'u aanima 
oponi. Utz til ma'l u vinaj aas 
yit' atich koj ok toksa'm tetz 
ilb'al tzumb'a'a. 12 Utz tal u 
ijlenal te ech tza': «¿Vinaj 
kani'ch muuku'l tza'? Tan ye! 
oknaj ooksa'm tetz ilb'al 
tzumb'a'a.» Texh te. Pek paat 
ye't tzaq'b'u u vinaj. 13 Ech tal 
tek u ijlenal tu q'ul ixekol ech 
tza': «Qitztaj u vinaj siq'ab's 
tajan tzi' utz, aq'taj elo'p tu uken 
q'anal. Ech latzi' so'oq'ka utz, 
latzi' sajarach'unku tee.» 
Texhtu!. 

14 Tan sib'al q'u'l sik'lemal 
ko'xhtu', pek b'iil ko'n q'u'l 
txaael.— Texh u Jesuus. 


Vichoktu txumb'al q'u fariseo 
ti' itxaypu u Jesuus 


15 Unchee' ech tek motx tel- 
k'asu'l q'u fariseo utz, motx inuk' 
sivatzaj kani'ch itxaypu u Jesuus 
si'an ti' ma'j yol. 16 Ech motx 
ichaj ul q'u tetz aa uq'ayb'al. A! 
imol uli q'u'l oknaj ti' u Herodes 
utz, tal tu u Jesuus ech tza!: 

—Chusul, qootzajle aas naal 
vinujul. Utz tinujul nachusun ti' 
u b'ey ma't xe! Tioxh. Yit' a! koj 
nooksa tetz aanima utz, yit! a! 
koj nasaji kam tatin aanima. 

17 Pek kantal nanache!', al qe. 
¿B'a'n tzik aas nikuchoo ja'mel 
alkavaar tu ijlenal Cesar? Pek ¿oj 
ye'ka?— Tesch te. 

18 Ech aatz u Jesuus tan, 
yakich til u tonkonil q'u vinaj 
tzi' utz, tal te ech tza!: 

— ¡Ka'vatz! ¿Kam toke! aas vet 
sek'u'l netal ve ech tzi'? 

19 Aq'taj ul u puaj qab'i savil 
va'l nechoob'ev u ja'mel 
alkavaar.— Texh te. Ech motx 
iktuchtu ma'l puaj te, ja'mel ma'l 
q'ii aq'on. 20 Utz tal u Jesuus te 
ech tza!: —¿Ab'il etz vatzib'al 
va'l ato'k vatz u puaj tzi' utz; 
ab'il etz b'ii va'l tz'ib'amal ok 
siatz majte?— Texh te. 

21 Utz motx tal ech tza!: 
—Tetz u ijlenal Cesar atzi'.— 
Texhtu!. 

Ech tal paj u Jesuus: —Aq'taj 
tu u Cesar kam ti! va'l ninal- 
choonk'ex te. Utz aq'taj tu u 
Tioxh ab'iste u tetz u Tioxh.— 
Texhtu!. 

22 Ta'xh tek motx tab'i u 
vol tzi', motx Gleis ik'u!l ti'. 
Utz taq'texhka u Jesuus, motx 
b'eni. 

Vichoktu txumb'al q'u saduceo 
ti' iyolpixsal u Jesuus tu yol 


23 Unchee' anko'xh tu u q'ii 
tzi', opon q'u saduceo k'atz u 


U Tio 22 


Jesuus. Aya! q'u'l nimotxniman 
aas ye!k saq'aavitz'pu q'u 
kamnaj nimotxtale'. 24 Ech vet 
sik'u'l motx ich'oti te ech tza!: 
—-Chusul, tal u Moisees aas: «Oj 
sakam ma'l vinaj, ye'k initxa!a 
sakaai, sik'ulka tib' u tixoj tuch' 
vitza'q'. Ech lachee ich'exel va'l 
vetkami.» Chia.” 25 Pek aatz 
i'ana, atich jujva'l vinaj tu 
kuxo!l, itza'q' tib'. Utz ik'ul tib' u 
b'axa, pek kam ko'n u vinaj tzi'. 
Ye't kaa initxa'a. Ech ik'ulka tib' 
u tixoj tuch' vitza'q'. 26 Utz 
echat ko'xh paj i'an u ka'b' tza!q' 
tuch' u tox tza'q', kam ku'en. 
Ech tzojpu ko'xh sijujva! tzi', 
motx kame'l vatz u ixoj. 27 Ech 
aatz ma'tich ikame'l jujva'l q'u 
vinaj, kam tek u ixoj majte. 

28 Utz aatz tek tu u q'aavitz'pi- 
chil, ¿ab'il tek etz ixoj u ixoj 
li'an tu jujva'l q'u vinaj tzi'? Tan 
vetik'ul tib' tuch' sikajayil.— 
Texhtu!. 

29 Tzaq'b'u tek u Jesuus utz, 
tala: —¡Tiira yolpinajex aab'i! 
Ye! etootzaj u Yolb'al Tioxh utz, 
ye! etootzaj u mam tijle'm u 
Tioxh. 30 Tan aatz si'an tu u 
q!'aavitz'pichil, ye'kan k'uli'b' 
su'uchi. Tan ela tek q'u aanima 
tuch' q'ul iaanjel u Tioxh tu 
Amlika silane'. 31 Pek aatz ti! u 
q'aavtitz'pu q'u kamnaj netale' 
tzi', ¿yetz sik'lemal setaq'o va'l 
alel tu u Tioxh ech tza'? 32 «In 
viTioxh u Abrahaam, u Isaac, 
tuch' u Jacoob.» Chia. Tan aatz 
u Tioxh, yit' iTioxh koj kamnaj; 


n 22.24 Choktaj u Deuteronoomio 25.5. 

pek iTioxh itz'lich.— Texh te.° 
33 Ech motx tz'ejx ik'u'l q'u 
aanima aas tab'i vichusb'al u 
Jesuus. 


Vichoktu txumb'al ma'l u chusul 
tetz u o'tla mantaar ti' iyolpixsal 
u Jesuus tu yol 


34 Unchee! ta'xh tab'i q'u 
fariseo aas sub'ax q'u saduceo tu 
yol, motx tek imol tib' ti' u 
Jesuus. 35 Ech aatz ma'l u chusul 
tetz u o'tla mantaar tixo'l, vet 
ko'xh sik'u'l ich'oti tu u Jesuus 
ech tza!: 36 —Chusul, ¿ab'iste 
chit u mantaar va'l tiira ib'o'q'ol 
tu u o'tla mantaar?— Texh te. 

37 Tal u Jesuus te ech tza': — 
«Tz'ejoj avaanima ti' u Tioxh u 
kuB'aal tuch' avaanima, tuch' 
avaanxelal utz, tuch' atxumb'al.» 
Chia. P 38 A! u b'axa utz, a! vi- 
b'o'q'ol u mantaar tzi'. 39 Utz 
aatz u ka'b' mantaar, ela ko'n 
tuch' u b'axa tzi'. Utz nital ech 
tza!: <Tii'axh ti' amol, echat 
ko'xhtu' na'an sai'.» Chia.4 
40 Ech aatz ka'va'l u mantaar 
tzi', a' vixe'al kajay u o'tla 
mantaar tuch' viyol q'u alol tetz 


u yolb'al Tioxh.— Texh u Jesuus. 


Yit' loq' ko'nkoxh itu'xh ixalam 
Daviid viTxaaom u Tioxh 


41 Unchee' tuul anko'xh 
molich tib' q'u fariseo, ch'otil te 


9 22.32 Choktaj u Eexodo 3.6. 


P 22.37 Choktaj u Deuteronoomio 6.5. 


4 22.39 Choktaj u Leviitico 19.18. 
r 22.42 Choktaj u Samueel II 7.12. 
5 22.44 Choktaj u Salmos 110.1. 

tu u Jesuus ech tza!: 42 —¿Kam 
b'oj netal ti! viTxaaom u Tioxh? 
¿Ab'il etz tu'xh xalam netale'?— 
Texh te. 

Alax te ech tza': —Itu'xh 
ixalam u Daviid.— Texhtu'!.” 

43 Tal u Jesuus te: —¿Kam 
toke! unchee! aas “UnB'aal” texh 
u Daviid ti! viTxaaom u Tioxh? U 
Tioxhla Espiiritu oksan sik'u'l 
aas tal ech tza!. 


44 «Aatz u Tioxh tal tu vunB'aal 
ech tza!: K'ujach tunseb'al 
tan, sa'nalvaq'ka q'ul 
akoontra jaq' axaab'. Chia.» 

Texh u Daviid.* 


45 Tan oj “unB'aal” texh u 
Daviid ti', ¿kam tek toke' oj 
itu'xh ixalam ku'en netale'?— 
Texh u Jesuus te. 46 Ech ye'xh- 
ab'il ma'j tx'olon itzaq'b'ele'. Utz 
ab'il tere'n koj va'toj ch'otin kam 
te tu q'u q'ii taab'aul. 


Vitz'ejtu yol u Jesuus 
ti' q'u aa uq'ayb'al 
1 Unchee' yolon u 
2 3 Jesuus tu q'u tenam 
tuch' tu q'ul ichusulib'. Tal te 
ech tza!: 


2 —Aatz q'u aa txumb'al tetz 
u o'tla mantaar och! q'u fariseo, 
atil chit tijle'm ti! ichusax q'ul 

imantaar u Moisees. 3 Ech kam 
q'u mantaar satal sete, nimataj 
utz, b'antaj. Pek etilcho'k etetz 
ti' q'ul ib'anone'. Tan nitale' utz, 
ye! nimotxi'an b'anol tetz. 4 Tan 
kaana b'oj mantaar nital tu q'u 
aanima aas tiira tii nimali. 
Ta'xhtu' a! nitale' sab'anli. Echa! 
iqitzax mam ijatz ni'ane' utz, 
nitaq! je! tivi' q'u aanima. Pek 
jatu koj sikano'k b'ioj. 5 Utz aatz 
kajay q'u kam nimotxi'ane!, a! 
chit isa! sailax tu aanima. Echa! 
q'u talaj ikaaxha q'u'l tz'ib'amal 
ka'xva'l u mantaar tuul, ni'xh- 
motxinimb'ixsa. Utz ni'xhich'iisa 
tajan ib'oy q'ul ib'u'j q'u'l 
nitoksa aas niq'ila sik'le Tioxh.£ 
6 A' chit isa' ku'chil tu q'u b'axa 
chaj k'ujleb'al til niuchku 
tx'a'om. Utz a' chit nik'uje'k tu 
q'u b'axa chaj k'ujleb'al tu q'u 
atib'al chusb'al tetz u o'tla 
mantaar majte. 7 Utz vatz chit 
ik'u'l aas nitalax ichajlichil tu 
k'ayib'al. Utz “chusul” chu te'l 
majte. 

8 Pek aatz ex tan, esa'chi aas 
“chusul” chaj ete'le'. Tan ma'l 
ko'n u Chusul etetz atile, aya' 
viTxaaom u Tioxh. Utz ela ko'n 
etitz'in etatzik etib' sekajayil. 

9 Utz ye' ko'xh etal “tat” tu 
ma'j chusul tu u vatz tx'ava' 
tza'. Tan ma'l ko'n eTat atile, 
va'l aye'n tu Amlika. 10 Utz ye' 
ko'xh alax “chusul” sete majte. 
Tan ma'l ko'n u Chusul etetz 
atile, aya' viTxaaom u Tioxh. 
11 Utz ab'iste va'l q'esala texo!l, 


t 23.5 Choktaj u Nuumero 15.37-41. 

ye'k sije'sa tib'. Pek a' va'l 
maas salochoni. 12 Tan ab'il 
va'l sit'anb'a' tib', sako'nel iq'ii. 
Pek ab'il va'l ye! sit'anb'a! tib', 
a' va'l so'ok iq'ii. 

13 Pek itiira tilayol saya'k'ex 
ka'vatzla chaj aa txumb'al tetz u 
o'tla mantaar tuch' ex fariseo! 
Tan nemaj u okeb'al tu vi- 
Q'esalail u Tioxh vatz q'u 
aanima. Niko'xh ex nesa'a 
okich'op utz, ye' netaq' tzii 
so'oko'p q'u'l nisa'a okich'op. 

14 [¡Tiira tilayol saya'k'ex 
ka'vatzla chaj aa txumb'al tetz u 
o'tla mantaar uch! ex fariseo! 
Tan netelq'a tzaj txakay ixoj. Utz 
ye! sek'uch netale'. Niko'xh 
eb'ano'k sib' chit tuul q'ul eq'ilat 
esik'let Tioxh neb'ane'. Ech toke! 
sib' u choob'al paav sa'alax iku' 
seti! ti' u sub'u'm neb'ane!.] 

15 ¡Tiira tilayol saya'k'ex ka!- 
vatzla chaj aa txumb'al tetz u 
o'tla mantaar uch! ex fariseo! 
Tan til chaj ko'xh nechokvu 
niman tetz q'ul etuq'ayb'al. Utz 
aatz ma't ib'ens emol, epaav 
ko'n aas ka'pajul tek nik'ulo'k ti' 
selen tu choob'al paav taq'o. 

16 ¡Tiira tilayol saya'k'ex! Ech 
ex moyla iq'on b'ey tan, nimotx- 
etale!: «Ab'il va'l kam nitala'tzi'i 
tu u Tioxh, loq! ta'n nitoksa vi- 
q'analil u totztioxh tuul, ela 
ko'xh tuch' ye'xhkam ma'j ni- 
tala'tzi'i. Pek ab'il va!l a! nitoksa 
u b'a'nla q'an ch'ich! atil tu u 
totztioxh tu va'l nitala'tzi'i, aa 
tx'oj teku'en.» Che'ex. 

17 ¡Txoxkin! ¡Jolol ech ex moy! 
Ab'iste va'l maas ib'o'q!ol te 
nenache', ¿u b'a'nla q'an ch'ich' 
tzik, oj aya! viq'analil u totztioxh 
va'l niaq'on biens tioxhla kam u 
b'a'nla q'an ch'ich'? 

18 Tan nipajetal ech tza' 
majte: «Ab'il va'l ta'n nitoksa u 
nachb'al tuul ti! va'l nitala'tzi'i, 
ela ko'xh tuch' ye'xhkam ni- 
tala'tzi'i. Pek ab'il va'l a! nitoksa 
u txakunsa'm tuul, va'l atil vii u 
nachb'al ti' va'l nitala'tzi'i, aa 
tx'oj teku'en.» Che'ex. 19 Pek 
ita'xh b'anloj etetz, paat ech ex 
moy! ¿Ab'iste maas ib'o'q'ol te 
nenache', u txakunsa'm tzik, oj u 
nachb'al va'l a' niaq'on b'ens 
tioxhla kam u txakunsa'm? 

20 Tan ab'il va'l nitoksa u 
nachb'al ti! va'l nitala'tzi'i, yit' 
ta'n ko'nkoxh u nachb'al nitoksa, 
pek antu nitok tuul majte kajay 
va'l atil je' sii'. 21 Utz ab'il va'l 
nitoksa u totztioxh ti' va'l ni- 
tala'tzi'i, yit' ta'n ko'nkoxh u 
totztioxh nitoksa, pek antu 
nitoksa majte u Tioxh va'l atil 
tuul. 22 Utz ab'il va'l nitoksa u 
Amlika ti' va'l nitala'tzi'i, antu 
nitoksa tuul u q'esal ch'uxhleb'al 
tetz u Tioxh utz, tuch' u Tioxh 
va'l ch'uxhlel sii'. 

23 ¡Tiira tilayol saya'k'ex ka'- 
vatzla chaj aa txumb'al tetz u 
o'tla mantaar uch! ex fariseo! 
Tan k'uxh netaq' idiesmoil u 
aanis, u eneeldo utz, tuch' 
komino, a! ye! nenima q'u'l tiira 
ib'o'q'ol tu u o'tla mantaar. Aya! 
vijikomal. Aya! vitxumax iatz 
aanima. Aya! vik'uje! ek'u!l ti' u 

Tioxh. A! vib'o'q'ol seb'ane'. Log! 
yit! ti' tekoj majte aas seya!sa 
ib'anax va'l ninaleb'an ti! q'u 
diesmo. 24 ¡Moyla chat iq'on 
b'ey! Ta'xh b'a'n sete tilax q'u 
talaj kam ni'an q'u aanima 
sevatz. Echa! ik'aul u tal us 
neb'ane'. Pek ye'xhat ni'enku q'u 
mamaj paav sete q'u'l neb'ane' 
echa' ich'ii camello. 

25 ¡Tiira tilayol saya'k!ex kal. 
vatzla chaj aa txumb'al tetz u 
o'tla mantaar uch! ex fariseo! 
Tan tiira b'a'n neb'ensav etib' 
seti! elu'l. Pek kaana elaq' nital 
etaanima. Utz ye'k eya'eb'al ti! 
ib'anax q'u'l yit' inujul. Ech ex a! 
u vaaso tuch' u puraato va'l ta'xh 
tx'aael u ti'. 26 ¡Moyla chaj 
fariseo! A! b'axal seb'an b'a'n tu 
vetaanima, ech yit' yannaj koj 
veti' elu'l majte. A! b'axal setx!aa 
u tuul u vaaso tuch' u puraato, 
ech setx!aa u ti! majte. 

27 ¡Tiira tilayol saya'k!ex kal. 
vatzla chaj aa txumb'al tetz u 
o'tla mantaar uch! ex fariseo! 
Ech ex a' q'u pantioon aas 
nojchit tx'anel itz'akal u ti'. Pek 
aatz u tuul tan, vitzu!l utz; bal 
kamnaj yojlel tuul. 28 Utz ech ex 
tan, nojchit ex jikom tilon vatz 
aanima, pek ka'vatzil atil 
tetaanima tuch' paav. 

29 ¡Tilayol saya'k'ex ka'vatzla 
chaj aa txumb'al tetz u o'tla 
mantaar tuch' ex fariseo! Va!l 
chit motx eb'antu pantioon tetz 
q'u alol tetz u yolb'al Tioxh. Utz 
nevij q'u tz'ach q'u'l atil je' vi' u 
mujb'al tetz q'u jikomla chaj 
aanima. 30 Utz nimotxetal ech 

tza!: «Atichtekojo' tikuenta q'u 
kuk'uy kumam, ye't kuloch ti' 
iyatz'ax q'u alol tetz u yolb'al 
Tioxh koj atzi'.» Che'ex. 31 Ech 
ex atko'xh nialon elu'l etib! aas 
ex itu'xh ixalam q'u'l yatz'on q'u 
alol tetz u yolb'al Tioxh. 

32 ¡Ti'ex! ¡B'antaj vib'anon q'ul 
ek'uy emam majte! 33 ¡Txokop, 
tiil tx'i'la chaj aanima! ¿Kani'ch 
b'oj etel vatz u choob'al paav 
va'l sa'alax (kul set! nenache'? 
Aya! u xamal va'l ye'k iya'e!. 

34 Ech toke' nunchaju!l alol tetz 
u yolb'al Tioxh texo'l, tuch' aa 
txumb'al utz, tuch' chusul tetz u 
o'tla mantaar. Pek atia niko'n- 
eyatz!e!. At netaq' je! vatz kurus. 
At netz'u'ma tu q'u atib'al 
chusb'al tetz u o'tla mantaar. Utz 
atia junun tenam eb'en ti' 
tojchale'.* 35 Ech kajay u 
choob'al paav saku!l seti', ti! 
iyatz'ax q'u jikomla chaj aanima 
tu u vatz txlava! tza!. Aya! q'u'l 
kami; nixe't ti' vikameb'al u 
Abeel, u jikomla vinaj utz, ulyu 
ko'xh ti' vikameb'al u Zacarias, 
vik'aol u Berequias va'l yatz'ax 
tu q'ul ek'uy emam tixo'l u totz- 
tioxh tuch' u nachb'al Tioxh 
q'anal. 36 Utz ni'xhtek'val sete, 
saku' u choob'al paav seti' tzi' 
jank'al ex itz'lelex tu u tiempo 
tza'. 

37 Aa chaj Jerusaleen, aa chaj 
Jerusaleen, niko'neyatz' q'u alol 
tetz u yolb'al Tioxh, q'u'l 
nichajax tzexe' tu u Tioxh. Utz 
niko'nepaq' sivan majte. Jatpax 

unb'an ya'l emolax sekajayil. 
Echa' ni'an u txutx t'el aas 
nimolo'k q'u tal jaq' ixich'. Pek 
aatz ex, ye! ko'n esa'. 38 Ech 
aatz cheel, setootzaji tan, sa'nal- 
tz'ine'ka va'l tatib'al etioxh 
netale'. 39 Tan nojchit nivale', 
aatz cheel, saya' etilt'in. Utz 
analen paj letilin aas letal ech 
tza': «Techal axh tan, tib'ii u 
kuB'aals Amlika vet'ulk'axh.» 
Chajex.— Texh u Jesuus. 


Vit'oyax q'u chusulib' tu u Jesuus 
ti' q'u tza'l sapaalka 
1 Unchee' aatz k'asu'l u 

24 Jesuus tu viq'analil u 
totztioxh, a! tek ib'ena!, xaan 
opon q'ul ichusulib' k'atza utz, 
nichisaji q'u mamaj atib'al 
tikuenta u totztioxh. 2 Aatz u 
Jesuus tan, tal te ech tza': 
—Ni'xhtek'val sete. Aatz kajay 
q'u kam netile' tzi', sa'nalnilpi. 
Niko'xh va'toj sivan sakaa tib'a 
imol aas ye'k koj sanilpe'1.— 
Texhtu'. 

3 Unchee! k'ujlich u Jesuus vi' 
u muunte va'l Olivo. Opon q'u 
chusulib' k'atza utz, ich'oti te 
ech tza' aas ta'xhich imol: —¿Al 
qe jatu su'uch q'u kam naale' 
tzi'? Utz ¿kam xheenya si'ane' 
tetz val uuleb'al utz, tetz u 
motxeb'al oi saj?— Texh te. 

4 Tzaq'b'u u Jesuus ech tza!: 


—AbD'itaj, ab'ilich sub'unex. 
5 Tan sib'al ko'xh sauli, sik'am 
ti' vunb'ii. Utz satal ech tza!: 


t 23.34 Choktaj u Croonicas II 24.20-22; 36.16-21. 

«In viTxaaom u Tioxh va'l sai. 
chit'uli.» Chaj. Utz sib'al 
aanima sisub'e'. 6 Sa'naletab'i 
tuch ch'a!o. Setab'i iyolax 
ch'a'o. Pek sotzi'ch ek'u'l taq!o 
tan, ministeer chit su'uch q'u 
kam tzi'. Loq' yit' ai koj u 
motxeb'al oi saj. 7 Tan sa'nal- 
motxi'an ch'a'o q'u mamaj 
tenam tib'ilaj. Si'an ch'a!o q'u 
desal mamaj tenam tib'ilaj. Utz 
til chaj ko'xh saulku mamaj 
yaab'il. Til chaj ko'xh sa'atinku 
va!y. Utz til chaj ko'xh sapaalku 
mamaj kab'naano. 8 Loq' aatz 
kajay q'u kam tzi', ixe'teb'al 
ko'n u motxeb'al ai saj. Echa! 
ixe't ichi'on ma'l ixoj aas sa!- 
tektil titz'in. 

9 Pek aatz ex, sa'nalpaasalex 
tu k'axk'o. Saixvalex tu kajay 
aanima vill. Utz sayatz!axex. 

10 Ech sib'al ko'xh saelka k'atz 
Tioxh si'ane'. Sa'texhmotxitxay 
je! mol utz, sichi'k'ula je! tib'. 
11 Sib'al ko'xh sib'ensa tib' alol 
tetz u yolb'al Tioxh si'ane' utz, 
sateesa aanima tu b!ey 
titxub'a!le'. 12 Utz tu tak'b'u u 
paav tu u vatz txlava!, saya! 
ib'antu tii q'u aanima tib'ilaj. 

13 Pek ab'iste va'l tiira siq'i'e' 
simaj tib' ti' ib'anax u paav, a! 
va'l so'opon tu b'enq'ii b'ensaj. 
14 Ech sa'naltzojp elo'p itziiul u 
b'a'nla chusb'al tetz viQ'esalail u 
Tioxh tu kajay u vatz amlika 
txlava' tza!, satab'i q'u tenam 
kajayil. Ech su'ul u motxeb'al q'ii 
saj. 

15-16 Utz aatz letil tuch u 
txaa'la kam tu u tioxhla atib'al, 
oojoj b'en tulaj muunte q'u'l atil 
tikuenta Judea. Tan a' va'l tal u 
Danieel atzi', u alol tetz u yolb'al 
Tioxh, aas su'uchi.” Ech ab'il ni- 
sik'len, paaloj itxumb'al tuul. 

17 Utz ab'il atil je'op vi' tatib'al, 
ku'ich'ul tere'n to'otzotz ti' paal 
tiq'ol ma'j kam. 18 Utz ab'il 
aye'n ja'jtze', q'aavi'chtere'nul ti' 
ul tiq'ol ichake't. 19 Pek tiira 
tilayol saya'k q'u ixoj si'an tu q'u 
q'ii tzi' q'u'l atil tu tiichajla 
yaab'il utz, tuch' q'u'l nich'u'n 
titz'in. 20 Q'ilataj sik'letaj Tioxh 
ech yit' titiempoil koj che'v 
laoojex utz, niko'xh tu u ilanb'al 
q'ii. 21 Tan nojchit mamala 
k'axk'o va'l su'uli. Ye'saj tuch 
unpajoj jatva'x tiempo ichee u 
vatz amlika tx'ava' ulyu ko'xh 
tza' tuul. Utz yit' sa'kojul va!te 
echi. 22 Ech ab'il koj va'toj 
sitxaaka tib'. Pek iq'aq'al ko'n 
q'u aanima niman tetz u Tioxh, 
q'ul itxaaom, sak'olax u tiempo 
k'axk'o tzi". 

23 Ech toke' enimachi oj ab'il 
la'alon sete ech tza!: <Sajitaj 
etile!, atil víTxaaom u Tioxh tza' 
va'l sa'chit'uli.» Chaj. Utz oj: 
«Atil tzuta.» Chaj ete'l majte; 
enimachi. 24 Tan sa'nalmotx- 
chee b'ensanib' itxaaom Tioxh 
utz, tuch' b'ensanib' alol tetz u 
yolb'al Tioxh. Utz kaana mamaj 
xheenya, tuch' txaichil sichuli. 
Aal b'a'n si'ane' at q'u nojla 
itxaaom u Tioxh sisub'e'. 25 Pek 


Y 24.15-16 Choktaj u Danieel 9.27; 11.31; 12.11. 

atoj sek'u'l tan, vetvalluke'l sete. 
26 Ech oj la'alax sete ech tza!: 
«Sajitaj etile!. Atil viTxaaom u 
Tioxh tu tz'inlich tzaji tx'ava!.> 
Chaj; b'eni'ch etile'. Utz oj: «Atil 
tu u atib'al ye' na'l tatine'.» Chaj 
ete'l majte; enimachi. 27 Pek 
aatz u nojla tuleb'al u K'aola va'l 
b'ennaj ko'n aanima, nimna'l. 
Echa' u itz'na'b' aas niripkab'in 
tikuenta aal tela' utz, yak 
paq'unoj opon tikuenta aal toke'. 
28 Echat ko'xh u vuleb'al, yit' 
mujel koj si'ane'. Tan echa' va'l 
aas til atilku vichi'l u kamnaj, 
va'l yit' mujel koj, latzi' nimolvu 
tib' q'u qu's. 


Vib'axab'sat taltu u tuleb'al 
u Jesuus 


29 Unchee' ta'xh sapaal u 
mam k'axk'o tu q'u q'ii tzi', 
saok aq'b'al vatz u q'ii. Ye'kan 
satxijtxun u ich'. Sachajpu q'u 
tx'umi'l tu amlika. Utz sayikun 
kajay q'u kam tu u vatz 
amlika. 30 Ech sachee u 
xheenya tu amlika tetz u 
tuleb'al u K'aola va'l b'ennaj 
ko'n aanima. Utz kajay q'u 
aanima tu u vatz tx'ava' tza! 
sailon. Ech sik'axa je' tib', ti' 
q'ul ipaav. Utz so'oq'i aas satil 
tul u K'aola va'l b'ennaj ko'n 
aanima tu sutz' tu amlika. Tan 
toxhq'eb'al tul tu u mam 
itechalil tu u tijle'm. 31 Xo've- 
bal ije' ivi' u trompeta si'ane!. 
Ech sichaju'l q'u aanjel, 
se'nimol q'u niman tetz u 
Tioxh tu kaa tanul vikuentail u 
vatz amlika tx'ava'. K'uxh til 

chaj ko'xh atilku tiju'aj u vatz 
amlika tx'ava!. 

32 Pek atoj b'enku sete u 
chusb'al ti! u viikuxh. Tan a! 
nital tul u saq'i aas nicha!'xb'u 
vig'ab' utz, nitelu'l talaj ixaj. 

33 Echat ko'xh majte, etootzaji- 
taj aas tiira najab'yu u tuleb'al u 
K'aola va'l b'ennaj ko'n aanima 
aas lu'uch kajay q'u kam Gi. 
Echa' atil tek vatz jub'al. 34 Tan 
ni'xhtek'val sete, ye'sajen ko'xh 
isotz untanul q'u aanima itz'lel 
tu tiempo tza', tuul su'uch kajay 
q'u kam tzi'. 35 Sako'npaal u 
vatz amlika tx'ava' Ga, pek aatz 
vunyolb'al tan, jatu koj sapaali. 

36 Ech koj u q'ii tuch' u oora u 
tuleb'al tan, ab'il koj ootzajin 
tetz. Niko'xh q'u aanjel tu 
Amlika, niko'xh u K'aola va'l 
b'ennaj ko'n aanima, pek ta'xh 
vunTat. 37 Tan kam chit echa' 
va'l i'an q'u aanima tu q'u q'ii 
tikuenta u Noee aas ye'k talche' ul 
u sotzchil ti', echat tul u K'aola 
va'l b'ennaj ko'n aanima majte. 
38 Tan ta'xh nichtitz'a u tatin q'u 
aanima i'an tu q'u q'ii aas ye!- 
sajich iku' u mam jab'al tikuenta 
u Noee. Va'lich motx techb'une', 
va'l iq'ab'ane'. Va'lich ko'n tuch 
okchil ti' ixoj. Utz va'lich ko'n 
motx itzume'a', tuul opon u q'ii 
aas ok tek u Noee tu u mam arca 
atib'al. 39 Utz at koj motx b'enku 
te; ye't motx inima. Pek analen 
aas ul u mam jab'al. Utz yakich 
sotz kajay q'u aanima taq'o. Echat 
u tuleb'al u K'aola si'an majte va'l 
b'ennaj ko'n aanima. 40 Aatz 
li'ana, ka'va'l aanima ela 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Tio 24, 25 


nitaq'onin ja'jtze'. Mall saiq'ol 
b'en utz, va!t sakaaka. 41 Ka'va!l 
ixoj niche'n tu ma'l che'b'al 
si'ane!. Mall saiq'ol b'en utz, va't 
sakaaka. 

42 Ech toke!, tiira nachnoj 
etatine' tan, ye! etootzaj kam 
oora su'ul u kuB'aal. 43 Pek 
ab'itaj. Tootzajlu koj u b'aal 
atib'al kam chit oora se'nelq'oj u 
elq'om tzixe', saxeeni atzi'. Utz 
sa'kojtaq' tzii so'ok to'otzotz. 

44 Echat ko'xh ex majte. Ch'ian- 
ojex tan, ye'k u oora sek'u'l va'l 
su'ulku u K'aola va'l b'ennaj ko'n 
aanima. 

45 Pek ab'iste sete ech si'ane' 
u tzak'kin jikomla aq'onom saok- 
salka q'esala ti' tilax q'u aq'onom 
tu atib'al utz, tu chit u oora 
sataq'vu techb'ub'al q'u'l atil tu 
atib'al. 46 Chi'b'eb'al tetz u 
aq'onom oj ech si'an tzi', tuul 
lo'opon u b'aal taq'on. 47 Tan 
ni'xhtek'val sete aal sa'tektoksa 
kajay vime'b'i'l tikuenta atzi'. 
48 Pek ye'xtxoj koj itxumb'al u 
aq'onom tzi', sako'ntal tu 
taanima ech tza!: «Ye'saj ko'xh 
su'ul u b'aal vaq'on atzi'.» Chaj. 
49 Utz sako'nxe'tiq'os q'u tetz 
aq'onomil. Satx'a'ni utz, sa- 
q'ab'an tuch' q'u q'ab'areel. 

50 Tuul ye'k talche' su'ul u b'aal 
taq'on u aq'onom tzi' tu u q'ii 
va'l ye' tootzaj utz, tu u oora va'l 
ye'xhkam nich'ian tuul. 51 Ech 
techal chit iveet sab'anax tu u 
b'aal taq'on. Sataq' b'en xo'l q'u 
ka'vatz utz, a' saoq'ku tzi', a' sa- 
jarach'unku tee tzi'.— Texh u 
Jesuus. 

Vich'ial u tuleb'al u Jesuus 


25 


—Aatz viQ'esalail u Tioxh tu 
Amlika, ela tuch' laval q'u 
ixviak. Motx k'asu'l. Tiq'o itxij- 
txub'al utz, ex ik'ul u xiak va!l 
satzume'i. 2 O'va!'l tzak'kin q'u 
ixviak tzi' utz, o'va't txoxkin. 

3 Aatz q'u txoxkin, motx tiq'o 
itxijtxub'al, pek ye't tiq'o b'en 
tere'n iaseite tetz q'ul itxijtxu- 
b'al. 4 Pek ech koj q'u tzak'kin, 
inoosa b'en q'ul itxijtxub'al tu 
aseite utz, tiq'o b'en tere'n tetz. 
5 Pek b'atz tul u xiak va'l sa- 
tzume'i. Ech motx xe't ixhut'u!- 
pan q'u ixviak tu vata'm 
sikajayil. 

6 Unchee' aatz nik'a aq'b'al, 
motx tab'i ma'l u qetu'm, tal ech 
tza!: «¡Tul u xiak va'l satzume'i, 
uloj ek'ule'!» Texhtu'. 7 Ech 
motx lakpu q'u ixviak sikajayil 
utz, motx xe't ib'an tuch q'ul 
itxijtxub'al. 

8 Pek aatz q'u txoxkinla chaj 
ixviak, motx tal tu q'u tzak'kin 
ech tza': «Aq'taj b'oj qetz 
veaseite tzi' tan, toj tzaaoj q'u 
kutxijtxub'al.» Texh te. 

9 Aatz q'u tzak'kin tan, motx 
tzaq'b'u ech tza!: «Ye'ka, pek aal 
b'a'n b'enoj eloq' etetz xe' aa 
k'a'y tetz tan, yo'j tak'a qetz. Utz 
yo'j tak'a etetz oj saqaq' etetz.» 
Texh te. 

10 Ech motx b'eni. Tuul ko'xh 
aye'nich ti' iloq'axe', tuul ul u 
xiak va'l satzume'i. Utz aatz q'u'l 


1 Unchee' tal paj u 
Jesuus ech tza!: 

b'anich nal tuche', motx oko'p 
to'otzotz tu u tzumb'a'!a utz, 
jupax elu'l u jub'al. 11 Ech 
xamtel tek tuul opon o'va't q'u 
ixviak utz, motx uq'ay vatz 
q'anal ech tza': <iKub'aal, 
kub'aal jaj oko'p'o'!» Texhtu'. 
12 Pek tzaq'b'el ko'n elu'l tu u 
xiak ech tza': «Ni'xhtek'val sete, 
ye! vootzaj ab'il ex.» Texh te. 
13 Ech toke' nachnoj etatine". 
Tan ye! etootzaj u q'ii utz, 
niko'xh u oora tetz u tuleb'al u 
K'aola va'l b'ennaj ko'n aanima. 


Vik'amtu 
ti' u talansal puaj u Jesuus 


14 Aatz paj viQ'esalail u 
Tioxh tu Amlika, ela tuch' ma'l u 
vinaj si'chb'en tzian utz, isik'le 
q'u taq'onom. Ech taq'ka q'u 
tx'iib'al iq'ii tikuenta. 15 Loq' a' 
nichb'enku ti! jank'al so'ole! ti! 
tag'oninsale' sijununil nichtile'. 
Aatz tu ma'l, ija'mel 30,000 q'ii 
aq'on puaj taq'ka te. Aatz tu 
va'te, ija'mel 12,000 q'ii aq'on 
taq'ka te. Utz aatz paj tu va'te, 
ija'mel 6,000 q'ii aq'on taq'ka te. 
Ech tek ben tzian. 

16 Ech aatz va'l ija'mel 
30,000 aq'onib'al oi ik'ula, 
yakich xe't ilakon ti'. Utz va't 
30,000 paj tala vichi'l u puaj Gi. 
17 Echat paj i'an va'l 12,000 
ik'ula. Va't paj 12,000 u tal 
itx'aka. 18 Pek ech koj va'l 6,000 
ik'ula tan, ex ko'n ik'ot jul utz, 
ex imuj vipuaj u b'aal taq'on tu 
txlava!. 

19 Unchee! sib' tiempo 
ma'tich ipaal tuul, ul tek u b'aal 

taq'on q'u aq'onom tzi'. Utz ela 
i'an ti' vipuaj tuch'. 20 Ech opon 
siatz va'l 30,000 ik'ula utz, 
iq'omich va't 30,000 u tal taq'o. 
Tal te ech tza': «Unb'aal, atil u 
30,000 tzuta va'l vetaaq' ve. Utz 
il va't 30,000 tza' majte. A' tek u 
tal vetuntx'akka ti'.» Texh te. 

21 Ech alax te tu u b'aal 
taq'on ech tza!: «Techal va'l 
veta'ana b'a'nla aq'onom. K'ujle- 
b'al k'u'l axh. Tan k'ujleb'al k'u'l 
veta'an ti! b'iil va'l vetvaq' see. 
Ech sib'al tek savoksa takuenta. 
Pek chuuku'l tzunxe' utz, 
chi'b'ojo' ti'.» Texh te. 

22 Ech opon paj va'l 12,000 
ik'ula utz, tal ech tza': «Unb'aal, 
atil u 12,000 tzuta va'l vetaaq' 
ve. Utz il va't 12,000 tza'. A' tek 
u tal vetuntx'akka ti'.» Texh te. 

23 Ech alax te tu u b'aal 
taq'on ech tza!: «Techal va'l 
veta'ana b'a'nla aq'onom. K'ujle- 
b'al k'u'l axh. Tan k'ujleb'al k'u'l 
veta'an ti! b'iil va'l vetvaq' see. 
Ech sib'al tek savoksa takuenta. 
Pek chuuku'l tzunxe' utz, 
chi'b'ojo' ti!.> Texh te. 

24 Ech opon va'l 6,000 ik'ul 
majte utz, tal tu u b'aal taq'on 
ech tza!: <Unb'aal, vootzajnale 
aas ye!xhkam tz'ejel tel saatz. 
Aal nachok iatz q'u chikob'e'm 
q'u'l yit' achiko'm koj utz, namol 
iatz q'u chikob'e'm va'l yit' axh 
koj niaq'on ku' tu tx'ava', ni- 
ko'xhtitz'pu junal. 25 Ech ti' vet- 
xo'vik'in utz, vetko'nunkol 
vapuaj tu tx'ava'. Pek ila. A! 
vichi'l vapuaj aaq' ve tzuta.» 
Texh te. 

26 Tzaq'b'el tek tu u baal 
taq'on ech tza!: «¡Q!eayla 
aanima! ¡Yit' axh koj b'a'nla 
aq!onom! Oj ootzaj nal vun- 
txumb'al aas nunchok iatz q'u 
chikob'e'm q'u'l yit' unchiko'm 
koj utz, nunmol iatz q'u chiko- 
b'e'm q'u'l yit' in koj niaq'on 
ku' tu tx'ava'. 27 Aal tek b'a'n 
ma'kojaaq' Kam vunpuaj. Utz 
aatz vet'ulin vetunk'ul tuch' u 
tal koj.» Texh te. 28 Ech tal u 
b'aal aq'on ech tza' tu q'u'l 
atich tzi': «Maataj el u puaj te 
tzi' utz, aq'taj tu va'l 60,000 
tetz atile. 29 Tan ab'il va'l 
nikanon taq'oninsale', aal 
sa'aq'ax tere'n tetz. Ech sib'al 
tetz si'ane'. Pek ab'il va'l ye! 
nikanon taq'oninsale', aal sa- 
maale'l te jank'al vantzi' aq'el 
te. 30 Utz aatz u aq'onom va'l 
ye'k itxa'k tzi', aq'taj elo'p tu 
mam uken. Ech a' so'oq'ku tzi' 
utz, a' sajarach'unku tee tzi'.» 


Vijatxax ixo'l q'u aa paav tuch' 
q'u jikomla chaj aanima 


31 Unchee' su'ul u K'aola va'l 
b'ennaj ko'n aanima tu u mam 
tijle'm, tuch' kajay q'u aanjel. 
Sak'uje' tu u q'esal ch'uxhleb'al. 
32 Ech samolax opon kajay q'u 
aanima siatz, jank'al q'u'l atil tu 
u vatz amlika tx'ava' tza'. Utz sa- 
motxijatx iatz. Echa! ni'an u 
xeen karne'l aas niteesa el q'u 
karne'l xo'l q'u tentzun. 

33 Satoksa q'u b'a'nla aanima 
tiseb'al utz, aatz q'u ye'xtxoj, 
timax. Echa' ni'an u xeen karne'l 
aas nitaq' b'en q'u karne'l 

tiseb'al. Pek nitaq' b'en q'u 
tentzun timax. 

34 Ech aatz u ijlenal tan, satal 
tu q'u'l atil tiseb'al ech tza': 
«Ni'extaj tan, chi'b'eb'al vetetz 
ex ik'aol ime'al vunTat. Okojex 
tu viQ'esalail u Tioxh tza'. Vetetz 
va'l nich'iane'; aya'xchen 
ich'iane' xe' q'ii xe' saj. 35 Tan 
nichunva'ye' utz, etaq' vechb'u- 
b'al. Nichitzaj untzi' utz, etaq' 
vaa'. Nichvab'i vatib'al utz, 
ek'ulin. 36 Nichisav voksa'm utz, 
etaq' vetz. Ya'vich'in utz, ex 
eqee'in. Ku'in tu Gel utz, ex 
eq'ila'in.» Chaj te. 

37 Ech aatz q'u jikomla 
aanima tan, satal ech tza!: 
«KuB'aal, ¿jatut qilaxh aas nich- 
ava'ye! utz, qaq! eechb'ub'al? 
¿Jatut qilaxh aas nichitzaj atzi' 
utz, qaq! avaa!'? 38 ¿Jatut qilaxh 
aas nichaab'i aatib'al utz, kuk'ul- 
axh quxe'? ¿Jatut qilaxh aas 
nichasavsa ooksa'm utz, qaq' 
eetz? 39 Utz ¿jatut qilaxh aas 
axhich ya'v utz, ex kuqee'axh? 
Utz ¿jatut ku'axh tu tze! utz, ex 
kuq'ila'axh?» Chaj. 

40 Pek satzaq'b'el tu u ijlenal, 
satal te ech tza!: «Ni'xhtek'val 
sete, aatz veteb'an q'u b'a'nil tu 
q'u ch'ooal niman vetz tzi', ve a 
veteb!anva tzi'.» Chaj. 

41 Ech sa'pajtal tu q'u'l atil 
timax ech tza!: «Elojb'enex sun- 
k'atza aanima b'anol onkonil. 
B'enojex tu u xamal ye'k itzaae' 
tzi'. Aya! u choob'al paav va'l 
veetinaj tetz u tx'i'lilinaj tuch! 
q'ul iaanjel. 42 Tan nichunva!ye' 
utz, ye't etaq' vechb'ub'al. 

Nichitzaj untzi! utz, ye't etaq' 
vaa!. 43 Nichvab'i vatib'al utz, 
ye!'t ek'ulin. Nichunsavsa 
voksa'm utz, ye't etaq' vetz. 
Ya'vich'in utz, ye't ex eqee'in. 
Ku'in tu tze! utz, ye't ex eq'ila- 
lin.» Chaj. 

44 Ech samotxtzaq'b'i utz, 
satal ech tza': «¿KuB'aal, jatut 
qilaxh aas nichava'ye!'; nichitzaj 
atzi'; nichaab'i aatib'al; nich- 
asavsa ooksa'm; axhich ya!'v; 
atich ku'axh tu Gel utz, ye't 
qilb'e'axh?» Chaj. 

45 Ech satzaq'b'el ech tza!: 
«Ni'xhtek'val sete tan, ye'n eb'an 
q'u b'a'nil tu q'u ch'ooaj niman 
vetz tzi' utz, ve a ye'n eb'anva 
tzi'.» Chaj. 46 Ech samotxb'en 
q'u'l tu u choob'al paav GU va'l 
ye!k iya!e!. Utz aatz q'u jikomla 
chaj aanima, a! se'enku tu u 
atinchil va'l b'enq'ii b'ensaj 
tatine'.— Texh u Jesuus. 


Vinuk'tu q'u q'esala kani'ch 
itxaypu u Jesuus si'ane' 
1 Unchee' aatz tzojpu u 

2 6 Jesuus ti' talax q'u yol 
tza!, tal tek tu q'ul ichusulib' ech 
tza!: 2 —Etootzajle aas tu ka'va't 
q'ii cheel, saxe't u nimla q'ii ti' u 
Elchil Vatz Kamchil Tu Egipto. 
Utz satxaypu u K'aola va'l b'ennaj 
ko'n aanima. Ech sa'aq'ax je! vatz 
kurus.— Texhtu!. 

3 Anchitu'. Aatz q'u q!esal 
oksan yol vatz Tioxh tan, motx 
imol tib' och! q'u aa txumb'al 
tetz u o'tla mantaar utz, tuch' 
q'u q'esal q!atol tzii. A! imolvu 
tib' tiq'anal u b'anb'al topiisyo u 


U Tio 25, 26 


q'esal oksan vol vatz Tioxh va'l 
Caifaas ib'ii. 4 Utz motx inuk' 
tib'ilaj aas kam ko'n sichuli ti' 
itxaypu u Jesuus ech siyatz!e'. 
5 Pek loq! nichmotxtal ech tza!: 
—Yit' tu koj u nimla q'ii 
sakub'an te, ech ye'k txab'kin 
li'an q'u tenam.— Texhtu!. 


Vib'axab'sal ib'anax tuch 
vichi'l u Jesuus tu mujb'al tetz 
vikamchil 


6 Unchee! atich u Jesuus tu 
Betaania tu otzotz xe' u Xhim 
va'l ch'a'k'i'ich. 7 Tuul k'ujlich u 
Jesuus vatz meexha, opon ma'l u 
ixoj k'atza, iq'omich ma'l tal 
b'a'nla tz'aj taq'o. Tx'umq'ixsa- 
b'al atil ku' tuul. Tiira sib' 
ija'mel. Utz taq' je' u tx'umq'ix- 
sab'al tivi' u Jesuus. 8 Ech ta'xh 
til u kam q'u chusulib' tzi', motx 
lakp ivi' ti'. Utz motx tal ech 
tza!: —¿Kantu! atzi' aas ma!- 
ko'xhib'uchle'!1? 9 Aal b'a'n 
ma'kojik'ayi. Je'naj sab'enka. 
Ech sa'aq'ax vija'mel tu q'u 
me'b'a'.— Texhtu'. 

10 Pek aatz u Jesuus, tootzaji 
utz, tal tek te ech tza!: —¿Kam 
toke! aas kam ko'xh netal ti! va'l 
veti'an u ixoj tzi'? Tan ma'l 
b'a'nil veti'anlu ve atzi'. 11 Aatz 
q'u me'b'a! netale! tzi', bD'enamen 
ko'xh atil texo!l atzi'. Pek aatz in 
tan, b'enamen koj sa'atinin 
texo'l. 12 Tan aatz va'l veti'an u 
ixoj GI, aas vettaq! je! u tx'um- 
q'ixsab'al tunvi', a! veti'anlu b'en 
vuch tu mujb'al vetz aas 
lakamin. 13 Utz ni'xhtek'val 
sete, til chit sapaxsalik itziiul u 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Tio 26 


b'a'nla chusb'al tu u vatz amlika 
tx'ava! tza!, sayolax k'asu'l va'l 
veti'an u ixoj GU: nachb'al 
taanima.— Texh u Jesuus. 


U tala'tzi'it tib' u Judas 
ti' ik'tuchax u Jesuus 


14 Unchee' aatz ma'l xo'l 
kab'laal q'u chusulib', aya! u 
Judas aa Cariote, b'en xe! q'u 
q'esal oksan yol vatz Tioxh. 

15 Utz tal te ech tza!: —¿Kam 
vetz setaq!e! utz, savoksa u 
Jesuus teq'ab'?— Texhtu'. 

Ech motx taq' 30 saj ch'ich' 
puaj te. 16 Ech aatz u Judas tan, 
yakich texh xe't ichok txumb'al 
ti' aas kani'ch toksal u Jesuus 
tig'ab' si'ane!. 


U nimla q'ii Tx'a'b'al Kaxhlaan 
Tx'ix Ye'k Itx'amil 
17 Unchee' aatz i'an tu u 
b'axa q'ii tetz u nimla q'ii, u 
Tx'a'b'al Kaxhlaan Tx'ix Ye'k 
Itx'amil, opon q'u chusulib' k'atz 
u Jesuus. Tal te ech tza': —¿ Til 
asa! sakub'anvu tuch u echb'ub'- 
al tetz ku'eb'al q'ii va'l ni- 
techb'ul tu u nimla iq'ii ti' u 
Elchil Vatz Kamchil Tu Egipto? 
Ech laqechb'u.— Texh te.” 
18 Tal u Jesuus te ech tza!: 
—B'enojex tu tenam xe! ma'l u 
vinaj latzi' utz, letal te ech tza!: 

«Nital u chusul: Najab'yu 
vuntiempo. Utz tu val ootzotz sa- 
tx'a'nk'in tuch' q'ul unchusulib' 
tu u nimla q'ii ti' u Elchil Vatz 
Kamchil Tu Egipto. Chia.» 
Chajex te.— Texh u Jesuus. 

19 Anchitu'. Ech i'an q'u chusul- 
ib' kam va'l tal u Jesuus te utz, 
i'an tuch u echb'ub'al. 

20 Unchee' aatz tek sotzsaj, 
ok u Jesuus vatz meexha much! 
kab'laal q'ul ichusulib'. 21 Utz 
tuul nichmotxtechb'une!, tal u 
Jesuus ech tza': —Ni'xhtek'val 
sete aas ma'l sete so'oksanin 
tiq'ab' q'u txayol vetz.— Texhtu!. 

22 Ech tiira motx txumun q'u 
chusulib' ti' u yol tzi'. Utz 
junun nichich'oti tu u Jesuus 
ech tza': —¿Yit' tzik in 
unB'aal?— Chia. 

23 Tzaq'b'u u Jesuus utz, tala: 
—Aya' va'l niku! unq'ab' tuch' tu 
u puraato tza'. A' va'l so'oksanin 
tiq'ab' q'u txayol vetz. 24 Tan 
nojchit a' sapaalku u K'aola va'l 
b'ennaj ko'n aanima tu q'u kam 
q'u'l tz'ib'amalka ti' tu u Yolb'al 
Tioxh. Pek tilayol saya'k u vinaj 
va'l so'oksan u K'aola va'l 
b'ennaj ko'n aanima tiq'ab' q'u 
txayol. Aal tek b'a'n atzi' ye't koj 
itz'pi.— Texh u Jesuus. 

25 Ech tzaq'b'u tek u Judas, 
va'l so'oksan u Jesuus tiq'ab' q'u 


Y 26.17 Aatz ka!va!l q'u nimla q'ii nital tza! tzi', jolol ijtzamal tib', ma'l ko'n 
q'ii ixo'l. A' b'axal u nimal ai ti! u Elchil Vatz Kamchil Tu Egipto. 

Aatz vitx'amal u kaxhlaan tx'ix nital tza!, aya! u “levadura” tu kastiya. Loq' 
aatz tu vinimla q'ii q'u Israeel tan, ye! ni'anb'e vitx'amal u kaxhlaan tx'ix. 
Tan u Tioxh alonnaj tetz, techlal aas ooje'l ik'asu'l tu Egipto i'ana. Choktaj 


u Eexodo 12.1-28; u Leviitico 23.5-8. 

txayol, tal ech tza!: —¿Chusul, 
untz'oj in?— Texh te. 

—Ee!, aya! va'l naale' tzi'.— 
Texh u Jesuus te. 26 Ech tuul 
ko'xh nichmotxitx!a'ne', itxay u 
kaxhlaan tx'ix u Jesuus. Utz 
tal b'a'nil ti'. Ipixh tuul. Utz 
taq' tu oul ichusulib' utz, tal 
te ech tza!: —Ti'extaj utz, 
tx'a'taj tan, a! vunchi'l atzi'.— 
Texhtu!. 

27 Ech paj itxay u uk'ab'al. 
Ik'amab'e Tioxh ti! utz, taq' tu 
q'ul ichusulib'. Tal ech tza!: 
—Ti'extaj. Uk'ataj u ta'l uuva 
kajay ex tzi'. 28 Tan a! 
vunkajal atza! va'l sael ti' u 
ak! nuk'u'm tetz kuyb'al ipaav 
sib'al aanima. 29 Utz nival sete 
cheel, aas ye'xhjatu ve't 
savuk'a u ta'l ivatz u uuva 
taab'a'b'en tza!. Pek analen tu 
ma'l u q'ii va'l ela lavuk'a u 
ak' ta'l uuva setuch' tu vi- 
Q'esalail vunTat.— Texhtu'. 


Vib'axab'sat talax u Jesuus 
aas saka'tziiun q'u chusulib' ti' 


30 Ech ta'xh veet motx ib'itzat 
ma'l u b'itzal, motx b'en vi' u 
muunte Olivo. 31 Unchee' tal paj 
u Jesuus tu q'u chusulib' ech 
tza!: —Kajay ex samotxsotz 
ek'u!l vi! tu u aq'b'al cheel tza!. 
Tan tz'ib'amal ech tza!: 


«Sayatz'ax u xeen karne'l utz, 
sa'texhmotxpalun q'u 


karne'l.» Chia.* 


* 26.31 Choktaj u Zacarias 13.7. 

32 Pek aatz ma't q'aav vitz'pe', 
sab'axab'b'enin sevatz tu 
Galilea.— Texhtu'. 

33 Ech tzaq'b'u u Lu' utz, tal 
ech tza': —K'uxh kajay samotx- 
elab'enka'axh, aatz in tan, ¡jatu 
koj savelab'eka'axh!— Texh te. 

34 Tal u Jesuus te ech tza!: 
—Ni'xhtek'val see, tu u aq'b'al 
cheel tza', ox pajul saale! aas 
yootzajin, tuul ye'sajen toq' u 
baal t'el.— Texh u Jesuus te. 

35 Tal paj u Lu! te: —¡K'uxh 
sakamin sai', jatu koj saveesa 
vib' tuul aas vootzajaxh!— Texh 
te. Echat chit motx tala sikajayil. 


Viq'ilat sik'let Tioxh u Jesuus 


36 Unchee' opon tek u Jesuus 
tuch' q'u chusulib' tu u chikon- 
bal va'l Getsemanii utz, tal te 
ech tza': —Kaaojka!ex tza! tan, 
se'nunq'ila sik'le Tosch latzi' 
tzi'.— Texhtu!.Y 

37 Ech tiq'o b'en u Lu! ti'. A! 
imol ka'va!l q'ul ik'aol u 
Zebedeo. Ech xe't tul ma'l mam 
txumu'm tu taanima u Jesuus 
utz, Oks il. 38 Ech tal tek u 
Jesuus te ech tza!: —Techal bo 
itxumun vaanxelal. Sa'tekkamin 
taq'o nunnache'. Pek kaaojka'ex 
tza' utz, itz'llojex sunk'atza.— 
Texh te. 

39 Ech xaan b'en b'iil utz, 
peche'i. Taq' ku! ivatz vatz 
txlava' utz, iq'ila sik'le Tioxh. Tal 
ech tza': —Tateey ¿yetz saveeti 
aas ye'k sapaalin tu u mam tza'l 


Y 26.36 Aatz telo'p u yol “Getsemanii” tan, “pach'b'al olivo” chia. 

tzi'? Log' a! sa'an vatxumb'al, 
vi a! koj sapaal u vetz.— 
Texhtu!. 

40 Ech tek ul Katz q'ul 
ichusulib' utz, jolol ko'n vat- 
chiche. Utz tal tu u Lu! ech tza!: 
—¿Ye'xh eq'i' itz'e'chil ma'j oora 
sunk'atza tzik? 41 Pek itz'lojex 
utz, q'ilataj sik'letaj Tioxh. Ech 
ye'k saku'ex tu paav. Tan nojchit 
vatz ik'u'l iq'ilal sik'lel Tioxh u 
aanxelal; pek aatz u kuchi'l tan, 
yi'sa'.— Texh te. 

42 Bien paj unpate. Ex iq'ila 
sik'le Tioxh tika'paj. Utz tal ech 
tza!: —¡Tateey chi'in! ¿Yetz 
saveeti aas ye'k sapaalin tu u 
mam tza!l tzi'? (Bian vatxum- 
b'al! — Texhtu'. 

43 Ech q!aavu'l utz, vatchich 
ko'n paj q'ul ichusulib'. Tan 
axhib'i tiira techalich motx ikam 
tu vata'm. 44 Pek aq'axko'npajka 
tu u Jesuus. Utz ex iq'ila sik'le 
Tioxh titoxpaj. Utz echat chit q'u 
yol tala q'u'l tal b'axa. 

45 Ech ul paj Katz q'u chusul- 
ib! utz, tal te ech tal: 
—¿Anko'xh vatchelex utz, ni- 
ko'netilan tzik? Pek k'asojtajex 
tan, oponyu u oora so'oksal u 
K'aola va'l b'ennaj ko'n aanima 
tiq'ab' q'u aa paav. 46 Pek 
ilakpojex utz, ko'taj! Tan tul va'l 
sa'aq'onin tu q'u txayol.— 
Texhtu!. 


Vitxaypu u Jesuus 


47 Ech anko'xh nichiyolon u 
Jesuus, tuul opon u Judas. Aya! 
ma'l xo'l kab'laal q'u chusulib'. 
Sib'al aanima imol, ichaj q'u 

q'esal oksan yol vatz Tioxh, tuch' 
q'u q'esal q'atol tzii. Jolol 
iq'omal ich'ich' tuch' itze!. 

48 Ech aatz u Judas, va'l aq'on u 
Jesuus tu q'u txayol tan, ma'tich 
talta' kam u xheenya si'an ti' 
ik'uchlu u Jesuus. Tal ech tza': 
—Ab'iste va'l luntz'utz'a, letxaya 
tan, a! i.— Texhtu'. 49 Ech xaan 
opon u Judas k'atz u Jesuus, tal 
te ech tza': —Cheentzik'axh 
chusul.— Texh te. Ech itz'utz'a. 

50 Pek tal u Jesuus te ech tza': 
—¿Kam ul a'ane' vamiigo?— 
Texh te. Ech xaan opon q'u 
aanima utz, itxay u Jesuus. 

51 Pek aatz i'an ma'l q'ul 
ichusulib' u Jesuus tan, ijuu 
ich'ich'. Utz ech itzok'te'l ixichin 
ma'l u taq'onom u q!esal oksan 
yol vatz Tioxh. 

52 Ech yakich tal u Jesuus te 
ech tza': —Q'aavixsa ko'p va- 
ch'ich' tu totzotz tzi'. Tan ab'il 
q'u'l sayatz'on tuch' ch'ich', tu 
ch'ich' sayatz'lik majte. 53 ¿Yetz 
ootzaj tzik aas saveeti sunjaju'l 
aanjel tu vunTat ye' acheb'e 
ixaane'? Sataq'u'l atzi' oj sa- 
k'ulelanin sunnache'. 54 Tan 
¿kam tek ech itzojpu u yolb'al 
Tioxh satzojpi oj ech sunb'ane'? 
Pek ministeer ech chit stane! 
atzi!.— Texhtu!. 

55 Unchee' aatz tu u mu'k'ul 
tzi', tal u Jesuus tu q'u txayol 
tetz ech tza!: —Aya!l a! itxayax 
ma'j elq'om nu'leb'an ve; 
iq'omal ech'ich' tuch' etze'. Tan 
aal jun q'ii nichunk'uje' texo'l tu 
vig'analil u totztioxh. Nich- 
unchusune'. Utz ye't etxayin. 

56 Pek ech chit stane! tan, a! 
nitzojpu q'u yol q'u'l tz'ib'amal- 
ka tu q'u alol tetz u yolb'al 
Tioxh.— Texhtu!. 

Ech yakich oojoj q'u chusulib' 
kajayil; motx telab'eka. 


Vitx'olax inujul u Jesuus 


57 Unchee' aatz q'u'l txayon u 
Jesuus, tiq'o b'en vatz u q'esal 
oksan yol vatz Tioxh va'l Caifaas 
ib'ii, tu va'l molichku tib' q'u aa 
txumb'al tetz u o'tla mantaar 
tuch' q'u q'esal q'atol tzii. 58 Pek 
xamtichka u Lu' ti' u Jesuus tzian. 
Opon ko'xh vatz q'anal xe' u 
q'esal oksan yol vatz Tioxh. Utz 
oko'p. K'uje' ok xo'l q'u polesi'y. 
A' isa! si'chtile' kam chit saya'k u 
Jesuus. 59 Ech aatz q'u q'esal 
oksan yol vatz Tioxh tuch' q'u 
q'esal q'atol tzii, nichmotxichok 
txub'a'l ti' u Jesuus. A! isa! sa- 
yatz'axi. 60 Loq' ye' nichmotx- 
telo'p tuul, k'uxh jank'al 
txakb'a'n txub'a'l nichitxakb'a! 
tib'. Pek tiya'teb'al teku'en, opon 
ka'va'l q'u'l ta'n a! itxakb'a' 
txub'a'l ti'. 61 Utz motx tal ti! ech 
tza': —Aatz u vinaj tzi' vettala: 
«So'ole'in ti' inilax ku' vikuentail 
totztioxh tzi'. Utz tu ko'n oxva'l 
q'ii so'ole'k'in ti' q'aav inuk'axe!.> 
Chia.— Texhtu!. 

62 Ech lakpu tek u q'esal 
oksan yol vatz Tioxh utz, tal tu u 
Jesuus ech tza': —¿Ye'xh na- 
tzaq'b'u b'oj ti' q'u kam nitalchu 
sai! tzi' tzik?— Texh te. 

63 Pek aatz u Jesuus tan, tiira 
ye! nichitzaq'b'e'. Ech tal tepaj u 
q'esal oksan yol vatz Tioxh te 

ech tza!: —Sako'na'an b'a'nil, al 
vinujul qe tib'ii u itz'lich Tioxh, 
¿axh tzik viTxaaom u Tioxh, aya! 
vik'aol?— Texh te. 

64 Tal u Jesuus te ech tza!: 
—Aya' va'l naale! Gi. Utz nival 
sete majte aas sa'naletil u K'aola 
va!l b'ennaj ko'n aanima k'ujlel 
tiseb'al u Tioxh tu u mam tijle'm. 
Setil tul tu sutz'.— Texhtu!. 

65 Unchee' aatz tek u q'esal 
oksan yol vatz Tioxh, iq'ix je! 
toksa'm k'atza tu k'a'nal utz, tal 
ech tza': —¡Vetiyoq'lu Tioxh! 
¡Kam tere'n texhtiigo kusa'! ¡Matz 
etab'il viyoq'on cheel tza'! 66 Pek 
¿aatz ex, kam setal ti'?— Texhtu'. 

Ech motx tal ech tza!: 
—¡Kamchil tetz atzi'! — Texhtu'. 
67 Ech tek motx itzub'a ivatz u 
Jesuus. Nichmotxipaq'o'k ivatz. 
Utz atia mutx'imal iq'ab' nich- 
iq'os majte. 68 Tuul nichmotxtal 
te ech tza': —Ala qab'i, iTxaaom 
Tioxh, ¿ab'il va'l niq'osonaxh 
cheel tza'?— Texh te. 


U teesat tib' u Lui tuul 
aas tootzaj u Jesuus 


69 Unchee' aatz u Lu! tan, 
k'ujlich elu'l q'anal. Ech xaan 
opon ma'l u k'ulanal k'atza utz, 
tal te ech tza': —Ant axh majte 
atich'ok'axh ti' u Jesuus u aa 
Galilea.— Texh te. 

70 Pek aatz u Lu' tan, teesa 
ko'n tib' tuul vatz kajay q'u 
aanima utz, tala: —Ye! vootzaj 
kam va'l naale' tzi'.— Texhtu!. 

71 Ech ichok telu'l tzi' jub'al. 
Utz ilax ko'n paj tu va't u 
k'ulanal. Utz tal tu q'u aanima 

ech tza! q'u'l atich tzi!: —Antu 
va'l atich ok ti! u Jesuus aa 
Nazareet atzi'.— Texhtu'. 

72 Pek teesa ko'n paj tib' u 
Lu' tuul. Nichtoksa Tioxh tuul. 
Nichtal ech tza!: —Vatz Tioxh 
nivale', ye! vootzaj u vinaj naale' 
tzi'.— Texhtu!. 

73 Ech b'iil ko'xh paj tuul, 
xaan opon unjot aanima k'atza, 
aya! q'u'l atich Gi. Motx tal tu u 
Lu! ech tal: —Nojchit tiira ant 
axh imol majte. Tan nimna!l 
ko'xh tu vayolone! tzi'.— Texh te. 

74 Aatz tek u Lu' tan, xe't tal 
tz'ejb'al yol ti! utz, nichtoksa 
Tioxh tuul. Tal ech tza!: —Vatz 
Tioxh nivale', ye! vootzaj u vinaj 
netale! tzi'.— Texhtu'. Ech tuul 
oq' u b'aal t'el. 75 Ech ul tek 
viyol u Jesuus sik'u'l u Lu! va'l 
tal te ech tza!: —Aatz ye'sajen 
toq' u t'el, ox pajul ma't aalta! 
aas yootzajin.— Texhich te. Ech 
ipaal elu'l u Lu! utz, itz'eje'l ma'l 
mam oq!el. 


U toksal u Jesuus tiq'ab' u Pilato 
1 Unchee' aatz tek i'an 

2 7 q!'ala'm, ku! tib'eyil tu 
q'u q'esal oksan yol vatz Tioxh, 
tuch' q'u q'esal q'atol tzii aas 
kani'ch ikam u Jesuus si'ane'. 
2 Ech iqitza utz, ex taq' tiq'ab' u 
governadoor aa Roma va'l 
Pooncio Pilato. 


Viyatz'tu je' tib' u Judas 


3 Unchee' tab'i u Judas aas 
yatz'el u Jesuus sab'anli. Ech 


3 27.10 Choktaj u Zacarias 11.12-13. 

ik'axa je' ik'u'l ti' va'l i'ana aas 
toksa u Jesuus tiq'ab' q'u txayol. 
Iq'aavixsa u 30 saj ch'ich' puaj 
tu q'u q'esal oksan yol vatz 
Tioxh tuch' q'u q'esal q'atol tzii. 
4 Tal u Judas te ech tza!: 
—Ma'xh paavinyin tan, vetvok- 
sal aanima vatz kamchil aas ye'k 
ipaav.— Texhtu'. 

Pek alax ko'n te ech tza!: 
—Axh ni'ilon. Ye! qootzaj.— 
Texh ko'n te!le'. 

5 Ech imak'tuka q'u saj ch'ich' 
puaj u Judas tu viq'analil u totz- 
tioxh utz, k'asu'l. Ex ijulk'aai je! 
iqul. 

6 Aatz tek q'u q!esal oksan yol 
vatz Tioxh tan, motx tek isik' q'u 
saj ch'ich' puaj utz, tal ech tza!: 
—Ye'k si'ane' aas sagoksa u puaj 
xo'l u kutxu tetz Tioxh tzi' tan, 
ija'mel ma'l aanima k'ayili tu 
kamchil.— Texhtu'. 7 Ech motx 
inuk'a utz, iloq' ma'l tx'ava' ti! u 
puaj tzi'. Mujb'al tetz q'u puera 
aanima q'u'l nikam tzi' tala. A! 
ib'ii, Itx'ava' Q'u Tz'ajol. 8 Ech 
toke! “Ja'mel Kaj” tek ib'ii u 
tx'ava' cheel tzi'. 9 Ech itzojpu u 
yol va!l alich tu u Jeremias u alol 
tetz u yolb'al Tioxh aas tala: 


—Motx ex tiq'o u 30 saj ch'ich' 
puaj, aya! vija'mel ma'l u 
jikomla aanima. Tan u ja'mel 
toksa q'u q'esala xo'l q'u 
Israeel. 

10 Ech motx iloq' u tx'ava! ti! 
va'l, itx'ava' q'u tz'ajol. Tan 
ech tal u kuB'aal ve.— Chia. * 

11 Unchee' aatz txaklich u 
Jesuus vatz u governadoor utz, 
ch'otil te ech tza!: —¿Axh tzik u 
tijlenal q'u Israeel tza!?— Texh 
te'le'. 

Tal u Jesuus te ech tza!: 
—Aya! va'l naale' tzi'.— Texhtu'. 
12 Pek paat ye! nichitzaq'b'e 
k'uxh xochax tu q'u desal oksan 
yol vatz Tioxh tuch' tu q'u q'esal 
q'atol tzii. 

13 Aatz u Pilato, tal tek te ech 
tza!: —¿Yetz naab'i tzik a'xh b'oj 
q'u kam nitalax sai! tzi'?— Texh 
te. 14 Pek aatz u Jesuus tan, 
niko'xh ma'j yol tala. Ech nich- 
texhisotz ik'u'l u governadoor 
taq'o. 


U talax ikam u Jesuus 


15 Pek aatz nichib'anax jun 
ya'b' tu u nimla q'ii ti' u Elchil 
Vatz Kamchil Tu Egipto, nich- 
ichajpu ma'l preexhu u 
governadoor. Loq' q'u tenam 
nichjajon ab'iste visa' sachajpi. 

16 Unchee' aatz tu q'u q'ii tzi', 
atich ok ma'l preexhu tu tze', 
Barrabaas ib'ii. Atich talche' aas 
tiira onkonla aanima. 17 Ech 
imol tib' q'u tenam. Utz tal u 
Pilato tixo'l ech tza!: —¿Ab'iste 
preexhu esa! sunchajpu, a! tzik a! 
u Barrabaas oj aya! u Jesuus va'l, 
iTxaaom u Tioxh, chu te!le'? — 
Texhtu'. 18 Tan tootzajich u 
Pilato aas chi'ik'u'l nichmotxi'an 
ti'. Echtzixe't tiq'o opon siatz. 

19 Tuul k'ujlich u Pilato tu 
q'atb'al tzii, tal talax opon u tixoj 
te ech tza!: —Ooksach iib' tu u 
kam ti' u vinaj tzi' tan, jikomla 

vinaj. Utz tilayol ma'l vatzik' 
vetunb'an ti! ma'it.— Texhtu!. 

20 Pek aatz q'u q'esal oksan 
yol vatz Tioxh tuch' q'u q'esal 
q'atol tzii, motx ole! ti! ichajtzi'l 
q'u tenam. A! sijaj ichajpu u 
Barrabaas. Pek ai satal ikam u 
Jesuus. 21 Aatz u governadoor 
tan, ich'oti paj tu q'u tenam ech 
tza!: —¿ADb'iste ma'l tu ka!va!l 
q'u vinaj esa! sunchajpu tzi'?— 
Texhtu!. 

Motx tal ech tza!: —¡A! 
sachajpu u Barrabaas!— Texhtu!. 

22 Tal paj u Pilato te ech tza!: 
—¿Kam sunb'an tu u Jesuus tzi' 
unchee' va'l, ¡Txaaom u 
Tioxh?— Texhtu!. 

Kajay motx alon ech Ga: 
—iJe'oj vatz kurus!— Texhtu!. 

23 Ech tal tek u governadoor 
ech tal: —¿Kam chit mam 
onkonil veti'anla! unchee'?— 
Texhtu!. 

Pek aal ko'n maas tiq'o iyak'il 
q'u aanima q'eq'un taltu ech tza!: 
—iJe'oj vatz kurus!— Texhtu!. 

24 Til tek u Pilato aas 
ye'xhkam ma'j tiq'o tib', pek aal 
ko'n maas nichtuch txab'alka- 
b'inchil. Tal tek topon Goal. Utz 
itx'aa iq'ab' vatz q'u tenam. Tal 
ech tza': —Yit' in koj si'ijlen 
ikam u jikomla vinaj tzi', pek ex 
aa paav ti! vikame'. Utz lako'n- 
motxetila.— Texhtu'. 

25 Tzaq'b'u kajay q'u tenam 
utz, motx tal ech tza': —Qijan u 
choob'al paav ti! vikame' tuch! 
q'u kuk'aol kume'al.— Texhtu'. 
26 Unchee' ech ichajpu u 
Barrabaas vatz q'u tenam. Utz tal 

itz'u'mal u Jesuus. Ech taq' b'en 
tiq'ab' q'u sol se'ntaq' je! vatz 
kurus. 

27 Ech iq'ol b'en u Jesuus tu 
q'ul isol u governadoor, tu u 
q'esal q'atb'al tzii. Utz molax ok 
q'u sol ti', q'u'l atich tzi'. 28 Ech 
motx teesat u toksa'm. Utz toksa 
ma'l u kaj oksa'm k'atza, echa' 
tetz ijlenal. 29 Utz motx i'an 


ma'l ch'i'x koroona. Taq' je' tivi'. 


Toksa ma'l tze' tu seb'al iq'ab', 
ib'aara aas nitale'. Ech motx 
peche' ku' siatz, b'anb'al vatz. 
Utz nichteesa iq'ii ech tza!: 
—iTechal axh, axh tijlenal q'u 
Israeel! — Chu te. 30 Nichmotx- 
itzub'a utz, nichipaq' Gel ivi' tu 
u tze' va'l toksa tiq'ab'. 31 Aatz 
veet teesat iq'ii, teesa tek u kaj 
oksa'm k'atza utz, iq'aavixsa ok 
q'u toksa'm. Ech motx tiq'o b'en, 
ex taq' je' vatz kurus. 


U taq'ax je' u Jesuus vatz kurus 


32 Unchee' tuul nichmotx- 
telu'l tzi' tenam, ik'ul ma'l u 
vinaj, Xhim ib'ii, aa Cirene. 
Ta'xh alax te tu q'u sol aas 
satiq'o u kurus. 33 Motx tek 
opon tu u tx'ava' va'l Goolgota, 
“Tatib'al B'ajil Ivi' Kamnaj” chu 
u tokeb'al. 34 Aq'ax minaagre tu 
u Jesuus, yuuel tuch' va't u 
k'ayla tz'ak, sichtixsab'al. Pek 
inacha, ech ye't ko'n isa'a 
tuk'ale'. 

35 Ech taq'tu je' u Jesuus vatz 
kurus utz, motx i'an ma'l saach 
q'u sol ti' u toksa'm aas ab'il 


4 27.35 Choktaj u Salmos 22.18. 

lasuertiin tala. Ech ijatxtu vatz 
q'u'l suertiin. [Tan a' tzojpu u 
yol alel ti! ech tza!: 


—Motx ijatx q'u voksa'm 
siatzaj. I'an ma'l saach ti' 
isuertiile'.— Chia.* ] 


36 Ech motx k'uje' ti! ixeele!. 

37 Utz itz'ib'a ma'l yol taq! je! 
vatz u kurus, tib'a u Jesuus, aya' 
vipaav aas nichmotxtale'. Ech 
nichtal tza'. “A! U JESUUS TZA!, U 
TIJLENAL OU ISRAFEL.” Chia. 

38 Utz taq! je! ka'va'l elqtom 
vatz kurus Katz u Jesuus majte; 
ma'l tiseb'al, va't timax. 39 Ech 
nichipaal q'u aanima vatz u 
Jesuus. Utz nichiyiku ivi' tuul 
niyoq'e'. 40 Utz nichtal te ech 
tza!: —Axh va'l sanilon ku! vi- 
kuentail u totztioxh. Utz tu ko'n 
oxva!l q'ii saole'k'axh ti! q'aav 
inuk'axe' naale'. Pek eesa iib' tu 
u tza!l sajunal GU. Oj nojchit axh 
iK'aol Tioxh, ¡ku'enul vatz u 
kurus tzi'!— Chu te. 

41 Echat ko'xh i'an q'u q!esal 
oksan yol vatz Tioxh tu u Jesuus 
majte, nichteesa iq'ii. A! mol q'u 
aa txumb'al tetz u o'tla mantaar 
tuch' q'u q'esal q'atol tzii. Nich- 
motxtal ti! ech tza': 42 —FEesan 
aanima tu tza'l nitale', pek ye! 
nitx'ol teesat tib'. Tan oj nojchit 
al u tijlenal q'u Israeel si'ane', 
teesa tib' vatz u kurus cheel tzi', 
ech sakunima. 43 A! k'ujlelk 
ik'u'l oi u Tioxh nitale'. Ech 
eesaloj tu u Tioxh cheel oj 

nojchit nisa'le'. Tan nitale': «In 
iK'aol Tioxh.> Chia.— Texhtu!. 
44 Echat ko'xh nichi'an q'u 
elq'om te q'u!l atich je! vatz 
kurus txala. Nichteesa iq'ii. 


Vikam u Jesuus vatz u kurus 


45 Ech aatz i'an chaq'aal q'ii, 
ok aq'b'al tu u vatz amlika 
tx'ava' kajayil. Oxva'l oora ok 
uken. 46 Ech aatz si'chtexhi'an 
alas 3 ku'q'ii, q'eq'un u Jesuus. 
Jank'al iyak'il, tal ech tza!: 
—¡Elii, Elii! ¿Lama sabactani?— 
Texhtu'. Aatz u tokeb'al utz: 
—¡UnTioxh chi'in, unTioxh 
chi'in! ¿Kantu' vetaaq!luka'in 
sunjunal?— Chia. 

47 Ech aatz unjolol tixo!l q'u'l 
atich tzi', ta'xh tab'i u yol tal u 
Jesuus, motx tal ech tza': —U 
Elias nisik'le va!l tzi'.— Texh 
gh 

48 Ech aatz ma'l tixo'l, oora 
t'asp ib'ena'. Ex tiq'o ma'l 
esponja. Iqitzo'k ti' ma'l tze' utz, 
ijilu tu minaagre. Ech taq' je'op 
titzi' u Jesuus. Si'chitz'utz'e'l u 
minaagre ti' tala. 

49 Pek aatz unjolte, tal ech 
tza!: —Kam asa! te. Sagile! qab'i 
satz ul eesaloj tu u Elias.— Texh 
te. 

50 Pek qetun unpat u Jesuus 
jank'al iyak'il, ech el ik'u'l. 

51 Unchee' yakich tzilmoj u 
mam liikin b'u'j va'l liiumich 

paal tu u totztioxh. Ka!va!l el 
tuul. Aal iku'l itzilme' i'ana. Utz 
paal ma'l mam kab'naano.* Motx 
pax q'u sivan taq'o. 52 Ech jajp 
itzi' q'u mujb'al kamnaj. Utz 
q'aav itz'pu sib'al q'u kamnaj 
q'u'l nimanich tetz Tioxh. 53 A! 
chit ma'tich q'aav titz'pu u 
Jesuus, motx lakpu k'asu'l tu q'u 
mujb'al tetz. Utz motx ul tu u 
tioxhla tenam Jerusaleen. Utz 
sib'al aanima ilon. 

54 Unchee' aatz u q'esal sol 
tuch' q'ul isol q'u'l nichxeen u 
Jesuus, tiira motx xo'vi aas paal 
u mam kab'naano. Utz xo'v tu 
q'u kam uchi. Utz motx tek tal 
ech tza!: —iNojchit a! viK'aol u 
Tioxh atzi!!— Texhtu'. 

55 Utz sib'al ixoj atich tzi'. 
Nichmotxisajin k'asu'l tzian. Aya! 
q'u ixoj k'asu'l ti' u Jesuus tu 
Galilea utz, nichiloch u Jesuus. 
56 Utz atich u Li' tixo'l, u aa 
Magdala. Antu u Li', vinan u 
Jacobo tuch' u Xhep. Utz antu 
vinan q'ul ik'aol u Zebedeo majte. 


Vimujlu u Jesuus 


57 Unchee' aatz 
nichtekxe'tisotz saj, ul ma'l u 
vinaj tx'iiol iq'ii, aa Arimatea, 
Xhep ib'ii. Nimanich tetz u 
Jesuus. 58 Utz b'en xe' u Pilato. 
A' ex ijaj vichi'l u Jesuus te. Ech 
teesa mantaar u Pilato aas 
sa'aq'ax vichi'l u Jesuus te. 


b 27.47 Choktaj u Salmos 22.1. Aatz q'u yol tal u Jesuus, a' talvu tu u 
yolb'al arameo. Pek aatz q'u sol tan, a! nichiyolb'e u latiin. Echtzixe't ye!t 


tab'i kam va'l tal u Jesuus. 


€ 27.51 Choktaj Q'u Hebreo 4.14; 6.19-20. 

59 Ech ex iq'oloj vichi'l u Jesuus 
tu u Xhep. Utz ib'ach tu ma'l saj 
b'u'j. 60 Utz ex imuj tu ma'l u 
ak' jul, joyom sivan analich 
ko'xh iveete!. Ijupka itzi' tu ma'l 
penkin sivan. Ech k'asu'l. 

61 Motx k'uje!ka ka'va'l q'u ixoj 
vatz u jul. Aya' u Li' u aa 
Magdala, tuch' va't u Li'. 

62 Unchee' aatz evtich ib'an- 
tuchke'l tuch q'u aanima ti' u 
ilanb'al q'ii, motx imol tib' q'u 
q'esal oksan yol vatz Tioxh xe' u 
Pilato. Ant imol q'u fariseo. 

63 Motx tal ech tza': —Q'esal, 
nitul viyol u eesanal tu b'ey 
sukuk'u'l, aas tal ech tza': «Aatz 
ma't tel oxva'l q'ii voksal tu jul, 
saq'aavitz'p'in.» Texhtu'. 64 Pek 
al ixeel u jul b'a'nil paal nal 
oxva!l u q'ii va'l tala. Tan noj 
topon q'ul ichusulib' tu aq'b'al 
se'ntiq'o elu'l vichi'l. Utz sa'tek- 


motxtal tu kajay aanima ech tza!: 


«Q'aav itz'pi xo'l q'u kamnaj.» 
Chaj. Utz paal tek ivi' isub'tu 
aanima li'an vatz va'l b'axa.— 
Texh te. 

65 Tal tek u Pilato te ech tza!: 
—A'tzii. Iq'otaj b'en untanul 
esol. Xeepoj b'a'nil echa' va'l 
netale' tzi'.— Texh te. 

66 Ech motx elk'asu'l. Ex 
tz'apulojko'k ma'l echlal ti! u 
penkin sivan tzi' u jul; techlal 
aas ye'xhab'il ko'xh ma'j sajajon 
ok. Utz toksaka sol ti! ixeele'. 

1 Unchee' aatz i'an tu u 
2 b'axa q'ii tetz u 
xhemaana, tiira ku'saj, b'en u Li' 

aa Magdala tuch' va't u Li'. Ex til 
va'l mujlik u Jesuus aas evtich 
ipaal u ilanb'al q'ii. 2 Utz ye'k 
talche' paal ma'l mam kab'- 
naano. Mal u aanjel ku'l tu 
Amlika. Utz teesa u sivan tzi' u 
jul utz, k'uje' sii'. 3 Aatz tilon u 
aanjel tzi', echa! irib'un itz'na'b'. 
Utz tiira saj q'u toksa'm, echa! 
saj sutz!. 

4 Ech Gira motx xo'v q'u xeen 
tetz u jul taq'o. Techal motx 
it'unt'u'lane'. Tiira motx sotz 
ik'u'l. Ech teku'en a' kamnaj 
motx kaaka. 

5 Pek aatz u aanjel, tal tu q'u 
ixoj, ech tza': —Ye' ko'xh xo'vex. 
Vootzajle a' nechok u Jesuus va'l 
aq'ax je' vatz kurus. 6 Pek ye'kan 
tek tza'. Tan q'aav itz'pia, echa' 
va'l tala. Ni'extaj etile'. Utz 
b'enoj esaji oko'p va'l aq'axku 
vichi'l u kuB'aal. 7 Pek cheel 
b'enoj etal tu q'ul ichusulib! ech 
tza': <iQ'aav itz'pi xo'l q'u 
kamnaj! Utz ¡b'axab'yu b'en 
sevatz tu Galilea! Utz a' setilvu 
tzi'.» Chajex te. A! va'l nival 
sete.— Texh te. 

8-9 Unchee! motx tek jutzin 
ik'asu'l q'u ixoj tzi' u jul. Echil 
xo'val, echit txuq'txunchil nich- 
motxb'anon. [Ul tal u b'a'nla yol 
tu q'u chusulib'.] Ech ye'k 
talche', ok u Jesuus tib'ey. Tal te 
ech tza': —Chajlentzik'ex. B'a'nil 
koj at sek!atza.— Texh te. Ech 
xaan opon q'u ixoj k'atza, motx 
Deche! siatz. Utz iq'alu tajan; ech 
motx toksa iq'ii. 10 Aatz u 
Jesuus tan, tal te ech tza!: —Ye! 
ko'xh xo'vex. Pek b'enoj etal tu 

q'ul unchusulib! aas samotxb'en 
tu Galilea. Tan latzi' satilvin.— 
Texh te. 


U txub'a'l icheesa q'u aa uq'ayb'al 
ti' u q!aavtitz'pu u Jesuus 


11 Ech tuul k'asu!l q'u ixoj, 
aatz untx'ajul q'u sol xeenal, 
b'en tu tenam. Ex tal tu q'u 
q'esal oksan yol vatz Tioxh kam 
q'u'l uchi. 12 Ech mol tib' q'u 
q'esal oksan vol vatz Tioxh tuch!' 
q'u q!esal q!atol tzii. Utz motx 
inuk'a aas sataq' sib'al ipuaj q'u 
sol. 13 Utz tal tu q'u sol ech tza!: 
—Aatz setale!: «Vet'opon q'ul 
ichusulib' tu aq'b'al. Vetmotx'ul- 
tig'o elu'l vichi'l u Jesuus tuul 
vatchelo'.» Chajex. 14 Pek oj 
latab'i u governadoor kam q'u'l 
uchi, toj kub'an talax te. Saku- 
txakb'a! qib' seti'.— Tesch tu q'u 
sol. 15 Ech ik'ultu k'asu!l vipuaj 
q'u sol tzi'. Utz ech chit motx 
tala kam va'l alax te. Aatz u 
txub'a!l tzi', pax paal itziiul xo'l 


U Tio 28 


q'u Israeel. Utz anko!xh 
nitalaxe!. 


U taq'ax ichaj q'u chusulib' 
tu u Jesuus 


16 Unchee' aatz junlaal q'u 
chusulib', motx b'en tu Galilea vi! 
u muunte va!l alichnalka te tu u 
Jesuus. 17 Utz anchitu'. Til u 
Jesuus; motx toksa iq'ii. Pek atich 
unjolol tixo'l nichika'tziiune'. 

18 Ech xaan opon u Jesuus k'atza 
utz, tal te ech tza': —Aq'axyu 
vijle'm ti' kajay q'u kam tu 
Amlika tuch' tu kajay u vatz 
tx'ava! tza!. 19 Ech toke' b'enojex 
tu kajay u vatz amlika tx'ava'. Utz 
oksataj q'u aanima niman vetz. 
B'antaj vautisaar q'u niman vetz 
tib'ii vunTat, tu vib'ii u K'aola 
utz, tuch' tib'ii u Tioxhla 
Espiiritu. 20 Utz chustaj te aas sa- 
motxinima kajay q'u kam q'u'l 
vetvalluka sete. Utz aatz in tan, 
atil in sek'atza jun q'ii, motx nal 
q'ii saj. A'i.— Texh u Jesuus. 

Q'U B'A'NLA CHAJ CHUSB'AL 
TETZ U JESUUS ITZ'IB'A U KUXH 


Yol ti' u u! tza' 


Aatz u u! tza!, a! tz'ib'an u Kuxh va'l Xhan paj ib'ii majte; visobrino u 
Bernabee. Imolo tib' tuch' u Pablo ti! en talax u yolb'al Tioxh tu Chipre. 
Choktaj Q'u B'a'nla Chaj Kam B'anel (Hechos) 12.25; 15.37, 39; Q'u Niman 
Tetz U Jesuus Tu Colosa 4.10. Aatz vinan u Kuxh tzi!, antu nimanich tetz u 
Jesuus. Utz nichimol tib' q'ul ichaj u Jesuus tu tatib'al. Choktaj Q'u B'a'nla 
Chaj Kam B'anel (Hechos) 1.13; 12.12. Ilax u Jesuus tu u Kuxh trai, 
Echtzixe!t nitalaxe! kamal u Kuxh va!l nital tu u 14.51-52. 

Ye! tek! ootzajimal kam chit tuul itz'ib'a u u! u Kuxh tza'. Log! nitalaxe' 
aas kamal tixo'l q'u ya'b' 50 — 56 m.t.J. A! u b'axa u! tetz u b'a'nla chusb'al 
tz'ib'ali; b'axa vatz u Tio, u Lucas, tuch' u Xhan. Kamal ma'jich 30 ya'b' 
ikam u Jesuus aas tz'ib'ali. Nitalche' aas jolol iyol u Lu', u chusulib' k'atz u 
Jesuus q'u yol itz'ib'a u Kuxh tza'. A! u u! tza' va'l ch'oo b'iil vatz tere'n q'u 
u! niyolon ti! u b'a'nla chusb'al. 

Nitalche' aas a! itz'ib'av k'asu'l tu Roma, oj tu Antioquia tikuenta Siiria. 
Tu yolb'al griego itz'ib'ava k'uxh arameoich viyolb'al. Nitalax majte aas 
a'ich imol u Lu! ti! itz'ib'al u u! tza!. Utz kamal k'amax ti! q'ul iyol u Kuxh 
tu u Tio tuch' u Lucas aas motx itz'ib'a q'u tu! majte. 

Kaana kam oral u Kuxh tu u u! tza'. Loq' a! chit nik'uch vatzsaj aas 
iK'aol Tioxh u Jesuus. A! viTxaaom u Tioxh, u K'aola va'l b'ennaj ko'n 
aanima. Utz a! chit u tetz locho'm ul i'ane'. Nitale' aas a! u nojla Chitol tetz 
q'u aanima tu q'ul ipaav. Ni'xhtal ti' u k'axk!o majte va'l paalku u Jesuus tu 
vikameb'al. 

A! u jatxb'al tib' q'u yol tu u u! tza'. 

1) 1.1 Ech ixe't u u! tza!. 

2) 1.2-8 Nital ti! vipaxsal itziiul u Jesuus i'an u Xhan. 

3) 1.9-15 Nital ti' vixe't u Jesuus ti' q'ul ichusb'al. 

4) 1.16—8.30 Nik'uche' aas a! viTxaaom u Tioxh u Jesuus. 

5) 8.31—16.2 Nik'uche! aas b'en ko'n aanima viK'aol u Tioxh. 

Nital u Kuxh majte kani'ch tok q'u aanima ti! u Jesuus k'uxh aal tiira 
nichtixval tu q'u q'esala xo'l q'u Israeel. Tx'anel vinuk'it tib' q'u yol tal u 
Kuxh ti! vichusb'al u Jesuus tzi'. 

U Kuxh 1 


Q'U B'A'NLA CHAJ CHUSB'AL 
TETZ U JESUUS ITZ'IB'A U KUXH 


Vipaxsat itziiul viTxaaom u Tioxh 
u Xhan, b'anol vautiismo 

1 1 A' vixe'teb'al u b'a'nla 
chusb'al tetz u Jesucristo 

tza!, viK'aol u Tioxh.* 2 Echa! 


va!l itz'ib'aka u Isaias, u alol tetz 
u yolb'al Tioxh aas tal ech tza!: 


— «In sab'axab'san b'en 
vunchaj saatz. 

A' saxaansan itziiul u b'a'nla 
yol, 

echa! ib'anax tuch b'ey saatz 
silane'.? 

3 Saile! ivi' tu yol tu u tz'inlich 
tzaji txlava!. 

Satal ech Ga: 

Jikomtixsataj etxumb'al vatz 
Tioxh; 

echa! ijikomtixsal b'ey siatz 
seb'ane'. Chaj.» Chia.— 

Texh u Isaias. 


4 Utz a! nital u Xhan. Tan 
ipaxsa u yolb'al Tioxh ti' ik'axal 
paav tu u tz!inlich tzaji tx!ava!. 
Utz tal tu q'u!l ik'axa ipaav aas 


silan ivautiismo. 5 Ech opon q'u 
aanima k'atza q'u'l tikuenta 
jank'al u Judea tuch' q'u aa 
Jerusaleen. Utz motx ik!axa q'ul 
ipaav. Ech b'anax vautisaar tu u 
Xhan tu u nima! Jordaan. 

6 Unchee' aatz u toksa'm u 
Xhan tan, chemich xi'l camello; 
tz'u'm u gitzb'al xe'aj tuul. Utz 
sak' tuch' ta'l kab' u techb'ub'al. d 
7 Utz ipaxsa talax ech tza': —Aatz 
va'l tulka vi', tiira paalchu tijle'm 
sunvi'. Aal ye'k sik'ulo'k vi! so!- 
ok'ins chitol el ixaab' tu tajan. 

8 Aatz in tan, nojchit tu a! ko'n 
nunb'anvu vautisaarex. Pek aatz 
va'l tule', a! saoksan u Tioxhla 
Espiiritu sek'atza.— Texh u Xhan. 


Vib'antu ivautiismo u Jesuus 


9 Unchee' aatz i'an tu q'u q'ii 
tzi', k'asu'l u Jesuus tu Nazareet 
tikuenta Galilea. Opon k'atz u 
Xhan. Utz b'anax vautisaar tu u 
nima' Jordaan. 10 Ech aatz je'ul 
u Jesuus mal, a! tek til ijajpu u 
amlika. Utz til iku'l u Tioxhla 
Espiiritu tib'a, echa! paroomaxh. 


41.1 Aatz u b'a'nla chusb'al nital tza!, aya! u “evangelio” tu kastiya. 


b 1.2 Choktaj u Malaquias 3.1. 
€ 1.3 Choktaj u Isaias 40.3. 


41.6 Aatz u yol sak' utz, “langosta” tu kastiya. Pek aatz u yol tu yolb'al 
griego tzi', va'l tz'ib'alik u Yolb'al Tioxh tib'axa utz, atil ka'va'l tokeb'al. 
Ib'iich unvatzul txikon echb'ub'al. Utz ib'iich untanul txokop majte; aya! u 
sak! sukuvatz. Ech ye! ootzajib!e ab'iste va'l nichtechb'u u Xhan te. 

11 Ech uch k'asu'l ma'l u yol tu 
Amlika, tal ech tza': —Axh 
vunK'aol va'l tii'in sai'. Utz axh u 
k'ujleb'al unk'u'1.— Texh u yol. 


Vib'anax provaal u Jesuus 
tu u tx'i'li'inaj 

12 Unchee!' iq'ol b'en u Jesuus 
tu u Tioxhla Espiiritu tu u tz'in- 
lich tzaji txlava'. 13 40 q'ii i'an 
tzi'. Utz b'anax provaal isub'ax tu 
u tx'i'lilinaj. A! atichku xo'l q'u 
jaq'aj Gell txokop. Utz nichtaq'- 
ax techb'ub'al tu q'u aanjel. 


Vixe't u Jesuus ti' ipaxsal itziiul 
u yolb'al Tioxh 


14 Unchee' aatz ma'tich iku' u 
Xhan tu tze!, b'en u Jesuus tu 
Galilea ti' ipaxsal talax u b'a'nla 
chusb'al tetz viQ'esalail u 
Tioxh.* 15 Utz tal ech tza': 
—Tzojpi tek u tiempo, najab'y ul 
viQ'esalail u Tioxh. Ech k'axataj 
q'ul epaav utz, nimataj u b'a'nla 
chusb'al.— Texhtu!. 


Visik'let kaava'l ichusulib' 
u Jesuus 


16 Unchee' aatz paal u Jesuus 
GU u choo tu Galilea, til u Xhim. 
A'ich imol u Lixh, vitza'q'. Nich- 
motxtaq' ko'p u k'ach tu a!, 
eesab' txay. Tan jolol eesan 
txayich. 17 Ech tal u Jesuus te 
ech tza!: —Ni'extaj vi'. Utz yit' 


88 


txay tere'n koj seteesa tu a', pek 
a! savoksavex ti! ichokax 
aanima.— Texh te. 

18 Ech yakich motx taq'ka 
q'ul ik'ach, eesab' txay utz; 
xamb'u ti! u Jesuus. 

19 B'iit ko'xh paj xaan b'en 
siatz, til q'ul ik'aol u Zebedeo. 
Aya! u Jacobo tuch' u Xhan, 
vitza'q'. Nichmotxik'ooa ik'ach 
tu jukub'. 20 Ech sik'lel tu u 
Jesuus utz, motx taq'ka vitat 
tuch' q'u aq'onom tu u jukub'. 
Utz motx xamb'u ti! u Jesuus. 


U tojchat el tioxhil tx'i'li'inaj 
u Jesuus k'atz ma'l u vinaj 

21 Unchee' opon u Jesuus tu 
Capernauum tuch' q'ul ichusul- 
ib'. Utz nichichusune'. Nichib'en 
tu u atib'al chusb'al tetz u o'tla 
mantaar tu q'u ilanb'al q'ii. f 
22 Ech va'lich itz'ejx ik'u'l q'u 
aanima ti' u tokeb'al vichusb'al 
tan, nimna!] atil tijle'm tu vi- 
chusune'. Txayo'm ni'an q'ul 
iyol. Yit' ech koj a! q'u aa 
txumb'al ti! u o'tla mantaar. 

23 Utz atich oko'p ma'l u 
vinaj tu u atib'al chusb'al tetz u 
o'tla mantaar, ato'k tioxhil 
tx'i'li'inaj k'atza. Utz q'eq'uni. 
24 Tal ech tza!: —¡Aay! ¿Kam 
asa' qe Jesuus aa Nazareet? 
K'uxh ulyaxh, o' ul ayansa 
gatine'. Tan vootzajle ab'il axh. 


€ 1.14 Aatz u b'a'nla chusb'al nital tza', aya! u “evangelio” tu kastiya. Utz 
aatz u yol “viQ'esalail u Tioxh tu Amlika”, aya! u “reino de Dios” oj “reino 


de los cielos” chu tu kastiya. 


$1.21 Aatz u yol “chusb'al tetz u o'tla mantaar”, aya! u “sinagoga” tu 


kastiya. 

Axh viTxaaom u Tioxh.— 


Texhtu'. š 
25 Pek yaal tu u Jesuus, tal te 
ech tza!: —iCha atzi!! Utz elen 


Katz u vinaj tzi'.— Texh te. 

26 Ech aatz u tioxhil tx'i'li'i- 
naj, techal ittunt'u'lansal u vinaj 
i'ana. Q'eq'uni; ech el k'atza. 

27 Ech kajay aanima motx Gleis 
ik'u'l taq'o. Utz motx tek tal 
tib'ilaj ech tza': —¿Kam tek toke' 
atzi'? ¿Kam tek ak' chusb'alil vi- 
chusb'al tzi'? Tan tu ko'n iyolon 
tu u tijle'm nitel q'u tioxhil 
tx'i'li'inaj utz, ni'xhinimale'.— 
Texhtu'. 28 Ech oora ko'xh pax 
itziiul talchu u Jesuus tu kajay 
vikuenta u Galilea. 


Vib'anax b'a'n tu viji' u Lui 

29 Unchee' aatz motx k'asu!l 
tu u atib'al chusb'al tetz u o'tla 
mantaar, motx b'en tu u tatib'al 
u Xhim tuch' u Lixh. A! imol u 
Jacobo tuch' u Xhan. 30 Utz 
tzanlich vi-ixoj ji' u Xhim vatz 
tx'ach; tajinnajich tu xamal. Utz 
alax tu u Jesuus. 31 Ech xaan tek 
opon u Jesuus k'atza. Itxay 
siq'ab' utz, ilak je'. Utz yakich 
ko'xh eloj u xamal ti'. Ech xe't 
i'an echb'ub'al tetz u Jesuus. 


Vib'antu b'a'n u Jesuus 
tu sib'al ya'v 
32 Aatz tek q'u aanima, motx 
tiq'o opon kajay q'ul iya'v vatz u 
Jesuus tuch' q'u'l atich ok tioxhil 


U Kuxh 1 


tx'i'li'inaj k'atza. A' chit ma't tek 
isotz saj. 33 Ech sib'la aanima tu 
u tenam tzi', motx mulin topon 
vatz jub'al. 34 Utz aatz u Jesuus, 
i'an b'a'n tu sib'al aanima, k'uxh 
chukchaj iyaab'il. Utz tojche'l 
q'u tioxhil tx'i'li'inaj majte. Ye't 
taq' tzii tu q'u tioxhil tx'i'li'inaj 
sayoloni tan, jolol tootzajich 
ab'il u Jesuus. 


Vipaxsat itziiul u yolb'al Tioxh 
u Jesuus tikuenta Galilea 


35 Unchee' tiira q'ala'm chit 
lakpu u Jesuus. Anko'xh toktoich 
tere'n, b'en tu ma'l u tx'ava' 
tz'intz'ochi. Ex iq'ila isik'le Tioxh 
tzi'. 36 Ech chokax tu u Xhim 
tuch' tu tere'n q'ul imol atich 
k!atza. 37 Utz aatz ichab'a, tal te 
ech tza!: —Sib'al aanima nichok- 
onaxh.— Texh te. 

38 Aatz u Jesuus tan, tal te ech 
tza!: —Ko'taj tu tere'n q'u talaj 
tenam q'u'l naja! tzi'. Ech 
sunpaxsa talax u b'a'nla chusb'al 
tzi'. Tan a! chit va'l ul unb'ane'.— 
Texh u Jesuus. 39 Ech ipaxsa 
talax u b'a'nla chusb'al tu q'u 
atib'al chusb'al tetz u o'tla 
mantaar tu kajay vikuenta u 
Galilea. Utz tojche'l q'u tioxhil 
tx'i'lilinaj Katz aanima majte. 

Vib'antu b'a'n u Jesuus 
tu ma'l u ch'a'k'i' 


40 Unchee' opon ma'l u 
ch'a'k'i' vinaj k'atz u Jesuus. 


£ 1.24 Aatz u yol “viTxaaom u Tioxh” nital tza', aya! u yol “Cristo” tu u 
yolb'al griego, “Mesías” tu u yolb'al hebreo utz, “ungido” tu kastiya 


majte. 

Peche' ku! siatz. Dat ma'l b'a'nil 
te ech tza!: —¿Yetz asa! sa'an 
b'a'n ve?— Texh te. 

41 Ech txumax iatz tu u 
Jesuus. Taq' opon viq'ab'. 
Ikano'k utz, tal te ech tza!: —Ee!, 
sunsa'a. Bian b'a'n.— Texh te. 
42 Ech tu ko'xh unmu'k'ul, sotz 
u ch'a'k k'atz u vinaj. Utz yakich 
i'an b'a'n. 43-44 Utz tal b'en u 
Jesuus te b'a'nil ech tza': —Loq' 
ab'i iile'. B'axalich ko'xh aal tu 
aanima. Pek Kusch Kuch iib' tu u 
oksan yol vatz Tioxh, ech satile' 
aas b'a'nt'axh. Iq'o b'en u txa- 
kunsa'm tzixe' va'l sak'achlu vi' 
u nachb'al va'l talka u Moisees 
tu u o'tla mantaar.— Texh te. 
Ech ichajtu b'en. 

45 Pek ta'xh k'asu'l, zelt 
ipaxse!l itziiul u txaichil tzi'. 
Echixe'at nichtere'nkojtoko'p u 
Jesuus tu q'u tenam taq'o. Pek 
nichtexhikaa ti' elu'l tenam tu 
q'u'l tz'inliche. Loq' ta'xh b'anel 
nichtopon aanima k'atza. Til 
ko'n nichk'asku'l. 


Vib'antu b'a'n 

ma'l u vinaj numtz'inaj 

1 Unchee' ka'xva'lich q'ii 
2 tuul, q'aavpajopon u Jesuus 
tu Capernauum. Utz ab'il itziiul 
aas atich tu otzotz. 2 Ech oora 
chit imol tib' mam tenam. Utz 
nichtere'nkojveet toko'p aanima 
tzi' otzotz. Utz nichipaxsa talax u 
yolb'al Tioxh u Jesuus te. 3 Aatz 
kaava'l q'u vinaj, si'choko'p 

tzixe' tala. Chelemich ma'l vinaj 
taq'o, numtz'inaj iq'ab's tajan. 

4 Pek ye't veet ixaan opon k'atz 
u Jesuus tu q'u mam tenam. Ech 
a! tek zelt teesa b'iil ivi' u atib'al 
va'l atichku u Jesuus. Ech i'antu 
ma'l ku'eb'alop. A' taq'vu ko'p u 
numtz'inaj tuul va'l tz'anlich je' 
vi' cheleb' tetz. 5 Ech til u Jesuus 
aas k'ujlel ik'u'l q'u chelenal ti' 
ib'antu b'a'n u ya'v. Tal tek tu u 
numtz'inaj ech tza': —Kajay q'ul 
apaav kuyel b'aal.— Texh te. 

6 Utz k'ujlich opon unjolol q'u 
aa txumb'al ti! u o'tla mantaar 
tzi'. Nichmotxtal ti! taanima ech 
tza!: 7 —¿Kam toke! aas ech nital 
u vinaj tzi'? ¡Paasaib' a! ni'an vi! 
Tioxh tzi' aas nital ech tzi'! Ab'il 
koj sakuyun paav. Ta'xh u 
Tioxh.— Chu tu taanima. 

8 Pek aatz u Jesuus tan, paal 
itxumb'al tuul tu taanxelal aas 
ech nichmotxtal ti! taanima tzi'. 
Tal tek te ech tza!: —¿Kantu' 
netal tetaanima aas paasaib' 
nunb'an vi! Tioxh? 9 ¿Ab'iste tek 
u yol yit! tza!l koj tela! unchee'? 
¿A! tzik a! va'l: «Kuyel tek q'ul 
apaav kajayil.» Chi'in te? ¿Oj 
aya! va'l: «Lakpen, iq'o b'en u 
cheleb' eetz GU utz, xaan.» 
Chajin te? 10 Pek sunk'uch bio 
sevatz aas nojchit atil tijle'm u 
K'aola va'l b'ennaj ko'n aanima 
ti' ikuyax paav tu u vatz amlika 
tx'ava' tza'.— Texhtu'.? 

Ech tal tu u numtz'inaj ech 
tza!: 11 —Axh nivalaxh, lakpen. 


h 2.10 Aatz u yol va'l “u K'aola va'l blennaj ko'n aanima” aya! u yol “Hijo 


del hombre” tu kastiya. 

Iq'o b'en u cheleb! eetz tzi' utz, 
kuxh taatib'al.— Texh te. 

12 Ech vatz q'u tenam kajayil 
lakpu u vinaj tzi'. Tiq'o k'asu'l u 
cheleb' tetz. Utz elu'l. Ech kajay 
motx Gleis ik'u!l taq!o. Utz motx 
toksa iq'ii Tosch Tal ech tza!: 

— ¡Ye'kax qil kam ech tzi'!— 
Texhtu!. 


Vixe't ixamb'u u Levii ti' u Jesuus 


13 Unchee' xamtel tuul b'en 
paj u Jesuus tzi' u choo. Utz 
mam tenam opon k'atza. Ech 
ichus q'u aanima. 14 Utz tuul 
nichipaale', til ma'l u vinaj Levii 
ib'ii, ik'aol u Alfeo. K'ujlich tu u 
b'anb'al topiisyo va'l nik'ulchik 
ja'mel alkavaar. Tal u Jesuus te 
ech tza!: —Xamb'en vi'.— Texh 
te. Ech lakpu u Levii, xamb'u ti'. 

15 Utz aatz i'an u Jesuus, ex 
tx'a'n xe' u Levii, ok vatz 
meexha. Utz motx opon sib'at 
q'u sub'ulla chaj jajol ja'mel 
alkavaar. Ant imol unjot q'u 
aanima tiira aa paav tatin vatz 
q'u Israeel. Jolol atich ok k'atz u 
Jesuus vatz meexha utz, k'atz 
q'u'l ichusulib'. Tan nojchit sib'al 
q'u'l ma'tich tok ti'. 16 Aatz til 
q'u aa txumb'al ti' u o'tla 
mantaar tuch' q'u fariseo aas 
nichitx'a'n u Jesuus uch! q'u aa 
paav tzi', motx tal tu q'u chusul- 
ib' ech tza': —¿Kam toke' aas ni- 
techb'un u Jesuus tuch' q'u 
sub'ulla chaj jajol ja'mel 
alkavaar utz, tuch' q'u aa paavla 
chaj aanima tzi!?— Texh te. 

17 Ech ta'xh tab'i u yol u 
Jesuus tzi', tal te ech tza': —Aatz 


U Kuxh 2 


q'u tiichajla aanima, ye'xhkam 
nisavsa aa tz'ak; pek a' nisavsan 
q'u ya'v. Tan yit' a' koj ul 
unchok jikomla aanima, pek a' ul 
unchok aa paav.— Texhtu!. 

Ka'va!l q'u chusb'al ib'o'q'ol 

18 Unchee' aatz q'ul ichusul- 
ib' u Xhan tuch' q'u fariseo, 
nichmotxikuy iva!y ti! iq'ilal 
isik'lel Tioxh. Pek aatz q'ul 
ichusulib' u Jesuus, ye'xhkam. 
Ech motx opon xe! u Jesuus, 
ich'oti te ech tza!: —¿Kam toke! 
nimotxikuy iva!y ti' iq'ilal 
isik'lel Tosch q'ul ichusulib' u 
Xhan tuch' q'u fariseo, pek aatz 
q'ul achusulib', ye'xhkam?— 
Texh tu u Jesuus. 

19 Aatz u Jesuus, tal te ech 
tza!: —Oj tzik si'ane' aas sikuy 
iva'y q'u aanima q'u'l nisavsal ti! 
tilax tzumb'a'a, tuul atil u xiak 
tixo'l va'l tzume'ya. Ye'ka. vg 
sa'kojikuy iva'y aas anko'xh atil 
u xiak tixo'l. 20 Pek toj nal uloj 
ma'l q'ii aas, saeesal b'en u xiak. 
Ech nal sikuy iva'y. Tan sa'nal- 
i'ane' aas saeesalb'enin xo'l q'ul 
unchusulib'. 

21 Aatz u b'a'nla chusb'al, sa'- 
kojik'ul tib' tuch' u o'tla 
kostuumbre nenima. Echa' u ak' 
k'oo, ye'xhab'il nioksan ti' ma'l 
q'a'l oksa'm. Tan nik'olon u ak' 
k'oo. Utz aal maas siyak'insa 
iq'ixmu u q'a'l oksa'm. 22 Echat 
majte ye'xhab'il niaq'on ku' tu 
q'a'l tz'u'm u ta'l uuva va'l anal 
tela'. Tan aatz u ta'l uuva anal 
tela', sasipk'i utz, sik'ux u q'a'l 
tz'u'm. Ech nipeq'xu u ta'l uuva 

utz, nitel u q'a'l tz'u'm titxa'k 
majte. Pek a' sa'aq'axku u ta'l 
uuva va'l anal tela' tu ak' 
tz'u'm.— Texh u Jesuus. 


U tijle'm u Jesuus 
vatz u ilanb'al q'ii 


23 Aatz i'an u Jesuus tu ma'l 
u ilanb'al q'ii, paal xo'l unjolol 
q'u chikob'e'm. Utz motx itx'up 
vatz triigo q'u chusulib' tuul 
ko'xh nichipaale'. 24 Ech aatz 
q'u fariseo, tal tek tu u Jesuus 
ech tza': —¿Kam tok q'ul 
achusulib' tzi', aas ni'an tu 
ilanb'al q'ii va'l yit' b'a'n koj 
b'anaxi? A' niqel u kukostuum- 
bre tz'ib'amal ti' u ilanb'al q'ii 
atzi'.— Texh te. 

25 Tal tek u Jesuus te ech 
tza!: —¿Yetz sik'lemal tu u 
Yolb'al Tioxh setaq'o ti' kam va'l 
i'an u Daviid tuch' q'u'l xamich 
ti'? Tan motx iya'ta techb'ub'al 
utz, kam tu vaiv 26 Ech motx 
oko'p tu u totztioxh utz, itx'a! 
tetz u txaa'la kaxhlaan tx'ix tetz 
Tioxh va'l yit' aq'ich koj tzii aas 
ab'il ko'xh satx'a'on, pek ta'xh 
q'u oksan yol vatz Tioxh. Pek 
itx'a' tetz u Daviid utz, taq' tetz 
q'ul imol. A' i'anta' aas a' chit 
q'esal oksan yolich vatz Tioxh u 
Abiataar.— Texh te. 

27 Tal paj u Jesuus te ech 
tza': —Aatz u ilanb'al q'ii, ti' q'u 
aanima b'anaxka, pek yit' ti' koj 
u ilanb'al q'ii b'anaxku q'u 
aanima. 28 Ech toke' aatz u 
K'aola va'l b'ennaj ko'n aanima, 


i 2.25 Choktaj u Samueel I 21.3-6. 

paalchu vatz u ilanb'al q'ii.— 
Texhtu!. 


Vib'anax b'a'n tu ma'l u vinaj 
k'axk'oich iq'ab' 


1 Unchee' b'enpajok unpat 
u Jesuus tu u atib'al 
chusb'al tetz u o'tla mantaar. Utz 
atich ma'l u vinaj latzi' ye! nich- 
iyikun unpaq'il iq'ab'. 2 Ech aatz 
q'u fariseo, tii nichik'aab'a u 
Jesuus. A! isa! samotxtile! satz 
i'an b'a'n tu u vinaj tu u ilanb'al 
q'ii tzi'; ech samotxixoch ti'. 
3 Pek aatz u Jesuus, tal tu u 
vinaj va'l ye! nichiyikun unpaq'il 
iq'ab' ech tza!: —Lakpen utz, 
oken tu kuxo'1.— Texh te. 

4 Ech yolon u Jesuus tu q'u 
aanima ech tza!: —¿Ab'iste va'l 
b'a'n vatz u mantaar tetz u 
ilanb'al q'ii? ¿A! tzik a! va'l 
sab'anax ma'j b'a'nil, pek oj aya! 
ma'j maaloil? Utz ¿a' tzik a! va'l 
sa'aq'ax tiichajil, pek oj aal 
sa'eesal tiichajil?— Texhtu'. Ech 
aatz q'u aanima tan, ye'xhkam 
tzaq'b'i. 5 Ech aatz u Jesuus, 
sajin ti'aj chaj tuch' k'a'nal. Loq' 
nichitxumun majte tan, tila aas 
ta'xh motx okoj tetz q'ul itxum- 
b'al. Ech tal tek tu u vinaj ech 
tza' va'l ye' nichiyikun unpaq'il 
iq'ab': —Yuj vaq'ab' tzi'.— Texh 
te. Ech iyuj viq'ab' u vinaj. Utz 
yakich i'an b'a'n. 

6 Pek motx k'asu'l q'u fariseo 
tzi'; motx ex inuk' tuch' q'u'l 
oknajich ti' u Herodes aas 
kani'ch iyatz'ax u Jesuus si'ane'. 

Vimoltu tib' mam tenam 
ti' u Jesuus 


7 Aatz u Jesuus, b'en tzi' u 
choo tuch' q'ul ichusulib'. Utz 
mam tenam chit xamb'u b'en 
ti'. At aa Galilea, tuch' aa 
Judea, 8 uch! aa Jerusaleen, 
Doch! aa Idumea, tuch' q'u aa 
sala b'en u Jordaan. Utz antu 
q'u aanima majte q'u'l atich 


tikuenta Tiro tuch' Sidoon. Tan 


tab'i aas siblal mamaj kam 
nichi'ane'. Ech mam tenam 
xamb'u b'en ti'. 9 Ech tal tek 
u Jesuus tu q'ul ichusulib' aas 
liistooj ko'xh u jukub' taq'o 
tan, noj ijaq'il tu q'u mam 


tenam xamich ti' tala. 10 Sib'al 


ya!v ma'tich i'antu b'a'n te. 
Utz sib'at tere'n ya!v ta'xh 
nichik'on opon tib' ti' ikanax 
ok. 11 Utz aatz q'u!l atich ok 
tioxhil tx'i'li'inaj k'atza, ta'xh 
nichtil u Jesuus, nichipeche' 


ku! siatz. Utz nichiq'eq'un taltu 


te ech tza': —Axh viK!aol u 
Tioxh.— Chu te. 

12 Pek nichko'niyaal tu u 
Jesuus. A! isa! ye'k sa'aq'ax elu'l 
itziiul. 

Vitxaat kab'laal q'ul ichusulib' 
u Jesuus 

13 Unchee' xamtel tek tuul, 
b'enje' u Jesuus vi! ma'l u 
muunte. Utz itxaa unjolol vinaj, 


U Kuxh 3 


ab'iste q'u'l si'an te tila. Utz 
motx ul k'atza. 14 Ech toksa 
kab'laal vinaj u Jesuus aas 
sa'atin k'atza utz, sichaj b'en ti' 
ipaxsal talax u yolb'al Tioxh. 
15 Utz taq' tijle'm ti' ib'antu 
b'a'n tu q'u ya'v utz, ti' tojchal el 
tioxhil tx'i'li'inaj k'atz aanima. 
16 A! q'u'l itxaa tza'. 
U Xhim, aya! va'l Lu! ib'ii toksa 
majte. 
17 Antu u Jacobo 
tuch' u Xhan, vitza'q', q'ul 
ik'aol u Zebedeo, q'u'l oksal 
va't ib'ii tu u Jesuus. 
Boanergees teku'en. “Ik'aol 
tininunchil” chu u tokeb'al. 
18 Antu u Lixh, 
u Felipe, 
u Bartolomee, 
u Tio, 
u Maxh, 
u Jacobo, vik'aol u Alfeo. 
Antu u Tadeo./ 
Antu u Xhim, va!l atich ok xo!l 
q'u cananista. 
19 Utz antu u Judas, u aa 
Cariote va'l aq'on u Jesuus 
tiq'ab' q'u txayol. 


Visuyax tx'i'li'inajil ti' u Jesuus 
Unchee' opon u Jesuus tu 
atib'al tuch' q'ul ichusulib'. 
20 Utz motx paj noo topon 
aanima k'atza. Aal niko'xh nich- 
tere'nkojitx'olpe' satx'a'n b'oj tu 
q'u aanima. 21 Ech ta'xh tab'i 


13.18 Aatz u vinaj va'l Tadeo tzi', anko'xhtu' va'l Judas majte, vitza'q' u 
Jacobo. Loq' yit' a' koj va'l k'ayin u Jesuus. Choktaj U Lucas 6.16; U Xhan 
14.22; Q'u B'a'nla Chaj Kam B'anel (Hechos) 1.13. Aatz q'u cananista nital 
tza', aya' unjolol q'u Israeel q'u'l nichok ixe't k'atz q'u sol aa Roma. 

q'u titz'in tatzik u Jesuus, si'ch- 
motxultiq'o tala tan: —Elyu tu 
b'ey atzi'.— Texhich ti'. 

22 Pek aatz unjolol q'u aa 
txumbD'al ti! u o'tla mantaar, a! 
k'asku!l tu Jerusaleen, motx tal 
ti' u Jesuus aas u Belzebuu atil 
k'atza. Aya! u q'esal tioxhil 
tx'i'li'inaj. Utz a! va'l niaq'on 
tijle'm ti! tojchal el q'u tioxhil 
tx'i'li'inaj nichtale!. 

23 Ech aatz u Jesuus, isik'le 
oko'p q'u aa txumb'al ti! u o'tla 
mantaar k'atza. Utz ik'am ti! 
kam tal te ech tza!: —¿Kam toke! 
sako'xhtojcha je! tetz tx'i'li'inajil 
u tx'i'li'inaj? 24 Tan echa' mai 
ijlenal oj jatxel tib' iatz tuch' q'ul 
imol tu viq'esalail, sako'njink'i. 
Sa!kojveet i'antu ma'l iatz. 

25 Ech paje' untanoj itz'in atzik 
tu ma'j atib'al, oj jatxel tib' iatz, 
sa'kojveet i'antu ma'l iatz. 

26 Ech oj aatz u tx'i'li'inaj sa- 
ko'xhi'an je' timol, sako'nijatx 
tib' atzi'. Sa'kojveet tatine' aas 
ma'l iatz. Pek sotzchil si'ane'. 
27 Ab'il koj ma'j saveet toko'p 
to'otzotz xe' ma'l aanima aa 
yak'il utz, se'nelq'oj oj yit' b'axa 
koj siqitze'. Pek b'axal siqitze', 
ech so'ole' ti' ijolonsal b'en q'u 
tetz. 

28 Utz ni'xhtek'val sete, kajay 
vipaav q'u aanima sakuyli. Utz 
sakuylu kajay q'u yoq'o'm saje'ul 
titzi'. 29 Pek ab'il sayoq'on utz, 
saqelon u Tioxhla Espiiritu, 
ye'xhjatu sakuyli. Pek a' texh 
sich'ia okchil tu u choob'al paav 
va'l ye'k iya!e!.— Texh te. 30 Tal 
u Jesuus ech tzi' tan, nichtal q'u 

fariseo: —Tioxhil tx'i'li'inaj atil 
k'atza.— Chu ti'. 


Vichokax u Jesuus tu vinan 


31 B'iilen ko'xh tuul, opon 
q'ul itza'q' u Jesuus tuch' vinan. 
Motx ko'n atin q'anal. Utz tal 
isik'lele'. 32 Ech aatz q'u aanima 
q'u'l k'ujlich ti'aj u Jesuus, tal te 
ech tza!: —Atil vanan tuch' q'ul 
atza'q' q'anal; nichok'axh.— 
Texh te. 33 Ech tzaq'b'el tu u 
Jesuus utz, tal ech tza': —¿Ab'il 
vunnan utz, ab'il q'ul untza'q'?— 
Texhtu'. 34 Ech isajit q'u aanima 
jolol k'ujlich ti'aj utz, tala: —A' 
vunnan tzuta utz, a' q'u'l 
untza'q' tzui. 35 Tan kajay q'u'l 
nib'anon vitxumb'al u Tioxh tu 
Amlika, a! untza'q', a! vanab! 
utz, a! vunnan atzi'.— Texhtu!. 


Vik'amtu ti' u chikol u Jesuus 


1 Unchee! zeit paj ichusun u 

Jesuus tzi' choo. Utz mam 
tenam chit imol tib' k'atza. Ech 
je'tek'op tu ma'l u jukub' utz, 
k'uje! tuul vi! u choo. Pek aatz 
kajay q'u aanima, a' atichku vatz 
txlava' tzi' ai 2 Ech sib' ko'xh 
kam ik'am ti! u Jesuus tu vichus- 
une'. Utz nichtal tu vichusb'al 
ech tza!: 

3 —Ab'itaj etile'. Aatz i'an ma'l 

u chikol, b'en tu chiko'm. 4 Imak' 
paal u ia tu u aq'onib'al. Utz atia 
a' ku'k tu b'ey. Utz motx ko'n ex 
tzotiloj tu q'u tz'ichin q'u'l nipaal 
tu amlika. 5 Atia a' ku'k vi'aj 
sivan aas b'iil ko'xh tx'ava' atil 
sii'. Utz oora itz'pu u ia tan, xax 
ko'n u tx'ava' atil je' sii'. 6 Pek 

tz'a'b' u q'ii, lumin u chikob'e'm 
tu vitz'a'l. Utz tzaji tan, b'iil ko'n 
b'ennaj u taq'il. 7 At u ia a' ku'k 
xo'l ch'i'x. Pek ch'ii q'u ch'i'x utz, 
isotzsa u chikob'e'm. Ye't vatzini. 
8 Pek aatz untante, a' ku'k tu 
b'a'nla tx!ava!. Itz'pi utz, ch'ii. 
Ech vatzini. Utz atia 30 ivatz taq'a 
ti' junun tajan. Atia 60 ivatz 
taq'a. Utz atia 100 ivatz taq'a.— 
Texh u Jesuus. 

9 Utz tal paj u Jesuus ech tza!: 
—Ab'iste ex niab'in q'u yol tza', 
nimataj.— Texhtu'. 


U taltu u Jesuus kam toke' 
nik'am ti! kam tu vichusune' 


10 Unchee' aatz ijunalich tek 
u Jesuus, atich unjolol aanima 
xaannajich ok k'atza. Utz ich'oti 
u tokeb'al q'u yol te. A! mol 
kab'laal q'u chusulib'. 11 Utz tal 
u Jesuus te ech tza!: —B'a'n ex 
tan, aq'el tzii sete aas setootzaji 
u tokeb'al q'u kam ti! viQ!esalail 
u Tioxh q'u'l ye! ootzajimal. Pek 
aatz q'u aanima ye! oknaj tan, tu 
k'amich kam sa'alaxku te. 
12 Ech satzojpu q'u yol b'axab!- 
samal talaxe' tza' aas: 


«K'uxh nisajine! tilone', 
ye'xhat ni'enku te. 
Utz k'uxh samotxab'ini, 
sa'kojikan tab'il tokeb'al q'u 
kam. 
Ech ye'k samotxok k'atz Tioxh 
utz; 
ye'k samotxkuyax q'ul ipaav.» 
Chia.—* 


k 4,12 Choktaj u Isaias 6.9-10. 


U Kuxh A 


Texh u Jesuus. 


13 Utz tal paj u Jesuus te ech 
tza!: —¿Ye' nitel etxumb'al tu u 
k'amich kam tzi' tzik? ¿Oj 
ye'xhkam utz, kam tek ech tel 
etxumb'al tu tere'n q'u k'amich 
kam unchee'? 

14 Aatz u chikol, a' nik'am ti' 
u paxsan paal tetz u yolb'al 
Tioxh. 15 Aatz u ia va'l ku' tu 
b'ey, a' nik'am ti' u yolb'al Tioxh 
va'l nitab'i u aanima. Pek ta'xh 
niveet tab'i, aatz u tx'i'li'inaj, ni- 
ko'nulisotzsa u yolb'al Tioxh 
sik'u'l va'l ma't tab'ita!. 

16 Aatz q'u ia q'u'l a' ku'k 
vi'aj sivan, a' nik'am ti' u aanima 
va'l nitab'i u yolb'al Tioxh utz, 
kaana itxuq'txune! nik'ul tu u 
mu'k'ul tzi'. 17 Pek ye' b'ennaj 
taq'il. B'iil ko'n ni'ane'. Tan 
echa' tzi', nitul ma'j tza'lla kam 
oj ma'j txaypichil ti' u yolb'al 
Tioxh, sib' ni'enku te. Utz ye! 
ko'xh tiil iku'e'. 

18 Aatz u ia va'l a! ku'k xo'l 
ch'i'x, a! nik'am ti' q'u aanima 
q'u'l niab'in u yolb'al Tosch, 

19 Pek niko'nisotzsal b'en sik'u!l 
tu q'u ela'okchil ti! vime'b'i'l tu u 
vatz amlika tx'ava! tza!. Utz antu 
u ela'okchil ti! tachval ok q'u 
tx'iib'al q'ii, tuch' tere'n kam. A! 
nitoko'p xe' taanima, ech 
ye'xhkam niyolonku u yolb'al 
Tioxh k'atza. 

20 Pek ech koj q'u ia q'u'l a! 
ku'k tu b'a'nla tx'ava!, ai nik'am 
ti' u aanima va'l niab'in u yolb'al 

Tioxh utz, nimna'l k'atza. Echa! 
u ia aas nivatzine'. Atia 30 ivatz 
nitaq'e'; atia 60 nitaq'e' utz; atia 
100 nitaq' majte.— Texh u 
Jesuus. 


Vik'amtu ti' u txijtxub'al u Jesuus 


21 Tal paj u Jesuus ech tza!: 
—Aatz nimatxlu ma'j txijtxub'al, 
aal koj nimujlu tu ma'j kaaxha. 
Pek aal nixaansal je! u txijtxub'al 
ech sapaq'uni. 22 Tan kajay 
mujich kam ye! koj sa'ab'ili. Utz 
kajay q'u kam sajutxil ib'anaxe', 
ye! koj saelu'l itziiul. 23 Ab'iste 
ex niab'in q'u yol tza', nimataj.— 
Texhtu!. 

24 Utz tal paj u Jesuus ech 
tza!: —Nachtaj b'en etib! nitzik- 
enima u chusb'al va!l netab'i. 
Tan kam chit va!l seb'ane', echat 
chit sab'anax sete. Pek sapaal 
b'iit va'l sataq' u Tioxh sete oj u 
b'a'nil seb'ane', jank'al ex 
niab'in q'u yol tza'. 25 Tan ab'il 
atil nal tetz, sa'aq'ax tere'n tetz. 
Pek ab'il va'l b'iil ko'n tetz, aal 
samaale'l te jank'al u tetz 
atile.— Texhtu'!. 


Vik'amtu ti! vich'ii u triigo 
u Jesuus 

26 Utz tal paj u Jesuus ech 
tza! majte: —Aatz viQ'esalail u 
Tioxh, ela tuch' ma'l u vinaj aas 
chikel tiil triigo tu u tx'ava! 
taq'o. 27 Utz nititz'pu u ia. Ech 
ch'iichil tek ni'an q'iils aq'b'al 
k'uxh vatchel u chikol tetz utz, 
k'uxh k'asnaj. Loq' ye'xhat 
ni'enku te kani'ch ich'ii nich'iie'. 
28 Tan u tx'ava! nich'iisan. 

B'axal nal nib'ens xajtze'. Ech 
nichee talaj ivatz. Utz xamtel 
teku'en kaana ivatz u triigo 
mulchele. 29 Utz aatz ma't iq'an- 
b'e', nitekentzok'loj tu u tiempo 
tzok'b'al tetz.— Texhtu'. 

30 Tal paj ech tza': —¿Kam 
ma'j kam sakuk'am ti', ti' talax 
viQ'esalail u Tioxh vatzsaj 
b'a'nil? ¿Kam mai ib'ii sakuk'am 
ti'? 31 Ela viQ'esalail u Tioxh 
tuch' ma'l b'aq' iatz muxhtaansa. 
Tan a' u ia va'l nojchit tiira tal 
ch'oo vatz tere'n q'u ia nichikax 
tu u tx'ava!. 32 Utz aatz nich'iie', 
paalch ich'ii vatz tere'n q'u itza 
ni'ane'. Sib' ich'ii q'ul iq'ab'. Aal 
nitek'uli'an isok q'u tz'ichin 
sii'.— Texhtu'. 

33 Unchee' aatz u Jesuus, 
nichtal u yolb'al Tioxh tu q'u 
aanima. Loq' sib'al kam nich- 
ik'am ti' echa' va'l tza'. Loq' aya' 
jank'al va'l nichipaal itxumb'al 
q'u aanima tuul tila. 34 Utz 
ye'xhkam nichichusune' oj ye' 
nichik'am ti' kam. Pek ech koj tu 
q'ul ichusulib', xamtel nichtal u 
tokeb'al te aas ijunal texh tuch'. 


Vinimal u Jesuus 
tu u kajiq' jab'al vi' u choo 

35 Unchee' anko'xh tu u q'ii 
tzi', a' tek nichixe'tisotz saj, tal u 
Jesuus ech tza': —Q'expojb'eno! 
sala b'en u choo tzi'.— Texhtu'. 
36 Ech ok u Jesuus tu jukub'. 
Utz ech talka ib'en tu q'u mam 
tenam. Iq'ol b'en tu q'ul ichusul- 
ib'. Utz xamb'u b'en unjot jukub' 
ti'. 37 Pek ye'k talche' zelt ma'l 
mam kajiq' vi' u choo. Utz 

nichtekiko'p a! tu u jukub' tu vi- 
pilq'a'txan u choo. Ech nichtek- 
xe'tiko'p u jukub' jaq' ai. 38 Pek 
aatz u Jesuus tan, vatchich ti' 
iqul u jukub' vi! ma'l vi'tz'. Ech 
k'asal tu q'ul ichusulib' utz, tal te 
ech tza': —Chusul, ¿ye'xh 
nageon ti! tzik aas toj sotzojo! tu 
u a! tzi'?— Texh te. 

39 Ech ilakpu u Jesuus. Tal tu 
u mam kajiq' jab'al aas saya'i. 
Utz tal tu u choo ech tza!: 
—Ya'en, jutzach.— Texh te. Ech 
yakich ya!oj. Ech va'lich texh 
tachavan ikalkoch u a!. 

40 Tal tek tu q'ul ichusulib' 
ech tza!': —¿Kam toke' a'xh bot 
exo've! tzi'? ¿Kantu! ye! k'ujlel 
ek'u'l vi'?— Texh te. 

41 Tan techalich motx ixo've!. 
Utz nichtexhtal sivatzaj ech tza!: 
—:¡Ab'il techit u vinaj tzi' aas 
ninimal tu u kajiq' jab'al tzi' utz, 
ninimal tu u choo majte tzi'!— 
Texh tib'ilaj. 


U teesat q'u tioxhil tx'¡i'li'inaj 
u Jesuus 
k'atz ma'l u vinaj aa Gaadara 
1 Ech tek opon u Jesuus 

5 tuch' q'ul ichusulib' tun- 
paq'it itzi'aj u choo tikuenta u 
txlava! Gaadara. 2 Utz yakich ul 
k'ulaxoj tel u Jesuus tu jukub' tu 
ma'l u vinaj, a! k'asku!l vi 
kamnaj. Atich ok tioxhil tx'i'li'i- 
naj k'atza. 3 Tiira a! tatib'al vi! 
kamnaj. Utz ab'il tere'n koj nich- 
tole! ti', k'uxh nichigitzpu tu 
kadeena. 4 Tan jatpajul ko'n 
ma'tich igitzpu tu ch'ich' tuch' tu 
kadeena. Pek nichko'nitzut tuul 


U Kuxh 4, 5 


q'u kadeena. Utz b'oono ko'n 
itx'ajax q'u ch'ich' nichi'ane', q'u 
qitzb'al tetz. Ech ye'xhab'il mai 
nichtole' ti'. 5 Utz kexhich 
iq'eq'un ipaal vi'aj muunte, q'iils 
aq'b'al majte, tuch' vi'aj kamnaj. 
Utz va'l tak'onsat je! tib' tu 
sivan. 6 Ech ta'xh til itoop u 
Jesuus tzian, yakich jutzin 
topone'. Utz ex peche'oj ku! 
siatz. 7 Q'eq'un taltu te ech tza!: 
— ¡Kam asa! ve Jesuus iK'aol 
T'ankin Tioxh! ¡Nunjaj see tuch!' 
Tioxh aas ye! ko'xh uuleb'e'in!— 
Texh te. 

8 Tan nichtal u Jesuus te ech 
tza!: —Elen Katz u vinaj tzi', 
tioxhil tx'i'li'inaj.— Texh te. 

9 Unchee! ch'otil te tu u 
Jesuus ech tza!: —¿Kam ab'ii?— 
Texh te. 

Tzaq'b'i utz, tala: —Ye! 
acheb'e kub'ii. Tan sib'al 
kuxaane'.— Texh u tx'¡'li'inaj. 
10 Ech aatz q'u tioxhil tx'i'li'inaj 
tan, kaanaich ijajab'et u Jesuus 
aas ye'k so'ojchal el tikuenta u 
txlava! tzi'. 

11 Unchee' atich unjolol q'u 
b'och tzi', nichtechb'un xe! ma'l 
muunte, tiira sib'al ixaane!. 

12 Ech aatz q'u tioxhil tx'i'li'i- 
naj tan, ijajab'e u Jesuus; tal te 
ech tza!': —Aq' GI qe aas 
so'ok'o' k'atz q'u b'och tzi'.— 
Texhtu!. 

13 Aq'ax tzii te tu u Jesuus. 
Utz el tek q'u tioxhil tx'i'li'inaj 
k'atz u vinaj. Utz ok k'atz kajay 
q'u b'och q'ul 2,000 ixaane!. 
Ech yakich motx ex ik'on ben 
tib' q'u b'och GU peepu tag!o. 

B'en tu choo. Utz ech motx 
ijiq'mu tu a'. 

14 Unchee' aatz tek q'u xeen 
b'och, motx t'aspi k'asu'l. Ex tal 
tu tenam q'u kam uchi tzi', 
tuch' tu q'u ja'jtze'. Ech ul 
ilaxoj tu q'u aanima kam va'l 
ma'tich tuche'. 15 Utz ta'xh 
motx opon q'u aanima k'atz u 
Jesuus, yakich til u vinaj va'l 
ma'tich tulevansal tu q'u tioxhil 
tx'i'li'inaj. Tan sib'la tioxhil 
tx'i'li'inaj atich ok k'atza b'anel. 
Ch'uxhlich teku'en. Atich tek ok 
toksa'm. Tiira b'a'n teku'en. Ech 
motx xo'vi. 16 Unchee' aatz tek 
q'u aanima, q'u'l ilon q'u kam 
tzi', motx tek tal tu unjot q'u'l 
anal motx oponi, aas kam va'l 
i'an u vinaj, va'l atich ok 
tioxhil tx'i'li'inaj k'atza. Utz tal 
majte kam va'l i'an q'u b'och. 
17 Ech aatz q'u aanima, xe't tek 
motx ijaj b'a'nil tu u Jesuus aas 
saelb'en tikuenta q'ul itx'ava!. 

18 Unchee' tuul tek ok u 
Jesuus tu jukub', xaan opon u 
vinaj k'atza va'l atich ok u 
tioxhil tx'i'li'inaj k'atza b'anel. 
Dat b'a'nil te aas ta'n saxamb'u 
ti. 

19 Pek aatz u Jesuus tan, ye't 
taq! tzii te. Tal ko'n te ech tza!: 
—Kuxh taatib'al xe! q'ul iitz'in 
aatzik utz, al te kam u mam 
b'a'nil vetilanlu u Tioxh see. Utz 
al te aas kani'ch mitxumt aatz.— 
Texh te. 20 Ech b'eni. Utz xe't 
ipaxsa itziiul tu vikuenta q'u 
tenam Decaapolis aas kam u 
mam Db'a'nil i'an u Jesuus te. 
Motx tz'ejx ik'u'l aanima taq'o. 


98 


U q'aavtitz'pixsal vime'al u Jairo 


21 Unchee' okk'asu'l u Jesuus 
tu jukub'. Ul tunpaq'it itzi'aj u 
choo. Utz mam tenam imolo'k 
tib' ti', 22 Ech opon ma'l u vinaj 
q'esala tu u atib'al chusb'al tetz 
u o'tla mantaar, Jairo ib'ii. Ech 
ta'xh tila, peche' ku! vatz u 
Jesuus. 23 Utz ech va'lich ijajtu 
b'a'nil tu u Jesuus ech tza!: 
—¡B'an b'a'nil se'enaxh vi! tan, 
tiira tajinnaj vunme'al tu yaab'il 
cheel! Se!naaq'! je! vaq'ab' tib'a, 
ech si'an b'a'n utz, sa'atin 
itiichajil.— Texh te. 24 Ech b'en 
u Jesuus ti'. Mam tenam xamb'u 
b'en ti'. Utz kexhich ipitax xo'l 
aanima. 

25 Unchee' tuul atich ok u 
Jesuus ti! b'ey, xamich ma'l u 
ixoj ti'. Ya'vich. Kaj nichtel 
k'atza. Utz ye! nichiya'e'. Kab'- 
laalich ya'b' ixe'te'. 26 Tiira 
ma'tich ipaal tu k'axk'o tiq'ab' 
sib'al aa tz'ak. Utz ma'tich 
isotzsat kajay q'u tetz atiche ti! 
itz'akat tib'. Pek kam koj 
yolonka. Aal ko'n nichitajine'. 
27 Ech aatz tab'i itziiul q'u 
txaichil nichi'an u Jesuus, oponi. 
Xamb'u ti'. Ok xo'l q'u mam 
tenam. Utz ikano'k iju' u 
toksa'm. 28 Tan nichnaltal u ixoj 
ti' taanima ech tza!: 
—Sa'xhunb'an b'a'n atzi' k'uxh 
ta'xh sunkan viju' u toksa'm.— 
Texhich. 29 Ech ya! tel u kaj 
k'atza. Utz yakich inacha aas 
b'a'ntich tek tu tza'lla yaab'il 
va'l nichb'anon. 30 Ech tu u 
mu'k'ul tzi', yakich inach u 

Jesuus aas ma'l txaichil i'ana aas 
kanax ok u toksa'm. Isuchq'i tib' 
xo'l u mam tenam. Tal ech tza!: 
—¿Ab'il va'l vetkanon ok u 
voksa'm tzi'?— Texhtu'!'. 

31 Aatz q'ul ichusulib' tan, tal 
te ech tza!: —Q'u mam tenam ni- 
pitonaxh tzi' utz, naale': «¿Ab'il 
va'l vetkanonok'in?» Cha'axh.— 
Texh te. 

32 Pek sajin paal u Jesuus 
ti'aj. A! isa! tilta! ab'il va'l kanon 
ok. 33 Unchee' aatz u ixoj, 
va'lich tek ittunt'u'lan tu xo'val 
tan, nichichokax tu u Jesuus. Utz 
atich tek sik'u'l u ixoj, aas ma't 
tel u yaab'il k'atza. Ech ul 
peche'oj ku! vatz u Jesuus, ti! 
talax kajay vinujul te. 

34 Aatz u Jesuus tan, tal te: 
—Ti' ko'n vik'uje! ak'u'l vet- 
a'anlu b'a'n txutx. Pek kuxh, 
tx'anel ab'ena'. Ta'n veta'anlu 
b'a'n tu vayaab'il tzi'.— Texh te. 

35 Ech tuul anko'xh nich- 
iyolon u Jesuus, opon unjolol 
aanima. A! k'asku'l tu atib'al xe! 
u Jairo, u q'esala tu atib'al 
chusb'al tetz u o'tla mantaar. Utz 
tal ech tza!: —iKamyu vame'al! 
Ye! ko'xh akalab'tziiu ve!t u 
chusul tzi'.— Texhtu'!'. 

36 Pek ye't toksa tetz u yol u 
Jesuus va!l ex alchoj. Tal tek tu u 
Jairo ech tza!: —Ye' ko'xh 
qeonaxh. K'uje'oj ko'n ak'u'l.— 
Texh te. 

37 Unchee! ech ib'ena'. Loq' 
ye!t taq! tzii ab'il ko'xh selen ti'. 
Pek ta'xh b'en u Lui, u Jacobo, 
tuch' u Xhan, vitza'q' u Jacobo. 
38 Ech opon u Jesuus tu atib'al 

xe! u Jairo, u q'esala tu u atib'al 
chusb'al tetz u o'tla mantaar. Utz 
tila aas va'lich tuch q'eq'elka- 
b'inchil. Atia va'lich iq'eq'un tu 
oq'el. Utz atia kaana txumumla 
chaj yol nichtal tu oq'el. 39 Ech 
ta'xh oko'p u Jesuus tal ech tza!: 
— ¿Kam toke! aas va'l eq!eq'el- 
kab'ine' utz, va'l etoq'e'? Tan yit' 
kamnaj koj u ixviak tzi'. Vatchel 
ko'n atzi'.— Texhtu!. 

40 Pek nichko'nteesal iq'ii ti! 
va'l tala. Ech ipaasa elu'l kajay 
q'u aanima q'anal. Utz ta'xh 
tig'o'k ti! vitat u ixviak, tuch' 
vinan utz, tuch' q'u'l xamich ti'. 
Ech motx toko'p tu va'l atichku u 
ixviak. 41 Ech aatz u Jesuus, 
itxay iq'ab' u ixviak. Utz tal te 
ech tza!: —Talita cumi.— Texh 
te. —Ixviak axh nivalaxh. 
Lakpen.— Chu tokeb'al u yol tzi'. 
42 Utz yakich lakpoj u ixviak. 
Nichtekipaale'. Tan kab'laalich 
tek iya'b'. Utz motx tz'ejxu ik'u!l 
taq'o. 43 Ech tiira tal b'a'nil aas 
ye'xhab'il ko'xh tere'n so'ootzaj- 
in u kam tzi'. Utz tal taq'ax 
techb'ub'al. 


Vika'tziiun q'u aa Nazareet 
ti' u Jesuus 


1 Unchee! elk'asu'l u Jesuus 
6 tzi' utz, opon tu vitenam 
tuch' q'ul ichusulib'. 2 Ech aatz 
i'an tu u ilanb'al q'ii, xe't 
ichusun tu u atib'al chusb'al tetz 
u o'tla mantaar. Utz sib'al 
aanima nichab'in. Va'lich itz'ejx 
ik'u'l taq'o. Utz motx tal ech tza!: 
— ¿Til tek ne'ntiq'ov q'u kam 
nitale! tzi!, tuch' vitxumb'al tzi' 

utz, tuch' q'u mamaj txaichil 
q'u'l ni'ane! GU? 3 ¿Yit' tzik a! u 
k'oxol va'l tzi' tzik, u titz'in u 
Li'? ¿Yit' tzik a' u tatzik u 
Jacobo, u Xhep, u Judas utz, 
tuch' u Xhim? Aal jejlel q'u 
tanab' tza' atzi'.— Texhtu'. Ech 
nichtekmotxteesa iq'ii ti'. 

4 Pek tal tek u Jesuus te ech 
tza': —Aatz q'u alol tetz u 
yolb'al Tioxh, ta'xh ye' oknajk 
iq'ii titenam, tuch' xo'l titz'in 
tatzik utz, tuch' tu tatib'al.— 
Texhtu'. 5 Ech yit' sib'al koj 
txaichil i'an tzi'. Ka'xva'l ko'xh 
ya'v i'an b'a'n te aas taq! je! 
iq'ab! tib'a. 6 Ech nichtexhisotz 
ik'u'l u Jesuus taq'o tan, ye't 
nimal tu q'u aanima. 


Vichajtu b'en kab'laal 
q'ul ichusulib' u Jesuus 


Utz b'en u Jesuus tu q'u talaj 
tenam sinaja'ch. Nichipaal ti' 
ichusax u yolb'al Tioxh. 

7 Unchee' isik'le opon kab'laal 
q'ul ichusulib' k'atza. Ech ichaj 
b'en. Ka'ka'b'il ixaan i'ana. Utz 
taq' tijle'm ti' tojchal el q'u 
tioxhil tx'i'li'inaj k'atz aanima. 

8 Utz tal b'en te b'a'nil aas 
ye'xhkam ko!xh samotxtiq'o b'en 
tetz ib'ey. Pek ta'xh satiq'o b'en 
ib'aara. Ye'k satiq'o b'en techb'u- 
b'al. Ye'k satiq'o b'en itxim. Utz 
ye'k satiq'o b'en ipuaj tu q'u 
kolb'al ipuaj. 9 Utz ye'k satiq'o 
b'en untzumtu toksa'm. Ta'xh 
satoksa b'en ipel xaab'. 

10 Tal te ech tza': —Til 
lo'oponk'ex tu ma'j atib'al, 
vatojex tzi'. Utz anal 

le'elk'asu'lex aas lak'asu'lex. 

11 Pek oj ye' lak'ulaxex tu ma'j 
tenam utz, ye'k lik'ulvi'ex ti' q'ul 
eyol, k'asojulex tzi'. Utz pujitaj- 
ka el u pojoj te tajan. Techlal aas 
lako'ntila. Ech ni'xhtek'val sete 
aas mam choob'al paav saku' ti' 
q'u aanima tzi' aas laul u 
choob'al paav, paalchu vatz va'l 
k'u ti' q'u aa Sodoma tuch! q'u 
aa Gomorra.— Texh te. 

12 Ech ik'asu'l q'u chusulib' 
utz, xe't ipaxsa itziiul tu q'u 
aanima aas samotxik'axa q'ul 
ipaav. 13 Ech sib'al tioxhil 
tx'i'li'inaj nichtojcha el. Nichtaq' 
je' aseite tivi' sib'al ya'v. Utz 
nichi'an b'a'n te. 


Vikam u Xhan, b'anol vautiismo 


14 Unchee' aatz u ijlenal 
Herodes, tab'i iyolchu u Jesuus. 
Tan tiira ma'tich ipax paal 
itziiul. Utz tal ech tza': —U Xhan 
a' q'aav itz'pi xo'l q'u kamnaj 
tzi', aya' u b'anol vautiismo. Ech- 
ixe'at atil mam tijle'm ti' ib'anax 
txaichil.— Texhtu'. 

15 Pek aatz unjoltu q'u 
aanima, nichtal ech tza': —A' 
q'aav itz'pi u Flias atzi'.— Chia. 
Utz at nichalon: —Ma'j alol tetz 
u yolb'al Tioxh atzi', echa' q'u'l 
o'tene.— Texhich ti'. 

16 Pek aatz tab'i q'u kam u 
Herodes tzi', tal ech tza': —U 
Xhan a' q'aav itz'pia atzi', va'l 
val ikutil el ivi'.— Texhtu!. 

17 Tan u Herodes ma'tich 
alon itxaypu u Xhan. Utz tal 
iqitzpu tu kadeena. Utz taq' ku! 
tu tze! ti' ko'n u Herodias, u 

tixojich u Felipe, vitza!q' u 
Herodes. Tan aatz u Herodes tzi', 
tiq'o je! u tixoj vitza!'q'. 18 Utz 
nichtal u Xhan tu u Herodes ech 
tza!: —Yit! b'a'n koj va'l na'ane' 
aas iq'omal u tixoj vatza'q' 
saaq'o tzi'.— Texhich te. 

19 Ech toke' nichichi'on 
taanima u Herodias ti! u Xhan. 
Utz nichi'an ik'u'l ti! siyatz'e!. 
Loq' ye! nichveet i'antu te. 

20 Tan nichixo've'l u Herodes ti' 
u Xhan. Tan tootzajich aas 
nojchit jikomla vinaj utz, 
xaamnaj el Katz paav. Ech toke! 
ye! nichtaq' tzii ti'. Utz chajpaj 
nichtab'i iyolon u Xhan nich- 
itz'ejx ik'u'l taq'o. Vatzich ik'u'l 
tab'ile', 21 Pek opon ma'l u oi 
aas saveet iyatz'ax u Xhan tu u 
Herodias. A' chit i'an tu u paale- 
b'al iq'ii u Herodes tetz tz'ajeb'al 
iya'b'. Taq' ma'l ib'a'nla 
echb'ub'al q'u ch'ooal q'esala 
k'atza, tuch' q'u q'esal sol utz, 
tuch' q'u ch'ooal q'esala tu 
Galilea. 22 Utz opon u ixviak, u 
titz'in u Herodias. Ech b'ixi. Utz 
tx'anel chit til u Herodes tuch' 
q'ul imol atich vatz meexha. Ech 
tal tek u ijlenal tu u ixviak ech 
tza!: —Jaj ve kam asa! utz, 
savaq' see.— Texh te. 

23 Utz tala'tzi'i te tib'ii q'ul 
itioxh ech tza!: —Jank'al chit 
va'l sajaj ve, savaq' see, k'uxh 
nik'amil u tx'iib'al q'ii tetz u vi- 
jlenalil.— Tesch te. 

24 Unchee!' elk'asu'l u ixviak, 
ex tab'i tu vinan ech tza!: 
—¿Kam sunjaj te nanache'?— 
Texh te. 

—Jaj vivi' u Xhan te, u b'anol 
vautiismo.— Texh te'le'. 

25 Ech oora b'eno'k u ixviak 
xe! u ijlenal utz, tal te ech tza!: 
—Aatz cheel, a! unsa! saaq' vivi' 
u Xhan ve tu ma!l puraato, u 
b'anol vautiismo.— Texh te. 

26 Unchee' txumun chit u 
Herodes ti! va!l jajax te. Loq' 
ye'xhkani'ch talta' aas ye'ka chaj 
koj tan, vatz q'ul imol atich vatz 
meexha tala'tzi'i. Utz toksa ib'ii 
oul itioxh tuul ti! itzojpit viyol 
va'l tala. 27 Ech oora ichaj b'en 
ma'l q'ul isol. Utz tal te aas 
satiq'o ul vivi' u Xhan. 28 Ech 
ib'en u sol. Ex ikuti el ivi' u Xhan 
tu tze'. Utz tiq'o ul vivi' tu ma'l 
puraato. Ech taq' tu u ixviak. Utz 
aatz tek u ixviak, ex taq' tu 
vinan. 

29 Aatz tab'i u kam q'ul 
ichusulib' u Xhan tzi', motx 
oponi. Ex tiq'o vinimal utz, 
imuja. 


U txaichil i'an u Jesuus 
ti' itx'a'nsal 5,000 vinaj 


30 Unchee' q'aav tek imol tib' 
u Jesuus, och! q'ul ichaj aas 
q'aavu'l. Utz motx tal te kam 
motx i'ana utz, kam q'u'l ma'tich 
en ichustuka. 

31 Aatz u Jesuus tal te: 
—Ni'extaj. Ko'taj tu ma'j tz'in- 
lich tx'ava! ech sailanb'ojo'.— 
Texh te. Tan sib'la chit aanima 
nichtul ib'en tzixe'. Aal niko'xh 
nichtere'nkojitx'olpe' aas saech- 
b'un b'ioj. 32 Ech motx okb'en tu 
ma'l jukub'. Bien tu ma'l u tz'in- 
lich txlava' xaanaj el. 33 Pek 

sib'al aanima ilon ib'ena'. Utz 
ootzajili til ma'tka. Ech t'aspi 
b'en q'u aanima tu tajan. A' 
elkub'en tu q'u tenam. Utz b'axal 
motx opon siatz. 34 Ech el u 
Jesuus tu u jukub'. Til q'u mam 
tenam utz, itxum iatz tan, tila 
aas echa! karne'l ye'k xeen tetz. 
Ech sib'al kam zelt ichuse!. 

35 Aatz i'ana aas ma'tich 
techit iku' q'ii b'a'nil, xaan opon 
q'ul ichusulib' k'atza utz, tal te 
ech tza!: —Ma'xh ku'y q'ii utz, 
ye'xhkam b'oj atil tu va'l atilk'o' 
tza'. 36 Pek chaj b'en q'u aanima 
tzi'. Ech samotxeniloq' techb'u- 


b'al xe' q'u aanima tu q'u ja'jtze', 


tuch' tu q'u talaj tenam tzi'.— 
Texh te. 

37 Tzaq'b'u u Jesuus ech tza!: 
—Aq'taj techb'ub'al tzexe!.— 
Texh te. 

Ech motx tzaq'b'i utz, tala: 
—K'uxh sib'al kaxhlaan tx'ix 
siloq' 200 ja'mel q'ii aq'on utz, 
saqaq' techb'ub'al saqale', sa'koj- 
tak'a.— Texhtu!. 

38 Aatz u Jesuus tan, tala: 
—¿Jatva'l kaxhlaan tx'ix atil 
tzexe!? B'enoj etile'.— Texh te. 

Ech aatz veet ex tile!, motx 
tala: —O'va'l ko'xh kaxhlaan 
tx'ix tuch! ka'va't txay atile.— 
Texh te. 

39 Ech talt ik'uje! ku! q'u 
aanima ti! tanul vi! u cha!xla 
ch'im. 40 Ech motx ik'uje! q'u 
aanima ti' tanul ti' 100 ixaane' 
utz, ti' 50 ixaane'. 41 Unchee' 

aatz u Jesuus, itxay o'va'l u 
kaxhlaan tx'ix tiq'ab' tuch! 
ka'va't u txay. Ech sajin je' tu 
amlika. Ijaj b'a'nil ti'. Utz ipixh 
q'u kaxhlaan tx'ix. Taq' tu q'ul 
ichusulib'. Utz aatz q'ul ichusul- 
ib', taq! tek tu q'u aanima. Ijatx 
paal ka'va'l u txay siatzaj majte. 
42 Ech motx echb'uni sikajayil 
utz, motx nooi. 43 Ech molax u 
kaxhlaan tx'ix tuch' q'u txay q'u'l 
chanani. Kab'laat txakatx elko'p. 
44 Utz 5,000 ixaan q'u vinaj 
q'u'l echb'uni. 


Vixaan u Jesuus vi' choo 


45 Unchee' aatz u Jesuus, 
oora tal tok b'en q'ul ichusulib' 
tu jukub'. A! isa! aas samotx- 
b'axab' b'en siatz tunpaq'it itzi'aj 
u choo tu Betsaida, tuul nichtal- 
ka ib'en tu q'u mam tenam.! 

46 Ech b'en tek vi' ma'l u 
muunte ti' iq'ilal isik'lel Tioxh. 
47 Ech aatz i'an sotzsaj, atich tek 
q'u chusulib' tinik'a u choo. Utz 
ijunalich ko'n u Jesuus atichka 
elu'l vatz tx'ava'. 48 Utz til u 
Jesuus aas tuch' chit peena nich- 
tiq'o u jukub' q'ul ichusulib' tan, 
ok ma'l u mam kajiq' tib'ey. Ech 
aalich texh isajb'u saj ul u Jesuus 
k'atza; xaaom tul vi' u choo. Utz 
i'ana echa' si'chko'npaal yakloj 
siatz tilon tu va'l i'ana. 49 Ech 
aatz q'u chusulib' tan, ta'xh motx 
tila nichixaan vi' u choo, motx 
titz'a aas poyinalich. Ech motx 
q'eq'un taq'o. 50 Motx k'ayb' 


l 6.45 Aatz u yol “Choo” nital tza', aya! u “Mar de Galilea” loq! yit' nojla 
mar koj tan, yit' k'ay tu atz'am, pek ti' vich'iie' nitalva. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


103 


ik'u'l. Pek aatz u Jesuus yakich 
tal te ech tza!: —Ye' ko!xh 
qeonex. Tan in atzi'. Ye! ko'xh 
xo!vex.— Texhtu'. 

51 Ech ije'op u Jesuus k'atza 
tu u jukub'. Utz ku! tek ivatz u 
mam kajiq'. Ech tiira motx 
tzlejx ik'u'l taq'o utz, xo'vi. 

52 Tan aal anko'xh ye'sajich 
motx ipaal itxumb'al tuul kam 
tok u txaichil va'l uch ti' q'u 
kaxhlaan tx'ix. Ye' nichtok q'u 
kam tivi' tzi'. 


Vib'antu b'a'n u Jesuus 
tu sib'al ya'v tu Genesareet 


53 Ta'xh motx iranka u choo, 
ul tek tu u tx'ava' Genesareet. 
Utz motx ik'alka u jukub' tzi' 
choo. 54 Ech motx el tu u 
jukub'. Utz aatz q'u aanima, 
yakich motx tila aas u Jesuus. 
55 Ech motx paal tikuenta kajay 
u tx'ava' tzi'. Utz iq'ol ul q'u 
ya'v siatz. Til ko'n nichk'asku'l. 
K'uxh tu cheleb' tetz niiq'olik 
k'asu'l. Utz ne'ntaq' tu va'l 
atichku u Jesuus nichtab'i. 

56 Ech til chit nichoponku u 
Jesuus, nichtaq'ax ku' q'u ya'v 
tib'ey, k'uxh tulaj tenam, oj tu 
ja'jtze'. Utz nichijajab'ele' aas 
sataq' tzii tu q'u ya'v aas ta'xh 
sikan vitzi'aj u toksa'm. 
Unchee' ech nichi'ane'. Kajay 
q'u'l nichmotxkanon, nichi'anka 
b'a'n. 


U Kuxh 6, 7 


Yit' paav koj qelax q'u kostuumbre 
tz'ib'amal xo'l q'u Israeel 


1 Unchee' opon q'u fariseo 

k'atz u Jesuus. Ant imol 
unjolol q'u aa txumb'al tetz u 
o'tla mantaar. A' k'asku'l tu 
Jerusaleen. 2 Utz motx tila aas 
xe't itx'a'n q'ul ichusulib' u 
Jesuus utz, ye't motx i'an u 
kostuumbre ti' itx'aal q'ab'. Ech 
taq'tu b'ens aa paav. Tan, txaa' 
vatz q'ul ikostuumbre tz'ib'amal 
va'l ilana.” 3 Tan aatz q'u 
fariseo GU tuch' q'u q'esala xo'l 
q'u Israeel, jatpajul ko'xh nich- 
itx'aa iq'ab' b'axa, ech tek ni- 
motxitx'a!ne!. Tan tiira a! chit 
nimotxtoksa tetz vikostuumbre 
q'ul ik'uy imam tz'ib'amal. 4 Utz 
echa! tzi! oj anal ko!n iq'aav tu 
k'ayib'al, jatu koj satx'a'ni oj 
ye'xhkam nitx'aa iq'ab'. Utz ta'n 
ko'n koj. Pek sib' tere'n ko'xh 
kostuumbre nichmotxinima. 
Echa! ti! itx'aal q'ul ivaaso, tuch! 
itxe!n utz, tuch' kani'ch itx'aat 
q'ul ich'ich' kamb'al ni'an majte 
utz, tuch' q'ul itx'ach. 

5 Ech aatz q'u fariseo tuch' 
q'u aa txumb'al tetz u o'tla 
mantaar, ich'oti tu u Jesuus ech 
tza!: —¿Kam toke! ye! ninima vi- 
kostuumbre q'u kuk'uy kumam 
tzlib'amal q'ul achusulib' tzi'? 
Tan ye! nitx'aa iq'ab' nitx!a!- 
ne'.— Texh te. 


m 7.2 Aatz u kostuumbre ti! itx'aal q'ab' va'l nital tza! tzi', yit! a! koj nitale' 
u txlaao q'ab' sukuvatz aas nituch tx'a'om. vim a! koj tal u Jesuus aas ye'k 
su'uch tx'aao q'ab' aas su'uch tx!alom. Pek a! nital ma'l u kostuumbre 
nichi'an q'u Israeel ti! u tuq'ayb'al aas nichitx'a'ne!. 

6 Ech tzaq'b'u u Jesuus utz, 
tal ech tza!: —¡Ka'vatz! Ek'ul el 
chit va'l tal u Isaias seti! ech tza!: 


<Aatz q'u tenam tzi', tu ko'xh 
q'ul itzi! nitoksa unq'ii. Pek 
tzian elnaj q'u taanima 
sunk'atza. 

7 Ech ye'k ko'xh tokeb'al 
k'uxh nitoksa unq'ii. Tan a! 
nichus ikostuumbre aanima. 
Nib'ensas echa! vunmantaar.» 
Chia.” 


8 Tan a' nimotxetaq'ka vi- 
mantaar u Tioxh. Pek a! tii 
neb'an inimal kostuumbre 
tz'ib'amal aas imantaar ko'n 
aanima. Echa! vekostuumbre ti! 
tx'aal txe'n tuch' kamb'al utz, ve- 
kostuumbre ti' tere'n kam.— 
Texh te. 

9 Utz tal paj u Jesuus te ech 
tza!: —Etelab'al iqelax vimantaar 
u Tioxh tan, a! esa! ye! koj chit 
sotz q'ul ekostuumbre netale'. 
10 Tan echa! vimantaar u Tioxh 
talka u Moisees ech tza!: «Atoj 
tatin atxutx ab'aal saatz.» Chia. 
Utz nital majte: «Ab'il va!l ye'k 
itxa'k itxutx ib'aal siatz, yatz'el 
sab'anli.» Texhtu'.? 11 Pek aatz 
ex, netale': «Ye'xhkantu' k'uxh 
satal ma'j aanima titat inan ech 
tza!: Kuyin, vetvala'tzi'il tu u 


n 7.7 Choktaj u Isaias 29.13. 
° 7.10 Choktaj u Eexodo 20.12; 21.17. 

Tioxh kajay vapuaj savaq'e' 
b'anel. Ech ye'xhkam ve't eetz 
savaq'e'. Chaj.» Che'ex. 12 Utz 
aatz tu va'l netale! tzi', ye'kan 
tek niloch itxutx ib'aal setaq'o. 
13 Ech a' neyak'insa vikostuum- 
bre q'ul ek'uy emam tz'ib'amal 
utz, neqel u Yolb'al Tioxh. Utz 
sib' tere'n ko'xh kam neb'ane' 
echa! q'u'l tzi'.— Tesch u Jesuus 
te. 

14 Ech aatz u Jesuus, isik'le 
tek ul u mam tenam k'atza. Utz 
tal te ech tza!: —Ab'itaj b'a'nil 
va'l nivale' tza' kajay ex. Utz 
paaloj etxumb'al tuul. 15 Ye'k 
ma'j echb'ub'al sa'aq'on biens aa 
paav u aanima k'uxh ye! si'an u 
kostuumbre ti' itx'aal iq'ab'. Pek 
a! niaq'on b'ens aa paav q'u ye'x- 
txojla yol nije'ul titzi'. 

16 [Ab'iste ex niab'in q'u yol 
tza', nimataj.]— Texhtu'.? 

17 Unchee' elb'en u Jesuus 
Katz q'u tenam, b'eno'k tu ma'l 
otzotz. Aatz q'ul ichusulib', motx 
ich'oti te aas kam tok u yol va'l 
tala. 18 Ech tal u Jesuus ech tza!: 
—Utz ¿ant ex ye'xh b'oj etxum- 
b'al tzik? ¿Ye' nekan tab'il 
tokeb'al? Tan ye'xhkam niku' u 
aanima tu paav tu va'l nitechb'u, 
k'uxh ye' sitx'aa iq'ab'. 19 Tan 
ye'xhkam niyansa u taanima tu 
paav. Pek tu ko'n tuul niko'ko'p. 


P 7.16 Aatz q'u yol q'u'l ato'k tu corchete [] tza', a! toke! atil b'iil 
ka'tziiunchil ti'. Tan ye'xhka't tu unjolol q'u o'tla chaj manuscrito. Ta'xh 
atik tu q'u'l cheenal icheea'. Jalel tib' tu q'u coopia tetz q'u manuscrito 


niyolonka. 

Utz nib'en tu xaanb'al.— 
Texhtu'.1 20 Utz tal ech tza' 
majte: —Pek a! niaq'on b'en u 
aanima tu paav q'u ye'xtxojla 
chaj yol nije'ul titzi'. 21 Tan tu 
taanima q'u aanima nik'asku'l 
q'u ye'xtxojla chat txumb'al. 
Echa! u eesaib' tu b'ey tuch! 
aanima, u yatz'o'm, 22 u elaq', 
q'u kam ye'k nooeb'al ti', q'u 
ye!'xtxoj, u sub'u'm, u tzu'kin 
pab'a'l, u chi'k'ula'm, u chuli 
yol, u t'e'sil utz, tuch' va'l ta'xh 
okoj tetz. 23 Tan aatz kajay q'u 


paav tzi', a' nicheek tu taanima u 
aanima. Utz a' va'l niaq'on ku' tu 


paav.— Texhtu!. 


Vik'uje' ik'u'l ma'l u ixoj, 
aa Sidoon ti' u Jesuus 


24 Unchee' k'astek'ul u Jesuus 


tu va'l atichka utz, b'en tikuenta 
u tenam Tiro tuch' tikuenta 
Sidoon. Utz oko'p tu ma'l u 
atib'al. Loq' ye'ich isa' aas ab'il 
sa'ab'in. Pek yit' ech koj elka. 
25 Tan tab'i ma'l u ixoj aas atich 
u Jesuus tzi'. Oponi utz, ex 
peche'oj ok siatz. Tan atich ma'l 
titz'in ixviak atich ok tioxhil 
tx'i'li'inaj k'atza. 26 Utz ijaj 
b'a'nil u ixoj tu u Jesuus aas 
satojcha el u tioxhil tx'i'li'inaj 
k'atz u titz'in. Loq' puera 
aanima; yit' Israeel koj. Aa 
tenam tu Feniicia tikuenta Siiria. 
27 Aatz u Jesuus tan, tal te: 
—A' b'axal sunb'an b'a'n tu q'u 


U Kuxh 7 


Israeel tzi'. Yit' sa'koji'ane' 
saqeesa u b'a'nil vatz q'u Israeel 
utz, saqaq' tu q'u puera aanima. 
Echa' u kaxhlaan tx'ix sa'koj- 
i'ane' saqeesa vatz q'u k'aol 
me'ala utz, a' savaq'vu tu q'u 
tx'i'.— Texh u Jesuus. 

28 Tzaq'b'u u ixoj ech tza': 
—A' chitu' unB'aal. Pek loq' aal 
aatz q'u tx'i', nimotxtechb'u q'u 
juyaj tx'ix q'u'l nichajpu ko'p 
jaq' u meexha tetz q'u k'aol 
me'ala.— Texh te. 

29 Ech tal u Jesuus te ech 
tza': —Kuxh, elyu u tioxhil 
tx'i'li'inaj k'atz val iitz'in tan, 
k'ujlel ak'u'l vi' tu u yol vetaalla' 
tzi'.— Texh te. 

30 Unchee' opon u ixoj tu 
totzotz. Utz anchitu'. Xoklich u 
titz'in vi' tx'ach. Ma'tich tel u 
tioxhil tx'i'li'inaj k'atza. 


Vib'antu b'a'n u Jesuus tu ma'l 
u vinaj memich utz, chakan 


31 Unchee' k'asu'l u Jesuus 
tikuenta Tiro, paal tu Sidoon, 
tuch' tikuenta Decaapolis utz, 
opon tzi' u choo tu Galilea. 

32 Ech iq'ol opon ma'l u vinaj 
siatz, chakan. Utz k'ab' tzi' 
majte. Ech jajax b'a'nil tu u 
Jesuus aas sataq' je' iq'ab' tib'a. 
33 Unchee' aatz u Jesuus, ixaan- 
se'l u vinaj xo'l q'u tenam. Utz 
taq' oko'p q'u vi' iq'ab' tixichin u 
ya'v. Tak'sa vi' iq'ab' titzub' 
majte utz, ikano'k u taq' u vinaj. 


47.19 Vatzsaj tal u Jesuus tu q'u yol tza' aas yit' paav koj echb'ul mai 
echb'ub'al, k'uxh ye'k sab'anax u kostuumbre ti' itx'aal q'ab'. Tan kajay 


b'a'n tala. 

34 Ech sajin je! tu amlika utz, 
ixijxo'lansa tib'. Utz tal tu u 
vinaj ech tza!: —Efata.— Texh 
te. —Jajpen.— Chia niyolonka. 
35 Yakich ab'inoj u vinaj. Utz 
i'an b'a'n u taq'. Ech tiira 
b'a'nich tek iyolone!. 

36 Unchee' aatz u Jesuus, tal 
tu q'u aanima aas ye'xhab'il 
ko'xh e sa'alaxku u kam Gu. Pek 
k'uxh tzuk'el nichtale', aal ko'n 
maas nichipaxsal itziiul. 37 Ech 
techalich itz'ejx ik'u'l q'u aanima 
taq'o. Utz nichtekmotxtal ti! ech 
tza!: —¡Techal kajay q'u'l ni'ane' 
tzi'! Tan nitab'in q'u chakan 
taq'o utz, niyolonsa q'u mem 
majte.— Texhtu!. 


U txaichil i'an u Jesuus 

ti' itx'a'nsal 4,000 vinaj 

1 Aatz i'an tu q'u q'ii tzi', 

mam tenam paj molich tib' 
k'atz u Jesuus. Utz ye'kanich 
techb'ub'al q'u aanima. Ech aatz 
u Jesuus, isik'le ul q'ul ichusulib' 
utz, tal te ech tza': 2 —Nuntxum 
iatz q'u tenam tzi'. Tan oxva'x 
q'ii cheel tatin sunk'atza utz, 
ye'kan techb'ub'al. 3 Utz oj sa- 
ko'xhunchaj b'en tulaj tatib'al 
ech tzi', sajochpu tu b'ey atzi'. 
Tan atia tzian vetmotxk'asku'l.— 
Texh te. 

4 Utz tal q'ul ichusulib' ech 
tza': —Til koj saelku techb'ub'al 
u mam tenam tzi' tan, tz'inlich 
tx'ava' atza!.— Texh te. 


106 


5 Ech ich'oti u Jesuus te ech 
tza!: —¿Jank'at kaxhlaan tx'ix 
atil tzexe!?— Texhtu!. 

Motx tzaq'b'u ech tza!: 
—Jujva'l.— Texhtu'. 

6 Ech aatz u Jesuus, tal ik'uje' 
q'u aanima vatz txlava!. Utz 
itxay jujva'l u kaxhlaan tx'ix 
tiq'ab'. Ijaj b'a'nil ti'. Ipixh tuul 
utz, taq' tu q'ul ichusulib'. A' tek 
motx jatxon paal vatz q'u mam 
tenam. 7 Atich ka'xva'l txay 
tzixe' majte. Utz ijaj b'a'nil u 
Jesuus ti'. Ech paj talt ijatxax 
paal vatz q'u aanima. 8 Ech motx 
tx'a'ni. Motx nooi. Utz molax tek 
q'u'l chanani. Jujva't txakatx 
elko'p. 9 Utz kamal 4,000 ixaan 
q'u'l tx'a'ni. Ech tek chajax b'en 
tu u Jesuus. 10 Oktekb'en u 
Jesuus tu jukub' tuch' q'ul 
ichusulib' utz, motx b'en 
tikuenta u tx'ava' Dalmanuta. 


U xheenya ijaj q'u fariseo 
tu u Jesuus 


11 Unchee' opon unjolol q'u 
fariseo k'atz u Jesuus. Utz 
ikalab'tziiu tib' tuch'. Vet sik'u'l 
motx i'ana. Motx ijaj xheenya te 
sik'uch tu amlika.” 12 Ech xij- 
xo'lan u Jesuus ti' utz, tal te ech 
tza': —¿Kam toke' nejaj 
xheenya, ex itz'lelex tu u tiempo 
tza'? Ni'xhtek'val sete, ye'k 
xheenya sak'uchax tu q'u aanima 
tu tiempo tza'.— Texhtu'. 13 Ech 
taq'axka tu u Jesuus. Utz 


"8.11 Motx ijaj u xheenya tzi'. A! isa! i'antu ma'j mam kam u Jesuus siatz 
tu amlika. Echa' tzi' sijal tilon u qtii, u ich! oj q'u tx'umi'l, oj kam ko'xh 


va'tioj kamil aas ye'kax uchi. 

q'aavo'k tu jukub'. Bien sala b'en 
u choo. 


U kuentaib' sab'anax 
tu vichusb'al q'u fariseo 


14 Unchee! aatz q'u chusulib', 
ye't motx inach tiq'ol kaxhlaan 
tx'ix. Ma'l ko'n kaxhlaan tx'ix 
iq'omich taq'o tu jukub'. 15 Utz 
tal u Jesuus te ech tza!: 
—Kuenta!'ex ti! va'l nichus q'u 
fariseo utz, tuch' vichusb'al u 
Herodes. Tan echa' tx'amil 
kaxhlaan tx'ix, paxinchil 
ni'ane'.— Texhtu'. 

16 Ech nichtekmotxiyol q'u 
chusulib' sivatzaj ech tza!: 
—K'uxh nital ech tzi', ti' atzi' 
tan, ye'n kunach tiq'ol kukaxh- 
laan tx'ix.— Texhtu!. 

17 Pek paal itxumb'al u 
Jesuus tu va'l nichmotxiyole' 
utz, tal ech tza!: —¿Kam toke! 
nimotxeyole' aas ti! ye! netiq'o 
kaxhlaan tx'ix k'uxh vetval ech 
tzi' netale'? ¿Anko'xh ye! nitok 
tevi'? ¿Ye'xh nipaal etxumb'al 
tu q'u kam tzi' tzik? Utz 
¿anko'xh ye'xhat niokku q'ul 
unyol tetaanima tzik? 18 Tan 
k'uxh atil b'aq' evatz, ¿ye' 
netilon tzik? K'uxh atil exichin, 
¿ye! netab'in tzik? Utz ¡ye' 
nenach q'u kam majte!* 19 Aatz 
unjatxtu o'va!l u kaxhlaan tx'ix 
xo'l u 5,000 aanima, ¿jatva't 
txakatx noonaj tu chan 
emola?— Texhtu!. 

Motx tal ech tza!: 
—Kab'laal.— Texhtu!. 


U Kuxh 8 


20 Tal paj u Jesuus ech tza!: 
—Utz aatz unjatxtu jujva'l u 
kaxhlaan tx'ix xo'l 4,000 aanima, 
¿jatva'l txakatx noonaj tu chan 
emola?— Texhtu'. 

Motx tal ech tza': —Jujva'l.— 
Texhtu'. 

21 Utz tal u Jesuus te ech tza!: 
—¿Kam toke' anko'xh ye! nipaal 
etxumb'al tuul?— Texh te. 


Vib'antu b'a'n u Jesuus 
tu ma'l u moy 


22 Unchee' motx tek opon tu 
Betsaida. Utz iq'ol opon ma'l u 
moy siatz. Ech jajax b'a'nil te aas 
sikane'. 23 Ech ich'iji elu'l u moy 
u Jesuus siq'ab' tzi' u tenam. 
Tak'sa u b'aq' iatz titzub'. Ech 
taq' je' iq'ab' tib'a. Utz ich'oti te 
ech tza': —¿Ni tetzik iilon 
b'ioj?— Texh te. 

24 Ech sajin teku'en utz, tala: 
—iNivil q'u aanima, loq! echa' 
tze' nivile'! Nixaan nivile'.— 
Texhtu!. 

25 Toksa paj iq'ab! u Jesuus 
tu b'aq' iatz u moy. Utz yakich 
tek i'an b'a'n. Paq'umalich tek 
isajin b'en tzian. Tiira b'a'nich 
tek tiltu q'u kam kajayil. 26 Ech 
ichajtu b'en tu tatib'al. Tal te ech 
tza!: —Oponich'axh tu tenam 
utz, apaxsach itziiul u kam 
tzi'.— Texh te. 


U tootzajit q'u chusulib' aas 
a' viTxaaom u Tioxh u Jesuus 


27 Unchee' b'en tek u Jesuus 
tuch' q'ul ichusulib' tu q'u talaj 


š 8.18 Choktaj u Isaias 6.9-10; u Jeremias 5.21. 

tenam sinaja!ch u Cesarea Filipo. 
Utz ich'oti tu q'ul ichusulib' tu 
b'ey ech tza!: —¿Ab'il in nital q'u 
aanima tzi'?— Texh te. 

28 Motx tzaq'b'u ech tza!: 
—At nialon aas axh u Xhan, u 
b'anol vautiismo. At nialon aas 
axh u Elias. Utz at nialon aas axh 
ma'j q'u alol tetz u yolb'al Tioxh 
nitale'.— Texh te. 

29 Ech tal paj u Jesuus te ech 
tza!: —Pek aatz ex, ¿ab'il in 
netale'?— Texh te. 

Tzaq'b'u u Lu' utz, tal ech 
tza!: —Axh viTxaaom u Tioxh.— 
Texh te. 

30 Ech tal tu q'ul ichusulib' 
aas ye!xhab'il ko'xh tere'n sa- 

ootzajin u kam ti! tzi' aas a! 
viTxaaom u Tioxh. 

Vib'axab'sat taltu 
vikameb'al u Jesuus 


31 Unchee! zelt tek ichus q'ul 
ichusulib! u Jesuus aas ministeer 
sa!xhpaasal u K'aola va'l b'ennaj 
ko'n aanima tu k'axk'o tu q'u 
q'esal q'atol tzii. Saixval tu q'u 
q'esal oksan vol vatz Tioxh utz, 
tuch' q'u aa txumb'al tetz u o'tla 
mantaar. Ech sakami, loq! sa- 
ko'nq'aavitz'pu titoxva! q'ii. 

32 Utz aatz u kam tzi', vatzsaj 
chit nichtal te. 

Pek aatz u Lu' tan, isik'le b'en 
u Jesuus echil tzi'. Utz xe't imaj 
iatz ti! va'l tala. 

33 Ech isuchq'ika tib' u 
Jesuus. Isaji q'ul ichusulib' utz, 
iyaa u Lu! ech tza!: —¡Xaane!l 
sunvatz, tx'i'li'inaj! Tan a! koj 
niitz'a q'u kam tetz Tioxh. Pek a! 
niitz'a q'u kam tetz q'u 
aanima.— Texh te. 

34 Ech isik'let q'u tenam tuch!' 


q'ul ichusulib' utz, tal te ech tza!: 


—Oj ab'il sisa'a xamb'ichil vi, 
imaj tib' ti' toksal tetz vitxum- 
bal Pek iq'i' paalchil tu mam il 
tza!l vi! utz, xamoj vi'. 35 Tan 
ab'il q'u!l ta'xh nititz'a u vatz 
iq'ii saj tu u vatz tx'ava' tza!, 
sitz'ej u b'enchil tu u b'enq'ii 
b'ensaj. Pek ab'il q'u'l k'uxh 
litz'ej u vatz iq'ii saj vi! utz, ti' u 
b'a'nla chusb'al, a' va'l sichab'a 
u b'enchil tu b'enq'ii b'ensaj. 
36 Tan ¿kam b'oj si'an kanaal u 
aanima k'uxh satetza u vatz 
amlika tx!ava! kajayil tza', 
untz'oj a! se'enku u taanxelal tu 
choob'al paav? 37 Tan kam koj 

choob'al sataq' u aanima ti! itool 
u taanxelal. 

38 Utz ab'il va'l sach'ixve'l vi' 
utz, sach'ixve!l ti' vunyolb'al vatz 
q'u gelolla chaj aa paav tu u 
tiempo tza', sako'nch'ixve'l u 
K'aola ti! majte va'l b'ennaj ko'n 
aanima majte aas lu'ul tu u mam 
itechalil viTat. A! mol q'ul iaanjel 
xaamnaj el k'atz paav.— Texhtu'. 

1 Tal paj ech tza!: 
9 —ni'xhtek'!val sete, atil 
ka'vo'j oxvo'jex cheel atzi', atilex 
tza' aas ye!saj ekame! setil tul vi- 
Q'esalail u Tioxh tu u mam 
tijle'm.— Texhtu!. 


Vijalpu tilon u Jesuus 
vatz oxva'l q'ul ichusulib' 


2 Unchee' ma'tich tel vaajil 
q'ii tuul, aatz u Jesuus tiq'o b'en 
u Lu', u Jacobo, tuch' u Xhan vi! 
ma'l u ttankin muunte. Ech ijal- 
pixsa tilon u Jesuus siatz. 3 Aatz 
q'u toksa'm, b'ens rib'kin; tiira 
poloxh saj teku'en, echa! saj 
sutz'. Ye'xhab'il ko'xh mai 
tx'aaol tu u vatz amlika tx'ava' 
tza', sa'kojole' ti' ipoloxhtixsal 
ma'j oksa'm aas echi. 4 Ech a' 
tek til ichee u Elias tuch' u 
Moisees. Utz nichtekiyolon tuch! 
u Jesuus. 

5 Ech aatz tek u Lu', tal tu u 
Jesuus ech tza': —¡Chusul, qe'l 
atilo' tza', vetqil u kam tzi'! Pek 
sakub'an oxva'l muuab'al nach- 
pixsab'al. Ma'l eetz, va't tetz u 
Moisees utz, va't tetz u Elias.— 
Texh te. 6 Ye't texh inacha kam 
va'l nichtale' tan, tiira jonal 
xo'vinajich. 

7 Unchee' aatz tek i'ana, ku'l 
ma'l u sutz' tu amlika. Utz 
yakich motx okojka timuu. Ech 
tab'i ma'l u yol tu u sutz'. Ech 
tal tza!: —A' vunK'aol, tii'in ti! 
atzi'. A' va'l setab'i tetz.— Texh 
u yol. 8 Ech motx tek sajin ti'aj 
chaj. Utz ye'xhab'il tere'n tila. 
A' texh atichka u Jesuus junal. 

9 Aatz tuul tek nichmotxiku'l 
vi' u muunte, tal u Jesuus te 
b'a'nil aas ye'xhab'il ko'xh e 
satalvu q'u kam tila tzi'. Pek 
analen samotxtale' aas ma't 
q'aavtitz'pu u K'aola va'l 
b'ennaj ko'n aanima, xo'l q'u 
kamnaj. 10 Ech nojchit atin 
ko'n q'u yol sik'u'l tzi'. Loq' 
va'lich motx iyoltu sivatzaj aas 
kan chaj tok u q'aavtitz'pu xo'l 
q'u kamnaj nichtale'. 

11 Unchee' ech motx ich'oti 
tu u Jesuus ech tza': —¿Kam 
tok va'l nital q'u aa txumb'al 
tetz u o'tla mantaar? aas: <A! 
b'axal su'ul u Elias.» Chia.— 
Texh te. 

12 Tzaq'b'el tu u Jesuus ech 
tza!: —Nojchitu'. A! su'ul u 
Elias b'axal. Utz a! saq'aavi'an- 
vu b'a'n q'u kam tikuenta.? 
Pek ¿kam chaj tok nital u 
Yolb'al Tioxh majte? aas: 
«Sa'xhpaal tu tza!l u K'aola 
va'l b'ennaj ko'n aanima utz, 
ye'k itxa'k tu q'u aanima 
si'ane'.» Chia. 13 Pek ootzajitaj 
tan, ulnaj tek u Elias. Utz aatz 

q'u aanima, motx ko'n i'an te 
kam tal q'u taanima ti'. Ech 
i'an te kam va'l tz'ib'amalka 
ti' tu u Yolb'al Tioxh.— 
Texhtu'. 


U teesat q'u tioxhil tx'i'li'inaj 
u Jesuus k'atz ma'l u xiak 

14 Aatz tek q'aavopon tu va'l 
atichkuka tere'n q'u chusulib', til 
u mam tenam molich ok tib! ti'. 
Antich unjolol aa txumb'al tetz u 
o'tla mantaar. Va'lich motx 
itxaytu tib' tu yol tuch' q'u 
chusulib'. 15 Pek ilax u Jesuus tu 
q'u tenam utz, motx chit tz'ejx 
ik'u'l ti'. Ech oora tek motx 
t'aspu topon siatz, ex tal ichajli- 
chil. 16 Utz ich'oti tu q'u chusul- 
ib! ech tza!: —¿Kam ti! netxayvu 
etib! tu yol?— Texh te. 

17 Ech tzaq'b'u ma'l u vinaj 
xo'l q'u mam tenanm, tala: 
—-Chusul, vetviq'o ul vunk'aol 
saatz tza' tan, oknaj ma'l tioxhil 
tx'i'li'inaj k'atza. Memtinaj tag'o. 
18 Utz chajpaj nik'uch tib' u 
tioxhil tx'i'li'inaj k'atza, ni'xh- 
tuleb'e. Nib'aj ku! vatz tx!lava!. 
Va!l tel vutx itzi'. Utz kaana 
ijarach'un tee taq'o. Ech tiira 
nitze' tib' taq'o. Vetvallu tu q'ul 
achusulib' tzi' aas satojcha el u 
tioxhil tx'i'li'inaj k'atza, pek ye'n 
ole! ti'.— Texh te. 

19 Ech tzaq'b'u u Jesuus utz, 
tal te ech tza!: —Tiira ye'xh bio 
k'ujlel ek'u!l oi u Tioxh, ex 


t 9,12 Ab'il koj siatz sab'axab'ku u Elias tzi', pek vatz viTxaaom u Tioxh. 
Utz kam koj si'ane', pek a! sipaxsa itziiul u tuleb'al. Ech satitz'a Tioxh q'u 
aanima taq'o. Sa'tekich'exu q'ul itxumb'al. Choktaj u Malaquias 4.5-6. 

itz'lelex tu tiempo tza'. ¿Ech ko!n 
chixh vatin texo!l tza!'? ¿Ech ko'n 
chixh unq'i't'ex tzi'? ¡Iq'otaj ul 
tza!! — Texhtu'. 

20 Ech iq'ol opon siatz. Pek 
aatz ilax u Jesuus tu u tioxhil 
tx'i'li'inaj, ik'uch tib' k'atza. 
Xe't it'unt'u'lansa u xiak. Ib'aj 
ku' vatz tx'ava'. Va'lich tek 
isilt'ut tib' taq'o utz, va'l tel 
vutx itzi'. 

21 Aatz u Jesuus tan, ich'oti 
tu vitat u xiak ech tza!: 
—¿Jatva!x tiempo xe't i'antu ech 
tzi'?— Texh te. 

Tzaq'b'i utz, tala: —Aya'xchen 
tich'ooil. 22 Jatpax ko'xh taq' 
b'en tu xamal tuch' tu a'. Yatz!'el 
chit si'an nitxume'. Pek ¿yetz 
saveeti kam ma'j sa'an te? Utz 
iloch'o'! ¡Txum kuvatz!— Texh 
te. 

23 Ech aatz u Jesuus, tal te 
ech tza!: —¿Kantu!? aas: «Yetz 
saveeti.» Cha!'axh. Tan ab'il va'l 
k'ujlel ik'u'l, kajay kam saveet 
siatz.— Texh te. 

24 Unchee' aatz tek vitat u 
xiak tzi', je! ivi! ti' talax ech tza!: 
—Ee'. Nunnima si'an b'a'n. Pek 
¡loch'in ech ye'k saka'tziiunin!— 
Texh te. 

25 Ech til u Jesuus aas va'lich 
tek imoltu tib' q'u tenam k'atza, 
tojcha tek el u tioxhil tx'i'li'inaj. 
Tal te ech tza!: —¡Tioxhil tx'i'li'i- 
naj memtixsanal chakantixsanal, 
ta'xh nival see, elen! Utz ¡ye' 
ko'xh okve't'axh k'atz u xiak 
tzi'!— Texh te. 

26 Aatz u tioxhil tx'i'li'inaj 
tan, q'eq'uni. Techal 

it'unt'u'lansal u xiak i'ana. Ech 
eli. Ech teku'en a' kamnaj kaak 
u xiak. Utz tal tek q'u aanima 
ech tza': —iKamya atzi'!— Texh 
ti'. 

27 Pek aatz u Jesuus tan, 
itxay u xiak siq'ab'. llak je'. Ech 
txake'i. 

28 Unchee! b'en tek u Jesuus 
tu atib'al. Utz tab'i tek q'ul 
ichusulib' te ech tza' sijunal: 
—¿Kantu' aas ye'n ole'o! ti! 
tojchal el u tioxhil tx'i'li'inaj?— 
Texh te. 

29 Alax te tu u Jesuus ech 
tza!: —Ye'n chitu! tan, aatz 
unjolol q'u tioxhil tx'i'lilinaj tzi', 
sako'nkoxheli. Pek saeli, loq' 
Doch! chit iq'ilal isik'lel "Tosch 
tuch' ikuyax va'y.— Texh te. 


U taltu vikameb'al u Jesuus 


30 Unchee' aatz tek motx 
elb'en tu va!l atichka, motx ko'n 
paal yakloj tikuenta Galilea. Utz 
ye!ich isa! u Jesuus aas saootzaj- 
ili. 31 Nichichus q'ul ichusulib'. 
Nichtal te ech tza': —Aatz u 
K'aola va'l b'ennaj ko'n aanima, 
so'oksal tiq'ab' q'u onkonla chaj 
aanima utz, siyatz'e'. Pek k'uxh 
ma't ikame!', saq'aavitz'pu 
titoxva' q'ii.— Texhtu'. 

32 Pek aatz q'u chusulib' tan, 
ye! nichmotxipaal itxumb'al tu u 
yol tzi'. Utz ye't ich'oti te tan, 
nichmotxixo'va. 


U q'esalail va'l isa! u Tioxh 


33 Unchee' motx tek opon tu 
atib'al tu Capernauum utz, 
ich'oti u Jesuus te ech tza!: 

— ¿Kam ti! vetmotxetxay etib! 
tu yol tu b'ey b'atz'i?— Texhtu'!. 

34 Pek motx ko'n jutze'i. 
Ye'xhab'il ma'j tzaq'b'i. Tan 
ma'tich motx itxaytu tib' tu yol 
tu b'ey, ti! aas ab'il u q'esala 
tixo'l nichmotxtale". 

35 Ech k'uje' u Jesuus utz, 
isik'le ul kab'laal q'ul ichusulib' 
sik'atza. Utz tal te ech tza!: 
—Ab'il q'esalail isa!, taq! biens 
tib' ch'ooala. A! va'l maas 
salochon texo!l silane'.— Tesch 
te. 36 Ech tiq'o opon ma'l tal 
nitxa! k'atza, toksa tixo'l. Ijele 
utz, tal ech tza': 37 —Ab'il 
sak'ulun ma'l tal nitxa' tunb'ii, 
echa! va'l tza', in a! nik'ulin 
GU. Utz ab'il va'l nik'ulunin, 
vi in koj nik'ulin, pek a! nik'ul 
va'l vetchajonk'asu'lin.— 
Texhtu!. 


Vitxumb'al q'u paxsan tetz 


viyolb'al 
38 Unchee' aatz u Xhan, tal 
tu u Jesuus ech tza': — Chusul, 


vetqil ma'l u vinaj nitojche!l 
tioxhil tx'i'li'inaj tu vab'ii. Utz 
tiira vetkumaj ivatz aas ye'k 
silan ech tzi'. Tan oj tzik antu 
xamel qi'.— Texh te. 

39 Alax tek te tu u Jesuus 
ech tza': —Ye' ko'xh emaj iatz 
ti'. Tan ab'il koj silan txaichil tu 
vunb'ii oj siyoq'in. 40 Tan ab'il 
q'u'l ye! nichi'k'ulano', kumol 
atzi'. 41 Utz ni'xhtek'val sete, 
sa'kojya'tzi' ik'ult ija'mel ab'il 
siloch'ex, Kusch mai ko'xh 
vaaso etaa! sataq'e! tan, nenima 
viTxaaom u Tioxh. 


Vimajax q'u q'ab' ajan 
ti' ib'anax u paav 

42 Pek ab'il va'l sa'aq'on b'en 
ma'j q'u ch'ooal niman vetz tu 
paav, aal tek b'a'n sagitzax ok 
ma'l mam sivan che'b'al siqul; 
ech se'nk'onaxoj b'en tu u mar. 
43 Ech yaaq! tzii sataq'b'enaxh 
vaq'ab' tu paav. Aal tek b'a'n 
seesa. Tan k'uxh axh kutq'ab', 
ta'xhtzii so'oko'p'axh tu b'enq'ii 
b'ensaj. Pek k'uxh tz'ajel axh oj 
ta'n se'enk'axh tu choob'al paav, 
va!l ye'k itzaa u xamal atil tuul. 
44 [Utz ye'k ikam q'u no'y atil 
tuul utz, jatu koj satzaa u xamal 
atil tuul.] 45 Utz yaaq' tzii sa- 
taq'b'enaxh val aajan ti' ib'anax 
u paav. Aal tek b'a'n seesa. Tan 
k'uxh axh ko'x, ta'xhtzii so!- 
oko'p'axh tu b'enq'ii b'ensaj. Tan 
k'uxh tz'ajel axh oj a' yakk'axh 
tu choob'al paav va'l ye'k itzaa u 
xamal atil tuul. 46 [Utz ye'k 
ikam q'u no'y atil tuul utz, jatu 
koj satzaa u xamal atil tuul 
majte.] 47 Yaaq' tzii sataq'b'en- 
axh u b'aq' avatz tu paav. Aal tek 
b'a'n seesa. Tan k'uxh mail ko'n 
b'aq' avatz, ta'xhtzii so'oko'p'axh 
tu u b'anb'al ¡Q'esalail u Tioxh. 
Pek k'uxh tz'ajel ka'va!l b'aq' 
avatz oj a! yakk'axh tu choob'al 
paav, 48 va'l ye'k itzaa u xamal 
atil tuul utz, ye'k ikam q'u no'y 
atil tuul. 49 Tan kajay ma'l ipaal 
tu xamal. [Utz kajay txakunsa'm 
so'ok tu atz'am.] 50 B'a'n u 
atz'am aas chi'. Pek oj sasotz vi- 
chi'lil, ¿kam tek sachi'b'ixsan? 
Echixe'at b'antajex echa' u 

atz'am. Utz atoj ok u b'a'nil 
texo!1.— Texhtu!. 

U jatxi'b' yit' xe! q'ii xe! saj koj 

1 Unchee' k'astek'ul u 

1 0) Jesuus tu Capernauum, 
ik'aj b'en tikuenta Judea vatz 
b'en u Jordaan. Ech imol paj 
tib' q'u tenam k'atza. Utz xe't 
paj ichuse' tan, ech chit nich- 
i'ane'. 2 Ech xaan opon q'u 
fariseo k'atza. Utz vet sik'u'l 
motx ich'oti te: —¿B'a'n tzik 
satojcha tixoj ma'j vinaj?— 
Texh te. 

3 Ech tzaq'b'el tu u Jesuus ech 
tza': —¿Kam mantaar taq'ka u 
Moisees?— Texh te. 

4 Motx tal ech tza!: —Aatz u 
Moisees tan, taq' tzii aas saojchal 
u ixoj. Sako'naq'ax ma'l tu! tetz 
jatxb'alib'.— Tesch te 

5 Ech tzaq'b'el tu u Jesuus 
ech tza!: —K'uxh itz'ib'aka u 
mantaar u Moisees ech tzi', ti' 
atzi' tan, ta'xh okoj tetz q'ul 
ek'uy emam. 6 Pek yit'e'ch koj 
b'anel tu u Tioxh xe' q'ii xe' saj 
ti! tatin u vinaj tuch' u tixoj.” 
7 Ech toke' sataq'ka itxutx 
ib'aal u vinaj utz, sa'tekatin 
tuch' u tixoj. 8 Utz ma'l teko'n 
saelko'p vatz Tioxh. Ech yit' 
ka'va'l tere'n koj. Pek ma'l 
teko'n saelka sika'b'il.” 9 Ech 
toke' ab'il va'l titxumb'al Tioxh 
nik'ul tib', ye'xhab'il ko'xh ma'j 
aanima sajatxon.— Texhtu'. 

10 Unchee' aatz tek atich tu 
atib'al, echat ko'xh paj ch'otil te 
tu q'u chusulib'. 11 Ech tzaq'b'el 
tu u Jesuus ech tza': —Ab'il u 
vinaj va'l niko'xhtaq'an tojchat 
tixoj utz, nik'ul tib' tuch' va'te, 
eesaib' tu b'ey ni'an tuch' u ixoj 
va'l yit' ik'ulel koj tzi'. 12 Utz oj 
u ixoj, sataq'ka vivinaj utz, 
nik'ul tib' tuch' va'te, eesaib' paj 
tu b'ey ni'an tuch' u vinaj yit' 
ik'ulel koj tzi'.— Texhtu'!. 


U toksal q'u talaj nitxa' 
vatz u Jesuus 


13 Unchee' nichenoksaloj 
talaj nitxa' vatz u Jesuus. A' isa' 
q'ul itxutx ib'aal aas sataq' je! 
iq'ab' tib'a. Pek nichko'niyaal tu 
q'u chusulib'. 

14 Ech ta'xh til u kam u 
Jesuus tzi', yit' b'a'n koj b'enku 
te. Utz tal ech tza': —Aq'taj tzii 
su'ul q'u talaj nitxa' sunk'atza 
tzi'. Ye' ko'xh emaj iatz. Tan aatz 
viQ'esalail u Tioxh, tetz q'u 
aanima ech itxumb'al q'u talaj 
nitxa'. 15 Tan ni'xhtek'val sete, 
oj yit' ech koj ik'ulax viQ'esalail 
u Tioxh seb'ane' echa' ni'an ma'l 
tal nitxa', sa'kojoko'p'ex tuul.— 
Texhtu'. 16 Ech ijele q'u talaj 
nitxa'. Utz taq' je' iq'ab' tib'a. 
Tal b'a'nla yol ti'. 


U okich'op tu viQ'esalail u Tioxh 


17 Unchee' tuul okk'asu'l u 
Jesuus ti' ib'ey, jutzin topon ma'l 


u 10.4 Choktaj u Deuteronoomio 24.1-4. 


” 10.6 Choktaj u Geenesis 1.27. 
W 10.8 Choktaj u Geenesis 2.24. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Kuch 10 


u vinaj k'atza utz, peche! ku! 
siatz. Ech ich'oti te ech tza!: 
—B'a'nla chusul ¿kam sunb'ane' 
ech so'oko'p'in tu u b'enq'ii 
b'ensaj?— Texh te. 

18 Tal u Jesuus te ech tza!: 
—¿Kam toke! aas b'a'n cha'axh 
vU? Tan ye'xhab'il ko'xh mai 
b'a'n. Ta'xh ma'l b'a'n u Tioxh. 
19 Utz ootzaj nal q'u mantaar 
nital ech tza!: «Ye! yatzlonaxh. 
Eesach iib' tu b'ey tuch' aanima 
yit' ak'ulel koj. Elq'i'ch'axh. 
A'anchil txub'a'lla texhtiigoil ti! 
amol. Sub'unich'axh. Atoj tatin 
atxutx ab'aal saatz.» Chia.— 
Texh te.* 

20 Tal tek u xiak ech tza!: 
—Chusul, ninalunnima tunxiakil 
kajay q'u kam naale' tzi'.— Tesch 
te. 

21 Unchee' aatz tek u Jesuus, 
isaji utz, itxum iatz. Tal te ech 
tza!: —Atil va't kam ye! na'ane!. 
Pek kuxh k'ayi kajay q'ul eetz. 
Utz aq! vija'mel tu q'u me'b'a". 
Ech sa'atin tx'iib'al aq'ii tu 
Amlika. Q'i' q'u paalchil tu tza'l 
vi'. Utz ni'axh, xamb'en vi'.— 
Texh te. 

22 Ech aatz u vinaj tzi', q'eon 
ik'u'l tu u yol alax te. Utz 
txumun iq'aave' tan, mam tx'ii- 
bal q'ii atich tzixe'. 

23 Aatz u Jesuus tan, isaji q'ul 
ichusulib' utz, tal te ech tza!: 
—Tiira tza!l so'ok q'u tx'iiol iq'ii 
tu viQ'esalail u Tioxh.— Texh te. 

24 Ech sotz ik'u'l q'u chusulib' 
tu q'ul iyol tzi'. Ech tal paj u 

Jesuus ech tza': —Unk'aol, tiira 
tza'l so'oko'p tu viQ'esalail u 
Tioxh q'u'l k'ujlel ik'u!l ti! tx'ii- 
bal q'ii. 25 Aal yit' tza'l koj 
toko'p u camello tixe' u tz'isb'al 
bai vatz u toko'p ma'l tx'iiol iq'ii 
tu viQ'esalail u Tioxh.— Texhtu!. 

26 Ech aatz q'u chusulib' tan, 
tiira aal paj motx sotz ik'u'l 
taq'o. Nichtexhmotxtal sivatzaj 
ech tza!: —¿Ab'il tek sachitpu tu 
paav unchee'?— Texhtu'. 

27 Ech aatz u Jesuus tan, isaji 
utz, tal te ech tza!: —Ye' chit 
saveet vatz q'u aanima, pek 
saveet vatz u Tioxh. Tan kajay 
niveet tu u Tioxh.— Texh u 
Jesuus. 

28 Unchee! tal u Lu! te ech 
tza!: —Aatz o!, vetqaq'luka kajay 
q'u qetz utz, xamelo' sai'.— Texh 
te. 

29-30 Tzaq'b'u u Jesuus utz, 
tal ech tza': —Ni'xhtek'val sete, 
ab'il q'u'l sataq'ka tetz vil. tuch! 
ti' u b'a'nla chusb'al, mam 
b'a'nil sik'ule'. Utz 100 tanul 
sik'ul vatz va'l sataq'ka tu u 
vatz iq!ii isaj. Utz saetzan ti! u 
b'enq'ii b'ensaj. Echa! q'u!l 
sataq!'ka tatib'al. Sataq'ka tatzik, 
itza'q', tanab', itat, inan, tixoj, 
ik'aol ime'al, itx'ava' utz, 
saojchal vi'. 31 Pek sib'al ko'xh 
q'u'l k'uxh sib' tatin vatz Tioxh 
ninach cheel, aal b'iil ko'n tatin 
toj i'ane'. Pek sib'al q'u'l k'uxh 
aal b'iil ko'n tatin vatz Tioxh 
ninach cheel, sib' tatin toj 
i'lane'.— Texh u Jesuus. 


* 10.19 Choktaj u Eexodo 20.13-16; u Deuteronoomio 15.17-20. 

U taltu vikameb'al u Jesuus 


32 Unchee! aatz atich ok ti! u 
b'ey ma!tje! tu Jerusaleen, 
b'axaich u Jesuus siatz. Utz sotz- 
najich ik'u'l q'u chusulib' ti' q'u 
yol. Utz va'lich motx ixo've'. Ech 
aatz u Jesuus tan, ixaanse'l q'ul 
ichusulib' echil tzi'. Utz xe't tal 
te kam q'u'l sapaalka. 33 Tal te 
ech tza!: — Aatz cheel, ma't- 
tek'o! tu Jerusaleen. Utz so'oksal 
u K'aola va'l b'ennaj ko'n 
aanima tiq'ab' q'u q'esal oksan 
yol vatz Tioxh utz, tuch' tiq'ab' 
q'u aa txumb'al tetz u o'tla 
mantaar. Ech tek satoksa tiq'ab' 
q'u puera aanima. Utz samotxtal 
iyatz'le'. 34 Utz saeesal iq'ii. Sa- 
tzub'ali. Satz'u'mali. Utz sayatz'- 
pi. Pek loq' titoxva' q'ii, 
saq'aavitz'pi.— Texhtu'. 


Yit' a' koj sachokax u q'esalail 


35 Unchee' aatz u Jacobo 
tuch' u Xhan, q'ul ik'aol u 
Zebedeo, motx xaan opon k'atz u 
Jesuus. Utz tal te ech tza!: 
—Chusul, a! kusa! aas saaq' qe 
kam va'l sakujaj see.— Texh te. 

36 Alax te ech tza!: —¿Kam 
esa! sunb'ane'?— Texh te. 

37 Motx tzaq'b'u ech tza!: 
—Aatz lo'ok'axh tu u mam 
iijle'm, aq! tzii aas ma'l qe 
sak'uje! taseb'al utz, va't 
tamax.— Texh te. 

38 Tzaq'b'u u Jesuus ech 
tza!: —Ye' etootzaj kam nejaje!. 


U Kuch 10 


¿Satz etx'ake' sapaalex tu u 
mam il tza!l va'l sapaalk'in? Utz 
¿satz etx'ake! aas ech ekame' 
vunkame'?— Texh u Jesuus te. 

39 Motx tal ech tza!: —Ee!, 
sa'i.— Texhtu!. 

Alax te ech tza': —Unchee! 
nojchit setx'ake! aas a! sapaal- 
k'ex tu u mam il tza'l va'l sa- 
paalk'in. Utz setx'ake' aas ech 
ekam sakamex vunkame!'.Y 
40 Pek ech koj vek'uje' tunse- 
b'al netale' tzi' tuch' tunmax 
tan, yit' in koj aa yol ti! 
taq'axe'. Pek a! saetzan q'u!l 
k'ajel nal ti'.— Texh te. 

41 Unchee! ta'xh tab'i u kam 
lavat q'u chusulib' tzi', motx xe't 
ilakp ivi' ti' u Jacobo tuch' ti' u 
Xhan. 

42 Ech aatz u Jesuus tan, 
isik'le ul siatz utz, tal te ech tza!: 
—Etootzajle, aatz q'u ijlenal tetz 
q'u puera aanima, ni'xhib'ensa 
tib' q'esala vi! q'u'l jaq' 
imantaar. Utz aatz q'u'l atil 
tijle'm, vatz ik'u'l ik'uchax u 
tijle'm. 43 Pek aatz texo'l, yit' 
ech koj si'ane'. Tan ab'iste va'l 
q'esalail isa', aal a' va'l saela' ok 
texo'l. 44 Utz aatz va'l a' isa' 
paalchu tijle'm sevatz, aal a' va'l 
maas salochon texo'l. 45 Tan 
echa' ni'an u K'aola va'l b'ennaj 
ko'n aanima, k'uxh vet'uli, aal 
koj vetilb'eli. Pek aal vet'ela'ok 
ti' q'u aanima. Utz ul kamoj ti' 
taq'ax itiichajil mam tenam.— 
Texh u Jesuus. 


Y 10.39 Choktaj Q'u B'a'nla Chaj Kam B'anel (Hechos) 12.2; Q'u Kam 
Ib'axab'sa Ik'uchax U Tioxh (Apocalipsis) 1.9. 

Visajinsal u moy bar Timeo 


46 Unchee' motx tek opon tu 
Jericoo. Utz aatz k'asu'l tzi', 
molomich tib' tuch' q'ul ichusul- 
ib' utz, mam tenam xamich ti'. 
Tuul k'ujlich ku! ma'l u moy tu 
b'ey. Nichijoyone'. Bar Timeo 
ib'ii. Ik'aol ma'l u vinaj Timeo 
ib'ii.* 

47 Ech ta'xh tab'i u moy aas u 
Jesuus aa Nazareet va'l nich- 
topone', oora chit seit iqetun 
taltu ech tza!: —¡Jesuus, itu'xh 
ixalam Daviid, txum unvatz!— 
Texhtu'. 

48 Utz sib'al aanima nich- 
majon iq'eq'une'. Pek aal ko'n 
maas nichiq'eq'une': —¡Itu'xh 
ixalam Daviid, txum unvatz!— 
Chia. 

49 Aatz u Jesuus tan, txake' 
teku'en. Utz tala: —Sik'letaj 
ul.— Texhtu'. Ech isik'lel opon u 
moy. Utz alax te ech tza!: 
—K'uje'oj ak'u'l ti'. Lakpen tan, 
nisik'le'axh.— Texh te!le'. 

50 Ech aatz u moy, oora tek 
ik'onka vikaapa. Yuq'pu je! utz, 
txake'i. Ech tek opon k'atz u 
Jesuus. 51 Aatz u Jesuus, ich'oti 
te ech tza!: —¿Kam asa! sunb'an 
see?— Texh te. 

Tzaq'b'u u moy ech tza!: 
—;¡Chusul, a! unsa' sailon q'u 
b'aq' unvatz tza'! — Tech te. 

52 Tal paj u Jesuus te ech 
tza!: —A'tzii. Kuxh. Tan tu ko'n 
ik'uje' ak'u!l vi", b'a'nt'axh.— 

Texh te. Ech tu ko'xh unmu'k'ul 
i'an b'a'n q'u baal iatz u moy. 
Utz xamb'u tek b'en ti' u Jesuus. 


U txuq'txunchil ti' ik'ulax topon 
u Jesuus tu Jerusaleen 
1 Unchee' motx najab' 
1 1 opon tu Jerusaleen tuch' 
xe! u muunte va!l Olivo. Utz aatz 
si'chtexhopon tu Betaania tuch' 
tu Betfagee, ichaj b'en ka!va!l 
q'ul ichusulib' u Jesuus. 2 Utz tal 
te ech tza!: —B'enojex tu u tal 
tenam sukuvatz b'en tzi'. Utz 
aatz lo'oponex, setil ma'l u 
chelem b'uuro qgitzel. Ye'saj tok 
tijb'al. Chittaj, ech iq'otaj ul tza!. 
3 Untz'oj ab'il la'alon sete: 
«¿Kam toke! aas nechite'?» Chaj. 

«U kuB'aal satxakunsan utz, 
oora ko'xh su'liq'aavixsaka.» 
Chajex te.— Texh u Jesuus te. 

4 Ech motx b'en q'ul ichusul- 
ib' utz, til u b'uuro qitzich tzi' 
b'ey tu ma'l u tzi' pe' tetz ma'l u 
otzotz. Ech motx ichita. 

5 Anchitu'. Atich unjolol q'u 
aanima tzi', motx tal te ech tza!: 
—¿Kam neb'ane' atzi', ech nechit 
u b'uuro tzi'?— Texh te. 

6 Ech motx tzaq'b'i. A! motx 
tal q'u yol alax b'en te tu u 
Jesuus. Ech aq'ax tzii te. 

7 Unchee' ech motx tiq'ot ul 
u b'uuro tu va!l atichkuka u 
Jesuus. Motx taq' je' q'ul ikaapa 
ti'. Ech je! u Jesuus ti! u b'uuro. 
8 Ech sib'al aanima motx iliiu 
ku! q'ul ikaapa tu b'ey. Utz atia 


210.46 Aatz u yol “bar”, “ik!aol” chu u tokeb'al. Ech “ik!aol Timeo”, chu u 


tokeb'al u yol “bar Timeo” niyolonka. 

ichok xaj q'ab'aj Gel majte. 
Taq' ku' tib'ey u Jesuus. 9 Utz 
motx q'eq'un q'u tenam, q'u'l 
b'axaich siatz, tuch' q'u'l 
xamich ti' iqul. Utz motx tal 
ech tza': —iB'an b'a'nil eesa'o' 
tu tza'l tza!! ¡Techal axh! Tan 
tib'ii u kuB'aals Amlika vet'ul- 
k'axh. 10 ¡Techal viQ'esalail 
vitu'xh ixalam u kuk'uy kumam 
Daviid va!l tule! tzi'! ¡Techal u 
Tioxh tu Amlika, u kolol qetz!— 
Texh q'u tenam. 

11 Ech aatz tek opon u 
Jesuus tu Jerusaleen, b'eno'k tu 
viq'analil u totztioxh. Utz isaji 
kajay q'u kam atich tzi'. Ech 
k'asu'l och! kab'laal q'ul 
ichusulib' tan, ma'tich tek (ku 
q'ii. Motx tek q'aavb'en tu 
Betaania. 


Vitz'ejtu yol u Jesuus ti! u viikuxh 


12 Unchee' ech tek q'ejal 
tuul, motx k'asu'l tu Betaania. 
Utz kam u Jesuus tu va'y. 

13 Utz til b'en ma'l u tze'il 
viikuxh tzian aas jinlich ixaj. 
Ech b'eni, ex tile'. Kamal si'ch- 
ichab'a ma'j ivatz tala. Pek aatz 
opon k'atz u viikuxh, ye't 
ichab'a ma'j ivatz. Ta'xh atich 
ixaj tan, yit' itiempoich koj 
viikuxh. 

14 Ech tal tek u Jesuus tu u 
viikuxh ech tza': —Veta'anla', 
ye'xhab'il ko'xh va'toj salo'n 
avatz.— Texhtu'. Utz aatz q'u 
chusulib', motx tab'i kam va'l 
tala. 


U Kuxh 11 


U tojchal elu'l q'u aa k'a'y 
tu viq'analil u totztioxh 


15 Unchee' ech motx opon tu 
Jerusaleen. Utz b'eno'k u Jesuus 
tu viq'analil u totztioxh. Ech xe't 
tojchat elu'l kajay q'ul nich- 
ik'ayine', tuch' q'u'l nichiloq'on 
tzi'. Ixhut'pi q'ul imeexha q'u 
ch'exun puaj utz, tuch' vik'ujle- 
b'al q'u aa k'a'y paroomaxh. 

16 Utz nichtere'nkojtaq' tzii 
sapaal aanima tuch' tiq'o'm tu 
vikuentail u totztioxh. 

17 Ech ichus tu q'u aanima 
ech tza': —Tz'ib'amalka tu u 
Yolb'al Tioxh aas: «Q'ilab' 
sik'leb' vetz u votzotz tetz kajay 
aanima si'ane'.» Chia. Pek aatz 
ex, vetetaq'lu b'ens tatib'al 
elq'om.— Texhtu'.* 

18 Ech ta'xh tab'i u yol q'u 
q'esal oksan yol vatz Tioxh, tuch! 
q'u aa txumb'al tetz u o'tla 
mantaar, xe't motx titz'a kani'ch 
iyatz'ax u Jesuus si'ane'. Tan 
nichmotxixo'v taq'o tan, mam 
tenam nichitz'ejx ik'u!l ti! vi- 
chusb'al u Jesuus. 19 Pek aatz 
tek sotzsaj, elk'asu'l u Jesuus tu 
u tenam. 


Vitzaj u viikuxh 
va'l itz'ej yol u Jesuus ti' 


20 Unchee' aatz tek i'an 
q'ala'm tu tek va't q'ii, motx 
paal Katz u viikuxh va'l tzlejax 
yol ti! tu u Jesuus. Utz motx 
tila aas ma'tich tek itzaj tuch' 
tag|il. 


4 11.17 Choktaj u Isaias 56.7; u Jeremias 7.11. 

21 Ech ul u yol sik'u'l u Lu', tal 
tu u Jesuus ech tza!: —Chusul, 
saji iile'. Tzajyu u viikuxh va'l 
atz'ej yol ti'.— Texh te. 

22 Ech tzaq'b'el tu u Jesuus, 
ech tza!: —K'ujloj ek'u'l ti! Tioxh. 
23 Tan ni'xhtek'val sete, ab'il 
sa'alon tu u muunte tzi!: 
«Elenb'en tzi', k'on b'en iib' tu 
mar.» Chaj te, satzojpu va'l 
satale'. Ta'xhtzii oj ye'k saka!- 
tziiun tu taanima, pek nojchit 
sinima aas sab'anlu va'l nitale'. 
24 Ech tok nival sete, kajay va'l 
sejaj tu veq'ilat esik'let Tioxh, 
nimataj aas sek'ule' utz, ministeer 
ek'ulta!. 25 Utz aatz neq'ila 
esik'le Tioxh, kuytaj u aanima oj 
ato'k exo!l tuch', ech sikuyex u 
kuTat tu Amlika ti! oul epaav 
majte. 26 [Tan oj ye'k sakuyunex, 
niko'xh u kuTat tu Amlika sa'koj- 
ikuyex majte.] — Texhtu'. 


Vich'otil tu u Jesuus aas 
ab'il aq'on u tijle'm 

27 Unchee' ech motx q'aav- 
opon tu Jerusaleen. Utz tuul 
nichipaal u Jesuus tu viq'analil 
u totztioxh, opon q'u q'esal 
oksan yol vatz Tioxh k'atza. A' 
imol q'u aa txumb'al ti' u o'tla 
mantaar utz, tuch' q'u q'esal 
q'atol tzii. 

28 Utz motx tal tu u Jesuus 
ech tza': —¿Kam iijle'm na'an 
q'u kam tza'? Utz ¿ab'il vetaq'on 
iijle'm ti! ib'anaxe'?— Texh te. 

29 Tzaq'b'el tu u Jesuus ech 
tza!: —Atil ma'l kam savab'i sete 


b 12.1 Choktaj u Isaias 5.1-8. 

majte. Tzaq'b'etajin, ech saval 
sete kam vijle'm nunb'an q'u 
kam tzi'. 30 ¿U Tioxh tzik oksan 
u Xhan ti' ib'anax vautiismo? ¿Oj 
aanima ko'n oksan? Tzaq'b'etaj- 
in.— Texh te. 

31 Ech motx tek tal sivatzaj 
ech tza!': — «Tioxh chajon.» oj 
chajo": «¿Kantu' ye't enima?» 
Chaj qe atzi'. 32 Utz oj: «Aanima 
ko'n.» saqale'; ye'k silane'.— 
Texhtu'. Tan nichmotxixo'va q'u 
tenam. Tan kajay nichniman aas 
nojchit alol tetz yolb'al Tioxh u 
Xhan. 33 Ech motx itzaq'b'e u 
Jesuus, ech tza': —Ye' qootzaj.— 
Texh te. 

Ech tzaq'b'el tu u Jesuus ech 
tza!: —Yit! sa'kojval sete majte 
kam vijle'm aas nunb'an q'u kam 
tza!.— Texh te. 

Q'u ye'xtxojla chaj k'amol 

1 Uncheel ech zeit tal u 

1 2 Jesuus ech tza', ik'am ti! 
kam: —Aatz ma'l u vinaj, ichik 
untanul iuuva. Utz ipe'i ti'. Ik'ot 
ma'l pach'b'al tetz uuva tuul. Ech 
inuk' ma'l t'ankin xeeb' tetz u 
chikob'e'm. Ech tek taq'tuka k'am 
tunjolol k'amol. Utz b'en tzian. P 
2 Utz aatz opon u tiempo tetz 
iq'anb'eb'al u uuva, ichaj opon 
ma'l u taq'onom xe' q'u k'amol ti' 
ul tiq'ol untanul ivatz vichiko- 
b'e'm, aya' u k'amb'al. 3 Pek aatz 
q'u k'amol tzi', motx ko'n itxay u 
aq'onom va'l chajaxi, iq'osa. Utz 
niko'xh b'ioj k'asu'l ti'. 4 Ech 
ichaj paj chit b'en va't taq'onom 

u b'aal tx'ava! tzi'. Utz paq'ax 
ko'n sivan. Ak'onsal ivi'. Utz 
motx ko'n iyoq' k'asu'l. 5 Ichaj 
paj chit b'en va'te. Utz aatz va't 
va'l tzi', yatz'ax ku'en. Ech sib' 
tere'n ko'xh ichaj oponi. Pek atia 
q'osax ku'en. Utz atia yatz'axi. 

6 Ech tiya'teb'al teku'en, a! 
tek ichaj vik'aol u b'aal tx'ava', 
va'l tiira tii ti'. Utz tal u b'aal 
tx'ava' ech tza!: «Atil tek b'oj 
tatin vunk'aol siatz si'ane' atzi'.» 
Texhtu!. 

7 Pek aatz q'u k'amol tzi", 
motx tal sivatzaj ech Ga: «A! 
va'l so'okka tu vime'b'i'l vitat 
atzi'. Pek ¡kuyatz'taj, ech o' tek 
so'okka'o! tu q'u tetz!» Texhtu'. 
8 Ech motx itxaya, iyatz!'a utz; 
ik'on elu!l oi elu'l u chikob'e'm. 

9 Ech ¿kam tek b'oj silan u 
b'aal txlava! nenache'? Aatz 
si'ane! tan, su'uli utz, sisotzsa q'u 
k'amol. Ech sataq' u chikob'e'm 
tunjoltu aanima. 

10 Pek ¿yetz sik'lemal u 
Yolb'al Tioxh setaq'o va!l tz'ib'a- 
malka nital ech tza!?: 


«Aatz u Sivan va'l taq'ka elo'p 
q'u b'anol otzotz echil tzi', 
aal a! u Sivan va'l tiira 
ib'o'q'ol tetz xoob'al. 


U Kuch 12 


11 U kuB'aals Amlika vetb'anon 
u kam tzi' utz, techal 
sukuvatz.» Chia.—-“ 

Texh u Jesuus. 


12 Unchee' aatz tek q'u 
q'esala, motx el itxumb'al tuul 
aas ti' alaxku u yol tzi' aas 
k'amax ti' q'u k'amol. Si'chtek- 
itxay u Jesuus motx tala, pek 
ixo'va u mam tenam. Ech taq'ka 
u Jesuus utz, motx k'asu'l. 


Vichoktu txumb'al q'u fariseo 
ti' itxaypu u Jesuus 


13 Unchee' aatz tek i'ana, 
motx opon unjolol fariseo k'atz u 
Jesuus tuch' unjolol q'u'l oknaj 
ti' u Herodes. A'ich isa' si'chitxay 
u Jesuus ti! ma'j yol satale!. 

14 Ech motx tal te tza!: 
—Chusul, qootzajle aas axh ma'l 
vinaj inujul naale'. Yit' a! koj 
nib'enk'axh ti' q'u'l nital q'u 
aanima. Tan yit' a' koj nasaji 
kam tatin q'u aanima, pek tu chit 
inujul nichusunk'axh ti' u 
b'enchil xe' u Tioxh. Pek al qe 
¿b'a'n tzik aas nikuchoo ja'mel 
alkavaar tu u Cesar, oj ye'ka?— 
Texh te.d 

15 Ech aatz u Jesuus tan, 
yakich til vika'vatzil q'u vinaj 


*12.10-11 Choktaj u Salmos 118.22-23. 

412.14 Aatzich q'u kostuumbre, a'ich vixe'al vimantaar q'u Israeel. Utz 
nichtal ma'l q'ul imantaar tzi' aas ye'xtxoj sachool alkavaar tu puera ijlenal. 
Utz oj nichiqelax u mantaar tzi', nichixochax ti'. Ech a! u mantaar nichtitz'a 
q'u q'esala tzi' aas ich'oti tu u Jesuus, b'a'n tzik sachool u alkavaar tu u 
puera ijlenal Cesar. Utz oj satal u Jesuus aas ye'xtxoj sachool u alkavaar, 
sa'pajxochax tan, ye'xtxoj vatz u mantaar tetz q'u aa Roma oj ye'k sachool 


alkavaar. 

tzi! utz, tal te ech tza!: —¿Kam 
toke! aas vet sek'u'l nech'oti ok 
kam ve? Aq'taj ul ma'j puaj 
qab'i, savile'.— Texh te. 16 Ech 
aq'ax ma'l puaj te utz, tal ech 
tza!: —¿Ab'il etz vatzib'al va'l 
ato'k vatz u puaj tza' utz, ab'il 
etz u b'ii tz'ib'amal ok siatz 
majte?— Texhtu'. 

Utz motx tal ech tza': —Tetz u 
Cesar atzi', u ijlenal.— Texhtu'. 

17 Tzaq'b'el tu u Jesuus, tal 
ech tza': —Aq'taj tu u ijlenal 
Cesar kam ti' va'l nichoonk'ex te. 
Utz aq'taj tu u Tioxh ab'iste u tetz 
Tioxh.— Texh te. Ech motx tz'ejx 
ik'u'l ti' u yol va'l tal u Jesuus. 


Vichoktu txumb'al q'u saduceo 
ti' iyolpixsal u Jesuus tu yol 


18 Unchee' opon q'u saduceo 
k'atz u Jesuus q'u'l ye'xhkam ni- 
motxniman u q'aavtitz'pu q'u 
kamnaj. Utz motx ich'oti te ech 
tza': 19 —Chusul, aatz u Moisees, 
itz'ib'aka: «Oj sakam ma'j vinaj 
utz, sakaa tixoj ye'k initxa'a, 
sik'ulka tib' vitza'q' u kamnaj 
tuch' u tixoj. Ech sachee ich'exel.» 
Chia.€ 

20 Pek atich jujva'l q'u vinaj 
itza'q' tib'. Utz aatz i'an u b'axa, 
ik'ul tib' tuch' ixoj. Pek kam 
ku'en, ye'k initxa'a kaai. 21 Ech 
aatz vika'b', ik'ul tib' tuch' u ixoj. 
Pek kam ko'n paje', ye'k paj 
initxa'a kaai. Echat ko'xh i'an u 
toxva' majte. 22 Opon ko'xh 
tijujva', ye'k initxa'a motx kaai. 

Ech aatz ma'tich ikam jujva'l q'u 
vinaj tzi', kam u ixoj majte. 

23 Utz aatz tek tu u q'aavitz'pi- 
chil, ¿ab'il tek ivinaj u ixoj li'ana 
tzi'? Tan vetik'ul tib' tuch' jujva'l 
q'u vinaj.— Texh te. 

24 Tzaq'b'u tek u Jesuus utz, 
tala: —Junal yolpinajex. Tan ye! 
etootzaj u Yolb'al Tioxh tuch' vi- 
txumb'al. 25 Tan aatz lauch u 
q'aavitz'pichil xo'l q'u kamnaj, 
ye'kan k'uli'b' su'uchi. Tan ela 
tek q'u aanima tuch' q'ul iaanjel 
u Tioxh tu Amlika si'ane'. 

26 Pek aatz ti! u q'aavtitz'pu 
q'u kamnaj netale' tzi', ¿yetz 
sik'lemal setaq'o tu u u! va'l 
itz'ib'a u Moisees aas kani'ch 
viq!ilal b'anax tu u Tioxh k'atz u 
ch'i'x? Tan tal te ech tza': «In 
viTioxh u Abrahaam. In viTioxh 
u Isaac. Utz in viTioxh u 
Jacoob.» Texh te.f 27 Tan aatz u 
Tioxh, yit' ¡Tioxh koj kamnaj, 
pek iTioxh itz'lich. Ech tiira sib' 
yolpinajex.— Texh u Jesuus. 


U mantaar va'l tiira ib'o'q'ol 


28 Unchee' xaan opon ma'l 
q'u aa txumb'al tetz u o'tla 
mantaar k'atza. Tan tab'i tuch u 
yol tzi' utz, b'a'n itzaq'b'u u 
Jesuus tab'i. Ech ich'oti te ech 
tza!: —¿Ab'iste chit u q'esal 
mantaar vi' kajay q'u 
mantaar?— Texh te. 

29 Tzaq'b'el tu u Jesuus ech 
tza!: —Aatz u q'esal mantaar vil 
kajay q'u mantaar, aya! va!l nital 


€ 12.19 Choktaj u Deuteronoomio 25.5. 


$12.26 Choktaj u Eexodo 3.6. 

ech tza!: «Ab'itaj ex Israeel, aatz 
u Tioxh u kuB'aal, ma'l ku'en. 
30 Utz tz'ej avaanima ti' 
vaTioxh, uch! avaanxelal, uch! 
atxumb'al utz, tuch' ayak'il.» 
Chia. Tan a! u q'esal mantaar. £ 
31 Aatz u ka'b', ela ko'n tuch'. 
Nital ech tza!: «Tiilaxh ti! kajay 
aanima k'uxh kam ko'xh 
aanimail echat ko'xhtu' a! na'an 
sai'.» Chia. Ech ye'k va't mantaar 
paalchu koj vatz q'u'l tzi'.— 
Tech u Jesuus.? 

32 Unchee' tzaq'b'u tek u aa 
txumb'al tetz u o'tla mantaar, tal 
ech tza!: —B'a'n va'l naale' 
chusul. A! inujul va'l naale' tzi', 
aas ma'l ko'n Tioxh. Utz ye'k va't 
ti'. 33 A! inujul majte va'l naale' 
aas sakutz'ej qaanima ti! u Tioxh 
tuch' kutxumb'al, tuch' qaanxelal 
tuch' kuyak'il. Utz a! inujul aas 
sakub'an tii'o' ti' kajay aanima 
echa! nikub'an qi'. Techal vatz 
jank'al q'u tx'olo'm tuch' q'u oya 
nitok vatz Tioxh.— Texhtu'. 

34 Unchee' aatz u Jesuus, tila 
aas tzak'umal itzaq'b'u u vinaj 
tzi'. Tal tek te ech tza': —Yit' 
tzian koj axh k'atz viQ'esalail u 
Tioxh.— Texh te. Ech ye'xhab'il 
ko'xh va'toj tx'akon ich'otil kam 
te. 


U tijle'm ma'l vitu'xh ixalam 
u Daviid 


35 Unchee' aatz nichichusun u 
Jesuus tu viq'analil u totztioxh, 


U Kuxh 12 


tal ech tza': —¿Kan chaj tok nital 
q'u aa txumb'al tetz u o'tla 
mantaar aas, itu'xh ixalam 
Daviid ko'n viTxaaom u Tioxh 
nitale'? 36 Tan u Tioxhla 
Espiiritu yolon titzi' u Daviid aas 
taltu ech tza!: 


«Aatz u Tioxh, tal tu vunB'aal 
ech tza': K'ujach tunseb'al 
tan, sa'nalvaq'ka q'ul 
akoontra satzeq'leb'al. 
Chia.» 

Tech u Daviid.! 


37 Anat ko'xh u Daviid alon 
aas “unB'aal”, chu ti' viTxaaom u 
Tioxh. Ech ¿kam toke' oj itu'xh 
ixalam ku'en?— Texhtu'. 

Ech mam tenam aya'l ik'u'l 
nichab'in. 


Vitz'ejtu yol u Jesuus ti' 
q'u aa uq'ayb'al 

38 Nichpajtal u Jesuus tu 
vichusun ech tza': —B'antaj 
kuenta etib' ti' q'u aa txumb'al 
tetz u o'tla mantaar. Tan vatz 
ik'u'l paalchil uch! chelkin 
oksa'm. Utz a' chit isa' sa'alax 
ichajlichil tu k'ayib'al. 39 Utz a' 
chit nichok q'u b'axa chaj k'ujle- 
b'al tu q'u atib'al chusb'al tetz u 
o'tla mantaar. Utz a' chit niku'k 
tu q'u b'axa k'ujleb'al til ni'uchku 
tx'a'om tu nimla q'ii. 40 Nimotx- 
isub' tzaj txakay ixoj ti' q'u tetz. 
Vet chit sik'u'l ni'ane'. Nimuj q'ul 


£ 12.30 Choktaj u Deuteronoomio 6.4-5. 


h 12.31 Choktaj u Leviitico 19.18. 
i 12.36 Choktaj u Salmos 110.1. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Kuxh 12, 13 


ib'anone' nimotxtale'. Tan sib' 
chit tuul q'ul iq'ilat sik'let Tioxh. 
Pek sib' u choob'al paav sa'alax 
iku! ti' tu q'ul ipaav ni'ane'.— 
Texh u Jesuus. / 


U taq'tu ikutxu ma'l u txakay ixoj 


41 Unchee' ex k'uje'oj u 
Jesuus k'atz u kaaxha, u 
molb'al kutxu tu viq'analil u 
totztioxh. Utz nichisaji q'u 
aanima q'u'l nichentaq' ko'p 
puaj tu kaaxha. Utz sib' tx'iiol 
iq'ii mam puaj nichentaq' ko'p. 
42 Utz opon ma'l u txakay ixoj 
tiira me'b'i'lich tetz. Utz ex Goal 
ko'p ka'va'l puaj tiira ch'oo 
tuul. 

43 Ech aatz u Jesuus, isik'le 
q'ul ichusulib' utz, tal te ech tza!: 
—Ni'xhtek'val sete, sib'al puaj 
vettaq' ko'p u txakay ixoj tzi', 
k'uxh me'b'i'l tetz vi! tere'n q'u'l 
vetmotxtaq' ko'p tetz tu u 
kaaxha tzi'. 44 Tan kajay q'u!l 
vetmotxtaq' ikutxu, ta'xh vet- 
motxtaq'a q'u chan ipuaj. Pek 
ech koj u txakay ixoj tzi', k'uxh 
me'b'i'l tetz tan, nojchit a! vet- 
imoxsaka jank'al vatz tetz 
atile.— Texh u Jesuus. 


U taltu u Jesuus aas 
sa'nalku' u totztioxh 


1 Unchee' aatz elu'l u 
1 Jesuus tu vig'analil u 
totztioxh, alax te tu ma'l q'ul 
ichusulib' ech tza': —Chusul, saji 

ile'. ¡A'xh b'oj q'u sivan oknaj 
atzi'! Utz ¡a'xh bot ich'ii q'u 
otzotz atzi'!— Texh ti! u 
totztioxh. 

2 Alax te tu u Jesuus ech tza!: 
—¿Ni tzik etil q'u mamaj otzotz 
tzi'? Sa'nali'ane' aas niko'xh 
va'toj sivan sakaa tib'a imol. Ye' 
koj sab'ajax el.— Texhtu'. 


Q'u tza'l su'uch 
tu u vatz amlika tx'ava' 


3 Unchee' motx tek b'en vi' u 
muunte va'l Olivo, tinujul iatz u 
totztioxh. Utz ch'uxhe' u Jesuus 
tzi'. Ech motx ch'otil te tu u Lu, 
u Jacobo, u Xhan, tuch' u Lixh 
aas ijunalich tuch'. Tal te ech 
tza!: 4 —Al qe ¿jatu su'uch u 
kam ti! u totztioxh naale' tzi'? 
Utz ¿kam xheenya sa'atini aas 
laxe'ti?— Texh te. 

5 Tzaq'b'u u Jesuus utz, xe't 
tek tal te ech tza!: —Letila tan, 
ab'ilich ko'xh sub'unex. 6 Tan 
sib'al ko'xh su'uli, sik'am ti' 
vunb'ii. Utz satal ech tza!: «In 
viTxaaom u Tioxh.» Chaj. Utz 
sib'al aanima sisub'e'. 7 Pek aatz 
letab'i aas va'l texh tuch ch'a'o 
utz, setab'i iyolax ch'a'o, xo'vich- 
ko'xhex. Tan ministeer chit 
su'uch q'u kam ech Gi. Log! yit' 
a! koj u motxeb'al q'ii saj. 8 Tan 
sa'nalmotxi'an ch'a!o q'u mamaj 
tenam tib'ilaj. Utz si'an ch'a'o 
q'u q'esal mamaj tenam tib'ilaj. 
Til chaj ko'xh sapaalku mamaj 


112.40 Aatzich q'u q'esala tu u totztioxh, ni'xhichiya'lu q'u aanima ti! 
taq'ax u kutxu. K'uxh tiira me'b'i'l tetz, nichiya'lu tzaj txakay ixoj majte. 


Ech nichtekik'ayi q'u tatib'al taq'o. 

kab'naano. Sa'atin va!y. Sauch 
mamaj txab'kin. Loq' aatz kajay 
q'u kam GU, ixe'teb'al ko'n u 
motxeb'al oi saj. Echa! ixe't 
ma'l mam k'axk'!o va'l si'ane!. 

9 Pek kuenta'ex sejununil. 
Tan sa'naliq'olb'enex vatz q'u 
q'atb'al tzii. Utz sa'naltz'u'mal- 
ex tu q'u atib'al chusb'al tetz u 
o'tla mantaar. Saiq'olb'enex 
vatz gobernadoor, vatz ijlenal. 
Loq' vi' ku'en. Ech setal u 
yolb'al Tioxh te. 10 Tan 
ministeer aas b'axa sapaxsalka 
el itziiul u b'a'nla chusb'al ti' u 
chitpichil tu paav tu kajay q'u 
tenam. 11 Aatz liq'olb'enex utz, 
lo'oksalex tiq'ab' q'u q'atb'al 
tzii, ela'oki'ch ko'xh etaanima 
ti' aas kani'ch etzaq'b'e'. Etitz'a- 
chi. Pek a! letala kam va'l 
lo'oksal sek'u!l tu u mu'k'ul tzi'. 
Tan ex koj va'l sayolonex, pek 
u Tioxhla Espiiritu sayolon 
tetzi'. 12 Toj nal i'ane', sixoch 
je! tib' aanima. K'uxh itza'g! tib' 
satal ikame'. Utz ech si'an u tat 
majte, sixoch vik'aol. Utz aatz 
q'u k'aol me'ala, salakpu k'atz 
q'ul itxutx ib'aal utz, siyatz!e'. 
13 Utz sa'nalixvalex tu kajay 
aanima, vi! ku'en. Pek ab'iste 
va'l sa'xhtx'akon q'u kam Gi 
utz, tii ato'k vil, a! va'l so'opon 
tu b'enq'ii b'ensaj. 

14 Utz aatz letila aas sa'aq'lu 
u txaa'la kam, u telab'al q'ii, tu 
u atib'al va'l vg a! koj sa'atin- 
ka, oojojb'enex tulaj muunte 
ab'il ex atilex tikuenta Judea. 


U Kuch 13 


Tan a! va!l tal u Danieel, u alol 
tetz u yolb'al Tioxh. Ab'il ni- 
sik'len u kam tza', paaloj itxum- 
bal tuul.k 15 Utz ab'il atil je'op 
vi! atib'al, ku'ichtere'nop to'- 
otzotz ti! paal tiq'ol mai kam. 
16 Utz ab'il aye'n ja'jtze', q'aav- 
i'chtere'nul ti! ul tiq'ol ichake't. 
17 Pek tiira tilayol saya'k q'u 
ixoj silan tu q'u q'ii tzi', q'u'l 
atil tu tiichajla yaab'il, tuch' 
q'u'l nich'u'n titz'in. 18 Ech- 
ixe'at q'ilataj sik'letaj Tioxh ech 
yit! titiempoil koj txunche'v 
li'an tu vetelab'al b'en. 19 Tan 
aatz tu q'u q'ii tzi', mam 
k'axk'o va'l sa'atini. Ye'saj tuch 
unpajoj, jatva'x tiempo ichee u 
vatz amlika tx'ava' ulyu ko'xh 
tza' tuul. Utz yit' sa'kojuch 
va'te. 20 Utz oj ye'k sik'ol u 
tiempo u Tioxh tetz u k'axk'o, 
ab'il koj va'toj sitxaaka tib'. Pek 
iq'aq'al ko'n q'u aanima q'u'l 
itxaaom Tioxh k'uxh sak'olax u 
tiempo. 

21 Ech toke' oj ab'il la'alon 
sete ech tza!: «Sajitaj etile', atil 
viTxaaom u Tioxh tza'.» Chaj. 
Enimachi. Utz oj: «Sajitaj, atil 
tzi'.» Chaj majte. Enimachi. 

22 Tan sa'nalmotxchee b'en- 
sanib' itxaaom Tioxh uch! b'en- 
sanib' alol tetz u yolb'al Tioxh. 
Utz sik'uch xheenya tuch! 
txaichil. Sub'u'm si'an tuch'. Utz 
b'a'n li'ana, antu lisub' q'u nojla 
itxaaom u Tioxh. 23 Pek kuenta'- 
ex tan, vetvalluka el sete b'axa 
kajayil. 


k 13.14 Choktaj u Danieel 9.27; 11.31; 12.11. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Kuxh 13, 14 


U q'aavtuleb'al u Jesuus 


24 Pek aatz li'an tu q'u q'ii tzi! 
aas ma't ipaal u mam k'axk'o, 
saok aq'b'al vatz u q'ii. Utz 
ye'kan satxijtxun u ich'. 

25 Sachajpu q'u tx'umi'l tu 
amlika. Utz sayikun kajay q'u 
kam atil tu amlika. 26 Ech sailax 
tul tu sutz' u K'aola va'l b'ennaj 
ko'n aanima. Toxhq'eb'al tul tu u 
mamn tijle'm tuch' tu vipaq'un 
si'ane'. 27 Ech sichaj k'asu'l q'ul 
iaanjel utz, simol q'ul itxaaom u 
Tioxh tu kaa tanul vikuentail u 
vatz amlika tx'ava'. K'uxh til 
chaj ko'xh atilku tiju'aj.! 

28 Pek atoj b'enku sete u 
k'amich yol ti' u viikuxh tza'. 
Tan aatz nicha'xb'u viq'ab' u 
viikuxh, nitelu'l talaj ixaj utz, 
etootzaj teku'en aas ninajab' u 
saq'i.™ 29 Echat ko'xh ex majte, 
aatz letil kajay q'u kam tzi', 
etootzajitaj aas tiira najab'yu ul 
u tuleb'al viTxaaom u Tioxh va'l 
b'ennaj ko'n aanima. 30 Tan 
ni'xhtek'val sete, ye'sajen ko'xh 
isotz q'u aanima itz'lel tu tiempo 
tzi', tuul su'uch kajay q'u kam 
tzi'. 31 Sako'npaal u vatz amlika 
tx'ava! tza', pek aatz vunyolb'al 
tan, jatu koj sapaali. 

32 Pek ech koj u q'ii tuch'u 
oora tan, ab'il koj ootzajin tetz. 
Niko'xh q'u aanjel ootzajin tetz 
q'u'l atil tu Amlika. Utz niko'xh 

viK'aol u Tioxh. Pek ta'xh 
ootzajin tetz vunTat. 33 Pek 
iltaj, nachnoj etatine'. Utz 
q'ilataj sik'letaj Tioxh tan, ye! 
etootzaj kam tuul su'uli. 

34 Tan ech si'ane' va'l ni'an 
ma'l u vinaj aas b'en tzian. 
Taq'ka q'u tetz tiq'ab' q'u 
taq'onom utz, taq'ka tijle'm q'u 
taq'onom. Talka taq'on sijununil. 
Utz tii talka tu u xeen okeb'alop 
aas liistaoj ko'xhtu'. 35 Ech toke' 
tiira liistaojko'xhex tan, ye' 
etootzaj jatu su'ul u b'aal otzotz. 
Matz sotzsaj, oj nik'a aq'b'al. 
Matz tu toq' t'el, oj k'asu'l saj. 
36 Tan b'a'n li'ana ye'k talche' 
lu'uli. Ech yit' vatchelkojex 
lu'uli. 37 Utz kam va'l nival sete 
tza!, sekajayil nivalva aas 
nachnoj etatine'.— Texhtu!. 


U titz'at q'u aa uq'ayb'al 
kani'ch itxaypu u Jesuus si'ane' 


1 4 1 Unchee'! ka!va'tich 


ko'n q'ii topon q'u nimla 
q'ii, ti' u Elchil Vatz Kamchil Tu 
Egipto tuch' u Tx'a'b'al Kaxhlaan 
Tx'ix Ye'k Itx'amil, nichmotx- 
ichok onkonla txumb'al q'u 
q'esal uq'ayb'al, ti' kani'ch 
itxaytu u Jesuus, ech siyatz'e'. A! 
nichb'anon u kam, q'u oksan yol 
vatz Tioxh, tuch' q'u aa txumb'al 
tetz u o'tla mantaar. 2 Loq' nich- 
motxtal ech tza': —Yit' tu koj u 
nimla q'ii sakub'an te, ech ye'k 


113.25-27 Choktaj Q'u Kam Ib'axab'sa Ik'uchax U Tioxh (Apocalipsis) 


6.12-14; 8.12; 14.14-20; 19.11-16. 


m 13.28 Aatz u saq'i vatz q'u Israeel, a! toke' aas a! u chokb'al tetz vivatz 
q'u chikob'e'm; u q'anb'eb'al tetz ivatz q'u chikob'e'm niyolonka. 

txab'kin li'an q'u tenam.— 
Texhtu!. 


U toksal tx'umgq'ixsab'al 
ti' u Jesuus 


3 Unchee' atich u Jesuus tu 
Betaania tu otzotz xe! u Xhim, 
va'l ch'a'k'i'ich. Atich ok vatz 
meexha, tuul opon ma'l u ixoj 
iq'omich ma'l tal b'a'nla tz'aj 
taq'o, atich tx'umq'ixsab'al tuul. 
Tiira b'a'nla nardo, sib' ija'mel. 
Ech iq'ipe'l itzi' u tal tz'aj utz, 
tag! je! u tx'umq'ixsab'al tivi' u 
Jesuus. 

4 Ech motx lakp ivi' unjolol ti' 
utz, tal tu taanima ech tza!: 
—¿Kantu' atzi' aas ma'ko'xh- 
ib'uchle'l u tx'umq'ixsab'al tzi'? 
5 Aal b'a'n vetkojik'ayi. Utz 
sa'aq'ax vija'mel tu q'u me'b'a'. 
Tan maas 300 ja'mel q'ii aq'on 
se'enku koj atzi'.— Texhtu'. Ech 
va'lich motx teesat iq'ii u ixoj ti' 
va'l i'ana. 

6 Pek tal u Jesuus ech tza': 
—Kam esa! te. Kantu! niko'xh- 
ekalab'tziiu tan, ma!l b'a'nil 
veti'lanlu ve atzi'. 7 Aatz q'u 
me'b'a' netale' tzi', b'enamen 
ko'xh atil texo!l atzi'. Utz leb'an 
u b'a'nil te jatu. Pek aatz in 
tan, b'enamen koj sa'atinin 
texo!l. 8 Tan aatz u ixoj tzi', 
veti'anla' jank'al vatz ipuunto. 
Vetib'axab'sa el itx'umq'ixsal 
vunchi!'l tza' ti' u mujb'al vetz 
aas lakamin. 9 Utz ni'xhtek'val 
sete, til chit sapaxsalik itziiul u 
b'a'nla chusb'al tu u vatz 
amlika tx!ava! tza!, sayolax 
k'asu!l va'l veti'an u ixoj tzi'; 


U Kuxh 14 


nachb'al taanima.— Texh u 
Jesuus. 


U tala'tzi'it tib' u Judas 
ti' ik'uchax u Jesuus 
tu q'u txayol tetz 


10 Unchee' aatz u Judas aa 
Cariote va'l atich ok xo'l kab'laal 
q'u chusulib', b'en xe' q'u q'esal 
oksan yol vatz Tioxh ti' toksal u 
Jesuus tiq'ab'. 11 Ech motx chit 
txuq'txun q'u q'esal oksan yol 
vatz Tioxh aas tab'ita'. Utz ta- 
la'tzi'i tek ipuaj u Judas ti' va'l 
si'ane'. Ech aatz u Judas tan, 
nichteki'an ti' kani'ch toksal u 
Jesuus tiq'ab' si'chi'ane'. 


Vinimat u kostuumbre 
u Jesuus tuch' q'ul ichusulib' 
ti' u nimla q'ii 

12 Unchee' aatz i'an tu u 
b'axa q'ii tetz u nimla q'ii, aya' u 
Tx'a'b'al Kaxhlaan Tx'ix Ye'k 
Itx'amil, tal q'u chusulib' tu u 
Jesuus ech tza': —¿Til asa' saku- 
b'anvu tuch u echb'ub'al tetz 
ku'eb'al q'ii? Ech saqechb'u va'l 
ninalchittechb'ul tu u nimla 
q'ii.— Texh te. Tan a' u q'ii va'l 
niyatz'vu q'u karne'l q'u Israeel 
va'l satechb'u ku'q'ii ti' u Elchil 
Vatz Kamchil Tu Egipto. 

13 Ech aatz u Jesuus, ichaj 
b'en ka'va'l q'ul ichusulib' utz, 
tal b'en te ech tza': —B'enojex tu 
tenam utz, letila tan, lo'ok ma'l u 
vinaj teb'ey iq'omal ma'l txe'n a' 
taq'o. Utz laxamb'ub'enex ti'. 

14 Utz til va'l lo'okku u vinaj 
tzi', leq'ila u b'aal otzotz. Letal te 
ech tza!: «Nital u chusul: 

¿Ke'ch u atib'al va'l savechb'uv 
u echb'ub'al tuch' q'ul unchusul- 
ib! va'l nitechb'ul tu u nimla 
q'ii? Chia.» Chajex te. 15 Ech 
Dkiuch ma'l u nimla tuul otzotz 
sete tika' chupul, b'anel tek 
tuche'. Utz ech ch'iansataj qech- 
b'ub'al tzi'.— Texh te. 

16 Ech b'en q'u chusulib' tu u 
tenam. Utz til u atib'al ech chitu' 
va'l tal u Jesuus te. Ech ib'antu 
tuch u echb'ub'al tzi' va'l ni- 
techb'ul tu u nimla oi. 

17 Aatz tek sotzsaj, opon u 
Jesuus tuch' kab'laal q'ul 
ichusulib'. 18 Utz tuul atich 
vatz meexha, nichmotxitx'a!ne!, 
tal u Jesuus ech tza!: 
—Ni'xhtek'val sete aas ma'l sete 
netx'a'n sunk'atza cheel tza', 
so'oksanin tiq'ab' q'u txayol 
vetz.— Texhtu'. 

19 Ech xe't itxumun q'u 
chusulib'. Utz junun ich'oti tu u 
Jesuus ech tza': —¿Yit' tzik in?— 
Chu te. 

20 Ech tal u Jesuus ech tza!: 
—Ma'l sete ex unchusulib' Gi. 
aya' va'l ela nunchaaon tuch' tu 
puraato.” 21 Tan aatz u K'aola 
va'l b'ennaj ko'n aanima, 
sakami. Utz nojchit a' nipaalku 
tu q'u kam q'u'l tz'ib'amalka ti' 
tu u Yolb'al Tioxh. Pek tilayol 
saya'k u vinaj, va'l so'oksan 
tiq'ab' q'u txayol. Aal tek b'a'n 
atzi' ye't koj itz'pi.— Texhtu'. 


n 14.20 Choktaj u Salmos 41.9. 

22 Ech tuul ko'xh nichmotx- 
techb'une', itxay u kaxhlaan tx'ix 
u Jesuus utz, ijaj b'a'nil ti'. Ipixh 
tuul utz, taq' tu q'u chusulib!. 
Utz tal ech tza': —Ti'extaj. A' 
vunchi'l atzi'.— Texhtu'. 

23 Ech paj itxay u uk'ab'al. 
Utz taq' tu q'ul ichusulib' aas 
ma'tich ik'amab'et Tioxh ti'. Ech 
motx tuk'a tetz tuul sikajayil. 

24 Tal u Jesuus te ech tza!: —A! 
vunkajal atzi' va'l nitel ti' u ak! 
nuk'u'm va'l tetz kuyb'al ipaav 
sib'al aanima. 25 Utz ni'xhtek'- 
val sete aas ye'xhjatu ve't 
savuk'a u ta'l ivatz uuva tza'. 
Pek analen savuk'a u ak' ta'l 
uuva tu ma'l u q'ii tu viQ'esalail 
u Tioxh.— Texhtu'. 


U taltu u Jesuus aas 
saka'tziiun u Lu' ti' 


26 Ech ta'xh veet ib'itzat u 
b'itzal, motx b'en vi' u muunte 
va'l Olivo.” 27 Utz tal u Jesuus 
tu q'u chusulib' ech tza': 
—Kajay ex samotxsotz ek'u'l vi! 
tu aq'b'al cheel. Tan tz'ib'amal- 
ka ech tza': 


«Sayatz!ax u xeen karne'l utz, 
sa'texhmotxpalun q'u 
karne'l.» Chia. P 


28 Pek loq' aatz ma't q'aav 
vitz'pe', sab'axab'b'enin sevatz 
tu Galilea.— Texh te. 


° 14.26 Aatz u b'itzal ib'itza tzi', aya' u Salmos 108—113. Tan kostuumbre 
chit xo'l q'u Israeel ech ni'an tzi' tu u nimla q'ii. 


P 14.27 Choktaj u Zacarias 13.7. 

29 Ech alax te tu u Lu! ech 
tza!: —K'uxh kajay samotxsotz 
ik'u'l sait, aatz in tan, jatu koj 
sasotz unk'u'l sai!.— Texh te. 

30 Tzaq'b'el tu u Jesuus ech 
tza!: —Ni'xhtek'val see, aatz 
ye'saj toq! ka'pajul u b'aal del tu 
u aq'b'al cheel, ox pajul ma't 
aalta' aas yootzajin.— Texh te. 

31 Pek aatz u Lu', ta'xh 
txumel taq'o nichtal ech Ga: 

— ¡A'tzii sunq'i'e' Kusch sakamin 
sai'! ¡Jatu koj savelab'eka'axh!— 
Texh te. Echat chit motx tal q'u 
chusulib' sikajayil. 


Viq'ilat sik'let Tioxh u Jesuus ti' 
ye'k sapaal tu u il tza'l 


32 Unchee' motx opon tu u 
chikonb'al Getsemanii. Utz tal u 
Jesuus tu q'ul ichusulib' ech tza!: 
—K'uje'ojka'ex tza!, ta'n tuul 
sunq'ila sik'le Tioxh.— Tesch te. 
33 Ech tiq'ot b'en u Lu! ti'. Antu 
u Jacobo tuch' u Xhan. Utz xe't 
tul ma'l mam txumun tu 
taanima. Tiira oks il. 34 Ech tal 
tek u Jesuus te ech tza!: 
—;¡Techal itxumun vaanxelal! 
¡Sa'texhkamin taq'o nunnache! 
Pek kaaojka'ex tza' utz, itz'loj- 
ex.— Texh te. 

35 Ech xaan b'en b'iil. Peche' 
ku! vatz tx'ava!. Utz iq'ila sik'le 
Tioxh. Utz ijaja aas yetz si'ch- 
veeti ye'k sapaal tu u mam il 
tza!l va'l sapaalka. 36 Tal ech 
tza!: —Tateey, kajay kam niveet 
saatz. Pek ¡eesa'in tu u mam il 
tza'l! Loq' a! satan vatxumbD'al; 
yit' a! koj sapaal u vetz.— 
Texhtu!. 

37 Ech ul Katz q'ul ichusulib'. 
Utz tila jolol ko'n vatchiche. Utz 
tal tu u Lu! ech tza!, va'l Xhim 
ib'ii majte: —¿Xhim, vata'm ko'n 
na'an tzik? ¿Ye'xh aq'i' itz'e'chil 
ma'j oora tzik? 38 Itz'lojex. Utz 
q'ilataj sik'letaj Tioxh, ech ye'k 
saku'ex tu paav. Tan aatz u 
aanxelal, nojchit vatz ik'u'l 
iq'ilal sik'lel Tioxh; pek aatz u 
chi'l tan, yi'sa'.— Texhtu". 

39 Ech b'en paje', ex iq'ila 
sik'le Tioxh. Anko'xh tal q'u yol 
q'u'l tal b'axa. 40 Ech q!aavu!l 
utz, tila vatchich ko'n paj q'ul 
ichusulib'. Tan axhib'i tiira 
techalich motx ikam tu vata'm. 
Ech ye! nichmotxikan tel tuul. 

41 Titoxpaj tek iq'aavu'l u 
Jesuus, tal tu q'ul ichusulib' ech 
tza!: —¿Anko'xh vatchelex utz, 
ilannajko'nex tzik? Veti'anla!. 
Oponyu u oora aas so'oksal u 
K'aola va'l b'ennaj ko'n aanima 
tiq'ab' q'u aa paav. 42 Pek 
¡ilakpojex! Utz ¡ko'taj! Tan tul 
va'l salaq'onin tu q'u txayol.— 
Texhtu!. 


Vitxaypu u Jesuus 


43 Unchee' anko'xh nich- 
iyolon u Jesuus, tuul opon u 
Judas; aya! ma'l xo'l kab'laal q'u 
chusulib'. Sib'al aanima imol. 
Jolol iq'omal ich'ich' tuch' (Gel. 
Ichaj q'u q'esal oksan yol vatz 
Tioxh, tuch' q'u aa txumb'al tetz 
u o'tla mantaar utz, tuch' q'u 
q'esal q'atol tzii. 44 Ech aatz u 
Judas, va'l aq'on u Jesuus tu q'u 
txayol tan, ma'tich talta' kam u 
xheenya si'an ti' ik'uchle'. Tal 

ech tza!: —Ab'iste va'l lun- 
tz'utz'a, letxaya tan, a' i. Utz 
letiq'o b'en. B'oono ixeel 
leb'ana.— Texhtu'. 

45 Ech opon u Judas k'atz u 
Jesuus, tal te ech tza!: 
—Chusul.— Texh te. Ech 
itz'utz'a. 46 Ech yakich opon q'u 
aanima utz, itxay u Jesuus. 

47 Pek aatz ma'l tixo'l q'u'l 
atich tzi', ijuu ich'ich' utz, ech 
itzok'e'l ixichin ma'l u taq'onom 
q'u q'esal oksan yol vatz Tioxh. 

48 Ech tzaq'b'u u Jesuus tala: 
—Aya!l a! itxayax ma'j elq'om 
neb'an ve, iq'omal ech'ich' tuch' 
etze'. 49 Jun q'ii atich'in texo'l 
tu viq'analil u totztioxh. Nich- 
unchusune' utz, ye't etxayin. Pek 
loq' ech chit si'ane'. Tan a' 
nitzojpu u Yolb'al Tioxh tz'ib'a- 
malka.— Texhtu'. 

50 Ech kajay q'u chusulib' 
motx elab'enka. Motx tek ooji. 


Vitxaypu ma'l u xiak 
xamich ti' u Jesuus 


51 Utz antu txaypu ma'l u 
xiak xamich ti'. Liikin b'u'j ko'n 
atich ok ti'. 52 Pek aatz i'an u 
xiak tzi', itx'ol elchil. Ichajpuka 
u liikin b'u'j utz, t'u'lich teku'en 
aas b'eni.4 


Vitx'olax inujul u Jesuus 


53 Unchee! ech iq'ol b'en u 
Jesuus xe' u q'esal oksan yol vatz 
Tioxh. Utz imol tib' tere'n q'u 
oksan yol vatz Tioxh majte q'u'l 
atil tijle'm. Antu q'u aa txumb'al 

tetz u o'tla mantaar uch! q'u 
q'esal q'atol tzii. 54 Utz xamtich- 
ka u Lu' ti' u Jesuus tzian. 
Yakich oko'p vatz q'anal xe' u 
q'esal oksan yol vatz Tioxh. Utz 
k'uje' xo'l q'u xeen tetz vikuenta- 
il u totztioxh. Ilee tib' tzi! xamal. 
55 Ech aatz q'u q'esal oksan yol 
vatz Tioxh, tuch' kajay q'u 
q'esala, nichmotxichok ipaav aas 
kam ti! satxaypik u Jesuus. A! 
isa! sayatz'axi. Loq' ye! nich- 
motxtelo'p tuul. 56 Tan k'uxh 
sib'al txakb'a'n txub'a'l je! iyol ti' 
u Jesuus, ye! nichik'ul tib' q'ul 
iyol. 

57 Pek chee unjolte, itxakb'a! 
paj txub'a'l ti' u Jesuus ech tza!: 
58 —Aatz o!, vetmotxqab'i talta!: 
«Sunnil ku! vikuentail u totztioxh 
va'l b'ano'm ko'n aanima tzi'. 
Utz tu ko'n oxva'l q'ii sunb'anvu 
va'te, yit' ib'ano'm tere'n koj 
aanima.> Chia.— Texh ti'. 59 Pek 
niko'xh tu va'l tala tzi', nichkoj- 
ik'ul tib' q'ul iyol. 

60 Unchee' aatz tek u q'esal 
oksan yol vatz Tioxh, txake' tu 
xo'l utz, ich'oti tu u Jesuus ech 
tza': —¿Ye'xh natzaq'b'u b'oj ti' 
q'u kam nitalchu sai' tzi' tzik?— 
Texh te. 

61 Aatz u Jesuus tan, tiira ye' 
nichitzaq'b'e'. 

Ech alax paj te tu u q'esal 
oksan yol vatz Tioxh ech tza!: 
—¿Axh tzik viTxaaom u Techalla 
Tioxh, aya! vik'aol?— Texh te. 

62 Tal tek u Jesuus ech tza!: 
—n chitu'. Utz sa'naletil u 


4 14.52 Nitalche' aas a'ich u Kuxh u xiak va'l t'u'liche t'aspi Gi. 


El Nuevo Testamento en Ixil de San Juan Cotzal de Guatemala, 2da ed. 02010, Wycliffe Bible Translators, Inc. 


129 


K'aola va'l b'ennaj ko'n aanima 
k'ujlel tiseb'al u Tioxh tu u mam 
tijle'm. Utz setil tul tu sutz'.— 
Texhtu'.” 

63 Aatz tek u q'esal oksan 
yol vatz Tioxh, iq'ix je' toksa'm 
k'atza tu k'a'nal utz, tala: 
—iKam tere'n texhtiigo kusa!! 
64 ¡Matz etab'i viyoq'tu u 
Tioxh! Pek ¿kam setal ti'?— 
Texhtu!. 

Ech kajay q'u aanima alon 
ikame'. Kamchil tetz motx tala. 


65 Ech atia xe't tzub'an u Jesuus. 


Utz itx'ut iatz tu b'u'j. Ech nich- 
iq'ose'. Utz nichich'oti te ech 
tza': —¡Ala, ab'il vetq'oson- 
axh!— Chu te. Ech paq'ax ok 
ivatz tu q'u xeen tetz vikuentail 
u totztioxh majte. 


U teesat tib' u Lu' tuul 
aas tootzaj u Jesuus 


66 Unchee' aatz u Lu', atich 
ku'l tu q'anal, tuul opon ma'l vi- 
k'ulanal u q'esal oksan yol vatz 
Tioxh. 67 Utz nichilee tib' u Lu' 
tzi' xamal. Tii chit isaji utz, tal te 
ech tza': —Ant axh majte, atich'- 
ok'axh ti' u Jesuus aa 
Nazareet.— Texh te. 

68 Pek aatz u Lu! tan, teesa 
ko'n tib' tuul. Utz tala: —Ye' 
vootzaj ab'il naale'. Kam nab' 
ko'xh naal b'a.— Texhtu'. Ech 
elu'l tzi' u okeb'alop vatz q'anal, 
tuul oq' u b'aal t'el. 

69 Aatz u k'ulanal, ta'xh paj 
til u Lu', tal tu q'u aanima q'u'l 

atich tzi' ech tza': —Aatz va'l 
tzi', imol atzi'.— Texh ti'. 

70 Pek aatz u Lu' tan, teesa 
ko'n paj tib' tuul. Ech b'iil ko'xh 
tuul, aatz q'u aanima atich tzi', 
tal tu u Lu' ech tza': —Nojchit 
axh imol atzi' tan, axh aa 
Galilea. [Utz ela vayolon 
tuch!.]— Texh te. 

71 Ech aatz u Lu', xe't ko'n tal 
tzlejb'al yol. Va'lich toksat Tioxh 
tuul nichtal ech tza!: —Ye! 
vootzaj ab'il u vinaj netale' 
tzi'.— Texhtu'. 

72 Ech tuul oq' u b'aal del 
tika'paj. Utz ul tek q'ul iyol u 
Jesuus sik'u'l u Lu! va'l alax te 
ech tza!': —Aatz ye'sajen toq' 
ka'pajul u t'el, ox pajul ma't 
aalta! aas yootzajin.— Texhich 
te. Ech ul q'u yol sik'u'l u Lu! tzi' 
utz, itz'eje'l oq'el. 


U tiq'ol opon u Jesuus 
vatz u Pilato 
1 Unchee' tiira q'ala'm, 
1 5 motx imol tib' q'u 
q'esala xo'l q'u Israeel. Aya! q'u 
q'esal oksan yol vatz Tioxh, tuch! 
q'u aa txumb'al tetz u o'tla 
mantaar, tuch' q'u q'esal q'atol 
tzii. Ech qitzel ib'en u Jesuus 
i'ana. Ex taq' tiq'ab' u 
gobernadoor aa Roma va'l Pilato 
ib'ii. 
2 Ech aatz u Pilato, ich'oti tu 
u Jesuus ech tza!: —¿Axh tzik u 
tijlenal q'u Israeel tza!?— Texh 
te. 


r 14.62 Choktaj u Danieel 7.13; Q'u Kam Ib'axab'sa Ik'uchax U Tioxh 


(Apocalipsis) 1.7. 

Tzaq'b'el tu u Jesuus ech tza!: 
—Aya! va'l naale' tzi'.— Texhtu!. 
3 Va'lich motx ixochtu u Jesuus 
q'u q'esal oksan yol vatz Tioxh, 
ti' sib'al kam vatz u Pilato. 

4 Ech aatz u Pilato, ich'oti paj 
tu u Jesuus ech tza': —¿Kantu' 
ye' natzaq'b'e'? ¿Yetz niil tzik 
kam ko'n ti' nixochpik'axh?— 
Texh te. 

5 Pek aatz u Jesuus, niko'xh 
tzaq'b'u koj paje'. Ech nichtexh- 
isotz ik'u'l u Pilato taq'o. 


U talax ikam u Jesuus 


6 Pek aatz nichib'anax tu u 
nimla q'ii, jun ya'b' nichichajpul 
ma'l preexhu. Loq' q'u tenam 
nichjajon ab'iste visa' sachajpi. 
7 Ech atich ma'l u vinaj, 
Barrabaas ib'ii. Atich ku' tu 
preexhuil tuch' unjot imol tan, 
motx i'an ma'l txab'kin utz, motx 
yatz'oni. 8 Ech opon q'u tenam 
vatz u Pilato. Utz xe't motx ijaje' 
aas sachajpul ma'l preexhu echa' 
ninalib'anaxe'. 

9 Utz tzaq'b'el tu u Pilato ech 
tza': —¿A' tzik esa! a! sunchajpu 
u tijlenal q'u Israeel tzi'?— Texh 
ti' u Jesuus. 10 Tan tootzajich u 
Pilato, aas chi'ik'u'l nichmotxi'an 
q'u q'esal oksan yol vatz Tioxh 
ti', k'uxh tiq'o opon siatz. 11 Pek 
aatz q'u q'esal oksan yol vatz 
Tioxh, motx ichajtzi'i q'u tenam 
aas a' sijaj ichajpu u Barrabaas. 

12 Ech aatz u Pilato tan, tal 
paj ech tza': —¿Kam sunb'an tu 
va'l tijlenal q'u Israeel che'ex ti' 
tzi' unchee!?— Texhtu'. 

13 Ech motx qetun taltu ech 
tza': —iJe!oj vatz kurus!— 
Texhtu!. 

14 Tal paj u Pilato ech tza!: 
—¿Kam mam onkonil vetilana 
unchee'?— Texhtu'. 

Pek aal ko'n techal igetun 
motx i'ana. Motx ko'n paj tal ech 
tza!: —¡Je'oj vatz kurus!— 
Texhtu!. 

15 Ech aatz u Pilato, ipaasa 
chit ik'u'l q'u tenam. Ichajpu u 
Barrabaas. Utz tal tek itz'u'mal u 
Jesuus. Ech taq'tu tzii saje! vatz 
kurus. 

16 Ech aatz q'u sol tan, tiq'o 
b'en u Jesuus tu u vatz iq'analil 
u q'esal q'atb'al tzii. Utz ech 
imol Ob! kajay q'u sol atich tzi'. 
17 Utz motx toksa ma'l u b'a'nla 
liikin kaj oksa'm k'atza. Utz 
motx taq' je' ma'l ch'i'x koroona 
tivi!.5 18 Ech xe't motx taq' 
ichajlichil u Jesuus; loq' telab'al 
iq'ii nichi'ane'. Tal te ech tza!: 
—iTechal axh, axh tijlenal q'u 
Israeel!— Texh te. 19 Utz motx 
ipaq' tze' ivi'. Itzub'a ivatz. Utz 
peche' siatz. Atil tatin siatz tilon 
tu q'ul nichmotxi'ane'.? 

20 Unchee' aatz tek veet teesat 
iq'ii u Jesuus, motx teesa u kaj 
oksa'm k'atza utz, iq'aavixsa'ok 


515.17 Aatz u b'a'nla liikin kaj oksa'm nital tza', aya! u oksa'm echa! va'l 


nichtoksa q'u ijlenal. 


t 15.19 Aatz u tze' va'l ipaq' je' tivi' utz, anko'xhtu' va'l toksa tiq'ab' vatzil 
ib'aara. Utz aatz u b'aara a' nik'uch ma'j ijle'm. 

u toksa'm. Ech tiq'o elu!lti' u 
tenam. Taq'! je! vatz kurus. 


U taq'ax je! u Jesuus vatz kurus 


21 Utz ik'ul ma'l u vinaj, 
Xhim ib'ii aa Cirene; aalich tul 
ja'jtze'. Itat u Alejandro tuch' u 
Rufo. Utz ta'xh iya'lu ti' tiq'ol 
vikurus u Jesuus. 

22 Ech iq'ol b'en u Jesuus tu u 
tx'ava' Goolgota. Tatib'al b'ajil 
ivi' kamnaj, chu u tokeb'al. 

23 Utz aq'ax ta'l uuva te yuuel 
tuch' u k'ayla ta'l Gel mirra. Pek 
ye't ko'n isa! tuk'ale'." 24 Ech 
taq' je' u Jesuus vatz kurus. Utz 
i'an ma'l saach q'u sol ti' q'u 
toksa'm aas ab'il lasuertiin tala; 
kam satiq'o sijununil. 

25 A' chit a las 9 tetz q'ala'm 
aas motx taq' je' u Jesuus vatz 
kurus. 26 Ech motx itz'ib'a je! 
tivi' u kurus vipaav u Jesuus aas 
nichmotxtale!. “TIJLENAL Q'U 
ISRAEFL.” Chia. 27 Utz taq! je! 
ka'va't elq'om vatz kurus k'atza 
majte. Mail tiseb'al utz, va't 
timax. 28 [Ech itzojpu u yol va'l 
tz'ib'amalka nital ech tza': —A' 
okku xo'l q'u aa paav.— Chia.]” 

29 Ech nichipaal aanima vatz 
u Jesuus. Utz nichiyiku ivi'; 
nichiyoq'e'. Nichtal ech tza!: 
—Ee!, ¿axh tzik va'l sanilon ku! 
vikuentail u totztioxh utz, tu 
ko'n oxva!l q'ii so'olek'axh ti! 

q'aav inuk'axe' naale'? Qile' 
qab'i. 30 Ech ¡eesa iib' tu u tza!l 
sajunal tzi'! Ku'enul vatz u kurus 
tzi'.— Chu te. 

31 Echat ko'xh i'an q'u q'esal 
oksan yol vatz Tioxh tu u Jesuus 
majte. Nichteesa iq'ii. Utz nichtal 
sivatzaj tuch' q'u aa txumb'al 
tetz u o'tla mantaar ech tza!: 
—Teesa unjot aanima tu tza'l, 
pek ye! nitx'ol teesat tib'. 

32 Ku'ojul viTxaaom u Tioxh 
vatz kurus tzi' qab'i, u tijlenal 
q'u Israeel. ¡Ech sagile' utz, 
sakunima!— Texhtu'. Utz nich- 
motxiyoq'on q'u'l atich je! Katz 
u Jesuus vatz kurus majte. 

33 Ech aatz i'an chaq'aal q'ii, 
ok aq'b'al tu u vatz amlika 
tx'ava' kajayil. Anal eli i'an alas 
3 ku'q'ii. 34 Utz aatz i'an tu alas 
3 tzi', jank'al iyak'il u Jesuus 
qetun tal tu ech tza': —Eloi, Eloi, 
¿lama savaktani?— Texhtu'. Aatz 
u tokeb'al utz: —¡UnTioxh 
chi'in! ¡UnTioxh chi'in! ¿kantu' 
vetaaq'luka'in sunjunal?— 
Chia.” 

35 Ech aatz unjolol tu q'u'l 
atich naja'ch, ta'xh tab'i u yol, 
motx tal ech tza': —Matz etab'i; 
u Elias nisik'le.— Texh ti'. 

36 Ech aatz i'an ma'l q'u 
aanima tzi', jutzini; ex ijilu ma'l 
esponja tu minaagre. Iqitzo'k ti' 
ma'l tze'. Ech taq' ji'op titzi' u 


u 15.23 Aatz u ta'l uuva yuuel tuch' mirra, a! itxa'k nisichtixsa chi'l. A! va'l 
si'chtuk'a u Jesuus tu q'u yatz'ol. A' isa' ye'k sinach chi'om tu vije' vatz 


kurus. 
Y 15.28 Choktaj u Isaias 53.12. 


Y 15.34 Choktaj u Salmos 22.1; Isaias 53.4-5. 

Jesuus. Sitz'utz'e'l u minaagre ti! 
tala. Tuul nichtal ech tza!: 
—iKam esa! te! Saqile! qab'i satz- 
uleesaloj tu u Elias.— Texhtu'. 

37 Pek aatz u Jesuus tan, 
jank'al iyak'il qetuni utz, kami. 
38 Ech aatz u mam liikin b'u'j 
va'l jatxonnaj tetz tuul u totz- 
tioxh, tzilmi. Ka'va'l el tuul. Aal 
iku'l itzilme' i'ana. 39 Ech aatz 
u q'esal sol, txaklich vatz u 
Jesuus, tila aas ech iqetun u 
Jesuus tzi' el ik'u'l. Tal tek ech 
tza!: —Aatz u vinaj tzi', inojchit 
a! viK'aol u Tioxh atzi!!— 
Texhtu!. 

40 Atich unjolol ixoj tixo'l 
majte: u Li' aa Magdala, tuch' u 
Li' vinan u Jacobo u ch'ooala, 
tuch' vinan u Xhep utz, tuch' u 
Salomee. Nichko'xhmotxisajin 
k'asu'l tzian. 41 A! q'u ixoj 
nichiloch u Jesuus aas atich tu 
Galilea. Utz sib'al tere'n ixoj 
atich majte q'u'l xamich ti' u 
Jesuus, opon ti! tu Jerusaleen. 


Vimujax u Jesuus 


42 Unchee!' si'chtekxe't u 
ilanb'al oi. Nichxe'tisotz saj. A! 
chit nichib'anke'l tuch q'u 
aanima. 43 Aatz ma'l u jikomla 
vinaj, Xhep ib'ii aa Arimatea, 
b'eno'k xe' u Pilato. Utz ye'k 
ixo'val ijaj vichi'l u Jesuus te. 
Atich ok u Xhep xo'l q'u q'esal 
tenam. Antu nichch'ian u 
tuleb'al viQ'esalail u Tioxh 
majte. 44 Sotzel ik'u'l u Pilato 
aas tab'i ma'tich tel ik'u'l u 
Jesuus. Ech isik'le ul u q'esal 
sol, tab'i te nojchixh kamya. 


132 


Utz jank'alich ikame'. 45 Utz 
ech tal u q'esal sol tu u Pilato 
aas nojchit ma'tich ikam u 
Jesuus. Ech taq' tek vichi'l tu u 
Xhep. 46 Iloq' tek ma'l b'a'nla 
b'u'j u Xhep. Utz ex tiq'o ku'l 
vichi'l u Jesuus vatz kurus. 
Ib'ach ok tu u b'u'j. Utz ex 
toksa tu ma'l u mujb'al tu sivan 
vatz peepu b'anichnale. Utz 
toksaka va't sivan, jupib' itzi' u 
jul. 47 Aatz u Li' aa Magdala, 
tuch' u Li' vinan u Xhep, nich- 
isaji b'a'nil til va'l aq'likka 
vichi'l u Jesuus. 


U q'aavtitz'pu u Jesuus 
1 Unchee' ta'xh paal u 

1 6 ilanb'al q'ii, aatz u Li' 
aa Magdala, tuch' u Salomee, 
tuch' u Li' vinan u Jacobo, motx 
iloq' tx'umq'ixsab'al satoksa ti' 
vichi'l u Jesuus tuul tala. 2 Utz 
tiira ku'saj, anal nichitoop q'ii 
tu u b'axa q'ii tetz u xhemaana, 
motx b'en q'u ixoj tu u mujb'al 
tetz u Jesuus. 3 Utz nichmotxtal 
sivatzaj ech tza!: —¿Ab'il chaj 
b'oj laeesan u sivan, jupib' itzi' 
u mujb'al atzi'?— Texhtu'. 

4 Pek ta'xh motx oponi, a' 
tek tila aas ma'tich teesal u 
mam sivan tzi' u mujb'al. 

5 Yakich motx oko'p tuul. Utz 
a' tek til ma'l u xiak k'ujlich tu 
seb'al. Chelkin saj oksa'm atich 
ok taq'o. Utz yakich motx 
xo'voj. 6 Pek alax te tu u xiak 
ech tza': —Ye' ko'xh xo'vex. ¿A' 
tzik nechok u Jesuus aa 
Nazareet va'l aq'ax je' vatz 
kurus? Ye'kan tza'. iQ'aav itz'pi 

tika'paj! Sajitaj va'l aq'axkuka 
vichi!l etile'. 

7 Pek aatz cheel, b'enoj etal tu 
u Lut tuch! tu q'ul ichusulib', aas 
b'axab'yu b'en sevatz tu Galilea. 
Utz a! setilvu tzi', echa! va!l alel- 
nalka sete taq'o.— Texh te. 

8 Ech atiye'ka chit k'asu'l q'u 
ixoj tzi' u mujb'al tzi' tan, 
techalich motx it'unt'u'lan tu 
xo'val. Loq' ye'xhab'il ma'j e 
talva tan, techalich motx 
ixo!ve!. 


Vichee u Jesuus 
vatz u Li' aa Magdala 


9 [Aatz q'aav itz'pu u Jesuus 
q'ala'm, tu u b'axa q'ii tetz u 
xhemaana, a! chit b'axa ilon u Li! 
aa Magdala, va'l eesal jujva!l 
tioxhil tx'i'li'inaj k'atza tu u 
Jesuus. 10 Ech aatz u Li', ex tal u 
yol tu q'u'l xamb'u ti! u Jesuus. 
Tan va'lich motx itxumune! utz, 
nichmotxtoq'e'. 11 Ech k'uxh 
motx tab'i aas itz'lel u Jesuus 
utz, ma't tilax tu u Li', ye't ko'n 
motx inima. 


Vichee u Jesuus 
vatz ka'va'l q'ul ichusulib' 


12 Pek xamtich paj tuul ilax u 
Jesuus tu ka'va!l q'u chusulib'. A! 
chit atich ok ti! ma'l u b'ey ma't 
ja'jtze'. Loq' ijal tilone' aas chee 
siatz. 13 Ech motx paj q'aav q'u 
vinaj tzi!; ex tal tu tere!n q'ul 
imol. Pek ye't ko'n paj nimal 
majte. 


U Kuxh 16 


U taq'ax ichaj q'u chusulib' 
tu u Jesuus 


14 Unchee' tiya'teb'al teku'en, 
a' tek cheek vatz junlaal q'u 
chusulib'. A' chit k'ujlich ok vatz 
meexha. Utz yaal tu u Jesuus 
tan, ye't ko'n motx inima q'u'l 
ilon aas ma't q'aav titz!pe!. 

15 Ech aatz u Jesuus tan, tal 
te ech tza': —B'enojex tu u vatz 
amlika tx'ava' kajayil. Utz 
paxsataj itziiul u b'a'nla chusb'al 
tu kajay aanima. 16 Ech ab'il 
lanimani utz, lib'an ivautiismo tu 
a', sachitpu tu vipaav. Pek ab'il 
ye' laniman tan, sa'alax iku' u 
choob'al paav ti'. 17 Utz a' q'u 
xheenya si'an q'u'l saniman u 
Tioxh tza': satojcha el tioxhil 
tx'i'li'inaj tu vunb'ii utz, sayolon 
tunjot ak' yolb'al. 18 K'uxh sa- 
motxitxay tx'i'la txokop tiq'ab' 
utz, k'uxh satuk'a veneno, 
ye'xhkam si'an taq'o. Sataq'! je! 
iq'ab' tib'a ya'v utz, si'an b'a'n u 
ya'v taq'o.— Texhtu'. 


Vib'enje' u Jesuus tu Amlika 


19 Unchee' ta'xh veet yolon u 
kuB'aal Jesuus, iq'ol je' tu 
Amlika. Utz ch'uxhe' tiseb'al u 
Tioxh. 20 Ech b'en q'u chusulib'. 
Til chaj ko'xh motx ex ipaxsav 
paal u yolb'al Tioxh. Utz a' chit 
imol u kuB'aal tan, kaana 
txaichil nichi'ane'. Ech nich- 
ik'uche' aas a' vinujul va'l nich- 
motxtale'. A'i.] 

Q'U B'A'NLA CHAJ CHUSB'AL 
TETZ U JESUUS ITZ'IB'A U LUCAS 


Yol ti' u u' tza' 


Aatz u u! tza!, a! tz'ib'an ma'l u vinaj Lucas ib'ii. Aa tz'akich u taq'on u 
vinaj tzi'. Ech nital Q'u Niman Tetz U Jesuus Tu Colosa 4.14. A'ich imol u 
Pablo paal ti! ipaxsal itziiul u yolb'al Tioxh. Tiira k'ujleb'alich k'u'l ilochon 
u Lucas i'an Katz u Pablo. Antu itz'ib'a u u! va'l Q'u B'a'nla Chaj Kam 
B'anel (Hechos) ib'ii. Nimna'l tu viyolone' aas tek' tootzaj u yolb'al griego. 
Pek ye' ootzajib'e til tenam jejlichku u Lucas tzi'. 

Nitalche' aas kamal tixo'l u ya'b' 58 — 63 m.t.J. itz'ib'ava. Kamal tu 
Greecia. 

Ta'ntioxh tu u Lucas aas itz'ib'a u Yolb'al Tioxh tza'. Utz loq' ko'nkoxh 
itz'ib'a. Pek itxakunsa vitxumb'al ti' itz'ib'ata'. Tan b'axal nal ichok inujul 
b'a'nil vixe'al q'u kam itz'ib'a tzi'. Ik'uti je' ik'uti ku' vinujul, k'uxh ye't tila 
tab'i. A' toke' niyolonka aas nojchit a' isa' a' satal q'u b'a'nla chusb'al ichus 
u Jesuus tu q'u aanima. Yit' ta'xh koj titz'a itz'ib'ale' kam b'anel tu u vatz 
iq'ii isaj u Jesuus i'ana, pek nojchit a' titz'a q'u chusb'al va'l satxakun tu q'u 
aanima kajayil. Atil kam nital u Lucas tza' aas ye'xhka't tu U Tio niko'xh tu 
U Kuxh. A' u u' va'l nim vatz oxva't q'u u' tetz b'a'nla chusb'al tz'ib'ali. 

Aatz q'u yol itz'ib'a u Lucas tza!, tetz ma'l u tamiigo Teoofilo (Di. 
Nimanich tetz u Jesuus u Lucas tzi', pek kamal yit' oknajich koj ti' u tuq'ay- 
b'al q'u Israeel. Ech tiira a' ib'o'q'ol siatz u Lucas vipaxsal u yolb'al Tioxh 
xo'l q'u puera aanima. Utz ib'o'q'ol majte, kam q'u kam i'an u Tioxhla 
Espiiritu. 

A' u jatxb'al tib' q'u yol tu u u' tza'. 

1) 1.5—2.52 Niyolon ti' u titz'peb'al u Xhan, b'anol vautiismo, tuch' 
u titz'peb'al u Jesuus. Niyolon ti' u aanjel va'l Kap ib'ii, aas yolon 
tuch' u Zacarias utz, tuch' u Li'. Niyolon ti! vib'itzat Tioxh u Li! 
utz, vib'itzat Tioxh u Zacarias. Utz niyolon ti' q'u kostuumbre 
b'anax tu u tal Jesuus tuch' u tal Xhan aas analich ko'xh titz'pe'. 

2) 3.1—4.13 Niyolon ti' va'l i'an u Xhan, b'anol vautiismo, ti' u 
Jesuus utz, ti' u tok u Xhan tu tze'. Nital ti' vib'ant ivautiismo u 
Jesuus, ti' vib'anax provaal isub'ax tu u tx'i'li'inaj utz, ti' q'ul ik'uy 
imam u Li', vinan u Jesuus. 

3) 4.14—9.50 A! tek niyolonku ti! q'u kam i'an u Jesuus tu Galilea. 
Nitale' til chusunka; til imolvu tib' tuch' q'ul ichusulib'; til ib'anvu 
txaichil. Nitale' aas paal u Jesuus tu tza'l; kami utz; q'aavitz'pi. 

Nital ti' u q'aavtitzpixsat unjolol kamnaj; ti! vijalpixsat tib' u 
Jesuus utz; ti! vib'en u Jesuus tu atib'al xe! u Xhim, u fariseo. 

4) 9.51—19.27 A! nital ti' q'u kam q'u'l ik'am ti! u Jesuus tu vichus- 
une!: ti' u vinaj aa Samaaria va'l itxum iatz u k'axb'inaj; ti! u 
viikuxh va'l ye! nichichee ivatz; ti' u mam echb'ub'al va'l i'an ma'l 
u vinaj; ti! u k'aola va'l itz'ejxixsa tib', loq! q'aavu'l xe! vitat; ti' u 
tx'iiol iq'ii tuch' u Laazaro; ti' u txakay ixoj tuch' u aa paavla 
juees; ti! u fariseo tuch' u k'ulul ja'mel alkavaar utz; tuch! ti' 
itxakunsal u puaj. 

5) 19.28—24.53 Tiya'teb'al tanul, a' tek niyolonku ti' q'u ya'teb'al 
kam i'an u Jesuus tu u vatz iq'ii isaj tu Jerusaleen. Echa' u toksal 
iq'ii tu u tenam aas opon tu Jerusaleen. Niyolon ti' teesal iq'ii tu 
q'u q'esala; ti' vitxaypu u Jesuus, vixochpe', vije' vatz kurus, vi- 
yatz'pe', vimujle', u q'aavtitz'pe' utz, vib'enje' tu Amlika. 

Q'U B'A'NLA CHAJ CHUSB'AL 
TETZ U JESUUS ITZ'IB'A U LUCAS 


Viq'ilal u Teoofilo 


1 Sib'ax ko'xh aanima motx 
1 tz'ib'an q'u kam q'u'l nojchit 
uchnaj tu kuxo'l. Tzi'tzoch talax 
ni'ane', 2 kam chit echa' talax qe 
i'an q'u'l ilon tixe'teb'al. Tan antu 
motx alon paal u yolb'al Tioxh. 
3 Pek aatz cheel b'a'nla vinaj 
Teoofilo, vetvitz'a majte aas b'a'n 
tzi'tzoch itz'ib'al talax q'u kam 
sunb'an see tzi'. Tan ma'xh 
unchokl inujul b'a'nil. Kuenta- 
chit'in ti' ich'otile' aas kam q'u 
kam q'u'l uch tixe'teb'al. 4 Ech 
sootzaji vinujul q'u kam b'a'nil 
q'u'l chusel see. 


Viq'ilal u Zacarias tu u aanjel 


5 Unchee' aatz i'ana, aas atich 
ok u Herodes tu ijlenalil tikuenta 
Judea, atich ma'l u oksan yol 
vatz Tioxh, Zacarias ib'ii. A! 
atichk ok xo'l untanul q'u oksan 
yol vatz Tioxh q'u'l “Abias” chu 
te'le'. Atich tixoj u Zacarias tzi'; 
Xhe'p ib'ii, itu'xh ixalam u 
Aroon.* 6 Utz tiira jikomich tatin 


vatz Tioxh sika'b'il. Ye'xhkam 
nichiyolpu ti' inimal q'ul 
imantaar u kuB'aals Amlika. 

7 Pek jolol ye'kich initxa'a. Tan 
ye' nichtitz'nan u Xhe'p. Utz 
sib'ich tek iya'b' sika'b'il. 

8 Unchee' aatz atich ok u 
Zacarias titurno ti' toksal yol vatz 
Tioxh tuch' q'ul imol, 9 kavaal 
ku' ti' u Zacarias tzi' aas a' sab'en- 
o'k tu tuul u totztioxh vatz u 
kuB'aals Amlika ti' en ik'achax u 
kaxhlaan pom. Tan ech u 
kostuumbre nichib'anaxe!.? 

10 Ech tuul nichitz'e' u kaxhlaan 
pom, nichiq'ila sik'le Tioxh q'u 
mam tenam q'anal. Tan echich u 
oora nitz'e'sal u kaxhlaan pom 
vatz Tioxh jun q'ii.* 

11 Utz chee ma'l viaanjel u 
kuB'aals Amlika vatz u Zacarias. 
Txake' tiseb'al u nachb'al Tioxh 
tu va'l nik'achlik u kaxhlaan 
pom. 12 Ech ta'xh til u aanjel u 
Zacarias, yakich sotzoj ik'u'l. Utz 
techalich tek ixo!ve!. 

13 Pek aatz u aanjel, tal te ech 
tza!: —Zacarias, ye! ko!xh 


4 1.5 Choktaj u Croonicas I 24.10; u Eexodo 28.1. 
b 1.9 Choktaj u Eexodo 25.6; 30.1, 7-9; Q'u Kam Ib'axab'sa Ik'uchax U 


Tioxh (Apocalipsis) 8.3-5. 


€ 1.10 Aatz u pom nital tza', a! nik'am ti! viq'ilal sik'lel Tioxh. Nib'en je! u 
yol xe! Tioxh, echa' ibenje' u sib'el kaxhlaan pom va'l nital tu Q'u Kam 
Ib'axab'sa Ik'uchax U Tioxh (Apocalipsis) 8.3-4. A! nichib'anax u kam tzi' 
aas nichik'achax u tx'olo'm tetz q'ala'm alas 7.30. 

xo!vaxh. Tan vettab'ilaxh u 
Tioxh ti! vaq'ilat asik'leta'. Ech 
aatz u Xhe'p, val iixoj, sachee 
ma'l tal titz'in. Utz Xhan ib'ii 
looksa. 14 Ech sachi'b'axh, sa- 
txuq'txunaxh. Utz sib'al aanima 
satxuq'txun ti' u titz'peb'al 
majte. 15 Tan sib' tatin vatz 
Tioxh si'ane'. Yit' sa'kojtuk'a 
txlamla ta'l uuva tuch' q'ab'ansa- 
b'al. Pek a! saok u Tioxhla 
Espiiritu k'atza b'a'nil tuul 
anko'xh atil tu tuul vinan.? 

16 Utz sib'al q'u Israeel saok 
Katz u kuB'aals Amlika taq'o. 
Aya! viTioxh. 17 Ech sab'axab' 
vatz u Tioxh. Utz ech tijle'm, 
ech itxumb'al u Elias si'ane', u 
alol tetz u yolb'al Tioxh. Tan 
saok ib'a'n q'u txutxa b'aala 
tuch' q'ul ik'aol ime'al tag'o. 
Utz saok q'u qelol tu jik taq'o. 
Sinima vitxumb'al q'u'l jikom. 
Ech sichliansa ma'l tenam aas 
nojchit tiira aya!l ik'u'l ti' u 
kuB'aals Amlika.— Texh u 
aanjel.? 

18 Ech tal tek u Zacarias tu u 
aanjel ech tza': —¿Kam techlal 
aas satiq'o tib' u kam naale' tzi'? 
Tan in tek q'es utz, q'estu u vixoj 
majte.— Texhtu!. 

19 Tzaq'b'u u aanjel utz, tal te 
ech tza!': —In Kap. B'enamen 
atilin vatz u Tioxh. Utz vetichaj- 
in ti! talax u b'a'nla yol see tzi!.f 
20 Pek ye'n ko'n anima. Ech aatz 
cheel, samemt'axh. Utz ye'kan 


d 1.15 Choktaj u Nuumeros 6.1-4. 


U Lucas 1 


satx'ol yol. Analen sayolonaxh 
aas latig'o tib' u kam GU tan, 
ye'n ko'n anima vunyol va!l 
nojchit satzojpu titiempoil.— 
Texh u aanjel. 

21 Tuul aatz q'u tenam tan, 
nichmotxich'ia telu'l u Zacarias. 
Utz nichtekmotxisotz ik'u'l tan, 
ye'xh nichtelu'l tu u totztioxh. 
22 Ech aatz elu'l u Zacarias, ye! 
nichitx'ol ve't yol. Tu xheenya 
texh nichiq'ilav q'u aanima. Tan 
memich teku'en. Ech motx el 
itxumb'al q'u aanima tuul aas 
visioon til tu u totztioxh. 23 Utz 
ta'xh tzojpu u taq'on vatz Tioxh, 
b'en tek tu tatib'al. 

24 Unchee' xamtich tek ti' q'u 
q'ii tzi', i'an tek tiichajla yaab'il 
u Xhe'p, u tixoj u Zacarias. Utz 
o'va!l ich! atich ko'xh tu atib'al. 
Ye'xhat nichelka. 25 Utz tal ech 
tza!: —¡Ech vuntzaq'b'el veti'an 
u kuB'aal atzi'! Ya'y tek tel unq'ii 
xo'l q'u aanima. Tan sa'tekatin 
vitz'in.— Texhtu'. 


Viq'ilal u Li' tu ma'l u aanjel 


26 Unchee' ta'xh el vaajil ich! 
tuul, chajax paj b'en u Kap 
viaanjel u Tioxh, tu ma'l u tenam 
Nazareet tikuenta Galilea. 

27 Opon xe! ma'l u ixviak ye! 
tootzaj vinaj, Li! ib'ii. Oknajich 
ma'l u xiak ti', Xhep ib'ii, itu'xh 
ixalam u Daviid. 

28 Ech ta'xh oko'p u aanjel tu 
va'l atichku u Li', tal te ech tza!: 


€ 1.17 Choktaj u Malaquias 3.1; 4.5-6; u Isaias 40.3-5. 


$1.19 Choktaj u Danieel 8.16; 9.21. 

—Cheentzik'axh ixviak. Atilu 
kuB'aal sak'atza. [Utz chi'b'eb'al 
eetz vatz tere'n q'u ixoj.] Tan 
vetitzlal ma'l b'a'nil u Tioxh 
sai'.— Texh te. £ 

29 Pek ta'xh tab'i u yol u Li' 
tzi', xaan taanima taq'o. Utz 
nichtektitz'a aas kan chat toke! 
ech alax te. 

30 Ech aatz u aanjel, tal te 
ech tza!: —Li' ye! ko'xh 
xo'vaxh tan, vetitz'al ma'l 
b'a'nil u Tioxh sai'. 31 Ech 
salan tiichajla yaab'il. Sachee 
ma'l iitz'in, tal xiak. Utz 
Jesuus ib'ii looksa. 


32 Tan techal talche' si'ane!. 
IK'aol u T'ankin Tioxh sa'alchi. 


Tan ijlenal sa'aq'axku ben tu 
u Tioxh u kuB'aals Amlika, 
echa! u tijle'm u Daviid tan, 
ik'uy imam. 33 Utz b'enamen 
salatin tu viQ'esalail xo'l q'ul 
itu'xh ixalam u Jacoob. Ye'k 
iya'eb'al viQ'esalail silane'.— 
Texhtu'.? 

34 Ech aatz u Li' tan, tal tek 
tu u aanjel ech tza!: —¿Kam 
toke' tan, aal ye! vootzaj 
vinaj?— Texhtu". 

35 Tzaq'b'el tu u aanjel ech 
tza!: —U Tioxhla Espiiritu su'ul 
sai' utz, visulich u tijle'm u 
T'ankin Tioxh saku! sai'. Ech 
toke' xaannaj el k'atz paav u tal 
nitxa! va'l saitz'e'i. Utz iK'aol 
Tioxh si'ane'. 

36 Tan echa' val iitz'in aatzik 
u Xhe'p, va'l ye! nititz'nane' chu 
te'le', sachee ma'l titz'in majte, 
k'uxh q'este. Vaajix ich' tatin tu 
tiichajla yaab'il. 37 Tan kam koj 
ye' saveet vatz u Tioxh.— Texh u 
aanjel. 

38 Ech tal tek u Li! ech tza!: 
—A'tzii. Uchoj sunk'atza va'l 
naale' tzi'. Tx'aja'm ko'xh vetz 
tan, atilin tiq'ab' u kuB'aals 
Amlika.— Texhtu'. Ech eltekb'en 
u aanjel siatz. 

Vib'en u Li' ti' en iq'ilal u Xhe'p 

39 Unchee' aatz i'an tu q'u q'ii 
tzi', ooje'l chit ib'en u Li', b'en tu 
ma'l u tenam tikuenta Judea 
xo'laj muunte. 40 Utz opon tu 
totzotz u Zacarias. Ech tal 
ichajlichil u Xhe'p. 

41 Pek ta'xh tab'i u Xhe'p u 
chajlichil, yakich yuq'u'panoj u 
tal nitxa' va'l atich k'atza. Ech ok 
u Tioxhla Espiiritu k'atza b'a'nil. 
42 Ech qetun taltu u Xhe'p ech 
tza!: 


—-Chi'b'eb'al eetz vatz tere'n 
q'u ixoj. Utz chi'b'eb'al tetz 
val iitz'in va'l saala. 

43 ¿Kam vijle'm aas nu'laq'ila'in 
tan, axh inan vunB'aal? 

44 Tan ta'xh vetvab'i vetaal un- 
chajlichil, yakich 
vetyuq'u'panoj u tal nitxa' 
sunk'atza tu txuq'txunchil. 


£ 1.28 Aatz q'u yol q'u'l ato'k tu corchete [] tza', a! toke! atil b'iil 
ka'tziiunchil ti'. Tan b'enchimal atil tu unjolol q'u o'tla manuscrito utz, atil 
unjote aas ye'k tuul. Jalel tib' tu q'u coopia tetz q'u manuscrito niyolonka. 
h 1.32-33 Choktaj u Samueel II 7.12-13, 16; u Isaias 7.14; 9.6-7. 

45 Ech techal axh tan, niman- 
yaxh aas sa'naltzojpi kam va'l 
vettallu u kuB'aals Amlika 
see.— 

Texh te. 


Vib'itzat u Tioxh u Li' 


46 Aatz u Li! tan, tal tek ech 
tza!: 


—Nunt'anb'a!' vunB'aals Amlika 
tu vaanxelal. 

47 Utz nitxuq'txun vaanima ti' 
vunTioxh u Chitol vetz. 

48 Tan vettillin u Tioxh aas in 
niman tetz. 

Ech chi'b'eb'al vetz 

satal kajay q'u aanima q'u'l 
sa'atin taab'a'b'en. 


49 Tan sib' mamaj b'a'nil vet- 
i'anlu u Mam Tioxh sunk'atza. 

Techal vib'ii tan, tzian k'atz 
paav. 


50 Tan ib'ena' ib'en ko'xh 
vitxumt iatz q'u aanima 
q'u'l atil tatin u Tioxh siatz. 
51 Mamala chaj kam b'anel 
tag'o. 

Sotzsamal ik'u'l q'u aanima 
taq'o q'u'l t'e'sunib' ti' q'u 
kam nititz'a tu taanima. 


52 B'ajel el taq'o q'u je'sanib' 
q'u'l atil mamaj tijle'm. 


U Lucas 1 


Utz t'anb'a!mal taq'o q'u'l yit' 
je'sanib' koj. 


53 Tz'ajel iatz tetz taq'o q'u'l 
niva!ye!. 

Utz maalie'l tetz q'u tx'iiol iq'ii 
taq'o. 

54 Lochel vitenam taq'o, q'u 
niman tetz, aya' o' Israeel. 
A' nitzojpi va'l tala aas sa'chit- 

itxum kuvatz. 

55 Tan ech va'l alel nal tu u 
kuk'uy kumam Abrahaam 
taq'o, 

tuch' tu q'ul itu!xh ixalam ye'k 
iya'eb'al.—! 

Texh u Li". 


56 Utz kamal oxva!l ich' i'an u 
Li! xe! u Xhe'p. Ech q'aavtekb'en 
tu tatib'al. 


U titz'pu u Xhan 


57 Unchee' aatz tek tz'aj u 
tiempo aas sachee u titz'in u 
Xhe'p, itz'pu ma'l tal titz'in, 
xiak. 58 Utz motx chit txuq'txun 
q'u titz'in tatzik tuch' q'u tetz 
tz'alol aas tab'i u mam b'a'nil 
i'an u Tioxh k'atza. 

59 Utz aatz tek tz'aj vaaxajil 
q'ii titz'pe', motx tiq'o b'en u tal 
nitxa! tu viq'analil u totztioxh, ti' 
satzok'ax el b'iil ichi'l. Utz a! 
si'chtaq'vu b'en sich'exel vitat. 
Zacarias ib'ii si'chi'ane!.j 60 Pek 


i 1.46-55 Choktaj u Samueel I 2.1-11; u Salmos 111.9; 48.3; 113.5-9; u 


Isaias 61.10; u Geenesis 17.7; 30.13. 


11.59 Aatz nitzok'ax el b'iil ichi'l q'u talaj xiak i'an q'u Israeel utz, a! 
nitzok'e'l b'iil viju'teb'al u tz'u'mal vichuk'ub'al. Aya! va'l “circuncisión” 
chu tu kastiya. Choktaj u Geenesis 17.10-14; u Leviitico 12.3. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Lucas 1 


tal vinan u tal nitxa! ech tza!: 
—Ye'ka, Xhan ib'ii so'oki atzi'.— 
Texhtu!. 

61 Utz ech alax te tza!: 

— ¿Kam toke' tan, ke'ch koj mai 
iitz'in aatzik aas ech (DI tzi'?— 
Texh q'u aanima. 

62 Unchee' b'anax tek 
xheenya tu vitat. Ch'otil te aas 
kam ib'ii isa! satoksa. 63 Ech 
ijajtu ma'l tal aq'en u Zacarias. 
Utz itz'ib'a ku! siatz ech tza!: 
—Xhan ib'ii atzi'.— Texhtu'. Ech 
kajay q'u aanima nichtexhisotz 
ik'u'l tag'o. 

64 Utz tu ko'xh u mu'k'ul 
tzi', yakich tepaj itx'ol yol u 
Zacarias. A! blaxa toksa iq'ii u 
Tioxh. 65 Yakich xo'voj q'u tetz 
tz'alol. Utz pax chit itziiul q'u 
kam vatz q'u aanima tzi' q'u'l 
jejlel tulaj muunte tikuenta 
Judea. 66 Aatz kajay q'u 
aanima q'u'l ab'in, nichtek- 
ipensaarin taq'o. Utz nichtal ech 
tza!: —¿Kam tek tijle'm u tal 
xiak silane' nitale! tzi'?— Chia. 
Tan Tioxh chit atil k'atz u tal 
nitxa! tzi'. 


Vib'itzat u Tioxh u Zacarias 


67 Aatz u Zacarias, vitat u tal 
nitxa!, ok u Tioxhla Espiiritu 
k'atza b'a'nil. Ech tal unjolol yol 
taq'o ech tza!: 


68 —Techal u kuB'aals Amlika, 

u kuTioxh o! Israeel. 

Tan vet'uliq'ilalo!, o! itenam; 

vet'ulteesalo! tu tza!l. 

69 Vettaq'lu'l ma'l Mam Chitol 
qetz, 

ma'l itu'xh ixalam u Daviid, u 
niman tetz. 


70 Kam chit echa' va'l alel nal 
taq'o titzi' q'u alol tetz vi- 
yolb'al ko'xtene q'u'l txaael el 
taq'o. 

71 Tala aas a' saeesano' 

vatz q'u kukoontra utz, 
vatz q'u'l nichi'na'n ik'u'l qi'. 

72 Tala aas sa'chititxum kuvatz. 

Ech sitzojpixsa viyol i'an tu u 
tioxhla nuk'u'm 
alel nal taq'o tu q'u kuk'uy 

kumam. 


73 Tan a' va'l tala'tzi'i tu u 
Abrahaam u kuk'uy kumam. 
74 Siloch'o' tala. 
Saelo' vatz q'u kukoontra taq'o. 
Ech ye'k kuxo'val sakunima 
saqoksa. 
75 Sakub'an vijikomal siatz. 
Utz xaannajelo' k'atz paav 
sakub'ane' 
jatva'l vatz kuq'ii kusaj 
sa!atini. 


76 Pek aatz axh tal ne! tan, 

axh alol tetz viyol u T'ankin 
Tioxh si'ane'. 

Sab'axab'axh vatz u kuB'aal. 

Se'napaxsa itziiul u tuleb'al. 

77 Ech satab'i vitenam aas 
sa'atin chitpichil tu paav, 
salatin kuyb'al. 


78 Ech tu vimam b'a'nil nitxum 
kuvatz u Tioxh, 
k'uxh nitaq'u'l ma'l u txijtxu- 
b'al quxe' 
va'l a! vetk'asku'l tu Amlika. 

79 Ech sitxijtxu q'u!l atil tu 
elq'ej 
tuch' q'u!l atil texh ok vatz 
kamchil. 
Ech sitxijtxu kub'ey, 
b'ey tetz u paas 
sukuvatzaj.—* 
Texh u Zacarias. 


80 Unchee' aatz u tal xiak, 
ch'iichil chit nichi'ane'. Yak'in- 
chil chit ni'an itxumb'al k'atz 
Tioxh. Aatz ch'ii teku'en, a! 
atinku tu u tz'inlich tzaji 
tx'ava'. Anal k'asu'l tzi' aas xe't 
ul tal u yolb'al Tioxh xo'l q'u 
Israeel. 


U teesal tachul q'u aanima 


1 Unchee' aatz i'an tu q'u 

q'ii tzi', teesa ma'l u 
mantaar u ijlenal Augusto Cesar 
aas kajay q'u aanima se'el 
tachul. 2 A' chit b'axa tel u 
tachul tzi', aas governadoorich u 
Cireenio tikuenta Siiria. 3 Ech 
kajay aanima nichentaq' tib' 
tz'ib'aloj tu q'ul itenam 
itz'pinajka. 

4 Ech k'asu'l u Xhep tu 
Nazareet tikuenta Galilea. Utz 
b'en tu vitenam Beleen tikuenta 
Judea, va'l itz'e'k u Daviid. Tan 
axhib'i itu'xh ixalamich.! 5 Ech 
ex taq' tib' tz'ib'aloj tzi'. A'ich 
imol u Li', u tixoj. Utz atich tu 
tiichajla yaab'il. 


k 1.79 Choktaj u Malaquias 3.1. 
12,4 Choktaj u Samueel I 16.1, 13. 

U titz'peb'al u Jesuus 


6 Ech tuul atich tzi', opon u 
q'ii aas sa'tekatin u titz'in. 7 Ech 
itz'pu u b'axa titz'in. Ib'ach tu 
b'u'j utz, taq' ku! tu ma'l u 
jukub'. Tan ye't motx chee ve't 
tatib'al tu vatb'al. 


U talax u titz'peb'al u Jesuus 
tu q'u xeen karne'l 


8 Unchee' atich unjolol xeen 
karne!l tu ma'l u ja'jtze' anko'xh 
tikuenta u tx'ava! tzi'. Nichixee 
ikarne'l tu aq'b'al. 9 Utz chee 
ma'l viaanjel u kuB'aals Amlika 
siatz. Utz yakich sutiloj ti' q'u 
xeen karne'l tu vipaq'un vi- 
techalil u kuB'aals Amlika. Ech 
motx xo'vi. 

10 Pek aatz u aanjel tan, tal te 
ech tza': —Ye! ko!xh xo'vex. Tan 
b'a'nla yol saval sete. Sitxuq'- 
txunsa tenam kajayil. 11 Tan 
aatz cheel, itz'pi tu u Beleen 
vitenam u Daviid, u Chitol etetz; 
aya' kuB'aal, viTxaaom u 
Tioxh.™ 12 Utz a' u xheenya tza' 
aas a' i. Sechab'a ma'l u tal 
nitxa' b'achel tu b'u'j. Utz atil 
ku' tu ma'l jukub'.— Texh u 
aanjel. 

13 Utz ye'k talche' chee 
sib'at aanjel k'atz u aanjel tzi'. 
A' k'asku'l tu Amlika. Utz nich- 
toksa iq'ii u Tioxh. 14 Nichtal 
ech tza!: 


m 2,11 Aatz u yol “Chitol” aya! u yol “Salvador” tu kastiya. Aatz u yol 
“viTxaaom u Tioxh”, aya! u yol “Cristo” oj “Mesías” chu u tokeb'al. 

VTTX'AVA! Q'U ISRAEEL j 
TIKUENTA 
U IJLENAL HERODES 

Jerusaleen e 
Beleen e 


e Hebroon 





—Techal u Tioxh tu Amlika. 15 Ech ta'xh b'enje' q'u aanjel 
Utz atoj paas tu taanima du tu Amlika, tal tek q'u xeen 
aanima vatz tx'ava' q'u'l sa-  karne!l tib'ilaj ech tza!: —¡Ko'taj 
txuq'txun tu u tok ib'a'n tuch' tu Beleen! Utz saqile' kam va'l 
u Tioxh.— uchya va!l vettallu u kuB'aal 

Texhtu'. qe.— Texhtu'. 

16 Ech ooje'l chit motx 
ib'ena!. Utz ta'xh oponi, til u tal 
ne! atich ku! tu jukub'. Atich u 
Li' k'atza tuch' u Xhep. 17 Ech 
motx tek tala kam va'l ma'tich 
talax te tu u aanjel ti' u tal ne' 
tzi'. 18 Ech tz'ejx ik'u'l kajay q'u 
aanima ti! va'l tal q'u xeen 
karne"l. 19 Pek aatz u Li! tan, 
nichko'ntitz'a q'u kam tzi'. Utz 
nichko'nikol tu taanima. 

20 Ech q!aavk'asu!l q'u xeen 
karne'l Gu. Utz va'lich motx 
toksat iq'ii u Tioxh ti' q'u kam 
tila tab'i. Tan ech chit elka va'l 
alax te. 


U kostuumbre b'anax tu u Jesuus 
ti' itzok'ax el b'iil chi'l 


21 Aatz tz'aj vaaxajil q'ii 
titz'pu u tal nitxa!, tzok'ax el b'iil 
ichi'l. Ech oksal ib'ii. Jesuus b'ii 
oki; kam chit echa' va'l tal u 
aanjel aas ye'sajenich ichee k'atz 
vinan.” 

22 Utz ta'xh tz'aj q'u q'ii ti' 
ib'anax u kostuumbre tetz tx'aa- 
tx'ochil va'l nital u o'tla 
mantaar, motx b'en tu 
Jerusaleen.° Ech toksa u tal 
nitxa' vatz u kuB'aal. 23 Motx 
i'ana kam chit echa' va'l tz'ib'a- 
malka tu u o'tla mantaar va'l tal 


n 2.21 Choktaj u Leviitico 12.3. 

u Tioxh ech tza': —Kajay b'axa 
nitxa' xiak sab'ens tetz u 
Tioxh.— Chia. 24 Ech motx 
toksat u tx'olo'm va'l nital u o'tla 
mantaar ech tza': —Untzumul 
mu'kuy oj ka'va'l txul 
paroomaxh.— Chia. P 


U taltu b'a'nla yol u Xhim 
ti' u Jesuus 


25 Ech atich ma'l u vinaj tu 
Jerusaleen, Xhim ib'ii. Jikomla 
vinaj vatz Tioxh. Tiira nachol 
Tioxh. Nojchit atich u Tioxhla 
Espiiritu k'atza. Utz nichich'ia u 
tuleb'al u lochol tetz q'u Israeel. 
26 Tan ma'tich nal it'oyax tu u 
Tioxhla Espiiritu aas yit' sa'koj- 
kami untz'oj ye'sajen tiltu 
viTxaaom u kuB'aals Amlika. 

27 Ech t'okax taanima u Xhim tu 
u Tioxhla Espiiritu aas sab'en tu 
viq'analil u totztioxh. Utz tiempo 
opon q'ul itxutx ib'aal u Jesuus 
tzi' majte ti' toksal u kostuumbre 
echa' va'l nital u o'tla mantaar. 
28 Ech aatz u Xhim, ijele u tal 
nitxa'. Utz toksa iq'ii u Tioxh ech 
tza': 


29 —Aatz cheel unB'aal, sa!tek- 
i'ane' sakamin saaq'o; 
va!l tachavan unkam sakamin. 


° 2.22 Aatz u tx'aatx'ochil nital tza', yit' ta'n koj nital u nojla tx'aao i! tu a', 
pek a! nital majte unjolol q'u kam ni'ane' techlal ib'antu b'a'n tatin vatz 
Tioxh. Ta'xh u nan b'anon u kostuumbre ti! u tx'aatx!ochil tza!. A! ilanta! 
aas tz!aj 40 q'ii titz'pu u tal ine'. Choktaj u Leviitico 12.2-7. Ech a! va'l 
ne'ntiq'o q'u txutx ne! cheel aas ni'an u tz'ajchil ti! q'ul ine' majte; aya! u 


40 d'ii. 


P 2.23-24 Choktaj u Eexodo 13.2, 12; u Leviitico 12.1-8. 

Tan nojpi vayol alel. 

30 Tan vetvillu tuch' unvatz u 
Chitol tu tza'l, 

31 va'l vetaaq!u'l vatz q'u 
tenam kajayil. 

32 Txijtxun ib'ey q'u puera 
aanima ti' tootzajit'axh. 

Ech so'ok iq'ii vatenam Israeel 
taq'o.—4 

Texhtu!. 


33 Ech aatz u Xhep tuch' u Li", 
vinan u Jesuus, nichtexhitz'ejx 
ik'u!l oi q'u yol nichtal ti! u tal 
nitxa!. 

34 Ech tal b'a'nla yol u Xhim 
ti' majte. Tal tu u Li' ech tza!: 


—Sib'al aanima sasotz ik'u!l tu 
u xheenya ti! u tal nitxa! tza!. 

Sib'al silak tib' taq'o tu u 
Israeel tza! majte. 

Utz sib'al aanima sitxay tib' tu 
yol ti! viTxaaom u Tioxh tza'. 

35 Ech saelu'l vatzsaj kam 
nititz'a taanima junun 
aanima ti'. 

Pek aatz axh, sak'axb'u 
avaanima tu va'l sab'anax te. 

Aya'l chitu' a! ma'j ch'ich' 
sapaal tavaanima 
sanache'.—* 

Texh te. 


U taltu b'a'nla yol u An 
ti' u Jesuus 


36 Utz atich paj va't u ixoj tzi' 
majte, An ib'ii. Alolich yol tetz u 

Tioxh. Ime'al u Fanueel, itu'xh 
ixalam u Aseer. Tiira q'estich 
teku'en. Utz txakay ixojich. 
Jujva!l ko'xh ya'b' i'an tuch' 
vivinaj aas ma'tich itzume'a!. 

37 Utz 84 iya'b'. Ech b'enamen 
nichtopon tu viq'analil u totz- 
tioxh. A! chit nichik'ula inachax 
Tioxh q'iils aq'b'al. Nichikuy 
iva'y ti! iq'ilal isik'lel "Tosch, 

38 Ech tiempo chit opon u An tu 
vig'analil u totztioxh tuul atich u 
tal nitxa! tzi'. Va'lich ik'amab'et 
Tioxh u An ti'. Utz nichiyolon ti! 
tu q'u aanima majte q'u'l nich- 
ch'ian u tuleb'al u Chitol tetz q'u 
aa Jerusaleen. 

39 Unchee' aatz tek ma'tich 
itzojpit u Xhep tuch' u Li! vi- 
mantaar u kuB'aals Amlika, 
motx tek q'aavb'en tu Nazareet 
tikuenta Galilea. 40 Ech ch'ii- 
chil techit nichi'an u tal nitxa'. 
Yak'inchil chit nichi'ane'. 
Cheechil chit nichi'an itxumb'al. 
Utz atich chit ib'a'nil u Tioxh 
ti". 


Vikaa u tal Jesuus tu Jerusaleen 


41 Utz aatz q'ul itxutx ib'aal u 
Jesuus, jun chit ya'b' nichib'enje' 
tu u nimla q'ii tu Jerusaleen. 
Aya! va'l nichipaasal ti! u Elchil 
Vatz Kamchil Tu Egipto.* 42 Ech 
aatz kab'laalich tek iya'b' u 
Jesuus, motx paj b'en tu 
Jerusaleen. Tan ech nal chit 
nichmotxi'ane'. 43 Aatz ya! u 


4 2.32 Choktaj u Isaias 42.6; 49.6; 52.10. 


r 2.35 Choktaj u Isaias 8.14-15. 


5 2.41 Choktaj u Eexodo 12.1-27; u Deuteronoomio 16.1-8. 

nimla q'ii, motx tek k'asu'l. Pek 
kaaka u tal Jesuus tu Jerusaleen. 
Loq' ye'ich tootzaj u Xhep tuch' 
u Li'. 44 Kamal atich xo'l q'u 
aanima tala. Utz ma'lich tek q'ii 
xaaom ma'tich i'anta', ech ichok 
tek xo'l q'u titz'in tatzik tuch! 
xo'l q'u'l tootzaj tib' tuch'. 

45 Pek ye't ichab'a. Ech motx tek 
q'aavb'en tu Jerusaleen ti! 
ichokaxe!. 

46 Aatz ma'tich tek ipaal 
oxva'l q'ii ichokta!, ichab'a tek 
tu viq'analil u totztioxh. 
K'ujlich ok xo'l q'u q'esal 
ootzajin tetz u o'tla mantaar. 
Nichtab'i q'ul iyol utz, nich'oti 
kam te majte. 47 Ech kajay 
nichmotxitz'ejx ik'u'l ti' vitxum- 
bal u tal Jesuus GU. Tan aq'el 
ivi' utz, telab'al tzaq'b'ichil 
majte. 48 Ech tz'ejx ik'u'l q'ul 
itxutx ib'aal aas tilta'. Utz tal 
vinan te ech tza': —¡Vitz'in, 
kantu! aas ech na'an qe tzi"! 
Tiira il ato'k'o' ti' achokle!.— 
Texh te. 

49 Unchee' tal u Jesuus ech 
tza!: —¿Kam toke' nechok'in? 
¿Yetz etootzaj tzik aas ministeer 
a! sa'atink'in tu u taq'on 
vunTat?— Texh te. 

50 Pek ye't motx el itxumb'al 
tu u yol tal te tzi'. 51 Ech b'en 
tek ti! q'ul itxutx ib'aal utz, 
qlaavku! tu Nazareet. Utz 
nimamich chit q'ul itxutx ib'aal 
taq'o. Aatz vinan tan, nichko'n- 
ikol kajay q'u kam tu taanima 
tzi'. 


t 2.52 Choktaj u Proveerbios 3.4. 


U Lucas 2, 3 


52 Ech ch'iichil chit nichi'an u 
Jesuus tu vichi'l, tu vitxumb'al 
tuch' tu u b'a'nil vatz Tioxh utz, 
vatz aanima majte.? 


Vib'axab'sat talax u tuleb'al 
u Jesuus i'an u Xhan 


1-2 Unchee' q'ilal u Xhan 
3 vik'aol u Zacarias tu u 
Tioxh tu tz'inlich tx'ava'. A' chit 
15 ya'b' tok tu tijlenalil u mam 
ijlenal Tibeerio Cesar. Utz 
governadoorich u Pooncio Pilato 
tikuenta Judea. Governadoorich 
u Herodes tikuenta Galilea 
majte. Utz governadoorich u 
Felipe vitza'q' u Herodes 
tikuenta Iturea tuch' tu 
Traconite. Governadoorich u 
Lisanias tikuenta Abiliinia. Utz a' 
chit q'esal oksan yol vatz Tioxh 
xo'l q'u Israeel u Anaas tuch' u 
Caifaas. 

3 Ech aatz u Xhan, xe't 
ipaxsa itziiul u yolb'al Tioxh 
tikuenta kajay q'u tx'ava' 
naja'ch u nima' Jordaan. 
Nichtal tu q'u aanima aas 
sik'axa q'ul ipaav utz; ech 
sakuyax ipaav. Si'an ivautiismo 
majte, techlal ik'axat q'ul ipaav. 
4 Kam chit echa' va'l tz'ib'amal- 
ka tu u Isaias, u alol tetz u 
yolb'al Tioxh, aas tal ech tza!: 


—Saje! ivi' tu yol tu tz'inlich 
tzaji tx'ava'. 

Satal ech tza!: 

«Jikomtixsataj etxumb'al vatz u 
kuB'aal, 

echa! ijikomtixsal b'ey siatz 
seb'ane!. 

5 Echa' ib'uch'ax tuul kajay 
q'u xo'li'itz. 

Ech si'an ma'l iatz q'u muunte 
tuch' q'u peepu. 

Utz so'ok tijikomal q'u koykin 
b'ey. 

Utz sab'anax b'a'n tu u xopkin 
b'ey. 

6 Ech kajay aanima sailon u 
chitpichil tu paav 

va'l si'an u Tioxh.» Chaj.— 

Texh u Isaias." 


7 Ech aatz q'u aanima nich- 
topon k'atz u Xhan. A! isa! 
sab'anax vautisaar. Tal u Xhan te 
ech tza!: 


—iTiil tx'i'la chaj aanima! 
iAb'il koj nichusunex te aas tu 
ko'xh veb'ant evautiismo, setx'ol 
etel vatz vik'a'nal u Tioxh va'l 
tule!! 8 Pek k'uchtaj tu veb'a- 
none' aas nojchit vetek'axal q'ul 
epaav. Ech ex seb'ane' ma'l u 
tze' va'l tx'anel ivatzine'. Utz ye! 
ko'xh etal tetaanima aas: «A' 
kutat u Abrahaam. Kam koj sa- 
b'anono'.» Chajkojex. Tan 
nojchit nival sete, aas ye' koj 
saveeti aas sab'en ik'aol 
Abrahaam q'u sivan tu u Tioxh. 
9 Tan ch'iam texh ni'an vik'a'nal 
u Tioxh k'atz q'u'l ye' nik'uch u 
b'a'nil. Echa' ich'iansal u 


t 3.4-6 Choktaj u Isaias 40.3-5. 

k'oxb'al ti' itzok'pu u tze' tu 
taq'il. Tan ab'iste u tze' va'l yit' 
b'a'n koj ivatz si'ane', satzok'pi. 
Utz sak'achpu tu xamal.— Texh 
u Xhan. 

10 Ech nichich'otil te tu q'u 
aanima ech tza': —¿Kam tek sa- 
kub'ane' unchee!?— Texhtu'!'. 

11 Tzaq'b'el tu u Xhan ech 
tza!: —Ab'il ka'va!l toksa'm atile, 
taq! tetz va'l ye!k tetz. Utz ab'il 
atil techb'ub'al, echat ko'xh si'an 
majte.— Texhtu!. 

12 Utz antu opon unjolol q'u 
jajol ja'mel alkavaar majte. Antu 
sab'anax vautisaar tala. Utz 
ich'oti tu u Xhan ech tza!: 
—Chusul aatz oi, ¿kam saku- 
b'ane'?— Texh te.” 

13 Tzaq'b'el tu u Xhan ech 
tza': —Yit' sa'kojetaq' je'op u 
ja'mel alkavaar. Ta'xh sejaje' 
jank'al va'l alel sete aas 
sejaje!.— Texh te. 

14 Antu unjolol q'u sol 
ch'otin te ech tza! majte: —Utz 
aatz o', ¿kam sakub'ane'?— 
Texh te. 

Utz alax te ech tza!: —Ye! 
ko'xh epoyi aanima. Utz ye! 
echuli ipaav aanima aas sako'n- 
koxhexocho'k ti' teesal puaj ti'. 
Pek ku'oj ek'u!l ti! q'ul eja'mel.— 
Texh te. 

15 Ech nichmotxich'ian q'u 
aanima. Tan va'l motx ichokon 
taanima ti'. Tan kamal ai 


Y 3.12 Sib'al q'u jajol ja'mel alkavaar nichisub' q'u aanima ti! u puaj nichijaj 
te. Maas nichijaj te vatz va'l sataq'e' b'anel. Echa' va'l nichi'an u Zaqueo. 


Choktaj U Lucas 19.8. 

viTxaaom u Tioxh u Xhan nich- 
tale!.” 

16 Pek aatz u Xhan, tal te 
ech tza': —Aatz in, nojchit tu 
ko'n a! nunb'anvu vautisaarex. 
Pek ech koj va'l tulka vi, tiira 
paalchu tijle'm sunvi'. Aal ye'k 
sik'ulo'k vi' so'ok'ins chitol el 
ixaab'. Utz a' va'l saoksan u 
Tioxhla Espiiritu sek'atza. Utz 
satoksa'ex tu jik tuch' vixamlil. 
17 Utz echa' iq'omal ch'ilib' 
itriigo tiq'ab'. Ech satam u 
paq'b'al el itriigo. Sich'ili el 
ich'imil vitriigo. Ech simol 
oko'p u triigo tu u tatib'al. Pek 
aatz vich'imil, sik'acho'k tu u 
xamal va'l ye'k iya'e'.— 
Texhtu!. 

18 Ech sib' tere'n ko'xh yol tal 
tu q'u aanima ti! toksal tu jik. A! 
nichipaxsa itziiul u b'a'nla 
chusb'al tu q'u tenam. 19-20 Pek 
oksal u Xhan tu tze' tu u 
governadoor Herodes. Tan tiira 
tal u Xhan te aas ye!xtxoj iq'omal 
u Herodias taq'o, u tixoj u 
Felipe, vitza'q' u Herodes. Utz tal 
te majte kam tere'n q'u kam 
ye'xtxoj nichi'ane'. Pek aal ko'n 


U Lucas 3 


paj itz'ajsa ok vipaav u Herodes 
aas toksat u Xhan tu tze!. 


Vib'antu ivautiismo u Jesuus 


21 Unchee' sib'al aanima 
b'anax vautisaar tu u Xhan. Utz 
antu u Jesuus i'an ivautiismo 
majte. Utz tuul nichiq'ila isik'le 
Tioxh u Jesuus tu u vautiismo, 
jajpu u amlika. 22 Utz ok u 
Tioxhla Espiiritu k'atza. Echa' 
paroomaxh ku' tib'a. Utz uch 
k'asu'l ma'l u yol tu Amlika tal 
ech tza': —Axh vunK'aol va'l 
tii'in sai'. Utz axh u k'ujleb'al 
unk'u'l.— Texhtu!.* 


Vib'ii q'ul ik'uy imam u Xhep 
tuch' u Jesuus 
23 Aatz ixe't u Jesuus ti' talax 
u b'a'nla chusb'al, kamal 30 
iya'b'. Utz ik'aol u Xhep nich- 
talaxe', aya' vik'aol u Flii. 
Aatz u Xhep, Elii ib'ii vitat.” 
24 Aatz u Elii, Mataat ib'ii vitat. 
Aatz u Mataat, Levii ib'ii vitat. 
Aatz u Levii, Melqui ib'ii vitat. 
Aatz u Melqui, Jana ib'ii vitat. 
Aatz u Jana, Xhep ib'ii vitat. 
25 Aatz u Xhep, 


Y 3.15 Aatz u yol “iTxaaom u Tioxh va'l sauli” chia. Aya! u yol “Cristo” tu u 


yolb'al griego. 
* 3.22 Choktaj u Isaias 42.1. 


Y 3.23 Aatz u toke! aas nital q'ul ik'uy imam u Jesuus tza!, ti' ik'uchta' aas 
nojchit iimama tetz u Daviid. Utz ti' ik'uchtu majte aas atil tatin taq'o. Ech 
toke! nik'uch vik'uy imam u Xhep, tu u Lucas tza'. Tan tiira ib'o'q'ol vatz 
q'u Israeel aas nitiq'o tachul q'ul ik'uy imam. Tan axhib'i va'lich motx ipaal 
tu mamaj tza'l, til ko'xh niiq'olik b'en tu preexhuil tu unjot q'u tenam. Utz 
nipaxi tib' q'u Israeel niyolonka. Utz nisotz sik'u'l ab'il ik'uy imam, ab'il 
titz'in tatzik niyolonka. Pek ni'an ech tzi' tan, a' isa' ye' sasotz sik'u'l. Ech 


nitiq'o tachul. 

Matatias ib'ii vitat. 
Aatz u Matatias, 

Amoos ib'ii vitat. 
Aatz u Amoos, 

Nahuum ib'ii vitat. 
Aatz u Nahuunm, Esli ib'ii vitat. 
Aatz u Esli, Nagai ib'ii vitat. 
26 Aatz u Nagai, 

Maat ib'ii vitat. 
Aatz u Maat, 

Matatias ib'ii vitat. 
Aatz u Matatias, 

Semei ib'ii vitat. 
Aatz u Semei, Xhep ib'ii vitat. 
Aatz u Xhep, Judaa ib'ii vitat. 
27 Aatz u Judaa, 

Joana ib'ii vitat. 
Aatz u Joana, 

Resa ib'ii vitat. 
Aatz u Resa, 

Zorobabeel ib'ii vitat. 
Aatz u Zorobabeel, 

Salatieel ib'ii vitat. 


Aatz u Salatieel, Neri ib'ii vitat. 


28 Aatz u Neri, 

Melqui ib'ii vitat. 
Aatz u Melqui, Adi ib'ii vitat. 
Aatz u Adi, Cosaam ib'ii vitat. 
Aatz u Cosaam, 

Elmodaam ib'ii vitat. 


Aatz u Elmodaam, Er ib'ii vitat. 


29 Aatz u Er, 
Josuee iblii vitat. 
Aatz u Josuee, 
Eliezeer ib'ii vitat. 
Aatz u Eliezeer, 
Joriim ib'ii vitat. 
Aatz u Joriim, 
Mataat ib'ii vitat. 
30 Aatz u Mataat, 
Levii ib'ii vitat. 
Aatz u Levii, Xhim ib'ii vitat. 

Aatz u Xhim, Judaa ib'ii vitat. 
Aatz u Judaa, Xhep ib'ii vitat. 
Aatz u Xhep, Jonaan ib'ii vitat. 
Aatz u Jonaan, 

Eliaquiim ib'ii vitat. 
31 Aatz u Eliaquiim, 
Melea ib'ii vitat. 
Aatz u Melea, 
Mainaan ib'ii vitat. 
Aatz u Mainaan, 
Matata ib'ii vitat. 
Aatz u Matata, 
Nataan ib'ii vitat. 
32 Aatz u Nataan, 

Daviid ib'ii vitat. 
Aatz u Daviid, Isaii (DI vitat. 
Aatz u Isaii, Obeed ib'ii vitat. 
Aatz u Obeed, Booz ib'ii vitat. 
Aatz u Booz, 

Salmoon ib'ii vitat. 
Aatz u Salmoon, 

Nasoon ib'ii vitat. 
33 Aatz u Nasoon, 

Aminadaab ib'ii vitat. 
Aatz u Aminadaab, 

Araam ib'ii vitat. 
Aatz u Araam, 

Esroom ib'ii vitat. 
Aatz u Esroom, Fares ib'ii vitat. 
Aatz u Fares, Judaa ib'ii vitat. 
34 Aatz u Judaa, 

Jacoob ib'ii vitat. 
Aatz u Jacoob, Isaac ib'ii vitat. 
Aatz u Isaac, 

Abrahaam ib'ii vitat. 
Aatz u Abrahaam, 

Taree ib'ii vitat. 
Aatz u Taree, Nacoor ib'ii vitat. 
35 Aatz u Nacoor, 

Seruug ib'ii vitat. 
Aatz u Seruug, Ragau ib'ii vitat. 
Aatz u Ragau, Peleeg ib'ii vitat. 

Aatz u Peleeg, 

Hebeer ib'ii vitat. 
Aatz u Hebeer, Sala ib'ii vitat. 
36 Aatz u Sala, 

Cainaan ib'ii vitat. 
Aatz u Cainaan, 

Arfaxaad ib'ii vitat. 
Aatz u Arfaxaad, Sem ib'ii vitat. 
Aatz u Sem, Noee ib'ii vitat. 
Aatz u Noee, Lameec ib'ii vitat. 
37 Aatz u Lameec, 

Matusaleen ib'ii vitat. 
Aatz u Matusaleen, 

Enooc ib'ii vitat. 
Aatz u Enooc, Jareed ib'ii vitat. 
Aatz u Jareed, 

Mahalaleel ib'ii vitat. 
Aatz u Mahalaleel, 

Cainaan ib'ii vitat. 
38 Aatz u Cainaan, 

Enoos ib'ii vitat. 
Aatz u Enoos, Set ib'ii vitat. 
Aatz u Set, Adaan ib'ii vitat. 
Aatz u Adaan, a' itat u Tioxh. 


Vib'anax provaal isub'ax u Jesuus 
tu u tx'i'li'inaj 

1 Unchee' atich ok u 

Tioxhla Espiiritu k'atz u 
Jesuus b'a'nil aas k'asu'l tzi' u 
nima' Jordaan. Utz iq'ol b'en tu 
tz'inlich tzaji tx'ava' tu u Tioxhla 
Espiiritu. 2 Utz 40 q'ii i'an latzi'. 
Ech b'anax provaal isub'ax tu u 
tx'i'li'inaj. Utz ye'k echb'u'm i'an 
tu q'u q'ii tzi'. Ech aatz tzojpi, 
va'yi. 

3 Ech aatz u tx'i'li'inaj, tal te 

ech tza': —Oj nojchit axh iK'aol 


3 4.4 Choktaj u Deuteronoomio 8.3. 
8 4.8 Choktaj u Deuteronoomio 6.13. 

Tioxh, b'ensas kaxhlaan tx'ix u 
sivan tzi' qab'¡.— Texh te. 

4 Tzaq'b'el tu u Jesuus ech 
tza!: —Tz'ib'amalka tu u Yolb'al 
Tioxh aas: «Ta'n ko'nkoxh u 
kaxhlaan tx'ix saitz'pixsan q'u 
aanima, pek tu kajay q'u yol alel 
tu u Tioxh majte.» Chia.— Texh 
u Jesuus.* 

5 Ech aatz i'an u tx'i'li'inaj, 
tiq'o b'en u Jesuus vi! ma'l u 
t'ankin muunte. Utz tu ko'xh un- 
mu'k'ul ik'uch q'u mamaj tenam 
te tu u vatz tx'ava! tza'. 6 Ech tal 
tek u tx'i'lilinaj te ech tza!: 
—Savaq' kajay q'u tenam tu u 
vatz txlava! see tza' tuch' q'u 
mamaj tx'iib'al q'ii tuul. Tan vetz 
aq'el. Utz savaq'e' ab'il e 
savaq'va. 7 Utz eetz kajayil oj sa- 
peche'axh sunvatz utz, sooksa 
unq'ii.— Texh te. 

8 Ech tzaq'b'u u Jesuus tal te 
ech tza!: —Elenb'en sunvatz, 
tx'i'li'inaj. Tan tz'ib'amalka tu u 
Yolb'al Tioxh ech tza": «Ta'xh u 
Tioxh, u kuB'aals Amlika saoksa 
iq'ii. Utz ta'xh ma'l sanima.» 
Chia.— Texh u Jesuus te.* 

9 Ech iq'ol paj b'en u Jesuus 
tu u tx'i'li'inaj tu Jerusaleen. Utz 
je'op taq'o vi! ma'l u t'ankin 
ixoob'al iq'analil u totztioxh. Utz 
tal te ech tza!: —Oj nojchit axh 
iK'aol Tioxh, k'on ko'p iib' tza! 
qab'i. 10 Tan tz'ib'amalka majte 
aas: «Atil q'u aanjel tetz u Tioxh 
sai'. Sikolaxh, satilb'e'axh. 

11 Su'lik'ulaxh tiq'ab', ech ye'k 

sapaq'o'k iib! ti' sivan.» Chia. — 
Tech te.? 

12 Ech tzaq'b'el tu u Jesuus 
ech tza!: —Alelka tu u Yolb'al 
Tioxh majte aas: 
<Sako'nkoxhaya'lu u Tioxh u 
kuB'aals Amlika ti! ib'anax kam.> 
Chia.— Texh te.* 

13 Ech ya! texh u tx'i'li'inaj ti! 
ib'anax provaal isub'ax u Jesuus. 
Xaan tek el k'atza ma'l tiempo. 


Vixe't u Jesuus ti' ipaxsal itziiul 
u b'a'nla chusb'al 


14 Unchee' q'aavopon u 
Jesuus tu Galilea. Utz tiira atich 
viyak'il u Tioxhla Espiiritu 
k'atza. Utz pax chit itziiul u 
talchu tikuenta kajay q'u tx!lava! 
tzi'. 15 Ech nichichusun tu q'u 
atib'al chusb'al tetz u o'tla 
mantaar. Utz techalich toksal 
iq'ii tu q'u aanima kajayil. 

16 Ech b'en tu Nazareet 
majte, tu va'l ch'iika. Utz b'eno'k 
tu u atib'al chusb'al tetz u o'tla 
mantaar tu u ilanb'al q'ii. Tan 
ech nal chit nichi'ane'. Ech 
ch'ine'i, isik'le u Yolb'al Tioxh. 
17 Tan aq'ax u u! te tetz u Isaias, 
u alol tetz u yolb'al Tioxh. Ijaj 
tuul utz, ichab'a va'l tz'ib'amich- 
ku q'u yol nital ech tza': 


18 —Atil u Tioxhla Espiiritu 
tetz u kuB'aals Amlika 
sunk'atza. 

Tan a' vetoksanin 


b 4.10-11 Choktaj u Salmos 91.11-12. 
€ 4.12 Choktaj u Deuteronoomio 6.16. 

ti' ipaxsal itziiul u b'a'nla 
chusb'al tu q'u me'b'a', 

ti' tulsal ik'u'l q'u'l jochpinaj, 

ti' talax ichajpu q'u aanima 
q'u'l echa' preexhu tatine', 

ti' isajinsal q'u moy, 

ti! teesal q'u'l atil tu k'axk'o. 

19 Utz vetichaju'lin 

ti' talax ixe't u B'a'nla Ya'b! 

tetz chitpichil va'l si'an u 
kuB'aal.—4 

Texhtu!. 


20 Ech ib'olq!i u u! utz, taq! tu 
u kolol tetz. Ech k'uje'i. Utz tii 
chit nichisajil tu kajay q'u 
aanima. 21 Utz xe't tal u Jesuus 
ech tza': —Cheel tzojpi u yol 
sevatz va'l tz'ib'amal tu u Yolb'al 
Tioxh tza'.— Texhtu'. 

22 Ech b'a'nich chit iyol kajay 
aanima ti'. Utz nichmotxitz'ejx 
ik'u'l tu q'u b'a'nla chaj yol q'u'l 
nichtale'. Loq' nichmotxtal ti! 
ech tza!: —¿Yit' tzik a! vik'aol u 
Xhep tzi!?— Chia. 

23 Unchee' tal u Jesuus te ech 
tza!: —Seb'anb'e'in cheel atzi". 
Toj nal etal ma'l u yol ve va'l 
nitale!: «Aa tz'ak, tz'aka je! iib' 
majte.» Chia. «Tan niqab'i aas 
sib'al kam veta'an tu Caper- 
nauum. Pek b'an tu vatenam tza! 
majte.» Chajex. 

24 Tan ni'xhtek'val sete aas 
niko'xh ma'j alol tetz u yolb'al 
Tioxh b'a'n koj ik'ulchu titenam. 
25-26 Echtzixe't yit' a' koj 


d 4,19 Choktaj u Isaias 61.1-2; 58.7; 49.9. 

chajlik u Elias tu u Tioxh xe! 
ma'j q'u txakay ixoj tu Israeel, 
tetz aa tenamil. Pek a! chajlik xe! 
ma!l u txakay ixoj puera aanima 
tu Sarepta tikuenta Sidoon, 
k'uxh sib! ko!xh txakay ixoj atich 
tikuenta Israeel titiempo u Elias. 
A! chitu' a! va'l paat ye't ku! 
jab'al tu oxva'l ya'b' tuch' vaajit 
ich'. Utz ul mam va'y tikuenta 
kajay u tx!ava! tzi'.* 

27 Ech paje' u Eliseo, u alol 
tetz u yolb'al Tioxh. Ta'xh i'an 
b'a'n te u Namaan, ma'l u puera 
aanima tikuenta Siiria, k'uxh sib' 
ko'xh ch'a!k'i! atich tu Israeel 
majte. Pek niko'xh ma'j i'an 
b'a'n te.— Texhtu'.f 

28 Ta'xh tab'i q'u kam q'u 
aanima tzi', motx pultu taanima 
tu k'a'nal. 29 Ech motx lakpi. 
Motx ipaasa elu'l u Jesuus ti! 
elu'l u tenam. Tiq'o b'en tzi' u 
peepu va'l atichku je' vitenam 
tan, si'chmotxik'on k'asu'l tzi' 
nichtale'. 30 Pek paal ko'n u 
Jesuus tixo'l utz, b'eni. 


Vik'uchtu u tijle'm u Jesuus 
vi' q'u tioxhil tx'i'li'inaj 

31 Unchee' opon u Jesuus tu 
Capernauum tikuenta Galilea. 
Utz nichichus q'u aanima tu q'u 
ilanb'al q'ii. 32 Ech nichmotx- 
itz'ejx ik'u'l q'u aanima ti' vi- 
chusb'al. Tan nojchit nik'uche' 
aas atil tijle'm tu q'ul iyol. 

33 Utz atich opon ma'l u vinaj 
tu u atib'al chusb'al tetz u o'tla 


° 4.26 Choktaj u Reyes I 17.1, 8-16. 
$ 4.27 Choktaj u Reyes II 5.1-14. 

mantaar tzi'. Atich ok tioxhil 
tx'i'li'inaj k'atza. Utz q!'eq'uni, tal 
ech tza!: 34 —¡Aq!'ka'o! Jesuus 
aa Nazareet! ¿Kam asa! qe? 
K'uxh ulyaxh tan, a' ul ayoo 
gatine'. Vootzajle ab'il axh. Axh 
viTxaaom u Tioxh ye'k paav 
sak'atza.— Texhtu!. 

35 Ech yaal tu u Jesuus tal te 
ech tza': —¡Cha atzi'! ¡Elen Katz 
u vinaj tzi'! — Texh te. 

Aatz u tx'i'li'inaj, ib'aj tek ku! 
u vinaj tu xo'l. Utz el k'atza. 
Ye'xhkam ik'axb'ixsa. 

36 Utz kajay q'u aanima tz!ej- 
xinajich tek ik'u'l taq'o. Nich- 
motxtal tib'ilaj ech tza!: —¡A'xh 
b'oj q'ul iyol atzi'; tiira aq'el ivi!! 
Utz ¡tuch' tijle'm uch! ixamlil 
Tioxh nitojche'l q'u tioxhil 
tx'i'li'inaj tzi' utz, yak eloj!— 
Chia. 

37 Ech tiira pax itziiul u 
talchu u Jesuus tikuenta q'u 
txlava! tzi'. 


Vib'antu b'a'n u Jesuus 
tu viji' u Lu! 

38 Unchee' k'asu'l u Jesuus tu 
u atib'al chusb'al tetz u o'tla 
mantaar utz, b'en tu otzotz xe! u 
Xhim. Pek ya'vich vi-ixoj ji! u 
Xhim tu ma'l mam xamal. Ech 
jajax b'a'nil tu u Jesuus aas si'an 
b'a'n te. 39 Ech k'o'e! ku! b'iil u 
Jesuus k'atza utz, teesa u xamal 
k'atza. Tu ko'xh unmu'k'ul lakpi 
utz, i'an tek techb'ub'al q'u'l 
atiche. 

Vib'antu b'a'n u Jesuus tu q'u ya'v 


40 Aatz tek ku'q'ii, iq'ol ul 
kajay q'u ya'v vatz u Jesuus. Ech 
nichtaq' je! iq'ab! u Jesuus tib'a 
junun q'u ya'v. Utz nichi'an b'a'n 
k'uxh chukchaj yaab'il nichmotx- 
b'anon. 41 Nichtel q'u tioxhil 
tx'i'li'inaj k'atz sib'al q'u aanima 
ya'v majte. Va'l iq'eq'un tela! 
nital ech tza!: —¡Axh viK'aol u 
Tioxh!— Chia. 

Pek nichiyaal tu u Jesuus. Ye! 
nichtaq' tzii te samotxyoloni. 
Tan tootzajich q'u tioxhil tx'i'li'i- 
naj aas a! viTxaaom u Tioxh. 

42 Unchee' aatz q'iilich 
teku'en, k'asu'l u Jesuus tzi'. Utz 
b'en tu ma'l u tx'ava! tz'in- 
tz'ochi. Loq' ex chokloj tu q'u 
aanima. Ech imaj iatz u Jesuus 
aas ye'k saelb'en tixo'l. 43 Pek 
tal u Jesuus te ech tza!: 
—Ministeer sab'enin tu tere'n 
q'u tenam. Se'nval u b'a'nla 
chusb'al tetz viQ'esalail u Tioxh. 
Tan ech ti' vetchajlik'ulin.— 
Texhtu!. 

44 Ech nichtal u b'a'nla 
chusb'al tu q'u atib'al chusb'al 
tetz u o'tla mantaar. 


U teesat sib'la txay u Lu' 
tu a! titxumb'al u Jesuus 


1 Unchee' aatz i'ana, aas 
5 atich u Jesuus tzi' u choo 
Genesareet, mam tenam ipoch!' 
tib' k'atza ti! tab'il u yolb'al 
Tioxh. 2 Utz til ka'va'l jukub' u 
Jesuus tzi' u choo. Ma'tich tel 
q'u eesan txay tuul. A! tek nich- 
itx'aa q'ul ik'ach eesab' txay. 

3 Ech ok u Jesuus tu ma'l q'u 
jukub' tzi'; aya' va'l tetzich u 
Xhim. Utz ijaj b'a'nil te aas 
sixaansa oko'p b'itoj u jukub' vi! 
u choo. Ech k'uje' u Jesuus tu 
jukub' utz, zelt ichus elu'l q'u 
tenam. 

4 Aatz tek ya! ichusun u 
Jesuus, tal tu u Xhim ech tza!: 
—Iq'o'k u jukub' tinaab'il u choo 
tzi'. Utz k'ontaj b'en q'ul ek'ach 
tuul. Ech seteesa txay.— Texh te. 

5 Tzaq'b'u u Xhim, tal te ech 
tza!: —¡Chusul, ma'x aq'b'al 
gaq'onine' utz, ye'xh ma'j txay 
vetqeesa! Pek ti' tan, axh nialon, 
sunk'on ko'p q'u Kach tzi'.— 
Texh te. 

6 Ech ta!xh veet taq! ko'p 
vik'ach, sib'al txay imooi tuul. 
Aal nichtekxe'tiq'ixme'. 7 Ech 
motx tek i'an b'en xheenya tu 
unjot q'ul imol q'u'l atich tu va!t 
u jukub' ti! aas su'liloche'. Utz 
oponi. Ech inoosa ka'va'l q'u 
jukub' tu txay. Utz nichtekxe't- 
iko'p q'u jukub' jaq' a' tu u talal. 

8 Unchee' ta'xh til u kam u 
Xhim tzi', va'l Lu' ib'ii majte, 
peche' vatz u Jesuus. Tal te ech 
tza!: —Xaane!l sunk'atza unB'aal 
tan, in aa paav.— Texh te. 

9 TzZ'ejx ik'u'l utz, xo'v tuch' 
q'ul imol ti! sib'al q'u txay motx 
teesa. 10 Antich u Jacobo tuch' u 
Xhan, q'ul ik'aol u Zebedeo. 

Pek aatz u Jesuus, tal tu u 
Xhim ech tza!: —Ye' ko'xh 
xo!vaxh. Tan yit' txay tere'n koj 
sachok tu a!, pek a! tek sachok 
aanima. So'ok ti! inimal u b'a'nla 
chusb'al.— Texh te. 

11 Ech tiq'o elu'l q'u jukub! 
vatz tx'ava' q'u vinaj tzi'. Utz 
motx tek iya'sa u eesa txay. Motx 
tek xamb'u ti' u Jesuus. 


Vib'antu b'a'n u Jesuus 
tu ma'l u vinaj ch'a'k'i' 


12 Unchee' atich u Jesuus tu 
ma'l q'u tenam tzi'. Utz atich 
ma'l u vinaj tzi' majte va'lich 
ch'a'k ti'. Ech ta'xh til u 
Jesuus, peche' ku' siatz. Taq' 
ku' ivatz vatz tx'ava'. Utz ijaj 
b'a'nil te ech tza!: —UnB'aal, 
¿yetz asa' sa'an b'a'n ve?— 
Texh te. 

13 Ech taq' opon viq'ab' u 
Jesuus, ikano'k. Utz tal te ech 
tza': —Ee', sunsa'a. B'an b'a'n.— 
Texh te. Ech tu ko'xh unmu'k'ul 
i'an b'a'n; el u ch'a'k k'atza. 

14 Utz tiira tal b'en u Jesuus tu u 
vinaj i'an b'a'n aas ye'xhab'il 
ko'xh e satalva. Tal te ech tza!: 
—Kuxh k'uch tu u oksan yol vatz 
Tioxh aas b'a'nt'axh. Ech iq'o 
b'en u txakunsa'm tzixe' va'l sa- 
k'achlu vi' u nachb'al. Echa' va'l 
alelka tu u o'tla mantaar tu u 
Moisees. Ech saootzajili aas 
b'a'nt'axh.— Texh te. £ 

15 K'uxh ech tal u Jesuus, 
aal ko'xh maas techalich ipax 
itziiul. Utz mam tenam 
nichimol tib' ti' tab'ile' utz; ti' 
sab'anax b'a'n te tu q'ul iyaab'il 
majte. 16 Pek aatz u Jesuus, 
nichixaansa b'en tib' tu q'u 
tx'ava' tz'intz'ochi ti' iq'ilal 
isik'lel Tioxh. 


£ 5.14 Choktaj u Leviitico 14.3-4. 

Vib'antu b'a'n u Jesuus tu ma'l 
u vinaj numtz'inaj ichi'l 

17 Unchee' aatz i'an tu ma'l u 
q'ii, nichichusun u Jesuus. Utz 
tiira atich iyak'il vixamlil u 
kuB'aal k'atza ti' ib'anax b'a'n tu 
q'u ya'v. K'ujlich opon unjolol 
q'u fariseo tuch' unjolol q'u aa 
txumb'al ti! u o'tla mantaar. A! 
motx k'asku'l tu kajay q'u tenam 
tikuenta Galilea, tikuenta Judea 
utz, tuch' tu Jerusaleen. 

18 Unchee' aatz i'ana, opon 
unjolol q'u vinaj chelemich ma'l 
u vinaj taq'o vi! cheleb'al tetz. 
Tan ya'v; numtz!inaj ichi'l. Utz 
nichmotxi'an ya!l tiq'ol oko'p 
vatz u Jesuus. 19 Pek ye't veet 
toko'p tu u mam tenam. Ech 
motx b'enje' vi! u otzotz utz, 
teesa b'iil vivi'. Ech a! tek taq'vu 
ko'p u ya'v vi! qaq'al tuch' u 
cheleb' tetz. Ech toksa tu xo'l 
vatz u Jesuus. 

20 Ech ta'xh til u Jesuus aas 
k'ujlel ik'u'l q'u chelenal ti' 
ib'antu b'a'n u ya!v, tal u Jesuus 
tu u ya'v ech tza': —Vinaj, kajay 
q'ul apaav kuyel.— Texh te. 

21 Ech aatz q'u aa txumb'al ti' 
u o'tla mantaar tuch! q'u fariseo, 
xe't motx tal ti! taanima ech tza!: 
—iAb'il va'l ninache! tzi' aas 
nipaasa tib' vi! Tioxh! Tan ab'il 
koj sakuyun paav, pek ta'xh u 
Tioxh.— Chia. 

22 Aatz u Jesuus tan, paal 
itxumb'al tu q'u'l nichtal ti! 
taanima. Utz ich'oti te ech tza!: 

—¿Kam netal tetaanima? 

23 ¿Ab'iste tek u kam yit' tza'l 
koj tel sevatz unchee!? ¿A! tzik a! 
va'l: «Kuyel tek q'ul apaav 
kajayil.» Chajin? ¿Oj aya! va'l: 
«Lakpen utz, xaan.» Chajin te? 
24 Pek sunk'uch sevatz cheel aas 
nojchit atil tijle'm u K'aola va'l 
b'ennaj ko'n aanima ti' ikuyax 
paav tu u vatz amlika tx!ava! 
tza'.— Texhtu'.? 

Ech tal tu u numtz'inaj ech 
tza!: —Axh nival axh, lakpen. 
Iq'o b'en u cheleb' eetz tzi' utz, 
kuxh taatib'al.— Texh te. 

25 Ech tu ko'xh u mu'k'ul tzi', 
lakpu u vinaj vatz q'u aanima. 
Tiq'o k'asu'l u cheleb' tetz va'l 
tzanlichka. Ech b'en tu tatib'al. 
Utz va'lich toksat iq'ii Tioxh. 

26 Ech kajay aanima motx tz'ejx 
ik'u'l tu xo'val. Utz va'lich tek 
motx toksat iq'ii Tioxh ech tza!: 
—iMam txaichil vetqillu cheel!— 
Texhtu!. 


Vixamb'u u Levii ti' u Jesuus 


27 Xamtich tek ti! q'u kam 
tza!, k'asu'l u Jesuus. Utz til ma'l 
u jajol ja'mel alkavaar, Levii 
ib'ii. K'ujlich tu va'l nijajlik 
ja'mel alkavaar. Utz tal te ech 
tza': —Xamb'en vi'.— Texh te. 

28 Ech lakpu u Levii tzi'. 
Taq'ka kajay q'u kam utz, 
xamb'u ti". 

29 Ech i'an ma'l mam tx'ix u 
Levii tu totzotz ti! u Jesuus. Utz 
sib'al tere'n jajol ja'mel alkavaar 

atich opon majte och! sib'at 
aanima. Kajay motx ok vatz 
meexha k'atza. 

30 Pek nichteesal iq'ii tu q'u 
fariseo tuch' q'u q'esal aa 
txumb'al ti! u o'tla mantaar. Utz 
tal tu q'u chusulib' ech Ga: 
—¿Kam toke! aas netechb'un 
tuch' q'u jajol ja'mel alkavaar 
utz, tuch' q'u aa paavla chaj 
aanima tzi'?— Texh te. 

31 Utz tzaq'b'el tu u Jesuus 
ech tza!: —Aatz q'u tiichajla 
aanima, ye'xhkam nisavsa aa 
tzlak. Pek a! nisavsan q'u ya'v. 
32 Tan yit' a' koj ul unchok 
jikomla aanima. Pek a! ul 
unchok aa paav sik'axa q'ul 
ipaav. Tan a! q'u'l nisavsan 
kuyb'al.— Texhtu'. 


U jalb'al tib' u o'tla mantaar 
tuch' u b'a'nla chusb'al 


33 Unchee! tal q'u vinaj tu u 
Jesuus ech tza': —¿Kam oke! 
aas tzuk'el nikuy iva'y q'ul 
ichusulib' u Xhan utz, tuch' q'u 
fariseo ti' iq'ilal isik'lel Tioxh? 
Pek aatz q'ul achusulib' tzi!, ye! 
nikuy iva'y. Va'l ko'n motx 
techb'une' utz, va'l ko'n motx 
tuk'a'e'.— Texh te. 

34 Aatz u Jesuus tan, tal te 
ech tza': —Ye'kax ikuy iva'y q'u 
aanima q'u'l nisavsal ti' tilax 
tzumb'a'a tuul atil u xiak tixo'l 
va'l tzume'ya. 35 Pek toj nal uloj 
u tiempo aas saeesal b'en u xiak 
tixo'l. Ech analen tu u tiempo tzi' 


h 5,24 Aatz u yol “u K'aola va'l b'ennaj ko'n aanima” chia, a! nital je! tib' u 
Jesuus. Utz aya' u “Hijo del hombre” tu kastiya. 

sikuy iva!y ti! iq'ilal sik'lel 
Tioxh.— Texhtu!. 

36 Ech ik'am ti' ma'l kam u 
Jesuus utz, tal te ech tza': 
—Ye'xhab'il nib'anon aas 
satoksa ak! k'oo k'atz q'a'l 
oksa!m. Tan oj ech sab'anax tzi', 
sako'nb'uchax u ak! b'u'j. Utz 
sa'kojik'ulo'k ti' u q'a'l oksa'm. 
37 Utz ye'xhab'il niaq'on ku! tu 
q'a'l tz'u'm u ta'l uuva majte va'l 
anal tela'. Tan oj ech sab'anaxi, 
saq'ixmu u tz'u'm tu visipk'u u 
ta'l uuva. Utz sapeq'xe'l. 

38 Pek a' sa'aq'axku ku' u ta'l 
uuva va'l anal tela' tu ak' tz'u'm. 
Ech ela ko'xh b'a'n saelka. 

39 Utz ye'xhab'il atix b'anon 
majte aas ta'xh ma't veet tuk'at u 
tx'amla ta'l uuva, sa'tepajtachva 
u ta'l uuva va'l anal tela'. Tan 
nitale!: <A! techal u tx'amla ta'l 
uuva.» Chaj.— Tech u Jesuus.! 


Vichoktu triigo q'u chusulib' 
tu ilanb'al q'ii 
1 Aatz i'an u Jesuus tu ma'l 
6 u ilanb'al q'ii, paal xo'l 
unjolol q'u chikob'e'm. Utz motx 
xe't itx'up vatz itriigo q'u 

chusulib'. Nichisole'l ti! tiq'ab' 
utz, nichtechb'u.j 2 Pek alax te 
tu unjolol q'u fariseo ech tza!: 
—¿Kam toke' aas neb'an tu 
ilanb'al q'ii va'l yit' b'a'n koj 
vatz u kukostuumbre tz'ib'a- 
mal?— Texhtu!.k 

3 Utz tzaq'b'el tu u Jesuus 
ech tza': —¿Yetz sik'lemal tu u 
Yolb'al Tioxh setaq'o kam va'l 
i'an u Daviid tuch' q'u'l xamich 
ti' aas motx kam tu va'y? 4 Tan 
oko'p tu u totztioxh utz, ex 
tiq'o q'u txaa'la kaxhlaan tx'ix. 
Itx'a' tetz utz, taq' tetz q'ul 
imol, k'uxh yit' aq'ich koj tzii 
aas ab'il ko'xh satx'a'on. Pek 
ta'xh q'u oksan yol vatz Tioxh 
satx'a'on.— Texhtu'.! 

5 Utz tal paj ech tza': —Aatz u 
K'aola va'l b'ennaj ko'n aanima, 
q'esala tatin vatz u ilanb'al q'ii 
majte.— Texhtu!. 


Vib'antu b'a'n u Jesuus 
tu ma'l u vinaj tu ilanb'al q'ii 


6 Unchee' aatz paj i'an tu va!t 
ilanb'al q'ii, oko'p u Jesuus tu u 
atib'al chusb'al tetz u o'tla 
mantaar. Nichichusune'. Utz 


i 5.36-39 Atil toke' k'uxh yolon u Jesuus ti! u tz'u'm tuch' ti! u ta'l uuva. 
Echa' u tx'amla ta'l uuva, a' nik'am ti' taq'o u o'tla txumb'al, u o'tla 
mantaar. Aatz u ta'l uuva anal tela', a' nik'am ti' u b'a'nla chusb'al va'l anal 
iq'omich tu u Jesuus. Aatz u q'a'l tz'u'm, a! nik'am ti' q'u aanima niman 
tetz u o'tla mantaar. Pek aatz u ak' tz'u'm, a' nik'am ti' q'u aanima q'u'l 


saniman u b'a'nla chusb'al. 


j 6.1 Choktaj u Deuteronoomio 23.25. 


k 6.2 Tiira sib'la txaa! vatz q'u q'esal uq'ayb'al oj sauch aq'on tu ilanb'al 
q'ii. A! nib'enku ti! va'l nital u o'tla mantaar tuch' q'u tz'ajsab' tetz, aya! 


Vikostuumbre Q'u Israeel Tz'ib'amal. 


l 6.4 Choktaj u Samueel I 21.1-6; u Leviitico 24.9. 

atich ma'l u vinaj tzi', ye! nich- 
iyikun u seb'al iq'ab'. 7 Ech aatz 
q'u aa txumb'al ti! u o'tla 
mantaar tuch' q'u fariseo, nich- 
motxik'aab'a u Jesuus. A! isa! sa- 
motxtile' satzib'an b'a'n tu u 
vinaj tu ilanb'al q'ii tzi'. Ech 
sacheei kam ti! si'chmotxixochva 
tala. 

8 Pek aatz u Jesuus tan, 
tootzajich kam va'l nichtitz'a q'u 
vinaj tzi'. Utz tal tu u vinaj va'l 
ye! nichiyikun unpaq'il iq'ab' ech 
tza!: —Lakpen utz, oken tu 
kuxo'1.— Texh te. Ech ilakpu u 
vinaj tzi', txake'i. 

9 Utz tal tek u Jesuus tu q'u 
aanima ech tza!: —Sunch'oti 
ma'l kam sete. ¿AD'iste va'l b'a'n 
vatz u mantaar tetz u ilanb'al 
q'ii? AAT tzik a! va'l sab'anax 
ma'j b'a'nil oj mai maaloil? ¿A' 
tzik a! va'l sa'aq'ax tiichajil, pek 
oj aal saeesal tiichajil?— 
Texhtu!. 

10 Ech isaji kajay q'u 
aanima q'u'l atich ti'aj chaj 
utz, tal tu u vinaj ech tza': 
—Yuj vaq'ab' tzi'.— Texh te. 
Ech iyuj viq'ab' u vinaj utz, 
yakich i'an b'a'n. 11 Ech motx 
pultu taanima q'u fariseo tu 
k'a'nal, tuch' q'u aa txumb'al 
ti' u o'tla mantaar. Utz nich- 
tekmotxiyol tib'ilaj aas kam 
si'an tu u Jesuus. 


156 


Vitxaat kab'laal q'ul ichusulib' 
u Jesuus 


12 Unchee' aatz i'an tu q'u q'ii 
tzi', b'enje' u Jesuus vi' ma'l 
muunte. Ex iq'ila isik'le Tioxh. 
Mail aq'b'al ipaasa ti! iq'ilal 
isik'le Tioxh tzi'. 13 Utz aatz 
q'iilich teku'en, isik'le ul kajay 
q'ul ichusulib' k'atza. Ech itxaa 
el kab'laal tixo'l. “Chaj” ib'ii 
toksa. ™ 

14 Itxaa u Xhim, va'l Lu! chu 
te'l majte, tuch' u Lixh 
vitza!q'. 

Ant a! u Jacobo, u Xhan, u 
Felipe, u Bartolomee, 

15 u Tio, u Maxh, u Jacobo, 
vik'aol u Alfeo, u Xhim, va'l 
atich ok xo'l q'u cananista.” 

16 Antu u Judas, vitza'q! u 
Jacobo utz, tuch' u Judas, u 
aa Cariote va'l k'ayin u 
Jesuus. 


Vib'antu b'a'n u Jesuus 
tu sib'al ya'v 


17 Ech k'asu'l tuch! q'u'l itxaa 
GU. Utz motx ilan tu ma'l u 
chaq'aala. A' imol sib'al q'u 
niman tetz tuch' tere'n mam 
tenam. Atia aa Judea. Atia aa 
Jerusaleen. Antich aa Tiro tuch' 
aa Sidoon tzi' mar. Aya' q'u'l 
ma'tich tul ti! tab'il u Jesuus utz, 
ti' sab'anax b'a'n te tu q'ul 


m 6.13 Aatz u yol “chaj”, anko'xhtu' u yol “apóstol”. Pek aye'n vixe' tu u 
yolb'al griego. A' nital unjolol q'u chusulib' itxaa u Jesuus xo'l q'u niman 
tetz. Samotx'ental paal u b'a'nla chusb'al. 

n 6.15 Aatz u yol “cananista”, ib'iich q'u aanima q'u'l nichxe'k'ulan 
viq'atb'al tzii q'u aa Roma. Anko'xhtu' va'l “Zelote” majte. 

iyaab'il. 18 Antu opon q'u'l nich- 
tuleb'el tu q'u tioxhil tx'i'li'inaj 
majte. Utz motx b'anax b'a'n te 
tu u Jesuus. 19 Ech kajay q'u 
aanima nichb'anon ya'l it'okax 
ok u Jesuus tan, nojchit atil 
viyak'il vixamlil u Tioxh k'atza. 
Utz nichib'an b'a'n kajay q'u 
ya'v taq'o. 
U nojla chi'b'ichil 
20 Unchee' isaji opon q'ul 


ichusulib' u Jesuus utz, tal ech 
tza!: 


—Chi'b'eb'al etetz ab'iste ex, 
ex me'b'a' tan, 

etetz viQ'esalail u Tioxh." 

21 Chi'b'eb'al etetz ab'iste ex 
neva'y cheel tan, 

sa'nalpaalex tu vetacha!v. 

Chi'b'eb'al etetz ab'iste ex 
netoq'e' tan, 

sa'naltze'nex tu txuq'txunchil. 

22 Chi'b'eb'al etetz oj sako'xh- 
taq'an ichi'na'n ik'u'l aanima 
seti! utz; 

satelab'eka!'ex; 

ye'k etxa'k te silane!; 

siyoq'ex. 

Utz tiira ye'xtxoj ex satale!. 

Log" ti! ko'n etatin k'atz u 
K'aola va'l b'ennaj ko'n 
aanima. 

23 Pek txuq'txunojex, 

chi'b'ojex tu q'u q'ii tzi'. 

Tan mam choob'al sek'ul tu 
Amlika. 


U Lucas 6 


Tan echat ko'xh nichi'an q'ul 
ik'uy imam tu q'u alol tetz u 
yolb'al Tioxh o'tene atzi'. P 


24 Pek ech koj ex txtiiol iq'ii, 
tilayol saya'k'ex tan, 

nek'ul etetz cheel. 

25 Tilayol saya'k'ex ab'iste ex 
nepaal tu vetacha'v cheel tan, 

sa'nalva!yex. 

Tilayol saya'k'ex ab'iste ex ne- 
txuq'txun cheel tan, 

sa'naletal txumleb'alla chaj yol 
utz, so'oq'ex. 

26 Tilayol saya'k'ex untz'oj 
ni'xhtoksa eq'ii u tenam 
kajayil tan, echat chit 
nichi'an q'ul ik'uy imam tu 
q'u chulin alol tetz u yolb'al 
Tioxh. 


Vik'uchax u b'a'nil tu q'u koontra 


27 Pek nival sete ab'iste ex, 
netab'i'in cheel tza'. Tiiojex ti' 
q'ul ekoontra seb'ane'. B'antaj 
b'a'nil tu q'u'l nichi'k'ulanex. 

28 Altaj b'a'nla yol ti' q'u'l 
nialon tz'ejb'al tzii yol seti'. Utz 
q'ilataj sik'letaj Tioxh ti' q'u'l 
kam ko'xh nichuli seti'. 29 Ab'il 
sapaq'on ok unpaq'il txala etzi', 
pilq'utaj ok va't siatz. Utz ab'il 
lamaaon vechake't, aq'tajka ve- 
kamiisa te majte. 30 Ab'il sijaj 
ma'j kam sete, aq'tajka te. Utz 
ab'il kam ma'j etetz simaae', ye' 
ko'xh etal te aas siq'aavixsa sete. 
31 Tan kam kajay q'u b'a'nil esa! 


° 6.20 Choktaj U Tio 10.1-4. Aatz u yol “viQ'esalail u Tioxh” nital tza', aya! 


va'l “reino de Dios” tu kastiya. 
P 6.23 Choktaj u Croonicas II 36.16. 

si'an q'u aanima sete, echat 
seb'an te majte. 

32 Tan oj ta'xh tii'ex ti! q'u'l 
tii seti', techal koj chit va'l 
neb'ane' tzi'. Tan echat ko!xh 
ib'anon q'u aa paavla chaj 
aanima, nib'an tii ti! q'u'l b'a'n 
te majte. 33 Utz oj ta'xh 
neb'anvu b'a'nil tu q'u'l nib'anon 
b'a'nil sete, techal koj chit va'l 
neb'ane'. Tan echat ko'xh 
ib'anon q'u aa paavla chaj 
aanima. Ta'xh b'a'n tu q'u!l b'a'n 
te. 34 Utz oj ta'xh netaq' ik'am 
q'u'l so'ole' ti! ig'aavixsale' 
netile', techal koj chit va'l 
neb'ane! tzi'. Tan echat ko'xh 
ni'an q'u aa paavla chaj aanima 
tib'ilaj majte. Ta'xh nitaq' ik'am 
q'u'l nitile' aas saveeti 
siglaavixsa. 

35 Pek aatz ex, tii'ex ti' q'u'l 
nikoontrainex. B'antaj b'a'nil te. 
Utz aq'taj Kam majte. Loq' yit' a! 
koj sech'ia ek'ultu ma'j kam ti'. 
Ech nim veja'mel stane! Utz 
nojchit ex ik'aol ime'al u T'ankin 
Tioxh si'ane'. Tan tiira jik u 
Tioxh tu q'u'l ye'xh bot nik'ama- 
b'en q'u kam. Utz b'a'n tu q'u 
onkonla chaj aanima. 36 B'antaj- 
ex txumul vatz, echa! u kuTat. 
Tan tiira txumul vatz. 


Ye'xtxoj yolan aanima 
ti' kam ni'ane' 


37 Ye! ko'xh eyol aanima oj 
niyolpu sevatz, ech ye'k sitx'ol 
enujul u Tioxh. Ye! ko'xh etz!ej 
paav ti! emol, ech ye'k satz'ejax 
paav seti! majte. Kuyunojex, 
ech sakuylex. 38 Utz noj 

ichajpe'l etetz, ech sa'aq'ax 
etetz majte. B'a'nla paab'al 
so'ok seti'; b'oono inooe!; tiira 
je'naj ivi'. Tan kam chit va'l 
setaq'e', echat sa'aq'ax sete.— 
Texh u Jesuus. 

39 Unchee' tal ma'l u 
k'amich yol u Jesuus tu q'u 
chusulib' majte. Tal te ech tza!: 
— ¿Satz i'ane' saiq'ol ib'ey ma'l 
moy tu va!'t moy? Tan oj ech 
si'ane', ela sachajpu b'en tu jul 
atzi'. 40 Utz yit' paalnaj koj 
tijle'm u chusulib' vatz u chusul 
tetz. Pek anal sitx'ak u chusul 
tetz aas tiira ma't ichusax 
b'a'nil. 

41 Utz ¿kam toke! aas a! chit 
tii nasaji iyolpu amol saatz ti' 
ma'j tal kam? Utz ye'xhat 
ni'enku see aas paalchu q'u 
kam niyolpik'axh siatz. Echa! 
ma'l juy ch'is niil tu b'aq' iatz 
amol. Pek aal ye' niil u mam 
tze' atil tu val eetz. 42 Ye'k 
si'ane' setal temol ech tza!: «Aq' 
tzii saveesa elu'l ma'l u juy 
ch'is taatz tzi'.» Chajex. Tuul 
aal ma'l mam tze' at oko'p 
tevatz. Utz ye' niveet esajin 
taq'o. iKa!vatz! Eesataj elu'l u 
mam Gel tevatz b'axa, ech si'an 
b'a'n esajine'. Ech nal sa'tek- 
veeti setal telu'l u juy ch'is 
tivatz vemol. 


U tootzajil q'u aanima 
tu q'ul ib'anone' 

43 Utz ye!xh b'oj si'ane' aas 
ye'xtxoj ivatz u b'a'nla vatzomla 
Gel sataq'e!. Utz ye'k silan majte 
aas b'a'n ivatz u ye'xtxojla 

vatzomla Gel sataq'e'. 44 Tan a! 
ni'ilchik u tze' tu vivatz. Echa' u 
viikuxh. Sa'koji'ane' sachee ti' u 
paal ch'i'x. Utz sa'koji'ane' 
sachee uuva ti! u vaini!x. 

45 Echat u b'a'nla aanima. A! 
nik'uchvu tu vib'anone' aas atil u 
b'a'nil xe! taanima. Pek aatz u 
onkonla aanima, tu vib'anone! 
nik'uchvu majte aas u onkonil 
atil xe! taanima. Tan kam va'l 
atil tu taanima u aanima, a! va!l 
nije'ul titzi'. 


Vik'amtu ti' katva'l otzotz 
u Jesuus 


46 ¿Kam toke! netal ve?: 
«unB'aal, unB'aal» che'ex. Pek 
ye! neb'an q'u'l nival sete. 

47 Tan aatz kajay q'u'l nitul sun- 
k'atza, nitab'i vunyol utz, nib'an 
b'anol tetz. Utz ech b'anel taq'o 
va'l i'an ma'l u vinaj atzi". 

48 T'an totzotz. Ik'ot viku'eb'al. 
Sib' b'eni i'ana. Utz a! taq'vu je! 
vitz'achil vi! ma'l mam sivan. 
Ech k'uxh el nima', ipaq'o'k tib' 
ti! u otzotz tzi', ye't ole! ti! 
iyikune'. Tan axhib'i b'oono ije' 
vi! u mam sivan. 

49 Pek aatz q'u!l ye! nilan 
b'anol tetz q'ul unyol, ela much! 
va't u vinaj atzi' va'l vi! tx'ava! 
ko'n taq'vu je! u totzotz. Ye't taq! 
b'en itz'achil tu tx'ava'. Ech aatz 
el u nima', ipaq'o'k tib' ti' utz, 
ku'i. B'oono isotz sotzi.— Texh u 
Jesuus. 


U Lucas 6, 7 


Vib'antu b'a'n u Jesuus 
tu u taq'onom ma'l u q'esal sol 


1 Unchee' aatz ya' iyolon u 

Jesuus tu q'u aanima, b'en 
tek tu Capernauum. 2 Utz atich 
ma'l u vinaj tzi' si'chtexhel ik'u'l 
tu yaab'il. Taq'onomich ma'l u 
q'esal sol. Aya' ma'l u taq'onom 
va'l tiira tiich chit ti'.4 3 Ech 
aatz tab'i itziiul u Jesuus u q'esal 
sol, oora ichaju'l unjolol q'ul 
iq'esal q'u Israeel tzixe!. Ul ijaj 
b'a'nil te aas su'lib'an b'a'n tu u 
taq'onom. 4-5 Ech motx ul q'ul 
iq'esal q'u Israeel xe' u Jesuus. 
Utz tiira ijaj chit b'a'nil te ech 
tza!: —Tiira b'a'n ik'u'l u 
capitaan ti' u kutenam tza'. Aal 
aq'el je' ma'l atib'al taq'o, 
chusb'al tetz u o'tla mantaar. 
Ech ni'xhik'ulo'k ti! aas saaq' te 
kam va'l nijaj see.— Texh te. 

6 Ech b'en u Jesuus ti'. Utz 
aatz nichtekinajab' k'atz u 
atib'al, ichaju'l unjolol tamiigo u 
q'esal sol xe' u Jesuus. Ul tal te 
ech tza': —UnB'aal, ye' ko'xh 
chiinaxh tu ulchil. Tan ye' ni- 
k'ulo'k vi' aas so'oko'p'axh tu 
votzotz. 7 Echtzixe't ye'n oponin 
tzaxe' tan, ye' nik'ulo'k vi'. Pek 
al ko'n vayol. Ech si'an b'a'n u 
vaq'onom. 8 Tan echa' in. Atil- 
ko'nok'in jaq' imantaar unq'esal. 
Utz ato'k sol jaq' unmantaar 
majte. Utz aatz nival tu mat: 
«Kuxh tza'.» Chi'in te. Utz 


47.2 Aatz u q'esal sol nital tza!, ela uch! ma'l capitaan. Tan atil ma'l 100 
sol jaq' imantaar; “centurión” ib'ii tu kastiya tan, iq'esal 100 sol. Aatz u yol 
“ag'onom” tza!, aya! u “esclavo” tu kastiya. 

nib'ena'. «Ni'axh tza!.» Chi'in tu 
va'tioj utz, nitule'. Utz nival tu 
valt vaq'onom: «B'an va'l tza'.» 
Chi'in te. Utz ni'ane'.— Texh te. 

9 Ech techal chit u yol tab'i u 
Jesuus tzi'. Utz yakich tz'ejxoj 
ik'u'l taq'o. Ech ipilq'u tib', isaji 
q'u aanima q'u'l xamich ti'. Tal 
te ech tza': —Nojchit nival sete 
aas ye'saj viltu ma'j aanima 
Israeel, aas tiira k'ujlel ik'u'l vi' 
echa' u puera vinaj tzi'.— 
Texhtu!. 

10 Ech aatz tek q'aavopon q'u 
chaj tu atib'al, b'a'nich tek u 
aq'onom va'l ya'vich. 


U q'aavtitz'pixsal ma'l u kamnaj 


11 Xamtich tek tuul, b'en u 
Jesuus tu u tenam Naiin. A'ich 
imol q'u chusulib'. Utz mam 
tenam xamtich ti'. 12 Aatz motx 
opon naja'ch u jub'al, u okeb'al 
tu u tenam, tuul nichtig'ol elu'l 
ma'l u kamchil. Se'nmujaxoj. 
Titz'inich ma'l u txakay ixoj. Utz 
talxhich ma'l vatz titz'in atiche. 
Utz sib'al aanima xamich ti', 
q'u'l tu u tenam tzi'. 13 Ech 
txumax iatz u txakay ixoj tu u 
Jesuus aas tilta'. Ech iq'ila utz, 
tal te ech tza!: —Ye! ko'xh 
oq'axh.— Texh te. 

14 Ech ixaan opon u Jesuus 
utz, it'ok u cheleb' tetz u 
kamchil. Ech txake' tek q'u 
chelen tetz. Tal u Jesuus tu u 
kamnaj ech tza!: —Xiak, axh 
nivalaxh, lakpen.— Texh te. 

15 Ech q'aav itz'pu u xiak va!l 
ma'tich ikame'. Xe't tek iyolone'. 
Ech aq'ax tek tu vinan. 16 Ech 

motx xo'v aanima kajayil. Utz 
xe't motx toksa iq'ii Tioxh. 
Nichtal ech tza': —iNojchit ma'l 
techalla alol tetz u yolb'al Tioxh 
cheey tu kuxo!'l! ¡Ulyu quxe' tu u 
Tioxh o! itenam!— Texhtu!. 

17 Ech pax chit paal itziiul u 
Jesuus tikuenta kajay u Judea 
tuch' q'u tenam sinaja'ch. 


U taltu u Jesuus aas 
a! viTxaaom u Tioxh 


18 Unchee' alax tek kajay q'u 
kam tu u Xhan tza'. Q'ul ichusul- 
ib' alon te. Ech isik'le ka'va'l 
ichusulib! u Xhan. 19 Utz ichaj 
ben xe! u Jesuus ti! ich'otil te 
ech tza!: — «¿Axh tzik viTxaaom 
u Tioxh va'l sa'chit'uli? Pek oj 
vi axh koj utz, sakuch'ia va'te.» 
Chia.— Texh te. 

20 Ech aatz motx opon xe! u 
Jesuus, tal te ech tza!: 
—Vetichaju'lo' u Xhan tzaxe', u 
b'anol vautiismo. Ul kuch'oti see 
taq'o: «¿Axh tzik viTxaaom u 
Tioxh va'l sa'chit'uli? Pek ¿oj yit' 
axh koj? Utz sakuch'ia va'te.» 
Chia.— Texh te. 

21 Unchee' aatz u Jesuus, 
sib'al ya'v i'an b'a'n te tu u 
mu'k'ul tzi'. I'an b'a'n tu q'u'l 
atich ok tioxhil tx'i'li'inaj k'atza. 
Utz sib'la moy isajinsa. 22 Ech 
tzaq'b'el tu u Jesuus ech tza!: 
—B'enoj etal tu u Xhan kam q'u 
kam netile' etab'i tza': «Tan ni- 
tekisajin q'u moy. Nitekixaan q'u 
ko'x. Niteki'an b'a'n q'u ch'a'k'i'. 
Nitektab'in q'u chakan. Niq'aav- 
titz'pixsal kamnaj. Utz nitektab'i 
u b'a'nla chusb'al q'u me'b'a!. 

23 Utz chi'b'eb'al tetz va'l ye! 
nika'tziiun vi'.» Chajex te.— 
Texh u Jesuus.” 

24 Unchee' aatz tek k'asu'l 
q'ul ichaj u Xhan, xe't iyolon u 
Jesuus ti! u Xhan tu q'u tenam 
ech tza': —¿Kam b'anel titxum- 
bal u vinaj va'l ex etil tu tz'in- 
lich tzaji txlava! b'atz'i? ¿Ech 
tzik a! ma'j aa aas va!l ko'xh 
ib'en sunchaj jalil tu kajiq'? 
Ye'ka. 25 Pek ¿kam chit ex 
etile'? ¿A' tzik ex etil ma'j vinaj 
aas toksa'm ijlenal ato'k taq'o? 
Ye'ka. Tan aatz q'u'l b'a'nla chaj 
oksa'm ato'k taq'o, techal tatine'. 
Aye'n tu q'u tatib'al ijlenal. 

26 Loq' ¿kam chit ex etile'? 
¿Ma'j tzik alol tetz u yolb'al 
Tioxh? B'a'ntan a' i. Utz nival 
sete aas aal nim tatin vatz tere'n 
q'u alol tetz u yolb'al Tioxh. 

27 Tan a' va'l tz'ib'amalka u yol 
ti! ech tza!: 


«Sunb'axab'sa b'en vunchaj 
saatz. A! sapaxsan itziiul val 
ooponb'al. Echa! ib'anax 
tuch b'ey saatz si'ane!.» 
Chia.* 


28 Tan nival sete aas ye'xh- 
ab'il ko'xh va'toj paalchu tijle'm 
vil u Xhan, u b'anol vautiismo 
xo'l kajay q'u aanima alamal. 
Pek loq' k'uxh echi, aatz q'u!l 
ch'oo ko'n u tijle'm tu viQ'esalail 
u Tioxh, paalchu tijle'm vil u 
Xhan tzi'.— Texhtu'. 

29 Ech ta'xh tab'i u kam q'u 
tenam tza', tuch' q'u jajol ja'mel 
alkavaar, motx txuq'txuni tan, 
motx inima vinujul tal u Tioxh. 
Tan ma't motx i'an ivautiismo 
echa' va'l tal u Xhan. 

30 Pek aatz q'u fariseo tuch' 
q'u aa txumb'al ti' u o'tla 
mantaar, motx ko'n teesa iq'ii vi- 
txumb'al u Tioxh tzi'. Ye't motx 
inima kam va'l titz'a u Tioxh ti'. 
Tan ye't ko'n motx i'an 
ivautiismo, echa' va'l tal u Xhan. 

31 Tal tek u Jesuus ech tza!: 
— ¿Kam b'oj sunk'am ti! aas ela 
tuch' q'u aanima tu u tiempo 
tza!? 32 Ela tuch' q'u talaj nitxa! 
atzi' aas ch'uxhlel tu k'ayib'al. 
Utz nigetunsa b'en talax timol 
ech tza': «Vetkuxuli aa, pek ye'n 
b'ixex. Txumumb'al kub'itz vet- 
b'itz'o', pek ye'n oq'ex tu 
txumu'm.» Chia. 

33 Tan ul u Xhan, u b'anol 
vautiismo, ye't itx'a' kaxhlaan 
tx'ix utz, ye't tuk'a ta'l uuva. Utz 
netal ti': «Atil tioxhil tx'i'li'inaj 
k'atza.» Che'ex. 

34 Utz aatz cheel, ulyu u 
K'aola va'l b'ennaj ko'n aanima 
utz, nitechb'une', nituk'a ta'l 
uuva. Utz netal ti': «Ulyu ma'l u 
vinaj ye'k chit iya'eb'al tu 
echb'u'm utz, ti' tuk'al ta'l uuva. 
Nimolo tib' tuch' aa paav utz, 
tuch' jajol ja'mel alkavaar.> 
Che'ex. 35 Pek aatz vitxumb'al u 
Tioxh, a! ni'ilchik tu vib'anon 
oul ik'aol ime'al.— Texhtu!. 


"7.23 Choktaj u Isaias 29.18-19; 35.5-6; 26.19; 61.1. 
57.27 Choktaj u Isaias 40.3-5; u Malaquias 3.1. 

Vikuyax ipaav ma'l u ixoj 
tu u Jesuus 


36 Unchee' aatz i'ana, savsal 
u Jesuus tu ma'l u fariseo. Tal te 
se'ntx'a'n tzixe'. Ech b'en u 
Jesuus otzotz tzixe' utz, ok vatz 
meexha. 37 Ech opon ma'l u ixoj 
k'atz u Jesuus, ma'l aa paavla 
ixoj tu u tenam tzi'. Iq'omich 
ma'l tal b'a'nla tz'aj taq'o. 
Tx'umq'ixsab'al atil tuul. Tan 
tab'i aas nichitx'a'n u Jesuus xe! 
u fariseo.t 38 Utz atin ti' iqul u 
Jesuus xe'aj tajan. Ech xe't 
toq'e'. Tak'sa q'u tajan u Jesuus 
tu q'u ta'l b'aq' iatz. Utz nichisuu 
tu xi'l ivi'. Nichitz'utz' q'u tajan. 
Utz iqook u tx'umq'ixsab'al ti'. 
39 Ech ta'xh til u kam u fariseo 
tzi', tal tu taanima ech tza!: —Oj 
nojchit alol yolb'al Tioxh va'l 
tzi', satootzaji koj atzi' aas aa 
paav u ixoj va'l nikanon ok 
tzi'.— Texhtu'. 

40 Ech tal tek u Jesuus tu u 
fariseo ech tza': —Xhim, atil 
ma'l kam saval see.— Texhtu'. 

Tal u Xhim ech tza': —Ala 
chusul.— Texh te. 

41 Tal u Jesuus te: —Atich 
ma'l u vinaj atich itx'oj ka'va'l 
aanima tzixe'. Ma'l, ija'mel 500 
aq'onib'al q'ii itx'oj atiche. Aatz 
va't, ija'mel 50 aq'onib'al q'ii 

itx'oj. 42 Aatz ka'va'l q'u vinaj 
tzi' tan, ye't motx ole! ti! icheea' 
kani'ch ichool q'u'l itx'oj si'ane!. 
Utz kuyax q'ul itx'oj sika'b'il. 
Pek ala, ¿ab'iste ma'l tu ka'va'l 
q'u vinaj tzi' sa'xhik'ama tu u 
b'aal itx'oj?— Texh te. 

43 Tzaq'b'u u Xhim, tal ech 
tza!: —A' chit maas sak'amab'eni 
va'l sib'al itx'oj vetkuyli.— 
Texhtu!. 

Utz tal tek u Jesuus te ech 
tza!: —Ee!, echi. Aya! va'l naale' 
tzi'.— Texh te. 

44 Tuul ipilq'u b'en Oh 
tinujul u ixoj utz, tal tu u Xhim 
ech tza!: —¿Matz iillu va'l 
veti'an u ixoj tzi'? Tan k'uxh 
taatib'al vet'ulk'in utz, aal ye'n 
aaq' vaa! tx'aab'al vajan. Pek 
aatz u ixoj tzi!, vettak'sal vajan 
tu u ta'l b'aq' iatz utz, nisuu tu 
u xi'l ivi' tzi'. 45 Ye'xhkam vet- 
atz'utz'in. Pek aatz u ixoj tzi', 
ye'saj iya' ti' itz'utz'ax vajan 
jank'ax vuku'l tza'. 

46 Ye'xhkam vetaqoo je' aseite 
tunvi'. Pek aatz u ixoj tzi', vet- 
toksal tx'umq'ixsab'al ti! vajan.” 
47 Ech toke' nival see aas kuyel 
kajay q'ul ipaav k'uxh sib'al. 
Ech sib'al nik'amab'ene'. Pek 
ech koj va'l b'iil ko'n ipaav ni- 
kuyaxe', b'iil ko'n nik'ama- 
b'ene'.— Texhtu'. 


t 7.37 Aatz u tal b'a'nla tz'aj nital tza', a! itx'ava'il ma'l u tx'anella sivan 
“alabastro” ib'ii tu kastiya. Sajsoi'. Kolb'al tetz tx'umtixsab'al. 

u 7.45-46 Aatz ni'an u b'aal otzotz aas nitopon iq'ilanal, nipaasa b'oj aseite 
olivo tivi' viq'ilanal. B'enchimal yuuich u aseite tuch' tx'umq'ixsab'al. Ech 
q'u kostuumbre xo'l q'u aanima tzi'. Ech a! va'l nital u Jesuus tu u Xhim tzi' 
aas kantu' ye't i'an kostuumbre te tetz q'ilanal. Aal paarten b'anon. 

48 Utz tal tek tu u ixoj ech 
tza!: —Kajay q'ul apaav kuyel.— 
Texh te. 

49 Ech aatz tere!n q'u aanima 
q'u'l oknajich tuch' vatz meexha, 
xe!t motx tal tib'ilaj ech tza': 

— ¿Kam tek tijle!m va'l tzi' 
nitale! aas nikuy paav majte?— 
Texhtu!. 

50 Pek tal paj u Jesuus tu u 
ixoj ech tza!: —Ti' vik'uje' 
ak'u'l vi! vetchitp'axh tu q'ul 
apaav. Kuxh, tx'anel ab'ena'.— 
Texh te. 


Vichusun u Jesuus tuch' 
q'ul ichusulib' tulaj tenam 


1 Unchee' xamtich tek tuul, 
8 nichipaal u Jesuus tu q'u 
tenam tuch' tu q'u talaj tenam ti! 
ipaxsal paal u b'a'nla chusb'al 
tetz viQ'esalail u Tioxh. A! imol 
kab'laal q'ul ichusulib'. 2 Utz 
antu ka'xva'l ixoj xamich ti' 
majte. Aya! q'u'l ma'tich i'antu 
b'a'n tu yaab'il. Utz atia ma'tich 
tel tioxhil tx'i'li'inaj k'atza. Atich 
u Li! tixo'l, u aa Magdala, va'l 
ma'tich tel jujva!l tioxhil tx'i'li'i- 
naj k'atza. 3 Antu u Xhiv, u tixoj 
u Chuza. Aatz u Chuza tzi', atich 
tijle'm k'atz u ijlenal Herodes. 
Antich u Xhuxh utz, tuch' unjot 
ixoj, aq'olich tetz u Jesuus kam 
nichisavsa tan, atich ime!b!i'l. 


Vik'amtu ti! ma'l chikol u Jesuus 


4 Unchee! mam tenam imol 
tib' oi u Jesuus. Til chaj ko'xh 
tenam motx k'asku'l. Utz ik'am 


Y 8.10 Choktaj u Isaias 6.9-10. 

ti' kam u Jesuus tu vichusun ech 
tza!: 

5 —Aatz i'an ma'l u chikol, 
b'en tu chiko'm. Ex ichik u tia. 
Utz tuul nichimak' paal u triigo 
tu aq'onib'al, atia a! ku'k tu b'ey. 
Ech tzeq!e'yulka. Utz motx ko'n 
ex tzotiloj tu q'u tz'ichin tu 
amlika. 6 At u ia a' ku'k vi' 
sivan. Utz ta'xh itz'pi, tzaji. Tan 
yit' lo'lochich koj tatine'. 7 Utz 
at u ia, a' ku'k xo'l ch'i'x. Ech 
aatz q'u ch'i'x q'u'l ela itz'pu 
tuch', isotzsa. 8 Pek aatz 
untante, a' ku'k tu b'a'nla 
tx'ava'. Utz itz'pi, ech vatzini. 
100 ivatz taq'a.— Texh u Jesuus. 

Ech ta'xh tal q'u yol tzi', 
q'eq'u'm chit talax i'an ech tza!: 
—iAb'iste ex niab'in q'u yol tza', 
nimataj!— Texhtu!. 

9 Ech ch'otil te tu q'ul ichusul- 
ib! ech tza!: —¿Kam u tokeb'al 
q'u kam vetak'am ti! tzi'?— Tesch 
te. 

10 Tzaq'b'el tu u Jesuus ech 
tza!: —B'a'n ex tan, aq'el tzii sete 
aas setootzaji u tokeb'al q'u kam 
q'u'l ye! ootzajimal ti! viQ'esalail 
u Tioxh. Pek ech koj q'u aanima 
tzi', yit' vatzsaj koj sa'alax te. 
Unjolol kam sak'amax ti', ti' 
talchu te. Ech k'uxh sasajini, sa'- 
kojikan tilaxe' kam nisaji. Utz 
k'uxh satab'i, sa'kojpaal itxum- 
b'al tuul kam va'l satab'i.” 

11 Pek a' u tokeb'al u yol 
tza' va'l vetunk'am ti' talax u 
chikol. Aatz u ia, a' nik'am ti' u 
yolb'al Tioxh. 12 Ech aatz u ia 

ku' tu b'ey, a! nik'am ti' u 
aanima va'l nitab'i u yolb'al 
Tioxh. Pek niko!nulsotzsaloj 
sik'u'l tu u tx'i'li'inaj. Ech ye'k 
sinima utz, ye!k sachitpi tu 
paav. 13 Aatz u ia va!l a! ku'k 
vi! sivan, a! nik'am ti! u aanima 
va!l nitab'i u yolb'al Tioxh utz, 
tuch' txuq'txunchil nik'ule'. Pek 
ye! b'ennaj taq'il. Mail ko'xh 
tiempo ninima u yolb'al Tioxh. 
Utz aatz nitul ma'j tza'lla kam 
ti', nitelka. 14 Aatz u ia va'l ku! 
xo'l ch'i'x, a! nik'am ti! u 
aanima va'l niab'in u yolb'al 
Tioxh. Pek niko'nisotzsa b'en 
sik'u'l ti' q'u ela'okchil, ti' q'u 
tx'iib'al q'ii, ti' q'u achva kam 
tu u vatz txlava' Ga Ech ye! 
niq'anb'u tu u tatin k'atz u 
Tioxh. 15 Pek ech koj va'l ku' 
tu b'a'nla tx'ava', a' nik'am ti' 
q'u aanima q'u'l b'a'n taanima. 
Jikom nik'ul u yolb'al Tioxh 
va'l nitab'i. Ech b'enamen ni- 
k'uche' aas kolel taq'o. Echa' u 
ia aas b'enamen nivatzin 
vitze'il. 


Vik'amtu ti! ma'l u txijtxub'al 
u Jesuus 

16 Ye'xhab'il nib'anon aas 
nimatx txijtxub'al utz, sako!n- 
ijupi tu ma!j kam. Ye!kax b'anli 
aas sa'aq'ax oko'p u txijtxub'al 
jaq' tx'ach. Pek a! niaq'axku je! 
vil u tatib'al. Ech satil u tuul 
otzotz q'u aanima q'u'l nitoko'p, 
txijtxumal. 17 Tan ye'k ma'j 
mujich kam aas ye' koj sa'ab'ili. 
Utz ye'k ma'j kam sajutxil ib'an- 
axe! aas ye! koj saelu'l itziiul. 

18 Ech toke' at noj b'enku sete 
kani'ch tab'il u chusb'al neb'ane! 
tza!. Tan ab'il atil nal tetz, 
sa'aq'ax tere'n tetz. Pek ab'iste 
va'l ye'k tetz, loq' atil b'iil tetz 
aas nitale!, sako!nmaale!] te.— 
Texhtu!. 


Vichokax u Jesuus tu vinan 
tuch' tu q'u titz'in tatzik 


19 Unchee' opon vinan u 
Jesuus tuch! q'ul itza'q'. Pek ye't 
veet ixaan opon k'atza ti' u mam 
tenam atiche. 20 Ech alax opon 
te ech tza!: —Atil vanan tuch' 
oul atza'q' q'anal. Nisa'a 
satilaxh chi.— Texhtu'. 

21 Tzaq'b'u tek u Jesuus ech 
tza!: —Nojla a! unnan utz, nojla 
a! untza!'q' q'u'l niab'in u yolb'al 
Doch utz, ni'an b'anol tetz.— 
Texhtu!. 


Viya'sat u mam kajiq' jab'al 
u Jesuus 

22 Unchee' aatz i'an tu ma'l u 
q'ii, okb'en u Jesuus tu jukub' 
tuch' q'ul ichusulib' utz, tal te 
ech tza': —Paalojb'eno! sala b'en 
u choo tzi'.— Texhtu'. Ech motx 
b'eni. 

23 Pek vat u Jesuus tuul nich- 
ixaan vi' u a'. Utz xe't ma'l mam 
kajiq' jab'al vi' u choo. Utz 
va'lich tek iko'p a! tu jukub'. 
Xo'veb'alich teku'en. 24 Ech 
xaan opon q'u chusulib' k'atz u 
Jesuus, ik'assa. Tal te ech tza!: 
—iChusul, chusul, toj b'enojo' tu 
a'!— Texh te. 

Ech k'as tek u Jesuus utz, iyaa 
u mam kajiq' jab'al tuch' 

vipilq'a'txan u choo. Ech ya'i. 
Va'lich tek tachavan ikalkoch u 
al. 

25 Utz tal tek u Jesuus tu q'u 
chusulib' ech tza!: —¿Kantu! ye! 
k'ujlel ek'u'1?— Texh te. 

Aatz q'u chusulib', va'lich tek 
ixo've'. Utz Gleis ik'u'l taq'o. 
Nichtektal tib'ilaj ech tza!: 
—'¡Ab'il techit u vinaj tzi' nitale'! 
¡Tan niko'niyaa u mam kajiq' 
jab'al tuch' u choo tzi' utz, 
nimalia! — Texh tib'ilaj. 


Vib'antu b'a'n u Jesuus 
tu ma'l u vinaj aa Gaadara 


26 Unchee' opon tek tu vi- 
txlava! q'u aa Gaadara, tinujul 
unpaq'it itzi'aj u choo tu 
Galilea. 27 Ech ta'xh elu!l u 
Jesuus vatz txlava!, ul k'ulaxoj 
tu ma'l u vinaj tu u tenam tzi'. 
Atich ok tioxhil tx'i'lilinaj 
k'atza. Utz sib'alich tek tiempo 
tuul aas ye! nitoksa toksa'm. 
Utz yit' a! koj nichatinku tu 
otzotz, pek xo'l mujb'al kamnaj 
atichka. 28 Utz ech ta'xh til u 
Jesuus q'eq'uni. Peche' ku! 
siatz. Utz qetun taltu ech tza!: 
— ¿Kam asa! ve Jesuus iK'aol 
T'ankin Tioxh? ¡Nunjaj b'a'nil 
see, ye! ko'xh uulevansa'in!— 
Texhtu!. 

29 Tan nichtojche"l u tioxhil 
tx'i'li'inaj u Jesuus k'atz u vinaj 
tzi'. Tan sib'ich tek tiempo 
ma'tich tok k'atza. Utz k'uxh 
nichigitzax tu kadeena utz, 
nixeele'; niko'nirat' q'u qitzb'al 
tzi'. Utz nitiq'ol b'en tu tz'inlich 
tx'ava' tu u tx'i'li'inaj. 

30 Utz ch'otil te tu u Jesuus 
ech tza!: —¿Kam ab'ii?— Texh 
te. 

Tal ech tza!: —Ye' acheb'e 
unb'ii.— Texhtu' tan, sib'la 
tioxhil tx'i'li'inaj atich ok k'atza. 
31 Utz kaanaich motx ijajtu q'u 
tioxhil tx'i'li'inaj tu u Jesuus aas 
ye'k sa'alax ib'en tu u mam 
jolob'txan. 32 Utz kavaal chit 
nichichokob'e tib' unjolol b'och 
vil ma'l u muunte tzi'. Tiira sib'al 
ixaan nichixeel tzi'. Ech ijajab'e 
u Jesuus q'u tioxhil tx'i'li'inaj 
aas sataq' tzii te so'ok Katz q'u 
b'och. Utz aq'ax tzii te. 33 Ech el 
q'u tioxhil tx'i'li'inaj k'atz u 
vinaj tzi' utz, ok k'atz kajay q'u 
b'och. Utz ye'k chit talche!, motx 
ex ik'on b'en tib' q'u b'och tzi' 
peepu taq'o, yakich tu choo. Ech 
motx jiq'mu tu al, 

34 Ech ta!xh til q'u xeen 
b'och, kam va'l ma'tich tuche!, 
motx t'aspi k'asu'l. Utz ex tal u 
yol tu tenam tuch' tu q'u ja'jtze'. 
35 Ech ul til q'u aanima kam va'l 
ma'tich tuche'. Ul Katz u Jesuus. 
Utz motx til u vinaj va'l ma'tich 
tel q'u tioxhil tx'i'li'inaj k'atza. 
K'ujlich txala tajan u Jesuus. 
Tiira b'a'nich teku'en. Atich tek 
ok toksa'm. Ech motx xo'vi. 

36 Aatz q'u aanima q'u'l ilon 
q'u kam tzi', motx tek tal tunjot 
q'u aanima q'u'l anal topone', 
kani'ch vib'antu b'a'n u vinaj 
va'l atich ok tioxhil tx'i'li'inaj 
k'atza. 37 Unchee' aatz tek q'u 
aanima q'u'l tikuenta u tx!lava! 
Gaadara tzi', motx ijaj b'a'nil tu 
u Jesuus aas saelk'asu'l tikuenta 

q'ul itx!ava!. Tan techalich motx 
ixo've'. Ech ok u Jesuus tu 
jukub'. Q'aavk!asu'l tzi'. 

38 Pek aatz u vinaj va'l 
ma'tich tel q'u tioxhil tx'i'li'inaj 
k'atza, ijajab'e u Jesuus aas 
sataq' tzii te ta'n saxamb'u ti'. 
Pek chajax ko'n k'asu'l tu u 
Jesuus. Tal te ech Ga: 

39 —Kuxh taatib'al. Utz ala kam 
u mam b'a'nil vetilanlu u Tosch 
see.— Texh te. 

Ech b'eni utz, xe't ipaxsa 
itziiul tu kajay u tenam aas kam 
u mam b'a'nil i'an u Jesuus te. 


U q'aavtitz'pixsal vime'al u Jairo 


40 Unchee' aatz tek q'aavu'l u 
Jesuus, mam tenam k'ulun 
topone'. Va'l motx itxuq'txune' 
tan, kajay nichmotxch'ian. 

41 Ech ul ma'l u vinaj k'atza, 
Jairo ib'ii. Q'esala tu u atib'al 
chusb'al tetz u o'tla mantaar. 
Peche' ku! vatz u Jesuus. Ijaj 
b'a'nil te aas se'en ti' tu totzotz. 
42 Tan ya'vich vime'al va'l ta'xh 
ma'l. Kamal kab'laal iya'b' 
vime'al GU. Utz si'chtexhkami. 
Ech b'en u Jesuus ti'. Utz va'lich 
ipitax tu u mam tenam. 

43 Utz atich ma'l u ixoj xo'l u 
mam tenam tzi', ya'vich. Kaj 
nichtel k'atza utz, ye! nichiya' 
ve'te!. Kab'laalich ya'b' ixe'te!. 
[Utz ma'tich isotzsat kajay q'u 
tetz atiche ti! itz'akat tib'.] Pek 
ab'il koj nichtole' ti! itz'akale!. 
44 Ech xaan opon ti' iqul u 
Jesuus. Utz ikano'k iju' u 
toksa'm. Ech yakich ib'an b'a'n; 
ya! tel u kaj k'atza. 

45 Unchee' tal tek u Jesuus 
ech tza!: —¿Ab'il va'l vetkanon 
ok u voksa'm?— Texhtu'. Loq' 
ye'xhab'il ma'j nichalon untz!oj 
vetit'oka. 

Ech tal tek u Lu! te ech tza!: 
—Chusul, «¿Ab'il va'l vetttokon- 
in?» Cha'axh. Utz, u mam tenam 
nipitonaxh tzi'. Tan va'l pocht. 
i'b',— Texh te. 

46 Pek tal u Jesuus ech Ga: 
—Atil ma'l vetkanonok'in. Tan 
vetunnachla' aas elyu xamlil sun- 
k'atza; veti'anlu b'a'n tu ma'l 
aanima.— Texhtu'. 

47 Ech ta'xh til u ixoj, aas 
elu'l vatzsaj kam va'l i'ana, ul 
tek vatz u Jesuus. Va!l ittunt'u'- 
lan tule'. Deche! ku! siatz. Utz 
vatz tenam talva aas kam toke! 
ikano'k u toksa'm. Utz tala aas tu 
ko'xh unmu'k'ul i'an b'a'n. 

48 Ech tal tek u Jesuus te ech 
tza!: —Ti' ko'n vik'uje' ak'u!l vi! 
veta!anlu b'a'n txutx. Kuxh, 
tx'anel ab'ena'.— Texh te. 

49 Unchee' tuul anko'xh nich- 
iyolon u Jesuus, ul ma'l aanima. 
A! k'asku'l tu otzotz xe! u Jairo, 
u q'esala tu u atib'al chusb'al 
tetz u o'tla mantaar. Ul tal te ech 
tza!: —Kamyu vame'al. Ye! ko'xh 
akalab'tziiu ve't u chusul tzi'.— 
Texhtu!. 

50 Tab'i u Jesuus utz, tal tu u 
Jairo ech tza!: —Ye' ko'xh 
geonaxh. K'uje'oj ko'n ak'u!l vi! 
tan, silan b'a'n vame'al.— Texh 
te. 

51 Ech aatz opon u Jesuus tu 
atib'al, ta'xh taq! tzii b'eno'k ti! 
to'otzotz u Lu, u Jacobo, u 

Xhan, vitat uch! vinan u ixviak. 
52 Tuul nichmotxtoq' kajay q'u 
ilol ti'. Va'l ijiq'jo'lan ti'. Tal u 
Jesuus ech tza': —Ye! ko'xh 
oq'ex. Tan vi kamnaj koj. 
Vatchel ku'en atzi'.— Texhtu'. 

53 Utz nichko'nteesal iq'ii ti! 
va!l tala. Tan tootzaj q'u aanima 
aas ma't ikame'. 54 Pek aatz u 
Jesuus, itxay iq'ab' u ixviak utz, 
tal te ech tza!: —Ixviak, 
lakpen.— Texhtu!. 

55 Ech q!aavu!l taanxelal utz, 
oora lakpi. Tal tek u Jesuus aas 
sa'aq'ax techb'ub'al. 56 Ech tiira 
tz'ejx ik'u'l q'ul itxutx ib'aal u 
ixviak. Utz tal u Jesuus te aas 
ye!xhab'il ko'xh e satalvu u kam 
(GI. 


Vichajtu bien kab'laal 
q'ul ichusulib' u Jesuus 


1 Unchee' isik'le opon 

kab'laal q'ul ichusulib' u 
Jesuus k'atza. Utz taq! tijle'm 
tuch' iyak'il ti! tojchal el tioxhil 
tx'i'li'inaj k'atz aanima utz, ti! 
teesal yaab'il. 2 Utz ichaj ben ti! 
ipaxsal itziiul viQ'esalail u Tioxh 
utz, ti' ib'lanax b'a'n tu q'u ya!v. 
3 Tal b'en te ech tza!: 
—Ye'xhkam setiq'o b'en tetz 
eb'ey. Ye'k setiq!'o eb'aara. Ye'k 
setiq'o etxim. Niko'xh etechb'u- 
b'al. Niko'xh epuaj. Utz ye'k 
setiq!'o untzumt etoksa'm. 4 Utz 
til lo'oponk'ex tu ma'j atib'al, 


kaaojex tzi'. Analen le'elk'asu'lex 


aas lak'asu'lex. 5 Pek oj til mai 
tenam ye! lak'ulaxk'ex, 

k'asojulex tzi'. Pujitajke'l u pojoj 
tetajan. Techlal aas lako'ntila 
kam laya'ka.— Texh te.” 

6 Ech motx k'asu!l q'u chusul- 
ib'. Utz motx paal tu kajay q'u 
talaj tenam ti' ipaxsal itziiul u 
b'a'nla chusb'al. Utz til ko'xh 
nichib'anvu b'a'n tu q'u ya'v. 

7 Unchee' aatz u Herodes, u 
governadoor, nichtexhisotz ik'u'l 
aas tab'i q'u kam nichi'an u 
Jesuus. Tan atia nichalon: —U 
Xhan q'aav itz'pi xo'l q'u 
kamnaj.— Chia. 8 At nichalon: 
—U Elias cheeya.— Chia. Utz at 
nichalon: —Ma'!;j tu q'u o'tla alol 
tetz u yolb'al Tioxh a' q'aav 
itz'pia tzi'.— Chia. 

9 Utz tal u Herodes ech tza!: 
—Kutil el ivi' u Xhan vaq'o. Pek 
¿ab'il tek va'l nivab'i q'u kam ti' 
tzi'?— Texhtu'. Ech nichi'an ya'l 
satile'. 


U txaichil i'an u Jesuus 
ti' itx'a'nsal 5,000 vinaj 


10 Unchee' aatz tek q'aavu!l 
q'u chusulib' tu q'ul ichaj, motx 
chit tal tu u Jesuus kajay q'u 
kam q!u'l i'ana. Ech ixaanse!l tib' 
u Jesuus uch! Motx b'en tu ma'l 
u tz'intz'ochla tx'ava! tikuenta 
Betsaida. 11 Pek ta'xh tab'i q'u 
aanima aas til atilka, motx 
xamb'u b'en ti'. Ech k'ulax tu u 
Jesuus. Utz tal viQ'esalail u 
Tioxh te. Utz nichib'an b'a'n tu 
q'u ya'v. 

12 Unchee' aatz tek ku'q'ii, 
xaan opon q'u chusulib' k'atza 


Y 9.5 Choktaj Q'u B'a'nla Chaj Kam B'anel (Hechos) 13.51. 

utz, tal te tza!: —Chaj b'en q'u 
aanima tzi'. B'enoj ichok tech- 
b'ub'al tuch' ivatb'al tu q'u talaj 
tenam, tuch' tulaj ja'jtze' tzian 
chaj b'en tzi'. Tan tu tz'inlich 
tx'ava' atilk'o'.— Texh te. 

13 Loq' tal u Jesuus te ech 
tza': —Aq'taj techb'ub'al 
tzexe!.— Texhtu'. 

Utz motx tal ech tza!: 
—Ye'xhjank'al echb'ub'al atil 
quxe!. O'va'l ko'xh kaxhlaan tx'ix 
tuch' ka'va't txay atile. Ech 
ta'xhtu', oj ye'k se'eno' ti' iloq'ax 
echb'ub'al tetz q'u tenam tzi'.— 
Texh te. 

14 Tan kamal 5,000 ixaan q'u 
vinaj tzi'. Utz tal tek u Jesuus tu 
q'ul ichusulib' ech tza': —Altaj 
ik'uje' q'u aanima ti' tanul tzi'. 
50 ixaan unchaj tanul seb'ane'.— 
Texhtu!. 

15 Ech chit motx i'ana. Tal 
ik'uje' q'u aanima kajayil. 

16 Ech itxaytu o'va!l q'u 
kaxhlaan tx'ix u Jesuus tiq'ab! 
tuch' ka'va't q'u txay. Utz sajin 
je! tu amlika. Taq' ta'ntioxh ti'. 
Ech ijatx q'u kaxhlaan tx'ix. Taq' 
tu q'ul ichusulib'. Utz aatz q'u 
chusulib', taq' tek tu q'u aanima. 
17 Ech motx echb'uni sikajayil 
utz, motx nooi. Ech molax q'u'l 
chanani. Kab'laal txakatx elko'p. 


U taltu u Lu' aas a' viTxaaom 
u Tioxh u Jesuus 


18 Unchee' aatz i'ana, nich- 
iq'ila sik'le Tioxh u Jesuus 

xaannaj el. Utz atich q'ul 
ichusulib' k'atza. Ech ich'oti te 
ech tza!: —¿Ab'il in nital q'u 
aanima tzi!?— Texh te. 

19 Motx tzaq'b'u ech tza!: 
—At nialon aas axh u Xhan, u 
b'anol vautiismo. At nialon aas 
axh u Elias. Utz at nialon majte 
aas a! q'aav itz!pi ma'j q'u o'tla 
alol tetz u yolb'al Tioxh 
nitale!.— Texh te. 

20 Tal u Jesuus te ech tza!: 
—Pek aatz ex, ¿ab'il in 
netale'?— Texh te. 

Tzaq'b'u u Lu' utz, tal ech 
tza': —Axh viTxaaom u Tioxh 
va'l su'uli.— Texhtu'. 


U taltu u Jesuus aas sakami 


21 Ech tiira tal u Jesuus tu 
q'u chusulib' aas ye'xhab'il 
ko'xh e satalvu u kam tzi'. 

22 Utz tal te ech tza!: 
—Ministeer sapaal u K'aola 
va!l b'ennaj ko'n aanima tu 
k'axk'o. Saixval tu q'u q'esal 
q!'atol tzii tuch' tu q'u q'esal 
oksan yol vatz Tioxh utz, tuch' 
tu q'u aa txumb'al ti! u o'tla 
mantaar. Ech sakam taq'o. 
Loq' saq'aavitz'pu titoxva! 
q'ii.— Texhtu'.* 

23 Utz tal te sikajayil ech 
tza!: —Oj ab'il sisala saok vi", 
imaj tib' ti' toksal tetz vitxum- 
b'al. Siq'i' paalchil tu mam il 
tza!l vi! jun q'ii. Utz xamb'oj 
vil. 24 Tan ab'il q'u'l ta'xh 
nititz'a u vatz iq'ii saj tu u vatz 


* 9,22 Aatz u Jesuus, ye'xhkam nitale! aas: «In viTxaaom u Tioxh.» Chi koj. 
Pek chajpaj nitale' aas “u K'aola va'l b'ennaj ko'n aanima”, a! nital je! tib'. 

tx'ava! tza!, tiira a! sitz'ej u 
atinchil tu b'enq'ii b'ensaj. Pek 
ab'il q'u'l k'uxh sitz'ej u vatz 
iq'ii saj vil, a! va'l sa'atin vatz 
iq'ii saj tu b'enq'ii b'ensaj. 

25 Tan kam koj silan kanaal u 
aanima k'uxh satetza u vatz 
txlava' kajayil tza!, untz'oj a! 
sitz'ej u tatin tu u b'enq'ii 
b'ensaj. 26 Tan ab'il va!l sa- 
ch'ixve!l vi! utz, sach'ixve!l ti' 
vunyolb'al, sako'nch'ixve'l u 
K'aola ti! majte, va'l b'ennaj 
ko'n aanima, aas lu'ul tu u 
techalla tijle'm utz, tu u 
techalla tijle'm viTat tuch' q'ul 
iaanjel. 27 Utz ni'xhtek'va!l 
sete, atil ka!vo!j oxvo!j ex cheel 
atzi', atilex tza!, setil tul vi- 
Q'esalail u Tioxh aas ye'saj 
ekame'.— Texhtu'. 


Vichee u Moisees tuch' u Elias 
k'atz u Jesuus 


28 Unchee' aatz ma'tich ipaal 
vaaxajil q'ii taltu q'u kam u 
Jesuus tzi', b'enje' u Jesuus vi! 
muunte ti! iq'ilal isik'lel Tioxh. 
Tig'o b'en u Lu! ti', u Xhan, 
tuch' u Jacobo. 29 Utz tuul 
nichiq'ila isik'le Tioxh ri, jalpu 
tilon vivatz. Utz b'ens rib'kin 
saj q'u toksa'm. 30 Utz ye'k 
talche' chee ka'va'l vinaj k'atza. 
Aya' u Moisees tuch' u Elias. 
Utz nichiyolon tuch'. 

31 Techalich ipaq'un ti'aj tu vi- 
techalil u Tioxh. Utz a' nichiyol 
vikameb'al u Jesuus si'an tu 

Jerusaleen. Utz kani'ch vitzojpu 


U Lucas 9 


q'u kam si'ane'. 32 Utz 
kaanaich ikam u Lu! tu vata'm 
tuch' q'ul imol. Loq' motx til 
vipaq'un vitechalil u Jesuus 
Doch! ka'va!l q'u vinaj q'u!l 
txaklel k'atza. 

33 Ech tuul nichtelb'en 
ka'va'l q'u vinaj Katz u Jesuus, 
tal tek u Lu' te ech tza!: 
—;¡Chusul, aal b'a'n atilo' tza"! 
Ech sakub'an oxva!l muuab'al 
nachpixsab'al. Mal eetz, va't 
tetz u Moisees utz, va!t tetz u 
Elias. — Texh te. Loq' ye! 
tootzaj kam nichtale'. 

34 Ech tuul anko'xh nichtal u 
kam tzi', ku'l ma'l u sutz' tu 
amlika. Utz yakich motx okojka 
timuual; isuti ti'aj. Utz motx 
xo'vi aas kaa tuul. 

35 Ech ab'il ma'l u yol tu u 
sutz!, tal ech tza!: —A! vunK'aol 
tii'in ti' atzi'. A! va'l setab'i.— 
Texhtu'.Y 

36 Aatz tek ya! u yol tzi', a! 
texh atinka u Jesuus sijunal. Pek 
aatz q'u chusulib', motx ko'n ikol 
q'u kam tzi'. Ye'xhab'il ko'xh 
ma'j e talva. 


Vib'antu b'a'n u Jesuus tu ma'l u 
xiak atich tioxhil tx'i'li'inaj k'atza 
37 Tu tek va't q'ii tuul, a' chit 

evtich ik'asu'l vi' u muunte, 
mam tenam ul k'ulun u Jesuus. 
38 Utz yolon ma'l u vinaj xo'l u 
tenam, tal ech tza': —Chusul, 
nunjaj b'a'nil see aas sa'an b'a'n 
tu vunk'aol tzi'. Tan tiira ta'xh 
ma'l. 39 Utz nik'uch tib' ma'l u 


Y 9.35 Choktaj u Deuteronoomio 18.15. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


U Lucas 9 


tioxhil tx'i'li'inaj k'atza. Ye'k 
talche' niq'eq'un taq'o. Nib'aj ku! 
vatz txlava!, yak ik'axb'ixsa. 
Nitel vutx itzi! taq'o. Utz kaana 
it'unt'u'lan taq'o. Peena nitul 
ik'u'l. 40 Vetunjaj b'a'nil tu q'ul 
achusulib' tzi' aas satojche'l u 
tioxhil tx'i'li'inaj k'atza, loq' ye'n 
ole! ti'.— Texh te. 

41 Utz tzaq'b'u u Jesuus, tal 
ech tza!: —iTiira ex ka'tziiunnajla 
chaj aanima, ex aa paav itz'lelex 
tu u tiempo tza'! ¿Ech ko'n chixh 
vatin texo'l tza'? Utz ¿ech ko'n 
chixh unq'i't'ex tzi'? Iq'o ul 
vak'aol tza'.— Texhtu'. 

42 Ech aatz nichixaan opon u 
xiak, b'ajax ku' vatz tx'ava' tu u 
tioxhil tx'i'li'inaj. Va'l it'unt'u'- 
lan taq'o. 

Pek aatz u Jesuus tan, tojche'l 
u tioxhil tx'i'li'inaj. Ech i'an 
b'a'n u xiak. Utz taq' tu vitat. 


U taltu vikameb'al u Jesuus 


43 Ech kajay aanima motx 
tz'ejx ik'u'l ti' vimam b'a'nil u 
Tioxh. Utz k'uxh kaana tel 
taanima q'u aanima ti' q'u kam 
nichi'an u Jesuus, tal tek tu q'ul 
ichusulib' ech tza!: 

44 —Tek' kaaoj u yol sek'u'l 
va'l savale' tza'. Aatz u K'aola 
va'l b'ennaj ko'n aanima, saoksal 
tiq'ab' q'u onkonla chaj 
aanima.— Texhtu!. 

45 Pek nichkojtel itxumb'al 
q'u chusulib' tu q'u yol tzi'. 
Tan mujel siatz, ech ye'k sa- 
tootzaji u tokeb'al. Utz nich- 
motxixo'va ich'otil u tokeb'al 
te. 

U je'saib' 

46 Unchee' aatz i'ana tan, xe't 
motx itxay tib' q'u chusulib' tu 
yol ti' aas ab'il va'l maas tijle'm 
tixo'l nichtale'. 47 Pek aatz u 
Jesuus tan, paal itxumb'al tu q'u 
kam nichtitz'a tu taanima. Ech 
isik'le ma'l tal nitxa' utz, toksa 
k'atza. 48 Utz tal tu q'ul ichusul- 
ib' ech tza': —Ab'il a' sak'ulun u 
tal nitxa' tunb'ii tza', in a! 
nik'ulin tzi'. Utz ab'il va'l ni- 
k'ulunin, a' nik'ul va'l vetchaj- 
onulin. Tan ab'il va'l sataq' b'ens 
tib' ch'ooala texo'l, a! va'l maas 
tijle'm si'ane'.— Texhtu'!. 


Q'u aanima b'a'n ik'u'l ti' u Jesuus 

49 Unchee' tzaq'b'u u Xhan 
utz, tal te ech tza': —Chusul, 
vetqil ma'l u vinaj aas nitojche'l 
tx'i'li'inaj tu vab'ii. Utz vetkumaj 
iatz tan, yit' xamel koj qi'.— 
Texh te. 

50 Tal u Jesuus te ech tza!: 
—Ye' ko'xh emaj iatz ti! tan, 
ab'il q'u'l ye' nichi'k'ulano', 
kumol atzi'.— Texhtu!. 


Viyaal u Jacobo tu u Jesuus ti' 
taltu isotz q'u aa Samaaria 


51 Uncheel aatz nichtek- 
inajab' u tiempo aas saq'aavje! u 
Jesuus tu Amlika, ta'n a! 
itxakb'a!, ye!k ixo'val b'en tu 
Jerusaleen. 52 Ech ib'axab'sa 
b'en q'ul ichaj se'nichok ivatb'al 
u Jesuus tala. Utz oko'p tu ma'l u 
tal tenam tikuenta Samaaria. 

53 Loq' ye't ko'n k'ulax tzi'. Tan 
tootzaji q'u aa Samaaria aas 


El Nuevo Testamento en Ixil de San Juan Cotzal de Guatemala, 2da ed. 02010, Wycliffe Bible Translators, Inc. 


171 


aalich ib'en u Jesuus tu 
Jerusaleen.* 54 Ech ta'xh til u 
kam u Jacobo tuch' u Xhan, tal 
tek ech tza!: —KuB'aal, ¿satz asa! 
aas saqal iku'l xamal tu amlika? 
Ech sisotzsa q'u aanima tzi', 
echa! va'l i'an u Elias.— Texh 
te. 

55 Ech ipilq'u tib! u Jesuus 
utz, iyaa. Tal te ech tza!: —Aatz 
ex, ye! etootzaj kam tioxhil ni- 
pitonex ti! va'l netale! tzi'. 

56 Tan yit' a! koj ul isotzsa q'u 
aanima u K'aola va'l b'ennaj 

ko'n aanima, pek a! ul taq' vatz 
iq'ii isaj.— Texhtu'. Ech tek motx 
ib'en tu va't tal tenam. 


Nitachva xamb'ichil unjolol 
aanima ti! u Jesuus 


57 Unchee' aatz atich ok u 
Jesuus ti! b'ey, alax te tu ma'l u 
vinaj ech tza': —Unb'aal, saxam- 
b'in sai' k'uxh til ko'xh ech 
ab'ena'.— Texh te. 

58 Alax te tu u Jesuus ech 
tza!: —¿Satz atx'ake'? Tan aal 
atil ijul q'u yak sunvatz. Utz atil 
isok q'u tz'ichin q'u'l nipaal tu 
amlika. Pek aatz u K'aola va'l 
b'ennaj ko'n aanima, ye'k 
tatib'al tinujul.— Texhtu'. 

59 Aatz u Jesuus, tal tu va't u 
aanima ech tza': —Xamb'en vi! 
cheel.— Texh te. 

Tzaq'b'el ech tza!: —UnB'aal, 
aq! tzii ve analen laxamb'in sai! 

kam nal vuntat. La'nalunmujka 
b'axa.— Texh te. 

60 Utz tal u Jesuus te: 
—nNi'axh vi! cheel. Tan a! 
samujun q'u kamchil q'u'l 
kamnaj tatin vatz Tioxh. Pek 
aatz axh, kuxh paxsa itziiul vi- 
Q'esalail u Tioxh.— Texh te. 

61 Atil paj va't alon tu u 
Jesuus ech tza': —Saxamb'in sai! 
unB'aal. Pek aq' tzii se'nunq'ila- 
ka q'u vitz'in vatzik tu vatib'al 
b'axa.— Texh te. 

62 Tal u Jesuus te: —Yit' b'a'n 
koj tetz viQ'esalail u Tioxh q'u'l 
a! nititz'a q'aavichil ti', nisajinka 
ti! iqul. Echa! u vinaj va'l ni- 
taq'onin tu arado. Oj nisajinka ti! 
iqul, yit' b'a'nla aq'onom koj.— 
Texh u Jesuus. 

Vichajtu ma'l 70 ichusulib' 

u Jesuus 
1 Xamtich tek ti' q'u 

1 0 kam Ga, ichaj paj va't 
70 chusulib' u kuB'aal Jesuus. 
Ka'ka'b'il ixaan ichaj b'en. 
Ib'axab'sa b'en siatz tu kajay q'u 
tenam tuch' tu kajay q'u'l si'ch- 
paalka. 2 Utz tal te ech tza!: 
—Nojchit tiira sib'al q'u aanima 
ch'iam texh ni'ane' so'ok ti! vi- 
Q'esalail u Tioxh. Pek b'iil ko'xh 
q'u paxsan tetz u yolb'al Tioxh 
tixo'l. Ech toke! jajtaj tu u Tioxh, 


aas sichaju!l tere'n paxsan itziiul 
u b'a'nla chusb'al tixo'l. Echa! 


3 9.53 Aatz q'u aa Samaaria, yit' b'a'nich koj tuch' q'u Israeel. Log! ti' u 
tuq'ayb'al nichmotxi'anva, ti! q'u txaa' niyolonka. Ech ye! nichichaj paal q'u 
Israeel tu vitx!ava!, niko'xh q'u Israeel majte. 


4 9.54 Choktaj u Reyes II 1.9-16. 

va'l ni'an u baal chikob'e'm aas 
nitoksa taq'onom chokol tetz 
ivatz q'ul ichikob'e'm. 3 Ech 
b'enojex. A! nunchajvub'enex 
xo'l chi'k'ulan etetz, echa! 
ichajax b'en karne'l xo'l lobo.? 
4 Etiq'och b'en kolb'al epuaj. 
Niko'xh etxim. Niko'xh untzumt 
epel xaab'. Utz b'atzi'chko'xhex 
tu yol tu b'ey. 

5 Ab'iste ko'xh ma'j atib'al la!- 
okko'p!ex, a! b'axal letala: 
«Atinoj u paas xo'l q'u aanima tu 
u atib'al tza'.» Chajex. 6 Ech oj 
atil ma'j b'a'n ik'u'l seti', sa'atin 
u paas k'atza. Pek oj ye' ni- 
k'ulvi'ex, saq'aavk'asu'l u b'a'nil 
seti'. 7 Utz til va'l lak'ulaxk'ex, 
atinojex tuul. Junun ko'nkoxh 
atib'al eb'ena'. Utz k'ultaj kam 
etechb'ub'al sa'aq'axi. Tan aatz u 
aq'onom, a' satx'a'nku ti' u 
taq'on. 

8 Utz ab'iste ko'xh ma'j tenam 
lo'oponk'ex tu va'l lak'ulaxk'ex, 
echb'utaj kam latoksa sevatz. 

9 Utz b'antaj b'a'n tu q'u ya'v 
q'u'l atil tu u tenam tzi'. Altaj te 
ech tza': «Najab'yu tul viQ'esalail 
u Tioxh tu Amlika texo'l.» Chajex 
te. 10 Pek oj ye' lak'ulaxex tu 
ma!j u tenam lo'oponk'ex, 
elojulex tu q'ul ib'eyil utz, altaj 
ech tza': 11 <Nikupujika el u 
pojoj va'l vetkutzeq' tu vetenam 
tza', techlal aas lako'netila kam 

laya'k'ex. Pek etootzajitaj tan, 
najab'y ul viQ'esalail u Tioxh tu 
Amlika texo'l.» Chajex. 12 Tan 
nival sete aas paalchu u choob'al 
paav va'l saku' ti' q'u aanima tu 
ma'l u q'ii tzi', vi' va'l ku' ti' u 
tenam Sodoma o'tene. 

13 ¡Tilayol! saya'k'ex aa 
Coraziin tuch' ex aa Betsaida. 
Tan ye! nenima q'u mamaj 
txaichil uch texo'l. Pek xo'l koj 
q'u puera aanima aa Tiro tuch! 
q'u aa Sidoon vetuchka, ko'xten 
ik'axa q'ul ipaav koj atzi'. Sa- 
motxtoksa q'ej oksa'm, techlal 
txumu'm. Simak' je' tza'a tivi' ti' 
q'ul ipaav.° 14 Ech tok nival sete 
aatz lu'ul u q'ii aas satx'olpu 
inujul kajay q'u aanima, paalchu 
u choob'al paav saku' seti' vatz 
q'u aa Sidoon tuch' q'u aa Tiiro. 

15 Echat ex majte aa Caper- 
nauum. Kamal netale' aas tiira 
saoksal eq'ii. iYe!xhjatu! Pek aal 
a' satz'ejlikko'p'ex tu u choob'al 
paav!4 

16 Ech ab'il q'u'l la'ab'inex, in 
a' nitab'i'in tzi'. Ab'il va'l ye'k 
etxa'k te, in a' ye'k untxa'k te 
tzi'. Utz ab'il va'l ye'k untxa'k te, 
a' ye'k itxa'k te va'l vetchajon- 
k'asu'lin.— Texh u Jesuus. 


Viq'aavu'l u 70 chusulib' chajaxi 


17 Unchee' aatz tek q'aavu'l 
q'u 70 chaj, techalich 


b 10.3 Aatz u txokop va'l “lobo” ib'ii tu kastiya utz, nim vatz u xo!. 
€ 10.13 Atich ma'l u kostuumbre xo'l q'u Israeel aas nimak' je' tza'a q'u 
aanima tivi'. Echa' tzi' oj nik'axa ik'u'l ti' ma'j kam, oj nitxumune' utz, oj 


nilakp ivi'. Choktaj u Jonaas 3.6. 
d 10.15 Choktaj u Isaias 14.13-15. 

itxuq'txune!. Tal tu u Jesuus ech 
tza!: —¡KuB'aal, ninima'o' q'u 
tioxhil tx'i'li'inaj tu vab'ii!— 
Texh te. 

18 Tal u Jesuus te ech tza!: 

— Vil ichajpu ku'l u tx'i'li'inaj tu 
amlika, echa' tel itz'na'b'. 19 Pek 
aatz cheel, vetvaq' etijle'm 
paalchu vi! u tx'i'lilinaj. Ech sa- 
ko'netzeq'leb'e tx'i'la txokop 
tuch' ch'it jee. Utz so'ole!ex ti! 
isub'ax u tx'i'li'inaj, aya! u 
kukoontra. Ech ye'xhkam mai 
si'an sete. 20 Pek ye! ko'xh txuq'- 
txunex ti! aas ninima!ex q'u 
tioxhil tx'i'li'inaj. Pek a! satxuq'- 
txunk'ex ti' aas tz'ib'amal q'ul 
eb'ii tu Amlika.— Texhtu!. 

21 Unchee' aatz i'an tu u oora 
tzi', txuq'txun u Jesuus tu u 
Tioxhla Espiiritu. Utz tal ech 
tza': —Nivaq' ta'ntioxh see Tat, 
axh iB'aal u Amlika tuch' u 
tx'ava' tzi'. Tan vetak'uch va- 
txumb'al tu q'u'l ye'k tootzaj- 
ib'al, echa' talaj nitxa'. Utz 
vetamuj vatz q'u'l nitoksa je! 
iq'ii ti' q'ul itxumb'al itzak'kinil. 
A! i Tat tan, a! vasa! tu vab'a'nil. 
22 Kajay q'u kam vettoksal 
vunTat tunq'ab'. Utz ab'il koj 
tek! ootzajin tetz vitxumb'al 
viK'aol u Tioxh, pek ta'xh 
vunTat. Utz ye'xhab'il ko'xh 
ootzajin tetz vunTat, pek ta'xh 
viK'aol. Utz antu saootzajin 
majte q'u aanima ab'iste isa! 
viK!aol u Tosch sataq' elu'l 
vatzsaj te.— Texhtu!. 

23 Ech ipilq'u tib'. Iq'ila q'ul 
ichusulib' utz, tal te ech tza!: 
—-Chi'b'eb'al tetz q'u aanima 
q'u'l ni'ilon va'l netile' tza!. 

24 Nojchit nival sete aas sib'al 
ko'xh q'u alol tetz u yolb'al 
Tioxh tuch' q'u ijlenal, motx 
tachva tilaxe' tab'ile' kam va'l 
netile' etab'i cheel tza'. Pek ye'k 
motx tab'¡.— Texhtu!. 


Vik'amtu ti' ma'l aa Samaaria 
u Jesuus 


25 Unchee!' aatz i'an ma'l u aa 
txumbD'al ti! u o'tla mantaar, 
txake'i. Utz vet sik'u'l tal tu u 
Jesuus ech tza': —Chusul ¿kam 
sunb'ane' ech so'ok'in tu u 
atinchil tu b'enq'ii b'ensaj?— 
Texhtu!. 

26 Tal u Jesuus te ech tza!: 
—¿Kam nital va!l tz'ib'amalka tu 
u o'tla mantaar nasik'le?— 
Texhtu!. 

27 Tzaq'b'u u vinaj GU utz, 
tala: —<Tz'ejoj avaanima ti! u 
kuB'aal Tioxh, tuch' avaanima, 
tuch' avaanxelal, tuch' atxumb'al 
utz, tuch' ayak'il. Utz tii'axh ti' 
vamol sa'ane' echa! na'an sai'.» 
Chia.— Texh te.° 

28 Tal u Jesuus te ech tal: 
—B'a'n matzaq'b'e! vettzaq'- 
b'axh. Pek b'an axh b'anol tetz 
u kam tzi', ech sa'atin atiichaj- 
il tu b'enq'ii b'ensaj.— Tech 
te.f 

29 Pek aatz u vinaj tzi' tan, a! 
chit isa! taq'tu b'en tib's b'a'n. 


€ 10.27 Choktaj u Deuteronoomio 6.5; u Leviitico 19.18. 


f 10.28 Choktaj u Leviitico 18.5. 

Tal tu u Jesuus ech tza!: —Utz 
¿ab'il vunmol?— Texhtu!. 

30 Tzaq'b'el tu u Jesuus ech 
tza!: —Aatz i'an ma'l u vinaj, a! 
k'asku'l tu Jerusaleen aalich 
ib'en tu Jericoo. Utz txaypu tu 
elq'om. Maale!l q'u tetz. Ech 
ak'onsalka. B'iit ko'xh kul 
ikamsaka. Utz b'en q'u elq'om. 

31 Utz aatz i'ana, paal ma'l u 
oksan yol vatz Tioxh ti' u b'ey 
tzi'. Til u vinaj k'axb'inaj, loq' 
ijaliko'nka ti' paal yakloj. 

32 Echat paj va't u levita majte. 
Opon naja'ch va'l atichka. Utz 
tila, pek paal ko'n paj yakloj. 

33 Pek aatz ma'l u aa 
Samaaria, atich ok ti' u b'ey. 
Opon naja'ch u vinaj. Utz ta'xh 
tila, itxum iatz. 34 Ech xaan 
opon k'atza utz, itz'aka q'u 
tak'onb'e'm. Toksa aseite ti' 
tuch' ta'l uuva. Utz ib'ach u 
tak'onb'e'm. Ech taq' je' ti' 
vib'uuro. Utz tiq'o b'en tu 
vatb'al, ech tilb'e. 35 Aatz tek 
tu va't q'ii, taq'ka puaj u aa 
Samaaria tu u xeen vatb'al, 
ija'mel ka'va'l q'ii aq'on. Utz tal 
te ech tza!: «Ilb'e vetz. Utz 
jank'it lasotzsa ti' lunchoo see 
aas laq'aavu'lin.» Texhtu'. 

36 Ech ¿ab'iste ma'l tu oxva'l 
q'u vinaj tzi' nanache', aas imol 
tetz aanimail u vinaj va'l ku' 
tiq'ab' elq'om?— Texh te. 

37 Tal u aa txumb'al ti' u o'tla 
mantaar ech tza': —Aya' va'l 
txumun iatz atzi'.— Texhtu!. 

Aatz u Jesuus, tal te ech tza!: 
—Unchee' Kusch utz, ech sa'an 
majte.— Texh te. 

Vichusun u Jesuus tu otzotz 
xe' u Taa tuch' u Li' 


38 Unchee' aatz atich ok u 
Jesuus ti' b'ey tuch' q'ul ichusul- 
ib', oko'p tu ma'l u tal tenam va'l 
atichku ma'l u ixoj Taa ib'ii. Utz 
opon tu otzotz tzi' xe!. 39 Atich 
ma'l itza'q' u Taa tzi', Li! ib'ii. Utz 
k'uje' ku' u Li' xe' tajan u Jesuus 
ti' tab'il q'ul iyol. 40 Pek aatz u 
Taa tan, a! va'lich tela! tokku ti' 
sib'al q'u taq'on. Utz ech xaan 
opon, tala: —UnB'aal, ¿yetz 
natxum unvatz aas unjunal ko'xh 
nivaq'onin tu vuntza'q' tzi'? Pek 
al te aas siloch'in.— Texhtu'. 

41 Tzaq'b'u u Jesuus utz, tal te 
ech tza': —Taa, Taa, tiira b'ennaj 
ak'u'l. Utz va'l eela' ook ti! sib'al 
kam. 42 Pek ma'l ko'n u kam va'l 
tiira ministeer sab'anaxi. Utz aya! 
va'l ni'an u Li' tzi'. Utz ye'k saveet 
imaale!] te.— Texhtu'. 


Vichustu q'ul ichusulib' u Jesuus 
1 Unchee' aatz i'ana, 


ti' iq'ilal sik'lel Tioxh 

1 1 nichiq'ila sik'le Tioxh u 
Jesuus tu ma'l u tal tx'ava'. Utz 
aatz ya'i, alax te tu ma'l q'ul 
ichusulib' ech tza': —KuB'aal, 
chus qe kani'ch iq'ilal isik'lel 
Tioxh sakub'ane'. Echa' i'an u 
Xhan, ichus q'ul ichusulib!.— 
Texhtu!. 

2 Alax te tu u Jesuus ech tza!: 
—Aatz seq'ila esik'le Tioxh, ech 
setal tza!: 


«KuB'aals Amlika tioxhla b'ii 
tatin vab'ii. 

Uloj ab'an vaQ'esalail. 

Utz b'an vatxumb'al tu u vatz 
txlava! tza!, 
echa! na'an tu Amlika. 

3 Aq' u qechb'ub'al tetz jun 
q'ii. £ 

4 Utz kuy q'u kupaav, 
echa' o' nikukuy q'u aanima 

q'u'l kam ni'an qe. 

Yaaq' tzii saku'o' tu q'u paav 
q'u'l nitok sukuvatz. 

Pek eesa'o' vatz u tx'i'li'inaj.» 
Chajex.— 

Texhtu!. 


5 Utz tal paj ech tza!: 
—Sakuk'am ti! aas atil ma'l sete 
atil ma'l tamiigo. Utz sab'en 
tzixe' nik'a aq'b'al. Satal te ech 
tza': «Vamiigo, unch'ex oxvo'j 
unkaxhlaan tx'ix see. 6 Tan ulyu 
ko'n ma'l vamiigo tzunxe'. Tzian 
vetk'asku'l utz, ye'xhkam bio 
savaq' te.» Chaj. 

7 Pek sako'ntzaq'b'u elu'l u 
vinaj to'otzotz ech tza!: <Ye!xh 
saveeti. Utz ye! ko'xh akalab'- 
tziiu'in tan, vatchelin tuch' un- 
nitxa'a. Katx'umal tek kujub'al. 
Utz ech ye'k saveet unlakpu ti! 
en taq'ax see.» Chaj. 

8 Ech k'uxh ye'k salakpi 
satale', salakpi atzi'. Utz sataq' te 
kam nisavsa. Kamal yit' ti! koj 
aas tamiigo; pek ti! tan, ch'ixve- 
bal oj ye'k sataq'e' tan, 
niya'lule'. 


£ 11.3 Choktaj u Proveerbios 30.7-9. 

9 Ech tok nival sete aas jajtaj 
tu u Tioxh kam nesavsa utz, 
sataq' sete. Choktaj utz, 
sechab'a. Sich'inojex vatz jub'al 
utz, sajajaxex. 10 Tan ab'il va'l 
kam nijaje', nik'ule'. Ab'il ni- 
chokone', nichab'a kam 
nichoke'. Utz ab'il va'l ni- 
sich'ine', nijajax u jub'al siatz. 

11 Echa' ma'j tat. Jatu koj 
si'ane' aas sivan ko'n sataq' tu 
vik'aol va'l nijaj ikaxhlaan tx'ix 
te. Utz oj chi'o txay sijaje', ¿tz'oj 
tzik tx'i'la txokop sataq' te? 

12 Oj ma'j k'olob' sijaje', ¿tz'oj 
tzik ch'it jee sataq' te? 13 Tan 
k'uxh ex chit maalola chaj 
aanima, etootzajle kam b'a'nla 
chaj oya netaq' tu q'ul enitxa'a 
utz; ¿a' chixh u kuTat tu Amlika 
nenache' tzi' aas ye' koj sataq' u 
Tioxhla Espiiritu tu q'u'l sajajon 
te?— Texhtu'. 


Visuyax tx'i'li'inajil ti' u Jesuus 

14 Unchee! tojche'l ma'l 
tioxhil tx'i'li'inaj u Jesuus k'atz 
ma'l u vinaj, memtixsamich 
taq'o. Utz ta'xh el u tioxhil 
tx'i'li'inaj tzi', yakich yolon u 
vinaj. Utz motx chit tz'ejx ik'u'l 
q'u tenam ti'. 

15 Pek at unjolol q'u aanima 
alon ti' ech tza': —U Belzebuu, 
viq'esal q'u tx'i'li'inaj, nilochon 
ti' tojchal el q'u tioxhil tx'i'li'inaj 
atzi'.—* Texhtu'. 16 Utz atia vet 


h 11.15 Aatz u b'ii Baal Zebuub, a'ich vitioxh q'u aa Ecroon titiempo u 
Elias. Pek b'ens ib'ii u q'esal tx'i'li'inaj tu q'u Israeel. Belzebuu b'enka. 


Choktaj u Reyes II 1.1-17; U Tio 12.24. 

sik'u!l nichi'ane' nichijaj 
xheenya te tu amlika.! 

17 Pek paal itxumb'al u 
Jesuus tu va'l nichtitz'a q'u 
aanima tzi'. Tal tek ech tza!: 
—Kajay ijlenal, oj jatxel tib' 
iatz tuch' q'ul mol tu viq'esala- 
il, sako'njink'i. Echa' unjolol 
itz'in atzik tu atib'al majte. Oj 
jatxel tib' iatz, sa'kojveet tatin 
tinujul tib'ilaj. 18 Nival u kam 
sete tzi' tan, netale' aas a! ni- 
lochonin u Belzebuu, u q'esal 
tx'i'li'inaj. Tan oj ato'k ixo'l u 
tx'i'li'inaj tib'ilaj, sa'kojveet 
iq'esalain tinujul. 19 Ech oj u 
Belzebuu q'esal tx'i'li'inaj, ni- 
lochonin ti! tojchal el q'u 
tioxhil tx'i'li'inaj netale', ¿a' paj 
tzik nilochon q'u aanima ti! 
tojchal el majte q'u'l nechuse'? 
Ech a! samotxalon atzi' a! tzik 
nilochonin. 20 Pek oj tu vitxum- 
bal u Tioxh nivojchav el q'u 
tioxhil tx'i'li'inaj, a! u techlal 
atzi' aas nojchit ulyu viQ'esalail 
u Tioxh texo'l. 

21 Echa' ma'j xeen otzotz aa 
yak'illa vinaj iq'omal b'anb'al 
ich'a'o nixee tatib'al, b'a'n 
ko'xh tatin q'u tetz. 22 Pek aatz 
niq'ilal ok tu va'te aas maas 
aq'el ivi' sii' utz, nisub'e'. 
Nimaa q'u b'anb'al ich'a'o va'l 

k'ujlelk ik'u'l. Ech nitole' ti' q'u 
tetz. 23 Ech ab'iste a yit' oknaj 
koj vi', koontraimalin ni'ane'. 
Utz ab'iste va'l yit' antu koj 
sunk'atza ti' va'l nunb'ane', 
tz'ejo'm ni'ane'. 

24 Aatz nitel u tioxhil tx'i'li'i- 
naj k'atz ma'l aanima, nichok 
tilanb'al tu tzaji tx'ava'. Utz 
aatz ye! nichab'a, nital ech tza!: 
«Saq'aavb'enin tu u vatib'al va'l 
vetk'asku'lin.» Chia. i 

25 Ech aatz nipajtopone!, 
nitile! echa' b'a'nla ch'isel utz, 
vijel tuul. 26 Ech nitiq!o opon 
jujva't imol ti' aas aq'el ivi' sii'. 
Ech ta'n oponya. A' tek nimotx- 
atinku tzi'. Ech maas nitel u 
aanima tu b'ey taq'o vatz u 
tatin b'axa.— Texh u Jesuus. 


U taltu b'a'nla yol ma'l u ixoj 
ti' Jesuus 


27 Tuul ko'xh nichtal q'u kam 
tza', aatz ma'l u ixoj xo'l u mam 
tenam, qetun taltu ech tza!: 
—iChi'b'eb'al tetz u ixoj va'l 
alannaj eetz tuch' u ch'u' va'l 
ach'u'a!— Texhtu'. 

28 Tal u Jesuus ech tza': 
—Aal a' chi'b'eb'al tetz q'u'l 
niab'in u yolb'al Tioxh utz, 
ni'ane' kam va'l nitale'.— 
Texhtu'. 


i 11.16 Aatz nitale' aas motx ijaj “xheenya tu amlika”. A! isa! i'antu ma'j 
mam kam u Jesuus siatz tu amlika. Echa' tzi' sijal tilon u qtii, u ich', oj q'u 
tx'umi'l, oj kam ko'xh va'toj kamil aas nik'uche' nojchit atil u Tioxh k'atza. 


Choktaj U Tio 12.38. 


111.24 Aatz vatz q'u Israeel ko'xtene, nichtalaxe' aas tatib'al tioxhil maalo 
q'u tx!ava! valdio, va'l tzaji txlava' ye'k a! tuul. Ech b'iil a! kampusaanto 


sukuvatz cheel niyolonka. 

Viyaal q'u aanima i'an u Jesuus ti' 
ye' ninima u yolb'al u Tioxh 
29 Poch'i'b'ich chit tatin q'u 

mam tenam. Xe't tal u Jesuus 

tixo'l ech tza!': —Aatz ex, itz'lel- 
ex tu u tiempo tza!, ex aa paav. 

A' nimotxechok xheenya tu 

amlika. Pek ta'xh xheenya setile' 

echa! va'l ti' u Jonaas. 30 Tan 
a'ich xheenya vatz q'u aa Niinive 

u Jonaas. Echat si'an u K'aola 

majte va'l b'ennaj ko'n aanima. 

A' u xheenya tetz q'u aanima 

itz'lel tu u tiempo tza'.k 

31 Aatz u ixoj ijlenal tikuenta 
aal iku'e', toj nal tal eb'en tu 
choob'al paav, ex itz'lelex tu u 
tiempo tza'. Tan ya'vilo'm 
k'asku'l ti! ul tab'il vimam 
txumb'al u Salomoon. Pek 
paalchu vijle'm vatz u Salomoon 
atilin tza' utz, ye! nenima'in.! 

32 Echat q'u aa Niinive majte, 
toj nal tal eb'en tu choob'al 
paav, ex itz!lelex tu u tiempo tza' 
aas latx'olax inujul q'u aanima. 
Tan motx ik'axa q'ul ipaav tu u 
yolb'al Tioxh va'l ex tal u Jonaas 
tixo'l. Pek aatz ex, ye! nek'axa 
q'ul epaav ti! q'u yol nival sete 
tza!. Utz paalchu vijle'm vatz u 
Jonaas. 


U txumb'al va'l b'a'n 
33 Ye'xhab'il nib'anon aas ni- 
ko'nkojimuj u txijtxub'al va'l 
nimatxe'. Utz sa'kojijupi. Pek ni- 
tlanb'a! je'. Ech satil q'u aanima 


k 11.30 Choktaj u Jonaas 3.4. 

q'u!l nitoko'p to'otzotz. 34 Aatz 
u b'aq! evatz, a! nik'uchun q'u 
kam tu vechi'l. Utz oj jikom isajil 
q'u kam neb'an tuch' u baal 
evatz, ye'xhkam netitz'a onkonil 
ti'. Echa! vatz ma'j txijtxub'al 
atilk'ex. 

Pek oj yit' jikom koj isajil q'u 
kam neb'ane', a! chit netitz'a 
onkonil ti'. Echa! tu uken 
atilk'ex. 35 Ech kuenta'ex tan, 
b'a'n si'ane' aas yit' b'a'n koj 
isajil q'u kam neb'ane' utz, tu 
uken atilk'ex. 36 Oj tiira jikom 
etatine!, b'a'n isajil q'u kam 
neb'ane' atzi'. Echa! itxijtxut'ex 
ma'j txijtxub'al. Ye'xh b'oj uken 
sek'atza.— Texh u Jesuus. 


Viyaal q'u fariseo i'an u Jesuus 


37 Aatz tek ya! iyolon u 
Jesuus, savsal tu ma'l u fariseo 
aas se'ntx'a'n tzixe'. Ech b'en u 
Jesuus tu totzotz utz, ok vatz 
meexha. 38 Pek sotz ik'u'l u 
fariseo aas tila ye't i'an u 
kostuumbre u Jesuus ti! itx'aal 
iq'ab' aas ye'sajich itx'a'ne'. 

39 Ech aatz u kuB'aal Jesuus 
tal te ech tza!: —Aatz cheel, ex 
fariseo, tiira b'a'n neb'ensav etib' 
seti! elu'l, echa! u vaaso tuch' u 
puraato aas ta'xh tx'aael u ti'. 
Pek aatz tetaanima, ta'xh elaq' 
atile utz, ye'k eya'eb'al ti! 
ib'anax q'u kam q'u'l yit' inujul 
koj. 

40 ¡Ex txoxkin! ¡Yetz etootzaj 
tzik aas ta'n ko'n koj u kuch! 


111.31 Choktaj u Reyes I 10.1-10; u Croonicas II 9.1-12. 

i'an u Tioxh, pek i'an u qaanima 
majte! 41 Pek cheeoj q'u b'a'nil 
te taanima, lochtaj me'b'a'. A! u 
oya setaq' tu u Tioxh. Ech tx'aa- 
tx'och etatin vatz u Tioxh. 

42 ¡Tilayol saya'k'ex, ex 
fariseo! Tan netaq' idiesmoil u 
ruda, u meenta utz, tuch' kajay 
q'u itza. Loq' a' netaq'ka q'u'l 
tiira ib'o'q'ol. Aya' vijikomal 
tuch' vetz'ejtu etaanima ti! u 
Tioxh. A! vib'o'q'ol seb'ane! tzi'. 
Loq' yit' ti' koj aas seya'sa 
ib'anax q'u kam q'u!l 
ninaleb'ane!. 

43 ¡Tilayol saya'k'ex, ex 
fariseo! Tan a! chit nechok q'u 
b'axa chaj k'ujleb'al tu u atib'al 
chusb'al tetz u o'tla mantaar. Utz 
vatz chit ek'u'l sa'xhkalaman 
taq'ax echajlichil tulaj k'ayib'al. 

44 ¡Tilayol saya'k'ex, ex 
fariseo Duch! ex aa txumb'al tetz 
u o'tla mantaar! Ex ka'vatz tan, 
ech ex q'u mujb'al kamnaj aas 
ye! na'l kam q'e'na'j atil tuul. 
K'uxh nipaal aanima sii', ye! 
tootzaj aas yansaib' ni'an 
taq'o.— Texhtu!. 

45 Ech tzaq'b'u tek ma'l u aa 
txumb'al ti' u o'tla mantaar ech 
tza': —Chusul, aatz naal q'u kam 
ech tzi', ant o' nayaa'o' majte.— 
Texhtu!. 

46 Ech tal u Jesuus te ech 
tza!: —¡Tilayol saya'k'ex majte, 
ex aa txumb'al ti! u o'tla 
mantaar! Tan kaana b'oj 
mantaar netal tu aanima aas tiira 
tii nimali. Ta'xhtu' netale' aas 

sab'anli. Echa! igitzax ma'j mam 
ijatz aas ta'n a! netaq je! ti! ivi' 

aanima, pek jatu koj seloch bot 

ti! tijale". 

47 ¡Tilayol saya'k'ex! Tan va'l 
chit eb'antu pantioon tetz q'u 
alol tetz u yolb'al Tioxh q'u!l 
kamnaj, q'ul ek'uy emam 
yatz'on. 48 Ech netxakb'a' utz, 
nek'uche' aas ant ex ti' vib'anon 
q'ul ek'uy emam. Tan nojchit a! 
motx yatz'on utz, aatz ex, neb'an 
ipantioonil q'u mujb'al tetz 
majte. 49 Ech toke' tal u Tioxh 
tu u mam itxumb'al: «Sunchaj 
b'en alol tetz vunyolb'al tixo'l 
tuch' unchaj. Atia satojcha utz, 
atia sako'nmotxiyatz'e'.» Chia. 

50 Utz sa'analtx'olax inujul 
q'u aanima q'u'l itz'lel tu u 
tiempo tza' tan, ech itxumb'al 
q'ul ik'uy imam, ti' iyatz'ax sib'al 
q'u alol tetz vunyolb'al, jatva'x 
tiempo ichee u vatz amlika 
tx'ava' tza!. 51 A! saxe'tik u 
choob'al paav ti' vikam u Abeel 
utz, saya' tu vikameb'al u 
Zacarias, va'l yatz'ax tu q'ul 
ek'uy emam tixo'l u totztioxh 
tuch' u nachb'al Tioxh q'anal. 
Ech nojchit va'l nivale' tza'. A! 
va'l sichoo q'u aanima itz'lel tu 
tiempo tza'.™ 

52 ¡Tilayol saya'k'ex, ex aa 
txumb'al ti! u o'tla mantaar! Tan 
ye! netal vinujul u tokeb'al u 
yolb'al Tioxh tu q'u aanima. Ni- 
ko'nemuje'. Echa! imaal ma'l 
laave tetz okeb'al neb'ane'. Pek 
niko'xh a' koj ex netoko'p. Utz 


m 11.51 Choktaj u Geenesis 4.8; u Croonicas II 24.20-21; 36.16. 

nemaj tok q'u'l nichok toko'p.— 
Texhtu!. 

53 Aatz tek ya! iyolon u 
Jesuus tzi', motx ichok ixe't q'u 
aa txumb'al ti! u o'tla mantaar 
k'atza tuch' q'u fariseo. Utz nich- 
motxiya'lu u Jesuus. A! isa! aas 
kam texh yolpichil si'an u Jesuus 
tu yol. 54 Ech liistaich ti' oj 
sayolpi, ech sixoch je! ti'. 

U ye'xtxojla txumb'al iq'omal 

tu q'u fariseo 
1 Unchee! tuul atich u 
1 2 Jesuus tzi', mam tenam 
imol tib' ti'. Jatva'l ko'n mil 
ixaane'. Va'lich motx ipittu tib'. 

Utz xe't iyolon u Jesuus b'axa, 
tu q'ul ichusulib' ech tza!: 
—Kuenta!'ex ti! vichusb'al q'u 
fariseo tzi'. Tan tiira jolol 
ka'vatz. Nib'oy aanima echa! 
ib'oyon u tx'amtixsab' kaxhlaan 
tx'ix. 2 Tan kam va'l sajutzil 
ib'anaxe' saelu'l vatzsaj. Utz 
kajay va'l mujich kam, sa'ab'ili. 
3 Echa' q'u kam q'u!l tu mujich 
netalva, vatzsaj tek tab'il sa'- 
ab'ili. Utz kam va'l jas ko'n talax 
neb'an tu atib'al, qetumal tek 
talax sa'alax vatz tenam.” 


4 Pek nival sete kajay ex 
vamiigo, ye' ko'xh exo'va q'u 

yatz'ol tetz u chi'l. Tan k'uxh 
ma't iyatz'one', kam tere'n koj 
va!t si'ane!. 5 Pek saval sete ab'il 
va'l sexo'va. A' sexo'va u Tioxh 
va'l yit' ta'n ko'n koj atil tijle'm 
ti' teesal u vatz q'ii saj, pek atil 
tijle'm ti' taq'ax b'en u taanxelal 
u aanima tu xamal, aya' u 
choob'al paav. iEch a! va'l 
sexo!va! 

6 Echa' q'u talaj tz'ichin. 
K'uxh tiira varaato ija'mel, o!va'l 
ti! kal sentaavo, niko'xh ma'j 
sotznaj tekoj sik'u'l u Tioxh. 

7 Aal tootzajle jatva!l tachul u 
xi'l evi'. Ech toke' ye! ko'xh 
xo'vex tan, paalchu eja'mel vatz 
sib'al talaj tz'ichin. 

8 Utz nival sete, ab'il q'u'l 
sa'alon tu q'u aanima aas niman 
vetz, a! q'u'l salalax vatz q'ul 
iaanjel u Tioxh majte tu u K'aola 
va'l b'ennaj ko'n aanima aas a! 
q'u niman vetz. 9 Pek aatz q!u'l 
niteesa tib' tuul vatz aanima aas 
tootzajin, saveesa vib' tuul vatz 
q'ul iaanjel u Tioxh majte aas 
vootzajle. 

10 Utz ab'il va'l sayoq'on u 
K'aola va'l b'ennaj ko'n aanima, 
sakuyli. Pek ech koj q'u'l saqelon 
sayoq'on u Tioxhla Espiiritu, yit' 
sa'kojkuyli. 


n 12.3 Aatz u yol “vatz tenam”, chi'o' ti' tu kuyolb'al, aya' u “azotea” tu 
kastiya; “vi' otzotz” chu u tokeb'al majte. Atich ma'l u kostuumbre xo'l q'u 
Israeel aas chajpaj nipaxsal itziiul ma'j yol tetz tenam kajayil. Junun 
aanima nichije'op vi' vichaq'aalail q'u tatib'al utz, niqetu b'en u yol tu 
vivecino va'l sapaxsal itziiul. Ech nichi'an junun q'u vecino ti' ixaansal u 
yol. Anuuncio niyolonka. Pek a! u toke! aas kajay aanima sa'ab'in. Pek aatz 
sukuvatz cheel, chukchaj texh txumb'al atil ti! ib'anax anuuncios, k'uxh tu 


q'oob'e'tz, tu altavooz, oj tu raadio. 

11 Utz aatz latxayp'ex vil, li'- 
iq'oloponex tu q'u atib'al 
chusb'al tetz u o'tla mantaar, ela! 
oki'ch ko'xh etaanima ti' aas 
kam ech etzaq'b'e' utz, kam 
setale'. Echat ko'xhtu' aas li'- 
iq'oloponex vatz juees tuch' vatz 
q'u q'atol tzii. 12 Tan u Tioxhla 
Espiiritu sacheesan eyol tu u 
mu'k'ul tzi' aas kam setale!.— 
Texh u Jesuus. 


Vichusun u Jesuus 
ti' q'u tx'iib'al q'ii 

13 Alax tu u Jesuus tu ma'l u 
aanima xo'l q'u tenam ech tza!: 
—Chusul, al tu vatzik sijatx u 
me'b'i'l va'l aq'axka qe. Sataq' u 
vetz.— Texhtu!. 

14 Tal u Jesuus te ech tza!: 
—Vinaj, ab'il koj nioksanin 
q'atol Gul texo'l utz, jatxol tetz 
kam.— Texhtu'. 

15 Tal paj u Jesuus ech tza!: 
—Kuenta'ex, ye! ko'xh eb'ana 
aas ye'k enooeb'al ti' q'u kam. 
Tan yit' a! koj niaq'on u vatz iq'ii 
saj u aanima q'u tx'iib'al iq'ii 
atile.— Texhtu!. 

16 Ech ik'am ti! ma'l kam tal 
ech tza!': —Atich ma'l u vinaj 
tx'iiol iq'ii. Sib'al chit vatz 
ichikob'e'm teesa tu vitx!ava!. 
17 Ech nichtitz!a ti' taanima ech 
tza!: «¿Kam sunb'ane'? Tan ye! 
nichee ve't kolb'al tetz vivatz 
oul unchikob'e'm tzi'.» Texhtu!. 
18 Itzaq'b'e je! tib' tal ech tza!: 
«Aatz sunb'ane'. Sunyoo q'u 
kolb'al ivatz q'ul unchikob'e'm 
q'u'l atilnale utz, paalchu tek 
ich'ii ich'exel sii' sunb'ane'. Ech 

tuul sunkolvu kajay q'ul ivatz 
q'ul unchikob'e'm utz, q'u vetz. 
19 Utz la'tekval tu u vaanxelal 
ech tza!: Vaanxelal, sib'al tx'ii - 
bal aq'ii kolel tetz sib'al ya'b'. 
Ech ilan, echb'un, uk'a'en utz, 
txug'txunen. Chajin.» Texhtu!. 

20 Pek tal u Tioxh te ech tza!: 
«¡Txoxkin! Tu u aq'b'al cheel tza' 
sakamaxh. Utz ¿ab'il tek etz q'u 
kam si'ane' q'u'l vetachokluka 
tzi'?» Texh te. 21 Ech saya'k u 
aanima tzi' va'l niko'xhimolb'a' 
tx'iib'al iq'ii, loq' yit' tx'iiol iq'ii 
koj k'atz Tioxh.— Texhtu'. 


U ela'okchil ti' q'u kam 


22 Tal u Jesuus tu q'u chusul- 
ib' ech tza': —Ech toke' ye' ko'xh 
elaok'ex ti' u vatz eq'ii esaj. 
Echa! tzi' aas kam setechb'u. Utz 
yit' sako'nkoxhela'ok'ex ti' ivijax 
vechi'l, ti' aas kam setoksa. 

23 Tan aatz u vatz q'ii saj, 
paalchu vatz u echb'ub'al. Utz 
paalchu vechi'l vatz u oksa'm. 
24 Pek sajitaj q'u joo etile'. Tan 
ye'kax chikoni. Ye'kax imol vatz 
ichikob'e'm. Utz ye'k kolb'al 
titz'leb'al. Pek u Tioxh nitzuj- 
b'en. Utz ¿yit' tzik paalch'ex vatz 
q'u tz'ichin tzi' tzik? 25 Tan 
k'uxh sa'xhela'ok ma'j aanima, 
sa'tekojveeti sataq' je'op b'itoj u 
tatin tu u vatz iq'ii saj. 26 Tan oj 
ye' netx'ol q'u kam q'u'l talaj 
ch'oo, ¿kam toke' sako'xhela!- 
ok'ex ti' tere'n q'u kam? 

27 Sajitaj q'u xu'm etile', 
kani'ch ich'iie'. Tan ye'kax 
aq'onini, ye'kax chemoni. Pek 
nival sete aas niko'xh u ijlenal 

Salomoon ech koj ivijtu tib' u 
tilon q'u xu!m tzi', k'uxh mam 
tx'iiol iq'iich. 28 Echat ko'xh paj 
q'u xajtze' ja'jtze'. U Tioxh 
nivijon k'uxh atil cheel utz, ech 
tek q'ejal nik'achpu tu xamal. 
Ech ¿yit' tzik ech taq'ax etoksa'm 
si'an u Tioxh nenache'? ¡k'uxh 
b'ioj ko!xh k'ujlel ek'ul oi 

29 Ech ye! ko'xh ela'ok'ex ti! 
q'u kam. Echa! ti' kam setechb'u 
utz, kam setuk'a. Yit' maas koj 
saxaan etaanima ti'. 30 Tan 
kajay q'u kam ech tzi', nitela' tok 
q'u aanima ti' q'u'l ye'k Tioxh 
k'u'l tu u vatz tx'ava' tza'. Pek 
ech koj ex tan, tootzajle u kuTat 
tzi' aas nesavsa kajay q'u kam 
tzi'. 31 Pek a' saela'okk'ex ti' vi- 
Q'esalail u Tioxh, ech toj texh 
taq' tul tere'n q'u kam nesavsa. 

32 Ye' ko'xh qeonex niman 
vetz tan, k'uxh b'iil ko'xh ex, 
vettitz'al u kuTat aas sa'xhek'ul 
viQ'esalail. 33 Ech toke' k'ayitaj 
kam etetz atile. Utz oyataj tetz 
me'b'a'. B'antaj kolb'al tx'iib'al 
eq'ii aas ye'k saq'a'lb'i. Aya' u 
tx'iib'al q'ii tu Amlika va'l ye'k 
imotxe!. Tan ye! nitoko'p elq'om 
tzi'. Niko'xh pok' sayansan. 
34 Tan til va'l atilku u tx'iib'al 
eq'ii, aye'n vetaanima tzi'. 


U tatin q'u niman tetz u Jesuus 
siltane' 

35-36 Pek aatz ex utz, itz'oj 
ko'xh etatine'. B'anoj ko'xh 
etuche'. Echa! b'anel ko'xh tuch 
etxijtxub'al. B'antajex echa! q'u 
aq'onom q'u'l ch'iam ko'xh ni- 
motxi'ane'. A! nich'ia iq'aavu'l u 

baal taq'on tu ma'j tzumb'a'a. 
Utz ta'xh lu'uli, lasik'leni, yak 
ko'xh sajajaxoj. 37 Ech chi'b'eb'al 
tetz q'u aq'onom q'u'l ch'iam chit 
ni'ane' aas lu'ul u b'aal taq'on. 
Utz ni'xhtek'val sete, aatz u b'aal 
aq'on, satal ik'uje' q'u taq'onom 
vatz meexha utz, ech a! sa'aq'on 
techb'ub'al. 38 Tan k'uxh ye'saj 
inik'at aq'b'al utz, k'uxh paal 
nik'at aq'b'al lu'uli, ta'xhtzii ni- 
ch'iane'. Chi'b'eb'al tetz u 
aq'onom si'ane! tzi'. 

39 Pek ab'itaj. Tootzajle koj u 
b'aal atib'al aas kam chit oora 
se'nelq'oj u elq'om tzixe', 
saxeeni atzi'. Utz sa'kojtaq' Gu 
aas so'ok to'otzotz. 40 Echat 
ko'xh ex majte. Ch'ianojex. Tan 
ye'k u oora sek'u'l, u tuleb'al u 
K'aola va'l b'ennaj ko'n 
aanima.— Texhtu!. 

41 Aatz u Lu', tal te ech tza!: 
—KuB'aal, ¿qe ko'n chixh naalvu 
q'u kam nak'am ti! tzi', pek oj tu 
kajay q'u aanima majte?— 
Texhtu!. 

42-43 Tal u kuB'aal te ech 
tza!: —Chi'b'eb'al tetz u aq'onom 
oj ech si'ane! kam va'l alaxka te 
tu u b'aal taq'on. Tzak'kin utz, 
k'ujleb'al k'u'lla aq'onom atzi' oj 
tu chit oora sataq'vu techb'ub'al 
q'u'l atil tu u atib'al. Jikom 
ni'ane' aas lo'opon u b'aal 
taq'on. 44 Tan nojchit nival sete, 
aal sa'tektoksa kajay vime'b'i!l 
tikuenta atzi". 

45 Pek ye'xtxoj koj itxumb'al 
u aq'onom tzi', oj la'ko'ntal tu 
taanima ech Ga: «Sab'atz tul u 
baal vaq'on atzi'.» Chaj. Utz 

sako'nxe'tig'os q'u aq'onom, 
vinajs ixoj. Sako'nechb'uni 
sauk'ai. Utz saq'ab'ani. 46 Tuul 
ye'k talche' su'ul u b'aal taq'on u 
aq'onom tzi', tu u q'ii va'l ye! 
tootzaj utz, tu u oora va'l 
ye'xhkam nich'iane'. Techal 
iveet sab'anax tu u b'aal taq'on. 
Sataq' b'en xo'l q'u qelol, q'u'l 
yit' k'ujleb'al k'u'l. 

47 Aatz u aq'onom, sib'al 
tz'u'm sa'aq'ax te. Tan tootzaj 
nal itxumb'al u b'aal taq'on, loq' 
ye! nich'iane'. Ye't i'ana kam va'l 
isa' u b'aal taq'on. 48 Pek ech 
koj u aq'onom va'l ye' tootzaj 
itxumb'al u b'aal taq'on, b'iil 
ko'n tz'u'm sa'aq'ax te ti' q'u 
kam veti'ana k'uxh sik'ulo'k ti' 
aas sib'la tz'u'm sa'aq'ax te. Tan 
ab'il va'l sib' aq'ax te tu u Tioxh, 
sib'al sijaj u Tioxh te majte. 
Echat ko'xhtu', oj ab'il sib'al kam 
nitaq'axka tikuenta, sa'xhjajax te 
majte kam ti' vettoksav va'l 
vetaq'ax te. 


Q'u tza'lla tiempo su'uli 


49 Xamal ul unmatx tu u vatz 
amlika tx'ava' tza'. Utz a! unsa! 
a! tekoj cheel va'l toyve!. 

50 Sapaalin tu ma'l mam tza'l. 
Utz il atilin taq'o, tiq'o nal tib'. 
51 Kamal a' netitz'a aas ta'xh ul 
voksa paas xo'l q'u aanima tu u 
vatz tx'ava' tza'. Ye'ka. Pek xo'l 
ul voksa. 52 Tan aatz taab'ab'en 
tza', so'ok ixo'l q'u aanima vi'. 
O'va'l aanima titz'in tatzik tib' 
samotxok ixo'l; oxva'l tok ti' 
ka'va'l utz, ka'va'l tok ti! oxva'l. 
53 So'ok ixo'l u tata tuch' u 

k'aola utz, u k'aola tuch' u tat 
majte. So'ok ixo'l u nana tuch' u 
titz'in ixviak utz, u ixviak uch! 
vinan majte. So'ok ixo'l u txutxa 
tuch' u alib'a utz, u alib'a tuch' 
vitxutx majte.— Texhtu'!'. 

54 Uncheel tal paj u Jesuus tu 
q'u tenam ech tza!: —Aatz netil 
ichee u sutz! tikuenta aal toke', 
yak netal ech tza!: <Tul jab'al 
atzi'.» Che'ex. Utz ech chit 
ni'ane'. 55 Utz aatz nixumkab'in 
ipaal u kajiq' tikuenta aal iku'e', 
netale!: «Mam tz!a' silane'.» 
Che'ex. Utz nojchit ni'ane'. 

56 ¡Ka'vatz! Etootzajlu tilax q'u 
xheenya nichee vatz amlika tuch' 
vatz txlava!, pek ye! netx'ol glas 
q'u xheenya ti! q'u kam ni'an u 
Tioxh tu u tiempo tza'. 


Vikuytu tib' q'u aanima tib'ilaj 
57 Pek ¿kantu' yit' jikom koj 
itx'olax inujul q'u kam neb'an se- 

tib'ilaj, q'u kam b'a'n utz, q'u 
jik? 58 Tan ech ko'n ti' neb'en 
vatz u juees tuch' vekoontra. Pek 
aal b'a'n sa'anya'l ab'antu b'a'n 
ach uch! Tan b'a'n si'ane!, 
liqinioko'p'axh vatz u juees utz, 
satoksab'enaxh tig'ab' polesi!y. 
Ech sataq'ku'axh tu tze'. 59 Utz 
nival see aas ta'n ku'chil sa'an tu 
Gel. Sa'tere'nkojelu'laxh oj ye'k 
sachoo kajay vatx!'oj.— Texh u 
Jesuus. 


Vichusun u Jesuus 
ti' vik'axal u paav 
1 3 1 Unchee' aatz i'an tu u 
tiempo tzi', opon unjolol 
q'u aanima nichtal tu u Jesuus, 

va'l i'an u Pilato. Tan tal ikam 
unjolol q'u aa Galilea tuul nich- 
motxtoksa itx'olo'm tu viq'analil 
u totztioxh. 2 Pek tzaq'b'u u 
Jesuus utz, tal te ech tza!: 

— ¿Kamal netitz'a aas maas aa 
paavich unjolol q'u aa Galilea 
vatz tere'n q'u aa Galilea tan, 
ech b'anax te tzi'? 3 Nival sete 
aas yit' a! koj. Pek oj ye! samotx- 
ek!axa q'ul epaav, ela sasotz!ex 
sekajayil. 4 Utz ech paje' u 18 
aanima q'u!l ku! u t'ankin tz'ach 
ti' tu Siloee. ¿Kamal a! nimotx- 
etitzla aas maas aa paavich vatz 
tere'n q'u aanima q'u'l jejlich tu 
Jerusaleen? 5 Nival sete aas yit' 
a! koj. Pek oj ye'k samotxek!axa 
q'ul epaav, ela sasotz!ex sekaja- 
yil.— Texhtu'. 

6 Yolon u Jesuus; ik'am ti! 
ma'l kam. Tal ech tza!: —Aatz 
ma'l u vinaj, atich ma'l iviikuxh 
chikich tu chikb'al iuuva. Utz ex 
ichok ivatz tala. Pek ye't chee 
ma'j. 7 Utz tal tek tu u ilol 
ichikob'e'm ech tza': «Oxva'x 
ya'b' zelt ul unchoktu ma!j ivatz 
u viikuxh tzi' utz, ye'xhkam nun- 
chab'a ma'j. Pek tzok' el tan, aal 
ko'xh nib'uutixsa u txlava! tzi!.» 
Chia. 

8 Ech itzaq'b'u u ilol chiko- 
b'e'm tal ech tza': «Unb'aal, aal 
GI atojnu b'itoj tu u ya!b! tza!. 
Tan sunpilu ixe' ech savoksa 
iq'aenal. 9 Utz kamal tu va't 
ya'b' cheel la'tekvatzini. Pek oj 
ye!'xh lavatzini, la'tekatzok'a.» 
Chia.— Texh u Jesuus.? 

Vib'antu b'a'n u Jesuus tu ma'l 
u ixoj tu u ilanb'al ai 

10 Unchee' nichichusun u 
Jesuus tu atib'al chusb'al tetz u 
o'tla mantaar tu ma'l u ilanb'al 
q'ii. 11 Utz atich ma'l u ixoj tzi' 
aas 18 ya'b' tok ma'l yaab'il 
k'atza tu tioxhil tx'i'li'inaj; 
k'o'kinich tek taq'o. Utz ye'xh 
ko'xh kani'ch aas nichkojijikom- 
te!. 12 Ech ta'xh ilax tu u Jesuus, 
isik'le. Utz tal te ech tza!: —Ixoj, 
chitpi'axh, elyaxh tu vayaab'il 
tzi'.— Texh te. 13 Tag! je! iq'ab' 
u Jesuus tib'a, ech oora jikomti. 
Ech tek toksa iq'ii Tioxh. 

14 Pek aatz u q'esala tu u 
atib'al chusb'al tetz u o'tla 
mantaar tzi', lakp ivi' ti'. Tan tu 
u ilanb'al ai i'an b'a'n u Jesuus 
tu u ya'v. Utz tal tu q'u tenam 
ech tza': —Vaajil aq'onib'al q'ii 
atile. Utz ulojex tu q'u q'ii tzi' 
ech sab'anax b'a'n sete. Pek yit' 
tu ilanb'al q'ii koj.— Texh te. 

15 Unchee' tzaq'b'u tek u 
kuB'aal Jesuus utz, tala: 
—iKa'vatz! ¿tz'oj tzik ye! nechit 
vevaakaxh utz, veb'uuro tu 
ilanb'al q'ii? Neteesa tu u tatib'al 
ti' en taq'ax taa'. 16 Pek a' tzik 
vitu'xh ixalam u Abrahaam tzi', 
¿ye! sachitpul el tu u qitzb'al tetz 
tu u tx'i'li'inaj, k'uxh tu ilanb'al 
q'ii? ¡Tan ma'x 18 ya!b! 
iqitzta!!— Texhtu'. 

17 Ech ta'xh tal q'u kam u 
Jesuus tza', motx ch'ixvu kajay 
q'u koontrain tetz. Pek aatz q'u 


° 13.9 Choktaj u Isaias 5.1-7; u Jeremias 2.21; 8.13. 

tenam tan, va'lich motx itxuq'- 
txun ti' q'u techalla chaj kam 
nichi'an u Jesuus. 


Vik'amtu ti' u ia muxhtaansa 
u Jesuus 


18 Tal paj u Jesuus ech tza!: 
—¿Kam ma'j kam aas ela vi- 
Q'esalail u Tioxh tuch'? ¿Kam 
ma'j ela tuch' sunb'ane'? 19 Ela 
Doch! ma'l u b'aq' muxhtaansa 
va'l ichik ma'l u vinaj tipe'. Ech 
ch'ii utz, b'ens mam Gel Ech 
motx i'an isok q'u tz'ichin sii' 
oul iq'ab'aj.— Texhtu'. 


Vik'amtu ti! u tx'amtixsab' 
kaxhlaan tx'ix u Jesuus 


20 Tal paj u Jesuus ech tza!: 
— ¿Kam ela viQ'esalail u Tioxh 
tuch' sunb'ane'? 21 Ela tuch'u 
txlamtixsab' kaxhlaan tx'ix va'l 
taq! b'en ma'l u ixoj xo'l oxva!l 
paab'al ariina. Ech itx'amtixsa 
kajay viq'otail u kaxhlaan 
tx'ix.— Texhtu'. 


Vichusun u Jesuus 
ti' ka'va'l q'u b'ey 

22 Nichipaal u Jesuus tu q'u 
tenam tuch' tu q'u talaj tenam. 
Utz nichichusune', tuul aalich 
ib'en tu Jerusaleen. 

23 Ech tal ma'l u aanima te 
ech tza': —UnB'aal, ¿b'iil ko'n 
chixh q'u'l so'ok tu viQ'esalail u 
Tioxh?— Texhtu'. 

Tal u Jesuus te ech tza!: 

24 —B'antaj ya'l etoko'p tu u 
okeb'al va'l ch'oo ivatz. Tan 
nival sete aas sib'al ko'xh sichok 
toko'p, loq' yit' sa'kojveeti. 

25 Ech i'anchil u Tioxh sete, 
echa' va'l ni'an u b'aal atib'al aas 
nijup u jub'al. Utz xamtel so'- 
oponex; sayolonoko'p'ex q'anal. 
Setal ech tza': «KuB'aal, kuB'aal, 
jajo'.» Chajex. Pek sako'ntzaq'b'u 
ech tza': «Ye! vootzaj til unk'as- 
ku'lex.» Chaj ku'en. 

26 Utz aatz ex, saxe'tetal te 
ech tza': «Chuselo! saaq'o tu 
k'ayib'al. Utz tx'a'nnajo' uk'a!- 
najo! sak!atza.» Chajex. 

27 Pek sako'ntal sete ech tza!: 
«Nival sete aas ye! vootzaj til 
aanimailex. ¡Xaanojelex sun- 
k'atza tan, ex b'anol paav!» Chaj. 

28 Ech latzi' saoq'k'ex utz, 
latzi' sajarach'unku etee. Tan 
setil u Abrahaam aas atil tu vi- 
Q'esalail u Tioxh tuch' u Isaac, u 
Jacoob, tuch' kajay q'u alol tetz 
u yolb'al Tioxh. Pek aatz ex, ye'k 
ex tixo'l. 29 Tan til ko'n sak'as- 
kul aanima. Atia sak'asu'l 
tikuenta aal rela. tikuenta aal 
toke', tikuenta aal ije'a' utz, 
tuch' tikuenta aal iku'e'. Utz 
sak'uje' vatz meexha tu vi- 
Q'esalail u Tioxh. 30 Pek atil 
q'u'l ya'teb'al tatin cheel. Loq' 
b'axa tatin toj i'ane'. Utz atil 
unjolte, b'axa u tatin cheel, loq' 
tu u ya'teb'al toj motx kaakka.— 
Texh u Jesuus. 


U toq' u Jesuus ti' u Jerusaleen 


31 Unchee' anko'xh tu u q'ii 
tzi', opon unjolol q'u'l fariseo 
utz, tal tu u Jesuus ech tza!: 
—Ora!xh, elenb'en tza'. Tan si- 
yatz'axh u Herodes nitxume'.— 
Texhtu'. 

32 Pek tal u Jesuus te ech tza!: 
—B'enoj etal tu u onkonla vinaj 
tzi' aas: «Cheel tuch' q'ejal nivoj- 
che"l tioxhil tx'i'li'inaj. Nunb'an 
b'a'n tu q'u ya'v. Utz titoxva! 
q'ii, suntzojpixsa u vaq'on tza!. P 
33 Pek ministeer sa!atinok'in ti! 
vunb'ey cheel, q'ejal tuch' kab'i, 
oponnalin tu Jerusaleen. Tan 
ye'k silane' aas a! sakamku ma'l 
alol tetz u yolb'al Tosch tu va't 
tenam ti! elu'l u Jerusaleen.» 
Chajex te. 

34 ¡Aa Jerusaleen, aa 
Jerusaleen! ¡Niko'neyatz! q'u alol 
tetz u yolb'al Tioxh! Utz ¡nepaq' 
sivan q'u'l nichajax ul tzexe!! 
Jatpax ko'n unb'an ya'l emolax 
sekajayil. Echa' ni'an u txutx t!el 
aas nimolo'k q'u tal jaq' ixich'. 
Pek ¡ye! ko'n esa!! 35 Ech aatz 
cheel, setootzaji tan, sa'nal- 
tz'ine'ka vetotztioxh.1 Utz nival 
sete aas ye'xhjatu ve't setilin. 
Pek analen paj letilin aas lo'opon 
u tiempo letal ech Ga: «¡Techal 
ach tan, tib'ii u kuB'aals Amlika 
vet'ulk'axh!» Chajex.— Texh u 
Jesuus. 


Vib'antu b'a'n u Jesuus tu ma'l 
u vinaj tu u ilanb'al oi 
1 4 1 Aatz i'an tu ma'l u 
ilanb'al q'ii, ex tx'a'n u 
Jesuus otzotz xe! ma'l u vinaj atil 


tijle'm. Utz fariseoich majte. Utz 
va'lich chit motx ik'aab'at u 

Jesuus. 2 Utz tiempo atich ma'l u 
vinaj tzi', ichi'l sipk'inajich tu 
yaab'il. 3 Ech yolon u Jesuus tu 
q'u aa txumb'al ti! u o'tla 
mantaar tuch' tu q'u fariseo, tal 
te ech tza!: —¿B'a'n tzik 
sab'anax b'a'n tu ya'v tu ilanb'al 
q'ii, oj ye'xtxoj?— Texhtu'. 

4 Pek motx ko'n jutze'i, ye't 
tzaq'b'i. 

Ech txayax iq'ab' u ya'v tu u 
Jesuus tzi'. I'an b'a'n te. Ech 
ichaj k'asu'l. 5 Ech iq'ilat paj q'u 
vinaj u Jesuus, tal te ech tza!: 
—K'uxh tu ilanb'al q'ii, ye! koj 
se'netiq'o je'ul veb'uuro oj ve- 
vaakaxh, untz'oj sachajpu ko'p 
tu jul. ¡Ab'il koj ma'j sete aas 
ye'k sab'anon!— Texhtu'. 

6 Pek ye't motx itx'ol 
itzaq'b'ele'. 


Viyaal q'u fariseo tu u Jesuus 
ti' q'ul ije' ivatz 

7 Unchee' nichisaji q'u 
aanima u Jesuus, q'u'l savsamich 
tu tx'a'om. Tan tila a' chit nich- 
itxaa q'u b'axa chaj k'ujleb'al 
vatz meexha. Ech ik'am ti' ma'l 
kam, tal ech tza': 8 —Untz'oj sa- 
savsalex tu tx'a'om ti' ma'j 
tzumb'a'a, ye' ko'xh ku'ex tu q'u 
b'axa chaj k'ujleb'al. Tan b'a'n 
si'ane' savsamoj va't aanima aas 
maas tijle'm sevatz. 9 Utz 
lo'opon sak'atza va'l vetsavsan- 
axh, a' tek imol va't va'l 


P 13.32 Aatz u tokeb'al u yol “yak” siatz, aya' ma'l aanima va'l telab'al 
ichokax txumb'al ti' ib'anax ma'j onkonil. Sub'ulla aanima. 

4 13.35 Aatz u yol “vetotztioxh” nital tza', b'enchimal “vetotzotz” chu ti' 
majte, tetz q'u Israeel niyolonka. Choktaj u Jeremias 22.5. 

vetsavsali. Utz latal see ech tza': 
«Aq' u atib'al tu u vinaj tzi'.» 
Chaj. Utz aatz axh, tu texh 
ch'ixa'v lenku'ojaxh tu u ya!- 
teb'al k'ujleb'al. 10 Pek oj sasav- 
salaxh, a! sak'uje'k'axh tu u 
ya'teb'al k'ujleb'al. Ech lo'opon 
va'l vetsavsanaxh latal see ech 
tza': «Vamiigo, ni'axh. Xaan 
uku'l.» Chaj. Ech so'ok aq'ii vatz 
q'u'l ela k'ujlelaxh tuch' vatz 
meexha. 

11 Tan ab'iste va'l nit'anb'a' 
tib', sako'nel iq'ii. Pek ab'il va'l 
ye' sit'anb'a' tib', so'ok iq'ii.— 
Texhtu!. 

12 Tal paj u Jesuus tu u vinaj 
ech tza' majte va'l savsan: —Aatz 
sasavsa aanima ti! ma'j tx!a!om, 
aal b'a'n yit' a! koj sasavsa q'ul 
avamiigo, niko'xh q'ul ¡itz'in 
aatzik, niko'xh q'ul eetz tz'alol 
tx'iiol iq'iil. Tan b'a'n si'ane' aas 
lako'npajisavsa'axh. Ech sako'n- 
ak'ul ich'exel. 13 Pek oj sa'an 
nimla q'ii, a! sasavsa q'u me'b'a'. 
A! sasavsa q!u'l ye'k iq'ab', q'u 
ko'x tuch' q'u moy. 14 Ech 
chi'b'eb'al eetz xe! Tioxh si'ane!. 
Tan yit' sa'kojmotxole' ti! taq'ax 
ich'exel see. Pek loq' sak'ul 
achoob'al aas laq'aavitz'pu q'u 
jikomla chaj aanima.— Texhtu!. 


Vik'amtu ti' ma'l mam tx'a'om 
u Jesuus tu vichusune' 

15 Unchee! ta'xh tab'i q'u yol 
ma'l u vinaj tzi', va'l ela k'ujlich 
tuch' u Jesuus vatz meexha, tal 
te ech tza!: —Chi'b'eb'al tetz va!l 
saechb'un tu viQ'esalail u 
Tioxh.— Texhtu!. 

16 Tal tek u Jesuus ech tza!: 
—Aatz ma'l u vinaj, i'an ma'l 
mam echb'ub'al utz, sib'al chit 
aanima isavsa. 17 Ech aatz 
opon u oora tetz u tx!alom, 
ichaj ma'l taq'onom ti' en 
isik'lel q'u'l savsamich taq'o. 
Ech tal u chaj tza': «Ni'extaj 
tan, ch'iam texh ni'an q'u 
echb'ub'al.> Texhtu!. 

18 Pek aatz kajay q'u aanima 
tzi', ma'l chit itzii xe't ko'n motx 
toksa kam tuul. Aatz u b'axa, tal 
ech tza': «Vetunloq'lu untx'ava' 
utz, sa'xhenvile'. Pek kuyin, ye'k 
saveet unb'ena'.» Chia. 

19 Aatz va'te tal ech tza!: 
«Vetunloq'lu o! tzumul un- 
vaakaxh utz, se'nvile'. Pek kuyin, 
ye'k saveet unb'ena'.» Chia. 

20 Utz aatz va'te tal ko'n paj 
ech tza': «Anal ko'xh tzume'yin. 
Ech ye'xh saveeti so'oponin.» 
Chia. 

21 Ech q'aav u chaj utz, tal 
q'u kam tu u b'aal taq'on. Ech 
lakp ivi' u b'aal aq'on. Utz tal tek 
tu vichaj ech tza': «¡Ora'xh! 
Kuxh tu k'ayib'al utz, tulaj b'ey 
tu u tenam tza!. Ech iq'o ul q'u 
me'b'a!, q'u kut q'ab', q'u ko'x 
utz, k'uxh moy.» Chu te. 

22 Ech xamtel teku'en, tal u 
chaj ech tza': «Unb'aal, vetun- 
b'anlu va'l naale'. Utz ta'xh 
b'anel atil tere'n atib'al.» Chia. 

23 Tal u b'aal taq'on te ech 
tza': «Kuxh tu tere'n q'u b'ey utz, 
tu q'u xo'li'itz, ech ya'lu tuku'l 
tere'n aanima. Ech sanoo u 
votzotz tza'. 24 Tan nival see, 
niko'xh ma'j q'u aanima 

savsamal vaq!o b'axa satx'a'n 
tzunxe!.> Chia.— Texh u Jesuus. 


U tiq'ol u b'ey ma't xe! Tioxh 


25 Ech mam tenam xamich ti' 
u Jesuus. Utz ipilq'u tib', tal te 
ech tza!: 26 —Ab'il va'l nitok 
sunk'atza utz, sab'ens unchusul- 
ib'. Siq'i'e! sataq'ka itat, inan, 
tixoj, ik'aol ime'al, itza'q', tatzik, 
tanab'. Utz aal siq'i! taq'ax u vatz 
iq'ii isaj. Oj ye'k siq'i'e', un- 
chusulib'. 27 Utz ab'il va'l sisa'a 
saxamb'u vi', ministeer siq'i' 
paalchil tu il tza'l vi'. Utz siq'i' 
paalchil tu vunpaaleb'al. Oj ye'k 
siq'i'e', ye'k si'ane' sab'ens 
unchusulib'. 

28 Tan echa' tzi' ab'il koj ma'j 
sab'anon sete aas silak ma'j 
t'ankin atib'al oj yit' b'axal koj 
satitz'a b'a'nil. Utz si'an ti' 
jank'al puaj so'ok tuul. Ech 
satile' satz ole! ti! itzojpe!. 

29 Tan oj ye'k si'an ti', sakaa 
tinik'a. Ye'k lo'ole' ti! itzoj- 
pixsale'. B'a'n si'ane! aas ta'xh 
so'ole! ti! iku! u tz'ach tixe'. Ech 
saxe'tib'anb'el tu q'u aanima. 
30 Satal ti! ech tza!: 
«Vetxe'tib'an totzotz u vinaj tzi' 
utz, ye'n ole' ti' itzojpe'.» Chaj. 

31 Ech paje' a! ma'j ijlenal atil 
10,000 sol tiq'ab' utz, si'an 
ch'a'o tuch' va't ijlenal aas 
20,000 isol atile. B'axal nal 
satitz'a b'a'nil atzi', satz ole! ti! 
si'an ch'a'o tuch'. 32 Tan oj ye'k 
so'ole'i sinache', se'ntal tok 
ib'a'n tuch'. Sichaj b'en ichaj 
atzi' aas atil tere'n tul vikoontra 
siatz utz, se'ntal tok ib'a'n cht, 

33 Echat ko'xh ex majte. Nachtaj 
b'a'nil tan, oj ye'k setaq'ka kajay 
q'ul etetz vil, ye'k si'anel 
sab'enex unchusulib'. 

34 B'a'n u atz'am aas chi'. Pek 
oj sasotz vichi'lil, kani'ch koj paj 
ichee vichi'lil tika'paj. 

35 Niko'xh sa'kojtxakun tetz 
q'aen. Pek sa'texhk'onax el. 

Ab'iste ex niab'in q'u yol tza', 
nimataj.— Texh u Jesuus. 
Vik'amtu ti! ma'l tz'ejxinaj karne'l 

u Jesuus 

1 Unchee' nichixaan 
1 5 opon sib'al q'u jajol 
ja'mel alkavaar tuch' q'u aa paav 
k'atz u Jesuus ti! tab'ile'. 2 Pek 
aatz q'u fariseo tuch' q'u aa 
txumbD'al ti! u o'tla mantaar tan, 
teesa ko'n iq'ii u Jesuus sivatzaj. 
Motx tal ech tza': —Nik'ul aa 
paav va'l tzi' utz, nitx'a'n 
tuch'.— Texhtu'. 

3 Ech aatz u Jesuus tan, ik'am 
ti! ma'l kam ti! talax ma'l u yol 
ech tza!: 4 —Ye' koj seb'ane' 
echa! ma'l u vinaj atil ma'l 100 
ikarne'l. Pek satz'ejxu ma'l te. 
¿Tz'oj tzik ye' sataq'ka u 99 
karne'l utz, se'nichok va'l 
tz'ejxia, ichab'anale? 5 Utz ta'xh 
sichab'a, sa'xhtxuq'txun ti'. 
Sataq' je' vi' icheleb', satiq'o 
k'asu'l. 6 Utz aatz so'opon tu 
tatib'al, simol q'u tamiigo tuch' 
q'u tetz tz'alol. Satal te ech tza!: 
«Txuq'txunojex sunk'atza tan, 
vetunchab'al vunkarne'l va'l 
ma'tich itz'ejxe'.» Chaj. 

7 Ech nival sete. Kaana chi'b'i- 
chil atil tu Amlika majte aas 

U Lucas 15 188 
Q'U KAM IK'AM TI' U JESUUS TU VICHUSUNE!' 
Q'u kam nik'amax ti' Kam u' nitalva 
U Tio U Kuxh U Lucas 

U otzotz b'anel vi' sivan 7.24-27 — 6.47-49 
Q'u q'a'l kam 9.16-17 2.21,22 | 5.36-39 
U chikol 13.3-8, 18-23 4.1-20 8.4-15 
U ye'xtxojla xajtze' 13.24-30, 36-43 — — 
U tal pitz'kin ia 13.31-32 4.30-32 — 
U tx'amil kaxhlaan tx'ix 13.33 = 13.20, 21 
U tx'iib'al q'ii va'l mujel 13.44 — — 
U b'a'nla sivan 13.45-46 — — 
U k'ach eesab' txay 13.47-50 — — 
U vinaj va'l kolel ak' kam utz, q'a'l kam taq'o 13.52 — — 
U tz'ejxinaj karne'l 18.12-14 — 15.3-7 
U b'aal tx'oj 18.23-34 — — 
U choob'al tetz unjolol aq'onom 20.1-16 — — 
Ka'va'l q'u k'aola 21.28-32 — — 
Q'u onkonla chaj k'amol tx'ava' 21.33-41 12.1-9 20.9-19 
U tzumb'a'a 22.2-14 — 14.16-24 
U viikuxh 24.32-35 13.28-29 | 21.29-31 
U tzak'kinla aq'onom 24.45-51 — 12.42-48 
Q'u laval ixviak 25.1-13 — = 
U talansal puaj 25.14-30 — 19.12-27 
Q'u karne'l tuch' q'u tentzun 25.31-46 — — 
Vich'ii u triigo — 4.26-29 — 
U vinaj b'en tzian — 13.34-37 | 12.35-40 
Qlu aa tx'oj — — 7.41-43 
U aa Samaaria — — 10.30-37 
U tamiigo ma'l u vinaj — — 11.5-8 
U vinaj va'l ta'xh nititz'a ime'b'i'l — — 12.16-21 
U viikuxh va'l ye' nivatzine' 21.18-20 — 13.6-9 
U k'uje'chil tu b'axa chaj k'ujleb'al — — 14.7-14 
Vib'anax ti' q'u kam — — 14.28-33 
U tz'ejxinaj puaj — — 15.8-10 
U k'aola va'l qeloni — — 15.11-32 
Vitxakunsal u tx'iib'al q'ii — — 16.1-8 
U Laazaro tuch' u tx'iiol iq'ii — — 16.19-31 
U aq'onom tu atib'al — — 17.7-10 
U juees — — 18.2-8 
Q'u vinaj ex iq'ila isik'le Tioxh — — 18.10-14 

nik'axa vipaav ma'l aa paav, vatz 
99 aanima aas ye!xhkam nisavsa 
sik'axa ipaav tan, jikom 
ninache!. 


Vik'amtu ti' u tz'ejxinaj puaj 
u Jesuus 

8 Ech paje' ma'j ixoj aas atil 
laval isaj ch'ich' puaj. Pek sitz'ej 
ma'j. ¿Tz'oj tzik ye! sichoke'? 
Sataq'! je! itxijtxub'al atzi' utz, 
sateesa ch'is ti'. B'oono ichokax 
silane', ichab'anale. 9 Utz aatz 
sichab'a, simol kajay q'u tamiigo 
utz, tuch! q'u tetz tz'alol. Satal te 
ech tza': «¡Txuq'txunojex sun- 
k'atza! tan, vetunchab'al vunpuaj 
va'l ma'tich untz'ejta'.» Chaj. 

10 Ech nival sete aas echat 
q'ul iaanjel u Tioxh tu Amlika 
majte, sa'xhmotxtxuq'txun ti! aas 
sik'axa ipaav ma'l aa paav.— 
Texh u Jesuus. 


Vik'amtu u Jesuus ti' 
u qgelolla xiak 


11 Tal paj u Jesuus ech tza!: 
—Aatz ma'l u vinaj, atich ka'va'l 
ik'aol. 12 Utz aatz u ch'ooala, tal 
tu vitat ech tza!: «Tat, aq! tek 
vunme'b'i'l va'l saaq'e'.» Texhtu!. 

Ech aatz vitat, ijatx vime'b'i'l. 
Taq' u tetz. 

13 Utz ye'xh ko'xh jatva'l q'ii 
tuul, imol kajay q'u tetz u 
ch'ooal k'aol utz, b'en tzian tu 
va't tenam xaannaj el. Ech latzi' 
ib'uchvu vipuaj. Tiira teesa je' 
tatin tu b'ey. 14 Utz aatz tek 
ma'tich imotx vipuaj kajayil, 
tiempo ul ma'l mam va'y tu u 
tenam va'l atichka. Ech xe't tek 

iya'ta tetz. 15 Ech tek ex okoj 
k'atz ma'l u vinaj aa tenam nal 
tzi'. Utz ichaj b'en titx'ava! ti! en 
ixeel b'och. 16 Ech tu tek u va'y, 
nichtachva satechb'u tetz q'u 
vatz tze' q'u'l nichtechb'u q'u 
b'och. Pek ab'il koj nichaq'on 
tetz. 

17 Ech tek itxakb'a't itxumb'al 
utz, tal ech tza!: «Jatva'l ko'n 
aq'onom atil tu atib'al xe' vuntat. 
Utz tz'anlel ko'xh techb'ub'al. 
Aal nichanan tere'n. Pek aatz in 
utz, toj tek kamojin tu va'y. 

18 Pek sab'enin; saq'aavoponin 
xe' vuntat. Utz saval te: Tat 
paavinyin vatz u Tioxh tu 
Amlika tzi' utz, saatz majte. 

19 Ye'kan sik'ulo'k vi' aas in 
tere'n ak'aol sa'alchi. Pek aq'- 
texhb'enins echa' ma'j q'ul 
aaq'onom tzi'. Chajin te.» 
Texhtu!. 

20 Ech ik'asu!l. Bien xe! vitat. 
Pek aatz atile'nich tule', ilax b'en 
tu vitat. Ech itxumt iatz. T'aspu 
ib'ena!. Ex iq'alu utz, itz'utz'a. 
21 Utz tal vik'aol te ech tza': 
«Tat, paavinyin vatz u Tioxh tu 
Amlika tzi' utz, saatz majte. 
Ye'kan nik'ulo'k vi' aas in tere'n 
ak'aol sa'alchi.» Texh te. 

22 Pek aatz vitat, tal tu q'u 
taq'onom ech tza': «¡Oora ko'xh 
ex! Ig'otaj elu'l q'u techalla 
oksa'm utz, oksataj k'atza. Aq'taj 
ku! tixkol q'ab'. Utz oksataj ixaab' 
tu tajan. 23 Utz b'enoj etiq'o u 
tzaq'al vaakaxh utz, yatz'taj. Tan 
sakub'an ma'l tx'alom. Ech sa- 
chi'b'o' satxuq'txuno'. 24 Tan 
aatz vunk'aol tzi', ikamnaj 

teku'en nivale!, pek q'aaviul! 
¡Ma'tich itz'ejxe', pek cheeya!» 
Chia. Ech xe't motx ichi'b'e'. 

25 Pek aatz u atzika, aye'nich 
ja'jtze!. Utz ta'xh uli, najab' opon 
Katz atib'al, tab'i u son ch! 
b'ixal. 26 Ech isik'let ma'l q'u 
taq!'onom. Utz ich'oti te kam 
nichtuche!. 

27 Utz tal u aq'onom te ech 
tza!: «Vatza'q' q'aaviul utz, tiira 
tiichaj mutule'. Ech ti! vetiyatz' u 
tzaq'al vaakaxh vatat.» Texh te. 

28 Ech lakp ivi' u atzika. Utz 
ye! nichik'ul ve't oko'p to'otzotz. 
Eltek'ul vitat utz, iya'lu ib'eno'k. 

29 Pek tzaq'b'i utz, tal tu vitat 
ech tza': «Jatva!x ko'n ya'b' 
vaq'onin sak'atza, ye'xh b'oj ni- 
kojunqelaxh. Utz ye'xhjatu ma!- 
kojaaq' ma'j untentzun aas savaq' 
ku' utz, sachi'b'b'ojin tuch! q'u 
vamiigo. 30 Pek aatz vet'ul 
vak'aol tzi', va'l ex ib'uchluka q'ul 
ame'b'i'l tuch' cheela chaj ixoj, 
iyakich vetaaq' ku' u tzaq'al 
vaakaxh ti'!» Chu te. 

31 Tal tek vitat te ech tza!: 
«Unk'aol, b'enamen atilaxh sun- 
k'atza. Utz eetz kajay q'ul un- 
me'b'i'l. 32 Pek ministeer 
vetchi'b'o' vettxuq'txuno!. Tan 
aatz vatza'q' tzi', ikamya nivale', 
pek q'aaviul! ¡Ma'tich itz'ejxe', 
pek cheeya!» Chia.— Texh u 
Jesuus. 


Vichusun u Jesuus ti' vitxakunsal 
u tx'iib'al q'ii 

1 6 1 Tal paj u Jesuus tu q'ul 

ichusulib' ech tza!: 


—Atich ma'l u vinaj tx'iiol iq'ii. 

Utz atich ma'l q'esal taq'onom, 
ilol tetz ime'b'i'l. Pek xochax u 
q'esal taq'onom te. Tan nich- 
ib'uche!l q'ul ime'b'i'l. 2 Ech aatz 
u tx'iiol iq'ii, isik'le u q'esal 
taq'onom siatz. Utz tal te ech 
tza!: «¿Kam tok va'l nivab'i sai' 
tzi'? Pek motxoj aal ve til ni- 
motxaaq'vu b'en q'u vetz. Tan 
ye'kan si'ane' aas axh tere'n 
sailon vunme'b'i'l.» Chu te. 

3 Unchee! aatz u ilol me'b'i!l 
tzi', tal tu taanima ech tza!: 
«¿Kam sunb'ane'? Tan saelin 
tu u vijle'm. Utz ye'k unyak'il 
oj a' tek sunk'ot tx'ava'. Utz 
sach'ixvin oj sunjoy vetz. 

4 Pek ivetunnachla! kam sun- 
b'ane'! ech sik'ulin q'u aanima 
tu tatib'al aas le'elin tu u 
vijle'm.» Chia. 

5 Ech isik'le ul q'u aanima 
q'u'l atich itx'oj xe! u baal 
taq'on. Utz tal tu vib'axa ech 
tza': «¿Jatva'l atx'oj xe! u b'aal 
vaq'on?» Chu te. 

6 Tal u vinaj ech tza!: «Ma'l 
440 galoon aseite.» Chia. 

Alax te tu u ilol me'b'i'l ech 
tza!: «¡Ora'xh b'an ti! utz, ma'l 
ko'n 220 galoon satz'ib'a!» Chu 
te. 

7 Xamtel paje', tal tu va't ech 
tza': «¿Aatz axh, jatva'l atx'oj?» 
Chu te. 

Tal u vinaj ech tza': «Ma'l 100 
quintaal triigo.» Chia. 

Tal u ilol me'b'i'l te ech tza!: 
«B'an ti' utz, ma'l ko'n 80 sa- 
tz'ib'a.» Chu te. 

8 Unchee' aatz u b'aal aq'on 
tan, til teku'en aas telab'al iveet 

u kam i'an u sub'ulla ilol 
ime'b'i'l tzi'. 

Ech ni'an q'u aa paav itz'lel tu 
u tiempo tza', telab'al iveet q'u 
kam ni'an tib'ilaj. Pek yit' 
telab'al koj ni'an q'u niman tetz 
u Tioxh tib'ilaj k'uxh aal atil tu u 
txijtxub'al. 

9 Echtzixe't nival sete, txakun- 
sataj q'u tx'iib'al q'ii q'u'l tu u 
vatz amlika tx'ava' tza' ti' q'u 
kam tetz u Tioxh. Ech sataq' 
etatib'al u Tioxh tu b'enq'ii 
b'ensaj taq'o. Tan aatz lakamex, 
kam tere'n koj satxakunku q'u 
tx'iib'al q'ii. 

10 Ab'il va'l inujul ni'an q'u 
kam, k'uxh b'iil ko'xhtu!, inujul 
silan q'u kam majte q'u'l sib'al. 
Utz ab'il va'l yit' inujul koj 
ni'an q'u kam q!u!l b'iil 
ko'xhtu!, vg inujul koj si'an ti! 
sib'al kam majte. 11 Echtzixe't 
oj yit' inujul koj ib'anb'el q'u 
ye'xtxojla tx'iib'al q'ii neb'an tu 
u vatz amlika tx!ava! tza!, ¿ab'il 
sak'uje! ik'u'l seti! ti' q'u nojla 
b'a'nla tx'iib'al q'ii tu Amlika? 
12 Utz oj yit' jikom koj neb'an 
ti' q'u kam aq'elka tzexe', oj 
tzik sataq' sete u Tioxh q'u kam 
taab'a'b'en, ¿ab'il tek sa'aq'on 
etetz? 

13 Echa' ma'j aq'onom, sa'- 
koji'ane' aas ka'va!'l baal taq'on 
si'ane'. Tan ma'l ye'k itxa'k te 
silane! atzi'. Utz va't tiira tii ti! 
si'ane'. Satoksa iq'ii ma'l atzi". 
Utz sateesa iq!ii va'te. Echat ex 
majte. Sa'kojilane' senima ka'va!l 
etioxh. Aya! u nojla Tioxh tuch!' 
u tx!iib'al q'ii.— Tesch u Jesuus. 

14 Utz nichtab'i kajay q'u 
kam q'u fariseo tzi'. Ech nich- 
ko'nib'anb'e u Jesuus tan, ye'k 
chit inooeb'al ti' puaj. 

15 Unchee' tal u Jesuus te ech 
tza!: —Ex q'u'l niko'xhmotxetaq' 
b'en etib's b'a'n vatz aanima. 
Pek u Tioxh ootzajin tetz q'ul 
etaanima. Tan aatz q'u kam q!u'l 
techal chit tilon vatz aanima, 
tzu'kin vatz u Tioxh. 

16 Aatz u o'tla mantaar tuch! 
q'u yol tz'ib'amalka tu q'u alol 
tetz u yolb'al Tioxh, ta'n ya'kka 
tikuenta u Xhan. Utz aya'xchen 
xe't talax u b'a'nla chusb'al tetz 
viQ'esalail u Tioxh tikuenta u 
Xhan. Utz sib'al aa paavla 
aanima ni'an ya'l okchil ti'. 

17 Aatz vimantaar u Tioxh, 
k'uxh tiira ch'oo texh tab'ile', 
jatu koj saya' itzojpe'. Aal sapaal 
u vatz amlika tx'ava' tza'. 

18 Ab'il va'l sako'xhtaq'an 
tojchat tixoj utz, sichok va't 
tixoj, eesaib' tu b'ey ni'an tuch' 
va't u ixoj tzi'. Utz ab'il u vinaj 
si'iq'on u ixoj va'l jatxel tib' tzi', 
eesaib' paj tu b'ey ni'an tuch'.— 
Texh u Jesuus. 


Vik'amtu ti' u Laazaro u Jesuus 
tuch' ti' u tx'iiol iq'ii 

19 Tal paj u Jesuus ech tza!: 
—Atich ma'l u vinaj tx'iiol iq'ii, 
b'a'nla chit kajko q'ej oksa'm 
nichtoksa, tuch' b'a'nla lino 
b'u'j. Utz jun chit q'ii nichi'an 
techalla nimla q'ii. 

20 Atich va't u vinaj majte, 
nichko'xhijoy tetz. Laazaro ib'ii. 
Kaanaich b'oj toy ti'. Nichtatin 

vatz jub'al xe! u tx'iiol iq'ii tzi'. 
21 Utz nichtachva techb'ul q'u 
juyaj echb'ub'al q'u'l nichichajpu 
kul vi! vimeexha u tx'iiol iq'ii 
tzi'. Utz nichtopon q'u tx'i' 
majte, nichileq'u vitoy. 

22 Pek aatz i'ana, kam u 
me'b'a' tzi'. Utz iq'ol b'en u taan- 
xelal tu q'u aanjel. Utz ex taq' 
k'atz u Abrahaam. Utz kam u 
tx'iiol iq'ii majte tzi'. Utz 
mujaxi.” 23 Loq' tu choob'al 
paav b'enka. Ech tuul txumb'al 
tatin tu mam k'axk'o, sajin 
k'asu'l. Utz til u Abrahaam tzian; 
ato'k u Laazaro txala. 

24 Q'eq'un k'asu'l utz, tala: 
«¡Tateey Abrahaam, b'an b'a'nil! 
¡Txum unvatz! Chaj u Laazaro 
tzi'. Se'ntak'sa u vi! iq'ab' tu 
chi'ul a', ech su'lilotz'ixsa u vi! 
vaq'. ¡Tan techal b'oj vuleb'el tu 
u xamal tza!!» Chia. 

25 Pek tal u Abrahaam te ech 
tza!: «K'aol, ulsa sak'u'l aas tu 
b'a'nil paalk'axh, a! chit 
atich'axh tu u vatz aq'ii asaj tu u 
vatz amlika tx'ava!. Pek aatz u 
Laazaro, tu tza'l paalka. Pek atil 
tek tu b'a'nil cheel. Utz aatz axh, 
atilaxh tu mam k'axk'o. 26 Utz 
k'uxh ab'il koj satachva elchil 
b'en Ga, so'opon tzexe', sa'koj- 
veeti. Tan atil ma'l u mam jankin 
tu kuxo!l. Utz ab'il koj saveeti 
k'asu'l tzexe! Gu utz, su'ul tza' 
majte.» Chia. 

27 Ech tal paj u tx'iiol iq'ii 
ech tza': «Nunjaj see unchee!, 
tateey Abrahaam aas sachaj b'en 
tu atib'al xe! q'ul untxutx 
unb'aal. 28 Tan atil o'va'l 
untza'q'. Pek se'nalaxoj vinujul 
te. Ech ye'k saul tu u choob'al 
paav tza'.» Chu te. 

29 Tal u Abrahaam te ech 
tza!: «Tootzaj tek va'l talka u 
Moisees tuch' q'u alol tetz u 
yolb'al Tosch, a! samotxtab'i.» 
Chia. 

30 Tal paj chit u tx'iiol iq'ii 
ech tza!: «Ye'ka tateey 
Abrahaam, sa'xhmotxik'axa q'ul 
ipaav atzi' oj a! selen tzixe! ma!j 
q'u aanima kamnaj teku'en.» 
Chu te. 

31 Pek aatz u Abrahaam tan, 
tal te ech tza!: «Oj yit' sa'koj- 
inima u Yolb'al Tioxh alel tu u 
Moisees tuch' q'u alol tetz u 
yolb'al Tioxh, ¿a' chixh sinima 
ma'j aanima salakpu xo'l q'u 
kamnaj se'ntal te?» Chu u 
Abrahaam te.— Texh u Jesuus. 

1 Tal u Jesuus tu q'u 
1 7 chusulib' ech rat: 
—Ye'xh bot ye! koj so'ok b'oyol 
uchchil tu paav. Pek tilayol 
saya'k u aanima va'l sataq' b'en 
imol tu paav. 2 Aal tek b'a'n 
sakami; saqitzax ok ma'l mam 
sivan siqul, che'b'al triigo, ech 


U kuyu'm 


716.22 Aatz u yol "Katz Abrahaam” nital tza', aya! va'l “seno de Abraham” 
nital tu kastiya. Utz b'enchimal “paraíso” chu majte. Aya! u atib'al nib'enku 
q'u b'a'nla chaj aanxelal vatz q'u Israeel. Aya! u b'enchil tu Amlika 


sukuvatz. 

sak'onax ben tu mar. B'a'n tek 
vatz va'l ni'ane' aas nitaq! ben 
ma!j q'u ch'ooal niman vetz tu 
paav. 

3 Pek b'antaj kuenta etib'. 
Echa' tzi' oj kam si'an ma'j ve- 
hermano sete, altaj te. Ech oj 
lik'axa, kuytaj. 4 Utz oj jujpajul 
kam si'an sete tu ma'l q'ii, loq' 
jujpajul saq'aavu'l tzexe' majte 
ti' ijajax kuyb'al, kuytaj.— 
Texhtu!. 


U k'uje'ich k'u'l o u Tioxh 


5 Tal tek q'u chusulib' tu u 
kuB'aal Jesuus ech tza!: 
—i¡Loch'o'! Ech sa'xhk'uje' 
kuk'u!l o Tioxh.— Texh te. 

6 Tal u kuB'aal Jesuus te ech 
tza!: —K'uxh b'iil ko'xh vik'uje' 
ek'u'l seb'ane', ech ko'xhtu' a! 
ich'ii ma'l b'aq' iatz muxhtaansa, 
mamaj kam seb'ane'. Echa! tzi', 
saveeti setal tu u tze! sicoomoro 
ech tza': «B'uq'xen b'en tza! utz, 


kuxh chik iib' tu mar.» Chajex te. 


Sinima'ex atzi". 


U oksaib' tu aq'on ti' u Tioxh 

7 Ab'il koj mai baal aq'on 
nib'anon texo!l aas satal tu 
taq'onom ech tza!: «Nilaxh 
teku'en tan, satx'a'naxh.» Chaj 
koj te, k'uxh anal nitul u 
aq'onom ja'jtze! tzi', ti' ipilul 
tx'ava', oj tu xee karne'l. 

8 Pek aal niko'npajtaq' taq'on. 
Nital te ech tza': «Ora'xh, b'an 
vechb'ub'al tetz ku'q'ii. Ech 
laaq'u'l vetz. Tan tx'a'nnalin, 


$ 17.14 Choktaj u Leviitico 14.1-32. 

uk'a'nalin, ech nal tek latx'a'n- 
axh, lu'uk'a'axh.» Chu te. 9 Utz 
oj tzik ni'xhik'amab'e tu u 
aq'onom va'l vettal te utz, 
veti'ana. 

10 Utz echat ko'xh ex majte. 
Aatz ma't etzojpit q'u kam 
q'u'l alel sete tu u Tioxh, setal 
ech tza': «Ye' nik'ulo'k vib'a'n- 
il u Tioxh qi'. Tan ta'xh vetku- 
b'ana kam va'l ministeer 
sakub'ane'.» Chajex.— Texh u 
Jesuus. 


Vib'antu b'a'n u Jesuus tu laval 
ch'a'k'i' 

11 Unchee' aatz i'ana, paal u 
Jesuus tixo'l vikuentail u 
Galilea tuch' u Samaaria. A! 
chit aalich ib'en tu Jerusaleen. 
12 Utz aatz oko'p tu ma'l u tal 
tenam, ul k'ulaxoj tu laval q'u 
vinaj; jolol ch'a'k'i'. Utz motx 
txake' k'asu'l tzian. 13 Motx 
q'eq'un k'asu'l ech tza!: 
—iJesuus, chusul, txum 
kuvatz!— Texhtu'. 

14 Ech ta!xh ilax tu u Jesuus, 
tal tek te ech tza!: —B'enojex. 
K'uchtaj etib! tu u oksan yol vatz 
Tioxh aas b'a'nt'ex.— Texh te.š 
Utz tuul ko'xh atich ok ti! b'ey, 
motx i'an b'a'n. 

15 Ech aatz i'an ma'l te, ta'xh 
tila aas ma'tich i'antu b'a'n, 
q'aavu'l. Va'lich iq'eq'un toksat 
iq'ii Tioxh. 16 Utz peche'i. Taq' 
ku' ivatz vatz tx'ava' vatz u 
Jesuus. Va'lich ik'amab'eta'. Utz 
aal aa Samaaria u vinaj tzi'. 

17 Yolon tek u Jesuus utz, tal 
te ech tza!: —¿Yit' tzik laval q'u'l 
veti'an b'a!n? Utz ¿ke'ch b'elu- 
vate? 18 ¿Ye'n q'aav ma!j q'u 
Israeel tzik, su'ltoksa iq'ii Tioxh? 
Pek ta'xh u puera aanima tzi'.— 
Texhtu'. 19 Utz tal tu u vinaj ech 
tza!: —Ti' ko'n ik'uje' ak'u!l vi! 
veta'anlu b'a'n tu vayaab'il ru. 
Lakpen utz, kuxh.— Texh te. 


U tuleb'al viQ'esalail u Tioxh 


20 Ch'otil itzi' u Jesuus tu q'u 
fariseo aas jatu su'ul viQ'esalail 
u Tioxh. 

Tzaq'b'u u Jesuus utz, tal te 
ech tza': —Aatz viQ'esalail u 
Tioxh tan, at koj talchu tule'. 

21 Utz yit' sa'kojalaxi aas: «Atil 
tzuyta.> Chaj. Utz: «Atil tek tzi!.> 
Chaj koj te'le'. Tan aatz vi- 
Q'esalail u Tioxh, atil nal 
texo'l.— Texhtu!. 

22 Ech tal tu q'ul ichusulib' 
ech tza': —Sa'nalul ma'l tiempo 
aas sa'teketachva tilax u K'aola 
va'l b'ennaj ko'n aanima. Loq' 
yit' sa'kojetile'. 23 Pek atil 
aanima sa'alon sete ech tza!: 
«Atil tza'.» Chaj. Utz: «Atil 
tzuta.» Chaj ete'le'. Log! txub'a'l. 
B'eni'ch etile'. Utz xamb'i'ch'ex 
ti' q'u'l nialon. 24 Tan echa! u 
itz'na'b' aas niripkab'in tikuenta 
aal tela! utz, yak paq'unoj opon 
tikuenta aal toke', ech u tuleb'al 
u K'aola si'ane' tu viq'iilil va'l 
b'ennaj ko'n aanima. 25 Pek 
ministeer sa'xhpaal tu sib'la 

k'axk'o b'axa. Utz saeesal iq'ii tu 
q'u aanima itz'lel tu tiempo tza'. 

26 Tan kam chit va'l uch 
tikuenta u Noee, echat si'an tu u 
q'ii tu u tuleb'al u K'aola va'l 
b'ennaj ko'n aanima. 27 Tan 
ta'xh nichtitz'a u tetz q'u aanima 
q'u'l ninali'ane'. Aya! u 
techb'une', u tuk'a'e', u okchil o 
ixoj tuch' u tzume'chil, tuul opon 
u q'ii aas ok tek u Noee tu u 
arca. Ech ul u mam jab'al utz, 
isotzsa kajay q'u aanima.‘ 

28 Echat ko'xh paj i'an 
tikuenta u Lot majte. Ta'xh paj 
nichmotxtitz'a u tetz q'u aanima. 
Aya' u echb'u'm, uk'a'a, loq'o'm, 
k'a'y, chiko'm, tuch' b'ano 
otzotz. 29 Pek ta'xh k'asu'l u Lot 
tu Sodoma, jab'al chit iku'l 
xamal tu amlika i'ana, tuch' q'ol. 
Utz isotzsa q'u aanima kajayil.“ 
30 Echat ko'xh si'an tu u q'ii 
majte aas lu'ul u K'aola va'l 
b'ennaj ko'n aanima. 

31 Utz aatz li'an tu u q'ii tzi', 
ab'il a' atil je'op vi' atib'al, 
ku'ichul ti! tiq'ol q'u tetz atil to!- 
otzotz. Utz ab'il aye'n ja'jtze', 
q'aavi'chtere'nul. 32 Ulsataj 
sek'u'l kam va'l i'an u tixoj u 
Lot. 33 Tan ab'il q'u'l ta'xh 
nititz'a u vatz iq'ii isaj tu u vatz 
tx'ava! tza!, tz'ejo'm si'ane'. Pek 
ab'il va'l k'uxh sitz'ej u vatz iq'ii 
saj, a' sichab'a u b'enq'ii b'ensaj. 

34 Utz nival sete, aatz si'an tu 
u aq'b'al tzi', ka'va'l aanima atil 
vi! tx'ach. Mall si'iq'ol b'en utz, 


t 17.27 Choktaj u Geenesis 6.5-8; 7.6-24. 
u 17.29 Choktaj u Geenesis 18.20—19.25. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


195 


va!t, sa'aq'axka. 35 Ka'va!l ixoj 
ela niche'ne' si'ane'. Mall si'iq'ol 
b'en utz, va't sa'aq'axka. 

36 [Ka'va'!l aanima ela nitaq'onin 
jaljtze! si'ane'. Mall si'iq'ol b'en 
utz, va't sa'aq'axka.— Texhtu!.] 

37 Ech tzaq'b'eli, alax te ech 
tza': —¿Til si'anvu q'u kam tzi' 
kuB'aal?— Texh te. 

Tal u Jesuus te ech tza': 
—Nimna'!'l si'ane'. Tan echa! tzi' 
til atik ma'j kamnaj, nimol tib' 
q'u qu's tzi'.— Texhtu'. 

Viq'ilal sik'lel Tioxh b'enamen 

1 Ik'am paj ti' va't kam 

1 8 u Jesuus ti! talaxe! aas 
tzuk'el saq'ilal isik'lel Tioxh. 
Ye'k sutuch jochpichil. 2 Tal ech 
tza!: —Atich ma'l u juees tu ma'l 
u tenam. Nichkojixo'va Tioxh. 
Utz ke'ch koj tatin aanima siatz. 
3 Utz atich ma'l u txakay ixoj tu 
u tenam majte. Tzuk'el nich- 
topon vatz u juees. Utz nichtal te 
ech tza': «Tx'ol vetz inujul va'l 
ni'an vunkoontra ve.» Chu te. 

4 Loq' sib'al tiempo ye't ko'n 
isa'a. Xamtich tek tuul tal tu 
taanima ech tza!: «K'uxh 
ye!xhkam nunnima Tioxh utz, 
ye'k ko'xh tatin aanima sunvatz, 
5 suntx'ol inujul vixocho'm u 
ixoj tzi'. Tan oj ye'ka, b'a'n 
si'ane' la'tekpaal unk'u'l taq'o. 
Tan tzuk'el chit nitule'.» Chia.— 
Texh u Jesuus. 

6 Tal paj u kuB'aal ech tza!: 
—Itz'ataj kam va'l i'an u juees 
va'l ye! nixo'va Doch 7 Ech ¿oj 
chixh u Tioxh, yit' jikom koj 
itx'olax inujul q'ul ik'aol ime'al 

si'ane' q'u'l nig'ilan sik'len q'iils 
aq'b'al? Oj tzik sab'atz ti! itzaq!- 
b'ele'. 8 Nival sete aas oora 
ko'xh sitx'ol inujul atzi' kam 
sajajax te. Pek aatz lu'ul u K'aola 
va!l b'ennaj ko'n aanima, ¿matz 
anko'xh k'ujlel ik'u'l q'u aanima 
ti' u Tioxh?— Texhtu!. 


U je'saib' vatz Tioxh 

9 Ik'am paj ti! va't kam u 
Jesuus ti! talax tu q'u aanima 
q'u'l nik'ujb'a! je! ik'u'l aas 
jikomla chaj aanima nimotxtale' 
utz, nichteesa iq'ii unjote. Tal 
ech tza!: 10 —I'an unpajul, b'en 
ka'va!l vinaj tu viq'analil u totz- 
tioxh. Ex iq'ila sik'le Tioxh. Mail, 
fariseoich. Utz va't, jajol ja'mel 
alkavaar. 11 Ech aatz u fariseo 
tan, txakliche iq'ila sik'le je! 
Tioxh ti'. Tal ech tza!: «Nivaq' 
ta'ntioxh see unTioxh, qe'l tan, 
yit'e'ch koj in tere'n q'u aanima 
q'u'l nitelq'e', q'u'l ye! ni'an 
vinujul, q'u eesanib' tu b'ey tuch' 
aanima yit' ik'ulel koj. Utz 
yit'e'ch koj in u sub'ulla jajol 
ja'mel alkavaar tzi'. 12 Pek aatz 
in tan, ka'pajul nunkuy unva!y ti! 
aq'ilal asik'lel tu ma'l xhemaana. 
Utz nivaq' undiesmo ti' kajay 
va'l nuntx'ake'.» Texhtu'. 

13 Pek aatz u jajol ja'mel 
alkavaar tan, txaklich tzian. 
Niko'xh nikojisajin je! tu amlika. 
Utz nichilaa taanima tu k'axa 
k'u'lil. Nichtal ech tza!: «UnTioxh 
txum unvatz tan, in aa paav.» 
Chia. 

14 Ech nival sete aas a! aq'ax 
b'en b'a'n vatz u Tioxh u jajol 

ja'mel alkavaar aas b'en tu u 
totzotz, vatz u fariseo. Tan ab'il 
va'l nit'anb'a! tib', sako'nel iq'ii. 
Pek ab'il va!l ye! sit'anb'a! tib', a! 
va'l so'ok iq'ii.— Texhtu'. 


Vik'ulax q'u talaj nitxa' i'an 
u Jesuus 

15 Unchee' nichenoksaloj 
talaj nitxa' vatz u Jesuus. A' isa' 
q'ul itxutx ib'aal aas sataq' je! 
iq'ab' ti'. Pek ta'xh til u kam q'u 
chusulib' tzi', motx iyaa. 

16 Ech aatz u Jesuus, isik'le ul 
q'u talaj nitxa' utz, tal tu q'ul 
ichusulib' ech tza': —Aq'taj tzii 
su'ul q'u talaj nitxa' sunk'atza 
tzi'. Utz ye' ko'xh emaj iatz. Tan 
aatz viQ'esalail u Tioxh, tetz 
q'u'l echa' talaj nitxa'. 17 Tan 
ni'xhtek'val sete, oj yit' ech koj 
ik'ulax viQ'esalail u Tioxh 
seb'ane', echa' ni'an ma'l tal 
nitxa', sa'kojoko'p'ex tuul.— 
Texhtu!. 


Viyolon ma'l u tx'iiol iq'ii uch) 
u Jesuus 

18 Aatz ma'l u vinaj atil 
tijle'm xo'l q'u Israeel, ich'oti tu 
u Jesuus ech tza!: —B'a'nla 
chusul, ¿kam sunb'ane' ech so!- 
oko'p'in tu u b'enq'ii b'ensaj?— 
Texhtu'. 

19 Tal u Jesuus te ech tza!: 
—¿Kam toke! aas: «B'a'n.» 
Cha'axh ve? Tan ye'xhab'il ko'xh 
b'a'n. Ta'xh ma!l b'a'n u Tioxh. 
20 Utz ootzaj nal q'u mantaar 
tza!: «Eesach iib' tu b'ey tuch! 

aanima yit' ak'ulel koj. Yatz'o- 
ni'ch'axh. Elq'i'ch'axh. 
Txub'a'lich'axh ti! isuyax kam o) 
amol. Utz nima atxutx ab'aal.» 
Chia.— Texh te.” 

21 Tal u vinaj ech tza!: 
—Ninalunnima tunxiakil kajay 
q'u kam naale' tzi'.— Texhtu'. 

22 Ta'xh tab'i u kam u Jesuus 
tzi', tal te ech tza!: —Atil va't 
kam ye! na'ane'. Pek kuxh k'ayi 
kajay q'ul eetz atile utz, jatx vatz 
q'u me'b'a'. Ech sa'atin tx'iib'al 
aq'ii tu Amlika. Utz ni'axh 
xamb'en vi'.— Texhtu!. 

23 Ech ta'xh tab'i u kam u 
vinaj tzi', tiira txumun ti'. Tan 
nojchit mam tx'iiol iq'iich. 

24 Ech sajil u vinaj tu u Jesuus 
utz, tal tek ech tza!: —Tiira tza'l 
so'ok tu viQ'esalail u Tioxh q'u'l 
atil tx'iib'al iq'ii. 25 Aal yit' tza'l 
koj toko'p u camello tixe' u b'aj, 
vatz u toko'p ma'l tx'iiol iq'ii tu 
viQ'esalail u Tioxh.— Texhtu'. 

26 Ech tal tek q'u aanima ech 
tza' q'u'l ab'in: —¿Ab'il tek tech 
tu chitpichil tu q'ul ipaav 
unchee!?— Texhtu'. 

27 Pek tal u Jesuus ech tza!: 
—Kam q'u kam ye'k saveet vatz 
q'u aanima, saveet vatz u 
Tioxh.— Texhtu'. 

28 Unchee! aatz u Lu', tal te 
ech tza!: —Aatz o!, vetqaq'luka 
kajay q'u qetz utz, xamelo! 
sai!.— Texhtu!. 

29-30 Tal u Jesuus te ech tza!: 
—Ni'xhtek'val sete, ab'il q'u'l 
nitaq'ka q'u tetz ti! viQ'esalail u 


Y 18.20 Choktaj u Eexodo 20.12-15; u Deuteronoomio 5.16-20. 

Tioxh, sa'naltil iq'aq'al. Ech oj 
nitaq'ka totzotz; nitaq'ka tixoj, 
itza'q', tatzik, itxutx ib'aal, uch) 
ik'aol ime'al, sik'ul sib'al iq'aq'al 
tu u tiempo tza'. Utz satil iq'aq'al 
tu u atinchil tu b'enq!ii b'ensaj 
taab'a'b'en majte.— Texhtu!. 


U taltu vikameb'al u Jesuus 


31 Isik!le el kab'laal q'ul 
ichusulib' u Jesuus utz, tal te ech 
tza!: —Aatz lo'opono' tu 
Jerusaleen, satzojpu kajay q'u 
kam ti! u K!aola va'l b'ennaj ko'n 
aanima va'l tz'ib'amalka tu q'u 
alol tetz u yolb'al Tioxh. 32 Tan 
so'oksal tiq'ab' q'u puera 
aanima. Utz sa'xhb'anb'eli. 
Saeesal iq'ii. Utz satzub'ali. 

33 Utz aatz ma't itz'u'male', sa- 
yatz'axi. Loq' sako'nq'aavitz'pu 
titoxva! q'ii.— Texhtu'!. 

34 Pek aatz q'u chusulib' tan, 
niko'xh b'oj el koj itxumb'al tu 
q'u kam GU. Ye! tootzaj u 
tokeb'al tan, mujel siatz. 


Vib'antu b'a'n u Jesuus 
tu ma'l u moy tu Jericoo 


35 Aatz i'ana, a! chit nich- 
inajab' opon u Jesuus tu Jericoo, 
k'ujlich ma'l u moy tzi' b'ey. 
Nichijoy tetz. 36 Utz ta!xh tab'i 
aas mam tenam nichipaale!, 
ich'oti teku'en aas kam nich- 
tuche'!. 37 Ech alax te aas nich- 
ipaal u Jesuus aa Nazareet. 

38 Ech q'eq'un taltu ech tza!: 
— ¡Jesuus itu'xh ixalam Daviid, 
Cum unvatz!— Chia.” 

39 Pek aatz q'u aanima q'u'l 
b'axaich, nichko'nmotxiyaae!. A! 
isa! saya! iq'eq'une'. Pek aal ko'n 
maas nichiq'eq'une': —¡Itu'xh 
ixalam Daviid, txum unvatz!— 
Chia. 

40 Ech txake' tek u Jesuus. 
Utz tal tiq'ol ul siatz. Ta'xh 
oponi, ich'oti te ech tza!: 

41 —¿Kam asa! sunb'an see?— 
Texh te. 

Tal ech tza!: —UnB'aal, a! 
unsa! sailon q'u b'aq' unvatz 
tza'.— Texhtu!. 

42 Tal u Jesuus te ech tza!: 
—Sajin. Tan tu ko'n vik'uje' 
ak'u'l vi', b'a'nt'axh.— Texh te. 

43 Ech tu ko'xh unmu'k'ul 
i'an b'a'n q'u b'aq' iatz. Sajin 
teku'en. Utz xamb'u tek ti' u 
Jesuus. Va'l toksat iq'ii u Tioxh. 
Utz ta'xh ilax u kam tu q'u mam 
tenam tzi', toksa tek iq'ii Tioxh 
majte. 


Vik'axat q'ul ipaav u Zaqueo 
vatz u Jesuus 
1 Unchee' opon u Jesuus 
1 9 tu Jericoo. Nichtekipaal 
tuul. 2 Utz atich ma'l u vinaj tzi' 
tx'iiol iq'ii, q'esal jajol ja'mel 
alkavaar; Zaqueo ib'ii. 3 Nichi'an 


ya!l tilaxe' ab'il u Jesuus. Pek ye! 
nichveet tiltu tu u mam tenam. 


W 18.38 Aatz u moy tza!, “itu'xh ixalam Daviid” chia tan, tootzajnale', 
nichnaltab'i aas sa'chit'ul ma'l u lochol tetz q'u Israeel. A! sacheek xo'l q'ul 
itu'xh ixalam u ijlenal Daviid. Echa! nital q'u alol tetz u yolb'al Tioxh. 


Choktaj u Samueel II 7.12. 

Tan ch'ooich ko'n itxake'a!. 

4 Ech jutzin ib'axab'e'. Ex je!oj 
vi! ma'l u tze! sicoomoro ti! tilax 
u Jesuus. Tan aalich ipaal tzi'. 

5 Utz ta'xh opon u Jesuus tzi', 
sajin je' utz, tila. Ech tal te ech 
tza': —Zaqueo, nal aku'l. Tan 
ministeer a! savatk'in tzaxe! 
cheel.— Texh te. 

6 Ech ooje'l chit ku'l u 
Zaqueo. Utz techalich itxuq'- 
txune! ik'ul u Jesuus tu tatib'al. 
7 Pek motx eesal iq'ii u Jesuus tu 
q'u aanima ti' va'l i'ana tzi'. 
Nichtal ti! ech tza!: —A' savatku 
xe' ma'l aa paavla vinaj.— 
Texhtu!. 

8 Pek aatz u Zaqueo tan, 
txake'i utz, tal tu u kuB'aal ech 
tza!: —Aatz cheel unB'aal, 
nik'amil u tx'iib'al unq'ii savaq' 
tu q'u me'b'a!. Utz oj ab'il mai 
sub'el vaq'o, kaa tanul tek iq'aav 
ich'exel sunb'ane'.— Texhtu!. 

9 Tal u Jesuus ech tza!: —Aatz 
cheel, ulyu u chitpichil tu paav 
tu u atib'al tza'. Tan nojla itu'xh 
ixalam Abrahaam u vinaj tzi'. 

10 Tan aatz u K'aola va'l b'ennaj 
ko'n aanima, a! ul ichoke' utz, a! 
ul ichit tu paav q'u'l ma'tich 
itz'ejxe'.— Texhtu!. 


Vik'amtu ti' u talansal puaj 
u Jesuus 


11 Tuul nichtekinajab' opon 
tu Jerusaleen utz, nichtab'i q'u 
yol q'u aanima tzi'. Loq' nich- 
motxtitz'a aas kamal yak ko'xh 

satoksa viQ'esalail u Tioxh nich- 
tale'. Echtzixe't ik'am ti' va't 
kam u Jesuus tu viyol. 

12 Tal ech tza': —Aatz i'an 
ma'l u vinaj q'esala, b'en tzian tu 
va't tenam. Ex ik'ul k'asu'l 
tijle'm. Utz q'aavu'l. 13 Utz aatz 
ye'sajich ib'ena', isik'le laval q'u 
taq'onom. Utz taq'ka laval puaj 
te sijununil, ija'mel 1,000 q'ii 
aq'on. Utz tal te ech tza!: 
«Aq'oninojex ti' u puaj tza'. Anal 
laya'ex aas laq'aavu'lin.» Texh 
te.* 

14 Pek aatz q'u aanima, q'u'l 
sa'atin jaq' imantaar, ye't ko'n 
motx isa'a u q'esala. Utz ichaj 
b'en ichaj xe! u q'esala va'l si'ch- 
aq'on tijle'm. Ex tal te ech tza!: 
«¡Ye! kusa! stan q'esalail u vinaj 
tu kuxo"l tzi'!» Texhtu!. 

15 Pek k'uxh echi, ik'ul u 
tijle'm. Utz aatz q'aavu!l, tal 
isik'lel opon q'u taq'onom siatz 
q'u'l ma'tich taq'tu puaj te. Ech 
satile' jank'al veti'an kanaal ti' 
sijununil. 

16 Ech ul u b'axa utz, tal te 
ech tza': «Unb'aal, aatz u puaj 
vetaaq'ka ve, vettalal lavate.» 
Texh te. 

17 Tal tek u q'esala te ech 
tza': «A'tzii b'a'nla aq'onom. 
Tiira jikom veta'ana k'uxh b'iil 
ko'xhtu'. Ech aatz cheel, sa'atin 
iijle'm vi! laval tenam.> Texh te. 

18 Ul vika'b'. Tal te ech tza!: 
«Unb'aal, aatz u puaj vetaaq'ka 
ve, vettalal o'va'te.» Chia. 


* 19.13 Aatz u puaj taq'ka nital tza!, aya! u “mina”. Utz ija'mel 100 q'ii 


aq'on junun mina. 

19 Echat ko'xh tal te ech tza!: 
«Ant axh majte, sa'an q'esalail 
vi' o'va'l tenam.» Texh te. 

20 Pek ul va'te utz, tal ech 
tza': «Unb'aal, atil vapuaj tzuta 
va'l vetaaq'ka ve. Kolel ko'n 
vaq'o tu ma'l su't. 21 Vetun- 
xo'va'axh. Tan vootzajle aas axh 
ma'l vinaj ye! chit kam chajpe'l 
saaq'o. Aal niiq'o q'u kam k'uxh 
yit' eetz koj. Utz nachok iatz q'u 
chikob'e'm k'uxh yit' axh koj 
nichikon.» Texh te. 

22 Unchee' tal tek u q'esala te 
ech tza!: «jYe'xtxojla aq'onom! 
Vatzi' nixochonje'axh. Oj 
ootzajle aas in ma'l vinaj ye! chit 
kam chajpe'l vaq'o. Aal niviq'o 
va'l yit' vetz koj. Utz nunchok 
iatz u chikob'e'm va'l yit' in koj 
nichikon. 23 ¿Kantu' unchee', 
ye'n aaq' vunpuaj tu k'am? Ech 
a' tek imol tal sunk'ul koj aas 
su'ulin.» Texh te. 

24 Ech tal u q'esala tu q'u 
aanima q'u'l atich opon ech tza!: 
«Maataj el u puaj te tzi'. Utz 
aq'taj tu va'l laval ipuaj atile.» 
Texhtu!. 

25 Pek aatz q'u aanima tan, 
motx tal te ech tza': «¡Kub'aal, 
atil nal laval ipuaj atzi'!» 
Texhtu!. 

26 Tal u q'esala ech tza!: 
«Nival sete aas k'uxh atil nal tetz 
ma'l u aanima, aal sa'aq'ax 
tere'n tetz. Pek aatz va'l ye'k 
tetz, aal samaale!l te jank'al va'l 
atil tzixe'. 27 Pek aatz q'ul 

unkoontra q'u'l ye't isa' vun- 
q'esalail, iq'otaj ul sunvatz tza'. 
Utz sunvatz seyatz'e'.» Chia.— 
Texh u Jesuus. 


U topon u Jesuus tu u Jerusaleen 


28 Aatz veet taltu u kam u 
Jesuus tzi', b'axab' vatz q'u 
aanima aal ib'en tu Jerusaleen. 
29 Utz aatz opon vi' u muunte 
Olivo k'atz q'u tenam Betfagee 
tuch' Betaania, ichaj b'en ka'va'l 
q'ul ichusulib'. 30 Tal te ech tza!: 
—B'enojex tu u tal tenam 
sukuvatz b'en tzuta. Utz ta'xh 
lo'oponex tuul, setil ma'l u 
chelem b'uuro qitzel. Ye'saj ije' 
ma'j aanima ti'. Ech chittaj utz, 
iq'otaj k'asu'l. 31 Utz oj ab'il 
ma'j la'alon: «¿Kantu' nechite!?> 
Chaj. Letal te ech tza': «Tan 
nisavsa u kuB'aal.» Chajex.— 
Texhtu!. 

32 Ech b'en q'u'l chajaxi utz, 
til u b'uuro kam chit echa' va'l 
tal u Jesuus te. 33 Utz tuul nich- 
motxichite', alax te tu q'ul ib'aal 
ech tza': —¿Kantu' nechit u 
b'uuro tzi'?— Texhtu!. 

34 Motx tal ech tza!: —Tan u 
kuB'aal nisavsan.— Texhtu'. 

35 Ech tiq'o ul vatz u Jesuus. 
Taq' je! q'ul ikaapa ti'. Utz motx 
taq! je! u Jesuus ti'. 36 Tuul nich- 
ixaan u Jesuus ti' u b'uuro, nich- 
motxiliiu ku! q'ul ikaapa q'u 
aanima tib'ey.Y 37 Utz aatz nich- 
inajab' opon tu u ku'naj, vatz u 
muunte Olivo, kajay q'u niman 


Y 19.35-36 Aatz va'l nichmotxi'an q'u aanima ti! u Jesuus tza', a! u techlal 
niyolonka aas nojchit nisa'al tu q'u aanima. 

tetz xamich ti'. Val motx 
iq'eq'une', techal motx itxuq'- 
txune'. Nichtoksa iq'ii u Tioxh ti! 
kajay q'u mamala chaj txaichil 
q'u'l ma't tilta'. 38 Nichtal ech 
tza!: —¡Techal u ijlenal va'l tib'ii 
u kuB'aals Amlika vet'ulka! Tan 
¡satoksa ib'a'n q'u aanima uch! 
u Tioxh tu Amlika! ¡Techal u 
Tioxh tu Amlika!— Texhtu!.* 

39 Ech aatz unjolol q'u fariseo 
q'u'l atich xo'l tenam, tal tu u 
Jesuus ech tza': —Chusul, ya!sa 
igetun q'ul achusulib' tzi'.— 
Texhtu!. 

40 Tzaq'b'el tu u Jesuus ech 
tza!: —Nival sete, oj saya! iqetun 
q'u aanima tzi', a! tek sagetun 
q'u sivan tzi'.— Texhtu'. 

41 Aatz tek opon naja'ch u 
Jerusaleen, isaji b'en utz; oq! ti!. 
42 Tal ech tza': —B'a'n atzi' mal. 
kojetootzaji kani'ch tok eb'a'n 
tuch' u Tioxh. Tan a! u tiempo 
tza!; pek mujel sevatz cheel. 

43 Tan sa'nalul tiempo aas sisuti 
eti' q'ul ekoontra. Sichok je'a- 
b'alop ti! vitz'achil u tenam. 
Sipe'i eti'. Utz til chaj ko'xh 
silanvu sete. 44 Sib'aj ku! 
vetenam. Utz sanilpu vitz'achil. 
Ye'k va'toj sivan sa'kojkaa tib'a 
imol. Ech siyatz'ex tuch' enitxa'a 
tan, ye'n paal etxumb'al tuul aas 
ex vet'uliq'ila'ex viTxaaom u 
Tioxh.— Texhtu!. 


¿19.38 Choktaj u Salmos 118.26. 

U tojchat elu'l q'u sub'ulla chaj aa 
k'a'y u Jesuus 


45 Ech opon u Jesuus tu vi- 
q'analil u totztioxh. Utz xe't 
tojcha elu'l kajay q'u'l nich- 
ik'ayin tzi'.* 46 Tal ech tza!: 
—iTz'ib'amalka tu u Yolb'al 
Tioxh: «Q'ilab' sik'leb' Tioxh vi- 
q'analil u totztioxh!» Chia. Pek 
aatz ex, ivetetaq'lu b'en tatib'al 
elq'om!— Texhtu'.? 

47 Utz jun q'ii nichichusun tu 
viq'analil u totztioxh. Pek aatz 
q'u q'esal oksan yol vatz Tioxh, 
nichik'aj ti! siyatz'e'. Antu q'u aa 
txumb'al ti' u o'tla mantaar tuch' 
q'u q'esal tenam. 48 Pek ye! 
nichichee sik'u'l kani'ch iveet 
si'ane' tan, kajay aanima b'en- 
najich ik'u'l ti' tab'il vichusb'al. 

Vitzaq'b'el q'u fariseo i'an 
u Jesuus ti' u tijle'm 
1 Aatz i'an tu ma'l u q'ii, 

2 0) nichichus q'u aanima u 
Jesuus tu viq'analil u totztioxh. 
Nichipaxsa itziiul u b'a'nla 
chusb'al. Tuul opon q'u q'esal 
oksan yol vatz Tioxh, tuch' q'u 
aa txumb'al ti' u o'tla mantaar 
utz, tuch' q'u q'esal q'atol tzii. 
2 Utz motx tal te ech tza': —Al 
qe, ¿kam iijle'm aas na'an q'u 
kam tzi'? Utz ¿ab'il vetaq'on val 
iijle'm ti! ib'anaxe'?— Texh te. 


4 19.45 Aatz q'u aa k'a!y tzi', ta'n atichku tu viq'analil u totztioxh, yit' 
meero koj tuul niyolonka. Tan ta'xh nichtoko'p tu u totztioxh q'u oksan yol 


vatz Tioxh. 


b 19.46 Choktaj u Isaias 56.7; u Jeremias 7.11. 

3 Tzaq'b'u u Jesuus ech tza!: 
—Sunch'oti ma'l kam sete majte. 
Utz tzaq'b'etajin. 4 ¿U Tioxh tzik 
chajon u Xhan aas ul i'an vauti- 
saar aanima, oj itxumb'al ko'n 
aanima toksa?— Texhtu'. 

5 Ech nichmotxtal sivatzaj ech 
tza!: —<Tioxh chajon.» Oj chajo": 
«¿Kantu! ye't enima?» Chaj qe 
atzi'. 6 Utz oj: «Itxumb'al ko'n 
aanima.» Chajo', kajay q'u 
aanima sapaq'on sivan o! atzi!. 
Tan nimotxtale' aas nojchit alol 
yolb'al Tioxh u Xhan.— Chia. 

7 Ech motx tzaq'b'i utz, tala: 
—Ye! qootzaj ab'il chajon.— 
Texh ku'en. 

8 Ech tek tal u Jesuus te ech 
tza!: —Unchee! vi sa'kojval sete 
majte ab'il aq'on vijle'm ti! q'u 
kam nunb'ane! tza'.— Texhtu'. 


Vik'amtu ti' unjolol onkonla 
k'amol tx'ava' u Jesuus 


9 Ech ik'am oi ma'l kam u 
Jesuus, xe't tal tu q'u aanima ech 
tza': —Aatz i'an ma'l u vinaj, 
ichik untanul iuuva. Utz taq'ka 
k'am tunjolol aq'onom. Ech b'eni. 
Sib'al tiempo ulka. 10 Utz aatz 
opon u tiempo q'anb'eb'al uuva, 
ichaj opon ma'l taq'onom xe' q'u 
k'amol, ti' ul tiq'ol u k'amb'al. 
Aya' untanul vivatz u chikob'e'm. 

Pek aatz q'u k'amol tzi', motx 
iq'osa. Utz ichaj k'asu'l. Niko'xh 
b'oj taq' k'asu'l ti'. 

11 Ichaj paj chit b'en va't 
taq'onom u b'aal chikob'e'm 

tzi'. Utz motx ko'n paj iq'osa. 
Iyoq'a. Ech iq'aavixsa ku'en. 
Ye'xhkam ma'j taq' k'asu'l ti'. 
12 Ichaj paj chit va'te, u toxva' 
teku'en. Pek motx ko'n ipaas- 
e'lu'l va't va'l tzi'. Tak'onsa 
k'asu'l. 

13 Unchee' aatz u b'aal chiko- 
b'e'm, tal tek ech tza!: «¿Kam 
sunb'ane'? A! tek sunchaj b'en 
vunk'aol va'l tiira tii'in ti'. Kamal 
atil tek b'oj tatin siatz li'ana.> 
Texhtu!. 

14 Pek ta'xh motx til q'u 
k'amol, xe't motx iyol sivatzaj 
ech tza!: «A! va'l saokka tu vi- 
me'b'i'l vitat atzi'. Pek ni'extaj, 
kuyatz'taj. Ech o! tek saokka!o! 
tu u tetz.» Texhtu'. 15 Ech motx 
ipaasat elu'l ti' u chikob'e'm tzi' 
utz, iyatz'a. 

Ech ¿kam tek b'oj si'an u b'aal 
tx'ava' nenache'? 16 Aatz si'ane' 
tan, su'lisotzsa q'u k'amol. Ech 
sataq' u chikob'e'm tunjot 
aanima.— Texh u Jesuus. 

Ech ta'xh tab'i u yol q'u 
aanima tzi', paal itxumb'al tuul. 
Utz motx tal ech tza!: —iYe! koj 
jatu i'an u kam tzi!!— Texhtu'.* 

17 Pek sajil tu u Jesuus utz, 
tal te ech tza!: —¿Kam tok u yol 
nenache! va'l tz'ib'amalka nital 
ech tza!?: 


«Aatz u Sivan va!l taq'ka elo'p 
q'u b'anol otzotz echil tzi', 
aal a' u Sivan tiira ib'o'q'ol 
tetz xoob'al.» Chia. 


€ 20.16 Choktaj u Croonicas II 24.19; 36.15-17. 


d 20.17 Choktaj u Salmos 118.22. 

18 Ech ab'il q'u'l saku! vi! u 
Sivan tzi', sak'axb'i. Pek ab'il 
q'u'l laku' u Sivan ti' tzi', 
b'a'ntan sajuyajti.—Texhtu'.* 


Vitzaq'b'el q'u fariseo i'an 
u Jesuus ti! u choo alkavaar 


19 Ech aatz q'u q'esal oksan 
yol vatz Tioxh tuch' q'u aa 
txumbD'al ti! u o'tla mantaar, 
si'chtekitxay u Jesuus tu u 
mu'k'ul tzi'. Tan el itxumb'al 
tuul aas a! q'u'l nichtalax tu u 
kam (kam ti'. Pek motx ixo'va 
q'u tenam. 

20 Ech motx ichajtu b'en 
unjolol eesan yol q'u fariseo aas 
vet sik'u'l taq! b'en tib' jikomla 
aanima. A! isa! tab'it iyolpu u 
Jesuus ti! ma'j yol. Ech samotx- 
ixoch tu u governadoor. Utz 
satoksa tig'ab'. 21 Ech vet sik'u'l 
motx ich'oti te ech tza!: 
—-Chusul, qootzale aas tinujul 
nachusune', nayolone'. Ye'k tel 
aanima saatz. Pek tuch' chit 
inujul nichusunk'axh ti! u 
b'enchil xe' Tioxh. 22 Pek al qe 
¿b'a'n tzik aas nikuchoo ja'mel 
alkavaar tu u ijlenal Cesar, pek 
oj ye'ka?— Texhtu'.f 

23 Aatz u Jesuus, paal itxum- 
b'al tuul aas eesa yol ni'an q'u 

vinaj tzi'; jolol sub'ul. Utz tal te 
ech tal: —¿Kam toke' aas vet 
sek'u'l nech'oti kam ve? 

24 K'uchtaj u puaj ve. ¿Ab'il etz 
u vatzib'al ato'k siatz tzi' utz, 
ab'il etz u b'ii tz'ib'amal ok siatz 
majte tzi'?— Texhtu'. 

Motx tzaq'b'u ech tza': —Tetz 
u Cesar.— Texhtu'. 

25 Tal u Jesuus te ech tza!: 
—Aq'taj tu u Cesar kam ti! va'l 
nichoonk'ex te. Utz aq'taj tu u 
Tioxh ab'iste u tetz u Tioxh.— 
Texhtu!. 

26 Ech ye!t yolpu u Jesuus ti! 
ma!j yol vatz q'u tenam kam ti! 
sitxayva. Pek aal motx texh sotz 
ik'u'l tu vitzaq'b'u u Jesuus. Utz 
motx texh jutze'i. 


Vitzaq'b'el q'u saduceo i'an 
u Jesuus ti! u q'aavitz'pichil 


27 Unchee! a! tek opon 
unjolol q'u saduceo. Aya! q'u'l 
ye!xhkam nimotxinima u q'aav- 
titz'pu q'u kamnaj. 28 Utz ich'oti 
te ech tza!: —Chusul, aatz u 
Moisees, itz'ib'aka aas: «Oj 
sakam ma'j vinaj utz, sakaa 
tixoj, loq! ye'k initxa'a sakaai, 
sik'ulka tib' u tza'q'a tuch' u 
tixoj tzi'. Ech sachee ich'exel u 
tatzik tzi'.» Texh u Moisees. 


e€ 20.18 Choktaj u Isaias 8.14-15; u Danieel 2.34, 44. 

f 20.22 Tiira mam onkonil va'l i'an q'u vinaj tzi' aas nichich'oti tu u Jesuus 
ti' u choo ja'mel alkavaar. Tan oj: «B'a'n sachooli.» Chaj u Jesuus, a'ich isa' 
saelka q'u aanima ti! u Jesuus, saok ixo!l tuch'. Tan kajay q'u Israeel, tiira 
ya'lumal ku'en k'uxh nichichoo u ja'mel alkavaar tu q'u aa Roma. Yi'sa' 
nichooe'. Utz oj: «Yit' b'a'n koj sachooli.» Chaj u Jesuus majte, a! isa! q'u 
vinaj tzi' saok ixo'l tuch' q'u q'atb'al tzii tetz Roma majte. Ech a! u k'aa 
si'chmotxtaq'vu ku! u Jesuus nichmotxtale! ri. 

29 Pek atich jujva'l q'u vinaj 
itza'q' tib'. Aatz i'an u b'axa, 
tzume'i. Pek kam ku'en, ye'k 
initxa'a kaai. 30 Ech iq'ol u ixoj 
tu u ka'b' vinaj tzi'. Utz kam 
ko'n paje', ye'k initxa'a kaai. 

31 Ech iq'ol u ixoj tu u toxva! 
vinaj tzi'. Pek kam ko'n paje'. 
Utz ech ko'xh i'an jujva'l. Ye'k 
initxa'a kaai. 32 Utz tiya'teb'al, 
a' tek kam u ixoj. 33 Pek aatz tu 
u q'aavitz'pichil, ¿ab'il tek etz 
ixoj u ixoj li'ana tzi'? Tan 
tixojich jujva'l q'u vinaj.— 
Texhtu!. 

34 Ech tek itzaq'b'u u Jesuus 
utz, tal te ech tza': —Aatz q'u 
aanima tu u tiempo tza' tan, ni- 
motxtok ti! ixoj utz, nitzume'a!. 
35 Pek aatz silan tu u b'enq'ii 
b'ensaj, ye'kan satzume' q'u 
aanima q'u!l liktulo'k ti! so'ok tu 
va't u atinchil tzi', aas laq'aav- 
itz'pu xo'l q'u kamnaj. 36 Sa'- 
tere'nkojveeti sakami. Tan ech 
teku'en a! q'u aanjel silane' aas 
ma't iq'aavtitz'pe' tan, ik'aol 
ime'al Tioxh. 

37 Pek aatz ti! u q'aavtitz'pu 
q'u kamnaj netale' Gi. chusun u 
Moisees tu u yol ti! u ch'i'x aas 
tal tu u kuB'aal ech tza!: «ITioxh 
u Abrahaam, iTioxh u Isaac utz, 
iTioxh u Jacob.» Texhtu!. £ 
38 Tan aatz u Tioxh, yit' ¡Tioxh 
koj kamnaj, pek iTioxh itz'lich. 
Utz ye'xhkam nisotz q'u aanima 
siatz q'u'l nikame'.— Texh u 
Jesuus. 


£ 20.37 Choktaj u Eexodo 3.6. 
h 20.43 Choktaj u Salmos 110.1. 


U Lucas 20 


39 Ech tzaq'b'el tu unjolol q'u 
aa txumb'al ti! u o'tla mantaar 
ech tza!: —Chusul, b'a'n va'l 
naale' tzi'.— Texhtu'!'. 

40 Ech ye'xhab'il ve't nich- 
q'i'on ich'otil kam tu u Jesuus. 


Yit' loq' ko'nkoxh itu'xh ixalam 
Daviid u Jesuus 


41 Unchee! tal u Jesuus te ech 
tza!: —¿Kan chaj tok netale' aas 
itu'xh ixalam Daviid viTxaaom u 
Tioxh? 42 Tan u Daviid atko'xh 
tz'ib'anka tu u Salmos ech tza!: 


«Tal u Tioxh tu vunB'aal: 
K'ujach tunseb'al. 

43 Tan sa'nalvoksa q'ul 
akoontra satzeq'leb'al. 
Chia.»? 

Texh te. 


44 Ech oj “unB'aal” chu u 
Daviid ti', ¿kam tek toke' untz'oj 
itu'xh ixalam ku'en?— Texhtu'. 


Viye'xtxojla chusb'al 
q'u aa txumb'al 


45 Tuul nichtab'il tu kajay q'u 
aanima, tal tu q'ul ichusulib' ech 
tza!: 46 —Kuenta!ex ti! q'u aa 
txumb'al ti! u o'tla mantaar. Tan 
vatz chit ik'u'l paalchil tuch' 
chelkin oksa'm. Utz a! chit isa! 
va!l kalaman taq'ax ichajlichil tu 
q'u k'ayib'al. Utz vatz chit ik'u!l 
ku'chil tu q'u b'axa chaj k'ujle- 
b'al tu q'u atib'al chusb'al tetz u 
o'tla mantaar, tuch' tu q'u b'axa 

chaj k'ujleb'al til ni'uchku 
tx'a'om. 47 Utz nimotxisub' tzaj 
txakay ixoj. Nimotximaa tzaj 
tetz. Ech vet chit sik'u'l ni'ane', 
sib' chit tuul q'ul iq'ilat isik'let 
Tioxh. Pek loq' sib' u choob'al 
paav sa!alax iku! ti! tu q'u'l 
ni'ane'.— Texhtu'. 


Vichusun u Jesuus ti' u kutxu 
tu u viq'analail u totztioxh 
1 Unchee' sajin b'en u 
2 1 Jesuus utz, til q'u tx'iiol 
iq'ii aas nichmotxtaq' ku! ipuaj 
tu u kaaxha molb'al kutxu. 2 Ech 
til ma'l u txakay ixoj majte, tiira 
me'b'i'l tetz. Taq' ku! ka'va'l puaj 
tiira ch'oo tuul. 3 Ech tal tek u 
Jesuus ech tza': —Nojchit nival 
sete, sib'al puaj vettaq' ko'p u 
txakay ixoj tzi', k'uxh me'b'i'l 
tetz vi! tere'n q'u'l vettaq' ko'p 
tetz. 4 Tan kajay q!u'l vettaq' 
ikutxu, ta'xh vettaq'a q'u chan 
puaj. Pek ech koj u ixoj tzi', 
k'uxh me'b'i'l tetz, nojchit a! vet- 
imoxsaka jank'al vantzi' nitilo'k 
tetz techb'ub'al.— Texhtu!. 


U sotzchil su'ul ti' u Jerusaleen 


5 Aatz i'an unjolol q'u 
aanima, nichmotxiyolon ti' u 
totztioxh, ti' vivijax viq'analil tu 
b'a'nla chaj sivan utz, ti' jank'al 
kutxu puaj oknaj ti! iveete!. 

Tal tek u Jesuus te ech tza!: 

6 —Aatz q'u kam q'u!l netile' tzi' 
tan, sa'nalul tiempo aas sanilaxi. 
Niko'xh va'toj sivan sakaa tib'a 
imol; kajay saku'i.— Texhtu'. 

7 Ech ch'otil te ech tza!: 
—-Chusul, ¿jatu su'uch u kam 

naale' tzi'? Utz ¿kam xheenya 
sa'atini aas sa'texhuch q'u kam 
tzi'?— Texh te'le'. 

8 Tal u Jesuus ech tza!: 
—Kuenta'ex, ab'ilich eesanex tu 
b'ey. Tan sib'al ko'xh sauli 
sik'am ti! vunb'ii. Satal ech tza!: 
«In viTxaaom u Tioxh. Ulyu u 
tiempo.» Chaj. Loq' xamb'i'ch!- 
ok'ex ti'. 

9 Utz xo'vichko'xhex ti' aas 
letab'i va'l texh tuch ch'a'o. Utz 
setab'i iyolax ch'a'o. Tan 
ministeer chit su'uch q'u kam 
b'axa tzi'. Loq' yit' yak koj su'ul 
u motxeb'al q'ii saj ti'.— 
Texhtu!. 

10 Tal paj ech tza!: 
—Sa'nalmotxi'an ch'a'o q'u 
mamaj tenam tib'ilaj. Utz silan 
ch'a'o q'u ijlenal tib'ilaj. 11 Til 
chaj ko'xh sapaalku mamaj kab'- 
naano, mam va'y, mam yaab'il. 
Mamaj xo'veb'alla kam sauchi. 
Utz mamaj xheenya sachee tu 
amlika. 

12 Pek aatz ye'sajen tuch 
kajay q'u kam tzi', so'ojchalex, 
satxayp'ex ti! inimal vunb'ii. Si'- 
iq'olb'enex tu q'u atib'al chusb'al 
tetz u o'tla mantaar. So'oksalex 
tu tze'. Saxochp'ex vatz ijlenal 
tuch' vatz governadoor. 13 Ech 
tu q'u kam tzi!, saveeti sepaxsa 
itziiul u yolb'al Tioxh. 14 Pek 
txakb'a'taj tetaanima aas ye'k 
setitz'a kani'ch etzaq'b'u ti! q'u 
xochb'al etetz. 15 Tan in 
sa'aq'on eyol. Utz in saoksan 
etxumb'al aas ye'xhab'il ko'xh 
tech ti'. Utz sa'kojole' q'u xe'- 
k'ulan etetz ti' iq'atl evatz. 

16 Tan antu q'ul etxutx eb'aal, 
sa'aq'onex tu txaypichil; q'ul 
etatzik etza'q' tuch' q'ul etitz'in 
etatzik utz, tuch' q'ul etamiigo. 
Utz sayatz'pu unjololex taq'o. 

17 Utz kajay aanima sachi!- 
k'ulanex. Loq' vi! ku'en. 18 Pek 
niko'xh ma'j xi'l evi! satz!ejxi. 

19 Tan tu ko'n vetx!aktu q'u kam 
tzi', se'el q'ul etaanxelal vatz 
tza!l. 

20 Pek ta'xh letila aas 
sutimal tek ti' u Jerusaleen tu 
sol, paaloj etxumb'al tuul aas u 
sotzchil oponyu ti'. 21 Ech aatz 
q'u'l atil tikuenta Judea, oojoj 
b'en tulaj muunte. Ab'il q'u'l 
atil tu Jerusaleen, eloj b'en. Utz 
uli'ch tere'n tu tenam q'u'l 
aye'n tulaj ja'jtze'. 22 Tan 
mamala choob'al paav sataq'u'l 
u Tioxh tu q'u q'ii tzi'. Ech 
satzojpu kajay q'u kam q'u'l 
tz'ib'amalka. 

23 Pek tilayol saya'k q'u ixoj 
si'an tu q'u qtii tzi', q'u'l atil tu 
tiichajla yaab'il, tuch' q'u'l 
nich'u'n titz'in. Tan mamala 
k'axk'o su'uch tu vatz tx'ava'. 
Saku' vik'a'nal u Tioxh ti' u 
tenam tza'. 24 Atia tzok'el ikam 
sakami. Atia preexhu ib'ena'. Til 
ko'n tenam samotxiq'olik b'en. 
Utz saokeb'el u Jerusaleen tu q'u 
puera aanima, tzojpu nal chit u 
tiempo jank'al si'an q'u puera 
aanima.! 


U Lucas 21 


Vixe't u motxeb'al q'ii saj 

25 Utz sa'atin xheenya tu u 
q'ii, tu u ich' utz, tuch' tu q'u 
tx'umi'l. Sijal tilone'. Utz 
salxhk'ayb'u q'u aanima taq'o 
tu vatz amlika tx'ava'. Utz 
sa'xhmotxxo'vi, sakaa taanima 
tu vijelun u mar tuch' tu vi- 
pilq'a'txane!.j 26 Utz sanumtz'u 
ku' aanima tu xo'val tu poyq'i- 
chil ti' kajay q'u kam su'uch 
tu u vatz amlika tx'ava'. Tan 
aal sayikun kajay q'u kam atil 
tu amlika. 27 Ech sailax tul tu 
sutz' u K'aola va'l b'ennaj ko'n 
aanima tu u techalla tijle'm 
tuch' vixamlil. 28 Pek ta'xh la- 
xe'ttuch q'u kam tza', tii 
ek'u'l. Utz sajinojje'ex tu 
amlika tan, a' najab'yu vetel 
vatz q'u tza'l.— Texhtu!. 

29 Tal ma'l u yol u Jesuus; 
ik'am ti! kam tal ech tza': 
—Etootzajnale kam va'l ni'an q'u 
viikuxh och! tere'n q'u Gel. 

30 Tan ta'xh nichee talaj ixaj, 
yak at ni'enku sete aas u saq'i ni- 
najab'e'. 31 Echat ko'xh majte, 
aatz letil kajay q'u kam tzi', 
ootzajitaj aas najab'yu tul vi- 
Q'esalail u Tioxh. 

32 Tan ni'xhtek'val sete, aas 
ye'sajen ko'xh isotz untanul q'u 
aanima itz'lel tu tiempo tza', 
su'uch kajay q'u kam tzi'. 33 Sa- 
ko'npaal u vatz amlika tx'ava! 


i 21.24 Nojchit tzojpu q'ul iyol u Jesuus tu u ya'b' 70 m.t.J. Ex okeb'eloj u 
Jerusaleen tu u Tito, q'esal tetz q'u Roma. 
121.25 Choktaj u Isaias 13.10; u Joel 2.31; Q'u Kam Ib'axab'sa Ik'uchax U 


Tioxh (Apocalipsis) 6.12-13. 

kajayil; pek aatz vunyolb'al, jatu 
koj sapaali. 

34 Pek kuenta'ex sejununil. 
Eteesach ko'xh etxumb'al tu b'ey 
ti' tachval q'u kam. Echa! tzi' 
ye'k enooeb'al ti! tuch' ti! 
q'ab'a'm utz, ti! q'u ela'okchil tu 
u atinchil tza'. Tan ye'k talche' 
noj tul u q'ii utz, paarten 
netitz'a. 35 Noj i'ane' saku! seti! 
echa! iku' k'aa. Tan ma'l iku! ti! 
q'u aanima kajayil tu u vatz 
amlika txlava' tza'. 36 Ech 
nachnoj etatin b'enamen. Utz 
q'ilataj sik'letaj Tioxh. Ech 
le'elex tu q'u tiila chaj kam q'u'l 
su'uchi tzi'. Utz ech lo'oponex 
vatz u K'aola va'l b'ennaj ko'n 
aanima.— Texh u Jesuus. 

37 Nichichusun u Jesuus tu 
viq'analil u totztioxh q'iil. Pek 
nichik'asu'l sotzsaj. A' nichkaak 
vi' u muunte Olivo. 38 Utz 
sib'la aanima nichtopon tu vi- 
q'analil u totztioxh q'ala'm ti' 
tab'ile'. 


Vichoktu txumb'al u Judas 

ti' ik'ayil u Jesuus 

1 Unchee' nichtekinajab' 
2 2 u nimla q'ii va'l nich- 
ipaasal ti' u Elchil Vatz Kamchil 
Tu Egipto, va'l nitx'a'l u 
kaxhlaan tx'ix ye'k itx'amal.k 
2 Utz aatz q'u q'esal oksan yol 
vatz Tioxh tuch' q'u aa txumb'al 
ti' u o'tla mantaar, nichmotx- 
ichoke' aas kani'ch iyatz'ax u 
Jesuus si'ane'. Loq' nichmotx- 
ixo'va u mam tenam. 

3 Pek ok u tx'i'li'inaj Katz u 
Judas aa Cariote va'l atich ok 
xo'l kab'laal q'u chusulib'. 4 Ech 
b'en xe! q'u q'esal oksan yol vatz 
Tioxh tuch' q'u q'esal xeen tetz 
vikuentail u totztioxh. Ex tal te 
aas kani'ch toksal u Jesuus 
tiq'ab' si'ane'. 5 Ech motx chit 
txuq'txuni. Utz motx i'an ma'l 
iatz aas sataq' ipuaj. 6 Ech taq't 
iqul u Judas tuul. Utz ichok tek 
txumb'al kani'ch toksal u Jesuus 
tiq'ab' si'ane' aas ye'k si'ilax tu u 
mam tenam. 


U ya'teb'al echb'u'm i'an u Jesuus 
tuch' q'ul ichusulib' 


7 Unchee' opon tek u nimla 
q'ii Tx'a'b'al Kaxhlaan Tx'ix Ye'k 
Itx'amil. Utz nichiyatz'ax ma'l 
karne'l tu u q'ii tzi' majte, ti' u 
Elchil Vatz Kamchil Tu Egipto. 

8 Ech aatz u Jesuus tan, ichaj 
b'en u Lu' tuch' u Xhan. Tal te 
ech tza': —B'enoj eb'an tuch u 
echb'ub'al va'l nitechb'ul tu u 
nimla q'ii. Ech laqechb'u.— 
Texhtu!. 

9 Motx tzaq'b'u ech tza!: 

— ¿Til asa! sakub'anvu tuche'?— 
Texhtu!. 

10 Tal u Jesuus te ech tza!: 
—Aatz Cheel, ta'xh so'oko'p!ex tu 
u tenam, so'ok ma'l u vinaj 
teb!ey. Iq'omal ma'l txe'n a! 
taq!o. Utz laxamb'ub'enex ti! til u 
atib'al lo'okka. 11 Utz letal tu u 
b'aal atib'al ech tza! aas lo'opon- 
ex: «Nital u Chusul aas: ¿Ke'ch 
u atib'al va'l savechb'uv u 


k 22.1 Aatz ib'ii u nimla q'ii nital tza!, aya! u Ku! Tioxh sukuvatz. 

echb'ub'al tuch' q'ul unchusulib' 
ti' u nimla q'ii? Chia.» Chajex 
te. 

12 Ech sik'uch ma'l u nimla 
tuul otzotz sete tika' chupul. 
B'anel tek tuche'. Ech lech'iansa 
qetz tzi'.— Texhtu'. 

13 Ech motx b'eni. Utz ichab'a 
u atib'al kam chit echa' va'l alax 
te. Utz ech motx i'an tuch u 
echb'ub'al tzi'. 

14 Unchee' opon tek u oora 
tetz u tx'a'nb'al, k'uje' u Jesuus 
vatz meexha tuch! q'ul ichusul- 
ib'. 15 Utz tal te ech tza': —Tiira 
nuntxuq'txune' aas sa'tekvechb'u 
u echb'ub'al setuch' va'l ni- 
techb'ul cheel aas ye'saj unpaal 
tu k'axk'o. 16 Tan nival sete aas 
yit' sa'tere'nkojvechb'u u 
echb'ub'al nib'anaxe' tza', pek 
analen aas latzojpu viQ'esalail u 
Tioxh.— Texhtu!. 

17 Ech itxay u uk'ab'al tuch' u 
ta'l uuva utz, taq! ta'ntioxh ti'. 
Ech tal tza': —Uk'ataj utz, jatxtaj 
paal sevatz. 18 Tan nojchit nival 
sete, ye'xhjatu ve't savuk'a u ta'l 
uuva tza!, pek analen lu'ul vi- 
Q'esalail u Tioxh.— Texhtu'. 

19 Ech itxay ma'l kaxhlaan 
tx'ix utz, taq' ta'ntioxh ti'. Ech 
ijatxa. Taq' tetz q'ul ichusulib'. 
Tal te ech tza!: —A! vunchi!] atzi' 
[va'l] aq!el seti'. Utz leb'an u kam 
majte tzi', ech senachpixsa va'l 
sunb'an seti!.— Texhtu'. 

20 Echat ko'xh i'ana aas veet 
motx itx'a'ne', itxay u uk'ab'al. 


122.20 Choktaj u Jeremias 31.31-34. 
m 22.21 Choktaj u Salmos 41.9. 

Tal ech tza!: —Aatz u a' atil tu u 
uk'ab'al tza!, a! vunkajal niku! 
seti! sekajayil atzi'. A! u ak! 
nuk'u!m nunb'an setuch!.]! 
21 Pek aatz va'l sak'ayinin, atil 
sunk'atza vatz meexha cheel. m 
22 Tan aatz u K'aola va!l b'ennaj 
ko'n aanima, nojchit a! nipaalku 
tu q'u kam q'u'l k'ajel ti! tu u 
Tioxh. Pek tilayol saya'k u vinaj 
va'l saoksan tiq'ab' q'u txayol.— 
Texhtu!. 

23 Ech zelt motx iyol q'u 
chusulib' sivatzaj aas ab'iste chaj 
sab'anon u kam tzi'. 


U toksal q'u chusulib' tu jik 

i'an u Jesuus ti' u je'saib' 

24 Ech xe't motx itxay tib' tu 
yol majte, ti' aas ab'il chaj 
sa'atin tijle'm tixo'l nichmotx- 
tale'. 25 Pek tal u Jesuus te ech 
tza': —Aatz q'u ijlenal tetz q'u 
puera aanima, nimotxib'ensa tib' 
q'esal vi' q'u aanima. Utz aatz 
q'u'l atil tijle'm tzi' “b'anol 
b'a'nil” chu te'le'. 26 Pek yit'e'ch 
koj seb'ane'. Tan aal sataq' b'ens 
tib' ch'ooala ab'iste va'l q'esala 
texo'l. Utz aatz va'l q'esala ti' 
tiq'ol q'u kam, aal a' va'l maas 
salochon texo'l. 27 Tan ¿ab'il 
va'l maas tijle'm nenache!? ¿A' 
tzik a' va'l nik'uje' vatz meexha, 
oj aya! va'l nik'ulane!? A! atil 
tijle'm va'l nik'uje! vatz meexha. 
Pek aatz u vatin texo!l, echa' 
k'ulanal. 28 Pek jatva!l ex atilex 
sunk'atza, ela vetetx!ak q'u tza!l 

vi'. 29 Savaq' etijle'm, ma'l 
eq'esalail, echa! u vijle'm vettaq' 
vunTat. 30 Ech se'echb'unex 
su'uk'a'ex sunk!atza vatz meexha 
tu vunQ'esalail. Utz sak'uje'ex tu 
q'u k'ujleb'al q'esala. A! seq'at 
tzii xo'l kab'laa tanul q'u 
Israeel.— Texhtu'. 


Vib'axab'sat talax u Jesuus aas 
sateesa tib' u Lu! ti' 


31 Tal paj u kuB'aal ech tza!: 
—Xhim, Xhim nijajaxh u tx'i'li'i- 
naj aas sa'xhtuleb'e'axh, echa' 
ich'ilil triigo si'an see.” 32 Pek 
vetunjajlu tu u Tioxh sai' aas tii 
sak'uje' ak'u'l vi'. Tan aatz ma't 
aq'aavo'k sunk'atza, aal saaq' 
nimal ik'u'l q'ul amol.— Texh te. 

33 Tal u Lu! ech tza': 
—¡UnB'aal, k'ajel vib' se'enin 
sai', k'uxh tu tze' utz, k'uxh tu 
kamchil! — Texhtu'. 

34 Tal u Jesuus te ech tza!: 
—Lu', tuul ye'saj toq' u baal del 
cheel, ox pajul saale' aas yootzaj- 
in.— Texhtu!. 


Vitzaq'talka q'u chusulib' 
tu u Jesuus 


35 Tal paj u Jesuus tu q'u 
chusulib' ech tza!': —¿Kam ma'j 
eya'ta aas unchajtub'enex? Tan 
ye'k etxim etiq'o b'en. Ye'k iq'ob' 

epuaj. Utz yit' ka! tzumul koj 
epel xaab' etiq!o.— Texhtu!. 

Motx tal ech tza!: —Ye'xhkam 
ma'j kuya'ta.— Texhtu'. 

36 Tal u Jesuus te ech tza!: 
—Pek aatz cheel, ab'iste ex atil 
etxim, iq'otaj. Iq'otaj tatib'al 
epuaj. Utz oj ye'k ech'ich', 
k'ayitaj vechake't utz, loq'taj 
ma'l etetz. 37 Tan nival sete aas 
ministeer itzojpu u kam vi! va'l 
tzlib'amal nital ech tza': «A! 
vetkamku xo'l aa paav.» Chia. 
Tan kajay q'u kam q'u!l tz'ib'a- 
malka vi! nitzojpe'.— Texhtu'.? 

38 Motx tal q'u chusulib' te 
ech tza!: —KuB'aal, atil ka'va!l 
ch'ich! tza!.— Texhtu!. 

Tal u Jesuus te: —A'tzii, 
chuspia.— Texhtu!. 


Viq'ilat isik'let Tioxh u Jesuus 
tu u pe! Getsemanii 


39 Motx tek k'asu'l. Bien vi u 
muunte va'l Olivo, ech nal chitu' 
nichi'ane'. Antu q'u chusulib' 
xamich ti'. 40 Aatz opon tzi', tal 
u Jesuus ech tza!: —Q'ilataj 
sik'letaj Tioxh, ech ye'k la'ok'ex 
vatz u paav.— Texhtu'. 

41 Ech elb'en k'atz q'ul 
ichusulib'. Naja! ko'n ya'ka. Echil 
el k'atza jank'al saya'k ma'l 
sivan k'onel b'en tu q'ab'. Ech 


n 22.31 Aatz tatin u triigo vatz q'u Israeel, tiira echa! tatin u ixi'm sukuvatz. 
A' u echb'ub'al tetz jun q'ii. Utz b'axal nipaq'axe'. Ech nitelu!l vib'aq' u 
triigo. Chukchaj iveet u paq'o'm. Atia chee nitzeq'eyun taq'o. Atia jik q'osel 
nib'ane'. Ech xamtele, nich'ilile'. Ech aatz u toke! aas nital u Jesuus ti! u Lu! 
tza!, aya! va'l a! isa! u tx'i'li'inaj satile' nojchixh txaklel u Lui k'atz Tosch 
b'a'nil. Sa'xhtuleb'e echa' u triigo aas ni'xhitzeq'e'yule'. 


9 22.37 Choktaj u Isaias 53.12. 

peche'i. Utz iq'ila isik'le Tioxh. 
42 Tal ech tza': —Tateey, oj 
sasa'a ye'k sapaalin tu u mam 
tza!l tza!. B'an vatxumb'al, yit' a! 
koj sapaal u vetz.— Texhtu'. 

43 [Ech ul ma'l aanjel k'atza. 
A' k'asku'l tu Amlika utz, ul taq' 
ixamlil. 44 Tan atich tu txumu'm 
tu peena u Jesuus. Utz tiira atich 
chit ok yak'il taq'o ti! iq'ilal 
isik'lel Tioxh. Kaana ich'aap 
itz'a!, echa' ich'aap ku! kaj vatz 
txlava!.] 45 Ta'xh ya! iq'ilat 
isik'let Tioxh, ul k'atz q'ul 
ichusulib'. Utz vatchich ko'n tu 
txumu'm. 

46 Tal tek te ech tza!: 
—¿Kantu' nevate'? ¡Lakpojex utz, 
qlilataj sik'letaj Tioxh! Ech ye'k 
laok'ex vatz paav.— Texhtu!. 


Vitxayax u Jesuus 
b'anax tu q'u fariseo 


47 Tuul anko'xh nichiyolone!, 
opon unjolol tenam. A' b'axaich 
siatz va'l Judas ib'ii, ma'l tu 
kab'laal q'u chusulib'. Ech xaan 
opon Katz u Jesuus, itz'utz!a. 
48 Utz tal u Jesuus te ech tza!: 
—Judas, ¿tu ma'l tz'utz' nokksav 
u K'aola va'l b'ennaj ko'n 
aanima tiq'ab' q'u txayol?— 
Texhtu'. 

49 Ech ta!xh til q'u chusulib' 
kam va'l si'chb'anlu te, motx tal 
te ech tza': —KuB'aal, ¿satz 
kutzok' tu ch'ich'?— Texhtu'. 

50 Ech aatz ma'l te, itzok'e'l 
seb'al ixichin ma'l u taq'onom u 
q'esal oksan yol vatz Tioxh. 

51 Tal tek u Jesuus te ech 
tza!: —¡Aq'tajka, ye'xhkam 

seb'an te! — Texh te. Ech 
ikano'k vixichin u aq'onom, i'an 
b'a'n te. 

52 Utz ech tal tek u Jesuus tu 
q'u'l opon ti! tig'ole', aya! q'u 
q'esal oksan yol vatz Tioxh, q'u 
q'esal sol xeen tetz vikuentail u 
totztioxh utz, tuch' tu q'u q'esal 
q'atol tzii. Tal ech tza!: —Aya'l 
kala itxayax ma'j elq'om neb'an 
ve. Tan iq'omal ech'ich' tuch! 
etze!. 53 K'uxh jun q'ii nichvatin 
texo'l tu vig'analil u totztioxh, 
nichunchusex utz, ye't ok eq'ab' 
vi! ti' untxayle'. Pek anal cheel 
tan, ech chit seb'ane'. Tan ulyu u 
tiempo, ti! tig'ot tib' iyak'il u 
tioxhil maalo.— Texhtu!. 


U teesat tib' u Lui tuul 
aas tootzaj u Jesuus 


54 Ech motx itxayta'. Tiq'o 
k'asu'l. Utz a! tiq'ov b'en tu 
atib'al xe' u q'esal oksan yol vatz 
Tioxh. 

Tuul aatz u Lu' tan, xamich ti' 
tzian. 55 Utz motx toksa xamal 
vatz q'anal; k'uje' ok sitzi'. Antu 
u Lu' k'uje! tixo'l majte. 56 Ech 
ilax iatz u Lu' tu ma'l u k'ulanal 
aas k'ujlich tzi' xamal. Tii isaji 
utz, tal tu xo'l ech tza': —Antu 
atich ok k'atz u Jesuus va'l 
tzi'.— Texhtu'!. 

57 Pek aatz u Lu! tan, teesa 
tib' tuul. Tal ech tza': —Ixoj, ye! 
vootzaj ab'il naale!.— Texhtu'. 

58 B'iil ko'xh paj tuul, ilax tu 
va'te. Utz tal ech tza!: —Ant axh 
imol majte.— Texhtu'. 

Tal u Lu! ech tza!: —Vinaj, yit' 
in koj.— Texhtu'. 

59 Ech kamal ma'l oora tuul, 
va't paj aanima nichtxakb'a'n 
talax ech tza': —Nojchit antu 
va'l atich ok Katz u Jesuus atzi'. 
Tan aa Galilea.— Texhtu'. 

60 Tal u Lu' ech tza': —Vinaj, 
ye' vootzaj kam naale'.— 
Texhtu!. 

Ech tuul anko'xh tere'n nich- 
iyolone', oq! u baal del, 

61 Unchee' aatz u kuB'aal 
Jesuus, ipilq'u tib'; isaji u Lu'. 
Utz aatz u Lu' tan, ul viyol u 
kuB'aal sik'u!l va'l tal te ech tza': 
—Aatz ye'saj toq' u baal t'el, ox 
pajul ma't aalta! aas yootzajin.— 
Texhtu!. 

62 Ech ipaal elu'l u Lu! o 
elu'l u q'anal utz, itz'eje'l ma'l 
mam oq!el. 


U teesal iq'ii u Jesuus 
i'an q'u txayol tetz 
63 Ech aatz q'u vinaj q'u'l 
nichxeen u Jesuus, xe't motx 
i'anb'e. Utz nichiq'ose'. 64 Motx 
itx'ut iatz tu b'u'j. Utz motx 
ipaq'o'k ivatz. Ech nichich'oti te 
ech tza': —¿Ala ab'il vetpaq'on- 
ok'axh?— Chu te. 65 Ech sib' 
tere'n ko'xh kam nichtal te. 
Yoq'el nichi'ane'. 
Vich'otp itzi' u Jesuus 
66 Aatz q'iilich teku'en, motx 
imol tib' q'u q'esal q'atb'al tzii 
xo'l q'u Israeel, och! q'u q'esal 
oksan yol vatz Tioxh utz, tuch' 

q'u aa txumb'al ti' u o'tla 
mantaar. Ech tiq'o ul u Jesuus tu 
va'l molichku tib' q'u q'esala. Tal 
te ech tza': 67 —¿Axh tzik 
viTxaaom u Tioxh? Al qe.— Texh 
te. 

Tal u Jesuus te ech tza!: 
—K'uxh: «In chitu'.» Chajin sete, 
sa'kojenima tzi'. 68 Utz k'uxh 
kam sunch'oti sete, sa'kojetzaq'- 
b'e'in tzi'. Utz sa'kojechajpu'in 
majte. 69 Pek aatz taab'a'b'en 
tza', sa'nalk'uje' u K'aola va'l 
b'ennaj ko'n aanima, tiseb'al u 
Mam Tioxh tu u tijle'm.— Texh 
u Jesuus. 

70 Ech sikajayil motx tal ech 
tza': —Loq' ¿axh chixh vik'aol u 
Tioxh?— Texhtu'. 

Tal u Jesuus te ech tza!: 
—Aya' va'l netale' tzi'.— 
Texhtu!. 

71 Motx tek tal ech tza! si- 
kajayil: —¡Kam tere'n yol ni- 
kusavsa! Tan ¡vetqab'ila!! ¡Titzi' 
vetelka!— Texhtu'. 

Vixochax u Jesuus vatz u Pilato 

1 Unchee' ech tek motx 

2 3 ik'asu'l q'u aanima si- 
kajayil. Utz tiq'o b'en u Jesuus 
vatz u Pilato. P 2 Ech zeit motx 
ixoch te ech tza!: —Ma'xh qillu u 
vinaj tzi! aas niteesa u kutenam 
tu b'ey. Utz nimaj ichool ja'mel 
alkavaar tu u ijlenal Cesar. 


ITxaaom u Tioxh aas nitale'. Utz 
ijlenal aas nital majte.— Texhtu'. 


P 23.1 Aatz u Pilato nital tza', a'ich u governadoor tikuenta Judea. Aa 
Roma, vi Israeel koj. A! nichya'k kajay q'u mamaj xochi'b' tetz kamchil 
siatz. Echtzixe't opon q'u q'esal Israeel siatz. Ijaj ikam u Jesuus te. 

3 Aatz u Pilato tan, ich'oti tek 
tu u Jesuus ech tza!: —¿Axh tzik 
va'l so'ok'axh ijlenal xo'l q'u 
Israeel tza!?— Texh te. 

Tzaq'b'u u Jesuus ech tza!: 
—Aya! va'l naale' tzi'.— Texhtu!. 

4 Tal tek u Pilato tu q'u q'esal 
oksan yol vatz Tosch, tuch' tu 
q'u tenam ech tza!: —Ye'k mai 
paav nunchab'a k'atz u vinaj 
tzi'.— Texhtu!. 

5 Pek ta'xh txumich tu q'u 
tenam tal ech tza!: —Ni'an 
txab'kin q'u aanima taq'o. A! 
xe'tik k'asu'l ichusun tikuenta 
Galilea utz, ulyu ichusun tu 
kajay ikuenta u Judea majte 
tza!.— Texhtu'. 

6 Unchee! ta'xh tab'i u Pilato 
aas Ok u Galilea tuul, ich'oti 
teku'en aas aa Galileaich tzik u 
Jesuus. 7 Utz ta'xh tab'it inujul 
aas aa Galileaich, ech ichaj b'en 
xe! u governadoor tu Galilea 
va'l Herodes. Tiempo chit atich 
opon tu q'u q'ii tu Jerusaleen 
tzi'. 


Vixochax u Jesuus vatz 
u governadoor Herodes 


8 Ech txuq'txun chit u 
Herodes aas tiltu u Jesuus. Tan 
ootich ko'xh tuul aas nichtachva 
tilaxe'. Tan ma'tich tab'it sib'al 
kam ti! u Jesuus. Ech nichisa'a 
aas silan ma'j txaichil u Jesuus 
siatz. 9 Ech sib' ko'xh kam nich- 
ich'oti u Herodes tu u Jesuus. 
Loq' nichkojitzaq'b'e. 10 Tuul 
atich q'u q'esal oksan yol vatz 
Tioxh, tuch' q'u aa txumb'al ti' u 
o'tla mantaar. Techalich motx 

ixochta'. 11 Ech tek eesal iq'ii u 
Jesuus tu u Herodes. A! imol q'ul 
isol. Utz xe't motx ib'anb'e. Motx 
toksa ma'l u techalla oksa'm 
k!atza, tetz ijlenal. Utz q'aav 
ichaj b'en vatz u Pilato. 

12 Unchee' i'an tek b'a'n u Pilato 
tuch' u Herodes tu q'u q'ii tzi'. 
Tan jolol atich ok ixo'l b'anel. 


Vitz'ejax yol ti' u Jesuus 
aas sakami 


13 Aatz tek u Pilato, motx 
imol q'u q'esal oksan yol vatz 
Tioxh. Ant imol q'u q'atol tzii 
utz, tuch' q'u tenam majte. 

14 Tal te ech tza': —Vetetiq'o ul 
u vinaj sunvatz tzi'. B'anol 
txab'kin aas netale'. Pek vetun- 
ch'otil itzi' sevatz utz, ye'k ipaav 
nivil ti! va'l vetexochva tzi'. 

15 Niko'xh u Herodes ma'koj- 
chab'an tu paav tan, vetiq'aavix- 
salu'l. Ye'xhkam ma'j veti'anla' 
aas sik'ulo'k ti! sakami. 16 Pek 
sako'nval itz'u'male', ech sun- 
chajpu.— Texhtu!. 

17 [Ech nichichajpu ma'l 
preexhu u Pilato tu q'u tenam 
chajpaj nimla q'ii.] 

18 Ech aatz q'u mam tenam 
tan, ma'l chit motx ije! ivi' tal 
ech tza': —¡Paaloj el u vinaj tzi"! 
Utz ia! sachajpu u Barrabaas!— 
Texhtu!. 

19 Aatzich u Barrabaas tzi', 
atich ku! tu Gei ti! ilakax 
txab'kin tu tenam utz, ti' 
yatz!o'm majte. 

20 Ech q'ilal paj unpat q'u 
tenam tu u Pilato. A'ich isa! 
sichajpu u Jesuus. 

21 Pek motx ko'n paj q'aav 
q'eq'uni, tal ech tza': —iAq'! je' 
vatz kurus! ¡Aq' je! vatz kurus!— 
Texhtu!. 

22 Titoxpaj teku'en tal u 
Pilato te ech tza!: —¿Kantu!? 
¿Kam paav veti'anla'? Tan ye'k 
ma'j paav nivil k'atza aas sik'u- 
lo'k ti' sakami. Pek sako'nval 
itz'u'male', ech sunchajpu.— 
Texhtu!. 

23 Aatz q'u aanima tan, ta'xh 
txumel taq'o niq'eq'une'. A! imol 
q'u desal oksan yol vatz Tioxh 
nichijaj ije' vatz kurus. Ech paal 
chit tetz tu q'ul iq'eq'une!. 

24 Ech taq' tek tzii u Pilato ti' u 
Jesuus tan, a' va'l nichijaj q'u 
tenam. 25 Utz ichajpu u preexhu 
va'l atich ku' tu tze' ti' ilakax 
txab'kin utz, ti' yatz'o'm. Tan a' 
va'l alax ichajpul tu u tenam. 
Pek taq'ka u Jesuus tiq'ab'. 


Vije' u Jesuus vatz kurus 


26 Ech tiq'ot b'en. Utz tiempo 
chit ik'ul ma'l u vinaj tu b'ey 
aalich tul ja'jtze', Xhim ib'ii, aa 
Cirene. Ech tijat u kurus taq'o. 
Xamich ok ti' u Jesuus. 27 Mam 
tenam xamich ti' tuch' ixoj 
majte. Va'lich toq'e' utz, va'l tal 
tu txumumla chaj yol ti' u 
Jesuus. 28 Pek aatz u Jesuus tan, 
ipilq'u tib' utz, tal tu q'u ixoj ech 
tza!: —Ixoj aa Jerusaleen, ye! 
ko'xh oq'ex vil Pek a! setoq'le je' 
etib'. Utz a! setoq'le q'ul etitz'in. 
29 Tan sa'nalul tiempo tza'l. Utz 

setal ech tza!: «Chi'b'eb'al tetz 
q'u ixoj q'u'l ye!k titz'in nicheea', 
q'u'l ye'k nitxa' nichee k'atza 
utz, ye'n ch'u'l ich'u'.» Chajex. 
30 Utz tu tek u mam tza'l sa'tek- 
etal tu q'u muunte ech tza!: 
«Ku'ojex qi'.» Chajex te. Utz setal 
tu q'u peepu: «Mujtajo'.» Chajex 
te.q 

31 Tan oj ech iveet u jikomla 
vinaj ni'an q'u aanima tzi! va'l 
echa! chaxa tze', a! chixh yit' 
techal iveet q'u qelolla chaj 
aanima saveeti, q'u'l echa! tzaji 
tze'.— Texhtu!. 

32 Antu iq'ol b'en majte 
ka'va'l aa paav. Ela sayatz'pu 
tuch' u Jesuus. 33 Ech aatz 
motx opon tu u lugaar va'l 
Tatib'al B'ajil Vi', taq' je' u 
Jesuus vatz kurus. A' imol q'u 
aa paav. Ma'l tiseb'al utz, va't 
timax. 

34 Tal tek u Jesuus ech tza!: 
—Tateey, kuya tan, ye! tootzaj 
kam nimotxi'ane'.— Texhtu!. 

Ech i'an ma'l saach q'u sol ti' 
u toksa'm aas ab'il lasuertiin 
tala. 35 Aatz q'u tenam nich- 
motxisajine'. Utz antu q'u q'atol 
tzii nicheesan iq'ii, tal ech tza!: 
—iTeesa unjot aanima tu tza'l, 
pek teesa tib' majte qab'i, oj 
nojchit a' u Cristo, viTxaaom u 
Tioxh!— Texhtu'. 

36 Aatz q'u sol, taq' minaagre 
te. Utz nichteesa iq'ii majte. 

37 Motx tal te ech tza': —iOj 
nojchit axh u tijlenal q'u Israeel, 


4 23.30 Choktaj u Oseas 10.8; Q'u Kam Ib'axab'sa Ik'uchax U Tioxh 


(Apocalipsis) 6.16; u Salmos 22.18. 

eesa je! iib! sajunal qab'i!— Texh 
te. 

38 Utz tz'ib'amich je' ma'l u 
yol tib'a ivi' tu yolb'al griego, tu 
yolb'al latiin, tuch' tu yolb'al 
hebreo. “A! U IJLENAL XO'L Q'U 
ISRAEEL TZA!.” Chia.” 

39 Aatz ma!l tu q'u aa paav, 
q'u'l atich je! vatz kurus, nich- 
teesa iq'ii' u Jesuus ech tza!: —¡Oj 
axh viTxaaom u Tioxh, eesa je! 
iib' vatz u kurus tzi' qab'i! Utz 
jeesa'o' majte!— Texhtu!. 

40 Tzaq'b'u va't u aa paav. 
Iyaa b'en vimol. Tal ech tza!: 
—Ye'xh b'oj nikojaxo'va Tioxh 
k'uxh ant axh ato'k'axh tu u 
choob'al paav tza'. 41 Aatz o!, 
nojchit tinujul nikuchooe' kam 
va!l b'anel qaq'o. Pek aatz a! tzi! 
tan, ye!k ma'j paav veti'ana.— 
Texh tu vimol. 

42 Ech anko'xh u aa paav tzi' 
tal tu u Jesuus ech tza!: 
—Jesuus, luulsa'in sak'u'l aas 
lo'ok'axh tu vaQ'esalail.— 
Texhtu'. 

43 Tal u Jesuus te ech tza!: 
—Ni'xhtek'val see, cheel sa!atin- 
axh sunk'atza tu u techalla 
atinb'al.— Texhtu'. 


Vikam u Jesuus vatz kurus 


44 Ech a! chit chaq'aannajich 
q'ii, ok aq'b'al tu kajay u vatz 

amlika tx'ava'. Anal eli aas i'an 
alas 3 ku'q'ii. 45 Ya! vitxijtxun u 
q'ii tzi'. Utz tzilmu tuul u liikin 
b'u'j tinik'a va'l liiumich paal tu 
u totztioxh.š 46 Ech q'eq'un u 
Jesuus, tal ech tza': —iTateey, 
nivaq'ka u vaanxelal taq'ab' 
tza!'! — Texhtu'. Ech ta'xh veet 
tala, kamt £ 

47 Ta'xh tek til u q'esal sol 
aas kam va'l tal u Jesuus aas 
ikame', toksa tek iq'ii Tioxh. Tal 


ech tza!: —¡Nojchit jikomla vinaj 
u vinaj atzi'; ye'k ipaav!— 
Texhtu!. 


48 Ech aatz u mam tenam 
opon ti! isajil u kam uchi tzi', 
motx ilaa taanima tu txumu!m. 
Ech motx q'aavk'asu'l. 49 Pek 
aatz kajay q'u'l tootzajich tib' 
tuch' u Jesuus, nichisaji k'asu'l 
q'u kam tzian q'u'l uchi tzi'. 
Antu q'u ixoj q'u'l a! xe!tik 
ixamb'u ti! tu Galilea. 


Vimujax u Jesuus tu u Xhep 


50 Unchee! atich ma'l u vinaj, 
Xhep ib'ii. Utz aa Arimateaich 
tikuenta Judea. Jikom utz, 
b'a'nla vinaj. Antu atich tijle'm 
xo'l q'u q'esal q'atb'al ru xo'l 
q'u Israeel. 51 Nichich'ia u 
tuleb'al viQ'esalail u Tosch. Utz 
yit' antu koj tal iyol ti! inuk'ax 
vikam u Jesuus. 52 Ech b'en xe! 


r 23.38 Aatz nichi'an u q'atb'al tzii tu Roma aas nichiyatz! ma'j aa paav utz, 
nichitz'ib'al vipaav u aa paav ti! ma'l u aq'en. Ech nichilaauxhil ok ti' u 


kurus tib'a vivi' u aa paav. 


š 23.45 Choktaj u Eexodo 26.31-33; u Croonicas II 3.14; Q'u Hebreo 6.19. 
t 23.46 Choktaj u Salmos 31.5. Aatz q'u aanima laauxhimal ok vatz kurus 
utz, jiq'michil ikame' tan, ye! nikan ijig'ax u kajiq' b'a'nil. 

u Pilato, ex ijaj vichi'l u Jesuus 
te aas simuje'. 53 Ech ex tiq'o 
ku!l vichi'l u Jesuus vatz kurus. 
Ib'acho'k tu ma'l u liikin b'u!j. 
Utz toksa tu ma'l u jul vatz sivan 
b'anichnale. Ye'sajich tok ma'j 
kamnaj tuul. 54 A' chit i'an tu u 
q'ii aas nichi'anke'l tuch q'u 
aanima tan, ech teko'n q'ejal u 
ilanb'al q'ii. 

55 Ech aatz q'u ixoj q'u'l a! 
xe'tik ixamb'u k'asu'l ti' u Jesuus 
tu Galilea, xamb'u b'en ti' u 
Xhep majte. Utz tila kani'ch 
tatinka vichi'l u Jesuus b'anax tu 
u mujb'al. 

56 Ech q'aavk'asu'l q'u ixoj 
tzi'. Motx ex i'an tuch tx'umq'ix- 
sab'al tuch' tz'akab'al. Utz motx 
ilan tu ilanb'al q'ii, kam echa' 
nital u o'tla mantaar.Y 


U q'aavtitz'pu u Jesuus 
1 Pek aatz i'an tu u 

2 4 b'axa q'ii tetz u 
xhemaana, tiira q'ala'm motx 
b'en q'u ixoj tu u mujb'al tetz u 
Jesuus. Iq'omich u tx'umq'ixsa- 
b'al taq'o va'l a' motx b'anon 
tuche'. Utz b'en unjot ixoj ti'. 
2 Utz a' tek motx tila aas ma't 
iyikul u sivan, u jupb'al itzi' u jul 
va'l mujichku u Jesuus. 3 Ech 
motx oko'p tu u mujb'al, pek ye!- 
kanich vichi'l u kuB'aal Jesuus. 


u 23.56 Choktaj u Eexodo 20.10. 

4 Tuul sotznajich ik'u'l tu u kam 
tzi', ye'k talche' chee ka'va'l 
vinaj siatz txakliche. Rib'kin saj 
oksa'm. 5 Ech xo'v q'u ixoj taq'o. 
Motx tek taq' ku' ivatz vatz 
txlava!. 

Alax te ech tza!: —¿Kam toke! 
nechok xo'l kamnaj u Jesuus va'l 
itz'lele? 6 Tan ye'xhka't tza'. 
¡Q'aav itz'pia! Ulsataj sek'u'l va'l 
tal sete aas atich tu Galilea. 

7 Tan tal ech tza!: «Ministeer chit 
sa'aq'ax ku! tiq'ab! q'u aa paav u 
K'aola va'l b'ennaj ko'n aanima. 
Ech sataq' je! vatz kurus. Log! sa- 
q'aavitz'pu titoxva! q'ii.» Chia.— 
Texh q'u vinaj. 8 Ech ul viyol u 
Jesuus sik'u'l q'u ixoj Gi. 

9 Utz motx k'asu!l. Yakich ex 
tal u b'a'nla yol tu junlaal q'u 
chusulib' utz, tuch' tu tere'n q'u 
aanima imol majte. 10 A! q'u 
ixoj tza! q'u'l ex alon q'u yol tu 
q'ul ichaj u Jesuus: u Li! aa 
Magdala, u Xhiv, u Li' vinan u 
Jacobo utz, tuch! tere'n ixoj.” 

11 Pek ye't ko'n nimal viyol q'u 
ixoj. Tan echa! iyol elnaj tu b'ey 
siatz. 

12 [Pek aatz u Lu", jutzin 
ib'en tu va'l mujlik u Jesuus. Utz 
sajin oko'p tuul. A! texh til q'u 
b'u'j atichka. Ech tiira sotz ik'u'l 
tu va'l ma'tich tuche'. O'aavb'en 
otzotz.] 


Y 24.10 Nichtalax “chusulib'” ti' kab'laal q'u vinaj xamich ti! u Jesuus tu 
b'iil u tiempo atich u Jesuus vatz tx!ava' tza!. Aya! u yol “discípulo” tu 
kastiya. Pek aatz tek ma'tich iq'aavb'en u Jesuus tu Amlika, nichtalax 
“apóstol” ti' q'ul ichusulib'; “ichaj” chu u tokeb'al tu u yolb'al griego. Ech 


toke! “ichaj u Jesuus” chu tu kuyolb'al. 

Vichee u Jesuus vatz ka'va'l 
q'ul ichusulib' tu b'ey Emauus 


13 Pek aatz i'an ka'va'l q'u 
niman tetz u Jesuus tu u q'ii tzi', 
aalich ib'en tu u tal tenam 
Emauus, va'l junlaal kiloometro 
ixo'l tuch' u Jerusaleen. 14 Nich- 
motxiyol kajay q'u kam tib'ilaj 
q'u'l ma'tich tuch ti' u Jesuus. 
15 Ech tuul ko'xh nichmotxitxay 
tib' tu yol ti' q'u kam, xaan opon 
u Jesuus k'atza. Utz elaich tek 
ib'en tuch'. 16 Pek ye't til iatz oj 
a' u Jesuus. Mujax iatz tu u 
Tioxh. Ye't aq'ax tzii te 
satootzaji. 

17 Tal u Jesuus te ech tza!: 
—¿Kam q'u'l neyol setib'ilaj, 
tuul nexaane' utz, kantu' ne- 
txumune!?— Texh te. 18 Utz 
aatz ma'l te, aya! va'l Cleofas 
ib'ii, tal tu u Jesuus ech tza!: 

— ¿Kamal axh texh u puera 
aanima tu u Jerusaleen tza! aas 
yootzaj kam va'l uch tu u tenam 
tu q'u q'ii tza'?— Texh te. 

19 Tal tek u Jesuus te ech 
tza!: —¿Kam uchi?— Texhtu!. 

Motx tal ech tza': —U kam 
ti' u Jesuus aa Nazareet. Tan 
ma!l techalla vinaj alol tetz u 
yolb'al Tioxh, aas aq'el ivi! q'u 
kam ni'ane!. Utz aq'el ivi' 
itxumb'al tu u Tioxh tiyolon 
vatz q'u aanima. 20 Pek alax 
ikam tu q'u q'esal oksan yol 
vatz Tioxh, tuch' q'u kuq'atb'al 
tzii. Taq' je! vatz kurus. 

21 Oxva'x q'ii cheel tuch q'u 
kam tza'. Utz k'ujlich kuk'u'l o 
aas a! va'l saleesan q'u Israeel 


U Lucas 24 


tikuenta q'u puera aanima. 

22 Utz aal vetpajisotzsal kuk'u'l 
unjolol q'u ixoj tu kuxo!l. Tan 
motx b'en tu u mujb'al tetz 
ma'it tiira q'ala'm. 23 Pek tila 
ye'kanich vichi'l, motx q'aavi. 
Utz tala aas motx til unjolol 
aanjel majte. Utz alax te tu q'u 
aanjel aas itz'lel u Jesuus. 

24 Ech b'en tek unjolol q'u 
kumol tu u mujb'al tetz majte. 
Utz echat ko'xh motx tila kam 
va'l tal q'u ixoj tzi'. Loq' ye't 
motx til u Jesuus.— Texh te. 

25 Unchee' tal tek u Jesuus 
te ech tza!': —¡Txoxkin! ¿Tiira 
ye!'xh nenima tzik jank'al q'u 
kam alel tu q'u alol tetz u 
yolb'al Tioxh? 26 Tan ministeer 
chit sapaal viTxaaom u Tioxh tu 
q'u kam b'axa tzi'. Ech nal 
so'ok tu u techalla tijle'm.— 
Texhtu!. 

27 Ech xe't tal inujul te kam 
va'l nichtal u Yolb'al Tioxh ti'. A! 
xe'tik k'asu'l tu va'l alich tu u 
Moisees. Utz tal kajay q'u'l alich 
tu q'u alol tetz u yolb'al Tioxh 
majte. 

28 Ech motx tek opon tu u tal 
tenam. Utz i'an u Jesuus aas 
si'chko'npaal yakloj tilone*. 

29 Pek motx i'an ya!l aas 
sakaa tzixe'. Tal te ech tza!: 
—Kaaen quxe'. Tan ku'y q'ii, 
sotzyu texh saj.— Texh te. Ech 
atinka tzixe'. 

30 Utz aatz atich tek vatz 
meexha tuch', itxay u kaxhlaan 
tx'ix u Jesuus tiq'ab'. Ijaj b'a'nil 
tu u Tioxh ti'. Ijatxa utz, motx 
taq' tetz. 31 Ech nal tek til iatz 

aas a! u Jesuus. Pek isotzsa ko'n 
tib' u Jesuus siatz. 

32 Nichtekmotxtal tib'ilaj ech 
tza!: —¡Nojchit a! i atzi"! 
iNimna'l tan, tiira itxay qaanima 
q'ul iyol nichtal qe tu b'ey aas 
nichtal u Yolb'al Tioxh va'l 
tz'ib'amalka!— Texhtu'. 

33 Ech anko'xh tu u oora tzi', 
motx q!'aavb'en tu Jerusaleen. 
Utz til junlaal q'u chusulib' 
molich tib' tzi' tuch' tere'n 
aanima. 

34 Nichmotxtal ech tza!: 
—i¡Nojchit q'aav itz'pi u kuB'aal 
atzi'! Tan ¡ilaxyu tu u Xhim 
tzi'!— Texhtu!. 

35 Ech aatz ka'va'l q'u vinaj, 
q'u'l ilon u Jesuus tu b'ey, motx 
tala kani'ch motx tilta! aas a! i, 
a! chitu' a! ijatx u kaxhlaan 
tx'ix. 


Vichee u Jesuus 
xo'l q'ul ichusulib' 


36 Tuul ko'xh nichmotxiyolon 
ti' q'u kam tza!, ye!k talche' 
txake' u Jesuus tixo'l. [Utz tal 
ichajlichil ech tza!: —At koj u 
paas tetaanima.— Texhtu'!.] 

37 Ech motx kaa taanima utz, 
xo'vi. Tan kamal tioxhil kam 
nichtile' tala. 38 Pek tal u Jesuus 
te ech tza!: —¿Kam toke! aas 
nexo!ve!? Utz ¿kantu' neka!tziiun 
tetaanima? 39 Pek sajitaj q'ul 
unq'ab! tza' etile', tuch' q'u vajan 
tzi'. Tan in atko'xhtu'. Kantaj- 
ok'in utz, sajitajin. Tan aatz ma'l 
tioxhil kam, ye'k ichi'l utz, ye'k 
ib'ajil, echa' q'u vetz atile tza!.— 
Texhtu'. 

40 [Ech tuul nichtal q'u kam 
tza', ik'uch q'u tak'onb'e'm te 
q'ul tiq'ab' tuch' tu tajan.] 

41 Pek ye' nichmotxinima tu 
txuq'txunchil; tz'ejxinajich 
ik'u'l. 

Ech tal tek u Jesuus ech tza!: 
—¿Atil tzik b'oj echb'ub'al tzexe' 
tza!?— Texhtu'. 42 Ech aq'ax 
b'iil b'olich txay te tuch' unpe'lel 
ta'l kab' tu ti'. 43 Ik'ula utz, 
techb'u siatz. 

44 Tal paj chit u Jesuus te 
ech tza': —A! q'u yol q'u'l val 
sete atzi' aas ye'sajich unkame!. 
Tan ministeer chit satzojpu q'u 
kam tz'ib'amal vi' tu vimantaar 
u Moisees, tuch' q'u kam 
tz'ib'amalka tu q'u alol tetz u 
yolb'al Tioxh utz, tuch' q'u'l 
tz'ib'amal tu u Salmos Tioxh.— 
Texhtu'. 

45 Ech paxsal tek itxumb'al 
tu u Jesuus. Ech tootzaji vatzsaj 
kam u tokeb'al u Yolb'al Tioxh 
tz'ib'amalka. 46 Tal te ech tza!: 
—Ech chit va'l tz'ib'amalka ti' 
viTxaaom u Tioxh aas sa'chit- 
kami. Loq' saq'aavitz'pu xo'l q'u 
kamnaj titoxva' q'ii alel. 47 Utz 
tu vib'ii sapaxk itziiul aas sa- 
motxik'axa q'ul ipaav kajay 
tenam. Kajay aanima samotxa- 
b'in u kuyb'al paav. A' saxe'tik 
b'en tu Jerusaleen. 48 Ech se- 
txakb'a' etib' ti' talax q'u kam 
tzi' tan, etila etab'i. 49 Utz 
sunchaj k'asu'l u Tioxhla 
Espiiritu seti' va'l alel sete tu 
vunTat. Pek atojex tu 
Jerusaleen tza'. Analen lab'enex 
aas ma't ek'ultu veyak'il 

vetijle'm va'l sak'asu'l tu 
Amlika.— Texhtu'. 


Vib'enje' u Jesuus tu Amlika 


50 Ech tiq'ot k'asu'l q'u 


chusulib' u Jesuus tu Jerusaleen. 


Tiq'o b'en tu Betaania. Utz taq' 


je' q'ul iq'ab' tib'a, ijaj b'a'nil ti'. 


51 Pek tuul ko'xh nichtaq' ku' u 


U Lucas 24 


b'a'nil ti', elb'en k'atza; iq'ol je' 
tu Amlika. 

52 Unchee' motx toksa iq'ii u 
Jesuus. Ech motx tek q'aavu'l tu 
Jerusaleen. Techalich motx 
itxuq'txune!. 53 Ech tzuk'el 
nichimol tib' tu viq'analil u totz- 
tioxh. Va'lich toksat iq'ii Tioxh. 
Ati. 

Q'U B'A'NLA CHAJ CHUSB'AL 
TETZ U JESUUS ITZ'IB'A U XHAN 


Yol ti' u u' tza' 


Aatz u u' tza', a' tz'ib'an u Xhan, vik'aol u Zebedeo. Aya' ma'l u vinaj 
Israeel. Arameo viyolb'al utz, nitalche' aas oksan yolich vatz Tioxh u Xhan 
tzi'. Utz a'ich mail tu q'u chusulib' xamb'u ti! u Jesuus. Choktaj U Tio 10.2; 
U Kuxh 10.25. Antich imol u tatzik, va'l Jacobo utz, Santiago ib'ii majte. 
Oknajich u Zebedeo tuch' u tixoj Salome ti' inimal u Jesuus majte tzi'. 
Choktaj U Tio 27.56. Aatz u Xhan tzi', ye' nital je' tib' oj a' tz'ib'an u u' 
tza!, pek tiira nimna!l aas a! tz'ib'an. Nitalche' aas a'ich vichusulib' u Jesuus 
va'l tiira maas xiak. Utz a'ich u chusulib' majte va'l tiira tii u Jesuus ti'. Ye' 
ootzajib'e kam chit tuul itz'ib'a utz, til itz'ib'ava. Loq' nitalche' aas tixo'l 
q'u ya'b' 90 — 95 m.t.J. Nitalche' txaypinajich u Xhan tu u Isla Patmos aas 
itz'ib'at u u! tza!. 

Aatz u u! tza!, kalab' jalb'al tib' tuch' tere'n q'u u! itz'ib'a unjot q'u 
chusulib', echa' U Tio, U Kuxh tuch' U Lucas. 

A' ib'o'q'ol nital u Xhan aas iTxaaom Tioxh u Jesuus, iK'aol Tioxh, ta'xh 
u Chitol tetz q'u aanima tu paav utz, Aq'ol Tiichajil tu b'enq'ii b'ensaj. 
Choktaj U Xhan 20.30-31. 

A' u jatxb'al tib' q'u yol tu u u! tza'. 

1) 1.1-18 Unjolol yol ti' u Jesuus. 

2) 1.19—12.50 Niyolon ti! vichusun u Jesuus tuch' ti! u tijle'm aq'ax 
tu u Tioxh. 

3) 13.1—21.23 Niyolon ti' vipaal u Jesuus tu tza'l, vikame' utz, u 
q'aavtitz!pe!. 

UXhan 1 


Q'U B'A'NLA CHAJ CHUSB'AL 
TETZ U JESUUS ITZ'IB'A U XHAN 


U tatin u Jesuus 
tuch' u Tioxh tib'ilaj 
1-2 Atich nal u Aq'ol Tiichajil 
k'atz u Tioxh xe! q'ii xe! saj. 
Tioxh tatine'.* 
3 Ti! k'uxh chee q'u kam kajayil 
q'u'l atile. Utz ye't chee q'u kam 
koj tzi' aas yit' koj ti'. 
4 Aye'n u tiichajil tzixe'. 
Utz aatz u tiichajil tzi', echa! 
txijtxub'al. 
A' nik'uchun u b'ey tu q'u 
aanima.? 
5 Udtxijtxub'al nitxijtxun xo'l 
q'u aanima 
q'u'l atil tu uken vatz Tioxh 
tu u vatz amlika tx'ava' tza'. 
Utz ye'xhkam nitx'olax imajax 
itxijtxun tu u uken. 


6 Unchee' atich ma'l u vinaj 
Xhan ib'ii. Chajax tu u Tioxh. 


7 Utz a' ul tale' aas a' u txij- 
txub'al u Jesuus k'asu'l xe' 
Tioxh. Ech kajay saniman u 
Jesuus ti' q'ul iyol. 8 Utz a' koj u 
txijtxub'al u Xhan; pek alol ko'n 
tetz itziiul u txijtxub'al. 


9 Tan ulu Jesuus tu u vatz 
amlika tx'ava! tza'. 

Aya! u nojla txijtxub'al tetz 
kajay q'u aanima. 

10 Utz atin tu u vatz amlika 
txlava! tza!. 

Utz ti' ku'en k'uxh veet u vatz 
amlika tx!ava!. 

Pek aatz q'u aanima tu u vatz 
amlika tx'ava', 

ye't tootzaji aas a! va'l uli. 

11 Ti! q'u tetz ulka. 

Pek ye't ko'n k'ulax tu vitenam. 

12 Pek taq' tijle'm kajay 

q'u'l k'ulun, 

q'u'l motx niman vib'ii. 


4 1.1 Nitalax “Aq'ol Tiichajil” ti' u Jesuus tza' tan, a! va'l cheesan q'u kam 


kajayil. “Verbo” chu te'l tu kastiya tan, ti' viyol u Jesuus chee q'u kam. Aatz 
u tokeb'al tu u yolb'al hebreo utz, “yol” chu u tokeb'al. Choktaj u Geenesis 
1.1-26. Nipajik'am ti! viyol u Tioxh, k'uchb'al tetz vitxumb'al u Tioxh. 
Choktaj u Salmos 33.4; 119.89. “Aq'ol tiichajil” chu ti' u Jesuus majte tan, 
eesanal tu paav; aq'ol tiichajil vatz Tioxh. A! aa yol ab'il sak'ulax oko'p tu 
Amlika. Choktaj u Geenesis 1.1-3; u Salmos 33.6; 107.20; u Proveerbios 
8.22-31. 

b 1.4 Aatz q'u yol “txijtxub'al” tuch' “tiichajil” nital u Xhan tu u u! tza!, a! 
nital u tatin u aanima aas itz'lel k'atz u Tioxh. Aatz q'u yol “uken” tuch' 
“kamchil”, a' nitale' aas ye'k u aanima k'atz u Tioxh; tz'ejxinaj siatz 
niyolonka. 

B'ens k'aol ime'al Tioxh taq'o. 

13 Utz yit' tiq'aq'al koj kajal 
aanima 

vib'en q'u aanima k'aol ime'al 
Tioxh tzi'. 

Yit' titxumb'al koj chi'l k'uxh 
itz'pi utz, 

yit' titxumb'al koj aanima. 

Pek itxumb'al Tioxh. 

17 Tan aatz u Moisees, 

a! taq! u o'tla mantaar qe. 

Pek ech koj u b'a'nil tuch' vinujul, 

a! vetiq'on ul quxe' u Jesucristo. 

18 Paat ye'xhab'il ilonnaj tetz u 
Tioxh. 

Pek u K'aola nialon 

inujul kam b'anel tu u Tioxh. 

Tan ta'xh u Jesuus 


va'l meero atil k'atza. 
Utz a! ootzajin tetz viTat. 


14 B'en ko'n aanima u aq'ol 
tiichajil. 

Atin tu kuxo!l. 

Utz qil u mam itechalil, 

echa! tijle'm ma'l k'aola aas 
ta'xh ma'l Katz itat. 

Techal q'u mam b'a'nil tzixe' 
tuch' vinujul. 


U taltu u Xhan 
aas paalchu u Jesuus sii' 


19 Unchee' aatz i'an q'u q'esal 
uq'ayb'al xo'l q'u Israeel, ichaj 
unjolol oksan yol vatz Tioxh 
tuch' unjolol q'u levita. Motx 

15 Unchee' yolon u Xhan ou  k'asu'l tu Jerusaleen ti! en 
Jesuus ech tza!: —A! va'l val sete ich'otil tu u Xhan ech tza!: 
atzi' aas val ech tza!: «Aatz va'l —¿Ab'il axh?— Texh ter 
tul vi', b'laxaich sunvatz. Atich- 20 Utz tzaq'b'el tu u Xhan, jik 
nale aas chee'in.» Texhin.— chit tala. Ye't txub'a'li. Tal ech 
Texh u Xhan. tza!: —Yit! in koj viTxaaom u 
Tioxh.— Texhtu'.4 

21 Utz ab'il paj te ech tza!: 
—¿Ab'il axh unchee'? ¿Axh tzik 
u Elias?— Tesch te'le'. 


16 Utz kajay o! niqetzan k'atza 
ti' u mam b'a'nil 
va'l ech ko'xh ib'ena!. 


€ 1.19 Aatz q'u q'esal uq'ayb'al xo'l q'u Israeel, tiira atich sik'u!l utz, 
tootzajle aas sa'chittul ma'l viTxaaom u Tosch. Aya! u “Cristo” utz, 
“Mesías”. Tan ech va'l alich tu q'u alol tetz u yolb'al Tioxh. Ech 
nichmotxich!ia vilxaaom u Tioxh tzi'. Utz aatz tab'i q'u kam nichi'an u 
Xhan, oora motx tal ich'otile! aas matz yit' a! viTxaaom u Tioxh si'an 
ijlenalil tal u Tioxh. Nichtale': —¿Ab'il axh? ¿Kam iijle'm? ¿Yit' tzik axh 
viTxaaom u Tioxh?— Chu te niyolonka. 

d 1.20 Aatz u yol “Cristo”, tu u yolb'al griego. A! nital u tijle'm ma'l va'l 
sichaj u Tioxh ti! ijikomtixsal q'u aanima vatz Tioxh. Yit' b'ii koj u yol 
“Cristo” titiempo u Jesuus tzi'. Echat ko'xh u tokeb'al u yol “Mesías” tu u 
yolb'al hebreo. A! nital u tijle'm ma'l va'l sitxaa el u Tioxh utz, sichaj tu u 
vatz amlika tx'ava!. Loq' aanima ko'n aas nichtal q'u aa uq'ayb'al vatz q'u 
Israeel; yit' nojla Tioxh koj tatine' nitale'. 

Tzaq'b'u u Xhan utz, tala: 
—Yit' in koj.— Texhtu'. 

Utz alax paj te: —¿Axh tzik u 
alol tetz u yolb'al Tioxh va'l sa'- 
chit'uli?— Texh te!le'. 

—Yit' i'.— Texhtu'.? 

22 Utz alax paj te ech tza!: 
—¿Ab'il axh unchee'? Ech 
se'ngal tu q'u'l vetchajono!. 
¿Ab'il axh saale'?— Texh te. 

23 Utz tal u Xhan ech tza!: 
—In va'l tal u Isaias, u alol tetz u 
yolb'al Tioxh, aas tal ech tza!: 


«Saje! ivi' ti' talax u yolb'al 
Tioxh tu u tz'inlich tzaji tx'ava!. 
Utz satale': Jikomtixsataj 
etxumb'al vatz u kuB'aal Tioxh, 
echa' ijikomtixsal b'ey siatz 
seb'ane'. Chaj.» Texhtu!.— 
Tech u Xhan. f 


24 Aatz q'u chaj oponi tzi', 
ichaj q'u'l fariseo u tuq'ayb'al. 

25 Utz ich'oti paj tu u Xhan 
ech tza': —Untz'oj yit' axh koj 
viTxaaom u Tioxh, ¿kam toke' 
na'an vautisaar aanima tu a' 


U Xhan 1 


unchee!? Tan niko'xh axh koj u 
Elias utz; niko'xh axh koj u alol 
tetz u yolb'al Tioxh va'l sauli.— 
Texh te. 

26 Tzaq'b'el tu u Xhan ech 
tza': —Tu ko'n a' nunb'anvu 
vautisaar aanima. Pek atil ma'l 
texo'l aas ye' etootzaj. 27 Aya' 
va'l tul vi'. Loq' b'axal sunvatz 
tan, atilnale. Utz sib' tijle'm 
sunvatz. Aal ye! nik'ulo'k vi! aas 
in chitol el ixaab' tu tajan.— 
Texhtu'. 

28 Aatz q'u kam tzi' a' uchku 
tu Betaabara, sala b'en u nima' 
Jordaan tu va'l nichi'anvu vauti- 
saar aanima u Xhan. 


U taltu u Xhan 
aas paav ul teesa u Jesuus 


29 Unchee' tu tek va't q'ii tuul, 
ilax u Jesuus tu u Xhan. Aalich tul 
k'atza. Utz tal ti! ech tza!: —¡Atil 
viTxaaom u Tioxh tzuta! va'l a' 
nik'am ti! ma'l chelem karne'l 
tan, sakam ti' teesal vipaav q'u 
aanima tu u vatz amlika tx'ava'. 
30 A' va'l val sete atzi' aas val ech 


€ 1.21 Aatz q'u q'esal uq'ayb'al xo'l q'u Israeel, nichnaltil tu u 
Deuteronoomio 18.15, 18 tuch' tu u Malaquias 4.5-6 aas si'chb'axab' ma'l u 
alol tetz u yolb'al Tioxh vatz u tuleb'al u Cristo. Utz u Elias va'l 
si'chq'aavitz'pu tika'paj nichtale'. Oj yit' i' utz, kamal ma'j q'u alol tetz u 
yolb'al Tioxh va'l mam ijle'm iq'omal taq'o tu u Tioxh nichmotxtale'. 

Pek xamtel tal u Jesuus aas yit' meero u Elias koj va'l sab'axab' ul siatz, pek 
aya' u Xhan, u b'anol vaustiismo. A' tul u Xhan tu u b'axa tuleb'al u Jesuus. 
Choktaj U Tio 17.10-12. Pek nipajtal u Yolb'al Tioxh aas saul ka'va't alol 
tetz u yolb'al Tioxh sab'axab' ul vatz u ka'b' tuleb'al u Jesuus. Aatz q'u 
mamaj kam samotxi'ane', ela tuch' va'l i'an u Moisees tuch' u Elias 
ko'xtene. Choktaj Q'u Kam Ib'axab'sa Ik'uchax U Tioxh (Apocalipsis) 


11.3-13. 
f1.23 Choktaj u Isaias 40.3. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


UXhan 1 


tza!: «Tul va't u vinaj vi! va'l atil 
nal sunvatz. Tan atichnale aas 
chee'in.» Texhin. 31 Utz ye'ich 
vootzaj iatz. Pek vet'ulin ti! 
ib'anax vautisaar aanima tu a! ti!. 
Ech satootzaji q'u Israeel.— 
Texhtu'. 

32 Utz tal paj u Xhan ti! ech 
tza!: —Vil iku'l u Tioxhla 
Espiiritu tu Amlika. Echa! 
paroomaxh tilone'. Utz atin tib'a 
u Jesuus. 33 Utz ye'ich vootzaj. 
Pek aatz va'l chajonk'asu'lin ti' 
ib'anax vautisaar aanima, tal ve: 
«Ab'il i! liilv (kul vunTioxhla 
Espiiritu utz, la'atin tib'a, a! va'l 
saoksan u Tioxhla Espiiritu k'atz 
q'u aanima.» Texhtu'. 34 Ech 
vila. Utz ech tok nivale' aas a! 
viK!aol u Tioxh.— Texhtu!. 


Vixe't q'u chusulib' k'atz u Jesuus 


35 Unchee! tu tek va't q'ii 
tuul, atich paj u Xhan tzi'. A'ich 
imol ka'va!l q'ul ichusulib'. 

36 Utz isaji b'en u Jesuus nich- 
ipaale'. Utz tal ech tza': —¡Atil 
viTxaaom u Tioxh tzuta, va!l a! 
nik'am ti! ma'l chelem karne'1! — 
Texhtu!. 37 Ech ta'xh tab'i viyol 
u Xhan ka'va'l q'u chusulib', 
xamb'u tek ti! u Jesuus. 

38 Ech sajinka u Jesuus ti! 
iqul utz, tila aas xamich ti'. Tal 
tek te ech tza': —¿Kam 
nechoke'?— Tesch te. 

Motx tal ech tza!: —Rabii ¿til 
atilk'axh?— Texh te. Aatz u yol 

“Rabii” tu u yolb'al hebreo, 
“chusul” chu u tokeb'al. 

39 Utz tal u Jesuus ech tza!: 
—nNi'extaj, uloj etile'.— Texh te. 
Ech ib'en ti' utz, tila til atichka. 
Utz motx atinka tzixe! tu u q'ii 
tzi'. Tan ma'tich tek iku' q'ii; 
alas 4 ich teku'en. 

40 Aatz ma'l tu q'u'l ab'in 
iyolon u Xhan, xamb'u ti' u 
Jesuus; a'ich a' u Lixh. Aya' 
vitza'q' u Xhim va'l Lu' ib'ii 
majte. 41 Ech aatz u Lixh, a' 
b'axal ex til u Xhim, u tatzik. Utz 
tal te ech tza!: —iAtil tek 
viTxaaom u Tioxh va'l ala'tzi'i- 
mal k'asu'l! ¡Vetgilla!'! Aya! u 
Cristo.— Texh te. 

42 Ech tiq'ot ul u Xhim vatz u 
Jesuus. Sajil tu u Jesuus utz, tal 
te ech tza!: —Aatz axh, axh 
Xhim, ik'aol Jonaas. Cefas tek 
ab'ii si'ane'. Anko'xhtu! u b'ii Lu! 
majte.— Texhtu!. £ 

43 Unchee' aatz tu va't u q'ii, 
titz'a b'enchil u Jesuus tu 
Galilea. Utz b'eni. Til u Felipe. 
Utz tal te ech tza!: —Xamb'en 
vi',— Texh te. 

44 Aatz u Felipe tzi', aa 
Betsaidaich, vitenam u Lixh tuch' 
u Lu'. 45 Ech aatz u Felipe, ex til 
u Natanaeel utz, tal te ech tza!: 
—¡Ulyu va'l yolon u Moisees ti! tu 
u o'tla mantaar, va'l yolon q'u 
alol tetz u yolb'al Tioxh ti' majte! 
iVetqilla!! Aya! u Jesuus vik'aol u 
Xhep tu Nazareet.— Texh te. 


£ 1.42 Aatz q'u b'ii “Xhim” tuch' “Lu!” b'ii tu u yolb'al griego. Pek aatz u b'ii 
“Cefas”, tu u yolb'al arameo. “Sivan” chu u tokeb'al. Aya' u yolb'al va'l 


maas nichi'anb'e q'u Israeel tib'ilaj. 

46 Utz tal u Natanaeel tu u 
Felipe ech tza!: —Oj tzik salakpu 
ma'!j mam vinaj tu Nazareet.— 
Texh te. 

Tzaq'b'u u Felipe utz, tal ech 
tza!: —¡Ni'axh tul ila iile'!— 
Texhtu'. 

47 Unchee' aatz ilax topon u 
Natanaeel tu u Jesuus, tal ti' ech 
tza!: —Aatz cheel, tul ma'l u 
Israeel tzuta aas nojchit ye'k 
sub'u'm k'atza.— Texhtu!. 

48 Utz tal u Natanaeel te ech 
tza!: — ¿Kam anachb'e'in; til 
ootzajivin?— Texh te. 

Utz tzaq'b'el tu u Jesuus ech 
tza!: —Vilaxh aas ye'sajich 
isik'lettaxh u Felipe. Atich'axh 
jaq' u viikuxh.— Texh te. 

49 Ech sotz ik'u'l u Natanaeel 
taq'o utz, tal ech tza!: —Chusul, 
¡noj pe'xh axh viK'aol u Tioxh! 
Axh u tijlenal q'u Israeel va'l sa!- 
chit'uli.— Texh te.? 

50 Tzaq'b'el paj tu u Jesuus 
ech tza!: —Nanima tan, vetval 
see aas: «Vetvilaxh jaq' u 
viikuxh.» Chi'in. Utz mamaj kam 
tere'n ko'xh siil vatz va'l tza'.— 
Texh te. 51 Utz tal paje: 
—Ni'xhtek'val sete, sa'naletil 
ijaje' u amlika taab'a'b'en Ga. 
Utz setil q'ul iaanjel u Tioxh 


U Xhan 1, 2 


saku'l sab'enje' k'atz u K!aola 
va'l b'ennaj ko'n aanima.— 
Texhtu!.! 


U b'axa txaichil i'an u Jesuus 
1 Unchee! tu tek itoxva! q'ii 

2 tuul, b'anax ma'l tzumb'a'a 
tu u tenam Canaa tikuenta 
Galilea. Utz antu atich opon tzi' 
vinan u Jesuus. 2 Utz antu 
savsal u Jesuus tuch' q'ul 
ichusulib' majte. 3 Utz ye't tak'a 
u ta'l uuva va'l nichtaq'axe'. 
Ech aatz vinan u Jesuus, tal te 
ech tza!: —Motxyu u ta'l 
uuva.— Texh te. 

4 Tal u Jesuus te ech tza': 
—Ixoj, ¿kam toke' aas naal ve? 
Tan ye'saj topon u oora.— 
Texhtu'. j 

5 Pek aatz vinan, tal tu q'u 
xekol ech tza!: —Lenima ti! kajay 
va'l satal sete.— Texhtu'. 6 Utz 
atich vaajil mamaj sivan txe'n 
tzi'. Ka'va'l oj oxva'l txe'n a! 
nichaav tuul. Tan a! va!l ni- 
txakunsa q'u Israeel ti' u 
kostuumbre tetz tx'aatx'ochil. 

7 Anchitu'. Tal u Jesuus tu q'u 
xekol ech tza!': —Noosataj q'u 
txe'n tu a! tzi'.— Texh te. Utz 
b'oono inoosal motx i'ana. 8 Tal 
tepaj te ech tza!': —Aatz cheel, 


h 1.49 Choktaj u Deuteronoomio 18.15; u Samueel II 7.12. 


11.51 Choktaj u Geenesis 28.12. 


Aatz u yol “u K'aola va'l b'ennaj ko'n aanima”, aya! u yol “Hijo del 


hombre” tu kastiya. 


$ 2,4 Aatz u yol tal u Jesuus tza!: —Ye'saj topon u oora.— Chia. A! toke! aas 
ye!saj topon u tiempo aas saxe'ttaq'onin u Jesuus tinujul ti' q'u kam tetz u 
Tioxh. Ye'saj saxe't viministeerio echa! ma'j alol tetz u yolb'al Tioxh 


niyolonka. 

lektaj je'ul b'ioj utz, iq'otaj b'en 
xe' u q'esal ilol tetz u nimla 
q'ii.— Texhtu'. 

Ech tiq'ot b'en. 9 Utz inach u 
a' u q'esal ilol tetz u nimla q'ii. 
Ta'l uuvaich teku'en. Loo! ye! 
tootzaj til cheek u tal uuva tzi'. 
Ta'xh ootzajinich tetz q'u xekol 
til cheeka. 

Ech aatz u q'esal ilol tetz u 
nimla q'ii, isik'le tek u xiak va'l 
tzume'i. 10 Tal te ech tza!: 
—Kajay aanima nib'anon aas a! 
b'axal nitaq' u b'a'nla ta'l uuva. 
Utz anal nituk'al va'l b'iit nitale! 
aas ma't tuk'al sib'al u b'a'n. Pek 
aatz axh, vetatxaake'l u b'a'nla 
ta'l uuva; anal naaq' cheel.— 
Texh te. 

11 Unchee! a! u b'axa txaichil 
i'an u Jesuus tu Canaa tzi', 
tikuenta Galilea. Utz ik'uch u 

mam itechalil u Tioxh k'atza. 
Ech nimal tu q'ul ichusulib'. 

12 Ech aatz ma'tich ipaal u 
kam tza', motx b'en tu u tenam 
Capernauum. Bien u Jesuus tuch! 
vinan, q'ul itza'q' utz, tuch' q'ul 
ichusulib'. Utz i'an ka'xva'l q'ii 
tzi'.k 


U tojchal elu'l q'u aa k'a'y 
tu viq'analil u totztioxh 


13 Unchee' nichtekinajab' 
vinimla q'ii q'u Israeel, ti' u 
Elchil Vatz Kamchil Tu Egipto. 
Utz b'enje' u Jesuus tu 
Jerusaleen. 14 Utz aatz opon tu 
viq'analil u totztioxh, til q'u aa 
k'a'y vaakaxh, q'u aa k'a'y 
karne'l, tuch' q'u aa k'a'y 
paroomaxh. Antu q'u ch'exun 
puaj. Jolol k'ujlich tzi'.! 15 Ech 
i'an ma'l itz'u'm u Jesuus. Utz 


k 2.12 Ex atinoj u Jesuus tu u tenam Capernauum tikuenta Galilea. A'ich u 
tx'ava' aq'ax tu q'u Zabuloon tuch' tu q'u Neftalii tikuenta u Josuee. 
Choktaj u Josuee 19.10-16, 32-39. Tu u tatin u Jesuus tzi', nitzojpu u yol 
ib'axab'sa talax u Isaias. Choktaj u Isaias 9.1-2. 

12.14 Aatz tu u tiempo tzi', kajay q'u aanima q'u'l nicheninach Tioxh tu 
viq'analil u totztioxh, nichtoksa tx'olo'm. Avan nichik'ache': vaakaxh, 


karne'l, tuch' tentzun; seguun vitx'olo'm nitoksa. Ech aatz q'u puera q'u'l 
tzian nik'asku'l, nichiloq' ma'j tavan tu viq'analil u totztioxh tan, nichik'ay 
tzi'. Utz nichichool u okeb'alob' tu viq'analil u totztioxh unpajul jun ya'b' 
majte. Loq' kam ko'nkoxh puaj nichib'anb'ele' tan, txaa' oj echi. Pek ta'xh 
nichib'anb'el ti' u choo okeb'alob' tu viq'analil u totztioxh ma'l u puaj 
“tiro” ib'ii. Ech aatz kajay q'u aanima q'u'l nichentaq' ikutxu tu viq'analil u 
totztioxh tzi', ministeer nichich'exu q'ul ipuaj tuch' u puaj tiro tzi'. Ech 
toke! nital tza! aas ach aa k'a'y avan tuch' ch'exun puaj chia. Utz jik 
ko'nkoxh k'a'y utz, chlexu puaj nimotxi'ane!. Pek nojla tiira mam sub'u'm 
ni'an ti' u ch'exu puaj. Utz aal a! nimotxi'anvu oko'p tu vig'analil u 
totztioxh majte. Ta'xh koj pek ya'vla chaj avan nik'ayi majte aas tiira txaa' 
tu u o'tla mantaar. Loq' a' imol q'u q'esala tu viq'analil u totztioxh ti' 
isub'ax q'u aanima. 

ipaasa elu'l kajay q'u aa k'a'y 
atich tu viq'analil u totztioxh. 
Mail telu'l tuch' q'u karne!l, 
tuch' q'u vaakaxh. Imak'e'l 
vipuaj q'u ch'exun puaj utz, 
ixhut'pika q'ul imeexha. 16 Utz 
tal tu q'u aa k'a'y paroomaxh 
ech tza': —¡Eesataj q'u kam 
tzi'! Ye! ko'xh etaq' b'ens k'ayi- 
b'al u totzotz vunTat tza!.— 
Texh te. 

17 Ech ul sik'u!l q'u chusulib' 
u yol va'l tz'ib'amichka ech tza!: 


—Ye!' nunq|i' ti! val ootzotz 
aas kam ko'xh nib'anax tuul.— 
Chia.” 


18 Aatz tek q'u q'esal uq'ay- 
b'al tetz q'u Israeel, tal te ech 
tza!: —¿Kam xheenya sak'uch qe 
aas atil iijle'm ti' q'u kam na'ane' 
tzi'?— Texh te.” 

19 Utz tzaq'b'el tu u Jesuus 
ech tza': —Aq'taj ku' u totztioxh 
tza' utz, tu ko'n oxva!l q'ii sa- 
q'aavunlakvu je!.— Texh te. 

20 Tal tek q'u q'esala te ech 
tza!: —Ma!l 46 ya'b' veetik vi- 
kuentail u totztioxh tza'. Utz aatz 
axh, ¿tu ko'n oxva!l q'ii saq'aav- 
alakvu je'?— Texhtu'. 

21 Loq' aatz u Jesuus tan, a! 
koj chit nichtal vikuentail u totz- 
tioxh te. Pek a! nichtal vichi!l. 

22 Ech ul u yol sik'u'1 q'u chusul- 
ib! tal u Jesuus GU aas q'aav 
itz'pu u Jesuus xo'l q'u kamnaj. 


m 2.17 Choktaj u Salmos 69.9. 


U Xhan 2, 3 


Ech inima u yol va'l tz'ib'amich- 
ka tuch' q'u yol tal u Jesuus 
majte. 


Vik'uchtu u Jesuus aas tootzaj 
u taanima junun aanima 


23 Unchee' atich u Jesuus tu 
Jerusaleen tu u nimla q'ii ti' u 
Elchil Vatz Kamchil Tu Egipto, 
sib'al aanima niman tan, 
nichtil q'u txaichil nichi'ane'. 
24 Pek aatz u Jesuus tan, nich- 
kojik'uje' ik'u'l ti' q'u aanima. 
Tan tootzajich kam b'anel 
taq'o sikajayil. 25 Utz ye'k 
ministeer aas ab'il sayolon ok 
q'u aanima te. Tan tootzajich 
kam atil tu taanima q'u 
aanima. 


U itz'pichil vatz Tioxh nital 
u Jesuus tu u Nicodemo 


1 Unchee' atich ma'l u 
3 vinaj, Nicodemo ib'ii. Imol 
q'u fariseo. Utz atich tijle'm xo'l 
q'u Israeel. 2 Ech opon xe! u 
Jesuus tu ma'l u aq'b'al. Utz tal 
te ech tza!: —Chusul, qootzajle 
a! vetk'asku'laxh xe! Tioxh tu 
vachusune'. Tan ab'il koj 
sab'anon q'u txaichil na'ane' 
tzi', oj ye'k Tioxh k'atza.— 
Texhtu'. 

3 Utz tal u Jesuus te ech tza!: 
—Ni'xhtek'val see aas ab'il va'l 
yit! sa'kojitz'pu tika'paj, sa'koj- 
til viQ'esalail u Tioxh.— Texh 
te. 


n 2.18 Aatz u yol “q'u q'esal uq'ayb'al tetz q'u Israeel” chi'o', aya! u yol “los 


judios” tu kastiya. 

4 Utz tal u Nicodemo te ech 
tza!: —¿Kani'ch titz'pu ma'l 
vinaj aas dest teku'en? ¿Satz 
veeti saq'aavoko'p tu tuul inan 
tzik utz, si'itz'pi?— Texhtu'. 

5 Tzaq'b'u u Jesuus ech tza!: 
—Ni'xhtek'val see aas ab'il va'l 
ye'k si'itz'pu tu a' utz, tu u 
Tioxhla Espiiritu, sa'kojok tu vi- 
Q'esalail u Tioxh. 6 Tan aatz va'l 
nititz'pu tu u chi'l, chi'l ku'en. 
Pek aatz va'l nititz'pu tu u 
Tioxhla Espiiritu, tetz u Tioxh 
atzi'. 7 Utz ye' ko'xh sotz ak'u'l 
ti' va'l nivale' aas: «Ant ex, 
ministeer si'itz'p'ex k'atz Tioxh 
majte.» Chi'in. 

8 Tan echa' u kajiq' tzi'. Til 
ko'xh nixuminku ipaale'. Naab'i 
toq' tuul. Loq' yootzaj til ech 
tule' utz, til ech ib'ena'. Utz ech 
b'anel tu q'u'l nititz'pu tu u 
Tioxhla Espiiritu.— Texh te. 

9 Tzaq'b'u paj u Nicodemo 
utz, tal ech tza': —¿Kani'ch tek 
iveet u kam tzi!?— Texh te. 

10 Utz tzaq'b'el tu u Jesuus 
ech tza': —¿Ye! nitel atxumb'al 
tuul tzik k'uxh axh chusul tetz 
q'u Israeel? 11 Ni'xhtek'val see 
aas ta'xh nivale! kam va'l vootzaj 
utz, kam va'l ilel vaq'o xe! Tioxh. 
Pek ye! nenima kam va'l nivale". 
12 Utz ye! nenima q'u vatz 
txlava'il kam nival sete tzi', ¿a' 
chixh senima oj Amlikail kam 
saval sete? 

13 Tan ye'xhab'il ma'j je'najop 
tu Amlika. Pek ta'xh u K'aola va'l 
b'ennaj ko'n aanima ku'najul tu 

Amlika. 14 Utz kam ech it'anb'a!l 
je' u tz'ajich vatzib'al tx'i'la 
txokop i'an u Moisees tu tz'inlich 
tzaji tx'ava!, ministeer echat chit 
ittanb'a!l je' u K'aola va'l b'ennaj 
ko'n aanima sab'anax majte.? 

15 Ech ye'k satz'ejxu kajay q'u 
aanima saniman. Pek sa'atin 
itiichajil tu b'enq'ii b'ensaj. 


Vib'antu tii u Tioxh 
OI q'u aanima kajayil 


16 Tan aatz u Doch, tiira tii 
ti' q'u aanima tu u vatz amlika 
txlava'. Aal vettaq' viK'aol ti! va'l 
ta'xh ma'l. Tan a! isa! yit' sa'koj- 
tzlejxu kajay q'u'l saniman. Pek 
sa'atin itiichajil tu b'enq'ii 
b'ensaj. 17 Tan aatz u Tioxh, 
ma'kojichaj k'asu'l viK'aol ti! ul 
itz'ejax yol ti' q'u aanima tu u 
vatz amlika tx'ava'. Pek vetichaj- 
u'l, ti' ichitpul q'u aanima tu q'ul 
ipaav. 18 Utz ab'il va'l niniman 
viK'aol u Tioxh, ye'k so'ok tu u 
choob'al paav. Ech koj va'l ye! 
niniman, tz'ejel nal yol ti' aas tu 
choob'al paav se'enka. Tan ye! 
ninima viTxaaom u Tioxh va!l 
ta'xh ma'l. 19 Ech su'ul choob'al 
paav ti! q'u aanima. Tan ye! 
ninima viTxaaom u Tioxh va'l ul 
tu u vatz amlika tx!ava! tza!; aya! 
u txijtxub'al. Pek a! ko'n motx 
b'enk ik'u'l ti' u paav; aya! u 
uken. Ech motx i'an tzi' tan, 
ye!xtxoj q'ul ib'anone!. 20 Tan 
aatz kajay q'u'l ye!xtxoj ni'ane!, 
ye!k itxa'k u txijtxub'al te. Utz 
ye'xhkam nitul k'atza. Ye'xhkam 


° 3.14 Choktaj u Nuumeros 21.9; u Isaias 52.13. 

nichoke' tan, yi'sa' sachee elu'l 
tu q'ul ib'anone'.? 21 Pek ech 
koj q'u'l ato'k oi ib'anax vinujul, 
nitul Katz u txijtxub'al ti! ik'uch- 
ta! aas titxumb'al Tioxh ni'an q'u 
kam.— Texh te. 


Viyolon u Xhan ti' u Jesuus 


22 Unchee' xamtich tek ti' q'u 
kam ri, b'en u Jesuus tikuenta 
Judea och! q'ul ichusulib'. Utz 
atin tzi'. Nichib'an vautisaar 
aanima tuch' q'ul ichusulib'. 

23 Echat u Xhan majte, nichib'an 
vautisaar aanima tu Enoon, 
naja'ch u txlava! Saliim. Tan 
kaanaich a! tzi'. Ech nichtopon 
aanima utz, nichib'anax vauti- 
saar. 24 Tan ye'sajich taq'ax ku! 
u Xhan tu tze!. 

25 Unchee! atin yaayoli'b' xo'l 
oul ichusulib' u Xhan tuch' 
unjolol q'u q'esal uq'ayb'al xo'l 
q'u Israeel. Nichiyaayoli tib' ti' u 
kostuumbre ti! u tx'aatx!'ochil 
vatz Tioxh. 26 Ech ul xe' u Xhan 
utz, tal te ech tza': —Chusul, aatz 
u vinaj va!l atich sak'atza sala 
b'en u Jordaan va'l yolonaxh ti', 
nib'an vautisaar aanima. Utz va'l 
tok aanima ti'.— Texhtu'. 

27 Utz tzaq'b'el tu u Xhan ech 
tza': —Ye'xhab'il ma'j sa'atin 
tijle'm oj yit' u Tioxh koj 
sa'aq'on te. 28 Utz ex texhtiigo 
ti' va'l val sete aas: «Yit' in koj 
viTxaaom u Tioxh, in ko'n chaj 
b'axab'samal ulin siatz.» Texhin. 

29 In ko'n tamiigo atilin 
k'atza. Tan echa' va'l nituch tu 


P 3.20 Choktaj u Job 24.13-17. 

ma'l tzumb'a'a aas aye'n u ixviak 
k'atz u xiak vivinaj. Pek atil u 
tamiigo u xiak naja'ch majte. 
Nitab'i kam chaj si'ane' utz, 
techal itxuq'txun ti'. Utz echat u 
vetzane!; tiira techal unchi'b'e' 
aas nivab'i q'u kam tzi'. 30 Tan 
ministeer aas salxht'anb'a'li. Pek 
aatz in, saku'l u vijle'm. 31 Tan 
al aa yol ti! q'u kam kajayil va'l 
a! vetk'asku'l tu Amlika. Pek aatz 
va'l atil tu u vatz txlava! tza!, 
vatz tx!lava! atilka. Utz a! niyol 
q'u kam tu u vatz tx!ava!. 

32 Ech aatz va'l k'asu!l tu 
Amlika, a! nitale' kam va'l tila 
tab'i. Pek ye'xhab'il niniman q'ul 
iyol. 33 Pek ab'il va'l niniman 
q'ul iyol, nitxakb'a! aas a! inujul 
va!l nital u Tioxh. 34 Tan aatz 
va!l Tioxh vetchajon, yolb'al 
Tioxh nitale'. Utz aatz u Tioxh, 
tz'ajel taq'ax u Tioxhla Espiiritu 
ni'ane'. 35 Aatz u Tata, tiira tii 
ti! viK'aol. Ech kajay q'u kam 
vettaq'luka tiq'ab'. 

36 Ech ab'il va'l niniman u 
K'aola, sa'atin tu u tiichajil 
k'atza b'enq'ii b'ensaj. Pek 
ab'iste va'l ye! isa! inimal u 
K'aola, sa'kojatin tu u tiichajil tu 
u b'enq'ii b'ensaj. Pek saku! vi- 
k'a'nal u Tioxh ti'.— Texhtu!. 


U taltu u b'a'nla chusb'al u Jesuus 
tu ma'l u ixoj aa Samaaria 


1 Unchee', nichtal q'u 

fariseo ti' u Jesuus ech tza!: 
—Aatz u Jesuus, nitoksa tere'n 
chusulib' ti'. Paalchu tek aanima 

nib'an vautisaar vatz u Xhan.— 
Chia. 2 Utz tab'i itziiul u Jesuus 
va'l nichtalaxe! tzi'. K'uxh aal 
yit' u Jesuus koj nichb'anon 
vautisaar aanima, pek q'ul 
ichusulib' nichb'anon. 3 Ech- 
ixe'at eltekk'asu'l tikuenta Judea 
utz, b'en paj tikuenta Galilea. 

4 Utz ministeer aalich ipaal 
tikuenta Samaaria. 5 Ech opon tu 
ma'l u tenam tikuenta Samaaria, 
Sicaar ib'ii. A! atichku tu u 
txlava! va'l taq' u Jacoob tu u 
Xhep ko'xtene, vik'aol.1 6 Utz 
atich ma'l u julil a! tzi' va'l 
k'otax tikuenta u Jacoob. Ech 
k'uje' u Jesuus sitzi' tan, ma'tich 
ikool tu xaaom. Utz si'chtexh- 
chaq'aan q'ii. 

7 Unchee' opon ma'l u ixoj aa 
Samaaria; ex tiq'o taa'. Utz tal u 
Jesuus te ech tza': —Aq' b'ioj 
vaa' savuk'a.— Texh te. 8 Tuul 
aatz q'ul ichusulib', ma'tich motx 
ib'en tu tenam ti' en iloq'ax 
echb'ub'al. 

9 Ech aatz u ixoj aa Samaaria, 
tal tu u Jesuus ech tza': —¿Kam 
toke' najaj avaa' ve suuk'a? Tan 
axh aa Judea. Utz in aa 
Samaaria. Utz aatz q'u aa Judea, 
yit'ix iq'ila tib' tuch' q'u aa 
Samaaria.— Texh te.” 

10 Ech tzaq'b'el tu u Jesuus 
ech tza': —Nikojootzaji kam u 
oya nitaq' u Tioxh utz, ab'il va'l 


q 4.5 Choktaj u Geenesis 33.19. 

nialon see aas: «Aq' vaa!.> Chia. 
Aal sajaj avaa' te atzi'. Utz aal 
vi'al a' sataq' see.— Texh te. 

11 Utz tal u ixoj te ech tza!: 
—UnB'aal ¿kam koj tuul siiq'ov 
je'ul u a' tan, sib' b'ennaj u jul 
tzi'? Utz ¿til siiq'ov u vi'al a! 
naal majte tzi!? 12 Tan ¿tz'oj 
tzik paalch'axh vatz u kuk'uy 
kumam Jacoob va'l aq'onka u 
julil a' qe tza'? Tan a' u julil a' 
va'l tiq'ov taa' tuk'a tuch' q'ul 
ik'aol ime'al utz, tuch' q'u 
tavan.— Texhtu!. 

13 Utz tzaq'b'el tu u Jesuus 
ech tza!: —Ab'il q'u'l su'uk'an u 
a' tza!, sako'npajtzaj itzi'. 14 Pek 
ab'il va'l su'uk'an u a! va'l 
savaq'e!, jatu tere'n koj satzaj 
itzi'. Tan echa! iyuq'pu vi'al a' u 
tatin k'atza silane' tan, tetz u 
tiichajil tu b'enq'ii b'ensaj.— 
Texh te.š 

15 Utz tal u ixoj te ech tza!: 
—UnB'aal, aq! vetz u a! naale' 
tzi'; ech ye'kan satzaj untzi'. Utz 
ye'kan su'lviq'o a! tza'.— Texh 
te. 

16 Tal u Jesuus te ech tza!: 
—Kuxh sik'le vavinaj, ech 
lu'ulaxh tza!.—Texh te. 

17 Tzaq'b'u u ixoj utz, tal te 
ech tza': —Ye'k unvinaj.— 
Texhtu!. 

Tal u Jesuus te ech tza!: 
—Nojchit naale' aas: «Ye'k 


r 4.9 Choktaj u Esdras 4.1-5; u Nehemias 4.1-5. 
5 4,10-14 Aatz vatz q'u Israeel tiira techal u vi'al a! tan, b'a'nla a! siatz, 
yit'e'ch koj u molich a! va'l nimol tu jul. Choktaj u Jeremias 2.13-17; u 


Isaias 44.3. 

unvinaj.> Cha'axh. 18 Tan o!va!x 
avinaj atini. Utz aatz vamol 
cheel, yit! avinaj koj. Ech inujul 
va'l vetaalla! tzi!.— Texh te. 

19 Tal u ixoj te ech tza!: 
—UnB'aal, nojchit axh alol tetz u 
yolb'al Tioxh. 20 Pek saab'i tan, 
aatz q'u kuk'uy kumam, motx 
toksa iq'ii Tioxh tu u muunte 
tza!. Utz aatz ex, ex aa Judea 
ta'xh so'okk iq'ii u Tioxh tu 
Jerusaleen netale'.— Texh te. 

21 Utz tal u Jesuus te ech tza!: 
—Ixoj, nima va'l nivale' tza'. Tan 
toj nal uloj tiempo aas niko'xh tu 
u muunte tza' utz, niko'xh tu 
Jerusaleen so'okk iq'ii u kuTat tu 
Amlika. 22 Tan aatz ex cheel, ye! 
etootzaj ab'il netoksa iq'ii. Pek 
aatz o!, qootzajle ab'il niqoksa 
iq'ii. Tan a! niulku u chitpichil tu 
paav xe! q'u aa Judea. 23 Utz 
ulyu texh u tiempo. Cheel tek 
va'l so'oksal iq'ii u kuTat tu 
Amlika tu q'u aanima q'u'l 
nojchit aya!l ik'u!l ti'. Utz sa'xh- 
toksa iq'ii tu taanima majte. Tan 
ech q'u aanima isa! u kuTat; a! 
isa! siq'ila isik'le tu taanima. 

24 Tan tioxhla aanxel u Tioxh. 
Utz ministeer tu taanxelal u 
aanima satoksav iq'ii majte; 
tinujul chit si'ane!.— Texhtu'. 

25 Tal u ixoj te ech tza!: 
—Vootzajle sa'chit'ul u Cristo, 
viTxaaom u Tioxh. Ech a! toj 
alon kajay q'u kam qe atzi' aas 
lu'uli.— Texhtu". 

26 Tal u Jesuus te ech tza!: 
—In va'l su'uli naale! tzi', va'l 
niyolon sauch' cheel tza'.— Texh 
te. 


UXhan 4 


27 Tuul opon q'ul ichusulib' 
u Jesuus. Utz motx sotz ik'u'l 
aas tila nichiyolon tuch' ma'l 
u ixoj. Loq' ye'xhab'il ma'j 
ch'otin te aas: —¿Kam naab'i 
te utz, kam nayol tuch'?— 
Texh koj. 

28 Ech aatz u ixoj, taq'ka 
vitxe'n. B'en tu u tenam. Ex 
tal tu q'u aanima ech tza!: 

29 —¡Ni'extaj! Uloj etil ma'l u 
vinaj. Tan ma'xh motx tallu ve 
kam chit b'anel vaq'o. ¿Matz 
yit' a! viTxaaom u Tioxh?— 
Texhtu'. 30 Ech motx k'asu'l 
aanima tu u tenam utz, ul 
k'atz u Jesuus. 31 Tuul aatz 
q'u chusulib', nichi'an ya'l u 
Jesuus ech tza!: —Chusul, 
tx'a'n teku'en.— Texh te. 

32 Pek tal ko'n u Jesuus te 
ech tza!: —Atil ma'l vechb'u- 
b'al savechb'u aas ye' 
etootzaj.— Texh te. 33 Utz 
motx tek tal q'u chusulib' 
tib'ilaj ech tza': —¿Kamal 
iq'oli ul techb'ub'al?— Texhtu'. 

34 Tal u Jesuus te: —Aatz u 
vechb'ub'al, aya' va'l sunb'an vi- 
txumb'al va'l vetchajonk'asu'lin 
utz, suntzojpi u taq'on majte. 

35 Nimotxetale' aas: «Kaava't 
ich' topon u chokb'al triigo.» 
Che'ex. Pek nival sete sajinoj- 
b'enex vi' q'u chikob'e'm triigo 
etile'. Q'anq'o tek tilone' tan, 
tzajya. Oponyu u tiempo 
chokb'al tetz. 

36 Utz nik'ul ja'mel iq'ii u 
chokol tetz. Tan aatz va'l 
ni'ane', tetz atinchil tu b'enq'ii 
b'ensaj. Ech ela sachi'b' u 

chikol tuch' u chokol. 37 Utz 
ech sanojpu u yol va!l nital ech 
tza!: «Paarten va'l nichikone' 
utz, paarten va'l nichokone!.» 
Chia. 38 Utz nojchitu'. Tan nun- 
chajb'enex, echa! ti' en ichokax 
vatz chikob'e'm aas yit' ex koj 
aq'onin. Pek paarten aq'onin. 
Sa'texhenechok va'l paarten 
vetok tu tza!l ti! tag'onile'.— 
Texhtu!. 

39 Unchee! sib'al q'u aa 
Samaaria motx niman u Jesuus 
ti! viyol u ixoj va'l tal ech tza!: 
—Ma'xh tallu ve kajay chit q'u 
kam b'anel vaq'o.— Texhtu!. 
40 Ech opon q'u aa Samaaria 
Katz u Jesuus. Utz motx ijaj 
b'a'nil te aas sakaaka b'itoj 
tzixe'. Ech kaa chit ka'va!l q'ii. 
41 Utz sib'al paj aanima niman 
u Jesuus tu viyol va'l tala. 

42 Utz nichtekmotxtal q'u 
aanima tu u ixoj ech tza!: —Yit' 
ta'n teko'nkoxh sakunimav u 
Jesuus ti! vayol aala. Tan vet- 
qab'ila' utz, vetmotxqootzajila' 
aas nojchit a' u Chitol aanima 
tipaav tu u vatz amlika tx'ava' 
tza'. A' viTxaaom u Tioxh.— 
Texhtu'. 


Vib'antu b'a'n u Jesuus 
tu vik'aol ma'l u q'esal sol 


43 Unchee' aatz paal ka'va'l 
q'ii, elk'asu'l u Jesuus tu 
Samaaria utz, b'en tu Galilea. 
44 Utz u Jesuus atko'xh alon aas 
ye'kax oksal iq'ii ma'l alol tetz u 
yolb'al Tioxh titenam. 45 Pek 
b'en tu Galilea. Utz b'a'n ik'ulax 
b'anaxi. Tan ma'tich tiltu kajay 

q'u kam q'u aa Galilea q'u'l i'an 
u Jesuus tu u nimla q'ii tu 
Jerusaleen. Tan antu atich opon 
q'u aa Galilea tzi'. 

46 Unchee' opon paj u 
Jesuus tu Canaa tikuenta 
Galilea tu va'l taq'vu b'ens ta'l 
uuva u a'. Utz atich ma'l u 
vinaj tzi', q'esal isol u ijlenal. 
Ya'vich ma'l ik'aol. 47 Ech tab'i 
u vinaj tzi' aas ma'tich ik'asu'l 
u Jesuus tu Judea utz, atich tek 
tu Galilea. Ech ex ik'ule'. Ijaj 
b'a'nil te aas sab'en ti'; se'ni'an 
b'a'n tu vik'aol. Tan 
si'chtexhkami. 

48 Loq' tal u Jesuus ech tza!: 
—Sa'kojnimanex aas ye! koj netil 
q'u xheenya tuch' q'u txaichil 
nunb'ane' tzi'.— Texhtu'. 

49 Utz aatz u q'esal sol tan, 
tal ech tza': —UnB'aal, kuxh il 
vunk'aol tan, noj ikame'.— Texh 
te. 

50 Utz tal u Jesuus te ech tza!: 
—Kuxh il vak'aol tan, b'a'nte.— 
Texh te. 

Aatz u vinaj, inima va'l tal u 
Jesuus te utz, b'eni. 51 Ech ul 
k'ulaxoj tu q'u taq'onom aas 
aalich tek ib'en tu tatib'al. Utz 
tal te ech tza!: —iB'a!ntu 
vak'aol!— Texh te. 52 Unchee' 
ich'oti tek tu q'u taq'onom aas 
kam oora xe't i'an b'a'n. 

Utz alax te ech tza!: —Eeten 
ku'q'ii ala 1 tzaa u xamal ti'.— 
Texh te. 

53 Utz el tek itxumb'al vitat u 
xiak tuul aas a'ich u oora tzi! va'l 
tal u Jesuus te: —B'a'ntu 
vak'aol.— Texh te. Ech inima u 

Jesuus u q'esal sol tuch' ik'aol 
ime'al kajayil. 

54 Unchee! a! u ka'b' txaichil 
i'an u Jesuus tzi' aas k'asu'l tu 
Judea utz, opon tikuenta 
Galilea. 

Vib'anax b'a'n tu ma'l u vinaj 

numtz!inaj ichi'l 

1 Xamtich tek o q'u kam 
5 tza!, blen u Jesuus tu 
Jerusaleen tu ma'l u nimla oi 
tetz q'u Israeel. 2 Utz atil ma'l 
u molb'al a' tu Jerusaleen, 
Betesda ib'ii tu yolb'al hebreo. 
Naja'ch u okeb'alop tu u tenam 
va'l Tokeb'alop Karne'l. Utz atil 
o'va'l piraal sitzi' u molb'al a'. 
3 Utz sib'al ya'v atich k'atza. 
At moy. Utz at ko'x. Utz atia 
ichi'l numtz'inaj. [Nichmotx- 
ich'ia iyikul u a' tu u Tioxh. 
4 Tan atko'xh tuul nichtul ma'l 
aanjel tzi' u a! tzi'. Utz nich'ul- 
iyiku u a'. Ech yak nichi'anka 
b'a'n u ya'v va'l b'axal niko'p 
tu u a! aas ma't iyikule', k'uxh 
kam ko'xh yaab'ilil 
nichb'anon.] 

5 Utz atich ma'l u vinaj tzi' 
aas ma'tich tel 38 ya'b' tok 
iyaab'il. 6 Ilax tu u Jesuus aas 
xoklich tzi'. Utz tab'i aas sib'ich 
tek tiempo tok viyaab'il. Ech 
iq'ila tal te ech tza!: —¿Satz 
asala sa'an b'a'n?— Texh te. 

7 Tzaq'b'u u ya!v ech tza!: 
—UnB'aal, ye'xhab'il ni'aq'on- 
ko'p'in tu a! tzi', aas niyikun- 
sale'. Anal ko'xh nixe'tunb'ena', 


tuul va'len b'axal niko'p 
sunvatz.— Texh te. 


U Xhan 4, 5 


8 Tal u Jesuus te ech tza!: 
—Lakpen. Iq'o b'en u cheleb' 
eetz tzi' utz, xaan.— Texh te. 

9 Ech tu ko'xh unmu'k'ul i'an 
b'a'n u vinaj. ¡Tiq'o k'asu'l u 
cheleb' tetz utz, xaan teku'en! 
Utz tuich ilanb'al q'ii i'ana. 

10 Ech aatz q'u q'esal uq'ay- 
b'al, tal tu u vinaj va'l ma'tich 
i'antu b'a'n ech tza': —Ilanb'al 
q'ii atza'. Ye'k si'ane' siiq'o 
b'en u cheleb' eetz tzi'.— Texh 
të. 

11 Pek itzaq'b'e ko'n ech tza!: 
—Aatz va'l vetb'anon b'a'n ve, 
anat vetalon ve: «Iq'o b'en u 
cheleb' eetz GU utz, xaan.» 
Chia.— Texhtu!. 

12 Utz ch'otil te ech tza!: 
—¿Ab'il va'l vet'alon see aas: 
«Iq'o u cheleb' eetz tzi' utz, 
xaan.» Chia?— Texh te. 13 Loq' 
ye'ich tootzaj u vinaj i'an b'a'n 
tzi' ab'il va'l b'anon b'a'n te. 
Tan aatz u Jesuus, ma'tich 
ik'asu'l xo'l q'u aanima tzi' u a! 
tzi'. 

14 Unchee' xamtel tek tuul (as 
u vinaj tu viq'analil u totztioxh tu 
u Jesuus. Utz tal te ech tza!: 
—Ab'i iile', veta'anlu b'a'n. Pek 
paavinichtere'naxh tan, noj ak'ul 
va't yaab'il paalchu vi! va'l vet- 
b'anonaxh tzi'.— Texh te. 15 Ech 
k'asu'l u vinaj, ex tal tu q'u q'esal 
uq!ayb'al aas u Jesuus va'l b'anon 
b'a'n te. 16 Ech ti! u kam tzi', 
nichteki'an ik'u'l q'u q'esal uq'ay- 
b'al ti' u Jesuus aas siyatz!e! tan, 
tu ilanb'al q'ii i'an u kam tzi'. 

17 Pek tal u Jesuus te ech tza!: 
—Anko'xh nitaq'onin vunTat 

cheel. Utz nivaq'onin majte.— 
Texhtu'.! 

18 Ech aatz q'u q'esal uq'ayb'al 
xo'l q'u Israeel, aal chit tiira titz'a 
iyatz!axe!. vm ti' ko'nkoxhtu' aas 
nichigel u ilanb'al q'ii siatz, pek 
ti! majte aas Tioxh iTat nichtale!. 
Nitaq' b'ens tib' echa! Tioxh. 


U tijle'm u Jesuus aq'el tu u Tioxh 


19 Unchee! tzaq'b'u u Jesuus 
utz, tal ech tza': —Ni'xhtek'val 
sete aas ye'xhkam ma'j kam 
ni'an u K'aola sijunal. Pek ai 
ni'ane' va'l nitile'l Katz viTat. 
Tan kajay va'l ni'an u Tata, ni'an 
u K'aola majte. 20 Tan tii u Tata 
ti' u K'aola. Utz nik'uch kajay 
q'u kam te q!u'l ni'ane'. Utz 
paalchu tere'n ko'xh kam sik'uch 
te vatz q'u kam tza!. Ech satz'ejx 
ek'u!l tag'o. 

21 Tan aatz u Tata, niq'aav- 
titz'pixsa q'u kamnaj utz, nitaq! 
vatz iq'ii isaj. Utz echat u K'aola 
majte. Utz sataq' vatz iq'ii isaj 
ab'il sisa'a sataq' vatz iq'ii isaj 
sinache'. 22 Utz aatz u Tata, 
ye'xhab'il ko'xh nitx'ol inujul 
ipaav. Pek vettaq'luka tiq'ab' 
viK!aol vitx'olax inujul q'u kam. 
23 Ech so'ok iq'ii u K'aola tu 
kajay aanima, echa! tok iq'ii u 
Tata ni'ane'. Utz ab'il va'l ye'k 
so'oksan iq'ii u K'aola, a! ye! 
nitoksa iq'ii u Tata atzi' va'l vet- 
chajon ul. 

24 Ni'xhtek!val sete aas 
sa'atin tu u b'enq'ii b'ensaj ab'il 
a' niab'in q'ul unyol tza' utz, 
ninima va'l vetchajonk'asu'lin. 
Utz yit' sa'kojb'en tu u choob'al 
paav. Pek elyu vatz u kamchil 
utz, aq'axyu itiichajil. 25 Ni'xh- 
tek!val sete, tul u tiempo utz, 
cheel texhtu' aas saq'aavitz'pu 
q'u kamnaj ta'xh satab'i vivi! 
viK'aol u Tioxh. 26 Utz aatz u 
Tata, nitaq! je! itiichajil sijunal. 
Echat u K'aola majte, aq'el 
tijle'm aas sataq' je! itiichajil 
sijunal. 27 Utz aq'el tijle'm ti' 
itx'olax inujul kam majte. Tan 
nojchit a! viK'aol u Tioxh va'l 
ulnaj xo'l q'u aanima. 28 Utz ye! 
ko'xh tz'ejx ek'u'l tu q'u kam 
nivale' tza'. Tan toj nal uloj 
tiempo aas kajay q'u kamnaj atil 
tu jul satab'i viyol viK'aol u 
Tioxh. 29 Utz aatz q'u'l ijikomal 
i'ana aas itz'liche, saq'aavitz'pi. 
Yak tu atinchil tu b'eng'ii 
b'ensaj. Pek aatz q'u'l ye'xtxoj 
motx i'ana, saq'aavitz'pi. Log! 
yak tu u choob'al paav.* 

30 Ye'xhkam nunb'an q'u kam 
sunjunal. Pek kam va!l nital 
vunTat, ech itx'olax inujul q'u 
kam nunb'ane'. Utz jikom vi- 
tx'olax inujul nunb'ane'. Tan yit' 
a! koj nivitz'a toksal untxumb'al. 
Pek a! nivitz'a ib'anax vitxumb'al 
vunTat va'l vetchajonk'asu'lin. 
31 Utz ye'xhkam nivoksa je! 


t 5.17 Aatz vatz q'u q'esal uq!'ayb'al tu Israeel, b'enamen nitaq! tiichajil u 
Tioxh utz, nitx'ol inujul q'u aanima. Pek ta'xh ilanku ti! unjolol q'u taq'on 
siatz tu u jujva! q'ii. Ech a! va'l niqlaavixsa ok u Jesuus siatz tza!. 


t 5.29 Choktaj u Danieel 12.1. 

unq'ii ti' va'l nunb'ane'. Tan oj 
ech sunb'ane!, sa!kojnimalin tzi'. 
32 Pek atil ma'l nioksan unq'ii. 
Utz vootzajle aas inujul va'l nital 
vi. 33 Aatz ex, echaj b'en echaj 
xe! u Xhan ti! ich'otil te aas ab'il 
in. Utz tal vinujul sete. 34 Loq' 
yit' a! koj nivoksa tetz ab'il in 
nital q'u aanima. Pek a! unsa! sa- 
chitp!ex tu q'ul epaav k'uxh nival 
u kam tza!. 

35 Tan aatz u Xhan, echa! 
ma'l txijtxub'al nichtoyve' utz, 
nichitxijtxune'. Utz eb'an ko'xh 
ok aas txuq'txun ma!l tiempo ex 
k'atza tu vitxijtxune'. 36 Pek atil 
kam nik'uch tinujul aas ab'il in; 
paalchu vi' va!l tal u Xhan. Utz 
aya! q'u txaichil q'u'l taq' vunTat 
ve aas sunb'ane'. A! q'u'l ni- 
k'uche' aas nojchit vunTat 
vetchajonk'asu'lin. 

37 Utz aatz vunTat majte va'l 
vetchajonk'asu'lin, a' nialon ab'il 
in, k'uxh ye'xhkam netile' etab'i. 
38 Ye'k viyolb'al vunTat sek'atza 
tan, ye! nenima va'l vetichaju!l. 
39 Nixhepich'u u Yolb'al Tioxh 
va!l tz'ib'amalka. Tan a' netal 
echab'at u tiichajil tetz b'enq'ii 
b'ensaj tuul. B'a'n. Log! a! niyol- 
onku u Yolb'al Tosch vi! majte. 
Nitale' ab'il in. 40 Pek aatz ex, 
ye!'sa! okchil sunk'atza ti! etok tu 
atinchil k'atz Tioxh utz, aal in 
aq'ol tetz u atinchil tu b'enq'ii 
b'ensaj. 

41 Aatz in, ye'xhkam nunk'ul 
q'u tokeb'al q'ii q'u'l aanima 
ko'n sa'alon vi'. 42 Tan 

vootzajlex aas yit' tz'ejel koj 
etaanima ti! Tioxh. 43 Ye! 
nek'ulin utz, aal tib'ii vunTat 
vet'ulk'in. Pek sek'ule' atzi' aas 
nikojtul va'te aas tib'ii atko'xh 
sululka. 44 Loq' ye'xhkani'ch 
enimata!' tan, naq'b'inajex ti! 
etoksat je! eq'ii sevatzaj. Pek a! 
ye! nechok u tokeb'al q'ii va'l ni- 
k'asu!l xe! u Tioxh va'l ta'xh 
ma'l. 45 Utz etitz'achi aas nun- 
xoch'ex vatz vunTat. Tan atil nal 
xochol etetz. Aya! u Moisees va'l 
ta'xh k'ujlel ek'u'l ti'." 46 Tan 
noj koj chit nenima u Moisees, 
senima'in majte koj atzi'. Tan vi! 
itz'iblavka q'u kam. 47 Pek 
untz'oj ye! nenima q'u!l tz'ib'a- 
malka taq'o, ¿a! chixh senima 
vunyolb'al?— Texhtu'. 


U txaichil i'an u Jesuus 
ti' itx'a'nsal 5,000 aanima 


1 Unchee' aatz xamtich tek 
6 ti' q'u kam ri, b'en u 
Jesuus sala b'en u choo tu 
Galilea, va'l Tibeerias. 2 Utz 
mam tenam xamich ti' tan, 
nichtil q'u txaichil ti' ib'a'nixsal 
q'u ya!v. 3 Ech b'enje! u Jesuus 
vi! ma'l u muunte. K'uje! tzi' 
tuch' q'ul ichusulib'. 4 Utz nich- 
tekinajab' vinimla q'ii q'u 
Israeel, ti! u Elchil Vatz Kamchil 
Tu Egipto. 

5 Ech sajin paal u Jesuus utz, 
til u mam tenam xamich ti'. Tal 
tek tu u Felipe ech tza': —¿Til 
sakuloq'vu kaxhlaan tx'ix ech 
seechb'un q'u aanima tzi'?— 


Y 5.45 Choktaj u Deuteronoomio 18.15, 18; 31.26-27. 

Texh te. 6 Loq' provaal ko'n i'an 
te k'uxh tal u kam ech tzi'. Ech 
satile! kam b'ioj satal u Felipe ti'. 
Tan atich tek k'u'l kam va'l 
silane!. 

7 Tzaq'b'el tu u Felipe ech 
tza!: —Sa'kojtak!a 200 ja'mel 
aq'onib'al q'ii tzi' aas sakuloq' 
kaxhlaan tx'ix ti'. Sa'kojtak'a 
k'uxh b'ioj ko'xh tetz q'u aanima 
satechb'u sijununil tzi'.— 
Texhtu!. 

8 Ech aatz ma'l tu q'u chusul- 
ib! va'l Lixh ib'ii, vitza'q' u Xhim, 
va'l Lu' majte, tal tu u Jesuus 
ech tza': 9 —Atil ma'l u xiak tza' 
aas atil o'va'l kaxhlaan tx'ix 
sebada tzixe', tuch' ka'va't txay. 
Loq' kam koj sayolonku vantzi' 
tzi'. Sa'kojtak'a tetz sib'al 
aanima.— Texhtu!. 

10 Pek tal u Jesuus ech tza!: 
—Altaj ik'uje' q'u aanima vatz 
tx'ava' tzi'.— Texhtu'. Tan 
va'lich ch'im latzi'. Ech motx 
ik'uje! ku! q'u aanima. Utz 
kamal 5,000 ixaane', ta!xh q'u 
vinaj. 11 Ech itxaytu q'u 
kaxhlaan tx'ix u Jesuus. 
Ik'amab'e Tioxh ti'. Utz ijatx 
paal vatz q'ul ichusulib'. Aatz 
q'u chusulib', ijatx tek paal vatz 
q'u aanima q'u'l k'ujliche. Echat 
ko'xh i'an u Jesuus tu q'u txay 
majte. Ijatxa jank'al isa' q'u 
aanima sijununil. 

12 Unchee' aatz ma'tich tek 
motx inoo q'u aanima, tal u 
Jesuus tu q'ul ichusulib' ech tza!: 
—Moltaj q'u echb'ub'al 
chananya tzi', ech ye!k sa- 
b'uchli.— Texhtu'. 13 Ech motx 
imol q'u chan utz, kab'laat 
txakatx inoosa. A! vichan u o'va'l 
kaxhlaan tx'ix sebada va'l motx 
techb'u. 

14 Aatz tek q'u aanima q'u'l 
ilon u txaichil i'an u Jesuus tzi', 
motx tal ech tza': —¡Nojla a! u 
alol tetz u yolb'al Tosch atzi' va'l 
sa'nalchit'ul tu u vatz amlika 
tx'ava! tza'!— Texhtu!.” 

15 Pek paal itxumb'al u 
Jesuus tuul aas ta'xh si'ch- 
ulig'oloj b'en tu q'u aanima. Utz 
satoksas ijlenalil nichmotxtale". 
Ech q'aavb'en vil u muunte 
sijunal.* 


Vixaan u Jesuus vi! u a' 


16 Unchee' aatz tek nichisotz 
saj, b'en q'ul ichusulib' u Jesuus 
tzi' choo.Y 17 Utz motx okb'en tu 
ma'l u jukub'. Paalb'en vi! u 
choo. Aalich ib'en tu Caper- 
nauum, tuul ukenich teku'en. 
Utz ye'sajich topon u Jesuus 
tixo'l. 18 Ech va'lich ipilq'a'txan 
u choo tu ma'l u mam kaal 
nichipaale'. 19 Utz motx til u 
Jesuus aas ma'tich ixaan oko'p 
vil u choo. Kamal matt tel o'va!l 


Y 6.14 Choktaj u Deuteronoomio 18.15, 18. 

* 6.15 A'ich sik'u!l q'u Israeel aas ijlenalil tu u vatz amlika tx'ava! tza' ul 
i'an viTxaaom u Tosch, u Cristo. Echtzixe't si'chtoksas ijlenalil u Jesuus. 
Y 6.16 Aatz u yol “choo” nital tza', a! nital va'l “Mar de Galilea” ib'ii tu 
kastiya. Loq' yit! nojla mar koj; atz'amil a! koj atil tuul. 

oj vaajil kiloometro toko'p. Nich- 
ixaan u Jesuus vi! u a'. Aalich 
topon k'atz u jukub'. Ech motx 
chit xo!vi. 

20 Pek tal u Jesuus te ech tza!: 
—n atzi'. Ye! ko'xh xo'vex.— 
Texh te. 21 Aatz tek q'u chusul- 
ib', aya'l chit ik'u'l ik'ul u Jesuus 
sik'atza tu u jukub'. Ech yakich 
opon tu u tx'ava' va'l yakichka. 


Vichokax u Jesuus tu q'u aanima 


22 Unchee' tu tek va't q'ii 
tuul, at b'enku tu q'u aanima 
q'u'l atichka tunpaq'it itzi'aj u 
choo, aas ma'l ko'n jukub' atich 
tzi'. Utz ye't okb'en u Jesuus 
tuul. Pek ta'xh motx til tokb'en 
q'u chusulib'. 23 Utz atich unjot 
aanima opon tzi' tuch' ijukub'; 
tu Tibeerias k'asku'l. Opon tu 
va'l tx'a'lik u kaxhlaan tx'ix, va'l 
ik'ama Tioxh u kuB'aal Jesuus 
ti'. 24 Pek til q'u aanima aas 
ye'kich u Jesuus tzi'; niko'xh q'ul 
ichusulib'. Ech motx tek okb'en 
tu q'u jukub' utz, b'en tu Caper- 
nauum ti! en ichokax u Jesuus. 


U taltu u Jesuus aas ye'xhkam 
siya'ta q'u aanima nitok ti' 


25 Aatz motx ichab'at sala 
b'en u choo, motx tal te ech tza!: 
—Chusul, ¿jatut ulaxh tza!? — 
Texh te. 

26 Tzaq'b'u u Jesuus utz, tal 
te ech tza!: —Ni'xhtek'val sete, 
k'uxh nechok'in, yit' ti' koj u 
txaichil unb'ana, pek ti' u 
kaxhlaan tx'ix etx'a'a utz, 

inoosa'ex. 27 Ech aq'oninojex, 
loq' yit' ti' ko'nkoxh u echb'ub'al 
va'l niko'nipaale'. Pek aq'oninoj- 
ex ti' u echb'ub'al va'l b'enq'ii 
b'ensaj tatine'. Aya! va'l sataq' 
sete u K'aola va'l b'ennaj ko'n 
aanima. Tan a' va'l aq'el tijle'm 
tu u Tioxh, u kuTat.— Texhtu'. 

28 Motx tek tal q'u aanima te 
ech tza!: —¿Kam sakub'ane' 
unchee', ech sakub'an o' b'anol 
tetz q'u kam isa' u Tioxh?— 
Texhtu!. 

29 Tzaq'b'u u Jesuus, tal te 
ech tza!: —A' u kam isa! u Tioxh 
aas senima va'l vetichaju'l.— 
Texh te. 

30 Motx tal te ech tza!: —¿Kam 
ma!j xheenya sak'uch sukuvatz 
unchee!, ech saqile' utz, saku- 
nima'axh? Saqile' kam chit q'u'l 
na'ane". 31 Tan aatz q'u kuk'uy 
kumam, motx techb'u u echb'ub'- 
al manaa tu u tzaji tx'ava'. Echa! 
u yol tz'ib'amalka aas: «Kaxhlaan 
tx'ix tu Amlika taq's techb'ub'al.» 
Chia.— Texhtu'.* 

32 Utz tal u Jesuus te ech tza!: 
—Ni'xhtek'val sete aas a! koj u 
nojla kaxhlaan tx'ix tu Amlika 
va!l taq! u Moisees sete. Tan 
vunTat niaq'on u nojla kaxhlaan 
tx'ix va'l tu Amlika vetku'ku!l. 
33 Tan aatz u kaxhlaan tx'ix va!l 
nitaq' u Tioxh, aya! va'l ku'l tu 
Amlika. Nitag' itiichajil q'u 
aanima vatz Tioxh.— Texhtu'. 

34 Alax te ech tza!: — 
KuB'aal, aq! u kaxhlaan tx'ix qe 
b'enamen tzi'.— Texh te. 


3 6.31 Choktaj u Eexodo 16.4-15; u Salmos 78.24. 

35 Utz tal u Jesuus te ech tza!: 
—In u kaxhlaan tx'ix tetz tiichaj- 
il vatz Tioxh. Ech ab'il va!l su'ul 
sunk'atza, jatu koj sava!yi. Utz 
jatu koj satzaj itzi' va'l saniman- 
in. 36 Pek vetvallu sete aas k'uxh 
vetetillin, ye! nenimane'. 37 Tan 
jatva'l q'u aanima nitaq! vunTat 
ve, saul sunk'atza. Utz ab'il va'l 
nitul sunk'atza sa'kojvaq'ka elo'p 
echil tzi'. 38 Tan yit' untxumb'al 
koj ul unb'ane' k'uxh vetku'lin tu 
Amlika. Pek a' ul unb'an vitxum- 
b'al va!l vetchajonin. 39 Utz a' 
vitxumb'al vunTat va'l vetchaj- 
onin aas jatva'l q'u niman vetz 
sataq' ve, jatu koj suntz'ej mai 
te. Pek saq!'aavitz'pixsa xo'l q'u 
kamnaj tu u motxeb'al q'ii saj. 
40 A' paj vitxumb'al u chajol 
vetz aas sa'atin itiichajil tu 
b'enq'ii b'ensaj kajay q'u aanima 
q'u'l sailon u K'aola utz, sinima. 
Ech saitz'pixsal je' xo'l q'u 
kamnaj tu u motxeb'al q'ii saj.— 
Texhtu!. 

41 Ech chi'on taanima q'u 
q'esal uq'ayb'al xo'l q'u Israeel, 
ti' u Jesuus. Nichtekmotxiyol va'l 
tal u Jesuus aas: —In u echb'u- 
b'al va'l vetku'l tu Amlika.— 
Texhtu'. 42 Utz nichtekmotxtal 
q'u q'esala ech tza': —¿Yit' tzik 
a' u Jesuus tzi' vik'aol u Xhep? 
Tan qootzajle vitat tuch' vinan 
atzi'. Pek kam tek tok nitale' aas: 
<A! vetku'ku'lin tu Amlika.> 
Chia.— Texhtu'. 

43 Utz tzaq'b'el tu u Jesuus 
ech tza!: —Ye! ko!xh chi'on 


8 6.45 Choktaj u Isaias 54.13. 


236 


etaanima vi' tuul neyolin 
sevatzaj. 44 Tan ye'xhab'il ko'xh 
ma'j su'ul sunk'atza oj yit' a' koj 
saiq'on ul vunTat va'l vetchajon- 
in. Ech saq'aavitz'pu vaq'o xo'l 
q'u kamnaj tu u motxeb'al q'ii. 
45 Tan tz'ib'amalka tu q'u alol 
tetz u Yolb'al Tioxh aas: «Kajay 
aanima sachusax tu u Tioxh.» 
Chia. Ech toke' kajay q'u'l 
niab'in vunTat utz, nichab'a el 
tetz k'atza, nitul sunk'atza. 
46 Loq' yit' ti' koj aas ab'il ma'j 
ilonnaj tetz vunTat. Tan ta'xh in 
ilonnaj tetz; in vetk'asu'lin 
tzixe!. 47 Ech ni'xhtek'val sete 
aas ab'il va'l ninimanin, atil 
itiichajil tu b'enq'ii b'ensaj. 
48 Tan in u kaxhlaan tx'ix tetz 
tiichajil vatz u Tioxh. 49 Aatz 
q'ul ek'uy emam, techb'u u 
echb'ub'al va'l manaa tu u tz'in- 
lich tzaji tx'ava' utz, motx ko'n 
kami. 50 Pek in u nojla kaxhlaan 
tx'ix va'l nojchit vetku'lin tu 
Amlika. Utz ab'il va'l satechb'u 
tetz yit' sa'kojkami. 51 In va'l 
vetku'lin tu Amlika. Utz nivaq' 
tiichajil b'enamen. Utz ab'il mai 
saechb'un u echb'ub'al tza', 
sa'atin itiichajil b'enamen. Tan 
aatz u echb'ub'al savaq'e', aya! 
vunchi!'l. A! va'l savag! ti! vi- 
tiichajil q'u aanima tu u vatz 
amlika tx'ava!'.— Texhtu'. 

52 Ech xe't motx iyol q'u 
q'esala sivatzaj ech tza!: 
— ¿Kam tok nital va'l tzi' sataq' 
vichi'l qe, saqechb'u nital 
tzik?— Texhtu!. 


El Nuevo Testamento en Ixil de San Juan Cotzal de Guatemala, 2da ed. 02010, Wycliffe Bible Translators, Inc. 


237 


53 Utz tal u Jesuus te ech tza!: 
—Ni'xhtek'val sete aas ye'k 
etiichajil tu b'enq'ii b'ensaj oj 
ye'k setechb'u vichi'l u K'aola 
va'l b'ennaj ko'n aanima utz, oj 
ye'k setuk'a vikajal. 54 Tan atil 
itiichajil tu b'enq'ii b'ensaj va'l 
niechb'un vunchi'l utz, niuk'an 
vunkajal. Utz saq'aavvitz'pixsa 
xo'l q'u kamnaj tu u motxeb'al 
q'ii. 55 Tan nojla echb'ub'al 
vunchi'l utz, nojla uk'am a' 
vunkajal. 56 Ab'il va'l niechb'un 
vunchi'l utz, niuk'an vunkajal, 
tiira atil sunk'atza atzi'. Utz 
atilin k'atza majte. 57 A' vetchaj- 
onin vunTat va'l b'enq'ii b'ensaj 
tatine'. Utz tiq'aq'al atilin. Echat 
va'l seechb'un vunchi'l majte, 
unq'aq'al ku'en saitz'e' sun- 
k'atza. 58 Aatz u nojla echb'ub'al 
va'l vetku'l tu Amlika, yit' ela 
koj tuch' u manaa va'l techb'u 
q'ul ek'uy emam. Utz motx ku'en 
kami. Pek ab'il seechb'un u 
echb'ub'al tza', sa'atin itiichajil 
b'enq'ii b'ensaj.— Texhtu'. 

59 Aatz q'u kam tza', a' talvu 
Jesuus tu u atib'al chusb'al tetz u 
o'tla mantaar aas nichichusun tu 
Capernauum. 


Yol tetz tiichajil tu b'enq'ii b'ensaj 
q'ul iyol u Jesuus 


60 Ech aatz tab'i u yol q'u 
niman tetz tzi', sib'al motx alon 
ech tza': —Tii tek q'u yol atzi'. 
¿Ab'il sakanon tiq'ole'?— 
Texhtu!. 

61 Ech paal itxumb'al u 
Jesuus tuul aas nichiyolaxe'. Ech 
tal te tza!: —¿Nisotz ek'ul tu q'u 

kam tzi' tzik? 62 Pek ¿kam tek 
setale' aas setil ib'enje' u K'aola 
va'l b'ennaj ko'n aanima tu va'l 
atichnalku b'axa? 63 Tan u qaan- 
xelal va'l niaq'on u tiichajil Katz 
u Tioxh. Aatz u chi'l tan, sako'n- 
ya'i. Pek aatz q'u yol q'u'l nival 
sete tza' tan, itz'lich yol tetz 
aanxelal utz, tetz tiichajil tu 
b'enq'ii b'ensaj. 64 Pek atil 
unjolol sete aas ye' ninimane'.— 
Texhtu'. Tan tootzajich u Jesuus 
tixe'teb'al ab'il q'u'l ye' nich- 
motxniman. Utz tootzajle ab'il 
va'l saoksan tiq'ab' q'u txayol. 

65 Utz tal u Jesuus ech tza!: 
—Echixe'at alel sete vaq'o aas 
ye'xhab'il ko'xh ma'j su'ul sun- 
k'atza oj yit' vunTat saoksan 
sik'u'l.— Texhtu'. 

66 Ech sib'al q'u'l nichniman, 
motx tek elka aas tab'i q'u kam 
tzi'. Ye't xamb'u ve't ti'. 67 Utz 
tal tek u Jesuus tu kab'laal q'u 
chusulib' ech tza': —¿ Satz esa'a 
sab'enex majte?— Texh te. 

68 Tzaq'b'el tu u Xhim, va'l Lu' 
majte. Tal te ech tza': —KuB'aal, 
¿ab'il i' se'enk!'o'? Tan ta'xh ma'l 
axh aas tetz tiichajil tu b'enq'ii 
b'ensaj q'ul ayol. 69 Utz vetku- 
nimala'. Qootzajle aas axh 
viTxaaom u Tioxh, viK'aol u 
Tioxh va'l b'enq'ii b'ensaj 
tatine!.— Texh te. 

70 Unchee' tzaq'b'el tu u 
Jesuus ech tza!: —In vettxaaonex 
kab'laal ex tzi'. Loq' atil ma'l 
sete atil u tx'i'li'inaj k'atza.— 
Texhtu'. 71 Loq' a! nichtale' u 
Judas aa Cariote, vik'aol u Xhim. 
Tan a! va'l si'choksan tiq'ab' q'u 

txayol k'uxh antich tixo!l 
kab'laal q'u chusulib'. 


Vib'en u Jesuus tu ma'l 
u nimla q'ii ti' Q'u Pel Pach 


1 Unchee' xamtich tek ti' 

q'u kam tza', ta'xh nichpaal- 
ku u Jesuus tikuenta Galilea. Ye! 
nichisa'a b'enchil tu Judea tan, 
nichi'an ik'u'l q'u q'esal uq'ay- 
b'al tu Israeel ti'. 2 Utz nichtek- 
inajab' vinimla q'ii q'u Israeel 
tetz Q'u Pel Pach.? 3 Utz alax tu 
u Jesuus maul itza'q' ech tza!: 
—Elenb'en tza'. Kuxh tu Judea. 
Ech satil q'u niman eetz q'u kam 
na'ane'. 4 Tan ye'xhab'il mai 
nib'anon aas tu tz'itz'o'n ko'n 
si'anvu q'u mamaj kam oj a! isa! 
sapax itziiul. Pek k'uch tu kajay 
q'u aanima tu u vatz txlava! tza! 
q'u kam na'ane'.— Tesch te. 
5 Tan niko'xh oul itza'q' 
nichkojniman. 

6 Unchee! tal tek u Jesuus te 
ech tza!': —Ye'saj topon u 
tiempo va'l q'atel ti' aas ech 
sunb'ane'. Pek aatz ex tan, 
b'enamen ko'xh atil etiempo 
utz, saveeti kam seb'ane'. 7 Tan 
ye!'xhkam nichi'k'ula'ex q'u 
aanima tu u vatz txlava! tza!. 
Pek nichi'k'ula'in. Tan nival te 
aas ye'xtxoj q'ul ib'anone!. 

8 Ech b'enojex tu u nimla q! ii 
tzi'. Pek aatz in, ye'saj sab'enin. 
Tan ye'saj topon u tiempo 
q'atel ti'.— Texhtu'. 9 Utz ech 

chit i'ana va'l tala, kaaka tu 
Galilea. 

10 Pek aatz ma'tich ib'en q'ul 
itza'q' tu u nimla q'ii tu 
Jerusaleen, b'en tek u Jesuus 
majte. Loq' ye't pax itziiul. Ijutzi 
ko'n b'enchil. 11 Utz nichichok- 
ax tu q'u q'esal uq'ayb'al tu u 
nimla q'ii. Nichmotxtal ech tza!: 
—¿Ke'ch va'l atzi'?— Chia. 

12 Utz kaanaich iyolax xo'l u 
mam tenam. Atia nichalon: 
—B'a!n.— Chu ti'. Utz at 
nichalon majte: —Ye'ka, yit! 
b'a'n koj. Tan niteesa q'u aanima 
tu b'ey.— Chia. 13 Pek ye'xhab'il 
ma'j nichalon elu'l inujul vatzsaj. 
Tan nichixo'va q'u q'esal 
uq'ayb'al. 

14 Pek opon u Jesuus tu vi- 
q'analil u totztioxh a! chit inik'at 
u nimla q'ii. Utz xe't ichusune!. 
15 Utz motx tz'ejx ik'u!l q'u 
q'esal uq'ayb'al taq'o. Nichtal o 
ech tza!: —¿Kam tek ech tootzaj- 
it sib'al kam va'l tzi! utz, ye't 
ichus u'?— Chia. 

16 Utz tzaq'b'el tu u Jesuus 
ech tza!: —Aatz u chusb'al 
nivaq'e! tza!, yit! vetz koj. Pek 
tetz va'l vetchajonk'asu'lin. 

17 Ech oj ab'il ma'j nojchit 
nitachva ib'anax vitxumb'al u 
Tioxh, toj paaloj itxumb'al tuul 
atzi' tetz tzik Tioxh u chusb'al 
nivaq'e! tza', oj vetz ko'xh 
sunjunal. 18 Tan ab'il a' anat 
ko'xh niyolonku je! ti!, a! isa! 


b 7.2 Aatz u yol “nimla q'ii tetz Q'u Pel Pach” nigale' tza!, aya! u “fiesta de 
los Tabernáculos” nital tu kastiya. Choktaj u Leviitico 23.33-43; u 


Deuteronoomio 16.13. 

so'ok iq'ii. Pek ab'il va'l a! 
nioksan iq'ii va'l vetchajon ul, a! 
va'l inujul nitale' atzi'. Utz ye'k 
sub'u'm k'atza. 19 Utz aq'el u 
o'tla mantaar sete tu u Moisees. 
Pek niko'xh ma'j sete niniman u 
mantaar tzi' tan, neb'an ek'u!l ti! 
unyatz'pe'.— Texhtu!. 

20 Tzaq'b'u q'u mam tenam 
ech tal tza!': —Tx'¡'li'inaj atil 
sak'atza tan, ye'xhab'il niitz'an 
ayatz'pe'.— Texhtu'. 

21 Tzaq'b'u u Jesuus utz, tal 
ech tza!: —Ma!l ko'xh txaichil vet- 
unb'an sevatz utz, ni'xhitz'ejx 
ek'u'l taq'o.* 22 Netzok'e'l b'iil 
ichi'l q'u talaj xiak k'uxh tu 
ilanb'al oi tan, u Moisees aq'on u 
mantaar sete ti! itzok'ax el b'iil 
chi'l. Pek vm oi koj aas chee ko'n 
k'u'l u Moisees, pek ik'ul ko'n tetz 
Katz q'ul ek'uy emam.? 23 Echa! 
neb'ane", k'uxh tu ilanb'al q! ii, 
netzok'e!l b'iil chi'l. Tan a! 
nexo'va iqelax vimantaar u 
Moisees ti! itzok'ax el b'iil cht, 
Neb'ane' k'uxh tu ilanb'al oi. 
Pek ¿kantu' unchee' nilakp evi! 
vi' tan, unb'a'nixsa ma'l u vinaj tu 
u ilanb'al q'ii? 24 Ye! ko'xh etal 
ye!xtxoj ti! q'u kam tu ko'xh ve- 
sajita'. Pek tuch' chit ijikomal utz, 
tinujul setil q'u kam.— Texhtu'. 


U taltu u Jesuus aas chajel ku'en 


25 Ech nichtal unjolol q'u aa 
Jerusaleen ti' ech tza!: —¿Yit' 
tzik a! va'l nichokle! tzi', 

sayatz'axi? 26 Pek sajitaj etile". 
Vatz tenam niyolone' utz, 
ye'xhkam ma'j nitalax te. ¿Matz 
vetchittootzajil q'u q'esal uq'ay- 
bal b'a'nil aas nojchit al 
viTxaaom u Tioxh? 27 Tan 
qootzajle atzi' til aanimail. Pek 
aatz lu'ul u nojla iTxaaom u 
Tioxh, ye'xhab'il ko'xh so'- 
ootzajin til sak'asku'l.— 
Texhtu'. 

28 Nichichusun u Jesuus tu vi- 
q'analil u totztioxh. Utz je' ivi' tu 
yol tal ech tza': —Aatz ex, 
etootzajin utz, etootzaj til 
atilk'in. Utz ma'ko'nkoxhtaq'en 
vul sunjunal. Pek ye' etootzaj 
va'l vetchajonin. Aya' vinujul. 
29 Pek ech koj in tan, vootzajle. 
A! vetk'asku'lin tzixe' utz, a! vet- 
chajonin.— Texhtu'!. 

30 Ech nichtekmotxi'an ik'u'l 
ti! itxaype!. Loq' ye'xhab'il ma'j 
ok iq'ab' ti' tan, ye'saj topon u 
tiempo. 31 Utz sib'al aanima xo'l 
u mam tenam, motx niman. Utz 
nichtal ech tza!: —Aatz lu'ul 
viTxaaom u Tioxh, ¿paalchu paj 
q'u xheenya si'an vatz u vinaj 
tzi' tzik?— Texhtu'. 


Vib'antu ik'u'l q'u fariseo 
ti' itxayax u Jesuus 
32 Unchee' tab'i q'u fariseo 
aas nichiyolon u mam tenam ti' 
u Jesuus. Ech motx tek ichaj b'en 
txayol tetz u Jesuus. Ant imol q'u 
q'esal oksan yol vatz Tioxh i'ana. 


€ 7.21 Aatz u txaichil nital u Jesuus tza!, aya! vib'antu b'a'n tu u vinaj va'l 
numtz'inajich ichi'l. Choktaj u Xhan tza' 5.1-16. 
47.22 Choktaj u Leviitico 12.3; u Geenesis 17.10. 

33 Utz tal u Jesuus ech tza!: 
—Sa'atin b'iit tiempo in texo'l, 
ech nal saq'aavb'enin xe! va'l 
vetchajonulin. 34 Utz sa'nal- 
echok'in. Loq' sa'kojechab'a'in. 
Tan sa'kojveet etopon tu va'l sa!- 
atink'in.— Texhtu'. 

35 Unchee' tal tek q'u q'esal 
uq'ayb'al xo'l q'u Israeel tib'ilaj 
ech tza!: —¿Til se'enku va'l tzi' 
nitale' aas ye'k sakuchab'a? 
Kamal sab'en xo'l q'u Israeel 
q'u'l paximal b'en tib' xo'l 
griego. Utz ¿kamal sichus q'u 
griego? 36 ¿Kam tok va'l vettala 
tzi'? aas: «Sechok'in utz, sa'koj- 
echab'a'in. Sa'kojveet etopon tu 
va'l sa'atink'in.» Chia.— Texhtu'. 


U tul u Tioxhla Espiiritu 
k'atz q'u'l saniman u Jesuus 


37 Unchee' aatz i'an tu u ya!- 
teb'al q'ii tetz u nimla q'ii, va'l 
tiira chi'b'eb'al siatz, txake' u 
Jesuus utz, qetun taltu ech tza': 
—Ab'il nitzaj itzi', ¡uloj sunk'atza 
utz, uk'a'oj!€ 38 Ab'il ninimanin, 
ech si'ane' va'l nital u Yolb'al 
Tioxh aas: <Itz'lich nima! 
sayuq'pu tu taanima.> Chia.— 
Texhtu'.f 39 Utz a! tal u Tioxhla 
Espiiritu va'l sik'ul q'u'l saniman 
aas tal ech tzi'. Tan ye'sajich tul u 
Tioxhla Espiiritu. Axhib'i ye!- 
sajich titz'pixsal u Jesuus tika'paj 
utz, ye'saj ib'enje' tu Amlika. 

Visotz ik'u'l q'u aanima ti' aas 
til chaj vetk'asku'l u Jesuus 

40 Unchee' aatz tek unjolol 
aanima xo'l u mam tenam, 
ta'xh tab'i q'u yol tzi', tal tek 
ech tza': —Nojchit a' u alol tetz 
u yolb'al Tioxh va'l sauli 
atzi'.— Chia. 41 Utz at 
nichalon: —A' viTxaaom u 
Tioxh atzi!.— Chia. Pek at 
nichalon majte: —¿A! tzik sa- 
k'asku'l viTxaaom u Tioxh tu 
Galilea? 42 Tan nital u Yolb'al 
Tioxh tz'ib'amalka aas a' 
sacheek vitu!xh ixalam u Daviid 
tu tenam Beleen va'l atichku u 
Daviid. A' sak'asku'l viTxaaom 
u Tioxh tzi'.— Chia. £ 
43 Unchee' ok tek ixo'l q'u 
tenam ti' u Jesuus. 44 Utz atich 
unjolol nichitz'an itxaype'. Loq' 
ye'xhab'il ok iq'ab' ti'. 


Vitz'ejx ik'u'l q'u txayol tetz 
u Jesuus tu viyol 


45 Unchee' aatz q'u'l chajax 
ti' itxaype', q'aavopon xe! q'u 
q'esal oksan yol vatz Tioxh tuch! 
q'u fariseo. Utz ab'il te ech tza!: 
—¿Kantu' ye'n etiq'o ul?— Tesch 
te'le'. 

46 Tzaq'b'u q'u'l sitehtxayon 
ech tza!: —¡Ye'k ma'j vinaj aas 
ech koj iyolone' u vinaj tzi'!— 
Texhtu!. 


e 7.37 Aatz tu u nimla q'ii tzi', jun q'ii nichtiq'o opon a! q'u aanima utz, ech 
nichigoo ku! u a! u oksan yol vatz Tioxh vatz tx!ava'. Choktaj u Leviitico 


23.36; u Nuumeros 29.35. 


$7.38 Choktaj u Ezequieel 47.1; u Zacarias 14.8. 
£ 7.42 Choktaj u Samueel II 7.12-13; u Salmos 89.3-4; 132.11-12. 

47 Tzaq'b'u q'u fariseo ech 
tza!: —Utz ¿ant ex vetteesalex tu 
b'ey tzik? 48 Tan ¿tz'oj tzik 
ab'iste ma'j q'u q'esal uq'ayb'al 
niniman, niko'xh q'u fariseo? 

49 Pek kam itxa'k q'u aanima 
q'u'l ye' ootzajin tetz u mantaar. 
Kam tootzaj. ¡Ku'naj tz'ejb'al yol 
ti'!— Texhtu'. 

50 Unchee' aatz ma'l tu q'ul 
imol, aya' u Nicodemo va'l opon 
xe' u Jesuus tu aq'b'al, tal ech 
tza!: 51 —Ye'xhkam nital u 
mantaar aas sako'xhtxayax ma'j 
aanima oj ye'sajen ich'otil itzi' 
utz, satootzaji kam ma't 
i'anta'.— Texhtu'. 

52 Tzaq'b'eli. Alax te ech tza!: 
—¿Kamal axh aa Galilea? Pek 
ichok inujul iile' utz, siile' aas 
ye'k ma'j alol tetz u yolb'al 


Tioxh cheenaj koj tzi'! — Texhtu!. 


Vichoktu txumb'al q'u q'esal 
uq'ayb'al ti' isub'ax u Jesuus 


53 [Ech junun texh k'asu!l. 

Motx b'en tu tatib'al. 
1 Pek aatz u Jesuus, b'en vi! 

8 u muunte Olivo. 2 Utz tu 
tek va't q'ii, q!'aavu'l tu viq'analil 
u totztioxh q'ala'm. Utz mam 
tenam ul k'atza. Ech k'uje' u 
Jesuus; zelt ichusune!. 

3 Ech aatz q'u aa txumb'al ti! 
u o'tla mantaar tuch' q'u fariseo, 
motx tiq'o ul ma'l u ixoj siatz. A! 
motx ichab'av ti! teesat tib' tu 
b'ey tuch' vinaj yit' ik'ulel koj. 
Utz ech toksa tu xo'l. 4 Motx tal 
te ech tza!: —Chusul, aatz u ixoj 

tzi', niteesa tib' tu b'ey tuch' 
vinaj yit' ik'ulel koj tuul vet- 
chab'ali. 5 Utz aatz tu u o'tla 
mantaar alelka tu u Moisees tan, 
sapaq'ax sivan q'u ixoj q'u'l ech 
ni'an tzi'. Pek ¿aatz axh, kam 
saale'?— Texh te.” 6 Loq' vet 
sik'u'l motx i'ana. K'uxh motx tal 
ech tzi', a' isa' sacheei kani'ch 
ixochax u Jesuus si'ane!. 

Pek aatz u Jesuus tan, taq' 
ko'n ku! ivatz, tz'ib'an ku! vatz 
txlava! tu vi! iq'ab!. 7 Pek ye'xh 
nichmotxiya' ti! ich'otil te. Ech 
i'an jikom tatin u Jesuus utz, tal 
te ech tza!: —Ab'iste sete tiira 
ye'k ipaav, a! b'axal se'el isivan, 
sipaq' b'en ti! u ixoj tzi'.— 
Texhtu'. 8 Ech q'aavko'npajk'o!e' 
ku', tz'ib'an ku! vatz tx!ava'. 

9 Unchee! ta'xh motx tab'i u 
kam q'u vinaj tzi', junun texh 
motx zelt itxakpu k'asu!'l. Tan 
motx inach b'en aas jolol aa 
paav. A! blaxal motx txakpu 
k'asu'l q'u q'es, ech tek q'u 
ch'ooaj. Ech a' texh kaaka u 
Jesuus sijunal tuch' u ixoj va'l 
iq'ol opon. 

10 Ech i'an jikom tatin u 
Jesuus. Utz ye'xhab'il va'toj 
tila. Pek a' texh atich u ixoj. 
Utz tal te ech tza': —Ixoj, 
¿ke!ch q'u'l nixochonaxh ve? 
¿Ye'xhab'il tzik vetpaq'on sivan 
axh?— Texh te. 

11 Tzaq'b'u u ixoj ech tza!: 
—Ye'xhab'il unB'aal.— Texh te. 
Tal tek u Jesuus te ech tza!: 

—Niko'xh in sa'kojxochonaxh. 


h 8.5 Choktaj u Leviitico 20.10; u Deuteronoomio 22.22-24. 

Pek kuxh utz, ye' ko'xh paavin- 
ve't'axh.— Texh te.]! 


U Jesuus u txijtxun tetz 
q'u aa paav 


12 Unchee' yolon paj u Jesuus 
tu q'u tenam ech tza': —In u txij- 
txub'al tetz q'u aanima tu u vatz 
amlika tx'ava' tza'. Ab'il va'l 
xamel vi', yit' sa'kojpaal tu uken. 
Pek sa'atin u txijtxub'al k'atza 
va'l tetz tiichajil tu b'enq'ii 
b'ensaj.— Texhtu'. 

13 Ech alax tek te tu q'u 
fariseo ech tza': —Yit' inujul koj 
q'ul ayol atzi'. Tan axh atko'xh 
naal je' iib'.— Texh te. 

14 Utz tzaq'b'u u Jesuus ech 
tza': —K'uxh in atko'xh nival je' 
vib' tan, inujul q'ul unyol. Utz 
vootzajle til unk'asku'lin utz, 
ti'ch vopone'. Pek aatz ex tan, 
ye! etootzaj til unk'asku'lin utz, 
til so'oponk'in. 15 Utz netx'ol 
inujul q'u kam kam echa' ni'an 
q'u aanima. Pek aatz in, ye'xh- 
ab'il nuntx'ol inujul. 16 Utz 
inujul nunb'ane' oj nuntx'ol 
inujul ma'j aanima. Tan yit' 
unjunal ko'n koj, pek a' unmol 
va'l vetchajonk'asu'lin. Aya! 
vunTat. 17 Utz tz'ib'amalka tu 
vemantaar aas satx'olax inujul u 
aanima nixochle' oj ka'va!l ni- 
txakb'a'n inujul yol ti'. 18 Utz 
aatz in, nunyolon je! vi'. Utz 

niyolon vunTat vil, va'l vetchaj- 
onk'asu'lin.— Texhtu'. 

19 Ech motx tzaq'b'u q'u vinaj 
ech tza!: —Utz ¿ke'ch vatat?— 
Texh te. 

Tzaq'b'u Jesuus utz, tala: 
—Yit' etootzajkojin utz, yit' 
etootzaj koj vunTat. Tan 
etootzajkojin, setootzaji vunTat 
majte atzi'.— Texhtu'. 

20 Aatz q'u yol tza!, a! talvu u 
Jesuus k'atz u kaaxha, tatib'al 
kutxu, aas nichichusun tu vi- 
q'analil u totztioxh. Utz ye'xh- 
ab'il ma'j txayon tan, ye'sajich 
topon u tiempo. 


U taltu u Jesuus aas Amlikail 
txumb'al iq'omal taq'o 


21 Unchee! tal paj unpat u 
Jesuus ech tza': —Sab'enin utz, 
sechok'in. Loq' sa'kojechab'a'in 
tan, a! sakamk'ex tu q'ul epaav. 
Utz sa'kojveet etopon tu va'l sel. 
enk'in.— Texh te. 

22 Utz nichtektal q'u q'esal 
uq'ayb'al xo'l q'u Israeel ti! ech 
tza!: —TZ'oj tzik sa'tekiyatz! je! 
tib' sijunal aas nitale': «Yit! sa'- 
kojveet etopon tu va'l se'enk'in.» 
Chia.— Texhtu!. 

23 Utz tal u Jesuus te ech tza!: 
—Aatz ex, aye'nex aal iku'l tu u 
vatz txlava! tza'. Pek aatz in, 
aye'nin aal ije'a'. Yit' aye'nkojin 
tu u vatz txlava! tza!. 


18.11 Aatz q'u yol q'u'l ato'k tu corchete [] tza!, a! toke' atil b'iil 
ka'tziiunchil ti'. Tan ye'xhka't tu unjolol q'u o'tla chaj manuscrito. Ta'xh 
atik tu q'u'l cheenal icheea'. Jalel tib' tu q'u coopia tetz q'u manuscrito 


niyolonka. 


18.17 Choktaj u Deuteronoomio 17.6; 19.5. 

24 Echixe'at vetvallu sete aas a! 
sakamk'ex tu q'ul epaav. Tan oj 
ye! senima aas ab'il in, a! sa- 
motxkamk'ex tu q'ul epaav.— 
Texh te. 

25 Utz alax tek te ech tza!: 
—¿AD'il axh unchee'?— Texh 
te'le'. 

Tal u Jesuus ech tza!: —In va'l 
val sete b'axa. 26 Sib'al ko'xh 
kam saval sete. Utz sib'al ko'xh 
kam suntx'olv enujul. Pek loq! a' 
nivale' kam va'l vetvab'i Katz 
va'l vetchajonin. Tan a! vinujul. 
Ech a! va'l nival tu q'u aanima tu 
u vatz amlika tx!ava! tza!.— 
Texhtu'. 

27 Pek ye't motx el itxumb'al 
tuul aas a! nichyolonku ti! viTat. 

28 Utz tal paj chit u Jesuus te 
ech tza!: —Aatz ma't ilakax je! u 
K'aola va'l b'ennaj ko'n aanima, 
anal setootzaji ab'il in. Anal 
sapaal etxumb'al tuul aas 
ye!'xhkam nunb'an sunjunal. Pek 
a! nunb'ane' kam va'l vetichus- 
vin vunTat. A! va'l nivale!. 

29 Tan atil vunTat sunk'atza va'l 
vetchajonk'asu'lin. Ye'xhkam ni- 
taq'ka'in sunjunal. Tan al chit 
nunb'an va'l b'a'n ni'enku te.— 
Texhtu'. 30 Sib'al aanima niman 
ti! q'u kam tala tza'. 


Viq'esalain u paav 
Katz q'u aa paav 


31 Unchee' tal tek u Jesuus tu 
q'u q'esal uq'ayb'al xo'l q'u 
Israeel q'u'l ma'tich niman ech 
tza': —Nojchit ex unchusulib' 
si'ane' untz'oj seb'an ex niman 
tetz vunyolb'al b'enamen. 32 Ech 

setootzaji vinujul. Utz vinujul sa- 
chitpunex tu q'u epaav.— 
Texhtu!. 

33 Motx tzaq'b'u ech tza!: 
—O! itu'xh ixalam u Abrahaam. 
Utz ab'il koj k'ayimal ok qib' jaq' 
imantaar. Pek ¿kam toke' naale'? 
aas: «Sachitp'ex.» Cha'axh.— 
Texh te. 

34 Utz alax te tu u Jesuus ech 
tza!: —Ni'xhtek'val sete aas 
kajay q'u!l ni'an paav, jaq' iyak'il 
u paav nik'ayiv ok tib'. 35 Utz 
aatz va'l k'ayimal tib' jaq' 
mantaar sako'nkoxhatinka tu 
atib'al b'enamen. Ech koj vik'aol 
u b'aal atib'al, b'a'ntan atil tu 
atib'al b'enamen. 36 Ech toke' oj 
a' sachitpunex tu paav viK'aol u 
Tioxh, nojchit q'alpi'ex atzi'. 

37 Vootzajle aas ex itu'xh ixalam 
Abrahaam. Pek loq! neb'an ek'u!l 
ti' unyatz'pe'. Tan ye'xhat 
niokku vunyolb'al sete. 38 Tan a! 
nivale' kam ilel k'atz vunTat 
vaq'o. Pek aatz ex, a! neb'an 
vib'anon vetat.— Texhtu'. 

39 Motx tzaq'b'i utz, tal te ech 
tza!: —A' kuk'uy kumam u 
Abrahaam.— Texhtu'. 

Tal u Jesuus te ech tza!: 
—Untz'oj ex itu'xh ixalam 
Abrahaanm, a! neb'an q'u'l 
nichi'an u Abrahaam koj atzi'. 
40 Tan ye'xhkam yatz'on u 
Abrahaam. Pek aatz ex, neb'an 
ek'u!l ti' unyatz'pu ti! vinujul 
nival sete. Aya! va'l ab'imal xe! 
Tioxh vaq'o. 41 A! ne'netiq'o vi- 
tx'i'la txumb'al vetat.— Texh te. 

Motx tal ech tza!: —¡Ma!l ko'n 
kuTat atile, aya! u Tioxh! Utz 

¡yit' sik'elko'nkojo! i'an 
kunan!— Texhtu!. 

42 Tal paj u Jesuus te: —B'a'n 
ex ve koj atzi' aas noj koj a! etat 
u Tioxh. Tan xe! Tioxh vetk'as- 
ku'lin. Utz ma'ko'nkojel tunvi' 
aas vet'ulin, pek a! vetchajonul- 
in. 43 Utz ¿kam toke' ye' nitel 
etxumb'al tu va'l nivale'? 
¿Kantu' ye! nekan tab'il q'ul 
unyol? 44 Ti! tan, a! etat u 
tx'i'li'inaj. Utz a! esa! ib'anax u 
tacha'v. Tan yatz!ol nal tixe'te- 
b'al. Utz yit' atil koj tu vinujul. 
Ke'ch koj vinujul tzixe'. Aatz 
nital txub'a!l, ta'xh oral elu!l 
tib'. Tan txub'a'lom utz, itat q'u 
txub'a'lom. 45 Pek ye! nenima'in 
k'uxh a! nival vinujul. 46 ¿Kantu' 
ye! nimotxenima'in? Tan inujul 
nival sete. Pek oj atil ma'j texo!l 
satale' kam unpaav, tale'. 47 Tan 
ab'il va'l tetz Tioxh, a' nitab'i u 
yol tetz u Tioxh. Pek aatz ex, ye! 
netab'i tan, yit' ex koj tetz 
Tioxh.— Texhtu!. 


U tatin u Jesuus aas ye'sajich 
ichee u Abrahaam 


48 Unchee' tzaq'b'u q'u q'esal 
uq'ayb'al xo!l q'u Israeel ech tza!: 
—Nojchit inujul va'l nigale'. Atil 
tioxhil tx'i'li'inaj sak'atza. Utz 
axh aa Samaaria majte.— Texh 
te.k 

49 Utz tzaq'b'u u Jesuus ech 
tza!: —Ye'k tioxhil tx'i'li'inaj 
sunk'atza. Tan a! nivoksa iq'ii 


244 


vunTat. Pek aatz ex, neteesa 
unq'ii. 50 Loq' yit' a! koj nivoksa 
je' unq'ii. Pek atil ma'l va'l a! isa! 
so'ok iq'ii. Aya! u tx'olol tetz 
inujul q'u kam. 51 Ni'xhtek'val 
sete aas jatu koj sakami ab'il va'l 
saniman q'ul unyol.— Texhtu'. 

52-53 Utz tzaq'b'el tu q'u 
q'esal uq'ayb'al xo'l q'u Israeel 
ech tza': —Vetqootzajil cheel aas 
ato'k tioxhil tx'i'li'inaj sak'atza. 
Tan naale' aas: «Ab'il saniman 
vunyolb'al jatu koj sakami.» 
Cha'axh. Utz kamnaj u 
Abrahaam. Kamnaj tek q'u o'tla 
alol tetz u yolb'al Tioxh majte. 
¿Tz'oj tzik paalch'axh vatz u 
kuk'uy kumam Abrahaam va'l 
kamnaj teku'en? Pek ¿ab'il axh 
nanache?— Texh te. 

54 Tzaq'b'u u Jesuus tal ech 
tza!: —Oj nivoksa je! unq'ii 
sunjunal, ye'k itxa'k u tokeb'al 
unq'ii atzi'. Pek a! nioksan unq'ii 
vunTat va!l eTioxh netale!. 

55 Loq' ye! etootzaj. Pek vootzaj- 
le. Utz in tek txub'a'lom atzi' 
echa! ex tzi' aas oj: «Ye! vootzaj.» 
Chikojin. Pek vootzajle tan, 
nunnima q'ul iyol. 56 Aatz 
vek'uy emam u Abrahaam, txuq'- 
txun ti! ich'ial u vul tu u vatz 
unq'ii unsaj. Utz aal chit txuq'- 
txuni aas tila.— Texhtu'. 

57 Tal paj q'u q'esal uq'ayb'al 
tu u Jesuus ech tza!: —¿Kani'ch 
iiltu u Abrahaam? Tan aal ye'saj 
tel 50 aya'b'.— Texhtu!. 


k 8.48 Aatz q'u aa Samaaria vatz q'u aa uq'ayb'al tu Israeel utz, tiira aa 
paav siatz. Tiira jatxich Ob) iatz tu q'u tatine'. Echtzixe't nisuyax aa 


Samaaria ti' u Jesuus. 

58 Utz tal u Jesuus te ech tza!: 


—Ni'xhtek'val sete, atichnalin 
aas ye'sajich titz'pu u 
Abrahaam.— Texhtu!.! 

59 Ech motx itxaytu sivan q'u 


vinaj tzi'. Si'chmotxipaq' b'en ti'. 


Pek aatz u Jesuus, isotzsa tib' 
tixo'l. Elk'asu'l tu viq'analil u 
totztioxh. Ta'n a! paalelu'l tixo'l. 


Visajinsat ma'l u moy u Jesuus 


1 Unchee' aatz nichipaal u 

Jesuus, til ma'l u vinaj moy 
tu titz'eb'al. 2 Ech ch'otil tek tu 
u Jesuus tu q'ul ichusulib' ech 
tza': —Chusul, ¿ab'il etz paav 
aas moy u vinaj tzi'; q'ul itxutx 
ib'aal tzik, pek oj ipaav atko'xh- 
tu'?— Texhtu!. 

3 Tzaq'b'u u Jesuus utz, tala: 
—Yit' ti' koj ipaav u vinaj tzi', 
k'uxh moy. Niko'xh ipaav koj 
q'ul itxutx ib'aal. Pek ti! sailax u 
tokeb'al iq'ii u Tioxh k'atza. 

4 Ech ministeer sunb'an u taq'on 
vunTat va'l vetchajonulin tuul 
atil q'ii saj. Tan tul u aq'b'al utz, 
ye'xhab'il ve't saveet taq'onine!. 
5 Utz in u txijtxub'al tetz q'u 
aanima tu u vatz amlika tx!ava! 
tza!, tuul atilin tixo'1.— Texhtu'. 

6 Ech ta'xh tal u kam tza', 
tzub'an ku! vatz tx!ava'. I'an tal 
xoq'ol tu vitzub'. Utz toksa tu 
b'aq' iatz u moy. 7 Utz tal te ech 
tza!: —Kuxh tx'aa vavatz tu u 
molb'al a' Siloee.— Texh te. 

Aatz u Siloee, a' toke' “chaj 
el”. Ech ib'ena'. Ex itx'aa vivatz. 
Utz nichtektilone' aas q'aavi. 


18.58 Choktaj u Eexodo 3.14. 

8 Ech aatz q'u tetz tz'alol u vinaj 
tuch' q'u'l nichilon aas nojchit 
moyich, nichmotxtal ech Ga: 
—¿Yit' tzik a! u vinaj tzi' va'l 
nichik'uje' ti! ijoyax tetz?— 
Chia. 9 At unjote nichalon: —A! i 
atzi!.— Chia. Utz at nichalon: 
—Ech a! i tilone'.— Chia. Pek 
nichtal u vinaj ech tza!: —¡In 
chitu'!— Chia. 

10 Utz ch'otil tek te ech tza!: 
—¿Kani'ch misajin q'u b'aq' aatz 
tzi'?— Texh te'le'. 

11 Tzaq'b'u u vinaj utz, tala: 
—nNitekvilone' tan, aatz u vinaj 
va'l Jesuus ib'ii, vetilan xoq'ol. 
Vettoksa tu b'aq' unvatz. Utz 
vettal ve ech tza!: «Kuxh tu u 
molb'al ai Siloee. Utz tx'aa avatz 
tzi'.» Texh ve. Ech b'enin. 
Untx'aa. Utz anchitu', ¡ilon- 
tek'in! — Texhtu'. 

12 Utz alax te ech tza': 
—Ke'ch u vinaj naale! tzi'.— 
Texh te'le'. 

Tal ech tza!: —Ye! vootzaj.— 
Texhtu!. 


Vich'otil itzi' u vinaj va'l moyich 

13 Ech iq'ol b'en u vinaj va'l 
moyich vatz q'u fariseo. 14 Utz 
tuich ilanb'al q'ii i'an u xoq'ol u 
Jesuus tzi' utz, isajinsa vivatz u 
vinaj. 15 Ech ch'otil paj te tu q'u 
fariseo aas kani'ch i'antu b'a'n 
vivatz. 

Utz tal u vinaj va'l moyich ech 
tza': —Toksa xoq'ol tunvatz utz, 
untx'aa el. Ech nitekvilon 
cheel.— Texhtu'. 

Q'U TXAICHIL I'AN U JESUUS 
A' q'u txaichil i'an u Jesuus tza' U Tio | U Kuxh | U Lucas | U Xhan 
U taq'tu b'en ta'l uuva u nojla a' — — — 2.1-11 
U teesa sib'la txay q'u chusulib' — — 5.1-11 21.1-23 
Vixaan u Jesuus vi' a' 14.23-33 | 6.45-52 — 6.16-21 
Vipaxinsat q'u kaxhlaan tx'ix vatz 4,000 14.14-21 | 6.34-44 9.11-17 6.2-15 
tuch' 5,000 vinaj 
Viya'sat u mam kajiq' jab'al 8.23-27 | 4.35-40 8.22-25 — 
Vitzaj ma'l u viikuxh tu q'ul iyol 21.18-22 | 11.12-26 | — — 
Vib'antu b'a'n tu viji' u Lu' 8.14-15 | 1.29-31 4.38-39 — 
Vib'antu b'a'n tu vitzok'b'e'm ma'l u vinaj — — 22.50-51 | — 
Vib'antu b'a'n tu u titz'in ma'l u ixoj yit' 15.21-28 | 7.24-30 — — 
Israeel koj 
Vib'antu b'a'n tu ma'l u ch'a'k'i' 8.2-4 1.40-45 5.12-14 — 
Vib'antu b'a'n tu laval q'u ch'a'k'i' — — 7.12-19 — 
Vib'antu b'a'n tu u taq'onom ma'l u q'esal 8.5-13 — 7.1-10 4.46-54 
sol 
Vib'antu b'a'n tu ma'l u vinaj numtz'inaj 9.2-8 2.1-12 5.18-26 5.1-15 
ichi'l 
Vib'antu b'a'n tu ma'l u vinaj ye' nichiyikun | 12.9-13 | 3.1-5 6.6-10 — 
iq'ab' 
Vib'antu b'a'n tu ma'l u ixoj, ikajal ye' 9.18-26 | 5.21-43 8.40-56 — 
nichiya' tela' 
Vib'antu b'a'n tu ka'va'l q'u moy 9.27-31 | — — — 
Vib'antu b'a'n tu ma'l u moy va'l mem majte | 12.22-30 | — — — 
Vib'antu b'a'n tu ka'va'l moy tu Jericoo 20.29-34 | 10.46-52 | 18.35-43 | — 
Vib'antu b'a'n tu ma'l u moy tu Betsaida — 8.22-26 — — 
Vib'antu b'a'n tu ma'l u moy tu titz'peb'al — — — 9.1-8 
Vib'antu b'a'n tu ma'l u ixoj k'o'kinich — — 13.10-17 | — 
Vib'antu b'a'n tu ma'l u vinaj sipk'inajich — — 14.1-6 — 
ichi'l 
Vib'antu b'a'n tu ma'l u chakan utz, mem — 7.31-37 = = 
majte 
U teesat tioxhil tx'i'li'inaj Katz ma'l u xiak 17.14-18 | 9.14-27 9.38-43 — 
U teesat tioxhil tx'i'li'inaj Katz ma'l u vinaj — 1.23-28 4.36-37 — 
tu Capernauum 
U teesat tioxhil tx'i'li'inaj Katz ma'l u vinaj 8.26-34 | 5.1-20 8.26-29 — 
tu Gaadara 
U teesat tioxhil tx'i'li'inaj k'atz ma'l u mem 9.32-34 | — 11.14-15 | — 
U q'aavtitzpixsat ma'l u xiak tu Naiin — — 7.11-17 — 
U q'aavtitzpixsat vime'al u Jairo tu 9.18-26 | 5.21-43 8.46-56 — 
Capernauum 
U q'aavtitzpixsat u Laazaro — — — 11.1-45 

16 Unchee' tal tek unjolol q'u 
fariseo ech tza!: —Yit! xe! Tioxh 
koj vetk'asku'l u vinaj atzi' tan, 
niqel u ilanb'al q'ii.— Chia. Utz 
at nichalon majte: —Kani'ch koj 
i'antu txaichil ma'j vinaj oj aa 
paav.— Texhtu'. Ech ok ixo'l q'u 
fariseo tib'ilaj. 

17 Utz q'aav paj ch'otil tu u 
vinaj va!l moyich ech tza!: 
—¿Kam bot naal ti! va'l vetjaj- 
pixsan q'u b'aq' aatz tzi'?— Texh 
te. 

Tal u vinaj ech tza': —Alol 
tetz u yolb'al Tioxh atzi'.— 
Texhtu!. 

18 Loq' ye'xhkam nichmotx- 
inima q'u q'esal uq'ayb'al aas oj 
moyich. Utz ye'xhkam nichmotx- 
inima oj sajinsal ivatz. Pek anal 
inima aas isavsa q'ul itxutx ib'aal 
u vinaj va'l ma'tich ijajpixsal 
iatz. 19 Tan ich'oti tu q'ul itxutx 
ib'aal ech tza!: —¿A' tzik vet- 
itz'in tzi' va'l moyich aas itz'pi 
netale'? Utz ¿kam toke! aas ni- 
tektilon cheel?— Texh te. 

20 Tzaq'b'u q'ul itxutx ib'aal, 
tal ech tza': —Qootzajle aas a' u 
qitz'in GU utz, moyich aas 
titz'pe'. 21 Pek ye! qootzaj kam 
toke! nitektilon cheel. Utz ye! 
gootzaj majte ab'il vetsajinsan 
vivatz tzi'. Ch'otitaj te tan, atil 
tek iya'b' atzi'; sayolon sijunal.— 
Texhtu'. 22 Ech ko'n motx tal 
q'ul itxutx ib'aal tzi' tan, a! nich- 
motxixo'va q'u q'esal uq'ayb'al. 
Tan ma'tich motx taq'tu ku! 
tib'eyil q'u q'esala tzi' aas ab'il 
sa'alon aas a! viTxaaom u Tioxh 
u Jesuus, tiira saya'sal topon tu 

atib'al chusb'al tetz u o'tla 
mantaar. 23 Echixe'at tal q'ul 
itxutx ib'aal aas: —Atil tek iya'b' 
atzi'; ch'otitaj te.— Texhtu!. 

24 Uncheel q!aav sik'lel opon 
u vinaj va'l moyich. Utz tal te 
ech tza!: —Vatz Tioxh saal 
vinujul qe. Tan qootzajle aas aa 
paav u vinaj tzi'.— Texh te'le'. 

25 Tzaq'b'u u vinaj utz, tala: 
—Ye!' vootzaj oj aa paav. Pek 
ta'xh ma'l kam vootzaj. ¡Inich 
moy, pek aatz cheel, nitek- 
vilone'! — Texhtu'. 

26 Utz q'aav paj alax te ech 
tza!: —¿Kam veti'an see? 
¿Kani'ch misajinsat vavatz?— 
Texh te'le'. 

27 Itzaq'b'e ech tza': 
—Vetvallu sete utz, ye! ko'n esa! 
tab'ile'. Pek ¿kantu' aas nipaj- 
ech'oti unpate? ¿Oj sesa'a 
sab'enex niman tetz majte?— 
Texhtu!. 

28 Ech motx ko'n teesal iq'ii. 
Utz motx tal te ech tza': —Axh 
niman tetz majte atzi'. Pek aatz 
o!, o! niman tetz u Moisees. 

29 Tan qootzajle aas yolon u 
Tioxh ti! u Moisees. Pek ech koj 
u vinaj tzi' tan, ye! qootzaj til 
unk'asku!'l.— Texhtu'. 

30 Tzaq'b'u u vinaj utz, tala: 
—A' u kam tz'ejxeb'al k'u!l Gu 
yo!o, aas ye! etootzaj til unk'as- 
kul loq! vetijajpixsa vunvatz. 
31 Utz qootzajle aas yit'ix ab'il 
q'u aa paav tu u Tioxh. Pek 
b'a'ntan a! nitab'i ab'il nixo'van 
utz, ni'an vitxumb'al. 32 Ye'xh- 
jatu ab'imal talaxe' aas nijajpix- 
sal ivatz mal aanima aas moy 

tu titz'peb'al. 33 Utz kam koj 
sitx'ol iveet u vinaj tzi', oj yit' 
xe! Tosch koj nik'asku'l.— 
Texhtu!. 


Q'u aanima moy vatz Tioxh 


34 Ech tzaq'b'eli utz, alax te 
ech tza!: —Tiira a! itz'pinajk'axh 
tu paav utz, ¿sachuso' naal 
tzik?— Texh te. Ech tojchal 
k'asu!l. 

35 Uncheel tab'i tek u Jesuus 
aas ma'tich tojchal k'asu'l tzi'. 
Utz aatz tila, tal te ech tza!: 

— ¿Ni tzik anima viK'aol u 
Tioxh?— Texh te. 

36 Tzaq'b'i utz, tal ech tza!: 
—¿Ab'il viK'aol u Tioxh unB'aal? 
ech sunnima.— Texh te. 

37 Tal u Jesuus te: —Vetiilla!. 
Aya! va'l niyolon sauch' tza!.— 
Texhtu!. 

38 Tal u vinaj ech tza!: 
—Nunnima unB'aal.— Texhtu'. 
Ech toksat iq'ii u Jesuus. 

39 Tal u Jesuus te ech tza!: 
—K'uxh vet'ulin tu u vatz amlika 
txlava' tza!, a! ul untx'ol inujul 
q'u kam. Ech ab'iste q'u!l ye! ni- 
tilone', sailoni. Utz aatz q'u'l ni- 
tilone', sab'ens echa! moy.— 
Texh te. 

40 Ech aatz unjolol q'u 
fariseo q'u'l atich k!atza, ta'xh 
tab'i u kam tza!, tal te ech tza!: 
—¿Tz'oj tzik ol moy majte?— 
Texhtu!. 

41 Tzaq'b'el tu u Jesuus ech 
tza!: —Ex koj moy, ye'k epaav 
koj atzi'. Pek aatz ex tan: 
«Niqilone'.» Che'ex. Echixe'at 
atilex tu q'ul epaav.— Texhtu!. 

Vik'amtu ti! xeen karne'l 
u Jesuus tu vichusune' 
1 Unchee! tal paj u 

1 0) Jesuus ech tza!: 
—Ni'xhtek'val sete, ab'il a! yit! a! 
koj niokko'p tu u okeb'alop tu u 
tatib'al q'u karne!l, elq'om atzi'. 
Sub'ul atzi'. Tan paarten 
nichokvu toko'p. 2 Tan a! u xeen 
tetz q'u karne"l va'l a! niokko'p 
tu u okeb'alop. 3 Ech nijajax 
oko'p tu u taq!'onom. Utz ootzaj- 
imal ivi' u xeen karne'l tu q'ul 
ikarne'l majte. Tan nisik'le q'u 
karne!l tib'ii utz, nitiq'o elu'l. 
4 Utz aatz ma't tiq'ot elu'l kajay 
q'u tetz, nib'axab' siatz. Utz ni- 
xamb'o'k q'u karne'l ti'. Tan 
tootzaj ivi'. 5 Tan sa'kojxamb'o'k 
q'u karne'l ti! va't aanima. Pek 
aal sat'aspu siatz. Tan ye' tootzaj 
ivi' paartenla aanima q'u 
karne'l.— Texhtu'. 6 A' q'u 
k'amich yol tal u Jesuus tzi'. Loq' 
ye't paal itxumb'al q'u aanima 
tuul kam va'l nichtal te. 


U okeb'alop xe' Tioxh 


7 Unchee' tal paj u Jesuus te: 
—Ni'xhtek'val sete aas in u toke- 
b'alop q'u karne'l. 8 Utz jolol 
elq'om q'u'l b'axal ul sunvatz; 
sub'ul atzi'. Utz ye't motx nimal 
tu q'u karne'l. 9 In u okeb'alop. 
Ech ab'il va'l sapaalo'k tuul, 
sakolaxi. Echa' karne'l so'oko'p 
saelu'l utz, sichab'a titza taq'o. 
10 Aatz nitul u elq'om, elaq', 
yatz'o'm utz, yuch'u'm ul i'ane'. 
Pek aatz in, vet'ulin ti' taq'ax 
etiichajil. Ech tiira ye'k iya'eb'al 

vetatin si'ane'. 11 In u b'a'nla 
xeen karne'l. Tan aatz u b'a'nla 
xeen karne'l, nitaq! tib' sakam o) 
q'ul ikarne'l. 12 Pek aatz va'l 
aq'onom ku'en ta'xh nitilo'k 
vija'mel, nit'aspe' nitil tul u lobo. 
Nitaq'ka q'u karne'l tan, yit' 
ib'aal koj. Ech aatz u lobo, niqini 
elu'l q'u karne!l. Utz nitilun (bien 
tere'n taq'o. 13 Nitooj u lochol 
xeen karne'l. Tan axhib'i 
vija'mel ko'n nitilo'k. Ye'xh 
ko'xh kam itxa'k q'u karne'l te. 
14-15 In u b'a'nla xeen 
karne'l. Utz kam echa' tootzaj- 
it'in vunTat, echat vootzajit 
vunTat majte. Utz kam echa' 
vootzajit vunTat, echat vootzajit 
q'ul unkarne'l majte. Utz 
tootzajin. Tan savaq' vib' tu 
kamchil ti' q'u karne'l. 16 Utz 
atil unjot unkarne'l aas paarten 
atilka. Yit' atil koj xo'l q'u vetz 
tza'. Loq' sa'nalimolo tib' sun- 
k'atza. Satab'i vunvi' atzi'. Ech 
untanul teko'n karne'l sa'atini. 
Utz ma'l ko'n xeen tetz 
sa'atini.™ 17 Ech toke! tii 
vunTat vi'. Tan savaq' vib' tu 
kamchil. Loq' saq'aavitz'p'in. 
18 Jik chit in savaq' vib' tu 
kamchil. Tan ye'xhab'il so'ole' 
ti' tel u vatz unq'ii unsaj. Pek 
atil tunq'ab' savaq' vib' tu 
kamchil utz, atil tunq'ab' sa- 
q'aavitz'p'in. A' u vijle'm unk'ul 
xe! vunTat tzi'.— Texhtu'. 

19 Ech q'aavpajok ixo'l q'u 
q'esal uq'ayb'al tu q'u yol tzi'. 
20 Tan sib'al nichalon ti' ech 
tza!: —Tx'i'li'inaj ato'k k'atza. 
Elnaj tu b'ey atzi'. ¿Kantu' 
netab'i ok?—Chia. 

21 Utz at unjot nichalon ech 
tza': —¿Ab'il sayolon ech tzi' oj 
ato'k tioxhil tx'i'li'inaj k'atza? 
Utz sa'kojole' tioxhil tx'i'li'inaj 
sijajpixsa ivatz ma!j moy.— 
Chia. 


U teesal iq'ii u tijle'm Jesuus 

tu q'u aa uq'ayb'al 

22 Unchee' aatz titiempoich 
che'v, nichipaasal u nimla q'ii tu 
Jerusaleen tetz u totztioxh.” 

23 Utz nichipaal u Jesuus tu vi- 
q'analil u totztioxh vatz u 
okeb'al va'l Salomoon. 24 Ech 
sutil ti' tu q'u q'esal uq'ayb'al 
utz, tal te ech tza': —¿Jatu tek 
saya' kuka'tziiun saaq'o? Untz'oj 
axh viTxaaom u Tioxh, al inujul 
qe; vatzsaj saale!.— Texh te. 

25 Tzaq'b'el tu u Jesuus ech 
tza!: —Vetvallu sete ab'il in. Utz 
ye! nenima. Tan aatz q'u kam 
nunb'an tib'ii vunTat, a! techlal 
ab'il in. 26 Pek ye! nenima. 
K'uxh alel nal sete vaq'o. Axhib'i 
antu koj ex xo'l q'ul unkarne!l. 
27 Tan nitab'i unvi' q'ul un- 
karne'l. Utz jolol vootzajle majte. 
Ech nixambD'u vil 28 Utz savaq' 
itiichajil tu b'enq'ii b'ensaj. Ech 


m 10.1-16 Choktaj u Isaias 40.11; u Ezequieel 34.1-34; Q'u Hebreo 13.20. 
n 10.22 Aatz u nimla q'ii ti! u totztioxh tza!, ma'l xhemaana nichib'anax jun 
ya'b'. Utz a! ninachpixsa viq'aav ib'ens b'a'n u totztioxh. Tan tzu'kin kam 
i'an u desal sol aa Roma tuul aas tokeb'et u Jerusaleen tu u ya'b' 167 y.t.J. 

jatu koj samotxsotzi. Utz ab'il 
koj saeesan tunq'ab' majte. 

29 Tan aatz vunTat va'l vetaq'on 
ve, paalchu vatz u koontra. Ech 
ye'xhab'il ko'xh samaaon el 
tiq'ab' vunTat. 30 Aatz in tuch! 
vunTat, ma'l ko'n o'.— Texhtu!. 

31 Unchee' motx itxay isivan 
q'u q'esal uq'ayb'al; si'chipaq'o'k 
ti' tala. 

32 Loq' tal Jesuus te ech tza!: 
—Sib'al b'a'nla chaj kam tetz 
vunTat vetunb'anlu sevatz. Pek 
¿ab'iste ti! sepaq'vu sivan in?— 
Texhtu!. 

33 Utz tzaq'b'u q'u q!esal 
uq'ayb'al ech tza!: 
—Sa'kojkupaq' sivan axh ti' 
b'a'nla kam, pek ti' vayoq'one!. 
Tan axh ko'n vinaj utz, naaq' 
b'en iib's Tioxh.— Texh te.° 

34 Tzaq'b'el tu u Jesuus ech 
tza!: —Tz'ib'amalka tu ve- 
mantaar ech tza': «Alel sete 
vaq'o aas jolol tioxh etatin 
vaq'o.» Chia. P 35-36 Utz oj: 
«Tioxh tatine'.» Chu u Tioxh ti' 
q'u aanima, ti! vitenam q'u'l 
k'ulun viyolb'al, unchee' ¿kam 
tatin vatz u Tioxh u Vinaj 
nenache' va'l iTxaaom u Tioxh, 
ichaju'l tu u vatz amlika tx'ava' 
tza!? ¿Kantu' ye'k tatin sevatz? 
Niko'neteesa iq'ii. Netal ti! aas: 
«Niyoq' Tioxh.» Che'ex. Ti! tan, 
nivale' aas: «In viK!aol u Tioxh.» 
Chi'in. Utz aal ex q'u'l niqelon u 
Yolb'al Tioxh k'uxh nenima 


9 10.33 Choktaj u Leviitico 24.16. 
P 10.34 Choktaj u Salmos 82.6. 
411.2 Choktaj U Xhan tza! 12.3. 

netale'. 37 Aal b'a'n ye! se- 
nima'in oj ye'xhkam nunb'an q'u 
txaichil q'u'l nital vunTat. 38 Pek 
k'uxh ye! senima'in, nimataj aas 
atil vunTat sunk'atza utz, atilin 
Katz vunTat ti! q'u kam q'u'l 
nunb'ane'.— Texhtu!. 

39 Ech si'chpajmotxitxaye!' 
tala, pek el u Jesuus siatz. 
40 Ech b'en u Jesuus sala b'en u 
Jordaan tu va'l nichi'anvu vauti- 
saar aanima u Xhan b'axa. Utz 
atin tzi'. 41 Utz sib'al aanima 
nichtul tzixe'. Nichtal ech Ga: 
—K'uxh ye'xh ma'j txaichil i'an 
u Xhan, nojchit inujul q'u kam 
tal ti! u vinaj tzi'.— Chia. 42 Ech 
sib'al aanima niman u Jesuus 


latzi'. 

1 Unchee'! ya'vich ma'l u 
1 1 vinaj Laazaro ib'ii. Aa 
tenam tu Betaania, vitenam u Li 
tuch' u Taa u tatzik. 2 Aatz u 
Laazaro tzi' va'l ya!vich, a! 
vixib'en u Li', va'l oksan tx'um- 
q'ixsab'al ti! tajan u kuB'aal 
Jesuus utz, isuu tu xi'l ivi'.4 
3 Ech ichaj b'en ichaj q'u tanab' 
xe! u Jesuus ti! talax te ech tza!: 
—KuB'aal, ya'v va'l tiichitlaxh 
ti'.— Texh te. 

4 Unchee! ta'xh tab'i u kam u 
Jesuus tzi', tal ech tza!: —Yit! 
ta'n koj sakam u Laazaro tu u 
yaab'il tzi'. Pek tokeb'al iq'ii u 
Tioxh k'uxh nituch u kam tzi'. 


Vikam u Laazaro 

Utz so'ok iq'ii viK!aol u Tioxh o 
majte.— Texhtu'. 5 Aatz u 
Jesuus tan, tiich chit ti' u Taa 
tuch' ti! vitza'q' utz, tuch' ti! u 
Laazaro majte. 6 Ech k'uxh tab'i 
u Jesuus aas ya'vich, i'anko'nka 
ka'va't q'ii tu va'l atichka. 

7 Xamtich tek ti! u kam tza', 
tal tu q'ul ichusulib' ech tza!: 
—Ko'taj unpat tu Judea.— Texh 
te. 

8 Utz alax te tu q'ul ichusulib' 
ech tza': —Chusul, si'chipaq' 
sivan ach q'u q'esal uq'ayb'al tzi' 
cheenale utz, ¿ma'tpajaxh tzi' 
tzik?— Texh te. 


9 Tzaq'b'u u Jesuus ech tza!: 
—¿Yit' tzik kab'laal koj oora tuul 
ma'l q'ii? Tan ab'il va'l nipaal 
q'iil, ye'xhkam ti' nipaq'vo'k tib' 
tan, nitil u txijtxub'al atil tu u 
vatz amlika tx'ava' tza'. 10 Pek 
ab'il va'l tu aq'b'al nipaale', kam 
ko'n ti' nipaq'vo'k tib' tan, ye'k 
txijtxub'al k'atza.— Texhtu!. 

11 Aatz ma'tich taltu q'u kam 
tzi', tal paj ech tza': —Vatyu u 
Laazaro, u qamiigo. Pek ma't 
unk'assa.— Texhtu'. 

12 Tal tek q'ul ichusulib' ech 
tza!: —KuB'aal, untz'oj vatchel 
ko'n, si'an b'a'n atzi' unchee'.— 

Texhtu'. 13 Loq' a' nichtal u 
Jesuus te aas kamya. Pek a' titz'a 
q'u chusulib' aas nojla vata'm 
nichb'anon. 

14 Unchee' vatzsaj tek tal u 
Jesuus te ech tza': —Kamyu u 
Laazaro. 15 Utz nuntxuq'txune! 
tan, qe'l ye'k o' tzi' aas vetkami. 
Pek ko'taj tzixe'. Ech senima 
maas in.— Texhtu'. 16 Aatz u 
Maxh, va'l Diidimo ib'ii majte, 
tal tu q'u tetz chusulib'il ech tza!: 
—Ko'taj ti' k'uxh sakamo' k'atza 
majte.— Texhtu!.” 


U Jesuus u tiichajil 


17 Ech opon u Jesuus aas 
ma'tich tek tel kaava'l q'ii tok u 
Laazaro tu jul. 18 Aatz u 
Betaania tan, naja' ko'n k'atz u 
Jerusaleen. Kamal oxva'l ko'n 
kiloometro ixo'l tuch'. 19 Ech 
sib'al q'esal uq'ayb'al ma'tich tul 
xe! u Taa tuch' u Li! ti! iqeel ti' 
vixib'en. 20 Utz aatz tab'i u Taa 
aas topon u Jesuus, ech ul 
ik'ule'. Pek aatz u Li' tan, kaaka 
tu u atib'al. 

21 Ech tal u Taa tu u Jesuus 
ech tza!: —UnB'aal, atichkojaxh 
tza!, ye'n kam vunxib'en koj 
atzi'. 22 Pek k'uxh anal ulyaxh 
cheel, vootzajle aas kajay va'l 
sajaj tu u Tioxh, sataq! see.— 
Texhtu!. 

23 Tal u Jesuus te ech tza!: 
—Saq'aavitz'pu vaxib'en.— Texh 
te. 

24 Tal u Taa te ech tza!: 
—Vootzajle saq'aavitz'pu tu u 
q!'aavitz'pichil tu u motxeb'al q'ii 
saj.— Texhtu'.* 

25 Tal paj u Jesuus te ech 
tza!: —In u q'aavitz'pixsanal. Utz 
in u aq'ol tiichajil tu b'enq'ii 
b'ensaj. Ech ab'il va'l ninimanin, 
k'uxh sakami, saq'aavitz'pi. 

26 Utz kajay q'u'l itz'lele utz, ni- 
nima'in, yit' sa'kojkam vatz 
Tioxh b'enq'ii b'ensaj. ¿Ni tzik 
anima va'l nivale' tza'?— Texh 
te. 

27 Tal u Taa ech tza!: —Ee! 
unB'aal. Nimamal vaq'o aas axh 
viTxaaom u Tioxh; axh viK'aol u 
Tioxh ulyaxh tu u vatz amlika 
txlava! tza!.— Texhtu'. 


U toq' u Jesuus k'atz u mujb'al 
tetz u Laazaro 


28 Ech ta'xh tal u kam tzi', 
b'eno'k. Ex isik'le u Li', vitza'g'. 
Ijutzi talax te ech tza!: —Atil u 
chusul tzi'. Nisik'le'axh.— Texh 
te. 29 Ech ta'xh tab'i u Li', ooje!l 
chit k'asu'l utz, b'en tzixe!. 

30 Tan ye'sajich toko'p u Jesuus 
tu u tal tenam. Pek a' atichku tu 
va'l ex k'ulaxojku tu u Taa. 

31 Utz til q'u q'esal uq'ayb'al aas 
ooje'l chit k'asu'l u Li'. Aya! q'u 
qeeol tetz niyolonka, q'u'l atich 
tu u atib'al tzixe'. Ech motx 
xamb'u k'asu'l ti! u Li'. Tan motx 
tal ech tza': —Ma't oq'oj tu u 
mujb'al kamnaj atzi'.— Texhtu!. 


"11.16 Aatz u yol “Didimo” anko'xhtu! u yol “gemelo” tu kastiya. Utz 
“xu'm” chu te'l sukuvatzaj. Aya! q'u talaj nitxa ela titz'pe! niyolonka. 
$ 11.24 Choktaj u Danieel 12.1-3; u Isaias 26.19. 

32 Unchee' opon u LU tu va'l 
atichku u Jesuus; peche' ku! 
siatz. Ta'xh tila utz, tal te ech 
tza!: —UnB'aal, atichkojaxh tza', 
ye'n kam vunxib'en koj atzi'.— 
Texh te. 

33 Ech tiira ok txumu'm tu 
taanima u Jesuus aas tila 
nichtoq' u Li'. Utz nichtoq' q'u 
qeeol majte q'u'l xamich ti'. Ech 
yak'il chit xijxo'lan u Jesuus ti'. 
34 Utz ich'oti ech tza': —¿Til ex 
emujva?— Texhtu!. 

Alax te ech tza!: —KuB'aal, 
ni'axh tul saji iile'.— Texh te. 
35 Ech oq! u Jesuus. 36 Utz tal 
tek q'u q'esal uq'ayb'al ech tza!: 
—Sajitaj etile', nitoq' ti'. Tiira 
tiich pe'xh ti'.— Chia. 

37 Utz at nichalon majte: 
—Nichijajpixsa iatz moy atzi'. 
Ech ¿kan chaj toke' ye'xhkam 
ma'j vetilana? Ye'n koj taq' Gu 
vetkam u Laazaro tzi'.— 
Texhtu!. 


U q'aavtitz'pu u Laazaro 


38 Ech tiira ok txumu'm tu 
taanima u Jesuus aas opon tu u 
mujb'al kamnaj. Aya! u mujb'al 
va'l tu ma'l u joyom sivan 
atichka. Utz sivan u jupib' Trail, 
39 Tal u Jesuus ech Ga: 
—EFesataj u sivan tzi'.— 


Texhtu'. 
Utz tal u Taa, u tanab' u 
kamnaj, ech tza!: —¡UnB'aal, va'l 


tek itzu'l cheel atzi'! Tan kaava'x 
q'ii ikame'.— Texhtu!. 


UXhan 11 


40 Tal u Jesuus te ech tza!: 
—¿Ye'n val see tzik aas siil vi- 
techalil Tioxh oj sako'nanima?— 
Texh te. 41 Ech eesal u sivan tzi' 
u jul va'l mujichku u kamnaj. 
Utz sajin je' u Jesuus tu amlika. 
Tal ech tza': —Tateey, ta'ntioxh 
see tan, naab'i'in. 42 Vootzajle 
aas ninalchitaab'i'in. Pek ti' u 
mam tenam seplel ok vi' tza', 
k'uxh nival ech tzi'. Ech samotx- 
inima aas axh vetchajonulin.— 
Texhtu'. 43 Utz aatz veet tal ech 
tzi', q'eq'u'm chit taltu ech tza': 
—iLaazaro cheelu'l!— Texhtu'. 

44 ¡Ech elu'l u Laazaro va'l 
ma'tich ikame'! Qitzich iq'ab' 
tajan tu b'u'j, b'achb'al tetz. Utz 
kutxich ivatz tu ma'l u liikin 
b'u!j. 

Utz tal u Jesuus ech tza!: 
—-Chittaj utz, chajputaj.— 
Texhtu'. 


Vinuk'ax itxaypu u Jesuus 


45 Ech sib'al q'u qeeol q'u!l 
motx opon ti' u Li', motx tek 
inima u Jesuus. Aya! q'u q!esal 
uq'ayb'al xo'l q'u Israeel. Tan tila 
kam va'l i'ana. 46 Pek at unjolte, 
motx b'en xe! q'u fariseo. Utz ex 
tal u kam te va'l i'an u Jesuus. 

47 Unchee' aatz tek q'u q'esal 
oksan yol vatz Tioxh tuch' q'u 
fariseo, motx imol u conciilio. 
Utz tal ech tza!: —¿Kam saku- 
b'ane'? Tan sib'ax xheenya i'an u 
vinaj tzi'.* 48 Utz mam tenam 
saniman atzi' oj sako'xhqaq'ka 


t 11.47 Aatz u yol conciilio nital tza!, aya! u sanedriin, q'u q'esala xo'l q'u 
Israeel tu Jerusaleen. Echa! u congreso sukuvatz cheel. 

ech Gu. Utz su'ul q'u aa Roma. 
Su'lisotzsa u kutioxhla totztioxh 
tza!. Utz sisotzsa u kutenam 
majte tza'.— Texhtu!. 

49 Unchee' aatz tek ma'l te, 
aya! u Caifaas, va'l q'esal oksan 
yolich tu u ya'b' tzi', tal ech tza!: 
—Atile'n kam ye' etootzaj. 

50 Ye'xhat ni'enku sete aas 
nojchit aal b'a'n sakam ma'l 
vinaj ti! q'u aanima kajayil. Ech 
vi kajay koj u tenam lasotz 
ti'.— Texhtu'. 51 Loq' tiyak'il koj 
chit itxumb'al tal u kam tzi'. Pek 
axhib'i q!esal oksan yolich vatz 
Tioxh tu u ya'b' tzi'. Ech a! 
ib'axab'sa el talaxe! aas aal b'a'n 
sakam u Jesuus ti' kajay u 
tenam. 52 Utz yit' ti' ko'nkoxh u 
tenam sakamka. Pek ti' imolax 
q'u niman tetz u Tioxh majte. 
Ech si'an ma'l iatz tan, paximich 
tib'. 53 Ech motx inuk' q'u 
q'esala tu u q'ii tzi' aas siyatz' u 
Jesuus. 54 Ech nichtere'nkoj- 
ipaal u Jesuus vatz q'u q'esal 
uq'ayb'al. Pek xaan b'en tu u 
tenam Ffraiin, k'atz u tz'inlich 
tzaji tx'ava'. Utz a' atinkuka tzi' 
tuch' q'ul ichusulib'. 

55 Unchee' nichtekinajab' u 
nimla q'ii va'l nipaasa q'u Israeel 
ti' u Elchil Vatz Kamchil Tu 
Egipto. Utz sib'al aanima 
tikuenta u tx'ava' tzi', motx b'en 
tu Jerusaleen ti' ib'anax u 
kostuumbre tetz tx'aatx'ochil. A' 
chit ye'sajich ixe't u nimla q'ii.” 
56 Ech nichmotxichok u Jesuus. 

Utz nichmotxich'oti sivatzaj tu 
viq'analil u totztioxh ech tza!: 
—¿Kantal nenache'? ¿Matz saul 
tu u nimla q'ii?— Chia. 57 Aatz 
q'u q'esal oksan yol tuch' q'u 
fariseo tan, ma'tich talta' aas oj 
ab'il ma'j so'ootzajin til atilka, 
satale'. Ech satxaypi. 


Viqoolo'k tx'umq'ixsab'al 

ti' tajan u Jesuus 

1 Unchee' vaajitich ko'n 
1 2 q'ii topon u nimla q'ii ti' 
u Elchil Vatz Kamchil Tu Egipto, 
b'en u Jesuus tu Betaania tu 
tatib'al u Laazaro, va'l kami. 
Loq' q'aav itz'pixsal xo'l q'u 
kamnaj. 2 Ech b'anax techb'ub'al 
u Jesuus tetz ku'eb'al q'ii. U Taa 
nichi'k'ulane'. Utz k'ujlich ok u 
Laazaro vatz meexha k'atz u 
Jesuus. 

3 Ech aatz u Li', ex tiq'o ma'l 
libra tx'umq'ixsab'al, nardo ib'ii. 
Sib' ija'mel. Ech iqoo ku' ti' q'u 
tajan u Jesuus. Utz itzajsa tu q'u 
xi'l ivi'. Ech tiira pax paal 
itx'umq'u u tx'umq'ixsab'al tu u 
tuul otzotz b'a'nil. 

4 Ech yolon ma'l tu q'ul 
ichusulib', aya' u Judas aa 
Cariote va'l si'ch'oksan u Jesuus 
tiq'ab' q'u txayol, vik'aol u Xhim. 
Tal ech tza!: 5 —¿Kantu' ma'koj- 
k'ayil u tx'umq'ixsab'al tu 300 
ja'mel aq'onib'al q'ii tzi!? Utz 
sa'aq'ax vija'mel tu q'u 
me'b'a'.— Texhtu'. 6 K'uxh tal u 
kam tzi', ti' koj aas nojchit 


u 11.55 Aatz u kostuumbre tetz tx'aatx'ochil nital tza', ma'l xhemaana 
nichtiq'ov tib'. Ech nal nichtaq'ax tzii te saoko'p tu viq'analil u totztioxh. 

nitxum iatz q'u me'b'a'. Pek ti! 
tan, elq'omich. Utz a' atichku u 
tx'u'y tzixe', kolb'al puaj. Utz 
nichtelq'a el tetz u puaj nich- 
iko'p tuul. 

7 Ech aatz u Jesuus tal ech 
tza!: —Kam esa! te. Tan ti! 
itzlakal vunchi'l tu mujb'al 
vetz k'uxh vetikole'l u tx'um- 
qlixsab'al tzi'.” 8 Utz aatz q'u 
me'b'a!, ech ko'xh tatin texo!l 
b'enamen atzi'. Pek aatz in 
tan, ech ko'n koj vatin texo!l 
tza',— Texhtu!. 


Vik'ajax OI u Laazaro sayatz'pi 
k'uxh anal q'aav titz'pe' 


9 Unchee! sib'al q'u q'esal 
uq'ayb'al ab'in aas atich u 
Jesuus tu Betaania. Ech motx 
b'en Gu. Yit' ti' ko'nkoxh en 
tilax u Jesuus, pek ti' en tilax u 
Laazaro majte va'l q'aav itz'pu 
xo'l q'u kamnaj. 10 Ech taq' ku' 
tib'eyil q'u q'esal oksan yol vatz 
Tioxh aas antu tek siyatz' u 
Laazaro majte. 11 Tan ti' ko'n u 
q'aavtitz'pu u Laazaro nichtelka 
q'u q'esal uq'ayb'al ti' q'u 
tuq'ayb'al utz, nichinima u 
Jesuus. 


U toko'p u Jesuus tu Jerusaleen 


12 Unchee' tu tek va't q'ii 
tuul, atich opon u mam tenam tu 
u nimla q'ii. Utz motx tab'i aas 


U Xhan 12 


si'chopon u Jesuus tu Jerusaleen. 
13 Ech motx ichok q'ab'aj 
paalma utz, motx ul ik'ule'. 
Nichmotxiq'eq'un taltu ech tza!: 
—.iLoch'o!! ¡Techal axh tan, tib'ii 
u kuB'aals Amlika niulk'axh, 
viQ'esal q'u Israeel!— Texhtu!.w 
14 Ech chee ma'l u chelem 
b'uuro utz, je! u Jesuus ti'. Echa' 
va'l tz'ib'amalka nital ech tza!: 


15 —Ye' ko'xh xo!vex Israeel; 
ex aa tu Sioon. Tan tul ve- 
tijlenal; atil je! ti' ma'l 
chelem b'uuro.— Chia.* 


16 Utz ye't paal itxumb'al q'u 
chusulib' tu q'u kam tza'. Pek 
analen paal itxumb'al tuul aas 
b'entekje' u Jesuus tu Amlika. 
Motx tek ul sik'u'l aas tz'ib'a- 
michnalka q'u kam ti' q'u'l uchi. 
17 Ech antu xamich ti' u Jesuus 
q'u aanima q'u'l ilon aas isik'le 
elu'l u Laazaro tu jul utz, q'aav 
titz'pixsa. Va'lich motx taltu tu 
tere'n q'u aanima. 18 Ech mam 
tenam motx ul ti' ik'ulaxe'. Tan 
ma'tich tab'ita! aas i'an u txaichil 
tzi'. 

19 Pek aatz q'u fariseo tan, 
nichmotxtal tib'ilaj ech Ga: 
—¿Matz etilla'? ¡Kam koj ech 
qole! ti'! Tan mam tenam 
niniman utz, nixamb'u ti'.— 
Texhtu!. 


Y 12.7 Aatz u tx'umq'ixsab'al nital tza!, a! u tx'umgq'ixsab'al nitxakun ti' 
itz'akal ichi'l q'u kamnaj, pek itz'lich u Jesuus aas oksal u tx'umg'ixsab'al 


ti! tzi'. 
Y 12.13 Choktaj u Salmos 118.25-26. 


* 12.15 Choktaj u Zacarias 9.9; u Isaias 40.9; u Sofonias 3.16. 

Vichokax u Jesuus tu unjolol 
q'u griego 


20 Unchee' atich unjolol puera 
aanima xo'l q'u nachol Tioxh q'u'l 
motx opon tu u nimla q'ii, griego 
viyolb'al. 21 Aatz q'u griego tzi', 
motx xaan opon k'atz u Felipe, u 
aa Betsaida tikuenta Galilea. Utz 
ijaj b'a'nil te ech tza!: —B'aal 
nitxa!, niqachva saqil u Jesuus.— 
Texh te. 22 Ech ib'en u Felipe utz, 
ex tal tu u Lixh. Ech ka'l tek 
ixaane!, motx ex tal tu u Jesuus. 

23 Utz tzaq'b'el tu u Jesuus 
ech tza!: —Oponyu u tiempo aas 
sa'tekkam u K'aola va'l b'ennaj 
ko'n aanima. Loo! saq'aavitz'pix- 
sali. 24 Ni'xhtek'val sete aas oj 
yit' sa'kojxalamtu u tiil triigo 
niku! tu tx!ava!, kam koj saitz'pi. 
Sako'xhkaa u ia ech tzi'. Pek oj sa- 
xalamtu tu u tx'ava! utz, saitz'pi. 
Sib'al ivatz sataq'e! atzi'. 25 Ab'il 
va'l tii chit ti' u vatz iq'ii isaj tza', 
aal sitz'eje'. Pek ab'iste va'l yit' 
ta'xh koj nititz'a vitiichajil tu u 
vatz amlika tx'ava' tza', aal a' 
nikol ti' vitiichajil tu b'enq'ii 
b'ensaj. 26 Ab'il q'u'l ninimanin, 
xamb'oj vi'. Utz til sa'atink'in, a' 
sa'atinku u niman vetz tzi' majte. 
Tan ab'il va'l sanimanin, sa'atin 
tatin vatz vunTat. 


U taltu u Jesuus aas sakami 


27 Aatz cheel, tiira k'ayb'inaj 
vaanima. Utz ¿kam chaj savale!? 
¿Satz unjaj tu vunTat aas 

sateesa'in tu tza'l tzi'? Tan ech 
chit u vetz ul unb'ane'. 

28 ¡Tateey, ta'xh sa'an vatxum- 
b'al! Ech oksa iq'ii vab'ii.— 
Texhtu!. 

Ech uch k'asu'l ma'l u yol tu 
Amlika, tal ech tza': —Vetvoksal 
iq'ii vunb'ii utz, sa'pajvoksa 
unpate.— Texhtu!. 

29 Aatz u mam tenam atich 
opon tzi', tab'i u vi! tzi'. Utz atia 
nichmotxtale! aas ma'l tininun- 
chil uchi. Utz at nichalon majte 
aas: —Ma!l aanjel q'ilan.— Chia. 

30 Pek tzaq'b'u u Jesuus utz, 
tal ech tza!: —Yit! vi! koj vet'ul u 
yol tzi', pek seti'. 31 Tan oponyu 
tek u tiempo ti' vitx'olax inujul u 
vatz amlika tx'ava' Ga Sab'aj- 
le'l u q'esala tu u vatz amlika 
txlava!, aya! u tx'i'li'inaj. 32 Aatz 
latlanb'a'lje'in vatz kurus, sib'la 
aanima sanimanin; so'ok sun- 
k'atza.— Texhtu!. 33 Loq' a! 
nichtal inujul kani'ch ikam 
sakami aas nichtal q'u kam tzi'. 

34 Utz tzaq'b'u q'u aanima 
ech tza': —Ab'imal qaq'o tu u 
o'tla mantaar aas ta'n atinchil 
silan viTxaaom u Tioxh. Pek 
¿kam tok naale' aas ministeer 
saelb'en u K'aola va'l b'ennaj 
ko'n aanima tu u vatz amlika 
txlava! tza!? Utz ¿ab'il u K'aola 
va'l b'ennaj ko'n aanima naale' 
unchee'?— Texhtu!.Y 

35 Tzaq'b'u u Jesuus utz, tal 
ech tza': —B'iit ko'xh tiempo sa'- 
atinin texo'l; echa! txijtxun etetz 


Y 12.34 Choktaj u Salmos 89.4, 36-37; 110.4; u Isaias 9.7; u Ezequieel 


37.25; u Danieel 7.14. 

u vatine!. Utz paalojex, tuul atil 
u txijtxub'al tzi'. Ech ye'k koj 
enachlo'm lu'ul u uken. Tan ab'il 
va'l tu aq'b'al nipaale', ye! 
tootzaj ti'ch ib'ena'. 36 Nimataj 
u txijtxun etetz tuul atil texo'l. 
Ech setiq'o tetz vitxumb'al tan, 
ex ik'aol ime'al u txijtxub'al 
tzi'.— Texhtu!. 


Yit' kajay koj saniman u Jesuus 


Unchee! ta'xh tal q'u kam u 
Jesuus tzi', b'eni; imuj tib' siatz. 
37 Pek ye't ko'n nimal tu q'u 
aanima, k'uxh ma'tich (an 
sib'la txaichil siatz. 38 Loq' 
itzojpu chit u Yolb'al Tioxh va!l 
alelka tu u Isaias u alol tetz u 
yolb'al Tioxh, aas tal ech tza!: 


—KuB'aal, ye'xhab'il niniman 
q'u kam niqgale'. Utz ¿ab'il 
k'atza nik'uchvu tib' viyak'il 
u kuB'aal?— Chia. * 


39 Ech toke! ye! nichmotx- 
inimane'. Utz tal paj u Isaias ech 
tza!: 


40 —U Tioxh jupun iatz q'u 
aanima. 

Utz itiib'ixsa q'u taanima. 

Ech ye'k samotxilon tuch' b'aq' 
latz. 

Utz ye'k sael b'oj itxumb'al tuul 
tu taanima. 

Ech ye'k so'ok sunk'atza utz, 

ye'k sunb'an b'a'n te.— Chu u 
Isaias. 


¿12.38 Choktaj u Isaias 53.1. 
4 12.40 Choktaj u Isaias 6.10. 

41 A! taltu u kam u Isaias GI aas 
tiltu vitechalil u Tioxh. Ech 
yolon ti". 

42 Sib'al motx niman u 
Jesuus. Antu q'u desala xo'l q'u 
Israeel. Pek ye! nichmotxiyole'l. 
A! nichmotxixo!va q'u fariseo. 
Tan oj samotxtale!, saya'sal 
topon tu q'u atib'al chusb'al tetz 
u o'tla mantaar. 43 Tan a! b'en- 
najku ik'u'l ti' u toksal iq'ii xo'l 
q'u aanima, vatz u tok iq'ii tu u 
Tioxh. 


Vitx'olax inujul q'u aa paav 
tu viyol u Jesuus 


44 Utz qetun taltu u Jesuus 
ech tza': —Ab'il ninimanin, yit' 
in koj ninima'in. Pek a! ninima 
va'l vetchajonulin. 45 Utz ab'il 
ni'ilonin, a! nitil va!l vetchajon- 
k'asu'lin. 46 In u txijtxub'al ulyin 
tu u vatz amlika txlava'. Utz ab'il 
q'u'l ninima'in, yit' tu uken 
tere'n koj sa'atinka. 47 Utz yit' 
in koj satx'olon inujul ab'il a' 
ni'ab'in q'ul unyol tza' utz, ye' 
ninima. Tan yit' a' koj ul untx'ol 
inujul q'u aanima tu u vatz 
amlika tx'ava' tza'. Pek aal ul 
unchitpu. 48 Ab'il ye' nik'ulin 
utz, ye' nik'ul q'ul unyol, atil va'l 
satx'olon inujul. A' satx'olon 
inujul tu u motxeb'al q'ii saj q'u 
yol q'u'l vetvalla' tza'. 49 Tan 
yit' unyol koj sunjunal q'u yol 
vetvalla'. Pek a' vetaq'on u 
mantaar ve vunTat va'l vetchaj- 
onk'asu'lin. A' aq'on unyol ti' 

kam savale' utz, kani'ch talax 
sunb'ane'. 50 Utz vootzajle aas 
tetz tiichajil tu b'enq'ii b'ensaj 
vimantaar. Ech toke! kam chit 
echa! talax ve vetilan vunTat, 
echat chit talax kajay nun- 
b'ane'.— Texhtu!. 


Vitx'aat tajan q'ul ichusulib' 


u Jesuus 

1 Unchee' atich tek 
1 3 sik'u'l u Jesuus aas ma't 
topon vitiempo, a' chit ye'sajich 
ixe't u nimla q'ii ti' u Elchil Vatz 
Kamchil Tu Egipto. Tootzaj 
teku'en saelb'en vatz tx'ava' utz, 
se'en xe! viTat. Utz tiich u Jesuus 
ti' q'ul ichusulib' utz, anko'xh 
tiich ti' tiya'teb'al. 

2 Unchee' ela nichmotx- 
techb'u u echb'ub'al tuch' tetz u 
nimla q'ii. Utz ma'tich toksal tu 
taanima u Judas tu u tx'i'li'inaj 
aas a' va'l saoksan u Jesuus 
tiq'ab' q'u txayol. Aya' u Judas 
aa Cariote, vik'aol u Xhim. 

3 Utz tootzajleich u Jesuus aas 
ma't toksal kajay q'u kam 
tiq'ab! tu viTat. Tan a! k'asku'l 
xe! Tioxh utz, a! se'enku xe! 
Tioxh. 4 Ech txake' u Jesuus tu 
va'l atichku k'atz u meexha. 
Teesa vichake't utz, itxay ma'l 
toalla. Iqitzo'k xe'aj tuul. 5 Ech 
taq' ku' a' tu ma'l u kamb'al 
utz, xe't itx'aa tajan q'ul 
ichusulib'. Utz isuu tu u toalla 
va'l qitzich ok xe'aj tuul. 6 Pek 
aatz opon k'atz u Xhim va'l Lu' 
majte, tal te ech tza!: 
—UnB'aal, ¿nojchit satx'aa 
vajan?— Texh te. 

7 Tzaq'b'u u Jesuus tal te ech 
tza': —Aatz cheel, sa'kojel 
atxumb'al tu va'l nunb'ane'. Pek 
xamtel sael atxumb'al tuul kam 
toke'.— Texh te. 

8 Tal u Lu! te ech tza!: 
—Ye'xhjatu satx'aa vajan.— 
Texh te. 

Tzaq'b'u u Jesuus ech tza!: 
—Ye'k ookeb'al sunk'atza untz'oj 
ye'k suntx!aa aajan.— Texh te. 

9 Tal paj u Xhim te ech tza!, 
va'l u Lu! majte: —UnB'aal, yit' 
ta'n ko'n koj satx'aa q'u vajan 
tzi', pek antu satx'aa unq'ab' 
tuch' unvi'.— Texhtu'. 

10 Tal u Jesuus te ech tza!: 
—Ab'il va'l tx'aatx!och tatine', a! 
texh satx!aal q'u tajan. Ech tx'aa- 
tx'och tek kajayil silane'. Utz 
aatz ex, txlaatx'ochtek'ex, k'uxh 
vi kajay koj ex.— Texhtu'. 

11 K'uxh tal ech tzi' tan, tootzaj- 
ich teku'en ab'il va'l so'oksan 
tig'ab' q'u txayol. Echixe'at tala 
aas: —Yit! kajay koj ex tx!aa- 
txloch'ex.— Texhtu'. 

12 Unchee' toksa paj vichake't 
aas veet itx!aat q'u tajan utz, 
q'aavopon vatz meexha. Utz tal 
tu q'u chusulib' ech tza': —¿Matz 
paaly etxumb'al tu va'l vetun- 
b'anlu sete tzi'? 13 Tan “Chusul” 
utz, “B'aal” che'ex vu Utz 
nojchit netale! tan, in. 14 Utz 
k'uxh in B'aal utz, in Chusul, vet- 
untx'aal etajan, echat seb'an 
majte. Sitx'aa tib' etajan setib'il- 
aj. 15 Ma!l k'uchb'al vetunb'anlu 
sevatz. Ech kam chit echa! vetun- 
b'anlu sete, echat samotxeb'an 
majte. 16 Tan ni'xhtek'val sete 

aas yit' paalchu koj tijle'm u 
aq'onom vatz u b'aal taq'on. Utz 
yit' paalchu koj tijle'm u b'anol 
chaj, vatz va'l nichajon. 17 Utz 
chi'b'eb'al etetz si'ane' untz'oj 
etootzaj q'u kam tza' utz, seb'an 
ex b'anol tetz. 

18 Loq' yit' kajay koj ex 
nivalex. Tan vootzajle ab'il 
txaael vaq'o. Utz sa'naltzojpu u 
Yolb'al Tioxh va'l nital ech tza': 
«Aatz va'l ela nuntx'a' kaxhlaan 
tx'ix tuch', a' sab'anon je' ve.» 
Chia.P 19 Nival q'u kam sete tza! 
tuul ye'saj tuche'. Ech aatz 
lauchi, senima ab'il in. 20 Tan 
ni'xhtek'val sete, ab'il sak'ulun 
va'l nunchaje', in a! nik'ulin tzi'. 
Utz ab'il va'l nik'ulin, a' nik'ul 
va'l vetchajonk'asu'lin.— 
Texhtu!. 


U taltu u Jesuus aas ma'l q'u 
chusulib' sak'uchun tu q'u txayol 


21 Unchee' txumun u Jesuus 
tu taanxelal aas ma'tich taltu q'u 
kam tzi'. Tal ech tza': 
—Ni'xhtek'val sete aas ma'l sete 
so'oksanin tiq'ab' q'u txayol.— 
Texhtu'. 

22 Ech xe't motx isaji tib' q'u 
chusulib' tib'ilaj utz, nichmotx- 
isotz ik'u'l. Tan ab'iste chaj te 
nichtalaxe'. 23 Utz ch'uxhlich 
k'atz u Jesuus u chusulib' va'l 
tiira b'a'nich u Jesuus te. 24 Ech 
b'anax b'en xheenya te tu u 
Xhim, aya! u Lut, aas sich'oti tu u 
Jesuus ab'il nichtale'. 25 Aatz 
tek u chusulib' tzi', aal chit 


b 13.18 Choktaj u Salmos 41.9. 

ijetz'o'k tib' Katz u Jesuus. Utz 
jutzuman tab'i te ech tza!: 
—UnB'aal, ¿ab'il?— Texh te. 

26 Tzaq'b'u u Jesuus ech tza!: 
—Aya! va'l savaq' u kaxhlaan 
tx'ix te chaael tu chib'.— 
Texhtu'. Ech ichaat u kaxhlaan 
tx'ix tu u chib'. Taq' tu u Judas 
aa Cariote, vik'aol u Xhim. 

27 Ech ok u tx'i'li'inaj tu 
taanima u Judas aas ma'tich 
taq'ax b'iil u kaxhlaan tx'ix te. 
Utz tal tek u Jesuus te ech tza!: 
—Nal ko'xh a'ane' kam va'l 
sa'ane'.— Texh te. 28 Pek ye'xh- 
ab'il ko'xh ma'j tu q'u'l atich 
vatz meexha, el itxumb'al tuul 
kam tok va'l tala. 29 Tan aatz 
nichitz'an aas kamal siloq'e' kam 
nisav tetz u nimla q'ii nichtale!. 
Oj a! sataq' bot tetz q'u me'b'a' 
nichtale'. Tan axhib'i a'ich kolol 
puaj u Judas. 30 Ech ta'xh 
techb'u u kaxhlaan tx'ix u Judas 
tzi', k'asu'l. Utz tu aq'b'alich 
teku'en. 

U tii uchchil ib'ilaj 

31 Unchee' aatz ma'tich tek 
ik'asu!l, tal u Jesuus ech tza!: 
—Aatz cheel, oponyu u tiempo 
aas saok iq'ii u K'aola va'l 
b'ennaj ko'n aanima. Utz so'ok 
iq'ii u Tioxh ti! majte. 32 Tan oj 
nitok iq'ii u Tioxh ti', saoksal 
iq'ii tu u Tioxh majte. Utz sa'- 
texhi'ane'. 33 Unchusulib' tii'in 
seti', b'iit ko'xh sunb'an texo'l. 
Tan sab'enin. Utz sechok'in. Loq' 
sa'kojveet etopon tu va'l 

se'enk'in. Echat chit nival sete 
kam va'l vetval tu q'u q'esal 
uq'ayb'al xo'l q'u Israeel. 

34 Nunchus va't u mantaar sete 
jalel teku'en. Utz aya! va'l seb'an 
tii'ex setib'ilaj sejununil. Kam 
echa! munb'antu tii'in seti', 
echat ko'xh eb'antu tii'ex setib'il- 
aj seb'an majte. 35 Tan untz'oj 
seb'an tii'ex setib'ilaj, satootzaji 
kajay q'u aanima aas ex niman 
vetz.— Texhtu!. 

36 Aatz u Xhim va'l Lui, tal 
tek te ech tza': —UnB'aal, ¿til 
se'enk'axh?— Texh te. 

Ech tzaq'b'el tu u Jesuus ech 
tza!: —Sa'kojveet ab'en vi! cheel 
tu va'l ma'tk'in. Pek xamtel la- 
b'enaxh vi'.— Texh te. 

37 Utz tal u Lu! te ech tza': 
—UnB'aal, ¿kantu' ye'k saveet 
unb'en sai! cheel? ¡Tan aal 
sunq'i' kamchil sai'! — Texh te. 

38 Tzaq'b'el tu u Jesuus ech 
tza!: —¿Saq'i' kamchil vi! naale'? 
Ni'xhtek'val see aas ye'sajen toq' 
u b'aal t'el tuul, ox pajul ma't 
eesat iib' tuul aas ootzajin. 


U Jesuus si'ig'on opon uchchil xe' 


u kuB'aals Amlika 


1 Ye! ko'xh ilin 

etaanima. K'ujlel nal 
ek'u!l oi u Tioxh utz, k'ujloj 
ek'u!l vi! majte. 2 Tan aatz tu 
va!l atilku vunTat tu Amlika, 
sib'al atib'al atile. Vetvallu sete 
koj atzi' aas yit' koj echi. Pek 
ma't unb'an tuch etatib'al se- 
kajayil. 3 Se'enin utz, ma't 
unb'an tuch etatib'al. Loq' vul 
unpate. In chit su'liq'onb'enex 

vil. Ech til va'l sa'atink'in sa!atin- 
ex tzi' majte. 4 Etootzajle til 
ma'tk'in utz, etootzajle u b'ey.— 
Texhtu!. 

5 Loq' alax te tu u Maxh ech 
tza!: —KuB'aal, ye! qootzaj til 
ma'tk'axh. ¿Kani'ch qootzajit u 
b'ey unchee'?— Texhtu'. 

6 Utz tal u Jesuus te ech tza!: 
—In u b'ey xe! Tioxh. In vinujul. 
Utz in u tiichajil tetz b'enq'ii 
b'ensaj. Ab'il koj so'opon xe! 
vunTat untz!oj yit! vi! koj. 7 Oj 
nojchit etootzajin, etootzajle 
vunTat majte atzi'. Utz cheel ni- 
xe'tetootzaji tan, ninaletile'.— 
Texhtu!. 

8 Unchee! tal u Felipe te ech 
tza!: —KuB'aal, chuspi ko'xhtu' 
sak'uch u kuTat qe.— Texhtu!. 

9 Tal u Jesuus te ech tza!: 
—¿Yootzajin tzik Felipe k'uxh 
sib'ax tiempo vatin texo!'1? Tan 
ab'il va'l vettillin, vettillu vunTat 
majte atzi'. Ech ¿kam tok naale'? 
aas: «K'uch u kuTat qe.» 
Cha'axh. 10 ¿Yetz nanima tzik 
aas ma'l ko'n in tuch' vunTat 
utz; ma'l ko'n vunTat vuch! 
majte? Aatz q'u yol q'u'l nivale' 
tza', yit' vetz koj sunjunal. Pek 
tetz vunTat va'l atil sunk'atza. 
Tan a' nib'anon q'u kam. 

11 Nimataj aas ma'l ko'n in tuch' 
vunTat utz; ma'l ko'n vunTat 
vuch'. A' u techlal u vatin tuch' 
vunTat q'u txaichil nunb'ane'. 

12 Ni'xhtek'val sete aas ab'il va'l 
ninimanin, si'an q'u kam majte 
q'u'l nunb'ane' tza'. Utz paalchu 
ko'xh tere'n si'ane' tan, ma't'in 
xe' vunTat. 13 Utz kajay q'u kam 

q'u'l sejaj tu vunTat tunb'ii, sun- 
b'ane'. Ech so'ok iq'ii u Tata 
k'atz u K'aola. 14 Kam sejaj 
tunb'ii, savag'e!. 


U taq'tu'l u Tioxhla Espiiritu 
u Jesuus si'ane' 


15 Oj nojchit tz'ejel etaanima 
vil, nimataj q'ul unmantaar. 

16 Utz sunjaj tu vunTat, sataq' 
va!'t moxb'en etetz aas tiira 
sa'atin texo'l b'enamen. 17 Aya! 
u Tioxhla Espiiritu, u iq'on tetz 
vinujul, va'l ye'k saveet ik'ulax 
tu q'u aanima q'u!l aye'n tu 
paav. Tan nikojtile' utz, ye! 
tootzaj. Pek ech koj ex tan, 
etootzajle. Atil sek'atza utz, 
sa!atin sek!atza. 

18 Yit' sa'kojvaq'ka'ex echa! 
ikaa tal nitxa' ye'k itxutx ib'aal. 
Pek saq'aavu'lin tzexe'. 19 B'iit 
ko'xh si'ane' utz, ye'kan satilin 
q'u aanima q'u'l aye'n tu u paav. 
Pek aatz ex, setilin. Tan itz'lelin 
b'enq'ii b'ensaj. Utz sa'atinex tu 
b'enq'ii b'ensaj majte. 20 Aatz 
silan tu u q'ii tzi!, setootzaji aas 
nojchit ma'l ko'n in tuch' 
vunTat. Utz setootzaji aas atilin 
sek'atza utz; atilex sunk'atza 
majte. 21 Ab'il va'l atil q'ul un- 
mantaar sik'u'l utz, ninima, a! 
va'l tz'ejel taanima vi' atzi'. Utz 
ab'il va'l tz'ejel taanima vi', si'an 
tii vunTat ti'. Sunb'an tii'in ti' 
utz, sa'atinin k'atza majte.— 
Texhtu!. 

22 Uncheel alax te tu u Judas 
ech tza', va'l yit! aa Cariote koj: 
—KuB'aal, ¿kam toke' aas o! 
ko'xh sailonaxh utz, yit' 


UXhan 14 


sa'kojtilaxh unjot q'u aanima tu 
u vatz txlava' tza!'?— Texh te. 

23 Tzaq'b'u u Jesuus ech tza!: 
—Ab'il sitz'ej taanima vil, sinima 
vunyolb'al atzi'. Utz stan tii 
vunTat ti'. Ech sa'atino! k'atza. 
Ta'n sa'atino'. 24 Pek ab'il va'l 
vi tz'ejel koj taanima vil, ye! 
niniman vunyolb'al atzi'. Utz 
aatz q'u yol vetetab'ila! tza!, yit' 
vetz koj, pek tetz vunTat va'l 
vetchajonk'asu'lin. 

25 Nival q'u kam sete tza', 
tuul atilin texo!l. 26 Pek toj ichaj 
k'asu'l u moxb'en etetz vunTat 
tunb'ii. Aya! u Tioxhla Espiiritu. 
A! va'l sachusun kajay q'u kam 
sete. Utz sinachpixsa kajay q'u 
kam sete q'u!l vetvalla! tza'. 

27 Savoksa u paas tetaanima. 
Aya' va!l atil sunk'atza, va!l yit' 
ech koj a! va'l atil tu u vatz 
amlika tx'ava'. Ye' ko'xh ilin 
etaanima utz, ye' ko'xh xo'vex. 
28 Vetetab'ila', vetvallu sete aas 
sab'enin. Loq' su'ulin texo'l. Utz 
oj nojchit tz'ejel etaanima vi', sa- 
txuq'txunex koj atzi' ti' aas 
ma't'in xe' vunTat. Tan paalchu 
vunTat sunvi'. 29 Nivalka el q'u 
kam sete cheel tza' aas ye'saj 
unb'ena'. Ech lenima aas ma't 
unb'ena'. 30 Unchee' yit' jank'al 
tere'n koj sayolonin setuch'. Tan 
tul va'l niq'esalain tu u vatz 
amlika tx'ava' tza'. Utz ye'xh b'oj 
tokeb'al sunk'atza. 31 Pek 
ministeer nunb'an q'u kam vettal 
vunTat ve. Ech satootzaji q'u 
aanima tu u vatz amlika tx'ava' 
aas nojchit k'onel vaanima ti' 
vunTat. 

Pek ko'taj, elojb'eno! tza'.— 
Texhtu!. 

U tatin u Jesuus echa' tze'il uuva 

1 Unchee! tal tepaj u 

1 5 Jesuus tu q'ul ichusulib' 
ech tza': —Ech in u nojla 
mukanil uuva. Utz aatz vunTat, 
echa! aq'in tetz.” 2 Utz sateesa 
kajay q'u q'ab'aj nitel sunk'atza 
q'u'l ye! nivatzine'. Pek satilb'e 
ab'iste va'l nitaq' ivatz. Ech 
sa'xhtaq' tere'n ivatz. 3 Utz aatz 
ex, txlaaeltek'ex tu q'ul unyol 
vetvallu sete. 4 Tii atojex sun- 
k'atza. Utz sa'atinin sek'atza 
majte. Echa! u q'ab' uuva sako'n- 
koxhvatzin sijunal oj yit' atil koj 
k'atz vimukanil. Utz echat ko'xh 
ex majte. Sa'kojek'uch u b'a'nil 
oj yit' atilkojok'ex sunk'atza. 

5 Aatz in, echa! in vimukanil 
u uuva. Utz ech ex q'ul iq'ab'aj. 
Tan ab'il va'l ato'k sunk'atza, 
atilin k'atza. Utz sib'al ivatz 
nitaq'e'. Pek kam koj setx'ol 
iveete' oj xaannajelex sunk'atza. 
6 Tan ab'il va'l yit' atil koj ok 
sunk'atza, saeesal sunk'atza. 
Echa! itzok'le'l q'u q'ab' uuva. 
Ech nitzaje'. Utz nimolaxe' 
sa'aq'ax oko'p tu xamal ti' 
itz'e'a'. 

7 Pek oj tii etatin sunk'atza 
utz, tii nenima vunyol, jajtaj 
kam kajay va'l esa'. Utz sa'aq'ax 
sete. 8 Nitok iq'ii vunTat setaq'o 
oj nek'uch u b'a'nla txumb'al, 
echa' b'a'nla vatz tze'. Utz oj 


€ 15.1 Choktaj u Isaias 5.1-7. 

nimna'l aas ex unchusulib!. 

9 Kam chit echa' ib'antu tii 
vunTat vi', echat unb'antu tii'in 
seti'. Ech tii atojex sunk'atza tu 
vunb'antu tii'in seti'. 10 Sa'atin- 
ex sunk'atza oj senima q'ul un- 
mantaar. Tan tii'in seti'. Echa' 
nunb'ane' aas nunnima q'ul 
imantaar vunTat utz, atilin 
k'atza. Tan tii vi'. 

11 K'uxh nival q'u kam sete 
tzi' tan, a' unsa' senach u txuq'- 
txunchil va'l nunnache'. Ech 
tz'ajel u txuq'txunchil sek'atza 
si'ane'. 12 Utz a' vunmantaar 
tza'; aya' va'l seb'an tii'ex se- 
tib'ilaj, echa' unb'antu tii'in 
seti'. 13 Tan nojchit ta'xh ma'l 
aanima sib' tii ti' imol va'l 
sataq' tib' tu kamchil ti' q'u 
tamiigo. 14 Utz jolol ex vamiigo 
si'ane' oj seb'an q'ul vetvallu 
sete. 15 Tan “aq'onom” chaj- 
ko'nkojin seti'. Tan aatz va'l 
aq'onom ku'en, ye' tootzaj kam 
ni'an u b'aal taq'on. Pek 
“vamiigo” chajin seti' tan, 
vetvallu kajay q'u kam sete 
q'u'l vetvab'i xe' vunTat. 16 Utz 
yit' ex koj vettxaaonin, pek in 
vettxaaonex. Utz a' vetetz cheel 
sek'uch vitxumb'al u Tioxh 
sek'atza, echa' b'a'nla vatz tze!. 
Ech va'l seb'an b'enamen. Ech 
kajay q'u kam q'u'l sejaj tu 
vunTat tunb'ii, sataq' sete. 

17 Ech nunb'an mantaar talax 
sete aas seb'an tiilex setib'ilaj 
sejununil. d 


415.17 Choktaj u B'axa U! Itz'ib'a U Xhan 3.11. 

U teesal iq'ii u Jesuus 
tuch' q'u niman tetz 

18 Oj nichi'k'ula'ex q'u 
aanima tu u vatz amlika tx'ava' 
tza!, a'tzii. Tan ootzajitaj, in a! 
b'axal nichi'k'ula'in tzi'. 19 Utz 
silan tii seti' koj aas ex koj 
b'anol tetz q'u paav tu u vatz 
amlika tx'ava! tza!. Pek yit! ex 
koj b'anol tetz paav. Echixe'at 
nichi'k'ula'ex tere'n q'u aanima. 
Tan txaaeltek'elex xo'l q'u 
aanima vaq'o tu u vatz a txlava' 
tza!. 20 Ulsataj u yol sek'u!l va'l 
alel sete vaq'o aas yit' paalchu 
koj tijle'm u aq'onom vatz u 
b'aal taq'on. Tan oj nivixvale', 
saixvalex majte. Oj nimali 
vunyol, sanimal veyol majte. 

21 Log' ti' ko'n vunb'ii k'uxh si- 
chi'ktula'ex q'u aanima. Tan 
axhib'i ye! tootzaj ab'il va'l 
vetchajonk'asu'lin. 

22 Ye'n koj ulin, ye'n koj ul 
yolonin xo'l q'u aanima, ye! 
tootzaj koj atzi' aas atil ipaav. 
Pek aatz cheel, sa'tere'nkojchee 
iyol ti' imujax q'ul ipaav. 23 Tan 
ab'il va'l nichi'k'ula'in, antu ni- 
chi'k'ula vunTat majte. 24 Ye' 
tootzaj q'u aanima koj atzi' aas 
atil ipaav aas ye'n koj ul unb'an 
q'u kam tixo'l q'u'l ye'xhab'il 
ko'xh va't nib'anon. Pek niko'n- 
tixva'in k'uxh vettillu q'u kam 
nunb'ane!. Utz a! nitixva vunTat 
majte. 25 Loq' itzojpu chit u yol 
va'l tz'ib'amalka tu vimantaar 
nital ech tza': «Ye'k ko'xh 


° 15.25 Choktaj u Salmos 35.19; 69.4. 

tokeb'al nitixva'in q'u aanima.» 
Chia.? 

26 Pek su'ul u moxb'en etetz 
va'l sunchaj k'asu'l xe! vunTat. 
Aya! u Tioxhla Espiiritu, u iq'on 
tetz vinujul. A! tek sayolon vil; 
satal q'u kam sete. 27 Utz aatz 
ex, setxakb'a' q'u kam vi! majte. 
Tan atilex sunk'atza tixe'teb'al. 
Ilel q'u kam setaq'o. 

1 Unchee! vetvallu q'u 
1 6 kam sete tza! tan, a! 
unsa! aas ye'xhkam saeesanka'ex 
vi 2 Tan sa'nalojchalk'asu'lex tu 
q'u atib'al chusb'al tetz u o'tla 
mantaar. Utz sa'nalopon ma'l 
tiempo aas ab'il sayatz!onex, iq'ii 
u Tioxh nitoksa satale'. 3 Utz ech 
si'an tzi' tan, ye! tootzaj ab'il 
vunTat utz, ye' tootzaj ab'il in. 
4 Vetvallu kaael q'u kam sete 
tza'. Ech aatz lo'opon u tiempo, 
letulsa sek'u'l aas alel tek sete 
vaq'o. K'uxh ye't val u kam sete 
tixe'teb'al tza! tan, atilin texo!l. 


Vilochon u Tioxhla Espiiritu 

silane' 

5 Pek aatz cheel, se'enin xe! 
vunTat va'l vetchajonulin. Ech 
ye'xhab'il sach'otin ve aas: «¿Til 
ma'tk'axh?» Chaj koj. 6 Tan 
txumu'm okyu tetaanima cheel 
atzi'. Netxumun tu va'l vetvallu- 
ka el sete tza'. 7 Pek vinujul 
nival sete aas b'a'n sab'enin. Tan 
oj ye'k sab'enin, ye'k su'ul u 
moxb'en etetz. Ech sab'enin tan, 
se'nunchaju'l tzexe'. 8 Utz aatz 
lauli, sinach b'en vipaav q'u 

aanima taq'o tu u vatz amlika 
tx'ava'. Ech satootzaji ab'iste vi- 
jikomal, ab'iste ye'xtxoj utz, 
ab'iste vinujul. 9 Satab'i vipaav 
q'u aanima tan, ye' nimotx- 
inima'in. 10 Utz satab'i vijikomal 
tan, ma't'in xe! vunTat utz, sa!- 
tere'nkojetil unvatz. 11 Utz 
satab'i vitx'olpu inujul q'u kam 
tu u vatz amlika tx'ava' tza! tan, 
tz'ejaxyu yol ti' u q'esalain tetz. 
12 Sib' tere'n ko'xh kam 
si'chval sete, pek sa'tere'nkojetii 
tiq'ole'. 13 Pek aatz lu'ul u 
Tioxhla Espiiritu tetz vinujul, a' 
saiq'on eb'ey ti' kajay vinujul. 
Tan yit' iyol koj sijunal satale'. 
Pek a' satal kajay va'l satab'i 
k'atz vunTat. Utz a' sa'alon q'u 
kam sete q'u'l su'ul taab'ab'en. 
14 Satoksa unq'ii tan, vetz q'u 
yol satale'. Utz setootzaji taq'o. 
15 Vetz q'u yol satale' tan, vetz 
kajay q'u'l atil xe' vunTat. Ech 
tok vetvala aas setootzaji taq'o. 


U txumu'm tuch' u chi'b'ichil 
sapaalku q'u chusulib' 


16 Utz b'iit ko'xh si'ane', ech 
ye'kan setilin. Loq' b'iit ko'xh paj 
tuul sa'pajetilin. Tan ma't'in xe! 
vunTat.— Texhtu!. 


17 Unchee' motx tek tal 
unjolol q'u chusulib' sivatzaj ech 
tza': —¿Kam tok va'l nital qe 
tzi'? aas: «B'iit ko'xh si'ane', ech 
ye'kan setilin. Loq' b'iit ko'xh paj 
tuul sa'pajetilin. Tan ma't'in xe! 
vunTat.> Chia.— Texhtu!. 

18 Utz nichmotxtal ech Ga: 
—¿Kan chaj tok va'l nitale' tzi'? 

aas: «B'iit ko'xh setilin.» Chia. 
Ye' tek qootzaj kam tok va'l 
nitale' tzi'.— Texhtu'. 

19 Unchee' tootzaji u Jesuus 
aas nichmotxtachva ich'otil te. 
Tal tek te ech tza': —¿Ni tzik 
eyol sevatzaj va'l vetval sete aas: 
«B'iit ko'xh si'ane', ye'kan 
setilin. Utz b'iit ko'xh paj tuul 
sa'pajetilin.» Chi'in? 20 Ni'xh- 
tek'val sete aas saoq'ex utz, sa- 
txumunex. Tuul sako'ntxuq'txun 
q'u aanima tu u vatz amlika 
tx'ava! tza'. Loq' a'tzii. K'uxh sa- 
txumunex tan, sa'nalb'en ve- 
txumu'ms txuq'txunchil. 

21 Echa' ma'l ixoj aas sa'tekatin 
titz'in, atil tu chi'om. Tan 
oponyu vitiempo aas saitz'pu u 
titz'in. Pek aatz ma't tatin u tal 
titz'in, ye'kan nititz'a u chi'om 
tu txuq'txunchil. Tan, itz'pi va't 
aanima tu u vatz amlika tx'ava'. 
22 Echat ko'xh ex cheel majte. 
Atilex tu txumu'm. Loq' saq'aav- 
ulvilex. Ech satxuq'txun 
etaanima. Utz ab'il koj saya'san 
vetxuq'txunchil tzi'. 23 Utz aatz 
si'an tu u q'ii tzi', kam tere'n koj 
sech'oti ve. Tan ni'xhtek'val sete 
aas sataq' vunTat sete kajay va'l 
sejaj te tunb'ii. 24 Tan ulyu- 
ko'xhex tza' tuul, ye'xhkam ma'j 
nejaj tunb'ii. Pek jajtaj utz, 
sek'ule'. Ech tiira 
sa'xhtxuq'txunex. 


U tijle'm u Jesuus 
vatz q'u kam kajayil 
25 Aatz cheel, kalab' kam 


vetunk'am ti', ti' talax q'u kam 
sete tza'. Pek sa'nalul u tiempo 

aas ye'kan sunk'am ti! kam ti' 
talax q'u yol saval sete. Pek 
vatzsaj saval q'u kam sete ti! 
vunTat. 26 Aatz si'an tu u q'ii 
tzi', jik techit ex sajajon q'u 
kam tu vunTat tu vunb'ii. Yit' 
in tere!n koj sajajon q'ul ekam 
tu vunTat. 27 Utz tii vunTat 
seti! majte tan, tii'ex vil Utz 
vetenimala' aas a! vetk'asku'lin 
xe! u Tioxh. 28 Xe! vunTat vet- 
k'asu'lin, vet'ulin tu u vatz 
amlika tx'ava' tza'. Pek sa'tek- 
vaq'ka u vatz amlika tx'ava' 
tza'. Utz ma'ttepajin xe! 
vunTat.— Texhtu'. 

29 Unchee' alax te tu q'ul 
ichusulib' ech tza': —Aatz cheel 
vatzsaj tek nayolone'. Ye'kan 
nak'am ti! kam tayolone!. 

30 Elyu kutxumb'al tuul cheel 
aas nojchit ootzaj q'u kam 
kajayil. Utz yit! ministeer koj sa- 
ch'otil u tokeb'al see. Echixe'at 
nikunima aas a' vetk'asku'laxh 
xe! u Tioxh.— Texh te. 

31 Tzaq'b'el tu u Jesuus ech 
tza!: —¿Anal nenima'in cheel? 
32 Aatz cheel tan, tul u tiempo 
utz, oponyu texhtu! aas sepaxi 
etib'. Til chaj texh sek'aj sejun- 
unil. Ech setaq'ka'in sunjunal. 
Pek loq! yit' unjunal koj atilin. 
Tan atil vunTat sunk'atza. 

33 Vetvallu q'u kam sete tzi' tan, 
a! unsa' aas sa'atin paas 
tetaanima vi'. K'uxh sapaalex tu 
k'axk'o tu u vatz amlika tx'ava! 
tza', k'uje'oj ek'u!l vi! tan, 
ole'yin ti' isub'ax u maalo tu u 
vatz amlika tx'ava' tza!.— 
Texhtu!. 


U Xhan 16, 17 

Viq'ilat isik'let Tioxh u Jesuus 

ti' q'ul ichusulib' 

1 Unchee' sajin je! u 
1 7 Jesuus tu amlika utz, tal 
ech tza': —Tateey, oponyu u 
tiempo, sooksa unq'ii, in aK'aol. 
Ech savoksa aq'ii majte. 2 Tan 
vetaaq'lu vijle'm ti! taq'ax 
itiichajil tu b'enq'ii b'ensaj q'u 
aanima q'u'l vettaq' ve sinima'in. 
3 Utz a! u tiichajil tu b'enq'ii 
b'ensaj va'l satootzaji'axh q'u 
aanima. Tan ta'xh ma'l ach, axh 
nojla Tioxh. Utz satootzaji aas in 
u Jesucristo majte va'l 
vetachaju'l. 

4 Vetvoksal aq'ii tu u vatz 
amlika tx'ava' tza'. Utz vetun- 
tzojpixsal u aq'on va'l vetaal ve 
sunb'ane!. 5 Pek aatz cheel 
Tateey, oksa unq'ii sak'atza, 
echa! u tok unq'ii sak'atza aas 
ye!sajich iveet u vatz amlika 
txlava!. 

6 Vetvallu vab'ii tu q'u 
aanima q'u'l vetaaq' ve tu u 
vatz amlika tx'ava' Ga Tan 
eetz nale utz, vetaaq' ve. Ech 
vetmotxinimal vayolb'al. 7 Vet- 
motxtootzajil cheel aas a! ni- 
k'asku'l kajay q'u kam tzaxe' 
q!u'l vetaaq' ve. 8 Utz vetvallu 
q'u yol te q'u!l vetaal ve utz, 
vetmotxik'ula. Vetmotxtootzajil 
b'a'nil aas a! vetk'asku'lin 
tzaxe'. Utz vetinimala! aas axh 
vetchajonin. 9 Ech nunq'ila 
sik'letaxh ti! q'u'l vetaaq' ve. 
Yit' oi koj q'u'l tu u vatz 
amlika tx!ava! tza!, pek ti! q'u'l 
eetz. 10 Tan eetz kajay q'u 

vetz. Utz vetz kajay q!u'l eetz. 
Utz ti! vetok unq'ii. 

11 Ye'kan sa'atinin tu u vatz 
amlika tx'ava' tza! tan, ma'ttexh- 
in tzaxe!. Pek sa'atin q'u niman 
vetz tu u vatz amlika txlava'. Utz 
kola Tateey; xaannajelaxh k'atz 
paav. Kol tu vab'ii jatva'l q'u'l 
vetaaq' ve. Ech ma'l ko'n iatz sa- 
motxi'ane', echa! o'. 12 Tan 
nichunkol tu vab'ii aas ela 
atich'in tuch' tu u vatz amlika 
txlava! tza!. Utz niko'xh ma'j tu 
q'u'l vetaaq' ve, ma'kojtz'ejxi. 
Pek ta'xh satz'ejxi va'l a! chit 
tetz tz'ejxichil. Loq' itzojpu chit 
vayol tz'ib'amalka. f 

13 Pek aatz cheel tan, sa'tek- 
q'aavb'enin tzaxe!. Utz sii' nival 
q'u kam tu u vatz amlika tx'ava' 
tza', ech tz'ajel u txuq'txunchil 
k'atza si'ane!, echa! vuntxuq'- 
txune!. 14 Vetvallu vayolb'al te. 
Pek niko'nmotxteesal iq'ii ti' tu 
q'u aanima tu u vatz amlika 
tx'ava! tza!. Axhib'i yit' tetz 
tere'n koj u vatz amlika Glaval 
tza'. Echa' in, yit' in koj tetz u 
vatz tx'ava'. 15 Loq' a' koj nunjaj 
see aas seesa b'en tu u vatz 
tx'ava! tza'. Pek a! nunjaje' aas 
sakol vatz u tx'i'li'inaj. 16 Tan 
yit' tetz koj u vatz amlika tx'ava' 
tza'. Echa' in aas in koj tetz u 
vatz amlika tx'ava'. 17 Xaanse'l 
k'atz paav ti' inimal vayolb'al. 
Tan a' vinujul. 18 Kam echa' 
machajtu'lin tu u vatz tx'ava' 
tza', echat unchajtu b'en tu u 
vatz tx'ava' majte. 19 Utz ti' q'u 


f17.12 Choktaj u Salmos 41.9. 

niman vetz tzi', savaq' vib' tu 
kamchil. Ech saxaane'l Katz 
paav taq'o. 

20 Loq' yit' ta'n ko'nkoxh 
nunq'ila sik'le'axh ti! q'u niman 
vetz. Pek nunq'ila sik'le'axh ti! 
tere'n q'u'l sa'nalnimanin tu q'ul 
iyol majte. 21 Ech ma'l ko'n iatz 
si'ane' sikajayil. Echa' axh tuch' 
in Tateey. Utz echa! in sauch' 
majte. Ma!l ko'n saelku 
sukuk'atza. Ech sinima q'u 
aanima tu u vatz amlika tx'ava' 
tza' aas axh vetchajonk'asu'lin. 
22 Utz vetvaq'lu tetz u tokeb'al 
unq'ii vetaaq'a. Ech ma'l ko'n 
iatz samotxi'ane'. Echa! in sauch' 
aas ma'l ko'n o'. 23 In ti! utz, 
axh vi'. Ech tiira tz'ajel tu 
vib'antu ma'l iatz silane'. Utz sa- 
motxtootzaji q'u aanima tu u 
vatz amlika tx'ava' aas axh vet- 
chajonin utz, tii'axh ti'. Echa! 
a'antu tii vi'. 

24 Tateey, a' unsa' aas a' sa- 
motxatinku sunk'atza tu va'l 
sa'atink'in, jatva'l q'u'l vetaaq' 
ve. Ech samotxtil u tokeb'al 
unq'ii aq'el saaq'o. Tan k'onel 
nal avaanima vi! aya'xchen ye!'- 
sajich ichee u vatz amlika 
txlava! Ga 25 Unjikomla Tat, 
ye! tootzajaxh q'u aanima tu u 
vatz amlika tx!lava! Ga Pek 
ootzajimalaxh vaq'o. Utz aatz 
q'u'l nimanyin tzi', vetmotx- 
tootzajila' aas axh vetchajon- 
k'asu'lin. 26 Vettootzajil vab'ii 
vaq'o. Utz sa'tere'ntootzaji 
vaq'o majte. Ech kam ech 

a'antu tii'axh vil, echat koj 
i'antu tii tib'ilaj. Ech sa'atinin 
k'atza.— Texh u Jesuus. 

1 Unchee! k'asu'l u 
1 Jesuus aas ma'tich taltu 
q'u kam tzi'. Motx b'en salab'en 
u tal a! Cedroon, tu va'l atichku 
untanul chikob'e'm. Ech oko'p 
tuul tuch' q'ul ichusulib'. 2 Utz 
tootzajich u chikob'e'm u Judas 
va'l si'chk'uchun u Jesuus tu q'u 
txayol tetz. Tan jatpajul ko'n 
ma'tich topon u Jesuus tzi' tuch! 
q'ul ichusulib'. 

3 Ech k'asu'l untanul sol ti! u 
Judas uch! unjolol xeen tetz vi- 
kuentail u totztioxh. A! chajon 
k'asu'l ti' q'u q'esal oksan yol 
vatz Tioxh tuch' q'u fariseo. Ech 
jolol iq'omich itzaa txijtxub'al 
aas opon tzi'. Utz jolol iq'omich 
ich'ich' majte. 

4 Aatz u Jesuus tan, tootzajich 
teku'en kam va'l si'chuchi. Ech 
b'axal ul ik'ule'. Tal te ech tza!: 
—¿Ab'il nechoke'?— Texh te. 

5 Utz tzaq'b'el ech tza!: —A! 
nikuchok u Jesuus aa 
Nazareet.— Texh te'le'. 

Tal u Jesuus te: —In.— 
Texhtu!. 

Utz atich ok u Judas tixo'l va'l 
oksan tiq'ab' q'u txayol tetz. 

6 Ech ta'xh veet taltu te aas: 
—In.— Texh u Jesuus, motx b'ij- 
b'och iq'aav ti' iqul. Utz motx 
t'i'p ku! vatz tx'ava!. 7 Unchee' 
q'aav paj ch'otil te tu u Jesuus 


Vitxaypu u Jesuus 


£ 18.14 Choktaj U Xhan tza! 11.49-50. 

ech tza!: —¿Ab'il nechoke!? — 
Texh te. 

Motx tzaq'b'u ech tza!: —A! 
nikuchok u Jesuus aa 
Nazareet.— Texh te. 

8 Utz tal u Jesuus te ech tza!: 
—Vetvallu sete aas in. Oj in 
ko'xh nechok'in, aq'taj tzii aas 
sab'en q'ul unchusulib' tzi'.— 
Texhtu'. 9 Tal ech tzi' tan, 
itzojpu chit viyol va'l tala aas: 
—Ye'xhkam vetuntz'ej ma'j tu 
q'u'l vetaaq' ve.— Texhtu'. 

10 Utz iq'omich ma'l ich'ich' 
u Xhim, val Lu' majte. Utz ijuu 
je'ul tu u totzotz. Tzok'oni; 
itzok'e!l seb'al ixichin u 
taq'onom u q'esal oksan yol 
vatz Tioxh. Malco ib'ii u 
aq'onom tzi'. 

11 Pek tal u Jesuus tu u Lu' 
ech tza': —Aq' ko'p vach'ich' tu 
totzotz tzi'. Tan ministeer unpaal 
tu u il tza!l va'l vettaq'u'l vunTat 
vi'.— Texhtu'. 


U Gool opon u Jesuus 
vatz u Caifaas 


12 Unchee' txayax u Jesuus tu 
q'u q'esal sol tuch' q'ul isol utz, 
tuch' q'u xeen totztioxh q'u'l 
chajax tu q'esal uq'ayb'al. Utz 
iqitza. 13 Ech a' b'axal motx 
tiq'ov b'en vatz u Anaas, viji' u 
Caifaas va'l q'esal oksan yolich 
vatz Tioxh tu u ya'b! tzi'. 14 U 
Caifaas va'l ma'tich alon tu q'u 
q'esal uq'ayb'al aas aal b'a'n 
ma'l ko'n vinaj sakam ti' q'u 
tenam kajayil. š 

U teesat tib' u Lu' tuul 
aas tootzaj u Jesuus 


15 Unchee' aatz u Xhim, va'l 
Lu' ib'ii majte, xamich ti' u 
Jesuus. A'ich imol va't u chusul- 
ib' va'l tootzajich tib' tuch' u 
q'esal oksan yol vatz Tioxh. Ech 
aq'ax tzii oko'p ti' u Jesuus vatz 
q'anal. 16 Pek aatz u Lu', atichka 
ti' elu'l u q'anal vatz jub'al. Ech 
telu'l u chusulib' va'l tootzajich 
tib' tuch' u q'esal oksan yol vatz 
Tioxh. Utz iq'ila u xeen tzi' pel, 
Tal te aas sichaj oko'p u Lu, 

17 Utz aatz u ixoj k'ulanal va'l 
nichxeen u tzi' pel, tal tu u Lu' 
ech tza': —¿Yit' tzik ant axh, axh 
ichusulib' u vinaj majte tzi'?— 
Texhtu!. 

Utz tal u Lu! ech tat: —¡Yit! 
antu koj in! — Texhtu'. 18 Ech 
jolol txaklich ok tzi' xamal q'u 
aq'onom tuch' q'u xeenal. Nich- 
motxilee tib'. Ma'tich motx 
toksat ma'l xamal tan, kaanaich 
che'v. Ech antu txaklich ok tixo!l 
u Lu'. Nichilee tib' majte. 


Vich'otpu itzi' u Jesuus tu u q'esal 
oksan yol vatz Tioxh 


19 Aatz u q!esal oksan yol 
vatz Tioxh, ich'oti itzi' u Jesuus 
ti' q'ul ichusulib' utz, ti' vichus- 
bal 20 Loq' tzaq'b'u ko'n u 
Jesuus ech tza!: —Vatzsaj 
nunyolon vatz tenam kajayil. 
Chajpaj nunchusune!, a! nun- 
b'anvu tu viq'analil u totztioxh 
tuch' tu q'u atib'al chusb'al tetz 
u o'tla mantaar va'l nimolvu tib' 
q'u q'esal uq!'ayb'al. Ech 

ye!'xhkam ma'j kam jutzimal koj 
talax nunb'ane'. 21 Ech ¿kam 
toke! nach'oti ve? Aal b'a'n a' sa- 
ch'otiv tu q'u aanima q'u'l 
ab'innaj unyolone'. Tan tootzajle 
kam alel vaq'o.— Texhtu'. 

22 Ta'xh veet tal u kam u 
Jesuus tzi', paq'ax ok txala itzi' 
tu ma'l q'u xeenal atich tzi'. Utz 
tal te ech tza!: —¿Kam toke' aas 
ech itzaq'b'el u q'esal oksan yol 
vatz Tioxh na'ane' tzi'?— Texh 
te. 

23 Tzaq'b'el tu u Jesuus ech 
tza!: —Oj ye'xtxoj ma'j kam tu 
va'l vetvala, ala kam u ye'xtxoj. 
Pek oj b'a'n utz, ¿kantu' 
naq'osin?— Texh te. 

24 Ech chajax tek b'en u 
Jesuus tu u Anaas xe! u Caifaas, 
va'l q'esal oksan yolich. Qitzel 
ib'en i'ana. 


U teesat tib' u Lu' tuul 
aas tootzaj u Jesuus 


25 Unchee' txaklich u Lu' tzi' 
xamal, nichilee tib'. Utz alax paj 
te ech tza': —¿Yit' tzik ant axh, 
axh ichusulib'?— Texh te'le'. 

Loq' teesa ko'n tib' u Lu' tuul 
ech tza': —Yit' antu koj in.— 
Texhtu!. 

26 Pek atich ma'l tu q'u 
taq'onom u desal oksan vol vatz 
Tioxh tixo!l. Titz'in tatzikich u 
vinaj va'l tzok'ax el ixichin tu u 
Lu'. Tal te ech tza!: —¿Oj tzik 
ye'n vilaxh? tan, a! amol xo'l u 
chikob'e'm.— Texh te. 

27 Loq' teesa ko'n paj tib' u 
Lu' tuul. Tuul oq! tek u b'aal 
tel. 

U tiq'ol opon u Jesuus 
vatz u governadoor 


28 Unchee' aatz q'ala'mich 
teku'en, iq'ol k'asu'l u Jesuus tu 
u totzotz u Caifaas. Utz ex 
aq'axoj tu u b'anb'al topiisyo u 
governadoor. Loq' ye't oko'p q'u 
q'esal uq'ayb'al to'otzotz. Tan 
txaa! vatz q'ul imantaar, ye't 
motx iyansa tib'. Ech saveeti sa- 
techb'u u echb'ub'al va'l ni- 
techb'ul ti' u Elchil Vatz Kamchil 
Tu Egipto. 

29 Ech elu'l u Pilato siatz, tal 
te ech tza!: —¿Kam ti! nexochvu 
u vinaj tzi'?— Texhtu!. 

30 Motx tzaq'b'u ech tza!: 
—Ye'k koj ma'j ipaav u vinaj 
tzi', ye'n qiq'o ul tza' koj atzi'.— 
Texhtu!. 

31 Ech tal tek u Pilato ech 
tza!: —Iq'otaj b'en utz, tx'oltaj 
inujul tu vemantaar.— Texh te. 

Pek alax te tu q'u q'esal uq'ay- 
b'al ech tza': —Yit' aq'el koj tzii 
qe aas sakuyatz' ma'j aanima.— 
Texhtu'. 32 K'uxh motx tal ech 
tzi' tan, itzojpu chit viyol u 
Jesuus va'l tala aas kani'ch ikam 
sakami. 33 Ech q'aavpajoko'p u 
Pilato tu u b'anb'al topiisyo. 
Isik'le ok u Jesuus ti' utz, tal te: 
—¿Axh tzik u tijlenal q'u Israeel 
si'ane! tzi'?— Texh te. 

34 Tzaq'b'el tu u Jesuus ech 
tza!: —¿Sak'u!l chixh nicheek 
va!l nach'oti ve tzi', pek oj alel u 
kam see vi! tzi'?— Texhtu'. 

35 Tzaq'b'el tu u Pilato ech 
tza!: —¿Tz'oj tzik in Israeel? Pek 
q'ul eetz aa tenamil tuch' q'u 

q'esal oksan yol nixochonaxh 
sunvatz. ¿Kam paav veta!lana?— 
Texhtu!. 

36 Tzaq'b'el tu u Jesuus ech 
tza!: —Yit! a! koj sunb'anvu vun- 
Q'esalail tu u vatz amlika tx!ava! 
tza'. Tan samotxch'a'oin q'u 
niman vetz vi' atzi' aas a! koj 
sunb'anva. Ye'k sataq' tzii 
saku'in tiq'ab' q'u q'esal uq'ay- 
b'al koj. Ech yit' a! koj sunb'anvu 
vunQ'esalail tu u vatz amlika 
txlava! tza!.— Texhtu'. 

37 Tal paj u Pilato te ech tza!: 
—Unchee' ¿axh u ijlenal 
silane'?— Texh te. 

Tzaq'b'el tu u Jesuus ech tza!: 
—Axh nialon aas in ijlenal. Pek 
a! untxa'k vetitz'p'in. Utz ech 
untxa!k vettulin tu u vatz amlika 
txlava!, ti' ul talax vinujul. Utz 
ab'il va'l atil tu vinujul, nitab'i 
q'u kam nivale'.— Texhtu'. 

38 Tal u Pilato te ech tza!: 
—Utz ¿kam vinujul?— Texhtu'. 
Ech ta'xh tala, elpajul vatz q'u 
desal uq'ayb'al. Tal te ech Ga: 
—Ye'k ma'j paav nivil k'atza. 

39 Pek kostuumbre nal texo'l aas 
nichajpul ma'l preexhu tu u 
nimla oi ti! u Elchil Vatz 
Kamchil Tu Egipto. Ech ¿a! tzik 
esa! aas a! sunchajpu va'l ijlenal 
texo!l ex Israeel?— Texh te. 

40 Ech kajay q'u mam tenam 
qetun taltu ech tza!: —¡Ye'ka, 
vi a! koj sachajpu va'l tzi'! Pek 
ia! sachajpu u Barrabaas!— 
Texhtu'. Utz aatz u Barrabaas 
tan, elq'omich. 

1 Unchee' aatz u Pilato, 
1 Q tal itz'u'mal u Jesuus. 

2 Utz motx ipa'tx'u ma'l ch'i'x 
koroona q'u sol majte. Tag! je! 
tivi' u Jesuus. Utz toksa va't q'ej 
kaj oksa'm k'atza. 3 Ech nich- 
motxtal tu u Jesuus ech tza!: 
—iTechal axh, ijlenal tetz q'u 
Israeel!— Chu te. Tuul nichipaq'- 
o'k. 4 Unchee' elpajul unpat u 
Pilato vatz q'u q'esal uq'ayb'al 
utz, tal te ech tza': —Iltaj b'a'nil 
etile'. Vetviq'ol elu'l sevatz utz, 
ootzajitaj tan, ye'k ma'j paav 
b'anel taq'o nivile'.— Texhtu'. 

5 Ech elu'l u Jesuus. Atich je! u 
ch'i'x koroona tivi'. Utz ato'k u 
dei kaj oksa'm taq!o. Utz tal u 
Pilato ech tza!: —Aatz cheel, 
nivaq'ka u vinaj teq'ab' tza!'.— 
Texhtu!. 

6 Utz ta'xh ilax u Jesuus tu 
q'u q'esal oksan yol tuch' q'u 
xeenal, motx q'eq'un tal tu ech 
tza!: —iJe!oj vatz kurus! iJe!oj 
vatz kurus!— Texhtu!. 

Pek tal u Pilato te ech tza': 
—Iq'otaj b'en. Utz ex sa'aq!on je! 
vatz kurus. Pek ech koj tan, 
ye'xhkam ni'an nivile'; ye'k 
ipaav.— Texhtu!. 

7 Utz tzaq'b'el tu q'u q!esal 
uq'ayb'al ech tza!: —Aatz o', 
atil ma'l kumantaar. Utz 
kamchil stane! echa! nital u ku- 
mantaar. Tan kam toke! aas 
nitaq' b'ens tib' ik'aol Tioxh.— 
Texhtu'. 8 Ech aal chit xo'v u 
Pilato aas tab'i u yol tzi'. 9 Ech 
q'aavo'k u Pilato tu u b'anb'al 
topiisyo utz, tal tu u Jesuus ech 
tza!: —¿Til aanimail axh?— 
Texh te. 

Pek ye't tzaq'b'el tu u Jesuus. 

10 Unchee' alax paj te tu u 
Pilato ech tza!: —¿Kantu! ye! na- 
tzaq'b'e'in? ¿Yetz ootzaj tzik aas 
atil vijle'm saval aje! vatz kurus 
utz; atil vijle'm sun- 
chajpu'axh?— Texh te. 

11 Tzaq'b'u u Jesuus utz, tala: 
—Kam koj iijle'm sa'atin vi! oj yit' 
u Tioxh koj sa'aq'on tziisee. Pek 
a'tzii. Tan a! maas ataj paav q'u!l 
vetoksanin taq'ab'.— Texh te. 

12 Ech aatz u Pilato, titz'a 
kani'ch ichajpul si'an tu u 
mu'k'ul tzi'. Pek nichmotx- 
iq'eq'un taltu q'u tenam ech tza!: 
—¡Untz'oj sachajpu va'l tzi', yit' 
axh koj tamiigo u ijlenal Cesar! 
Tan ab'iste va'l nitektaq' b'en 
tib's ijlenal, a! niqel u Cesar.— 
Texh te. 

13 Ech ta'xh tek tab'i u kam u 
Pilato tza', taq' elu!l u Jesuus 
q'anal. Utz k'uje' u Pilato tu u 
q'atb'al tzii, va'l Gaabata ib'ii tu 
yolb'al hebreo, va'l nuk'el ku' 
sivan tuul. 14 A' chit ib'anax u 
kam tzi', aas si'chtexhxe't u 
nimla q'ii. A' chit nichteki'anke'l 
tuch tib' q'u aanima. Utz 
chaq'aal q'iich teku'en. Tal u 
Pilato tu q'u q'esal uq'ayb'al ech 
tza': —Aatz cheel, atil vetijlenal 
tzuta.— Texh te. 

15 Pek motx ko'n xe't iq'eq'un 
ech tza': —¡Paaloj el! ¡Paaloj el! 
¡Je'oj vatz kurus!— Texhtu'. 

Tal tek u Pilato te ech tza!: 
—¿Savaq' je! vetijlenal vatz 
kurus?— Texhtu'. 

Tzaq'b'u q'u q'esal oksan yol 
vatz Tioxh ech tza: —Ye'k va't 
gijlenal ti' u Cesar.— Texhtu!. 

16 Unchee! taq'ka u Jesuus 
tikuenta; sataq' je! vatz kurus. 
Ech iq'ol k'asu'l u Jesuus tu q'u 
aanima (GI. 


U taq'ax je! u Jesuus vatz kurus 


17 Unchee' ijamich ma'l u 
kurus tu u Jesuus aas k'asu'l. 
Aalich ib'en tu u tx'ava' Tatib'al 
B'ajil Vi'; Goolgota tu u yolb'al 
hebreo. 18 Tan latzi' motx taq'vu 
je' u Jesuus vatz kurus. Ant imol 
ka'va't vinaj je' vatz kurus. 
Jununil sitxala u Jesuus. 19 Ech 
tal itz'ib'al ma'l u yol u Pilato 
vatz vikurus u Jesuus. Nichtal 
ech tza!: “JESUUS AA NAZAREET 
TIJENAL OU ISRAFEL.” Chia. 20 Utz 
sib'al q'u Israeel si'klen q'u yol 
tzi' tan, axhib'i naja'ch ko'n u 
tenam aq'lik je! u Jesuus vatz 
kurus. Utz oxva!l yolb'al tz'ib'al- 
ik u yol majte tzi': tu u yolb'al 
hebreo, tu u yolb'al griego, tuch! 
tu u yolb'al latiin. 

21 Ech motx tek tal q'u q'esal 
oksan yol vatz Tioxh soll q'u 
Israeel tu u Pilato ech tza!: —Ye! 
ko'xh atz'ib'a aas: “Tijlenal Q'u 
Israeel,” cha'axh. Pek a! satz'ib'a 
aas: “A! Ko'xh Nialon Aas Tijlenal 
Q'u Israeel,” chajaxh.— Texhtu'. 

22 Tzaq'b'u u Pilato ech Ga: 
—Ta'xhtu' vetuntz'ib'ala' kam 
vetuntz'ib'ala'.— Texhtu'. 

23 Unchee' ta'xh tek veet ije' 
u Jesuus vatz kurus tu q'u sol, 
motx tiq'o k'asu!l q'u toksa'm. 
Kaava!l taq! ku! tuul. Jununil tetz 

junun sol i'ana. Antu motx tiq'o 
k'asu'l u toksa'm va'l chemich 
chelkin b'u'j, yit' tz'isel koj. 

24 Ech motx tek tal sivatzaj ech 
tza': —Ye'k sakuq'ix tuul. Pek 
kub'antaj saach ti'. Ech sagile' 
ab'il b'oj etz lilana.— Texhtu!. 
Loq' itzojpu chit u yol va'l 
tz'ib'amalka ech tza!: 


—Motx ijatx q'u voksa'm 
siatzaj. I'an b'ul ti'.— Chia.? 
Utz anchitu!. Ech motx i'an q'u 
sol. 


25 Unchee' atich opon vinan u 
Jesuus k'atz u kurus, tuch' 
vitza'q' vinan. Antu u Li', u tixoj u 
Cleofas, tuch' u Li' aa Magdala. 
26 Ech sajin ku'l u Jesuus; til 
vinan. Utz til u chusulib' majte 
va'l tiich chit ti'. Tan atich opon. 
Utz tal tek u Jesuus tu vinan ech 
tza!: —Nan, a! tek iitz'in va'l 
tzuta.— Texh ti! u chusulib' va'l 
tiich chit ti' u Jesuus ti. 27 Utz tal 
tu u chusulib' ech tza' majte: —A' 
tek anan vunnan tzi'.— Texh te. 

Ech aatz u chusulib' tzi', 
yakich tiq'o b'en vinan u Jesuus 
ti' tu tatib'al. 


Vikam u Jesuus vatz u kurus 


28 Unchee' xamtich tek ti' u 
kam tza', tootzajich u Jesuus aas 
ma't tek itzojpu kajay q'u kam ul 
i'ane'. Tal tek ech tza': —Nitzaj 
untzi'.— Texhtu'. Loq' itzojpu 
chit q'u yol tz'ib'amalka.: 29 Utz 

atich ma'l u xhaaro tzi', noonaj 
minaagre tuul. Ech jilul ma'l u 
nuq'kin b'u'j tuul, qitzax ok ti' 
ma'l u tze' hisopo. Ech taq' ji'op 
titzi' u Jesuus, sitz'utz'e'l taa! ti'. 
30 Ech ta'xh veet itz'utz'te'l u 
minaagre u Jesuus tzi', tal ech 
tza': —iKajay vettiq'ol tib'!— 
Texhtu'. Ech inakb'a' ku! ivi' utz, 
kami. 


Vipaasal ch'ich' xe'aj tuul 
u Jesuus 


31 Unchee' b'en q'u q'esal 
uq'ayb'al xe' u Pilato. Ex 
ijajab'e aas sapaxil vatz tajan 
q'u'l atich je' vatz kurus. Oora 
sakamsali, ech saeesal vatz 
kurus. Tan a' isa' ye'k sakaa 
vatz kurus tu u ilanb'al q'ii va'l 
si'chtexhxe'ti. Tan nichtek- 
i'anke'l tuch tib' q'u aanima 
tan, sib' tatin u ilanb'al q'ii 
siatz va'l nichipaal ti' u Elchil 
Vatz Kamchil Tu Egipto. 

32 Anchitu'. Motx opon q'u sol. 
Utz ipaxi vatz tajan u b'axa va'l 
aq'ax je' vatz kurus k'atz u 
Jesuus. Tan ye'sajich ikame". 
Utz echat i'an tu va't va'l. 

33 Pek aatz motx opon k'atz u 
Jesuus, tila ma'tich ikame!. Ye't 
ipaxi ve't vatz tajan. 34 Loq' aatz 
ma'l u sol, itzok! txala tuul u 
Jesuus tu ma'l lanza. Utz oora 
elu'l kaj tuul tuch' a'. 35 Utz a' 
nialon q'u kam tza' va'l ilon. Utz 
noj va'l nitale'. Tek' tootzajle aas 

inujul va'l nitale'. Ech motxoj 
enima majte. 36 Tan k'uxh ye't 
paxil vatz tajan u Jesuus, a! 
tzojpi u yol tz'ib'amalka ech tza!: 


— it! sa'kojpaxil ib'ajil.— 
Chia.7 


37 Utz echat nital va't u yol 
majte va'l tz'ib'amalka aas: 


—Sa'nalilax va'l paasal ch'ich' 
txala tuul.— Chia.k 


Vimujax u Jesuus 


38 Unchee' xamtich tek tuul, 
ex ijaj b'a'nil u Xhep aa 
Arimatea tu u Pilato aas satiq'o 
b'en vichi'l u Jesuus. Ech aq'ax 
tzii te tu u Pilato. Utz b'eni, ex 
teesa ku'l vichi'l u Jesuus vatz 
kurus. Aatz u Xhep tzi' tan, 
nimanich tetz u Jesuus. Pek ye! 
ko'n na'l nichi'ane'. Tan a' nich- 
ixo!va! q'u q'esal uq'ayb'al. 

39 Antu opon u Nicodemo majte, 
va'l opon xe' u Jesuus tu aq'b'al. 
Iq'omich tx'umq'ixsab'al taq'o, 
mirra tuch' aaloe. Kamal ma'j 
kintaal. 40 Ech motx tiq'o k'asu'l 
vichi'l u Jesuus. Utz ib'acho'k tu 
b'a'nla b'u'j. Toksa vichi'l tu q'u 
b'a'nla chaj tx'umq'ixsab'al. Tan 
ech u kostuumbre xo'l q'u Israeel 
ti' imujax kamchil. 

41 Unchee' atich ma'l u chiko- 
b'e'm tu u lugaar va'l aq'axku je! 
u Jesuus vatz kurus tzi'. Utz 


119.36 Choktaj u Salmos 34.20; u Eexodo 12.46; u Nuumeros 9.12. 
k 19.37 Choktaj u Zacarias 12.10; Q'u Kam Ib'axab'sa Ik'uchax U Tioxh 


(Apocalipsis) 1.7. 

atich ma'l ak! jul vatz sivan xo'l 
u chikob'e'm. Ye'sajich tok ma'j 
kamnaj tuul. 42 Ech mujax texh 
u Jesuus tzi' tan, si'chtexhxe't u 
nimla q'ii. Utz naja' u mujb'al 
majte. Tan a! tek nichi'anke'l 
tuch tib' q'u aanima. 


U q'aavtitz'pu u Jesuus 
1 Unchee' aatz i'an tu u 

2 0) b'axa q'ii tetz u 
xhemaana, ku'saj chit b'en u Li' 
aa Magdala tu u mujb'al tetz u 
Jesuus. Anko'xh ukenich tere'n. 
Utz a! tek tila elnajich u sivan, u 
jupib' itzi' u jul. 2 Ech t'aspu 
ib'ena', b'en xe! u Xhim, va'l Lu' 
ib'ii majte, tuch' xe' u chusulib' 
va'l tiich chit u Jesuus ti'. Utz tal 
te ech tza!: —iEesali b'en u 
kuB'aal tu mujb'al tetz utz, ye! 
qootzaj til chaj ex aq'lojka!— 
Texhtu!. 

3 Ech elb'en u Lu! tuch! va't u 
chusulib', b'en tu u mujb'al tetz. 
4 Ela t'aspu ib'en sika'b'il. Pek 
maas t'aspu va't u chusulib' vatz 
u Lu'. Aya! vimol. Ech b'axal opon 
tu u mujb'al tetz u Jesuus. 5 Loq' 
ye't oko'p tu u jul. Pek ik'o'b'a' 
ku! obt, sajin oko'p tuul. Utz ta'xh 
til q'u b'u'j atichka tzi'. 6 Ech 
opon tek u Xhim, va'l Lu! ib'ii 
majte utz, b'eno'k tu u jul. Til q'u 
b'u'j atichka tzi'. 7 Loq' aatz u 
b'u'j va'l b'achichku ivi' u Jesuus, 
yit' atich koj ok xo'l q'u liikin 
b'u'j. Pek paarten tek b'ochichku 
b'en. 8 Ech oko'p u chusulib' tu u 
jul majte, va'l b'axal oponi. Utz 
tila aas ye'kanich tek u Jesuus. 
Ech nal tek inima va'l alax te. 


U Xhan 19, 20 


9 Tan ye'sajich tel itxumb'al tu u 
yol tz'ib'amalka aas ministeer sa- 
q'aavitz'pu u Jesuus xo'l q'u 
kamnaj. 10 Ech q'aavtekb'en q'u 
chusulib' tu tatib'al. 


Vichee u Jesuus 
vatz u Li' aa Magdala 


11 Pek aatz u Li', nichtoq' tzi' 
u jul aal telu'l. Utz ik'o'b'a' kul 
tib', sajin oko'p tu u jul, tuul 
nichtoq'e'. 12 Utz til ka'va'l 
aanjel; saj oksa'm. K'ujlich ma'l 
tivi' va'l atichku vichi'l u Jesuus 
utz; va't tu tajan. 13 Ech tal tu u 
Li! ech tza': —Ixoj, ¿kantu' 
nooq'e'?— Texh te'le'. 

Tal u Li! ech tza!: —Nivoq'e' 
tan, iq'ol ib'en vunB'aal. Utz ye! 
vootzaj til ex aq'lojka.— Texhtu'. 
14 Ta'xh veet tal u kam Gi, 
sajin ti! iqul. Utz a! tek tila atich 
u Jesuus tzi'. Loq' ye'ich tootzaj 
oj u Jesuusich. 

15 Unchee' tal u Jesuus te ech 
tza!: —Ixoj, ¿kantu! nooq'e!? 
¿Ab'il nachoke!?— Texh te. 

Aatz u Li! tan, a! titz'a aas u 
xeen chikob'e'm va'l nichq'ilan. 
Tal te ech tza!: —B'aal nitxa', 
untz'oj axh vetiq'on ben 
vunB'aal, al ve til ex aaq'va. Ech 
se'nviq'o.— Texh te. 

16 Tzaq'b'el tu u Jesuus ech 
tza!: —¡Li'!— Texh te. 

Ipilq'u tek tib' u Li'. Utz tal te 


ech tza': —¡Raboni!— Texh te. 
“Chusul” chu u tokeb'al tu u 
yolb'al hebreo. 


17 Tal u Jesuus te ech tza!: 
—Chajpu'in. Tan ye'saj unb'enje' 
xe! vunTat tu Amlika. Pek kuxh 

xe' q'u vitz'in vatzik, q'ul un- 
chusulib' utz, al te ech tza!: 

« Ma'tje'in xe' vunTat, aya' u 
kuTat; xe! vunTioxh, aya! u 
kuTioxh. Chia.» Chajaxh te.— 
Texh te. 

18 Ech ib'en u Li', u aa 
Magdala utz, ex tal u b'a'nla yol 
tu q'u chusulib' aas ma'tich tiltu 
u kuB'aal. Utz tal te kam tal u 
Jesuus te. 


Vichee u Jesuus vatz 
q'ul ichusulib' 


19 Unchee' anko'xh tu u b'axa 
q'ii tetz u xhemaana tzi', sotzsaj 
teku'en, katx'umich tib' q'u 
chusulib' tu va'l molichku tib'. 
Tan a! nichixo'va q'u q'esal 
uq!ayb'al. Utz ia! texh til txaklich 
u Jesuus tixo'1! Tal ech tza!: 
—¡Atoj paas tetaanima!— 
Texhtu'. 20 Ech ta'xh veet tal u 
kam tzi', ik'uch oul iq'ab' te 
tuch' u txala tuul va'l ak'oni. Ech 
motx chit txuq'txun q'u chusulib' 
aas tiltu u kuB'aal tzi'. 

21 Utz tal paj u Jesuus te ech 
tza!: —iAtoj paas tetaanima! Utz 
kani!ch michajtuk'asu'lin vunTat, 
echat echajax b'en nunb'ane!.— 
Texh te. 22 Ta'xh veer taltu u kam 
tzi', ixuli ok kajiq' k'atza. Utz tal 
te ech tza': —K'ultaj u Tioxhla 
Espiiritu. 23 Utz ab'il sekuy 
ipaav, sakuylu vipaav. Pek ab'il a' 
ye'k sekuy ipaav, ye'k sakuyax 
majte.— Texhtu'. 


Vika'tziiun u Maxh 


24 Pek aatz u Maxh, ye'kich 
xo'l q'u chusulib' aas opon u 

Jesuus b'axa. Aya' ma'l tu 
kab'laal q'u chusulib' va'l 
Diidimo ib'ii majte. 25 Ech alax 
te tunjot q'u chusulib' ech tza!: 
—iVetqillu u kuB'aal!— Tesch te. 

Pek tal ech tza': —Yit' sa'koj- 
unnima aas q'aav itz'pia, untz'oj 
ye'k savil q'u echlal tiq'ab' u 
tokeb'al q'u laauxh utz, savoksa 
vi' unq'ab' tuul. Sa'kojunnima oj 
ye'k savaq' oko'p u vi! unq'ab' tu 
u txala tuul va'l tzok'li.— 
Texhtu!. 

26 Unchee' vaaxajilich tek q'ii 
tuul, atich paj q'u chusulib' to'- 
otzotz. Utz atich tek u Maxh 
tixo'l. Tuul aq'b'u u Jesuus k'uxh 
jupich otzotz. Utz toksa tib' 
tixo'l. Tal te ech tza': —¡Atoj 
paas tetaanima!— Texhtu!. 

27 Tal tek tu u Maxh ech tza!: 
—Il q'ul ung'ab' tza'. Oksa u vi! 
aq'ab' tu u b'enab'al laauxh. Utz 
aq' oko'p vaq'ab' tu u tzok'b'e'm 
txala vuul. Ech ye! ko'xh ka!- 
tziiunaxh. Pek nima aas q'aav- 
itz'p'in.— Texh te. 

28 Unchee' tzaq'b'u tek u 
Maxh utz, tala: —¡Noj pe'xh axh, 
unB'aal, unTioxh!— Texhtu'. 

29 Utz tal u Jesuus te ech tza!: 
—Anal nanima Maxh, aas 
vetiilin. Pek chi'b'eb'al tetz q'u 
aanima q'u'l ninima'in k'uxh 
ye'xhkam nitilin.— Texhtu!. 


U taltu u Xhan kam toke' 
itz'ib'a u u' tza' 

30 Unchee! sib' tere'n ko'xh 
txaichil i'an u Jesuus vatz q'ul 
ichusulib' aas ye! tz'ib'amal tu u 
u! tza!. 31 Pek k'uxh vettz'ib'alka 

q'u'l tza' tan, ti' sanimali aas al 
viTxaaom u Tioxh u Jesuus, 
viK!aol u Tioxh. Ech tu ko'n vi- 
nimale' sa'atin tiichajil tu 
b'enq'ii b'ensaj. 


Vichee u Jesuus vatz 
jujva't q'ul ichusulib' 
1 Unchee' xamtich tek ti! 

2 1 q'u kam tza!, icheesa 
unpat tib! u Jesuus vatz q'ul 
ichusulib' tzi' u choo tu 
Tibeerias. Ech vicheesat tib' siatz 
i'ana tza'. 2 Ech molich tib' q'u 
chusulib' tza': u Xhim, va'l Lu' 
ib'ii majte, u Maxh, va'l Diidimo 
ib'ii majte; u Natanaeel, va'l aa 
Canaa tikuenta Galilea; tuch' 
q'ul ik'aol u Zebedeo utz, tuch' 
ka'va't chusulib'. 3 Utz tal u 
Xhim, va'l Lu' ib'ii majte: 
—Se'nveesa txay.— Texhtu!. 

Utz tal q'ul imol te ech tza!: 
—Sab'eno' sai! majte.— Texhtu'. 

Ech motx ib'ena'. Ok tu ma'l u 
jukub'. Loq' niko'xh ma'j txay 
teesa tu u aq'b'al tzi'. 

4 Ech aalich texh isajb'e', 
opon u Jesuus tzi' u choo va'l 
atichka. Pek ye'ich tootzaj q'u 
chusulib' oj u Jesuus. 5 Utz tal u 
Jesuus te ech tza': —Xiak, ¿atil 
tzik b'oj echb'ub'al tzexe!? — 
Texh te. 

Motx tzaq'b'i utz, tala: —iPaat 
ye!'xhkam!— Texhtu'. 

6 Tal u Jesuus te ech tza!: 
—Aq'taj ko'p vek'ach tiseb'alil u 
jukub' tzi'. Ech seteesa je'ul 
etxay.— Texh te. 

Ech motx taq'tu ko'p u k'ach tu 
a'. Utz sib'la txay ok tuul. Aal ye! 


U Xhan 20, 21 


nichmotxitii ve't tiq'ol je'ul u 
k'ach tu a'. 

7 Unchee' aatz tek u chusulib' 
va'l tiich chit u Jesuus ti', tal tu 
u Lu! ech tza!: —¡U kuB'aal 
atzi'!— Texh ti! u Jesuus. 

Ech ta'xh tab'i u Xhim, va!l 
Lu! majte, aas u kuB'aal va'l 
oponi, itx'enku tek je! toksa'm. 
Tan chelpumich taq'o. Ech taq'tu 
ko'p tib' tu a'. 8 Pek aatz unjot 
q'u chusulib', tu jukub' elku'l tzi' 
al, qinimal u k'ach taq!o va'l 
sib'la txay ok tuul. Tan yit' tzian 
koj chit tx'ava! tu va'l atichka; 
kamal ma'j ko'xh 100 metro 
oknajop. 9 Ech motx opon vatz 
tx'ava'. Utz tila aas atich ok ma'l 
xamal. Nichitxoob' ma'l txay sii' 
tuch' kaxhlaan tx'ix. 

10 Utz tal u Jesuus te ech tza!: 
—Chab'ataj ul untx'ajoj q'u txay 
q'u'l anal veteteesala!.— Texh te. 

11 Aatz u Xhim, aya! u Lu', 
je'op tu u jukub'. Utz tiq'o elu!l 
vatz tx'ava' u k'ach eesab' txay. 
Noonaj ok mamaj txay tuul. Ma'l 
153. Loq' k'uxh sib'la txay, ye't 
q'ixmu u k'ach eesab' tetz. 

12 Utz tal tek u Jesuus te ech 
tza': —Ni'extaj utz, echb'un- 
ojex.— Texh te. 

Utz niko'xh ma'j q'u chusul- 
ib! aas sako'xhtaq'an tab'it te 
aas: —¿Ab'il axh?— Chaj te. 
Tan tootzajich aas aya' u 
kuB'aal Jesuus. 13 Ech xaan 
opon u Jesuus. Itxay u 
kaxhlaan tx'ix utz, taq! tetz. 
Echat i'an tu u txay majte. 

14 Unchee' a'ich tek vitoxpaj 
ichee u Jesuus vatz q'ul 

ichusulib' aas ma'tich q'aav 
titz'pu xo'l q'u kamnaj. 


U yol i'an u Jesuus tuch' u Lu' 


15 Unchee' aatz ma'tich tek 
motx veet itx'a'ne', tal u 
Jesuus tu u Xhim ech tza', 
aya' u Lu': —Xhim, ik'aol 
Jonaas, ¿tiira tz'ejel chixh 
avaanima vi! vatz q'u'l tzi'?— 
Texh te. 

Utz tzaq'b'el tu u Lu! ech tza!: 
—Ee' unB'aal, ootzajle tiira nun- 
sa'axh.— Texh te. 

Tal u Jesuus te ech tza': —Liil 
q'u ch'ooaj niman vetz tzi' 
unchee'; xee echa' karne!1.— 
Texh te. 16 Q'aav paj chit tal te 
ech tza!: —Xhim ik'aol Jonaas, 
¿tz'ejel chixh avaanima vi'?— 
Texh te. 

Tzaq'b'el tu u Lu! ech tza!: 
—Ee' unB'aal, ootzajle tiira nun- 
sa'axh.— Texh te. 

Tal te ech tza!: —Liil q'u 
ch'ooaj niman vetz tzi' unchee'; 
xee echa! karne'1.— Texh te. 

17 Utz tal tepaj u Jesuus te 
titoxpaj ech tza!: —Xhim ik'aol 
Jonaas, ¿ni tzik asa'in?— Texh 
te. 

Pek aatz u Lu', txumun tek ti' 
tan, itoxpaj tek ich'otil te aas 
nojchixh nisa'a. Ech itzaq'b'e tek 
u Jesuus ech tza!: —UnB'aal, axh 
ootzajin tetz q'u kam kajayil utz, 
ootzajle aas nojchit nunsa'axh.— 
Texh te. 

Utz tal u Jesuus te: —Liil q'u 
ch'ooaj niman vetz tzi' unchee!'; 
xee echa! karne'l. 18 Tan ni'xh- 
tek!val see aatz axhich txul 

aanima, ta'n a! nab'an uuche' 
utz, nab'ena' til asa!. Pek aatz sa- 
q'esb'axh, paarten tek sab'anon 
uuche!. Utz si'iq'olb'enaxh tu va'l 
k'uxh ya'sa' b'enchil tuul.— 
Texh te. 

19 K'uxh tal u kam ech tzi' 
tan, a! talvu ti! aas satoksa iq'ii 
tu vikameb'al. Ech ta'xh tal u 
kam te tzi', tal paj te: —Xamb'en 
vi',— Texh te. 


U taltu u tz'ib'an tetz u u! tza' aas 
tiira tiich chit u Jesuus ti' 

20 Unchee' ipilq'u tib' u Lu! 
utz, a! tek tila xamich u chusulib' 
ti! va!l tiich chit u Jesuus ti'. 
Aya! va'l ijetz'o'k tib' k'atz u 
Jesuus tuul nichtechb'une' aas 
ye'sajich ikame' utz, va'l tal te: 
—UnB'aal, ¿ab'il va'l so!- 
oksanaxh tiq'ab' q'u txayol?— 
Texh te. 

21 Ech ta!xh ilax u chusulib' 
tu u Lu! tzi' aas xamich ti', tal tu 
u Jesuus ech tza!': —UnB'aal, pek 
¿kam saya'k va!l tzi'?— Texh te. 

22 Utz tal u Jesuus te ech 
tza': —Kam koj ookeb'al oj a! 
unsa' anko'xh itz'lele laq'aav- 
u'lin. Pek ni'axh xamb'en vi'.— 
Texh te. 23 Ech k'uxh tal u 
Jesuus aas: —Kam koj ookeb'al 
ti' oj a! unsa! anko'xh itz'lele 
saq'aavu'lin.— Texhtu'. Yit! a! 
koj tala aas ye'k sakam u 
chusulib' tzi'. Pek ye't kanax 
tootzajil u tokeb'al tu q'u 
niman tetz u Jesuus. Utz nich- 
tekipax itziiul tixo'l aas ye'k 
sakam u chusulib' tzi' 
nichtale'. 

Vitzojpeb'al u ui tza' 


24 In u chusulib' va'l nialon 
q'u kam tza!. Utz in tz'ib'an 
tan, qgootzajle aas inujul q'u 
kam nival ti' u Jesuus. 25 Utz 


U Xhan 21 


sib' tere'n ko'xh kam i'an u 


Jesuus aas ye't tz'ib'ali. Tan 
k'uxh tz'ib'al koj chit junun q'u 
kam kajayil, tech tere'n koj 
uchchil ti' ikolax q'u u' sa- 
tz'ib'alika. A'i. 


Q'U YOL ALICH TI' U JESUUS UTZ, TZOJPI 











Til u' alichku q'u yol 


Q'u yol alich ti' 


Til u' nitalva aas tzojpi 





u Geenesis 3.15 


Itu'xh ixalam u Eva si'ane' 


Q'u Niman Tetz U Jesuus Tu 
Galaacia 4.4 




















u Geenesis 12.3 Ttu'xh ixalam u Abrahaam si'ane' | U Tio 1.1 

u Geenesis 17.19 Tiimam u Isaac si'ane' U Lucas 3.34 

u Nuumeros 24.17 Tiimam u Jacob si'ane' U Tio 1.2 

u Nuumeros 24.17-19 Sailax tx'umi!l, techlal u U Tio 2.1-2 
titz'peb'al 

u Geenesis 49.10 A' saelku xo'l q'ul itu'xh ixalam | U Lucas 3.33 
u Judaa 

u Isaias 9.7 Ech tijle'm si'ane' u ijlenal U Lucas 1.32 


Daviid 





u Salmos 45.6 


B'enamen u tijle'm si'ane' 


Q'u Hebreo 1.8-12 





u Miqueas 5.2 


A! saitz'pik tu Beleen 


U Lucas 2.4-5, 7 





u Danieel 9.25 


Kam tuul saitz'pi 


U Lucas 2.1-2 





u Isaias 7.14 


Titz'in ma'l ixviak si'ane', ye' 
tootzaj vinaj 


U Lucas 1. 26-27, 30-31 





u Jeremias 31.15 


Sayatz'pu sib'al talax nitxa' 


U Tio 2.16-18 





u Oseas 11.1 


Saiq'ol b'en tu Egipto 


U Tio 2.14-15 





u Isaias 40.3-5; 
u Malaquias 3.1 


Sab'axab'sal itziiul tu ma'l u 
vinaj 


U Lucas 3.3-6; 7.24, 27 





u Malaquias 4.5 


Sab'axab' ul ma'l u vinaj siatz 
echa! u Elias 


U Tio 11.13-14 





u Salmos 2.7 


Tk'aol u Tioxh sa'alaxi 


U Tio 3.17 





u Isaias 9.1 


Sipaxsa itziiul u yolb'al Tioxh tu 
Galilea 


U Tio 4.13-16 





u Salmos 78.2-4 


Sik'am ti' kam tu vichusune' 


U Tio 13.34-35 





u Deuteronoomio 18.15 


Alol tetz u yolb'al Tioxh si'ane' 


Q'u B'a'nla Chaj Kam B'anel 
(Hechos) 3.20, 22 





u Isaias 61.1-2 


Su'lilak q'u aanima atil tu tza'l 


U Lucas 4.18-19 





u Isaias 53.3 


Sako'neesal iq'ii tu q'u tetz aa 
tenamil 


U Xhan 1.11 





u Salmos 110.4 











Oksan yol vatz Tioxh si'ane' 











Q'u Hebreo 5.5-6 

Til u' alichku q'u yol 


Q'u yol alich ti' 


Til u' nitalva aas tzojpi 





u Zacarias 9.9 


Techal vik'ulax topon tu 
Jerusaleen sab'anli 


U Kuxh 11.7, 9,11 





u Salmos 8.2 


Sab'itzal tu q'u talaj nitxa' 


U Tio 21.15 





u Isaias 53.1 


Yit' sa'kojnimal tu unjolol 
aanima 


U Xhan 12.37-38 





u Salmos 41.9 


A' sak'ayin tu kamchil ma'l u 
vinaj b'a'n tuch' 


U Lucas 22.47-48 





u Salmos 2.2 


Si'an ik'u'l q'u q'atb'al tzii ti' 


Q'u B'a'nla Chaj Kam B'anel 
(Hechos) 4.25-26 





u Zacarias 11.12 


30 saj ch'ich' puaj ija'mel 
sab'anlu ti' ik'aye' 


U Tio 26.15 





u Salmos 35.11 


Sachee txakb'a'n txub'a'l oi 


U Kuxh 14.57-58 








u Isaias 53.7 Yit' sa'kojitzaq'b'e q'u xochol U Kuxh 15.4-5 
tetz 
u Isaias 50.6 Saq'osax ivatz U Tio 26.67 





u Salmos 35.19 


Ye'k ko'xh tokeb'al saixvali 


U Xhan 15.24-25 





u Isaias 53.12 


Saje' vatz kurus k'atz aa paav 


U Kuxh 15.27-28 





u Zacarias 12.10 


Satzok'ax xe'aj tuul tu ch'ich' 


U Xhan 20.27 





u Salmos 22.7-8 


Saeesal iq'ii tu q'u aanima 


U Lucas 23.35 





u Salmos 69.9 


A' saijan u yoq'b'al ti! q'u 
aanima 


Q'u Niman Tetz U Jesuus Tu 
Roma 15.3 





u Salmos 109.4 


Siq'ila sik'le Tioxh ti! q'u 
koontrain tetz 


U Lucas 23.34 





u Salmos 22.17-18 


Sab'anax saach ti' q'u toksa'm 


U Tio 27.35-36 

















u Salmos 22.1 Sa'aq'axka b'iil tu u Tioxh U Tio 27.46 

u Salmos 34.20 Yit' sa'kojpaxil ib'ajil U Xhan 19.32-33, 36 
u Zacarias 12.10 Satzok'ax txala tuul U Xhan 19.34 

u Isaias 53.9 Echa' imujax tx'iiol sab'anlu te U Tio 27.57-60 

u Salmos 16.10; 49.15 Saq'aavitz'pixsali U Kuxh 16.6-7 





u Salmos 68.18 











Sab'en je' xe' u Tioxh tu Amlika 





U Kuxh 16.19; B'axa U' Tu 
Corinto 15.4; Q'u Niman 
Tetz U Jesuus Tu Fefeso 4.8 

Q'U B'A'NLA CHAJ KAM B'ANEL 
(Hechos) 


Yol ti' u u' tza' 


Aatz u u! tza!, a! tz'ib'an u Lucas. Anko'xhtu' a! va'l tz'ib'an va!t u u! va'l 
“Lucas” ib'ii. Ye! ootzajimal til atichka aas itz'ib'ata'. Loq' analen aas 
ma'tich tiltu ikaaka u Pablo tu Gel tu Roma. Ta'xh nitalche' aas kamal ai 
itz'ib'ata' tixo'l q'u ya'b' 61 — 63 m.t.J. Kamal a' atichku tu Macedoonia. 

Aatz vib'ii u u' tza' va'l “Hechos de los apóstoles” tu kastiya utz, “Q'u 
B'a'nla Chaj Kam B'anel” tu kuyolb'al, yit' a! koj oksan je'. Pek a! oksan q'u 
niman tetz u Jesuus tu u ya'b' 200 m.t.J. Utz a' koj chit niyolonku ti' va'l 
i'an kajay q'ul ichaj u Jesuus. Pek b'iil ko'xh niyolon ti' sikajayil tixe'teb'al. 
Pek aal a! chit maas nitale' kam i'an u Lu! tuch' u Pablo tu u Tioxhla 
Espiiritu. 

Nital u 1.1 aas a' itz'ib'av b'en xe' u Teoofilo. Aatz u Teoofilo tzi' utz, 
tamiigoich tib' tuch' u Lucas. Utz atich tijle'm tu ma'l q'atb'al tzii. 
Echtzixe't nichtal q'u kam te ti' u Jesuus utz, ti' u b'a'nla chusb'al; aya' u 
evangeelio. 

Aatz u Lucas, u tz'ib'an tetz u u' tza', nixe'tiyolon ti' vib'enje' u Jesuus tu 
Amlika. Nipaal tiq'o b'iil ivi' u u' Lucas. Ech tek nital ti' u tuleb'al u Tioxhla 
Espiiritu. Nik'uche' aas a' aq'on iyak'il q'ul ichaj u Jesuus ti' vixe't ti' paxsal 
itziiul u b'a'nla chusb'al, k'uxh paal tu k'axk'o ti'. Nital majte kani'ch 
inimal u Jesuus i'an q'u aanima, k'uxh Israeel utz, Kusch puera aanima vi 
Israeel koj. Aya! q'u'l “gentil” chu te'l tu kastiya. Nik'uch majte aas kani'ch 
chit iyak'in u b'a'nla chusb'al xo'l q'u niman tetz u Jesuus q'u'l puera 
aanima tan, kamal puera aanimaich u Lucas. 

A! u jatxb'al tib' q'u yol tu uu! tza'. 

1) 1.1—8.3 Nitale' kani'ch ixe't q'u niman tetz u Jesuus tu u vatz 
amlika tx'ava' tza'. Echa' u tuleb'al u Tioxhla Espiiritu tuch' u 
taq'ax ixamlil utz, tuch' q'u mamaj txaichil i'an tu Jerusaleen. 
Nital ti! u tojchal q'u niman tetz u Jesuus majte echa! u Esteban. 

2) 8.4—9.43 Nital ti' vipax paal itziiul u b'a'nla chusb'al naja'ch u 
Jerusaleen, tikuenta Judea, tuch' tikuenta Samaaria, uch! tzi' u 
mar. Echa' va'l i'an u Lu' tuch' u Felipe. Nipajtale' kani'ch tok u 
Saulo ti' inimal u Jesuus. 

3) 10.1—28.31 Nital ti' q'u b'enchil i'an u Pablo ti' en ipaxsat itziiul u 
b'a'nla chusb'al tu sib'al tenam. Aya' u b'enchil tu “ju'teb'al u vatz 
amlika tx'ava!” nital Q'u B'a'nla Chaj Kam B'anel (Hechos) 1.8; ti' 

vichiktu u yolb'al Tioxh tuch' q'ul imol tu q'u tenam tzian chaj. 
Aya! u: Eefeso, Corinto, Tesaloonica, Galaacia, tuch' tu u Filipos 
utz, tuch' tu tere'n tenam. 

Aatz q'u kam ib'o'q'ol tu u u! tza!, aya! va'l inuk' q'u q'esala xo'l q'u 
niman tetz u Jesuus. Motx ik'ujb'a' aas yit' ministeer koj sanimal u o'tla 
mantaar tu q'u puera aanima niniman u Jesuus. Yit' sa'kojya'lul ti' inimal u 
o'tla mantaar. 

K'uxh tu tza'l paalku q'ul ichaj u Jesuus b'axa, kaana ixamlil atiche. 
Kaana itxumb'al ti' u yolb'al Tioxh. Atich u Tioxh k'atza tu q'u kam paalka. 
B'a'n sakusaji ok qetz ti! va'l motx i'an q'ul ichaj u Jesuus ti! vik'uje! ik'u'l 
ti' u Tioxh utz, ti' vixamlil u Tioxhla Espiiritu k'atza. 

Q'u B'a'nla Chaj Kam B'anel 1 


Q'U B'A'NLA CHAJ KAM B'ANEL 
(Hechos) 


Vich'ial tulu Tioxhla Espiiritu 
1 Teoofilo, aatz tu u b'axa 

1 u! va'l untz'ib'a b'en tzaxe', 
a! yolonk'in ti! kajay q'u kam 
q'u'l i'an u Jesuus utz, q'u kam 
ichusa aas ixe'te'.4 2 A! tzojpik 
ti' q'u kam q'u'l i'an, tu u q'ii aas 
b'enje' tu Amlika. Tan aatz ye'- 
sajich ib'ena', taq'ka mantaar ti- 
txumb'al u Tioxhla Espiiritu tu 
q'ul ichaj q'u'l itxaa. 3 Utz k'uxh 
ma'tich ikame', q'aav itz'pi. Utz 
nichichee siatz. Kam ko'n 
xheenya i'ana, techlal aas nojchit 
itz'lele. 40 q'ii i'an ech tzi'. A! 
nichtal viQ'esalail u Tioxh te. 

4 Utz aatz molomich tib' tuch' 
q'ul ichusulib', tal u Jesuus te 
aas ye'k samotxelb'en tu 
Jerusaleen. Tal te ech tza!: 
—Sa'nalmotxech'ia tul u Tioxhla 
Espiiritu va'l ala'tzi'imal sete tu 
vunTat utz, alel sete vaq'o.? 


5 Tan tu ko'n a' ib'anvu vauti- 
saar q'u aanima u Xhan, pek ech 
koj ex tan, tu u Tioxhla Espiiritu 
sab'anaxku vautisaarex tu ko'xh 
ka'xva't q'ii cheel.— Texh te. 


U talax tu q'u chusulib' aas 
se'nipaxsa itziiul 
u b'a'nla chusb'al 

6 Unchee' aatz q'u'l molich 
tib' tuch' u Jesuus, motx ich'oti 
te ech tza!: —KuB'aal ¿satz q'aav 
ooksa ijlenal tu kuxo'l cheel aas 
qetz Israeelil?— Texh te.* 

7 Tzaq'b'el tu u Jesuus ech 
tza!: —Ye'k etokeb'al ti! tootzaj- 
ile! jatu utz, kam tuul so'oki tan, 
aye'n tiq'ab' vunTat. 8 Pek aatz 
ex, sek'ul examlil aas ma't iku' u 
Tioxhla Espiiritu setib'a. Ech 
se'netal paal kajay va'l netile' 
etab'i sunk'atza tza! tu 
Jerusaleen, tikuenta kajay u 
Judea, uch! tikuenta kajay u 


4 1.1 Choktaj U Lucas 1.3-4. Aatz u Teoofilo, nimanich tetz u Jesuus utz, a! 
u vinaj va'l taq'vu b'en ka'va'l tu! u Lucas. A! q'u u! taq! b'en tzixe!, U Lucas 
tuch' Q'u B'a'nla Chaj Kam B'anel (Hechos). 


b 1.4 Choktaj U Lucas 24.49. 


€ 1.6 Aatz tu u tiempo va'l ul u Jesuus, aatz q'u Israeel, ye'kich tijlenal 
ato'k. Tan ootich tokeb'el tu u Roma. Ech sa'kojveeti so'ok ijlenal tuul tan, 
atich koj sijunal. Pek aye'nich tiq'ab' q'u'l okeb'en. Ech jolol ko'n 
governadoor q'u'l atiche. Utz jolol aa Roma majte. Aatz q'u Israeel utz, 
nichmotxtitz'a aas ijlenalil si'chi'an u Jesuus tixo'l. A! sik'u'l aas u Jesuus 
saeesan tiq'ab' q'u aa Roma. Echtzixe't motx ich!oti tu u Jesuus aas jatu 
si'chq'aavo'k iq'atb'al tzii aas tetz chit u Israeel. 

Samaaria utz, oponnalex tiju'te- 
b'al u vatz amlika tx'ava'.— Texh 
u Jesuus. 


Vib'enje' u Jesuus tu Amlika 


9 Ech ta'xh veet tal q'u yol tzi', 
siatz chit q'ul ichusulib' iq'ol b'en 
tixo'l. B'enje' tu Amlika. Ok tu 
ma'l u sutz'. Ech sotzka ivatz ti'. 

10 Ech tuul anko'xh tii nich- 
motxisajin je! tu amlika ti! isajil 
b'en, ye'k talche' til ichee ka'va'l 
vinaj sik'atza, poloxh saj oksa'm. 
11 Ech q'ilal tu q'u vinaj tzi', tal 
te ech tza!: —Vinaj aa Galilea, 
¿kantu' anko'xh nesajin je! tu 
amlika? Tan tu Amlika ma'tku u 
Jesuus va'l eesali b'en texo!l 
atzi'. Utz echat chit iq'aavu!l sa- 
q'aavu'l echal mutelb'en tzi'.— 
Texh ka'va!l q'u vinaj te. 


Vib'ens kab'laal q'ul ichaj 
u Jesuus tika'paj 


12 Unchee' motx tek k'asu!l 
q'u chusulib' vi' u muunte va'l 
Olivo utz, ul tu Jerusaleen. Tan 
inaja'chich ko'n u Jerusaleen. 
Kamal mai kiloometro ixo'l 
tuch'. Tan aya'l va'l saveeti sixaa 
tu ilanb'al q'ii. 13 Ech ta'xh 
motx oponi, motx b'enje' tu u ka! 
chupul otzotz va'l jolol atichka 
sikajayil. Utz a! q'ul ib'ii tza!: u 
Lu', u Jacobo, u Xhan, u Lixh, u 
Felipe, u Maxh, u Bartolomee, 

u Tio, u Jacobo, vik'aol u Alfeo, 
u Xhim va'l atich ok xo'l q'u 
cananista utz, tuch' u Judas, 
vik'aol u Jacobo. 14 Ech ma'lich 


d 1.20 Choktaj u Salmos 69.25; 109.8. 

chit iatz q'u chusulib' sikajayil. 
Nichimolo tib' ti' iq'ilal sik'lel 
Tioxh. Ant a' u Li', vinan u 
Jesuus utz, tuch' q'ul itza'q' u 
Jesuus, tuch' unjoltu q'u ixoj. 

15 Unchee' aatz i'an tu q'u q'ii 
tzi', txake' u Lu' xo'l q'u niman 
tetz u Jesuus molich tib'; ma'lich 
120 ixaane'. Utz tal ech tza!: 

16 —Hermanos, ministeer chit 
itzojpu u yol tz'ib'amalka. Aya' 
va'l tal u Tioxhla Espiiritu titzi' u 
Daviid, ti' u Judas, va'l k'uchun 
u Jesuus tu q'u txayol, 17 k'uxh 
a'ich kumol utz, antu atich 
tijle'm tu u aq'on ti' Tioxh. 

18 Aatz veti'ana, iloq' untanul 
itx'ava' ti' u puaj, u ja'mel 
tonkonil. Utz ex iyatz' je' tib' 
tuul. A! ku! ivi' vatz tx'ava' utz, 
yakich q'ixmoj tuul. Ech nilp 
elu'l tuul tuul. 19 Utz pax chit 
itziiul xo'l kajay q'u aa 
Jerusaleen va'l i'ana tzi'. Ech tek 
taq'ax b'en Aceeldama u tx'ava' 
tzi'. “Ja'mel kaj” chu u tokeb'al 
tu yolb'al arameo. 20 Utz ech 
chit i'ana u yol tz'ib'amalka tu u 
Salmos va'l nital ech tza!: 

«Tz'ine'ojka u tatib'al. 

Ab'ilich tere'n atin tuul.» Chia. 
Utz nital majte: 

«Okoj ich'exel tu u tijle'm.» 

Chia. d 

21 Ech ministeer saok ich'exel 
u Judas. A! so'ok ma'l tu q'u 
vinaj q'u'l a! kumol tu jatva'l u 
tiempo i'an u kuB'aal Jesuus tu 
kuxo'"l. 22 A! nal kumol aya'x- 
chen ib'anax vautisaar u Jesuus 

tu u Xhan utz, anko'xh a! kumol 
aas eesal b'en u Jesuus tu kuxo'l 
b'enje' tu Amlika. Ech a' va't tu 
kuxo'l sitxakb'a' tib' ti' talax u 
q'aavtitz'peb'al u Jesuus.— Texh 
u Lu'. 

23 Ech motx itxaate'l ka'va'l 
vinaj. Mall, Xhep, Justo ib'ii 
majte, ik'aol ma!lu vinaj Sabaas 
ib'ii. Utz va't, Yaxh ib'ii. 24 Ech 
motx iq'ila sik'le Tioxh. Motx tal 
ech tza': —KuB'aal, axh ootzajin 
tetz taanima junun aanima. Ech 
k'uch qe ab'iste atxaaom tu 
ka'va'l q'u vinaj tza'. 25 Ech 
so'oks achaj. Sa'aq'onin sai! tu u 
aq'on tza! va!l vettelab'eka u 
Judas. Tan ma't tu va'l sa'chit- 
b'enku ti' ichool vipaav.— 
Texhtu!. 

26 Unchee' motx i'an ti! vatz 
Tioxh, ti! tilta' ab'il so'oki. Utz a! 
ku'k ti' u Yaxh. Ech yakich ko'xh 
okoj tu u tijle'm xo'l junlaal q'ul 
ichaj u Jesuus tzi'.* 


Vipaxsal itziiul u b'a'nla chusb'al 
tu Jerusaleen 
1 Unchee' aatz i'an tu u 
2 nimla q'ii va'l Pentecostees, 
ma'l iatz kajay q'u niman tetz u 
Jesuus molich tib' tu ma'l u 
atib'al. 


U tul u Tioxhla Espiiritu 


2 Utz ye'k talche', ul ma'l 
xumkab'inchil tu amlika. Echa' 
ixumkab'in mam kajiq'. Yakich 


€ 1.26 Aatz u yol “q'ul ichaj u Jesuus” 

jumkab'inoj toko'p tu u otzotz 
va'l molichku tib'. 3 Utz echa' 
taq' xamal chee tib'a. Motx ijatx 
tib' utz, je' tivi' sijununil. 4 Ech 
tiira ok u Tioxhla Espiiritu k'atza 
b'a'nil. Utz motx tek xe't iyolon 
tunjolt yolb'al. Loq' u Tioxhla 
Espiiritu nichyolonsan tunjolt 
q'u yolb'al q'u'l ye' tootzaj. 

5 Unchee' kaana aanima 
Israeel atich opon tu Jerusaleen, 
xo'van Tioxh. Til chaj ko'xh motx 
k'asku'l tu u vatz amlika tx!ava!. 
6 Ech aatz ab'il u xumkab'inchil 
tzi', mam tenam imol tib' ti' q'u 
niman tetz u Jesuus. Utz tiira 
motx sotz ik'u'l q'u aanima taq'o 
tan, tab'i aas nichiyolb'el vi- 
yolb'al tu q'u niman tetz u Jesuus. 
7 Tiira motx tz'ejx ik'u'l. Utz sotz 
ik'u'l. Ech motx tek tal tib'ilaj ech 
tza!: —Jolol aa Galilea q'u'l niyol- 
one' atzi'. 8 Utz ¿kan chaj toke' 
aas nimotxitx'ol yol tu q'u kuyol- 
b'al qitz'peb'al? 9 Nimotxiyolon 
tu yolb'al aa Paartia, aa Meedia, 
aa Elam, aa Mesopotaamia, aa 
Judea, aa Capadoocia, aa Ponto 
tuch' aa tikuenta Aasia, 10-11 aa 
Friigia, aa Panfiilia, aa Egipto, aa 
tikuenta Liibia naja'ch Cirene utz, 
tiyolb'al q'u aa Roma jejlel tza'. 
At niyolon tu yolb'al aa Creta 
tuch' yolb'al aa Araabia. Utz ela 
niqab'i taltu q'u mamaj kam ti' u 
Tioxh tu q'u kuyolb'al. Niqab'i o' 
Israeel tu u qitz'peb'al utz, k'uxh 
oknajko'no' ti' u tuq'ayb'al q'u 


, aya' u yol “apóstol” tu kastiya. Tan 


“chaj” chu u tokeb'al u yol tu griego. A' q'ul ichusulib' b'axa, pek xamtel 
chajax ti' ipaxsal paal viyol aas b'en u Jesuus tu Amlika. 

¡0 Roma 


Mar Mediterraaneo 


: ° ee: 
Cirene ( 


Libia — 


Vitx'ava' q'u aanima q'u'l tab'i u yolb'al Tioxh tiyolb'al 


Israeel.— Texhtu!. 12 Ech tiira 
tz'ejxinajich ik'u'l utz, sotznaj 
ik'u'l nichmotxtal sivatzaj ech 
tza!: —¿Kam tek tok u kam tzi'?— 
Texhtu'. 13 Pek at unjolte, nich- 
ko'nteesa iq'ii. Nichtal ech Ga: 
—Q'ab'a'm a! nimotxb'anon 
tzi'.— Texhtu'. 


U talax u k'axa k'u'l ti' paav 
i'an u Lu' 


14 Unchee' txake' tek u Lu', 
tuch' junlaat q'ul ichaj u 
Jesuus utz, jank'al iyak'il tal 
ech tza!: 


—Vinaj Israeel, tuch' ex 
jejlelex tu u Jerusaleen tza!, 
ab'itaj va'l savale' tza'. Ootzajitaj 
b'a'nil. 15 Aatz q'u aanima tza!, 
yit! q'ab'areel koj atzi', echa! 
netale'. Tan q'ala'm cheel, anal 
alas 9. 16 Pek aatz va'l nituche' 
tzi', a! nitzojpe' q'u yol tal u 


284 


Meedia 
Ponto 
Friigia 
Aasia Capadoocia 
Antioquia 
Gong e 
Panfiilia 
d 
] 
I 


) 


Damásco ° 


/ 
Galilea 


Cesarea (e 
H 


¡Judea 
Jerusaleeh e 
=~ Araabia 





Hechos 2.9 


Joeel u alol tetz u yolb'al Tioxh, 
aas tal ech tza!: 


17 « Aatz si'an tu q'u motxe - 
b'al q'ii, 
savaq' ku' vunTioxhla Espiiritu 
tib'a kajay q'u aanima. Chu 
u Tioxh. 
Ech aatz q'ul ek'aol eme'al, 
samotxtale'l q'ul unyol. 

Aatz q'u xiak tuch' q'u ixviak, 
sunk'uch kam te tu visioon. 
Utz aatz q'u q'esla chaj aanima, 
sunk'uch kam te tu vatzi'k'. 
18 Sa'atin vunTioxhla Espiiritu 

Katz q'u vinaj 
tuch' Katz q'u ixoj niman 
vetz. 
Ech samotxtale'l q'ul unyol. 
19 Utz sunk'uch txaichil tu 
amlika, 
sunk'uch xheenya vatz tx'ava'. 
Sunk'uch xheenya ti' kajal, 
xheenya ti' xamal utz, 

xheenya ti' ib'ukin ije! sib'. 
Chu u Tioxh. 

20 Utz aatz si'ane' aas ye'sajen 
tul u kuB'aal tu u mam 
techalla tuleb'al, 
saok aq'b'al vatz u q'ii utz, 
sab'ens echa' kajal u ich'. 

21 Ech kajay q'u'l 
laq'ilan 
sik'len vib'ii u Tioxh, 

sael vatz u choob'al paav.» Chu 
u Joeel.—f 

Texh u Lu, 


22 Tal paj ech tza!: —Vinaj 
Israeel, ab'itaj q'u yol tza!. 
Aatz u Jesuus aa Nazareet, 
nojchit iTxaaom u Tioxh. Tan 
kam ko'n b'a'nil i'ana, kam 
ko'n txaichil tuch' xheenya. 
Utz tiq'aq'al u Tioxh k'uxh ech 
i'an texo'l. Ech ootzajimal q'u 
kam setaq'o tzi'. 23 Loq' k'uxh 
ech q'u b'a'nil vetik'ucha, 
txayax setaq'o. Ech ex alon 
iyatz'pu tiq'ab' q'u onkonla 
aanima vatz kurus. Aya'l kala 
mam aa paavla aanima sevatz. 
Loq' titxumb'al u Tioxh k'uxh 
ech vetpaalka tan, ech va'l 
k'ajel ti' taq'o. 24 Pek k'uxh 
kami tan, q'aav ko'n itz'pixsal 
tu u Tioxh xo'l q'u kamnaj. 
Vetteesa vatz u kamchil. Ye'n 
ole' u kamchil ti' aas ta'n 
so'okka tikuenta. 25 Ech tok 
va'l tal u Daviid aas tal ech 
tza!: 


f2.21 Choktaj u Joeel 2.28-32. 
g 2.28 Choktaj u Salmos 16.8-11. 

«B'enamen nivil vunB'aals 
Amlika sunvatz. 

Atil tunseb'al, 

ech ye!xhab'il ko'xh 
sa!aq'onku'in. 

26 Echtzixe't 
techal itxuq'txun vaanima, 
kaana ichi'b' unb'itze'. 

K'ujlel ik'u!l vunchi!l sai! k'uxh 
lakamin. 

27 Tan sa'kojaaq' tzii aas ta'n 
sakaa'in tu jul xo'l q'u 
kamnaj. 

Utz sa'kojaaq' GU aas saq'ee 
vichi'l vaTxaaom. 

28 Tan vetvootzajil u b'ey tetz 
tiichajil saaq'o. 

Ech tiira ta'n satxuq'txunin aas 
la'atinin tzaxe!.> Chia. £ 


29 Unchee' tinujul saval sete 
aas vi u Daviid koj nital je! 
tib'. Tan aatz u kuk'uy kumam 
Daviid, kami utz, mujli. 
Anko'xh atil u mujb'al tetz tu 
kuxo'l cheel. 30 Pek axhib'i 
alolich tetz iyol u Tioxh. 
Tootzajich teku'en aas so'ok 
ijlenalil ma'l tu q'ul itu'xh 
ixalam; aya! viTxaaom u Tioxh. 
Tan ma'tich tala'tzi'il te tu u 
Tioxh.* 31 Ech ma'tich 
ik'uchax el tu u Daviid u q'aav- 
titz'peb'al u Jesuus. Tan yolon 
OI u q'aavtitz'peb'al viTxaaom 
u Tioxh. Tala aas ye'k sakaa u 
taanxelal tu u tatib'al q'u 
kamnaj. Utz tal majte aas ye'k 


h 2.30 Choktaj u Salmos 132.11; u Samueel II 7.12-13. 

saq'ee vichi'l.t 32 Ech nojchit u 


Tioxh q'aav itz'pixsan u Jesuus. 


Tan nojchit qila qab'i utz, ni- 
kutxakb'a! talax u q'aavtitz'pe!. 
33 Ech iq'oli je! tu Amlika. 
K'uje!y tiseb'al u Tioxh. Vet- 
ik'ullu u Tioxhla Espiiritu va!l 
alel te tu viTat. Ech vettaq' ku! 
qib'a. Aya! va'l netile' netab'i 
tza!. 34 Yit' u Daviid koj 
b'enje' tu Amlika aas tal ech 
tza!: 


«Aatz u Tioxh, tal tu vunB'aal 
ech tza!: 
K'ujach tunseb'al. 
35 Sa'nalvaq'ka q'ul akoontra 
satzeq'leb'al. Texh te.> Chu 
u Daviid./ 


36 Ech etootzajitaj b'a'nil 
jank'al ex, ex Israeel tan, aatz u 
Jesuus, va'l etal ije! vatz kurus, 
aq'axyu tijle'm tu u Tioxh. A! tek 
kuB'aal utz, iTxaaom u Tioxh.— 
Texh u Lut, 

37 Unchee! aatz tek tab'i q'u 
yol q'u aanima, motx ilin 
taanima taq'o. Utz motx tek tal 
tu u Lu' tuch' tu tere'n q'ul ichaj 
u Jesuus ech tza': —Qitz'in 
qatzik, ¿kam sakub'ane' 
unchee!?— Texhtu'. 

38 Ech aatz u Lu', tal te ech 
tza!: —K'axataj q'ul epaav. Utz 
tib'ii u Jesucristo seb'an 
evautiismo sejununil. Ech 
sakuyax q'ul epaav. Utz saok u 


12.31 Choktaj u Salmos 16.10. 
12.35 Choktaj u Salmos 110.1. 

Tioxhla Espiiritu sek'atza majte 
va'l aya!l ik'u'l u Tioxh nitaq'e'. 
39 Tan etetz u Tioxhla Espiiritu 
va'l alel. Tetz q'ul ek'aol 
eme'al. Utz tetz q'u'l k'uxh 
tzian atilku cheel, ye'saj inimat 
u Jesuus. Tetz jank'al q'u'l ni- 
sik'lel tu u Tioxh, u kuB'aal.— 
Texh u Lu'. 


40 Utz sib' ko'xh tere'n yol 
nichtal te, oksab' tetz tu jik utz, 
moxb'eb' tetz. Nichtal ech tza!: 
—Xaanojelex k'atz q'u aanima 
q'u'l eesanal tu b'ey tu u tiempo 
tza!.— Texh te. 

41 Unchee' motx ib'an 
ivautiismo kajay q'u aanima q'u!l 
niman q'u yol tal u Lu Kamal 
3,000 ixaan q'u aanima q'u!l 
anal ok ti! u Jesuus i'an tu u q'ii 
tzi'. 

42 Ech tiira jonal atich ok 
ti' inimal u chusb'al va'l 
nichtaq' q'ul ichaj u Jesuus. 
Tiira ma'l chit itzii tib'ilaj 
sivatzaj, tuul molmochil 
tatine'. Nichijatx u kaxhlaan 
tx'ix. Utz ma'lich chit iatz ti' 
iq'ilal isik'lel Tioxh.k 


Vib'antu ma'l iatz q'u niman tetz 
u Jesuus 


43 Unchee' kajay q'u aanima 
chee tek ma'l xo'val k'atza ti' q'u 
mamaj txaichil tuch' q'u xheenya 
nichmotxi'an q'ul ichaj u Jesuus. 
44 Pek aatz q'u niman tetz u 


k 2.42 Ech vixe't u santa cena xo'l q'u niman tetz u Jesuus tzi'. 

Jesuus, tiira molmoch tatine!. 
Utz komon tatin kajay q'u kam 
sivatzaj. 45 Atia nichik'ayi 
untanoj itx'ava!; oj kam ko!xh 
ma'j tetz nichik'ayi majte. Utz 
nichijatx vija'mel xo'l q'ul 
niya'ta tetz. A' ni'enku ti' vi- 
me'b'i'l sijununil. 46 Utz ma'l 
chit itzii nichib'en tu viq'analil u 
totztioxh.! Utz nichmotxijatx u 
kaxhlaan tx'ix tu q'u atib'al. 
Chi'b'eb'alich itx'a'n tib'ilaj ni- 
motxi'ane'. Ye'k je'chil vatz xe! 
taanima sivatzaj. 47 Techal 
toksat iq'ii Tioxh. Utz tiira 
b'a'nich ik'u'l aanima ti'. Atich 
chit iatz Tioxh ti' tan, jun q'ii 
nichtak'b'u q'u'l nichtok tixo'l. 
Aya' q'u'l sa'chitchitpu tu q'ul 
ipaav. 


Vib'antu b'a'n ma'l u ko'x 


1 Unchee' aatz u Lu' tuch' u 

Xhan, motx b'en tu viq'ana- 
lil u totztioxh ti' iq'ilal isik'lel 
Tioxh alas 3 ku'q'ii. Tan a' u 
oora nituch oponchil ti' iq'ilal 
isik'lel Tioxh. 2 Utz atich ma'l u 
vinaj ko'x tu titz'eb'al. Jun q'ii 
nichtiq'ol opon tzi' u okeb'alop 
va'l “Tx'anel” chu te'le'. Nijoyon 
tu q'u aanima q'u'l nitopon tu vi- 
q'analil u totztioxh. 3 Ech ta'xh 
til u ko'x aas aalich tek toko'p u 
Lu' tuch' u Xhan tu viq'analil u 
totztioxh, ijaj ipuaj te. 

4 Aatz u Lu! tuch' u Xhan, tii 
isaji utz, tal te ech tza!: 
—Saji'o'.— Texh te. 5 Ech tii 
sajil tu u ko!x. A! nichtitz'a kam 
ma'j tetz sa'aq!'axi. 6 Pek aatz u 
Lu', tal te ech tza!: —Ye'k b'a'nla 
saj ch'ich' puaj tzunxe'. Niko'xh 
b'a'nla q'an ch'ich' puaj. Pek 
kam va'l atil sunk'atza savaq' 
eetz. Tib'ii u Jesucristo aa 
Nazareet lakpen utz, xaan.— 
Texh te. 

7 Ech itxay seb'al iq'ab' u 
ko'x. Ilak je'. Utz yakich cheeoj 
iyak'il q'u tajan tuch' q'u 
chupb'al obt. 8 Utz yuq'pu je. 
Yakich txake'oj. Ech xe't ixaane!. 
B'eno'k ti! u Lu! tuch! u Xhan tu 
vig'analil u totztioxh. Xaaom tek 
ib'eno'k. Va'lich iyuq'pe'. Utz 
techal toksat iq'ii u Tioxh. 

9 Ech til kajay q'u aanima 
atich opon, aas nitekixaane' utz, 
va'l toksat iq'ii u Tioxh. 10 Tiira 
motx Gleis ik'u'l utz, motx xo'v 
tu u kam GU Tan til iatz aas a! u 
ko!x va'l nichik'uje! ti! ijoyax 
ipuaj tzi' u okeb'alop tu viq'anal- 
il u totztioxh va'l “Tx'anel” chu 
te'le'. 


U talax u tijle'm u Jesuus 
i'an u Lu' 
11 Unchee' aatz u ko!x, va'l 
ma'tich ib'antu b'a'n, tii techit 
txayelich u Lu' tuch' u Xhan 


12.46 Aatz u b'enchil tu totztioxh nital rat, yit' ech koj a! va'l nib'anax 
cheel aas jik nitoko'p q'u aanima tu u totztioxh. Tan aatz tu u tiempo tzi', 
ta'xh nichtoko'p tu u totztioxh q'u q'esal oksan yol vatz Tioxh tuch' q'u 
oksan yol. Pek aatz va'l nichib'anaxe! tan, nichko'niq'ilal sik'lel Tioxh 


q'anal, vatz u totztioxh. 

taq'o. Ech aatz q'u aanima q'u!l 
tz'ejxinajich ik'u'l ti', motx imol 
tib'. Motx opon k'atz q'u chusul- 
ib' tu va'l “Xo'l Piraal Tetz 
Salomoon”. 12 Ech aatz til q'u 
aanima u Lu', tal te ech tza!: 


—Aanima Israeel, ¿kantu' 
nitz'ejx ek'u'l ti' u kam tzi'? Utz 
¿kantu' aas tii nesaji'o' ti'. Aya'l 
kala o! tuch' kuyak'il utz, tuch' 
kub'a'nil vetkuxaansa u ko'x 
tilon tu q'u'l neb'ane' tzi'? 

13 Tan iq'aq'al u Jesuus atzi', 
va'l etoksa tiq'ab' u Pilato utz, 
ye't ko'n motx esa'a aas si'ch- 
chajpuli. A' viTxaaom u Tioxh 
va'l taq' tijle'm, va'l nimamal tu 
q'u kuk'uy kumam, u Abrahaam, 
u Isaac tuch' u Jacoob.™ 14 Ye't 
ko'n esa'a si'chchajpul u Tioxhla 
Vinaj, u Jikomla Vinaj. Utz ta'n 
ejaj ichajpul ma'l u yatz'ol 
aanima. 15 Ech ex yatz'on u 
aq'ol tetz u vatz kuq'ii kusaj va'l 
q'aav itz'pixsali xo'l q'u kamnaj 
tu u Tioxh. Utz o' texhtiigo aas 
itz'lel tek tika'paj. 

16 Utz ti' ko'n vik'uje' kuk'u'l 
ti' vib'ii u Jesuus k'uxh vetib'an- 
lu b'a'n u ko'x sevatz sekajayil 
tzi', va'l netile' utz, etootzaj. Ech 
ti' ko'n inimal u Jesuus, tiira vet- 
i'anlu b'a'n u vinaj tzi'. 

17 Loq' vitz'in vatzik, ipaav 
ye! etootzaj tuch' q'u q'atol tzii 
k'uxh kam veteb'an tu u Jesuus. 
18 Tan ech chit itzojpu viyol u 

Tioxh tzi' va'l b'axab'samal talax 
taq'o tu q'u alol tetz viyol, aas 
ministeer chit ikam viTxaaom u 
Tioxh. 

19 Echtzixe't k'axataj q'ul 
epaav. Ch'exputaj q'ul etxum- 
b'al. Ech sasotzsal q'ul epaav. 
Ech laul u b'a'nla tiempo tzexe' 
tu u Tioxh. Ech siloch'o'. 20 Utz 
sichaju'l u Jesucristo tika'paj. 
Aya' va'l alel nal taq'o, sauli. 

21 Loq' ministeer ta'n a' sa'atin- 
ku u Jesuus tu Amlika. Anal sauli 
aas sa'tektoksa kajay q'u kam u 
Tioxh tu jik tu u vatz amlika 
tx'ava!'. Echa' va'l tal titzi' q'u 
alol tetz viyol xaanaj el k'atz 
paav atich o'tene. 22 Utz antu u 
Moisees alon tu q'u kuk'uy 
kumam ech tza': 


«Sa'nalicheesa ma'l alol tetz vi- 
yolb'al u kuB'aal Tioxh texo'l 
echa' in tza'. 

Utz lamotxenima kajayil kam 
va'l latala. 

23 Tan oj ab'il ye' laniman, 

sotzchil si'an xo'l vitenam u 
Tioxh.»” 

Texhtu!. 


24 Ech antu tere'n q'u alol 
tetz u yolb'al Tioxh taab'aul tza', 
motx yolon ti' q'u kam nituch 
cheel. A! b'axal xe't alon u 
Samueel. 25 Utz ex vetilon 
itzojpu q'u kam tal q'u alol tetz u 
yolb'al Tioxh ti' ko'xtene. Ex 


m 3.13 Choktaj u Isaias 52.13-53; Q'u Niman Tetz U Jesuus Tu Filipos 


2.7-9. 


n 3.23 Choktaj u Deuteronoomio 18.15-19; 34.10. 

vetilon iq'aq'al u nuk'u va'l i'an 
u Tioxh tuch' q'u kuk'uy kumam 
u Abrahaam. Tan tal te ech tza!: 


«Kajay q'u aanima tu u vatz 
amlika tx'ava', 
sik'ul u b'a'nil k'atz vatu'xh 
axalam.>° 
Texh te. 


26 Echtzixe't a! b'axa vetichajvu 
k'asu!l viTxaaom tzexe' aas 
ma'tich q'aav titz'pe'. Tan a! isa! 
ek'ultu q'u mamaj b'a'nil. Ech 
junun ex sech'expu q'ul etxum- 
bal, setaq'ka q'u onkonil.— 
Texh u Lu' tu q'u aanima. 

Vitzaq'b'u u Lu' tuch' u Xhan 

vatz q'u q'atol tzii 
1 Unchee' anko'xh nich- 

4 iyolon u Lu! tuch! u Xhan 
xo'l q'u tenam, tuul opon unjolol 
q'u oksan yol vatz Tioxh. A'ich 
imol u q'esal xeen tetz vikuentail 
u totztioxh tuch' q'u q'esala xo'l 
q'u saduceo. 2 Utz va'lich ichi'on 
ik'u'l ti' u Lu! tuch! ti' u Xhan. 
Tan nichichus tu q'u aanima aas 
ma'tich iq'aav titz'pu u Jesuus 
xo'l q'u kamnaj. 3 Ech motx 
itxay u Lu! tuch' u Xhan. Ex taq! 
ku' tu tze'. Tan ma'tich tek iku' 
q'ii. Ech q'ejaleen tek si'chmotx- 
tx'olax inujul. 4 Loq' mam tenam 
niman u yolb'al Tioxh va'l tal u 
Lu' xo'l q'u aanima. 5,000 q'u'l 
niman. Utz aal ta'xh q'u vinaj ok 
tu ach. 

5 Unchee' aatz evtalich tek 
iku' q'u chusulib' tu tze', imol 
tib' q'u q'atol tzii q'u'l tu 
Jerusaleen. Antich imol q'u 
q'esal q'atol tzii tuch' q'u aa 
txumb'al ti' u o'tla mantaar. 

6 Antich imol u q'esal oksan yol 
vatz Tioxh, va'l Anaas ib'ii. Antu 
u Caifaas tuch' ka'va't vinaj ma'l, 
Xhan utz; va't Alejandro utz, 
tuch' q'u titz'in tatzik u q'esal 
oksan yol vatz Tioxh. 7 Ech motx 
tal tiq'ol ul u Lu' tuch' u Xhan. 
Toksa tu xo'l utz, motx ich'oti te 
ech tza': —¿Kam etijle'm b'atz'i? 
Utz ¿ab'il vetaq'on tzii sete aas 
neb'an q'u kam tzi!?— Texh te. 

8 Unchee' aatz u Lu' tan, tiira 
atich u Tioxhla Espiiritu k'atza 
b'a'nil, tal te ech tza!: 


—Chajlentzik'ex q'esal q'atol 
tzii tuch' ex q'esal tenam. 
9 Aatz cheel nech'oti qe 
kani'ch mik'ultu u b'a'nil u 
ko'x tzi'. A' esa' setootzaji 
kani'ch mi'antu b'a'n. 10 Ech 
ootzajitaj b'a'nil utz, tootzaji 
kajay u Israeel tza' aas tu 
vib'ii u Jesucristo aa Nazareet 
vetib'anvu b'a'n u ko'x va'l 
atil sevatz tzi'. Tib'a'nil ko'n 
niyolonka k'uxh b'a'ntu 
teku'en. Tiq'aq'al ko'n u 
Jesuus va'l etaq' je' vatz kurus 
utz, q'aav itz'pixsal tu u Tioxh 
xo'l q'u kamnaj. 11 Aatz u 
Jesuus va'l niqal sete tza', tiira 
ye'k itxa'k sete. Ech ko'n 


° 3.25 Choktaj u Geenesis 12.3; 22.18; Q'u Niman Tetz U Jesuus Tu 


Galaacia 3.8. 

ik'onax el ma'l Sivan tu q'u 
b'anol otzotz. Utz aal a' u 
Sivan va'l tiira ib'o'q'ol tetz 
xoob'al.P 12 Tan ab'il koj va't 
Chitol tu paav atile. Ye'k ma'j 
aanima aq'el tijle'm tu u vatz 
amlika tx'ava' tza' aas Chitol 
qetz tu paav.— 

Texh te. 


13 Ech motx tz'ejx ik'u'l q'u 
q'esala aas tila ye'kich ixo'val u 
Lu' tuch' u Xhan tu yol k'uxh 
yit' tek! koj elnaj ti! tz'ib'. 
Yakich til majte aas antu xo'l 
q'u'l xamb'u ti' u Jesuus. 

14 Ech kam tere'n koj yaaom 
i'ana tan, txaklich ok u vinaj 
tixo'l va'l ma'tich ib'a'nixe'. 

15 Ech motx ichaj elu'l u Lu' 
tuch' u Xhan, k'asu'l xo'l q'u 
q'atol tzii. Utz motx yolonka 
sivatzaj. 16 Nichmotxtal ech 
tza!: —¿Kam sakub'an tu q'u 
vinaj tzi'? Tan nojchit veti'anlu 
txaichil. Utz ilaxyu tu q'u 
aanima jejlel tu Jerusaleen tza'. 
Utz ye'xh ko'xh kani'ch ve't 
imujax q'u kam tzi'. 17 Pek aatz 
sakub'ane', sakupoyi tu 
kamchil. Ech ye'k sipaxsa paal 
tere'n itziiul vib'ii u Jesuus xo'l 
tenam; cheel utz, taab'ab'en 
majte.— Texhtu'. 18 Ech motx 
paj isik'le q'ul ichaj u Jesuus. 
Utz tiira motx tal te aas ye'kan 
siyole' utz, ye'kan sachusun 
tib'ii u Jesuus. 

19 Pek aatz u Lu' tuch' u 
Xhan, motx tzaq'b'u ech tza!: 


P 4.11 Choktaj u Salmos 118.22. 

—Nachtaj b'a'nil. ¿Ijikomal tzik 
vatz Tioxh nenache' aas aal ex 
b'axa sakunima'ex siatz u Tioxh? 
20 Tan ye'xhkani'ch kuya'sat 
talax q'u kam q'u'l ilel ab'imal 
qaq'o.— Texh te. 

21 Loq' motx paj ipoyi tu 
kamchil, ech motx ichajpu. 
Ye'xhkam ma'j motx i'an te 
tan, nichixo'va q'u tenam. Tan 
sib'la aanima va'lich toksat 
iq'ii Tioxh tu u txaichil uchi. 
22 Tan maasich tek 40 iya'b' u 
vinaj va'l b'anax u txaichil te 
tzi'. 


Vijajtu ixamlil q'ul ichaj u Jesuus 
tu u Tioxh 


23 Unchee' ta'xh chajpul u 
Lu' tuch' u Xhan, motx b'en 
xo'l q'ul imol. Utz motx chit 
tala kam q'u yol alax te tu q'u 
q'esal oksan yol vatz Tioxh 
tuch' tu q'u q'esal q'atol tzii. 
24 Ech ta'xh motx tab'i q'u yol 
tala tzi', ma'l chit itzii motx 
je' ivi' ti' iq'ilal isik'lel Tioxh. 
Motx tal ech tza!: 


—Ta'xh ma'l axh kuB'aal. 
Axh u Tioxh b'anol tetz u 
amlika tuch' u tx'ava' tza' tuch' 
u mar utz, tuch' kajay q'u kam 
atil tuul. 25 Axh yolonaxh ti- 
txumb'al u Tioxhla Espiiritu 
titzi' u Daviid, u niman eetz, 
ech tza!: 


«¿Kam toke! nimotxipaasa tib' 
q'u tenam tzi!? 

Utz ¿kantu' nimotxtitz'a 
ib'anax kam aas ye'k itxa'k? 

26 Nimotximol tib' q'u ijlenal tu 
u vatz txlava!. 

Nimotxi'an ma'l iatz q'u q'esal 
tenam. 

A' nimotxinuk' i'antu tu u 
Tioxh tuch' tu viTxaaom u 
Tioxh.»4 

Texhich'axh. 


27 Utz nojchit imol tib' q'u 
q'esala tu u tenam tza'. Inuk'a aas 
kani'ch ib'anax tu u Tioxhla 
aTxaaom va'l axh aq'on tijle'm. A' 
b'anon u Herodes, u Pooncio 
Pilato, ant imol q'u puerala 
aanima utz, tuch' unjoltu q'u 
Israeel tu u tenam tza'. 28 Motx 
i'an kajay q'u kam q'u'l alichnal- 
ka saaq'o aas si'ane'. A! tzojpu 
vayol. 

29 Pek aatz cheel kuB'aal, ila 
tan, nib'anax qi' o' niman eetz. 
Pek aq' tzii aas tiira ye'k kuxo'val 
samotxqal paal vayolb'al. 30 Utz 
b'an atxumb'al ech si'an b'a'n q'u 
ya'v qaq'o. Utz kam ko'n xheenya 
tuch' txaichil satiq'o tib' tu vib'ii 
u Tioxhla aK'aol u Jesuus.— 
Texhtu!. 


31 Unchee' ta'xh veet motx 
iq'ilat isik'let Tioxh, yakich 
yikunoj u atib'al va'l molichku 
tib'. Utz ok u Tioxhla Espiiritu 
k'atza b'a'nil sikajayil. Ech 
ye'kich tek ixo'val, tuch' techit 
xamlil nichmotxtal paal u yolb'al 
Tioxh. 


4 4.26 Choktaj u Salmos 2.1-2. 

U tatin q'u niman tetz u Jesuus 
tib'ilaj 

32 Unchee! tiira ma'lich 
teko'n itxumb'al kajay q'u 
aanima q'u'l nimanich tek tetz u 
Jesuus. Utz ma'l iatz. Ab'ilich koj 
ma'j aas: —Vetz sunjunal atzi'.— 
Chaj ti' q'u tetz. Pek tiira junal 
komon tatin kajay q'u kam 
siatzaj. 

33 Ech tiira iq'omich iyak'il 
q'ul ichaj u Jesuus ti' ipaxsal 
itziiul u q'aavtitz'pu u kuB'aal 
Jesuus. Utz techal mamaj b'a'nil 
atich k'atza tu u Tioxh sikajayil. 
34 Ech ye'xhab'il ko'xh ma'j 
nichiya'ta tetz tixo'l. Tan ab'il a' 
atich untanoj itx'ava', oj ma'j 
totzotz, nichik'ayi utz, nichtiq'o 
ul vija'mel. 35 Nichtaq' tu q'ul 
ichaj u Jesuus. Ech nichipaxsa el. 
A' nichmotxb'enku ti' isav tetz 
sijununil. 

36-37 Echat i'an ma'l u vinaj 
Xhep ib'ii, va'l Bernabee tek ib'ii 
oksal tu q'ul ichaj u Jesuus. 
Ik'ayi untanul itx'ava'. Utz tiq'o 
ul vija'mel vatz q'ul ichaj u 
Jesuus. Aatz u b'ii Bernabee tzi' 
utz, “aq'ol nimal k'u'l” chuu 
tokeb'al. Aatzich u vinaj tzi', 
itu'xh ixalamich u Levii utz, aa 
Chipreich. 


Vikam u Ananias tuch' u Safira 
5 1 Unchee' aatz i'an ma'l u 
vinaj majte, Ananias ib'ii 


utz, Safira u tixoj. Ik'ayi 
untanul itx'ava'. 2 Loq' inuk' 

tuch' u tixoj tzi! aas sateesaka 
untx'ajul vija'mel vitx'ava'. Ech 
untx'ajtu ko'n ex taq! tu q'ul 
ichaj u Jesuus. Loq' tz'ajel aas 
nichtale'. 

3 Ech aatz u Lu' tan, tal te ech 
tza!: —Ananias ¿kam toke' aas 
ma'xh okyu u tx'i'li'inaj 
tavaanima? Tan vetatxub'a'li u 
Tioxhla Espiiritu. Veteesalka un- 
tx'ajul vija'mel u tx'ava! vet- 
ak'ayi. 4 Tan eetz u tx'ava'. Utz 
k'uxh vetak'ayi, ¿yit' tzik eetz koj 
u puaj tzik? Pek ¿kantu' vetiitz'a 
u onkonil tavaanima tzi'? Tan yit' 
aanima koj vetatxub'a'lila!', pek u 
Tioxh.— Texh u Lu! te. 

5 Ech ta'xh tab'i q'u yol u 
Ananias tzi', yakich nettz'oj ku' 
vatz tx'ava' utz, kami. Ech 
yakich motx xo'voj kajay q'u 
aanima taq'o q'u'l motx ilon 
ab'in. 6 Ech opon q'u xiak. Motx 
ib'ach vichi'l. Motx teesa k'asu'l 
utz, ex imujka. 

7 Kamal oxvo'j oora tuul, 
opon u Safira, u tixojich u 
Ananias. Ye'ich tootzaj kam va'l 
ma'tich tuche'. 8 Aatz u Lu', tal 
te ech tza!: —Al ve, ¿echil tzik 
vetek'ayiv b'en vetx!ava' tza!?— 
Texh te. 

—Ee!. Echil a! va'l naale' 
tzi'.— Texh u Safira. 

9 Tzaq'b'el tu u Lu! ech tza!: 
—¿Kam toke! aas nuk'u veteb'an 
ti' itxub'a'lil u Tioxhla Espiiritu 
tetz u kuB'aal? Pek saji iile; tul 
q'u xiak q'u'l ex mujunyuka 
vavinaj. Utz axh tek ul tiq!'ob'en- 
axh majte.— Texh u Lu' te. 

10 Ech tu ko'xh unmu'k'ul, 

nettz'u ku! u ixoj vatz tajan u Lu! 
utz, yakich kamoj. Ech ta'xh 
oko'p q'u xiak, tila aas ma'tich 
ikame'. Utz tiq'o paj b'en. Ex 
imujka k'atz vivinaj. 

11 Ech techalich tek ixo'v q'u 
niman tetz u Jesuus taq'o tuch' 
q'u aanima q'u'l ab'in q'u kam 
tza'. 


Q'u txaichil i'an 
q'ul ichaj u Jesuus 

12 Unchee' kaana xheenya 
tuch' txaichil nichmotxi'an q'ul 
ichaj u Jesuus xo'l q'u tenam. 
Molmochich chit tatin tu vi- 
q'analil u totztioxh tu va'l Xo'l 
Piraal Tetz Salomoon. 13 Pek 
aatz unjoltu q'u aanima, ye'ich 
isa' moloib' tuch' tu xo'val, k'uxh 
aal tiira techalich tok iq'ii tu 
tere'n q'u aanima. 14 Ech ak'b'i- 
chil chit nichi'an q'u'l niman u 
kuB'aal Jesuus, sib'al vinajs ixoj 
nichtoke!. 

15 Aal nichtekichelel elu!l q'u 
ya'v tu b'ey vi! talaj tx'ach tuch' 
vi' cheleb' ya'v. Nichmotxich'ia 
ipaal u Lu! tu b'ey. Ech tuch' 
ko'xhtu! saku! visulich tib'a q'u 
yalv, si'an b'a'n. 16 Utz sib' 
aanima nichik'asu'l tu q'u tenam 
naja'ch u Jerusaleen, iq'omal q'ul 
iya'v taq'o. Atia techalich tujlixsal 
tu u tioxhil tx'i'lilinaj. Utz ma'l 
chit i'antu b'a'n sikajayil. 

U teesal q'ul ichaj u Jesuus tu tze' 

17 Unchee' aatz u q'esal oksan 
yol vatz Tioxh, lakp ivi' tuch' q'u'l 
atich k'atza. Aya! q'u'l saduceo 
ib'ii u tuq'ayb'al. Motx ko'xh 

taq'an ichi'on taanima.” 18 Ech 
motx ul itxay q'ul ichaj u Jesuus 
utz, motx ex taq! ku! tu tze'. 

19 Pek aatz i'an tu aq'b'al, ul 
ma'l u aanjel tetz Tioxh utz, ex 
ijaj vijub'alil u tze'. Ech tiq'o elu'l 
q'u chusulib' utz, tal te ech tza!: 
20 —B'enojex tu viq'analil u totz- 
tioxh. Paxsataj itziiul u b'a'nla yol 
tetz tiichajil.— Texh u aanjel. 

21 Ech inima. Q'ala'm chit 
motx b'en tu viq'analil u totz- 
tioxh. Nichteko'npajmotxichusun 
ti' u yolb'al Tioxh. 

Tuul aatz u q'esal oksan yol 
vatz Tioxh tuch' q'ul imol, motx 
imol tib' tuch' q'u q'esal q'atb'al 
tzii. Aya' kajay q'u q'esal q'atol 
tzii tu Israeel. Ech tal tiq'ol opon 
q'u chusulib' siatz. Ex iq'oloj tu 
tze' taq'o. 22 Pek aatz oko'p q'u 
polesi'y tu u tze', ye'kanich ve't 
q'u chusulib'. Ech oora motx 
q'aavi. 23 Motx ex tal ech tza!: 
—B'a'nla katx'umal u tze' vet- 
opono'. Utz liista chit q'u xeen 
tze' vatz jub'al. Pek aatz vetkujaj 
u tze', vetoko'p'o' tuul utz, jab'il 
koj va'tioj atile! ¡Ye'xhab'il!— 
Texhtu!. 

24 Unchee!' ta'xh motx tab'i u 
yol u q'esal oksan yol vatz Tioxh, 
sotz chit ik'u'l taq'o. Ant imol u 
q'esal xeen tetz vikuentail u totz- 
tioxh utz, tuch' unjoltu q'u q'esal 
oksan yol vatz Tioxh. Motx tek 
tal tib'ilaj: —¿Kam saya'k u kam 
tzi'?— Texhtu'. 25 Ech tuul 

anko'xh nichmotxiyole', opon 
ma'l u vinaj utz, tal te ech tza!: 
—Aatz q'u vinaj q'u'l etoksa tu 
tze', atil teko'n paj tu viq'analil u 
totztioxh. Nipajmotxichus 
tenam.— Texh te. 

26 Unchee! b'en u q'esal xeen 
tetz vikuentail u totztioxh, ant 
imol q'u polesi'y. Jik ko'xh motx 
ex tiq'o k'asu'l q'ul ichaj u 
Jesuus. Ye't motx ik'axb'ixsa tan, 
nichmotxixo'va ipaq'ax sivan tu 
q'u tenam. 

27 Unchee! ta'xh motx oponi, 
motx ex taq' vatz q'u q'esal 
q'atb'al tzii molich tib'. Utz 
ch'otil itzi' tu u q'esal oksan yol 
vatz Tioxh. 28 Tal te ech tza!: 
—¿Ye'n qal sete tzik aas ye'kan 
sachusunex ti! u b'ii tzi'? Tan 
ma'xh motx epaxsal itziiul ve- 
chusb'al tu u Jerusaleen tza'. Utz 
o' tek netaq'b'eno' ataj paav ti' 
vikam u vinaj tzi'.— Texh te. 

29 Unchee' tzaq'b'el tu u Lu' 
tuch' tu tere'n q'ul ichaj u 
Jesuus. Motx tal tza': —Ministeer 
a' b'axal sakunima u Tioxh vatz 
q'u aanima. 

30 Tan aatz u Tioxh, viTioxh 
q'u kuk'uy kumam, a' q'aav 
itz'pixsan u Jesuus va'l etal ije' 
vatz kurus. 31 Utz vetik'ujb'a'l u 
Jesuus sik'atza tu Amlika. Vet- 
taq'lu b'ens q'esala. Utz vettaq'lu 
tijle'm ti' ichitpul aanima tipaav. 
A! isa! saq'aavo'k q'u Israeel 
k'atza ech sikuy vipaav. 32 Utz 


r 5.17 Aatz q'u “saduceo” nital tza! aya! q'u niman tetz ma'l u uq'ayb'al va'l 
ninima aas ye'k saq'aavitz'pu q'u kamnaj; ela nikam u aanxel tuch' u chi'l 


nimotxtale'. 

nojchit o! ilon ab'in q'u kam 
niqale' tza'. Antu u Tioxhla 
Espiiritu majte va'l vettaq'lu u 
Tioxh tu q'u niman tetz.— Texh 
te. 

33 Ech ta'xh tab'i q'u yol tzi', 
yakich motx pultoj taanima tu 
k'a'nal taq'o. Utz si'chtekmotx- 
iyatz'e' tala. 34 Pek txake' ma'l u 
fariseo tu xo'l, Gamalieel ib'ii, aa 
txumb'al ti' u o'tla mantaar. Tiira 
atil tatin vatz kajay q'u tenam. 
Txake'i utz, tal telu'l unmu'k'ul 
q'ul ichaj u Jesuus q'anal. 35 Tal 
tek ech tza': —Vinaj Israeel, 
nachtaj b'a'nil kam seb'an tu q'u 
vinaj tzi'. 36 Tan atich ma'l u 
vinaj ko'xten majte, Teudes ib'ii. 
Nichtaq' b'ens tib' mam vinaj. Atil 
tijle'm nichtale'. Utz nojchit mam 
tenam ok ti'. Kamal 400. Pek 
yatz'axi utz, motx texh ipaxi tib' 
q'u'l ma'tich tok ti'. Ta'n sotzchil 
i'ana. 

37 Pek xamtel paj tuul, chee 
ko'n paj va'te, Judas ib'ii, aa 
Galilea; a' chit nichtel tachul 
kajay q'u aanima. Utz tenam paj 
chit ok ti'. Pek yatz'axi utz, motx 
ko'n paj ipaxika tib' q'u'l ok ti'. 

38 Ech tok nival sete cheel. 
Sajitaj ko'n q'u vinaj tzi'. Ye' 
eq'ila ok. Tan oj tetz ko'n vinaj 
q'u chusb'al tuch' q'u kam 
ni'ane' tzi', toj ko'xh sotzoj atzi!. 
39 Pek oj nojchit tetz Tioxh, tech 

koj ex ti! isotzsale'. Aal b'antaj 
kuenta etib' tan, ma'l si'ane' aas 
a' oj emol Tioxh neb'an ch'a'o tu 
q'u'l neb'ane' tzi'.— Texh u 
Gamalieel te. 

40 Utz ech chit motx i'ana. 
Q'aav isik'le oko'p q'ul ichaj u 
Jesuus utz, tz'u'mamal texh 
motx i'ana. Aatz veet motx 
itz'u'mata', tiira tal te aas ta'n 
samotxiya'sa talax paal q'u yol 
tu vib'ii u Jesuus. Ech ichajputa'. 
41 Ech ik'asu'l q'ul ichaj u 
Jesuus tu u molb'al tib' q'u q'atol 
tzii. Utz va'lich ko'n motx itxuq'- 
txun ti' tan, u Tioxh aq'on tzii te 
aas eesal iq'ii ti' vib'ii u Jesuus. 

42 Utz jun chit q'ii nichmotx- 
ichusun tu viq'analil u totztioxh 
tuch' tulaj atib'al. Nichipaxsa 
itziiul u b'a'nla chusb'al ti' u 
Jesuus, aya' u Cristo. 


Vipaxsal itziiul u b'a'nla chusb'al 


i'an u Esteban 

1 Unchee' ak'b'ichil chit 
6 nichi'an u tachul q'u niman 
tetz u Jesuus tu u tiempo tzi". 
Ech aatz i'ana, xochon q'u 
Israeel q'u'l griego iyolb'al vatz 
q'ul ichaj u Jesuus. Motx ixoch 
q'u'l hebreo iyolb'al tan, yit' ela 
koj ivatz nichib'anche'. Utz yit' 
tz'ajel koj telo'p techb'ub'al q'u 
txakay ixoj q'u'l griego iyolb'al 
nichib'anax tu q'u hebreo.š 


56.1 Aatz q'u aanima q'u'l griego iyolb'al nital Ga, jolol Israeel majte. Pek 
a' nichiyolb'e u griego tan, aye'nich xo'l puera aanima niyolonka. Pek aatz 
q'u'l hebreo iyolb'al nitale' tzi', aya' q'u'l meero a' iyolb'al u arameo. A' q'u 
Israeel q'u'l a' jelichku tu Jerusaleen. Meero a' nichiyolb'e u arameo siatzaj, 
pek u hebreo nichitxakunsa ti' isik'lel u Yolb'al Tioxh. 

2 Ech aatz tek kab'laal q'ul 
ichaj u Jesuus, motx imol q'u 
niman tetz u Jesuus. Utz motx tal 
te ech tza!: —Yit' ijikomal koj aas 
sakuya'sa talax u yolb'al Tioxh ti! 
ijatxax echb'ub'al. 3 Pek aatz 
cheel, txaataj jujva'l vinaj texo'l 
aas nojchit b'a'n talche'. Utz atil u 
Tioxhla Espiiritu k'atza b'a'nil 
utz, tek' atil itxumb'al. Ech saqaq' 
u aq'on te tzi'. 4 Tan aatz o!, a! 
tzuk'el sakuq'ila sik'le Tioxh utz, 
sakupaxsa itziiul u yolb'al 
Tioxh.— Texh q'ul ichaj u Jesuus. 

5 Utz tiira b'a'n b'enku q'u yol 
tu q'u niman tetz u Jesuus tzi'. 
Ech motx itxaal u Esteban. Ma'l 
vinaj aas tiira k'ujlel ik'u'l ti' 
Tioxh b'a'nil utz, atil u Tioxhla 
Espiiritu k'atza b'a'nil. Utz ant 
itxaael majte q'u vinaj tza': u 
Felipe, u Proocoro, u Nicanoor, u 
Timoon, tuch' u Parmenas utz, 
tuch' u Laxh aa Antioquia, va'l 
oknajich ti' u tuq'ayb'al q'u 
Israeel, k'uxh yit' Israeel koj tu 
titz'peb'al. Pek nimanich tek tetz 
u Jesuus.? 

6 Ech motx tiq'o opon vatz 
q'ul ichaj u Jesuus. Motx taq! je! 
iq'ab' tib'a utz, motx iq'ila isik'le 
Tioxh ti'. 

7 Utz kaanaich ipax paal 
itziiul u yolb'al Tioxh. Techalich 

tak'b'u u tachul q'u niman tetz u 
Jesuus tu Jerusaleen. Utz sib'al 
q'u oksan yol vatz Tioxh nich- 
niman majte. 


Vitxaypu u Esteban 
tu q'u q'atol tzii 


8 Aatz u Esteban tan, 
techalich ixamlil aq'el tu u 
Tioxh. Utz atich vib'a'nil u 
Tioxh k'atza majte. Techal b'oj 
txaichil tuch' xheenya nichi'an 
xo'l q'u tenam. 9 Pek motx lakp 
ivi' unjolol q'u Israeel ti'. Aya! 
q'u aanima q'u'l “q'u 
chajpumal” chu te'le'. Ant 
unjolol aa Cirene, aa 
Alejandria, aa Ciliicia tuch! 
unjot aa Aasia. Nichmotxiyaa 
yoli tib' tuch'. 10 Pek nichkoj- 
isub' u Esteban tu yol tan, 
techal itxumb'al aq'ich tu u 
Tioxhla Espiiritu. 

11 Unchee' aatz tek motx 
i'ana, ipuaji ivatz unjolol vinaj; 
a! isa! satal ech tza!: —Vetqab'i 
Doch! kuxichin aas niteesa iq'ii 
Tioxh u Esteban utz, niteesa 
iq'ii q'ul imantaar u Moisees 
majte.— Chaj. 12 Ech motx ilak 
q'u tenam tuch' q'u q'esal q!atol 
tzii, tuch' q'u aa txumb'al ti! u 
o'tla mantaar. Utz motx ex 
itxay u Esteban. Motx tiq'o b'en 


t 6.5 Aatz va'l i'an u Laxh tzi', k'asu'l tu Antioquia utz, opon tu Jerusaleen. 
Ok tek ti! u tuq'ayb'al q'u Israeel. Ech tok u yol “prosélito” tu kastiya. Pek 


xamtele ok ti! inimal u Jesuus. 


u 6.9 Aatz q'u'l “chajpumal” chu te'le' tzi', a'ich a! unjolol q'u Israeel q'u'l 
preexhuich tikuenta Roma. Pek motx chajpuli, ech ul tu Jerusaleen. Utz 
motx ilak atib'al molb'al tib', chusb'al tetz u o'tla mantaar, tetz ko'xh q'u'l 


preexhuich tzi'. 

vatz q'u q'atol tzii molich obt 
13 Utz motx paj toksa txakb'a'n 
txub'a'l majte. Motx tal ech 
tza!: —Aatz u vinaj tzi', ye'xh 
niya! ti! iyoq'ax u mantaar tuch! 
u totztioxh tza'. 14 Vetqab'i 
talta' aas su'laq'axoj ku' vi- 
kuentail u totztioxh tu u Jesuus 
u aa Nazareet tza'. Nital majte 
aas siya'sa q'u kostuumbre q'u'l 
aq'elka tu u Moisees.— 
Texhtu'.” 

15 Unchee' aatz q'u q'esala 
q'u'l ch'uxhlich opon tu u mol- 
b'alib' tzi', tii nichmotxisaji u 
Esteban. Utz tila aas ech tek 
ivatz aanjel vivatz u Esteban. 


Viyolon u Esteban 
vatz q'u q'atol tzii 


1 Unchee' aatz u q'esal 
7 oksan yol vatz Tioxh, ich'oti 
tek tu u Esteban ech tza!: 
—¿Nojchixh q'u yol nitalax sai! 
tzi'?— Texh te. 

2 Tzaq'b'u u Esteban utz, tal 
ech tza!: 

—Vitz'in vatzik, tuch' ex 
q'esal tenam, tz'inb'a'taj exichin 
etile'. Tan aatz i'an u kutechalla 
Tioxh, chee vatz u kuk'uy 
kumam u Abrahaanm, a! chit atich 
tikuenta u tx'ava' Mesopotaamia, 
ye'sajenich en jeje'oj tu u tx'ava! 
va'l Haraan.* 3 Utz tal u Tioxh te 
ech tza!: «Elenb'en tu vatx!ava! 
va'l atilk'axh tzi'. Aq'ka oul 
iitz'in aatzik utz, a! se'enk'axh tu 
u txlava' va'l sunk'uch see.» Tech 
u Tioxh te. 

4 Unchee' ech ik'asu'l u 
Abrahaam tikuenta vitx!ava! q'u 
caldeo utz, ex jeje'oj tu u tx'ava! 
Haraan. A! kamku vitat tzi'. Ech 
u Tioxh paj alon tul tu u tx'ava! 
va'l atilk'o! cheel tza'. 5 Loq' ye't 
aq'ax itx!ava! tu u Tioxh. Niko'xh 
b'oj ku'eb'al tajan. Pek b'a'ntan 
tal te aas sataq'e' analen ma't 
ikame'. Loq' tetz q'u'l itu'xh 
ixalam si'ane' aas lakami tala, 
k'uxh aal ye'kich ma'j initxa!a tu 
u tiempo tzi'. 6 Tal u Tioxh te 
ech tza': «Aatz q'ul atu'xh 


Y 6.12 Aatz q'u q'esal q'atb'al tzii nital tza!, echa! u “congreso” tuch' u 
“corte suprema de justicia” tu kastiya sukuvatz. Tetz kajay u nacioon, 


niyolonka. 


Y 6.14 Atich ka'va'l mantaar vatz q'u Israeel. Mall aya! u o'tla mantaar va'l 
tal u Tioxh tu u Moisees. Aatz va'te, aya! unjolol mantaar tz'ib'amal tu q'u 
aa txumb'al xo'l q'u Israeel. Tz'ajsab' tetz utz, lochb'al tetz u o'tla mantaar 
aas nitale'. “Kostuumbre Tetz Ik'uy Imam Tz'ib'amal” chu te'le'. Echa! 
“codigo civil” b'enku xo'l q'ul q'atol tzii tu Israeel. Log! kaana talaj pitz'kin 
mantaar atil tixo'l aas tza'l nimali utz, yit' a! koj va'l tal u o'tla mantaar. 
Ech tok nichiyaal q'u q'esala xo'l q'u Israeel tu u Jesuus ti! q'u 
kostuumbrela mantaar tza'. Choktaj U Tio 23.1-36. 

* 7.2 Aatz u Esteban, nika'paju kam va'l i'an q'u Israeel ko'xtene. Tz'ib'amal 
kajayil tu u Geenesis tuch' tu u Eexodo. A! nixe'tik tu u Geenesis 12 utz, 
niya! tu vimotxeb'al u Deuteronoomio. 

axalam sa'atin tu ma'l u tx'ava!, 
yit' tetz koj. Puera ko'n tatin tuul 
si'ane'. Utz sa'xhoksal tu aq'on. 
Txumb'al iveet sab'anax tu ma'l 
400 ya'b'. 7 Loq' xamtel sichoo 
q'u tenam vaq'o q'u'l saoksan tu 
aq'on. Utz samotxelk'asu'l q'ul 
atu'xh axalam tzi'. Samotx'ul tu 
u tx'ava! tza'. Utz samotx'ul- 
inach'in tza'.» Texh te. 

8 Unchee' aatz u Tioxh tan, 
taq' ma'l u echlal tu u Abrahaam 
tetz u nuk'u'm i'an tuch'. Aya! 
va'l satzok'ax el b'iil ichi'l q'u 
vinaj. Ech aatz u Abrahaam tan, 
inima. Aatz itz'pu vik'aol va'l 
Isaac, itzok'e'l b'iil ichi'l aas tz'aj 
vaaxajil q'ii titz'pe'. Echat ko'xh 
i'an u Isaac tu vik'aol majte va'l 
Jacoob. Utz echat paj i'an u 
Jacoob majte, motx itzok'e'l b'iil 
ichi'l kab'laal q'ul ik'aol. Aya' 
q'u kuk'uy kumam, o' Israeel. 

9 Pek aatz i'an q'u kuk'uy 
kumam, q'ul ik'aol u Jacoob, 
motx chi'on taanima ti! vitza!q', 
aya! u Xhep. Ech motx ik'ayi b'en 
tu Egipto. Loq' atich Tioxh k'atz u 
Xhep. 10 Ech u Tioxh eesan tu q'u 
tza'l paalka utz, taq! itxumb'al. 
Ech tiira b'a'n u Xhep til u ijlenal 
faraoon tu Egipto. Ech toksat 
ka'b' ijlenalil k'atza utz, ilol tetz 
oul ime'b'i'l tu tatib'al majte. 

11 Unchee' ul mam va!y tu 
jank'al u tx!ava! tikuenta Egipto 
tuch' tikuenta u tx'ava! Canaan 
majte. Motx ok tu mam il tza'l. 
Ye! nichichee ve't titz'leb'al q'u 
kuk'uy kumam. 12 Ech aatz tab'i 
u Jacoob aas atich itz'leb'al tu 
Egipto, ichaj b'en q'ul ik'aol ti! 

tig'ol triigo. Aya! q'u kuk'uy 
kumam. A! u b'axa ib'en tu 
Egipto ti' echb'ub'al. 13 Ech tu 
tek ika'paj ib'ena', tal tek u Xhep 
tu q'u tatzik aas a! u tza'q'a. Ech 
tootzaji u faraoon majte aas kam 
aanimail u Xhep. 

14 Unchee' aatz u Xhep, tal 
tek tiq'ol opon u Jacoob. Ant 
imol kajay q'u titz'in tatzik. 75 
ixaane'. 15 Ech ib'eno'k u 
Jacoob tu Egipto. Xamtel tuul, a! 
tek kamku tzi' tuch' q'ul ik'aol 
aya! q'u kuk'uy kumam. 16 Loq' 
iq'ol b'en vichi'l u Jacoob tu 
Siqueem tikuenta Canaan. A! ex 
mujlojku tu u mujb'al va'l iloq' u 
Abrahaam tu q'ul ik'aol ma'l u 
vinaj Hamoor ib'ii. 

17 Unchee' aatz tek nich- 
inajab' u tiempo ti' itzojpu 
viyol u Tioxh va'l tal tu u 
Abrahaam, ak'b'ichil chit 
nichi'an q'u Israeel tu Egipto. 
Ch'iichil chit nichi'an tachul. 
18 Ech ok ko'xh va't u ijlenal tu 
Egipto tuul. Utz tootzajich koj 
ab'ilich u Xhep. 19 Ech aatz u 
ijlenal tzi', i'an onkonil tu q'u 
kuk'uy kumam. Nichiya'lu ti' 
toksat q'u talaj ne! vatz 
kamchil. Ech ye'k sa'ak'b'i. 

20 Log! aatz tu u tiempo tzi', 
itz'pu ma'l u tal xiak, Moisees 
ib'ii. Utz tiira tx'anelich vatz 
Tioxh. Pek oxva!l ko'n ich! i'an 
k'atz itxutx ib'aal. 21 Tan aatz 
ye't veet ve't imujle', oksal tek 
vatz kamchil. Pek sik'ax tu 
vime'al u faraoon. Utz a' tek 
ch'iisan. Taq' b'ens titz'in. 

22 Ech chusax u Moisees tu 

kajay q'u tootzajib'al q'u aa 
Egipto. Aq'elich ivi' q'ul iyol utz, 
aq'el ivi' vib'anone!. 

23 Unchee! aatz tz'aj 40 
iya'b', ul q'u tetz aa tenamil 
sik'u!l, aya! q'u Israeel. Ech ex 
tile'. 24 Utz tila aas nichiq'osax 
ma'l q'u Israeel tu ma'l u aa 
Egipto. Ech toksa tib' ti', yakich 
iyatz' u aa Egipto tzi'. A' ichoo 
taq'o kam va'l nichi'an tu u 
Israeel. 25 Tan nichtitz'a u 
Moisees aas sapaal itxumb'al q'u 
tetz aa tenamil tuul aas u Tioxh 
nichajon u Moisees ti' teesal tu 
tza'l. Loq' ye't motx paal itxum- 
b'al tuul. 

26 Unchee! aatz evtich tek 
tuul, opon paj u Moisees tixo'l. 
Utz tila aas nichmotxi'an ch'a'o 
ka'va'l q'u Israeel tib'ilaj. Ech 
si'chtoksa ib'a'n tib'ilaj tala. Tal 
te ech tza!: «Emol etib! utz, 
¿kantu' niko'xheq'os etib'?» Texh 
te. 

27 Ech aatz va'l xe'tixsan u 
ch'a'o tan, ik'o'pi ko'n u Moisees 
utz, tal te ech tza': «¿Ab'il vetok- 
sanaxh q'esalail tu kuxo'l b'atz'i? 
¿Su'latx'ol kunujul naal tzik? 

28 ¿Sayatz'in tzik echa' iyatz'ax 
u aa Egipto a'an eet?» Texh te. 
29 Ech ta'xh tab'i u Moisees q'u 
yol alax te tzi', yakich tek oojoj. 
A' ex jeje'ojku tu ma'l u tx'ava' 
Madiaan ib'ii. Puera aanima ko'n 
tatin tzi'. Utz atin ka'va!l ik'aol 
latzi'. 

30 Unchee' aatz paal 40 ya'b' 
tuul, chee ma'l u aanjel siatz tu u 
tz'inlich tzaji tx'ava' naja'ch u 
muunte Sinaii. Chee siatz tu u 


298 


xamal nichtoyvu ti' ma'l u jinkin 
ch'i'x. 31 Utz tz'ejxu chit ik'u'l u 
Moisees tu va'l nichtile' tzi'. Tan 
ye!xhkam nichitz'e' u ch'i'x. Ech 
ixaan opon k'atza. A' isa' si'ch- 
isaji b'a'nil. Utz a' tek tab'i iq'ilal 
tu u Tioxh. Tal te ech tza!: 32 «In 
viTioxh q'ul ak'uy amam. In 
iTioxh u Abrahaam, iTioxh u 
Isaac utz, iTioxh u Jacoob.» Texh 
u Tioxh te. 

Ech va'lich tek it'unt'u'lan u 
Moisees tu xo'val. Ye't iq'i' ve!t 
isajile'. 

33 Utz tal paj u Tioxh te ech 
tza!: «Eesa vapel xaab' taajan tzi' 
tan, vi! tioxhla tx'ava! atik'axh. 
34 Saab'i tan, nojchit ma'xh 
villa! aas tiira txumb'al iatz 
vuntenam atil oko'p tu Egipto. 
Vetvab'il q'ul ixochon sunvatz. 
Ech toke! ku'yu'lin tu Amlika. Ul 
veesa tu q'u tza!l atilka. Pek 
ora'xh tan, saq'aavb'enaxh tu 
Egipto. Sunchajaxh ti' teesal 
k'asu!l tzi'.» Texh te. 

35 Ech ichajax b'en u Moisees 
tu u Tioxh b'anaxi. Ichaj o) 
ib'anax q'esalail xo'l q'u tetz aa 
tenamil utz, ti! teesal k'asu'l tu 
Egipto. A! lochon u aanjel va'l 
chee siatz k'atz u jinkin ch'i'x. A! 
q'esalain, k'uxh ma'tich ko'n 
talax te tu ma'l q'u tetz aa 
tenamil ech tza!: «¿Ab'il unchaj- 
onaxh aas su'la'an q'esalail tu 
kuxo'l utz, su'latx'ol kunujul?» 
Texh te. 

36 Ech u Moisees iq'on elu'l 
q'u kuk'uy kumam tu Egipto. 
Utz mamaj txaichil tuch' 
xheenya ik'uch tu Egipto tuch!' 

tu u Kaj Mar. 40 ya'b' ik'uch 
txaichil tu u tz'inlich tzaji 
tx'ava! va!l motx paalka. 37 Utz 
u Moisees va'l alon tu q'u 
Israeel ech tza!: «Aatz u Tioxh, 
sa'nalicheesa ma'l alol tetz vi- 
yolb'al texo'l, echa' in tza' a' 
va'l senima.> Texhtu'. 38 Utz 
anchit u Moisees q'esalain xo'l 
q'u Israeel tu tz'inlich tzaji 
tx'ava'. Antu atich vi' u muunte 
Sinaii. A' k'ulun q'u yol tetz 
tiichajil taq' u aanjel. A' chit 
a'ich imol q'u kuk'uy kumam. 
39 Pek aatz q'u kuk'uy 
kumam, ye't ko'n inima. Motx 
ko'n taq'ka elo'p echil tzi'. Utz 
ta'n tii motx titz'a u Egipto. 
40 Aal motx ko'n tal tu u Aroon 
ech tza': «B'an kutioxh, iq'on 
kub'ey. Tan ye' qootzaj kam nab' 
veti'anlu u Moisees b'a va'l 
iq'onelu'lo' tu Egipto.» Texh te. 
41 Ech motx itz'aj ma!l vatzib'al 
vaakaxh. Utz motx chit toksa 
tx'olo'm vatz vib'anich tioxh tzi'. 
Kaana motx itxuq'txun ti! k'uxh 
itz'ajo'm ko'n tuch' iq'ab'. 
42 Echtzixe't elab'eltekka tu u 
Tioxh. Taq' texh tzii te aas a! tek 
siq'ila isik'le q'u tx'umi'l tu 
amlika tuch' tere'n q'u txijtxu- 
b'al. Echa! va'l tz'ib'amalnalka tu 
q'u alol tetz u yolb'al Tioxh aas 
tal ech Ga: 


«Aatz ex Israeel, oj tzik in vet- 
eq'ila esik'le'in tuch' q'ul 
etx'olo'm tu u tz'inlich tzaji 
tx'ava' tu 40 ya'b. 

43 Pek a! atil tetaanima ve- 
b'anich tioxh Moloc 

Doch! vitx'umi'lil va't vetioxh 
va!l Refaan. 

Utz ela ko'xh tuch' chelemal u 
nachb'al tetz setaq!o. 

A! q'u vatzib'al eb'ana tzi' utz, 

eq'ila esik'le. 

Echtzixe't sunyake'sa b'enex 
tzian, 

yaklel ex vatz b'en u Babi- 
loonia.» Chia.Y 


44 Unchee' aatz nichipaal q'u 
kuk'uy kumam tu u tz'inlich tzaji 
tx'ava', atich u b'u'j totztioxh 
tzixe', u techlal u nuk'u'm va'l 
i'an u Tioxh tuch'. Aya! va'l u 
Tioxh alon tu u Moisees kani'ch 
iveet si'ane'. Utz ech chit iveet 
i'ana. 

45 Utz ik'ul q'u kuk'uy 
kumam u b'u'j totztioxh tzi'. 
Ech a' motx iq'on opon tu q'u 
tx'ava' oponku u Josuee. 
Iq'omich taq'o aas b'ajax el q'u 
puera aanima tu u Tioxh vatz 
q'u kuk'uy kumam. Utz anko'xh 
atich u b'u'j totztioxh tikuenta 
u Daviid. 

46 Unchee' b'a'n b'enku u 
Daviid vatz u Tioxh. Pek k'uxh 
tachva sataq' je' ma'l otzotz, 
tatib'al u Tioxh, viTioxh u 
Jacoob, ye't i'ana. 47 Pek u 
Salomoon aq'on je' u totztioxh 
tzi'. 48 K'uxh aatz u T'ankin 
Tioxh, a' koj chit atilku tu 
otzotz ib'ano'm aanima. Tan 
echa' va'l alelka tu u alol tetz 


Y 7.43 Choktaj u Croonicas II 36.11-23; u Amoos 5.25-27. 

u yolb'al Tioxh aas nital ech 
tza!: 


49< A! unk'ujleb'al u Amlika. 

Utz a! ku'eb'al vajan u vatz 
txlava!. 

Ech ¿kam tek b'anel tu va't 
vatib'al setaq' je'? 

Utz ¿ab'iste tek u atib'al va'l sa- 
ilank'in netale'? 

50 Tan ¿yit' tzik in koj 
unb'anon kajay q'u kam tzi' 
tzik? Chu u Tioxh.» 

Texh u alol tetz u yolb'al 
Tioxh.— 

Texh u Esteban. 


51 Utz tal paj u Esteban tu q'u 
q'atb'al tzii ech tza!: 


—Aatz ex, jolol ex txokop 
txumb'al tuch' q'ul etaanima. 
Aya!l kala ye! netab'i q'u kam 
tetz u Tioxh tilone!. Ye! nenima 
viyol tuch' etaanima. Echa! ex 
puera aanima k'atza. Echa! yit' 
tzok'el el bi echi'l tu vetxum- 
b'al netoksa tzi'. Sako'nchitpaal 
etetz vatz u Tioxhla Espiiritu 
netxume'. ¡A! vetmotxexetiq!o 
vigelon q'ul ek'uy emam!* 

52 Tan aatz q'ul ek'uy emam, 
motx tojcha kajay q'u alol tetz u 
yolb'al Tosch, Motx ko'n iyatz' 
q'u'l yolon ti! u tuleb'al u Jesuus, 
aya! vijikomal. Va'l vetko'n- 
exocha utz, ex unyatz'on. 53 Tan 
k'uxh titzi' chit aanjel nek'ulvu 
q'u mantaar Tioxh, niko'xh ma!- 
kojekola utz, ma'kojenima.— 


¿7.51 Choktaj u Isaias 63.10. 

Texh u Esteban. 


Vikam u Esteban 
ti' talax u yolb'al Tioxh 


54 Unchee' ta'xh motx tab'i 
q'u kam q'u q'atb'al tzii tza', 
motx pultu taanima tu k'a'nal 
ti'. Tiira motx ik'ux tib' tee 
taq'o. 

55 Pek ech koj u Esteban tan, 
tiira atich u Tioxhla Espiiritu 
k'atza. Ech ta'xh sajin je! tu 
Amlika, til u mam itechalil u 
Tioxh. Utz til u Jesuus majte 
atich tiseb'al u Tioxh. 56 Ech 
ta'xh tila, tal ech tza!: 


—'¡Sajitaj etile', nivil u Amlika 
jajlele! Utz ¡nivil u Jesuus, u 
K'aola va'l b'ennaj ko'n aanima, 
atil tiseb'al u Tioxh!— 

Texh u Esteban. 


57 Unchee' aatz tek q'u!l 
molich tib', motx ijup ixichin. 
Motx q'eq'un sikajayil. Ech ma'l 
chit motx ex itxaytu u Esteban. 
58 Motx iqini elu'l ti' elu'l u 
tenam ech motx ipaq' sivan. Utz 
aatz q'u xochol tetz, q'u txak- 
b'a'n txub'a'l, motx taq'ka q'ul 
ikaapa k'atz ma'l u xiak, Saulo 
ib'ii. 

59 Pek aatz u Esteban tan, 
nichko'niq'ila isik'le Tioxh tuul 
nichipaq'ax sivan. Utz tal ech 
tza!: —UnB'aal Jesuus, k'ul 
topon u vaanxelal tza'.— 
Texhtu'. 60 Ech peche'i utz, 
qetun taltu ech tza': —UnB'aal 

ooksach tetz vipaav q'u aanima 
tzi'.— Texhtu'. Ech ta'xh veet 
tala, kami. 
1 Utz antu u Saulo tal iyol 
8 ti! vikam u Esteban. 
Vipaxsal itziiul u b'a'nla chusb'al 
i'an u Felipe 

Unchee' aatz tu u q'ii tzi! seit 
ma'l mam txayo'm. A! nichichok- 
ax q'u niman tetz u Jesuus q'u'l 
atich tu Jerusaleen. Ech ipaxi tek 
b'en tib' tu unjot tenam. At b'en 
tikuenta Judea. Utz at b'en 
tikuenta Samaaria. Pek ech koj 
q'ul ichaj u Jesuus tan, ye't motx 
b'eni. 

2 Unchee' unjolol q'u b'a'nla 
chaj vinaj mujun vichi!'l u 
Esteban. Utz mam oq!el motx 
i'an ti. 

3 Ech koj u Saulo tan, va'lich 
ichoktu q'u niman tetz u Jesuus. 
Sisotzsa tala. Jun otzotz ib'ena!. 
Utz nichijuxu elu'l vinajs ixoj. 
Ech nichentaq' ku! tu Gel. 


Vipaxsal itziiul u b'a'nla chusb'al 
tu Samaaria 


4 Tuul aatz q'u niman tetz u 
Jesuus q'u'l motx ipaxi b'en tib'. 
Til ko'xh nichipaxsav itziiul u 
b'a'nla chusb'al. 

5 Aatz u Felipe, b'en tu ma'l u 
tenam tikuenta Samaaria. Nich- 
ipaxsa paal itziiul u Jesuus 
viTxaaom u Tioxh tzi'. 6 Ech 
va'lich chit ib'en ik'u'l q'u 
aanima ti' tab'il q'u kam nichtal 
u Felipe. Tan nichmotxtil q'u 
txaichil nichi'ane'. 7 Sib'al q'u 
aanima atich tioxhil tx'i'li'inaj 

k'atza nichi'an b'a'n. Nichiqetun 
tel q'u tioxhil tx'i'li'inaj. Utz 
sib'al q'u'l numtz'inajich ichi'l 
tuch' q'u ko'x nichi'an b'a'n 
majte. 8 Ech techalich bot 
itxuq'txun q'u aanima tu u 
tenam (GI. 


U toksal ma'l u aa q'ii tu jik 
vatz Tioxh 


9 Utz atich ma'l u vinaj tu u 
tenam tzi', Xhim (bi. A! nichi'an 
aa q'iil. Utz tz'ejxinaj chit q'u aa 
Samaaria ti'. Tan nichtaq' b'en 
tib' mam vinaj. 10 Utz kajay 
aanima nichab'in u Xhim, 
ch'ooajs nimaj. Nichmotxtal o 
ech tza!': —A! u mam yak'il tetz u 
Tioxh atzi'.— Chu ti'. 11 Utz 
b'ennajich chit ik'u!l ti! tan, 
o'tenich ko'xh isub'tu q'u aanima 
tu vigliiane!. 

12 Pek aatz q'u aanima, motx 
inima u b'a'nla chusb'al va'l 
nichipaxsa itziiul u Felipe ti! vi- 
Q'esalail u Tioxh tuch' ti! vib'ii u 
Jesucristo. Utz motx tek i'an 
ivautiismo vinaj ixoj. 13 Utz 
antu tek u Xhim, ok niman u 
Jesuus majte. Ib'an ivautiismo. 
Utz xamich techit ti' u Felipe. 
Utz tz'ejx ik'u'l ti' q'u mamaj 
txaichil tuch' q'u xheenya 
nichi'ane!. 

14 Utz tab'i q'ul ichaj u 
Jesuus q'u'l atich tu Jerusaleen 
aas ma'tich tok unjolol q'u aa 
Samaaria ti' inimal u yolb'al 
Tioxh. Ech ichaj b'en u Lu' 
tuch' u Xhan latzi'. 15 Ta'xh 
motx oponi, motx iq'ila isik'le 
Tioxh ti! q'u niman tetz u 

Jesuus, ech saok u Tioxhla 
Espiiritu k'atza. 16 Tan ye!- 
sajich tok u Tioxhla Espiiritu 
Katz ma'j. Pek ta'xh ma'tich 
motx ib'ant ivautiismo tib'ii u 
Jesuus. 17 Unchee' motx taq! je! 
iq'ab' q'u chusulib' tivi' q'u 
niman tetz u Jesuus. Ech ok u 
Tioxhla Espiiritu k'atza. 

18 Utz aatz til u Xhim aas 
nichtok u Tioxhla Espiiritu k'atz 
q'u niman tetz u Jesuus tu ko'xh 
u taq'tu je! iq'ab! q'ul ichaj u 
Jesuus tivi', tala'tzi'i tek ipuaj. 
19 Tal te ech tza': —Aq'taj vetz 
u yak'il atil sek'atza tzi'. Ech 
ab'il i' savaq'vu je' unq'ab', yak 
sik'ul u Tioxhla Espiiritu 
majte.— Texh te. 

20 Aatz tek u Lu' tan, tal te 
ech tza': —A' amol vatz apuaj 
sasotz'axh tzi'. Tan a' niitz'a aas 
tuch' puaj sak'ul u oya nitaq' u 
Tioxh. 21 Ech ye'k ookeb'al ti' u 
kam tzi' utz, ye'k sa'aq'ax see 
tan, yit' jikom koj vavaanima 
vatz u Tioxh. 22 Pek k'axa ak'u'l 
ti' vapaav utz, jajab'e u Tioxh ti'. 
Ech kamal likuyaxh ti! va'l 
niitz'a tavaanima tzi'. 23 Tan 
nivile' aas tiira k'ay val aatine' 
utz, txayelaxh tu onkonil.— Texh 
u Lu! te. 

24 Unchee! tzaq'b'u tek u 
Xhim utz, tala: —Q'ilataj sik'le- 
taj u kuB'aal vi! ech ye'k saku! 
q'u kam vi! q'u'l vetetallu ve 
tzi'.— Texh te. 

25 Unchee' aatz veet ichustu u 
yolb'al Tioxh q'ul ichaj u Jesuus, 
eltekb'en. Utz paal tal itziiul u 
b'a'nla chusb'al tunjot talaj 

tenam tikuenta Samaaria majte. 
Ech q'aavtekb'en tu Jerusaleen. 

U talax u Jesucristo 
tu ma'l u aa Etiopia 


26 Unchee!' q'ilal u Felipe tu 
ma'l viaanjel u Tioxh. Tal te ech 
tza!: —Kuxh. Aal ab'en tikuenta 
aal iku'e' ti' u b'ey nitelb'en tu 
Jerusaleen yak tu Gaza. Aya! u 
b'ey va!l nipaal tu tz'inlich tzaji 
txlava'.— Texh u aanjel te. 

27 Ech ib'ena'. Utz aatz atich 
ok ti! vib'ey, til ma'l u vinaj aa 
Etiopia; q'esala k'atz u ixoj 
ijlenal tu Etiopia va'l Candase 
ib'ii. Kololich puaj k'atza. A! 
atichku kajay q'u tx'iib'al q'ii 
tiq'ab'. Utz Tioxh ul inach u 
vinaj tu Jerusaleen. 28 Aalich 
tek iq'aavb'en tu vitenam 
k'ujlich tu vikare't, tuul nich- 
isik'le u Yolb'al Tioxh va'l alich 
tu u Isaias. 

29 Uncheel q'ilal u Felipe tu u 
Tioxhla Espiiritu, tal te ech tza': 

—Xaan opon Klatz u vinaj ato'k 
tu u kare't tzi'.— Texh te. 

30 Ech ixaan opon u Felipe. 
Utz tab'i aas nichisik'le untanul 
u Yolb'al Tioxh va'l b'axab'samal 
talax tu u Isaias. Utz ich'oti u 
Felipe te ech tza!: —¿Ni tzik 
ipaal atxumb'al tu va!l nasik'le 
tzi'?— Texh te. 

31 Tzaq'b'el tu u vinaj ech 
tza!: —Kani'ch ipaal untxumb'al 
tuul tan, ab'il koj nichusunin te 
kam u tokeb'al.— Texh te. Ech 
ijaj b'a'nil tu u Felipe aas saje'op 
k'atza tu vikare't. 

32 Utz aatz u Yolb'al Tioxh 
va'l nichisik'le, aya! va'l nital ech 
tza!: 


—Echa' tiq'ol b'en karne"l 

tu yatz'b'al tetz b'anaxi. 

Echa! chelem karne'l aas 
ye!'xhkam niq'eq'un 

tu q'u eesan tetz ixi'l. 

Itx'ajmi ko'xhtu!. 

Tan ye'xhkam ijaj itzi' tu yol. 

33 Eesal iq'ii. 

Utz yit' jikom koj itx'olax inujul 
b'anaxi. 

Eesal ku'en u vatz iq'ii isaj 

tu u vatz tx'ava' tza'. 

Utz ye'k yol ti' itu'xh ixalam.— 
Chia.4 


34 Ech aatz u aa Etiopia, tal 
tu u Felipe ech tza': —B'an 
b'a'nil, al ve ab'il nital u alol tetz 
u yolb'al Tioxh tzi'. ¿A' tzik nital 
je' tib', pek oj ab'il i' nitalva?— 
Texh tu u Felipe. 


8 8.33 Choktaj u Isaias 53.7-8. 

35 Ech zelt iyolon u Felipe. A! 
xe'tik ti! va'l alich nal tu u Isaias. 
Utz motx chit tal u b'a'nla 
chusb'al te majte ti! u Jesuus. 

36 Unchee' tuul atich ok ti! 
b'ey, opon k'atz ma'l u a'. Ech tal 
tek u aa Etiopia te ech tza!: 
—¿Kam samajon unb'ant un- 
vautiismo? Atil a! tza! uyta.— 
Texh te. 

37 [Tzaq'b'el tu u Felipe ech 
tza!: —Oj nanima u Tioxh uch! 
avaanima, saveeti satan 
avautiismo.— Texh te. 

Ech tzaq'b'i utz, tala: —Ee' 
nunnima aas nojchit iK'aol Tioxh 
u Jesucristo.— Texhtu'.] 

38 Ech tal itxake' u kare't u aa 
Etiopia utz, motx ku!l sika'b'il. 
B'enku' tu a' utz, ech b'anax 
vautisaar tu u Felipe. 39 Utz 
ta'xh motx je'ul tzi' u a', iq'ol 
b'en u Felipe tu u Tioxhla 
Espiiritu. Ech ye't ilax ve't tu u 
aa Ftiopia. Pek techalich itxuq'- 
txune' okb'en ti! vib'ey. 


Vipaxsat itziiul u b'a'nla chusb'al 
u Felipe tu unjot tenam 


40 Unchee' aatz u Felipe, a' ex 
aq'b'ojku tu Azoto. Utz nichtal u 
b'a'nla chusb'al tu q'u talaj 
tenam nichpaalka oponnalich 
ko'xh tu Cesarea. 


U tok u Saulo ti' inimal u Jesuus 
9 1 Unchee' aatz u Saulo, a! 
chit nichi'an ik'u!l ti' 


iyatzlax q'u niman tetz u kuB'aal 
Jesuus. 2 Aal ex ijaj ma'l tu! xe! 

q'u q'esal oksan yol vatz Tioxh. 
Satiq'o b'en xe' q'u q'esala tu q'u 
atib'al chusb'al tetz u o'tla 
mantaar tu Damasco. Utz aq'ax 
te. A' nichtal tuul aas oj sichab'a 
ma'j aanima tzi' ninima u b'a'nla 
chusb'al ti' u B'a'nla B'ey, 
sitxaye! utz, su'ltaq' tu tze' tu 
Jerusaleen. Ma'l itxaype! si'ane! 
k'uxh vinaj oj ixoj. 

3 Unchee! aatz atich ok ti! 
vib'ey, ye'k talche' sutil ti! tu 
ma'l u rib'kin xamal kul tu 
Amlika. A! chit nichtekinajab' 
topon tu Damasco. 4 Utz yakich 
ku'oj u Saulo vatz tx!lava! taq'o. 
Utz a! tek tab'i tuch ma'l u yol 
tal te ech tza': —Saulo, Saulo, 
¿kantu' na'an ak'u'l vi', nacho- 
k'in?— Texh te. 

5 Ech tzaq'b'u u Saulo tal ech 
tza!: —UnB'aal, ¿ab'il axh?— 
Texhtu'. 

Tzaq'b'el ech tza': —In u 
Jesuus. In va'l na'an ak'u!l vi, 
nachok'in. Loq' niko'nab'an je! 
iib'. Ech na'ane! va'l ni'an u 
vaakaxh aas niko'nipaq'ka ajan u 
toch'b'al tetz utz; ye'xhat 
ni'enku te aas k'axb'ixsaib' 
ni'ane'.— Texh te. 

6 [Ech techalich tek ittunt'u!- 
lan u Saulo tu xo'val. Utz tal ech 
tza!: —UnB'aal ¿kam asa! sun- 
b'ane' unchee'?— Texh te. 

Tzaq'b'el ech tza':] —Aatz 
cheel, lakpen utz, kuxho'k tu u 
tenam tzi'. Tan latzi' sa'alaxku 
see kam sa'ane'.— Texh te. 

7 Ech jolol texh txaklich q'u 
vinaj xamich ti' u Saulo. Tiira 
sotz ik'u'l. Tan nojchit tab'i u 

yol tzi', loq! ye'xhab'il ma'j til 
latz. 

8 Unchee' lakpu tek je! u 
Saulo vatz tx'ava!. Ijaj iatz tala, 
loq' ye't ilon ve'te'. Ech ch'iji- 
mich tek ib'en sig'ab' b'anli. Iq'ol 
oko'p tu Damasco. 9 Oxva!l q'ii 
atin tzi'. Utz ye! nichtilone'. Ye't 
tx'a'ni; ye't uk'ai. 

10 Unchee! atich ma'l u 
niman tetz u Jesuus tu Damasco, 
Ananias ib'ii. Utz q'ilal tu u 
kuB'aal tu ma'l visioon. Tal te 
ech tza!': —Ananias.— Texh te. 

Tzaq'b'i utz, tala: —Atilin tza', 
unB'aal.— Texhtu!. 

11 Utz tal u kuB'aal te ech 
tza': —Kuxh, aal ab'en tu u b'ey 
va'l Jikom. A! se'nachok ma'l u 
vinaj Saulo ib'ii aa Tarso. Atil 
xe! u Judas. Niq'ila sik'le'in tzi'. 
12 Utz vettillu topon ma'l u 
vinaj tzixe' tu visioon. Ananias 
ib'ii. Nitaq! je! iq'ab' tib'a ech 
sailoni nitile'.— Texh te. 

13 Ech tzaq'b'u tek u Ananias 
utz, tala: —UnB'aal, sib'ax alon 
ve ti' u vinaj tzi' aas kaana 
k'axk!o nipaasav q'u niman eetz 
q'u'l atil tu Jerusaleen. 14 Utz 
k'uxh ulyu tza' tan, a! ul itxay 
b'en ab'il niq'ilan sik'len vab'ii. 
A! niag'on tijle'm q'u q'esal 
oksan yol vatz Tioxh.— Texh 
te. 

15 Tzaq'b'el tu u Jesuus ech 
tza': —Ta'xh sab'enaxh tan, aatz 
u vinaj tzi', untxaaom. Utz sun- 
txakunsa ti' en talax vunb'ii xo'l 
q'u puera aanima. Satal vatz q'u 
q'esal tenam tixo'l utz, xo'l q'u 
Israeel majte. 16 Ech satil u tza'l 

vaq'o va'l sapaalku ti! vunb'ii.— 
Texh te. 

17 Unchee' ech b'en u 
Ananias. Aatz oko'p tu u atib'al, 
taq' je! iq!ab' tib'a u Saulo. Utz 
tal te ech tza': —Hermano Saulo, 
vetichajin u kuB'aal tzaxe'. Aya! 
u Jesuus, va'l vetq'ilanaxh tu 
b'ey. A! isa! aas saq'aavilonaxh. 
Utz tiira sa'atin u Tioxhla 
Espiiritu sak'atza.— Texh te. 

18 Ech tu ko'xh u mu'k'ul tzi', 
solk'e'l ma'l u kam tu b'aq' iatz 
utz, q'aav tek iloni. Ech lakpi 
utz, ib'an ivautiismo. 19 Tx'a'n 
teku'en, ech chee iyak'il. Utz atin 
ka'xva!l q'ii xo'l q'u niman tetz u 
Jesuus q'u'l atich tu Damasco. 


Vixe't taltu u yolb'al Tioxh 
u Saulo 


20 Ech xe't u Saulo ti' ipaxsal 
itziiul u Jesuus viTxaaom u 
Tioxh tu q'u aanima q'u'l 
nichimol tib' tu q'u atib'al 
chusb'al tetz u o'tla mantaar aas 
a' viK'aol u Tioxh u Jesuus. 

21 Ech motx sotz ik'u'l kajay 
q'u aanima taq'o q'ul motx 
ab'in. Utz motx tal ech tza!: 
—¿Yit' tzik a! u vinaj atzi' va'l 
nichi'an ik'u'l ti' q'u q'ilan 
sik'len tetz Jesuus tu 
Jerusaleen? Tan aal a' paj ul 
i'an tza'. Ul itxay b'en. Utz 
se'ntaq' vatz q'u q'esal oksan 
yol vatz Tioxh.— Texhtu'. 

22 Pek aal ko'n maas nichtiq'o 
iyak'il u Saulo. Nichitxakb'a' aas 
a' viTxaaom u Tioxh u Jesuus. 


Q'u B'a'nla Chaj Kam B'anel 9 


Ech nichisotz ik'u'l q'u Israeel 
taq'o q'u'l atich tu Damasco. Ye't 
itx'ol itzaq'b'ele'. 


Vib'antu ik'u'l q'u Israeel 
ti' u Saulo 


23 Unchee' aatz paal sib'al q'ii 
tuul, motx inuk' q'u Israeel 
tib'ilaj aas siyatz' u Saulo. 24 Utz 
nichtekmotxixeen q'iils aq'b'al 
vatz q'ul ijub'alil u okeb'alop tu 
u tenam, ti' iyatz'axe'. Pek opon 
itziiul vatz u Saulo va'l nichtitz'a 
q'u vinaj tzi'. 25 Ech aatz i'an 
q'u niman tetz u Jesuus, ipaasa 
elu'l u Saulo tu aq'b'al vi' u mam 
tz'ach tetz u tenam. Tu ma'l 
mam txakatx ich'unpiv ku'l. Ech 
eli.? 


Vipaxsat itziiul u b'a'nla chusb'al 
u Saulo tu Jerusaleen 


26 Unchee' opon tek u Saulo 
tu Jerusaleen. Utz si'chimolo tib' 
tuch' q'u niman tetz u Jesuus 
tala. Pek kajay nichixo!'v te. Ye! 
nichmotxinima aas oj niman tek 
tetz u Jesuus. 

27 Ech iq'ol tek b'en tu u 
Bernabee. Ex ik'uch vatz q'ul 
ichaj u Jesuus. Utz tala 
kani'ch ik'ulax u Saulo b'anax 
tu b'ey tu u Jesuus utz, 
kani'ch iyolon te. Utz tal 
majte aas ye'k chit ixo'val u 
Saulo yolon ti! vib'ii u Jesuus 
tu Damasco. 

28 Ech atin tek u Saulo tixo'l 
tu Jerusaleen. Utz nichtela' tok 
ti' talax u yolb'al Tioxh tuch!. 


b 9.25 Choktaj u Ka'b' U! Tu Corinto 11.32-33. 

29 Utz ye'k ixo'val ti! talax u 
yolb'al Tioxh tib'ii u Jesuus. 
Techal txayi'b' nichi'an tu yol 
tuch' q'u Israeel q'u'l griego 
iyolb'al. Pek aatz q'u Israeel 
tzi', al nichmotxtitz'a iyatz!'le'. 
30 Ech aatz tab'i q'u niman tetz 
u Jesuus, motx tek tiq'o b'en u 
Saulo tu Cesarea. Utz ichaj b'en 
tu Tarso. 

31 Ech tiira b'a'nich chit 
tatin q'u niman tetz u Jesuus 
q'u'l tikuenta Judea, Galilea 
tuch' Samaaria. Ch'iichil chit 
nichmotxi'an ti' tootzajil u 
yolb'al Tioxh. Xo'vamal chit 
Tioxh tipaale'. Yak'inchil utz, 
ak'b'ichil chit nichmotxi'an tu u 
Tioxhla Espiiritu. 











Nima! Jordaan 

Jerusaleen e 

U tok q'u aa Lida tuch' q'u aa Jope 
ti' inimal u Jesuus 


32 Unchee! aatz u Lu', nich- 
eniq'ila q'u niman tetz u 
Jesuus. Utz opon xe! unjolol tu 
ma'l u tenam Lida. 33 Utz til 
ma'l u vinaj, Eneas ib'ii, 
numtz'inajich ichi'l. Ma'tich tel 

vaaxajil ya'b' iku' vatz tx'ach 
taq'o. 34 Utz tal u Lu! te ech 
tza': —Eneas, u Jesucristo 
sab'anon b'a'n see. Ech 
txakpen utz, lak vatx'ach 
tzi'.— Tesch te. Ech yakich 
lakpi. 35 Utz kajay q'u aanima 
ilon q'u'l jejlich tu Lida tuch' 
q'u'l atich tu Saroon. Ech motx 
tek inima u Jesuus. 

36 Unchee' aatz tek i'an tu 
ma'l u tenam Jope, atich ma'l 
u ixoj niman tetz u Jesuus. 
Tabita ib'ii tu yolb'al hebreo 
utz, Dorcas tu yolb'al griego. 
Aatz u ixoj tzi', sib'la chit 
locho'm nichi'an tu q'u 
me'b'a'. Mamaj b'a'nil nich- 
i'ane'. 37 Pek aatz i'an tu q'u 
q'ii tzi', ya'vb'ixi utz, kami. 
Ech tx'aal ti' utz, iq'ol b'en 
tika' chupul u otzotz. 

38 Utz aatz q'u niman tetz u 
Jesuus, tab'i aas atich u Lu' tu 
Lida. Ech ichaj b'en ka'va'l 
vinaj ti' en eloj. Tan inaja'chich 
ko'n tib' u tenam Lida tuch' u 
Jope. Ex ijaj b'a'nil te ech tza': 
—Ni'axh quxe'. Utz b'atzi'ch 
uule'.— Texh te. 

39 Ech oora lakpu u Lu, 
Yakich k'asojul ti! q'u chat, Utz 
ta!xh oponi, yakich iq'oloj je! tu 
va'l atichku u kamchil. Utz 
isepo'k tib' q'u txakay ixoj ti' 
tuul kaana toq'e'. Motx ik'uch 
q'u toksa'm te q'u'l taq'onib'al- 
ich u Dorcas. 

40 Ech aatz u Lu' tan, tal 
telu'l kajay q'u aanima to'- 
otzotz. Utz peche'i, iq'ila sik'le 
Tioxh. Ech tek ipilq'u tib' tal te 

ech tza': —Tabita, lakpen.— 
Texh te. Ech yakich q'aavojul 
taanima u Dorcas. Ech yakich 
sajinoj. Til u Lut, 41 Ech 
itxayax siq'ab' tu u Lu', ilak je'. 
Utz isik'le oko'p q'u niman tetz 
u Jesuus tuch' q'u txakay ixoj. 
Itxakb'a' ok siatz, iitz'lel 
teku'en! 42 Kajay q'u aa Jope 
ab'in itziiul q'u kam uchi tzi'. 
Ech sib'al tek niman u kuB'aal 
Jesuus. 

43 Utz sib'al q'ii i'anka u Lu' 
tu Jope. A' atinku tu atib'al xe! 
ma'l u vinaj Xhim ib'ii, txikol 
tz'u!m. 


U tok u Corneelio 
ti' inimal u Jesuus 


1 Aatz tu Cesarea, atich 
1 0) ma'l u vinaj Corneelio 
ib'ii. O'esala tetz u 100 sol va'l 
“Italiana” (bi. 2 Aatz u 
Corneelio tan, suula vinaj, 
xo'van Tioxh tuch' ik'aol ime'al. 
Utz lochol tetz me'b'a! tu Israeel. 
B'enamen chit nichiq'ila isik'le 
Tioxh. 

3 Unchee' aatz i'ana, 
k'tuchax ma'l visioon te, tiira 
vatzsaj. Kamal alas 3 ku'q'ii til 
ma'l u aanjel tetz Tioxh. Til 
toko'p tu va'l atichka utz, tal 
te ech tza': —Corneelio.— 
Texh te. 

4 Utz tii chit sajil tu u 
Corneelio. Ech tuch' xo'val tal 
ech tza!: —¿Kiimb'i unB'aal?— 
Texh te. 

Alax te ech tza!: —Aatz 
valochtu q'u me'b'a! tuch' 
vaq'ilat asik'let Tioxh, atil k'u!l 

u Tioxh. 5 Ech aatz cheel, chaj 
b'en achaj tu Jope. Se'ntiq!o 
ma'l u vinaj Xhim ib'ii, va'l 
Lu! chu te'l majte. 6 A! atilku 
xe! va't u vinaj Xhim paj ib'ii, 
txikol tzlu'm. A! atik tatib'al 
tzi' mar. Ech a! sa'alon see 
kam sa'lane'.— Texh u aanjel. 

7 Unchee' ta'xh elblen u 
aanjel, yakich isik'le ka'va'l 
taq'onom u Corneelio. Antu 
va!t sol, nacholich Tioxh majte 
utz, k'ujleb'al k'u'l. 8 Utz tal 
q'u yol te, ech ichaj b'en tu 
Jope. 

U visioon til u Lu! ti' u b'u'j 

9 Unchee! tu tek vait q'ii 
tuul, si'chtekchaq'aan q'ii, 
b'enje' u Lu! vi! atib'al. Ex iq'ila 
isik'le Tioxh. A! chit nichtek- 
inajab' topon q'ul ichaj u 
Corneelio. 10 Utz ul ma'l mam 
va'y k'atz u Lu'. Tx'a'omich tek 
isa!. Pek tuul ko'xh nichib'anax 
tuch techb'ub'al, k'uchax ma'l 
visioon te. 11 Tila aas jajlich u 
amlika. Utz a! tek til iku'l ma'l 
u mam liikin b'u!j qitzich junun 
q'u'l ixoob'al. Aal iku'l vatz 
tx'ava'. 

12 Utz kajay vatzul txokop 
atich tu u liikin b'u'j tzi'. Atich 
txokop kaava!l ik'o'leb'al. Atil 
txokpil a'. Utz atich xich'omla 
txokop majte, aya' q'u'l nipaal 
tu amlika. 13 Utz tab'i ma'l u 
yol tal te ech tza': —Lu', yatz' 
q'u txokop tzi' utz, chi'a.— 
Texh te'le'. 

14 Aatz tek u Lu' tan, tala: 
—Ye'ka unB'aal tan, ye'xhjatu 

nivechb'u tzu!kin kam. Tan 
txaa'.— Texh u Lu'.* 

15 Unchee! q'aav paj q'ilal 
tika'paj. Alax te ech tza!: —Ye! 
ko'xh aal txaa! ti! q'u kam q!u'l 
tx'aatx'och tek tu u Tioxh.— 
Texh te!le'. 

16 Ox pajul chit tilu kam u 
Lui tzi' utz, nichiq'aavjolax je! u 
mam liikin b'u'j tu amlika. 

17 Unchee' tuul nichichokon 
taanima u Lu! ti'u tokeb'alu 
visioon va'l k'uchax te tzi', opon 
q'u chaj vatz jub'al q'u'l chajax tu 
u Corneelio. Tan ma'tich 
ich'otita' til atilku tatib'al u Xhim. 
18 Ech motx uq'ay q'u chaj. Utz 
motx ich'oti atil tzik ma'l u vinaj 
tu u atib'al tzi', Xhim ib'ii, va'l Lu' 
chu te'l majte. 

19 Ech anko'xh nichtitz'a u 
kam u Lu' tzi' va'l til tu visioon, 
q'ilal tu u Tioxhla Espiiritu tal te 
ech tza!: —Nichok'axh oxva'l q'u 
vinaj. 20 Kuxh ku! utz, lab'enaxh 
ti'. Ka'tziiunich'axh tan, in vet- 
chajon.— Texh te. 

21 Unchee' ku'tek'ul u Lu' 
vatz q'u vinaj utz, tal te ech tza!: 
—In va'l nechok'in. ¿Kam echaj 
aas ulyex tza'?— Texh te. 

22 Ech motx tal q'u vinaj te 
ech tza!: —O' ichaj u Corneelio, 
u q'esala tetz 100 sol. Mall vinaj 
xo'van Tioxh utz, jikom. Tiira 

b'a'n talchu vatz kajay q'u 
Israeel. Pek vetalax te tu ma'l u 
tioxhla aanjel aas satal oopon 
otzotz tzixe'. Utz satab'i q'ul 
ayol.— Texh te. 23 Ech motx tal 
toko'p q'u vinaj to'otzotz utz, a! 
vatku tzixe!. 


U topon u Lu' xe' u Corneelio 


Unchee! ech tek q'ejal tuul, 
k'asu'l u Lui ti'. Utz k'asu'l unjot 
niman tetz u Jesuus aa Jope 
majte. 24 Ech tu tek va't q'ii 
tuul, motx opon tu Cesarea. Utz 
nichich'ial tu u Corneelio. 
Ma'tich imoltu q'u titz'in tatzik 
tuch' q'u'l tiira tamiigo. 

25 Utz ta'xh opon u Lu', oora 
ul k'ulaxoj tu u Corneelio. 
Yakich peche'oj ku' siatz utz, 
toksa iq'ii. 

26 Pek tal u Lu! te ech tza!: 
—Lakpen tan, in ko'n vinaj echa' 
axh.— Texh te. 27 Ech yolon u 
Lu' tuch'. B'eno'k to'otzotz. Utz 
tila aas sib'al chit aanima molich 
tib'. 28 Ech yolon u Lu', tal ech 
tza': —Etootzajle aas tiira 
ye'xtxoj vatz u kumantaar aas 
simolo tib' q'u Israeel tuch' 
puera aanima. Utz ye'xtxoj 
so'oko'p to'otzotz tzixe'. Pek 
Tioxh vetk'uchun ve aas k'uxh 
puera q'u aanima, ye'k savaq' 
b'ens ye'xtxoj utz, tzu'kin. 


€ 10.14 Nital u o'tla mantaar ab'iste txokop te b'a'n saechb'uli utz, ab'iste 
txaa' siatz q'u Israeel. Choktaj u Leviitico 11.41-47. Aatz q'u txokop til u Lu' 
tu vivisioon, tiira txaa' echb'ul vatz q'u Israeel. Echa' q'u txokop q'u'l 
juxuib' ib'en vatz tx'ava!. Echa' q'u kan, q'u o'an utz, tuch' q'u pachaq'. 
Ta'xh nichechb'un q'u puera aanima utz, tzu'kin aas nital q'u Israeel. Ech 


toke! ye't isa'a u Lu! tib'axa. 

29 Echtzixe't aatz vet'ex- 
sik'lelojin, vetk'asu'lin. Ye'n 
unb'an ka'l unk'u!l. Pek aatz 
cheel, nivab'i sete, ¿kam toke' 
vetetal vule'?— Texhtu!. 

30 Unchee' tal tek u Corneelio 
te ech tza!: —Kaava'x q'ii cheel 
echat ko'xh oora tza', alas 3, 
atichku'in ti' ikuyax unva!y, ti' 
iq'ilal sik'lel Tioxh. Utz aatz 
i'ana, tuul nichung'ila sik'le 
Tioxh to'otzotz. A! tek vil itxake' 
ma'l u vinaj sunvatz, rib'kin 
poloxh saj oksa'm. 31 Utz ech tal 
ve tza': «Corneelio, aatz u Tioxh, 
vettab'il vaq'ilat asik'leta' utz, 
atil sik'u'l kajay va'l na'an ti' 
ilochax q'u me'b'a'. 32 Pek aatz 
cheel, chaj b'en achaj tu Jope. 
Utz al tul ma'l u vinaj Xhim ib'ii, 
va'l Lu! chu te'l majte. A! atilku 
xe! va't u vinaj Xhim ib'ii, txikol 
tztu'm. A! atik u tatib'al Gu mar. 
Ech aatz lu'uli, sayolon see.» 
Texh ve. 

33 Echtzixe't vetunchaj savsan 
eetz. Utz ta'ntioxh qe'l ulyaxh. 
Ech kajay o! atilo' vatz Tioxh 
cheel tza' utz, sagab'i kam va'l 
saal qe tu u Tioxh.— Texhtu!. 

34 Unchee' aatz u Lu. zelt 
iyolone' utz, tal ech tza!: 


—Anal cheel paalyu untxum- 
b'al tuul aas nojchit ye'k pe'k tel 
aanima vatz u Tioxh tzi'.d 
35 Tan k'uxh til ko'xh itenam u 
aanima, nik'ulax tu u Tioxh oj 
xo'vamal Tioxh taq'o utz, ni'an 
vijikomal vatz u Tioxh. 

36 Tan aatz u Tioxh tzi', 
taq'u'l viyol xo'l q'u Israeel; aya! 
u b'a'nla chusb'al ti' u Jesucristo. 
Tan a' u oksan kub'a'n tuch' u 
Tioxh. Utz ta'xh ma'l B'aala tetz 
kajay q'u aanima. 37 Utz 
etootzajle kam q'u kam uch tu 
vikuenta u Judea. A' xe'tik 
k'asu'l tikuenta Galilea a' chit 
ma'tich iya' u Xhan ti' ipaxsat 
itziiul u vautiismo tu q'u aanima. 
38 Etootzaj majte aas toksa vi- 
Tioxhla Espiiritu u Tioxh k'atz u 
Jesuus aa Nazareet b'a'nil. Utz 
taq' mam tijle'm. Ech kam ko'n 
mamaj b'a'nil paal i'ana. I'an 
b'a'n tu kajay q'u aanima q'u'l 
nichtuleb'el tu u tx'i'li'inaj tan, 
nojchit Tioxh atich k'atza. 

39 Utz nojchit o' ilon ab'in q'u 
kam i'an u Jesuus tzi'. Qila qab'i 
q'u'l i'an tikuenta Judea tuch' tu 
Jerusaleen. Pek yatz'ax ku'en; 
aq'ax je' vatz kurus. 40 Loq' 
itz'pixsal ko'n u Jesuus tu u 
Tioxh titoxva' q'ii. Utz chee 
sukuvatz. 41 Loq' kajay koj 
aanima ilon. Pek ta'xh cheek 
vatz q'u'l txaaich nal el tu u 
Tioxh, q'u'l ilon ab'in. Ech 
tx'a'no' uk'a'o' tuch' aas ma'tich 
q'aavtitz'pu tika'paj xo'l q'u 
kamnaj. 42 Utz talka qe b'a'nil 
aas sakupaxsa itziiul tu kajay 
aanima aas a' va'l oknaj tijle'm 
tu u Tioxh ti' itx'olax inujul q'u 
aanima q'u'l itz'lele tuch' q'u 
kamnaj. 43 Tan ti' u Jesuus 
yolonku kajay q'u alol tetz u 
yolb'al Tioxh. Tala aas ab'il q'u'l 


d 10.34 Choktaj u Deuteronoomio 10.17-19. 

saniman, sik'ul kuyb'al ti! q'ul 
ipaav tu vib'ii.— 
Texh u Lu, 


44 Unchee' tuul anko'xh 
nichtal q'u yol u Lu' tzi', ok u 
Tioxhla Espiiritu k'atz kajay q'u 
aanima q'u'l nichab'in q'u yol. 

45 Ech sotz chit ik'u'l q'u 
Israeel, niman tetz u Jesuus. 
Aya' q'ul imol u Lu' oponi, aas 
motx til tok u Tioxhla Espiiritu 
k'atz q'u puera aanima, u toya u 
Tioxh. 46 Tan nichmotxtab'i 
iyolon q'u puera aanima tunjot 
yolb'al utz, nichtoksa iq'ii u 
Tioxh. 

47 Unchee' yolon tek u Lu', 
tala: —Ye'xhkani'ch imajax 
ib'ant ivautiismo q'u niman tetz 
u Jesuus tza', q'u'l okyu u 
Tioxhla Espiiritu k'atza, echa' 
o!.— Texhtu'. 48 Ech tal tek u 
Lu' tu q'u aanima aas si'an 
ivautiismo tib'ii u kuB'aal 
Jesuus. 

Unchee' aatz tek q'u aanima, 
motx ijaj b'a'nil tu u Lu' aas 
sakaa ka'xva'toj q'ii tzixe'. 


U taltu u Lu' aas ye'k samajax tok 
q'u puera aanima ti' u Jesuus 

1 Unchee' tab'i q'ul ichaj 
1 1 u Jesuus tuch' q'u niman 
tetz u Jesuus q'u'l atich tu Judea 
aas antu q'u puera aanima 
niman u yolb'al Tioxh. 2 Ech 
aatz opon u Lu' tu Jerusaleen, 


yaal tu unjolol q'u Israeel q'u'l 
niman tetz u o'tla mantaar ti' 

itzok'ax el b'iil chi'l. 3 Motx tal 
tu u Lu! ech tza!: —¿Kam toke! 
vet'oko'p'axh to'otzotz xe' puera 
aanima ye! tzok'el el b'iil chi'l? 
Utz ¿kantu' vettx'a'naxh tuch'?— 
Texh te 

4 Unchee! aatz u Lu! tan, tzi'- 
tzoch chit talax te i'an ech tza!: 
5 —Aatz unb'ana, a! chit atich'in 
tu Jope. Nichunq'ila sik'le Tioxh 
utz, ye'k talche' k'uchax ma'l u 
kam ve tu visioon. Vil iku'l ma'l 
u kam tu amlika. Echa' ma!l 
mam liikin b'u'j. Qitzel junun 
q'ul ixoob'al. Aalich iku'l sunvatz 
vila. 6 Ech unsaji chit b'a'nil utz, 
a' tek vila atich unjolol txokop 
tuul. Atia kaava"l ik'o'leb'al vatz 
tx'ava'il txokpil. At chi'olla 
txokop. At txokpil a'. Utz at 
xich'omla txokop tu amlika. 

7 Utz a' tek vab'i tuch ma'l u yol, 
tal ve ech tza': «Lu!, yatz' q'u 
txokop tzi' utz, chi'a.» Texhtu!. 

8 Aatz in tan, val te ech tza: 
«Ye'ka unB'aal tan, ye'xhjatu ni- 
vechb'u tzu'kin kam. Tan txaa!.> 
Texhin te. 

9 Unchee' iq'ilapajk'asu'lin tu 
Amlika tika'paj utz, tal ech tza!: 
«Ye! ko'xh aal txaa' ti' q'u kam 
q'u'l tx'aatx'och tek tu u Tioxh.» 
Texhtu'. 10 Ech ox pajul chit vil 
u kam tzi'. Utz q'aav iq'ol je' tu 
amlika. 

11 Ech tuul tek opon oxva'l 
vinaj tzunxe' tu u otzotz va'l 
atichk'in. A' chajlik k'asu'l tu 
Cesarea. 12 Utz tal u Tioxhla 
Espiiritu ve aas ye'k saka'tziiun 


€ 11.3 Choktaj Q'u B'a'nla Chaj Kam B'anel (Hechos) 15.1-2; 20.21-22. 

unb'en ti'. Ech antu b'en vaajil 
niman tetz u Jesuus vi' tzuta. Utz 
oko'p'o' to'otzotz xe' ma'l u 
vinaj. 

13 Aatz oko'p'o', tal qe 
kani'ch tiltu ma'l u aanjel tu 
tatib'al. Txake' ok u aanjel siatz 
chi utz, tal te ech tza': «Chaj b'en 
achaj tu Jope, se'ntiq'o u Xhim, 
va'l Lu' chu te'l majte. 14 Tan a' 
sa'alon see kani'ch eel tu q'ul 
apaav tuch' ak'aol ame'al 
kajayil.» Texh tu u vinaj chi. 

15 Unchee' aatz analich ko'xh 
xe't unyolon tixo'l, ok u Tioxhla 
Espiiritu k'atza, echa' tok 
sukuk'atza b'axa majte. 16 Ech 
ul tek sunk'u'l va'l tal u kuB'aal 
Jesuus aas tal ech tza!: «Tu ko'n 
a' ni'anvu vautisaar aanima u 
Xhan. Pek aatz ex tan, u Tioxhla 
Espiiritu saok sek'atza.» Texhich. 

17 Ech ¿kam vijle'm aas sa- 
ko'xhunmaj iatz u Tioxh? Tan u 
Tioxh vet'oksan u Tioxhla 
Espiiritu k'atza, echa' va'l toksa 
sukuk'atza jatva'l o', o' Israeel 
niman tetz u kuB'aal 
Jesucristo.— Texh u Lu'. 

18 Ech aatz motx tab'i q'u 
kam tzi', ye'xhkam ve't motx 
tala. Aal motx tek toksa iq'ii 
Tioxh. Ech motx tal tza': —¡Antu 
pe'k q'u puera aanima aq'el tzii 
te tu u Tioxh aas samotxik'axa 
ik'u'l oi q'ul ipaav! Ech 

samotxopon tu u atinchil tu u 
b'enq'ii b'ensaj.— Texhtu'.f 


Vixe't q'u niman tetz u Jesuus 
tu Antioquia tikuenta Siiria 


19 Unchee! aatz ma'tich ikam 
u Esteban, xe!t ichokax q'u 
niman tetz u Jesuus, satxayli. 
Ech motx tek ipaxi tib'. Atia b'en 
tikuenta Feniicia. At tikuenta 
Chipre. Utz at tu Antioquia. 
Nichipaxsa talax u yolb'al Tioxh. 
Loq' ab'il ko'nkoxh e nichtalva, 
pek ta'xh nichtalvu tu q'u'l 
Israeel. 

20 Pek atich ok unjolol vinaj 
tixo'l aa Chipre tuch' aa Cirene. 
Utz kajay e nichtalva. Tan ta'xh 
opon tu Antioquia, xe't motx tal 
u b'a'nla chusb'al tetz u kuB'aal 
Jesuus tu q'u aanima q'u'l griego 
iyolb'al. 21 Ech atich chit u 
kuB'aal Jesuus ti! ilochaxe'. Utz 
sib' chit u tachul q'u aanima 
q'u'l motx nimani. Ok ti' u 
Jesuus. 


U taq'ax nimal ik'u'l q'u niman 
tetz u Jesuus tu Antioquia 


22 Unchee' opon itziiul q'u 
kam vatz q'u niman tetz u 
Jesuus q'u'l atich tu Jerusaleen. 
Ech ichaj tek b'en u Bernabee 
tu Antioquia. 23 Utz ta'xh opon 
u Bernabee, yakich til vib'a'nil 
u Tioxh va'l ma'tich i'antu tixo'l 


f11.18 Aatz q'u aanima q'u'l yit! Israeel koj itenam, tiira tz'ejxinajla 
aanima vatz q'u Israeel. Paat kam koj itxa'k vatz Tioxh aas nimotxtale'. Tan 
yit' itenam Tioxh koj. Echtzixe't nichkojmotxitx'a'n tuch'. Niko'xh 
nichkojtopon tu otzotz tzixe'. Ech ti! tiira motx tz'ejx ik'u'l aas antu 


sakuyax ipaav tu u Tioxh. 

q'u aanima. Ech txuq'txuni. Utz 
taq! nimal ik'u'l q'u niman tetz 
u Jesuus. Tal te aas tuch' chit 
taanima sa'tere'nxaano'k k'atz u 
Jesuus. 24 Ech sib'la paj chit 
tenam ok ti' u Jesuus tan, 
nojchit b'a'nla vinaj u 
Bernabee. Tiira atil u Tioxhla 
Espiiritu k'atza. Utz tek' k'ujlel 
ik'u'l ti' u Tioxh. 

25 Unchee' xamtel teku'en, 
b'en u Bernabee tu Tarso; ex 
ichok u Saulo. 26 Aatz ichab'a, 
tiq'o ul tu Antioquia. Utz ma'l 
ya'b' motx i'an xol q'u niman tetz 
u Jesuus tzi'. Sib'al aanima nich- 
ichuse'. Ech a! chit b'axa xe'tik 
talaxku Cristiano tu q'u niman 
tetz u Jesuus tu Antioquia tzi'. 


Vilochon b'en q'u aa Antioquia 
tu q'u niman tetz u Jesuus 
tikuenta Judea 


27 Unchee' aatz i'an tu q'u q'ii 
tzi', elb'en unjolol q'u alol tetz u 
yolb'al Tioxh tu Jerusaleen utz, 


£ 11.28 Choktaj Q'u B'a'nla Chaj Kam 


opon tu Antioquia. 28 Utz aatz 
ma'l te, Agabo ib'ii, yolon u 
Tioxhla Espiiritu k'atza. Utz tala 
aas su'ul ma'l mam va'y tikuenta 
kajay u tx'ava' va'l atich ok 
tikuenta Roma. Ech nojchit ul u 
mam va'y tzi'. A! chit ijlenalich u 
Claudio. š 

29 Ech aatz tek q'u niman tetz 
u Jesuus, q'u'l tu Antioquia, 
motx taq' ku' tib'eyil sijununil 
aas salochon b'en. Sataq'e' kam 
sachee tzixe'. Utz sataq' b'en tu 
q'u niman tetz u Jesuus q'u'l 
jejlel tu Judea. 

30 Ech nojchit ech motx i'ana. 
A' taq'vu b'en xe' q'u ansiano. A' 
iq'on b'en u Bernabee taq'o tuch' 
u Saulo. 


Vichi'k'ulal q'u niman tetz 
u Jesuus i'an u Herodes Agripa 
1 Unchee' aatz tu u 


1 2 tiempo tzi', aatz u 


ijlenal Herodes, itxay unjolol 
q'u niman tetz u Jesuus. Motx 


B'anel (Hechos) 21.10. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


313 


chit tuleb'e. 2 Utz tal iyatz'ax u 
Jacobo tu ch'ich!, vitza'q' u 
Xhan.? 3 Utz tila aas b'a'n 
b'enku u kam tu q'u q!esal 
uq!'ayb'al tzi', ech a! tek itxay u 
Lu'. A! chit tuich u nimla oi 
Tx'a'b'al Kaxhlaan Tx'ix Ye'k 
Itx'amil. 4 Itxaya utz, taq' ku' tu 
tze'. Utz toksaka tikuenta kaa 
tanul sol. Kaava'l sol ato'k 
tunchaj tanul. Utz paalnalich u 
nimla q'ii ti' u Elchil Vatz 
Kamchil Tu Egipto si'chtiq'o 
elu'l nichtale'. Anal si'chtoksa 
vatz q'u tenam. 

5 Ech atich u Lu! tu tze', 
b'oono ixeele'. Tuul tzuk'el nich- 
iq'ila sik'le Tioxh q'u niman tetz 
u Jesuus ti'. 


U tel u Lu' tu tze' 
titxumb'al u Tioxh 


6 Unchee' aatz u Lu', vatchich 
ko'n tu aq'b'al. A' chit ech tek 
q'ejal si'chiq'ol elu'l vatz q'u 
tenam. Atich ok xo'l ka'va'l sol, 
xeen tetz. Utz b'a'nla qitzel tu 
ka'va'l kadeena. Utz atich paj 
xeenal vatz ijub'alil u tze' majte. 

7 Ech ye'k talche' chee ma'l 
viaanjel u kuB'aal utz, yakich 
itxijtxu tuul u tze'. Ech it'ok txala 
tuul u Lu'. Ik'assa utz, tal te ech 
tza!: —Lakpen cheel.— Texh te. 
Ech yakich chajpoj el q'u kadeena 
tiq'ab' u Lu', u qitzb'al tetz. 8 Utz 
tal u aanjel te ech tza': —B'an tok 
ooksa'm utz, oksa vapel xaab' 
taajan tzi'.— Texh te. 

Unchee' i'an u Lu' kam va'l 
alax te. 

Utz alax paj te tu u aanjel: 
—Oksa vachake't tzi' utz, 
xamb'en vi'.— Texh te. 

9 Ech elu'l utz, xamich u Lu' 
ti'. Loq' ye'xh b'oj sik'u'l u Lu' 
aas oj nojchit va'l nichi'an u 
aanjel. Kamal visioon nichtile' 
aas tala. 10 Pek paal vatz u 
b'axa tuch' vatz u ka'b' xeenal. 
Ech opon tek vatz u ch'ich' 
jub'al; aya' u elab'alul tu b'ey. 
Utz jajpu ko'xh u ch'ich' jub'al 
sijunal. Ech motx ipaal elu'l. 
Utz ta'xh ma'tich ixaab'et ma'l 
xo'l b'ey, elab'elka tu u aanjel. 

11 Ech nal tek nachon u Lu' 
b'a'nil utz, tala: —iAnal tek 
cheel elyu untxumb'al tuul aas 
nojchit u kuB'aal Jesuus vet- 
chajon viaanjel ti' ul veesal 
tiq'ab' u Herodes! Utz ¡vet- 
teesalin vatz q'u kam majte 
q'u'l b'anich tek ti' tu q'u q'esal 
uq'ayb'al aas si'an ve!— 
Texhtu'. 12 Ta'xh tek til u Lu' 
b'a'nil tzi' aas ma!tich ichajpe', 
yakich tek b'en otzotz xe' u Li', 
vinan u Xhan, va'l Kuxh chu 
te'l majte. Sib'al q'u niman tetz 
u Jesuus molich tib' latzi' ti' 
iq'ilal isik'lel Tioxh. 

13 Unchee' opon u Lu' vatz 
jub'al q'anal, sik'leni. Utz elu'l 
ma'l u ixviak, Rode ib'ii. Ul 
tile' ab'il. 14 Utz ta'xh tab'i 
aas ivi' u Lu', tu tek txuq'- 
txunchil ye't ijaj oko'p, pek 


h 12.2 Aatz u Jacoob nital tza', anko'xhtu' vichaj u Jesuus nital tu U Tio 


10.2; 26.37. 

t'aspi ib'eno'k to'otzotz. Ex tal 
oko'p aas atich u Lu! vatz 
jub'al. 

15 Pek alax ko'n te ech tza!: 
— ¡Kamal neel b'oj tu b'ey!— 
Texh ko'n te'le'. 

Pek aatz u ixviak tan, ta'xh 
tala: —¡Nojchit a! i!— Chia. 

Pek alax te: —Viaanjel atzi'.— 
Texh te!le'. 

16 Tuul nichkojiya! u Lu! tu 
sik'le'm. Ech ijajax oko'p. Utz 
tiira motx Gleis (Kul aas 
motx tila. 17 Ech i'an tek 
xheenya u Lu' te tiq'ab' aas 
samotxjutze'i. Ech motx chit 
tal te kani'ch teesal elu'l tu 
tze' b'anax tu u kuB'aal 
Jesuus. Utz tal paj ech tza!: 
—Altaj q'u kam tu u Jacobo 
tza' tuch' tu tere'n q'u niman 
tetz u Jesuus.— Texhtu'.i Ech 
ik'asu'l utz, b'en sunjalite. 

18 Unchee' aatz tek sajb'i, 
mam txab'kin uch xo'l q'u sol 
tan, ye'kanich u Lu' tu tze'. 
Ye' tootzajich kan chaj 
veti'ana. 

19 Ech aatz u Herodes tan, tal 
ichokpu u Lu'. Loq' ye't cheei. 
Utz motx ich'oti itzi' q'u xeenal 
b'a'nil. Loq' ye'xhab'il ma'j tu 
q'u xeenal ootzajin tetz. Ech alax 
tek iyatz'pe!. 

Xamtel tek ti' u kam tzi', 
elb'en u Herodes tu Judea utz, 
b'en tu Cesarea. A' tek atinku 
tzi'. 

Vikam u Herodes 


20 Unchee' aatz i'ana tan, 
tiira lakpinajich ivi' u ijlenal 
Herodes ti' q'u aanima tikuenta 
Tiro tuch' u Sidoon. Pek aatz 
motx i'an q'u aanima tzi', motx 
imolo ul tib' vatz u Herodes ti' 
ijajax tok ib'a'n tuch'. Tan 
aatzich ka'va'l q'u tenam tzi', a! 
nichmotxoponku techb'ub'al 
tikuenta vitenam u ijlenal tzi'. 
Ech ichok ma'l oksan iyol vatz 
u ijlenal, Blasto ib'ii. Q'esal 
taq'onomich u ijlenal Herodes. 

21 Ech aatz i'an tu u q'ii va'l 
q'atich teku'en, aya' u toponb'al 
q'u aanima, aatz u Herodes, 
toksa b'a'nla oksa'm tetz ijlenal 
utz, k'uje' tu u b'anb'al 
topiisyo. Ech xe't iyolone!. 

22 Utz ma'l chit ije' ivi' q'u 
tenam tal ech tza!: —ilyolon 
tioxh ni'ane', yit' iyolon koj 
vinaj ni'ane!!— Texh q'u tenam 
ti' u Herodes. 

23 Ech tu u mu'k'ul tzi', ul 
ma'l u aanjel tetz u kuB'aal. 
Toksa ma'l yaab'il k'atza tan, 
ye't toksa iq'ii u Tioxh. Ech motx 
chee no'y ti! utz, kam tag!o. 

24 Pek aatz u yolb'al u Tioxh 
tan, til chaj ko'xh nichpaxk 
itziiul. Utz ch'iichil chit 
nichi'ane!. 

25 Unchee' ta'xh motx tzojpu 
u Bernabee tuch' u Saulo ti' 
vichaj tu Jerusaleen, motx 


112.17 Aatz u Jacobo nital tza!, aya! vitza'q' u Jesuus va'l q'esalaich xo'l 
q'u niman tetz u Jesuus. Choktaj Q'u B'a'nla Chaj Kam B'anel 


(Hechos)15.13. 

Q'u tx'ava' paalku u Pablo tu vib'axa ib'en 


ti' ipaxsal itziiul u yolb'al Tioxh 
46 — 48 m.t.J. 


q'aavb'en tu Antioquia. Imolo 
b'en u Xhan ti', va'l Kuxh chu 
te'le'. 


Vib'axa ib'en u Pablo tuch' 
u Bernabee ti' en ipaxsal itziiul 
u b'a'nla chusb'al 
1 Unchee' aatz xo'l q'u 
1 3 niman tetz u Jesuus q'u'l 
atich tikuenta Antioquia, atich 
alol tetz u yolb'al Tioxh tuch! 
chusul. Utz aya' q'u vinaj tza': u 
Bernabee, u Xhim, va'l Q'ej chu 
te'le', u Luucio, va'l aa Cirene, u 
Saulo, tuch' u Manaeen majte, u 
tetz ch'iiel u Herodes, u 
governadoor tikuenta Galilea. 
2 Ech aatz q'u vinaj tzi', jolol 
atich ku' ti' ikuyax iva'y. Utz 
tuul nichiq'ila isik'le Tioxh, 


¿a y dl 


CHIPRE J — 


Seleucia 


) Antioquia 


SIRIA 


Salamina N 
le Pafos 
— 


piis 





Hechos 13.1—14.28 


yolon u Tioxhla Espiiritu tixo'l, 
tal ech tza': —Txaataj u 
Bernabee tuch' u Saulo tzi' tan, 
si'an u aq'on va'l nivitz'a ti'.— 
Texhtu!. 

3 Unchee!' ta'xh tek ma'tich 
motx ikuyt iva'y utz, ma'tich 
motx iq'ilat sik'let Tioxh, motx 
taq' je! iq'ab' tib'a u Saulo tuch!' 
u Bernabee. Ech motx ichajtu 
b'en ti' talax u yolb'al Tioxh. 


U topon u b'a'nla chusb'al 
tu Chipre 


4 Ech motx b'eni. A' chajon 
b'en u Tioxhla Espiiritu. Aalich 
motx ib'en tu Seleucia. Latzi' 
motx elkub'en tu vaarko. A! 
yakichku tu u sepkin tx'ava' 
nik'a a! va'l Chipre ib'ii.j 


113.4 Aatz u tx'ava! Chipre nital tza', a! va'l atichku u Bernabee. Choktaj 
Q'u B'a'nla Chat Kam B'anel (Hechos) 4.36. 

5 Unchee' aatz opon tu 
Salamina, tikuenta Chipre, 
motx ipaxsa talax u yolb'al 
Tioxh tu q'u atib'al chusb'al 
tetz u o'tla mantaar tetz q'u 
Israeel. Antich u Xhan, lochol 
tetz b'eni. 

6 Unchee' motx isoli tuul q'u 
tenam, ya' opon tu Pafos. Utz 
motx til ma'l u vinaj latzi', 
istan. Barjesuus ib'ii. Chulin 
alol tetz u yolb'al Tioxh utz, 
Israeelich. 7 Aatz u istan tzi', a' 
atichku xe' u governadoor, 
Seerjio Paulo, u tzak'kin vinaj. 
Aatz u governadoor tzi', tal 
isik'lel opon u Bernabee tuch' u 
Saulo tzixe'. A' isa' tab'it u 
yolb'al Tioxh. 8 Pek aatz u istan 
Barjesuus tzi' va'l Elimas ib'ii 
majte, nichimaj iatz u Pablo 
tuch' u Bernabee. A' isa' aas 
ye'k so'ok u governadoor ti' 
inimal u yolb'al Tioxh. 

9 Ech aatz u Saulo va'l Pablo 
ib'ii majte, tiira atich u Tioxhla 
Espiiritu k'atza. Utz tii chit isaji 
u istan tzi'. 10 Utz tal te ech 
tza!: —iK'aol tx'i'li'inaj, tiira 
axh mam eesanal tu b'ey! ¡Tiira 
axh b'anol onkonil alol txub'a'l! 
Utz ¡axh koontrain tetz vijikom- 
al majte! ¿Jatu saya! atxub'a'l 
ti' vijikomla b'ey u Tioxh? 

11 Pek aatz cheel, satzott'axh; u 
kuB'aal Jesuus sab'anon see. 
Ye'k siil u q'ii u saj tu ma'l 
tiempo.— Texh te. 

Ech tu ko'xh unmu'k'ul, ok 
aq'b'al tiatz. Utz nichtexhicho- 
kon ti'aj chaj. A! nijaj b'a'nil 
ab'il sach'ijin b'en sig'ab'. 

12 Unchee!' ta'xh til u kam u 
governadoor tzi', yakich inima 
u yolb'al Tioxh. Utz tz'ejxu chit 
ik'u!l oi u b'a'nla chusb'al ti' u 
kuB'aal Jesuus. 


U topon u b'a'nla chusb'al 
tu Antioquia tikuenta Pisiidia 
tu u Pablo 


13 Unchee' elb'en u Pablo 
tuch' q'ul imol tu Pafos. Okb'en 
tu vaarko utz, motx ik'aj b'en 
tu Perge tikuenta Panfiilia. Pek 
aatz u Xhan tan, teesaka tib' ti' 
utz, q'aavb'en tu Jerusaleen. 

14 Ech paj elb'en tu Perge utz, 
a' tek motx oponku tu 
Antioquia tikuenta Pisiidia. 
Motx oko'p tu u atib'al chusb'al 
tetz u o'tla mantaar tu ilanb'al 
q'ii. Utz motx k'uje'i. 

15 Unchee' sik'lel untanul u 
mantaar, tuch' untanul Q'ul Iyol 
Q'u Alol Tetz U Yolb'al Tioxh 
Tz'ib'amal. Utz ta'xh veet isik'- 
lele', aatz q'u q'esala tu u 
atib'al chusb'al tetz u o'tla 
mantaar, motx tal opon tu u 
Pablo tuch' tu u Bernabee ech 
tza!: —Hermanos, oj atil ma'j 
eyol ti' taq'ax nimal ik'u'l u 
tenam tzi', altaj.— Texhtu'. 

16 Ech aatz u Pablo, ch'ine! 
je'. I'an ko'n xheenya tiq'ab' aas 
sauch jutze'chil utz, xe't tal ech 
tza!: 


—Vinaj Israeel tuch' ex puera 
aanima xo'van Tioxh, ab'itaj. 
17 Aatz u Tioxh tetz q'u Israeel, 
a' txaaomnaj el tetz q'u kuk'uy 
kumam o'te. Utz a! ak'b'ixsan 

q'ul ik'aol ime'al majte, k'uxh 
aal pueraich ko'n tatin tikuenta 
u tx'ava! Egipto. Utz u Tioxh at 
chit ex eesan k'asu!l latzi' tu u 
mam tijle'm. 18 Utz tu ko'n 
vimamala b'a'nil k'uxh itx'ak 
q'ul iqelb'alil 40 ya'b' tu u tz'in- 
lich tzaji tx'ava!. 19 Utz aatz 
ma'tich isotzsat jujva'l q'u mam 
tenam tikuenta u mam tx'ava! 
Canaan, taq' q'u tx!ava! te. 20 Tu 
450 ya'b' ilanvu u Tioxh u kam 
tzi'. 

Utz toksa q'atol tzii u Tioxh 
tixo'l, oponnalich ko'xh titiempo 
u Samueel, u alol tetz u yolb'al 
Tioxh. 21 Ech motx tek ijaj tok 
tijlenal q'u Israeel. Utz toksa u 
Sauul u Tioxh vik'aol u Cis 
vitu'xh ixalam u Benjamiin. 40 
ya'b' i'ano'k. 

22 Ech aatz tek eesal u Sauul 
tu u Tioxh, a' tek toksas ijlenalil 
u Daviid. Utz tal u Tioxh ti' ech 
tza': «Vetvillu u Daviid b'a'nil, 
vik'aol u Isaii, aas nojchit a' ma'l 
vinaj echa' va'l nital u vaanima. 
Tan sa'xhi'an kajay va'l unsa!.» 
Texh ti". 

23 Ech aatz xo'l q'ul itu'xh 
ixalam u Daviid, itz'pu u 
Jesuus. Aya! va'l alich nal tu u 
Tioxh aas a! u Chitol tetz q'u 
Israeel tu paav. 24 Utz aatz ye!- 
sajich tul u Jesuus, nichipaxsa 
talax u k'axa paav u Xhan xo'l 
q'u Israeel, och! vib'anax u 
vautiismo techlal ik'axal paav. 
Utz techlal q!aavich ok Katz 
Tioxh. 

25 Ech aatz tzojpu tek u Xhan, 
tal ech tza': «Aatz va'l netitz'a 

aas in iTxaaom u Tioxh, yit' in 
koj. Pek tulka vi' utz, sib' u 
tijle'm. Tan aal ye! nik'ulo'k vi 
so'ok'ins chitol el ixaab' tu 
tajan.» Texhtu'. 

26 Echtzixe't hermanos, 
itu'xh ixalam u Abrahaam 
tuch' ex puera aanima xo'van 
tetz u Tioxh, sete nigalvu u 
vol tza' tetz chitpichil tu paav. 
27 Pek ye't paal itxumb'al q'u 
aa Jerusaleen tuul, tuch' q'u 
q'atb'al tzii aas ab'il u Jesuus. 
Utz ye't paal itxumb'al tu q'ul 
iyol q'u alol tetz u Yolb'al 
Tioxh tz'ib'amal majte, va'l ni- 
sik'lel jun ilanb'al q'ii. Tan aal 
anat ko'xh tzojpin je' u Yolb'al 
Tioxh ti' iyatz'ax u Jesuus. 

28 Ta'xh motx ijaj tu u Pilato 
aas sakami, k'uxh ye'k mai 
paav ichab'a k'atza aas sik'ul- 
o'k ti' sakami. 29 Ech ta'xh 
tzojpu kajay q'u kam q'u'l 
tz'ib'amalichka ti' u Jesuus 
tzi', iq'ol ku'l vatz u kurus 
utz, ex mujloj. 

30 Pek aatz u Tioxh tan, 
titz'pixsa ko'n je' xo'l q'u 
kamnaj. 31 Utz sib'at q'ii chee 
vatz q'u'l ichusulib'. Utz ela 
elb'en tuch' tu Galilea, aas ib'en 
tu Jerusaleen. Ech a! ilon utz, a! 
tek q'u alol tetz vatz tenam 
cheel. 

32 Utz echat o' majte, niqal 
u b'a'nla chusb'al sete va'l tal- 
a'tzi'i u Tioxh tu q'u kuk'uy 
kumam. 33 Utz vetitzojpil u 
Tioxh qe, o' itu'xh ixalam q'u 
kuk'uy kumam tan, vetq'aav- 
titz'pixsal u Jesuus. Aya' va'l 

tz'ib'amal tu u u! Salmos tu u 
ka'b' k'ujul ech tza!: 


<Axh unK'aol; vetvitz'pixsa'axh 
cheel.> Chia.k 


34 Utz vetq'aavitz'pixsal u 
Jesuus tu u Tioxh xo'l q'u 
kamnaj. Ech jatu tere'n koj sa- 
q'aavkami. Tan nipajtal u Yolb'al 
Tioxh ech tza!: 


«Nojchit savaq' u mam b'a'nil 
see va'l alel tu u Daviid 
vaq!o.» Chia.! 

35 Ech toke' aas nipajtal tu u 
Salmos tu untantu ech tza!: 


«Sa'kojaaq' tzii saq'ee vichi'l 
vaTioxhla Txaaom.>» Chia.” 


36 Tan aatz u Daviid tzi', 
kami. Imolo tib' tuch' q'ul 
ik'uy imam. Utz q'ee vichi!l, 
k'uxh inima vitxumb'al u 
Tioxh tu u tiempo, xo'l q'u 
aanima tzi' q'u'l ela paal tu u 
vatz iq'ii saj uch! 37 Pek ech 
koj u Jesuus va'l q'aav itz'pix- 
sal tu u Tioxh tan, ye't dee 
vichi!l. 

38 Ech ootzajitaj q'u kam 
nigale' tza' hermanos. Tan ti! ko'n 
vib'a'nil u Jesuus tzi' k'uxh atil u 
kuyb'al paav niqal sete tza'. 39 Ti! 
vinimat u Jesuus, nitaq'ax b'ens 
b'a'n vatz Tioxh q'u aanima aa 


k 13.33 Choktaj u Salmos 2.7. 
113.34 Choktaj u Isaias 53.3. 
m 13.35 Choktaj u Salmos 16.10. 
n 13.41 Choktaj u Habacuuc 1.5. 

paav. Tan ye'xhkam nib'ens b'a'n 
vatz Tioxh q'u aanima k'uxh 
sinima u o'tla mantaar. 40 Ech 
nachtaj, b'antaj kuenta etib' tan, 
ku'ich q'u kam seti! q'u'l alel tu 
q'u alol tetz u yolb'al Tioxh. 

41 Tan tal ech tza!: 


«Ab'itaj va'l tza', ex eesan iq'ii 
Tioxh. 

Tz'ejxoj ek'u'l tan, sasotz'ex. 

Sunb'an ma'l u ak' kam sevatz 
tu u vatz eq'ii esaj. 

Ma'l mam kam aas sa'kojenima 

k'uxh ab'il sa'alon sete.» 
Chia.—” 

Texh u Pablo. 


42 Unchee' aatz tek elu'l u 
Pablo tuch' u Bernabee tu u 
chusb'al tetz u o'tla mantaar, 
jajax b'a'nil te tu q'u puera 
aanima q'u'l yit' Israeel aas la'paj- 
tal q'u kam te tu va't ilanb'al q'ii 
tzi'. 43 Ech motx tek ipaxi tib' q'u 
aanima. Utz sib'al q'u Israeel 
tuch' q'u puera aanima oknaj nal 
ti' u tuq'ayb'al q'u Israeel, b'en ti' 
u Pablo tuch' u Bernabee. Utz 
nichtaq'ax nimal ik'u'l tu u Pablo. 
Tal te aas tii atoj tu u b'a'nil va'l 
vetsik'lelik ok tu u Tioxh. 


Vichi'k'ulal u Pablo tuch' 
u Bernabee tu Pisiidia 


44 Unchee' tu tepaj va't 
ilanb'al q'ii tuul, jank'at ko'xh 

ye!t motx opon kajay q'u aanima 
tu u tenam ti' tab'il u yolb'al 
Tioxh. 45 Pek ta'xh motx til q'u 
Israeel aas mam tenam imol tib', 
motx chi'on taanima. Utz tzaq'ab' 
ko'n xe't motx itzaq'b'et u Pablo 
ti' q'ul iyol. Nichiyoq' majte. 

46 Unchee' aatz tek u Pablo 
tuch' u Bernabee tan, iq'omich 
iyak'il, tal ech Ga: 


—Nojchit ministeer a! b'axa 
saqalvu u yolb'al Tioxh sete 
b'anel, ex Israeel. Pek ye! ko'n 
esa!. Niko'xhetaq'ka elo'p u 
b'enchil tu u b'enq'iib'ensaj echil 
GU. Ech aatz cheel, sab'eno' xo'l 
q'u puera aanima. A! se'ngalvu u 
yolb'al Tioxh te. 47 Tan ech chit 
alel qe tu u Tioxh aas tal ech tza!: 


«In vetoksanaxh txijtxub'al vatz 
q'u puera aanima. 

Axh se'naq'on vunyol tetz 
chitpichil tu paav tu kajay u 
vatz tx'ava'.» Chia.—° 

Texh u Pablo. 


48 Ech aatz tab'i q'u yol q'u 
puera aanima, motx chit txuq'- 
txuni. Utz motx tek toksa iq'ii vi- 
yolb'al u Tioxh. Motx tek inima 
u kuB'aal q'u'l k'ajel nal ti' aas 
sab'en tu b'enq'ii b'ensaj. 49 Ech 
paxinchil chit nichi'an itziiul u 
yolb'al u Tioxh tikuenta u tx'ava' 
Pisiidia. 

50 Pek aatz q'u Israeel, motx 
ichok unjolol q'u ixoj yit' Israeel 


° 13.47 Choktaj u Isaias 42.6; 49.6. 
P 13.51 Choktaj U Tio 10.14. 

koj. Aya' q'u'l atil tijle'm. Antu 
q'u q'esal tenam ichoka. Utz 
ichajtzi'i. Ech motx tojcha k'asu'l 
u Pablo tuch' u Bernabee taq'o 
tikuenta vitx'ava!. 

51 Ech aatz tek u Pablo uch! 
u Bernabee, motx ipujika el pojoj 
tu tajan, ti' q'u aanima q'u'l 
ixvan. P Utz a' tek motx b'enku 
tu va't u tenam Icoonio. 

52 Pek ech koj q'u niman tetz 
u Jesuus, techal motx itxuq'- 
txune!. Utz tiira atich u Tioxhla 
Espiiritu k'atza. 


U topon u b'a'nla chusb'al tu 
Icoonio, tu Listra, tuch' tu Derbe 
1 Unchee' aatz i'an u 
1 4 Pablo tuch' u Bernabee, 
motx b'eno'k tu u atib'al chusb'al 
tetz u o'tla mantaar tetz q'u 
Israeel tu Icoonio. Tan ech nal 
nichi'ane'. Xe't tal u b'a'nla 
chusb'al latzi'. Ech sib'la chit 
aanima motx niman. At Israeel 
utz, at griego, puera aanima. 

2 Pek aatz unjot q'u Israeel 
q'u'l ye't motx nimani, motx 
ichajtzi'i q'u puera aanima. 
Toksa ixa'v sik'u'l ti' q'u niman 
tetz u Jesuus. 3 Pek k'uxh echi, 
sib'al tiempo i'an u Pablo tuch' u 
Bernabee latzi'. Iq'omal iyak'il ti' 
talax u yolb'al Tioxh. Ech kaana 
xheenya tuch' txaichil nichi'an 
taq'o ti' viyolb'al, techlal aas a' 
imol Tioxh. 4 Loq' jolol tek 
jatxich tib' iatz q'u aanima tu u 
tenam tzi'. Untanul a aye'n k'atz 

q'u Israeel. Utz untante aye!n 
k'atz q'ul ichaj u Jesuus. 

5 Ech aatz q'u'l ye! nichniman 
u Jesuus, aya! q'u Israeel uch! 
unjolol q'u puera aanima, motx 
i'an ma'l iatz tuch' q'ul iq'atb'al 
tzii. Si'chmotxib'an tu u Pablo 
tuch' u Bernabee tala. Si'chmotx- 
ipaq' sivan. 6 Pek tab'i u kam u 
Pablo tuch' u Bernabee tzi', ech 
motx ooji. A! ik'aj tu Listra tuch' 
tu Derbe, tikuenta Licaoonia. Utz 
motx paal tu q'u tenam sinaja'ch 
chaj majte. 7 Motx ipaxsa itziiul u 
b'a'nla chusb'al tu q'u tenam tzi'. 


U topon u b'a'nla chusb'al 
tu Listra 


8 Unchee' aatz tu Listra, atich 
ma'l u vinaj, ko!x tu titz'eb'al. 
K'ujliche. Paat ye! nichixaane!. 

9 Nichtab'i iyolon u Pablo. Utz 
aatz u Pablo, tii isaji utz, at 
b'enku te aas k'ujlich ik'u'l ti' 
Tioxh si'an b'a'n. 10 Ech qetun 
taltu te ech tza': —iLakpen utz, 
b'an jikom atxake'a'!— Texh te. 
Ech yuq'pu je' u vinaj utz, yakich 
xe'toj ixaane!. 

11 Unchee' ta'xh til q'u 
aanima kam va'l i'an u Pablo, 
qetuni. Motx tal tu yolb'al 
Licaoonia ech tza': —iUlyu 
unjolol tioxh tu kuxo'l! íAq'el 
ko'n b'en tib's vinaj!— Texhtu'. 

12 Ech motx oksal va't ib'ii tu 
q'u aanima. Aatz u Bernabee utz, 
Juupiter motx taq'vu b'en. Pek 

aatz u Pablo utz, Mercuurio ib'ii 
toksa tan, a' va'l nichiyolone'.4 

13 Unchee' a' atichku u 
totztioxh tetz u Juupiter tu u 
tenam tzi'. Ech aatz u oksan 
yol vatz u b'anich tioxh tzi', 
tuch' q'u tenam, tiq'o ul tooro 
vaakaxh tuch' vijb'al b'a'nla 
chaj xu'm vatz q'u okeb'alop 
tu u tenam. Si'chtekmotxtoksa 
tx'olo'm vatz u Pablo tuch' u 
Bernabee tala. 

14 Pek aatz tab'i q'u kam u 
Pablo tuch' u Bernabee, q'ul 
ichaj u Jesuus, motx ib'it' je! 
toksa'm k'atza. Utz motx jutzin 
tok xo'l q'u tenam. Motx qetuni. 
15 Motx tal ech tza': 

—Kam ech eb'ana. Tan o! ko'n 
vinaj, echa' ex tzi'. Pek ta'n niqal 
sete aas setaq'ka q'u kam q'u'l 
ye'k itxa'k neb'ane' utz, so'ok'ex 
k'atz u itz'lich Tioxh, u b'anol 
tetz u vatz amlika tx'ava', u mar 
utz, tuch' kajay q'u kam atile. 

16 Tan aatz tu q'u tiempo paal- 
najka, itx'ajmi ko'xh u Tioxh aas 
sako'xhi'ane' kam si'an q'u 
aanima. 17 Pek ye't iya'sa 
ik'uchax vib'a'nil. Tan nichaj ku'l 
u jab'al tu amlika utz, nitatin 
b'a'nla vatz chikob'e'm taq!o. Ech 
nitaq! tzujb'eb' etetz u Tioxh. Utz 
nichi'b'ixsa etaanima.— 

Texh u Pablo. 

18 Ech peena chit ole! ti' imajax 
iatz q'u tenam ti! aas ye'k 
satoksa u tx'olo'm siatz. 


414.12 Aatz q'u b'ii “Júpiter” tuch' “Mercurio”, yolb'al latiin utz, “Zeus” 
tuch' “Hermes” tu u yolb'al griego. Utz a'ich vib'ii q'ul itioxh q'u aanima 


tzi'. 

19 Unchee' tuul opon unjolol 
q'u Israeel, q'u'l jejlich tu 
Antioquia tuch' tu Icoonio. Motx 
ex ichajtzi'i q'u tenam. Utz motx 
ipaq' sivan u Pablo. Ech ta'xh 
veet i'antu te, ijuxu elo'p tzi' 
tenam. Kamya nichmotxtale'. 

20 Pek sepich tek tib' q'u niman 
tetz u Jesuus k'atza. Ech lakpi 
utz, b'eno'k tu u tenam. Ech tu 
tek va't q'ii tuul, elb'en tuch' u 
Bernabee, b'en tu Derbe. 


Viq'aav u Pablo tuch' u Bernabee 
ti' taq'ax nimal ik'u'l q'u aanima 
ok ti' u Jesuus 

21 Utz ipaxsa itziiul u b'a'nla 
chusb'al tu Derbe. Sib'al aanima 
toksaka niman tetz u Jesuus tzi'. 
Ech motx q'aavb'en tu Listra, tu 
Icoonio utz, tuch' tu Antioquia. 
22 A! nichtaq' nimal ik'u'l q'u 
niman tetz u Jesuus. Nichmotxtal 
te aas tii ik'uje' ik'u'l ti' Tioxh. 
Ech tal te tza': —Ministeer tuch' 
chit sib'la tza'l sapaalk'o', ech 
so'oko'p'o' tu viQ'esalail u 
Tioxh.— Texh te. 

23 Ech motx toksaka ansiano 
tu junun totztioxh tu q'u tenam 
paalka. Motx ikuy iva'y, motx 
iq'ilal isik'le Tioxh ti', ech motx 
taq'ka tiq'ab' u kuB'aal Jesuus 
va'l nimamalich tek taq'o. 


Vipaxsal itziiul u b'a'nla chusb'al 
tu unjot tenam 


24 Ech motx paal tikuenta 
Pisiidia utz, motx opon tikuenta 
Panfiilia. 25 Utz motx ipaxsa 
itziiul u yolb'al Tioxh tu u tenam 
Perge. Ech b'en tu Ataalia. 


Q'u B'a'nla Chaj Kam B'anel 14, 15 


26 Unchee' motx elb'en tu u 
tenam Ataalia utz, motx okb'en tu 
jukub'. Motx q'aavopon tu 
Antioquia tikuenta Siiria. Aya' u 
tenam va'l chajlik k'asu'l, va'l 
q'ilalik sik'lelik Tioxh ti! utz, 
aq'ax tiq'ab' u Jesuus, ti' en 
itzojpil u aq'on va'l alax te tu u 
Tioxh. 

27 Utz aatz motx opon tu 
Antioquia, motx imol kajay q'u 
niman tetz u Jesuus. Utz motx 
chit tal kajay q'u mamala chaj 
kam q'u'l i'an u Tioxh k'atza. Utz 
tala kani'ch tok q'u puera 
aanima ti' u Tioxh; kani'ch 
ik'uje' ik'u'l ti' u Jesuus. 28 Ech 
sib' tiempo i'an u Pablo tuch' u 
Bernabee xo'l q'u niman tetz u 
Jesuus tu Antioquia. 


Vik'ujb'a'l q'u mantaar sinima 
q'u puera aanima 
1 Unchee' aatz i'an 
1 5 unjolol q'u aanima a' 
k'asku'l tu Judea, motx opon xo'l 
q'u niman tetz u Jesuus tu 
Antioquia. Utz ech nichtal tu q'ul 
ichusune! tza': —Ye'k kuyb'al 
tetz q'ul epaav, oj ye'k satzok'ax 
el b'iil echi'l. Echa' va'l nital u 
mantaar tetz u Moisees.— 
Texhtu!. 

2 Ech aatz tek u Pablo uch! u 
Bernabee, kaana txayi'b' i'an tu 
vol tuch' q'u aanima tzi'. Ech tek 
motx titz'a aas samotxb'en tu 
Jerusaleen ti' iyolax q'u kam 
tuch' q'ul ichaj u Jesuus utz, 
tuch' q'u ansiano. Ech a! b'en u 


Pablo. Ant imol u Bernabee tuch' 
ka'xva't q'u niman tetz u Jesuus. 

3 Unchee' motx ex chajpul- 
ojka tu q'u niman tetz u Jesuus. 
Aalich ipaal tikuenta Feniicia 
tuch' tikuenta Samaaria. Utz 
nichpaaltal tu q'u niman tetz u 
Jesuus aas kaana tok q'u puera 
aanima ti' inimal u Jesuus. Ech 
kaana itxuq'txun taq'o. 

4 Unchee' opon u Pablo uch! u 
Bernabee tu Jerusaleen. Utz 
b'a'nla k'ulich topon tu q'u niman 
tetz u Jesuus tuch' tu q'u ansiano 
Doch! tu q'ul ichaj u Jesuus. Ech 
motx tal kajay q'u kam q'u!l 
ma'tich i'antu u Tioxh k'atza. 

5 Pek aatz i'an unjolol q'u 
niman tetz u Jesuus q'u'l 
fariseoich, motx lakpu tu xo'l 
utz, tal ech tza!: —Ministeer sa- 
tzok'ax el b'iil ichi'l q'u puera 
aanima q'u'l nimanya tzi'. Sa- 
motx'alchu te b'a'nil aas sikol u 
mantaar aq'el tu u Moisees.— 
Texhtu!. 

6 Ech mol tek tib' q'ul ichaj 
u Jesuus much! q'u ansiano ti! 
iyolaxe' kam saelku q'u kam 
tzi'. 

7 Aatz tek sib'al ma'tich motx 
iyolta!, lakpu u Lu! tu xo'l utz, 
tal ech tza!: 

—Hermanos, etootzaj b'a'nil 
aas anaxh tab'i b'axa u b'a'nla 
chusb'al q'u puera aanima vaq'o. 
Tan u Tioxh chajonin ti' ipaxsal 
itziiul tixo'l. Utz motx inimala'. 

8 Utz a' u techlal aas k'ulaxyu tu 
u Tioxh tan, ok u Tioxhla Espiiritu 
k'atza majte, echa! ol Tan u 
Tioxh ootzajin tetz u taanima q'u 
aanima. 9 Ye'xhkam jalb'al qib' o! 
Israeel tuch' q'u puera aanima 
vatz u Tioxh. Ela vetich'exu q'u 
qaanima ti! vik'uje' kuk'u'l ti' u 
Jesuus. Tx'aatx'och tek tatin 
siatz. 

10 Pek aatz cheel, ¿kantu' 
sepaasa etib! vi! u Tioxh? Netaq' 
je! mam ijatz ti' q'u niman tetz u 
Jesuus. Mal ijatz aas niko'xh q'u 
kuk'uy kumam uch! ol. nikoj- 
qole! ti! inimale'. 11 Tan aatz ol, 
a' nikunima aas tu ko'n u mam 
ib'a'nil u kuB'aal Jesuus chitp'o' 
tu q'u paav. Utz echat q'u puera 
aanima majte.— Texh u Lu'.” 


r 15.11 I'an yol u Pablo tuch' q'ul ichaj u Jesuus tza' tan, at paxsan tetz u 
b'a'nla chusb'al nichalon aas ministeer sitzok'e!l b'iil chil q'u aanima q'u'l 
nitok ti' inimal u Jesuus, ech sakuyax q'ul ipaav. Ta'xh b'anel satxakun u 
o'tla mantaar nichmotxtale'. Pek motx taq' ku' tib'eyil aas yit' ministeer koj. 
Chuspi ko'xh vik'uje' ik'u'l u aanima ti' u Jesuus, ech sakuyax q'ul ipaav. 
Ech nital Q'u Niman Tetz U Jesuus Tu Galaacia 3.21-26. Pek aatz unjolol 
q'u fariseo q'u'l ma!tich inimat u Jesuus, ta'xh txumich taq'o aas sinima u 
o!tla mantaar q'u niman tetz u Jesuus majte. Ech ye!k toksa tetz u mantaar 
va'l ik'ujb'a! q'u chusulib' tu Jerusaleen. Ech ti! u kam tzi', mam jatxib' 
toksa xo'l q'u niman tetz u Jesuus q'u'l matich tok titiempo u Pablo. Tan 
motx ex ichajtzi'i ta'xh sinima u o'tla mantaar majte, k'uxh ninima u 
Jesuus. Ech ok unjolol ti! utz, sib'al ye't oki. Choktaj Q'u B'a'nla Chaj Kam 
B'anel (Hechos) 11.1-4, 18; 15.1-2; 20.21-22; 21.25. 

12 Ech itz'inb'a' tek tib' kajay 
q'u aanima. A! tek nichtab'i u 
Bernabee tuch' u Pablo. Tan 
nichmotxtale! kam q'u mamaj 
xheenya tuch' q'u txaichil 
nichi'an u Tioxh k'atza xo'l q'u 
puera aanima. 

13 Ta'xh ya! iyolon u Pablo 
tuch' u Bernabee, a! tek yolon u 
Jacobo. Tal ech tza!: 


—Hermanos, ab'itaj va'l 
saval sete tza'. 14 Vettallu u Lu 
tzi' aas kani!ch chit mutaq'tu 
tzii u Tioxh aas so'opon vi- 
yolb'al xo'l unjolol q'u puera 
aanima b'axa. Tan antu nitxaa 
ti' ib'ens niman tetz. 15 Utz 
aatz u kam tzi', nik'ul tib' tuch' 
q'ul iyol q'u alol tetz u yolb'al 
Tioxh. Aya' va'l tz'ib'amalka 
ech tza!: 


16< Aatz ma't ipaal q'u kam 
tza', saq'aavu'lin utz, 

saq'aavunlak u ijlenalil va'l 
echa! u tetz u Daviid. 

Tan echa! ma'j ku'naj otzotz 

aas sunsik' q'ul ichanaj utz, 

saq'aavvaq' b'ens vatinb'al 
tixo'l. 

17 Ech samotxichok'in untx'ajtu 
q'u aanima 

tuch' kajay q'u puera aanima 

q'u'l niq'ila isik'le vunb'ii. 

18 Chu u kuB'aals Amlika 

va'l alel nal viyol taq'o 
ko'xtene.» Chu u alol tetz u 
yolb'al Tioxh.š 


19 Ech tok nivale' aas ye'k 
si'ane' saqaq' je' ijatz ti' q'u 
puera aanima q'u'l nimotxtok ti' 
u Tioxh tzi'. 20 Pek ta'xh sa- 
motxtz'ib'al b'en talax te aas sa- 
motxi'an kuenta tib' ti' inachax 
q'u b'anich tioxh; ye'k satechb'u 
q'u echb'ub'al q'u'l nipaasal vatz 
b'anich tioxh niyolonka. Ye'k 
sateesa tib' tu b'ey tuch' aanima. 
Utz sa'alax b'en te majte aas ye'k 
sichi' q'u txokop q'u'l chumimal 
iqul, ye' elnaj ikajal. Utz ye'k sa- 
techb'u kaj majte.? 

21 Pek ech koj tu kuxo'l tan, 
jun ko'xh ilanb'al q'ii nisik'lel vi- 
mantaar u Moisees. Qootzaj nal 
ko'xhtu' tan, ko'xten nal atin q'u 
atib'al chusb'al tetz u o'tla 
mantaar tu junun tenam. A! 
nialaxku tuul.— 

Texh u Jacobo. 


Vitz'ib'at b'en q'ul ichaj u Jesuus 
aas yit' ministeer sanimal 
u o'tla mantaar 


22 Unchee' b'a'n b'enku q'u 
kam te tzi'. Ma'l chit iatz q'ul 
ichaj u Jesuus tuch' q'u ansiano 
utz, tuch' tu q'u niman tetz u 


$ 15.18 Choktaj u Amoos 9.11-12; u Isaias 45.21. 

t 15.20 Choktaj u Eexodo 34.15-17; u Leviitico 17.10; 18.6-23. Toksa 
unjolol kam q'ul ichaj u Jesuus aas ministeer sinima q'u puera aanima q'u'l 
nitok ti' u Jesuus, k'uxh u o'tla mantaar nialon. Loq' motx ko'nkoxh talo'k, 
pek a' isa' aas paat sataq'ka q'ul ib'anich tioxh q'u aanima tzi'. Tan ech 
nichmotxi'an ti! toksal iq'ii q'u b'anich tioxh. 

Jesuus tala aas samotxitxaa unjot 
vinaj tixo!l. Ech sab'en ti' u 
Pablo tuch' u Bernabee tu 
Antioquia. Utz a! txaale'l u 
Judas, va'l Barsabaas ib'ii, tuch! 
u Silas. Tan a! q'u vinaj q'esala 
tatin xo'l q'u niman tetz u 
Jesuus. 23 Ech taq'tu b'en ma'l 
u' ti' q'u vinaj tzi'. Ech nichtal 
tuul tza!: 


—Aatz o!, o! ichaj u Jesuus 
tuch' q'u ansiano utz, tuch' 
q'u niman tetz u Jesuus tza!, 
nigaq' opon echajlichil, jatva'l 
ex, ex hermanos xo'l q'u puera 
aanima atilex tu Antioquia 
tuch' ex tunjot q'u tenam 
tikuenta Siiria utz, tuch' 
tikuenta Ciliicia, b'a'n a! b'a'n 
koj ex. 

24 Aatz cheel sagal sete aas 
vetqab'ila' vetmotxexisotzsa 
ek'u'l unjolol aanima tu yol 
aas vetmotxib'an ya'lex ti! 
etzok'te'l b'iil echi'l. Utz 
nitale' aas senima q'ul 
imantaar u Moisees majte. A! 
vetmotxelkub'en tu kuxo"l 
log', vg kutzii koj te ech 
satale'. 

25 Pek b'a'n nikunache! vet- 
kutxaa el unjolol vinaj tu kuxo"l. 
Ech se'ntilex; samotxb'en ti' u 
kuhermanos Pablo tuch' u 
Bernabee, q'u'l tiichit'o! ti". 

26 Tan aatz u Pablo tuch' u 
Bernabee, junal vinaj aas nojchit 
k'ayimal tib' tu kamchil ti' talax 
paal vib'ii u kuB'aal Jesucristo. 
27 Ech a! nikuchaj u Judas much! 
u Silas. A! sa'alon sete uch! itzi! 

majte kam q'u'l tz'ib'amal tu u! 
tza!. 

28 Tan b'a'n ni'enku tu u 
Tioxhla Espiiritu utz, b'a'n 
ni'enku qe majte aas ye'k va't 
ijatz sagaq' je! seti'. Pek ta'xh 
saqal sete aas ministeer seb'an 
q'u kam tza'. 29 Semaj etib! ti! 
techb'ul q'u echb'ub'al q'u'l 
nipaasal vatz b'anich tioxh. 
Ye'k setechb'u kaj. Ye'k sechi' 
q'u chi'o txokop oj ye! elnaj 
ikajal. Utz ye'k seteesa etib! tu 
b'ey tuch' aanima. Ech oj 
setx'ol inimal q'u kam tzi', 
tiira b'a'n neb'ane!. 

Lagil qib', b'a'n koj 
paalk'ex.— 

Texh tu u u'. 


30 Unchee' motx tek b'en q'u 
vinaj q'u'l motx chajaxi. B'en tu 
Antioquia. Ech imol kajay q'u 
niman tetz u Jesuus. Utz taq' u u! 
te. 31 Ech motx isik'le. Utz 
techal itxuq'txun q'u niman tetz 
u Jesuus taq'o tan, aq'ax nimal 
ik'u'l. 32 Aatz u Judas tuch' u 
Silas, taq' nimal ik'u'l majte utz, 
imoxb'e tu b'a'nla chaj yol. Tan 
axhib'i jolol alolich tetz u yolb'al 
Tioxh sika'b'il. 

33 Unchee' aatz ma'tich tel 
b'iil tiempo tatin u Judas tuch' u 
Silas GU. motx tek q'aavu!l xe! 
q'u'l motx chajon tu Jerusaleen. 
Ech motx chajax k'asu!l much! 
b'a'nil Tioxh tu q'u niman tetz u 
Jesuus. 34 [Loq' tachva kaachil u 
Silas tu Antioquia.] 

35 Aatz u Pablo tuch' u 
Bernabee tan, ta'xh b'anel motx 

Antioquia 


~p Icoonio 


SIIRIA 


Mar Mediterraaneo 


Q'u tx'ava' paalku u Pablo tu vika'paj ib'en 


ti' ipaxsal itziiul u yolb'al Tioxh 
49 — 52 m.t.J. 


atin tu Antioquia. Nichichus u 
b'a'nla chusb'al tetz u kuB'aal 
Jesuus utz, nichipaxsa itziiul 
tuch' sib'at imol. 


Vika'paj ib'en u Pablo ti' en 
ipaxsat itziiul u b'a'nla chusb'al 


36 Ech aatz paal ka'xva'l oi 
tuul, tal u Pablo tu u Bernabee 
ech tza': —Saq'aavenkuq'ila q'u 
niman tetz u Jesuus tu kajay q'u 
tenam q'u'l vetpaalgalvu vi- 
yolb'al u kuB'aal Jesuus. Se'n- 
qile' kam b'anel taq!o.— Texh te. 

37 Utz aatz u Bernabee tan, al 
isa! si'chtiq'o b'en u Xhan ti', va'l 
Kuxh ib'ii majte. 38 Pek ye't i'an 
tu u Pablo. Tan q'aavko'nka u 
Xhan tu Panfiilia. Ye't b'en ti' 
ib'anax u aq'on ti' u Tioxh. 

39 Utz ech motx ok ixo'l utz, 
motx tek ijatx tib' iatz. Aatz u 
Bernabee, tiq'o b'en u Kuxh ti'. 


JUDEA 


d Jerusaleen 





Hechos 15.36—18.22 


Okb'en tu vaarko. Aal ib'en tu 
Chipre b'eni. 

40 Aatz u Pablo tan, a! itxaa u 
Silas. Ech aatz q'u niman tetz u 
Jesuus tu Antioquia tan, iq'ila 
isik'le Tioxh ti'. Toksa b'en 
tiq'ab' u kuB'aal. 41 Ech b'eni. 
Aalich ipaal u Pablo tuch' u Silas 
tikuenta Siiria tuch' tu Ciliicia. 
Nimotxpaaltaq' nimal ik'u'l q'u 
niman tetz u Jesuus. 


Vixe't ixamb'u u Timoteo 
ti' u Pablo tuch' u Silas 
1 Unchee' xamtich tek 

1 6 tuul opon u Pablo tuch! 
u Silas tu Derbe tuch' tu Listra. 
Utz atich ma'l u niman tetz u 
Jesuus tzi', Timoteo ib'ii. 
Titz'inich ma'l u ixoj Israeel, 
niman tetz u Jesuus; pek griego 


vitat. 2 Utz aatz q'u niman tetz u 
Jesuus q'u'l jejlich tu Listra tuch! 

tu Icoonio, tiira b'a'n chit iyol ti' 
u Timoteo. 3 Ech b'a'n til u 
Pablo aas simolo b'en u Timoteo 
ti'. Loq' b'axal nal tzok'ax el b'iil 
ichi'l. A! isa! aas ye'xhkam sa- 
motxtal q'u Israeel q'u'l atil tu 
q'u tenam q'u'l sitchmotxpaalka. 
Tan jolol tootzajich aas ik'aol 
griego u Timoteo. 

4 Utz aatz nichipaal tu q'u 
tenam, nichtal tu q'u niman tetz 
u Jesuus q'u mantaar q'u!l aq'ax 
ku! tib'eyil tu q'ul ichaj u Jesuus. 
A! mol q'u ansiano aas imoltu 
tib' tu Jerusaleen. 

5 Ech aatz q'u niman tetz u 
Jesuus, ni'xhichtaq'ax nimal 
ik'u'l ti' inimal u Jesuus. Utz 
ak'b'ichil chit nichi'an u tachul 
jun q'ii. 


U topon u b'a'nla chusb'al 
tu Filipos 


6 Unchee' elb'en u Pablo uch) 
u Silas tu va'l atichka, motx paal 
iq'expuka vikuenta u Galaacia 
tuch' u Friigia. Si'chmotxpaaltal 
u yolb'al Tioxh tikuenta Aasia 
tala. Pek ye't ko'n aq'ax tzii te tu 
u Tioxhla Espiiritu. 7 Ech opon 
tu u tx'ava' Miisia. Utz si'chb'en 
tikuenta Bitiinia tala. Pek ye't 
ko'n paj aq'ax tzii te tu u Tioxhla 
Espiiritu tetz u Jesuus. 

8 Ech motx teko'n paal 
iq'expuka u Miisia utz, b'enku' tu 
u tenam Troas. 9 Utz aatz i'an tu 
ma'l u aq'b'al, k'uchax ma'l 
visioon tu u Pablo. Til ma'l u 

vinaj txaklich siatz, aa tu 
Macedoonia. Utz nichijaj b'a'nil 
te ech tza': —Paalen tu 
Macedoonia utz, loch'o'.— Texh 
te. 10 Ech ta'xh veet til u visioon 
u Pablo tzi', kub'an tek ti' aas 
sab'eno' tu Macedoonia. Tan 
nojchit u Tioxh nisik'lenb'eno! ti' 
en talax u b'a'nla chusb'al ru 

11 Unchee' eltekb'eno' tu 
Troas. Okb'eno' tu vaarko 
yakich'o' tu Samotraacia. Ech tu 
va't q'ii tuul, a' tek oponk'o' tu 
Neaapolis. 12 Elb'eno' tzi', a' tek 
oponk'o' tu Filipos, u q'esal 
tenam tikuenta Macedoonia va'l 
jejlelku q'u aa Roma. Utz kaa 
ka'xva'l q'ii o! tzi'. 

13 Unchee' aatz kub'an tu 
ma'l u ilanb'al q'ii, elu'lo' ti' 
elu!l u okeb'alop tu u tenam 
utz, b'eno' tzi' u nima!. Tan 
nichiq'ilal isik'lel Tioxh tzi'. 
K'uje'o! utz, qal u yolb'al Tioxh 
tu q'u ixoj q'u'l molich tib' tzi'. 
14 Utz atich ma'l u ixoj tixo!l, 
Liidia ib'ii, aa Tiatira; k'ayin 
b'a'nla kaj b'u'j. Utz oksan iq'ii 
Tioxh. Ech t'okax taanima tu u 
kuB'aal. Itz'ich techit ixichin ti' 
va'l nichtal u Pablo. 15 Ech 
ib'an ivautiismo u ixoj tuch' 
kajay q'u titz'in tatzik. Utz tal 
tek qe ech tza!: —Untz!oj 
nojchit in tek niman tetz u 
kuB'aal Jesuus netile'. Ko'taj 
votzotz. Atinojex quxe'.— 
Texhtu'. Ech b'o'tzi'mal chit 
kub'en i'ana. 


“16.10 Aatz u Lucas va'l tz'ib'an u u! tza!, anal nixe'ttal tu u 16.10 aas antu 
pe'k xamich ti' u Pablo tu kajay q'u kam paalka. Anal nital tib'. 

Vib'antu b'a'n ma'l u ixoj 
atich tioxhil tx'i'li'inaj k'atza 
16 Unchee! aatz kub'ana, a! 

chit kub'en tu va'l niq'ilalik 
sik'lelik Tioxh. Ok ma'l u ixviak 
tu kub'ey. Atich ok tioxhil 
tx'i'li'inaj k'atza. Nichiq'iian 
taq'o. Mam puaj nichitx'ak q'u 
b'aal taq'on tu viq'iiane' tan, 
aq'onomich tzixe'. 17 Utz 
xamb'u b'en u ixviak qi' tzi'. Va'l 
iqetun taltu ech tza': —iAatz q'u 
vinaj tzi', jolol taq'onom utz, 
niman tetz u T'ankin Tioxh atzi"! 
A' nital paal texo'l u b'ey tetz 
chitpichil tu paav.— Texhich. 

18 Utz jatva'l ko'n q'ii ech 
nichi'an tzi". 

Ech tiira paal tek ik'u'l u 
Pablo taq'o. Ech isuchq'it tib' 
utz, tal tu u tioxhil tx'i'li'inaj ech 
tza': —iTu vib'ii u Jesucristo 
nival see aas saelaxh k'atz u 
ixviak tzi'! — Texh te. Ech tu 
ko'xh unmu'k'ul eli. 

19 Unchee' aatz til q'u b'aal 
taq'on u ixviak tzi' aas ye'xh- 
kani'ch ve't itx'ak tipuaj tu vi- 
q'iiane', motx tek itxay u Pablo 
tuch' u Silas. Utz motx tiq'o opon 
vatz q'ul iq'atol ru tu k'ayib'al. 
20 Motx toksa vatz q'u q'atol tzii 
utz, motx tal ti! ech tza': —¡Aatz 
q'u vinaj Israeel tza!, niko'xh- 
motxilak txab'kin tu kutenam 
tza'! 21 Va'l motx ipaxsat itziiul 
unjot chusb'al aas yit' sa'koj- 
i'ane' sakuk'ule' utz, sakunima. 
Tan o! aa Roma.— Texhtu'. 

22 Ech imoltu tib' q'u tenam 
ti' u Pablo tuch' u Silas. Utz 

q'ixax el toksa'm k'atza tu q'u 
q'atol tzii tzi'. Ech tal itz'u'male'. 
23 Aatz ma'tich tek itz'u'mat 
b'a'nil, motx ex taq! ku! tu tze!. 
Utz talka tu u xeen Gel aas 
b'oono ixeel si'ane'. 24 Aatz tab'i 
u xeen tze! tzi' aas ech alax te, 
tiira a' tek ex taq'v oko'p tu tuul 
oko'p u tze'. Utz toksaka q'u qul 
tajan tiqopo'lil u seepo. 


U tel u Pablo tuch' u Silas tu tze' 


25 Pek aatz nik'atnajich 
aq'b'al, nichmotxiq'ila isik'le 
Tioxh u Pablo tuch' u Silas tu 
tze'. Utz nichib'itza u Tioxh. 
Tuul nichtab'in tere'n q'u 
preexhu. 26 Utz ye'k talche' paal 
ma'l mam kab'naano. Techalich 
bot ittana'pun u tze' taq'o tuch! 
vixe'. Ech yakich jajpu kajay q'ul 
ijub'alil u tze'. Utz chitme'l q'u 
kadeena, qitzb'al tetz kajay q'u 
preexhu. 

27 Unchee' k'as u xeen tze' 
taq'o. Utz aatz tila aas jajlich 
tek q'ul ijub'alil u tze', ijuu vi- 
ch'ich'. Si'chtekiyatz' je' tib' 
tala. Tan a' titz'a aas ma't tooj 
kajay q'u preexhu. 28 Pek qetun 
elu'l u Pablo, tal te ech tza!: 
—iKamich a'ana! ¡Ayatz'chil je! 
iib' tan, atilo' tza! 
sukukajayil!— Texh te. 

29 Ech aatz tek u xeen tze!, tal 
ije' txijtxub'al utz, b'eno'k tu u 
tze!. Tuul techal iyikyo'lan tu 
xo'val. Deche! ku! vatz u Pablo 
tuch' u Silas. 30 Utz tiq'o elu'l tu 
tze'. Tal te ech tza': —Chaj vinaj, 
¿kam sunb'ane' ech sachitp'in tu 
q'ul unpaav?— Texhtu'. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


Q'u B'a'nla Chaj Kam B'anel 16, 17 


31 Tal u Pablo much! u Silas te 
ech tza!: —Nima u kuB'aal 
Jesucristo, ech sachitp'axh tu 
q'ul apaav. Echat q'ul iitz'in 
aatzik atil taatib'al majte.— 
Texh te. 32 Ech tal u yolb'al 
Tioxh te tuch' tu kajay q'u titz'in 
tatzik tu tatib'al. 

33 Utz aatz i'an u xeen tze! tu 
u aq'b'al tzi', itx'aa q'u 
tak'onb'e'm u Pablo tuch' u Silas 
va'l ak'on tu q'u tokeb'al tz'u'm. 
Ech yakich tek ib'an ivautiismo 
tuch' q'u titz'in tatzik tu tatib'al. 
34 Unchee' toksa vatz meexha 
utz, taq' techb'ub'al u Pablo 
tuch' u Silas tu totzotz. Techalich 
itxug'txun tuch' kajay q'u titz'in 
tatzik tu tatib'al tan, inima u 
Tioxh.” 


U telb'en u Pablo tuch' u Silas 
tu Filipos 


35 Unchee' aatz tek q'ala'm, 
ichaj b'en unjolol polesi'y q'u 
q'atol tzii xe! u xeen tel Ex tal 
te ech te tza!: —Chajpu q'u vinaj 
chi.— Texh te. 

36 Aatz tek u xeen tze! tan, tal 
tu u Pablo ech tza!: —Ulyu iyol 
q'u q'atol tzii aas sachajp!ex. Ech 
sa'tekveeti sab'enex. B'a'n 
eb'ena!.— Texh te. 

37 Pek aatz u Pablo, tal ko'n 
tu q'u polesi!y ech tza!: —Vatz 
tenam tz'u'malo' eet utz, 
ye!'xhkam b'oj alax qe kam chaj 
ti'. Ye't tx'olax kunujul taq'ku'o' 

tu tze! utz, aal b'ennajo' aa 
Roma. Ech kantu' sako'xhijutzi 
kuchajpe' nitxume'. Pek uloj oj 
echi utz, a! su'leesano'.— Texh u 
Pablo. 

38 Unchee' aatz tek q'u 
polesi'y, ex tal q'u yol tu q'u 
q'atol tzii. Utz aatz tab'ita! aas 
b'ennaj pe'ks aa Roma u Pablo 
tuch' u Silas, motx xo!v je! ti'. 
39 Ech opon tek vatz u Pablo 
tuch' u Silas. Motx ex ijaj b'a'nil 
te. Tig'o elu'l tu tze' utz, tal te 
aas samotxelb'en tu u tenam GU. 

40 Unchee' aatz elu'l u Pablo 
tuch' u Silas tu tze!, motx b'en 
otzotz xe! u Liidia. Utz imol tib' 
tuch' q'u niman tetz u Jesuus. 
Taq' nimal ik'u'l, ech eltekb'en 
tzi'. 

U topon u b'a'nla chusb'al 
tu Tesaloonica 

1 Unchee' motx paal tu 
1 7 q'u tenam, u Amfiipolis 
tuch' Apoloonia, ech tek opon tu 
Tesaloonica. Tan atich ma'l 
atib'al chusb'al tetz u o'tla 
mantaar tzi'. 2 Utz b'en u Pablo 
tu u atib'al tzi' tan, ech nal chit 
nichi'ane'. Utz oxva!l ilanb'al q'ii 
nichiyol u yolb'al Tioxh latzi'. 
3 Nichik'uch vinujul te, kam va!l 
nital u Yolb'al Tioxh. Nichtale' 
aas ministeer chit ikam 
viTxaaom u Tioxh. Pek saq'aav- 
itz'pu je! xo'l q'u kamnaj. Ech 
nichtal te tza!: 


Y 16.34 Ech ixe't q'u niman tetz u Jesuus tu u tenam Filipos tikuenta 
Macedoonia tzi'. Xamtel tuul, itz'ib'a b'en ma'l u! u Pablo tzixe! aas 


sib'alich tek ixaane'. 

—Aatz u Jesuus va'l nunpaxsa 
talax itziiul sete tza! tan, a! u 
viTxaaom u Tioxh.— 

Texh te. 


4 Ech inima u Jesuus unjolol 
aanima. Utz imolo tek tib' uch! 
u Pablo tuch' u Silas. Sib'al q'u 
griego q'u'l xo'van Tioxh, niman 
majte. Antu sib'la ixoj, aya! q'u'l 
atich talche'.” 

5 Unchee' aatz unjot q'u 
Israeel q'u'l ye't nimani, motx 
chi'on taanima. Ech imolo tib' 
tuch' unjolol q'u vinaj q'u'l ta'xh 
tatib'al tulaj b'ey, tulaj k'ayib'al; 
yi'sa' aq'on. Jolol maalola chaj 
aanima. Ech imol ma'l mam 
tenam. Utz ilak ma'l mam 
txab'kin. Motx ex tokeb'e otzotz 
xe' ma'l u vinaj, Jasoon ib'ii. A' 
si'chentiq'o elu'l u Pablo tuch' u 
Silas vatz q'u tenam tala. 6 Pek 
ye't motx ichab'a. Ech a' tek 
tiq'o k'asu'l u Jasoon tuch' unjot 
q'u niman tetz u Jesuus. Utz ex 
taq' vatz q'u q'atol tzii. Qetu'm 
chit motx taltu ech tza': —iMotx 
ulyu q'u vinaj tza' q'ul til ko'xh 
niteesav aanima tu b'ey tu u vatz 
tx'ava' tza!! 7 K'ulaxyu tu u 
Jasoon tzi'. Utz sikajayil chitu' 
ye! motx isa! q'u mantaar aq'el 
tu u ijlenal Cesar. A' nimotxtale' 

aas atil va't ijlenal, Jesuus ib'ii 
chi.— Texhtu'. 

8 Ech ilak obt q'u q!atb'al Gu 
tuch' q'u aanima tu u tenam aas 
tab'i q'u kam tzi'. 9 Pek aatz u 
Jasoon tuch' q'ul imol, ichooka 
ifianza. Ech motx ichajpe'.* 


Vipax itziiul u b'a'nla chusb'al 
tu Berea 


10 Unchee' aatz q'u niman 
tetz u Jesuus, oora tek ichaj b'en 
u Pablo tuch' u Silas tu u aq'b'al 
tzi'. Ichaj b'en tu Berea. 

Aatz motx opon tu Berea, 
motx b'en tu u atib'al chusb'al 
tetz u o'tla mantaar tetz q'u 
Israeel. 11 Utz maasich tzak'kin 
q'u aa Berea vatz q'u aa 
Tesaloonica tan, aya!l chit ik'u'l 
motx ik'ul u yolb'al Tioxh. Jun 
chit q'ii nichipich'u u Yolb'al 
Tioxh. A! nichmotxisaji nojchixh 
ech nitale!' va'l ma'tich talax te 
tu u Pablo tuch' u Silas. 12 Ech 
sib'al q'u Israeel niman u 
Jesuus. Antu q'u ixoj griego 
q'u'l atich talche' tuch' sib'al 
vinaj. 

13 Pek tab'i q'u Israeel q'u!l 
atich tu Tesaloonica aas atich u 
Pablo tu Berea ti' talax u yolb'al 
Tioxh. Motx b'en tzi'. Ex paj ilak 
txab'kin xo'l tenam. 


Y 17.4 Ech ixe't q'u niman tetz u Jesuus tu u tenam Tesaloonica tzi'. Junal 
griego iyolb'al q'u'l oknaj ti! u tuq'ayb'al q'u Israeel. Pek, tab'i u b'a'nla 
chusb'al tu u Pablo utz, ech motx ok ti! inimal u Jesuus. Utz ech itz'ib'a 
b'en ka'va!l u! u Pablo tzixe'. Aya! va'l B'axa U! Tu Tesaloonica tuch' u Ka'b' 


U! Tu Tesaloonica. 


* 17.9 Aatz u yol “fianza” tu kastiya, echa! ma'j multa nitoksa u juees ti! 
ma'j ataj paav. Niq'aavixsal u puaj oj ninimal u juees. 

14 Ech aatz q'u niman tetz u 
Jesuus tan, oora ichaj b'en u 
Pablo tzi' mar. Pek a! texh kaaka 
u Silas uch! u Timoteo. 15 Aatz 
q'u vinaj q'u'l iq'on b'en u Pablo, 
a! ex taq'vuka tu u tenam Atenas. 
Ech motx q'aavi. Utz tal k'asu'l u 
Pablo ti' aas nal ko'xh topon u 
Silas tuch' u Timoteo tzixe!. 


Vipax itziiul u b'a'nla chusb'al 
tu Atenas 


16 Unchee' tuul ko'xh nich- 
ich'ian u Pablo tu Atenas, tila aas 
a' chit ninima q'u b'anich tioxh u 
mam tenam. Ech tiira txumun 
taanxelal taq'o. 17 Ech jun q'ii 
nichitxay tib' tu yol tuch' q'u 
Israeel tu q'u atib'al chusb'al tetz 
u o'tla mantaar tuch' q'u griego 
xo'van Tioxh majte. Utz echat 
ko'xh nichi'an tu k'ayib'al xo'l 
q'u aanima. 

18 Unchee' xe't itxay tib' u 
Pablo tu yol tuch' unjolol q'u 
mamaj aa txumb'al majte. Aya' 

q'u'l epicuureos vichusb'al. Utz 
atia estooico. Ech at tixo'l 
nichalon ti! u Pablo ech tza': 
— ¿Kan tal vantzi! tuch! tzaj iyol 
atzi!?— Chia. Utz at nichalon: 
—Texh paxsan itziiul unjot q'u 
tioxh aas anal cheeya.— Texhtu'. 
Tan axhib'i a! nichipaxsa talax 
itziiul u b'a'nla chusb'al te ti' u 
Jesuus uch! ti! u q'aavitz'pichil 
tika'paj.Y 

19 Unchee' ech tiq'ot b'en u 
Pablo tu ma'l u estaadio 
Aeroopago ib'ii. Aya! va'l nich- 
motximolvu tib'. Ech ich'otit te 
ech tza!: —¿Satz veeti sagab'i 
b'ioj kam chit b'anel tu u 
chusb'al va'l naale' tzi'?* 20 Tan 
aatz q'u kam naale! tzi', tiira 
paarten anaxh nigab'i. Echtzixe't 
a! kusa! saqootzaji u tokeb'al.— 
Texh te. 21 Tan kam koj va't 
nichmotxtitz'a q'u aa Atenas 
Doch! q'u puera aanima atich tzi', 
pek ta'xhich isa! tab'il va'toj ak) 
kam. 


Y 17.18 Aatz u tenam Atenas nital tza', a'ich ma'l u mam tenam va'l atichku 
u ijlenal tikuenta Greecia tu u tiempo aas uch u ch'a'o tikuenta u Alejandro 
el Magno. Aya! ma'l u aa ch'a'ola vinaj va'l ole! ti' isub'lu q'u mamaj ijlenal 
kajayil tikuenta Aasia, tikuenta Europa tuch' tikuenta lindia. Ech mail 300 
ya'b' i'an u mam desal tenam u Greecia tu u vatz amlika tx!ava! al A! 
motx txakb'a'n u yolb'al griego. A'ich u yolb'al va'l oficiaal. Ech toke' tu 
yolb'al griego tz'ib'alik u viAk'la Txumb'al U Tosch (Nuevo Testamento). 
Aatz tu Atenas, a! atichku q'u mamaj aa txumb'al tuul. Latzi' va'l 
iq'omichku iyak'il q'ul ichusb'al q'u filoosofo echa! u Soocrates, u Platoon 
tuch' u Aristooteles. Pek tiira ye'xh bot u Tosch sik'u'l va'l aye'n tu Amlika. 
Tan paarten q'ul itioxh. Ech tiira paarten u Tioxh siatz va'l nichtal u Pablo 
te. 

317.19 Aatz u b'ii Aeroopago, a! nik'asku!l ti! vib'ii ma'l u b'anich tioxh tetz 
ch'a'o va'l “Ares” ib'ii tu yolb'al griego. Utz “Martes” ib'ii tu u yolb'al 
latiin. 

22 Unchee! txake' tek u Pablo 
tixo'l tu u Aeroopago utz, tal te 
ech tza!: 


—Vinaj aa Atenas, vetvilla' 
aas tiira ex aa uq'ayb'al se- 
kajayil. 23 Tan vetpaalvillu 
q'ul enachb'al. Utz vetvil ma!l 
u nachb'al tz'iblamal ma'l u 
tz'ib' siatz ech tza!: «NACHB'AL 
TETZ U TIOXH VA!L YE! 
OOTZAJIMAL.» Chia. Neq'ila 
esik'le k'uxh ye! etootzaj. Utz 
a! u Tioxh va!l nival sete cheel 
tza!. 24 Aya! u Tioxh va'l b'an- 
onnaj tetz u vatz amlika 
txlava! tza! tuch' kajay q'u 
kam atil tuul. A! viB'aal u vatz 
amlika tx'ava!. Echtzixe't sa!- 
kojjeje! tu ma'j otzotz aas 
ib'ano!m aanima. 25 Taq'oni- 
bal koj iq'ab! ma'j aanima 
so'oksan iq'ii. Kam koj nisavsa. 
Tan aal a! va'l niaq'on 
kutiichajil sukukajayil. A! 
niaq'on quulab'. Utz a! niaq'on 
q'u kam kajayil. 

26 A! tz'ajon u b'axa vinaj. 
Katz ko'n ma'l vinaj vet'elku 
tiil kajay q'u aanima q'u'l atil 
tu u vatz amlika tx'ava' tza!. 
Utz a' oksan itxolb'alil q'u 
tenam. A' alonnaj tetz jank'al 
samotxpaali'ane' utz, til samotx- 
jeje'ka. 27 Ech samotxichok 
Tioxh. K'uxh echa' matxumal 
ichokle! si'ane', loq! sichab'a. 
Tan tzian koj elnaj u Tioxh 
sukuk'atza sukujununil. 28 Tan 
iq'aq'al u Tioxh k'uxh itz'lelo', 
nikuyikune' utz, atilo'. Nojchit 
echi va'l nital ma'l u yol alel tu 

q'ul e aa txumb'al ech tza!: «O! 
itu'xh ixalam u Tioxh.» Chia. 

29 Utz a' chitu'. O' itu'xh 
ixalam Tioxh. Ech ye' ko'xh 
qitz'a aas ech u Tioxh a' q'u 
b'anich tioxh q'u'l b'a'nla q'an 
ch'ich'. Tan yit' a' koj. B'a'nla saj 
ch'ich' koj. B'a'nla k'oxich sivan 
koj. Utz ech ko'n koj a' ma'j kam 
aas cheesamal ko'n iveet titxum- 
b'al ma'j aanima. 

30 Tan aatz u Tioxh vetipaa- 
salka u tiempo echil tzi', va'l ye't 
ootzajil u Tioxh tuul. Pek aatz 
cheel, nitektale' aas samotx- 
ik'axa q'ul ipaav kajay q'u 
aanima tu kajay u vatz amlika 
tx'ava'. 31 Tan b'anel tek ti' ma'l 
u q'ii taq'o aas tu chit ijikomal 
su'litx'ol inujul kajay q'u aanima 
tu u vatz amlika tx'ava!. A! 
sab'anon taq'o u Vinaj va'l a' 
oksan tijle'm. Tan toksa iq'ii vatz 
tenam ti' u q'aavtitz'pu je' xo'l 
q'u kamnaj.— Texh u Pablo. 

32 Unchee' ta'xh tab'i aas sa- 
q'aavitz'pu q'u kamnaj tika'paj, 
atia nichteko'nmotxb'anb'en ti'. 
Utz atia alon te ech tza!: 
—Tunpat laqab'i q'u'l naale! 
tzi'.— 

Texh te. 


33 Ech eltekk'asu'l u Pablo 
tixo'l. 34 Pek atich unjolol 
majte, inima u Jesuus. Ech 
imolo tek tib' tuch' u Pablo. Utz 
atich ma'l u vinaj tixo'l q'u'l 
nimani tzi', Dioniisio ib'ii, ma'l 
tu q'u q'atol tzii tu Atenas. Utz 
antich va't u ixoj majte 
Daamaris ib'ii. 

U topon u b'a'nla chusb'al 
tu Corinto 

1 Unchee! xamtich tek ti! 
1 8 q'u kam tzi', elb'en u 
Pablo tu Atenas utz, b'en tu 
Corinto. 2 Utz ichab'a tib' tuch' 
ma'l u Israeel tzi', Aquila, aa 
tikuenta Ponto. Analich ko'xh 
ik'asu'l tu Itaalia. A'ich imol u 
Priscila, u tixoj. Tan aatz u 
Claudio, u ijlenal tu Roma, teesa 
ma'l mantaar aas saelk'asu'l q'u 
Israeel tu vitenam. 

Ech opon u Pablo tzixe'. Ex 
iq'ila. 3 Utz yakich atinojka 
tzixe'. Elaich ko'n q'u taq'on. Ech 
ela tek nichmotxtaq'onine'. Tan 
b'ano atib'al nichi'ane' aya' q'u'l 
b'u'ji'. 

4 Utz jun ilanb'al q'ii, nich- 
ichus u yolb'al Tioxh u Pablo tu 
u atib'al chusb'al tetz u o'tla 
mantaar. A' nichib'an ya'l tok u 
b'a'nla chusb'al tivi' q'u Israeel 
tuch' q'u griego. 

5 Unchee' eltekk'asu'l u Silas 
tuch' u Timoteo tu Macedoonia 
utz, opon tu Corinto. Ta'xh uli 
utz, tila aas tiira oknaj u Pablo ti' 
ipaxsal itziiul u yolb'al Tioxh. 
Nichi'an ya'l tok tivi' q'u Israeel 
aas a! viTxaaom u Tioxh u 
Jesuus. 

6 Pek aatz q'u Israeel, motx 
ko'n iq'e'b'a' tib'. Utz nichiyoq'- 
one'. Ech ilit'i'yu toksa'm u 
Pablo siatz. Utz tal te ech tza': 

—Ex atko'xh ataj paav oj laku! u 
choob'al paav seti'. Ye'k lo'ok 
vijtzil seti'. Pek aatz cheel, 
ma't'in xo'l q'u puera aanima.— 
Texh te. 

7 Ech elk'asu'l u Pablo tu u 
atib'al chusb'al tetz u o'tla 
mantaar utz, b'en otzotz xe' ma'l 
u vinaj, Tiicio Justo ib'ii, xo'van 
Tioxh. Anko'xh atichku tatib'al 
txala u atib'al chusb'al tetz u 
o'tla mantaar. 

8 Unchee' aatz u Crispo, u 
q'esala tu u atib'al chusb'al tetz 
u o'tla mantaar, inima u kuB'aal, 
tuch! tixoj ik'aol ime'al kajayil. 
Utz sib'al q'u aa Corinto ab'in u 
b'a'nla chusb'al utz, nichinima. 
Utz nichmotxib'an ivautiismo.* 

9 Unchee' aatz u kuB'aal, 
iq'ila u Pablo tu ma'l visioon tu 
aq'b'al. Tal te ech tza!: —Ye! 
ko'xh xo'vaxh. Al u b'a'nla 
chusb'al. Ye! ya'axh ti! talaxe!. 
10 Tan atilin sak'atza. Utz ye'xh- 
ab'il ko'xh si'an iq'ab' sai' aas 
si'an see. Tan kaana aanima 
sab'ens niman vetz tu u tenam 
tza'.— Texh te. 

11 Ech ma'l ya'b' tuch' un- 
nik'amte i'an u Pablo tu Corinto. 
Nichichusun ti' u yolb'al Tioxh. 

12 Unchee' aatz i'ana, a! chit 
governadoorich u Galioon tu 
Acaya, motx i'an ma'l iatz q'u 
Israeel ti' ixochax u Pablo. Tiq'o 
b'en tu u q'atb'al tzii. 13 Utz 
motx tal tu u Galioon ech tza!: 


4 18.8 Ech ixe't q'u niman tetz u Jesuus tu u tenam Corinto tzi', tikuenta 
Acaya, xo'l q'u griego. Xamtel tuul, itz'ib'a b'en ka'va!l ui u Pablo tzixe'. A! 
q'u u! itz'ib'a b'en u Pablo u B'axa tuch' u Ka'b' U! Tu Corinto. 

—Aatz u vinaj tzi', niya'lu 
aanima ti! toksal iq'ii Tioxh. Utz 
vi b'a'n koj vatz u kumantaar 
aas ech toksal iq'ii u Tioxh saku- 
b'ane! tzi'.— Tesch te. 

14 Utz si'chyolon u Pablo tala, 
pek tal u governadoor tu q'u 
Israeel ech tza!: —Kam koj chit 
ma!j mam paav veti'anla' u vinaj 
tzi', ma'j koj yatz'o'm veti'ana, 
b'a'ntan ye! koj suntx'ol enujul. 
15 Pek iltaj sevatz oj ti' ko'n 
unjoloj yol, ti! ko'n mai b'ii utz, 
ti' ko'n q'ul emantaar. Tan 
yu'nsa' suntx'ol inujul q'u kam 
tzi'.— Texh te. 16 Ech ipaasat 
elu'l ti! q'atb'al tzii. 

17 Unchee' aatz q'u griego, 
motx itxay u Soostenes tu 
k'a'nal, va'l q'esala tu u atib'al 
chusb'al tetz u o'tla mantaar. Utz 
nichmotxiq'os vatz u q'atb'al tzii. 
Pek kam koj nichtal u Galioon. 

18 Unchee! sib' tere'n tiempo 
i'an u Pablo tzi'. Ech k'astek'ul. 
Tkaasaka q'u niman tetz u 
Jesuus. Okb'en tu vaarko yakich 
tu Siiria. A'ich imol u Priscila 
tuch' u Aquila. 

Aatz opon tu Cencrea, it'uri 
ivi'. Techlal aas itzojpi ma'l viyol 
taq' iqul tuul vatz Tioxh. Ech ok- 
tekb'en tu vaarko.? 19 Aatz motx 
opon tu Eefeso. Ijatx tib' tuch' u 
Aquila tuch' u Priscila tzi'. 

Utz b'en u Pablo tu u atib'al 
chusb'al tetz u o'tla mantaar. 
Ech nichitxay tib' tu yol ti' u 
b'a'nla chusb'al tuch' q'u Israeel. 
20 Aatz q'u Israeel, ijaj b'a'nil te 


b 18.18 Choktaj u Nuumeros 6.50. 

aas sa'atin b'itoj tzixe'. Pek ye't 
ko'n isa'a u Pablo. 21 Utz ikaasa- 
ko'nka. Tal te ech tza!: 
—Ministeer se'nvil u nimla q'ii 
va'l si'an tu Jerusaleen. Tunpajte 
laq'aavu'lin tzexe' oj li'an 
txumb'al Tioxh.— Texh te. Ech 
elk'asu'l tu Eefeso. Okb'en tu 
vaarko. 

22 Unchee' aatz tek opon tu 
Cesarea, b'en tu Jerusaleen. Ex 
iq'ila q'u niman tetz u Jesuus 
latzi'. Ech tek ib'en tu Antioquia. 


Vitoxpaj ib'en u Pablo ti' en 
ipaxsal itziiul u b'a'nla chusb'al 


23 Aatz nimalich tek tiempo 
tatin tzi', k'astek'ul. Tzi'tzoch 
ib'en ti' junun q'u tenam 
tikuenta Galaacia i'ana, tuch' tu 
Friigia. A' nichitxakb'a'ka k'atz 
Tioxh b'a'nil q'u niman tetz u 
Jesuus. 


U taltu u yolb'al Tioxh u Apolos 
tu Eefeso 


24 Unchee' tuul opon ma'l u 
Israeel tu Eefeso, Apolos ib'ii. A' 
itz'pinajichku tu Alejandria. Ma'l 
vinaj aq'el ivi' iyolone'. Tiira tek! 
tootzaj u Yolb'al Tioxh va'l 
tz'ib'amalka. 25 Tan ma'tich 
ichusax ti' u atinchil k'atz u 
kuB'aal Jesuus. Ech tuch' chit 
taanima nichi'ane'. Ilel chit 
iyolone!. Vatzsaj chit nichichu- 
sun ti' u Jesuus, k'uxh ta'xh 
tootzaj u vautiismo tu a' va'l 
nichtal u Xhan. 26 Ech techalich 
ixamlil xe't iyolon tu u atib'al 

02 “COS og 


“RODAS 


Mar Mediterraaneo 


Q'u tx'ava' paalku u Pablo tu vitoxpaj ib'en 


ti' ipaxsal itziiul u yolb'al Tioxh 
53 — 57 m.t.J. 


chusb'al tetz u o'tla mantaar. 
Ech aatz tab'i u Aquila tuch' u 


Priscila, isik'le echil tzi' utz, 1 O 
anel 


motx tal tere'n te kam chit b' 
tu u b'a'nla chusb'al. 

27 Unchee' tachva b'enchil u 
Apolos tikuenta Acaya. Utz 
aq'ax nimal ik'u'l tu q'u niman 
tetz u Jesuus aas sab'eni. Motx 
itz'ibla b'en ma'l u! xe! q'u 
niman tetz u Jesuus tzi' aas sa- 
motxik'ule'. Ech aatz oponi, 
mam locho'm i'an tu q'u 
aanima q'u!l tib'a'nil Tosch 
ma'tich motx inimat u Jesuus. 

28 Tan aatz u Apolos, uch! 
chit xamlil nichitzaq'b'e q'u 
Israeel vatz tenam. Ech 
ye!'xhkam nichitx'olax itzaq'b'el 
tu q'u Israeel. Tan a! nich- 
itxakb'a' va'l nichtal u Yolb'al 
Tioxh aas nojchit a! viTxaaom u 
Tioxh u Jesuus. 


MS Paatara 

Hechos 18.23—21.17 


Viq'aavopon u Pablo tu Eefeso 


1 Unchee' tuul ko'xh 
atich u Apolos tu 
Corinto tixuenta u Acaya, tuul 
paal u Pablo tu q'u tenam vi'aj 
q'u muunte. Opon tu Eefeso. Utz 
til unjolol niman tetz u Jesuus 
tzi'. 2 Utz tal te ech tza!: —¿Ok 
tzik u Tioxhla Espiiritu sek'atza 
aas enima u Jesuus?— Texh te. 

Utz alax te ech tza': —Niko'xh 
nikojqab'i oj atil Tioxhla 
Espiiritu.— Texh te. 

3 Utz tal paj u Pablo te ech 
tza!: —¿Kam vautiismo b'anel 
setaq'o unchee'?— Texh te. 

Motx tzaq'b'u ech tza!: —A' 
b'anel u vautiismo qaq'o va'l tal 
u Xhan.— Texh te. 

4 Tal u Pablo te ech tza!: 
—I'an vautisaar aanima u Xhan 
tu a!, techlal ik!axal paav. Utz 

nichtal tu q'u aanima aas a! sa- 
motxinima ma'l va'l su'ulka ti'. 
Utz a' nital u Jesuus, viTxaaom u 
Tioxh.— Texh te. 

5 Ech ta'xh tab'i u yol q'u 
aanima tzi', motx i'an ivautiismo 
tib'ii u kuB'aal Jesuus. 6 Ech taq' 
je' iq'ab' u Pablo tivi' utz, ok u 
Tioxhla Espiiritu k'atza. Ech 
nichtekiyolon tunjot yolb'al. Utz 
tal unjolol yol majte, aya' q'u'l 
nital u Tioxh. 7 Utz kab'laal 
vinaj ixaan sikajayil.* 

8 Unchee' nichib'en u Pablo tu 
u atib'al chusb'al tetz u o'tla 
mantaar. Oxva'l ich! atin tzi' 
iq'omich chit ixamlil ti' talax u 
yolb'al Tioxh. Nichitxay tib' tu 
yol tuch' q'u aa uq'ayb'al. Utz 
nichi'an ya'l ti! toksal yol tivi' 
q'u aanima aas sinima viQ'esalail 
u Tioxh. 

9 Pek itiib'ixsa je! taanima 

unjolol. Ye't nimani. Utz vatz 
q'u tenam motx ko'n tal tz'ej- 
b'al yol ti' u chusb'al, aya' u 
B'a'nla B'ey. Ech el tek u Pablo 
tixo'l. Utz teesa q'u niman tetz 
u Jesuus majte. Ech jun q'ii 
nichitxay tib' tu yol ti' u b'a'nla 
chusb'al tu ma'l u otzotz tetz 
ma'l u vinaj Tiranno ib'ii. 
10 Ech i'an tzi' tu ka'va'l ya!b'. 
Ech kajay q'u aanima tikuenta 
Aasia ab'in viyolb'al u kuB'aal 
Jesuus k'uxh Israeel utz, k'uxh 
griego majte. 


Q'u B'a'nla Chaj Kam B'anel 19 


11 Unchee' mamaj txaichil 
nichi'an u Tioxh tiq'ab' u Pablo. 
12 Nichi'an b'a'n q'u ya'v uch! 
ko'xhtu' nitiq'ol opon ma'j q'u 
b'u'j tzixe' oj ma'j oksa'm q'u'l 
ma't ikanax ok tu u Pablo. Yak 
eloj q'u yaab'il taq'o. Utz yak 
eloj q'u tioxhil tx'i'li'inaj majte. 

13-14 Pek atich unjolol q'u 
Israeel, til chaj ko'xh nichpaalka, 
nichteesa tioxhil tx'i'li'inaj k'atz 
aanima majte. Aya! jujva'l q'ul 
ik'aol ma'l u vinaj Eceva ib'ii, 
q'esal oksan yol vatz Tioxh aas 
nitale'. Ech motx ichuli ib'anb'el 
vib'ii u kuB'aal Jesuus ti' tojchal 
el tioxhil tx'i'li'inaj. Ech nichtal 
tza!: —Nivojche'laxh tib'ii u 
Jesuus va'l nipaxsa itziiul u 
Pablo.— Texh tu q'u tioxhil 
tx'i'li'inaj. 

15 Pek tzaq'b'u ko'n u tioxhil 
tx'i'li'inaj titzi' u vinaj utz, tala: 
—Vootzajle u Jesuus. Utz 
vootzajle u Pablo. Pek aatz ex, 
¿ab'il ex netale'?— Texhtu!. 

16 Ech aatz u vinaj va!l atich 
ok tioxhil tx'i'li'inaj k'atza tzi', 
yuq'pu ti! q'u vinaj. Utz isub'a. 
Iq'ixe'l toksa'm k'atza. Ech 
t'u'lich teku'en utz, ak'onnaj tek 
majte aas motx ooj k'asu!l tzi'. 

17 Ech tiira pax chit itziiul u 
kam vatz kajay q'u aanima, q'u'l 
jejlich tu Eefeso, q'u Israeel tuch! 
q'u griego. Utz motx ok xo'val 
k'atza. Ech techalich tek tok iq'ii 


€ 19.7 Ech ixe't q'u niman tetz u Jesuus tu u tenam Eefeso tikuenta Aasia 
tzi'. Sib'al tiempo i'an u Pablo tzi'. Ichus q'u niman tetz u Jesuus b'a'nil. 
Xamtel tuul, itz'ib'a b'en ma'l u' u Pablo tzixe'. Aya' Q'u Niman Tetz U 


Jesuus Tu Eefeso. 

vib'ii u kuB'aal Jesuus tu q'u 
kam uchi tzi'. 18 Utz sib'al q'u'l 
nichmotxniman, motx ul tal q'ul 
ipaav. Nichtal vatz q'u aanima 
kam q'u!l ye'xtxoj b'anel tag'o. 

19 Echat ko'xh q'u'l nichi'an 
istan majte, motx tig'o ul q'u mi, 
chusb'al tetz istan. Utz motx 
itz'e'sa vatz q'u tenam. B'anax ti' 
vija'mel q'u u' tz'e'i tzi' utz, 
50,000 ija'mel aq'onib'al q'ii 
elko'p. 20 Ech tiira techalich tek 
ipax paal viyolb'al u kuB'aal 
Jesuus. Tan ni'xhina'vit viq'aq'al 
k'atz q'u niman tetz. 


U titz'at b'enchil u Pablo tu Roma 


21 Unchee' aatz ma'tich tek 
ipaal q'u kam tzi', titz'a u Pablo 
tu taanima aas sab'en tikuenta 
Macedoonia tuch' tu Acaya. Utz 
ech tek sab'en tu Jerusaleen. Utz 
tal ech tza' majte: —Xamtel 
ministeer se'enin tu Roma aas 
ma't vatin b'oj tu Jerusaleen.— 
Texhtu'. 22 Ech ichaj b'en ka'va'l 
q'u lochol tetz tu Macedoonia. A! 
ichaj u Timoteo tuch' u Erasto. 
Pek ech koj u Pablo tan, kaaka 
b'iit tikuenta Aasia. 


U mam txab'kin uch tu Eefeso 


23 Unchee' aatz i'an tu u 
tiempo tzi', uch ma'l mam 
txab'kin tu Eefeso ti! u B'a'nla 
B'ey. 24 A! xe'tixsan ma'l u 
txaq'ol ch'ich', Demeetrio ib'ii. 
Tan mam puaj nichitx'ak och! 
q'u taq'onom. A! nichi'an talaj 
ivatzib'al u tatib'al u b'anich 
tioxh va'l Diana. 25 Ech mol tib' 
tuch' tere'n q'u tetz txaq!ol 

ch'ich'il utz, tal te ech tza!: 
—Vinaj, etootzajle aas a! nicheek 
tx'iib'al kuq'ii tu u qaq'on tza'. 
26 Pek netile' utz, netab'i aas 
ma'xh teesalka sib'al aanima u 
Pablo tzi'. Ole'y ti' toksal yol 
tivi'. Tan nitale' aas yit' tioxh koj 
q'u'l ib'ano'm ko'n aanima. Utz 
yit' ta'n ko'n koj tu Eefeso 
nitalva tza', pek nital tikuenta 
Aasia kajayil. 27 Utz tilayol oj 
lasotz u kuk'a'y tza'. Utz ta'n 
ko'nkoxhtu', pek ye'kan oj texh 
tatin u tatib'al u nimla tioxh 
Diana vatz q'u aanima li'ana. Utz 
la'tekxe'tib'ajax ku' u talchu u 
kutioxh. Tan aal a' chit oknaj 
iq'ii tu kajay q'u aa Aasia uch) 
tu u vatz amlika tx'ava! 
kajayil.— Texhtu'. 

28 Ech ta'xh tab'i u yol q'u 
vinaj tza', motx pultu taanima tu 
k'a'nal. Utz qetu'm chit taltu ech 
tza!: —iTechal u Diana, vitioxh 
q'u aa Eefeso!— Texhtu'. 29 Ech 
lakpu q'u tenam. Motx i'an mam 
txab'kin utz, b'eno'k tu ma'l u 
atib'al tetz chusb'al. Utz iqini 
elu'l q'ul imol u Pablo tzi'. Aya! 
u Gayo tuch' u Aristarco, q'u'l aa 
Macedoonia. 

30 Ech a'ich isa' u Pablo, 
si'choko'p tu va'l molichku tib' 
q'u tenam tala. Pek ye't aq'ax tzii 
te tu q'u niman tetz u Jesuus. 

31 Atich unjolol q'u aa Aasia 
majte atil tijle'm, tamiigoich u 
Pablo utz, tal talax opon te aas 
ye'k se'nik'uch tib' tu u 
molb'alib'. 

32 Utz aatz q'u aanima molich 
tib' Gu, jolol sotznajich ik'u'l. 

Tan atia va'len nichiqetu talaxe! 
utz, at unjolte paarten nichtale!. 
Utz sib'al ye! tootzaj kam toke' 
atich opon tu u molb'alib' tzi'. 

33 Ech toksa ma'l u vinaj q'u 
Israeel vatz q'u tenam, Alejandro 
ib'ii. Ichajo'k ti' talaxe' kam tok 
u moli'b'. Ech si'chtekyolon u 
Alejandro xo'l q'u tenam. I'an 
xheenya tiq'ab' aas su'uch 
tz'ine'chil. Utz samotxteesa tib' 
q'u Israeel tuul tala. 34 Pek ta'xh 
ilaxi aas Israeelich, aal ko'n motx 
q'eq'un q'u aanima. Ech nichtal 
tza!: —iTechal u Diana, vitioxh 
q'u aa Eefeso!— Chia. Ka'va!l 
oora ech nichtal tzi'. 

35 Unchee! a! tek ole! ti! (kul 
ik'a'nal q'u aanima u aa tz'ib' tu 
u tenam. Tan tal te ech tza!: 
—Vinaj aa Eefeso, ab'il koj mai 
aanima ye! ootzajin tetz aas o! 
xeen tetz u tatib'al u nimla tioxh 
Diana. Utz o! xeen tetz vi- 
vatzib'al va'l a! ku'naj'ul tu 
amlika.? 36 Ye'xhab'il ko'xh 
salalon aas: «Yit! i.» Chaj koj. 

Echtzixe't a! inujul aas saku! 
ek'a'nal. Utz ye' ko'xh kam eb'an 
tu ooje'l. 37 Tan vetko'xhetiq'o 
ul q'u vinaj tza' tzi'. Utz ye'k 
txaa'la kam ni'an tu u tatib'al u 
kutioxh. Utz ye'xhkam niyoq' u 
kutioxh majte. 38 Pek oj atil 
ich'a'o u Demeetrio tuch' q'u tetz 
txaq'ol ch'ich'il tzi', ech itxa'k 
atil q'atol tzii. Utz niveete! 
su'uch yol tuch'. Ech motx oj 
ixoch tib' siatz. 

39 Pek oj atil chit va'toj kam 
setale', unchee' a' satiq'ov tib' tu 
ma'j jikla molb'alib'. 40 Tan 
xo'veb'al oj laqijle aas nikulak 
tenam ti! ib'anax txab'kin echa! 
va!l cheel tza'. Utz ¿kam tek 
laqala oj lach'otil qe kam tok u 
txab'kin tzi'?— Texhtu'. 41 Ech 
ta'xh veet tal q'u kam u aa tz'ib' 
tza!, ichaj b'en u mam tenam. 


U taq'ax nimal ik'u'l q'u niman 
tetz u Jesuus tikuenta Macedoonia 
tuch' tikuenta Greecia 

1 Unchee' aatz ma'tich 
20 tek iya! u txab'kin tzi', 
aatz u Pablo, isik'le q'u niman 
tetz u Jesuus k'atza utz, taq! 
nimal ik'u'l. Ech b'eni, ik'aj b'en 
tu Macedoonia. 2 Paal tu q'u 
tx'ava' latzi'. Utz sib'al yol paal 
talka u Pablo tu q'u niman tetz u 
Jesuus, aq'b'al nimal ik'u'l. Ech 
ik'aj b'en tu Greecia. 

3 Aatz oxva'lich tek ich! tatin 
tzi'. Si'ch'okb'en tu u vaarko va'l 
yak tu Siiria tala. Pek tab'i u 
Pablo aas nichi'an ik'u'l q'u 
Israeel ti'. Ech taq' tek ku' 
tib'eyil aas vatz tx'ava' ib'ena' 
saq'aavb'en tikuenta 
Macedoonia. 4 Ech b'eni, a'ich 
imol u Soopater, vik'aol u Pirro, 
u aa Berea. Antu u Aristarco 
tuch' u Segundo q'u'l aa 
Tesaloonica. Antu u Gayo aa 
Derbe tuch' u Timoteo. Antu u 
Tiiquico tuch' u Troofimo, q'u aa 
Aasia. 5 Motx b'axab' b'en q'u 


d 19.35 Aatz u b'anich tioxh Diana vatz q'u aanima, a' chajon va't u q'esal 


tioxh va'l Juupiter aas nitale'. 

vinaj tzi! utz, ich'ia qopon tu 
Troas. 

6 Unchee! k'asu'lo' tu Filipos 
aas paal u nimla q'ii Tx'a'b'al 
Kaxhlaan Tx'ix Ye'k Itx'amil. Tu 
vaarko k'asku'lo'. Ech tu u to'va! 
q'ii kumolov qib' uch! tu Troas. 
Utz jujva!l q'ii kub'an tzi'. 


Vikaasat q'u niman tetz u Jesuus 
u Pablo tu Troas 


7 Unchee! aatz tu u b'axa q'ii 
tetz u xhemaana, kumol qib' 
tuch' q'u niman tetz u Jesuus ti' 
ijatxax u kaxhlaan tx'ix. Utz 
chusun u Pablo tu xo'l. Pek sib' 
chit tuul vichusun u Pablo 
i'ana, opon nal ko'xh nik'a 
aq'b'al tuul. Tan ech tek q'ejal 
si'chk'asu'l. 8 Utz kaanaich b'oj 
txijtxub'al atich tu u toxva' 
chup atib'al va'l molichku qib'. 
9 Utz k'ujlich ma'l u xiak tzi' 
ventaana, Euutico ib'ii. Pek 
txaypu tu ma'l mam vata'm tan, 
axhib'i sib' chit tuul vichusun u 
Pablo. Ech sub'ax tu vata'm utz, 
chajpu k'asu'l tu u toxva! chup. 
Kamnajich teku'en aas ul 
lakaxoj. 10 Ech iku'l u Pablo 
k'atza. Iq'alu utz, tal ech Ga: 
—Ye' ko'xh xo'vex tan, ¡itz'lele 
atzi'!— Texhtu!. 

11-12 Ech motx iq'aavje! tu u 
toxva! ichup u atib'al. A! imol u 
xiak va'l chajpi, itz'lel teku'en. 
Ech mam txuq'txunchil inach 
q'u niman tetz u Jesuus aas til 
u txaichil tzi'. Ech motx ijatx u 
kaxhlaan tx'ix utz, techb'u. Utz 
sib'al ko'n paj chusu'm i'ana, 
sajb'u texh tuul. Ech tek ib'ena'. 

Utz iq'ol k'asu'l u xiak va'l 
chajpi. 


Vikaasat q'u ansiano u Pablo 
tu Eefeso 


13 Unchee' aatz o' tan, 
b'axab'b'eno' tu u tenam Asoon. 
Tu vaarko b'enk'o'. Utz paal 
qiq'o u Pablo tzi' tan, ma'tich 
talta' aas tu tajan sab'enka. 

14 Ech kuk'ul qib' tuch' tu 
Asoon. Utz okb'en sukuk'atza tu 
vaarko. Ech opono' tu Mitilene. 
15 Ech vi' a' paj kuk'asu'l tzi'. 
Utz tu va't q'ii tuul, paalo' vatz u 
tx'ava' Quio. Ech tu paj va't q'ii, 
opono' tu u toponb'al vaarko, 
va'l Samos ib'ii. [Kuch'exu 
kuvaarko tu Troguiilio.] Utz ech 
q'ejal opono' tu Mileto. 16 Utz 
sako'npaal yakloj u Pablo tu 
Eefeso tala. Ech ye'k sab'atz 
tikuenta Aasia. Tan a' nich- 
tooje'la se'nipaasa u nimla q'ii 
Pentecostees tu Jerusaleen oj 
latx'akoni. 

17 Ech ichaj k'asu'l chaj u 
Pablo tu Eefeso. A' tal topon q'u 
ansiano xo'l q'u niman tetz u 
Jesuus tu Mileto. 18 Ech aatz 
opon q'u ansiano, tal u Pablo te 
ech tza!: 


—Etootzajle kam vuntxumb'al 
nunb'an texo'l jatva'x tiempo vul 
tikuenta Aasia tza'. 19 A! chit 
niaq'onink'in ti! u kuB'aal 
Jesuus. Tuch' maanxhoil utz, 
tuch' oq'el atilin texo'l. Tan kam 
ko'n mam tza'l nipaalk'in tu 
vib'ant ik'u'l q'u Israeel vi!. 

20 Loo! yit'i'as ye'n koj val q'u 

kam sete jank'al q'u'l sa'xhtxak- 
un sete. Vetunchusex vatz 
tenam. Utz vetunchusex tulaj 
atib'al. 21 Nunpaxsa itziiul tu 
q'u Israeel tuch' tu q'u puera 
aanima aas sik'axa ik'u'l ti' q'ul 
ipaav vatz Tioxh. Utz sak'uje' 
ik'u'l til u kuB'aal Jesucristo. 

22 Pek aatz cheel, se'enin tu 
Jerusaleen. U Tioxhla Espiiritu 
nialon ve. Utz ye! vootzaj kam 
sapaalk'in tzi'. 23 Pek ta'xh 
vootzaj aas saku'in tu tze'. Utz 
sapaalin tu mam tza'l. Tan u 
Tioxhla Espiiritu nialon ve tu q'u 
tenam q'u'l nipaalk'in. 24 Pek 
ye!xhkam ma'j nivoksa tetz. 
Niko'xh a! koj tii'in ti' u vatz 
unq'ii unsaj. Tan tiira a! unsa! 
aas tuch' chit txuq'txunchil 
satzojpu u vaq'on ti! u Tioxh. Utz 
suntzojpixsa u vijle'm va'l unk'ul 
tu u kuB'aal Jesuus ti! ipaxsal 
itziiul u b'a'nla chusb'al tetz vi- 
b'a'nil u Tioxh. Ech untzojpe' 
va'l nilan u aanima nitok tu 
t'aspichil aas opon nal tu va'l 
so'oponka. 

25 Ech aatz cheel, vootzajle 
aas ye'xhab'iste ko'xh va'toj sete, 
sa'tere'nkojtil unvatz, jatva'l ex 
paalnajin tzexe! ti! ipaxsal itziiul 
viQ'esalail u Tioxh. 26 Echtzixe't 
nival sete tu u q'ii cheel tza', aas 
ye'k unpaav set! oj le'enex tu u 
choob'al paav. 27 Tan yit!i'as 
ma'kojunmuj u chusb'al tetz u 
Tioxh sete; ye'n koj val vitxum- 
b'al sete kajayil. 

28 Echtzixe't nival sete, 
kuenta'ex. Utz iltaj q'u niman 
tetz u Jesuus. Aya! q'u'l u Jesuus 

choomnaj tetz tuch' vikajal. Tan 
u Tioxhla Espiiritu oksanex tixo!l 
ex ilol tetz ti! u tatin vatz Tioxh. 
29 Vootzajle aas su'ul sub'ul 
texo'l aas ma't unb'ena'. Echa! 
tul elq'omla lobo si'ane'. Niko'xh 
sa'kojikuy q'u niman tetz u 
Jesuus. 30 Utz texo'l atko'xh 
sacheek je! vinaj aas kam ko'n 
txub'a!l satal ti! vinujul. A! isa! 
ib'oyto'k q'u niman tetz u Jesuus 
ti'. 31 Echtzixe't liistatex. Utz 
ulsataj sek'u!l va'l unb'an texo'l. 
Tu oxva'l ya'b' q'iils aq'b'al 
ye'xhkam nunya' ti! et'oyle!, ti! 
taq'ax nimal ek'u!l sejununil. Utz 
oq'el nunb'an vatz Tioxh sen. 
32 Ech aatz cheel hermanos, 
nivaq'ka'ex tiq'ab' Tioxh utz, tu 
vib'a'nil. Aya' viyolb'al alel 
taq'o. Tan a' va'l atil itxumb'al 
ti' veyak'in k'atza. Utz a' va'l 
sa'aq'on kajay q'u kam sete q'u'l 
alel taq'o sataq' tu vitenam elnaj 
k'atz paav. 33 Utz etootzajle 
ye'xhkam vetvachva epuaj aas 
atich'in texo'l. Ye'xhkam vachva 
etoksa'm. 34 Tan tuch' unq'ab' 
vetaq'onin ti' ichokax q'u kam 
q'u'l nunsavsa tuch' q'ul unmol. 
35 Unchus sete aas aq'on chit 
su'uchi, ech salochax q'u'l ye'k 
tetz. Utz nunnachpixsa sete viyol 
u Jesuus aas tal ech tza!: «Aal 
maas techal va'l sauch oya vatz 
va'l sak'ulax oya.» Chia.— 
Texh u Pablo. 


36 Unchee' ta'xh veet tal q'u 
kam u Pablo tzi', peche'i utz, 
iq'ila sik'le Tioxh tuch' q'u 
ansiano. 37 Ech mamala oq'el 

i'an q'u ansiano ti! sikajayil. 
Nichiq'alu u Pablo utz, nich- 
itz'utz'e'. 38 Tan al chit 
txumunku ti' u yol va'l tal u 
Pablo te aas ye'xhjatu ve't 
sailax iatz. Ech motx ex 
ichajpuka b'en u Pablo tu 
vaarko. 

Vipaal u Pablo tu tere'n tenam 

1 Unchee' aatz ma'tich 

2 1 tek kujatxtu qib' och) 
q'u ansiano, okb'eno' tu vaarko. 
Jikom kub'en tu u tx'ava' Cos. 
Utz ech q'ejal tuul, b'eno' tu u 
tenam Rodas. Elpajb'eno' tzi', 
kuk'aj b'en tu Paatara. 2 Ech qil 
ma'l u vaarko aal ipaal tu 
Feniicia sapaali. Utz ok'o' tuul 
ech b'eno'. 3 Utz paal qaq'ka u 
Chipre. A' kaak tu kumax. Utz 
aalich kub'en tu Siiria. Ech tek 
opono' tu Tiro tikuenta Siiria 
tan, paal taq'ka ijatz u vaarko 
tzi'. 4 Ech qil q'u niman tetz 
Jesuus tzi'. Utz jujva'l q'ii 
kub'an tzixe'. Nichmotxtal tu u 
Pablo titxumb'al u Tioxhla 
Espiiritu aas ye'k sab'en tu 
Jerusaleen. 5 Ech ta'xh tz'aj 
jujva'l q'ii qatin tzi', k'asu'lo'. 
Utz ul ichajpuka'o' q'u niman 
tetz u Jesuus tzi! u tenam. A! 
imol tixoj tuch' ik'aol ime'al. 
Utz ech peche'o' tzi' a', kuq'ila 
sik'le Tioxh. 6 Ech motx 
kukaasa qib' tuch' sukujununil. 
Oktek'o' tu vaarko utz, motx 
q'aavb'en tulaj totzotz. 

Vib'axab'sal talax tu u Pablo aas 
sapaal tu tza'l tu u Jerusaleen 


7 Ech qelb'en tu Tiro utz, 
opono' tu Tolemaida. Utz qaq' 
ichajlichil q'u niman tetz u 
Jesuus latzi'. Ma'l q'ii kub'anka 
tzixe!. Ech ya! tek u kupaal vi 
a'. 8 Tu tek va't q'ii k'asu'lo' 
utz, opono! tu Cesarea xe! u 
Felipe, u paxsan tetz u b'a'nla 
chusb'al. Aya! ma'l tu jujva'l 
q'u lochol tetz q'ul ichaj u 
Jesuus. Ech atino' tzixe'.* 9 Utz 
atich kaava'l ime'al, tiira jolol 
ixviak. Utz nichiyolon u Tioxh 
titzi!. 

10 Tuul ko'xh atich'o! tzi' 
ka'xva'l q'ii, ul ma'l u vinaj aa 
Judea, Agabo ib'ii. Nichiyolon 
Tosch titzi'.f 11 Ul tilo'. Utz 
itxay u k'alb'al xe'aj tuul u 
Pablo. Iqitz je! iq'ab' tajan tuul. 
Utz tal tek ech tza!: —Ech nital u 
Tioxhla Espiiritu tza!: «Ech 
iqitzax vib'aal u k'alb'al si'an q'u 
Israeel tu Jerusaleen tza'. 
Satoksa tiq'ab' q'u puera 
aanima.» Chia.— Texh u Agabo. 

12 Ech ta'xh qab'i u kam tzi', 
kujaj b'a'nil tu u Pablo tuch' q'u 
aa Cesarea aas ye'k sab'en tu 
Jerusaleen. 

13 Pek tzaq'b'u ko'n u Pablo 
ech tza': —¿Kam neb'ane' aas 
netoq'e'? Aal ko'xh netilinsa 
vaanima. Tan k'ajel vib' aas yit' 
ta'n ko'n koj saqitzp'in, pek 
k'uxh sayatz'p'in tu Jerusaleen 


e€ 21.8 Choktaj Q'u B'a'nla Chaj Kam B'anel (Hechos) 6.5. 
f 21.10 Choktaj Q'u B'a'nla Chaj Kam B'anel (Hechos) 11.28. 

ti' vib'ii u kuB'aal Jesuus.— 
Texhtu'. 

14 Ech ye't chit ole'o' ti' imajl 
iatz. Kuya'sa texhtu'. Utz qal tek 
ech tza!: —I'an itxumb'al u 
kuB'aal.— Texho'. 

15 Ech ta'xh tek paal q'u oi 
tzi', kub'an quche'. Utz b'eno' 
tu Jerusaleen. 16 Antu k'asu'l 
qi' unjolol q'u niman tetz u 
Jesuus aa Cesarea, tuch' u 
Mnasoon, aa Chipre, o'tla 
niman tetz u Jesuus. Tan a' so'- 
oponk'o' tzixe' tu Jerusaleen. 


Vitxaypu u Pablo tu viq'analil 
u totztioxh tu Jerusaleen 


17 Unchee' aatz opono' tu 
Jerusaleen, ik'ul qopon q'u 
niman tetz u Jesuus tuch' txuq'- 
txunchil. 18 Aatz tek ech q'ejal 
tuul, b'eno' tuch' u Pablo. Ex 
qil u Jacobo. Utz molich tib' 
kajay q'u ansiano. 19 Ech motx 
qaq' ichajlichil. Utz aatz u 
Pablo, tzi'tzoch chit talax junun 
q'u kam te i'ana, q'u'l i'an u 
Tioxh xo'l q'u puera aanima 
tikuenta. 

20 Ech toksa iq'ii Tioxh aas 
motx tab'i utz, tal tu u Pablo ech 
tza!: —iMatz iilla' hermano, 
jatva'x ko'n mil q'u Israeel 
nimanya tzi'! Pek log! a! chit ye! 
motx iq'i' taq'axka u o'tla 
mantaar. 21 Utz vetmotxtab'il 
unjolol kam sai'. Tan naal tu q'u 
Israeel q'u'l aye'n xo'l q'u puera 
aanima aas saelka ti! vichusb'al 
u Moisees. Ye'k sitzok'e'l b'iil 
ichi'l q'ul ik'aol utz, ye'k sisaji 
ok q'u kostuumbre naal te aas 

nitale'. 22 Pek ¿kam sakub'ane'? 
Tan ye! koj satab'i tzi' aas 
ulyaxh. Utz sa'xhimol tib' sai! 
atzi!. 

23 Pek b'an va'l sagal see tza!, 
ech nanima u o'tla mantaar satal 
q'u aanima. Atil kaava!l vinaj tu 
kuxo'l cheel tza! aas sitzojpi 
viyol va'l taq! iqul tuul vatz 
Tioxh. 24 Utz iq'o b'en sai'. Ech 
ela se'neb'an q'u kostuumbre 
tetz tx'aatx'och etatin vatz Tioxh 
tuch'. Utz lachoo q'u kam q'u'l 
satxakun ti' u tx'olo'm ti' u tel 
xi'l ivi'. Ech lamotxtil q'u aanima 
aas noj koj q'u kam q'u'l nitalax 
te sai'. Pek jikom chit apaale' 
nanima va'l nital u o'tla mantaar 
satale'. 

25 Pek ech koj q'u puera 
aanima q'u'l nimanya tan, vet- 
kutz'ib'al b'en talax te. Ta'xh 
simaj tib' ti' techb'ul q'u 
echb'ub'al q'u'l ma't ipaal vatz 
b'anich tioxh. Ye'k satechb'u 
kaj. Ye'k sichi' chi'o aas ye' 
elnaj ikajal. Utz ye'k sateesa 
tib' tu b'ey tuch' aanima.— 
Texh te. 

26 Unchee' ech tek q'ejal tuul, 
b'eno'k u Pablo tu viq'analil u 
totztioxh. Tiq'o b'en kaava'l q'u 
vinaj ti'. I'an q'u kostuumbre tetz 
tx'aatx'ochil. Ex tale' jatu 
satzojpu u q'ii ti' u kam tala'tzi'i. 
Utz jatu satoksa u tx'olo'm 
sijununil. 

27 Unchee' aatz si'chtektzojpu 
u jujva! q'ii tetz u nimla oi, ilax 
u Pablo tu viq'analil u totztioxh 
tu unjolol q'u Israeel q'u'l jejlich 
tu Aasia. Utz ilak txab'kin xo'l 

q'u tenam. Ech itxay u Pablo. 
28 Nichmotxiq'eq'une', motx tal 
ech tza': —¡Vinaj Israeel, loch- 
onojex! Tan aatz u vinaj tza!, a! 
va!l til chaj ko'xh nichusvu kam 
aas niteesa iq'ii u kutenam. 
Niteesa iq'ii u o'tla mantaar utz, 
tuch' u totztioxh tza!. Utz ta'n 
ko'n koj, pek vettiq'ol uku'l 
griego tu viq'analil u totztioxh 
tza', puera aanima. iVettaq'lu 
uku'l paav tu u tioxhla atib'al 
tza!!— Texhtu'. 

29 Tan aatz q'u vinaj tzi', til 
unpajul u Pablo tu tenam aas 
a'ich imol u Troofimo, u aa 
Eefeso. Ech motx titz'a aas a! 
imol oko'p tu viq'analil u totz- 
tioxh u Pablo. € 30 Ech motx ilak 
q'u aanima. Motx i'an txab'kin. 
Motx mulin topone'. Itxay u 
Pablo utz, ijuxu elu!l ti! elu'l vi- 
q'analil u totztioxh. Ech ijupka 
q'ul ijub'alil. 31 Utz nichtek- 
motxtitz'a iyatz'pe'. Tuul ex 
alaxoj tu viq'esal q'u sol aa 
Roma aas nichi'an txab'kin q'u 
aanima tikuentail u totztioxh tu 
Jerusaleen. 

32 Aatz tek u q'esal sol tan, 
tiq'o k'asu'l sol ti! tuch' tere'n 
q'esal sol utz, t'aspu topon 
k'atza. Ech ta'xh tek til q'u 
aanima aas opon u q'esala tuch' 
q'ul isol, motx tek ya' iq'ostu u 
Pablo. 33 Ech aatz u q'esal sol, 
itxay u Pablo utz, tal iqitzax tu 
ka'va'l kadeena. Ech ich'oti tu u 
tenam ab'ilich utz, kam ma'tich 
i'anta'. 

34 Pek aatz q'u mam tenam, 
paarten nichiqetu talax unjolol 
utz, paarten nital unjote. Ech 
ye't el itxumb'al u q'esal sol tuul 
kam tok u txab'kin nichib'anaxe!. 
Tal tek tiq'ol b'en u Pablo tu u 
tatib'al q'u sol. 35 Ech aatz opon 
tu q'u tanatik, ch'unil tek je! u 
Pablo tu q'u sol. Tan va'lich 
itxab'alkab'in u mam tenam. 

36 Utz nichmotxiq'eq'un ixamb'u 
ti' ech tza!: —¡Kamoj!— Chu ti! u 
Pablo. 

37 Unchee' aatz nichtekxe't- 
tig'ol oko'p u Pablo tu u tatib'al 
q'u sol, tal tu u q'esal sol ech 
tza!: —¿Satz veeti sayolonin 
see?— Texh te. 

Utz tzaq'b'el tu u q!esal sol 
ech tza!: —¡Ootzaj pe'k yolb'al 
griego! 38 Utz ¿yit' tzik axh u 
aa Egipto va!l ilak tenam ti' 
ib'anax txab'kin jatuten chaj? 
¿Aya! va'l tiq'o b'en 4,000 lakol 
ch'a'o ti' tu tz'inlich tzaji 
tx'ava!?— Texh te. 

39 Uncheel tal tek u Pablo te 
ech tza!: —Yit' in koj. Nojchit 
nivale!, in Israeel. A! atilk'in tu 
ma'l tenam atil talche'; aya! u 
Tarso tikuenta Ciliicia. Pek ban 
b'a'nil saaq' tzii sayolonin tu q'u 
tenam tzi'.— Texh te. 40 Utz 
aq'ax tzii te. 

Ech txake' u Pablo tu q'u 
tanatik utz, i'an xheenya tiq'ab' 
aas su'uch tz'ine'chil. Utz 
anchitu'. Mam tz'ine'chil uchi, 
ech tek yolon tu yolb'al hebreo. 
Tal ech tza!: 

Viyolon u Pablo vatz q'u tenam 
1 —Vinaj q'esal tenam 


tu Jerusaleen 
2 2 tuch' ex vitz'in vatzik, 
ab'itaj q'u yol saval sete tza'.— 
Texhtu'. 
2 Ech aatz tab'i q'u aanima 
aas tu yolb'al hebreo yolonka, 
aal chit maas motx itz'inb'a' tib'. 


Utz tal u Pablo ech tza!: 


3 —Aatz in, nojchit in Israeel. 
A' itz'pinajk'in tu Tarso tikuenta 
Ciliicia. Pek a' ch'iinajk'in tu u 
tenam tza'. Utz a' chusunin u 
Gamalieel. Tek' chuselin b'a'nil 
ti' u o'tla mantaar tetz q'u 
kuk'uy kumam. Utz tiira ye! 
nunq'i' ti' u Tioxh, echa' neb'an 
cheel tzi'.? 4 Tan nichunchok q'u 
aanima q'u'l atil ok ti' u chusb'al 
tetz u B'a'nla B'ey. B'enamen ech 
sunb'ane' nichvale', kamnalin. 
Ech nichuntxay vinaj tuch' ixoj. 
Utz at ne'nvaq' ku! tu tze'. 5 Utz 
ilel ab'imal tu q'u q'esal oksan 
yol vatz Tioxh u kam nivale' tza', 
tuch' q'u q'esal q'atol tzii. Tan a' 
nichaq'on vu' tetz txayo'm. Ech 
b'enin tu Damasco ti' itxayax q'u 
niman tetz u Jesuus atil tzi'. Utz, 
saviq'o ul tu Jerusaleen. Ech 
sab'anax iveete!. 

6 Pek aatz i'ana, tuul atich'o- 
k'in ti' b'ey, kamal chaq'aal 
q'iich, nichtekinajab' vopon tu 
Damasco. Ye'k chit talche' isuti 
vi' ma'l u rib'kin xamal tu 
amlika. 7 Ech unku' vatz tx'ava'. 

Utz vab'i ma'l u yol, tal ve ech 
tza': «Saulo, Saulo, ¿kantu' na'an 
ak'u'l vi. nachok'in?> Texhtu!. 

8 Ech untzaq'b'e tek ech tza!: 
«¿Ab'il axh unB'aal?» Texhin te. 

Tal ve ech tza!: «In u Jesuus 
aa Nazareet. In va'l na'an ak'u'l 
vil. nachok'in.> Texhtu!. 

9 Nojchit antu ilon u rib'kin 
xamal q'ul unmol utz, motx xo'vi. 
Loq' ye't tab'i u yol va'l alax ve. 
10 Utz val tek ech tza!: «¿Kam 
sunb'ane' unB'aal?» Texhin. 

Tal u kuB'aal ve ech tza!: 
«Lakpen utz, kuxh tu Damasco. 
Tan a' sa'alaxku see latzi' kam 
q'u kam alel teku'en aas sa'ane!.» 
Texhtu!. 

11 Ech a! tek ch'ijinb'enin 
sunq'ab' q'u'l unmol tan, ye! 
nichvilon ve't tu vipaq'un u 
xamal i'ana tzi'. Ech oponin tu 
Damasco. 

12 Unchee! atich ma'l u vinaj 
tzi', Ananias ib'ii, jikomla niman 
tetz u o'tla mantaar. Utz atich 
tatin vatz q'u Israeel tu u tenam 
tzi'. 13 Utz ul tzunxe', xaano!k 
sunk'atza. Tal ve ech tza!: 
«Hermano Saulo, q'aav ilonoj u 
b'aq' aatz tzi'.» Texhtu'. Ech tu u 
mu'k'ul tzi', q'aav ilonin utz, 
unsaji teku'en. 

14 Utz tal ve ech tza': «Aatz 
viTioxh q'u kuk'uy kumam vet- 
itxaalaxh ti! ootzajit vitxumb'al. 
Utz siil u Jikomla Vinaj. Saab'i 
q'u yol saje'ul titzi'. 15 Ech axh 
alol tetz si'an vatz kajay aanima 
ti' va'l vetiilla' utz, ti' va'l 

vetaab'ila' tzi'. 16 Pek aatz cheel, 
tilaxh. Lakpen utz, b'a'n 
avautiismo. Q'ila sik'le vib'ii u 
kuB'aal, ech sasuuk' q'ul apaav.» 
Texh ve. 

17 Unchee! q'aavu'lin tu 
Jerusaleen. Utz ex unq'ila sik'le 
Tioxh tu vig'analil u totztioxh. 
Ech ye'k talche' k'uchax ma'l u 
visioon ve. 18 Utz vil u kuB'aal. 
Nichtal ve ech Ga: «Cheel nal 
eel b'en tu Jerusaleen tza!. Tan 
yit! sa'kojk'ulax q'ul ayol saal vil 
tu u tenam tza!.» Texhtu'. 

19 Ech aatz in val te ech tza!: 
«UnB'aal, tootzajle q'u aanima 
tzi' aas nichvaq' ku' q'u niman 
eetz tu tze'. Nichuntz'u'ma. Utz 
nichunb'en tu q'u atib'al chusb'al 
tetz u o'tla mantaar ti! ichokpe'. 
20 Utz ant in, atich'oponin aas 
yatz'ax u Esteban, val aaq!'onom. 
Ant in alon ikame'. In xeenka u 
toksa'm q'u'l nichenyatz!on.» 
Texhin te. 

21 Pek tal ve ech tza': «Kuxh 
tan, sunchajb'enaxh tzian, xo'l 
q'u puera aanima.» Texh u Tioxh 
ve.— Texh u Pablo. 


U taltu u Pablo aas 
b'ennaj aa Roma 


22 Ech aatz motx tab'i tok q'u 
puera aanima tu viyol u Pablo, 

q'eq'un motx tal ech tza!: 
—iSotzoj u vinaj tu u vatz 
tx'ava' tza!! ¡Ye'k si'ane! sa'atin 
vatz iq'ii saj! — Texhtu'. 23 Ech 
va'lich motx iq'eq'elkab'ine'. Utz 
nichmotxib'aj ku! q'ul ichake't 
vatz tx!lava!. Utz nichimak' je! 
pojoj ti' kajiq'. 24 Ech tal tek u 
q'esal sol, aas saiq'ol oko'p u 
Pablo tu u tatib'al q'u sol. Utz tal 
itz'u'male'. A! isa! sael itzi' kam 
toke' aas nichiq'eq'un q'u 
aanima ti'. 

25 Pek tuul tek nichiqitzax u 
Pablo, tal tu u ch'ooal q'esal sol 
atich k!atza: —¿B'a'n tzik se- 
tzlu'ma ma'j aanima aas b'ennaj 
aa Roma untz'oj ye'saj itx'olax 
inujul vipaav?— Texh te. 

26 Utz aatz tab'it u kam u 
ch'ooal q'esal sol tza!, b'eni; ex 
tal tu u q'esala ech tza': —¿Kam 
salane!? tan aatz u vinaj tzi', 
b'ennaj pe'ks aa Roma.— Texh 
te. 

27 Ech tul u q'esala utz, 
ich'oti tu u Pablo ech tza!: —Al 
ve. ¿Nojchixh b'ennajaxhs aa 
Roma?— Texh te. 

Ech: —Ee' b'ennajin aa 
Roma.— Texh u Pablo. 

28 Tzaq'b'u u q'esala ech tza!: 
—Aatz in, mam puaj vag" ti! 
unb'ens aa Roma.— Texhtu!.! 


122.28 Atich ma'l u ley xo'l q'u aa Roma aas nitaq! tzii tu q'u puera aanima 
yit! aa Roma koj aas sab'ens aa Roma. Aatz va'l nichi'an q'u aanima oj 
nitachva sab'ens aa Roma, sachooni. Oj yit' i', so'ok tu solil xo'l q'u aa 
Roma. Ech sa'aq'ax tzii te sablens aa Roma. Aatz ma't tok u aanima aa 
Roma, ela texh viderecho tuch' tere'n q'u aa Roma q'u!l itz'pinaj tzi'. Echa' 
u Pablo tan, b'ennajichs aa Roma tan a! itz'pik tu u tenam Troas va!l b'ens 
“ciudad oficial” tikuenta u Impeerio Romano. 

Ech tal tek u Pablo te ech tza!: 
—Pek in aa Roma tu vi- 
tz'peb'al.— Texh te. 29 Ech oora 
tek motx xaane'l Katz u Pablo 
q'u'l si'chmotxtz'u'man. Utz aal 
antu u q'esala xo'vi. Tan tab'i 
aas b'ennaj aa Roma u Pablo. 
Xo'v je' ti' tan, iqitz tu kadeena. 


Vich'otpu itzi' u Pablo vatz q'u 
q'atol tzii tu Jerusaleen 


30 Ech tu tek va't q'ii tuul, 
ichit u Pablo tu q'u kadeena 
qitzichka. Tan a'ich isa' u q'esal 
sol satootzaji kam chit ti' nich- 
xochpika. Utz tal topon q'u 
q'esal oksan yol vatz Tioxh 
tuch' q'u q'esal Israeel kajayil. 
Ech tiq'o elu'l u Pablo, ik'uch 


siatz. 

1 Aatz u Pablo, tii chit 
2 3 isaji q'u q'esala q'u'l 
molich tib' utz, tal ech tza!: 
—Vinaj vitz'in vatzik, tunnach- 
b'al atilka aas tiira b'a!n vatin 
vatz Tioxh ulyuko'xhin tu u q'ii 
cheel tza!.— Texhtu!. 

2 Ech aatz u q'esal oksan yol 
vatz Tioxh va'l Ananias ib'ii, tal 
ipaq'ax ok itzi' u Pablo tu q'u'l 
atich k'atza. 

3 Pek tal u Pablo te ech tza!: 
—iTioxh sab'anon ich'exel see, 
ka'vatz! ¡Ech ach a! ma'l saj 
b'itz'! Tan k'ujlelaxh ti! itx'olax 
unnujul. Na'anb'e u o'tla 

mantaar utz, ¡aal qelel na'ane' 
aas naal unq'osaxe'!— Tech re / 

4 Ech aatz q'u!l atich tzi', tal 
te ech tza!: —¿Kantu' b'atz'i aas 
nayoq' u q'esal oksan yol vatz 
Tioxh tzi'?— Texh te. 

5 Tal u Pablo ech tza!: —Ye! 
vootzaj vitz'in vatzik, oj q'esal 
oksan yol vatz Tioxh. Tan tz'ib'a- 
malka tu u Yolb'al Tioxh ech 
tza!: «Yit! sa'kojaal tz'ejb'al tzii 
ti' u q'esal atenam.» Chia.— 
Texhtu'.* 

6 Unchee! til tek u Pablo aas 
untanulich q'u aanima saduceo u 
tuq'ayb'al utz, fariseo untante. 
Ech qetu'm chit taltu tixo'l q'u 
q'esala molich tib' ech tza!: 
—Vinaj vitz'in vatzik, in fariseo, 
ik'aol fariseo. Ech ti' ko'n vun- 
nimata! aas niq'aavtitz'pu q'u 
kamnaj, k'uxh nitx'olax 
unnujul.— Texhtu!. 

7 Ech yakich okoj ixo'l q'u 
fariseo tuch' q'u saduceo aas 
tab'i q'u yol tzi'. Utz motx ijatx 
tib' iatz q'u'l molich tib' tzi'. 

8 Tan aatz q'u saduceo, nimotx- 
tale' aas ye'k q'aavitz'pichil 
tika'paj. Ye'k aanxel utz, ye'k 
aanjel majte aas nitale'. Pek ech 
koj q'u fariseo tan, atile chu ti' 
q'u kam tzi'. 9 Ech uch ma'l 
mam q'eq'u'm. Utz txake' tek 
unjolol q'u aa txumb'al tetz u 
o'tla mantaar q'u'l imolich q'u 


123.3 Aatz u yol “saj b'itz!” nital tza', a! nik'am ti! q'u pantioon tu q'u 
kampusaanto xo'l q'u Israeel aas tx'anel tilon itz'akal tu saj txun. Pek 
kamnaj atil tu u jul tzi'. Q'e'naj chi'l vitzu'l. A' nik'am ti' u ka'vatzil 
niyolonka. Ech teesat tib' iq'ii q'u Israeel tib'ilaj tu q'u yol tzi'. 


k 23.5 Choktaj u Eexodo 22.28. 

fariseo utz, tal ech tza!: —¡Ye'k 
ma!j kam b'anel tu u vinaj niqile! 
tzi'! Kamal ma'j tioxhil kam vet- 
q'ilan oj ma'j aanjel majte. Ech 
a! li'ilon; kam esa! te.— Texhtu'. 

10 Ech tiira jatxich tib' iatz q'u 
aanima. Aal ko'xh nichiyak'in ti' 
q'u xhaakaluib' nichi'ane'. Ech 
aatz tek u q'esal sol, ixo!va 
teku'en aas noj ib'iti'yul u Pablo 
tu q'u tenam tala. Ech isik'le tek 
ko'p q'u sol. Utz tal teesal k'asu!l 
u Pablo tixo'l utz, saq'aaventaq' 
tu u tatib'al q'u sol. 

11 Unchee' aatz ma'lich tek 
aq'b'al tuul, chee u kuB'aal vatz 
u Pablo utz, tal te ech tal: 
—Atoj nimal ak'u'l Pablo. Tan 
kam chit echa' mayolon vi! tu 
Jerusaleen tza!, ministeer ech 
ayolon vi' tu Roma majte.— 
Texh te. 


Vichoktu txumb'al q'u Israeel 
ti' iyatz'ax u Pablo 


12 Unchee' aatz tek sajb'i, 
motx imol tib' unjolol q'u 
Israeel. Motx i'an ma'l nuk'u'm. 
Ta'xh motx tala aas anal samotx- 
tx'a'ni aas ma't iyatz'ax u Pablo 
siatz. 13 Utz maas 40 ixaan q'u 
vinaj taq' iqul ti' ib'anax u kam 
tzi'. 14 Ech imolo tib' b'en xe! 
q'u q'esal oksan yol vatz Tioxh 
tuch' xe! q'u q'esal q'atol tzii utz, 
tal te ech tza!: —Aatz o! tza', vet- 
motxkub'anlu ma'l nuk'u utz, 
vetqaq'lu kuqul tuul aas 
ye'xhkam ma'j saqechb'u untz'oj 
ye'sajen kuyatz'tu u Pablo tzi'. 
15 Ech aatz ex tuch' kajay q'u 
q'esala, altaj tu u q'esal sol aas 

satiq'o ul u Pablo sevatz q'ejal. 
Sako'xheb'ano'k aas aya'l kala 
sech'oti inujul va'toj kam titzi' 
tilone'. Tuul aatz o' tan, liista'o' 
ti' tu b'ey. Yak sakuyatz'e' tuul 
ye'saj tul sevatz.— Texh te. 

16 Pek aatz u titz'in u tanab' u 
Pablo, tab'i u kam tzi'. Ech b'eni 
utz, oko'p tu u tatib'al q'u sol; ex 
tal tu u Pablo. 

17 Aatz tek u Pablo, isik'le 
opon ma'l q'u q'esal 100 sol utz, 
tal te ech tza': —Iq'o b'en u xiak 
vatz u q'esala tza' tan, atil ma'l 
yol satal te.— Texh te. 

18 Unchee' ech tiq'ot b'en utz, 
ex taq' vatz u q'esala. Tal te ech 
tza': —Vetisik'le'in u Pablo, aya! 
u preexhu. Utz vetijaj b'a'nil ve 
aas saviq'o ul u xiak saatz tza'. 
Tan atil ma'l yol satal see chi.— 
Texh te. 

19 Ech aatz u q'esala, ich'iji 
b'en u xiak siq'ab' utz, ixaanse'l 
tib' tuch'. Ech ich'oti te ech tza!: 
— ¿Kam yol saal ve?— Texh te. 

20 Tal u xiak te ech tza!: 
—Vetmotxinuk'lu unjolol q'u 
Israeel aas sijaj see siiq'o b'en u 
Pablo xo'l q'u q'esala simol tib' 
q'ejal. Loq' sako'xhmotxi'an ok 
aas aya'l kala a! sich'oti inujul 
va'toj kam te tilone'. 21 Pek 
motxi'ch anima tan, maas 40 
vinaj saxeen tzi' b'ey chi. A! isa! 
siyatz!'e!. Utz vetmotxinuk'la! aas 
ye'k satx'a'ni utz, ye'k sauk'ai 
untz!'oj ye'sajen iyatz'ta'. Ech 
aatz cheel, liista ti' satz aaq' aqul 
tuul se'naaq'e'.— Texh te. 

22 Aatz tek u q!esal sol, ichaj 
k'asu'l u xiak utz, tal te b'a'nil 

aas ye'xhab'il ko!xh va't e 
satalvu va'l ma'tich taltu te. 


U teesalb'en u Pablo 
tu Jerusaleen 


23 Ech isik'let ka!va'l q'esal 
sol. Utz tal te aas sich'iansa 200 
sol alas 9 tu aq'b'al. Va't 70 sol 
ti' chee sab'enka utz, tuch' va't 
200 sol aas lanza q'u b'anb'al 
ich'a'o. Tan samotxb'en tu 
Cesarea tal te. 24 Utz sich'iansa 
chee majte aas saje! u Pablo ti'. 
Ech b'a'n ko'xh topon so'opon 
vatz u Felix u governadoor 
tikuenta Judea. 25 Ech itz'ib'at 
ma'l ui u q'esala, ech tal tuul 
tza!: 


26 —Cheentzik'axh 
techalla governadoor Felix. 
Nunq'ilab'enaxh in Claudio 
Liisias. 

27 Nunpaasa b'en u vinaj 
saatz tzi'. Tan vettxayax tu 
unjolol q'u Israeel utz, si'ch- 
motxiyatz!e'. Pek in ex eesan 
siatz. A' unmol unjolol sol. 
Tan vab'i aas b'ennajs aa 
Roma. 28 Ech viq'o b'en xo'l 
q'ul iq'esal q'u Israeel q'u!l 
molich tib'. A! unsa! vootza- 
jita', kam ti! nichmotxixochva. 
29 Utz ech vilta' aas a! ni- 
xochpik ti' unjolol kam ti' q'ul 
imantaar tetz u tuq'ayb'al. Pek 
ye'k ma'j ipaav aas sa'koj- 
i'ane' sayatz'ax ti' utz, niko'xh 
sa'kojku' tu preexhuil ti'. 

30 Utz vetalax ve, aas 
nitaq' ku' xeem unjolol q'u 
Israeel ti' u vinaj tzi'. Ech 
toke! nivaq' opon tzaxe'. Utz 
vetvallu tu q'u xochol tetz aas 
a' sixochvu saatz kam ikuenta 
tuch'. 

Liil iib', b'a'n koj 
paalk'axh.— 

Texhtu!. 


Vitx'olax inujul u Pablo tu u 
governadoor Felix tuch' u Festo 


31 Unchee' iq'ol b'en u Pablo 

tu q'u sol tu aq'b'al. A! tiq'ov 
b'en tu u tenam Antipatris. Echa! 
va'l alax te. 32 Ech tu tek va't 
q'ii tuul, aatz q'u sol q'u'l tu 
tajan b'enka, q'aavka ul tu q'u 
tatib'al. A! texh b'en q'u sol q'u'l 
ti' chee b'enka. 33 Ech ta'xh 
opon q'u sol tu Cesarea, taq' u u! 
tu u governadoor utz, ik'uch u 
Pablo te majte. 34 Ta'xh veet 
isik'let u u! u governadoor, 
ich'oti til itenam u Pablo. Utz 
tab'i aas aa tikuenta Ciliicia. 
35 Ech tal te tza!: —Anal lavab'i 
ayol aas lu'ul q'u xochol eetz.— 
Texh te. Ech talt ixeel u Pablo tu 
u tatib'al u Herodes.! 


U tab'it u b'a'nla chusb'al 
u governadoor Felix 
2 4 1 Unchee' aatz o'va'lich 
tek q'ii tuul, opon u 
Ananias. Aya! u q'esal oksan yol 


vatz Tioxh, xe! u governadoor ti! 
ixochax u Pablo. Antich imol 


123.35 Aatz u tatib'al u Herodes nital tza', aya! u cuarteel militaar tetz q'u 
Roma, tatib'al sol niyolonka. Atil preexhuil tuul majte. 

ka!xva'l q'u q'esal q'atol tzii tu 
Israeel, aya! q'ul atil tijle'm utz, 
tuch' ma'l u licensiado Teertulo 
ib'ii. 2 Ech sik'lel opon u Pablo 
tzi'. Aatz oponi, xe't ixochon u 
Teertulo vatz u Felix. Xe't tal te 
ech tza!: —Techalla Felix, sai! 
ko'n k'uxh tiira tx'anel qatine!. 
Utz tu ko'n vab'anone' k'uxh 
sib'al b'a'nla kam nitiq'o tib' tu u 
tenam tza!, tu vatzak'kinil. 

3 K'uxh til chaj ko'xh atilkto' 
tan, nigil iq'aq'al vab'a'nil 
b'enamen. Ech tiira ni'xhku- 
k'amab'e see. 

4 Pek ye'k sunkalab'tziiu'axh. 
Ta'xh sunjaj b'a'nil see aas saab'i 
unmu'k'oj ol, 5 Tan ma'xh qilla! 
aas echa! b'olob' u vinaj tzi'. 
Lakol txab'kin xo'l q'u Israeel 
k'uxh til chaj ko'xh atilka. Utz a' 
ma'l u q'esala tetz ma'l u tal 
uq'ayb'al va'l “Q'u Nazareet” chu 
te'le'. 6 Utz veti'an provaal 
ib'anax txaa'la kam tu viq'analil 
u totztioxh. Ech ti' vetkutxayva. 
[Utz sakutx'ol inujul tu u ku- 
mantaar vetqala. 7 Pek vettoksa 
tib' u q'esal sol ti', va'l Liisias 
ib'ii. Ta'xh vet'exteesa tu kuq'ab' 
tuch' mam k'a'nal. 8 Utz tal tu 
q'u xochol tetz aas a' su'ulku 
saatz.] Ech toj iil cheel atzi', tuul 
natx'ol inujul aas kam ti' ni- 
kuxochva.— Texh te. 

9 Ech aatz unjot q'u Israeel 
q'u'l oponi, nichitxakb'a' talax 
q'u kam tzi' aas nojchit echi 
nichtale'. 

10 Ech i'antu xheenya u 
governadoor tu u Pablo aas 
sayoloni. Aatz u Pablo, tal tek 

ech tza': —Vootzajle aas jatva'x 
ko'n ya'b' axh q'atol tzii tu u 
tenam tza'. Ech ye!k unxo'val 
saval vinujul kam ti' nixochpi- 
k'in. 11 K'uxh sach'oti inujul 
b'a'nil tan, anal elyu kab'laval 
q'ii vopon tu Jerusaleen ti' 
inachax Tioxh. 12 Utz ma'koj- 
ichab'a'in q'u vinaj tzi' aas oj 
tuul nunyaa vib' tuch' aanima, oj 
nunlak txab'kin. Ye'xhkam. 
Niko'xh tu viq'analil u totztioxh. 
Niko'xh tu atib'al chusb'al tetz u 
o'tla mantaar. Utz niko'xh tu u 
tenam majte. 13 Ech sa'kojmotx- 
itx'ol itxakb'a'l saatz aas kam ti! 
nixochvin cheel. 

14 Pek ech koj tan, a' 
nunnima u chusb'al va'l B'a'nla 
B'ey chu te'le', va'l chulimal ko'n 
nimotxtale'. A! nunnima viTioxh 
q'ul unk'uy unmam. A! nunnima 
kajay q'u kam q'u'l tz'ib'amalka 
tu u o'tla mantaar utz, och! q'ul 
tzlib'amalka tu q'u alol tetz u 
yolb'al Tioxh. 15 Utz nunch'ia 
tuch' txuq'txunchil echa! q'ul 
ich'iat majte tzi' aas sa'nalq'aav- 
itz'pu q'u kamnaj, k'uxh jikomla 
aanima utz, k'uxh yit' jikom koj. 
16 Echtzixe't nunb'an ya'l aas 
b'a'n in vatz Tioxh utz, vatz 
aanima majte. Tunnachb'al 
atilka aas ye'k in tu paav. 

17 Pek axhib'i aas jatva'x ko'n 
ya'b' paali aas ye'k in tu 
vuntenam Jerusaleen tza'. Ech 
vet'ulin, a! ul vaq' oya tetz 
me'b'a'. Utz ul vaq' unkutxu 
majte. 18 Ech a! chit nichunb'an 
q'u kam viq'analil u totztioxh 
tzi', tilin unjolol q'u Israeel q'u'l 

aye'n tu Aasia. A! chit ma'tich 
unb'antu tx'aatx'och vatin vatz 
Tioxh. Log! yit' a'ich koj unmol 
mam tenam. Utz yit' txab'kin koj 
nichunb'ane!. 

19 Ech b'a'n atzi' aas a! koj 
vet'ulxochonin saatz q'u'l ex 
ilonin, oj kam nital taanima vil. 
20 Pek oj yit' i! utz, tal ko'n q'u!l 
majte tza' kam paav ichab'a sun- 
k'atza aas vopon vatz q'u q'atol 
tzii molich tib'. 21 Pek oj ti! ko'n 
va'l unb'ana aas q'eq!u'm valtu 
tixo'l ech tza!: «Ti' ko'n u q'aav- 
titz'pu q'u kamnaj k'uxh nitx'ol- 
ax unnujul cheel.» Texhin.— 
Texh u Pablo. 

22 Unchee' aatz tab'i q'u kam 
u Felix tza!, taq'tekka tetz 
tunpate. Tan ma'tich tab'it 
b'a'nil kam b'anel tu u B'a'nla 
B'ey tzi'. Utz tal tek ech tza': 
—Ulnalen u q'esal sol Liisias, ech 
nal lunte'k'ixsa itx'olax inujul u 
kam tzi'.— Texhtu'. 23 Ech tal tu 
u q'esal 100 sol aas sixee u 
Pablo. Log" tal te aas tiira koj 
katx'umal tatin silane'. Pek 
sataq' b'oj tzii te se'naq'axoj 
techb'ub'al. Utz ye'k simaj iatz 
oul imol aas su'lisaji. 

24 Unchee' aatz ma'tichtek- 
ipaal ka'xva!l q'ii tuul, opon paj 
u Felix tuch' u tixoj Drusila, va'l 
Israeel. Ech isik'le ul u Pablo 
siatz utz, tab'i te kam b'anel tu u 
b'a'nla chusb'al ti' u Jesucristo. 
25 Ech yolon u Pablo ti' vib'anax 
vijikomal, ti' u majoib' tu 
b'enchil tu paav utz, ti' u sotzchil 
va'l su'uli. Ech yakich xo'voj u 
Felix tzi' utz, tala: —Aatz cheel, 

kuxh. Anal lunsik'le'axh aas 
la'atin untiempo.— Texh te. 
26 Loq' a' nichich'ia u Felix tu 
va'l nichi'ane' tzi' aas sa'aq'ax 
ipuaj tu u Pablo, ech sichajpu. 
Tan jatpajul ko'xh ma'tich 
isik'let opon utz, nichiyolon 
tuch'. 

27 Pek aatz paal ka'va'l ya'b' 
tuul, el tek u Felix tu 
governadooril. Opon tek jalol 
tetz tu u tijle'm. A' opon u 
Poorcio Festo. Utz aatz u Felix, 
taq'ko'nka ku' u Pablo tu 
preexhuil tan, a! isa! aas b'a'n 
ko!xh sakaak och! q'u Israeel. 


U tab'it u b'a'nla chusb'al 

u governadoor Festo 

1 Unchee' aatz oxva'lich 

2 5 ko'n q'ii topon u Festo 
tu Cesarea, k'asu'l tzi' utz, b'en 
tu Jerusaleen. 2 Utz opon paj q'u 
q'esal oksan yol vatz Tioxh siatz 
latzi'. Antich imol unjolol q'u 
Israeel q'u'l atich tijle'm utz, 
ixoch u Pablo te. 3 Ijaj b'a'nil te 
aas yak ko'xh satal tiq'ol ul u 
Pablo tu Jerusaleen. Tan nichi'an 
ti' aas si'chixee tu b'ey utz, 
siyatz! u Pablo nichtale'. 

4 Pek aatz u Festo tan, tal te 
ech tza!: —Aatz u Pablo, atil ku! 
tu tze! tu Cesarea. Utz sa'texh- 
b'enin GU. 5 Pek b'enoj vi! 
ab'iste q'u'l maas atil tijle'm 
texo'l. Ech oj kam ma'j mam 
paav b'anel tu u vinaj tzi', 
lixocha.— Texh te. 6 Ech atin 
b'iit u Festo latzi'. Kamal 
vaaxajit q'ii i'ana oj lavate. Ech 
q'aavb'en tu Cesarea. 

Utz ech tek q'ejal tuul, k'uje' 
tu u q'atb'al tzii utz, tal tiq'ol u 
Pablo. 7 Utz aatz opon u Pablo, 
yakich isepo'k tib' q'u Israeel ti' 
q'u'l al k'asku'l tu Jerusaleen. 
Utz sib'la chaj tiila txub'a!l ichuli 
ti! ixochax u Pablo. Loq' ye! nich- 
itx'ol itxakb'a'le'. 

8 Aatz u Pablo tan, tzaq'b'u 
ti' q'u kam nichxochpika tzi". 
Utz tal ech tza': —Niko'xh ma'j 
paav b'anel vaq'o vatz u 
mantaar tetz q'u Israeel tzi', 
niko'xh tu viq'analil u totztioxh 
utz, niko'xh vatz u ijlenal 
Cesar.— Texhtu'. 

9 Aatz u Festo tan, a'ich isa' 
aas b'a'n ko'xh sakaak tuch' q'u 
Israeel, ech itzaq'b'e u Pablo, tal 
te ech tza': —¿Satz asa'a sab'en- 
axh tu Jerusaleen utz, latzi' sa- 
tx'olpik anujul sunvatz ti' q'u 
kam?— Texh te. 

10 Tal u Pablo ech Ga: 
—Ye'ka tan, vatz u q'atb'al tzii 
tikuenta Roma atilk'in saatz 
cheel. Utz a! satx'olpik unnujul 
tuul. Tan ootzajle b'a'nil aas 
ye!'xhkam ma'j onkonil vetun- 
b'anlu tu q'u Israeel tzi'. 11 Tan 
oj vetunb'anlu mal! mam paav 
aas sik'ulo'k u kamchil vi, sai. 
kojunxo'va u kamchil. Pek oj yit' 
inujul koj q'u kam nixochvin tzi', 
ye!xhab'il ko'xh ma'j sa'aq'onin 
te. A! koj samotxtx'olon unnujul. 
Aal b'a'n a! satx'olon unnujul u 
ijlenal Cesar.— Texh te. 

12 Utz yolon u Festo tuch! q'u 
oksan itxumb'al. Ech tal tek tu u 
Pablo ech tza': —Axh vetjajon 
aas a! satx'olon anujul u ijlenal 

Cesar. Ech a! se'enk'axh tzixe!.— 
Texh te. 


Vitx'olax inujul u Pablo 
tu u Agripa 


13 Unchee' aatz ma'tich ipaal 
ka'xva'l q'ii tuul, opon u ijlenal 
Agripa tu Cesarea tuch' u tanab' 
va'l Berenice. Ul iq'ila u Festo. 
14 Ech sib'al q'ii i'an latzi'. Utz 
tal u Festo tu u ijlenal u kam ti' 
u Pablo. Ech tal te tza': 
—Vettaq'ka ku! ma'l vinaj u 
Felix tu preexhuil. 15 Utz aatz 
b'enin tu Jerusaleen, imol tib' 
q'u q'esal oksan yol vatz Tioxh 
sunvatz. A'ich imol q'u q'esal 
q'atol tzii xo'l q'u Israeel. A' 
ixoch u Pablo. Utz nichijaje' aas 
sakami. 16 Pek val te aas ye'k 
siatz q'u aa Roma aas sako'xh- 
iyatz' ma'j aanima, untz'oj 
ye'sajen topon q'u xochol tetz 
siatz. Ech sateesa tib' tu q'u kam 
q'u'l nixochpika. 17 Ech motx ul 
tza'. Utz ye'k chit ch'iam 
unb'ana. Tan ech q'ejal tuul 
k'uje'in tu u q'atb'al tzii, ech val 
tiq'ol u vinaj tzi'. 18 Loq' ye'k 
ma'j paav ixochva echa' q'u'l 
nichvitz'a. 

19 Pek ta'n nichixochvu ti' 
unjolol kam ti' q'u tuq'ayb'al. 
Nixoch ti' ma'l u vinaj, Jesuus 
ib'ii. Kamnaj teku'en. Pek itz'lele 
chu itxakb'a't u Pablo. 20 Ech 
ka'tziiuntek'in ti' u kam tzi'. Utz 
unch'oti tek tu u Pablo oj sisa'a 
sab'en tu Jerusaleen. Ech a' sa- 
tx'olpik inujul ti' q'u kam latzi'. 
21 Pek ijaja aas a! satx'olon 
inujul u Cesar Augusto. A! 

sa'aq'axkuka u kam tikuenta 
tala. Ech valt tek ixeele'. Tan sa!- 
chitvaq' b'en xe! u Cesar.— 
Texhtu!. 

22 Unchee' tal tek u Agripa tu 
u Festo ech tza!: —Nivachva 
savab'i u vinaj majte tzi'.— Tesch 
te. 

Alax te tu u Festo ech tza!: 
—Axh tzii. Laab'i q'ejal.— Tesch 
te. 

23 Unchee' ech tek q'ejal 
tuul, opon u Agripa tuch' u 
Berenice. Techal chit topon 
motx oponi. Q'oon oko'p tu u 
molb'alib'. Antich imol q'u 
q'esal sol tuch' q'u vinaj q'u'l 
atil tijle'm tu u tenam tzi'. Ech 
el ichaj u Festo utz, iq'ol opon 
u Pablo siatz. 

24 Utz tal tek u Festo ech 
tza!: —Ijlenal Agripa tuch' ex 
vinaj atilex tu kuxo'l tza!, a! u 
vinaj tzuta va'l nitalax iyatz'ax 
tu kajay q'u Israeel tu 
Jerusaleen tuch' latza'. A! ni- 
motxtale' aas ye'k silane' sa!- 
tere'nko'xhatin vatz iq'ii saj. 

25 Pek vetvilla' aas ye'k ipaav 
aas sik'ulo'k ti' sakami. Pek vet- 
ijajla' aas a! satx'olon inujul u 
Augusto. Ech vetvitz'ala! aas 
sa'chitunchaj b'en tzixe'. 26 Pek 
kan chat inujul ipaav suntz'ib'a 
b'en xe! vunq'esala Cesar. 
Echtzixe't vetviq'ol ul sevatz. 
Utz saatz niyolonka, ijlenal 
Agripa. Ech aatz ma't ach'otit 
itzi' b'a'nil, kamal la'tekcheei 
kam vipaav luntz'ib'a b'en. 

27 Tan ye'k tokeb'al nunnache' 
oj sako'xhvaq' b'en mai 

preexhu utz, ye'k suntz'ib'a b'en 
kam q'ul ipaav.— Texhtu!. 

1 Unchee! tal tek u 
26 Agripa tu u Pablo ech 
tza!: —Saveeti sayolon- 
axh.—Texh te. 

Aatz tek u Pablo tan, ilak 
je! iq'ab' utz, zeit teesa Ob tu 
q'u kam nichxochpika. Tal ech 
tza!: 2 —Nuntxuq'txune', ijlenal 
Agripa tan, saatz savalvu 
vinujul kam ti! nixochvin q'u 
q'esal uq'ayb'al tu Israeel tzi'. 
3 Qe'l tan, tek! ootzajlu kajay 
q'u kostuumbre tuch' kajay q'u 
kam xo'l q'u Israeel tza'. 
Echtzixe't nunjaj b'a'nil see 
aas sa'atin apaciensia ti' 
vab'ile'. 

4 Jolol tootzaj q'u q'esal 
uq'ayb'al tu Israeel tzi' atzi' 
kam u vatin tu u vatz unq'ii 
unsaj aya'xchen tunxiakil. Tan 
a! unpaasav tu vuntenam tuch! 
tu Jerusaleen. 5 Jolol tootzajle 
aas tiira inich fariseo b'axa. 
Ech oj sisala utz, motxoj tale'. 
Tan ai u uq'ayb'al va'l tiira tii 
chit ti! itzojpil u o'tla mantaar. 
6 Pek aatz cheel, k'uxh iq'ol- 
ulin tza', nunxochpe', ti! ko'n 
ik'uje' unk'u'l ti' ich'ial itzojpu 
q'u kam q'u'l tal u Tioxh tu 
q'u kuk'uy kumam. 7 Utz antu 
kajay q'u Israeel nich'ian 
itzojpe', aya' kab'laal tanul q'u 
Israeel. Echtzixe't nimotx- 
taq'onin ti' Tioxh, niq'ila 
isik'le Tioxh q'iils aq'b'al. Utz 
ti' ko'n u k'ujleb'al unk'u'l ti' 
va'l alel taq'o tzi', k'uxh ni- 
xoch'in q'u Israeel tzi', ijlenal 

Agripa." 8 Pek ¿yetz nenima 
tzik aas niveete! niq'aavtitz!- 
pixsa q'u kamnaj u Tioxh? 

9 Aatz in veti'anka, nojchit a! 
nichvitz'a aas a! vetz sib' onkonil 
sunb'an tu q'u niman tetz vib'ii u 
Jesuus aa Nazareet. 10 Utz 
unb'anlu tu Jerusaleen. Unjupo'k 
sib'al q'u niman tetz u Jesuus tu 
Gel. A! aq'on vijle!m ti! ib'anaxe! 
q'u q'esal oksan yol vatz Tioxh. 
Utz ant in nichval unyol ti' aas 
nichiyatz'axe'. 11 Utz jatpajul 
ko'n b'anel vaq'o aas nich- 
unk'axb'ixsa tu q'u atib'al 
chusb'al tetz u o'tla mantaar. Utz 
nichunya'lu ti! aas sataq'ka u 
uq'ayb'al tzi'. Xo'veb'alich ilakp 
unvi' ti'. Aal nich'enunchok tu 
unjot tenam ti! itxaype!. 

12 Unchee! a! chit nichunb'an 
q'u kam tzi', b'enin tu Damasco. 
Tan taq' vijle'm q'u q'esal oksan 
yol vatz Tioxh aas ichaj b'enin. 
13 Utz aatz atich'ok'in ti' b'ey 
chaq'aal q'ii, techalla ijlenal, vil 
iku'l ma'l u rib'kin xamal tu 
amlika. Paalch irib'un vatz u q'ii 
tzi'. Utz isuti vi! tuch' q'ul 
unmol. 14 Ech ku'o' vatz tx'ava! 
taq'o. Utz vab'i ma'l u yol nich- 
q'ilanin. Utz tal ve tu yolb'al 
hebreo ech tza': «Saulo, Saulo, 
¿kantu' na'an ak'u'l vi', nacho- 
k'in? Ech na'ane' va'l ni'an u 
vaakaxh aas niko'nipaq'ka ajan u 
toch'b'al tetz utz; ye'xhat 

ni'enku te aas k'axb'ixsaib' 
ni'ane'.» Texh ve. 

15 Aatz in tan, val tek ech 
tza!: «¿Ab'il ach unB'aal?» 
Texhin. 

Tal u kuB'aal ve ech tza': «In 
u Jesuus. In va'l na'an ak'u!l 
vil, nachok'in. 16 Pek lakpen 
utz, txakach. Tan kam koj toke' 
vetchee'in saatz, pek savok- 
sa'axhs vaq'onom. Utz sa'an axh 
txakb'a'n tetz q'u kam q'u'l vet- 
iilla' tza', tuch' tere'n q'u kam 
q'u'l siil vi'. 17 Utz sunkolaxh 
xo'l q'ul eetz aa tenamil. Utz 
sunkolaxh xo'l q'u puera 
aanima majte q'u'l sunchajvu- 
b'enaxh ti' talax vunyolb'al. 

18 Ech axh sajajpixsan iatz tu 
q'u tatin tu sunvatz. Ech se'el 
tu elq'ej. So'ok tu u txijtxub'al. 
Utz sael tikuenta u tx'i'li'inaj; 
so'ok tikuenta u Tioxh. Utz ech 
tu ko'n vik'uje' ik'u'l vi', sa- 
motxik'ul u kuyb'al tetz q'ul 
ipaav. Utz antu saetzan xo'l q'u 
niman vetz q'u'l xaansamal el 
Katz paav.> Texhtu!. 

19 Echtzixe't ye' nunqel u 
visioon va'l k'uchax ve tu 
Amlika, ijlenal Agripa. 20 Ech a' 
b'axal valvu tu q'u'l atil tu 
Damasco. Ech tek val tu 
Jerusaleen tuch' tikuenta kajay u 
Judea utz, tuch' tu puera aanima 
majte. Nival te aas samotxik'axa 
ik'u'l, ech so'ok k'atz u Tioxh. 


m 26.7 Kajay q'u Israeel ootzajinich tetz aas sa'chit'ul viTxaaom u Tioxh. 
Utz nichmotxich'ia. Jatva'l ko'n ciento ya'b' xe't motx ich'iat va'l tala'tzi'i u 
Tioxh te. Pek loq! a! sik'u'l aas ech tul mam ijlenal si'ane'. Ch'a'o su'li'ane'. 
Ech samotx'el q'u Israeel tikuenta q'u aa Roma nichmotzxtale!. 

B'a'n ib'anon si'ane', techlal 
ik'axat ipaav. 

21 Ech ti! ko'n u kam tzi', 
itxayin q'u Israeel tu viq'analil u 
totztioxh utz, si'chiyatz'in. 

22 Pek Tioxh lochonin, k'uxh 
anko'xh atilin tu u q'ii cheel tza' 
ti' talax tu ch'ooajs nimaj. 
Ye'xhkam nival kam aas saelka 
ti' q'u yol alel tu q'u alol tetz u 
yolb'al Tioxh tuch' q'u'l alel tu u 
Moisees aas sauchi. 23 Echa' va'l 
tal ti' viTxaaom u Tioxh aas sa!- 
chitkami. Loq' a' va'l b'axa 
q'aavitz'pu xo'l q'u kamnaj. Ech 
ipaxsa itziiul u chitpichil tu 
paav. Ik'uch u txijtxub'al tu 
vitenam tuch' tu puera 
aanima.— Texh u Pablo.” 

24 Unchee! tuul nichtal q'u 
kam u Pablo ti' teesat tib' tu u 
xochb'al tzi', qetun u Festo tal te 
ech tza!: —iElnajaxh tu b'ey 
Pablo! A! nieesanaxh tu b'ey q'u 
sib'la chaj txumb'al ootzaj.— 
Texh te. 

25 Utz tzaq'b'el tu u Pablo ech 
tza!: —Yit' elnajkojin tu b'ey, 
techalla Festo. Tz'ajel untxum- 
bal, Inujul q'u yol nivale!. Yit' 
iyol koj elnaj tu b'ey. 26 Tootzaj- 
lu q'u kam u ijlenal Agripa atzi'. 
Echtzixe't aya'l unk'u'l nunyolon 
siatz. Utz ye'xhkam nivitz'a aas 
ye! koj tootzaj. Tan yit'i'as tu koj 
ma'j tz'itz'o'n niuchka. 

27 Techalla ijlenal Agripa, 
vootzajle aas nanima viYol u 
Tioxh tz'ib'amalka tu q'u alol 
tetz u yolb'al Tioxh.— Texhtu!. 


n 26.23 Choktaj u Isaias 42.6; 49.6. 


Q'u B'a'nla Chaj Kam B'anel 26, 27 


28 Aatz u Agripa tan, tal tek 
tu u Pablo ech tza!: —Kamal a! 
naale' aas oora ko!xh sooksa yol 
tunvi' aas saok'in ti! inimal 
viTxaaom u Tioxh.— Texh te. 

29 Tal u Pablo te ech tza!: 
—T'an koj txumb'al Tioxh aas 
k'uxh oora utz, k'uxh b'uuchi, 
pek sai'. Utz yit' axh ko'nkoxh- 
tu', pek antu kajay q'u'l niab'inin 
cheel tza'. Utz sab'ens echa' in 
tza'. Loq' yit! sa'kojqitzpi echa! 
vunqitzpu tu q'u kadeena tza'.— 
Texh te. 

30 Aatz tek ma'tich taltu q'u 
kam u Pablo tza', lakpu u ijlenal 
utz, b'eni. B'en tuch' u 
governadoor, tuch' u Berenice 
utz, tuch' kajay q'ul imol q'u'l 
ela k'ujliche. 31 Utz tuul motx 
elb'en, nichmotxiyol sivatzaj ech 
tza': —Ye'k ma'j kam veti'anlu u 
vinaj tzi' aas sik'ulo'k ti' sakami. 
Utz niko'xh tu tze' saku'ka.— 
Chia. 

32 Ech tal tek u Agripa tu u 
Festo ech tza': —Saveet ichajpu 
u vinaj koj atzi' aas ye'n koj ijaja 
aas a' satx'olon inujul u Cesar.— 
Texh te. 


U tiq'ol b'en u Pablo tu Roma 
1 Unchee' ku' tib'eyil 

2 7 aas se!eno! tu Itaalia tu 
vaarko. Ech oksal b'en u Pablo 
tuch' unjot preexhu tiq'ab' ma'l 
u q'esal sol Julio ib'ii. Tetz ma'l 
u compania Augusta ib'ii. 2 Ech 
qok tu ma'l u vaarko a' k'asku'l 
tu Adramiitio. Tan si'chpaal tu 

Siracusa e 


MALTA 
Fenidee 


CAUDA 


Vib'ey u Pablo aas b'en tu Roma 
59 — 60 m.t.J. 


q'u tilanb'al vaarko tikuenta 
Aasia. Ech b'eno'. Antich kumol 
u Aristarco, u aa Tesaloonica 
tikuenta Macedoonia. 3 Tu tek 
va!t q'ii tuul, opono' tu Sidoon. 
Utz aatz u Julio, jikich chit tu u 
Pablo. Taq' tziite aas sab'en xe! 
q'u tamiigo latzi', ech sa'aq'ax 
tetz. 4 Ech k'asu'lo' tzi'. Aalich 
kupaal tinujul u Chipre va'l 
majon u kajiq'. Tan aatz u kajiq' 
vil al aal tul sukuvatz nichtule!. 
5 Aatz tek ma'tich kurantuka ivi! 
u mar va'l tikuenta Ciliicia tuch' 
Panfiilia, opontek'o' tu u tenam 
Mira, tilanb'al vaarko tikuenta 
Liicia. 

6 Ech ichab'a ma'l vaarko u 
q'esal sol latzi'. A! k'asku'l tu 


= 4 Gnido 
— Mira / 


CRETA 
Lasea ho. 
Ke Salmoon 


Mar Mediterraaneo 


Jerusaleen 


— JUDEA 





Hechos 27.1—28.14 


Alejandria utz, aalich ib'en tu 
Itaalia. Ok'o' tuul. 7 Pek loq' 
jatva'l ko'n q'ii aas tiira q'oon u 
vaarko. Tuch' chit tza'l opono' 
tinujul u tx'ava' Gnido. Tan a' 
nichchijono' u kajiq'. Ech ti' 
vimajon u kajiq', okpajo' tinujul 
u Creta vatz u Salmoon. 8 Ech 
tzi'aj a' texh kub'ena'. Tuch' chit 
tza'l opono! tu ma'l u tilanb'al 
vaarko B'a'nla Tilanb'al Vaarko 
ib'ii, naja'ch u tenam Lasea. 

9 Unchee' sib'al tek tiempo 
ma't ipaale'. Utz ma'tich ipaal u 
nimla q'ii ti' ikuyax va'y. Ech 
opon tek u tiempoil kajiq' jab'al. 
Utz xo'veb'alich tek u xaaom vi' 
a'. Ech tal tek u Pablo tu q'u 
aanima ech tza!:° 10 —Ninachpu 


° 27.9 Aatz u tiempo tetz ikuyax va'y xo'l q'u Israeel, aya! u q'ii tetz u “Yom 


Kippur” tu yolb'al hebreo utz, “Día del Perdón 


“x” 


chu tu kastiya. A! niku'k tu 


u motxeb'al septiembre. Ixe'teb'al u kajiq' jab'al. Choktaj u Leviitico 


16.1-34. 

ve aas tza'l u kuxaan vi! a! 
si'ane'. Utz mam tz'ejo'm 
su'uchi. Utz ta'n ko'nkoxh sa- 
tz'ejxu q'u ijatz tuch' u vaarko 
tzi', pek ant o' sasotz'o' majte.— 
Texhtu!. 

11 Pek aatz u q'esal sol, ye' 


ko'n nichtoksa tetz viyol u Pablo. 


Ta'n nichtab'i kam nital u olin 
tetz u vaarko tuch! vib'aal. 

12 Tan axhib'i yit' b'a'nich koj u 
tilanb'al vaarko latzi' majte aas 
a! sakupaasav u tiempoil kajiq' 
jab'al tuul. Ech kajay q'u aanima 
motx alon aas aal b'a'n sak'asu'l- 
o' tzi'. Utz kamal tiempo 
lo'opono' tu u tilanb'al vaarko 
Fenice tikuenta Creta, tala. Ech 
a! sakupaasav u tiempoil kajiq' 
jab'al tzi'. Tan nisajin b'en aal 
toke!. 


U tza'l paalku q'u aanima 
tu u vaarko 


13 Ech paal ma!l u kajiq' aal 
iku'e'. Utz tal q'u aanima aas 
elyo'p tu va'l nichmotxtitz'a. Ech 
motx teesa u xe'ab' tetz u vaarko 
utz, ech aalich tek (bien tzi'aj a, 
naja'ch u Creta. 14 Pek ye'xh 
ko'xh jank'al tuul, zelt ma'l mam 
kajiq' jab'al. Tiira xo'veb'al 
iyak'il. A! k!asku'l tikuenta aal 
ije'a! tuch' aal tela'. 15 Utz tiq'o 
b'en u vaarko. Ye't veet ve't 
toksal ti! vib'ey. Ech kutx'ajmi 
texh qiq'ol b'en. 16 Paalo' ti! 
b'en ma'l u seplich tx!ava! nik'a 
a!, Clauda ib'ii. Imaj b'iil u 

kajiq'. Ech peena chit ole'o! ti! 
tig'ol jitul u tal jukub', u elab'al- 
ul vi! al 17 Utz aatz ma'tich 
tig'ol je'ul u tal jukub', qitzax tek 
u nimla vaarko tu ijvil sijaq', 
lochb'al tetz. Tan nichixo'vale' 
noj en ipaq'o'k tib' ti' q'u xaj 
Sirte nichtale'. Utz eesal u xe'ab' 
tetz u vaarko. Ech kutx'ajmi texh 
tiq'otb'eno' u kajiq'. 

18 Ech q'ejal tuul, anko'xh 
techal chit kuveet tu u mam 
kajiq' jab'al. Ech xe't tek ik'onax- 
ke'l ijatz ti' itzoyb'ixsal u vaarko. 
19 Tu texh u toxva' q'ii tuul, a' 
tek motx kuk'onka el q'u kam 
nitxakun tu vaarko. P 20 Ech 
jatva'l ko'n q'ii ye't qil iatz q'ii 
niko'xh tx'umi'l ti' u mam kajiq' 
jab'al. Ech nichtere'nkojqale' oj 
siitz'e'o'. 

21 Unchee' sib'al tek q'ii tuul 
aas ye' nichkutx'a'ne', txake' tek 
u Pablo tu xo'l utz, tal ech tza!: 
—Vinaj, b'a'n atzi! enima koj 
va'l vala. Ye't koj k'asu'lo' tu 
Creta. Tan ta'xh vet'ulkuk'ullu 
tza' u tza'l tuch' u tz'ejo'm tzi'. 

22 Ech aatz cheel, nival sete 
aas atoj nimal ek'u'l tan, ye'xh- 
ab'il ma'j sakam tu kuxo'l. Pek 
ta'xh satz'ejxu u vaarko tzi'. 

23 Tan vetchee ma'l viaanjel u 
Tioxh sunvatz tu aq'b'al ma'it. 
Aya' u Tioxh va'l in tetz utz, in 
taq'onom. 24 Utz vettal ve ech 
tza': «Ye! ko!xh xo'vaxh Pablo. 
Tan ministeer so'oponaxh vatz u 
Cesar. Utz sai! ko'n antu sa'atin 


P 27.19 Aatz q'u kam ik'onka el tzi', aya! q'u ijvil, tuch' q'u ch'ich' qitzb'al 
utz, tuch' q'u t'eb'kin b'u'j va'l niokku u kajiq' tetz u vaarko. 

iq'ii saj q'u'l ela atilok'axh tuch' 
tu u vaarko tzi'.» Texhtu'!. 

25 Echtzixe't atoj nimal ek'u'l. 
Tan k'ujlel unk'u'l ti' Tioxh aas 
ech si'ane' va'l vettallu ve tzi'. 
26 Pek kamal sa'chit'enkupaq'- 
o'k qib! ti! ma'j seplich tx'ava' 
nik'a a'.— Texh u Pablo. 

27 Unchee' at b'enku tu q'u 
iq'on tetz u vaarko aas atichte- 
k'o' naja'ch tx'ava'. A' chit i'an 
nik'a aq'b'al tu tek 14 q'ii aas til 
ko'xh nichtiq'ovpaalo' u mar, 
va'l Adriaatico ib'ii. 28 Ech taq' 
ko'p u echab' naab'il a! jag' ai. 
Utz ech tilta' aas atich tere'n 20 
jaa inaab'il u a'. B'iil ko'xh paj 
ixaan opon siatz, q'aav paj taq' 
ko'p u echab'al jaq' a Utz va't 
15 ko'n jaa inaab'il. 29 Ech taq' 
tek ko'p kaava!l q'u xe'ab' tetz u 
vaarko tu a'. Tan a' tek motx 
ixo'va ipaq'to'k tib' ti' ma'j 


sivan. A' taq'vu ko'p tu u ti' iqul. 


Utz ech a' texh nichmotxich'ia 
isajb'e'. 

30 Unchee' aatz q'u iq'on tetz 
u vaarko tan, si'chtekmotxjutz- 
pe'l tala. Motx taq' ko'p u tal 
jukub' tu a', u elab'alul vi' a'. 
Nichko'xhmotxi'ano'k aas aya'l 
kala a' si'chtoksa u xe'ab' tetz u 
vaarko va'l siatz tilone!. 

31 Pek aatz u Pablo, tila utz, 
tal tu u q'esal sol tuch' tu q'u sol 
ech tza': —Sa'kojetx'ol etel vatz 
u kamchil oj satelab'eka u 
vaarko q'u iq'on tetz u vaarko 
tzi'.— Texh te. 

32 Ech aatz tek q'u sol, itzok' 
vik'aail u tal jukub' elab'alul vu 
al Ech tz'ejxuka. 

33 Aatz zeit isajb'u saj, tal u 
Pablo tu kajay q'u aanima aas sa- 
Giant. Tal te ech tza!: —Ma'x 14 
q'ii cheel nikuch'ia kam saya!- 
Ko Utz ye! nikutx'a'ne!. 
Ye'xhkam ma'j nigechb'u. 34 Pek 
aatz cheel, b'antaj b'a'nil, tx'a!- 
nojex ti' vetiichajil. Tan niko'xh 
ma'j tal kam sab'anonex sejun- 
unil tzi!.— Texh u Pablo. 35 Ech 
ta'xh veet tal u kam tzi', itxay 
ikaxhlaan tx'ix utz, taq! ta'ntioxh 
ti' vatz kajay q'u aanima. Utz 
ipixha. Ech seit itx'a!ne!. 

36 Unchee' motx tek tiq'o 
nimal ik'u'l kajay q'u aanima 
utz, motx tek tx'a'n majte. 

37 Utz ma'lenich 276 kuxaane! 
atich'o' tu u vaarko tzi'. 38 Ech 
aatz motx veet itx'a!ne!, ik'onka 
q'u triigo tu mar. Ech tek ivoy- 
b'ixsa b'iit u vaarko. 


Vipaxka u vaarko tu sanaab' 
tu Malta 


39 Unchee' aatz sajb'u tek 
b'a'nil, ye'ich tootzaj q'u olin 
tetz u vaarko ab'iste chaj u 
tx'ava' tzi'. Loq' titz'a aas satiq'o 
b'en u vaarko tzi', oj lo'ole'i tala. 
Tan til ma'l u tal tx'ava' atil sa- 
naab'il a' sitzi'. 40 Ech itzok'ka 
el q'u xe'ab' tetz u vaarko utz, 
itz'ejka tu mar. Iso'pi q'u qitzb'al 
tetz u olib' tetz. Utz toksa u b'u'j 
tetz kajiq' va'l siatz. Ech aalich 
tek ib'en u vaarko tzi' a'. 41 Loq' 
a' oponku tu untanul mam 
sanaab' xo'l a'. Yakich majaxojka 
vivatz tuul. Ye'kan yik nich- 
i'ane'. Utz xe't tek ijajpu u ti' 
iqul tu vipaq'to'k tib' u mar ti'. 

42 Ech aatz q'u sol tan, si'ch- 
tekmotxiyatz' q'u preexhu 
kajayil tala. Ech ye'k sajutzpe"l 
ma'j, achi'm tela'. 43 Pek aatz u 
q'esal sol tan, imaj iatz q'ul 
isol. A! isa! ye'k sayatz'ax u 
Pablo. Utz tala aas ab'il q'u'l 
sitx'ol achi'm, a' b'axal sik'on 
ko'p tib' tu a'. Ech saelu'l vatz 
tx'ava'. 44 Utz aatz tere'n, vi! 
aq'en saelku'l. Utz atia a' 
saelku'l vi' q'u kam tetz u 
vaarko tala. Utz ech chit i'ana. 
Ech kajay motx el tu u tza'l tzi'. 
Motx elu'l vatz tx'ava'. 

1 Unchee' aatz ma'tich 
28 tek qel tu u tza!l tzi!, 
qab'i teku'en aas Malta pe'k u 
txlava! tzi'. 2 Utz aatz q'u 
aanima q'u!l jejlich latzi!, tiira 
b'a'n chit kuk'ulax i'ana. Aal 
motx toksa kuxamal tan, 
nichiku' jab'al utz, ti' u che!v 
majte. 3 Ech imol unjolol tzaji 
vilaj Gel u Pablo; taq! oko'p tu 
u xamal. Utz t'aspe'l ma'l u 
venenola tx'i'la txokop tu 
vitz'a'l u xamal. Ech ch'une' ok 
ti' iq'ab' u Pablo. 4 Ech ta'xh til 
q'u aanima q'u!l jejlich tu u 
txlava! tzi' aas ch'unlich ok u 
tx'i'la txokop siq'ab' u Pablo, 
nichtekmotxtal tib'ilaj ech Ga: 
—Nojchit yatz'ol aanima u vinaj 
atzi'. Tan k'uxh vetitx'ollu tel tu 
u mar tzi', sa'kojitx!ol tel vatz u 
choob'al tetz q'ul ipaav.— 
Texhtu!. 


Q'u B'a'nla Chaj Kam B'anel 27, 28 


5 Pek aatz u Pablo tan, ilit'u 
ko'n el u tx!i'la txokop sig!ab' vi! 
xamal utz, ye'xhkam mai i'ana. 

6 Aatz q'u aanima tan, nich- 
motxich'ia isipk'e' oj ye'k ko'xh 
talche' sakam majte tala. Loq' 
sib'al ko'xh ma'tich ich'ian tuul. 
Utz motx tila aas ye'xhkam mai 
i'an u Pablo. Ech motx tek 
ich'exu itxumb'al. Utz nichtek- 
tale' aas tioxh u Pablo. 

7 Unchee' aatz ma'l u vinaj 
atich itx'ava' latzi', Puublio ib'ii. 
Utz q'esalaich tu u tx'ava! nik'a 
a! tzi'. Tiira jikich. Ik'ulo' oxva'l 
q'ii. Taq' qatib'al. 8 Utz atich ku' 
vitat u Puublio vatz tx'ach. 
Ya'vich tu xamal tuch' tu tx'i'la 
uul. Ech oko'p u Pablo tzixe'. 
Iq'ila sik'le Tioxh ti! utz, taq' je! 
iq'ab' tib'a. Ech i'an b'a'n. 

9 Ech tiq'o tek opon iya'v q'u 
aanima q'u'l atich tu u tx'ava' 
tzi' tan, til va'l i'ana. Utz 
nichi'an b'a'n q'u ya'v. 10 Ech 
techal qilb'el motx i'ana. Utz taq' 
k'asu'l qetz tetz kub'ey aas k'a- 
su'lo' tzi'. 


U topon u Pablo tu Roma 


11 Unchee' aatz ma'tich ipaal 
oxva'l ich', b'enpajo' vi' mar. 
B'eno' tu ma'l u vaarko a' 
k'asku'l tu Alejandria va'l 
ipaasav u tiempoil kajiq' jab'al 
tu u tx'ava' nik'a a' tzi'. Utz 
k'oxich ok vivatzib'al q'u b'anich 
tioxh ti! q'u'l Xu!m chu te'le'.4 


428.11 Aatz u yol “Xu!m” nital tza!, aya! vib'ii ka'va!l q'u b'anich tioxh 
k'oxel ok ivatzib'al ti' u vaarko. “Castoor” uch! “Poluux” ib'ii. Ech a! 


vipatrono tioxh u vaarko. 

12 Unchee' opontek'o' tu 
Siracusa, u tilanb'al vaarko. Utz 
oxva!l q'ii kub'an tzi'. 13 Klas- 
pajulo' tzi'. Tzi'aj a! qul tu 
Reegio. Utz tu tek va't q'ii tuul, 
xe't paj ipaal u mam kajig' va'l 
aal tul aal iku'e'. Utz tu tepaj 
ika'b' q'ii tuul, opono' tu Puteoli. 
14 Ech qil qib' tuch' unjolol q'u 
niman tetz u Jesuus latzi'. Utz 
ib'an ya'l qe aas sakaa jujva'l q'ii 
o! tzixe'. Kaachit'o'. Ech xamtel 
teku'en okb'eno' ti! b'ey ma't 
Roma. 15 Utz ul ik'ulo' q'u 
niman tetz u Jesuus tan, tab'i aas 
gopone'. A! motx ul ik'ulvo! tu 
va'l K'ayib'al K'atz U Mam B'ey 
ib'ii, tu u q'e'tx b'ey va'l Oxva!"l 
K'a!y ib'ii. Ech ta'xh (ax q'u 
niman tetz u Jesuus tu u Pablo, 
taq! ta'ntioxh tu u Tioxh. Utz 
txuq'txuni. 16 Ech aatz opono! tu 
Roma, oksal q'u preexhu tiq'ab' 
u q'esal sol ilol tetz. Ech koj u 
Pablo tan, aq'ax tzii sa'atin tu 
ma'l atib'al paarte. Utz ma'l ko'n 
sol xeen tetz oksali. 


Viyolon u Pablo tuch' q'u q'esal 
Israeel tu Roma 


17 Unchee' aatz ma'tich ipaal 
oxva'l q'ii, molax q'ul iq'esal 
q'u Israeel tu u Pablo q'u'l jejlel 
tu Roma. Utz aatz molich tek 
tib', tal te ech tza': —Vinaj 
vitz'in vatzik, tu Jerusaleen 
txaypik'in utz, latzi' vetoksal- 
k'asu'lin tiq'ab' q'u aa Roma 
tzi'. Pek ye'xhkam ma'j onkonil 
vetunb'an tu u kutenam. 
Ye'xhkam nunqel vikostuumbre 
q'u kuk'uy kumam. 

18 Si'chichajpu'in aas ma'tich 
ich'otil untzi' tala. Tan ye'k 
paav ichab'a sunk'atza aas si- 
k'ulo'k vi' sakamin. 19 Pek ye't 
motx taq' tzii unjolol q'u q'esal 
uq'ayb'al tu Jerusaleen. Ech tek 
vilta' aas aal b'a'n a' satx'olon 
unnujul u Cesar ti' vela'. Loq' 
yit' a' koj unsa' sunxoch 
vuntenam. 20 Ech kam koj ti' 
k'uxh vetunsavsa'ex, pek a' 
unsa! savilex utz, sunq'ila'ex. 
Ech saval sete aas ti' ko'n 
ik'uje' kuk'u'l ti' va'l nikuch'ia 
o! Israeel k'uxh qitzelin tu q'u 
kadeena tza'.— Texh te. 

21 Ech motx tek tal ech tza!: 
—Ye'xhkam nikuk'ul ma'j u' tu 
Judea sayolon qe sai'. Niko'xh 
nikojtul ma'j q'u qitz'in qatzik 
aas su'lixoch'axh. Ye'xhab'il kam 
tal sai'. 22 Pek niqachva aas 
saqab'i kam niitz'a ti' u uq'ayb'al 
nanima tzi'. Tan niqab'i ipax 
itziiul aas til chaj ko'xh nieesalik 
iq'ii.— Texh te. 

23 Ech motx iq'attu ma'l q'ii 
q'u Israeel aas samotxoponi. Utz 
anchitu'. Sib'al ixaan motx opon 
tzixe' tu va'l k'amichku tatib'al. 
Utz ni'xhichib'an talax vi- 
Q'esalail u Tioxh te. A' chit 
nichtoksa u Jesuus tivi', kam 
chit echa' nital vimantaar u 
Moisees tuch' va'l nital q'u alol 
tetz u yolb'al Tioxh. Q'ala'm 
xe'ti utz, ku'q'ii ya'i. 24 Ech 
atich unjolol niman q'ul iyol 
tzi' utz, at ye't niman. 25 Ech 
ye't ik'ul ve't tib' itxumb'al q'u 
aanima tzi'. Xe't tek ik'asu'l. 
Utz tal u Pablo te ech tza!: 

—Nojchit va'l tal u Tioxhla 
Espiiritu titzi! u Isaias u alol 
tetz u yolb'al Tioxh, aas tal tu 
q'u kuk'uy kumam ech tza!: 


26 «Kuxh xe! u tenam tzi' utz, al 
te ech tza!: 

Sa'ab'inex uch! exichin, 

loq! sa'kojpaal etxumb'al tu va'l 
setab'i. 

Utz sasajinex, 

loq! sa'kojekan tilaxe' kam va'l 
sesaji. 

27 Tan tiib'inaj u taanima q'u 
tenam (GI. 

Ye! nimotxisa'a tab'ile! kam 
tokeb'al q'u yol. 

Ye! nimotxisa'a tilax q'u kam 
q'u'l ijikomal. 

Ech toke' ye'k samotxilon q'u 
b'aq' iatz. 

Ye'k samotxab'in tuch' q'ul 
ixichin. 


r 28.27 Choktaj u Isaias 6.9-10. 


Q'u B'a'nla Chaj Kam B'anel 28 


Utz ech ye'k satootzaji u 
tokeb'al q'u kam tuch! 
taanima. 

Ech ye'k saq'aavo'k sunk'atza. 

Utz ye'k sunb'an b'a'n te. 
Chajaxh te.» Chia.” 


28 Ech ootzajitaj b'a'nil tan, 
aatz u chitpichil tu paav nitaq' u 
Tioxh tzi', vettaq'lu tu q'u puera 
aanima. Utz aal a! samotx- 
k'ulun.— Texh u Pablo. 29 [Ech 
aatz veet taltu q'u kam Gi. 
va'lich tek ikalab'tziiut tib' q'u 
Israeel aas k'asu!'l.] 

30 Unchee! ka!l ya'b'i'an u 
Pablo tu va'l k'amichku u tatib'al 
tzi'. Utz aya!l ik'u'l nichik'ul 
topon q'u aanima nichtopon 
tzixe!. 31 Nichtal viQ'esalail u 
Tioxh te. Utz nichichus q'u kam te 
ti' u kuB'aal Jesucristo. Ye'xhkam 
nichixo've'. Ye'xhkam nichmajon. 

U U' ITZ'IB'A BIEN U PABLO 
SEI OU NIMAN TETZ U JESUUS 
TU ROMA 


Yol ti' u u' tza' 


Aatz u u! tza!, a! tz'ib'an b'en u Pablo xe! q'u niman tetz u Jesuus q'u'l 
atich tu Roma. A' itz'ib'av k'asu'l tu Corinto. K'uxh a' atik u u' tixe'teb'al 
kajay q'u u! q'u!l itz'ib'a u Pablo tza', yit' ti' koj aas a! u b'axa u! itz'ib'a. 
Tan aal a' u jujva' u' itz'ib'a. Kamal a'ich itz'ib'at tixo'l q'u ya'b' 55 — 56 
m.t.J. Kamal ma'l ku'en 20 ya'b' ikam u Jesuus. Ye'ich tootzaj Roma u 
Pablo aas itz'ib'at u u' tza'. Pek nichtachva si'chpaal tzi' aas sab'en tu 
España. 

Tu yolb'al griego itz'ib'ava. Utz kamal a' taq'vu b'en ti' u diaakonisa 
Febe. Nital vib'ii tu u 16.1. 

Sib'al q'u Israeel jejlich tu Roma tan, txaypinajich tzi' utz, ya'lumal tok 
tu aq'on. Antu tixo'l unjolol q'u'l niman u Jesuus. 

Chukchaj chusb'al ib'o'q'ol niyolon u Pablo ti' tu u u' tza'. 1.16—11.36 
Aatz b'axa, a' niyolonku ti' u kuchitpu tu paav. Nitale' aas ta'xh u Jesuus ni- 
kuyune' utz, niteesan vatz u choob'al paav, yit' u o'tla mantaar koj. Utz 
tiq'aq'al ik'uje' ik'u'l q'u aanima ti' u Jesucristo nib'ens b'a'n vatz Tioxh. 
Itz'ib'a u u' u Pablo tza' tan, sib'al q'u Israeel q'u'l oknajich ti' inimal u 
Jesuus tu Roma, a' motx isa' aas anko'xh sanimal u o'tla mantaar tu q'u 
puera aanima q'u!l nitok ti! u Jesuus. Ye! nichmotxtok tivi' q'u Israeel aas 
ta'xh si'an q'u puera aanima vinimal u Jesuus. 

8.9-11 Aatz paj va't u kam nital u Pablo tu u b'axa tanul tza' utz, aya! 
va'l ministeer siya'sa ib'anax u paav q'u aanima aas ma't tok ti' inimal u 
Jesuus. Nital majte aas tiira nijalp itxumb'al q'u aanima q'u'l niniman u 
Jesuus. Tiira b'a'n teku'en tan, nimotxtel tikuenta u paav. Loq' kamal a! 
maas nital q'u puera aanima q'u!l atich tu Roma. Tan tiira atich talchu q'u 
puera aanima tzi' aas b'anol tetz q'u tzu'kin kam vatz Tioxh utz, vatz q'u 
Israeel. 

Nipajtale' aas a! itxa'k u o'tla mantaar nital tu u aanima aas aa paav. 
Aatz ma't tel tu q'ul ipaav, a! tek ni'iq'on tetz u Tioxhla Espiiritu. Nitale' 
aas kajay aanima aa paav. 

Aatz tu u 9.1—11.36, tal u Pablo aas ye!kan sachitpul q'u aanima tipaav 
ti' inimal u o'tla mantaar. Utz kamal ti! u yol tzi', ye'kan texh itxa'k q'u 
Israeel ninach majte. Aya! q'u'l atich xo'l q'u niman tetz u Jesuus q'u'l tu 

Roma. Echtzixe't tal u Pablo te aas itenam Tioxh q'u Israeel. Sib! tatin vatz 
u Tioxh niyolonka. 

Aatz tek tu u ka'b' tanul, aya! u 12.1—15.13 utz, a! niyolonku ti! aas 
kam vitxumb'al u aanima si'ane' va'l nimamal tek u Jesuus taq'o. Aya! vi- 
txumb'al si'an xo'l q'u aanima aa paav; xo'l q'u'l ye'k maas iyak'il k'atz u 
Jesuus. Nital te aas ye'k sayolax u aanima ti! kam ni'ane'. Ye'k sik'axb'ixsa 
imol; echen siloch (mol, Utz yit' ta'n ko'n koj satitz'a je! tib' u aanima. 

Aatz tu u toxva' tanul, kaana chajlichil nital tuul. 15.14—16.27 


eFilipos 


GALAACIA 


¿Corinto 9, 





Q'u tenam q'u'l itz'ibtav b'en u! u Pablo 

U U' ITZ'IB'A BIEN U PABLO 
SEI OU NIMAN TETZ U JESUUS 
TU ROMA 


Ichajlichil q'u niman tetz u Jesuus 
tu Roma 


1 In Pablo, taq'onom u 

Jesucristo. Utz in ichaj sik'le- 
malin tag'o; ti! ipaxsal itziiul u 
b'a'nla chusb'al tetz u Tioxh. 
2 Tan alel nal u b'a'nla chusb'al tu 
u Tioxh titzi' q'u alol tetz viyolb'al 
aas sa'chit'atin u chitpichil tu 
paav. Utz motx itz'ib'aka q'u 
tioxhla chaj iYol u Tioxh tzi'. 3 A! 
yolonku ti' viK'aol u Tioxh, u 
kuB'aal Jesucristo va'l vet'ulitz'- 
poj xo'l q'ul itu'xh ixalam u Daviid 
ti' ib'ens aanima. 4 Tiira elu'l 
vatzsaj aas iK'aol Tioxh. Tan k'uxh 
kami, vetko'nq'aavitz'pu xo'l q'u 
kamnaj tu u mam iyak'il u Tioxh 
tiq'aq'al u Tioxhla Espiiritu va'l 
ye'k paav k'atza. 

5 Ech tiq'aq'al ko'n viK'aol u 
Tioxh, vetkuk'ul u mam ib'a'nil 
utz, vetkuk'ul u qaq'on k'atza. 
Vettoksa'o' sichaj ti! en talax 
vinujul tu q'u aanima tu kajay 
tenam. Ech sinima utz, satootzaji 
kani'ch ik'uje' ik'u!l ti' u Jesuus. 
Aval ik'u'l samotxitz'ej taanima 
ti! vib'ii. 

6 Utz ant ex xo'l q'u'l sik'lemal 
ok ti! u Jesuus tzi', jank'al ex atil- 
tek'ex k'atza. 7 Ech nuntz'ib'a 
b'en u ui tzexe! tza' atilex tu 


Roma. Tan tii u Tioxh seti'. Utz a! 
isa! aas saxaane'lex k'atz u paav. 
Atin koj u b'a'nil sek'atza va'l 
nitaq' u Tioxh, u kuTat tuch' u 
kuB'aal Jesucristo. Utz atin koj 
paas tetaanima majte. 


U titz'at b'enchil u Pablo tu Roma 


8 Tib'axa, nival sete aas ni'xh- 
unk'ama u Tioxh seti' tib'ii u 
Jesucristo. Tan til chaj ko'xh 
nipaxku etziiul aas ex niman tetz 
u Jesuus. 9 Ech chaj paj unq'ilat 
unsik'let Tioxh, ni'xhvoksa'ex 
siatz. Utz a' ootzajin tetz aas 
nojchit niyolonk'in. Utz u Tioxh 
ootzajin tetz aas tuch' vaanima 
nivaq'onin ti' ipaxsal itziiul u 
b'a'nla chusb'al tetz u Jesucristo, 
aya' viK'aol. 10 Ech nunjaj tu u 
Tioxh tzi', aas sataq! tzii ve so!- 
oponin tzexe!, oj nojchit a! vi- 
txumb'al se'nunq'ila'ex. 11 Tan 
nivachva sa'xhvilex, ech sunchus 
va'toj doon sete tetz u Tioxh. Ech 
sa'xhyak'inex k'atza tu vik'uje' 
ek'u'l ti'. 12 Utz sataq' tib' nimal 
kuk'u'l majte, tu u qatin Klatz u 
Jesuus va!l ela nikunima, ela 
k'ujlel kuk'u'l ti', ex tuch' in. 

13 Ech a' unsa' setootzaji 
hermanos, aas jatpax ko'xh unk'aj 
ti! so'oponin tzexe'. Pek ye'saj 
iveete! tan, kam ko'xh nitok tuul. 

A' unsa' sunloch'ex tu veq'anb'u 
k'atz u Tioxh, ech sailax viq'aq'al 
sek!atza. Echa' q'u'l b'anel vaq'o 
xo'l tere'n q'u puera aanima. 

14 Tan atil ma'l untx'oj xe' q'u 
griego nunnache'. Utz atil untx'oj 
xe' q'u'l k'uxh yit' griego koj, xe' 
q'u aa txumb'al, tuch' xe' q'u'l 
k'uxh yit' aa txumb'al koj tan, 
ye'sajen unpaxsat u b'a'nla 
chusb'al tixo'l. 15 Ech toke! 
cheelt unsa' se'nunpaxsa itziiul u 
b'a'nla chusb'al tzexe' majte, ex 
jejlelex tu Roma. 


Itxumb'al Tioxh u b'a'nla chusb'al 
tetz chitpichil tu paav 


16 Jatu koj sach'ixvin ti' 
ipaxsal itziiul u b'a'nla chusb'al. 
Tan vootzajle aas mam itxumb'al 
Tioxh. Ech ti' ko'n vinimale' sa- 
chitp'o' tu q'u kupaav; o' Israeel 
utz, echat q'u puera aanima 
majte. 17 Tan nik'uch u b'a'nla 
chusb'al qe aas kani'ch taq'tu- 
b'eno' b'a'n u Tioxh. Utz sataq'- 
b'eno' b'a'n oj sak'uje' kuk'u!l ti' 
b'enamen. Echa' va'l tz'ib'amal- 
ka tu u Yolb'al Tioxh aas: 


—Aatz u jikomla aanima vatz 
Tioxh, 

sa'atin itiichajil tu b'enq'ii 
b'ensaj 

oj ta'xh sak'uje'k ik'u'l ti' u 
Tioxh.— Chia.4 


U teesat tib' q'u aanima tu b'ey 


18 Tan sataq' ku'l choob'al 
paav u Tioxh tu Amlika ti' q'u 


4 1.17 Choktaj u Habacuuc 2.4. 

aanima q'u'l paav ni'ane', q'u'l 
ye! ni'an vijikomal utz, q'u'l ni- 
ko'nimaj u b'a'nil ti' ib'anax u 
onkonil. 19 Tan ye' koj tootzaj 
vitxumb'al u Tioxh. U Tioxh at 
chit aq'on tzii te aas satootzaji. 
20 Aya'xchen xe! q'ii xe! saj xe't 
ik'uchtu vitxumb'al u Tioxh vatz 
q'u aanima. A! nik'uchvu vitxum- 
bal oi q'u kam kajayil q'u'l 
cheesamal taq'o. Nimna'l tu q'u 
taq'onib'al aas b'enamen u mam 
iyak'il, ye'k iya'eb'al. Utz nojchit 
Tioxh tatin vi' q'u kam. Ech tiira 
ye'k tokeb'al viyol q'u aa paav oj 
satale' aas ye' tootzaj Tioxh. 
21 Loq' k'uxh tootzaj q'u aanima 
aas atil Tioxh, ye'xhkam nitoksa 
iq'ii u Tioxh. Ye'k tatin u Tioxh 
siatz. Ye'xh b'oj nik'ama ti' q'u 
kam. Pek niko'nmotxtoksa je' 
iq'ii ti' q'ul itxumb'al. Ta'n texh 
motx okoj tetz. Ech nimotxikaa 
tu uken vatz u Tioxh. 22 Mamaj 
tzak'kin teku'en aas nimotxtale!. 
Loq' jolol txoxkin. 23 Tan vet- 
motxich'exu vitechalil u itz'lich 
Tioxh va'l atil b'enamen, ti' 
unjot b'anich tioxh; ib'ano'm 
ko'n aa paavla aanima aas sa- 
ko'nsotzi. A' tek nitoksa iq'ii 
vatzib'al aanima, vatzib'al 
k'o'lich txokop, vatzib'al tz'ichin 
nipaal tu amlika utz, ivatzib'al 
q'u txokop q'u'l juxuib' ib'ena'. 
24 Echixe'at vettaq'luka q'u 
aanima u Tioxh tzi', si'ane' kam 
onkonil nitachva ib'anaxe', k'uxh 
kam ch'ixveb'alla chaj kam si'an 
tib'ilaj tuch' q'ul ichi'l. 25 Tan 

ye! ninima vinujul, aya! u Tioxh 
va!l cheesan q'u kam kajayil, u 
Tioxh va'l techal tatin b'enamen. 
A'i. Pek aal a! vetmotxinima u 
sub'ul. Utz a! tek nitioxhi q'u 
kam q'u!l taq'onib'al ko'n u 
Tioxh; a! tek nitoksa iq'ii.? 

26 Echixe'at vet'elab'elka tu u 
Tioxh. Utz a! tek ni'an q'u 
ch'ixveb'alla kam nichee sik'u!l. 
Aatz q'u ixoj majte, aal a! tek 
niq'ila ok tetz ixojil. Utz yit' 
tetzan koj aas ech si'an tzi'. 

27 Echat ko'xh q'u vinaj majte. 
Ye'kan niq'ila ixoj; a! tek ni- 
motxiq'ila ok tetz vinajil. 
Paarten tek itxumb'al utz, 
ch'ixveb'al q'u kam ni'an uch! 
tetz vinajil. Ech ik'ulel niku' u 
choob'al paav ti' tu q'ul ib'an- 
one'. Tan niteesa tib' tu b'ey. 

28 Tan paat kam koj itxa'k 
Tioxh te. Vet'aq'axka tu u Tosch 
tu q'ul iye'xtxojla txumb'al. Ech 
a! tek ni'an q'u kam q'u'l yit' 
b'a'n koj. 29 Tiira a! chit atil 
oko'p tu taanima vib'anax q'u 
kam q'u!l yit' jikom koj. Aya! u 
eesaib' tu b'ey tuch' aanima, q'u 
onkonil, ke'ch koj inooeb'al ti! 
kam, jolol tzatzal b'anol paav, 
chi'na'nk'u!l, yatz'ol, oksan xo'l, 
sub'ul, ch'ixveb'alla aanima. 

30 Jolol chokol yaaib', cheesan 
yol ti! imol, eesan iq'ii Tioxh, 
jolol ye'k ich'ixveb'al, deis, jolol 
oksan je! iq'ii, cheesan ipaav 
aanima utz, qelol itxutx ib'aal. 
31 Nikojmotxtok yol tivi'. Utz 
jatu koj nimotxitzojpi q'ul iyol, 

yit' k'ujleb'al koj k'u'l. Nikojtel 
b'oj taanima ti' imol. Ye' tootzaj 
kuyu'm. Jatu koj sitxum iatz 
imol. 32 Aatz q'u aanima tzi', 
jolol tootzaj kam u choob'al paav 
sataq' ku' u Tioxh ti'. Aya' u 
kamchil. Pek k'uxh tootzaj, ta'xh 
b'anel ni'an q'u kam ye'xtxoj. 
Utz aal kaana ichi'b' ti! ab'il ech 
ni'an siatz. 


Vitx'olax inujul q'u aa paav 
tu u Tioxh 


1 Pek ab'i majte, ab'il axh 

2 natx'ol inujul aanima ti' 
kam ni'ane'. Ye'k kuyb'al eetz, 
ab'il chetz ko'xh axh. Tan oj va'l 
ayoltu paal aas niyolpu junun 
aanima, tu paav naaq'vu b'en 
iib'. Tan echat ko'n ab'anone' 
va't u aanima tzi'. 2 Utz qootzaj- 
le aas tinujul chit itx'olax inujul 
ipaav q'u aanima si'an u Tioxh, 
q'u'l ech ni'an tzi'. 3 Ech tu paav 
naaq'vu b'en iib' ab'iste axh 
natx'ol inujul aanima. ¡Ye' ko'xh 
iitz'a aas satx'ol eel vatz u 
choob'al paav va'l sataq' ku' u 
Tioxh! Tan echat ko'n na'ane". 
4 Utz a' neesa iq'ii u Tioxh aas 
na'an ech tzi'. Tan ye' ootzaj aas 
nojchit tiira txumul vatz u Tioxh. 
Ye! ootzaj aas atil ipaciensia. Ye! 
ootzaj aas b'a'nla Tioxh utz, 
kuyul paav. Utz a' nich'ia u 
Tioxh tuch' vib'a'nil aas sak'axa 
ak'u'l ti' q'ul apaav. 

5 Pek aatz axh tan, ta'xh 
txumel aaq'o. Ye'xhkam nak'axa 
q'ul apaav tuch' avaanima. Ech 


b 1.25 Aatz u yol “A'i” nital tza', aya' u yol “Amén” tu kastiya. 

choob'al paav namol je! sai'. A! 
saku! vik'a'nal u Tioxh sai'. Tan 
tijikomal sitx'ol inujul q'u 
aanima u Tioxh. 6 A! sachoon 
junun q'u aanima ti' q'ul ib'an- 
one'. 7 Sataq' u tiichajil tu 
b'enq'ii b'ensaj tu q'u'l nichok 
q'u techalla kam Katz u Tioxh, 
q'u'l b'a'n talche' utz, a! nititz'a 
u atinchil xe' Tioxh b'enamen. 
Aya! q'u'l a! tii ni'an u b'a'nil. 

8 Pek sataq! ku! vik'a'nal ti! q'u 
aanima q'u!l ye! niniman vinujul, 
q'u'l niqelone'. Utz a! ninima q'u 
kam q'u'l yit' ijikomal koj. 9 Tu 
mam k'axk'o, tu mam k'ayb'ichil 
satoksav q'u aanima q'u'l maalo 
ni'ane'. A! b'axa si'an te q'u 
Israeel, aya' vitenam; ech tek q'u 
griego, aya' q'u puera aanima. 

10 Pek aatz q'u'l b'a'n ni'ane!, 
satoksa iq'ii. Techal tatin si'ane'. 
Utz sataq' paas tu taanima, a' 
b'axa q'u Israeel, aya! vitenam; 
ech tek tu q'u griego, aya! q'u 
puera aanima. 11 Tan ye'k tel 
aanima vatz u Tioxh. 

12 Samotxichoo vipaav kajay 
q'u aa paav k'uxh ye! tootzaj 
kam nital u o!tla mantaar. Sa- 
tx'olax inujul tu u Tioxh, loq' yit' 
u o'tla mantaar koj satxakunsal 
ti'. Pek ab'iste u aanima va'l 
tootzaj kam nital u o'tla 
mantaar, a! satxakunsal u o'tla 
mantaar ti! itx'olax inujul q'ul 
ipaav. 13 Tan yit' a! koj b'a'n 
vatz u Tioxh u aanima va!l ab'in 
ko'xh tetz u o'tla mantaar. Pek a! 
sab'en b'a'n siatz va'l niniman. 
14 Tan k'uxh paat ye' ab'imal tu 
q'u puera aanima ab'iste u b'a'n, 


Q'u Niman Tetz U Jesuus Tu Roma 2 


u ye' b'a'n nital u o'tla mantaar, 
jolol tootzajle ab'iste u b'a'n, u 
ye! b'a'n. Tan ninach je'. Ech a' u 
mantaar siatz. 15 Nimna'l tu q'ul 
ib'anone' aas a' ninima u o'tla 
mantaar, aya'l kala tz'ib'amal 
oko'p tu taanima. Tan tinachb'al 
atilka aas b'a'n tzik oj yit' b'a'n 
koj va'l ni'ane'. U taanima 
niyaaon ti' oj ye'xtxoj va'l 
ni'ane'. Utz a! nialon te oj b'a'n 
va'l ni'ane'. Tipensaar nicheeka. 
16 Ech satx'olax inujul q'u 
aanima tu u Tioxh ti' u 
Jesucristo tu ma'l u q'ii. Satx'ol- 
ax inujul q'ul ipaav q'u'l k'uxh tu 
mujel ni'ane'. Ech si'an u Tioxh 
va'l nital u b'a'nla chusb'al 
nunpaxsa itziiul tza'. 


Yit' a' koj ib'o'q'ol u o'tla mantaar 
17 Aatz ex, ex Israeel, ex 
vitenam u Tioxh aas netale'. A! 
etiil u o'tla mantaar netale'. Utz 
ni'xhetoksa eq'ii ti! aas etootzaj 
u Tioxh. 18 Tek' etootzaj vi- 
txumb'al u Tioxh aas netale'. 
Tan a! chusul etetz u o'tla 
mantaar ti! tootzajile' ab'iste 
q'u kam b'a'n. 19 Ex iq'on ib'ey 
q'u aanima netale' q'u'l tz'ejxi- 
naj vatz Tioxh, echa! tzot 
tatine'. Utz ex txijtxun ib'ey q'u 
aanima q'u'l atil tu uken netal 
majte. 20 Ex chusul tetz q'u'l 
ye!'k itxumb'al. Utz ex chusul 
tetz talaj nitxa!. Aye'n vixe'al 
q'u txumb'al tzexe' tuch' vinujul 
tan, etootzaj u o'tla mantaar 
aas netale'. 21 Utz a'tzii oj ex 
chusul. Pek ¿kantu' unchee!', ye! 
nechus je! etib! ti' q'u kam 

b'a'n? Tan nepaxsa itziiul aas 
yit! b'a'n koj su'uch elaq' utz, 
netelq'e'. 22 Netale' aas yit' 
b'a'n koj saeesalib' tu b'ey tuch! 
aanima yit' ik'ulel koj. Utz aal 
ex nib'anon. Netale' aas tzu'kin 
q'u b'anich tioxh sevatz. Utz 
atil kam aas a' netaq' b'ens 
etioxh.° 23 Netoksa iq'ii u o'tla 
mantaar, pek neqele' aas 
neteesa iq'ii u Tioxh tu veb'an- 
one' tan, ye' nenima u o'tla 
mantaar. 24 Ech nitzojpu seti' u 
yol va'l tz'ib'amalka ech tza!: 


—Epaav ko'n ex Israeel aas 
nitel iq'ii u Tioxh xo'l q'u 
puera aanima.— Chia. d 


25 Utz nojchit nival sete aas 
tiira b'a'n va'l neb'ane' nenima u 
o'tla mantaar, netzok'e!l b'iil 
echi'l. Pek ta'xhtzii aas senima 
kajay u o'tla mantaar. Pek oj ex 
qelol tetz u o'tla mantaar, k'uxh 
tzok'el el b'iil echi'l, ela ko'xh 
tuch' ye! tzok'el el atzi!. ° 

26 Echat ko'xh q'u puera 
aanima. Oj niman tetz u o'tla 
mantaar, k'uxh ye! tzok'el el b'iil 
ichi'l, ela ko'xh uch! tzok'el el 
b'iil ichi'l atzi'. 27 Utz k'uxh ye! 
tzok'el el b'iil ichi'l u aanima 
tzi', aal a! satx'olon enujul. Tan 
niman tetz u o'tla mantaar 
sevatz kajayil. Pek ex aa paav 

k'uxh tzok'el el b'iil echi'l. Tan 
k'uxh etootzaj nal u o'tla 
mantaar, neqele'. 28 Tan yit' a! 
koj chit suula itenam Tioxh u 
aanima va'l tzok'el el b'iil ichi'l. 
Utz yit' a! koj u nojla techlal 
inimal Tosch vitzok'ax el b'iil 
chi'l. 

29 Pek a' nojla itenam Tioxh 
u aanima va'l ninima u Tioxh 
tuch' taanima. Tu taanima atik 
u echlal aas itenam Tioxh, 
ivatzil itzok'te'l b'iil ichi'l. Ti- 
txumb'al nik'uchva aas ninima 
q'u mantaar. Yit' tu koj vichi'l 
nik'uchva aas ninima va'l 
tz'ib'amal tu u o'tla mantaar. 
Aya' va'l yit' aanima koj sa'alon 
aas b'a'n, pek u Tioxh sa'alon 
aas b'a'n.f 

1 Unchee' ¿kam techit 
b'anel tu q'u Israeel, 

vitenam u Tioxh? Utz ¿kam 
techit b'anel tu u aanima majte 
va'l tzok'e'l el b'iil ichi'1? 2 Sib' 
ko'xh b'anel taq'o, ti' jatvatzul 
ko'n kam. Tib'axa, a' taq'vu'l vi- 
yolb'al u Tioxh xe' vitenam 
o'tene tzi!. 3 Utz k'uxh ye! 
ninima u yolb'al Tioxh unjoloj 
xo'l vitenam, sa'tekojya' itzojpit 
q'ul iyol u Tioxh ti' q'ul iqelb'al- 
il. 4 Tan aatz u Tioxh, tiira 
vinujul nitale' k'uxh kajay 
aanima jolol txub'a'lom. Echa' u 
yol tz'ib'amal tza!: 


€ 2.22 Choktaj Q'u B'a'nla Chaj Kam B'anel (Hechos) 19.37. 
d 2.24 Choktaj u Isaias 52.5; u Ezequieel 36.20-21. 
e 2.25 Aatz u yol “tzok'ax el b'iil chi'l” nital tza', aya! u “circuncisión” tu 


kastiya. 
f 2.29 Choktaj u Jeremias 4.4. 

—Tiira axh vinujul vatz q'u 
aanima tu q'u'l naale!. 

Utz k'uxh nikojitx'olax anujul, 

b'a'n saelk'axh; 

axh sab'anon kanaal.— Chia. £ 


5 Ech tiira nimna!l aas inujul 
ni'an u Tioxh k'uxh nitaq'u'l 
choob'al paav qi'. Tan yit' 
ijikomal koj nikub'ane'. Utz yit' 
ye!xtxoj koj u Tioxh. Sako'n- 
koxhtaq'an taq'tu'l choob'al paav 
qi'. Log! untxumb'al ko'n va'l 
nivale! tza' in aanima. 6 Tan oj 
yit! a! vijikomal u Tioxh, kani'ch 
koj itx'olt inujul q'u aa paav q'u'l 
yit' ijikomal koj ni'ane'. 7 Utz 
kamal at sa'alon: —Tu vun- 
txub'a'le' nitok iq'ii u Tioxh. Ech 
¿kam tek toke' sako'xhtaq'b'en- 
ins aa paav ti!?— Chaj. 8 Tan atil 
unjolol aanima niteesa und'ii. 
Nitale' aas a' nunchus ma'l u 
txumb'al va'l nitale!: 
—Ye'xhkantu' sakub'an u paav 
tan, su'ul vib'a'nil u Tioxh qi' 
taq'o.— Chi'in aas nitale'. Pek 
ab'itaj. Tan aatz q'u aanima 
ni'alon vi' ech tzi', ik'ulel saku' u 
choob'al paav ti'. 


Kajay aanima aa paav vatz Tioxh 


9 Aatz o!, o! itenam u Tioxh, 
¿tiira o! tzik b'a'n vatz Tioxh 
vatz tere!n q'u aanima kajayil? 
iYe!ka! Tan vetqilla! aas ela 
ko'xh o! aa paav sukukajayil; 
k'uxh o! itenam u Tioxh, k'uxh 
yit! a! koj. 10 Tan nital u 


£ 3.4 Choktaj u Salmos 51.4. 

Yolb'al Tioxh tz'ib'amalka ech 
tza!: 


—Ye'k ma'j aanima ijikomal 
ni'ane!. 

Ye'xhab'il ma'j. 

11 Ye'xhab'il ko'xh ma'j nipaal 
itxumb'al tu viyolb'al u 
Tioxh. 

Ye'xhab'il nichokon. 

12 Kajay q'u aanima ye'xtxoj 
q'ul ib'ey txayel; 

ma'l motx itz'ejxixsat tib'. 

Ye'k mai aanima b'a'n ni'an 
vatz Tioxh, 

ye'xhab'il ma'j. 

13 Tan paat tzu'kin q'u kam 
nije'ul titzi'. 

Ech q'ul itut ma'j julil kamchil 

aas vitzu'l ije'ul u kamnaj tuul. 
A! chit ni'an txub'a'l tuch' q'u 

taq'. 

Utz yansa'm ni'an tuch!. 

Echa! ichii tx'i'la txokop atil tu 
q'u xaj itzi'. 

14 Ta'xh atil titzi' u tz'ejo yol 
ti' aanima utz, 

u k'ayb'ixsa'm. 

15 Oora ko'xh niyatz'one', 

tii koj siatz. 

16 Yuch'u'm utz, 

sotzsa'm atil tu q'ul ipaaleb'al. 

17 Ye' motx tootzaj kani'ch 
ichoktu u paas. 

18 Jatu koj satoksa tetz u xo'va 
Tioxh.— Chia. } 


19 Pek qootzajle aas kajay q'u 
mantaar atil tu u o'tla mantaar, 


h 3.10-18 Choktaj u Salmos 14.1-3; 53.1-3; 5.9; u Isaias 59.7-8. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


Q'u Niman Tetz U Jesuus Tu Roma 3, 4 


tetz q'u aanima q'u'l nitoksa Ob 
sijaq'. Ech kajay aanima 
ye!xhkam ma'j satale'. Pek aal 
sinach je! tib' aas aa paav. Tan 
kajay aanima satx'olp inujul tu u 
Tioxh. 20 Tan sa'kojb'ens b'a'n 
q'u aanima vatz u Tioxh ti! ko'xh 
inimal u o'tla mantaar. Pek a! 
itxa'k u o'tla mantaar sik'uch qe 
aas ab'iste q'u kam paav. 


Vik'uje' k'u'l ti' u Tioxh 
sachitpun q'u aa paav 
21 Pek aatz cheel, vetik'uchlu 

vijikomil u Tioxh. Xamtel ti' u 
o'tla mantaar vetik'ucha. 
Techlal aas nojchit inujul. Utz 
alelnalchitka qe tu u o'tla 
mantaar tuch' q'u alol tetz u 
yolb'al Tosch aas sa'chitik'uch 
vijikomal. 22 Vetik'uchlu tib' vi- 
jikomil u Tioxh sek'atza 
tiq'aq'al vik'uje! ek'u'l ti' u 
Jesucristo. Utz echat ko'xh si'an 
k'atz tere'n q'u aanima majte 
q'u'l saniman k'uxh puera. Yit' 
at koj jalb'alib' siatz. 23 Tan 
kajay aanima paavinnaj utz, 
xaannaj el k'atz vitechalil u 
Tioxh. 24 Pek oya ko'n taq'ax 
b'ens b'a'n si'an u Tioxh tu vi- 
b'a'nil, tiq'aq'al u Cristo Jesuus. 
Tan a! satoon tu u paav. 25 Tan 
itxumb'al u Tioxh i'ana aas ul 
kamoj u Jesuus qi! ti' ichool q'u 
kupaav. Ech ti! vikajal va'l eli, 
sakuk'ul u kuyb'al. Tan sib' 
ipaciensia u Tioxh. Ech vi- 
k'uchtu vijikomil u Tioxh tzi' 
aas vetikuy kajay q'u kupaav 
b'anelka ma'x tiempo. Ta'xhtzii 
sak'uje! ik'u'l u aanima ti' u 

Jesuus. 26 Ni'an u Tioxh ech 
tzi' tan, nojchit jikom. Utz a! 
isa! ik'uchax vijikomil qe tu u 
tiempo cheel. Tan nitaq' b'ens 
b'a'n q'u aanima q'u'l nik'uje' 
ik'u'l til u Jesuus. 

27 Ech ye'k stane! satoksa je! 
iq'ii u aanima ti! inimal u o'tla 
mantaar. Ye'k saiel ivatz ti'. Tan 
yit' tiq'aq'al koj inimat u o'tla 
mantaar vetkuyli. Pek tiq'aq'al 
ik'uje' ik'u'l u aanima ti' u 
Jesuus nib'ens b'a'n vatz u 
Tioxh. 28 Ech nikutxakb'a' 
talaxe' aas a! nib'ens b'a'n vatz 
Tioxh q'u aanima q'u!l nik'uje' 
ik'u'l ti' u Jesuus. Yit! ti! koj 
ib'anle' kam nital u o'tla 
mantaar. 29 Utz aatz u Tioxh, 
yit' ¡Tioxh ko'nkoxh q'u Israeel 
sijunal, pek iTioxh q'u puera 
aanima majte. 30 Tan ma'l ko'n 
vitxumb'al u Tioxh nitoksa ti' 
taq'ax b'en b'a'n u aanima. 
Sataq' b'ens b'a'n oj sak'uje' 
ik'u'l ti' u Jesuus; k'uxh tzok'el 
el b'iil ichi'l utz, k'uxh ye' tzok'el 
el ichi'l. 31 Loq' a' tekoj ni- 
kuk'one'lo'p u o'tla mantaar 
echil tzi'. Pek aal nikuk'ujb'a' vi- 
txakune' aas nik'uje' kuk'u'l ti' u 
Jesuus. 


Vik'uje' ik'u'l u Abrahaam 
ti' u Tioxh 
1 Pek ¿kam ech ib'ens b'a'n 
4 u kuk'uy kumam 
Abrahaam? ¿Kam saqal ti'? 
2 Tan oj ti' q'ul ib'a'nil u 
Abrahaam aq'axku b'en b'a'n tu 
u Tioxh, sa'chitveeti atzi', 
satoksa je! iq'ii. ¡Loq' yit' vatz 

Tioxh koj sit'anb'a'v tib'! 3 Tan 
nital u Yolb'al Tioxh ech tza!: 


—K'uje' ko'n ik'u'l u Abrahaam 
ti' u Tioxh. 

Echixe'at aq'ax biens b'a'n tu u 
Tioxh.— Chia.! 


4-5 Utz oya ko'n ni'an u Tioxh 
u taq'tu b'ens b'a'n u aanima. 
Yit' chooel koj. Pek ti' ko'n 
ik'uje' ik'u'l u aa paav, u Tioxh 
va'l niaq'on b'ens b'a'n. Ni- 
kuyaxe', k'uxh ye'xhkam ma'j 
ni'an ti' u b'a'nil vetik'ulla'. Tan 
yit' ti' koj q'u b'a'nil ni'an u 
aanima aas nitaq'ax b'ens b'a'n 
tu u Tioxh. Yit' ija'mel koj ti' 
vib'anone!. Ech koj b'anel taq'o 
u aq'onom aas nichool ti' u 
taq'on. Tan yit' oya koj u puaj 
nik'ule', pek ija'mel ti' u taq'on 
veti'ana. 

6 Utz yolon u Daviid ti' u 
b'a'nil majte tzi' va'l nik'ul u 
aanima oj nik'uje' ik'u'l ti! 
Tioxh. Tan nitaq'ax b'ens b'a'n, 
k'uxh ye'xhkam matj ni'an ti'. 

7 Tal ech tza': 


—Chi'b'eb'al tetz q'u aanima 

q'u'l nikuylu q'ul ipaav tu u 
Tioxh. 

Utz nipaasal b'en q'ul ipaav ech 
tzi'. 

8 Chi'b'eb'al tetz u aanima 

va'l yit' aa paav tere'n koj vatz 
u Tioxh.— Chia. j 


i 4.3 Choktaj u Geenesis 15.6. 
Í 4.6-8 Choktaj u Salmos 32.1-2. 

9 Loq' ¿ab'il etz u mam b'a'nil 
tzi'? ¿Tetz ko'n tzik q'u aanima 
q'u'l tzok'el el b'iil ichi'l, oj tetz 
q'u'l ye' tzok'el el ichi'l majte? 
Tan niqale' aas ti' ko'n vik'uje' 
ik'u'l u Abrahaam ti' u Tioxh, 
aq'ax b'ens b'a'n. 10 Utz ¿kam 
b'anich tu u Abrahaam tu u 
tiempo tzi' aas taq'ax b'ens b'a'n 
tu u Tioxh? ¿Tzok'ich tzik el b'iil 
ichi'l, oj ye' tzok'ich el? Ye'ich 
tzok'el el ichi'l. 11 Xamtel 
tzok'ax techit el b'iil ichi'l. Loq' 
techlal texhtu' aas ma't taqa'x 
b'ens b'a'n tu u Tioxh. Ech a' va'l 
tata tatin vatz q'u niman tetz u 
Tioxh k'uxh ye' tzok'el el ichi'l. 
Ech nitaq'ax b'ens b'a'n kajay 
q'u niman tetz u Tioxh ti' 
vik'uje' ik'u'l ti' u Tioxh ulyu 
ko'xh tza' tuul. 12 Utz echa' tata 
tatin u Abrahaam vatz q'u 
aanima q'u'l k'uxh tzok'el el b'iil 
ichi'l majte. Ta'xhtzii oj a' ne'n- 
tiq'o kamech vik'uje' ik'u'l u 
Abrahaam i'an ti' u Tioxh aas 
ye'sajich itzok'ax el ichi'l; yit' ti' 
ko'n koj q'u'l tzok'ax el b'iil 
ichi'l. 


Viq'aq'al u k'uje'ich k'u'l 
ti' u Tioxh 

13 Tan aatz u Tioxh, tal tu u 
Abrahaam aas sataq' u vatz 
amlika tx'ava! tu q'ul itu'xh 
ixalam. Loq' ti' koj aas ma'tich 
inimat u o'tla mantaar u 
Abrahaam; pek ti' ko'xh vijikom- 
al, ti' vik'uje' ik'u'l aas nojchit 

satiq'o tib' q'u kam q'u'l tala'tzi'i 
u Tioxh tzi'. 14 Tan oj ti! inimal 
u o!tla mantaar sak'ulchik va'l 
tala!tzi'i u Tioxh, ye'k itxa'k 
sak'uje' ik'u'l q'u aanima ti! vi- 
b'a'nil u Tioxh atzi'. Utz ye'k 
satzojpu va'l tala'tzi'i u Tioxh tu 
u Abrahaam atzi'. 15 Tan aatz 
viqelax u o'tla mantaar, nitulsa 
ik'a'nal u Tioxh. Pek oj ye'k u 
o'tla mantaar, ¿kan chaj tek va'l 
saqelaxi? 16 Echixe'at sakuylu u 
aanima ti! vik'uje' ik'u'l ti' u 
Tioxh. Ech nimna'l aas oya. Utz 
txaklel viyol u Tioxh va'l tal tu u 
Abrahaam ti' q'ul itu'xh ixalam. 
Aya! q'u'l tzok'el el b'iil ichi'l 
echa' va'l nital u o'tla mantaar 
tuch' q'u'l ech ik'uje! ik'u'l ti! 
Tioxh va'l i'an u Abrahaam. Tan 
aatz u Abrahaam, echa' kutat 
tatin ti' vik'uje' kuk'u'l. 17 Tan 
ti' niyolonku u yol va'l tz'ib'a- 
malka ech tza!: 


—Vetvoksalaxhs itat sib'al 
tenam.— Chia.k 


Ech, a' u Tioxh va'l k'uje' ik'ul u 
Abrahaam ti' tzi'. U Tioxh va'l 
niq'aavtitz'pixsa kamnaj. Utz atil 
tek q'u kam siatz, k'uxh ye'saj 
qilta'. 

18 Utz inima u Abrahaam 
kam va'l tal u Tioxh te, k'uxh 
tiira ye'kanich remeero tilone!. 
Ech ti! ko'n vinimata! b'ens ik'uy 
imam sib'al tenam kam chit 
echa' va'l tal u Tioxh te: —Echil 


k 4.17 Choktaj u Geenesis 17.5. 
! 4.18 Choktaj u Geenesis 15.5. 

q'ul atu!xh axalam savaq'e' 
tza!.— Tech te'le'.! 19 Tan tiira 
k'ujlich ik'u'l u Abrahaam OI u 
Tioxh. Paat ye't qeoni k'uxh tiira 
q'esich teku'en. 100 texh iya'b' 
utz, k'uxh tootzajich tuch' u Sara 
aas yameero texh sakami. Tan 
jolol q'esich teku'en. Utz k'uxh 
tootzajle aas ye' nichveet tiltu 
titz'in u Sara. 20 Loq' ye't ka!- 
tziiun u Abrahaam ti! u kam ta- 
la'tzi'i u Tioxh te; pek aal maas 
tig'o iyak'il tu vik'uje' ik'u'l ti! u 
Tioxh. Utz toksa iq'ii Tioxh. 

21 Tan tiira nichinima aas mam 
Tioxh u Tioxh utz, silan q'u kam 
q'u'l ma'tich talta! aas si'ane'. 

22 Ech ti! ko'n vinimal u Tioxh 
i'an u Abrahaam, biens b'a'n tu u 
Tioxh. 

23 Utz ti' ko'nkoxh u 
Abrahaam tz'ib'alikka u kam Gi 
aas b'ens b'a'n tu u Tioxh. 

24 Pek qi' majte, ab'iste o' 
nikunima u Tioxh va'l q'aav 
itz'pixsan u kuB'aal Jesuus. 
25 Aya! va'l ti! ko'n q'u kuqel- 
b'alil yatz'axka. Pek q'aav 
itz'pixsal ti' qaq'ax biens b'a'n 
vatz u Tioxh. 


U kuyb'al tiq'aq'al u k'uje'ich k'u'l 
ti' u Tioxh 
1 Ech aatz cheel b'enyo' 
b'a'n ti' vik'uje! kuk'u'l ti' u 
Doch utz, b'a'n tek o! tuch' u 
Tioxh tiq'aq'al u kuB'aal 
Jesucristo. 2 Tan ti' ko'n u 
Jesucristo k'uxh vetetzano' ti! 

vib'a'nil u Tioxh, va'l tii txaklelo' 
tuul cheel, ti! ko'n vik'uje' 
kuk'u!l o Utz kaana kutxuq!- 
txune' tan, nikuch'ia u tuleb'al u 
Tioxh tu vitechalil. 3 Utz ta'n 
ko'n koj nitxuq'txunk'o! ti' u 
kam tzi', pek nikutxuq'txun 
majte k'uxh nikupaal tu mamaj 
tza'l. Tan qootzajle aas kuyak'il 
k'atz Tioxh nicheesa q'u tza'l ech 
sakuq'i' tere'n. 4 Ech k'uxh saul 
tere'n tza'l, sa'kojqeono' te. Aal 
kuyak'il nicheesa ti' ich'ial u 
tuleb'al u Tioxh. 5 Utz ye'k 
ko'nkoxh tokeb'al nikuch'ia u 
Tioxh. Tan oj ye'k tokeb'al, 
sotznaj kuk'u'l atzi'. Pek ni- 
kuch'ia tan, tz'ejel tek qaanima 
ti' u Tioxh tiq'aq'al u Tioxhla 
Espiiritu va'l aq'el qe, echa' 
ipeq'ax ku' a' qi'. 

6 Tan ul kamoj u Jesuus qi' ti' 
kuchitpu tu q'u kupaav. A' i'anvu 
tu u tiempo va'l ye'k sa'ole'o', 
kam koj sakutx'ol kujunal ti' 
kuchitpu tu u paav. 7 Utz ab'il 
ko'nkoxh sab'anon aas sataq' tib' 
tu kamchil sivatzil ma'j b'a'nla 
aanima. Pek loq' kamal atil chit 
va'j siq'i' sakam ti' ma'j tiira 
b'a'n. 8 Pek ech koj u Jesuus tan, 
ul kamoj qi' k'uxh anko'xh o'ich 
aa paav. A' nik'uchvu u Tioxh qe 
tzi' aas nojchit tii qi'. 9 ¡Ech oj 
chixh cheel ye' sateesa'o' vatz u 
mam ik'a'nal, aya' u choob'al 
paav utz, aal b'ennajtek'o' b'a'n 
siatz ti' vikameb'al u Jesuus! 

10 Tan k'uxh o'ich ikoontra u 
Tioxh, ok kub'an tuch' ti! vikame- 
b'al viK'aol. Ech ti! ku'en, b'a'n 
tek o! vatz u Tioxh, ech iyetz 

ko'xh sikolo' tan, taq! u vatz iq'ii 
isaj qi!! 11 Yit' ta'n koj, pek techal 
kutxuq'txun ti! u Tioxh tan, 
tiq'aq'al ko'n u Jesucristo b'a'n 
tek o! tuch' u Tioxh. 


U chusb'al ti' u Adaan 
tuch'! ti' u Cristo 


12 Mal ko'n vinaj oksan u 
paav tu u vatz amlika tx'ava! 
tza'. Utz ti' u tok u paav, ok u 
kamchil. Ech kajay aanima aa 
paav taq'o utz, kamnaj tatin vatz 
Tioxh majte. 13 Ech atich tek 
paav tu u vatz amlika tx!ava! tza' 
aas ye'sajich taq'ax u o'tla 
mantaar. Log! ye! ootzajimal 
ab'iste q'u kam paav, untz'oj 
ye!k mantaar. 14 Pek k'uxh echi, 
ul u kamchil ti' q'u aanima 
kajayil. A! xe'tik tikuenta u 
Adaan utz, ul ko'xh tikuenta u 
Moisees. Ul u kamchil ti! q'u 
aanima k'uxh ye'xhkam nichiqel 
u Tioxh echa! i'an u Adaan. Pek 
potzon kajay q'u aanima ti' 
vipaav u Adaan. Loq' atil toke'. 
Atil ma'l nik'am ti'. A' nik'am ti' 
aas sa'nalchit'ul va't u Vinaj. Utz 
saetzan uchchil ti' vib'a'nil. 

15 Loq' jalel tib' va'l kani'ch 
tok u paav oki, tuch' u tul u oya 
nitaq' u Tioxh. Tan ma'l ko'n 
vinaj paavin b'axa, aya' u Adaan. 
Utz kajay aanima ijlen u paav. 
Ech ul u kamchil vatz tioxh ti' 
sib'al taq'o. Loq' aal maas techal 
u b'a'nil sik'ul q'u aanima, aya' u 
oya va'l taq' u Tioxh. Tan tetz 
sib'al aanima majte. Loq' 
tiq'aq'al u vinaj Jesucristo va'l 
ta'xh ma'l. 16 Utz yit' ela koj u 

tok u paav tuch' u toya u Tioxh. 
Tan ma'l ko'n u paav i'an ma'l 
vinaj, ech aq'ax b'ens aa paav 
q'u aanima vatz u Tioxh. Yakich 
alaxoj iku' u choob'al paav ti! 
kajayil. Pek ech koj u b'a'nil, u 
toya u Tioxh tan, a' nitaq' b'ens 
b'a'n u aanima vatz Tioxh, 
nikuye' k'uxh sib'al paav b'anel 
taq'o. 17 Tan oj tiira vetpaal tetz 
u kamchil ti' vipaav ma'l ko'xh 
vinaj, a' chixh ye' sa'atin itiicha- 
jil tu b'enq'ii b'ensaj q'u aanima 
tiq'aq'al u vinaj Jesucristo. Aya' 
q'u'l nik'ulun u mam ib'a'nil u 
Tioxh ti' taq'tub'eno' b'a'n siatz. 

18 Ech kam echa' talax iku' u 
choob'al paav ti' kajay aanima tu 
vipaav ma'l vinaj, echat ko'xh tul 
u b'a'nil majte. Ti' ko'n vijikomil 
u vinaj Jesuus nib'ens b'a'n q'u 
aanima. Ech tetz tiichajil tu 
b'enq'ii b'ensaj. 19 Utz ti' vi- 
qelb'alil ma'l u vinaj b'enku aa 
paav q'u aanima. Echat ko'xh ti' 
vinimal u vinaj Jesuus majte, 
sib'al aanima vetaq'ax b'ens 
b'a'n. 

20 K'uxh oksal u o'tla 
mantaar tan, a' itxa'k sik'uch tu 
q'u aanima aas nojchit sib'al 
paav ni'ane'. Pek k'uxh sib'al 
paav i'an q'u aanima, aal ko'n 
paj ak'b'u vib'a'nil u Tioxh. 

21 Ech k'uxh tiira atich ok q'u 
aanima jaq' u tz'ejb'al yol tetz u 
kamchil vatz Tioxh b'anel, echat 
si'an vib'a'nil u Tioxh majte; 
sa'xhtiq'o iyak'il ti' vijikomal. 
Aya' va'l nitaq' tiichajil tu 
b'enq'ii b'ensaj tiq'aq'al u 
Jesucristo, u kuB'aal. 

U kamchil el vatz u paav 


1 Pek ¿kam sakub'ane'? 

¿Ta'n chixh b'anel sakub'an 
u paav, ech sa'ak'b'u vikuyun u 
Tioxh? 2 ¡Ye'xh bot si'ane!! Tan 
ab'iste o! chitpi'o! tu u paav, ela 
tuch' kamchil va'l vetkub'anle"l 
siatz. Ech kam tek toke' 
sa'tere'nkub'ane'. 3 Tan qootzaj- 
le aas ab'iste o! b'anel 
kuvautiismo tib'ii u Cristo 
Jesuus, ela kamyo' tuch' vatz u 
paav. 4 Tan aatz u kub'antu 
kuvautiismo, a! nik'am ti! aas 
vetkamo'. Ela vetmujaxo! tuch' u 
Jesuus tu jul. Vetya'o! ti! ib'anax 
u paav. Utz a' nik'am ti' majte 
aas vetq!'aavitz'p'o'. Ech 
kuk'uche' aas paarten tek u 
kutxumb'al. Ela tek o' tuch' u 
Jesuus va'l q'aav itz'pixsal tu vi- 
techalil u kuTat xo'l q'u kamnaj. 

5 Ech, oj kamyo' echa' va'l 
i'an u Jesuus, saq'aavitz'p'o' 
majte echa' va'l i'ana. 6 Qootzaj- 
lu teku'en niyolonka, aas ya'y 
kub'antu q'u ye'xtxojla chaj kam 
nichkub'ane'. Ela tuch' kamyo! 
vatz kurus. A' toke' aas yit' aye'n 
tere'n koj o' tikuenta u paav. 

7 Tan aatz u aanima va'l 
ninima aas kamnaj u o'tla 
txumb'al siatz va'l iq'omich 
taq'o, nitaq'ax b'ens b'a'n. 

8 Ech oj kamyu tek u kuye'x- 
txojla txumb'al ti' inimal u 
Cristo, kunimataj aas sa'atin 
kutiichajil k'atza majte. 9 Tan 
q'aav itz'pinaj tek u Jesuus. Utz 
qootzajle aas sa'tere'nkojkami. 
Tech tere'n koj u kamchil ti'. 

10 Ta'n kamchil el i'an u Cristo 
vatz u paav aas kami. Ye'kan 
tokeb'al u paav ti'. Utz aatz 
Cheel, itz'lel Katz u Tioxh 
b'enamen. 11 Echat seb'an 
majte. B'antaj aas aya!l kala 
kamye'lex vatz u paav. Ech tiira 
itz'lelex k'atz u Tioxh tiq'aq'al u 
kuB'aal Cristo Jesuus. 

12 Utz ye' ko'xh etaq' tzii 
aas sa'tere'npaal tetz u paav tu 
vechi'l. Ye' etaq' tzii sisub'ex u 
tacha'v vechi'l ti' ib'anax u 
paav. 13 Ye' etaq' q'ul echi'l 
satxakun ti' ib'anax u ye'xtxoj. 
Pek a' setaq'v etib' tu u Tioxh. 
Tan jalpinaj tek q'ul etxum- 
b'al. A' tek itz'lelk'ex ti' 
ib'anax q'u kam b'a'n xo'l q'u 
aa paav. Ech aq'taj vechi'l tu 
u Tioxh satxakun ti' ib'anax 
q'u kam jikom. 14 Ech ye'kan 
sisub'ex u paav tan, aye'n 
tere'n koj ex tikuenta u o'tla 
mantaar. Pek aye'ntek'ex tu vi- 
b'a'nil u Tioxh. 


U okchil jaq' imantaar u Tioxh 


15 Loq' k'uxh ye'kan o' 
tikuenta u o'tla mantaar, ye'k 
si'ane' sa'tere'nko'xhpaavino'. 
Ta'n ko'n chixh saqalva aas 
aye'ntek'o' tikuenta vikuyun u 
Tioxh, sa'tere'npaavino'. Ye!xh- 
kani'ch. 16 Tan echa' u aanima 
va'l nik'ayi tib' tu aq'on xe! 
ma'l b'aal aq'on.” Ta'n nitok 
tikuenta. A! texh ninima. Echat 
ex majte. Ta'n netok tikuenta 

ab'il nenima, oj u paav, va!l 
kamchil niya'eb'e; oj u Tioxh 
va'l salochonex ti! eb'ens 
jikom. 17 Pek ta'ntioxh tu u 
Tioxh tan, k'uxh atich'ex 
tikuenta u paav veti'lanka, 
tuch' chit etaanima enima u 
chusb'al va'l k'ulel tek setaq'o 
cheel. 18 Ech elnajtek'ex jaq' u 
paav. Utz a! texh atilk'ok'ex ti' 
ib'anax vijikomal. 

19 Aatz q'u kam nival sete 
tza!, vatzsaj yolil xo'l aanima. 
Ech sapaal etxumb'al tuul. 
Kam echa! etaq'tu vechi'l ti! 
ib'anax u paav vetilanka, echat 
chit seb'an cheel ti! etaq!t etib! 
til iblanax q'u kam "kom utz, 
ti' exaane!l Katz paav. 20 Tan 
aatz atich'ex tikuenta u paav, 
ye'kich etokeb'al ti' q'u kam 
jikom. Tan echa! k'ayimal 
etatin tu aq'on taq!o. 21 Utz 
¿kam nicheb'an kanaal ti! q'u 
kam nicheb'ane'? Tan kamchil 
ko'n vatz Tioxh viya'!eb'al. 
Aval q'u kam q'u'l nitek- 
ech'ixvu ti' cheel. 22 Pek aatz 
cheel, elnaj tek ex jaq' u paav 
utz, okyex ti' inimal u Tioxh. 
A' ekanaal aas xaannajtek'elex 
k'atz u paav. Utz a' iya'eb'al u 
tiichajil tu b'enq'ii b'ensaj. 

23 Tan aatz u choob'al tetz u 
paav, aya' u kamchil vatz 
Tioxh. Pek aatz u oya nitaq' u 
Tioxh ti' inimal u kuB'aal 
Cristo Jesuus, aya' u tiichajil 
tu b'enq'ii b'ensaj. 


m 6.16 Aatz u yol “aanima va'l nik'ayi tib' tu aq'on”, aya' u yol “esclavo” tu 
kastiya. Choktaj U Xhan 8.31-36; Ka'b' U' Itz'ib'a U Lu' 2.19. 

U tel q'u niman tetz u Jesuus 
jaq' u o'tla mantaar 

1 Hermanos, tek! etootzajle 
7 aas ta'xh txayel q'u aanima 
ti' inimal q'u mantaar tuul 
itz'lele. Utz tootzaj u kam q'u 
aanima tzi' q'u'l tootzajle u o'tla 
mantaar. 2 Echa' ma'l tzumlich 
ixoj, ato'k jaq' u mantaar tetz 
tzumb'a'a tuch' vivinaj tuul 
itz'lele. Pek oj sakam vivinaj, 
elyu jaq' u mantaar va'l nich- 
txayon Duch! vivinaj. 3 Tan oj 
sik'ul tib' u ixoj tuch' va't vinaj 
tuul itz'lel vivinaj, vetteesal tib' 
tu b'ey tuch' va't vinaj atzi'. Tan 
yit' ik'ulel koj. Pek oj sakam 
vivinaj, nitel u ixoj jaq' u 
mantaar va'l nichtxayon tuch' u 
q'etz ivinaj. Ech saveeti sik'ul 
tib' tuch' va't vinaj utz, yit' 
eesaib' tu b'ey koj ni'an tuch' u 
vinaj tzi'. 

4 Echat ex majte hermanos. 
Paat elnajtek'ex jaq' u o'tla 
mantaar ti' enimat vikam u 
Cristo. Tan kamnajtek'elex vatz 
u paav. Ex tek tetz u Cristo, va'l 
q'aav itz'pinaj tika'paj. Ech 
k'uchtaj tu veb'anone' aas q'an- 
b'inajex k'atz u Tioxh. 5 Tan aatz 
atich'ex ti' inimal u o'tla 
mantaar, kaana achva paav atich 
sek'atza taq'o. Ech a' chit nich- 
eb'an va'l tu kamchil nitiq'ov- 
b'enex. 6 Pek aatz cheel, elyex 
jaq' u o'tla mantaar va'l atich- 
k'ex. Ela tuch' kamyex siatz. Ech 
a' tek netiq'o u ak' txumb'al tetz 
u Tioxhla Espiiritu. Yit' a' tere'n 
koj u o'tla mantaar tz'ib'amal. 

U tatin u paav sukuk'atza 

7 Loq' yit' a' koj tek niqal 
majte aas paav u o'tla mantaar. 
Pek a' niqale' aas tiq'aq'al u o'tla 
mantaar vetqootzaji kam u paav. 
Ye' qootzaj koj atzi' oj paav va'l 
aas saqachva ok tetz aanima aas 
ye' koj nital u o'tla mantaar: 
—Yaachva ok tetz aanima.— 
Chia. 8 Pek k'uxh ech nital u 
o'tla mantaar, aal vettiq'o iyak'il 
u achva paav sunk'atza. Kam 
texh ye'xtxojla kam nivachva 
taq'o. Utz ye'k koj u o'tla 
mantaar, ye' ootzajimal koj 
ab'iste q'u kam paav. 

9 Tan aatz ye'ich vootzaj u 
mantaar, b'a'n ko'xh in; ye'k 
unpaav nichunnache'. Pek aatz 
vootzajit u o'tla mantaar, 
vootzaji aas kamnajin vatz Tioxh 
ti' q'u paav nunb'ane'. 10 Kamal 
aal a' si'chtal ve nichvale' aas 
itz'lelin vatz Tioxh. Pek aal a' 
pe'k sik'uch ve aas in aa paav; 
kamnajin vatz Tioxh. 11 Ech vet- 
iyatz'in u paav niyolonka. A' vet- 
txakun u o'tla mantaar ti' 
vootzajita' aas kamnajin vatz 
Tioxh. 

12 Ech toke' aas tiira b'a'n u 
o'tla mantaar, jikom. Utz inujul 
nitale'. Yit' paav koj. 13 Loq' yit' 
a' koj vetyatz'onin u b'a'n va'l 
nital u o'tla mantaar. Pek aatz u 
paav, nik'am ti' u o'tla mantaar 
ti' ixaansat'elin k'atz Tioxh. Ech 
kamnajin vatz u Tioxh taq'o. Tan 
a' isa' aas b'enamen in aa paav. 

14 Qootzajle aas lochol qetz u 
o'tla mantaar k'atz Tioxh. Pek in 

va'l b'ennajin ti' ib'anax u 
tacha'v vunchi'l; k'ayimal vib' tu 
u paav. 15 Ye' tek nipaal un- 
txumb'al tu q'u kam nunb'ane'. 
Tan yit' a! koj nunb'an q'u kam 
b'a'n. Pek aal a' nunb'an q'u kam 
q'u'l ye'xtxoj, k'uxh yu'nsa! sun- 
b'ane'. 16 Utz oj ai nunb'an u 
kam va'l yu'nsa' sunb'ane!, a! 
techlal atzi' aas b'a'n u o'tla 
mantaar. 17 Ech yit' in koj chit 
tuch' untxumb'al nunb'an q'u 
kam ye'xtxoj, pek a! nipaal tetz u 
paav sunk'atza. 18 Tan ni'xhun- 
nache! aas ke'ch koj u b'a'nil 
sunk'atza tu vunchi'l. Tan k'uxh 
ni'xhvachva ib'anax q'u kam 
b'a'n vatz Tioxh, ye! nivole' ti! 
ib'anaxe'. 19 Yit' a' koj nunb'an 
q'u kam b'a'n q'u'l nivachva 
ib'anaxe'. Pek a! nunb'an q'u 
kam q'u!l ye'xtxoj k'uxh yu'nsa!'. 
20 Ech oj a! nunb'an q'u kam 
q'u'l yu'nsa' ib'anaxe', unchee! 
yit' in koj nib'anon atzi', pek u 
paav va!l atil sunk'atza. 

21-22 Ma'xh tek villa! aas 
k'uxh ni'xhvachva ib'anax q'u 
kam b'a'n, k'uxh a! chit unsa! tu 
u vaanima inimal u mantaar tetz 
u Tioxh, aal ta'n paj nunb'an q'u 
kam ye'xtxoj. 23 Pek atil va't u 
yak'il sunk'atza tunchi'l aas 
nipaal tetz vatz q'u b'a'nil 
nivitz!a. A! va'l txayonnaj vetz. 
Utz nitiq'ob'enin ti! ib'anax u 
paav. 

24 ¡Ech txumb'al unvatz! tan, 
¿ab'il va't saeesanin tu u achva 
paav sunk'atza tza!, va'l tu 
kamchil nitiq'ovb'enin? 25 Ta'xh 
u Tioxh salochonin. ¡Echixe'at 

nivaq' ta'ntioxh te ti! u kuB'aal 
Jesucristo! Ech a! nunnima u 
Tioxh tuch' vunpensaar, k'uxh 
aatz vunchi'l, paav isa'. 


U tatin u Tioxhla Espiiritu k'atz 

q'u nojla ik'aol ime'al Tioxh 

1 Unchee' aatz cheel, ye'kan 
8 sa'alax (kul u choob'al paav 
ti' q'u aanima q'u'l okyu ti! u 
Cristo Jesuus. Aya! q'u!l 
ye!'xhkam ni'an q'u tacha!v u 
chi'l. Pek a! ni'an q'u kam isa! u 
Tioxhla Espiiritu. 2 Tan aatz u 
Tioxhla Espiiritu va'l niaq'on u 
tiichajil Katz u Jesucristo, a! vet- 
chitpuno' vatz u paav utz, vatz u 
kamchil tu choob'al paav. 3 Tan 
ye'k iyak'il u o'tla mantaar ti' 
kuchitpu vatz u paav tu u 
kuchi'l, pek u Tioxh vetchitpun- 
o'. Tan vetichaju!l viK'aol. 
Vettaq! b'ens aanima echa' aa 
paav utz, vettulkamoj tuch' 
vichi'l ti' u paav. Ech a! vet'ole' 
ti' teesal viyak'il u paav tu u 
kuchi'l. 4 Ech vet'uli'an qi! tan, 
a! isa! sitzojpi va'l nijaj u o'tla 
mantaar qe. Ech ye'kan sakub'an 
q'u paav nital u kuchi'l, pek a! 
sakub'an q'u kam isa! u Tioxhla 
Espiiritu. 

5 Tan aatz q'u aanima q'u!l 
b'anol tetz tacha'v vichi'l, ta'xh 
nititz'a ib'anax b'enamen q'u 
tacha'v. Pek aatz q'u'l atil k'atz u 
Tioxhla Espiiritu, a' ni'an q'u 
kam q'u'l isa! u Tioxhla Espiiritu. 
6 Ech oj txoxelo! ti! ib'anax q'u 
kam q'u'l isa! u Tioxhla Espiiritu, 
a' kukanaal u tiichajil tu b'enq'ii 
b'ensaj utz, tuch' u paas. Pek oj 

a! txoxelo! ti! ib'anax q'u kam 
isa! u kuchi'l, a! iya'eb'al u 
kamchil vatz Tioxh. 7 Tan aatz 
q'u tacha!v u cht, koontraib' 
tuch' Tioxh. Tan nikojinima vi- 
yolb'al u Tioxh. Utz sa'kojole'i 
sinima majte. 8 Echixe'at nigale' 
aas sa'kojitxuq'txunsa Tioxh u 
aanima va'l a! ni'ane! kam isa! 
vichi'l. 

9 Pek aatz ex, yit' a! tere'n koj 
atilk'ok'ex ti! ib'anax u tacha!v 
q'ul echi'l. Pek a! tek neb'an q'u 
kam isa! u Tioxhla Espiiritu. 
Ta'xhtzii oj nojchit atil u Tioxhla 
Espiiritu sek'atza. Tan ab'il va'l 
ye!k viTioxhla Espiiritu u Cristo 
k'atza, yit' tetz koj u Tioxh atzi'. 
10 Tan oj atil u Cristo sek'atza, 


tiira elnajtek'ex vatz u paav atzi!. 


Nojchit echa! kamnajtek'elex 
siatz. Pek itz'lel tek vetaanxelal 
vatz Tioxh tan, aq'axyub'enex 
b'a'n siatz. 11 Tan tiq'aq'al u 
Tioxhla Espiiritu tetz u Tioxh, 
q'aav itz'pu u Jesuus xo'l q'u 
kamnaj. Utz anko'xh u Tioxhla 
Espiiritu tzi', sa'aq'on itiichajil 
vechi'l tu b'enq'ii b'ensaj majte. 

12-13 Echixe'at nival sete 
hermanos, ech kala ma'l kutx'oj 
atil xe! u Tioxh. Ech kub'antaj 
q'u kam isa! u Tioxhla Espiiritu. 
Yit' a! koj sakub'an q'u kam isa! 
u chi'l va'l yatz'elo' nilan vatz 
Tioxh. Kusotzsataj q'u tacha!v u 
chi'l ti' inimal u Tioxhla 
Espiiritu tan, a! iq'aq'al u 
tiichajil tu b'enq'ii b'ensaj xe! 
Tioxh. 


n 8.20 Choktaj u Geenesis 3.17-19. 

14 Tan a! ik'aol ime'al Tioxh 
q'u aanima q'u'l ninima kam 
nital u Tioxhla Espiiritu te. 

15 Tan aatz u Tioxhla Espiiritu 
va'l vetek'ula, va'l vetaq'onb'en- 
ex sik'aol ime'al Tioxh, yit' a! koj 
nitoksavex jaq' u o'tla mantaar, 
aas ta'xh b'anel xo'val etatin 
taq'o. Pek ye'k exo'val setale!: 
—iKuTat!— Chajex tu u Tioxh. 
16 Tan u Tioxhla Espiiritu 
atko'xh ninachpixsan tu u qaan- 
xelal aas nojchit o' ik'aol ime'al 
Tioxh. 17 Ech ela tek saetzano' 
tuch' u Cristo ti' q'u kam xe! 
Tioxh. Tan b'ennajtek'o! sik'aol 
Tioxh. Ta'xhtzii oj nikuq'i' q'u 
tza!l echa! q'u'l paalku u Jesuus. 
Ech so'ok'o! k'atza tu vitechalil 
tu Amlika. 

18 Ech nival sete, aas ye! 
ko'xh qeonex tu q'u tza!l nipaal- 
Kol tu u tiempo tza!. Tan 
pitz'kin ku'en atzi'. Pek a! tiira 
techal u mam b'a'nil sataq'vo' u 
Tioxh toj i'lane'. 19 Tan aal antu 
kajay q'u kam q'u'l icheesa u 
Tioxh tu u vatz amlika tx!ava' 
tza! nich'iane', va'l ich'iata! aas 
siktuch q'ul ik'aol ime'al u Tioxh 
aas jalpixsamal tek tu vitechalil 
u Tioxh. 20 Tan kajay u vatz 
amlika tx'ava' tza' oknaj jaq' 
ma'l u yannajla txumb'al.” Log! 
yit! ipaav koj aas echi. Pek u 
Tioxh aq'on tzii ti'. Loq' sa'nal- 
q'aavb'en b'a'n aas su'ul u chitpi- 
chil nich'ial tuch' txuq'txunchil. 
21 Ech sa'nali'an b'a'n; sajalpu 
tu u tatin cheel. Tan tiira yannaj 

u tatine'. Pek si'an b'a'n tikuenta 
u techalla chitpichil va'l su'ul ti' 
q'ul ik'aol ime'al u Tioxh. 22 Tan 
qootzajle aas ni'xhijelun q'u kam 
b'anel tu u Tioxh tu u vatz 
amlika tx'ava' cheel. Kaana tza'l 
k'axk'o nipaalka. Techal tok tu 
peena, echa' ichi'on ma'l ixoj aas 
sa'tekatin titz'in. 23 Utz yit' ta'n 
koj u vatz amlika tx'ava' ni- 
ch'iane' tzi', pek ant o' majte, 
ab'iste o' b'axal ok u Tioxhla 
Espiiritu sukuk'atza. Tan aatz u 
k'axk'o tzi', a' techlal aas 
sa'tek'elo' tu u tza'l. Ech cheel 
tekoj ch'exp'o' tu u kuchi'l tza' 
nital qaanima. Nal tekoj ijalpixsa 
u qatin u Tioxh niqale'. Aya' o' 
aq'eltekb'eno' ik'aol ime'al u 
Tioxh. 24 K'uxh chitpinajtek'o' 
tu q'u kupaav, atil ma'l nikuch'ia 
aas ye'saj qilt iatz. Tan aatz va'l 
vetqill iatz, ye'xhkam ve't saku- 
ch'ia te. ¿Satz ko'xh kuch'ia ok 
ma!j kam oj atil tek tu kuq'ab!? 
25 Pek oj a' nikuch'ia u kam va'l 
ye'saj qilta', kuch'iataj. Atoj 
kupaciensia. 

26 Tan a' lochol qetz u 
Tioxhla Espiiritu ti' q'u kam q'u'l 
ye! niqole! ti'. Tan ye! nikutx'ol 
ijajax sukujunal. Echa' tzi' aas 
sakujaj ma'j kam tu u Tosch tu 
kuq'ilat kusik'leta', ye! qootzaj 
kam chit ech ijajle'. Pek nitoksa 
tib' u Tioxhla Espiiritu qi'. Ni'xh- 
ijelun qi! vatz Tioxh; sa'kojtx!ol- 
ax talax va'l ni'an qi'. 27 Pek a! 
ootzajin tetz u Tioxh va'l ni- 
pich'un taanima q'u aanima. Utz 
a! ootzajin tetz kam va'l nijaj u 
Tioxhla Espiiritu te qi'. Tan 

nitoksa tib' u Tioxhla Espiiritu ti' 
q'u niman tetz u Jesuus, ti' ijajax 
tu u Tioxh kam nisavsa. Tan a' 

ootzajin tetz vitxumb'al u Tioxh. 


U taltu u Pablo aas ye'xhkam 
saeesan uchchil k'atz u Tioxh 


28 Utz qootzajle aas u b'a'nil 
nitul ti' kajay q'u'l tz'ejel 
taanima ti' u Tioxh. Aya' q'u'l 
sik'lemal taq'o ti' ib'anax vi- 
txumb'al. 29 Tan o'ten tootzaji el 
u Tioxh ab'iste q'u'l saniman. 
Utz o'ten i'ane'l ti' aas ech 
se'enka viK'aol. Ech aatz viK'aol 
tzi', a' u b'axa. Ech tatine' atzika 
xo'l tere'n q'u niman tetz u 
Tioxh. 30 Ech aatz q'u'l o'ten 
i'ane'l u Tioxh ti', isik'le ti' mai 
aq'on k'atza. Utz aatz q'u'l 
isik'le, a' q'u'l taq' b'ens b'a'nla 
chaj aanima. Utz a' q'u'l sak'ulun 
u techalil k'atza. 

31 Ech ¿kam b'oj saqal ti' u 
kam tzi'? A' saqale' aas untz'oj 
atil u Tioxh qi', ye'xhab'il ko'xh 
tech qi'. Tan a' kumol Tioxh. 
32 Tan aal ye't imaj tib' u 
Tioxh ti' taq'ax viK'aol tu 
kamchil qi'. Ech oj taq' viK'aol 
qi', ¿oj chixh ye' sataq' kajay 
tere'n b'a'nla chaj oya qe? 

33 Utz aatz cheel, ye'xhab'il 
ko'xh ve't sa'alon aas an tere'n 
aa paav q'ul itxaaom u Tioxh. 
Tan u Tioxh va'l niaq'on b'ens 
b'a'n u aanima. 34 Ech ab'il koj 
tech ti' taq'ax b'en q'u'l 
itxaaom u Tioxh tu choob'al 
paav. Tan u Cristo tek aa yol 
ti'. Tan a' va'l kam ti' ichool 
vipaav q'u aanima. Utz q'aav 

itz'pinaj teku'en. Utz atil 
tiseb'al u Tioxh cheel. Nitoksa 
tib' qi' vatz u Tioxh; oksan 
kuyol k'atza. 35 Echixe'at 
ye!'xhkam ko'xh sa'eesano' tu u 
kutz'ejtu qaanima ti' u Cristo. 
Niko'xh q'u il tza'l; niko'xh q'u 
k'axk'o; niko'xh q'u chi'k'ulan 
qetz; niko'xh u me'b'a'il ti! 
echb'ub'al, ti' oksa'm; niko'xh 
q'u xo'eb'alla chaj kam. Utz 
niko'xh u kamchil. 36 Tan echa' 
va'l tz'ib'amalka tu u Yolb'al 
Tioxh: 


—Sai' ku'en k'uxh ato'k'o' vatz 
kamchil b'enamen. 

Echa' karne'l aas a' nich'ia 
tiq'ol b'en tu paq'b'al tetz.— 
Chia.° 


37 Loq' k'uxh ech q'u tza'l 
tzi', b'a'n saelk'o'. Tan aatz o', 
tiq'aq'al u Jesucristo va'l ni'an tii 
qi'. Kaana kub'antu kanaal, 
paalchu vatz q'u aa kanaal tu u 
vatz amlika tx'ava' tza!. 

38-39 Ech tiira nunnima aas 
ye'xhkam ko'xh sa'eesanka'o' ti! 
u Tioxh va'l tiira tii qi' tiq'aq'al u 
kuB'aal Cristo Jesuus: niko'xh u 
kamchil; niko'xh u vatz kuq'ii 
kusaj; niko'xh q'u aanjel; niko'xh 
tioxhil tx'i'li'inaj; niko'xh aanxel 
tetz kam; niko'xh q'u kam tu u 
tiempo cheel tza' utz; niko'xh 
q'u kam q'u'l tule'; niko'xh q'u 
kam tzian je'naj utz; niko'xh q'u 
kam tzian ko'p utz; niko'xh ma'j 
tu q'u kam ib'ano'm u Tioxh. 


9° 8.36 Choktaj u Salmos 44.22. 

Vib'ens tenam Tioxh q'u Israeel 

1 Tiira tootzaj u Cristo aas 

9 inujul q'u kam savale! tza'. 
Yit' txub'a'l koj tan, u Tioxhla 
Espiiritu nioksan tunnachb'al aas 
inujul. 2-3 Tiira nuntxumun ti! 
q'u vitz'in vatzik q'u'l ma'l 
unkajal tuch'. B'enamen atil ma'l 
txumu'm tu vaanima ti! q'u vetz 
aa tenamil. Tan ye' ninima u 
Jesuus. Aal tek b'a'n tz'ejel koj 
GI vil, xaansamalkojelin k'atz u 
Cristo, ta'xhtzii samotxok k'atz u 
Jesuus. Tan tii'in ti'. 4 A! nival 
q'ul itu'xh ixalam u Israeel. 
Mamaj b'a'nil k'ulel taq'o. Tan 
aal u Tioxh aq'on b'ens ik'aol 
ime'al. Utz atin u Tioxh tixo"l 
Doch! vitechalil. I'an unjolol 
nuk'u'm tuch'. Ech aq'ax q'u 
mantaar te tikuenta u Moisees. 
A! nitale' aas kani'ch inimal 
toksal u Tioxh si'ane'. Utz tal u 
Tioxh te aas sik'ul tere'n mamaj 
b'a'nil oj sitzojpi va'l nital u 
nuk'u'm. 5 Aatz q'u aanima tzi', 
jolol itu'xh ixalam q'u techalla 
chaj kuk'uy kumam. A! ul itz'poj- 
ku viTxaaom u Tioxh tixo'l tuch! 
ichi'l. Aya! u Tosch va'l a! vi! q'u 
kam kajayil. Utz tetz u tokeb'al 
q'ii b'enamen. A'i. 

6 Loq' ti! koj aas a! niyolpu u 
yolb'al Tioxh, k'uxh ye! ninima u 
Jesuus q'u Israeel. Pek ti! tan, 
kajay koj q'ul itu'xh ixalam u 
Israeel jolol itenam Tioxh. 7 Utz 
kajay koj q'u'l itu'xh ixalam u 
Abrahaam tu vichi'l iq'omal 

vitxumb'al taq'o k'atz Tioxh. Tan 
tal u Tioxh te ech tza': —Ta'xh 
avii mam txaael q'u'l se'el Katz 
u Isaac.— Texh te.P 8 A! tok u 
yol tzi' aas yit' kajay koj q'ul 
itu'xh ixalam u Abrahaam jolol 
ik'aol ime'al Tioxh. Pek ta'xhtu' 
q'u'l itu'xh ixalam u Isaac, q'u'l 
i'an u nuk'u'm u Tioxh ti' sab'ens 
ik'aol ime'al. 9 Ech va'l tal u 
Tioxh tza': —Sunb'an untxum- 
bal ti' u Sara tu u tiempo tza' 
utz, sa'atin ma'l tal titz'in, 
xiak.— Texhtu'.4 

10 Utz echat paje' u Rebeca. 
Atin titz'in, xu'm; ma'l ko'n itat 
sika'b'il. Aya' u Isaac u kuk'uy 
kumam. 11-12 Utz k'uxh ye'- 
sajich titz'pu q'u talaj nitxa' tzi', 
ye'sajich tootzajit ib'anax u b'a'n 
u ye' b'a'n, tal u Tioxh tu u 
Rebeca ech tza': —Aatz u atzika, 
aal so'ok jaq' imantaar u 
tza'q'a.— Texh te. Tiira titxum- 
b'al u Tioxh elka aas ab'il 
sab'anon u q'esalail te. Ech 
vatzsaj ni'elka aas yit' ti' koj 
vib'anon u aanima ni'enku u 
Tioxh tu vitxaaone', pek tiira te 
ni'elka ab'iste nitxaae'. 13 Ech 
paje' u yol va'l tz'ib'amalka nital 
ech tza': —Tii'in ti' u Jacoob, 
pek yu'nsa! u Esauu.— Chia.” 

14 Ech ¿kam b'oj saqal ti' u 
kam tzi'? ¿Ti' tzik aas yit' 
ijikomal koj ni'an q'u kam u 
Tioxh? Yit' a' koj. 15 Tan tal u 


P 9.7 Choktaj u Geenesis 21.12. 
q 9.9 Choktaj u Geenesis 18.10, 14. 

Tioxh tu u Moisees ech tza!: —In 
ko!xh li'ilon ab'il unsa! suntxum 
iatz. Utz in ko'xh li'ilon ab'il 
unsa! sunloche'.— Texhtu'. 

16 Ech toke! yit' a! koj nitxaa u 
Tioxh q'u'l ni'xhtachva satxaali; 
niko'xh q'u'l va'l tela! tok ti! 
ib'anax u b'a'nil. Pek tu u Tioxh 
ni'elka ab'il sitxum iatz. 17 Tan 
echa! va'l tal u Tioxh tu viYolb'al 
ti' u faraoon ech tza!: 
—Vetvoksa'axh ijlenalil tan, a' 
unsa! aas sunk'uch sai! q'u 
mamaj kam nunb'ane'. Ech so!- 
ootzajil vunb'ii tu kajay u vatz 
amlika tx'ava'.— Tesch te? 

18 Ech aatz u Tioxh, nitxum iatz 
ab'il isa! sitxum iatz. Utz ni- 
tiib'ixsa taanima ab'il isa! sitii- 
b'ixsa taanima. 

19 Utz kamal setal cheel: 
—¿Kantu' nib'ensa aa paav q'u 
aanima u Tioxh unchee!'? ¿Oj 
ta'xh nipaal tetz vitxumb'al?— 
Kamal chajex. 20 Loq' ab'itaj 
etile'. Ye'xhkam etijle'm aas sa- 
ko'xhetal kam ti! u Tioxh. Tan 
echa! mai tz'aj, ¿tz'oj tzik sa- 
ko'xhichok ixe't Katz u tz'ajol 
tetz? Satal te ech tza!: —¿Kantu' 
ech muntz'ajax vetalan tza!?— 
Chaj koj. 21 Tan atil tig'ab' u 
tz'ajol kam isa' si'an tu u 
chaxkab'. Atil tiq'ab' aas si'an 
ma'j tz'aj, b'a'nla kam saku' tuul. 
Utz si'an va'tioj aas tzu'kin kam 
saku! tuul. 


r 9.11-13 Choktaj u Geenesis 25.23; u Malaquias 1.2-3. 


š 9.17 Choktaj u Eexodo 9.16. 

22 Echat u Tioxh tan, ik'uch vi- 
k'a'nal tuch' u mam iyak'il ti' u 
onkonil. Loq' b'axa atin 
ipaciensia ti' q'u aa paavla chaj 
aanima q'u'l nojchit nichik'ulo'k 
ti' aas sik'ul choob'al paav. Vi 
yakich ko'nkoxh ik'ul u choob'al 
paav taq'o. 23 Tan aatz u Tioxh, 
ichok txumb'al ti! ik'uchax u mam 
techalil atil k'atza. A! ik'uchvu o) 
q'u aanima itxum iatz q'u'l 
itzlamal nal taq'o, q'u'l jolol echa! 
tz'aj b'a'nla chat kam niku! tuul. 
24 Ech q'u aanima vetisik'le. Aya! 
o!, o! Israeel. Utz yit! ta'n koj, pek 
antu q'u puera aanima. 

25 Echa' nital tu u Oseas aas: 


—Sa'nalvaq' b'ens untenam 
q'u'l k'uxh yit' untenamich 

koj. 

Utz sa'nalunb'an tii'in ti' 
vuntenam, va'l echa' unk'ulel 
va'l k'uxh yit' tiichkojin ti' 

b'anel.— Chia.* 

26 Utz tal paj tu u Oseas aas: 

—Yit' ex koj untenam.— 

Texh ti'. Anchit sa'alaxku te 
aas: 

—Ex ik'aol ime'al u itz'lich 
Tioxh.— Chaj.” 


27 Utz nital u Isaias ti' q'u 
Israeel ech tza! majte: 


—K'uxh ye! acheb'e ixaan q'u 
Israeel si'ane', 


t 9.25 Choktaj u Oseas 2.23. 

9.26 Choktaj u Oseas 1.10. 

Y 9.27-28 Choktaj u Isaias 10.22-23. 
Y 9.29 Choktaj u Isaias 1.9. 

echa' tatin sanaab' tzi' mar, 

ta'xh sachitpi unjolol q'u!l 
txaael. 

28 Tan tijikomal chit sataq'u'l 
vik'a'nal u Tioxh xo'l q'u 
aanima tu u vatz amlika 
tx'ava!. 

Utz sa'texhuchi.— Chia.” 


29 Echa! va'l ib'axab'sa talax u 
Isaias: 


—Ye't koj itxaaka tere'n 
kutu'xh kuxalam u Tioxh, 

u Tioxh viB'aal q'u txijtxub'al 
tu amlika tzi', 

b'oono kusotz koj; 

echa' b'anax tu u tenam 
Sodoma. 

Utz, b'oono kuveet koj echa' u 
Gomorra.— Chia.” 


U titz'at q'u Israeel aas 
ai sachitpun u o'tla mantaar 


30 Ech ¿kam sagal ti' u kam 
tzi'? Tan aal uch! ko'xhtu! vet- 
k'uje! ik'u'l q'u puera aanima ti! 
u Tioxh, b'enyu b'a'n vatz Tioxh, 
k'uxh aal ye! nichtitz'a ib'anax 
vijikomal. 31 Pek aal yit'e'ch koj 
q'u Israeel. Tan k'uxh va!l chit 
taq'tu yak'il ti! itzojpil u o'tla 
mantaar ti' ib'en jikom vatz 
Tioxh, aal ye'n aq'ax b'ens jikom 
vatz Tioxh. 32 ¿Kantu' ye't aq'ax 
b'en jikom? Ti' tan, ye't k'uje' 
ik'u'l oi u Tioxh aas sakuyax q'ul 

ipaav. Pek a! nimotxtitz'a aas 
sab'ens jikom vatz Tioxh ti! 
ib'anax q'u'l nital u o'tla 
mantaar. Ech aatz tu va'l nimotx- 
i'ane! tzi', echa! tel ti! sivan 
Oksamal tib'ey. 33 Echa' va'l 
nital u Yolb'al Tioxh ech Ga: 


—At noj b'enku sete tan, 
savoksa ma'l u Sivan tu Sioon 
tetz olq'ichil. 
Mail Sivan aas saolq'e'l 
aanima ti! utz, 
saku'i. 
Pek ab'il sak'uje! ik'u'l ti", 
sa'kojch'ixvixsali.— Chia.* 
1 Hermanos, aatz va!l 
1 0) nital u vaanima, aya! 
va'l sachitpu q'u Israeel tu q'ul 
ipaav. Utz tiira nunq'ila unsik'le 
u Tioxh ti'. 2 Tan tek' vootzaj 
aas nojchit k'onel taanima ti' 
Tioxh nitale'. Pek yit!e'ch koj 
inimale' va'l nimotxi'ane'. Ye! 
tootzaj u txumb'al ti'. 3 Tan ye! 
tootzaj vijikomil u Tioxh ti' 
taq!lax biens b'a'n q'u aanima. 
Echixe'at nichok txumb'al aas 
ijunal samotxichitpu je' tib' tu 
q'ul ipaav. Ye'xhkam nitoksa 
tetz vijikomla txumb'al u 
Tioxh. 4 Tan ye'xhat nimotx- 
b'enku te aas a' tzojpixsan utz, 
a! ya'san u o'tla mantaar u 
Cristo. Utz ab'il q'u'l sak'uje' 
ik'u'l ol, a! q'u'l sab'ens b'a'n 
vatz Tioxh. 


Q'u Niman Tetz U Jesuus Tu Roma 9, 10 


5 Tan itz'ib'aka u Moisees 
kani'ch (biens jikom q'u aanima 
vatz u Tioxh ti' inimal u o'tla 
mantaar. Tal ech tza!: —Aatz u 
aanima va'l nojchit so'ole! ti! 
itzojpil va'l nital u mantaar, a! 
va'l silitz'pu vatz Tioxh.— 
Texhtu'.Y 6 Utz tal paj u Moisees 
majte kani'ch ib'ens b'a'n q'u 
aanima vatz u Tioxh q!u'l 
sak'uje' ik'u'l oi u Tioxh: —Ech 
ye! ko'xh etala aas tzian atilku u 
Tioxh sek'atza. Tan ministeer koj 
saje'op'o' tu Amlika ti' en tig'ol 
ku'l viTxaaom u Tioxh. 7 Utz ye! 
ko'xh etal majte aas tzian ko'p tu 
mam jolob'txan xo'l kamnaj 
atilku u Cristo. Utz ministeer 
se'ngiq'o ji'ul.— Chia.” 8 Pek 
¿kam tok va'l nitale! tzi' 
unchee!'? A! nitale' va'l tz'ib'a- 
malka ech tza!: —Naja' ko'n 
atilku u yolb'al Tioxh sek'atza. 
Atil tetzi' utz, tetaanima.— Chia. 
Tan al u yol va'l nikupaxsa 
itziiul, tetz k'uje'ich k'u'l ti! 
Tioxh. 9 Utz sachitp'axh tu q'ul 
apaav Doch! ko'xhtu! saal tuch' 
atzi' aas a' u B'aala u Jesuus. Utz 
sanima tuch' avaanima aas q'aav 
itz'pixsamal xo'l q'u kamnaj tu u 
Tioxh. 10 Tan tu taanima u 
aanima sinimava aas nib'ens 
b'a'n vatz u Tioxh. Utz satal 
tuch' itzi' aas chitpi tu q'ul 
ipaav. 

11 Echa! va'l nital u Yolb'al 
Tioxh ech tza!: 


* 9.33 Choktaj u Isaias 28.16; 8.14; B'axa U! Itz'ib'a U Lu! 2.6-8. 


Y 10.5 Choktaj u Leviitico 18.5. 


3 10.7 Choktaj u Deuteronoomio 30.12-14. 

—Ab'il va'l k'ujlel ik'u! ti', 
yit' sa'kojch'ixvixsali.— Chia.* 


12 Tan ye'k tel q'u Israeel tuch' 
q'u puera aanima vatz u Tioxh. 
Tan a! u kuB'aal sukukajayil utz, 
sib'la b'a'nil nitaq! ku! ti! q'u 
aanima q'u!l niq'ilan nisik'len. 
13 Ech sachitpu kajay q'u 
aanima q'u!l saq'ilan sasik'len 
vib'ii u kuB'aal.? 

14 Loq' ¿kani'ch iq'ilat isik'let 
vib'ii u Jesuus, untz'oj ye'saj 
inimata'? ¿Kani'ch inimata!, 
untz!oj ye! nitab'i ab'il u Jesuus? 
Utz ¿kani'ch tab'ita!, untz'oj 
ye'xhab'il nialon te? 15 Utz 
¿ab'il se'nalon u b'a'nla chusb'al 
te, oj ye'xhab'il sachajaxi se'n- 
tale'? Echa! va'l nital u Yolb'al 
Tioxh: 


—iTiira tx'anel nitopon 

q'u paxsan tetz u b'a'nla 
chusb'al, 

q'u iq'on tetz u b'a'nil!— Chia.* 


16 Loq' vm kajay koj q'u 
Israeel niniman u b'a'nla 
chusb'al. Echa! nital u Isaias ech 
tza!: 


—UnB'aals Amlika, ¿ab'il bo 
niniman u yol niqal sai'?— 
Chia. 


410.11 Choktaj u Isaias 28.16. 
b 10.13 Choktaj u Joel 2.32. 

17 Tan ti' u tab'il u yolb'al 
Tioxh, nichee u k'ujleb'al k'u!l ti! 
u Tioxh. Ech, a! vixe'al viyolb'al 
u Tioxh. 

18 Log" yit' ti' koj aas ye! 
nitab'i u yolb'al Tioxh q'u 
Israeel. Nimotxtab'i. Tan nital u 
Yolb'al Tioxh: 


—Vetpax b'en u yolb'al Tosch tu 
kajay u vatz amlika tx!ava!. 

Ab'ili tiju'teb'al u vatz 
txlava'.— Chia. 


19 Utz yit' ti' koj majte aas 
ye'xhat nimotxb'enku te. Pek 
tib'axa, ab'itaj va'l tal u Moisees 
ech tza!: 


—Savoksa ixa!v sek'u'l ti! va't u 
tenam yit' untenamich ko). 

Utz sunlakpixsa evi! ti' ma'l u 
tenam va!l ye'k itxumb'al.— 
Chia. 


20 Utz ab'itaj viyol u Isaias 
majte tan, ye'k ixo'val nital ech 
tza!: 


—Aal a! chab'anin q'u aanima 

q'u'l ye! nichchokonin. 

Utz vetvaq' GU aas a! saootzaj- 
in q'u aanima 

q'u'l aal ye'xhkam nich'oti ab'il 
in.— Chia. 


€ 10.15 Choktaj u Isaias 52.7; u Nahuum 1.15. 


d 10.16 Choktaj u Isaias 53.1. 
€ 10.18 Choktaj u Salmos 19.4. 


$10.19 Choktaju Deuteronoomio 32.21. 

21 Utz nital ti! q'u Israeel ech 
tza!: 


—Iq'iil nichunch'ia ma'l u 
tenam aas sik'axa ik'u'l tan, 
qelol utz, tz'ejxinaj.— Chia. £ 

Q'u Israeel vitenam u Tioxh 

1 Utz b'enchimal nivale!: 
1 1 —¿Matz telab'elka 
vitenam u Tioxh tzik?— Chi'in. 
¡Ye'xhkam atzi'! Tan in Israeel 
majte, itu'xh ixalam u 
Abrahaam. A' meero unk'uy 
unmam u Benjamiin. 2 O'ten 
b'ens itenam Tioxh q'ul itu'xh 
ixalam u Israeel. Utz ye'xhkam 
nik'one'l. Tan ye! koj ab'imal 
setaq'o vixochon u Elias tu u 
Tioxh ti' q'u Israeel. 3 Tal te ech 
tza!: —UnB'aal, aatz q'u Israeel 
vetiyatz'lu q'u alon tetz vayol- 
b'al. In texh kaayin. Utz nimotx- 
i'an ik'u!l vi! aas siyatz!in. 
Vetijinlu q'u nachb'al eetz 
majte.— Chia.* 

4 Pek tal ko'n u Tioxh te ech 
tza!: —Yit' ajunal koj. Tan 
txaael 7,000 vinaj vaq'o aas 
paat ye!'xhkam peche! ti! 
inachax u b'anich tioxh Baal.— 
Texh te.! 

5 Utz echat ko'xh tu u tiempo 
majte tza'. Atil unjolol Israeel 
aas txaael tu u Tioxh tu vib'a'nil. 
6 Tan tu taanima u Tioxh 


š 10.20-21 Choktaj u Isaias 65.1-2. 

h 11.3 Choktaj u Reyes II 19.10, 14. 

i 11.4 Choktaj u Reyes I 19.18. 

111.8 Choktaj u Deuteronoomio 29.4. 

nicheek u b'a'nil ti'. vg oi koj 
aas kam ma'j b'a'nil ni'an q'u 
aanima siatz. Tan oj ti' q'ul 
ib'anone', yit' ib'a'nil koj u Tioxh 
atzi' unchee!. 

7 Ech ye'tichab'a q'u Israeel u 
b'a'nil va'l nichmotxichoke'. Aal 
motx ko'n tiib'ixsal taanima. Pek 
ta'xh chab'an unjolol q'u'l txaael 
tu u Tioxh. 8 Echa' va'l nital u 
Yolb'al Tioxh aas: 


—U Tioxh tiib'ixsan q'u 
taanima 

ech ye'xh bot sinach u Tioxh tu 
taanima. 

Utz ulyu tza' tuul echat 
ko'xhtu!. 

K'uxh atil b'aq' ivatz, 

ye'xhkam nitil u b'a'nil. 

K'uxh atil ixichin, 

ye'xhkam nitab'i u b'a'nil. 

Ye! nipaal itxumb'al tuul.— 
Chia. ? 


9 Nital u Daviid majte: 


—Ikameb'al nimotxichok tu 
oul inimla q'ii nimotxi'ane'. 

Tib' nimotxi'an je' tuul. 

Echa! u aanima va'l nitaq! kul 
ik'aa oj itrampa utz, 

anat saku! tuul. 

Ech inujul u choob'al paav saul 
ti". 

10 Moytojna, 
ech ye'k samotxtil vinujul. 

Utz imiien tib' q'ul inik'a 
b'enamen jaq' q'u kam ni- 
motxtoksav tib'. 

Ech sa'tere'nkojveet tok tu 
jik.— Chia.k 


Vik'ultu u b'a'nil 
q'u puera aanima 

11 Pek loq! nunch'oti 
sunjunal: —¿Ta'n tzik ku'chil 
veti'anlu q'u Israeel tu q'ul 
ipaav? ¿Yetzkan remeero tetz?— 
iAtile atzi'! Tan k'uxh vetmotx- 
qeloni, a! viq'aq'al aas vettab'i u 
chitpichil q'u puera aanima. Loq' 
ti! ko'xh ilakpixsal bot ivi' q'u 
Israeel tzi', ech sichok u Tioxh 
taq'o majte. 12 Ech oj mam 
b'a'nil vetik'ul q'u puera aanima 
ti! viqelon q'u Israeel vatz Tioxh 
utz, kanaal tetz q'u puera 
aanima vitz'ejone'. Ech ¿oj chixh 
yit! sib' tere'n mam b'a'nil 
sak'ulax taq'o aas lamotxik'axa 
q'ul ipaav? 

13 Pek aatz cheel, nunq'ila'ex, 
ex puera aanima. Tan in vichaj u 
Jesuus texo!l. Utz tii'in ti' u 
vaq'on aq'el tu u Tioxh tzi'. 

14 A'tzii. Chitonojnu taanima q'u 
vitz'in vatzik Israeel se. 
Ta'xhtzii oj samotxtil inujul u 
b'ey utz, sachitpu unjoloj tu q'ul 
ipaav. 15 Tan k'uxh veteesalka 
tu u Tioxh, a! viq'aq'al aas vet'ok 
ib'a'n tere'n q'u aanima tu u vatz 
amlika txlava' taq'o. Utz aatz la!- 
pajmotxq!'aavo'k Katz u Tioxh, 
echa! iq'aav titz'pu ma'j kamnaj 
va'l silane!. 


k 11.9-10 Choktaj u Salmos 69.22-23. 

16 Ech oj techal q'u Israeel 
vatz u Tioxh q'u'l b'axa okchil oi 
inimal u Jesuus cheel, techal 
si'an tere'n q'u'l nikaa majte, 
q'u'l ye'saj toke!. Echa! q'u b'axa 
chikob'e'm, oj b'a'n, unchee' 
b'a'n tere'n q'u'l samolax tu u 
molb'al tetz atzi'. Echat paje' 
ma'l tze', oj techal u tag'il, 
techal q'ul iq'ab'aj majte. 

17-18 Pek kuenta'ex; etalchile 
aas techal ex vatz q'u Israeel. 
Epaasach etib' sii'. Tan tiq'aq'al 
ku'en k'uxh txaklelex Katz 
Tioxh. Tan aatz va'l b'anax tu 
q'u Israeel, ela tuch' vitzok'ax el 
unjolol iq'ab'aj u nojla olivo. Utz 
nichikax je! iq'ab' xo'l Gei olivo 
vi' vikuchmal. Tan aatz ex, ech 
ex u xo'l tze'il olivo, aas a! tek 
nietzanku k'atz u ta'l u nojla 
olivo. Ech nachtaj tan, ech ko'n 
ex q'u q'ab'aj. Utz yit' ti' koj q'u 
q'ab'aj atil q'u taq'il u tze'. Tan 
tiq'aq'al q'u taq'il u tze' atil q'u 
q'ab'aj. 

19 Utz kamal setale': —Ye'ka 
tan, aal veteesal unjolol iq'ab' u 
olivo utz, o' vetokka'o' sich'ex- 
el.— Kamal che'ex. 20 Utz a' 
chitu'. Xaansali el q'u Israeel 
tan, ye't inima. Pek aatz ex, 
oknajex tan, k'ujlel ek'u'l ti' u 
Tioxh. Echixe'at je'ich evatz ti'. 
Pek a' noj exo'va Tioxh. 21 Tan 
oj ye't ikuy q'u aanima u Tioxh 
va'l meero itenam, q'u'l echa' 
nojla iq'ab' u tze', ¿a' chixh ex, 
sikuy ex nenache! oj saje' 
evatz? 

22 Ech atoj b'enku sete tan, 
tiira b'a'n u Tioxh, loq' k'a'n 
majte. Ik'uch vik'a'nal tu q'u!l 
gelon! utz, teesa. Pek nik'uch vi- 
b'a'nil sete. Ech tii etatin tu u 
b'a'nil va'l vettaq'lu sete. Tan oj 
ye'ka, ant ex sateesa'ex majte. 

23 Utz oj sataq'ka q'u Israeel 
vigelb'alil tzi' utz, sa'tekk'uje' 
ik'u!l oi Tioxh, saveeti saq'aavo'k 
Katz u Tioxh. Tan mam Tioxh u 
Tioxh aas ech si'ane'. Echa! q'aav 
toksal q'ul iq'ab'aj u tze' k'atz 
imukanil. 24 Tan echa' ex. K'uxh 
tiira paarten etetz b'anel, vettok- 
sales u Tioxh k'atza. Ech ko'n ex 
viq'ab! u xo'l Gell olivo va'l 
nichikax je' vi' viq'ab' u nojla 
olivo, k'uxh yit'e'ch koj chit u 
tetz. Ech oj veti'an u b'a'nil u 
Tioxh sete, ex puera aanima, Aal 
chixh q'u Israeel ye! siq'aavixsa' 
ok u Tioxh sik'atza? Tan aal 
meero itenamnale. Ech si'an te u 
toksal viq'ab' u nojla olivo k'atz 
va'l imukanil atko'xhtu!. 


Viq'aavo'k q'u Israeel 
k'atz u Tioxh si'ane' 


25 Unchee', a! unsa' setootzaji 
hermanos, aas kam tok q'u kam 
i'an u Tioxh, q'u'l ye! ootzajib'e. 
Tan oj ye'k setootzaji, b'a'n 
silane' aas set'anb'a! etib! vatz 
q'u Israeel. Tan k'uxh vetmotx- 
itiib'ixsa taanima unjolol q'u 
Israeel, sa'nalmotxq'aavo'k Katz 
Tioxh atzi'. Loq' tzojpu nal vi- 
tiempoil q'u puera aanima. 

26 Ech xamtel saok kajay q'u 

Israeel. Utz sachitpi tu q'ul 
ipaav. Echa! va'l nital u Yolb'al 
Tioxh: 


—A' sak'asku'l u Chitol tu 
Sioon utz, 

su'lichit q'ul itu'xh ixalam u 
Jacoob tu q'ul ipaav. 

27 Tan a! u nuk'u'm sunb'an 
tuch' aas saveesa q'ul ipaav 
k'atza.— Chu u Tosch. 


28 Ech koontra nib'enku q'u 
Israeel vatz u Tioxh tan, ye' ni- 
motxik'ul u b'a'nla chusb'al. Pek 
k'uxh echi, tii u Tioxh ti' majte 
tan, i'an ma'l u nuk'u'm u Tioxh 
tuch' q'ul ik'uy imam. Ech jolol 
tetz u Tioxh. 29 Tan kam u oya 
va!l nitaq! u Tioxh, ye'xhkam ni- 
q!aavimaae!. Utz kam va'l nitale", 
ye! koj nitzojpi. 

30 Echa! ex. Exich qelol ma'xh 
tiempo majte. Pek vetikuylex u 
Tioxh ti' viqelon q'u Israeel. 

31 Tan jolol qelol cheel. Pek tu 
vib'a'nil u Tioxh va'l ni'an seti'. 
Antu q'u Israeel samotxk'ulun vi- 
b'a'nil u Tioxh majte. 32 Tan 
taq' tzii u Tioxh ti' q'u aanima 
kajayil aas saqeloni. Loq' a! isa! 
aas xamtel sitxum ivatz q'u 
aanima kajayil majte. 


33 iTan tiira mam b'a'nil atil 
xe' u Tioxh! 

¡Mam txumb'al! ¡Mam 
ootzajib'al! 

¡Ootzajib'e koj kam ech ni'ane' 
aas nitig'o tib' q'u kam taq'o! 


111.27 Choktaj u Isaias 59.20-21; 27.9; u Jeremias 31.33-34. 

iYe!xhab'il sapaal itxumb'al tu 
q'u kam ni'ane!! 

34 Tan ¿ab'il ma!j ootzajin tetz 
kam q'u kam nititz'a u 
kuB'aal? 

Utz ¿ab'il sa'alon itxumb'al aas 
kam stane? 

35 Ye'xhab'il xe' atilku itx'oj u 
Tioxh. 

Tan ye'xhab'il ma'j aanima aas 
kam tetz u Tioxh aq'el tag'o. 

36 Tan u Tioxh cheesan q'u 
kam kajayil. 

Tiq'aq'al atile. Utz tetz q'u kam 
kajayil k'uxh atile. 

¡Ech tetz u techalil b'enamen! 
A'i. 

U qaq'tu qib' tu u Tioxh 

1 Echixe'at nival sete 

1 2 hermanos, tiira oksataj 
etib' tiq'ab' u Tioxh, tuch' echi'l 
tuch' etaanima. Echa' tok ma'j 
oya vatz u nachb'al Tioxh 
seb'ane'. Loq' itz'lelex, yit' tu 
kamchil koj. Tan qe'l vetitxuml 
evatz u Tioxh. Xaanojelex k'atz u 
paav ech b'a'n sab'enk'ex te. Tan 
a' u nojla toksal tetz u Tioxh, u 
kunimata'. 2 Ye'k satiq'o etetz 
q'u ye'xtxojla chaj txumb'al atil 
tu u vatz amlika tx'ava' tza'. Pek 
aal ch'exputaj q'ul etatin tu 
vijalpu vetxumb'al. Ech sik'uch u 
Tioxh sete kam vib'a'nla 
txumb'al seti', va'l tx'anel utz, 
tiira tz'ajel. 

3 Tu u vijle'm aq'el ve tu u 
Tioxh, nival sete aas ye' ko'xh 
etitz'a sib' paalch'ex vatz emol. 
Pek jik ko'xh atoj sek'u'l jank'al 
vik'uje' ek'u'l ti' u Tioxh utz, 

kam q'ul etijle'm aq'el sete taq'o 
ti' q'ul enimata'. 4 Tan kajay q'u 
niman tetz u Jesuus atil tokeb'al 
sijununil. Echa' u kunimal. K'uxh 
ma'l ku'en, kalab' ko'xh iq'ab'aj 
atile. Utz paarten itxa'k sijunun- 
il. 5 Utz echat ko'xh u qatin k'atz 
u Cristo majte. K'uxh kalab'en 
kuxaane' tan, ma'l ko'n o' k'atza. 
Utz kuq'ab'aj qib' sukujununil. 

6 Utz chukchaj kudoon aq'el 
taq'o sukujununil tu u qaq'onin 
k'atza. A' vet'ilon u Tioxh 
ab'iste isa' sataq' qe tu vib'a'nil. 
Ech oj a' qetz tu u Tioxh talax 
q'ul iyol, kub'antaj. Aya'l 
kuk'u'l sakub'ane' jank'al u qetz 
aq'el tu vik'uje' kuk'u'l ti'. 7 Oj 
a' u qetz aq'el, ilochax aanima, 
lochonojo' tinujul. Ab'il a', a' 
tetz u chusu'm ti' u yolb'al 
Tioxh, tii noj ichusune'. 8 Ab) 
va'l a' tetz aq'el u aq'o nimal 
k'u'l, a' noj i'ane'. Ab'il a' tetz 
u oya'm, oyanoj. Loq' jik ko'xh 
sachajpe'l tetz; yit' tuch' t'e'sil 
koj. Ab'il aq'el ma'j idoon ti' 
ib'anax q'esalail, i'an u tijle'm 
tinujul. Ab'il a', a' tetz txumu 
ivatz imol, i'ane' tuch' 
txuq'txunchil. 


Vitxumb'al q'u niman tetz 
u Jesuus si'ane' 

9 Tiiojex setib'ilaj. Loq' 
nojchit seb'ane'. Yit' sako'nkoxh- 
eb'ano'k. Pek paat ye'k itxa'k q'u 
kam sete seb'ane' q'u'l ye!xtxoj, 
a! seb'an q'u kam b'a'n. 10 Tii'ex 
setib'ilaj echa' etza'q' etib'. Utz 
oksataj eq'ii setib'ilaj. B'a'n 
eyolon seti' setib'ilaj. 11 Aq'taj 

yak'il ti' vetaq'on. Ye! ko'xh 
eb'an ex q'eay ti! u aq'on ti! u 
kuB'aal. Pek tuch' chit etaanima 
seb'ane'. Aya'l ek'u!l. 
12 Txuq'txunojex ti! u b'a'nil va'l 
nech'ia k'uxh ni'xhtuleb'e'ex q'u 
tza!l nipaalk'ex. Utz tzuk'ojex ti' 
iq'ilal isik'lel Tioxh. 13 Lochtaj 
etib! kam neya'ta, ex niman tetz 
u Jesuus. Aval ek'u'l sataq' Ob 
evatb'al.™ 14 Altaj b'a'nla yol ti' 
q'u'l nichi'k'ulanex. B'a'nla yol 
setale', yit' tz'ejb'al yol koj setal 
til aanima. 15 Txuq'txunojex 
Katz q'u'l nitxuq'txune'. Utz 
oq'ojex k'atz q'u'l nitoq'e'. 
16 B'antaj ma'l evatz setib'ilaj 
utz, aya!loj ek'u'l setib'ilaj. Ye! 
ko'xh etala aas ex mamaj aa 
txumb'al. vg je'naj koj evatz 
seb'an setib'ilaj. Pek b'antaj ma'l 
evatz tuch' q'u'l me'b'a'il tetz. 
17 Ye! ko'xh eq'aavixsa 
ich'exel q'u ye'xtxoj nib'anax 
sete. Pek a! seb'an q'u kam q'u!l 
b'a'n vatz q'u aanima kajayil. 
18 B'antaj ya'l eb'antu b'a'n 
tuch' kajay q'u aanima. Jank'al 
va'l saveet eb'anta!. 19 Un- 
hermanos, ye! etaq' ich'exel oj 
kam nib'anax sete. Pek aq'taj 
tzii tu u Tioxh aas a! va'l sa- 
k'ulelan seti'. A! va'l sataq! ku! 
vik'a'nal. Tan tz'ib'amalka tu u 
Yolb'al Tosch ech tza!: —In va'l 


Q'u Niman Tetz U Jesuus Tu Roma 12, 13 


sa'aq'on ich'exel q'u ye'xtxoj 
nib'anax sete. A! sachoon 
vaq'o.— Chu u kuB'aal.” 20 Pek 
aatz sa'ane', vatzil aaq't ich'exel 
u onkonil, aq! techb'ub'al u 
koontrain eetz oj niva'ye'. Aq! 
taa! oj nitzaj itzi'. Tan oj ech u 
b'a'nil sa'an te, at se'enku te 
aas ch'ixveb'al va'l ni'ane!. 

21 Ech yaaq' iib' sisub'axh u 
ye'xtxoj, pek aal sasub' u 
ye'xtxoj ti' ib'anax u b'a'nil. 


U Tioxh nioksan q'u q'atb'al tzii 


1 Ab'itaj. Echen kajay 
1 3 aanima saniman q'u 
q'atb'al tzii tan, Tioxh oksannaj 
tetz. Ech kajay aanima saniman. 
Tan u Tioxh alon aas samotxi'an 
tijle'm. 2 Ech ab'il nixe'k'ulan 
q'u q'atb'al tzii, a' ye' ninima 
va'l Tioxh oksan atzi'. Utz 
choob'al paav nichok je' ti' q'u'l 
nixe!k'ulane! tzi'. 3 Tan aatz q'u 
q'atb'al tzii ato'k, yit' poyin koj 
tetz q'u aanima q'u'l b'a'n 
ni'ane'. Pek tetz q'u'l ye'xtxoj 
ni'ane'. Ech b'antaj q'u kam 
b'a'n ech sa'kojxo'vex tu q'u 
q'atb'al tzii. Tan oj b'a'n 
neb'ane', aal satoksa eq'ii atzi'. 
4 Sa'kojexo'va tan, taq'on u 
Tioxh ni'ane' aas nixee'ex. Pek oj 
ye'xtxoj neb'ane' b'a'ntan, 
saxo'vex. Tan niko'nkoxhi'ano'k 


m 12.13 Nital u Pablo aas b'a'n sa'aq'ax ivatb'al q'u niman tetz u Jesuus tu 
u tiempo tzi' tan, nojchit ojchamal q'u hermanos tu u tiempo tzi'. Ye' 
nik'ulaxe'. Utz mam locho'm ni'an q'u aanima aas nitaq' ivatb'al. Utz 
nitaq'ax nimal ik'u'l q'u hermanos tib'ilaj taq'o majte. Choktaj U Tito 1.8; 
B'axa U' Itz'ib'a U Lu' 4.9; Q'u Hebreo 13.2. 

n 12.19 Choktaj u Deuteronoomio 32.35; Q'u Hebreo 10.30. 

aas iq'omal ich'ich' tiq'ab'. Pek 
nojchit sitx'ol inujul va'l ye'xtxoj 
ni'ane'. Satoksa u ley ti'. Tan a! 
ni'an u taq'on u Tioxh. 5 Ech 
ministeer sanimal q'u q'atb'al 
tzii. Log! ti' koj aas xo'val seb'an 
te ech senima, pek tenachb'al 
sacheeka aas seb'an vinujul. 
6 Ech toke' nechoo ja'mel eal- 
kavaar tu q'u q'atb'al tzii tan, 
taq'on u Tioxh ni'ane'. Utz 
b'enamen ni'an u topiisyo tzi'. 
7 Pek chootaj kajay q'ul etx'oj 
ab'il xe' atilka. Echa' q'u ja'mel 
alkavaar, chootaj. Aq'taj q'u puaj 
nijaj q'u q'atb'al tzii majte. Atoj 
tatin q'u aanima sevatz q'u'l ni- 
k'ulo'k ti' atil tatine'. Utz oksataj 
iq'ii q'u'l nik'ulo'k ti! so'ok iq'ii. 
8 Ye'xhab'il ko'xh xe' sa'atin- 
ku etx'oj. Pek ta'xh etx'oj sa'atini 
va'l aas ye' netole' ti' eb'antu 
tii'ex ti' emol. Tan ab'il va'l ni'an 
tii ti' imol, b'a'ntan nitzojpi va'l 
nital u o'tla mantaar. 9 Tan nital 
u o'tla mantaar ech tza!: 
—Eesach iib' tu b'ey tuch' 
aanima yit' ak'ulel koj. Yatz'on- 
ich'axh. Elq'i'ch'axh. Ye'k saal 
txub'a'l ti' ixochax aanima. Utz 
yaachva ok tetz aanima.— Chia. 
Utz kajay q'u mantaar antu ato'k 
tu u yol va'l nital ech tza!: 
—B'an tiilaxh ti' vamol echat 
ko!xhtu! na'an sai'.— Chia.? 
10 Tan ab'il u aanima va'l tii ti! 
imol, ye'xhkam ni'an onkonil te. 
Ech tuch' ko'xh vib'antu tii u 
aanima ti' vimol, ninima kajay u 
mantaar. 

11 Pek itz'ataj va'l savale' 
tza'. Itz'oj ko'xh etatine'. Tan 
oora chit nipaal u tiempo. 
Najab'chil ni'an u qel xo'l q'u 
paav tu u vatz amlika tx!ava!' 
tza'. K'uxh jatuenich nichgale' 
aas a! chit zeit kunimata'. 

12-13 Aatz u paav tu u vatz 
amlika tx'ava' tza! va'l echa! ma'l 
mam aq'b'al, sa'texhpaali. Utz 
ninajab' u tuleb'al u Jesuus, va!l 
echa! itoop q'ii silane'. Ech ye! 
ko'xh kub'an q'u paav tu u vatz 
txlava' Ga, echa! ni'an q'u 
aanima q'u'l tu uken atilku vatz 
Tioxh. Jikom chit etxumb'al 
seb'ane'. Vatzsaj seb'an q'u kam, 
echa! ipaal aanima q'iil epaal 
sapaalex. Ye'k seb'ane' aas ye'k 
enoob'al ti' echb'u'm. Niko'xh 
sa'kojq'ab'anex. Niko'xh eesaib' 
tu b'ey tuch' ixoj. Niko'xh viisio. 
Niko'xh ch'a'o. Utz niko'xh 
chi'na'nk'u'lil. 14 Pek a' chit 
sailax sek'atza u kuB'aal 
Jesucristo, echa' oksa'm aas ni- 
kutx'ex. Utz yit! a! koj seb'an q'u 
ye'xtxojla acha'v tetz u chi!l. 


Yit' b'a'n koj u teesal iq'ii aanima 
1 Tx'anel etiq'ot etib! 


1 4 tuch' u hermano 


seb'ane', va'l yit' maas koj 
iq'omal iyak'il tu vik'uje' ik'u'l 
Katz u Jesuus. Loq' sako'nkoxh- 
ekalab'tziiu etib! tuch' ti! mai 
kam ni'ane' aas kamal yit'e'ch 
koj setetz. 2 Echa' tzuta. Atil 
niman tetz u Jesuus aas ye'xh- 
kantu' siatz k'uxh satechb'u q'u 


° 13.9 Choktaj u Eexodo 20.13-17; u Deuteronoomio 5.17-21. 

echb'ub'al kam b'anel te. Pek 
aatz vatz unjote utz, txaa!. Ech- 
ixe'at ye'xhkam nitechb'u. Vatzil 
techb'uta!, itza ko'n nitechb'u. 

3 Echixe'at ab'il va'l ma'l ko'xh 
techb'ul q'u chi'o ni'ane', ye! 
ko'xh teesa iq'ii va'l ye'xhkam 
nitechb'u q'u echb'ub'al tzi'. Utz 
echat ko'xh stan u aanima majte 
va'l ilel ko'xh chi'o nichi'e', yit' 
sa'kojteesa iq'ii va'l ma'l ko'xh 
techb'ut q'u chi'o. Tan k'uxh 
kajay nichi'e!, k'ulel tek tu u 
Tioxh. 

4 Ech ye! ko'xh eteesa iq'ii oj 
ye'xtxoj ni'an sevatz u taq'onom 
vemol. Kam koj etokeb'al ti' tan, 
yit! etaq'onom koj. Ech oj b'atn 
oj ye! b'a'n ni'ane!, a! li'ilon u 
Jesuus viB'aal. Kam koj etokeb'al 
ti'. Tan mam Tioxh u kuB'aal 
saole' ti! toksat tu jik utz, si'an 
b'a'n te. 

5 Atil paj unjot aanima majte 
aas atil tok q'u q'ii siatz; tiira 
sib' tatin ninache'. Utz atil 
majte aas ela ko'xh kajay q'u 
q'ii siatz. Ech nachtaj junun ex 
ab'iste va'l b'a'n senache'. 

6 Ab'il va'l sib' tatin ma'j q'ii 
siatz ti' toksal iq'ii u kuB'aal, a' 
li'ilon. Tan ti' toksal iq'ii u 
kuB'aal ni'ane'. Utz ab'il va'l 
k'uxh ye' ni'an ech tzi', u Tioxh 
nitoksa iq'ii k'uxh ye' ni'an 
majte. Echat paj q'u'l ma'l 
ko'xh techb'ul q'u chi'o ni'ane', 
u kuB'aal nit'anb'a' tu va'l ni'an 
majte. Tan nik'ama ti'. Utz 
echat va'l ilel ko'xh techb'ut q'u 


P 14.11 Choktaj u Isaias 45.23. 


Q'u Niman Tetz U Jesuus Tu Roma 14 


kam. U kuB'aal nitoksa iq'ii ti' 
u techb'une' tan, nik'ama ti' 
majte. 

7 Ech k'uxh itz'lelo' utz, k'uxh 
sakamo' yit' qetz koj sukujunal. 
8 Tan ti' u kuB'aal k'uxh atil vatz 
kuq'ii kusaj utz, ti' majte k'uxh 
sakamo'. Ech k'uxh itz'lelo' utz, 
k'uxh kamnajo', o' tetz u 
kuB'aal. 9 Tan ech ti' kam u 
Cristo utz, ech ti' q'aav itz'pi. 
Ech sab'ens B'aala tetz q'u 
aanima itz'lele utz, q'u aanima 
kamnaj. 

10 Ech ye' ko'xh etx'ol inujul 
emol. Utz ye' ko'xh eteesa iq'ii. 
Tan ela ko'xh samotxpaalo' vatz 
u Cristo aas litx'ol kunujul. 

11 Tan tz'ib'amalka ech tza': 


—Nojchit nivale' kajay aanima 
sapeche' sunvatz. 

Utz kajay aanima saoksan 
unq'ii tuch' itzi'.— Chu u 
kuB'aals Amlika. P 


12 Ech toke' sa'nalgal inujul 
sukujununil vatz u Tioxh kajay 
q'u kam vetkub'ana. 


U taq'ax ku! Gei tib'ey aanima 

13 Ech ye! ko'xh itx'ol tib' 
inujul epaav. Pek b'antaj ya'l aas 
ye'k setaq! ku! vemol utz, ye'k 
seteesa iyak'il tu u tatin Katz u 
Jesuus. 14 Tan jatva'x chit 
tiempo vatin k'atz u kuB'aal 
Jesuus ni'xhvile' aas yit! txaa' 
koj ma'j kam sijunal. Pek oj txaa' 
tetz ma'j aanima, unchee' txaa! 

chit tetz atzi'. 15 Tan oj txaa! 
echb'ul vatz vahermano va'l 
neechb'u utz, ta'xh txumel aaq'o 
neechb'u siatz, saka'tziiun 
saaq'o. Utz ye'xhkam na'an 
tiilaxh ti' vahermano atzi'. Ech 
kuenta'axh tan, b'a'n si'ane! aas 
ti' ko'xh ma'j echb'ub'al la'tek- 
xaan el vahermano Katz u Cristo 
va'l ul kamoj ti'. 16 Pek ye! 
ko'xh etaq' Gu se'el eq'ii. 
Kuenta!ex tan, atil kam aas yit' 
paav koj, pek paav vatz unjot 
aanima. 17 Tan aatz u qatin tu 
viQ'esalail u Tioxh, yit' a! koj 
ib'o'q'ol aas kam nigechb'u utz, 
kam niquk'a. Pek aya! va'l 
ijikomal sakub'ane'. Sa'atin u 
paas tu kuxo'l. Utz sa'xhtxuq'- 
txuno' tiq'aq'al u Tioxhla 
Espiiritu. 18 Tan ab'il va'l oj ech 
inimal u Cristo ni'ane! tzi', ni- 
txuq'txun u Tioxh ti' utz, b'a'n 
vatz q'u aanima majte. 

19 Echixe'at a' chit saqaq' 
yak'il ti' ib'anax q'u kam q'u'l 
nicheesan u paas ib'ilaj. Utz 
sakuloch qib' ti' u tiq'ot tib' 
kuyak'il tu u qatin k'atz u Jesuus 
majte. 20 Ech ye' ko'xh echij u 
taq'onin u Tioxh k'atz q'u 
aanima tu ma'j echb'ub'al. Tan 
nojchit b'a'n q'u echb'ub'al 
kajayil. Pek a! ye'xtxoj va'l setaq' 
ku' ma'l niman tetz u Jesuus ti' 
techb'ule'. 21 Aal tek b'a'n ye'k 
sechi' chi'o, ye'k setuk'a ta'l 
uuva utz, ye'k seb'an va'toj kam 
oj ta'n nitaq' ku' u niman tetz u 
Jesuus utz, nixaansa el k'atza. 


415.3 Choktaj u Salmos 69.9. 

22 B'a'n oj tiira atil ayak'il tu 
vik'uje' ak'u'l ti' u Tioxh. Loq' 
eetz ko'n sajunal vatz Tioxh 
atzi'. Utz chi'b'eb'al tetz u 
aanima va'l jikom chit ni'an q'u 
kam, yit' xamtel koj nik'axa. 
23 Pek ab'il va'l nika'tziiune' aas 
kamal ye'xtxoj oj kamal b'a'n 
echb'ul ma'j echb'ub'al ninache', 
ijunal ko'xh nitz'ej je' yol ti'. Tan 
yit' k'ujlel koj ik'u'l ti' Tioxh aas 
ech ni'ane'. Utz oj yit' iq'aq'al 
koj ik'uje! kuk'u'l ti' Tioxh 
nikub'an q'u kam, paav atzi'. 

Yit' ta'n koj saqitz'a Je! qib' 

1 Utz ab'iste o' iq'omal 

1 5 kuyak'il tu u qatin k'atz 
u Tioxh, atoj kupaciensia ti' q'u'l 
ye' maas iq'omal iyak'il. Ech yit' 
ta'n ko'nkoxh o! saqitz'a je! qib'. 
2 Pek a' chit saqitz'a u kumol 
sukujununil. A' sakub'an q'u 
kam siatz q'u'l nilochon ti' u 
tiq'ot iyak'il tu u tatin k'atz u 
Jesuus. 3 Tan echa' u Cristo, 
ta'xh koj titz'a je' tib'. Pek aal 
itzojpi va'l nital u Yolb'al Tioxh 
ech tza!: 


—In vet'ijan u yoq'b'al 
va'l nital q'u yoq'ol eetz.— 
Chia.4 


4 Tan jolol chusb'al qetz kajay 
q'u kam tz'ib'alka tu u Yolb'al 
Tioxh ko'xtene. Utz aq'ol nimal 
kuk'u'l, aq'ol kupaciensia. Ech 
sak'uje' kuk'u'l ti! ich'ial och) 
txuq'txunchil. 5 Utz u Tioxh koj 

aq'on epaciensia, a! koj aq'on 
nimal ek'u'l tan, a! u aq'ol tetz. 
Utz a! koj b'anon ma'l etxumb'al 
setib'ilaj, echa! va'l ik'uch u 
Cristo Jesuus. 6 Ech mail chit 
evatz setoksa iq'ii u Tioxh, viTat 
u kuB'aal Jesucristo. 


Vipaxsal itziiul u b'a'nla chusb'al 
tu q'u puera aanima 


7 Ech k'ultaj vemol kam 
echa' ik'ultlex u Jesuus. Tan oj 
ech seb'an tzi', iq'ii u Tioxh 
netoksa. 8 Tan k'uxh ul u Cristo 
Jesuus, ti' q'u Israeel ulka. A! ul 
itzojpi q'u kam tal u Tioxh tu 
q'u kuk'uy kumam. Ech nojchit 
nik'uch u Tosch aas nitzojpi 
q'ul iyol. 9 Utz ti! q'u puera 
aanima majte k'uxh ul u Jesuus. 
Tan a' isa' satoksa iq'ii Tioxh 
q'u puera. Tan txumul vatz u 
Tioxh. Echa' nital u Yolb'al 
Tioxh ech tza!: 


—Savoksa aq'ii xo'l q'u puera 
aanima utz, 

sunb'itza vab'ii.— Chia.” 

10 Utz nipajtal u Yolb'al Tioxh 
ech tza!: 

—Chi'b'ojex, tuch! vitenam u 
Tioxh, ex puera aanima.— 
Chia.* 

11 Utz nipajtale!: 

—Oksataj iq'ii u kuB'aal 
Amlika kajay ex, ex puera 
aanima. 


Q'u Niman Tetz U Jesuus Tu Roma 15 


Utz kajay ex tenam, t'anb'a'taj 
vib'ii.— Chia.* 
12 Utz itz'ib'a paj u Isaias ech 
tza! majte: 
—Saitz'pu ma'l itu'xh ixalam u 
Isaii. 
Utz ijlenal tetz q'u tenam 
kajayil stane. 
Tan a' u k'ujleb'al ik'u'l q'u 
aanima.— Chia." 


13 Ech a! koj txuq'txunsanex 
u Tioxh va'l nikuch'ia. A! koj 
oksan chi'b'ichil tetaanima 
b'a'nil. Utz a! koj oksan paas 
texo'l b'a'nil majte. Tan a! va'l 
k'ujlel ek'u!l o. Utz a! koj aq'on 
sib' tere'n eyak'il ti! ich'ial u 
Jesuus tiq'aq'al u Tioxhla 
Espiiritu. 


Vixe'titzojpu u u! tza' 


14 Hermanos, tiira nunnima 
aas kajay tek ex b'a'nla txumb'al 
atil tzexe'. Utz kaana ootzajib'al 
atil tzexe'. Ech sa'tekveet taq'tu 
tib' etxumb'al setib'ilaj. 15 Pek 
k'uxh echi, nuntz'ib'a opon talax 
unjolol kam sete tu u u' tza', ech 
ye'k sasotz sek'u'l va'l chusel 
sete. Vatzsaj nival sete tu vi- 
b'a'nil u Tioxh va'l aq'on u 
vijle'm. 16 Tan a' aq'on u vijle'm 
ti' ipaxsal itziiul u Jesucristo tu 
q'u puera aanima utz, ti' ichusax 
u b'a'nla chusb'al te tetz chitpi- 
chil va'l nitaq' u Tioxh. Ech antu 


"15.9 Choktaj u Samueel II 22.50; u Salmos 18.49. 
$15.10 Choktaj u Deuteronoomio 32.43. 


t 15.11 Choktaj u Salmos 117.1. 
u 15.12 Choktaj u Isaias 11.1-10. 

so'opon q'u puera aanima tzixe! 
tu Amlika tiq'aq'al u vaq'on, 
q'u'l txaa el tu u Tioxhla 
Espiiritu. Utz ech si'ane' u oya 
va'l nitok vi' nachb'al aas tiira 
b'a'n ni'enku te. 

17 Ech nuntxuq'txun ti'. Tan 
techal u vaq'on nunb'an ti' u 
Tioxh ti' u Cristo Jesuus. 18 Utz 
niko'nkoxhunchuli aas kam nun- 
b'ane'. Pek ta'xh nivale! kam 
q'u'l b'anel vaq'o tiq'aq'al u 
Jesuus xo'l q'u puera aanima, 
q'u'l nitok ti' inimal u Jesuus. 
Tan nojchit paxsamal itziiul u 
yolb'al Tioxh vaq'o utz, b'anel 
q'u kam vaq'o q'u'l nivale". 

19 Mamaj xheenya tuch' txaichil 
vetunb'an tiq'aq'al u Tioxhla 
Espiiritu. A! xe'tikk'asu'lin tu 
Jerusaleen; paalin tu tere!n 
tenam utz; ulyin tikuenta Iliirico. 
Ma'xh paal vallu u b'a'nla 
chusb'al tetz u Cristo tu q'u 
aanima tu jank'al q'u tx!ava! 
tzi'.Y 20 Vetunb'an ya!l vib' ti! 
ipaxsal itziiul u b'a'nla chusb'al 
tu q'u tenam q'u'l paat ye'saj 
tab'ita!. Yit' tu koj q'u tenam 
q'u'l paxnaj tek itziiul u Jesuus 
tuul, ech ye'k savoksa vib' tu u 
aq'on tetz va'te. 21 Ech a! vetun- 
b'an va'l nital u Yolb'al Tioxh 
ech tza!: 


392 


—Sa'tekmotxtab'i q'u aanima 

q'u'l paat ye' ab'imal taq'o. 

Utz samotx'el itxumb'al q'u 
aanima tuul 

q'u'l paat ye't alax te.— Chia.” 


U titz'at b'enchil u Pablo tu Roma 


22 Ech ti' q'u kam tzi' ye'xh 
nuntx'olpu tu oponchil tzexe', 
k'uxh jatpax ko'xh unb'an ti' aas 
so'oponin. 23 Pek aatz cheel, 
ye'xhat ve't sunb'anvu u vaq'on 
tu q'u tx'ava' tza'. Utz kamal la'- 
tekveeti le'nunq'ila'ex. Tan 
jatva'x ko'n ya'b' cheel nivachva 
se'nvilex. 24 Ech kamal lapaalin 
tzexe! aas lab'enin tu España. 
Tan nivitz'a savilex. Utz la'tek'- 
enechajpub'enin ti' vunb'ey aas 
ma't vatin b'oj tzexe!. 

25 Pek aatz cheel tan, ma't'in 
tu Jerusaleen. Se'nvaq'ka ma'l 
lochb'al tu q'u niman tetz u 
Jesuus latzi'. 26 Tan vetilak 
ma'l kutxu q'u niman tetz u 
Jesuus aa Macedoonia uch! q'u 
aa Acaya, tetz q'u niman tetz u 
Jesuus q'u'l me'b'a' atil tu 
Jerusaleen. 27 Utz tiira b'a'n 
va'l vetmotxi'ana tzi' tan, aya'l 
chit ik'u'l vetmotxi'ana. Tan 
tiq'aq'al ko'n q'u Israeel k'uxh 
vet'opon vilochb'al u Tioxh 
tzixe! ti! vichitpu tu paav. Utz 


Y 15.19 Aatz u tx'ava' Iliirico nital tza!, aya! ma'l u departamento toksa q'u 
aa Roma tu vitx!ava! q'u aa Greecia. Tal paal u yolb'al Tioxh u Pablo tu b'iil 
u txlava! tzi'. Choktaj u yol ti' tu Q'u B'a'nla Chaj Kam B'anel (Hechos), 13 
k'ujul niya! opon tu u 20 k'ujul. Aatz ma'l tanul tikuenta Iliirico, aya! u 
Dalmaacia, va'l Slavoonia cheel. Nital vib'iil tu Ka'b' U! Xe! U Timoteo 


4.10. 
W 15.21 Choktaj u Isaias 52.15. 

echen salochon q'u puera 
aanima ti! taq'ax b'oj tetz q'u 
Israeel aas oj kam niya'ta. 

28 Aatz ma't vole' ti' vunchaj 
tzi' utz, ma't vaq'tu u kutxu, sa- 
paalunq'ila'ex. Ech sab'enin tu 
España. 29 Utz vootzajle aas 
kaana unyak'il iq'omal aas 
saoponin tzexe! tu vib'a'nil u 
b'a'nla ichusb'al u Cristo. 

30 Pek nunjaj sete hermanos, 
aas seloch'in. Tan ma'l ko'n 
kuvatz k'atz u kuB'aal 
Jesucristo tu u Tioxhla 
Espiiritu, q'ilataj sik'letaj Tioxh 
vi'. 31 Jajtaj tu u Tioxh aas 
sikolin vatz q'u aa Judea q'u'l 
ye' ninima Tioxh, q'u qelol. Utz 
jajtaj te majte aas aya'l koj chit 
ik'u'l q'u niman tetz u Jesuus 
tu Jerusaleen lik'ul u lochb'al 
va'l nitaq'ax opon tu q'u 
aanima q'u'l oknaj ti' u Jesuus 
tiq'aq'al u vaq'on. 32 Tan oj 
echi, sa'xhtxuq'txunin texo'l 
majte, oj li'an itxumb'al u 
Tioxh laoponin tzexe'. Utz ech 
lailanb'ojin texo'l.* 

33 Utz atin koj u Tioxh texo"l, 
u aq'ol paas tetaanima. A'i. 


Q'u Niman Tetz U Jesuus Tu Roma 15, 16 


U taq'tu b'en chajlichil u Pablo 
1 Hermanos, la'xhetil u 

1 6 hermana Febe. Aya' 
ma'l u diaakonisa tu Cencrea. 
Tan se'niq'ila'ex.Y 2 B'a'n chit 
ik'ulax leb'an tib'ii u kuB'aal 
tan, niman tetz u Jesuus. Utz 
lochtaj ti' kajay kam nisavsa. 
Tan nojchit kaana aanima 
lochel taq'o majte. Aal ant in, 
lochelin taq'o. 

3 Utz aq'taj vetz ichajlichil u 
Aquila tuch' u Priscila, q'ul 
unmol ti! u aq'on ti! u Cristo 
Jesuus.* 4 Utz nivaq' ta'ntioxh 
te tan, nojchit ik'aj tib' si'ch- 
motxkam vi'. A! isa! ye!k 
sakamin. Utz antu nimotxtaq' 
ta'ntioxh te majte kajay q'u 
niman tetz u Jesuus q'u'l puera 
aanima. 5 Antu setaq' vetz 
ichajlichil q'u niman tetz u 
Jesuus q'u'l nimol tib' tu 
totzotz u Aquila tuch' u Priscila. 

Antu setaq' ichajlichil vun- 
hermano Epeneto majte, va'l 
tii'in ti'. Aya' u b'axa niman 
tetz u Jesuus ok tikuenta 
Acaya. 6 Utz aq'taj ichajlichil 


* 15.25-32 Nojchit opon u Pablo xe! q'u niman tetz u Jesuus tu u mam 


tenam Roma. Loq' preexhu iq'ol b'en. Nital viyolil tu Q'u B'a'nla Chaj Kam 
B'anel (Hechos), 21 k'ujul niya' opon tu u 28 k'ujul. 

Y 16.1-2 Aatz u tenam Cencrea nital tza', aya! ma'l u tilanb'al vaarko naja' 
k'atz u mam tenam Corinto. Atich u Pablo tu u Corinto aas itz'ib'a u u' tu 
q'u niman tetz u Jesuus tu Roma tza'. Kamal u hermana Febe iq'on b'en u 
u' xe' q'u aa Roma. 

¿16.3 Choktaj Q'u B'a'nla Chaj Kam B'anel (Hechos) 18.18-19, 26. 

4 16.5 Aatz titiempo u Pablo tzi', ta'xh tulaj otzotz xe' aanima nichimolvu 
tib' q'u aanima ti' kuulto. Anal ma't ipaal maas 200 ya'b' ikam u Pablo aas 
xe't imol tib' q'u aanima tu nojla totztioxh echa' nib'anax sukuvatz cheel. 

u Li', va'l ni'xhtaq'onin texo'l. 
7 Echat q'u vetz aa tenamil 
majte q'u'l a' unmol atich'in 
tu tze', u Androonico tuch' u 
Junias. Aq'taj ichajlichil. Tan 
a' q'u aanima tzi' q'u'l b'axal 
ok ti' inimal u Cristo sunvatz. 
Utz tiira b'a'n te'l tu tere'n 
q'ul ichaj u Jesuus. 8 Aq'taj 
ichajlichil vunhermano 
Aamplias majte, u niman tetz 
u kuB'aal va'l tiira tii'in ti'. 

9 Aq'taj ichajlichil u Urbano, u 
qetz aq'onom ti' u Cristo 
Jesuus utz, tuch' u hermano 
Estaquis, va'l tii'in ti'. 

10 Aq'taj ichajlichil u Apeles, 
u hermano va'l nojchit ni- 
k'uche' aas k'ujlel ik'u'l ti' u 
Cristo. Utz aq'taj ichajlichil q'u 
titz'in tatzik u Aristoobulo. 

11 Aq'taj ichajlichil u vetz aa 
tenamil u Herodioon, tuch' q'u 
titz'in tatzik u Narciso, q'u'l 
nimamal tek u kuB'aal taq'o. 
12 Aq'taj ichajlichil u Trifena 
tuch' u Trifosa. Aya' q'u'l 
nitoksa yak'il tu aq'on ti' u 
kuB'aal. Aq'taj ichajlichil u 
hermana Peersida majte, va'l 
tii'in ti'. Tan ma'xh aq'oninyu 
ti' u kuB'aal. 13 Aq'taj ichajli- 
chil u Rufo, va'l txaael el tu 
aq'on ti' u kuB'aal. Aq'taj vetz 
ichajlichil vinan majte tan, 
nojchit aya'l a' unnan 

nunnache'. 14 Aq'taj vetz 
ichajlichil u Asiincrito, u 
Flegonte, u Hermas, u 
Patrobas, u Hermes utz, tuch' 
tere'n q'u hermano q'u'l atil 
tzixe'. 15 Aq'taj vetz ichajlichil 
u Filoologo tuch' u Julia, u 
Nereo, tuch' u tanab', u 
Olimpas tuch' kajay q'u niman 
tetz u Jesuus q'u'l atil tzixe'.? 

16 Utz aq'taj vetz tib' echajli- 
chil sejununil. Tz'utz'taj tib' 
txala etzi'. Utz nitaq' opon 
echajlichil chukchaj tanul q'u 
niman tetz u Jesuus mate 

17 Nival sete majte 
hermanos, aas iltaj inujul q'u 
aanima texo'l q'u'l jolol oksan 
xo'l utz, jolol chijol. Xaanojelex 
k'atza. Tan aatz q'u'l ni'ane', 
ye!xhkam nik'ul tib' tuch' q'u 
b'a'nla chusb'al k'ulel etaq'o. 
18 Tan yit' a' koj nititz'a u 
aq'on ti' u kuB'aal Jesucristo. 
Pek ta'xh nimotxtitz'a je! q'u 
tetz kam isa'. Ech telab'al 
sub'u'm, sotzel ik'u'l q'u aanima 
nisub' tu tx'anella chaj yol, 
oksab' tetz iq'ii. 

19 Nojchit nuntxuq'txun 
setaq'o. Tan sib'al aanima 
ootzajin etetz aas nojchit 
nenima u Jesuus. Utz a! unsa! 
seb'an ex tzak'kin ti' ib'anax u 
b'a'nil utz, ye' etoozaj ib'anax u 
ye'xtxoj. 20 Utz sa'texhpach'ax 


b 16.5-15 Aatz q'u aanima nital tu b'iil q'u versiiculo tza!, ta'xh latza' atik 
yol ti'. Ye'xhkam nital ib'ii tu untantu u Yolb'al Tioxh. 

€ 16.16 Kostuumbre siatz q'u aanima tzi' titiempo u Pablo aas nichitz'utz' 
tib' txala itzi' ti' taq'ax ichajlichil tib'ilaj. Ech b'iil ni'an q'u ixoj mu's tib'ilaj 


cheel. 

ku' u tx'i'li'inaj jaq' exaab' tu u 
Tioxh. Tan aq'ol paas tetaanima 
u Tioxh. Utz atin koj vib'a'nil u 
kuB'aal Jesucristo texo'l. 

21 Nitaq' opon echajlichil u 
Timoteo, vunmol tu u aq'on ti! 
u Jesuus. Antu u Luucio, u 
Jasoon, tuch' u Sosiipater 
niaq'on opon echajlichil majte. 
Aya! q'u vetz aa tenamil. 

22 Aatz in, in Teercio, in ni- 
tz'ib'an u u! nitaq' opon u Pablo 
tza!. Utz nivaq' opon echajlichil 
tib'ii u kuB'aal majte. 23 Utz 
nitaq' opon echajlichil u Gayo, 
va'l a! atik'in tzixe'. Utz aq'el u 
tatib'al taq'o aas simol tib' kajay 
q'u niman tetz u Jesuus tuul. 
Nitaq' echajlichil u Erasto majte, 
u tesorero tetz u q'atb'al tzii tu u 
tenam tza'. Antu niaq'on opon 
echajlichil u hermano Cuarto. 
24 [Ech atin koj vib'a'nil u 
kuB'aal Jesucristo texo'l kajay 
ex. A'i.] 


Q'u Niman Tetz U Jesuus Tu Roma 16 


Vitzojpu u u' tza' 


25 Ni'xhqoksa iq'ii u Tioxh tan, 
a' va'l satxakb'a'nex k'atza 
b'a'nil, kam chit echa' nital u 
b'a'nla chusb'al tetz u chitpi- 
chil tu paav va'l nunpaxsa 
itziiul. A! vetxake' k'atza 
b'a'nil aas setootzaji vitxum- 
b'al u Tioxh va'l ye'ich ootzaj- 
imal. Pek itz'amal nal taq'o 
xe! q'ii xe! saj aas ech sil'ane!. 

26 Ech elnaj tek ul vatzsaj 
cheel, tiq'aq'al va'l itz'ib'aka 
q'u alol tetz u yolb'al Tioxh. 
Loq' itzii u Tioxh te va'l ye'k 
iya' u tatine'. Ech aatz vi- 
txumb'al u Tioxh tzi', paxsali 
b'en itziiul tu kajay q'u 
tenam. Ech sanimali utz, 
sak'uje! ik'u'l q'u tenam ti'. 

27 Tan ma'l ko'n u Tioxh, aya' 
u mam aa txumb'al. Ech tetz 
u techalil b'enamen tu vi- 
q'aq'al u Jesucristo. A'i. 

U B'AXA U' ITZ'IB'A BIEN U PABLO 
SEI OU NIMAN TETZ U JESUUS 
TU CORINTO 


Yol ti' u u' tza' 


Aatz u u' tza', a' tz'ib'an u Pablo. Utz taq' b'en xe' q'u niman tetz u 
Jesuus tu u tenam Corinto tikuenta Acaya. A! itz'ib'av k'asu'l tu Eefeso, tu u 
ya'b! 53 m.t.J. Tu yolb'al griego itz'ib'ava. 

U Pablo xe'tixsan u b'a'nla chusb'al tu u tenam Corinto tixo'l q'u ya'b' 49 
— 51 m.t.J. A! chit ib'en ti' en ipaxsal u yolb'al Tioxh tika'paj tu sib'al 
tenam. Choktaj Q'u B'a'nla Chaj Kam B'anel (Hechos) 18.1-18. Utz ma'l 
ya'b' tuch' unnik'amte i'an latzi'. Utz ok u Crispo tuch' q'u titz'in tatzik ti' 
inimal u Jesuus, tuch' tere'n aanima. Ech xamtel teku'en, opon unjot chusul 
tixo'l ti' u b'a'nla chusb'al majte, echa' u Apolos. Choktaj Q'u B'a'nla Chaj 
Kam B'anel (Hechos) 19.1. 

Kam koj toke! itz'ib'a u u! u Pablo tza!, pek tan, aatz q'u niman tetz u 
Jesuus q'u'l tu Corinto tzi', nichmotxipaal tu unjolol tza'l, tu unjolol 
txab'kin. Utz atich sotzich k'u'lal tixo'l ti' unjolol kam aas nichiyansa u 
tatin tib'ilaj. Yit' ma'l koj iatz taq'o niyolonka. Utz tab'i q'u kam u Pablo tzi' 
aas atich tu Eefeso. A' alon opon te q'u titz'in tatzik u Cloee. Choktaj tu u u' 
tza' 1.11. Utz tab'i ti' tu u u' itz'ib'a opon q'u aa Corinto tzixe' majte, ti' 
ich'otil unjolol kam te. Echa' ti' u tzumb'a'a. Ech itz'ib'a u u' tza' ti' toksal 
b'en q'u niman tetz u Jesuus tu jik. Tan jolol atich ok ixo'l tib'ilaj. At majte 
anko'xh nichmotxi'an q'u paav q'u'l nichib'anax tu u tenam tzi'. Utz ni- 
tzaq'b'e b'en majte, kam q'u kam ex ch'otiloj te. Ech nitaq' nimal ik'u'l utz, 
nital te kam samotxi'ane'. Tan nichtok unjolol q'u Israeel tixo'l aas nich- 
teesa iq'ii u Pablo. 

A' u jatxb'al tib' q'u yol tu u u' tza'. 

1) 1.1-9 Nitaq' ichajlichil q'u niman tetz u Jesuus. 

2) 1.10—4.21 Nitale' aas yit' b'a'n koj jatxel tib' iatz q'u niman tetz u 
Jesuus. Yit' b'a'n koj aas nimotxiyaa tib' ti! q'u q'esal ichaj u 
Jesuus xo'l q'u niman tetz u Jesuus. Utz nitzaq'b'u u Pablo ti! va'l 
nitalax ti' aas ye' nitx'ol yol nitopon xo'l q'u niman tetz u Jesuus. 
Utz nital majte, ti' q'u txaichil i'an tixo'l tu viyak'il u Tioxh atil 
k'atza. 

3) 5.1—6.20 Nitoksa q'u niman tetz u Jesuus tu jik tu u yolb'al Tioxh 
ti' q'u eesanib' tu b'ey tuch' aanima yit' ik'ulel koj utz; ti' majte 

kani'ch itx'olax inujul q'u xochi'b' tixo!l samotxi'ane!. 

4) 7.1-40 Nichusun ti! u k'uli'b' aas ye'xhkantu' sachee ik'ulel q'u 
aanima utz, ye'xhkantu' majte k'uxh ye! sacheei. 

5) 8.1—11.1 Nitale' aas kam q'u kam b'a'n saveet i'antu q'u niman 
tetz u Jesuus. Echa! ti! q'u chi'o nichipaasal vatz b'anich tioxh; 
tuch' ti' q'u kam q'u'l ye'xhkantu' si'an q'u q'esal ichaj u Jesuus. 

6) 11.2-34 Nitale' aas kani'ch jik tiq'ot tib' unjolol kam xo'l q'u 
niman tetz u Jesuus si'ane'. Echa! ti! vivijtu Ob) q'u ixoj, vib'anax u 
santa cena. 

7) 12.1—14.40 Niyolon ti' q'u doon nitaq' u Tioxhla Espiiritu. 

8) 15.1-58 Niyolon ti! u q'aavtitz'pu q'u kamnaj. 

9) 16.1-24 Ech vitzojpu q'u yol tu u u! tza!. 

U B'AXA U' ITZ'IB'A BIEN U PABLO 
SEI OU NIMAN TETZ U JESUUS 
TU CORINTO 


Ichajlichil q'u niman tetz u Jesuus 
tu Corinto 

1-2 Nunq'ilab'enex kajay ex, 
1 ex niman tetz u Tioxh atilex 
tu u tenam Corinto. In Pablo, 
ichaj u Jesucristo sik'lemalin ti- 
txumb'al u Tioxh. A' unmol u 
hermano Soostenes nunq'ilab'en- 
ex, kajay ex ye'kan epaav vatz u 
Tioxh tig'aq'al visik'let'ex u 
Cristo Jesuus k'atza. Antu 
nunq'ila b'en majte, kajay q'u'l 
niq'ilan sik'len vib'ii u kuB'aal 
Jesuus. Aya! u kuB'aal kajay ol, 
k'uxh til chaj ko'xh atilk'o!. 3 Utz 
tag! koj ku' u b'a'nil u Tioxh 
texo'l. Aya! u kuTat tuch' u 


kuB'aal Jesucristo. Utz a' koj 
oksan u paas tetaanima. 


Vitxumb'al u Tioxh ni'an 
xo'l q'u niman tetz u Jesuus 


4 B'enamen nunk'ama u Tioxh 
seti'. Tan taq' u b'a'nil sete 
tiq'aq'al u Cristo Jesuus. 5 Tan ti' 
ko'n u Jesucristo k'uxh tz'ajel iatz 
mam b'a'nil vettaq' u Tioxh sete. 
Kajay txumb'al vettaq' sete. Utz 
aal nitekitxakunsa'ex ti' talax q'ul 
iyol. 6 Utz qe'l aas nojchit 
nitzojpu q'u yol texo!l q'u'l qal 


sete ti' u Cristo. 7 Ech ye'xhkam 
va'toj q'ul ib'a'nil aas ye'k koj 
tzexe! cheel; aya! u oya nitaq' u 
Tioxh. Pek atile tuul ko'xh nech'ia 
u tuleb'al u kuB'aal Jesucristo. 

8 Ech ti' q'ul ib'a'nil u Tioxh tzi', 
tii etatin k'atza si'ane!. Ech ye'k 
epaav li'ana aas lu'ul u kuB'aal 
Jesucristo. 9 Tan ni'xhitzojpi q'ul 
iyol u Tioxh, va'l vetsik'lenex ti' 
eb'antu ma'l evatz tuch' viK'aol, 
aya' kuB'aal Jesucristo. 


U molmoch uchchil 


10 Hermanos, nunjaj b'a'nil 
sete tib'ii u kuB'aal Jesucristo, 
aas tiira ma'loj chit evatz. Ma'loj 
etxumb'al utz, ma'l eyol 
seb'ane'. Ye'k so'ok exo'l. 11 Tan 
alaxyu ve aas tiira kaana 
txayoib' texo'l. A' vetalon ve q'u 
titz'in tatzik u Cloee. 12 Tan at 
nialon texo'l chi aas: —Aye'no' 
tikuenta u Pablo.— Chia. At 
nialon aas: —Aye'no' tikuenta u 
Apolos.— Chia. At nialon aas: 
—Aye'no' tikuenta u Cefas.— 
Chia. Utz at nialon: —O' tetz u 
Cristo.— chia, chi. 13 Utz ¿kam 
toke ech neb'an tzi'? ¿Jatva!l 
ko'n chixh elnaj u Cristo tuul 
tzik? Utz ¿u Pablo tzik va'l je! 


41.12 Aatz u b'ii “Cefas”, anko'xhtu' u b'ii Lu! tu u yolb'al arameo. 

vatz kurus seti!? ¿Oj tzik tib'ii u 
Pablo eb'anvu evautiismo? 

14 Ni'xhunk'ama u Tioxh tan, 
qe'l ye!xhab'il ma'j sete b'anel 
vautisaar vaq'o. Ta'xh unb'an 
vautisaar u Crispo tuch' u 
Gayo.? 15 Ech ye'xhab'il ko'xh 
ma'j sete sa'alon aas tunb'ii 
b'anaxku vautisaar. 16 Utz ta'xh 
unb'an vautisaar q'u titz'in 
tatzik u Esteefanas majte. Utz 
ye'xhab'il va'toj unb'an vauti- 
saar nunnache!. 17 Tan yit' a! 
koj vetichajvin u Cristo ti! 
ib'anax vautisaar aanima. Pek a! 
vetichajvin ti' ipaxsal talax u 
b'a'nla chusb'al. Utz yit' iyol 
koj tzak'kin aanima nuntxakun- 
sa! ti! ipaxsale'.° Tan oj ech 
sunb'ane', a! saveesa iq'ii va'l 
i'an u Cristo vatz kurus atzi' oj 
echi. 


U mam b'a'nla txumb'al 
ti' vinimal u Jesuus 


18 Aatz u b'a'nla chusb'al oi 
vikameb'al u Jesuus vatz kurus, 
tetz elnaj tu b'ey chu q'u tz'ejxi- 
naj ti'. Pek aatz qetz, aya! o! 
chitpi'o' tu q'u kupaav, mam 
yak'il tetz Tioxh sukuvatz. 

19 Tan tz'ib'amalka tu u Yolb'al 
Tioxh ech Ga: 


B'axa U' Tu Corinto 1 


—Sunsotzsa vitxumb'al q'u aa 
txumb'al. 

Utz saveesa iq'ii vitzak'kinil q'u 
tzak'kin.— Chia.4 


20 Anchitu'. Yolpixsali tu u 
Tioxh u txumb'al tu u vatz amlika 
tx'ava' tza'. Ech ¿kam satxakunku 
vitxumb'al q'u tzak'kin, q'u 
chusul, tuch' q'u'l kaana itxum- 
b'al ti' iyolax q'u kam tu u vatz 
amlika tx'ava' tza'?€ 21 Nimna'l 
ye'xhkam nitxakunka tan, ye! 
nichab'a Tioxh q'u aanimatuu 
vatz amlika tx'ava' tu ko'xh q'ul 
itxumb'al, k'uxh nitil q'u kam i'an 
u Tioxh tu vitzak'kinil. Tan a' 
titz'a u Tioxh aas a' sachitpu tu 
q'ul ipaav q'u'l niniman viyol ni- 
paxsale', k'uxh yol tetz elnaj tu 
b'ey vatz q'u aanima tu u vatz 
amlika tx'ava' tza!. 

22 Tan aatz q'u Israeel, a' 
nijaje' kam xheenya aas nojchit 
ichaj Tioxh u Jesuus. Utz aatz 
q'u aanima griego, a! nichoke! 
nitzikik'ul tib' u yolb'al Tioxh 
Doch! q'ul itxumb'al nitab'i. 

23 Pek k'uxh ech nimotxi'an 
tzi', ta'xhtzii nikupaxsa talaxe' 
aas echen sanimal u Cristo, va'l 
kam vatz kurus. A'tzii. K'uxh 
chijol ti' inimal Tioxh vatz q'u 


b 1.14 Choktaj yol ti! u Crispo tu Q'u B'a'nla Chaj Kam B'anel (Hechos) 
18.8. Utz choktaj yol ti! u Gayo tu Q'u Niman Tetz U Jesuus Tu Roma 


16.23. 


€ 1.17 Nital u Pablo tza' aas vi a! koj nitxakunsa vitxumb'al q'u filoosofo ti' 
ipaxsal itziiul u Jesuus. Pek a! nitxakunsa vitxumb'al u Tioxh. 


d 1.19 Choktaj u Isaias 29.14. 


€ 1.20 Aatz u yol “txumb'al tu u vatz amlika tx!ava!”, aya! u “sabiduría 
filosófica” nitalax tu kastiia. Choktaj u Isaias 44.24-25. 

Israeel utz, k'uxh elchil tu b'ey 
vatz q'u griego. 

24 Tan yit' elchil koj tu b'ey 
vatz q'u'l sik'leli tu u Tioxh, 
k'uxh Israeel utz, k'uxh griego. 
Mam yak'il tetz u Cristo utz, 
mam txumb'al tetz u Tioxh 
siatz. 25 Tan paalchu vib'a'nla 
txumb'al u Tioxh vatz vitxum- 
b'al q'u aanima tu u vatz 
amlika tx'ava' k'uxh tetz ko'n 
elnaj tu b'ey siatz utz, k'uxh 
ye'k iyak'il tilone'. 

26 Nachoj setaq'o hermanos. 
¿Kam b'anich tu vetxumb'al 
aas ye'sajich etok ti' inimal u 
yolb'al Tioxh? Tan ye'kich 
maas etxumb'al echa' u 
txumb'al tu u vatz amlika 
txlava! tza'. Yit' techal koj ex. 
Niko'xh atich koj aanima texo'l 
aas mam tijle'm atiche. Utz 
yit' jank'al koj ex, iq'omal nal 
etijle'm k'atz q'ul etxutx 
eb'aal. 27 Tan aatz u Tioxh, a! 
vetisik'le q'u aanima q'u'l ye'k 
itxa'k tilone' utz, q'u'l ye'k 
texh itx'olo'm vatz aanima 
tilone'. Tan a' isa' u Tioxh 
se'el iq'ii q'u'l sib' itxumb'al, 
q'u'l sib' tijle'm atile aas 
nitale'. 28 Ech a' isik'le q'u 
aanima q'u'l elnaj iq'ii, q'u'l 
ye'xhab'il texh nisajin ok. Aya! 
q'u'l ye'xh b'oj tijle'm. Ech 
se'el iq'ii q'u'l k'uxh sib' 
tijle'm, q'u'l sib' itxumb'al. 

29 Ech ye'xhab'il ko'xh ma'j 
sab'anon aas satoksa je' iq'ii 


f1.31 Choktaj u Jeremias 9.23-24. 

vatz Tioxh. 30 Tan tiq'aq'al 
ko'n u Tioxh k'uxh atilok'ex ti' 
u Cristo Jesuus. Tan a' u 
kutxumb'al vatz Tioxh tzi'. O' 
tek b'a'n vatz Tioxh. Ye'kan 
tek kupaav siatz. Chooel tek u 
kutx'oj ti' q'u kupaav taq'o. 
31 Ech satzojpu va'l tz'ib'amal- 
ka tu u Yolb'al Tioxh nital ech 
tza': —Ab'il a' nitachva saok 
iq'ii, a' satoksav iq'ii ti' u 
Tioxh.— Chia. f 

U txumb'al val ta'xh sapaxsal 

itziiul ti' u Jesuus 
1 Echixe'at aatz oponin ti' 

2 talax u yolb'al Tioxh texo'l 
hermanos, yit' mamaj yol koj un- 
b'anb'e. Utz yit' tu koj mamaj 
txumb'al tetz aanima unq'ilavex. 
2 Kam koj va'toj txumb'al val 
sete aas atich'in texo'l. Pek ta'xh 
val u Jesucristo va'l aq'ax je! 
vatz kurus. 3 Jik chit unb'ana 
aas paat ye't val mamaj txumb'al 
sete aas atich'in texo'l. £ Aya'l 
kala paat ye'xhkam vootzaj; 
peena nunb'ane' tilone' utz; 
nichunxo'v b'iil. 4 Aatz q'u yol 
unb'anb'e ti' talax u yolb'al 
Tioxh sete, yit' mamaj tzak'kin 
yol koj tu u vatz tx'ava' tza'. 
Voksa yol tevi', loq' titxumb'al u 
Tioxhla Espiiritu tetz u Tioxh 
tuch' viyak'il. 5 Ech nojchit a' sa- 
k'uje'k ek'u'l ti' viyak'il u Tioxh. 
Yit' a' koj sak'uje'k ek'u'l ti' 
itxumb'al aanima tu u vatz 
amlika tx'ava'. 


£ 2.3 Choktaj Q'u B'a'nla Chaj Kam B'anel (Hechos) 18.1-19. 

U Tioxhla Espiiritu niaq'on 
u b'a'nla txumb'al 


6 Nichitkuchus nimla chaj 
ootzajib'al, loq' tu q'u niman tetz 
u Jesuus q'u'l q'anb'inaj tek 
itxumb'al ti! inimal u b'a'nla 
chusb'al. Utz yit! a! koj nikuchus 
q'u txumb'al tu u vatz tx'ava' 
tza'. Niko'xh vitxumb'al q'u 
q'esala tuul tan, sako'nmotxpaa- 
li. 7 Pek a' niqal u tootzajib'al u 
Tioxh va'l ye' tootzaj q'u 
aanima; u txumb'al va'l ye'ich 
na'l. Pek ninalich'ian tu u Tioxh 
ko'xtene, aya'xchen aas ye'- 
sajenich ichee u vatz amlika 
tx'ava'. Utz qetz taq'o ti! u 
techalla atinchil k'atza. 8 Utz 
niko'xh ma'j q'u q'esala tu u vatz 
amlika tx'ava' tza', tootzaji koj u 
tootzajib'al u Tioxh. Tan tootzaji 
koj, ye'xhkam taq' je' u kuB'aal 
vatz kurus koj atzi' va'l techal 
tatine'. 9 Loq' itzojpu chit u 
Yolb'al Tioxh va'l nital ech tza': 


—Ye'xhab'il ko'xh ma'j aanima 
ilonnaj tetz q'u kam tuch' 
b'aq' iatz 

q'u'l nich'iansa u Tioxh, tu q'u'l 
tz'ejel taanima ti'. 

Ye'xhab'il ma'j ab'innaj tetz 
tuch' ixichin. 

Utz niko'xh nikojipaal sik'u'l.— 
Chia.h 


10 Ech k'uxh vettaq!l elu'l q'u 
kam vatzsaj u Tioxh qe tzi', 
tiq'aq'al ko'n u Tioxhla Espiiritu 


B'axa U' Tu Corinto 2 


tan; kajay tootzaj u Tioxhla 
Espiiritu; tootzajle q'u kam atil 
tu taanima u Tioxh. 

11 Tan echa! tzi', ab'il koj 
ootzajin tetz kantal taanima 
junun aanima, pek ta'xh ootzajin 
tetz u taanxelal kantal u 
taanima. Utz echat ko'xh u Tioxh 
majte. Ab'il koj ootzajin tetz 
kantal u taanima, pek ta'xh 
ootzajin tetz viTioxhla Espiiritu. 
12 Utz aatz o', k'ulel u Tioxhla 
Espiiritu qaq'o, va'l xe! Tioxh 
k'asnajk'ul. Ech saqootzaji kam 
qetz aq'el tu u Tosch tu vib'a'nil. 
Tan yit' a' koj k'ulel qaq'o ma'j 
aanxelal tu u vatz amlika tx'ava' 
tza!. 

13 Ech a! nigal q'u kam q!u'l 
nital u Tioxhla Espiiritu qe k'uxh 
nigal q'u b'a'nil tzi'. Yit! a! koj 
nikutxakunsa q'u yol ti! q'u 
txumb'al tu u vatz amlika tx'ava' 
tza'. Pek a! nikuchus q'u kam 
nital u Tioxhla Espiiritu, tu q'u'l 
atil u Tioxhla Espiiritu k'atza 
majte. 

14 Tan aatz q'u aanima q'u!l 
paat ye'k Tioxh k'u'l, sa'kojel 
itxumb'al tu q'u chusb'al q'u'l 
nital u Tioxhla Espiiritu. Tetz 
ko'n elnaj tu b'ey nitale'. Tan 
ta'xh sael itxumb'al tuul q'u'l atil 
u Tioxhla Espiiritu k'atza. 15 Pek 
aatz u aanima va'l atil u Tioxhla 
Espiiritu k'atza, nikan tootzajil 
q'u kam ti! u Tioxh. Utz sa'koj- 
i'ane' aatz u aanima ye'k Tioxh 
k'u'l, satale' kam b'anel tu u 
aanima atil u Tioxhla Espiiritu 


h 2.9 Choktaj u Isaias 64.4; u Jeremias 3.16. 

k'atza tzi'. 16 Unchee' ¿ab'il 
ootzajin tetz q'u kam nititz'a u 
kuB'aal? Utz ¿ab'il sa'alon 
itxumb'al aas kam si'ane'? Pek 
aatz o! tan, atil vitxumb'al u 
Cristo sukuk'atza. 


U Pablo tuch' u Apolos 
ela ko'n taq'onom Tioxh 


1 Utz aatz oponin texo!l 

hermanos, yit' tu nimla chaj 
chusb'al koj unchusvex, echa! 
nichusax tu q'u'l nojchit q'anb'i- 
naj tek tu u Tioxhla Espiiritu. 
Tan ye'saj eyak'in tu vetatin 
k'atz u Cristo. Ech toke! echa! 
ichusax tal nitxa!' unb'an sete. 
2 Echa' taq'ax leecho tu tal nitxa' 
aas ye'saj techb'ut tiila echb'u- 
b'al unb'an sete. Tiira vatzsaj un- 
chusvex. Tan q'anb'inajkojex aas 
sa'tekek'ul q'u nimla chaj 
chusb'al. Pek b'iit esa'. 3 Tan 
anko'xh ye'saj eyak'in tu vetatin 
k'atz u Cristo. Kaana nachoj suya 
texo'l. Va'l yaaib'. Utz ato'k 
exo'l. Ech ¿yit' tzik ex b'anol tetz 
u tacha'v q'ul echi'l nenache!? 
Tan anko'xh ech eb'anone' q'u 
aanima q'u'l ye' maas tootzaj u 
Tioxh. 4 Tan at nialon texo'l aas: 
—Nojchit aye'nin tikuenta u 
Pablo.— Chia. Utz at nialon: 
—Aye'nin tikuenta u Apolos.— 
Chia. Ech ¿yit' tzik ex b'anol tetz 
u tacha'v q'ul echi'l aas netal ech 
tzi'? 

5 Utz ¿kam tek tijle'm u Pablo 

tuch' u Apolos aas ech netale' 

tzi'? Tan o' ko'n taq'onom u 
Tioxh. Vetko'nqoksa'ex ti' inimal 
u Tioxh. Ta'xh nikub'an u qaq'on 
va'l vettoksavo' u kuB'aal suku- 
jununil. 6 Tan aatz ex, ech ex a' 
ma'l chikob'e'm, aas in vetchikon 
utz, u Apolos vetak'san. Pek u 
Tioxh vetch'iisan.t 7 Utz maas koj 
tijle'm va'l nichikone'; niko'xh 
va'l niak'san. Pek ta'xh ma'l u 
Tioxh tan, a' va'l nich'iisan. 8 Ech 
ela ko'n u chikol tuch' va'l nitak'- 
sane!. Loq' u Tioxh sa'aq'on 
ichoob'al ti' q'u taq'on sijununil. 
9 Tan o' ko'n lochol k'atz u Tioxh. 
Utz ech ex ichikob'e'm u Tioxh. 
Echa' ex tatib'al. 

10 Utz aatz in, tu vib'a'nil u 
Tioxh ech in taq'o ma'l aanima 
aas tootzaj b'iil iveet otzotz. 
Echa! in nib'anon vije'ab'al u 
otzotz. Pek paarten tek q'u'l 
nilakon u otzotz tib'a. Utz a! 
si'ilon kani'ch iveet si'an siju- 
nunil. 11 Loq' sa'kojveeti 
su'lchasaxoj u je'ab'al atib'al. 
Echat ko'xh u chusb'al va'l k'uj- 
b'a'malka tu u Jesucristo majte; 
sa'kojtoksa va't ti! va'l atilnale. 
12 Utz sa'nalelu'l vatzsaj oj kam 
ko'xh ichi'l u otzotz sab'anaxi 
va'l sanuk'ax je! vi! vije'ab'al. 
B'a'nla tzik q'an ch'ich' ichi'l. 
B'a'nla tzik saj ch'ich', oj b'a'nla 
chaj sivan, oj tze', oj ch'im oj 
xajtze'. 13 Tan u xamal sak'uch- 
un toj i'ane' jank'al tii ik'u'l u 
taq'onib'al junun aanima, ab'iste 
chit kam b'a'n te. Yetz satz'e'i. 


i 3.6 Choktaj Q'u B'a'nla Chaj Kam B'anel (Hechos) 18.4-11, 24-28. 


13.13 Choktaj u Malaquias 4.1. 

14 Utz sik'ul u choob'al q'u 
aanima ti! u taq'onib'al oj ye!k 
layan tu vitz'e'san u xamal. 

15 Pek oj lako'ntz'e! u taq'oni- 
b'al, ye'k ija'mel si'an ti! va'l 
vetilana. Tan peena texh saok tu 
u b'enq'ii b'ensaj. Ech texhtu' a! 
tooje'lal telu'l ma'j kam tu xamal 
sab'anax te tu u tel vatz u 
choob'al paav. 

16 Utz ¿yetz etootzaj tzik aas 
ex tatib'al u Tioxh utz, atil vi- 
Tioxhla Espiiritu u Tioxh 
sek'atza? 17 Ech u Tioxh 
sab'anon te oj ab'il sayansan u 
tatib'al; aya! ex. Tan aatz u 
tatib'al u Tioxh, tioxhla atib'al 
tatine!. 

18 Utz ye! ko'xh esotzsa je! 
ek'u!l. Tan oj ab'il ma'j atil 
itxumb'al texo'l aas nitale', loq' 
aya! u txumb'al tu u vatz tx'ava' 
tza!, taq! biens tib' echa! 
ye!xhkam tootzaj. Ech sab'ens 
nojla aa txumb'al vatz u Tioxh. 
19 Tan tiira txoxkinil vatz u 
Tioxh u txumb'al va'l oknaj iq'ii 
tu u vatz txlava! tza!. Ech toke! 
tz'ib'amalka ech tza!: —Nitik'a 
je! tib' q'u aa txumb'al tu q'ul 
iye'xtxojla chaj txumb'al tu u 
Tioxh.— Chia.* 20 Utz nipajtal 
ech tza' majte: —Tootzajle u 
kuB'aals Amlika aas yit' b'a'n koj 
va'l nititz'a q'u aa txumb'al. 
Tiira ye'k itxa'k.— Chia.! 21 Ech 
ye'k silane! satoksa iq'ii mai 
q'esala seti! aas ex tetz satale!. 
Tan kajay q'u b'a'nil ni'an q'u 


k 3.19 Choktaj u Job 5.13. 
13.20 Choktaj u Salmos 94.11. 

q'esala vatz Tioxh seti'; ex sailon 
iq'aq'al. 22 K'uxh u Pablo, k'uxh 
u Apolos, k'uxh u Cefas, k'uxh 
kam ko'xh (bit tu u vatz amlika 
tx'ava' tza!, k'uxh u tiichajil, 
k'uxh u kamchil, k'uxh va'l cheel 
utz, k'uxh u taab'ab'en. Tan etetz 
kajayil; ex sailon iq'aq'al. 23 Utz 
ex tetz u Cristo. Utz aatz u 


Cristo, tetz Tioxh. 

1 Unchee! a! kusa! sa- 
4 tootzaji q'u aanima aas o! 
ko'n taq'onom u Cristo. Utz a! 
qetz talax q'ul itxumb'al u 
Tioxh q'u'l ye! ootzajimal. 
2 Loq' ministeer aas tiira k'ujle- 
bal k'u!l si'an junun q'u 
aq'onom, q'u'l ilol tetz q'u kam 
ti' u Tioxh. 3 Utz ye'xhkam 
nivoksa tetz kam setal vi' ti' u 
vaq'on vatz Tioxh; niko'xh kam 
satal tere'n q'u aanima vi'. Utz 
niko'xh in, in koj sa'alon kam 
saya'k u vaq'on vatz Tioxh. 
4 Loq' k'uxh b'a'n chit in vatz 
Tioxh sunnache', ma'kojchuspia. 
Tan u kuB'aal sa'alon toj i'ane'. 
5 Ech ye! ko!xh eb'axab'sa etib! 
ti' itx'olax inujul q'u kam. 
Ch'iataj tul u kuB'aal Jesuus. 
Tan a' sa'aq'on elu'l inujul q'u 
kam vatzsaj q'u'l ye' ootzajimal 
utz, ye' na'l. A' sapaxsan elu'l 
vatzsaj kam nititz'a taanima 
junun aanima. Ech u Tioxh 
sa'alon ab'iste sik'ulo'k ti' 
satoksa iq'ii. 


Ichaj ko'n Cristo u Pablo 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


B'axa U' Tu Corinto 4 


6 Echixe'at nival sete 
hermanos, chab'ataj el etetz sun- 
k'atza utz, Katz u Apolos majte, 
aas yit' je'naj koj kuvatz. Pek uk 
chit tii'o' seti'. Ech etoksach 
eq'ii, paalchu vatz va'l nital u 
yolb'al Tioxh. Tan b'a'n si'ane' 
sepaasa etib' vatz emol. 7 Tan u 
Tioxh nib'anon oj paalch'ex vi! 
emol. Utz ¿kam etetz sa'atini oj 
yit' u Tioxh koj sa'aq'on? Ech oj 
a! niag'on q'ul etetz, ¿kantu' 
unchee' aas aya'l kala tuch' 
eyak'il nechab'a q'ul etetz 
tilone'? 

8 Tan ex tek mamaj tx'iiol 
iq'ii tu vetatin Katz u Tioxh 
nenache'. Ye'xhkam va'toj 
nesavsa aas sakuloch'ex ti'. Ex 
tek q'esala nenache'. Kam tere'n 
koj satxakunk'o' sete. Utz b'a'n 
atzi' aas noj koj chit ch'iiyex tu 
vetatin k'atz u Tioxh; ech ela 
texh o! si'ane'. 9 Utz a'tzii. K'uxh 
paalchutek'ex sukuvatz tan, 
nivitz'a aas a! vitxumb'al u Tioxh 
sa'chitkaa'o' tiya'teb'al o! ichaj u 
Jesuus. O! q!u'l ato'k'o' vatz 
kamchil b'enamen. O! imayleb'al 
q'u aanima kajayil tu u vatz 
amlika tx!ava! tza', tuch' q'u 
aanjel. 10 A'tzii. Oj a! qalche' 
elnajo' tu b'ey ti! u Cristo tan, 
tz'ejel qaanima ti'; ta'xhtzii ex 
tzak'kin Katz u Cristo. Ye'k 
kuyak'il; pek ex aa yak'il. Nitel 
kuq'ii; pek nitok eq'ii. 

11 Ulyu ko'xh o! tza' tuul 
nikupaal tu va!y, tu tzaji tzi'l. Ni- 
kuya'ta qoksa'm. Nikuq'osle'. Utz 
ye'k qatib'al tinujul til sa'atin- 
k'o'. 12 Ni'xhkukool tu aq'on 

tuch' kug'ab'. Nitz'ejax ye'x- 
txojla yol qi'; loq' b'a'nla yol 
ko'n niqale'. Nigojchale' utz, ni- 
kuq'i'e'. 13 Nikuyoq!le' utz, 
jikom ku'en kutzaq'b'u ti'. Ech 
ku'en a' o' ch'is vatz q'u aanima 
tu u vatz amlika tx'ava' tza'. 
Kajay aanima niaq'onelop'o' 
echil tzi', ulyo' ko'xh tza' tuul. 
14 Loq' yit' eq'ii koj niveesa 
tu va'l nuntz'ib'a opon sete tza!. 
Pek yol chit nival sete; etokeb'al 
tu jik. Tan ech ex unk'aol 
unme'al, tii'in seti'. 15 Tan k'uxh 
sib' koj chit chusul etetz atil tu 
vetatin Katz u Cristo Jesuus, yit' 
sib'al koj u itz'pixan etetz k'atza 
aas ech tatine' etat. Tan in ko'n 
sunjunal xe'tixsanex k'atza tu u 
b'a'nla chusb'al. 16 Ech nunjaj 
sete b'a'nil aas setilo'k etetz vil. 
17 Utz ech vetunchajl opon u 
Timoteo tzexe', va'l ech tatine a! 
unk'aol. Tan nojchit k'ujlel ik'u'l 
ti' u kuB'aal. Utz satal sete kam 
u chusb'al nunnima utz, 
nunk'uch ti' u Cristo. Tan a' va'l 
nivale! til chit q'u'l nipalk'in xo'l 
q'u niman tetz u Jesuus ti' 
ichusax u yolb'al Tioxh. 18 Tan 
nivab'i aas atil unjolol nipaasa 
tib' texo'l. Aya'l kala aas paat 
ye'kan so'oponin tab'ile'. 19 Pek 
vopon texh texo'l oj lataq' tzii u 
kuB'aal ve. Ech savootzaji q'u'l 
nipaasa tib' texo'l, nojchixh atil 
viyak'il u Tioxh k'atza, pek oj ti' 
ko'xhtu' aas telab'al yol ech 
nipaasa tib' texo'l. 20 Tan aatz 
vik'uchax viQ'esalail u Tioxh, 
yit' tu ko'nkoxh yol aas telab'al 
talax ni'an ma'j aanima. Pek aya' 

va'l salatin viyak'il u Tioxh 
k'atza. 21 Ech ¿kam esa'? ¿A! 
tzik esa! tuch' yaaom so'oponin? 
Pek ¿oj jik ko'xh sunq'ila'ex; 
maanxho untxumb'al sunb'ane!? 


Vitx'olax inujul 
q'u b'anol ye'xtxoj 

1 Tan ootzajimal aas atil 
5 aanima texo!l niteesa tib! tu 
b'ey tuch' aanima. Aal ye'xhkam 
tek nituch xo'l q'u aanima ye! 
tootzaj Tioxh u kam va'l nituch 
texo!l tzi'. Tan atil ma'l texo'l aas 
iq'omal je! tixoj itat taq'o. 2 Utz 
ye'xhat ni'enku sete tilon tu va'l 
neb'ane'!. ¡Aal techal ex 
nenache'! Nikojetxumun b'oj ti' 
u paav tzi'. Tan ye'xhkam 
neteesa u aa paav texo!l va'l 
nib'anon q'u kam tzi'. 3 Ech vet- 
vitz'ala! kam sab'anax tu u 
aanima tzi'. Tan k'uxh ye'k in 
texo!l, tiira nivitz'alex tu vaan- 
xelal. Utz ela ko'xh tuch' atilin 
texo!l atzi'. 4 Utz aatz lemol etib! 
tib'ii utz, tiyak'il u kuB'aal 
Jesuus, savitzlaex majte. Ech 
sa'atin u vaanxelal texo!l. Utz 
sa'atin u kuB'aal Jesuus majte. 
5 Utz altaj tel u vinaj texo'l tzi'. 
AT li'ilon kam lauleb'elik 
tikuenta u tx'i'li'inaj tu u vatz 
txlava! tza!. Pek ta'xhtzii kamal 
sachitpu u taanxelal aas lu'ul u 
kuB'aal Jesuus. 

6 Unchee!' ab'itaj. B'a'n koj 
va'l neb'ane' aas tiira b'a'n ex 
nenache'. Tan atil paav texo!l. 
Utz ye! koj ab'imal u yol setaq'o 
va'l ti! b'iil tx'amla q'ota tetz 
kaxhlaan tx'ix, aas oj selen xo'l u 

b'a'nla q'ota, so'ole' ti! itx'am- 
tixsale! kajayil. 7 Ech eesataj u 
paav texo!l va'l echal chan 
tx'amtixsab'al. Ech tiira b'a'n ex 
si'ane!, echa! u b'a'nla q'ota anal 
iche'le'. Tan xaannajelex k'atz u 
paav ti! vikam u Cristo vatz 
kurus. Echa! viyatz'ax u karne"l 
tu tx'olo'm. 8 Utz jikom chit ve- 
txumb'al seb'ane'. A! seb'an 
vinujul, ye'k setoksa tetz q'u 
onkonil, tuch' q'u ye'xtxoj, aya! 
q'u txumb'al nicheb'an veti'anka. 
Ech seb'ane! va'l nib'anax tu u 
nimla q'ii, aas ye'k chan tx'am- 
tixsab' kaxhlaan tx'ix nitatin to!- 
otzotz; ech jikla kaxhlaan tx'ix 
va'l nitela!. 

9 Unchee' val opon sete tu 
va't u u! majte va'l vaq' opon 
aas yit' b'a'n koj semolo etib' 
tuch' q'u eesanib' tu b'ey tuch' 
aanima. 10 Loq' tek' setab'i 
tokeb'al va'l val sete. Tan yit' a! 
koj val sete q'u eesanib' tu b'ey 
tuch' aanima tu u vatz tx'ava' 
tza'. Niko'xh q'u'l ye'k inooeb'al 
tilaj kam, tuch' q'u elq'om utz, 
q'u nachol b'anich tioxh. Tan oj 
echi, a! tek isa! atzi' aas sael- 
b'enex tu u vatz tx!lava! tza!. 

11 Pek a! val sete aas ye! seb'an 
ma'l evatz tuch' q'u'l k'uxh 
hermano chit ib'ii, oj eesanib' 
tu b'ey tuch' aanima; oj ye'k 
inooeb'al ti' kam; oj nachol 
b'anich tioxh; oj alol tz'ejb'al 
GI yol ti' aanima; oj q!'ab'areel 
utz; oj elq'om. Niko'xh sa'koj- 
emolo etib! tu tx'atom och), 
12-13 Tan ye'k vokeb'al ti' 
itx'olax inujul ipaav q'u'l ye! 

oknaj texo'l. Echat ko'xh ex 
majte. Ye'k etokeb'al ti! itx'olax 
inujul ipaav q'u aanima q'u'l 
yit' niman koj tetz u Jesuus. 
Pek ta'xh setx'ol inujul q'u'l 
oknaj texo'l. Ech eesataj u aa 
paav texo'l va'l nivale' tzi'. Pek 
ech koj q'u'l ye! oknaj texo'l, 
Tioxh toj tx'olon inujul. 


U xochi'b' vatz q'u q'atol tzii 
q'u'l ye' tootzaj Tioxh 
1 Utz ye' eb'an va'l neb'ane' 
6 aas ye' chit qeleb'e exocht 
ehermanos vatz q'u q'atb'al tzii 
ye! tootzaj Tioxh kam ko'xh b'oj 
ti'. Pek a! setx'olv inujul vatz q'u 
hermanos. 2 Tan ye' koj etootzaj 
aas o! satx'olon inujul q'u kam tu 
u vatz amlika tx'ava' tza!, jank'al 
o! nimamal tek u Jesuus qaq'o. 
Ech oj sakutx'ol inujul u vatz 
amlika tx!ava! tza', ¿ye! saole'ex 
ti! itx"olax inujul q'u talaj kam 
texo!l tzik? 3 Kamal ye! etootzaj 
aas aal sa'nalkutx'ol inujul q'u 
aanjel. Ech ¿a' chixh ye! saole'o' 
ti! itx'olax inujul q'u talaj kam 
nipaalk'o'? 4 Utz ¿kantu! aas a! 
nitx'olon enujul setaq'o q'u 
niman tetz u Jesuus q'u'l 
ye'xhkam ko'xh tijle'm oj nitok 
exo'l setib'ilaj? 5 Loq' eq'ii 
niveesa tu va'l nivale' tza'. Tan 
ye'k koj ma'j tzak'kinla hermano 
texo'l tzi' aas setoksa ti' itx'olax 
inujul q'u kam. 6 Tan va'l motx 
eb'antu ch'a'o setib'ilaj. Utz ia! 
nimotxexochv etib' vatz q'u'l ye! 
tootzaj Tioxh! 
7 Tiira b'a'n koj va'l neb'ane' 
aas neb'an ch'a'o setib'ilaj. 

¿Kantu' ye' texh netx'ak b'ioj oj 
yit' vinujul koj nib'anax sete? Ni- 
teko'nkoxhetx'ake' oj nesub'le'. 
8 Pek aal ex q'u'l yit' inujul koj 
neb'ane!. Tan nesub'une' utz, ite 
ehermanos at neb'anva! 

9 Utz ye' koj etootzaj aas 
ab'il q'u'l ye'xhkam ni'an 
vinujul sa'kojetzan ti' viQ'esala- 
il u Tioxh taab'ab'en. Ech esotz- 
sach je' ek'u'l; etilcho'k etetz ti' 
q'u eesanib' tu b'ey tuch! 
aanima, q'u nachol b'anich 
tioxh utz; niko'xh q'u'l nitiq'o 
je' tetz vinajil, tetz ixojil. 

10 Utz niko'xh q'u elq'om; 
niko'xh q'u'l ye'k chit inooeb'al 
ti' tx'iib'al q'ii; niko'xh q'u 
q'ab'areel; niko'xh q'u alol tz'ej- 
b'al yol ti' imol utz; niko'xh q'u 
sub'ul. Kajay sa'kojetzan ti' vi- 
Q'esalail u Tioxh taab'ab'en. 

11 Utz k'uxh echich unjolol ex 
q'u aanima tzi' veti'anka. 
Tx'aapinajtek'ex vatz Tioxh 
cheel. Utz xaannajtek'elex vatz 
paav siatz. Tan b'enyex b'a'n 
siatz tib'ii u kuB'aal Jesuus 
tuch' tu viTioxhla Espiiritu u 
Tioxh. 


U toksal iq'ii u Tioxh tuch' uch) 


12 Unchee! setab'i tan, kajay 
q'u kam nikub'ane', b'a'n ni- 
kunache'. Loq' yit' b'a'n koj aas 
kajay sakub'ane!. K'uxh kajay 
q'u kam b'a'n nikunache', sa'koj- 
qaq' qib' sisub'o' ma'j te. 13 Tan 
atil tokeb'al q'u kam sijununil. 
Echa' q'u echb'ub'al. Tan tetz u 
uul. Utz tatib'al echb'ub'al u uul 
majte. Loq' sa'nalsotzsal ka'va'l 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


407 


q'u kam tu u Tioxh tzi'. Pek 
yit'e'ch koj u kuchi'l i'an u 
Tioxh, yit' a' koj itxa'k aas sa- 
eesalib' tu b'ey tuch' aanima. 
Pek tetz u kuB'aal Amlika. Utz a! 
saoksal iq'ii tu u kuchi'l. 14 Tan 
a' saq'aavitz'pixsan u kuchi'l u 
Tioxh tu u mam iyak'il. Echa' u 
q'aavtitz'pixsal u Jesuus xo'l q'u 
kamnaj i'ana. 

15 Tan ¿oj ye' etootzaj aas 
tetz u Cristo vechi'l? ¡Ech ye'xh 
b'oj si'ane' aas ma'len kam si'an 
vichi'l u Cristo. Ye'xh b'oj si'ane! 
savoksa k'atz ma'l aa paavla 
ixoj! 16 Tan ¿yetz etootzaj tzik 
aas ab'il va'l nitok k'atz ma'l aa 
paavla ixoj, ma'l ni'enku vichi'l 
tuch'? Tan nital u Yolb'al Tioxh 
aas: —Ma!l teko'n se'enku vichi'l 
sika'b'il.— Chia." 17 Ech ab'il 
va'l nitok ti' u kuB'aal Amlika, 
ma'l teko'n ni'enku u taanxel 
tuch'. 

18 Unchee' kuenta'ex; 
eteesach etib! tu b'ey uch) 
aanima. Tan ab'il va'l niteesa tib' 
tu b'ey tuch' aanima, vichi'l 
niyansa vatz u Tioxh. Yit'e'ch a' 
tere'n q'u paav tan; nikojtok u 
chi'l tuul. 19 Utz ¿yetz etootzaj 
tzik aas tatib'al u Tioxhla 
Espiiritu vechi'l? Tan u Tioxh 
aq'on viTioxhla Espiiritu sete 
va'l atil sek'atza. Ech yit' ex koj 
ib'aal vechi'l. 20 Sib' u ja'mel 
taq' u Tioxh seti'. Ech oksataj 
iq'ii u Tioxh tuch' vechi'l utz, 
tuch' vetaanxelal tan, tetz u 
Tioxh. 


m 6.16 Choktaj u Geenesis 2.24. 

U chusb'al ti' q'u aanima 
atil ik'ulel 


1 Unchee' aatz cheel, sun- 
7 tzaq'b'e q'u kam q'u'l 
ech'oti ul ve tu vetu' ti' u k'uli'b' 
tuch' ixoj. Utz nival sete aas 
b'a'n chitu' atzi' ye'k sik'ul tib' u 
vinaj tuch' ixoj. 2 Pek b'a'n 
si'ane' aas sateesa tib' u vinaj tu 
b'ey tuch' ab'il chaj ko!xh ixoj. 
Ech aal b'a'n jik chit sa'atin ma'l 
tixoj. Utz jik chit sa'atin ma'l 
ivinaj u ixoj majte. 3 Loq' 
ministeer sa'xhitzojpi u vinaj q'u 
kam taq' iqul tuul ti' u tatin tuch' 
u tixoj. Utz echat ko'xh si'an u 
ixoj ti' vivinaj majte. 4 Tan aatz 
vichi'l u ixoj, yit' tetz koj sijunal; 
pek tetz vivinaj majte. Utz tetz 
koj vichi'l u vinaj sijunal; pek 
tetz u ixoj majte. 5 Ech ye'k 
si'ane' aas ye'k seq'ila etib'. Pek 
jik yolel seb'ane' oj ye'k seq'ila 
etib' ma'j tiempo tan, so'ok'ex ti' 
inachax Tioxh. Utz aatz laya'ex, 
la'tepajeq'ila etib'. Tan oj ye'ka, 
b'a'n si'ane' sisub'ex u tx'i'li'inaj. 
Utz sataq'ku'ex tu paav tuch! 
aanima yit! ek'ulel koj. 

6 Loq' aatz va'l nival sete tza!, 
vi mantaar koj tetz u Tosch, 
Pek niko'nvaq' Gu sete ech 
seb'ane'. Ech sete saelka. 

7 Nivitz'a aas b'a'n ech koj kajay 
q'u vinaj echa! in tza'. Pek loq' u 
Tioxh aq'onnaj tetz tu junun 
niman tetz u Jesuus aas kam 
si'ane' sijununil. Tan nojchit 
chukchaj itxumb'al. 

8 Pek nival tu q'u'l ye'saj 
ichee ik'ulel tuch' tu q'u txakay 
ixoj aas aal b'a'n ye'kan sik'ul 
tib'. Ech si'ane' echa' in tza'. 

9 Pek b'a'n sauch k'uli'b' oj yit' 
a' koj etetz aas sako'xhatinex 
ech tza'. Tan aal b'a'n sechok 
ek'ulel. A' koj b'a'n aas a' texh 
setitz'a ixoj oj vinaj b'enamen. 

10 Utz nival tu q'u'l atil nal 
tek ik'ulel aas ye' taq'ka vivinaj 
u ixoj. Loq' setab'i tan, in ko'n 
koj nialon sunjunal, pek u 
kuB'aal Jesuus alonnajka. 

11 Pek oj sijatx tib', kaaojnu 
ech tzi'. Ye'k sik'ul tib' tuch' 
va'te. Loq' aal b'a'n untz'oj 
sikuy tib'. Utz echat nival tu u 
vinaj aas ye' telab'eka u tixoj. 

12 Unchee' saval va't u 
chusb'al sete. Loq' in ko'xh 
nialon. Yit' u kuB'aal Jesuus koj 
alonka. A' nivalvu tu tere'n q'u 
niman tetz u Jesuus q'u'l yit' 
oknaj koj u tixoj ti' inimal u 
Jesuus. Telab'echka u tixoj u 
vinaj tzi', oj b'a'n ninache' atil 
u tixoj tzixe!. 13 Utz oj atil ma'l 
ixoj aas yit' oknaj koj vivinaj ti' 
inimal u Jesuus, utz, b'a'n 
ninach vivinaj aas k'ulel tib' 
tuch', telab'echka majte. 14 Tan 
k'uxh ye' oknaj u vinaj ti' 
inimal u Jesuus, satil ma'l 
b'a'nil k'atz u Tioxh ti' u tixoj. 
Tan txaael u tixoj tu u Tioxh 
aas ech si'ane'. Utz echat ko'xh 
u ixoj majte va'l ye' tootzaj 
Tioxh, k'uxh ye' nimamal u 
Jesuus taq'o, satil ma'l b'a'nil 
k'atz u Tioxh ti' vivinaj. Tan 
txaael tu u Tioxh aas ech 

si'ane'. Echat ko'xh q'ul initxa'a 
majte q'u'l ye' oknaj, satil 
b'a'nil tan, niman tetz u Jesuus 
q'ul itxutx ib'aal. 15 Pek oj 
jatxoib' isa' va'l ye' nimamal u 
Jesuus taq'o, b'enojna. Tan kam 
koj txayb'al tib' u niman tetz u 
Jesuus tuch' vatz Tioxh. A'tzii. 
B'enojna. Ch'a'o koj isa'. Tan tu 
b'a'nla atinchil vetsik'levo' u 
Tioxh. 16 Utz kam anachb'e 
hermana, oj lo'ole'axh ti' tok 
vavinaj ti' inimal u Jesuus. Utz 
kam koj anachb'e hermano, oj 
lo'ole'axh ti' tok val iixoj ti' 
inimal u Jesuus. 

17 Unchee' kam vetatine' se- 
jununil aas vetisik'le'ex u 
kuB'aal, echojnex tzi'. Utz kam 
vetetz aq'el tu u Tioxh ti' u 
aq'on ti', a' tii noj eb'ane'. Tan 
ech q'u mantaar nival tu kajay 
q'u niman tetz u Jesuus. 18 Oj 
b'anel u kostuumbre tu ma'j 
aanima ti! itzok'ax el b'iil ichi'l 
aas ye'sajich tok ti! inimal u 
Jesuus, echojnu tzi'. Utz ab'il 
q'u!l ye! b'anel u kostuumbre 
taq'o ti! itzok'ax el b'iil ichi!l, 
echojnu tzi'. Yit' sa'kojtitz'a 
itzok'ax el ichi'l. 19 Tan kam 
koj b'a'nil nitaq'e' k'uxh tzok'el 
el b'iil chil utz, Kusch ye! 
tzok'el el b'iil ichi'l u aanima. 
Pek a! chit ib'o'q'ol va'l aas 
sanimal u yolb'al Tioxh. 20 Ech 
kam vetatine' aas isik'let'ex u 
Jesuus, echojn etatin GU, 

21 Ye' ko'xh q'atonex ti' oj 
k'ayimal etib! tu aq'on xe! 
aanima aas ok'ex ti! inimalu 
Jesuus. Pek oj saveeti 

sachajpulex setile!, b'antaj ya'l 
etela'.” 22 Tan ab'il va'l k'ayimal 
tib' tu aq'on aas sik'lel tu u 
kuB'aal Jesuus, chitel tek u tatin 
siatz. Ech saaq'onin ti! u kuB'aal. 
Utz ab'il va'l k'uxh yit' k'ayimal 
koj ok vatz aq'on aas inima u 
Jesuus, aya!l ik'u'l nitoksa tib' tu 
aq'on ti' u Cristo. 23 Tan mam 
ja'mel taq' u Tioxh ti' echitpu tu 
q'ul epaav. Ech ye' ko'xh etoksa 
etib' jaq' chusb'al aas tetz ko'n 
aanima. 24 Echixe'at nival sete 
hermanos, aas echojnex k'atz 
Tioxh kam vetatine' aas ok'ex ti' 
inimal u Tioxh. 

25 Aatz q'u'l tiira ixviak, ye'k 
ma!j imantaar u Tioxh ti'. Pek 
loq' b'a'n nunnache' aas saval 
ma'j unyol; iyol ma'l jikomla 
aanima aas txumaxnaj tek iatz tu 
u kuB'aal, k'ujleb'al k'u'lla yol 
tzixe!. 26 Ech b'a'n nunnache! 
sako'nkaa ech tzi', ti' q'u tza'l 
kaana ko'xh tu u tiempo tza'. 

27 Ech ab'il axh k'ulel iib' uch! 
ixoj, ye' ko'xh iitz'a jatxi'b'. Utz 
ab'il axh ye'k iixoj, ye' iitz'a 
ichokaxe'. 28 Loq' paav tekoj aas 
sachok ak'ulel. Utz paav koj 
sachee ik'ulel u ixviak. Pek ti' 
ko'xhtu' tan, samotxpaal tu tza'l. 
Utz a' unsa' ye' koj paalex tuul 
nivale!. 

29 Tan b'iit ko'xh tiempo atile 
hermanos, sako'npaal q'u kam 
kajayil. Ech toke! nival tu q'u!l 
atil tixoj aas taq! yak'il tu aq'on 
ti' u Tioxh. Yit' ta'xh koj satitz'a 


B'axa U' Tu Corinto 7 


u tixoj. 30 Aatz q!u'l nitoq'e', 
i'ane' aas aya!l kala ye! nitoq'e'. 
Aatz q'u'l nitxuq'txune!, (ane) 
aas aya'l kala ye! nitxuq'txune!. 
Utz aatz q'u'l niloq' kam, (ane 
aas aya'l kala ye'xhkam tetz 
atile. Tan jank'at koj u tiempo. 
31 Aatz q'u!l b'a'n nipaalka, atil 
tetz tu u vatz amlika tx!ava' tza!, 
vi ta'xh koj satitz'a q'u b'a'nil 
nipaalka. Tan sako'npaal u vatz 
amlika tx!ava' tza!. 

32 Nival q'u kam tza! tan, a! 
unsa! ye! koj ela'ok!ex ti! q'u 
kam tu u vatz amlika tx!ava! tza!. 
Tan aatz q'u hermanos q'u'l ye'k 
ik'ulel, ta'xh nititz'a q'u kam tetz 
u kuB'aal. Ta'xh nititz'a i'antu 
q'u kam q'u!l isa! u kuB'aal. 

33 Pek aatz q'u aanima atil 
ik'ulel, a! nititzla vime'b'i'l tu u 
vatz amlika txlava! tza!. A! 
nititz'a kam nisav tu u tixoj. 

34 Atil jalb'al tib' vib'anon u ixoj 
va'l atil ik'ulel, tuch' u ixviak 
va'l paat ye! nib'en ti! vinaj. Atil 
jalb'al tib' q'ul ib'anon majte. 
Tan aatz u ixoj va'l ye'k ik'ulel, 
ta'xh nititz'a u aq'on ti! u 
kuB'aal. Tan a' isa! aas tiira ato'k 
k'atz u Tioxh tuch' ichi!l utz, 
tuch' taanxelal. Pek aatz u ixoj 
atil ik'ulel, a! nititz'a vime'b'i'l 
tu u vatz amlika txlava! tza!. A! 
nititz'a kam nisav tu vivinaj. 

35 Utz majelkojex nunb'ane' 
k'uxh nival q'u kam GU. Pek 
etetz u b'a'nil nivitz'a. A! unsa! 
aas tiira tu b'a'n sapaalk'ex utz; 


n 7.21 Aatz q'u aanima q!u!l tiira k'ayimal tib' tu aq'on xe! b'aal taq'on nital 
tza!, aya! q'u'l “esclavo” chu te'l tu kastiya. 

jik chit etatine!. Ech ye'xhkam 
samajon exaan ok k'atz u 
kuB'aal. 

36 Ech oj ab'il ma'j ni'itz'an 
aas aal b'a'n sichok ik'ulel 
vime'al va'l ye'saj ib'en xe! vinaj 
tan, noj tek ipaal iya'b' satale', 
i'ane' kam va'l nititz'a. Tan yit' 
ye!xtxoj koj va'l silane'. 37 Utz 
ab'il va!l tiira txaklel tu vitxum- 
b'al aas ye'k sachee ik'ulel 
vime'al, b'a'n va'l ni'ane!. 
Ta'xhtzii untz!oj yit' oknaj koj 
aanima ti'. Ye'xhkantu'. 38 Ech 
b'a'n silan va'l k'uxh sataq' 
vime'al sik'ul tib' tuch' u vinaj 
ato'k ti'. Pek aal tiira b'a'n si'an 
va!l oj tiira ye'k sichok ik'ulel. 

39 Aatz u ixoj atil ik'ulel, 
qitzel tu u mantaar tetz k'uli'b' 
Doch! vivinaj oj itz'lele. Pek oj 
sakam vivinaj, ye'xhkam ve't 
txayb'al tib' tuch'. Sanel sik'ul 
tib' uch! va'te ab'il isa!. 


Ta'xhtzii oj niman tetz u kuB'aal. 


40 Pek loq! aatz nivitz'a, aal 
chi'b'eb'al tatin si'ane' oj ye'k 
ik'ulel. Utz k'uxh nival q'u kam 
tza! tan, nivitz'a aas a! vitxum- 
b'al u Tioxhla Espiiritu 
sunk'atza. 


Q'u echb'ub'al paalnaj 
vatz b'anich tioxh 


1 Unchee' aatz ti! q'u 
8 echb'ub'al q'u'l nitoksal 
vatz b'anich tioxh, atil tek 

etxumb'al ti'.° Pek ti! ko'xhtu' 
tan, net'anb'a' etib! ti'. Pek aal 
b'a'n a! setoksa tetz vatz ve- 
txumb'al veb'antu tii'ex ti! q'u 
aanima tan, a! va'l nich'iisan 
uchchil vatz Tioxh. 2 Utz ab'il 
va'l tiira atil tek itxumb'al ti! 
q'u kam GU ninache', ye'saj 
tootzajita' jank'al tere'n va'l 
ministeer satootzaji. 3 Pek ab'il 
va'l tz'ejel taanima ti! u Tioxh, 
satootzaji kam vitxumb'al u 
Tioxh ti". 

4 Utz nimotxetale' aas matz 
b'a'n se'echb'ul q'u echb'ub'al 
q'u'l ma't toksal vatz b'anich 
tioxh. Utz nival sete aas kam koj 
si'ane'. Tan qootzajle kam koj 
itxa'k ma'l b'anich tioxh tu u 
vatz amlika tx'ava' tza'. Tan ma'l 
ko'n nojla Tioxh atile. 5 K'uxh 
kalab' ko'xh kam atil tu u vatz 
tx'ava' tza!, tuch' tu amlika aas 
tioxh ib'ii. Tan kaana ko'xh 
b'anich tioxh utz, kaana b'aala 
aas tioxh talaxe'. 6 A! li'ilon. Tan 
ma'l ko'n nojla Tioxh atil 
sukuvatz. Aya' u kuTat va'l 
cheesan q'u kam kajayil. Utz o' 
tetz majte. Utz ma'l ko'n kuB'aal 
atile. Aya' u Jesucristo va'l 
tiq'aq'al ku'en atil kajay q'u 
kam. Utz tiq'aq'al ku'en atilo' 
majte. 

7 Unchee' k'uxh echi, sib'al 
hermanos ye' ootzajin tetz u kam 
tzi'. Ta'xh kaanaj sik'u'l va'l 


° 8.1 Sib' q'u chib' q'u'l nichik'ay tu k'ayib' tetz tu u tiempo tzi', ma'tich 
toksal tu tx'olo'm vatz b'anich tioxh b'axa. Ech nichik'aye'. Ech a' va'l 
nichsotzsan ik'u'l q'u niman tetz u Jesuus. Matz b'a'n satechb'u oj ye'xtxoj 


nichtale!. 

nichichusax te aas nojchit atil 
taanima q'u b'anich tioxh. Ech oj 
nitechb'u q'u echb'ub'al q'u'l 
b'anb'emal vatz b'anich tioxh, 
paavinyu teku'en ninache!. 

8 Loq' sa'kojtaq'b'eno' b'a'n u 
echb'ub'al vatz Tioxh, untz'oj sa- 
qechb'u. Utz ye'xtxoj tekoj 
si'ane' untz'oj ye! sagechb'u. 
Ye'xhkam niloch'o! tu u qatin 
vatz u Tioxh. 

9 Loq' kuenta!ex ab'iste ex 
etootzaj q'u kam tzi'. Esotzsach 
ik'u!l q'u'l ye! maas iq'omal 
iyak'il. 10 Tan oj satilaxh mai 
q'u niman tetz u Jesuus q'u'l 
nigale' GU aas k'ujlelaxh tu va'l 
nik'ayilik q'u echb'ub'al oknaj 
vatz b'anich tioxh, b'a'n si'ane' 
aas sa'texhtilo'k tetz sai'. Utz sa- 
techb'u tetz majte. Loq' sa'xhtal 
tu taanima aas yit' b'a'n koj va'l 
ni'ane'. Tan k'uxh ootzajle aas 
b'a'n, pek paav ninache'. 11 Ech 
toke' kuenta'ex. Tan b'a'n si'ane! 
satz'ejxu ma'j q'u niman tetz u 
Jesuus setaq'o va'l kam u Cristo 
ti'. Noj asotzsa ik'u'l tan, ye! 
maas iq'omal iyak'il k'atz Tioxh. 
Utz ta'n tek noj inaq'b'u ti' q'u 
b'anich tioxh. 12 Ech paav va'l 
neb'an vatz u Cristo oj ech 
seb'an tzi'. Tan neb'ano'k ma'l 
kam siatz aas paav ninache', 
k'uxh b'a'n setetz. Tan nitektitz'a 
aas b'a'n tetz majte. 13 Ech oj 
savile' aas sasotz ik'u'l ma'j q'u 
niman tetz u Jesuus tu u 
echb'ub'al va'l oknaj vatz 
b'anich tioxh, aal tek b'a'n paat 
ye'k savechb'u. Ech ye'k suntz'ej- 
xixsa u niman tetz u Jesuus tzi'. 


B'axa U' Tu Corinto 8, 9 


Vilochax q'ul ichaj u Jesuus 


1 Unchee' setab'i tan, 
9 tiq'aq'al u vaq'on ti' u 
kuB'aal Jesuus k'uxh oknajex ti' 
u Jesuus. Tan nojchit ilel u 
kuB'aal Jesuus vaq'o. In ichaj. 
Utz yit' k'ayimal koj vib' jaq' 
imantaar ma'j aanima. Echixe'at 
ye'xhkantu' sailb'elin tu u 
vijle'm. 2 Pek oj yit' in koj ichaj 
u Jesuus vatz unjot aanima, a! 
li'ilon. Pek in sevatz. A! techlal 
aas in ichaj tan, oknajtek'ex ti' 
inimal u kuB'aal Jesuus vaq'o. 

3 Ech a! tzaq'b'eb' tetz q'u 
aanima cheel sunb'ane' tza', q'u'l 
kam ko'xh nital vi'. 4 Ye'xh- 
kantu' satzujb'elo'. Ye'xhkantu' 
sa'aq'ax qechb'ub'al tuch' qaa'. 
5 Utz ye'xhkantu' saqiq'o ma'j 
ixoj niman tetz u Jesuus utz, sa- 
kuxamb'ixsa qi'. Tan ech b'anel 
tu tere'n q'ul ichaj u Jesuus. Utz 
ech b'anel tu q'u'l itza'q' u 
Jesuus tuch' u Lu'. 6 Pek ¿untz'oj 
in ko'xh tuch' u Bernabee sa!- 
aq'onino' ti' itx'akax qechb'ub'al 
tuul niqaq'onin ti' u b'a'nla 
chusb'al? Tan yit'e'ch koj ni'an 
unjote. 7 Ye'xhab'il ma'j sol 
nib'anon aas anat ko'xh sachoon 
je' u techb'ub'al tuch' u taa' tuul 
paarten etz aq'on si'ane'. Ye'kax 
i'an u chikol uuva aas ye' koj sa- 
techb'u je' tetz vivatz viuuva va'l 
nichike'. Utz ye'kax i'an u xeen 
karne'l aas ye' koj nituk'a tetz u 
leecho tetz vikarne'l majte. 

8 Utz etitz'achi aas iyol ko'xh 
aanima va'l nivale' tza'. Pek ech 
chit nital u o'tla mantaar majte. 

9 Tan tz'ib'amalka tu vimantaar 
u Moisees ech tza!: —Yit' sa'koj- 
ooksa txim tiju' u vaakaxh tuul 
nipaq'e'l triigo.— Chia. P Utz 
¿q'u avan ko'n chixh nital u 
Tioxh nenache' aas ech nital tzi'? 
10 Pek o! titz'a'o' tu va'l tala tzi'. 
O! nitale'. Qi! tz'ib'alikka q'u yol 
GU. Tan aatz va'l nikoone!', 
k'ujlel ik'u!l ti' va'l nichike'. Utz 
echat u paq'ol triigo, k'ujlel ik'u!l 
aas sa'aq'ax tetz va'l nipaq'e'l. 

11 Utz echat ko'xh o' majte. 
Aq'oninnajo' texo'l ti' ichusax u 
b'a'nla chusb'al tetz u Tioxh. Utz 
¿ye'xtxoj tzik setaq' qetz q'u kam 
tetz vatz tx'ava' atil tzexe! 
nenache'? 12 Tan aal nik'ulo!k ti! 
unjote aas netzujb'e, ¿a' chixh o! 
ye' sik'ulo'k qi'? 

Pek ye'k sukuvatz aas sa'texh- 
tzujb'elo' k'uxh sa'chitik'ulo'k 
qi'. Tan ye' kusa' aas sakuchij 
viyak'in u b'a'nla chusb'al. Ech 
nikutx'ake' kam nipaalk'o'. 

13 Utz etootzajle aas alel tu u 
Tioxh ech tza': —Ab'il q'u'l ni- 
taq'onin ti' q'u kam tetz Tioxh tu 
viq'analil u totztioxh, tu u taq'on 
sitx'akvu u techb'ub'al. Utz echat 
ko'xh q'u'l nitoksa tx'olo'm vatz 
u nachb'al Tioxh. Satechb'u tetz 
q'u kam q'u'l nitoksa tu u 
tx'olo'm.— Chia.4 14 Utz echat 
alelka tu u kuB'aal Jesuus majte 

aas: —Ab'il q'u'l nipaxsan u 
b'a'nla chusb'al, a' satx'a'nku 
siatz.— Chia." 15 Pek ye'xhkam 
nunjaj vetz q'u kam tzi'. Utz 
ye'xhkam nuntz'ib'a talaxe' aas 
ech vilb'el sab'anli. Tan tiira a' u 
vacha'v ipaxsal u b'a'nla 
chusb'al. Kamchil sunb'an nun- 
nache! oj ye'k sunb'ane!. 

16 Loq' yit' tokeb'al koj unq'ii 
aas nunpaxsa itziiul u b'a'nla 
chusb'al. Tan a' chit u vetz aq'el. 
Utz in ninachon u ijatz ti' ib'an- 
axe!. ¡Ech tilayol saya'k'in oj ye! 
saval paal u b'a'nla chusb'al! 

17 Tan oj aya!l unk'u'l nun- 
b'ane', sunk'ul unchoob'al xe! u 
kuB'aal Jesuus. Utz k'uxh 
yu'nsa!', ministeer unb'anta! tan, 
a! vunchaj vet'aq'axi. 18 Oya q'ii 
nunb'ane! tan, a! vunkanaal aas 
sa'xhchi'b'in ti' talax u b'a'nla 
chusb'al ti' u Cristo. Ye'xhkam 
nunjitz'o'k'ex ti' vetz; ye'xhkam 
nunpaasa vib'. 

19 Ech ye'xhab'il xe! txayel- 
k'in ti' echb'ub'al. Pek jik in 
nib'anon aas kajay niaq'onink'in. 
Loo! a! unsa! unb'antu kanaal 
sib'al aanima saok ti! u Cristo. 
20 Aatz atilin xo'l q'u Israeel, 
nivaq' b'ens vib' echa! q'u 
Israeel, niman tetz u o'tla 
mantaar. Log' a! unsa' vole! ti! 
tok ti' u Cristo. Ye'xhkam 


P 9.9 Aatz ipaq'ax u triigo nichi'an q'u Israeel tu u tiempo tzi' utz, vaakaxh 
nitzeq'e'yun taq'o. Nipaasa sii'. Utz tuul nichtaq'onin q'u vaakaxh, 
nichtechb'u tetz u triigo. Ye'xhkam nichimajax ti'. A! va'l niyol u Pablo tza'. 


Choktaj u Deuteronoomio 25.4. 
q 9.13 Choktaj u Leviitico 6.16, 26. 


"9.14 Choktaj U Tio 10.10; U Lucas 10.7. 

nunnima u o'tla mantaar. Log! 
echa! in niman tetz nunb'ane! 
tan, a! unsa! vole! ti'. 21 Utz 
echat nunb'an tu q'u puera 
aanima, q'u'l ye!k jaq' vimantaar 
u Moisees. Ye'k in jaq! vimantaar 
u Moisees nunb'an majte. Tan a! 
unsa' vole! ti! tok ti' u Jesuus 
k'uxh atilok'in jaq' vimantaar u 
Cristo. 

22 Aatz atilin xo'l q'u'l ye! 
maas iq'omal iyak'il k'atz Tioxh, 
nunb'ane' echa! ye! iq'omal un- 
ya'k'il majte. A! unsa' vole! ti! 
tig'ot iyak'il Katz u Tioxh. 
Niko'xh viq'o tetz kajayil. Tan a! 
unsa! sachitpu tu q'ul ipaav 
k'uxh unjolol ko'xhtu!. 23 Ti' u 
b'a'nla chusb'al nunb'anva k'uxh 
ech nunb'an tzi'. Tan a! unsa' ela 
saetzanin setuch' ti' q'u mamaj 
b'a'nil atil tuul. 

24 Unchee' aq'taj yak'il ech 
seb'an kanaal. Ech seb'ane' va'l 
nib'anax tu u saach ti' jutzi'm. 
Tan nojchit sib'al q'u'l nit'aspe', 
pek ma'l ko'n va'l nib'anon 
kanaal.š 25 Utz echat ni'an q'u'l 
nitecha tib' tuch' imol tu saach. 
Ni'xhimaj tib' ti' ib'anax q'u kam 
q'u'l sachijon ti' ib'antu kanaal 
ma'j koroona. Nojchit ni'xhib'an 
ya'l k'uxh aal sako'npaal va'l 
ni'an kanaal. 


B'axa U' Tu Corinto 9, 10 


Pek aatz va'l sakub'an kanaal 
tan, sa'kojpaali. 26 Ech oke! 
nivoksa yak'il, echa! nunjutzine'. 
Nunch'a'oine'. Loq' ye!k 
ko'nkoxh tokeb'al. Pek ib'o'q'ol 
va!l nunk'aj ti'. Tan sa'kojpaali. 
27 Ech aya'l unk'u'l nivoksa 
vunchi'l tu k'axb'ichil utz, ni'xh- 
unya'lu vib'; majb'al unq'aavb'en 
tu paav. Tan ma't ko'n chix 
unchustu aanima tu u b'a'nil, 
yetzkan suntzojpixsa u vetz. 


Vinimal u Tioxh 
vatz q'u b'anich tioxh 

1-2 Utz nival sete 
1 0) hermanos, aas ye'k 
sesotzsa sek'u'l va'l paalku q'u 
kuk'uy kumam o'tene. Tan ela 
iq'ol ib'ey tuch' u Moisees tu u 
Tioxh tu u sutz'. Utz ela motx 
iran u Kaj Mar tuch' u Moisees. 
Echa! motx ib'an ivautiismo 
tuch' u Moisees.? 3 Ela motx 
techb'u u echb'ub'al va'l u Tioxh 
aq'on te. 4 Utz ela motx tuk'a u 
a! va'l u Tioxh aq'on te va'l a! 
nichcheek tu u mam sivan 
xamich ti'. Aya! u sivan va!l a! 
nik'am ti! u Cristo. 5 Pek k'uxh 
echi, sib'al q'u aanima yit' b'a'n 
koj b'enku q'ul ib'anon tu u 
Tioxh. Echixe'at motx kamka tu 
u tz'inlich tzaji tx'ava'. 


š 9.24-27 Chajpaj kaakaail ya'b' nichtuch u mam echaib' ti! jutzi'm xo'l q'u 
aa Greecia tuch' q'u aa Roma. Utz aatz q'u'l nichtok tu u saach tzi', laval 
ich! ye'saj topon u saach, nixe'tichus tib'. Tiira nitaq'ka tere'n q'u kam. A! 


texh ni'an tuch tib'. 


t 10.1-13 A! nital u Pablo kam q'u mam b'a'nil i'an u Tioxh tu vitenam aas 
k'asu'l tu Egipto. Loq' k'uxh echt, ye'xhat ko'xh motx b'enku te. Aal iqel 


ko'n u Tioxh. 

6 Loq' ma'l k'uchb'al b'anax 
sukuvatz k'uxh ech motx i'an 
tzi'. Ech saqile! kam niya'k q'u 
qelol. Utz ye'k saqachva ok q'u 
kam q'u'l ye'xtxoj, echa' motx 
i'ana aas motx tachva ok u paav. 
7 Ye' eb'an ex nachol tetz q'u 
b'anich tioxh, echa' i'an unjolol 
tixo'l. Echixe'at tz'ib'alka ti' ech 
tza!: —Motx k'uje'i, echb'uni utz, 
q'ab'ani. Motx lakpi utz, motx 
b'ix vatz b'anich tioxh.— Chia.“ 
8 Ye! eteesa etib! tu b'ey uch! 
aanima, echa! q'u'l motx i'ana. 
Tan ma'l 23,000 kam tu ma'l q'ii 
ti! vipaav motx i'ana tzi'.” 9 Utz 
ye! elak ivi' u kuB'aal, echa! i'an 
unjolol aas ilak ivi'. Utz sib'al 
motx kami, tx'i'la txokop 
tzotin.” 10 Ye! ko'xh tz'o'kab'in- 
ex ti! u Tioxh, echa! motx i'ana. 
Utz motx kamsal tu u yatz!ol.* 

11 Unchee' ma'l k'uchb'al i'an 
u Tioxh sukuvatz k'uxh ech q'u 
kam ul ti! q'u aanima tzi'. Utz 
tz'ib'alka tan, qokeb'al tu jik, 
jank'al o! atilo' cheel tu u motxe- 
b'al tiempo tza'. 12 Ech ib'an 
kuenta tib' ab'il q'u'l iq'omal chit 
iyak'il Katz Tioxh ninache!. 
Ku'ichi. 13 Tan aatz q'u il tza'l 
nipaasavo' u Tioxh, ye! tekoj sa- 
kutx'ake'. Tan qetz chitu' o! 
aanima tu u vatz tx!ava! tza!. 
Log tiira b'a'n u Tioxh. Ech jatu 
koj satoksa'o! tu il tza'l oj ye! 


u 10.7 Choktaj u Eexodo 32.6. 
Y 10.8 Choktaj u Nuumeros 25.1-18. 
Y 10.9 Choktaj u Nuumeros 21.5-6. 


* 10.10 Choktaj u Nuumeros 16.41-49. 


Y 10.18 Choktaj u Leviitico 7.6-15. 

sakutx'ake! satile'. Utz tootzajle 
kani'ch qel tuul stan majte ech 
sakutx'ake'. 14 Pek ta'xhtzii 
kuenta'ex tan, tii'in set! Ech 
ku'ich'ex tu u paav; aya' u nacho 
b'anich tioxh. 

15 Utz nachtaj b'a'nil va'l 
savale' tza', jank'al ex atil 
etxumb'al. 16 Nikuk'ama Tioxh 
ti' u ta'l uuva va'l niquk'a tu u 
uk'ab'al tu santa cena, echa! va'l 
i'an u Jesuus. Tan a! tokeb'al aas 
ma'l teko'n o! tuch' u Cristo tu 
vikajal. Utz ma'l teko'n o! tuch' u 
Cristo tu vichi'l majte aas ni- 
qechb'u u kaxhlaan tx'ix va'l ni- 
kujatxe'. 17 Tan ma'l ko'n u 
kaxhlaan tx'ix niqechb'u k'uxh 
sib'al kuxaane'. Utz a! toke! aas 
ma'l ko'n kuvatz kukajayil ti' 
inimal u Cristo. Ech qatin k'atza 
u tatin u kuchi'l aas txayel tib' 
sikajayil. 

18 Echa' va'l ni'an q'u Israeel. 
Tan nitechb'u tetz u tx'olo'm va'l 
nik'achlo'k vatz Tioxh.Y Utz a! 
toke' aas antu nitok tu u tx'olo'm 
vatz u nachb'al Tioxh. 19 Loq' 
sotzi'ch ek'u'l tu va'l nivale' tza'. 
Tan yit' a! koj nivale' aas ant ex 
netok ti' ib'anax u tx'olo'm va'l 
nitok vatz q'u b'anich tioxh q'u'l 
vi itz'lich Tioxh koj. Utz vg a! 
koj nivale' aas sib' chit itxa'k u 
tx'olo'm va'l nitoksal siatz. 

20 Pek a' nivale' aas yit' vatz koj 

u Tioxh nitoksav q'u tx'olo'm q'u 
aanima ye! tootzaj Tioxh. A! 
nitoksav vatz u tioxhil tx'i'li'inaj 
atzi'. Utz yu'nsa! aas ant ex 
saok'ex ti! inachax q'u tioxhil 
tx'i'li'inaj majte.” 21 Tan ye'k 
silane' aas ka'va!l iveet seb'ane!: 
so'ok'ex tu u santa cena tetz u 
kuB'aal utz, sa'pajeb'an comun 
tx'ix aas tetz tioxhil tx'i'li'inaj. 
22 Ech kulakchil ivi' u kuB'aal. 
Tan kam koj qijle'm; paalchukoj- 
o! siil." 


U toksal iq'ii u Tioxh 
tu kajay q'u kam 


23 Kajay q'u kam b'a'n nun- 
nache'. Loq' vm b'a!n koj aas 
kajay sunb'ane'. Kajay q'u kam 
b'a'n nunnache!, loq! yit' sa'koj- 
iyak'insa'o' tu u qatin vatz 
Tioxh. 24 Utz ye! ko'xh eb'ana 
aas ta'xh setitz'a je! etib'. Pek a' 
setitz'a u b'a'nil tetz unjolte. 

25 Ech ye! ko'xh ech'oti kam 
b'anel tu u chib' nitoksal tu q'u 
k'ayib' chib'. Ech ye'xhkam 
setitzla matz paalnaj vatz 
b'anich tioxh oj ye' paalnaj. 

26 Tan tetz u kuB'aal kajay u 
vatz amlika tx'ava' tuch' q'u 
kam atil tuul. 

27 Unchee' oj sisavsa'ex ma'j 
q'u aanima tu tx'a'om q'u'l yit' 
niman koj tetz u Jesuus utz, 
sab'enex ti', echb'utaj kam va'l 
sataq' sete. Yit' sa'kojech'oti kam 
b'anel taq'o. Ech ye'xhkam 
setitz'a ti' tenachb'al. 28 Pek oj 

ab'il ma'j la'alon aas: —Aatz u 
echb'ub'al tzi', paalnaj vatz 
b'anich tioxh atzi!.— Chaj. 
Etechb'uchi. Tan kamal paav 
echb'uli ninach va'l vetalon see 
aas kam b'anel taq'o. Kamal 
paav siatz k'uxh tetz u kuB'aal 
kajay u vatz tx'ava' tuch' q'u 
kam atil tuul. 29 Aatz va'l nivale' 
tza', kamal yit' paav koj 
nenache'. Pek paav ninach va't u 
aanima tzi'. Ech ti' u aanima 
seb'anva tzi', ye'k setechb'u. Utz 
kamal setale': —¿Kam toke! sa- 
ko'xhmajlo' ti' ib'anax u kam tzi' 
utz, yit' paav koj nikunache'?— 
Kamal chajex. Pek ti' va'l nititz'a 
va't u aanima seb'anva. 30 Utz 
kamal setale': —K'uxh ni- 
qechb'une', nikuk'ama Tioxh ti'. 
Ech oj nikunach Tioxh ti' va'l ni- 
qechb'u, ¿kantu' samajaxo' ti' 
techb'ule'? Utz ¿kantu' sa'alchi 
aas paav va'l nikub'ane!'?— 
Chajexh. 

31 Pek ab'itaj. Tan aatz ol, a! 
chit qetz toksal iq'ii u Tioxh ti! 
kajay q'u kam sagechb'u saquk'a 
utz, ti' kajay q'u'l sakub'ane'. 

32 Eb'anchil ex echa! aq'ol ku! 
tze! tib'ey q'u Israeel, niko'xh q'u 
puera aanima utz, niko'xh q'u 
niman tetz u Jesuus tetz Tioxh. 
33 Pek ech seb'ane' va'l nun- 
b'ane'. Tan a' nivitz'a aas b'a'n 
se'enk'in tu kajay aanima. Ta'n 
ko'nkoxh nivitz'a vib', pek a' 
nivitz'a unjote. A! unsa' sachitpu 
tu q'ul ipaav. 


3 10.20 Choktaj u Deuteronoomio 32.17; u Salmos 106.37. 
4 10.22 Choktaj u Eexodo 20.5; u Deuteronoomio 32.21. 

u Cristo. 


1 Utz iltaj ok etetz vi, 
echa! in nivil ok vetz ti' 


Viyol u Pablo ti' q'u ixoj 


2 Nivoksa eq'ii hermanos tan, 
ni'xhetulsa'in sek'u'l tu kajay q'u 
kam. Utz nenima q'u chusb'al 
kam chit echa! ichusax sete 
unb'ana. 3 Utz a! unsa! setootzaji 
b'a'nil aas q'esala u Cristo vi' q'u 
vinaj. Utz aatz q'u vinaj, a! u 
q'esala vi! q'u ixoj. Echa! u 
Tioxh, a! u q'esala vi! u Cristo. 

4 Ech ye!k tatin viq'esal u vinaj 
siatz oj ye! niteesa ikut aas 
niq'ila isik'le Tioxh utz, oj atil je! 
ikut tuul nital u yolb'al Tioxh. 

5 Utz echat ko'xh u ixoj. Ye'k 
tatin viq'esal siatz oj ye! sataq' 
je! ma'j kutxb'al ivi' tuul niq'ila 
isik'le Tioxh. Ela ko'xh tuch' 
t'urimal el xi'l ivi! atzi' oj ye! 
kutxel ivi' tuul niq'ila isik'le 
Tioxh utz, tuul nital u yolb'al 
Tioxh. 6 Tan oj yi'sa' u ixoj 
sataq' je! kutxb'al ivi', aal tek 
b'a'n tiira sitturi el u xi'l ivi'. Pek 
oj nich'ixvu u ixoj ti! aas sit'uri 
el u xi'l ivi', ikutx u xi'l ivi'. 

7 Pek aatz u vinaj, tokeb'al 
iq'ii u Tioxh. Tan ech tilone' u 
Tioxh veetinaj. Ech ye'k sikutx 
ivi'. Utz aatz u ixoj, tokeb'al iq'ii 
u vinaj. 8 Tan aatz chee u b'axa 
vinaj, yit' a' koj elku k'atz u ixoj. 
Pek u b'axa ixoj va'l a! elku k'atz 

u vinaj. 9 K'uxh b'anax u vinaj, 
yit' ti' koj u ixoj b'anaxka. Pek 
aatz u ixoj tan, ti' u vinaj 
b'anaxka. 10 Ech sikutx vivi' u 
ixoj, techlal aas ato'k jaq' 
imantaar u vinaj. Utz ech b'a'n 
vatz q'u aanjel.? 11 Loq' ye'xh- 
ab'iste ko'xh mai aas tz'ejel koj 
tel vatz u Tioxh. Yit'e'as ye'k koj 
tokeb'al u vinaj vatz u ixoj. 
Niko'xh u ixoj ye'k koj tokeb'al 
vatz u vinaj. 12 Tan k'uxh a' 
elku u b'axa ixoj k'atz u vinaj, a' 
ni'itz'pik q'u vinaj k'atz q'u ixoj. 
Loq' ela ko'xh k'atz u Tioxh 
ni'elka. 

13 Unchee' itz'ataj va'l saval 
sete tza' etile'. ¿B'a'n tzik aas yit' 
kutxel koj ivi' u ixoj tuul siq'ila 
isik'le Tioxh nenache'? 14 Tan 
jik chit nimna!"l q'u vinaj, yit' qin 
xi'l vi' koj. Pek ch'ixveb'al vatz 
q'u aanima oj siqinimansa xi'l 
ivi' u vinaj. 15 Pek tokeb'al iq'ii 
u ixoj aas qinkin u xi'l vi'. Tan 
vatzil kutxb'al ivi', u xi'l ivi'. 

16 Ech oj ab'il ma'j aas xhaaka- 
luib' ko'n isa' ti' q'u kam niqale' 
tza', tale'na kam satale'. Pek 
yit'e'ch koj sukuvatz utz, yit'e'ch 
koj vatz q'u niman tetz u Jesuus. 


Q'u ye'xtxoj nichib'anax 
tu u santa cena 
17 Unchee' yit' eq'ii koj 
savoksa tu q'u chusb'al saval 
sete tza'. Tan nivab'i aas k'uxh 


b 11.10 Aatz u kutxu vi' nital u Pablo tza', techlal aas ato'k u ixoj jaq' 
imantaar u vinaj. Techlal majte aas a' ilol tetz u ixoj u vinaj. Pek aatz ti' q'u 
aanjel, nital ech tzi' tan, tx'olol tetz inujul u tatin unjolol aanjel xo'l q'u 
aanima tu u vatz amlika tx'ava' siatz q'u Israeel. 

nemol etib', okchil koj tu jik 
neb'ane', pek elchil tu b'ey 
neb'ane'. 18 Aatz u b'axa kam 
va!l saval sete utz, aya! va!l 
nivab'i aas nitok exo!l setib'ilaj 
aas nemol etib' ex niman tetz 
Jesuus. Utz nunnima b'iil aas 
nojchit ato'k exo'l. 19 Utz ech 
chit seb'ane' atzi', sa'chitok 
exo!l setib'ilaj atzi', ech saelu'l 
vatzsaj b'a'nil, ab'il q'u'l b'a'n 
ni'an vatz Tioxh. 20 Ech k'uxh 
nemol etib! ti' ib'anax u santa 
cena netale', yit' jikomla santa 
cena tere'n koj va'l neb'ane'. 

21 Tan aatz neb'ane', atia 
b'axal ko'n nitechb'un el 
sijunal. Utz atia nitechb'u 
jank'al isa!; ye! nikaa ve't tetz 
imol taq'o. Utz atia q'ab'a'm tek 
ni'ane'. 22 Utz ¡kam tek tok va'l 
neb'ane! tzi'! ¿Ye'k tzik etatib'al 
tzik aas satx'a'nex, sauk'a'ex 
tuul? Iq'ii q'u niman tetz u 
Tioxh neteesa tu va'l neb'ane' 
tzi'. Utz neteesa iq'ii q'u me'b'a' 
q'u'l ye'k tetz majte Ech ¿kam 
b'oj saval ti' u kam nenache' 
tzi'? Sa'kojvoksa eq'ii ti'. Tiira 
ye'ka. 


Vib'anax u jikomla santa cena 


23 Aatz q'u chusb'al aq'el sete 
vaq'o ti' u santa cena, xe' u 
kuB'aal Jesuus unk'ulva. Tan 
aatz tu u aq'b'al va'l a' chit si'ch- 
tektxayax u Jesuus, itxay u 
kaxhlaan tx'ix. 24 Ik'ama Tioxh 
ti'. Ech ipixh tuul. Utz tala: 
—Aatz u kaxhlaan tx'ix nunjatx 


€ 11.25 Choktaj u Jeremias 31.31-34. 

sevatz tza', a! vunchi'l va'l savaq' 
seti'. Echb'utaj etetz. Utz b'antaj 
ech tzi' ti' etulsat'in sek'u'l.— 
Texhtu'. 

25 Unchee' echat paj i'ana aas 
veeti. Itxay u uk'ab'al utz, tala: 
—Aatz u ta'l uuva atil tu u 
uk'ab'al tza', a' u techlal u ak' 
nuk'u'm nunb'an setuch', ti' u tel 
vunkajal seti'. Ech chajpaj 
setuk'a setulsa'in sek'u'l.— 
Texhtu'.* 

26 Unchee' chajpaj etx'a't u 
kaxhlaan tx'ix tzi' utz, chajpaj 
etuk'at u ta'l uuva tu u uk'ab'al 
tzi', a! netal itziiul vikameb'al u 
kuB'aal Jesuus, ulnale. 

27 Pek ataj paav u aanima ti! 
vikam vichi'l u Jesuus utz, ti' u 
tel ikajal oj atil tu paav tuul sa- 
techb'u u kaxhlaan tx'ix tuch' u 
ta'l uuva tu u santa cena. 28 Ech 
b'axal nal senach je! etib! sejun- 
unil ye'k tzik ex tu paav. Ech nal 
setechb'u u kaxhlaan tx'ix tuch! 
u ta'l uuva tu u santa cena. 

29 Tan ab'il va!l ta'xhtzii ni- 
tuk'ae! utz, nitx'a'n tu u santa 
cena utz, ye! ninach b'en tib' aas 
atil tu paav, choob'al paav saku! 
ti! tu va'l nitechb'u. Tan ye'xhat 
ni'enku te kam tokeb'al echb'ul 
vichi'l u kuB'aal. 30 Utz ti! ko'n 
q'u kam ech tzi' k'uxh kaana bot 
hermano texo'l aas ya!v, ye'k 
iyak'il utz, kamnaj. 31 Tan sa!- 
kojitx'ol kunujul u Tioxh oj 
sakunach je! q'u kupaav utz, sa- 
kuk'axa. 32 Utz sa'chittoksa'o' u 
Tioxh tu jik tan, a! isa! aas yit' 

ela koj sa'alax kub'en tu u 
choob'al paav tuch' q'u aa 
paavla chaj aanima. 

33 Ech ch'iataj etib! 
hermanos. Ela saechb'unex 
chajpaj semol etib! tu santa cena. 
34 Tx'a'noj k'asu'l tu tatib'al oj 
ab'il nikam tu va'y. Ech yit' 
choob'al paav koj su'ltija texo'l. 
Aatz tere'n q'u kam q'u'l yit' 
b'a'n koj neb'ane', anal savoksa 
tu jik aas lo'oponin. 


Q'u doon nitaq' 
u Tioxhla Espiiritu 


1 Unchee' aatz cheel, 
1 2 saval sete hermanos kam 
b'anel tu q'u doon nitaq' u 
Tioxhla Espiiritu. 

2 Tan ye! koj nenache! tzi' 
kam b'anich setaq'o aas ye'sajich 
enimat u Jesuus. Tan nichko'xh- 
etx'ajmi neginil ok ti! inimal q'u 
b'anich tioxh. Aya! q'u'l niko'xh 
ye!k taanxelal. 3 Ech a! unsa! se- 
tootzaji kam b'anel taq'o. Tan 
aatz q'u aanima niyolon titxum- 
b'al u Tioxhla Espiiritu, sa'koj- 
tale! aas: —Txub'a'lom atzi'.— 
Chaj ti! u Jesuus. Utz ab'il koj 
ma'j sako'xhchee sik'u!l satal ti' 
u Jesuus aas —Ta'xh ma'l B'aala 
u Jesuus.— Chaj oj yit' u Tioxhla 
Espiiritu koj so'oksan sik'u!l. 

4 Utz jatvatzul ko'xh q'u doon 
atile. Loq' u Tioxhla Espiiritu 
niaq'on, va'l ta'xh ma'l. 5 Jat- 
vatzulen ko'xh q'u ijle'm tu 
aq'on ti! u Tioxh. Pek ma'l ko'n u 
q'esalain qetz ti', aya! u kuB'aal 
Jesuus. 6 Utz jatvatzulen ko'xh u 
kutxakunsal ni'an u Tioxh. Utz 

ta'xh b'anel ma'l ko'n u Tioxh 
va'l nib'anon q'u kam sukuk'atza 
kajayil. 7 U Tioxhla Espiiritu 
nioksan sukuk'atza kujununil 
kam visa! sakub'an ti' ilochax q'u 
niman tetz u Jesuus ech saq'an- 
b'u Katz u Tioxh. 8 Atia 
txumb'al nitoksal k'atza tu u 
Tioxhla Espiiritu, ti' talax b'a'nla 
chaj txumb'al. Atia tootzajib'al 
nitaq'ax ti' ichusax u yolb'al 
Tioxh. Loq' anko'xh u Tioxhla 
Espiiritu nioksan sijununil. 

9 Atia a! idoon tu u Tioxhla 
Espiiritu aas tiira k'ujlel ik'u'l ti! 
Tioxh. Utz atia atil idoon taq'o ti! 
ib'anax b'a'n tu ya'v. Utz 
anko'xh paj u Tioxhla Espiiritu 
nioksan sijununil. 10 Atia a' tetz 
tu u Tioxhla Espiiritu ib'anax 
txaichil. Atia a' nitale' kam nital 
u Tioxh. Atia a! tetz tootzajile! 
ab'iste b'a'nla aanxel utz, ab'iste 
ye'xtxojla aanxel. Atia a' tetz 
niyolon tu va't yolb'al ye' ootzaj- 
imal. Utz atia a! tetz sataq' elu'l 
vatzsaj kam va'l nitalax tu u 
yolb'al va'l ye' ootzajimal tzi'. 
11 Utz u Tioxhla Espiiritu 
nib'anon kajay q'u kam tzi'. 
Nitaq' tu junun q'u aanima kam 
isa' sataq' te. 

12 Tan ech b'anel tu u Cristo 
kam echa' b'anel tu u kunimal 
aas ma'l ko'n. Loq' kalab' iq'ab'aj 
atile. Utz k'uxh kalab' iq'ab'aj, 
ma'l ko'n iatz tuch' u kunimal 
kajayil. 13 Ech va'l b'anel qaq'o 
sukukajayil, jatva'l o' nimamal 
tek u Jesuus qaq'o. Ma'l teko'n 
elnajk'o' k'atz u Cristo tu u 
Tioxhla Espiiritu k'uxh Israeel, 

k'uxh griego, k'uxh q'u'l 
k'ayimal tib' tu aq'on utz, k'uxh 
yit' i'. Tan kajay o! aq'el u 
Tioxhla Espiiritu qe. 

14 Echa' vinimalil ma'l 
aanima, kalab'en iq'ab'aj. Utz 
chukchaj nitxakunka sijununil. 
15 Tan k'uxh satal u ajan: —Yit! 
in koj itz'ajel u nimal tan, in koj 
q'ab'.— K'uxh chaj. Ta'xh b'anel 
itz'ajel tib' tuch' vinimal. 16 Utz 
k'uxh satal u xichin: —Yit' in koj 
itz'ajel u nimal tan, in koj b'aq' 
vatz.— K'uxh chaj. Ta'xh b'anel 
itz'ajel tib' tuch' vinimal. 17 Tan 
echa! tzi', b'aq' vatz koj u 
kunimal kajayil tza!, ¿kam tek 
ech qab'ine' oj echi? Utz ¿kam 
tek ech kusijone' aas xichin koj 
kajay u kunimal? 18 Ech u Tioxh 
chit b'anon u kunimal tuch' q'ul 
iq'ab'aj. A! i'an itxumb'al til sa- 
toksava sijununil. 19 Tan ma'l 
ko'n koj tu q'u kuq'ab'aj b'ens 
kunimal taq'o. Ye'k texh inujul 
koj atzi'. 20 Ech k'uxh kalab' ku- 
q'ab'aj b'anel tu u Tioxh, ma'l 
ko'n u kunimal. 

21 Ech sa'kojveeti satal u 
b'aq' kuvatz tu q'u kuq'ab' ech 
tza!: —Ye'xhkam nunsavsa'ex.— 
Chaj koj te. Utz niko'xh u kuvi', 
sa'kojveeti satal tu q'u qajan 
ech tza': —Ye'xhkam nun- 
savsa'ex.— Chaj koj te. 22 Jatu 
koj satale'. Tan aatz vitz'ajel u 
kunimal va'l k'uxh ye'k texh 
iyak'il tilone', aal a' va'l tiira 
ib'o'q'ol. 23 Tan aatz va'l ye'k 
ko'xh itxa'k tilone', a' va'l 
ilb'emal chit qaq'o. Utz aatz 
q'u'l yit' tx'anel sukuvatz, yit' 

tx'anel koj niqale'. 24 Ech koj 
q'u kuq'ab'aj q'u'l tx'anel 
isajine', yit' maas koj ib'o'q'ol. 
Loq' Tioxh b'anon q'u kam tzi' 
aas so'ok iq'ii va'l yit' tx'anel 
koj isajine'. 25 Ech yit' jatxel 
koj iatz u kunimal si'ane'. Pek 
ela lochi'b' si'an sivatzaj. 

26 Tan echa' tzi' oj nichi'on 
ma'j kuq'ab', kajay u kuchi'l ni- 
chi'one'. Utz oj techal itxa'k 
ma'j q'u kuq'ab'aj niqale', kajay 
u kunimal b'a'n sinache!. 

27 Unchee' aatz ex sekajayil, 
ex vinimal u Cristo. Utz atil 
etokeb'al k'atz vinimal sejununil. 
28 Tan aatz xo'l q'u niman tetz u 
Jesuus, chukchaj ijle'm tuch' 
doon aq'el te tu u Tosch, A! chit 
maas tijle'm q'ul ichaj u Jesuus. 
A! ika'b', q'u alol tetz kam oral 
u Tioxh. Itoxva!, q'u chusul. Ech 
tek q'u b'anol txaichil. Ech xamel 
ok q'u b'a'nixsan ya!v ti'. Ech tek 
q'u lochol me'b'a!. Ech tek q'u 
qlesalain tetz kam. Utz ech tek 
q'u'l niyolon tunjot yolb'al ti- 
txumb'al u Tioxhla Espiiritu. 

29 Ech chukchaj tetz junun tan, 
¿oj tzik kajay texh ichaj Jesuus 
silane'? ¿Oj tzik kajay texh alol 
tetz silane' kantal u Tioxh? ¿Oj 
tzik kajay texh chusulil si'ane!? 
¿Oj tzik kajay texh b'anol 
txaichil? 30 Niko'xh kajay koj 
aq'el idoon ti' ib'a'nixsal ya'v. 
¿Oj tzik kajay texh sayolon tu 
va!t yolb'al? Utz ¿oj tzik kajay 
ko'xh sa'aq'on elu'l vatzsaj u yol 
va'l nital u Tioxhla Espiiritu? 

31 Pek k'uxh echi, a! noj etachva 
q'u b'a'nla chat doon nitaq' u 

Tioxhla Espiiritu. Tan tiira 
ib'o'g'ol. 

Aatz cheel, sunchus va't u 
techalla txumb'al sete. 

U aanima va'l nojchit 

tii ti' aanima 
1 Oj yit' tiikojin ti! 

1 3 aanima, ye'xhkam sa- 
txakunka k'uxh sayolonin tu 
unjot yolb'al utz, k'uxh sayolon- 
in tiyolb'al aanjel. Ech ko'n in a! 
u ch'ich! va'l nittenna'ne' aas 
niq'oolo'k. Utz ech ko'n in a' u 
sete'r ch'ich' va'l nitzisna'ne' aas 
niq'oole'. 2 Oj yit' tiikojin ti' 
aanima, kam koj satxakunku ve 
vatz Tioxh k'uxh sa'xhval q'u 
kam nital u Tioxh. K'uxh sa'xh- 
paal untxumb'al tu q'u kam 
kajayil q'u'l ye' ootzajimal utz, 
k'uxh tiira k'ujlel unk'u'l ti' 
Tioxh, aal sunjal tatib'al muunte. 
3 Oj yit' tiikojin ti' aanima, 
ye'xhkam satxakunku ve k'uxh 
savaq' kajay u tx'iib'al unq'ii ti' 
itzujb'el me'b'a' utz, k'uxh 
savaq' vunchi'l sak'achli tza! ti! 
inimal u Jesuus. 

4 Tan aatz va'l nojchit tii ti' 
aanima, ni'xhitx'ak q'u tza'l ti' 
ib'anax u b'a'nil. Ye'k itxa'k u 
paav te; b'a'n itxumb'al taq'o. 
Ye'k chi'k'ula'm tu taanima. 
Ye'k je'saib' k'atza utz, ye'k 
t'e'suib' k'atza. 5 Ye'xhkam 
ni'an kam aas ye'xtxoj. Ta'n 
ko'nkoxh nititz'a je' tib'. Ni- 
ko'nkoxhtaq'en ichi'on taanima. 
Ye'xhkam nichiula k'a'nal. 6 Yit' 
a' koj nichi'b'ik ti' ib'anax va'l 
yit' ijikomal koj, pek ti' vinujul 

nitxuq'txunka. 7 Aatz va'l 
nojchit tii ti' aanima, nitx'ak 
q'u tza'l. Nitoksa tetz q'u kam 
b'a'n. Atil ch'iab'al tzixe'. Kajay 
niq'i'e'. 

8 Aatz u tii uchchil ti' 
aanima va'l nitoksa u Tioxh tu 
qaanima, sa'kojya'i. Pek aatz u 
talax q'u yol nital u Tioxh, sa- 
ko'nya'i. Sako'nya'i, k'uxh 
sauch yol tunjot yolb'al tu u 
Tioxhla Espiiritu. Utz k'uxh atil 
chit txumb'al, sako'nya' majte. 
9 Tan tek' koj chit qootzaj q'u 
txumb'al ti' q'u kam. Utz tek' 
koj chit qootzaj talax q'u yol 
nital u Tioxh. 10 Pek anal sa- 
qootzaji q'u kam b'a'nil q'u'l 
ye' qootzaj cheel aas lataq' 
qootzajib'al u Tioxh. 

11 Aatz inich tal nitxa', iyolon 
tal nitxa' nichunb'ane!. 
Ipensaarin tal nitxa' nich- 
unb'ane!. Itxumb'al tal nitxa! 
nichvoksa ti' itx'olax inujul q'u 
kam. Pek aq'eltekka u tal nitxa'il 
vaq'o. 12 Echat u qatin cheel, 
sukel u kutxumb'al ti! u Tioxh. 
Echa! kusajit mai kam tu sukkin 
espejo. Pek sa'nalopon u tiempo 
aas nojchit saqil qib' tuch' u 
Tioxh. Aatz cheel, b'iil ko'xh 
vootzaj u Tioxh. Pek sa'nal- 
vootzaji b'a'nil echa' tootzajit'in. 

13 Unchee' oxva'l q'u kam 
q'u'l ech ko'xh ib'ena! ye'k iya!e- 
bal Utz aya! u k'ujleb'al k'u'l ti! 
Tioxh; vich'ial u Tioxh och) 
txuq'txunchil utz; tuch' u 
kub'antu tii'o! ti' q'u aanima. Pek 
a! tiira ib'o'q'ol va'l tii'o! ti' q'u 
aanima. 

U yolonchil tunjot yolb'al 
tu u Tioxhla Espiiritu 
1 Tiiojchit'ex ti' q'u 

1 4 aanima. Loq' choktaj 
chit q'u doon majte q'u'l nitaq' u 
Tioxhla Espiiritu. Echa' u talax 
q'ul iyol u Tioxh tan, ib'o'q'ol. 
2 Tan aatz va'l niyolon tu va't 
yolb'al, yit' aanima koj niq'ila. 
Pek u Tioxh niq'ila isik'le. Ab'il 
koj niab'in kam va'l nitale' tan, u 
Tioxhla Espiiritu niyolonsan ti' 
talax kam aas ye' ootzajib'e. 
3 Pek ech koj q'u alol tetz q'u yol 
nital u Tioxh, a' niq'ila q'u 
aanima. Utz niyak'insa k'atz u 
Tioxh. Nitaq' nimal ik'u'l. 
Moxb'emal ni'ane'. 4 Aatz va'l 
niyolon tu va't yolb'al, anat 
ko'xh niyak'insa je' tib' k'atz u 
Tioxh. Pek aatz u alol tetz q'u 
kam q'u'l nital u Tioxh, a' ni- 
yak'insa q'u niman tetz u Jesuus. 

5 Ech a! unsa! kajay koj ex 
neyolon tunjot yolb'al tu u 
Tioxhla Espiiritu. Loq' maas 
unsa' aas ex koj alol tetz q'u yol 
nital u Tioxh. Tan paalchu u alol 
tetz q'u yol nital u Tioxh, vatz 
va'l niyolon tu va't yolb'al. B'a'n 
sayolon tu va't yolb'al, ta'xhtzii 
oj sataq' elu'l vatzsaj kam va'l 
nitale'. Ech sayak'in q'u niman 
tetz u Jesuus. 

6 Tan ye'xhkam sayolonka 
hermanos, k'uxh so'oponin 
tzexe! oj paartenla yolb'al sun- 
q'ilavex tu u Tioxhla Espiiritu. 
Pek aal b'a'n sekan tab'il b'a'nil 
q'u kam q'u'l nik'uch u Tioxh ve. 
Aal b'a'n tek! vootzaj tuch' 

vuntxumb'al q'u kam saval sete. 
Aal b'a'n vatzsaj setab'i q'u yol 
q'u'l nital u Tioxh. Utz aal b'a'n 
vatzsaj saval q'u chusb'al sete. 

7 Echa' q'u kam q'u'l nitoq'- 
sale', u aarpa tuch' u aa va'l ni- 
xulile'. Ye'xhkam nachb'eloj kam 
u son niteesa oj ye'k ko'xh inujul 
so'oq'sali. 8 Echat paje! u 
trompeta, u sik'leb' tetz sol tu 
chiaio Oj loq! ko'xh satutil b'ioj, 
yit' sik'le'm koj sitane'. Sa'koj- 
i'an tuch tib' ma'j sol tu b'enchil 
tu ch'a'o. 9 Utz echat ex. Oj loq' 
ko'xh nevulune', ye'xhkam 
nitab'il u yolb'al va'l neyolb'e. 
Niko'xh evulon ok b'ioj atzi'. Ni- 
ko'ntiq'ol b'en tu kajiq' va'l 
netale'. 10 Tan jatvatzul ko'xh 
yolb'al atil tu u vatz amlika 
tx'ava! tza'. Loq' k'uxh echi, yol 
chit ni'an sijununil. 11 Ech oj ye! 
nivab'i kam va'l nitalax ve, ech 
ku'en a' puera aanima sunvatz 
va'l niq'ilanin. Utz echa' in puera 
aanima siatz majte. 12 Unchee! 
b'a'n oj ni'xhetachva aas sa'atin 
q'u doon sek'atza q'u'l nitaq' u 
Tioxhla Espiiritu. Ta'xhtzii a' 
chit setxakunsa q'u'l sayak'in q'u 
niman tetz u Jesuus k'atz Tioxh 
taq'o. 

13 Utz ab'il va'l niyolon tu 
va't yolb'al tu u Tioxhla 
Espiiritu, ijaj tu u Tioxh aas 
sitx'ol taq'ax elu'l vatzsaj kam 
va'l nitale'. 14 Tan echa' tzi'. Oj 
sayolonin tu va't yolb'al, u vaan- 
xelal a' niq'ilan isik'len u Tioxh 
tzi'. Loq' ye! vootzaj kam chaj 
q'u yol nivale'. 15 Ech aatz sun- 
b'ane' unchee', sunq'ila sik'le u 

Tioxh tu va't yolb'al tu u Tioxhla 
Espiiritu. Utz sunq'ila sik'le u 
Tioxh tuch' unyol majte aas 
sunk'u'l sacheeka. Sab'itz'in tu u 
Tioxhla Espiiritu. Utz sunb'itza 
b'itzal majte aas vootzajle kam 
nitale'. 16 Tan oj tu va't yolb'al 
ku'en nooksav iq'ii u Tioxh, sai. 
kojtal q'u'l niab'inaxh aas b'a'n 
va'l na'ane'. Tan ye'xhkam 
nitab'i aas oj k'ama Tioxh 
na'ane'. 17 Sa'kojyak'in q'u 
niman tetz u Jesuus k'atz Tioxh 
taq'o, k'uxh nojchit techal va- 
k'amab'et u Tioxh ti! q'u kam. 
Tan nikojtab'i kam va'l naale'. 
18 Ech nunk'amab'e tu u Tioxh 
tan, in va'l maas niyolonsa'in u 
Tioxhla Espiiritu tu va't yolb'al 
sevatz sekajayil. 19 Pek aatz 
nunq'ila sik'le Tioxh xo'l q'u 
niman tetz u Jesuus, a' ib'o'q'ol 
nunnache' k'uxh unjolol ku'en 
yol savale'. Ta'xhtzii saootzajili 
kam va'l nivale'. Utz chusu'm 
chit si'ane'. Pek k'uxh jatva'l mil 
yol saval tu va't yolb'al, ye'xtxoj 
oj ye! nitab'ile' kam nivale'. 

20 Unchee' ye' ko'xh eb'ana 
aas ech itxumb'al talaj nitxa' 
tzexe' hermanos. Pek txumb'al 
aanima seb'anb'e aas atil tek 
taanima ti' titz'al q'u kam. 
B'a'ntan b'antajex echa! tal 
nitxa! aas ye'k onkonil k'atza. 
21 Tan tz'ib'amalka tu u o'tla 
mantaar ech tza!: 


—<Tu paartenla vol sunq'ilav u 
tenam tzi'; 


d 14.21 Choktaj u Isaias 28.11-12. 

tu va't yolb'al sunq'ilava. 

Pek niko'xh ech tzi' sa'koj- 
inima'in.» Chu u 

kuB'aals Amlika.— Chia.?* 


22 Unchee' aatz u yolonchil tu 
va!t yolb'al tu u Tioxhla 
Espiiritu, ma'l xheenya tetz q'u 
aanima q'u'l ye! niniman u 
Jesuus. Pek aatz u alol tetz q'u 
yol nital u Tioxh, a! niq'ila q'u 
niman tetz u Jesuus. Yit' a! koj 
niq'ila q'u'l ye! niniman. 23 Ech- 
ixe'at elnajex tu b'ey satal q'u'l 
ye! niniman u Jesuus oj tuul 
so'oko'p echa! tzi' molel etib' 
utz, neyolon tunjot yolb'al tu u 
Tioxhla Espiiritu. 24 Pek oj 
vatzsaj q'ul iyol u Tosch nitalax 
texo'l, tuul so'oko'p ma'j aanima 
yit' niman koj tetz u Jesuus, 
b'a'n si'ane' sinima u Jesuus. 
Tan sinach b'en tib' aas aa paav 
tu q'ul ib'anone'. 25 Tan saaq'ax 
elu'l vatzsaj q'u kam q'u'l tu 
taanima ko'xh atilka. Ech sa'tek- 
peche' vatz u Tioxh. Satoksa iq'ii 
utz, satootzaji aas nojchit atil u 
Tioxh texo!'l. 


Vib'anax vijikomal 
xo'l q'u niman tetz u Jesuus 


26 Unchee' nival sete 
hermanos. Chajpaj semol etib', 
chukchaj vetetz seb'ane'. Atia 
ma'j b'itzal tetz Tioxh satale!. 
Atia chusu'm si'ane'. Atia a! 
satale' kam nik'uch u Tioxh te. 
Atia sayolon tunjot yolb'al. Utz 
at sa'aq'on elu'l vatzsaj kam 

nital u Tioxh tu q'u yolb'al tzi'. 
Ech kajay aanima samotxch'ii 
k'atz u Tioxh taq'o. 27 Utz aatz 
sayolon uchchil tu unjot yolb'al, 
ka'va'l ko'n sab'anon; oj sib' 
chitu', oxva'l ko'n. Utz junun 
sayoloni, tuul va't hermano 
sa'aq'on elu'l vatzsaj kam va'l 
nitale' GU. 28 Pek oj ye'k mai 
texo'l niaq'on elu'l q'u yol 
vatzsaj tzi', jutze'oj q'u'l niyolon 
tunjot yolb'al. Jutzuman si'an ti' 
taanima, tetz ko'xh tuch' Tioxh 
silane!. 

29 Utz echat ko'xh q'u alol 
tetz q'u yol nital u Tioxh majte. 
Ka'va!l oj oxva'l ko'n sayoloni 
chajpaj moli'b'. Utz sako'nitz!'in- 
b'a' tib' tere'n. A! tii satab'i aas 
inujul chixh va'l nitale'. 30 Pek 
oj kam ma'j sik'uch u Tioxh tu 
ma'j q'u hermano ch'uxhlele 
tuul nichusun ma'j texo!l, aal 
sajutze! va'l nichnaliyolone' utz, 
sayolon va'l ch'uxhlele. 31 Tan 
ye! koj saveeti samotxetale' kam 
va'l nital u Tioxh sete. Pek ta'n 
tzii aas junun sayolonex. Ech 
kajay hermanos sa'ab'in kam 
va'l nital u Tioxh. Utz ech kajay 
sa'aq'ax nimal ik'u'l tu u Tioxh. 
32 Tan aatz q'u'l nital viyol u 
Tioxh, saveeti simaj tib', sa- 
ch'iani. 33-34 Tan jik ko'xh 
ni'an q'u kam u Tioxh xo'l q'u 
niman tetz u Jesuus; yit' 
sotzsan k'u'l koj. 

Ech koj q'u ixoj, tiira jutze'oj 
tu q'ul emoli'b. Tan yit' aq'el koj 
tzii te aas antu sayolon tu q'u 
moli'b'. Pek nimanoj ku'en. Tan 
echat ko'xh nital u o'tla mantaar 

majte. 35 Utz oj kam ma'j ye' 
nitel itxumb'al tuul utz, nitachva 
tootzajile', lich'oti tu atib'al tu 
vivinaj. Tan ye'xtxoj aas sako'xh- 
yolon ok tu u molb'alib'. 

36 Setab'i tan, yit' tzexe! koj 
cheenajku u yolb'al Tioxh. Utz 
tz'oj tzik tzexe! ko'xh ulnajku u 
yolb'al Tioxh. 37 Pek nival tu 
q'u'l nitaq! b'en tib' mamaj alol 
yol tetz u Tioxh aas sinima va'l 
nivale! tza'. Tan imantaar u 
kuB'aal, unyol ko'n koj sunjunal. 
Echat ko'xh nival tu q'u'l techal 
tatin k'atz Tioxh ninach majte. 
38 Pek oj ab'il ye! nisa'on. A'tzii. 
Ye'oj netz inima; lako'ntil tuch! 
u Tioxh. 

39 Unchee' nival sete 
hermanos, a' sechok u doon ti' 
talax q'u yol tetz Tioxh va'l 
nitaq' u Tioxhla Espiiritu. Loq' 
sa'kojemaj q'u'l niyolon tu unjot 
yolb'al. 40 Pek ta'xhtzii jikom 
chit ib'anax q'u kam seb'ane!. 
Tzi'tzoch iveet seb'ane!. 

U q'aavtitz'pu u Jesuus 

1 Unchee' aatz cheel 

1 5 hermanos, nunnachpixsa 
u b'a'nla chusb'al sete, tetz 
chitpichil va'l unchusvex va'l 
ek'ula utz, txaklelex tuul cheel. 
2 Utz chitpinajex taq'o atzi' oj 
nojchit nimamal setaq'o q'u'l val 
sete; oj yit! eb'an ko'xh ok aas 
enima. 

3 Tan al b'axa unchus sete 
q'u chusb'al q'u'l ichus u Jesuus 
ve. Unchus sete aas k'uxh ul 
kamoj u Cristo, ti' q'u kupaav 
i'lanva. Echa! va'l tz'ib'amalka 

tu u Yolb'al Tioxh. 4 Mujax tu 
jul. Utz q'aav itz'pu titoxva! 
q'ii, kam chit echa' tz'ib'amalka 
tu u Yolb'al Tioxh.* 5 Ech ichee 
vatz u Lu'. Utz xamtich paj tuul 
chee paj vatz kab'laal q'u 
chusulib'. 6 Xamtel paje! chee 
vatz maas 500 niman tetz u 
Jesuus molel tib'. Sib'al q'u 
niman tetz u Jesuus q'u'l ilon 
tzi' anko'xh itz'lel cheel. Utz 
atia kamnaj teku'en. 7 Ech 
xamtel paj tuul, chee vatz u 
Jacobo. Utz xamtel paje', chee 
vatz kajay oul ichaj. 

8 Pek in texh viya'teb'al chee 
sunvatz. Ech muvitz'pu k'atz u 
Tioxh echa' titz'pu ma'l tal nitxa' 
aas ye'k talche' nititz'pu k'atz 
inan k'uxh ye'saj topon itiempo. 
9 Ech texh in ich'ooil q'ul ichaj u 
Jesuus. Aal ye! nik'ulo'k vi! nun- 
nache' aas in ichaj. Tan aal 
techalich ichi'on vaanima ti' q'u 
niman tetz. Nichmotxvojcha. 

10 Pek tu ko'n vib'a'nil u Tioxh 
k'uxh jalpinaj tek untxumb'al 
ech tek in tza'. Ma'xh nujun vi- 
b'a'nil sunk'atza. Ech aatz cheel, 
ta'ntioxh tu u Tioxh aas in va'l 
maas nivaq'onin ti' vatz tere'n 
q'ul ichaj. Loq' yit' in koj chit 
tuch' unyak'il nunb'anva, pek tu 
viyak'il vib'a'nil u Tioxh sun- 
k'atza. 11 Loq' a' koj chit vi- 
b'o'q'ol ab'il alon u yolb'al Tioxh 
sete. Tan k'uxh in utz, k'uxh 
unjote. Ta'xhtzii ma'l ko'n u 
chusb'al nikuchuse' utz, 
enimala'. 


€ 15.4 Choktaj u Salmos 16.9-11. 

12 Unchee' k'uxh chusel sete 
vaq'o aas q'aav itz'pinaj u Cristo 
xo'l q'u kamnaj, atil unjolol 
texo'l ye' niniman. Tan ye'k sa- 
q'aavitz'pu q'u kamnaj aas 
nitale'. 13 Utz oj ye'k q'aavitz'pi- 
chil xo'l q'u kamnaj, niko'xh u 
Cristo q'aav itz'pu koj atzi'. 

14 Utz oj ye't koj q'aav itz'pu u 
Cristo, ye'k itxa'k u chusb'al 
nikuchus sete koj atzi'. Utz ye'k 
itxa'k va'l nikunima koj. 15 O' 
txub'a'lom k'atz u Tioxh atzi' oj 
echi. Tan alel qaq'o aas u Tioxh 
q'aav itz'pixsan u Cristo. Pek 
kani'ch koj q'aav titz'pixsata' aas 
noj koj chit ye' niq'aavtitz'pu q'u 
kamnaj. 16 Tan ye't q'aav itz'pu 
u Cristo xo'l q'u kamnaj koj, oj 
nojchit ye' niq'aavtitz'pu q'u 
kamnaj. 17 Utz oj ye't q'aav 
itz'pu u Cristo, unchee' ye'k 
tokeb'al vik'uje' ek'u!l ti! koj 
atzi'. Anko'xh atilex tu q'ul 
epaav koj. 18 Echat q'u niman 
tetz u Jesuus majte q'u'l kamnaj 
teku'en. K'uxh niman tetz u 
Cristo tan, ta'n motx sotzya atzi' 
oj echi. 

19 Utz oj aatz q'u kam 
niqilo'k ti' u Tioxh, ta'xh 
saya'kka tu u qatin tu u vatz 
tx'ava' tza!, txumb'al kuvatz vatz 
xo'l kajay q'u aanima atzi' oj 
echi. 

20 Unchee' tiira setab'i. Tan 
nojchit q'aav itz'pinaj u Cristo 
xo'l q'u kamnaj. A' u b'axa itz'pi- 
chil xo'l q'u kamnaj. Echa' b'axa 
vatz chikob'e'm ni'enka. 21 Tan 

kam chit echa! va'l uchi aas 
ipaav ko'n ma'l vinaj xe't u 
kamchil tu u vatz amlika tx'ava' 
kajayil tza', echat u q'aavitz'pi- 
chil tika'paj. Iq'aq'al ko'n u 
Cristo. 22 Tan ti' ko'n u Adaan 
k'uxh kajay aanima ato'k vatz u 
kamchil. Utz tiq'aq'al ko'n u 
Cristo, saq'aavitz'pu uchchil 
tika'paj. 23 Loq' aatz q'u q'aav- 
itz'pichil tzi', tzi'tzochi. A' chit 
b'axa q'aav itz'pinaj u Cristo. Utz 
aatz q'u niman tetz q'u'l kamnaj, 
anal laq'aavitz'pi aas lu'uli. 

24 Utz echnalen tek su'ul u 
motxeb'al q'ii saj. Loq' analen 
aas ma't tok kajay q'u q'atol tzii 
jaq' imantaar u Cristo. Ma't tok 
kajay q'u q'esala tuch' q'u'l sib' 
tijle'm. Ech tek latoksa kajay q'u 
kam tiq'ab' u Tioxh. 

25 Tan ministeer i'antu q'es- 
alail u Cristo. Sa'naltoksa kajay 
q'ul ikoontra jaq' imantaar. 
Echa' tokka jaq' ixaab' si'ane'. 
26 Utz aatz u ya'teb'al koontra 
va'l sisotzsa tu u q'aavitz'pichil, 
aya' u kamchil. 27 Tan vettoksal 
kajay q'u kam u Tioxh jaq' 
imantaar u Cristo. Pek k'uxh 
kajay kam okyu jaq' imantaar, 
yit' antu koj u Tioxh nitok jaq' 
imantaar. Tan u Tioxh va'l 
vetaq'on u tijle'm. 28 Unchee' 
aatz ma't imotxo'k kajay q'u kam 
tikuenta u Cristo, la'tektoksa tib' 
jaq' imantaar u Tioxh majte, va'l 
vetoksan q'u kam tiq'ab' b'axa. 
Tan ta'xh ma'l q'esala u Tioxh vi' 
q'u kam kajayil si'ane!. 

29 Pek oj nojchit ye'k q'aav- 
itz'pichil, ¿kam tok va'l ni'an 


B'axa U' Tu Corinto 15 


unjolol q'u aanima unchee' aas 
ni'an ivautiismo ti' q'u'l 
ikamnaj? ¿Kam itxa'k ni'ane' oj 
ye' ninima aas saq'aavitz'pu q'u 
kamnaj tzi'? 30 Utz oj ye'xhkam 
nikunima u q'aavitz'pichil 
tika'paj, ¿kantu' ye' nikuxo'va u 
kamchil unchee'? Tan aal atil- 
ko'xhok'o' vatz u kamchil 
b'enamen. 31 Tan jun q'ii 
ato'k'in vatz u kamchil 
hermanos. Loq' seti' ko'n nun- 
b'anva. Tan nojchit ex u ku'eb'al 
unk'u'l oi u kuB'aal Jesuus. 

32 Untxay vib' tu yol tuch! q'u 
txokop txumb'alla chaj vinaj tu 
Eefeso. Utz ye't unxova! u 
kamchil k'uxh ok'in siatz. Ech 
¿kam sunb'an kanaal untz!oj 
ye'k q'aavitz'pichil? Tan oj echi 
aal b'a'n sakub'ane' echa! va'l 
nital ma'l u yol ech Ga: 
—Echb'unojo', uk'aojo' tan, 
q'ejal kab'i sakamo'.— Chia. 

33 Ech ye! ko'xh eteesa etib! 
tu b'ey. Tan aatz u moloib' tuch' 
q'u aanima ye'xtxoj itxumb'al, 
niyan q'u b'a'nla chaj txumb'al 
taq'o. 34 Pek nachnoj chit 
etatine'. Ech ye'k saku'ex tu u 
paav. Tan atil unjolol texo'l aas 
ye' tootzaj Tioxh. Telab'al eq'ii 
nunb'an tu va'l nival sete tzi'. 


Vichi'l q'u aanima saq'aavitz'pi 


35 Unchee' kamal at sa'alon: 
—¿Kam tek ech titz'pu q'u 
kamnaj? ¿Kam chaj tek ichi'l 
silane'?— Kamal chaj. 36 ¡Kalab' 
tzii! Ye! koj etootzaj kam niya'k 
u ia aas ne'nchikloj. Tan b'axal 
nal niq'ee tu tx'ava!, ech tek 

nititz'pe'. 37 Tan aatz 
nechikone!', yit' a! koj ne'netaq' 
ku! jaq' txlava! u tal xajtze' va'l 
nije'ul. Pek ia va'l netaq' ku! tu 
tx'ava', k'uxh tiil triigo utz, 
k'uxh kam ko'xh va'toj iail. 

38 Utz u Tioxh tek nib'anon 
kani'ch iveet isa'. A' nib'anon 
kani'ch iveet junun vatzul ia 
ni'ane'. 39 Utz echat ko'xh q'u 
chi'l majte. Yit' ela koj kajayil. 
Paarten vichi'l q'u aanima. Utz 
paarten vichi'l q'u ja'jtze'il 
txokop. Utz paarten vichi'l q'u 
txay tu al. Paarten vichi'l q'u 
xich'omla txokop. 

40 Utz echat b'anel tu q'u kam 
vatz u Tioxh majte. Atil Amlikail 
chi'l. Utz atil chi'l tetz u vatz 
tx'ava'. Paarten u techalla chi'l 
tetz Amlikail utz, paarten q'u 
kam tetz u chi'l tu u vatz tx'ava! 
tza'. 41 Echa' u q'ii, paarten 
vipaq'un sijunal. Ela koj 
vipaq'un tuch' u ich'. Utz 
paarten vipaq'un q'u tx'umi'l. 
Utz jalel tib' ipaq'un q'u tx'umi'l 
sijununil majte. 

42 Unchee' echat va'l b'anel 
tu u q'aavtitz'pu q'u kamnaj 
majte. Tan q'eechil chit tetz u 
chi'l va'l nikame' utz, ne'n- 
mujloj. Pek jatu tere'n koj 
saq'ee va'l saq'aavitz'pi. 43 Kan 
chaj texh isajin u chi'l aas ne'n- 
mujaxoj, pek techal tek isajin 
si'ane' aas saq'aavitz'pi. Ye'kan 
itxa'k va'l ne'nmujloj, pek 
techal tek iyak'il va'l saq'aav- 
itz'pi. 44 Nojla chi'o va'l ne'n- 
mujloj tu tx'ava', pek tioxhla 
chi'l tek va'l saq'aavitz'pi. Tan 

oj atil ma'l chi'l aas nojla chi'o 
ku'en, atil va't majte aas tioxhla 
chi'l. 

45 Echa' va'l nital u Yolb'al 
Tioxh tz'ib'amalka ech Ga: 
—Aatz u b'axa vinaj Adaan, 
chi'o ko'n. Oksal ko'n 
taanima.— Chia. Pek aatz u 
Jesuus va'l a' nik'am ti' u 
Adaan, Aq'ol iTiichajil u 
aanxelal. 46 Loq' yit' a' koj 
b'axa chee u tioxhla chi'l, pek 
a' b'axa u nojla chi'o. Ech tek u 
tioxhla chi'l. 47 Tan a' elku 
vichi'l u b'axa vinaj k'atz u 
tx'ava'. Pek aatz u kuB'aal 
Jesuus, va'l a' k'asku'l tu 
Amlika, a' satzojpin taq'ax u 
tioxhla chi'l. 48 Utz echat ko'xh 
vichi'l kajay q'u aanima vichi'l 
u b'axa vinaj aas tx'ava' ku'en. 
Utz kam b'anel tu vichi'l u 
Jesuus aas ma'tich iq'aav 
titz'pe', echat vichi'l q'u niman 
tetz si'an majte, q'u'l se'en tu 
Amlika. 49 Oj a' ex qiq'o vi- 
tx'ava'il u b'axa vinaj, unchee' 
sa'nalb'eno' echa' u Jesuus 
majte va'l k'asu'l tu Amlika. 

50 Loq' nival sete hermanos, 
aas sa'kojetzan u kuchi'l tuch' u 
kukajal ti' viQ'esalail u Tioxh. 
Tan aatz va'l niko'niq'eea', yit' 
sa'kojetzan k'atz va'l ye'k 
saq'ee'i. 51 Utz saval ma'l u 
kam sete tza' q'atel nal ti' tu u 
Tioxh, ye' ootzajimal. Yit' kajay 
koj o' sakamo'. Pek kajay o' 
ma'l kuch'expe' toj i'ane'. 52 A! 
b'axal saq'aavitz'pu q'u kamnaj 
q'u'l niman u Jesuus, ta'xh 
so'oq' u trompeta. Tu ko'n 

unmu'k'ul si'ane'. Tu ko'n ma'l 
yup vatz. Ta'n ta'xh lo'oq'sal u 
trompeta tiya'teb'al, so'ok va't 
ichi'l q'u kamnaj aas ye'kan 
sakami. Utz sach'expixsal u 
kuchi'l majte ab'iste o' itz'lelo' 
lu'uch u kam tzi'. 53 Tan 
ministeer sach'expu u kuchi'l 
va'l sako'nkami tza'. Utz so'ok 
va'te aas ye'k sakami. Sa'eesal 
u kuchi'l va'l sako'npaali tza'. 
Utz so'ok va'te aas ye'k sapaali. 
54 Unchee' aatz u kuchi'l va'l 
niko'niq'eea' tza', ye'kan 
saq'eei. Utz aatz u kuchi'l va'l 
sako'nkami tza', ye'kan satil 
kamchil tan, sach'expi. Ech 
satzojpu viYolb'al u Tioxh va'l 
tz'ib'amalka nital ech Ga: 


—Sub'li u kamchil; 

b'anaxyu kanaal tu u q'aavitz!- 
pichil tika'paj. 

55 Kamchil, ye'kan vayatz'b'al. 

Mujb'al kamnaj, ya'y ab'antu 
kanaal.— Chia. f 


56 Tan aatz u yatz'b'al va'l ni- 
kamsane', aya' u paav. Utz u 
o'tla mantaar nik'uchun qe aas o' 
aa paav. 57 Pek ta'ntioxh tu u 
Tioxh tan, b'anel tek kanaal 
qaq'o, tiq'aq'al u kuB'aal 
Jesucristo. 

58 Ech tii etatin k'atz u 
Tioxh hermanos. Yak'inojex tu 
vetaq'onin ti' u kuB'aal Jesuus 
b'enamen. Utz atoj sek'u'l aas 
yit' tz'ejel koj tel vetaq'onin ti'. 


B'axa U' Tu Corinto 15, 16 


U kutxu sa'aq'ax tu 
q'u niman tetz u Jesuus 


1 Unchee' aatz ti' u 
1 kutxu va'l setaq' tu q'u 
niman tetz u Jesuus, echat ko'xh 
seb'ane' kam va'l val tu q'u 
niman tetz u Jesuus tikuenta 
Galaacia. 2 Setxaake'l bio 
ekutxu sejununil chajpaj b'axa 
q'ii tetz xhemaana. Loq' a' sa- 
b'enk'ex ti', jank'al va'l ne- 
tx'ake'. Sekolke'l. Ech yit' anal 
koj selak kutxu aas lo'oponin. 
3 Tan aatz lo'oponin, sunchaj 
b'en q'u niman tetz u Jesuus tu 
Jerusaleen q'u'l vetetal ve tu ul. 
Ech se'ntaq'ka vekutxu. 4 Pek oj 
lab'enin, aal vi' lamotxb'enka. 


U tititz'at b'enchil u Pablo 
tu Corinto 


5 So'oponin tzexe! tu Corinto. 
Loq' analen aas ma't unpaal 
tikuenta Macedoonia. Tan 
ministeer sapaalin tzi'. 6 Utz 
kamal lab'atz'in tzexe'; lunpaasa 
u tiempoil che'v. Ech xamtel 
teku'en, le'nechajpuka'in til ech 
unb'ena!. 7 Tan yu'nsa' aas ooje!l 
ko'xh sapaalin tzexe'. Utz sa- 
ko'xhpaalyaklojin. Pek sab'atz'in 
tzexe' oj lataq' tzii u kuB'aal ru. 

8 Aatz cheel, a! sa'atink'in tu 
Eefeso tza!. Anal le'elb'enin aas 
ma't ipaal u nimla q'ii 
Pentecostees. £ 9 Tan echa' jajlel 
ma'l mam jub'al sunvatz tu u 
Eefeso tza!. Ni'xhik'ulax u b'a'nla 


115.55 Choktaj u Isaias 25.8; u Oseas 13.14. 
£ 16.8 Choktaj Q'u B'a'nla Chaj Kam B'anel (Hechos) 19.8-41. 

chusb'al. Tiira nisa'le', k'uxh 
kaana chi'k'ulan vetz majte. 

10 Pek lochtaj u Timoteo 
tzexe! oj lo'oponi. Ech aya'l ik'u'l 
la'atin texo'l. Ye'xhkam satitz'a. 
Tan echat ko'xh tel taanima tu 
aq'on ti' u b'a'nla chusb'al tetz u 
kuB'aal Jesuus, echa' nunb'ane!. 
11 Ab'ili'ch eesan iq'ii texo'l. Pek 
aal lelocha. Tx'anel ichajax 
k'asu'l leb'ana aas lu'ul tzunxe!. 
Tan nunch'ia tuch' q'u niman 
tetz u Jesuus tza!. 

12 Pek aatz u hermano 
Apolos, vetunjajab'e aas se'en 
tzexe'. So'opon ti! q'u hermanos 
vetvala. Pek ye'n isa'a. Ech anal 
lo'oponi aas laveeti. 


Vitzojpu u u! tza' 


13 Unchee' nachnoj chit 
etatine'. Ech ye'k se'enex tu 
paav. Tii etatin tu va'l nenima. 
B'antaj etxake' tuul. Iq'omoj chit 
eyak'il. B'antaj ya!l etib'. 

14 Aval chit ek'u!l seb'an kajay 
q'u kam q'u'l seb'ane. 

15 Etootzajle hermanos aas a! 
chit b'axa okchil ti! u b'a'nla 
chusb'al tikuenta Acaya u 
hermano Esteefanas tuch' q'u 
titz'in tatzik. Utz tiira aq'el tib' 
ti' ilochax q'u niman tetz u 
Jesuus. 16 Ech nival sete aas 

oksataj etib! k'atz q'u niman tetz 
u Jesuus q'u'l ech ni'an Gi, q'u'l 
nilochone' utz, nitaq'onin ti' u 
kuB'aal Jesuus. 

17 Ni'xhuntxuq'txune' aas 
ulyu u Esteefanas tzunxe!. A! 
imol u Fortunato tuch' u 
Acaaico. A! ul i'an evatzil sun- 
k'atza cheel aas ye'k ex. 

18 Maisch motx taq'lu nimal 
unk'u'l. Echa! ni'an sete majte. 
Ech nik'ulo'k ti! aas at tatin 
sevatz seb'ane!. 

19 Nitaq' opon echajlichil q'u 
niman tetz u Jesuus tikuenta 
Aasia tza'. Utz ni'xhtaq' opon 
echajlichil tib'ii u kuB'aal Jesuus 
u Aquila majte tuch' u Priscila. 
Ant imol q'u niman tetz u Jesuus 
q'u'l nimol tib' tu totzotz. 

20 Nitaq' opon echajlichil tere'n 
niman tetz u Jesuus majte. Ech 
aq'taj tib' echajlichil; itz'utz'taj 
tib' txala etzi'. 

21 In chit niq'ilanoponex 
tuch' untz'ib', in Pablo. 

22 Utz ab'il a' yit' tz'ejel koj 
taanima ti' u kuB'aal Jesucristo, 
saku! tz'ejb'al yol ti'. Tan ¡tul u 
kuB'aal Jesucristo! 

23 Unchee' atoj vib'a'nil u 
kuB'aal Jesucristo texo!l. 24 Ti! u 
Cristo Jesuus, tiira tii'in seti' 
kajay ex. A'i. 

U KA'B' U' ITZ'IB'A BIEN U PABLO 
SEI OU NIMAN TETZ U JESUUS 
TU CORINTO 


Yol ti' u u' tza' 


Aatz u u' tza', anko'xh tz'ib'an u Pablo. Ye' tek' ootzajib'e til atichka aas 
itz'ib'at a'. Nitalche' tu Eefeso atichka. Utz itz'ib'a tixo'l q'u ya'b' 55 — 56 
m.t.J. Tu yolb'al griego paj itz'ib'ava. 

Aatz q'u kam itz'ib'a u Pablo tu u b'axa tu', aya' u B'axa U' Tu Corinto, 
ye'kan niyol k'asu'l tu u u! tza'. Ech kamal ok q'u kam tu jik niyolonka va'l 
nichpaalku q'u niman tetz u Jesuus tu u tiempo tzi'. Ech paarten tek ti' 
itz'ib'av u ka'b' u! tza'. Loq' nitalche' aas tz'ejxinaj va't u! taq' b'en u Pablo 
tzixe!, tixo'l u b'axa tuch' u ka'b'. 

Nital tu u b'axa tu' tu u 16.5 aas si'ch'eniq'ila q'u niman tetz u Jesuus tu 
Corinto. Ech kamal b'en tib'axa utz, kamal b'en tika'paj. Tan aatz tek nital 
tu u ka'b! tu! tza', tu u 12.14 tuch' tu u 13.1, saopon titoxpaj nitale'. Pek 
nimna'l aas tiira ye't i'an te q'u kam tila tab'i aas b'en tu Corinto tika'paj. 
Echa' nital tu u 2.1-4. Jik til tuch' ivatz aas tiira yit' b'a'n koj unjolol q'u 
kam nichtuch xo'l q'u niman tetz u Jesuus latzi'. Tan nichtekichok tok unjot 
q'esala tixo'l. Ech nichtekteesal iq'ii taq'o. Utz nichtekika'tziiun q'u aanima 
ti' k'uxh aal a' oksan ti' inimal u Jesuus. 

A' u jatxb'al tib' q'u yol tu u u' tza'. 

1) 1.1-11 Nitaq' b'en chajlichil utz, nik'ama Tioxh. 

2) 1.12—7.16 Nitzaq'b'u u Pablo tu q'u eesan tetz iq'ii. 

3) 8.1—9.15 Niyolon ti' u kutxu, u lochb'al tetz q'u niman tetz u 
Jesuus tu Jerusaleen. 

4) 10.1—13.10 Nipajiyolon tere'n ti' q'u'l nieesan iq'ii. 

5) 13.11-14 Ech vitzojpu q'u yol tu u u' tza'. 

U KA'B' U' ITZ'IB'A BIEN U PABLO 
SEI OU NIMAN TETZ U JESUUS 
TU CORINTO 


Ichajlichil q'u niman tetz u Jesuus 
tu Corinto 

1 Nung'ilab'enex, in Pablo, 
1 ichaj u Jesucristo titxumb'al 
u Tioxh. A! unmol u niman tetz u 
Jesuus Timoteo nunq'ilab'enex, 
kajay ex, ex niman tetz u Tioxh 
atilex tu u tenam Corinto, uch! 
ex niman tetz u Tioxh atilex 
tikuenta Acaya. 2 Taq' koj ku! vi- 
b'a'nil u Tioxh texo'l, u kuTat tu 
Amlika, tuch' u kuB'aal 
Jesucristo. Utz a! koj oksan u 
paas tetaanima. 

3 Oksataj iq'ii u Tioxh, aya! 
viTat u kuB'aal Jesucristo tan, 
txumul vatz utz, aq'ol nimal k'u'l 
b'enamen. 4 Nitaq' nimal kuk'u!l 
tu kajay q'u tza'l nipaalk'o'. Ech 
aatz o!, sa'tekkumoxb'e utz, 
sagaq' nimal ik'u'l q'u'l nipaal tu 
tza'l majte, kam echa' ni'an u 
Tioxh qe. 5 Tan k'uxh kaana 
kupaal tu q'u tza'l ti! u Cristo, 
kaana imoxb'et'o! majte. Utz 
kaana taq'tu nimal kuk'u'l u 
Tioxh tiqaq'al u Cristo. 6 Ech 
k'uxh kaana kupaal tu tza'l. A! 
kusa' etootzajit u chitpichil tu 
paav utz, ti' qaq'tu nimal ek'u'l 
majte. Utz k'uxh nitaq' nimal 


kuk'u'l u Tioxh, ti' atzi' aas 
saveet qaq'tu nimal ek'u'l majte 
aas lapaalex tu q'u tza'l. Ech 
sa'atin examlil utz, seq'i' q'u tza'l 
q'u'l nipaalk'o' majte. 7 Tan tiira 
nikunima aas tii etatin tu va'l 
nikunima k'uxh nepaal tu tza'l. 
Utz qootzajle aas ela nikupaal tu 
tza'l setuch', pek niqal sete aas 
ela taq'ax nimal kuk'u'l si'an u 
Tioxh majte. 

8 Unchee' echen setootzaji 
hermanos, kam q'u tza'l paalk'o' 
tikuenta Aasia. Tan nojchit tiira 
tilayol va'l paalk'o'. Ye'kan saku- 
tx'ak b'a qala. Nichtere'nkoj- 
gitz'a oj saitz!e'o'. 9 Kamchil 
texh nichkuch'ia nichkunache!. 
Loq' aatz u kam tzi', a! toke! aas 
ye'k sak'uje' je! kuk'u'l qi'. Pek 
ta'xh sak'uje'k kuk'u'l ti' u Tioxh 
va'l niq'aavitz'pixsan q'u 
kamnaj. 10 Anchitu'. U Tioxh 
vetlochono'; vetteesa!o! vatz u 
kamchil. Utz ta'n ko'n koj, pek 
sa'tere'nikolo' tu q'u xo'eb'alla 
tza'l majte. Sateesa'o' vatz u 
kamchil. 11 Pek lochtajo'; 
q'ilataj sik'letaj Tioxh qi'. Tan 
nik'uje' kuk'u'l seti'. Ech sib'al 
lo'oksan iq'ii u Tioxh aas latab'i 
kam q'u tza'l nikolvo' u Tioxh, 


4 1.8 Aatz u “Aasia” nital tza', aya! u Turquia cheel. 

tiq'aq'al veq'ilat esik'let Tioxh 
qi'. 


U taltu u Pablo kantu' ye't b'en 
tu Corinto 


12 Atil ma'l kam nitxuq'txun- 
sano' utz, aya' va'l tu kunachb'al 
atilka aas ye'k t'e'sil sukuk'atza. 
Tan vatzsaj ko'xh yolil niqalvu 
vinujul tu u vatz amlika tx'ava' 
tza'. Utz tuch' chit qaanima 
nigale'. Yit' mamaj txumb'al koj 
tetz aanima tu u vatz amlika 
txlava' tza! nikub'anb'e ti'. Pek 
tiq'aq'al vib'a'nil u Tioxh. Utz ech 
nikuk'uch texo'l majte. 13 Aatz 
q'u kam nuntz!ib'a talax sete tu u 
u! tza!, jikom utz, inujul. Paat se- 
tootzaji. Yit' kal koj tel unyol. 
Ech b'a'n a! paal koj etxumb'al 
tuul. 14 Tan etootzaj nal b'iil 
cheel atzi', kam ti! netoksav 
kuq'ii. Utz sa'xhtxuq'txunex aas 
setootzaji tere'n kam u kutxum- 
b'al. Utz sa'xhtxuq'txuno! seti! 
majte aas laq'aavu'l u kuB'aal 
Jesucristo tan, ex k'uchb'al ti' u 
qaq'on. 

15-16 Unchee' a' va'l nich- 
vitz'a k'uxh vetunb'an ti' aas 
ka'pajul so'oponin tzexe' ti! 
etxug'txunsale' nivale'. Tan sa- 
paalunq'ila'ex b'axa aas se'enin 
tikuenta Macedoonia. Utz ech sa!- 
pajpaalin tzexe' aas laq'aavin 
unvala. Ech ex tek lu'lchajpun- 
ka'in aas le'enin tikuenta Judea. 

Utz seloch'in ti! kam vetz 
lunsavsa. 17 Utz k'uxh ech va'l 
vetunb'ana tzi', etitz'achi aas 
ooje'l ko'xh vetchee sunk'u'l. Utz 
ye'k ko'nkoxh talche' vetchee 
tuntxumb'al va'l nunk'aj ti! tzi'. 
Tan oj echt, b'a'n silane' xamtel 
saka'tziiunin ti! utz, savale!: 
—Kamal sa'i oj ye'ka.— Chajkoj- 
in.? 18 Tan aatz u Tioxh, nojchit 
nitzojpi q'ul iyol. Utz a! niqiq'o 
tetz. Ech aatz u kuyol sete majte 
tan: —Kamal sai' oj ye'ka.— 
Chajkojo'. 19 Tan yit! ka!- 
tziiunnaj koj viK!aol u Tioxh. Aya! 
u Jesucristo va'l paxsamal talax 
sete tu u Silvano tuch' in utz, 
tuch' u Timoteo. —Kamal sa'i oj 
ye'ka.— Chi koj iyolone'. Pek 
ta'xhtzii: —Sa'i.— Chia. 20 Utz 
nojchit sataq' kajay q'u kam u 
Tioxh qe va!l alel taq'o. Nojchit 
“sa'i” sataq'e'. Utz “a!i!”. Echa! 
va'l niqal sete. Tan tokeb'al iq'ii u 
Tioxh. 21 Tan u Tioxh va'l ni'an 
itxumb'al qi!, o! niman tetz, aas 
ela tii atilo' k'atz u Cristo. Utz a! 
va'l txaaonnaj qetz k'atza. 22 Utz 
oknaj ma'l echlal tu qaanima 
taq'o. Aya! viTioxhla Espiiritu va'l 
taq'lu qe. A! u xheenya niyolonka 
aas nojchit sataq' qe kam tere'n 
va'l ala'tzi'imal qe tag'o. 

23 Utz nojchit tootzaj u Tioxh 
va!l nival sete tza' aas k'uxh ye'saj 
vopon tzexe' tu Corinto tan, evatz 
nuntxume'. Yu'nsa! aas yaaom 


b 1.17-18 Aatz u Pablo, b'enchimal ijunal ko'xh niyolon tilone' utz, 
b'enchimal kalab' ixaan tilone'. Pek ech chit ni'ane!. 

€ 1.19 Aatz u bi “Silvano”, bi tu yolb'al latiin. Anko'xhtu' a! u b'ii “Silas”. 
Choktaj Q'u B'a'nla Chaj Kam B'anel (Hechos) 15.22. 

vopone!. 24 Loq' yit' ti! koj aas 
ta'xh txumel qaq'o sapaal qetz 
utz, o! eq'esala ti! vik'uje! ik'u'l ti! 
u Tioxh. Ye'ka. Pek aal a! niqitz'a 
kani'ch etxuq'txun k'atz u Tioxh 
sakub'ane'. Tan tiq'aq'al ko'n 
vik'uje! ek'u'l oi u Tioxh k'uxh tii 
txaklelex k'atza. 

1 Ech ti! vetvitz!'a aas ye'k 
2 so'oponin tzexe! cheel tan, 
yu'nsa! se'nuntxumunsa'ex tu u 
vopone'. 2 Tan oj se'nuntxumun- 
sales, ¿ab'il tek latxuq'txunsanin? 
Tan aal ex q'u'l nitxuq'txunsanin. 
Ech kam tek saelka oj ma't ko'xh 
untxumunsat!ex. 3 Pek a! unsa' 
ye'k satxumunin aas atilin texo!l. 
Ech untz'ib'a b'en u u' tzexe! tan, 
a! unsa' ma't etoksat etib! tu jik ti! 
q'u ye!xtxoj neb'ane' aas so'opon- 
in.d Ech ye'k satxumunin tu 
vetatin vatz Tioxh. Pek setxuq'- 
txunsa'in. Tan oj satxug'txunin, 
satxuq'txunex sunk'atza majte. 
4 Tan aatz untz'ib'at b'en u u! 
tzexe!, techalich tela! tok 
vaanima seti'. Oknajich'ins il utz, 
kaanaich voq' vatz Tioxh sen! 
Loq' etitz'achi aas vet sunk'u'l 
unk'axb'ixsab'enex tu yol tu ul. 
Pek a! unsa!' sapaal etxumb'al tuul 
aas k'uxh unb'an ech tzi' tan, tiira 
tii'in seti'. 

Vikuyax q'u aanima 
q'u'l ye'xtxoj ni'ane' 


5 Unchee! setab'i tan, yit! in 
ko'nkoxh vetitxumunsa'in u 

b'anol tetz ye'xtxoj texo'l. Pek 
nojchit ant ex majte kajay ex. 

6 Utz chuspia kamech u toksal tu 
jik veteb'ana. 7 Kuytaj teku'en 
utz, moxb'etaj. Tan b'a'n si'ane' 
aas latekpaal ivi' itxumune!. 

8 B'antaj b'a'nil. Tiira k'uchtaj 
aas nojchit tii'ex ti'. 9 K'uxh vet- 
untz'ib'a b'en u u! tzexe' tan, a! 
unsa! savile' aas nojchixh senima 
kajay q'u chusb'al nival sete 
majte. 10 Tan ab'il va'l nekuye!, 
nunkuy majte. Utz oj nunkuye!, 
seti! ko'n nunb'anva. Ti! u Cristo 
nunb'anva. 11 Kukuytaj. Ech yit' 
sa'kojchee tokeb'al u tx'¡'li'inaj 
taq'o. Tan ye! koj qootzaj q'ul 
itx'i'la'mil. 


Vitxumun u Pablo tu Troas 


12 Unchee' aatz oponin tu 
Troas ti' ipaxsal itziiul u b'a'nla 
chusb'al tetz u Cristo, tiira 
ye'xhkam ma'j majonin. B'a'n 
chit unk'ulaxe'. 13 Loq' k'uxh 
echi, ye't txuq'txun vaanima tan, 
ye'kich u hermano Tito tzi'. Ech- 
ixe'at unkaasaka q'u niman tetz u 
Jesuus utz, b'enin tu Macedoonia. 


U gelo'p tu q'u kam 
tiq'aq'al u Cristo 


14 Utz ta'nchittioxh tu u 
Tioxh aas ni'xhgelo'p tu q'u kam 
taq'o tiq'aq'al u Cristo Jesuus. 
Echa' u aa ch'a'o aas nitole! ti! 
q'ul ikoontra. Utz a! va'l ni'an 
itxumb'al sukuk'atza aas til chaj 


d 2.3 Kamal atil va't u u! itz'ibla b'en u Pablo xe! q'u aa Corinto va'l ye'k 
cheel. Kamal xamtich itz'ib'a ti' u b'axa utz, ye'sajich itz'iblat va'l Ka'b' UI 


Tu Corinto ib'ii nigal cheel. 

ko'xh tx'anel nipaxku paal itziiul 
viyolb'al. Echa! ipax paal tuulab' 
tx'umq'ixsab'al.€ 15 Tan aatz ol, 
ech o! itx'umq'ixsab'al u Cristo 
vatz u Tioxh. Utz ech o! tx'um- 
q'ixsab'al vatz q'u aanima majte, 
q'u'l chitpinaj tipaav. Utz k'uxh 
ye! chitpinaj tipaav. 16 Loq' yit' 
ech koj chit o' tuulab' tx'umq'ix- 
sab'al vatz q'u aanima q'u'l tz'ej- 
xinaj vatz Tioxh tu paav. Pek ech 
o' tuulab' kamchil siatz. Tan 
kamchil nich'ia vatz Tioxh. Pek 
aatz vatz q'u'l itz'pinaj vatz 
Tioxh, ech qatine' tx'umq'ixsa- 
bal siatz. Tan tiichajil tu b'enq'ii 
b'ensaj va'l nikuch'ia. Utz tza'l 
iq'oli, ab'il ko'nkoxh tech ti'. 

17 Tan aatz o', nojchit ta'xh 
niqal vinujul q'u kam ti' u Cristo. 
Ye'xhkam kusa' ti'. Vatz Tioxh 
niqale! utz, Tioxh chajonnaj qetz. 
Ye'xhkam nikub'ane' echa! 
unjolol q'u'l nich'exu u yolb'al 
Tioxh ti! q'u kam q'u'l isa". 


U tokeb'al u b'a'nla chusb'al 


1 Kamal netal cheel: —Xe'ti 
paj ti! toksal je! iq'ii.— 

Kamal che'ex vil. Ye!ka. Tan paat 
ye!xhkam nikusavsa ma'j u! aas: 
—B'a'n chitu!.— Chaj qe'l tuul 
sakuk'uch sete. Utz ye'xhkam 
nikujaj qu' sete majte aas: 
—B'a'n chitu'.— Chajex qi', ech 
sak'ulaxo!, echa! ni'an unjolol. 
2 Tan ex vatzil qu'. Utz nikunach 
tu qaanima aas nojchit nek'uch 
vinujul. Tan kajay aanima 
ootzajin tetz aas nojchit ninujun 
u yolb'al Doch sek'atza. Echa! 
ma'j u! aas kajay aanima nisajin. 
3 Ech ex a! ma'l u! aas u Cristo 
tz'ib'an. Utz o! ex aq'onka texo'l. 
Log yit' tu tinta koj tz'ib'amalka, 
pek titxumb'al viTioxhla 
Espiiritu u itz'lich Tioxh. Utz yit' 
vi' k'oxich sivan koj tz'ib'amalku 
je', pek tu taanima q'u aanima.Í 
4 K'ujlel kuk'u'l ti' u Tioxh 
tig'aq'al u Cristo aas nojchit echi 
va'l nigale' tza'. 5 Log! yit' ti! koj 
aas uch! kuyak'il nikub'an q'u 
kam nigale' tza'. Pek tilocht!o' u 
Tioxh k'uxh ech nikub'ane'. 
6 Tan u Tioxh aq'on kutxumb'al 
ti' ichusax u ak! nuk'u'm va'l u 
Tioxhla Espiiritu niaq'on. £ A! koj 


e 2.14 Atil ma'l u kam nichi'an q'u q!esal sol xo'l q'u aa Roma ko'xtene aas 
nichig'aavu!l tu ch!a!o. Nichi'an desfile tu u tenam. Nik'uch paal q'u aanima 
q!u'l itxaya utz, isub' tu q'ul ich'a'o. Antu nik'uch paal q'u'l samotxyatz'pi 
utz, tuch' q'u'l kuyaxya; ye'k sayatz'pi. Aatz vatz q'u aanima tzi', b'axal 
unjot aanima nimak'ka tx'umq'ixsab'al incienso. Ech aatz u tx'umq'ixsab'al 
tzi', techlal aas nib'an kanaal vatz iq'ii saj unjolol q'u aanima. Pek vatz 
unjolte, techlal kamchil tetz q'u'l sakami. A! va'l nik'am u Pablo ti! ib'antu 
ela u Cristo aas nitole! ti! ib'anax kanaal u paav. Kamal a! titz'a u Pablo tzi' 
aas taltu q'u yol tza!. 

$ 3.3 Aatz u k'oxich sivan nital tza', aya! u o'tla mantaar. Choktaj u Eexodo 
24.12; u Jeremias 31.33. 

£ 3.6 Choktaj u Jeremias 31.31-34. 

nikuchus u o'tla mantaar tz'ib'a- 
mal. Tan aatz u o'tla mantaar, 
ta'xh nik'uche' aas kamnajo' vatz 
u Tioxh. Pek aatz u Tioxhla 
Espiiritu tan, a! ni'itz'pixsano' 
vatz u Tioxh. 

7 Tiira techal va'l uchi aas 
aq'ax u o'tla mantaar tu u 
Moisees va'l tz'ib'amich je! vatz 
k'oxich sivan. Aal ye! nichmotx- 
iq'i' ve't isajil ivatz u Moisees q'u 
Israeel. Tan va'lich irib'un ivatz 
taq'o. Loq' nichko'niya' vi- 
rib'une'. 8 Ech ¿a' chixh yit' 
maas techal u ak' nuk'u'm 
nenache! va'l ti' u Tioxhla 
Espiiritu? 9 Tan oj techal va'l 
b'anaxi aas alax u o'tla mantaar 
va'l nitz'ej yol ti' q'u aanima, ¿a' 
chixh yit! tiira techal siatz q'u 
chusb'al va'l niaq'on b'ens b'a'n 
q'u aanima vatz Tioxh? 10 Tan 
k'uxh techal chit va'l uchi tuul 
nichtalax u o'tla mantaar, ye'kan 
iyak'il siatz u ak' nuk'u'm cheel. 
11 Ech ¿oj chixh yit' techal u ak' 
nuk'u'm va'l ech ko'xh ib'ena', 
ye'kan sapaali? Tan aal techal 
uchi aas alax u o'tla mantaar va'l 
paalyu ku'en. 

12 Echixe'at tiira vatzsaj niqal 
u ak' nuk'u'm tan, nikunima aas 
sa'kojpaali. 13 Yit'e'ch koj ni- 
kub'ane' va'l nichi'an u Moisees. 

Tan nichikutx ivatz tu ma'l b'u'j 
vatz q'u Israeel. A! isa! ye'k sailax 
iya! irib'un vivatz.? 14 Aatz q'u 
Israeel tan, paat ye't motx el 
itxumb'al tuul aas kam toke'. Utz 
anko'xh ye! nipaal itxumb'al tuul 
cheel. Aya'l kala anko'xh kutxel 
ivatz aas nisik'le u o'tla mantaar. 
Ye'xhkam nitel itxumb'al tuul. 
Pek oj sinima u Cristo, b'a'ntan 
satootzaji aas paalnaj tek u o'tla 
mantaar. 15 Anko'xh jupel q'ul 
itxumb'al cheel k'uxh nisik'le q'ul 
imantaar u Moisees. Echa! kutxel 
q'u taanima tu ma'l b'u'j. 16 Pek 
oj saok ti' inimal u kuB'aal, sapaal 
itxumb'al tuul aas paalnaj tek u 
o'tla mantaar. Echa! tel ma'l b'u'j 
kutxb'al ivatz aas nichimaj 
tootzajit u Tioxh. 17 Tan aatz u 
kuB'aal Jesuus, a' u Tioxhla 
Espiiritu. Utz atil chitpichil tu 
paav tu va'l til atilku u Tioxhla 
Espiiritu. 

18 Ech aatz kajay o! k'atz u 
Jesuus, yit' kutxel koj kuvatz 
nikusaji vitechalil u kuB'aal. Pek 
nipaq'un sukuk'atza, echa! 
irib'un elu'l ma'j txijtxub'al tu 
espejo. Utz aatz viTioxhla 
Espiiritu u Tioxh, a! va!l ni- 
ch'expixsano'. Ech b'iichaj nib'en 
u kutxumb'al echa! vitechalla 
txumb'al u kuB'aal. 


h 3.13 Aatz nik'am ti! u bruit u Pablo va'l i'anb'e u Moisees, kutxb'al ivatz ti! 
imajax ipaal virib'un vivatz. A! nitale! aas yit' mujel koj ivatz nital elu'l u 


b'a'nla chusb'al, pek vatzsaj nitale!. 


Ech aatz tek tu q'u versiiculo 14-16, nipajik'am u Pablo ti! u b'u'j kutxb'al 
ivatz u Moisees. Loq' paarten paj u tokeb'al. A! tek nitale! aas u b'u'j 
nichimajon vitxumb'al q'u Israeel aas satootzaji viya! u o'tla mantaar. 


Choktaj u Eexodo 34.29-35. 

1 Unchee! ech ye'xhkam ni- 

kujochpe' utz, ye'xhkam ni- 
kuya'sa aq'on ti'. Tan ib'a'nil u 
Tioxh qi! aas toksa'o! tu u aq'on 
ti'. 2 Xaansamal tek el qib' k'atz 
q'u ch'ixveb'alla chaj kam, aya! 
q'u paav q'u'l mujel ib'anaxe!. 
Ech yit! sub'u!m koj kusa! aas ni- 
kupaale'. Utz ye!xhkam ni- 
kuch'exu u tokeb'al u yolb'al 
Tioxh. Pek a! chit niqal vinujul 
tu kajay aanima tan, vatz Tioxh 
niyolonk'o!. Ech sinach je! q'u 
aanima tu taanima inujul tzik ni- 
kub'ane! oj yit! i'. 3 Utz vatz 
ko'xh q'u aanima atzi' q'u'l yak 
tu choob'al paav oj anko'xh yit' 
vatzsaj u kub'a'nla chusb'al. 
4 Aya' q'u'l ye' niniman u 
Jesuus. Sotzsamal ik'u'l tu u 
tx'i'li'inaj, u q'esalain tetz u vatz 
amlika tx'ava' tza'. Echixe'at ye! 
nitel itxumb'al tu u techalla 
b'a'nla chusb'al tetz u Cristo. Ye! 
nitootzaji aas u Tioxh ul ik'uch u 
Jesuus. 5 Tan a' koj niqal paal 
kutziiul. Pek a' niqal paal itziiul 
u Jesucristo. Tan ta'xh ma'l 
B'aala tatine'. Utz aatz o', ech 
ko'n o' etaq'onom tan, tiira 
tz'ejel qaanima ti' u Jesuus. 
6 Tan anko!xh vettxijtxun tu 
qaanima u Tioxh va'l cheesan u 
q'ii saj tu u uken. Ech vet- 
qootzaji vitechalil u Tioxh 
tiq'aq'al u Cristo. Echa' atil txij- 
txub'al tivatz u Jesucristo. 


Vik'uje' kuk'u'l ti' u Tioxh 
b'enamen 


7 Utz aatz u txijtxub'al tzi' 
aya' u tatin u Cristo tu qaanima. 

Ech tatine' ikolax ma'l mam tx'ii- 
b'al q'ii tu ma'l tz'aj. Utz aatz u 
techalla yak'il atil sukuk'atza 
taq'o ti! ib'anax q'u kam, yit' 
qetz koj sukujunal, pek iyak'il u 
Tioxh sukuk'atza. 8 Tan kaana 
kupaal tu tza'l tu kajay q'u kam; 
loq' yit' k'ayb'inaj koj kuk'u'l. 
Niqela! qoke'; loq' ye'xhkam ni- 
kujochpe'. 9 Niqojchale'; loq' 
ye'xhkam nitelab'eka'o' u Tioxh. 
Ni'xhib'anax qe; loq' ye'xhkam 
nikusotzsale'. 10 Til chit ech 
kub'ena' b'enamen ato'k'o' vatz 
kamchil, echa' va'l paalku u 
Jesuus. Utz aatz u tiichajil atil 
k'atza, nimna'l sukuk'atza 
b'enamen majte. 11 K'uxh 
b'enamen ato'k'o' vatz kamchil 
ti' ipaxsal itziiul u Jesuus, itz'lel- 
o' vatz Tioxh. Ech sailax vi- 
tiichajil u Jesuus b'enamen 
sukuk'atza tu u kuchi'l va'l sa- 
ko'nkami. 12 Ech atojno'k'o' 
vatz u kamchil; ta'xhtzii sa'atin 
etiichajil. 

13 Tan k'ujlel kuk'u'l ti' u 
Tioxh aas sikolo'. Ech ye'xhkam 
nikuxo'va ipaxsal itziiul va'l 
nikunima. Tan nikunima va'l 
tz'ib'amalka ech tza': —K'ujlel 
unk'u'l ti' u Tioxh echixe'at nun- 
yolone'.— Chia. 14 Utz qootzajle 
aas saq'aavtitz'pixsa'o' Katz u 
kuB'aal Jesuus u Tioxh va'l q'aav 
itz'pixsan u kuB'aal Jesuus xo'l 
q'u kamnaj. Ech ela so'opono' 
siatz setuch' taq'o. 15 Seti! ko'n 
nikub'anva, k'uxh nikupaal tu 
q'u tza'l tzi'. Tan tiira tii'o' seti'. 
A' kusa' aas so'opon vikuyb'al u 
Tioxh xe' sib'al aanima. Ech 

sib'al sak'amab'en, saoksan iq'ii 
u Tioxh. 

16 Ech ye'xhkam nikujochpe', 
k'uxh nitexhipaal u kuchi'l tza'. 
A'tzii. Tan aal ak! nib'enk'o! jun 
q'ii tu u qatin vatz u Tioxh. 

17 Tan aatz q'u talaj tza'l nipaal- 
k'o', b'iil ko'xhtu' atzi'. Bil 
ko'xh vatz u techalla b'a'nil 
sakuk'ul toj (ane! va'l b'enq'ii 
b'ensaj. A! u kuq'aq'al. Tan tiira 
techal vatz q'u tza!l tzi'. 
18 Ta'xhtzii oj yit! a! koj 
nib'enku kuk'u!l oi q'u kam 
nigile'. Pek a! sab'enku kuk'u!l o 
q'u kam q'u'l aye'n xe! u Tioxh 
q'u'l ye! na'l. Tan aatz q'u kam 
tu Amlika xe! Tioxh q'u'l ye! na'l, 
ech ko'xh ib'ena'; ye'k iya!e!. 

1 Tan aatz u kuchi'l tza', 
5 ech ko'n a! ma'j atib'al sa- 
ko'npaali; sako'nsotzi. Ech 
qootzajle aas sako'npaali tan, 
sakamo'. Pek atil ma'l qatib'al 
xe' u Tioxh tu Amlika ye'k 
sapaali. Pek ech texh ib'ena' tan, 
yit' b'ano'm koj aanima. 2 Ech- 
ixe'at a! tek kusa! cheel koj ok'o' 
tu u qatib'al va'l tu Amlika. Va'l 
tek qachvat atinchil tuul. 3 Tan 
aatz so'opono' tuul, b'a'n tek 
qatin siatz u Tioxh si'ane'. Echa! 
tok qoksa'm, yit' sa'kojt'u'e'o'. 
4 Tan nitxumun qaanima atilo' 
tu u kuchi'l tza', va'l echa' atib'al 
niko'niyook'e'. Tan ye! kusa! u 
kamchil. Pek a' kusa' okchil tu u 


436 


qatib'al tu Amlika. Sach'expu u 
kuchi'l va'l niko'nikame' tza! utz, 
sakuk'ul va'te tetz tek b'enq'ii 
b'ensaj. 5 Utz u Tioxh vetb'anon 
quch ti! u kam tzi'. Tan vettaq' 
viTioxhla Espiiritu qe, techlal aas 
nojchit sitzojpi va'l alel qe taq'o. 
6 Ech tiira k'ujlel kuk'u'l ti' u 
Tioxh. K'uxh qootzajle aas tuul 
itz'lelo' tu kuchi'l tza', ye'saj 
qopon tzixe'. 7 Utz k'ujlel kuk'u'l 
ti', k'uxh ye'xhkam nidqil iatz. 
8 Pek loq' niqachva saelo' tu u 
kuchi'l tza' utz, ta'n se'natinojo' 
xe! u kuB'aal.? 9 Pek a'tzii. K'uxh 
ye'saj qopon tzixe' tan, kutxuq'- 
txunsataj. Utz k'uxh ma'koj- 
oponyo' tzixe' majte, ta'xhtzii 
kutxuq'txunsataj. 10 Tan kajay 
o' satx'olpu kunujul tu va'l 
niq'atvu tzii u Cristo. Ech junun 
aanima sik'ul ichoob'al ti' q'u 
kam i'ana aas atich tu vichi'l. A! 
se'enku u choob'al tetz ti' vib'an- 
one', b'a'n tzik oj ye'xtxoj. 


U toksat ib'a'n q'u aanima 
u Pablo tuch' u Tioxh 


11 Ech k'uxh nikub'an ya'l tok 
tivi' q'u aanima aas sinima u 
Tioxh tan, a' nikuxo'va u Tioxh. 
Tan tootzajle u Tioxh ab'il o'. 
Utz a' kusa' setootzaji majte ab'il 
o!; tenachb'al saelka. 12 Loq' vm 
kuq'ii koj niqoksa sevatz, pek a' 
kusa' ex chit sailon aas k'ujleb'al 
tzik k'u'l o'. Ech sekan itzaq'b'el 


15.8 Aatz va'l nital u Pablo tza' aas yaktek'o' xe! u Tioxh ta'xh sakamo', 
anaxh nitalaxe!. Tan aatz vatz q'u Israeel, yak q'u kamnaj tu u “tatib'al 
kamnaj” oj “viq'esalail q'u kamnaj” chu te'le'. Choktaj u Job 7.7-10; u 


Salmos 6.5; u Eclesiastees 9.10. 

q'u aanima q'u!l ta!xh tii nitil u 
ti'aj q'u aanima, pek ye'k itxa'k 
q'u b'a'nil te q'u'l atil tu 
taanima. 13 Pek oj o' elnaj tu 
b'ey sevatz a'tzii ta'xhtzii ti' u 
aq'on ti' u Tioxh. Utz oj b'a'n o' 
netile', etetz u b'a'nil majte. 

14 Pek ti' u kutz'ejtu qaanima ti' 
u Jesucristo, k'uxh nikub'an q'u 
kam ti' u Tioxh tza'. Tan oj 
nikunima aas kamnaj qi', 
kunimataj majte aas ye'kan o' tu 
u paav. Echa' kamye'lo' siatz. 
15 Tan ti' kajay aanima kamku u 
Jesuus. Ech aatz q'u'l itz'lel vatz 
u Tioxh cheel, yit' a' tere'n koj 
si'an je' vitxumb'al. Pek a' tek 
si'an vitxumb'al va'l kam ti' utz, 
q'aav itz'pu ti'. 

16 Ech ye'xhkam niqitz'a 
ve'te' kam b'anel tu q'u aanima 
ti' u tatin tu u vatz tx'ava'. Tan 
aatz i'an ma'x tiempo, va'lenich 
u kutxumb'al ti' u Cristo. Pek 
jalpi tek u kutxumb'al ti' cheel. 
17 Utz ab'il va'l vetinimal u 
Cristo, ch'expia. Jalpi tek vi- 
txumb'al tu u Tioxh. Paalyuka 
q'u ye'xtxojla chaj kam. Tan a' 
tek nititz'a ib'anax q'u b'a'nla 
chaj kam. 18 Utz u Tioxh vet- 
b'anon kajay q'u kam (Ga 
Tiq'aq'al u Cristo k'uxh vet'ok 
kub'a'n tuch' u Tioxh. Utz a' 
qaq'on aq'el taq'o aas saqoksa 
ib'a'n q'u aanima tuch! majte. 
19 Tan tiq'aq'al vikam u Cristo, 


Ka'b' U' Tu Corinto 5, 6 


vet'ok ib'a'n u Tioxh tuch' q'u 
aanima. Ech ye't ok tu ach q'u'l 
ipaav q'u aanima. Utz taq'ka tu 
kuq'ab' aas o' sa'alon paal 
kani'ch tok ib'a'n q'u aanima 
tuch' u Tioxh. 20 Ech o' b'anol 
ivatzil u Cristo tu u vatz tx'ava' 
tza'. Echa' u Tioxh niq'ilanex 
aas niqoksa iyol sevatz. Utz 
niqal sete tib'ii u Cristo aas 
okoj eb'a'n tuch' u Tioxh. 
21 Tan niko'xh ma'j paav i'an u 
Jesuus. Pek qi' ku'en k'uxh 
b'ens aa paav vatz Tioxh. Tan 
a! isa! u Tioxh aas jikomla 
aanima se'enk'o! siatz. 

1 Ech aatz o', o' lochol k'atz 
6 u Tioxh utz, nigal sete aas 
ye! ko'xh etaq' elo'p vib'a'nil u 
Tioxh echil tzi' va!l alel sete 
qaq'o. 2 Tan nital tu viYolb'al 
ech tza!: 


—Vab'i vaq'ilat asik'let'in aas 
nichapaal tu il tza'l. 

Utz unloch'axh, 

veesa'axh tu k!axk!o.— Chia.X* 


Utz cheel u tiempo senima u 
Tioxh tan, cheel u tiempo tetz 
chitpichil tu paav. 

3 Paat ye'k ma'j kam ye'xtxoj 
nikub'an vatz kajay aanima. Tan 
ye! kusa! se'el iq'ii u aq'on va'l ni- 
kub'ane'. 4 Pek vijikomal chit 
nikub'an vatz q'u aanima, techlal 
aas o! taq'onom u Tioxh. 


j5.18-20 Aatzich vatz q'u griego, oj nib'ens ikoontra Tioxh u aanima, q'u 
aanima q'u!l sichok tok ib'a'n tuch' u Tioxh. Pek aatz nital u Pablo tza! tzi' 
utz, u Tioxh va'l nichokon u tok ib'a'n tuch' q'u aanima ti! u Jesuus. 


k 6.2 Choktaj u Isaias 49.8. 

Ni'xhkutx'ak q'u tza'l nipaalk'o'. 
Nikutx'ake' k'uxh nikuya'ta qetz. 
Nikutx'ak q'u ilinchil. 5 Ni- 
kutx!'ake' k'uxh nikutz'u'male', 
k'uxh nikuku' tu tze!, k'uxh nich- 
eesal txab'kin qi', k'uxh nigok tu 
tza'lla aq'on, k'uxh nitel kuvata'm 
utz, k'uxh nikupaal tu va!y. 6 Paat 
nikumaj qib' ti' paav. Nikuk'uche' 
aas qootzajle vinujul. Nikutx'ak 
q'u kam nitul qi'. Jikom ni- 
kuk'uch u b'a'nil. Nikuk'uche' atil 
u Tioxhla Espiiritu sukuk'atza. Jik 
chit nikub'an tii'o' ti' q'u aanima; 
kanaal koj kusa! ti'. 7 Tinujul ni- 
yolonk'o'. Utz atil viyak'il u Tioxh 
sukuk'atza. B'enamen niqal 
vinujul; echa' b'anb'al kuch'a'o 
tatin tu kumax, tu kuseb'al ti' 
kajay q'u kam ye'xtxoj. 8 Niteesal 
kuq'ii utz, nitoksal kuq'ii ti! va'l 
nikub'ane'. B'enchimal b'a'n 
kuyolaxe' utz, b'enchimal 
ye!xtxoj. Niqaq'ax biens txub'a!- 
lom, k'uxh vinujul niqale'. 9 Ech 
kala ye! ootzajimalo' tilone', 
k'uxh tek! ootzajimalo'. Jank'at 
ko'xh ye! nikukame', loq! tiira 
itz'lelo'. Ni'xhkuk'axb'ixsale', loq! 
ye!'xhkam nikukame'. 10 Atilo' tu 
txumu'm tilone', loq' aal 
b'enamen nikutxuq'txune'. O! 
me'b'a' tilone', pek kaana ib'a'nil 
Tioxh nikuchus tu q'u aanima. 
Echa' tx'iib'al q'ii niqaq! te. 
Ye'xhkam ko'xh qetz atile tilone', 
loq! qetz kajay q'u kam xe! u 
Tioxh q'u'l tiira ib'o'q'ol. 

11 Ech tinujul chit ni- 
kuq'ila'ex, hermanos aa Corinto. 
Jik chit niqal sete kam nital u 
qaanima. 12 Tiira sib' chit 
nikub'an tii'o' seti'. Pek aal ex 
q'u'l nib'anon aas yit' tuch! koj 
etaanima tii'ex qi'. 13 Echixe'at 
nunjaj b'a'nil sete. Jik chit sael 
iatz eyolon qe, echa! nikub'an 
sete. Ech ijajlu sete nunb'ane', 
kam echa! ijajtu b'a'nil ma'l tata 
tik'aol. 


U tatin u itz'lich Tioxh tu taanima 
q'u niman tetz u Jesuus 


14 Ye! ko'xh eb'ana aas 
sek'ul etib! tuch' q'u'l ye! 
niniman u Tioxh. Tan nachtaj 
b!a'nil etile'. ¿Satz veeti si'an 
ma'l iatz u aanima va'l ni'an vi- 
jikomal tuch' u aanima va'l ye' 
ni'ane'? Utz ¿satz veeti si'an 
ma'l iatz u txijtxub'al tuch' u 
uken? 15 Tan echa' u Cristo, 
yit! b'a'n koj tuch' u tx'i'li'inaj.! 
Utz echat ko'xh u niman tetz u 
Jesuus, yit' sa'koji'ane' si'an 
ma'l iatz tuch' va'l ye' niniman. 
16 Utz ye'k si'ane' aas ma'l iatz 
u totzotz u Tioxh tuch' u 
totzotz q'u b'anich tioxh. Tan 
aatz ex, ex tatib'al u itz'lich 
Tioxh. Tan alel taq'o ech tza!: 


—Sa'atinin k'atza utz, 
a' sapaalk'in tixo'l. 

In iTioxh utz, 

a! vuntenam.— Chia.” 


16.15 Aatz u bt va'l “txi'lilinaj” chilo! ti! tza' utz, “Belial” chu tu u yolb'al 
hebreo. Utz a! toke! “ye'k itxa'k” oj “tzu'kin”. Ech nichtalax ti! u tx'i'li'inaj. 
m 6.16 Choktaj u Leviitico 26.12; u Jeremias 32.38; u Ezequieel 37.27. 

17 Echixe'at nital u kuB'aal ech 
tza! majte: 
—Xaanojelex tixo!l. 
Elojex. 
Yekano'k q'u ye'xtxojla chaj 
kam tzi', 
ech sunk'ulex. 
18 Ech nojchit in eTat si'ane' 
utz, 
ex unk'aol unme'al silane'.— 
Chu u kuB'aal u Mam 
Tioxh.” 


1 Utz mam kam va!l alel qe 
7 tu u Tioxh tzi' hermanos. 
Ech kuxaansataj el qib' k'atz 
kajay q'u paav q!u'l nitachva u 
kuchi'l utz, o q'u kam q'u!l 
niyansan u qaanxelal vatz Tioxh. 
Saxaane'lo' Katz u paav tu vi- 
xo'vale'. Ech nojchit tz'ajelo' 
vatz u Tioxh si'ane!. 


Vitxuq'txun u Pablo ti' u tok 
q'u aa Corinto tu jik 


2 K'ultajo' tuch' etaanima 
hermanos. Tan ye'xhab'il ma'j ex 
chi'onsamal koj etaanima qaq'o. 
Ye'xhab'il txub'a'limal qaq!o. Utz 
ye'xhab'il eesamal tu b'ey qaq'o. 
3 Utz eq'ii koj niveesa tu va'l 
nivale' tza'. Tan alel sete vaq'o 
aas tiira chab'amal etatin tu 
qaanima tuul itz'lelo' utz, k'uxh 
sakamo! seti!. 

4 Ni'xhtel iatz unyolon sete. 
Utz kaana unchi'b' setaq'o. K'uxh 
kaana unpaal tu tza'l, netaq' 
nimal unk'u'l aas nivitz'a!ex; 
nojchit ni'xhuntxuq'txune!. 


Ka'b' U' Tu Corinto 6, 7 


5 Tan ye'xh b'oj ila'm ni- 
kub'ane' jatva'x tiempo qul tu 
Macedoonia tza'. Kaana tza!l ni- 
paalk'o'. Kaana txab'kin qi'aj 
chaj. Va!l tilin qaanima. Utz 
nichkuxo've'. 6 Loq' taq! nimal 
kuk'u'l u Tioxh, u aq'ol nimal 
ik'u'l q'u aanima q'u!l nitaq! ku! 
tib' siatz. Itxuq'txunsa'o' aas 
opon u Tito. 7 Itxuq'txunsa!o! u 
topone!. Utz yit' ta'n ko'n koj, 
pek itxuq'txunsa'o' majte tan, 
tiira iq'omich nimal ik'u'l 
setaq'o. Utz tal qe aas netitz'a'o'. 
Ni'xhetachva setil kuvatz. Ni'xh- 
etoq' vatz Tioxh qi'. Utz nitela' 
tok etaanima vi' nitale'. Ech ti' 
aal chit itxuq'txunsa'in. 

8 Pek setab'i tan, ye'xhkam 
nunk'axa, k'uxh itxumunsa'ex u 
u! va'l untz'ib'a opon tzexe!. 
Unk'axa chit b'iil aas xamtel tuul 
tan, vab'i aas itxumunsab'iilex. 

9 Pek aatz cheel, kaana untxuq'- 
txune'. Loq' yit' ti' koj aas un- 
txumunsa'ex. Pek ti' tan, 
ixaansa'ok'ex k'atz u Tioxh u 
txumu'm va'l enacha. Ech titxum- 
b'al u Tioxh k'uxh txumunex, ech 
etitz'achi aas onkonil va'l vetun- 
b'an sete. 10 Tan aatz u txumu'm 
va'l titxumb'al u Tioxh, a' ni- 
tiq'ovb'eno' ti' ik'axal q'u kupaav 
utz, ti! kuchitpe'. Loq' ye! ko'xh 
txumuno' ti' aas vetqaq'luka q'u 
kupaav. Ech ye'k tz'ejo'm saku- 
b'ane'. B'a'n saelk'o'. Pek aatz u 
txumu'm tu u vatz amlika tx'ava' 
tza', va'l kam ko'xh ma'j ti', a! ni- 
tiq'onku b'en tu kamchil. 


n 6.17-18 Choktaj u Isaias 52.11; u Samueel II 7.14; u Isaias 43.6. 

11 Unchee' paalyu u txumu'm 
va'l ipaasavex u Tioxh. Utz iiltaj 
tek viq'aq'al etile!! Tan a! vet- 
icheesa sek'atza ib'anax q'u kam 
jikom. Vet'ela'ok'ex ti' vetatin 
vatz Tioxh taq'o. Vetexo'va Tioxh 
taq'o. Ma'xh tek etoksa etib' qi' 
taq'o. Ma'xh ek'on etaanima ti' u 
Tioxh. Utz oora vetetoksa etib' tu 
jik. Ech nek'uche' niyolonka aas 
yit' antu koj ex ti' vipaav unjolol 
q'u aanima texo'l. 

12 Ech k'uxh untz'ib'a b'en u 
u! tzexe!, yit' a! koj unb'anvu ti! 
u aanima va'l kam ni'an texo!l. 
Niko'xh ti! q'u aanima q'u'l kam 
nib'anax te. Pek a! kusa! 
kuk'uchtu sete aas nojchit tiira 
nitela! tok qaanima seti! vatz 
Tioxh. 13 Ech ni'xhtaq' nimal 
kuk'u'l aas b'a'n ex qe. 

Utz aal ni'xhkutxuq'txun ti! vi- 
txuq'txun u Tito majte tan, etaq' 
nimal ik'u'l. 14 Utz alich nal tu u 
Tito vaq'o aas k'ujleb'al k'u!l ex. 
Val te aas techal ex. Anchitu!. 
Ye'n ech'ixvixsa'in; ye'n eteesa 
unq'ii. Tan tiira b'a'n etxumb'al 
veteb'ana. Ech nimna'l aas inujul 
va'l niqale'. 15 Utz tiira ni'xh- 
titz'a'ex u Tito tan, nitulsa sik'u'l 
aas b'a'n enimane'. Utz at chit 
tatin sevatz eb'ana aas opon 
tzexe!. 16 Ech tiira nuntxuq'- 
txune! tan, k'ujleb'al k'u'l ex ti' 
ib'anax q'u kam jikom. 


U taq'ax nimal ik'u'l q'u niman 
tetz u Jesuus ti' u kutxu nitaq'e' 
1 Unchee' aatz cheel 


hermanos, saqal sete kam 
q'u b'a'nil i'an u Tioxh tu q'u 

niman tetz u Jesuus tu 
Macedoonia. 2 Tan va'l ko'n 
motx itxuq'txun ti' taq'tu 
ikutxu, k'uxh tu mamaj tza'l 
nichpaalku ti' u Jesuus. K'uxh 
jolol tiira me'b'a', pek aya'l 
ik'u'l utz, aya'l kala jolol tx'iiol 
iq'ii tilon tu q'u taq'tu sib'al 
ikutxu. 3 Nunyolon ti' tan, 
ma'xh villu b'a'nil aas aya'l chit 
ik'u'l nitaq' q'ul ikutxu. Utz ta'n 
ko'nkoxh nitaq'e' q'u'l nichee 
tzixe', pek aal nitaq' tere'n ti'. 
4 Utz motx chit ijaj b'a'nil qe 
aas satz veeti siloch b'en q'u 
niman tetz u Jesuus q'u'l niya'ta 
tetz. 5 Paalchu ko'xh q'u kam 
va'l nitaq! vi! va'l nichqitz'a. 
Loq' i'an ko'nkoxh ok, pek tan, 
axhib'i tiira oksamal tib' oi 
ib'anax vitxumb'al u kuB'aal. 
Ech tek motx toksa tib' jaq' ku- 
mantaar majte. Utz ch'iam 
ko'xh tetz kam ti' salochonka. 
6 Ech kujaj b'a'nil tu u Tito 
aas se'ntiq'o u kutxu va'l tzexe!. 
Utz jik sitzojpixsa u taq'on ti' u 
b'a'nil va'l xe'tixsamal taq'o. 
7 Tan aatz ex, ch'iinajtek'ex ti' 
ib'anax b'a'nla chaj kam. Ch'ii- 
najex ti' vik'uje' ek'u'l ti' u 
Tioxh. Ni'xhetx'ol ipaxsal itziiul 
u b'a'nla chusb'al. Atil etxum- 
b'al ti'. Vatz ek'u'l locho'm. 
Tii'ex ti' emol. Utz ti'ex, q'an- 
b'ojex vatz Tioxh ti' etaq'tu 
vekutxu. 8 Loq' yit' b'anel koj 
ya'lex nunb'ane' aas nival sete 
kam ni'an unjote. —Ta'xh 
seb'ane'.— Chikojin. Pek a! 
unsa! vilt enujul, nojchixh 
netale' aas nitel etaanima ti' 

ilochax emol. Nojchixh tii'ex ti! 
emol, pek oj niko'xhetalo'k. 

9 Tan etootzaj teku'en kam vi- 
b'a'nil u kuB'aal Jesucristo. Tan 
k'uxh mam txtiiol iq'ii, taq! 
b'ens tib' me'b'a! ti! vib'antu tii 
qi'. Ib'ensa tib's me'b'a! ti! 
kub'ens tx'iiol iq'ii. 

10 Echixe'at nival sete cheel 
aas tiira b'a'n oj setzojpixsa va'l 
exe'tixsa ma'x ya'b'. Tan ex 
q'u'l blaxa etaq! ekutxu. Utz 
loq' ko'nkoxh etaq'a, pek aya!l 
chit ekiuil etaq'a. 11 Tan va'l 
ichi'b' exe'te'. Utz echat seb'an 
ti! itzojpixsal majte. Aya!l ek'u!l 
etachva ib'anaxe'. Utz b'antaj 
majte. A' li'ilon jank'al vantzi' 
sachee tzexe'. 12 Tan oj nojchit 
aya!l ek'u'l setaq'e', sik'ul u 
Tioxh jank'al vantzi' sachee 
tzexe'. Tan ye'xhkam nijaj u 
Tioxh va'l ye! sacheei. 13 A! 
kusa! tu va'l nigale' tza' aas 
lochob'eib' seb'ane'. Tan a! koj 
kusa! aas a! texh seb'an ya!l 
ib'anax b'a'n tu tatin unjote 
utz, aal sa'tekeya'ta etetz. 

14 Tan aatz cheel, atil etetz. 
Utz saveeti seloch unjot niman 
tetz u Jesuus. Tan ex oj tek 
tunpate utz, siloch'ex majte. 
Lochob'eib' ko'n va'l seb'ane!. 
Ech elachajil etetz si'ane!. 

15 Echa' va'l nital u yol tz'ib'a- 
malka tu u Yolb'al Tioxh ech 
tza!: —Aatz va!l sib'al chit 
imola, ye'xhkam soovrein tetz. 
Utz ye'xhkam iya'ta tetz va!l 
b'iil ko'n imola.— Chia.? 


° 8.15 Choktaj u Eexodo 16.18. 


Ka'b' U! Tu Corinto 8 


U tel taanima u Tito 
ti' q'u niman tetz u Jesuus 


16 Utz ta'ntioxh tu u Tioxh 
tan, toksa tu taanima u Tito u 
tela! tok seti! echa! nunb'ane!. 
17 Tan k'uxh a! inima u chaj va'l 
val te aas se'en tzexe!, tiira 
nojchit aya'l nal ik'u'l se'ntilex. 
Ninaltitz'a'ex. 

18 Utz antu va't u niman tetz 
u Jesuus so'opon ti! u Tito. Aya! 
ma'l va'l tiira atil tatin vatz 
tere'n q'u niman tetz u Jesuus. 
Tan nojchit aya!l ik'u'l ni- 
taq'onin ti' u b'a'nla chusb'al. 

19 Utz yit' ta'n koj, pek a' va'l 
txaael tu q'u niman tetz u Jesuus 
majte aas saxamb'u vi' til sapaal- 
k'in ti' q'u kutxu q'u'l kukuenta 
tilaxe'. Ech a' unmol ti' en 
taq'axka tu Jerusaleen. Tan 
tokeb'al iq'ii u kuB'aals Amlika 
utz, a' nikuk'uche' aas nojchit 
netachva u locho'm. 20 Ech ela 
nikupaale' tan, ye' kusa' aas kam 
ko!xh yol sacheesal qi', ti! sib'al 
q'u kutxu kukuenta tilaxe'. 21 A! 
kusa' jikom chit iveet q'u kam 
sakub'an vatz u kuB'aal utz, vatz 
aanima majte. 

22 Unchee' antu va't niman 
tetz u Jesuus nikuchaj b'en ti' 
majte. Tan ma'xh qilla', jatpax 
ko'n ik'ucha aas jik itxumb'al. 
Nitela! tok ti' q'u kam echa! tzi'. 
Utz a' va'l ma't i'an cheel. Tan 
tiira k'ujlel ik'u'l ti' velochone'. 
23 Aatz u Tito tan, lochol vetz. 
A' unmol nivopon texo'l. Pek ech 

koj ka'va't q'u niman tetz u 
Jesuus tan, a' vetchajon q'u 
niman tetz u Jesuus. Utz jolol 
oksan iq'ii u Tioxh. 24 Unchee' 
k'uchtaj vatz q'u chaj tzi' aas 
nojchit tii'ex ti' q'u niman tetz u 
Jesuus. Ech k'uchtaj siatz majte 
aas niko'nkoxhqalo'k techal ex. 
1 Unchee' yit' ministeer 
9 tere'n koj suntz'ib'a talax 
sete ti! u kutxu tetz q'u niman 
tetz u Jesuus va'l selake'. 2 Tan 
vootzajle aas tiira aya'l ek'u!l 
netaq'e'. Utz nivoksa eq'ii ti! vatz 
q'u niman tetz u Jesuus tu 
Macedoonia tza'. Alel te vaq!o 
aas ma'xchen ya'b' cheel 
etitz'ata!, ex aa Acaya aas sa- 
lochonex. Utz kaana Goor nimal 
ik'u'l q'u aa Macedoonia ti! va'l 
netitz'a tzi'. 3 Echixe'at nunchaj 
opon q'u niman tetz u Jesuus ti' 
et'oyaxe' tza'. Ech ye'k lab'ens 
txub'a'l u b'a'nla yol alel seti' 
vaq'o ti' u kutxu setaq'e'. Tan 
alel te vaq'o aas ch'iam texh 
neb'an ti! taq'axe'. Utz b'a'n oj 
nitekech'iansa. 4 Tan b'a'n 
si'ane' aas lo'opon unjoloj niman 
tetz u Jesuus aa Macedoonia vi' 
utz, noj en ichab'a'ex aas ye'k 
kutxu nech'iansa. Ch'ixveb'al tek 
qetz atzi' oj ye'xhkam. Utz 
ch'ixveb'al setetz majte. Tan 
nik'uje' kuk'u'l sent 5 Ech toke! 
b'a'n nunnache' aas vetun- 
b'axab'sa opon q'u niman tetz u 


U kutxu 


P 9.6 Choktaj u Proveerbios 11.24-25. 


q 9.9 Choktaj u Salmos 112.9. 

Jesuus tzexe! tzi'. Utz siloch'ex 
ti' ilakax u kutxu alel setaq'o oj 
ye'saj itz'aje'. Ch'iam texh 
si'ane'. Ech nimna!l aya'l ek'u!l 
netaq'e!. Yit' ya'lumalkojex ti'. 

6 Ulsataj sek'u'l va'l nital u 
Yolb'al Tioxh ech tza!: 


—Ab'il va'l b'iil ko'n sataq'e', 
b'iil ko'n sik'ule'. 

Pek ab'il va'l sib'al sataq'e', 
sib'al sik'ul majte.— Chia. P 


7 Ech a! setaq'e' jank'al va'l 
vet'ok tetaanima setaq'e' junun 
ex. Yit' tuch' koj txumu'm 
setaq'e'. Utz yit' ya'lumal koj ex 
nikub'ane!. Tan tii u Tioxh ti! 
q'u'l tuch' txuq'txunchil nitaq' 
ikutxu. 8 Satak'b'ixsa kajayil vi- 
b'a'nil sek'atza tan, Mam Tioxh u 
Tioxh. Ech ti' ib'anax q'u b'a'nla 
chaj kam tzi', tz'ajel iatz sachee 
tzexe!, kam sesavsa b'enamen. 

9 Tan nital u Yolb'al Tioxh ech 
tza!: 


—Aatz u jikomla aanima, 
ni'xhichajpe'!l tetz; 
niloch q'u me'b'a!. 

Utz b'enamen sailax vijikom- 
il. — Chia.? 


10 Tan u Tioxh va'l niaq'on tia u 
chikol. Utz a' niaq'on techb'ub'al 
q'u'l nitechb'une'. Utz a! salaq'on 
kajay va'l nesavsa. A! va'l sa'ak'- 
b'ixsan ivatz q'ul echikob'e'm. 
Ech sa'xhetil iq'aq'al u jikomil 

neb'ane' aas netaq' ekutxu. 

11 Ech kaana etetz sa'atin ti! 
kajay kam. Utz kaana oya 
seb'ane'. Ech sa'xhk'amab'el u 
Tioxh ti! va'l neb'ane'. 12 Tan 
aatz u oya va'l sagiq'o b'en xe! 
q'u niman tetz u Jesuus tzi', ta'n 
ko'nkoxh itxa'k aas siloch ti' q'ul 
ime'b'i'l. Pek a! itxa'k majte aas 
sik'ama Tioxh ti'. 13 Tan sa- 
motxtile' aas b'a'n ichajpe'l 
etetz. Nek'uche' aas nojchit 
nenima u b'a'nla chusb'al tetz u 
Cristo. Samotxtoksa iq'ii u Tioxh 
tan, neloche'. Utz neloch tere'n 
niman tetz u Jesuus majte. 

14 Utz aya'l chit ik'u'l samotx- 
iq'ila isik'le Tioxh seti'. Tan 
nojchit atil u mam techalla 
ib'a'nil u Tioxh sek'atza. 15 Utz 
¡ta'nchittioxh tu u Tioxh tan, 
vettaq' ma'l mam oya qe! ¡Ye! 
nichee kuyol aas kan chaj ech 
ik'amab'el te sakub'ane'! 


U tijle'm u Pablo aq'el tu u Jesuus 
1 Unchee! tiira nunjaj 
1 0) b'a'nil sete tu vi- 
maanxhoil u Cristo utz, tu vi- 
b'a'nil, aas setab'i va'l saval 
sete tza', in Pablo. Nitalax vi' 
aas in xo'vom nivopon texo'l. 
Pek ye' ko'xh qeleb'alin aas 
tzian atilk'in nitalche'. 2 B'antaj 
b'a'nil. B'a'n seb'ane', ech yit' 
ministeer koj savoksa vuntxum- 
b'al texo'l so'oponin va'l ye! 
qeleb'alin. Aya' vuntxumb'al 
nital unjolol aas ta'xh nun- 
k'uche' aas tzian atilk'in. Pek 


atil toke' nunb'ane' tan, atil 
unjolol tzi' nital qi' aas 

anko'xh ela kub'anon tuch' q'u 
aanima ye' tootzaj Tioxh. 3 Tan 
k'uxh o' chi'o, yit' a' koj ni- 
kutxakunsa u kuchi'l tu ch'a'o. 
4 Tan aatz q'u b'anb'al 
kuch'a!o, yit'e'ch koj ai u 
b'anb'al ich'a'o q'u aanima. Pek 
aq'el ivi'. Tan Tioxh aq'onnaj 
tetz qe ti! isotzal q'u ye'xtxojla 
chat kam k'uxh kam iyak'il. 
Echa! ib'ajax ku! mai! mam 
tzlach nikub'ane'. 5 Sakub'aje'l 
q'u txub'a'l utz, q'u t'e'sil q'u'l 
nimajon tok q'u aanima ti' 
inimal u Tioxh. Kajay q'u 
txumb'al saqiq'o opon vatz u 
Cristo. Ech sakaa jaq' vi- 
mantaar. 6 Utz k'ajel qib' aas 
sakutx'ol inujul kajay qelb'alil. 
Loq' analen aas tiira ma't 
eniman b'a'nil. 

7 Tan aatz ex, ta'xh nib'enk'ex 
ti' q'u kam netile'. Pek ab'iste ex 
nojchit ex tetz u Cristo nenache', 
itz'ataj b'ioj. Tan o' tetz u Cristo 
majte. 8 Utz k'uxh savoksa b'oj 
unq'ii ti' u vijle'm aq'el tu u 
kuB'aals Amlika texo'l, a'tzii; sa'- 
kojch'ixvin ti'. Tan ch'iisab' etetz 
Katz u Tioxh k'uxh nunb'ane!. 
Yit' sotzsab' koj etetz. 9 Utz yit' 
a! koj unsa! unxo'vixsat'ex tu u 
u! nuntz'ib'a opon tzexe! tza!. 

10 K'uxh nojchit at nialon vi! 
aas: —Tiila chaj yol atil tu q'u 
tu! nitaq'u'l. Yaaom chit ni'an 
tuul. Pek aatz atil tu kuxo!l, 
ye'xhkam niyaane'. Maanxho 
texh iyolone'. Ye'k texh itxa'k 
ab'il ok q'ul iyol.— Chia. 11 Ech 
ab'il va'l nialon u yol tzi', tiira 
tootzaji aas kam chit ech u 

kuyolone' k'uxh tu u! ni- 
kutz'ib'av bien, echat ko'xh u 
kutxumb'al k'uxh jik so'opono' 
majte. 

12 Tan jatu koj sakub'an ela 
o! tuch' q'u'l niko'xhtoksaje' 
iq'ii. Txoxkinil nib'anon. Itxum- 
b'al ye'xhkam aas techal ko'xh 
ninache'. Niko'xhtecha ok Ob 
Katz mol sijunal. 13 Pek aatz o, 
ye!xhkam nigoksa kuq'ii ti! mai 
aq'on aas yit' qaq'onib'al koj. 
Tan u Tioxh alon aas til saya'k'o' 
ti' u qaq'on ti'. Utz a' aq'on tzii 
aas opono' tzexe! tu Corinto. 
14 Ech ye'xhkam nipaalyaklojo' 
vatz va'l alel qe aas saya'k'o". 
Tan o! q'u b'axa oponchil tzexe! 
ti' talax u b'a'nla chusb'al tetz u 
Cristo. Pek ye'n koj opono' 
tzexe', b'a'ntan nipaalyaklojo' 
atzi'. 15 Ech tok nigale' aas 
ye!xhkam nigoksa kuq'ii ti! mai 
aq'on aas yit' qaq'onib'al koj. 
Echixe'at ye'xhkam nikupaalb'en 
tunjot tenam. Pek ta'xh nigitz'a 
ich'ii vik'uje' ek'u'l ti' u Tosch 
b'enamen. Ech sach'ii u qatin 
sevatz majte. Loq' ta'xh b'anel 
tikuenta va'l ya'najk'o'. 16 Ech 
xamtel saxaanb'eno' ti! ipaxsal 
itziiul u b'a'nla chusb'al sevatz 
b'en. Loq' ta'xh tu q'u tenam 
q'u'l ye'saj ipaxsal u b'a'nla 
chusb'al tuul. Ech ye'k saqoksa 
kuq'ii ti' u aq'on va'l b'anel 
teku'en. 17 Pek oj atil mai 
nitachva satoksa je! iq'ii, a! 
satoksav iq'ii ti' u kuB'aals 
Amlika. 18 Tan aatz u aanima 
va'l nojchit k'ujlel ik'u'l ti! 
Tioxh, yit' a! koj va'l anat ko'xh 

nioksan je! iq'ii. Pek aya! va'l 
Tioxh nioksan iq'ii. 


Q'u chulin ichaj Jesuus 
1 B'a'n a' etx'ak koj 

1 1 b'itoj vuntxumb'al va'l 
nivoksa seti! tza!, Kusch ninal- 
etx'ake'. Tan kamal in chit elnaj 
tu b'ey sevatz tu va'l nunb'ane!. 
2 Log! niko'nkoxhunb'ano'k va'l 
nunb'ane'. Pek a! ye! nunq'i'e' 
aas oj ab'il ko'xh saeesanex tu 
b'ey. Log! u Tioxh nioksan sun- 
k'atza aas ye! nunq'i' u ye!xtxoj 
nib'anax sete. Tan chuselex 
vaq'o aas ta'xh ma'l se'enk'ex ti! 
u Cristo. Ech aatz lo'opon u 
tiempo aas lavoksa'ex siatz, b'a'n 
ex. Ech ex a! ma'l ixviak aas ye! 
tootzaj vinaj, ye' niteesa tib' tu 
b'ey. 3 Loq' nunka'tziiune'. Tan 
b'a'n si'ane! aas setaq' etib! sa- 
eesalex tu b'ey. Sasotzsal ek'u'l 
ti' u Cristo, k'uxh jik chit ve- 
nimata! senache'. Echa! va'l i'an 
u tx'i'la txokop aas isub' u Eva. 
4 Tan vootzajle aas sek'ule' 
k'uxh paarten Jesuus sipaaxsa 
itziiul va'toj aanima so'opon 
texo!l. Utz senima atzi' k'uxh 
paarten chusb'alil saalax sete 
vatz va'l alel sete qaq'o. Utz 
sek'ule' k'uxh paarten aanxel 
satalo'k sete vatz u tetz u 
Tioxhla Espiiritu k'ulel setaq'o. 
5 Pek saval sete etile'. Tan sa!- 
kojunb'aj ko'p vib' vatz q'u'l 
“mamaj ichaj u Jesuus” che'ex 
ti'. 6 Tan oj b'itoj chit ye! 
nuntx'ol tel yol, vunyol ku'en 
atzi'. Pek ech koj b'a'ntan, sib'al 
kam vootzaj ti' u Tioxh utz, 

k'uchel sete qaq'o. Ilel setaq'o tu 
vunb'anone!. 

7 Utz ex ni'ilon oj ye'xtxoj va'l 
unb'ana nenache' aas oya ko'n 
ipaxsal itziiul u b'a'nla chusb'al 
unb'an sete. K'uxh vaq' ku! vib' 
tan, a! unsa' sitlanb'a'ex u Tioxh. 
8 Aal unjot niman tetz u Jesuus 
tu va't tenam unjitz'o'k ti! vetz. 
Taq' vetz kam nunsavsa tuul 
unpaxsa itziiul u b'a'nla chusb'al 
texo'l. 9 Ye'xhab'il unjitz'o'k 
k'uxh kam unsavsa aas atich'in 
texo'l. Tan oj kam nichunya'ta, 
a' aq'on ve q'u niman tetz u 
Jesuus q'u'l ul tu Macedoonia. 
Unb'an kuenta aas ye'xhab'il un- 
jitz'o'k texo'l utz, echat ko'xh 
sunb'an majte. 10 Tan vootzajle 
aas atil vinujul sunk'atza tu u 
Cristo tu va'l nivale' tza'. Ech 
ye'xhab'il ko'xh ma'j aa Acaya 
samajonin ti'. 11 K'uxh nival 
sete ech tzi' ti' koj aas yit' tii'in 
seti'. Tan Tioxh ootzajin tetz aas 
tii'in seti!. 

12 Aatz va'l nunb'an cheel, 
echat ko'xh sunb'ane'. Tan sa!- 
kojvaq' Gu tu tzaj tzi' nichok 
txumb'al aas a! isa! ech tok iq'ii 
ti! va'l ni'ane!, echa! tok kuq'ii 
nib'anaxe'. 13 Tan jolol chulin 
ichaj Jesuus; eesanal tu b'ey. 
Niko'xhmotxtaq' b'ens tib' ichaj 
Cristo utz, yit' a! koj. Echa! 
ik'oo nimotxtoksa. 14 Ech ye! 
ko'xh isotzsa ek'u'l. Tan anaxh 
koj nib'anax ech tzi'. Pek ech 
ni'an u tx'i'lilinaj majte. Nitaq! 
b'ens tib' echa! nojla aanjel va'l 
ipaq'un ti'aj. 15 Ech yit' sotz- 
eb'al koj k'u'l oj ech ni'an q'u 

taq'onom u tx'i'lilinaj untz'oj 
nitaq! b'ens tib' echa! taq'onom 
Tioxh ti' vijikomal tilone'. Loq' 
b'a'n koj saya'ka. Tan sichoo 
q'ul ib'anone!. 


Q'u tza'l nipaalku u Pablo 
ti' u tijle'm 

16 Unchee' nipajval sete aas 
ye! ko'xh etitz'a aas in elnaj tu 
b'ey. Log! oj in elnaj tu b'ey 
netale', aq'taj tzii ve aas savoksa 
b'oj ung'ii. K'ultaj q'ul unyol 
k'uxh ech iyolon elnaj tu b'ey 
nunb'an sevatz. 17 Ech a'tzii. Oj 
tu b'ey ni'elk'in netile' aas 
nivoksa unq'ii, ex salalon. Aatz 
q'u yol nivale' Ga aas echa! 
nivoksa unq'ii tilone', yit' iyol 
koj u kuB'aal. 18 Aatz q'u 
aanima, nitoksa iq'ii ti' q'u kam 
ni'an tu u vatz amlika tx!ava! 
tza!. Ech Aal tzik in ye! savoksa 
b'oj unq'ii ti' va'l nunb'an ti! u 
Tioxh? 19 Utz untz'oj ex 
tzak'kin. Kantu! nib'en ek'u!l ti! 
q'u txoxkin q'u'l nisub'unex ti! 
toksal je! iq'ii. 20 Netx'ajmi 
netoksal ti' inimal u o'tla 
mantaar. Netx'ajmi eyuch'axe!. 
Netx'ajmi nimaal etetz. 
Netx'ajmi aas nitoksa iq'ii unjot 
aanima seti'. Utz aal sako'xh- 
etx'ajmi sapaq'ax ok evatz. 

21 Ech b'a'n a! voksa koj unq'ii 
aas atich'in texo'l. Pek nunch'ix- 
va talax sete cheel aas ye'kich 
unxamlil ti! ib'anaxe'. 

Pek oj ta'xh txumel tu unjot 
q'u'l nitoksa je! iq'ii seti', ech 
savoksa unq'ii majte, k'uxh elchil 
tu b'ey sunb'an sevatz. 

22 Ech oj jolol hebreo aas ni- 
motxtale'. Echat ko'xh in majte. 
Oj Israeel aas nimotxtale!; in 
majte. Oj jolol itu'xh ixalam 
Abrahaam aas nimotxtale!; in 
majte. 23 Oj jolol taq'onom u 
Cristo aas nimotxtale'. Echat 
ko'xh in majte. Aal paalch'in sii', 
k'uxh in elnaj tu b'ey netale!. 
Tan maas nivaq' yak'il tu aq'on 
ti' u Cristo siatz. Paalchu ko'xh 
kam nipaalk'in siatz. Tan jatpax 
ko'n tz'u'malin ti' u b'a'nla 
chusb'al. Jatpax ko'n kum tu 
Gel til u Tioxh. Utz jatpax ko'n 
unb'ana aas b'iit ko'xh ye! 
nunkame'. 24 O! pajul tz'u'malin 
tu q'u q'esal uq'ayb'al xo'l q'u 
Israeel aas 39 tz'u'm nunkuy 
taq'o chajpaj.” 25 Ox pax 
tz'u'malin tu xik'xab'. Unpax 
paq!ax sivan in. Ox pax kul 
b'enin ti! a! tu vaarko. Utz ma'l 
aq'b'al tuch' va't q'ii unb'an tu 
paxa!l vaarko vi' mar. 26 Ma'xh 
xaanyin ti' ipaxsal u b'a'nla 
chusb'al siatz. Utz kaana tza'l ni- 
paalk'in tu b'ey. Xo'eb'al q'u 
nima', q'u elq'om. Nitojcha'in 
q'u vetz aa tenamil. Utz ni- 
tojcha'in q'u puera aanima. Kam 
ko'n tza'l nipaalk'in tulaj tenam, 
tulaj tz'inlich tzaji tx'ava', vi'aj 

mar. Utz kam ko'n tza'l nipaal- 
k'in tu q'u chulin niman tetz u 
Jesuus. 27 Paalnajin tu tza'lla 
chaj aq'on, tu koolichil. Jatpax 
ko'xh ye' nunvate'. Nunpaal tu 
va'y, tu tzaji' tzi'l. Nunkuy 
unva!y ti! iq'ilal isik'lel Tioxh. 
Tx'akel che'v vaq'o. Utz ya'tamal 
voksa'm. 28 A' q'u tza'l nipaal- 
k'in tzi'. Utz atile'n ko'xh majte. 
Pek tiira a' vijatz jun q'ii nun- 
nache' u vela' vok ti' kajay q'u 
niman tetz u Jesuus. 29 Tan ni- 
tekunya'vb'ix ti' majte, nun- 
nache! ab'il a! niku! tu yaab'il. 
Utz ab'il nitaq'ax b'en tu paav, 
sib' chit ni'enku ve va'l nib'anax 
te; 

30 Ech oj savoksa b'oj unq'ii, 
a! savoksav ti! q'u kam ye'k 
unyak'il ti' ib'anaxe!. 31 Pek 
ta'xh u Tioxh ootzajin tetz q'u 
kam tza' aas yit' txub'a!l koj 
nivale'. Aya' u Tioxh, viTat u 
kuB'aal Jesucristo va'l ni'xhik'u- 
lo'k ti' so'ok iq'ii b'enamen. 
32 Tan aatz atich'in tu Damasco, 
si'chitxayin u governadoor, u 
lochol tetz u ijlenal Aretas. Tal 
untxaype!. Ixee'in sol tzi' u oke- 
b'alop tu u tenam taq'o. 33 Pek 
loq' unkan elchil. Tan aq'axku'in 
tu ma'l u mam txakatx. Ech 


711.24 Aatz u tz'uma!m tu xik'xab' tza' utz, choob'al paav xo'l q'u aa 
Roma. Ech nichib'anax tu q'u aanima q'u'l nipaavin vatz u ijlenal. A' u 
tz'u'm nichib'anb'el ti' q'u aq'onom q'u'l niqelone' utz, nib'anb'el ti' teesal 
yol titzi' ma'j preexhu. Jatpajul ko'xh tz'u'm nichikuy u aa paav q'u'l yit' aa 
Roma koj. Pek atich ma'l mantaar tixo'l aas ta'xh ma'l 39 tz'u'm satija 
untz'oj aa Roma. Ech ilochax q'u aa Roma ni'an u ijlenal tu Roma. Ech ye'k 
maas nik'axb'ixsale'. Echtzixe't nital u Pablo tza' aas a! tija jank'al u tz'u'm 


nitaq'ax tzii ti' tu u q'atb'al tzii. 

ch'unpilelu'lin ti' elu'l u mam 
tz'ach tetz u tenam. Tivintanail 
ma'l otzotz elku'lin. Ech ye't 
ku'in tiq'ab'. 


Q'u kam ik'uch u Tioxh 
tu u Pablo tu visioon 

1 Utz kam koj sunb'an 
1 2 kanaal aas sako'xhvoksa 
unq'ii. Pek a! paj savale' kam q'u 
kam k'uchel ve tu visioon tu u 
kuB'aal. 2 Vootzajle ma'l u 
hermano niman tetz u Jesuus, 
aas elyu kaalavax ya'b' cheel 
iq'ol je' tu u tatib'al u Tioxh tu 
toxva' amlika.š Loq' ye! vootzaj, 
matz tuch' ichi'l b'eni, oj taan- 
xelal ko'xhtu'; u Tioxh ko'xh 
ootzajin tetz. 3 Pek ta'xh vootzaj 
aas iq'ol b'en u vinaj tzi'. Matz 
tuch' ichi'l oj yit! a! koj, ye! 
vootzaj. Tioxh ootzajin tetz. 
4 Iq'ol b'en tu ma'l u techalla 
atinb'al. Utz tab'i unjolol 
techalla chaj yol tzi', ab'il koj 
ma!j aanima satx'olon talaxe'. 
5 Nivoksa iq'ii u vinaj tzi', loq' 
yit' sa'kojvoksa unq'ii sunjunal. 
Ta'xh savoksa unq'ii ti' q'u kam 
ye!k unyak'il ti! ib'anaxe'. 6 Utz 
k'uxh savoksa unq'ii, yit' ti' koj 
aas in elnaj tu b'ey. Tan vinujul 
savale'. Loq' ye'k sunb'ane'. Tan 
aal b'a'n jik chit q'u aanima sael 
itxumb'al tuul ab'il in. A' se'enku 
ti' vunb'anone' utz, ti' vunyol- 
one!. 7 Ech majb'al voksat unq'ii 
ti' q'u kam ik'uch ve tzi', taq' tzii 

u Tioxh oksal ma'l u chi'om sun- 
k'atza aas tiira ye! nitela'. Echa' 
ikaa ma'j jutz'kin b'aj tunchi'l 
i'ana. Aya'l kala ma'l ichaj u 
tx'i'li'inaj nipaq'on q'ab' unvatz. 
8 Utz oxpax unjaj b'a'nil tu u 
kuB'aal aas sateesa u chi'om sun- 
k'atza tzi'. 9 Pek tal ko'n ve ech 
tza': —K'uje'oj ak'u'l ti! vun- 
b'a'nil sak'atza. Tan a' nitiq'ov 
tib' unk'uchtu vunyak'il k'atz 
q'u'l ye'k iyak'il.— Chia. Ech 
nuntxuq'txune! tan, a! savoksav 
unq'ii ti' u vatine! aas ye!k 
unyak'il. Ech sa'atin viyak'il u 
Cristo sunk'atza taq'o. 10 Ti! 
vuntz!ejtu vaanima ti! u Cristo, 
nuntxuq'txune' k'uxh ye'k 
unyak'il; k'uxh nunyoq'axe!; 
k'uxh nunya'ta vetz; k'uxh nivoj- 
chale'; k'uxh niviline' utz; Kusch 
tiira jochpinajin. Tan oj ye'k 
unyak'il, a! atil viyak'il u Cristo 
sunjk'atza. 


U tela' tok taanima u Pablo 
ti' q'u niman tetz u Jesuus 


11 Unchee' kamal in b'iil 
kalab' tzii tan, nivoksa unq'ii. 
Loq' ex at nib'anon. Tan aal ex 
va'l so'oksan unq'ii b'anel. Pek 
aal ye'k untxa'k sete. Log! yit' ti! 
koj majte aas oj ye! netoksa 
unq'ii sa'texhunb'aj ko'p vib' 
vatz q'u'l “mamaj alol tetz u 
yolb'al Tioxh” che'ex ti'. K'uxh 
nojchit ye'xhkam ko'xh untxa'k 
sunjunal. 12 Loq' atil techlal u 


š 12.2-5 U Pablo at va'l nital je! tib' tza'. Pek yit' jik koj nital vatzsaj. 
Paarten aanimail va'l b'enje' tu amlika aas nitale'. Aatz u yol “toxva' 
amlika” chia, aya' u “tatib'al u Tioxh” siatz. 

taq'on ma'l suula ichaj u Jesuus 
texo'l vaq'o, va'l tiq'o tib' tuch' 
paciensia. Aya! kajay q'u 
xheenya, q'u txaichil, tuch' q'u 
kam q'u!l sotzeb'al k'u'l i'an u 
Tioxh texo'l. 13 Ech ta'xh jalb'al 
etib! tuch' tere'n q'u niman tetz 
u Jesuus aas ye'n unjaj vetz sete. 
Tan ma'kojunjaja, b'a'ntan atil 
vatin sevatz koj. Pek kuytajin oj 
ye'n unjaj vetz sete. 

14 Aatz cheel, b'anel tek 
vuche' so'oponin tzexe' titoxpaj. 
Loq' jitz'elkojex ti' eme'b'i'l se'n- 
unb'ane'. Tan yit' a' koj nun- 
choke' kam atil tzexe'. Pek ex 
va'l nunchok'ex. Tan yit' q'u 
k'aol me'ala koj nimolon tx'iib'al 
q'ii tetz u tata. Pek u tata va'l 
nimolon tx'iib'al q'ii tetz q'u 
k'aola. 15 Ech aya'l unk'u'l sun- 
sotzsa q'u vetz seti'. Ti' ko'n q'ul 
etaanxelal sunb'anva k'uxh 
sa!xhunyuch'! vib' seti'. Tan tii'in 
seti', A! li'ilon k'uxh ye! ko'xh 
tii'ex vi! tuul aal maas tii'in seti'. 

16 Tan nojchit ye'xhkam nun- 
jitz'ex. K'uxh at unjolol nialon 
aas velab'al eyuch!le' nunb'an 
nitale'. 17 Tan ¿oj tzik sub'elex 
unb'ana aas vetunchaj opon q'u 
vinaj tzexe!? 18 K'uxh unchaj 
opon u Tito ti! en eq'ilale', tuch' 
va!t niman tetz u Jesuus, eesa- 
malkojex tu b'ey ex i'ane'. Tan 
aatz in tuch' u Tito, ma'l ko'n 
kutxumb'al, ma!l ko'n chusb'al 
nipaalk'o". 

19 Utz etitz'ach tek majte aas 
a! chit nivaq' b'en vib' b'a'n tu 
va'l nivale' tza'. Tan yit' a! koj. 
Nojchit vatz Tioxh niyolonk'o'. 

Tan o! tetz u Cristo utz, a! kusa! 
sach'ii'ex tu u b'a'nil Katz Tioxh. 
20 Tan nunka'tziiune'. B'a'n 
si'ane' aas yit'e'ch koj etatin 
k'atz u Tioxh kam va'l nivitz'a. 
Utz yit'e'ch koj untxumb'al a' 
va'l setitz'a. B'a'n si'ane' aas va'l 
oj yaaib' texo'l; va'l oj chi'nan- 
k'u'lil; va'l oj k'a'naib' setib'ilaj. 
B'a'n si'ane' ato'k exo'l setib'ilaj. 
Va'l oj etaltu tz'ejb'al yol setib'i- 
laj; va'l oj teesat tib' eq'ii; va'l oj 
ije' evatz setib'ilaj utz; va'l oj 
eb'antu txab'kin texo'l. 21 Utz 
b'a'n si'ane' aas la'xhitxumunsa'- 
in u Tioxh aas lo'oponin texo'l. 
Utz sa'xhoq'in siatz ti! q'u'l 
jatuten chaj xe't i'an paav utz, 
ye'saj ik'axata'. Ye'xhkam 
nik'axa q'u tzu'kin kam ni'ane', 
q'u teesat tib' tu b'ey tuch' 
aanima, tuch' q'u tacha'v q'ul 
ichi'l. 
Vinachtu je' tib' junun aanima 
ti' u tatin vatz Tioxh 
1 Ech a' tek vitoxpaj so'- 
1 3 oponin tzexe! tza'. Utz 
ka'va'l oxva'l texhtiigo so'ok ti' 
oj atil kam suntx'ol inujul texo'l. 
2 Nipajval sete cheel kam va'l 
val sete sunpajxi aas oponin 
texo'l tika'paj. K'uxh tzian in, 
nuntz'ib'a talax cheel tu q'u'l 
veti'an paav aas sinima echa' 
nojchit atilin texo'l. Echat tere'n 
ex majte. Tan sako'nkoxhunsaji 
q'u'l kam paav ni'ane'. 3 Tan ni- 
motxetitz'a aas sa'xhek'aab'a'in 
nojchixh niyolon u Cristo sun- 


k'atza netale'. Utz aatz u Cristo, 
yit! sa!kojxo!ve!l seti! tan, atil 

ixamlil. 4 Tan itz'lel cheel k'uxh 
itx'ajmi ko'xhtu' je! vatz kurus. 
Ye'xhkam bot k'ulelani. Utz atil 
viyak'il u Tioxh k'atza. Kamal 
ye'k kuyak'il o! sukujunal. Log) 
nikuk'ul kuyak'il tan, itz'lelo' 
k'atz u Cristo tu viyak'il u Tioxh. 
Ech sakuloch'ex ti' q'u kam ti' u 
Tioxh. 

5 Utz nachtaj b'a'nil nojchixh 
jik nenima u b'a'nla chusb'al va'l 
k'ulel setaq'o. Iltaj je! inujul etib' 
matz b'a'n q'u kam neb'ane'. Tan 
ye! koj etootzaj kam q'ul eb'a- 
none'. Utz ye! koj etootzaj aas 
atil u Jesucristo texo'l. Kamal 
ye!'xhkam chitu', untz!'oj yit' 
b'a'n koj etatin siatz. 6 Utz 
nivachva aas sa'xhetil kunujul. 
Ech setootzaji aas b'a'n qatin 
vatz u Tioxh. 7 Utz nikuq'ila 
sik'le Tioxh seti' aas ye'k seb'an 
q'u kam ye'xtxoj. Loq' yit' a! koj 
chit kusa! majte aas sakuk'uch 
vatz aanima aas b'a'n ol Pek a! 
kusa! nojchit seb'an q'u kam 
b'a'n, k'uxh netale' aas ye'xtxoj 
qatin k'atz Tioxh. 8 Tan 
techkojo' ti' imajax vinujul. Pek 
ta'xh nikub'an vinujul. 9 Ech 
toke' nikutxuq'txune' k'uxh ye'k 
maas kuyak'il. Ta'xhtzii setiq'o 


Ka'b' U! Tu Corinto 13 


eyak'il. Utz sakuq'ila sik'le Tioxh 
seti', ech aal tere'n saq'anb'ex tu 
vetatin k'atz u Tioxh. 

10 Vatzsaj nuntz'ib'a opon u 
u! tzexe! tza' ta'n tuul ye'saj 
vopon tzexe'!. Ech aatz 
lo'oponin, yit' sa'kojvoksa kajay 
vunk'a'nal tetz u vijle'm va'l 
aq'el tu u kuB'aal. Tan aatz u 
vijle'm, ch'iisab' etetz tu vetatin 
k'atza, yit' xaansab' koj el etetz 
k'atza. 


Vitzojpu u u' tza' 


11 Aatz tiya'teb'al hermanos, 
nival sete aas chi'b'ojchit'ex. 
Ch'iisataj etib' k'atz Tioxh. 
Moxb'etaj etib'. B'antaj ma'l 
etxumb'al. Atoj paas texo!l tu 
vetatine'. Ech sa'atin u Tioxh 
texo'l va'l tii qi' utz, va'l niaq'on 
u paas tu qaanima. 

12 Q'ilataj etib' sejununil. 
Etaq'taj tib' echajlichil tu ma'j 
tz'utz' txala etzi'. 13 Kajay q'u 
niman tetz u Jesuus latza' nitaq' 
opon echajlichil. 

14 Utz atin koj vib'a'nil u 
kuB'aal Jesucristo texo'l. Tii koj 
u Tioxh seti'. Utz ma'l koj evatz 
tu u Tioxhla Espiiritu kajay ex. 
A'i. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


Q'u Niman Tetz U Jesuus Tu Galaacia 450 


U U' ITZ'IB'A BIEN U PABLO 
SEI OU NIMAN TETZ U JESUUS 
TU GALAACIA 


Yol ti' u u' tza! 


Aatz u u! tza!, a! tz'ib'an u Pablo, kamal tixo'l q'u ya'b' 48 — 53 m.t.J. A! 
itz'ib'av k'asu'l tu u tenam Corinto. 

U Pablo ex paxsan itziiul u b'a'nla chusb'al xo'l q'u aanima tikuenta u 
nimla departamento Galaacia tzi'. Loq' aatz b'axa, majax tu u Tioxhla 
Espiiritu. Pek xamtele ok unjolol aanima ti' inimal u Jesuus. 

Kam koj toke' itz'ib'a, pek nitekxe'tiyan itxumb'al q'u niman tetz u 
Jesuus tu Galaacia. Yit'e'ch tere'n koj a' b'axa. Kaanaich motx itxuq'txun ti' 
u b'a'nla chusb'al b'anel. Utz tiira k'ujlel ik'u'l ti'. Pek xe't motx toksa tetz 
q'u Israeel aas ministeer sinima u o'tla mantaar, u tuq'ayb'al q'u Israeel. 
Ech nital tu u 4.13-15. Utz tab'i u kam u Pablo tzi'. Echtzixe't itz'ib'a u u' 
tza! ti' iyaal b'iil utz, ti! toksal tu jik. Tan kantu! aas ye! ko'xh tiil nimotxtok 
va't chusb'al tivi'. Utz ni'xhtal te aas kam b'anel tu u atinchil tu u b'a'nla 
chusb'al. Nital te majte aas ato'k ka'vatzla chaj aanima tixo'l; niman tetz u 
Jesuus aas nimotxtale'. Ech tiira a! nital tu q'u aa Galaacia aas a! ib'o'q'ol tii 
samotxk'uje' ik'u'l ti' inimal u Jesuus. Utz ye'xhkam nitxakunku vinimal u 
o'tla mantaar. 

A' u jatxb'al tib' q'u yol tu u u' tza'. 

1) 1.1-9 Ech ixe't u u! tza!. 

2) 1.10—2.21 Nital u b'a'nla chusb'al va'l tal tu u Pablo. 

3) 3.1—5.12 Nitale' aas ta'xh u Jesuus nichitpun q'u aanima tu paav. 

4) 5.13—6.10 Nitale' aas vatzil inimal u o'tla mantaar, a' ib'o'q'ol 
si'an tii tib'ilaj. A' si'an q'u kam isa' u Tioxhla Espiiritu. 

5) 6.11-18 Ech vitzojpu q'u yol tu uu! tza!. 

U U' ITZ'IB'A BIEN U PABLO 
SEI OU NIMAN TETZ U JESUUS 
TU GALAACIA 


Ichajlichil q'u niman tetz u Jesuus 
tu Galaacia 

1-2 Nunq'ilab'enex jank'al 
1 ex, ex niman tetz u Jesuus 
tikuenta Galaacia. A' unmol q'u 
niman tetz u Jesuus q'u!l atil 
sunk'atza, in Pablo ichaj u 
Jesucristo. Tan yit' vinaj koj 
oksanin utz, yit' vinaj koj 
chajonin. Pek u Jesucristo 
oksanin tuch' u Tioxh. Aya! u 
kuTat va'l q'aav itz'pixsan u 
Jesuus xo'l q'u kamnaj. 3 Ech 
atil koj vib'a'nil u Tioxh sek'atza 
tuch' u paas tetaanima va'l nitaq' 
u Tioxh, u kuTat utz, va'l nitaq! 
u kuB'aal Jesucristo. 4 Tan kam 
qi! ti' qeesal tu q'u kupaav, aya! 
q'u onkonil nib'anax tu u tiempo 
cheel. Tan ech vitxumb'al u 
Tioxh qi', u kuTat. 5 Ech tetz u 
tokeb'al q'ii b'enamen, ech ko'xh 
ib'ena!. A'i. 


Viyaal q'u aa Galaacia ti' 
vixaane'l Katz u b'a'nla chusb'al 


6 Nitekisotz unk'u'l setaq'o, ex 
aa Galaacia. Tan ye' ko'xh tiil 
mexaane!l k'atz u Tioxh va'l 
sik'lenex tu u b'a'nil Katz u 
Cristo. B'enyu ek'u'l ti! va't 
paartenla chusb'al. 7 Loq' yit' ti! 
koj aas nojla b'a'nla chusb'al va't 


va'l tzi', pek sotzsamal ek'u'l 
ni'an unjolol q'u aanima q'u!l 
nichusun sete. A! isa! iyuut vi- 
b'a'nla chusb'al u Cristo tuch' 
unjot ye'xtxojla chusb'al. 8 Ech 
a! ik'ulel tiira sotzchil silan u 
aanima va'l paarten chusb'al 
sichus texo'l aas yit' ela koj tuch' 
u b'a'nla chusb'al va'l alel sete 
vaq'o. Ech ye' enima k'uxh aal o' 
sa'alon va't chusb'al sete. Utz 
k'uxh ma'j aanjel tu amlika 
sa'alon majte tan, inujul koj 
atzi'. 9 Alel nal sete vaq'o. Utz 
nunka'paju talaxe' aas: —Oj ab'il 
sapaxsan itziiul va't chusb'al sete 
aas paarten vatz u b'a'nla 
chusb'al va'l nimamal setaq'o, 
altaj tz'ejb'al tzii yol ti'.— 
Texhin. 


Q'u kam tal u Jesuus tu u Pablo 


10 Aatz in, a' koj unsa' aas 
b'a'n in vatz q'u aanima. Pek a' 
unsa' aas a' b'a'n in vatz u 
Tioxh. Tan oj a' nunchoke' aas 
b'a'n sab'enk'in tu aanima, yit' 
in tere'n koj taq'onom u Cristo 
atzi' oj echi. 

11 Ech a' unsa' setootzaji 
hermanos, aas yit' icheesa'm 
koj aanima u b'a'nla chusb'al 
va'l nunpaxsa talax sete tza!. 
12 Tan vinaj koj chusun ve. Utz 

k'atz koj vinaj unchab'av el. 
Pek jik chit u Jesucristo 
k'uchun ve.* 

13 Tan ab'imal setaq'o atzi' 
kam b'anel tu vuntxumb'al ma'x 
tiempo, aas atich'in tu u uq'ay- 
bal tetz q'u Israeel. Tan iq'omich 
unyak'il ti! tojchal q'u niman tetz 
u Jesuus. A! nichvitz'a isotz- 
sale'.P 14 Techalich untxumb'al 
ti' u uq'ayb'al nimamich vaq'o 
tzi'. Paalnajin vatz q'u vetz 
ch'iiel q'u'l ela vug'ayb'al tuch'. 
Tiira sib' nichb'enku ve aas 
nigelax q'ul ikostuumbre q'ul 
unk'uy unmam tz'ib'amal.* 

15 Pek tiira tu u Tioxh elka aas 
itxaa'in. Utz vetisik'le'in tu vi- 
b'a'nil aya'xchen aas ye'sajenich 
vitz'pe'. Anko'xh atich'in k'atz 
unnan. 16 Ech vootzajit viK'aol 
taq'o. Tan a! visa! vi! selnunpax- 
sa talax vib'ii xo'l q'u puera 
aanima. Echixe'at ye'xhkam 
vab'i untxumb'al tu ma'j aanima 
aas kam sunb'an ti' en ipaxsal 
itziiul. 17 Niko'xh b'enkojin tu 
Jerusaleen ti! tab'il untxumb'al 
xe! q'u'l ichaj nal u Jesuus 
sunvatz. Pek a! b'enk'in tu 
Araabia. Utz yakich paj q'aav 
b'enin tu Damasco. 

18 Pek xamtich tek tuul, 
b'enin tu Jerusaleen. A! chit 
ma'tich ipaal oxva!l ya'b', ex vil 
u Lu'. Utz 15 q'ii unb'anka tzixe!. 
19 Utz ye'xhab'il va'toj q'ul ichaj 
u Jesuus vila. Ta'xh vil u Jacobo, 
vitza'q! u kuB'aal Jesuus.* 

20 Vatz Tioxh nivale' aas inujul 
q'u kam nuntz'ib'a tza!. Yit! in 
koj txub'a'lom. 

21 Unchee' xamtel paj tuul, 
b'enin tikuenta Siiria tuch' tu 
Ciliicia. 22 Utz ye'ich tootzaj 
unvatz q'u niman tetz u Jesuus 
q'u'l tikuenta Judea. 23 Pek 
ta'xh nichmotxtab'i talax vi! ech 
tza!: —Aatz va'l nichi'an ik'u'l 
qi' ma'x tiempo, aal nitekipaxsa 
itziiul u b'a'nla chusb'al tetz u 
Jesuus cheel, k'uxh aal nichtitz'a 
isotzsal b'axa.— Chia. 24 Ech 
nichmotxtoksa iq'ii u Tioxh vil. 


U taq'ax nimal ik'u'l u Pablo ti' 
u tijle'm tu q'ul ichaj u Jesuus 


1 Unchee' aatz ma'tich ipaal 

kaalaval ya'b' tuul, b'enpaj- 
in tu Jerusaleen. A' unmol b'enin 
u Bernabee. Antu u Tito viq'o 
b'en vi! majte.f 2 Utz k'uxh 
b'enin tan, Tioxh alon ve aas 
sab'enin. Ech ta'xh unmol 


4 1.12 Choktaj Q'u B'a'nla Chaj Kam B'anel (Hechos) 9.3-6; 22.6-10; 


26.13-18. 


b1.13 Choktaj Q'u B'a'nla Chaj Kam B'anel (Hechos) 8.3; 9.1-2. 

€ 1.14 Choktaj Q'u B'a'nla Chaj Kam B'anel (Hechos) 22.3. 

41.17 Aatz u Araabia nital tza' Git, anko'xhtu! va'l Negueev vatz q'u Israeel 
cheel tikuenta aal iku'e'. Choktaj Q'u B'a'nla Chaj Kam B'anel (Hechos) 


9.20. 


€ 1.19 Choktaj Q'u B'a'nla Chaj Kam B'anel (Hechos) 9.26-30. 
f2.1 Choktaj Q'u B'a'nla Chaj Kam B'anel (Hechos) 11.30; 15.2. 

yolonin tu ma'l moli'b' q'u 
q'esala q'u'l atil talchu xo'l q'u 
niman tetz u Jesuus. Utz val te 
aas a' nunpaxsav itziiul u b'a'nla 
chusb'al xo'l q'u puera aanima. 
Motx tab'i vaq'o. Tan b'a'n 
si'ane' aas ye'xtxoj siatz va'l 
nunb'ane'. Utz lunb'an tetzan u 
aanima va'l niko'xhit'aspo'k 
b'ioj; ye'k inujul til saoponka. 

3 Ech b'a'n ko'xh elka. Tan 
ye't motx iya'lu u Tito, vunmol, 
aas si'an u kostuumbre ti' 
itzok'ax el b'iil ichi'l, k'uxh 
puera aanima. Tan griego u Tito. 
4 Ye'xhkan tala k'uxh atich 
unjolol aanima tu kuxo'l aas 
jolol k'aab'anal. Hermano aas 
nitale', pek niko'nichuli. A' ko'n 
motx ex isaji aas ni tzik kunima 
u o'tla mantaar oj ye'xhkam. Tan 
oj niqaq'ka satile', a' isa' satal qe 
aas sa'pajq'aavkunima. Ech u 
kuqitztu je! qib' jaq' u o'tla 
mantaar taq'o aas nitale'. Pek 
nojchit chitelo' ti' inimal u Cristo 
Jesuus. 5 Pek loq' niko'xh b'oj 
qaq' qib' te aas siya'lu'o' ti' 
inimale'. Tan a' kusa' aas ta'xh 
inujul sanimal texo'l u b'a'nla 
chusb'al. 

6 Ech ye'xhkam ma'j motx tal 
q'u q'esala ve ti' va'l nunb'ane'. 
Tan k'uxh atich chit talche' vet- 
i'anka, a' ko'xh tzii. Tan ye'k tel 
aanima vatz u Tioxh. 7 Pek 
yakich motx tila aas u Tioxh 
aq'onnaj vijle'm ti' ipaxsal itziiul 
u b'a'nla chusb'al xo'l q'u puera 
aanima. Echa! u tijle'm u Lu! 

aq'el tu u Tioxh ti' ipaxsal itziiul 
u b'a'nla chusb'al xo'l q'u 
Israeel. 8 Tan aatz u Tioxh, 
anko'xh va'l atil k'atz u Lu', 
vichaj ti' ipaxsal itziiul u b'a'nla 
chusb'al xo'l q'u Israeel, va'l atil 
sunk'atza ti' ipaxsal itziiul u 
b'a'nla chusb'al xo'l q'u puera 
aanima. 9 Ech aatz motx tiltu vi- 
b'a'nil u Tioxh sunk'atza, aal 
tiira motx taq' nimal kuk'u'l, in 
tuch' u Bernabee. A' b'anon u 
Jacobo tuch' u Lu! utz, tuch' u 
Xhan, q'u'l tiira ib'o'q'ol tatin 
xo'l q'u niman tetz u Jesuus. Ech 
u techlal aas aya'l ik'u'l qi' ti' 
kub'en xo'l q'u puera aanima. 
Utz samotxkaa xo'l q'u Israeel. 
10 Ta'xh motx ijaj qe aas 
sakuloch q'u me'b'a' tixo'l. Ech 
vooje'lansa ib'anax u kam motx 
ijaja tzi'. 


Viyaal u Lu' ti' q'aav tok ti' inimal 
u o'tla mantaar 


11 Pek aatz opon u Lu' tu 
Antioquia, tiira unyaa. Nichtek- 
ik'ulo'k ti' tan, ye'xtxoj q'u kam 
nichi'ane'. 12 Tan aatz b'axa, 
nichtechb'un tuch' puera 
aanima. Pek aatz tek i'an 
xamtele, ichok ixaane'l k'atz q'u 
puera aanima. Tan tila opon 
unjolol Israeel, niman tetz u 
Jesuus. Aya' q'ul imol u Jacobo. 
Ech ye'kan tek nichtechb'un 
tuch' q'u puera aanima. Tan 
nichixo'va aas kan chaj satal q'u 
niman tetz u Jesuus ti' q'u'l 
Israeel. £ 13 Utz antu tek unjot 


£ 2.12 Choktaj Q'u B'a'nla Chaj Kam B'anel (Hechos) 11.2-17. 

q'u niman tetz u Jesuus q'u'l 
Israeel, nichi'an tetz va!l nich- 
iq'esali ib'anax u Lu! tzi'. Aal 
antu u Bernabee b'en ti! vi- 
ka'vatzil majte. 

14 Ech aatz vilta! aas yit'e'ch 
nimotxi'ane' vinujul va'l nital u 
b'a'nla chusb'al, val tu u Lu' vatz 
q'u niman tetz u Jesuus ech tza!: 
—Lu', nitekasotzsa ik'u'l q'u 
puera aanima q'u'l oknaj ti' 
inimal u b'a'nla chusb'al. Tan 
k'uxh axh Israeel, nichnala'ane' 
aas niiq'o tetz vikostuumbre q'u 
puera aanima. Ye'kan nicha'an 
q'u kostuumbre tetz q'u Israeel. 
Utz ye'xhkantu'. Pek aatz cheel, 
a' tepaj na'an q'u kostuumbre 
tetz q'u Israeel siatz. Utz sa'tek- 
motxtitz'a atzi' aas ministeer 
sinima u o'tla mantaar majte. 


Vichitpu q'u aanima tipaav 
q'u'l saniman u Jesuus 


15 Aatz o', o' Israeel tu qitz'- 
peb'al, qootzajle nal u Tioxh. 
Tan nichkunima u o'tla mantaar. 
Ech vm ela koj o! aa paav uch! 
q'u puera aanima aas niqale!. 

16 Pek aatz cheel, qootzajlu 
teku'en aas ye'xhab'il ko'xh ma'j 
sa'aq'ax biens b'a'n tu u Tioxh ti! 
inimal u o'tla mantaar. Tan a' 
nitaq'ax b'ens b'a'n tu u Tioxh 
q'u'l nik'uje! ik'u'l ti' u 
Jesucristo. Echixe'at k'ujlel tek 
kuk'u'l ti' u Jesucristo. Ech 
vettaq'lub'eno' b'a'n u Tioxh. 
Loq' yit' ti' koj inimal u o'tla 
mantaar. Tan paat ye'xhab'il 


h 2.16 Choktaj u Salmos 143.2. 

saaq'ax b'en b'a'n vatz u Tioxh 
GU 

17 Ech k'uxh vet'ok'o' Katz u 
Cristo tan, a! kusa! sachitp'o' tu 
q'u kupaav. Pek aatz tu va'l 
na'ane!, aya'l kala aal tu paav vet- 
b'enk'o' ti' inimal u Cristo. Utz 
yit'e'ch koj. 18 Tan a! niaq'on- 
b'enins aa paav va'l untz!oj sa'- 
pajq'aavunb'an q'u kam q'u'l 
aq'eltekka vaq!o. Ela tuch' sa'paj- 
q'aavunlak u otzotz atzi' va!l 
yook'ixsamal tek vaq'o. 19 Ech ti! 
atko'xh inimal u o'tla mantaar 
vetvila aas nikojiloch'in. 

Pek aatz cheel, ela tuch' kam- 
ye'lin vatz u o'tla mantaar ti' 
inimal u Cristo. Loq' itz'lelin vatz 
u Tioxh. 20 Ech yit' in tere'n koj 
va'l itz'lelin cheel tan, kamnaj 
tek q'u tacha'v vunchi'l vatz 
kurus ti' vikam u Cristo. A! tek 
itz'lel sunk'atza u Cristo. Ela tek 
vatin tuch'. Utz k'uxh itz'lelin tu 
vunchi!'l tza! tan, a! k'ujlelk 
unk'u!l ti' viK'aol u Tioxh. A! va'l 
ib'an tii vi' utz, aal tag! tib' tu 
kamchil vi'. 21 Echixe'at 
ye'xhkam nivaq'ka elo'p vib'a'nil 
u Tioxh tzi'. Tan ye'xhkam sa- 
txakunku vikam u Cristo koj 
atzi', untz'oj ti' inimal u o'tla 
mantaar sataq'vub'eno!'s b'a'n u 
Tioxh.— Texhin te. 


Vib'o'q'ol u k'uje'ich k'u'l o 
u Cristo vatz u o'tla mantaar 
1 ¡Tiira ex txoxkin, ex aa 


Galaacia! ¿Ab'il vetsotzsan 
ek'u!l oi inimal vinujul? Tan tiira 

vatzsaj unchus sete aas ti! q'u 
kupaav kam u Jesuus vatz kurus. 
2 Pek savab'i sete. ¿Tiq'aq'al tzik 
enimat u o!tla mantaar vetek'ul u 
Tioxhla Espiiritu, pek oj tiq'aq'al 
enimat u yol ti! u Jesuus? 

3 ¡Tiira ex kalab'tzii! Tan enima 
u Tioxhla Espiiritu b'axa. Pek 
aatz cheel, a! tek netale' aas ti' 
inimal q'u kostuumbre tetz chi'l 
sab'enexs b'a'n vatz u Tioxh. 

4 Utz sib'la tza'l paalnajk'ex ti' 
va'l nichenima b'axa. ¿Vetko'xh- 
etaq'luka elo'p echil tzi' tzik? Vet 
chitu' atzi' oj ye'k itxa'k 
nenache'. 5 Tan yit' ti' koj inimal 
u o'tla mantaar ek'ul u Tioxhla 
Espiiritu tu u Tioxh. Utz ti' koj u 
o'tla mantaar i'an q'u txaichil 
texo!l, pek ti! enimat va'l etab'i. 


U nuk'u'm i'an u Tioxh 
tuch' u Abrahaam, 

ti' u k'uje'ich k'u!l oi u Tioxh 

6 Tan echa! u Abrahaam, k'uje' 
ik'u'l ti! q'u yol tal u Tioxh te. 
Echixe'at b'ens jikom tu u Tioxh. 
7 Ech ootzajitaj tan, ab'il q'u'l 
k'ujlel ik'u'l ti' u Tioxh, echa' va'l 
i'an u Abrahaam, a! q'u nojla 
itu'xh ixalam u Abrahaam.! 8 Tan 
alel nal tu u Tioxh tu viyolb'al, 
aas sak'uje! ik'u'l q'u puera 
aanima ti'. Utz sab'en b'a'n vatz u 
Tioxh. U Tioxh b'axab'san talax u 
b'a'nla chusb'al tu u Abrahaam. 


i 3.7 Choktaj u Geenesis 15.6. 
13.8 Choktaj u Geenesis 12.3. 


Q'u Niman Tetz U Jesuus Tu Galaacia 3 


Tal te ech tza': —Sai' ku'en k'uxh 
sik'ul u b'a'nil q'u tenam tu u vatz 
amlika tx'ava' kajayil.— Texh te.) 
9 Ech toke! aatz q'u aanima oul 
k'uje'y ik'u!l ti' u Tioxh, antu 
nik'ul u b'a'nil va'l alax tu u 
Abrahaam. 


U toke' aq'ax u o'tla mantaar 

10 Tan kajay q'u'l a! chit 
k'ujlelk ik'u'l ti' inimal u o'tla 
mantaar, atil jaq' tz'ejb'al yol. 
Tan tz'ib'amalka tu u o'tla 
mantaar ech tza': —Jaq' tz'ejb'al 
yol atilku q'u!l ye! nitole' ti! 
inimal u mantaar kajayil. Tan 
ministeer sanimal u mantaar 
kajayil.— Chia.* 11 Utz ye'xh- 
ab'il ma'j sab'en b'a'n vatz Tioxh 
ti' inimal u o'tla mantaar. Tan 
tzlib'amalka majte aas: 


—Aatz u jikomla aanima vatz 
Tioxh, sa'atin itiichajil tu 
b'enq'ii b'ensaj oj ta'xh sa- 
k'uje'k ik'u'l ti' u Tioxh.— 
Chia.! 

12 Tan aatz tu u o'tla mantaar, 
yit! ministeer koj sak'uje' ik'u'l 
q'u aanima ti' u Tioxh. Tan a' 
nital u o'tla mantaar aas: 

—Aatz u aanima va'l nojchit 
so'ole' ti' itzojpil va'l nital u 
mantaar, a' va'l si'itz'pu vatz 
Tioxh.—m 

Texhtu!. 


k 3.10 Choktaj u Deuteronoomio 27.26. 


13.11 Choktaj u Habacuuc 2.4. 
m 3.12 Choktaj u Leviitico 18.5. 

13 Pek aatz ol, vetitoolo' u 
Cristo jaq' u tz'ejb'al yol tetz u 
o'tla mantaar. A! ijan u tz'ejb'al 
yol sukuvatzil aas Uel vatz kurus 
qi'. Tan tz'ib'amalka aas: 
—TZ'ejb'al yol niku! ti! va'l nije' 
vatz kurus.— Chia.” 14 Ech 
k'uxh ech i'ana, a! isa! sik'ul u 
b'a'nil q'u puera aanima majte, 
tiq'aq'al u Cristo Jesuus va'l tal u 
Tioxh tu u Abrahaam. Ech tu 
vik'uje' kuk'u'l ti' sakuk'ul u 
Tioxhla Espiiritu va'l alel taq'o. 


B'a'n sanimal u Tioxhla Espiiritu 
vatz u o'tla mantaar 


15 Hermanos, etootzajle kam 
ni'an q'u aanima aas ni'an mal 
itraate tib'ilaj. Ministeer nitz'ib'a 
tu u'. Utz ta'xhtu' va'l oj ma't 
ib'anax firmaar ma'l traate, 
k'uxh tetz ko'n aanima, ab'il 
tere'n tech ti' teesale' utz, ti' 
itz'ajsal ok q'u yol tuul. 16 Utz 
echat ko'xh viyol u Tioxh, 
ye'xhkam nijalpe'. Ye'xhkam 
nijalpu q'u b'a'nil q'u'l tal tu u 
Abrahaam tuch' ti' vitu'xh 
ixalam. Tan ti' ko'n ma'l vitu'xh 
ixalam yolonka. Ye't tala: —q'ul 
itu'xh ixalam.— Chi koj. Yit' 
sib'al koj nitale'. Pek ma'l ko'n 
nitale'. Tan: —vitu'xh ixalam.— 
Chia. Utz a' nital u Cristo. ° 
17 Utz ¿kam toke' nival ech tzi'? 
Pek a! unsa' saval sete aas 
anko'xh txaklel cheel u yol tal u 

Tioxh tu u nuk'u'm tuch' u 
Abrahaam. Ye'xhkam nisotzsal tu 
u o'tla mantaar. Tan xamtel ul u 
o'tla mantaar. A' tule' aas 430 
ya'b' ma'tich i'antu u nuk'u'm u 
Tioxh tuch' u Abrahaam.P 

18 Tan oj ti' inimal u o'tla 
mantaar su'ulku u b'a'nil va'l tal 
u Tioxh tu u Abrahaam aas 
sataq' te, yit' oya tere'n koj atzi'. 
Tan aatz va'l tala'tzi'i u Tioxh tu 
u Abrahaam, oya ku'en, ti' ko'n 
inimal viyol. 

19 Pek ¿kam toke' aq'ax u 
o'tla mantaar unchee'? Kam koj 
toke', pek majb'al tak'b'u q'u 
paav. Utz a' sanimali tuul ko'xh 
su'ul viTxaaom u Tioxh va'l tal- 
a'tzi'i. Tan a' vitu'xh ixalam u 
Abrahaam utz, a' saiq'on ul u 
b'a'nil. Pek aanjel ichaj u Tioxh 
ti' ipaasal k'asu'l u o'tla mantaar 
tu u Moisees. 20 Tan yit' tuch! 
koj chit itzi' u Tioxh tal q'u 
mantaar tzi'. Pek chaj itxakunsa 
ti' talaxe'. Pek aatz cheel, jik chit 
tuch' itzi' nital ma'j yol u Tioxh, 
yit' chaj koj nitxakunsa. 1 


Viqitzon u o'tla mantaar 


21 Pek ¿a' tzik okka u o'tla 
mantaar sivatzil q'u b'a'nil va'l 
tal u Tioxh tu u Abrahaam? ¡Yit' 
a' koj! Tan a' nikunima koj atzi' 
oj echi, untz'oj nojchit sakuk'ul 
u atinchil k'atz u Tioxh ti' ko'xh 
inimal u o'tla mantaar. 22 Pek 


n 3.13-14 Choktaj u Deuteronoomio 21.23. 


° 3.16 Choktaj u Geenesis 12.7. 
P 3.17 Choktaj u Eexodo 12.40. 


q 3.20 Aatz u Tioxh, jik titzi! tal q'ul iyol tu u Abrahaam tuch' tu u Jesuus. 

nitalu Yolb'al Tioxh aas kajay 
aanima atil jaq' u paav. Ech a! 
samotxel tu u paav q'u aanima 
q'u'l sak'uje! ik'u'l ti' u 
Jesucristo. A! q'u'l samotxk'ulun 
u b'a'nil va'l tal u Tioxh. 

23 Tan aatz ye!sajich 
kunimat u Jesuus, echa! 
preexhu qatin tikuenta u o'tla 
mantaar. Anal elo! aas qootzaji 
u Jesuus. 24 Loq' u o'tla 
mantaar k'uchun u b'ey ti! 
qopon Katz u Cristo. Ech o 
vik'uje' kuk'u'l ti' u Cristo 
sab'eno' b'a'n vatz u Tioxh. 

25 Pek aatz cheel, qootzajle aas 
k'ujlel kuk'u'l ti' u Tioxh. Ech 

ye'kan nikusavsa u k'uchul tetz 
u b'ey qe, aya' u o'tla mantaar. 

26 Ech kajay tek ex, ex ik'aol 
ime'al Tioxh ti' vik'uje' ek'u'l ti' 
u Cristo Jesuus. 27 Ech teku'en 
a' kutxelex tu u Cristo ti' veb'ant 
evautiismo tu vib'ii.” 28 Ech aatz 
cheel, ye'xhab'il tek atil tel 
sevatz, k'uxh Israeel, k'uxh puera 
aanima, k'uxh q'u'l k'ayimal tib' 
tu aq'on utz, k'uxh yit' a' koj, 
k'uxh vinajs, k'uxh ixoj. Tan ma'l 
teko'n evatz k'atz u Cristo 
Jesuus. 29 Utz oj oknajex ti' u 
Cristo, ex itu'xh ixalam u 
Abrahaam atzi'. Ant ex saetzanex 
ti' u b'a'nil va'l tal u Tioxh tu u 
Abrahaam. 


Q'u Niman Tetz U Jesuus Tu Galaacia 3, 4 


1 Loq' itz'ataj etile'. Echa! 
4 tzi' aas nikam ma'j tata utz, 
nitaq'ka q'u tx'iib'al iq'ii tu ma'l 
tal ik'aol ch'oonale. Yak tekoj 
chit tetza q'u tx'iib'al ai k'uxh 
kaay te. Tan aatz u k'aola tzi', 
ech ko'n tatin Katz vitat ma'l 
aanima k'ayimal tib' tu aq'on 
k'uxh a! saeetzan u tx'iib'al 
kajayil. 2 Tan anko'xh ato'k u tal 
nitxa' tikuenta ilol tetz. Anal 
saya! tilaxe' aas so'opon u 
tiempo va'l q'atel tu vitat. 

3 Utz echich qatine' u tal 
nitxa! b'anel tzi' aas ye'sajich 
gootzajit vinujul. A! atichk!o' o 
inimal q'u txumb'al atil tu u 
vatz amlika tx!ava! tza'. 4 Pek 
aatz opon u tiempo va'l q'atich 
tu u Tioxh, ichaju'l viK'aol, 
ma'l ixviak alan. A! chit atich 
uchchil jaq' u o'tla mantaar aas 
ul itz'poj. 5 Ech sitoo q'u 
aanima q'u!l atil jaq' u o'tla 
mantaar GI utz, sab'ens ik'aol 
ime'al Tioxh taq'o. 6 Ech aatz 
cheel, nojchit o! tek ik'aol 
ime'al Tioxh. Echixe'at toksa u 
Tioxhla Espiiritu tetz viK!aol tu 
qaanima. Utz ech “kuTat”, chu- 
tek'o! ti' u Tioxh taq'o. 7 Ech 
aatz u qatin k'atz u Tioxh 
cheel, yit! ech koj a! tatin mail 
aanima k'ayimal tib! tu aq'on, 
pek k'aola qatine'. Ech 


r 3.27 Aatz u kutxb'al oral tza', nik'am ti! u kutxb'al kuchi!l ech ye'k 
sach'ixvo! aas ye'k qoksa'm. Aatz vatz u Tioxh, a! ch'ixveb'al u kupaav. Ech 
nikutx u kupaav vatz Tioxh aas nik'uje' kuk'u'l ti' u Jesuus. Ech ye'k 
ch'ixa'v sakub'an siatz. Choktaj Q'u Niman Tetz U Jesuus Tu Roma 
13.12-14; Q'u Kam Ib'axab'sa Ik'uchax U Tioxh (Apocalipsis) 3.4; 3.18; 


7,9. 

saetzano' Katz u Tioxh ti' u 
b'a'nil tiq'aq'al u Cristo. 


Vib'antu kuenta tib' q'u niman 
tetz u Jesuus tu q'u sub'ul 


8 Tan aatz vetilanka aas ye!- 
sajenich etootzajit u Tioxh, a! 
atichk'ex k'atz q'u b'anich tioxh 
q'u'l yit' Tioxh koj. 9 Pek aatz 
cheel, etootzaj tek u Tioxh. Utz 
tootzaj tek u Tioxh aas ex ik'aol 
ime'al. Pek ¿kam tek saelka oj 
nipajq'aavetoksa etib' jaq' u o'tla 
mantaar va'l kam koj nilochonka 
utz, kam koj itxa'k? 10 A' tepaj 
nenima q'u kostuumbre tetz q'u 
q'ii, q'u ich' utz, q'u ya'b'. 

11 Ech nunka'tziiune' k'uxh val 
u b'a'nla chusb'al sete. Tan 
kamal ye'xhkam ko'xh niyolonku 
sek'atza. 

12 Pek b'antaj b'a'nil 
hermanos. Aatz cheel b'antaj ex 
echa' in tan, ye'xhkam nunnima 
u o'tla mantaar. Tan unb'anin 
echa' ex majte, aas atich'in 
texo'l. A' chit ye'xhkam nich- 
enima u o'tla mantaar. Jik 
ek'ulin. Ye'xhkam ma'j eb'an ve. 
13 Nenache' atzi', aas ti' itxay- 
t'in yaab'il k'uxh val u b'a'nla 
chusb'al sete.* 14 Utz k'uxh kan 
chaj ko'xh sajilok'in tu q'u va- 
k'onb'e'm tu q'u tza'l nipaalk'in, 
ye'xhkam etz'eje'lin. Ye'xhkam 
eteesa unq'ii. Pek aal tiira 
etilb'e'in. Aya!l kala tilb'el ma'l 
aanjel tetz Tioxh eb'an ve. Aya!l 
kala ech in u Cristo Jesuus 
sevatz. 15 Tan nojchit vila aas 

nichtel etaanima vi'. Aal si'ch- 
eq'i'e! seteesa q'u b'aq' evatz utz, 
setaq' ve oj sunsavsa. Pek ¿ke'ch 
tek u txuq'txunchil cheel va'l 
nichenach vi'? 16 Aal kamal in 
tek ekoontra cheel tan, nival 
vinujul sete. 

17 Tan aatz q'u aanima 
eesanal tu b'ey, techal chit tel 
taanima seti' tilone'. Loq' atil isa' 
seti', A! isa! eteesalka qi'. Ech sa- 
tzlejxex ti' q'ul ichusb'al. 18 Utz 
b'a'n aas b'enamen sael 
etaanima ti' q'u kam b'a'n. Ye'k 
saya'ex. Ech yit' anal ko'nkoxh 
se'el etaanima vi' aas atilin 
texo!l. 

19 ¡Hermanos, kaana unpaal 
tu k'axk'o seti'! Echa! ipaal u ixoj 
tu chi'om aas nitatin titz'in. Anal 
saya'in aas ma't chit tatin u 
Cristo tetaanima b'a'nil. Tan ech 
ex unk'aol unme'al. 20 Utz a' 
unsa! atilkojin texo'l cheel. Ech 
sunchok txumb'al ti! talax q'u 
kam sete vatzsaj oj ye'xh nitel 
etxumb'al tuul. Tan nitekisotz 
unk'u'l setaq'o tu va'l neb'ane!. 


U kam nik'am ti' u Agar 
tuch' u Sara 


21 Pek altaj ve, ex ab'iste ex 
a! chit esa! inimal u o'tla 
mantaar. ¿Yetz at ni'enku sete 
kam nitale'? 22 Tan nital u 
Yolb'al Tioxh aas atin ka'va!l 
ik'aol u Abrahaam. Mail, 
titz'inich och! u ixoj va'l k'ayi- 
mich tib' tu aq'on tzixe'. Utz 
va't, titz'inich tuch' u nojla tixoj 


$ 4,13 Choktaj Q'u B'a'nla Chaj Kam B'anel (Hechos) 16.6. 

va!l yit! k'ayimal koj tib! tu 
aq'on.t 23 Utz k'uxh itz'pu u 
titz'in tuch' u ixoj va'l k'ayimich 
tib' tu aq'on tzixe! tan, a! toksa 
je' vitxumb'al u Abrahaam. Pek 
aatz u titz'in itz'pu tuch' u nojla 
tixoj tan, u Tioxh alon. Utz a! 
va!l saetzan u b'a'nil. 

24 Aatz u kam k'amel ti! tu u 
yol tzi', atil ma'l tokeb'al. Aatz 
ka'va'l q'u ixoj tzi', a' nik'am ti' 
ka'va'l nuk'u'm. Aatz ma'l q'u 
nuk'u'm tzi', aya' va'l uch vi' u 
muunte Sinaii. Utz a' nik'am ti' u 
Agar. Ech aatz q'u'l niniman u 
nuk'u'm tzi', a' atik jaq' u o'tla 
mantaar. Echa' k'ayimal tib' tu 
aq'on tu u tatine'. 25 Aatz u 
Agar, a' nik'am ti' u muunte 
Sinaii tikuenta Araabia. Utz 
nik'am ti' u Jerusaleen majte, u 
tenam vatz tx'ava' cheel. Tan a' 
nimotxinima u o'tla mantaar. 
Ech aatz q'u tatine' tzi', echa' 
k'ayimal tib' tu aq'on. 26 Pek 
aatz u Jerusaleen va'l aye'n aal 
ije' tu Amlika, a' nik'am ti' u 
Sara, va'l nojla tixoj u 
Abrahaam, va'l yit' k'ayimal koj 
tib' tu aq'on. A! va'l ato'k'o' ti', 
echa' kunan. 27 Tan tz'ib'amalka 
tu u Yolb'al Tioxh ech tza!: 


—iTxuq'txunen ixoj ab'iste axh 
ye'kax chee iitz'in! 

iQetun tu txuq'txunchil utz; 

al vachi'b'ichil 


t 4.22 Choktaj u Geenesis 16.15; 21.2. 
u 4.27 Choktaj u Isaias 54.1. 

Y 4.29 Choktaj u Geenesis 21.9. 

Y 4.30 Choktaj u Geenesis 21.10. 

ab'iste axh yootzaj chi'on ti! 
tatin nitxa'a! 

Tan aatz u ixoj va'l 
nitelab'elka, 

maas titz'in sa'atin vatz va'l atil 
ivinaj.— Chia.“ 


28 Hermanos, aatz o', ech o! u 
Isaac. O! q!u'l alel tu u Tioxh aas 
se'eno! sik'aol ime'al. 29 Loq' 
aatz u k'aola va'l itz'pu titxum- 
bal cht, ichi'k'ula u k'aola va'l 
itz'pu titxumb'al u Tioxhla 
Espiiritu. Ech va'l nipaalk'o' 
cheel.” 30 Pek ¿kantal u Yolb'al 
Doch ti'? Nital ech tza!: —Ojcha 
b'en u ixoj tuch' u titz'in va'l 
k'ayimal tib' tu aq'on tzaxe! tzi'. 
Tan yit' sa'kojivoki q'u kam u 
titz'in tuch' u titz'in u ixoj va'l 
vi k'ayimal koj tib' tu aq'on.— 
Chia.” 

31 Ech toke' hermanos, yit' a! 
koj atik!o' jaq' u o'tla mantaar, 
va!l a! nik'am ti! u titz'in u ixoj 
k'ayimal tib' tu aq'on. Pek a! 
atilk'o' jaq' u b'a'nla chusb'al. 
Echa! o! u titz'in u Sara, u ixoj 
va'l yit' k'ayimich koj tib' tu 
aq'on. 


U atinchil tu u chitpichil 
vatz u paav 


1 U Cristo vetchitpuno' tan, 
5 a! isa! aas q'alpinaj qatine!. 
Echixe'at tii etatin k'atza. Utz 
q'aavi'ch tere'n etoksa etib! jaq' 

u o'tla mantaar. Echa! yugo tiqul 
aq'onomla vaakaxh. 

2 Ab'itaj va'l nivale' tza!, in 
Pablo. Ye'k itxa'k vikam u Cristo 
sete atzi' untz'oj sa'pajenima u 
o'tla mantaar utz, satzok'ax el 
b'iil echi'l. 3 Utz nunka'paju 
talax tu q'u aanima q'u'l ninima 
u mantaar ti! itzok'ax el b'iil 
ichi'l, aas ministeer sinima kajay 
u o'tla mantaar oj echi. Yit' ta'xh 
koj sinima va'l tzi'. 4 Utz ab'iste 
ex nialon aas ti' vinimal u o'tla 
mantaar sab'enex b'a'n vatz 
Tioxh, xaanye'lex k'atz u Cristo. 
Elyex k'atz vib'a'nil. 5 Pek aatz 
o', qootzajle tu u Tioxhla 
Espiiritu aas sataq'b'eno' jikom 
vatz u Tioxh ti! vik'uje! kuk'u'l o 
u Jesuus. 6 Tan aatz tu u atinchil 
k'atz u Cristo Jesuus, ye'k 
tokeb'al va'l k'uxh tzok'el el b'iil 
chi'l oj ye'ka. Pek a' ib'o'q'ol 
vik'uje' kuk'u'l ti! u Cristo utz, tii 
tzik o' qib'ilaj taq'o. 

7 B'a'nich ex b'anel. Pek ¿ab'il 
chaj vetmajonex ti! inimal 
vinujul? 8 Aatz u txumb'al okyu 
tevi! tzi!, yit' u Tioxh koj 
vetoksan sek'atza, va'l sik'lenex 
tu u b'a'nil. 9 Pek b'oyelex vet- 
b'anaxi. Echa' u q'ota aas tuch' 
ko'xh b'iil tx'amla q'ota se'en 
tixo'l, satx'amtu kajayil. 10 Loq' 
k'ujlel unk'u'l ti' u kuB'aals 
Amlika aas yit' u ye'xtxojla 
chusb'al koj so'ok tevi' tzi'. U 
Tioxh sa'aq'on ku' choob'al paav 
ti' va'l nieesanex tu b'ey, ab'il 
chetz ko'xhtu'. 


* 5.14 Choktaj u Leviitico 19.18. 

11 Pek aatz in hermanos, 
ye'xhkam nunya'lu q'u puera 
aanima ti' inimal u o'tla 
mantaar, echa' ti' itzok'ax el b'iil 
chi'l. Tan nikojunya'lu, 
ye'xhkam nitojcha'in q'u Israeel 
koj atzi'. Pek nivojchale' tan, a' 
nunchus u b'a'nla chusb'al ti' 
vikam u Jesuus vatz kurus. Utz 
a' va'l ye'xtxoj ni'enku te. 

12 ¡Aal tek b'a'n tiira koj nitzok'- 
e'l kajayil vichi'l q'u'l nieesanex 
tu b'ey tzi"! 


Vilochtu tib' q'u niman tetz 
u Jesuus ti' ib'anax u b'a'nil 


13 Aatz ex hermanos, u Tioxh 
vetsik'lenex k'atza ti! etel jaq' u 
o'tla mantaar. Utz ye'kan tek ex 
tikuenta cheel. Pek loq' yit' ti' 
koj chitpi'ex kam texh paav 
seb'an tuch' vechi'l. Pek a' seloch 
etib' ti' u b'a'nil. Seb'an tii se- 
tib'ilaj. 14 Tan ninimal kajay u 
o'tla mantaar atzi' oj sab'anax 
va'l nitale!: —Tii'axh ti' vamol 
echa! a'antu tii sai'.— Chia.* 

15 Echixe'at ye'k samotxechi' 
etib! utz, ye'k sechi'k'ula etib!. 
Ya'sataj tan, b'a'n si'ane', sa!- 
texhmotxesotzsa je' etib' 
setib'ilaj. 


Vimajax q'u ye'xtxojla tacha'v 
u chi'l 


16 Pek nival sete, aal b'a'n a' 
tii senima vitxumb'al u Tioxhla 
Espiiritu utz, ech ye'k senima u 
tacha'v vechi'l. 17 Tan aatz q'u 
tacha'v u chi'l, yi'sa' vitxumb'al 

u Tioxhla Espiiritu. Utz aatz u 
Tioxhla Espiiritu majte, yi'sa' q'u 
tacha'v u chi'l. Ye! nimotxik'ul 
tib'. Ech ye' neb'an taq'o kam 
va'l esa'. 18 Tan oj a' netoksa 
tetz u Tioxhla Espiiritu, ye'k ex 
jaq' u o'tla mantaar atzi'. 

19 Tan vatzsaj ootzajili ab'iste 
q'u paav ni'an u chi'l. Utz aya! 
q'u'l tza!: q'u eesaib' tu b'ey tuch! 
aanima yit' ik'ulel koj, q'u tzu'- 
kinil, q'u tz'ejxichil ti' ib'anax 
ye'xtxojla chaj kam, 20 u nima 
b'anich tioxh, u istanil, u chi'- 
k'ulaib', u ch'a'o, u nachoj suyel, 
u k'a'nal, u yaayoli'b', u oksa xo'l, 
u nima ye'xtxojla chusb'al, 21 u 
chi'na'nk'u'lil, u yatz'i'b', u 
q'ab'a'm, tuch' va'l ye'k chit 
nooeb'al ti' echb'u'm utz, tuch! 
tere'n q'u paav ech tzi'. Ech 
ni'xhval sete aas eb'anch etetz, 
echa' alel sete vaq'o. Tan aatz q'u 
aanima b'anol tetz q'u kam tzi', 
sa'kojetzan ti' viQ'esalail u Tioxh. 

22 Pek a' saqoksa tetz q'u 
txumb'al nicheesa u Tioxhla 
Espiiritu sukuk'atza, q'u'l echa' 
b'a'nla vatz tze'. Utz aya! q'u'l 
tza': u kub'antu tii'o' qib'ilaj, u 
chi'b'ichil, u paas, u paciensia, u 
jikil, u b'ano b'a'nil, u k'uje'ich 
k'u'lal ti' Tioxh, 23 u maanxhoil 
utz, tuch' u majo'ib' ti' ib'anax 
q'u ye'xtxoj. Tan ye'k mantaar 
samajono' ti' ib'anax q'u kam 
tzi'. 24 Tan aatz o!, niman tetz u 
Cristo, ya'samal tek q'u tacha'v 
kuchi'l qaq'o. Ech antu kamnaj u 


Y 6.2 Choktaj U Xhan 13.34-35. 

tacha'v u kuch! tuch' u Cristo 
vatz kurus. 25 A' itz'pixsano' u 
Tioxhla Espiiritu tu u qatin k'atz 
u Tioxh. Ech toke' a' chit noj 
qoksa tetz. 

26 Ech ye! ko'xh kut'anb'a! 
qib'. Ye' ko'xh ilak tib' kuvi' 
qib'ilaj. Utz sako'nkoxhkuchi'- 


k'ula qib' majte. 

1 Hermanos, oj netil ma'j 
6 aanima texo!l aas nib'an 
paav, oksataj tu jik tuch' 
maanxhoil. A' so'oksan tu jik 
ab'iste sete nojchit q'anb'inajex 
k'atz u Tioxh. Loq' kuenta'ex tan, 
b'a'n si'ane' saku'ex tu paav 
taab'a'b'en majte. 2 Pek lochob'e- 
taj etib' setib'ilaj tu q'u tza'l ni- 
paalk'ex. Ech senima vimantaar u 
Cristo.Y 3 Tan oj ab'il a! techal 
ko'xh ninache' utz, yit' techal koj 
vatz Tioxh, ijunal ko'xh nisotzsa 
je' ik'u'l. 4 Ech toke' nachtaj je! 
oul eb'anon sejununil, b'a'n tzik. 
Ech ex sanachon sejununil, ex 
tzik b'a'n. Log" yit' ti' koj aas sa!- 
tekepaasa etib! vi! emol, pek ex 
ko'xh saootzajin aas b'a'n va'l 
neb'ane'. 5 Tan junun aanima 
sailon je! iq'aq'al q'ul ib'anone!*. 

6 Ab'il va'l nichusax ti! u 
yolb'al Tioxh, echen sataq' tetz u 
chusul tetz kam atil tzixe'. 

7 Ye! ko'xh esotzsa je! ek'u'l. 
Tan ye'xhab'il ko'xh sasub'un u 
Tioxh. Tan kajay va'l nichik u 
aanima, a! va'l satil iq'aq'al.* 


U lochoib' tu kajay q'u kam 


3 6.7 Choktaj u Leviitico 19.18; u Proveerbios 22.8; u Oseas 8.7. 

8 Ech ab'il a!, a! chit sichik u 
onkonil tuch' q'u tacha!v vichi'l, 
a! sik'ul u choob'al paav. Utz 
ab'il va'l a! sichik q'u b'a'nil isa! 
u Tioxhla Espiiritu, a! sik'ul u 
atinchil tu b'enq!ii b'ensaj. 9 Utz 
ye! ko'xh jochp'o! ti' ib'anax q'u 
b'a'nil. Tan sa'nalopon tiempo 
aas saqil iq'aq'al oj ye'k sajoch- 
p'o'. 10 Ech kub'antaj chit b'a'nil 
tu kajay aanima chaj paj. Log' a' 
chit b'axa sakuloch q'u kumol 
niman tetz u Jesuus. 


U paalchil tu tza'l ti! u Cristo 


11 At noj b'enku sete aas tu 
nimla chaj tz'ib' nuntz'ib'av b'en 
u yol sete tza'. In chit vetq'ab'in 
iveete!. 

12 Aatz q'u'l niya'lunex ti! 
etzok'te'l echi!l, a! isa! aas b'a'n 
sakaak tuch' q'u Israeel. Ech ye'k 
sachi'k'ulal ti' vikam u Jesuus 
vatz kurus. 13 Loq' aal niko'xh 
q'u'l tzok'el el ichi'l, nikojtole' ti! 
inimal u o'tla mantaar. Pek al 
isa! toksat iq'ii seti! aas vet'ole' 
ti' etok ti' inimal u kostuumbre 

tzi'. 14 Pek ech koj in tan, ye'xh 
ko'xh jatu sa'kojvoksa je! unq'ii 
seti', Pek a! tokeb'al unq'ii vi- 
kameb'al kuB'aal Jesucristo vatz 
kurus. Ech ti! va'l i'an u Jesuus 
tzi', sotznaj tek q'u paav sunvatz 
q'u'l atil tu u vatz amlika tx'ava' 
tza'. Utz sotznajtek'in siatz 
majte. 15 A' ib'o'q'ol u itz'pichil 
k'atz u Cristo, yit' a' koj ib'o'q'ol 
oj tzok'el el chi'l oj ye' tzok'el el. 
16 Ech atoj u b'a'nla atinchil xo'l 
q'u aanima q'u'l ech ipaal sapaali 
va'l nital u b'a'nla chusb'al tza'. 
U Tioxh satxumun iatz; echat q'u 
Israeel majte, vitenam u Tioxh. 

17 B'a'n a' ye'xhab'il tere'n 
koj ve't chi'k'ulanin taab'a'b'en 
ti' q'u chusb'al tza' tan, ma'xh 
b'anaxyu ve. Iq'omal q'u jaleb'al 
ak'onb'e'm tunchi'l ti' u kuB'aal 
Jesuus; vechlal aas in taq'onom 
u kuB'aal Jesuus. 


Vitzojpu u u' tza' 


18 Hermanos, atin koj vib'a'n- 
il u kuB'aal Jesucristo tetaanxel- 
al. A'i. 

U U' ITZ'IB'A BIEN U PABLO 
SEI OU NIMAN TETZ U JESUUS 
TU EEFESO 


Yol ti' u u' tza' 


U Pablo tz'ib'an u u' tza'. A' itz'ib'av b'en xe' q'u niman tetz u Jesuus tu 
Eefeso. Tu Roma itz'ib'av k'asu'l tixo'l q'u ya'b' 59 — 61 m.t.J. A! chit atich 
tu preexhuil. 

A' vib'o'q'ol nital u Pablo tu q'ul iyol tza' aas ma'loj chit iatz q'u niman 
tetz u Jesuus tib'ilaj, k'uxh kam ko'xh aanimail sijununil. 

Ye! ootzajib'e kani'ch tok q'u b'axa chaj aa Eefeso ti! inimal u Jesuus. 
Loq' atil iyolil tu Q'u B'a'nla Chaj Kam B'anel (Hechos) 18.24—20.1. Kamal 
u Aquila tuch' u Priscila chikon b'axa. Ech xamtel tuul opon u Apolos. Utz 
ech tek u Pablo. Oxva'l ya'b' i'an u Pablo tzi'. Xamtel tek tuul itzaq'taka q'u 
ansiano u Pablo aas a' chit ib'en tu Jerusaleen. Choktaj Q'u B'a'nla Chaj 
Kam B'anel (Hechos) 20.17-38; Q'u Kam Ib'axab'sa Ik'uchax U Tioxh 
(Apocalipsis) 2.1-11. 

A' u jatxb'al tib' q'u yol tu u u' tza'. 

1) 1.1-2 Nitaq' ichajlichil q'u niman tetz u Jesuus. 

2) 1.3—3.21 Niyolon ti' u mam b'a'nil va'l ul i'an u Jesuus ti' 
vichitpune!. 

3) 4.1—6.20 Nichusun ti! aas kani'ch tig'ol u atinchil k'atz u Jesuus. 
Niyolon ti! q'u doon majte. Aya! q'u'l nitaq! u Tioxh ti! taq'ax 
iyak'il q'u niman tetz u Jesuus. 

4) 6.21-24 Ech vitzojpu q'u yol tu u u! Ga, 

Q'u Niman Tetz U Jesuus Tu Eefeso 1 


U U' ITZ'IB'A BIEN U PABLO 
SEI OU NIMAN TETZ U JESUUS 
TU EEFESO 


Ichajlichil q'u niman tetz u Jesuus 
tu Eefeso 


1 Nuntz!ib'a opon u u! tzexe! 
1 tza' hermanos jank'al ex 
nimamal u Cristo setaq'o atilex tu 
Eefeso utz, tii etatin Katz u 
Jesucristo. In Pablo, ichaj u 
Jesucristo titxumb'al u Tioxh. 
2 Utz taq' koj ku! vib'a'nil u Tioxh 
seti!, aya! u kuTat tu Amlika, tuch' 
u kuB'aal Jesucristo. Utz taq' koj u 
paas tetaanima majte. 


Viq'aq'al vinimal u Jesuus 


3 Techal chit u Tioxh, viTat u 
kuB'aal Jesucristo tan, kajay 
mamaj b'a'nil vettaq' qe tu 
Amlika tib'a'nil u Cristo tu u 
qatin k'atz u Tioxh. 

4 Tan tiq'aq'al ko'n k'uxh 
aya'xchen itxaat'o' u Tioxh 
aas ye!sajich ichee u vatz 
amlika tx!ava'. A! isa! 
sakunima, saxaane!lo' k'atz 
paav. Ech ye'k kupaav tu u 
qatin siatz. 


5 Tiira tu taanima cheeka aas 


taq'b'eno' sik'aol ime'al ti' u 
kunimat u Jesucristo. Tan ech 
nal chit u b'a'nil nititz'a qi'. 
Te elka aas i'an tii qi'.* 


6 Echixe'at b'enamen niqoksa 


iq'ii u Tioxh ti! u techalla 
b'a'nil veti'an qe tiq'aq'al 
viTxaaom va'l tiira tii ti'. 


7 K'uxh vetikuy q'u kupaav 


tan, ti! atzi' aas tiira sib' vi- 
b'a'nil qi'. Utz vetitoo'o! tu 
vikajal va'l el gi'. 


8 Utz ni'xhik'uch u Tioxh aas 


nojchit tii qi! tan, kajay 
txumb'al utz, kajay ootzaj- 
ib'al vettaq' qe. 


9 Vetqootzajil vitxumb'al ti' u 


tuleb'al u Cristo va'l ye'ich 
ootzajib'e taq'o. Tan ai u 
b'a'nil itz'amal qi! taq'o. 


10 Utz sa'nalitzojpi u Tioxh 


kajay q'u kam K'ajel nal oi 
taq'o aas lo'opon vitiempoil. 
Tan sa'nali'an ma'l iatz kajay 
q'u kam taq'o, q'u'l atil vatz 
tx'ava' tuch' q'u'l atil tu 


4 1.5 A! tok u yol tzi', taq'ax b'en k'aol me'ala ma'l tal nitxa' aas yit' k'aol 
me'ala koj. A' va'l ni'an q'u nan q'u'l yit'ix chee titz'in. Nijaj ma'j tal titz'in 
utz, ta'n tek nib'ens tetz. Nib'en ib'ii ti' utz, tiira titz'in teku'en, k'uxh yit' 
titz'in koj ti' vikajal. Ech va'l ni'an u Tioxh tu q'u niman tetz ta'n tek nib'en 
ik'aol ime'al tiq'aq'al va'l i'an u Jesuus. Choktaj Q'u Niman Tetz U Jesuus 
Tu Galaacia 4.5; Q'u Niman Tetz U Jesuus Tu Roma 8.14-17. 

Amlika. Utz u Cristo sa- 
q'esalain kajayil. 

11 K'ajel nal qi! taq'o aas sa- 
etzano' ti! u b'a'nil k'atza utz, 
saetzano!' ti! tere'n q'u kam 
tzixe! taab'a'b'en ti' inimal u 
Jesuus. A! va'l itz'amal tu u 
Tioxh, u b'anol tetz q'u kam 
kajayil. 

12 Ech ab'iste ol. o! b'axa okchil 
k'atz u Cristo, sa'xhkut'anb'a' 
u Tioxh tu vitechalil. 

13 Tan aatz etab'i vinujul, aya' 
u b'a'nla chusb'al tetz chitpi- 
chil tu paav utz, enima u 
Cristo; ok'ex k!atza. Yakich 
okoj ma'l vetechlal 
tetaanima, aya! u Tioxhla 
Espiiritu va'l tal u Tioxh aas 
sauli. Techlal aas ex tek ik'aol 
ime'al Tioxh. 

14 Techlal majte aas sa'naltaq' 
tere'n q'u kam u Tioxh qe 
q'u'l alel taq'o sataq'e'. Loq' 
analen aas latiq'o tib' u 
kub'en tu b'enq'ii b'ensaj 
tzixe!. Ech sa'xht'anb'a'l u 
Tioxh tu vitechalil. 


Vijajtu u Pablo tu u Tioxh aas 
sa'aq'ax itxumb'al q'u niman tetz 
u Jesuus 


15-16 Echixe'at b'enamen 
nunk'ama Tioxh seti'. Nunnach- 
pixsa'ex tunq'ilat unsik'let Tioxh 
chajpaj. Tan nivab'i aas tiira 
k'ujlel ek'u'l ti' u kuB'aal Jesuus. 
Utz tiira tii'ex setib'ilaj majte ex 
niman tetz u Jesuus. 

17 Nunq'ila sik'le u Tioxh, 
aya' u techalla iTat u kuB'aal 
Jesucristo. Nunjaj te aas 


Q'u Niman Tetz U Jesuus Tu Eefeso 1, 2 


sa'xhtaq' etxumb'al ti' q'u kam 
k'atza. Sik'uch tere'n kam sete. 
Ech sa'xhtere'netootzaji kam 
b'anel tu u Tioxh. 

18 Nunjaj te majte aas tiira 
sataq' elu'l vatzsaj sete kam chit 
va'l nikuch'ia ti! tuch! txuq'txun- 
chil. Setootzaji jank'al chit vi- 
techalil q'u mam b'a'nil 
saetzano! ti' k'atza, o! niman 
tetz. 19 Utz setootzaji majte 
jank'al chit u lochb'al qetz nitaq! 
u Tioxh o! niman tetz. Tan tiira 
techal utz, ke!ch koj iya'eb'al. 
20 Ik'uchka vimam txumb'al aas 
q'aav titz'pixsat u Jesuus xo'l q'u 
kamnaj. Utz ik'uchka majte aas 
toksa u Cristo sik'atza tiseb'al tu 
Amlika. 21 Ech toksa mam 
q'esala vi! kajay q'u kam: q'u 
yak'il, q'u ijle'm, q'u q'esalail 
utz, q'u b'aalil. Kajay q'u kam 
toksa tikuenta. K'uxh q'u'l atil tu 
u tiempo cheel utz, k'uxh q'u 
kam q!u'l sachee taab'a'b'en. 

22 Kajay q'u kam toksaka u 
Tioxh jaq' u tijle'm u Cristo. Utz 
toksa q'esala vi! q'u niman tetz 
kajayil. 23 Tan aatz q'u niman 
tetz echa! vichi'l u Jesuus, a! 
vinimal. A! vitz'ajel u Cristo q'u 
niman tetz. K'uxh a! vitz'ajel utz, 
u Cristo va'l nitz'ajsan. A! nitzoj- 
pixsan q'u kam ti' kajayil. Tan a! 
u q'esala ti! q'u kam kajayil. 


U chitpichil tu paav 
tib'a'nil u Tioxh 
1 Kamnajich etatin vatz u 
Tioxh b'anel ti' q'ul 
etacha!'v, q'ul epaav. Loq' u 
Jesuus aq'on etiichajil k'atza. 

2 Tan ta'xh nicheb'ane! veti'anka. 
A! nichetiq'o tetz u paav tu u vatz 
amlika tx'ava! tza'. A! nichenima 
tetz u tioxhil maalo va'l niq'esalin 
q'u maalola chaj aanxel nipaal ti! 
kajiq' va'l atil Katz q'u qelol 
Tioxh. 3 A! q'u kam atichk'o' 
ma'x tiempo tzi'. Ta'xh tii ni- 
kub'ane' kam kusa', q'u tacha!v u 
kuchi'l utz, q'u kam q'u'l nitul tu 
kupensaar. Ech nichik'ulo'k qi! 
aas saku! u choob'al paav qi! tu u 
Tioxh. Echa! tere'n q'u aanima 
ye! tootzaj Tioxh. 

4 Pek tiira txumul vatz u 
Tioxh tan, ib'an tii qi'. 5 Aal vet- 
taq'lu kutiichajil k'atz u Cristo 
tetz b'enq'ii b'ensaj, k'uxh aal 
kamnajich'o! siatz tu q'u kupaav. 
Ech tib'a'nil ko'n u Tioxh k'uxh 
vetchitp'ex tu q'ul epaav. 6 Ela 
vetq'aavtitz'pixsa'o' u Tioxh 
tuch' u Cristo. Ech ela texh uch) 
a! kumol tu Amlika k'ujlelo' u 
Cristo Jesuus tu u qatin k'atza. 

7 Utz i'an ko'nkoxh ok u kam 
tzi', pek a! isa! ik'uchtu vitechal- 
la b'a'nil tu q'u tiempo 
taab'a'b'en tza! aas nojchit tii qi'. 
Ttxum kuvatz tiq'aq'al u Cristo 
Jesuus. 8 Vib'a'nil u Tioxh se! 
atzi' k'uxh vetchitp'ex tu q'ul 
epaav tu vikuje' ek'u!l ti'. Utz yit' 
ex koj vettx'akon, pek u Tioxh 
vet'oyan sete. 9 Yit' iq'aq'al koj 
eb'anone'. Ech ye'xhab'il ko'xh 
ma'j satoksa je! iq'ii ti'. 10 Tan 
Tioxh b'anomnaj qetz. Ti! u 
Cristo Jesuus ib'anvo!. Utz a! isa! 
qi! aas a! sakub'an q'u kam b'a'n, 
kam echa! b'anel ti! taq'o 
ko'xtene. 

U paas atil tu taanima 
q'u niman tetz u Jesuus 


11-12 Atoj sek'u'l aas ye'kich 
ex k'atz u Cristo ma'x tiempo. 
Tan yit' ex koj Israeel, yit' ex koj 
itenam u Tioxh b'anel. Ech toke' 
ye'k etokeb'al ti' u nuk'u'm va'l 
i'an u Tioxh much! vitenam. 
Niko'xh ti! q'u kam tala sataq'e'. 
Kam koj mai b'a'nil nichech'ia. 
Utz a'ich koj etioxh u itz'lich 
Tioxh. Tan ex q'u aanima q'u!l 
"it tzok'el koj el b'iil ech" 
nital q'u Israeel q'u'l tzok'el el 
b'iil ichi'l. Ech yit' ex koj itenam 
Tioxh vatz q'u Israeel. 

13 Pek k'uxh tzian atichk'ex 
k'atz Tioxh tan, xaanyu'lex. 
Okyex Katz u Cristo Jesuus ti! 
vikajal va!l el seti' ti' ichool q'ul 
epaav. 

14 A' vet'ul oksan u paas u 
Cristo. Ech ma'l teko'n iatz q'u 
niman tetz taq'o, k'uxh Israeel 
utz, k'uxh yit' i'. A' ul isotzsa tu 
vikam vatz kurus u chi'k'ulaib' 
va'l atiche va'l nichjatxono' 
qib'ilaj, echa! tok ma'j b'itz'. 

15 A' ul itzaasa q'u mantaar, q'u 
tzii q'u'l oknajich qi'. Tan a! va'l 
nichoksan u xo'l. Utz ma'l teko'n 
tenam vetb'enku ka' tanul q'u 
aanima taq'o q'u'l k'uxh jatxich 
tib' iatz. Tan vetmotxinima u 
Jesuus, ech vet'ok ib'a'n. 16 Ech 
tu vikam u Cristo vatz kurus, 
sotz u ch'a'o u jatxi'b' va'l atich 
xo'l ka' tanul q'u aanima. 
Vettoksa ib'a'n uch! Tioxh. Ech 
ma'l teko'n vet'elku siatz. 

17 B'a'nla yol tetz paas vettiq'o 

ul u Cristo tu q'u aanima q'u'l 
tzian k'atz Tioxh, echa' ex utz, 
tuch' tu q'u'l k'uxh tootzaj nal 
b'iil u Tioxh majte. 18 Tan 
tiq'aq'al ko'n u Cristo k'uxh ma'l 
texh qok vatz u Tioxh. Tan ma'l 
ko'n u Tioxhla Espiiritu atil 
sukuk'atza. 

19 Ech toke' k'uxh ex puera 
aanima tu vechi'l utz, tu vetatin 
tu u vatz amlika tx'ava' tza', pek 
yit' ex tere'n koj puera aanima 
vatz u Tioxh. Pek ela texh 
etenamil tuch' q'u Israeel niman 
tetz u Jesuus. Ech tatine' k'aol 
me'ala aas molomal tib' tu ma'l 
atib'al. 20 Aatz vetatin cheel tan, 
ech ex ma'l mam otzotz aas ma'l 
ko'n vixe". Utz a! vixe' q'u 
chusb'al tal q'ul ichaj u Jesuus 
tuch' q'u alon tetz u yolb'al 
Tioxh. Pek a' u Sivan u Cristo, 
vitiil u otzotz tixoob'al. 21 Ech 
oj ato'k'ex Katz u Cristo, nech'ii 
k'atza atzi'. B'a'nla nuk'imal 
etib' setib'ilaj. Utz sa'nalb'enexs 
tioxhla atib'al vatz u kuB'aal 
Amlika. Echa' ma'l totztioxh aas 
b'oono inuk'lu je' vi' itz'achil. 
22 Utz k'uxh paarten aanimail ex 
tan, ma'l ko'n ex atilex k'atz u 
Cristo, nuk'imal etib', ex tatib'al 
Tioxh si'ane'. Sa'atin sek'atza tu 
viTioxhla Espiiritu. 


U taq'onin u Pablo xo'l 
q'u puera aanima tu u Tioxh 


1 K'uxh atil ku'in tu 

preexhuil cheel, in Pablo 
tan, ti' ko'n talax viyolb'al u 
Cristo Jesuus sete, ex puera 
aanima. 2 Utz ab'imal setaq'o 


Q'u Niman Tetz U Jesuus Tu Eefeso 2, 3 


atzi' kam vitxumb'al u Tioxh 
seti' tu vib'a'nil tan, a' vetchaj- 
onin texo'l ti' talax viyolb'al sete. 
3 Utz a' k'uchun u kam ve va'l 
ye'ich ootzajimal. Aya' va'l vet- 
untz'ib'a b'en talax b'iil sete tza'. 
4 Utz tuul nesik'le u u' tza', 
sapaal etxumb'al tu q'u kam ye' 
ootzajimich, q'u'l k'uchel ve tu u 
Tioxh ti' u Cristo. 5 Aya' ma'l u 
kam va'l ye'xhab'il ko'xh ma'j e 
k'uchaxka veti'anka. Pek aatz 
cheel, vetik'uchlu u Tioxh 
tiq'aq'al u Tioxhla Espiiritu tu 
q'u alol tetz viyolb'al tuch' q'ul 
ichaj u Jesuus q'u'l txaael taq'o. 
6 Utz kam koj u kam ye' ootzaji- 
mich tzi', pek aya' va'l aas, 
ab'iste q'u puera aanima q'u'l 
saniman u b'a'nla chusb'al, ela 
ko'n saetzan ti' u b'a'nil k'atz 
Tioxh tuch' q'u Israeel. Ela 
teko'n tetz q'u kam q'u'l tal u 
Tioxh. Loq' tiq'aq'al u Cristo 
Jesuus. 7 Utz veti'an itxumb'al u 
Tioxh vi', vettaq' vijle'm ti' talax 
q'u kam tu q'u puera aanima tzi'. 
Loq' tiq'aq'al ko'n vib'a'nil u 
Tioxh sunk'atza tuch' u mam 
iyak'il k'uxh echi. 

8 Tan aal ye'xh b'oj oponnaj- 
kojin ti' ma'j q'u ya'teb'al ichaj u 
Jesuus. Pek k'uxh echi, aal in 
vetitxaa'in u Tioxh ti' en talax u 
b'a'nla yol texo'l, ex puera 
aanima. Aya' u b'a'nla chusb'al 
ti' Cristo va'l tiira ye'k iya'eb'al 
utz, ab'il koj tech ti' tootzajil 
kajayil. 9 Ech saval tu kajay 
aanima q'u kam q'u'l k'ajel nal 
ti' tu u Tioxh o'tene q'u'l ye'ich 
ootzajimal; aya' vitxumb'al u 

Tioxh va'l b'anonnaj tetz kajay 
q'u kam. 10 Ech i'an u Tioxh ech 
tzi' tan, a! isa! aas kajay q'u 
niman tetz u Jesuus, sipaxsa 
itziiul kam chit b'anel tu q'ul 
ib'a'nla txumb'al u Tioxh q'u'l 
tiira chukchaj. Ech samotx- 
tootzaji q'u q'esal tx'i'li'inajla 
aanxel q'u'l nipaal ti! kajiq' tu 
amlika, tuch' q'u q'esal maalola 
chaj aanxel. 11 Ech va'l i'an u 
Tioxh tzi' tan, a' va'l k'ajich nal 
ti' taq'o utz, ye'k iya'e'. A' ul 
xe'tixsan taq'o u kuB'aal Cristo 
Jesuus. 12 Ech tiq'aq'al u Cristo 
sa'tekveet kuxaan opon k'atz u 
Tioxh. Aya'l kuk'u'l so'opono' 
k'atza, ta'xhtzii oj k'ujlel kuk'u'l 
ti'. 13 Ech toke' nival sete aas 
txumunichko'xhex utz, q'aa- 
vi'ch'ex ti! equl ti! q'u tza'l q'u'l 
nipaalk'in. Pek aal setiq'o eyak'il 
tan, seti' nunb'anva. Ech txuq'- 
txunojex. Tan oksab' eq'ii. 


Vijajtu u Pablo tu u Tioxh 
aas sa'xhtaq' iyak'il 
q'u niman tetz u Jesuus 


14 Echixe'at nunq'ila sik'le u 
Tioxh seti', viTat u kuB'aal 
Jesucristo. 15 Aya' u cheesan 
tetz kajay q'u aanima atil tu 
Amlika utz, vatz tx'ava' tza'. 

16 A' nunjaj seti' aas sa'xhtaq' 
nimal ek'u'l u Tioxh tetaanima. 
Sataq' eyak'il utz, examlil 
tiq'aq'al u Tioxhla Espiiritu. Tan 
ye'k iya'eb'al tu vitechalil ti' 
kulochle'. 17 Nunjaj te majte aas 
atin koj chit u k'ujleb'al ek'u'l ti' 
u Cristo. Atin koj chit tetaanima. 
Ech tiira at se'enku sete b'a'nil 

aas tii u Tioxh seti'. A' vixe'al 
vetatin k'atza, echa' ib'en taq'il 
ma'j tze'. 18 Ech sa'xhetootzaji 
b'a'nil och! tere'n q'u niman 
tetz u Jesuus, kam chit b'anel 
taq'o utz, jank'al chit vib'antu tii 
u Cristo Jesuus seti'. Tan itechal 
chitu!! Echa' ma'j nimla kam aas 
sib' ivatz, nim tajan, tiira pim 
utz, ye'k iya'eb'al vit'ane'a'. 
19 Tan ech ko'n koj i'antu tii u 
Tioxh seti! b'iil vantzi' niqitz'a, 
pek sib'al. Ech sa'xhatin jank'al 
itxumb'al u Tioxh sek'atza taq'o. 
20 Nunjaj tu u Tioxh aas 
sa'xhetootzaji. Tan ¡Mam Tioxh 
u Tioxh! Kajay ni'ane'. Utz echil 
ko'n koj ni'ane' vantzi' nigitz'a. 
Pek paalchu va'l sataq' vatz va'l 
nikujaj te. Loq' ta'xhtzii oj k'ujlel 
kuk'u'l ti'. 21 Ti' u Cristo Jesuus, 
tetz u techalil u Tioxh xo'l q'u 
niman tetz. Ech ko'xh ib'ena', 
ye'k iya'e'. A'i. 


Vib'o'q'ol i'antu ma'l iatz 
q'u niman tetz u Jesuus 


1 Ech k'uxh in preexhu ti' u 

kuB'aal Jesuus tan, nival 
sete aas tinujul chit etxumb'al 
seb'ane', echa' va'l nital u 
Yolb'al Tioxh. Ech sik'ulo'k seti' 
aas ex niman tetz q'u kam q'u'l 
sik'lemalk'ex. 2 Ye'k je'chil vatz 
seb'ane'. B'antajex maanxho. 
Atoj epaciensia. Utz tx'aktaj chit 
etib' ti' veb'antu tii'ex setib'ilaj. 
3 B'antaj chit ya'l aas b'enamen 
ma'l evatz ti' inimal u Tioxhla 
Espiiritu tu u paas atil texo'l. 
4 Tan ma'l ko'n u Jesuus va'l 
vetsik'lenulo! k'atza. Ma'l ko'n u 

Tioxhla Espiiritu aq'el qe. Utz ela 
ko!xh ma'l ko'n u kam nikuch'ia 
tuch' txuq'txunchil. Echa! u chi'l 
aas ma'l ko'n k'uxh chukchaj 
iq'ab'aj. 5 Ma'l ko'n kuB'aals 
Amlika atile. Utz ma'l ko'n va'l 
nikunima, va'l k'ujlel kuk'u'l ti'. 
Utz kajay o' ela ko'n u vautiismo 
b'anel qaq'o. 6 Ma'l ko'n Tioxh 
atile, iTat kajay q'u aanima utz, 
aya' va'l niq'esalaino' utz, a' ti' 
kajay aanima. Utz a' va'l atil 
sukuk'atza majte. 

7 Pek paarten u b'a'nil vettaq' 
qe junun o'. Te vetelka jank'al u 
b'a'nil isa! sataq'e'. 8 Ech toke' 
nital u Yolb'al Tioxh ech tza!: 


—Aatz b'enje' tu Amlika, 

teesa b'en q'u kam tetz 
preexhuil utz, 

toya tu q'u aanima.— Chia 


9 Utz kam koj tok nitale' aas: 
—b'enje'.— Chia. Pek tan, b'axal 
nal ko'p jaq' tx'ava! tu vikame'.* 
10 Aatz u Jesuus va'l ku'l tzi', 
anko'xh va'l b'enje' tzian tib'a 
kajay q'u amlika atile. Ech til 
chaj ko'xh atilku tuch' u b'a'nil 
nitaq'e'. 11 Taq' ijle'm lochb'al 
tetz q'u niman tetz. Ech atia 
ichaj u Jesuus b'enku taq'o. Atia 
alol tetz itxumb'al u Tioxh 
b'enka. Atia a' tetz ipaxsal paal 
itziiul u b'a'nla chusb'al. Atia ilol 
tetz q'u niman tetz u Jesuus. Utz 


b 4.8 Choktaj u Salmos 68.18. 

atia chusul tetz. 12 Ech q'u 
lochb'al taq'a tzi' tan, a' isa' sa- 
txakunsal ti' iyak'insal q'u niman 
tetz u Jesuus. A! sach'iisan tu u 
tatin k'atz u Tioxh utz, ti' u 
taq'on si'an sijununil vatz Tioxh. 
Ech jikom satiq'o tib' q'u kam 
xo'l q'u niman tetz u Jesuus. 
Echa' u kuchi'l, k'uxh chukchaj 
taq'on tan, ma'l ko'n iatz. 13 Ech 
kajay o' ma'l kuvatz sakuloch 
qib' ti! ik'uje' kuk'u'l ti' u Tioxh. 
Mail kuvatz sa'xhtere'nqootzaji 
viK'aol u Tioxh. Ech saq'anb'o' 
k'atza utz, ch'iichil si'an u 
kutxumb'al k'atza. Ech ela texh u 
kutxumb'al tuch' va'l ik'uch u 
Cristo si'ane', aya' va'l tiira 
tz'ajel vatz Tioxh. 

14 Ech yit'e'ch tere'n koj o' 
talaj nitxa' si'ane' aas niko'xh- 
ib'en itxumb'al sunchaj jalil. Yit' 
ech o' si'ane' q'u'l oora ko'xh 
isotzsal ik'u'l tunjot paartenla 
chat chusb'al. Aya! q'u'l nichus 
q'u sub'ulla chaj aanima. 15 Pek 
ta'xh tii sakub'an vinujul tuul 
sakub'an tii'o' qib'ilaj. Ech sa- 
ch'ii'o' tu u qatin k'atz u Jesuus, 
u kuQ'esala. Aya' u Cristo va'l 
ech tatine' kuvi' sukuk'atza. 

16 Tan oj ma'l chit kuvatz 
k'atza, k'uxh chukchaj qaq'on, 
ech o' u chi'l. Nuk'imal qib'. 
Tiira txayel qib', lochoib' ni- 
motxkub'ane'. Echa' q'u chupb'al 
tib' b'aj tu kuchi'l aas niloch tib'. 


° 4.9 Aatz vib'antu kanaal u tx'i'li'inaj u Jesuus, nital u Pablo tza', nik'am ti' 
va'l nichi'an q'u ijlenal ti' isub'ax ikoontra tu ch'a'o, aas nichimaa q'u tetz 
kajayil utz, nijatx vatz q'u sol. Choktaj u B'axa U! Itz'ib'a U Lu! 3.19. 

Ech oj echt, tiira b'a'n junun. 
Tx'anel ich'ii sikajayil. B'a'n chit 
tig'ot tib' q'u kam qib'ilaj tan, 
nikub'an tii'o' qib'ilaj. 


Vitxumb'al q'u niman tetz 
u Jesuus si'ane' 


17 Pek aatz cheel, nival sete 
utz, nunjaj tib'ii u kuB'aal Jesuus 
aas seb'an tii setib'ilaj. Ye! ko'xh 
eb'an ex echa' tere'n q'u puera 
aanima q'u!l ye! tootzaj Tioxh. 
Tan ta'xh nimotxi'an q'u ye'x- 
txojla kam nichee sik'u'l. 18 Ni- 
motxi'an ech tzi' tan, ela tuch' tu 
uken atilku q'ul ipensaar. Tiira 
tzian k'atz Tioxh tu q'ul itxox- 
kinil tan, tiib'ixnaj q'u taanima. 
Yi'sa! inimal u Tioxh. 19 Paat 
ye'kan nikan inachaxe' oj 
ye'xtxoj q'u kam ni'ane'. Vet- 
motxtaq' tib' tu u tz'ejxichil ti! 
ib'anax q'u tacha'v q'u'l ichi'l. 
Ech kam texh tzu'kinil ni'ane'. 
Ye'k ich'ixa'v k'uxh kam ko'xh 
si'ane'. 20 Pek yit'e'ch koj 
seb'ane', ex niman tetz u Jesuus. 
Tan ech koj u chusb'al vetetab'i 
k'atz u Cristo. 21 Ta'xhtzii oj 
nojchit nimamal u Jesuus setaq'o 
utz, neb'an q'u chusb'al nitale'. 
Tan a' vinujul iq'omal tu vitxum- 
b'al u Jesuus. 22 Utz kam q'u 
ye'xtxojla kam nicheb'an uch! 
vechi'l veti'anka; paat aq'tajka. 
Tan yit' b'a'n koj; tiira yannaj tu 
u paav. Echa! ma'j q'e'na'j chi'l. 
23 Tiira ch'expixsataj q'ul 
etxumb'al; itz'poj etatin k'atz u 
Tioxh. 24 A' setoksa va't u 
txumb'al va'l anal veticheesa u 
Tioxh sek'atza va'l nitiq'o 

vitxumb'al u Tioxh. Tan a' vi- 
txumb'al u Tioxh q'u kam inujul. 
Tan nik'uche' aas jikom utz, 
xaamnaj el k'atz paav. 

25 Ech paat aq'tajka u 
txub'a'l. Vinujul chit setal se- 
tib'ilaj sejununil. Tan kutz'ajel 
qib' sukujununil. 26 A'tzii, k'uxh 
su'ul ek'a'nal, pek ye' paavinex. 
Ye' eb'ana aas anko'xh nilakp 
evi' ti' ma'j kam ech q'ejal. 

27 Ye' etaq' tzii so'ok u tx'i'li'i- 
naj ti' epaavin tu u k'a'nal. 

28 Ab'il nichtelq'e' b'anel, ye! 
elq'u ve'te'. Pek aq'oninoj tuch! 
iq'ab', jikom si'ane'. Ech aal 
sachee tzixe' siloch va'l niya'ta 
tetz. 29 Niko'xh ma'j tzu'kin yol 
saje'ul tetzi'. Pek b'a'nla chaj yol 
setale', locho'm si'ane'. Tx'anel 
chit satab'i q'u aanima sa'ab'in. 
30 Ye' etxumunsa, ye' eqel u 
Tioxhla Espiiritu. Tan tiira oknaj 
sek'atza, etechlal ti' aas sateesa 
ex u Jesuus vatz q'u ye'xtxoj tu u 
tuleb'al. 

31 Ye' eb'ana aas k'ay ko'xh 
ek'u'l. Ya'sataj q'u k'a'nal, q'u 
qetunchil, u tz'ejo yol ti' aanima 
utz, tuch' kajay q'u onkonil. 

32 Pek jikojchit'ex setib'ilaj. Ex 
txumul vatz seb'ane'. Kuytaj etib' 
sejununil, echa' i'an u Tioxh sete 
aas ikuyex ti' inimal u Cristo. 


Vipaal q'u niman tetz u Jesuus 
si'ane' 
1 Tan ech chit itxumb'al u 
Tioxh. Echixe'at b'antaj ech 
etxumb'al u Tioxh, ab'iste ex, ex 
tek ik'aol ime'al Tioxh tan, tii 
seti'. 2 Tiiojex ti' emol, echa' i'an 

u Cristo aas i'an tii qi'. Aal taq' 
tib' tu kamchil qi'. A! u tx'olo'm 
u choob'al tetz u kupaav ok vatz 
u Tioxh. Mal oya aas echa! 
tx'umq'ixsab'al ijelop vatz 
"Tosch. d 

3 Ech eb'anchi aas sa'atin 
texo'l ma'j eesanib' tu b'ey tuch! 
aanima. Niko'xh b'anol tetz 
ye!xtxoj. Utz ye'k seb'ane' aas 
ye'k enooeb'al ti! q'u kam. Daat 
ye'k sa'alax q'u kam texo!] tzi'. 
Tan ex tek aanima aas nexaanse!l 
etib! Katz paav. 4 Ye! ko'xh 
yolonex tu sub'u'mla chaj yol. 
Niko'xh tzu'kin yol saelu'l tetzi', 
q'u'l paat ye'k tokeb'al, q'u chan 
yol. Tan ye'k itxa'k. Pek a! setal 
yol aas a! sik'ama Tioxh. 5 Tan 
yit! sa'kojetzan tu viQ'esalail u 
Cristo utz, k'atz u Tioxh q'u 
aanima q'u'l niteesa Ob) tu b'ey 
tuch' aanima. Niko'xh q'u b'anol 
ye'xtxoj, q'u'l ye'k inooeb'al ti' 
kam. Tan ela ko'n uch! nacho 
b'anich tioxh q'u acha'v tzi'. 

6 Ab'ili'ch ko'xh eesanex tu 
b'ey tu unjoloj yol aas ye'k 
itxa'k. Tan niku! vik'a'nal u 
Tioxh ti! q'u'l niqelone' utz, ni'an 
q'u kam ech tzi'. 7 Ech ye! ko'xh 
eb'an etetz q'u kam ni'an q'u 
aanima tzi'. 8 Aatz ko'xtene 
b'a'ntan echa' tu uken atilk'ex. 
Pek aatz cheel, atil tek ok'ex 
k'atz u kuB'aal Jesuus utz, tu 

txijtxub'al tek alles. Ech 
k'uchtaj aas atilex k'atz u txijtxu- 
bal 9 Tan aatz va'l nicheesa u 
atinchil k'atz u txijtxub'al 
sukuk'atza tikuenta u Tioxhla 
Espiiritu, echa! b'a'nla vatz Gel, 
Utz aya! q'u'l tza!: q'u mamaj 
b'a'nil, vib'anax vijikomal utz, 
vinujul. 10 Ech a! chit seb'an q'u 
kam q'u'l tiira b'a'n ni'enku tu u 
Tioxh. 11 Pek ye' eb'an etetz q'u 
kam va'l ni'an q'u aanima tu 
uken. Tan ye'k itx!ak. Aal yaataj 
q'u'l ech ni'ane'. 12 Tan aal 
ch'ixveb'al oj seyol setib'ilaj q'u 
kam ni'an tu mujel. 13 Pek aatz 
nitelu'l q'u kam vatzsaj tzi', yak 
nichee elu'l tu kajay q'u!l ni'ane!. 
Tan ech ni'an u txijtxub'al, 
nik'uch q'u kam ye'xtxo). 

14 Echixe'at nital u Yolb'al Tioxh 
ech tza!: 


—K'asen ab'iste axh 
vatchelaxh. 

Utz lakpen xo'l q'u kamnaj. 

Ech sitxijtxu'axh u Cristo.— 
Chia. 


15 Ech b'antajchit'ex tzak'kin 
tu vetatine!. Ye! eb'an ex 
txoxkin, pek atoj etxumb'al ti' 
q'u kam. 16 Ye! ko!xh eb'uch u 
tiempo. Pek txakunsataj ti' 
ib'anax u b'a'nil chajpaj. Tan 
txaklel ib'anax u onkonil tu u 


d 5,2 Aatz u tx'umg'ixsab'al nije'op vatz Tioxh nital u Pablo tzi!, a 
niyolonku ti! q'u chelem karne'l nichik'achax ok vatz Tioxh vi! u nachb'al 
Tioxh. Choktaj u Eexodo 29.18. A! nik'am ti! va'l i'an u Jesuus tu vikame!. 
Aatz nitale! aas “vitx'umgq| ije'op” chia, a! toke' aas b'a'n ni'enku tu u 


Tioxh; nik'ule' niyolonka. 

tiempo cheel. 17 Yit' kan chaj 
ko'nkoxh seb'ane'. Pek paaloj 
etxumb'al tuul kam visa! u 
kuB'aal. 18 Ye! ko'xh q'ab'anex 
tan, ek'u'l nisotzsa. Pek aal a! 
chit tiira atoj ok sektatza u 
Tioxhla Espiiritu. 19 Utz a! chit 
noj eloch etib' tu vetatin k'atz u 
Tioxh, tu eyoltu q'u yol tz'ib'a- 
malka tu u u! tetz b'itzal Tioxh, 
tu eb'itzat q'u b'itzal utz, tu q'u 
b'itzal q'u'l nicheesa sek'u!l. 
B'itzataj, oksataj iq'ii u kuB'aal 
tuch' etaanima. 20 Utz k'amataj 
chit kajay q'u kam tu u Tosch 
b'enamen, u kuTat tu Amlika 
tib'ii u kuB'aal Jesucristo. 


U tiq'ol q'u itz'in atzika 
tu atib'al sab'anaxi 

21 Echen setx'ol etiq'ot etib' 
setib'ilaj, kam echa' isa' u Tioxh. 
22 Echa' q'u ixoj, echen sinima 
imantaar q'ul ivinaj, echa' inimal 
u kuB'aal si'ane'. 23 Tan a! 
iq'esala u ixoj vivinaj; a! vivi". 
Echa' u Cristo tan, a' u q'esala 
xo'l q'u niman tetz; a' vivi' 
majte. Utz a' vichi'l q'u niman 
tetz. Tan a' u Chitol tetz tu paav. 
24 Tan kam echa' inimal u 
Jesuus tu q'u niman tetz u 
Jesuus, echat q'u ixoj majte, 
sinima q'ul ivinaj. 

25 Utz aatz ex vinaj, tiiojex 
ti' q'ul etixoj, echa' i'antu tii u 
Cristo ti' q'u niman tetz. Tan 
taq' tib' tu kamchil ti'. 26 Tal u 
Yolb'al Tioxh te utz, xaane'l 
k'atz u paav taq'o. Tan a! isa! 

txlaatx'och tatin siatz, echa! 
itxlaal tu a! i'ana. 27 Ech tiira 
tx'aatx!och tatin q'u niman tetz 
tu paav siatz, aas lu'ltiq'o. Paat 
ye'k b'oj paav k'atza; tiira 
techal. Ye'k ma'j kam ye!xtxoj. 
Echa' ma'j b'a'nla oksa'm ye'k 
tz'il ti', yit' moch'el koj tib'. 
28 Ech kam echa' i'antu tii q'u 
vinaj ti' vichi'l, echat i'antu tii 
ti' u tixoj si'an majte. Tan ab'il 
va'l tii ti' u tixoj, anat ko'xh 
ni'an je! tii ti' atzi'. 29 Tan 
ye'xhab'il ko'xh ma'j aanima 
nib'anon aas ye'k ko'nkoxh 
itxa'k ichi'l te. Pek nitzujb'e 
utz, tii ti'. A' va'l ni'an u Cristo 
tu q'u niman tetz tan, a' vichi'l. 
30 Utz o' itz'ajel vinimal, vichi'l 
utz, q'ul ib'ajil. 31 Ech toke' aas 
sataq'ka itat inan u vinaj utz, 
sik'ul tib' tuch' u tixoj. Ech ma'l 
teko'n saelka. 32 Sib' tok u yol 
tzi'. Tan ye'ich ootzajib'e vet- 
i'anka. Pek a' niyolonku ti' u 
tatin u Cristo tuch' q'u niman 
tetz. 33 Pek aatz ti' q'u aanima 
k'ulel tib', junun ex, ex vinaj, 
tiiojex ti' q'ul etixoj. Echa' 
eb'antu je' tii seti'. Utz atoj 
tatin vivinaj u ixoj siatz majte. 
1 Aatz ex k'aol me'ala, 
6 nimataj q'ul etxutx eb'aal. 
Ech sek'uche' aas nenima u 
kuB'aal Jesuus. Tan a' vijikomal. 
2 Tan: —Atoj tatin vatat vanan 
saatz.— Chu ma'l u mantaar va'l 
tiira ib'o'q'ol utz, atil iq'aq'al oj 
sanimali tal u Tioxh.* 3 Ech b'a'n 
ko'xh sapaalk'axh. Utz sib' u vatz 


e 6.2 Choktaj u Eexodo 20.12; u Deuteronoomio 5.16. 

aq'ii asaj tu u vatz amlika si'an 
taq'o tza!. 

4 Pek aatz ex, txutxa b'aala, 
ye! ko'xh elak ivi' q'ul ek'aol 
eme'al. Pek jik ko'xh sechus tu 
viyolb'al u kuB'aal. Utz setoksa 
tu jik. 

5 Aatz ex, ab'iste ex k'ayimal 
etib! tu aq'on, nimataj q'u b'aal 
etaq'on tu u vatz amlika tx'ava' 
tza'. Atoj chit tatin sevatz. B'an- 
tajko'xhex jik tetaanima k'atza. 
Ech sek'uche' aas nenima u 
Cristo. 6 Ye'k seb'an echa' ni'an 
q'u aanima q'u'l ta'xh ni'an 
ib'a'n vatz u b'aal taq'on. Tan a' 
isa! aas b'a'n chit se'enku tu u 
b'aal taq'on. Pek k'uchtaj aas ex 
taq'onom u Cristo; tuch' chit 
etaanima seb'an q'u kam. A! 
seb'an vitxumb'al u Tioxh. 

7 Aya'l chit ek'u'l seb'an u aq'on; 
aya'l kala taq'on u kuB'aal 
neb'ane' utz, yit' taq'on koj 
aanima. 8 Tan ab'iste q'u b'a'n 
ni'an junun aanima, sa'naltil 
iq'aq'al xe' u kuB'aal, k'uxh 
k'ayimal tib' tu aq'on xe' ma'j 
aanima oj yit' i' majte. 

9 Utz echat ko'xh seb'an tu 
q'ul etaq'onom majte, ab'il ex, ex 
b'aal chaj aq'on. Eb'anchile aas 
sako'xhepoyi. Atoj sek'u'l aas ela 
ko'xh ex tuch' q'u aq'onom vatz 
u kuB'aal va'l ni'ilonk'asu'lo' tu 
Amlika. Utz ye'k tel aanima 
siatz. 


Q'u lochb'al tetz q'u niman tetz 
u Jesuus atile 


10 Pek aatz cheel hermanos, 
nival sete, iq'omoj eyak'il k'atz 

u mam iyak'il u kuB'aal. 

11 Koltaj etib! vatz u tx'i'li'inaj. 
Txakunsataj q'u b'anb'al ch'a'o 
xe! u Tioxh. Ech ye!k sisub'ex u 
tx'i'li'inaj. Pek tii satxake'ex 
k'atz u Tioxh. 12 Tan aatz u 
kuch'a'o, yit' tuch' koj nojla 
aanima aas atil ikajal tuch' 
ichi'l, pek tuch' q'u q'esal 
tx'i'li'inaj, q'u maalola chaj 
aanxel, q'u'l q'esala tatin tu 
amlika ti! kajiq' tu uken, tuch' 
q'u b'anol ch'a'o, lochol tetz u 
onkonil tu u vatz amlika tx'ava' 
cheel. 

13 Echixe'at atoj etetz q'u 
b'anb'al ch'a'o va'l xe' u Tioxh. 
Ech seq'i' q'u tza'l aas lu'ul seti'. 
Utz tii txaklelex aas ma't 
itzojpe'. 14 Ech tii etatin k'atz u 
Tioxh. Utz a' q'u b'anb'al ech'a'o 
seb'anb'e tza'. Tii etatin tu 
vinujul tan, siloch'ex; echa' ma'j 
qitzb'al aas ni'xhtaq' yak'il. A! 
chit seb'an q'u kam jikom, ech 
sikolex; echa' ma'j ch'ich' 
chale'k kolb'al vatz etaanima. 
15 Noj epaxsa itziiul u b'a'nla 
chusb'al tetz paas. Tan a' va'l 
echa' kolb'al tetz etajan. 16 Utz 
a! chit ib'o'q'ol aas sa'xhk'uje' 
ek'u'l ti' u Tioxh. Tan a' samajon 
tok u ka'tziiunchil sek'atza va'l 
nitoksa u tx'i'li'inaj; echa' u 
escudo b'anb'al ch'a'o aas nimaj 
tok u yatz'b'al ti! u sol. 17 Pek a! 
u kolb'al tetz vepensaar aas a' tii 
setitz'a u chitpichil tu paav; 
echa' vicasco u sol aas nikol 
vivi'. Utz txakunsataj u Yolb'al 
Tioxh aq'el tu u Tioxhla Espiiritu 
tan, a! va'l echa! ech'ich'. 

18 Utz q'ilataj sik'letaj Tioxh 
b'enamen. Q'ilataj sik'letaj Tioxh 
titxumb'al u Tioxhla Espiiritu. 
Tzuk'elex ti'. Utz q'ilataj sik'letaj 
Tioxh ti' q'u niman tetz u Jesuus. 
19 Utz nachtaj Tioxh vi' majte. 
Ech chajpaj sayolonin ti' u 
b'a'nla chusb'al, sachee unyol 
kam saval ti! utz; ye'k xo'val 
saval q'u kam ye'ich ootzajimal 
ti'. 20 Tan in ichaj utz, ivatzil u 
Tioxh tu u vatz amlika tx'ava! 
tza!, k'uxh qitzel unpaal ti! talax 
u b'a'nla chusb'al. Ech tiira taq' 
koj unyol u Tioxh ti' talax 
vatzsaj b'a'nil, ye'k unxo'val kam 
va'l saval ti". 


Itzojpu u u' tza' 


21 Sunchaj opon u kub'a'nla 
hermano Tiiquico tzexe', va'l 

tiira tii'in ti' tan, jikom ni- 
taq'onin ti' u kuB'aal utz, 
k'ujleb'al k'u'l. A' toj alon sete 
kam nipaalk'in utz, kam nun- 
b'ane'. Ech setootzaji. 22 Ech 
vetunchaj opon tzexe! ti' u kam 
nivale! tzi', ech setab'i kutziiul 
utz, ech satxuq'txunex taq'o 
majte. 

23 Hermanos, u Tioxh, u 
kuTat tu Amlika, tuch' u 
kuB'aal Jesucristo koj aq'on u 
paas texo'l. A' koj lochonex ti' 
eb'antu tii'ex setib'ilaj. Utz a! 
koj lochonex aas sak'uje' ek'u'l 
ti'. 24 Ech atil koj vib'a'nil u 
Tioxh seti', kajay ex tz'ejel 
etaanima ti' u kuB'aal 
Jesucristo, ab'iste ex nojchit 
ta'n tz'ejel etaanima ti' ye'k 
iya'e'. A'i. 

U U' ITZ'IB'A BIEN U PABLO 
SEI OU NIMAN TETZ U JESUUS 
TU FILIPOS 


Yol ti' u u' tza' 


Aatz u u! tza!, a! tz'ib'an u Pablo. Atich tu tze! tu Roma aas itz'ib'ata!. A! 
chit si'chtexhyatz'pi, kamal tixo'l q'u ya'b' 59 — 61 m.t.J. Tu yolb'al griego 
itz'ib'ava. Tikuenta u Pablo tuch' u Silas ok u b'axa niman tetz u Jesuus tu 
u tenam Filipos. Aya' u xeen tze', a'ich imol initxa'a. Choktaj Q'u B'a'nla 
Chaj Kam B'anel (Hechos) 16.11-40. A' chit i'anta' tu u ka'paj ib'en u 
Pablo. 

Nitalche' aas a! u u! tetz txuq'txunchil tza' tan, chi'b'eb'al iyolon u 
tz'ib'an tetz tuul k'uxh tu tza'l atilka. 

Ye'k ma'j kam aas nim tuul niyolon u Pablo ti' tza', pek kalab' ko'xh 
kam niyolonka. Nitale' aas ye'xhkantu' k'uxh tu tze' atilka tan, niveet taltu 
u yolb'al Tioxh tu q'u preexhu. Nitaq! nimal ik'u'l tere'n q'u paxsan tetz u 
yolb'al Tioxh majte. Nital majte aas ye'xhkam niqeon tu u kamchil. Tan 
k'uxh itz'lele utz, k'uxh ma't ikame', ta'xh b'anel saok iq'ii u Jesuus. Ech 
aatz u kamchil siatz utz, b'enchil ko'n xe' u Tioxh. Utz aatz u vatz iq'ii isaj, 
a! toke' atinchil k'atz u Jesuus ti! inimale!. 

Nitale! aas nitxuq'txun u Pablo ti! q'u niman tetz u Jesuus tu Filipos tzi' 
tan, tiira nichib'an tii tib'ilaj. Ni'xhichiloch tib'; nitxuq'txun tib'ilaj. 

Nital vatzsaj aas sailax ok etz ti! u Jesuus. Tan k'uxh Tioxh nal tatine' 
utz, Tioxh b'enamen, ye'xhkam it!lanb'a' tib'. Pek aal taq! b'ens Ob! aanima. 
Log! tiira inima vitxumb'al u Tioxh. Utz tiira maanxho itxumb'al, asta taq' 
tib' tu kamchil. Utz ti! vinimane!, ttanb'a'l tu u Tioxh majte. Tag tijle'm vil 
q'u kam kajayil. 

A! u jatxb'al tib' q'u yol tu u u! tza'. 

1) 1.1-11 Nixe'tiyolone'. Nitaq! ichajlichil q'u niman tetz u Jesuus tu 
Filipos. Utz nitale' aas ni'xhib'an tii ti! tan, tiira nimotxik'uch u 
yolb'al Tioxh tu vib'anone'. 

2) 1.12—2.18 Nitale' aas ta'xh ma'l ib'o'q'ol tu u vatz kuq'ii kusaj sa- 
kub'ane', aya! vich'ii u kutxumb'al ti! tootzajil u Jesuus. 

3) 2.19—3.21 Nital ti! u taq'on u Pablo ti! u Tioxh tuch' q'ul imol. 

4) 4.1-20 Nitale' aas echen sauch chi'b'ichil tu u atinchil k'atz u 
Jesuus. Utz b'enamen sak'amab'el ti! kajay q'u kam. 

5) 4.21-23 Ech vitzojpu q'u yol tu u u! tza!. 

U U' ITZ'IB'A BIEN U PABLO 
SEI OU NIMAN TETZ U JESUUS 
TU FILIPOS 


Ichajlichil q'u niman tetz u Jesuus 
tu Filipos 

1 Nunq'ilab'enex hermanos, 
1 in u Pablo. A! unmol u 
Timoteo, o! taq'onom u 
Jesucristo. Nikuq'ila'ex jank'al 
ex atilex tu u tenam Filipos, ex 
niman tetz u Jesuus tuch' ex, ex 
q'esala utz, tuch' ex diaakono. 
2 Atin koj vib'a'nil u Tioxh 
sek!atza. Aya! va'l nitaq' u 
kuTat tu Amlika, tuch' u 


kuB'aal Jesucristo. Utz atin koj 
u paas tetaanima taq!o majte. 


Viq'ilat sik'let Tioxh u Pablo 
ti' q'u niman tetz u Jesuus 


3 Chajpaj nivulsa'ex sunk'u'l, 
nunk'ama u Tioxh seti'. 4 Utz 
chajpaj nunq'ila sik'le u Tioxh 
seti! sekajayil tuch' chit txuq'- 
txunchil nunb'ane'. 5 Tan tiira 
txayel qib' tixe'teb'al utz, ulyu- 
ko'xho' tza' tuul ti' u b'a'nla 
chusb'al nimamal qaq'o. 6 Ech- 
ixe'at tek' vootzajle aas sa'koj- 
telab'eka'ex u Tioxh ti' 
vitxumb'al va'l ni'an seti'. Pek 
aal maas siq'anb'ixsa'ex tu 
vetatin sik'atza. Ech si'ane' 
ulnalen u kuB'aal Jesucristo 


4 1.6 Choktaj u Salmos 138.8. 


tika'paj.? 7 Ech ijikomal nun- 
nache' aas ech nivitz'a seti' tzi'. 
Tan tiira atilex tu vaanima. 
K'uxh tu tze' atilk'in tan, ex 
unmol ti' vib'a'nil u Tioxh. Ex 
unmol nikutxakb'a' qib' ti' 
ipaxsal itziiul u b'a'nla chusb'al. 
Utz ex unmol ti' itzaq'b'el q'u'l 
nikoontrain. 8 Nojchit u Tioxh 
ootzajin tetz aas tiira tii'in seti' 
kajay ex. Echa' tel taanima u 
Jesucristo seti'. 

9 Utz nunq'ila sik'le u Tioxh 
seti'. Nunjaj te aas tiira eb'an 
koj tii'ex setib'ilaj majte 
chajpaj. Taq' koj tere'n 
etootzajib'al tuch' etxumb'al 
ech setootzaji kani'ch ik'ultu 
tib' etxumb'al setib'ilaj 
seb'ane'. 10 Ech setootzaji q'u 
kam q'u'l tiira techal. Utz 
jikom chit q'u kam seb'ane'. 
Ech ye'xhkam ko'xh sa'alax 
seti'. Utz b'a'n ex li'an vatz u 
Cristo aas lu'ul tika'paj. 

11 Kaana b'a'nla chaj kam 
lek'ucha, echa' b'a'nla chaj 
vatz tze'. Aya' q'u jikomla 
eb'anon tu viq'aq'al etatin 
k'atz u Jesucristo. Ech saoksal 
iq'ii u Tioxh taq'o utz, 
sat'anb'a'li. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


477 


Vib'o'q'ol u atinchil k'atz u Jesuus 


12 Hermanos, ootzajitaj aas 
iyak'ilu b'a'nla chusb'al nitiq'o 
k'uxh nunpaal tu tza'l. 13 Aal 
tootzaj tek kajay q'u sol xe! u 
ijlenal tza', tuch' tere'n q'u 
aq'onom aas ti' ko'n ipaxsal 
itziiul u Cristo k'uxh atilku'in tu 
preexhuil.? 14 Utz ech ko'nkoxh- 
tu', pek sib'al q'u niman tetz u 
kuB'aal latza', aal nitiq'o iyak'il 
ti' ipaxsal paal u yolb'al Tioxh. 
Ye'k ixo'val, k'uxh atilin tu tze' 
GN 

15 Atil aanima nipaxsa itziiul 
u Cristo; loq! tetz isa! ti'. Echaib' 
isa! sunk'atza aas nitale'; sipaasa 
tib' sunvi' nitale'. Pek aatz 
unjote, jikom chit aya'l ik'u'l 
ni'ane'. 16 Aatz q'u!l echaib' 
nititz'a tzi', yit' jik koj aya'l 
ik'u'l ni'ane'. Pek a! isa! 
tak'b'ixsal tere'n q'u tza!l vi". 

17 Pek aatz unjote, tiira aya!l 
ik'u'l ni'ane'. Tan tootzajle aas a! 
unmol txaklelin ti! itzaq'b'el q'u'l 
nikoontrain u b'a'nla chusb'al. 
18 Log! a'tzii. Ta'xhtzii aas a! 
nipaxsal itziiul vib'ii u Cristo, 
k'uxh vet sik'u'l si'an satale' utz, 
k'uxh tinujul sitane'. Ech nun- 
txuq'txune!. Utz satxuq'txunin 
b'enamen. 

19 Tan vootzajle aas saelin tu 
Gel tza! tu veq'ilat esik'let Tioxh 
vi' utz, tu vilocht'in u Tioxhla 
Espiiritu va'l nitaq! u kuB'aal 
Jesucristo. 20 Pek tiira a! unsa! 


Q'u Niman Tetz U Jesuus Tu Filipos 1 


sa'xhilax vitxumb'al u Cristo 
sunk'atza, k'uxh lakamin oj la- 
itz'e'in. Ta'xhtzii ye'xhkam 
sunxo'va. 

21-22 Pek oj atil vatz unq'ii 
saj, tx'anel tan, a! unmol u 
Cristo. Utz aal tere'n saaq'onin 
ti'. Pek kankojtu' majte untz'oj 
sakamin ti'. Aal techal tan, al 
sunb'an kanaal u atinchil 
b'enamen k'atz u Cristo. Ech tiira 
ela b'a'n utz, ye! tek vootzaj 
ab'iste suntxay te.” 23 Loq' 
ni'xhipensaarinsa'in ka'va'l q'u 
kam tzi'. Tan aal tiira nitek- 
vachva sakamin, ech sa'atinin 
xe' u Cristo. Tan a' va'l tiira 
techal. 24 Pek ib'o'q'ol setetz aas 
sa'tere'natin vatz unq'ii unsaj. 
25 Utz k'ujlel unk'u'l aas sa!- 
tere'nkaa'in texo'l ti' elochle', ti' 
etxuq'txunsal k'atz u Tioxh. Ech 
setiq'o eyak'il tu vik'uje! ek'u'l 
ti'. 26 Ech sa'xhetoksa iq'ii u 
Cristo Jesuus vi' aas la'pajoponin 
texo'l. 

27 Pek ta'xh nunjaj sete aas 
ech chit eb'anon seb'ane' va'l 
nital u b'a'nla chusb'al tetz u 
Cristo. Ech k'uxh se'nvilex utz, 
k'uxh ye'xhka'tin texo'l, 
ta'xhtzii jikom etatine'. A! unsa! 
savab'i aas tiira txaklelex tu u 
b'a'nla chusb'al. Mail ko'n 
etxumb'al ti'. Mail ko'xh 
etaanima. Mail etxakb'a't etib! 
ti' u b'a'nla chusb'al va'l k'ujlel 
kuk'u'l ti'. 28 Utz ye' ko'xh 
etaq' tzii sixo'vixsa'ex q'u 


b 1.13 Choktaj Q'u B'a'nla Chaj Kam B'anel (Hechos) 28.30-31. 
€ 1.21-22 Choktaj Q'u Niman Tetz U Jesuus Tu Galaacia 2.20. 

aanima q'u'l nixe'k'ulanex ti! u 
b'a'nla chusb'al. Tan k'uxh 
ni'an ech tzi', a! u techlal atzi' 
aas sab'en tu choob'al paav. 
Pek aatz ex, chitpinajex tu 
vepaav tu venimat u b'a'nla 
chusb'al. Utz u Tioxh va'l 
niaq'on. 29 Utz aatz ex, ex tek 
niman tetz u Cristo. Ma!l b'a'nil 
a! vetek'ula tzi'. Utz ech ko'n- 
koxhtu'!, pek b'a'nil majte aas 
sa'nalpaalex tu tza!l ti'. Ech 
oksataj yak'il. 30 A'tzii. K'uxh 
atilex tu u tza'l cheel, echa! va'l 
etil unpaal tuul atich'in texo!l. 
Utz echa! va'l netab'i atilin tuul 
cheel. 
U tilax ok etz ti! va'l i'an u Jesuus 
1-2 Hermanos, txuq!txun- 
2 satajin tu veb'anone'. Echa! 
tzi' untz'oj sek'uche' aas nojchit 
nitaq! nimal ek'u'l u Cristo ti! 
iblanax q'u kam b'a'n. Echa! tzi' 
untz'oj sek'uche' aas niloch'ex 
ti! eb'antu tii setib'ilaj. Echa' 
tzi' untz'oj sek'uche' aas atil u 
Tioxhla Espiiritu sek'atza. Utz 
echa! tzi' untz'oj sek'uche' aas 
netxum ivatz emol. A! vek'uch- 
ta! aas ma'l ko'n etxumb'al 
seb'ane!. Tiira ela tiilex setib'il- 
aj. Mal ko'n evatz utz, ela ma'l 
ko'n sek'aj ti'. 3 Paat ye'k 
seb'an kam aas tokeb'al ko'n 
eq'ii. Yit' a! koj sechok etechat 
etib! tuch' emol. Pek aal a! chit 
setitzla vemol. A! va'l paalchu 
sevatz seb'ane'. vm tuch' koj 

tle'sil seblan q'u kam. 4 A! chit 
sechoke' ab'iste u b'a'nil tetz 
q'u aanima. Yit' ex ko'nkoxh 
setitz!a etib'. 

5 Pek b'antaj ech etxumb'al 
va'l ik'uch u Cristo Jesuus. 


6 Tan k'uxh Tioxh tatine', 

ye't tachva aas ta'n sakaas 
Tioxh. 

Veit ib'an ya'l ikaa k'atz u 
Tioxh. 

7-8 
Pek ich'oob'ixsa tib'. 

Taq'ka u tx'anella atinchil tu 
Amlika. 

Utz vetib'ensa tib's vinaj. 
Vettaq' b'ens tib' niman 
Tioxh. 

Utz aal taq! paj tib' tu u 
kamchil vatz kurus ti! vinimal 
u Doch. d 

9 Ech oksal iq'ii tu u Tioxh ti! 
va'l i'ana tzi'. 

Tiira nim u tijle'm taq'a. 

Techal talchu vib'ii vatz tere!n 
q'u b'i 

10 Ech tib'ii u Jesuus, 

kajay sapeche' vatz u Tioxh. 

Saq'ilal sik'lel tu q'u'l tu 
Amlika, 

q'u'l tu u vatz amlika tx'ava' 
tza! utz, 

tuch' q'u'l atil jaq' tx'ava' 
majte. 

11 Ech kajay sa'alon aas ta'xh u 
Jesucristo B'aala tatine!. 

Ech so'ok iq'iiu Tioxh u 
kuTat.? 


d 2.7-8 Choktaj U Tio 26.39; Q'u Hebreo 2.9; 12.2. 


e€ 2.11 Choktaj u Isaias 45.23. 

Vik'uchax u b'a'nil 
echa! txijtxub'al tu uken 
12 Ech aatz cheel un- 
hermanos, nimataj va'l nivale' 
tza'. Nimataj u yolb'al Tioxh 
echa' nicheb'ane' aas atich'in 
texo'l. Utz aal tere'n senima, 
k'uxh ye'k in texo!l. A! chit 
setitzla vetatin Katz u kuB'aal 
Jesuus. Nimataj utz, xo'vataj. 
13 Tan u Tioxh va'l nioksan 
sek'u'l kam q'u kam b'a'n 
netachva ib'anaxe'. Utz a! saalon 
sete kam seb'an majte. Tan a! vi- 
b'a'nla txumb'al u Tioxh sen. 
14 Ech jik chit seb'an q'u 
kam, yit' yoloib' koj seb'ane'. 
VI yaayoloib' koj seb'ane!. 
15 Ech ex jikomla chaj ik'aol 
ime'al Tioxh si'ane'. Nojchit 
ye'xhab'il ko'xh kam satal seti'. 
Sek'uch u b'a'nil xo'l q'u 
onkonla chaj aanima elnaj tu 
b'ey tu u tiempo tza'. K'uchtaj 
q'u b'a'nil xo'l q'u onkonla chaj 
aanima tu u vatz amlika tx'ava' 
tza'. Echa' ex txijtxub'al 
paq'lele seb'ane'. 16 A' chit tii 
noj enima u yolb'al Tioxh va'l 
niaq'on u tiichajil k'atz Tioxh. 
Tan oj ech seb'ane', sa'xhtxuq'- 
txunin aas lu'ul u Cristo 
tika'paj. Tan atil iq'aq'al u 


Q'u Niman Tetz U Jesuus Tu Filipos 2 


vaq'on sek'atza. Utz ye'k 
ko'nkoxh tokeb'al u vela' vok ti' 
unpaal texo'l. 17 Utz a'tzii, 
k'uxh lakamin ti' elochax ti' 
vik'uje' ek'u'l ti' u Tioxh. Ye'xh- 
kantu' k'uxh lunb'an tetzan u 
ta'l uuva va'l niqool b'en xo'l u 
tx'olo'm vi' u nachb'al u Tioxh. 
Tan nuntxuq'txun ti' va'l ni'an 
u Tioxh texo'l.f 18 Utz chi'b'oj- 
ex, txuq'txunojex sunk'atza 
majte. 


Vichajax b'en u Epafrodito 
tuch' u Timoteo tu Filipos 


19 Ta'xh ma'l u kuB'aal 
Jesuus, sa'texhunchaj opon u 
Timoteo tzexe!. Se'ntilex. Utz ech 
satxuq'txunin aas latalu'l etziiul 
ve.£ 20 A! sunchaj opon tan, ela 
untxumb'al tuch'. Ab'il koj va't 
sab'anon aas nojchit saela'ok ti! 
veb'a'nil echa' u Timoteo tzi'. 

21 Tan aatz unjote, ta'xh ni- 
motxititz'a je! tib' ti! tok iq'ii. Ti' 
koj u Cristo Jesuus ni'anva. 

22 Pek ech koj u Timoteo, 
etootzaj nal u b'a'nla itxumb'al. 
Etootzajle aas antu nilochonin ti' 
ipaxsal itziiul u b'a'nla chusb'al 
ti! u chitpichil tu paav. A! unmol. 
Ech ilochon sunk'atza mai 
unk'aol. 23 Ech a! va'l sunchaj 
opon tzexe', ta'xh savile' kam 


$2.17 Aatz u yol nitxay k!asu!l u Pablo tza', a! nik'am ti! va'l nichib'anax 
xo'l q'u Israeel ti! q'u toksat tx'olo'm. Tan b'enchimal nichi'an q'u oksan 
tx!olo'm vatz Tioxh aas nichigoo b'en ta'l uuva xo'l u tx'olo'm va'l 
nichik'acho'k vi! u nachb'al Tioxh. Choktaj u Nuumeros 28.7; u Leviitico 
23.13. Aatz nital u Pablo aas k'uxh si'an tetzan u ta'l uuva, niqool b'en xo'l 
u tx!olo'm. Kamal a! oral vikajal va'l sael tu kamchil ti! u b'a'nla chusb'al. 
£ 2.19 Choktaj Q'u B'a'nla Chaj Kam B'anel (Hechos) 16.1-3. 

saya'k'in tza!. 24 Utz k'ujlel 
unk'u'l ti' u kuB'aal majte aas toj 
nal oponojin tzexe!. 

25 Pek aatz cheel, ministeer 
nunchaj opon u Epafrodito 
tzexe!, u kuhermano utz, 
vunmol ti! u aq'on nunb'an tza!, 
va!l aya!l ik'u'l nimolo'in ti! un- 
txakb'a't vib' vatz q'u tza'l. 
Echa' unmol tu ch'a'o. Aya' u 
niman tetz u Jesuus echaju'l 
tzunxe' utz, va'l nilochonin ti' 
q'u kam nunsavsa. 26 Sunchaj 
opon tan, vatz ik'u'l se'ntilex 
sekajayil. Aatz ok iyaab'il tza' 
utz, tab'i aas ilin etaanima OI. 
Itxumex taq'o. 27 Tan nojchit 
Ok iyaab'il. Utz bit ko'xh kul 
kami. Pek qe'l aas txuml iatz tu 
u Tioxh. Utz ta'n ko'n koj txuml 
iatz tu u Tioxh, pek ant in, 
itxum unvatz majte. Tan kam 
koj, aal maas ko'xh satxumunin 
taq'o koj atzi'. Utz aal txumu'm 
nal atilk'in tu tze'. 28 Echixe'at 
nivooje'la ichajl opon tzexe!. 
Tan a! unsa' satxuq'txunex setil 
iatz texo'l. Utz ech ye'k satxu- 
munin. 29-30 K'ultaj uch! txuq'- 
txunchil unchee' tan, kumol ti' u 
kuB'aal. Utz tii'ex ti' tan, nojchit 
kul kam ti' inimal u Cristo. Tu 
tza!l vetpaalka utz, kul kam ti! 
ilocht'in ti' q'u kam nunsavsa, 
aas ul i'an evatzil ti' unlochle!. 
Ech tiilex ti'. Utz tiilex ti! q'u 

niman tetz u Jesuus majte q'u'l 
ech tzi!. 


Vinimat vinujul u Pablo 
aya! u Jesuus 


1 Unchee' aatz cheel 

hermanos, txuq'txunojex ti! 
u kuB'aal. Tan ye'xhkam nun- 
koole' k'uxh jatpajul ko'n sun- 
tz'ib'a talax q'u kam tza!. 
Ta'xhtzii aas siloch'ex. 2 B'antaj 
kuenta etib! ti' q'u onkonla 
aanima eesanal tu b'ey. Aya! q'u 
vetz!ol chi'l, q'u ye'xtxojla chaj 
chusul. Tan jolol echa' tx'i' aas 
ye'k inooeb'al.* 

3 Pek aatz o', o' va'l iq'omal 
vitxumb'al u Tioxh qaq'o tu u 
qaanima, yit' tu kuchi'l koj. A' u 
nojla kostuumbre vatz u Tioxh 
ab'iste o' nojchit tuch' qaanima 
niqaq'onin ti' u Tioxh. Utz kaana 
kutxuq'txun ti' u qatin k'atz u 
Cristo Jesuus. Yit' nitere'nkoj- 
ik'uje' kuk'u'l ti' q'u kam q'u'l 
tetz ko'n chi'l.i 4 K'uxh aal 
b'anel vetz vitzok'ax el b!iil chi'l. 
Pek aatz q'u'l nialon aas 
ministeer sak'uje' kuk'u'l ti' u 
kostuumbre ti! itzok'ax el b'iil 
chi'l, aal paalchu'in sii' koj atzi', 
aas nikojvoksa unq'ii ti'. 5 Tan 
tzok'ax el b'iil unchi'l aas 
vaaxajilich q'ii vitz'pe'. In Israeel 
b'a'nil. In ma'l tu q'ul itu'xh 
ixalam u Benjamiin. Tiira a! 


h 3.2 Aatz q'u puera aanima q'u'l yit! Israeel koj, jolol echa! tx'i' vatz q'u 
Israeel tan, ye! tootzaj Tioxh. Utz “tx'i'” chu ti'. Pek aatz u Pablo, nib'anb'e 
je' u vol “tx!i!” ti! q'u Israeel tan, ti' vitxumb'al q'u Israeel ni'enka. 

i 3.3 Choktaj Q'u Niman Tetz U Jesuus Tu Roma 2.28-29; Q'u Niman Tetz U 


Jesuus Tu Galaacia 6.15. 

iq'omich vaq'o u o'tla txumb'al 
Hebreo. Utz inich fariseo tu u 
vuq'ayb'al ti! inimal u o'tla 
mantaar. 6 Inich ojchan tetz q'u 
niman tetz u Jesuus. Tan tiira a! 
tz'ejxinajichk'in ti! inimal q'u 
kostuumbre nital u o'tla 
mantaar. Utz tiira ye't yolp'in ti! 
inimale!.j 

7 Pek k'uxh tiira techalich 
itxa!k q'u kam sunvatz tzi!, vetun- 
tz'ejluka. Tan a! tek sib' itxa'k 
sunvatz vunk'ontu vaanima ti! u 
Cristo. 8 Kam tere'n koj itxa'k q'u 
kam ti! u kostuumbre sunvatz 
cheel tzi', tz'ejxi sunvatz. Tan 
paalchu u techalla b'a'nil sii! aya! 
vunchab'at u tootzajil u Cristo 
Jesuus vunB'aal. Ti! ko'n untz'ej- 
tu vaanima ti! u Jesuus, vetun- 
tz'ejle'l kajay q'u vetz. Ech 
teku'en a! ch'is sunvatz. Tan a! 
unsa' sunb'an kanaal u tootzajil 
maas u Cristo. 9 Ech a! va'l ta'xh 
nunk'aj ti', aya' u vatin k'atza. 
Ye'k va'toj kam unsa!. Yit! a! koj 
k'ujlelku unk'u!l ti! vig'aq'al 
unnimat u o'tla mantaar aas 
chitp'in tu paav. Pek a' sab'ensan- 
in jikom vatz u Tioxh vik'uje' 
unk'u!l oi inimal u Cristo. 10 Tan 
a! unsa' tootzajil maas u kuB'aal 
Jesuus. A! unsa! sak'uje! unk'u'l 
ti' u mam iyak'il va'l q'aav itz'pix- 
san tika'paj. Utz a! unsa! aas 
sapaalin tu q'u kam paalku majte. 
K'uxh ech unkame!' vikame!. 
11 Tan a' unsa' sunk'ul u q'aav- 
itz'pichil tika'paj majte. 


Q'u Niman Tetz U Jesuus Tu Filipos 3 


Vib'anax ya'l tiq'ol vitxumb'al 
u Jesuus b'enamen 


12 Ye'xhkam nivale' aas tiira 
in tek jikomla aanima vatz 
Tioxh; tz'ajeltek'in siatz. 
Ye'xhkam nivale' aas nojchit 
elyop'in tu q'u kam tzi'. Pek 
nunb'an ya!l vib' ti! aas sa'nal- 
oponin tu u jikomil vatz u Cristo 
Jesuus. Tan vootzajle a! va'l isa! 
vi'. Utz sitzojpixsa sunk'atza. 

13 Ech ye'saj untx'aktu va'l 
nivale' tza' hermanos. Pek loq' 
tiira k'ajel vib' ti', nivoksa yak'il 
ti' untzojpit taab'a'b'en. Utz paat 
nivaq'ka q'u kam ech Gi q'u'l 
paalnajka, q'u'l b'anelka vag!'o. 
14 A! tii nivaq' yak'il. Ech nun- 
b'ane' ma'l aanima nit'aspu ti! 
topon tu va'l k'ajel ti! taq'o. Utz 
toj nal untx'ak u mam oya va'l 
ala'tzi'imal ve tu u Tioxh. Tan a' 
sik'lenin ti! u techalla kam ti! 
vinimal u Cristo. 

15 Ech oj tz'ajeltek'ex vatz u 
Doch nenache', ex nachol tetz 
atzi'. Pek oj yit' ex koj nenache', 
u Tioxh toj alon sete kam 
seb'ane'. 16 Pek kam ech u qatin 
k'atz u Tioxh cheel, atojok'o! ti'. 
Mail ko'n u chusb'al qetz utz, 
ma'l ko'n u qitz'ab'al sakub'ane'. 

17 Hermanos, iltaj ok etetz vi' 
ti' va'l nunb'an sevatz. Utz iltaj 
ok etetz ti' q'u aanima majte 
q'u'l nimamal taq'o kam q'u'l 
kuk'uch te.k 18 Nival sete ech 
tzi' tan, atil unjolol aanima aas 


13.6 Choktaj Q'u B'a'nla Chaj Kam B'anel (Hechos) 8.3; 9.1-2. 
k 3.17 Choktaj u B'axa U' Tu Corinto 4.16; 11.1. 

tiira paarten inimal u yolb'al 
Tioxh ni'ane'. Koontrain tetz 
vikam u Jesuus vatz kurus tu 
q'u'l ni'ane'. B'antaj kuenta etib! 
ti', echa! va'l alel sete vaq!o. Utz 
nipajval sete cheel. Nojchit 
nivoq' ti! va'l nimotxi'ane' tzi'. 
19 Loq' tilayol samotxya'ka. A! 
sik'ul u choob'al paav. Tan a! 
vatzil inimat u nojla Tioxh, a! 
itioxh u tuul. Utz a! nimotx- 
chi'b'ik ti' q'u ch'ixveb'alla chaj 
kam nimotxi'ane'. Ta'xh tz'ejxi- 
najku ti! q'u kam nituch tu u 
vatz tx'ava' tza'. 20 Pek ech koj 
o' tan, a' tek qetz u atinchil tu 
Amlika xe' Tioxh. Aye'n tek u 
qatib'al tzi'. Utz a' texh nikuch'ia 
tul u Chitol qetz, aya' u kuB'aal 
Jesucristo. 21 Tan a' va'l sajal- 
pixsan u kuchi'l va'l niko'n- 
ikame' tza'. Utz toj nal taq' va't 
kuchi'l tiira techal. Ech teku'en 
a' vichi'l u Jesuus aas ye'kan 
kamchil ti'. Tan tu u mam iyak'il 
si'anva va'l nioksan kajay q'u 
kam jaq' imantaar. 
U titz'al q'u b'a'nil b'enamen 

1 Ech ti' q'u kam tzi' un- 

hermanos, tii txaklojex ti' 
inimal u kuB'aal. Nival sete ech 
tzi' tan, tii'in seti'. Ex txuq'txun- 
san vetz. Tan sa'nalvil iq'aq'al 
xe' Tioxh u vaq'on seti'. Sa'nal- 
taq' echa' unkoroona. Ech ni'xh- 
vachva se'nvilex.! 2 Pek nival tu 
ka'va'l q'u niman tetz u Jesuus, 
aya' u Evoodia tuch' u Siintique, 


482 


aas samotxi'an ma'l iatz ti' q'u 
kam nimotxi'ane'. Ti! u kuB'aal 
samotxi'lanva. 3 Utz nunjaj 
b'a'nil see majte hermano, 
saloche'. Tan k'ujlel unk'u'l sai'. 
Utz axh unmol ti! u aq'on ni- 
kub'ane' tza'. B'an b'a'nil, loch 
ka'va'l q'u ixoj tzi'. Ech yit' ta'n 
koj so'ok ixo'l. Tan a' ka'va'l q'u 
ixoj lochonin ti' ipaxsal paal 
itziiul u b'a'nla chusb'al. A chit 
a'ich mol u Clemente tuch' 
tere'n q'u niman tetz u Jesuus 
q'u'l lochonin. Aya' q'u niman 
tetz u Jesuus q'u'l tz'ib'amal tek 
ib'ii tu u u' tetz atinchil tu u 
b'enq'ii b'ensaj. 

4 Txuq'txunojex k'atz u 
kuB'aal b'enamen. Utz nipaj- 
chitval sete, itxuq'txunojex! 

5 Ech kajay q'u aanima sailon 
veb'a'nil setib'ilaj. B'antaj echi 
tan, nitekinajab' u tuleb'al u 
kuB'aal Jesuus. 6 Ye! ko'xh ela!- 
ok'ex ti' q'u kam. Pek oksataj 
tig'ab' Tioxh. Q'ilataj sik'letaj. 
K'amab'etaj q'u kam te majte. 
Jajab'etaj ti' kam nejaje'. 7 Tan 
oj ech seb'ane', u Tioxh saoksan 
u paas tetaanima va'l tiira 
techal, paalchu vatz va'l netitz'a. 
Utz u Cristo Jesuus salochonex 
ech ye'k saela'ok etaanima ti' 
titz'al q'u kam. 

8 A' chit setitz'a ib'anax q'u 
kam inujul unhermanos, q'u kam 
tiira jikom, q'u kam q'u'l tiira 
b'a'n, q'u kam q'u'l yit' tzu'kin 
koj, q'u jikil, q'u kam q'u'l b'a'n 


l 4.1 Aatz u koroona nital tza', a! nital ma'l u xajtze' koroona va'l nichtaq'ax 
tu q'u aanima q'u'l nichb'anon kanaal q'u saach ti' jutzi'm. 

talchu vatz q'u aanima, q'u kam 
q'u'l tiira techal talche' utz, q'u 
kam q'u'l b'a'n saoksal iq'ii. A' 
setitz'a q'u kam tzi'. 9 Ech b'antaj 
q'u kam q'u'l unchus sete tzi', q'u 
b'a'nla chaj kam val sevi' utz, q'u 
kam unb'an sevatz. Ech u Tioxh 
salochonex ti', u aq'ol tetz u paas. 


U taq'tu ta'ntioxh u Pablo 
ti' u oya ik'ula 

10 Ni'xhuntxuq'txun ti' u 
kuB'aal tan, ulyupajin sek'u'l. 
Vootzajle aas nichitetitz'a'in, pek 
nojchit ye! nichiveet elocht'in.™ 
11 Loq' k'uxh nival sete ech tzi', 
yit' ti' koj aas kam nunya'ta. Tan 
naq'b'inajtexhin te kam nipaal- 
k'in. Niko'nuntxuq'txune!. 

12 Vootzajle me'b'i'l. Utz 
vootzajlu tx'iib'al q'ii majte. 
Vootzaj texhtu' untz'oj b'enchi- 
mal nisoovrin vetz. Utz oj 
b'enchimal nuntx'ak va!y. B'a'n 
ko'xhtu' kam sapaalk'in tan, 
naq'b'inajtexhin te. 13 Ech kajay 
ko'xh saelo'p'in tuul tan, a' 
niaq'on unyak'il u Cristo. 14 Pek 
k'uxh echi, tiira b'a'n va'l vet- 
eb'ana aas vetetitz'a'in. Tan 
nek'uche! aas ant ex ninachon u 
tza'l nipaalk'in Ga. 

15 Utz etootzajle, jank'il ex, ex 
niman tetz u Jesuus tu Filipos aas 
ye!'xhab'il tere'n niman tetz u 
Jesuus lochonin. Pek ex ko'n q'u!l 
lochonin aas xe't'in ti' ipaxsal 


Q'u Niman Tetz U Jesuus Tu Filipos 4 


itziiul u b'a'nla chusb'al a! chit el- 
k'asu'lin tikuenta Macedoonia.” 
16 Tan aal elochpajb'enin aas 
atich'in tu Tesaloonica. Jatpajul 
ko'n unk'ul q'ul elochb'al ti! q'u 
kam nichunsavsa.* 17 Loq' k'uxh 
nival ech tzi', yit' ti' koj aas a! 
nunchok lochb'al vetz, pek a' 
unsa' aas setil iq'aq'al tu u Tioxh 
q'u oya neb'ane'. 18 Tan sib'ax 
oya k'ulel vaq'o. Aal nitek- 
isoovrine! tuch' va'l vet'ultaq' u 
Epafrodito ve setaq'o. Tan aatz 
va'l vetetaq'u!l ve, ela tuch' ma'l 
tx'umq'ixsab'al. Ela tuch' ma'l 
nachb'al netoksa vatz Tioxh aas 
tiira b'a'n nib'enku te. 19 Ech 
vunTioxh sa'aq'on etetz kajay va'l 
sesavsa tib'ii u Cristo Jesuus. Tan 
ye'k iya'eb'al u tx'iib'al iq'ii atil tu 
Amlika k'atz u Cristo. 20 Ech 
qoksataj iq'ii u kuTioxh, u kuTat 
tu Amlika b'enq'ii b'ensaj ti' q'u 
kam tzi'. A'i. 


Vikaasal q'u aa Filipos tu u Pablo 


21 Unchee' hermanos, aq'taj 
vetz ichajlichil kajay q'u niman 
tetz u Cristo Jesuus tzexe'. Antu 
niaq'on opon echajlichil majte 
q'u niman tetz u Jesuus atil sun- 
k'atza tza'. 22 Kajay q'u niman 
tetz u Jesuus latza', nitaq' opon 
echajlichil. Antu unjolol q'u 
aq'onom xe' u ijlenal Cesar. 

23 Taq' koj vib'a'nil u kuB'aal 
Jesucristo texo'l kajayil ex. A'i. 


m 4,10 Aatz u lochb'al nital u Pablo tza', a! nital ma'j kutxu nichtaq'ax te, 


puaj niyolonka. 


n 4,15 Choktaj u Ka'b' U! Tu Corinto 11.9. 
° 4.16 Choktaj Q'u B'a'nla Chaj Kam B'anel (Hechos) 17.1-2. 

U U' ITZ'IB'A BIEN U PABLO 
SEI OU NIMAN TETZ U JESUUS 
TU COLOSA 


Yol ti' u u' tza' 


Aatz u u' tza', a' tz'ib'an u Pablo, a' chit atich tu tze' tu u Roma, u q'esal 
tenam tetz u impeerio Romano. Kamal tixo'l q'u ya'b' 59 — 63 m.t.J. 

Antu itz'ib'a u Pablo q'u u' tza': Q'u Niman Tetz U Jesuus Tu Eefeso, 
tuch' Q'u Niman Tetz U Jesuus Tu Filipos, U Filemoon tuch' va't u u' 
itz'ib'a b'en xe' q'u niman tetz u Jesuus tu Laodicea tu u tiempo tzi'. Pek 
aatz u u' itz'ib'a b'en tu Laodicea, tz'ejxinaj. Utz nitalche' aas anal ko'xh 
veet itz'ib'ata', el tek tu tze'. A' iq'on b'en u u' tu Colosa tikuenta Aasia u 
Tiiquico tuch' u Oneesimo. Nitalche' aas yit' u Pablo koj chikon q'u niman 
tetz u Jesuus tzi', pek ma'j tu q'u lochol tetz. Kamal a! chikon u Epafras. 

Kam koj toke' aas itz'ib'a b'en u u' u Pablo tza', pek tan, aatz q'u niman 
tetz u Jesuus tu Colosa, nichtekiyuu u b'a'nla chusb'al tuch' unjot ye!xtxojla 
txumb'al tetz va't uq'ayb'al xo'l q'u griego. Aatz va'l nichtekinima tzi' utz, 
aya' u toksal iq'ii va'l “mam txumb'al” chu q'u griego ti'. Aatz va'l “mam 
txumb'al” chu ti' tzi', aya' q'u filosofia q'u'l tetz ko'n aanima. Sik'u'l ko'n 
unjoloj aanima cheenajka niyolonka. Utz techal siatz tan, q'u tioxh nich- 
aq'on q'u “mamaj txumb'al” tu q'u aanima nichtale'. Ech techal u txumb'al 
siatz niyolonka. 

Aatz paj va'l nichi'an q'u aanima tzi', nichtekinima ma'l vichusb'al q'u 
Israeel aas sat'anb'a'l q'u aanjel. Echa! it'anb'a'l u Tioxh aas nimotxtale' 
tan, aatz q'u aanjel utz, paasan ok iyol q'u aanima vatz u Tioxh. Utz mamaj 
q'esala tatin siatz. 

Nichpajinima unjolol q'u kam ach tu u o'tla mantaar majte. Echa' q'u 
mantaar ti'aj echb'ub'al. Ech a' q'u o'tla kostuumbre q'u'l oksamal xo'l u 
b'a'nla chusb'al taq'o. Ech toke' nital b'en tza' aas ye'k sa'ab'il ok q'u 
txumb'al q'u'l tetz ko'n aanima. Ye'k sat'anb'a'l q'u aanjel. Utz ye'k sanimal 
q'u kostuumbre tetz kam txaa! echb'uli. 

A! u jatxb'al tib' q'u yol tu u u! tza'. 

1) 1.1-8 Ech vixe't u u! tza!. 

2) 1.9-23 Niyolon ti' vichiton u Tioxh tu u paav. 

3) 1.24—2.5 Nik'uch u Pablo aas ichaj u Jesuus. 

4) 2.6—4.6 Niyolon ti' u ak' txumb'al k'atz u Jesuus. 
5) 4.7-18 Ech vitzojpu q'u yol tu u u! tza'. 

Q'u Niman Tetz U Jesuus Tu Colosa 1 


U U' ITZ'IB'A BIEN U PABLO 
SEI OU NIMAN TETZ U JESUUS 
TU COLOSA 


Ichajlichil q'u niman tetz u Jesuus 
tu Colosa 


1 Aatz in, in Pablo ichaj u 
Jesucristo titxumb'al u 
Tioxh. A! unmol u niman tetz u 

Jesuus Timoteo. 2 Nuntz'ib'a 
b'en u u' tzexe! tza!, jatva!l ex 
atilex tu Colosa, ex kuhermanos 
ti' inimal u Jesuus. Ech u Tioxh, 
u kuTat tu Amlika koj tuch' u 
kuB'aal Jesucristo aq'on ku! u 
b'a'nil seti'. Utz a! koj aq'on u 
paas tetaanima. 


Viq'ilat isik'let Tioxh u Pablo ti' 
q'u niman tetz u Jesuus tu Colosa 


3 Chajpaj nikuq'ila kusik'le u 
Tioxh, viTat u kuB'aal Jesucristo, 
nikuk'ama seti'. 4 Tan nigab'i 
aas tiira k'ujlel ek'u'l ti' u Cristo 
Jesuus. Utz tiira tii'ex setib'ilaj, 
ex niman tetz u Jesuus. 5 Utz ni- 
ko'nkoxheb'an ech tzi', pek tan, 
k'ujlel ek'u!l ti! vetetz txaael tu 
Amlika va'l nech'ia och! txuq'- 
txunchil. Aya! va'l alax sete aas 
enimat u nojla b'a'nla chusb'al. 
6 Utz aatz u b'a'nla chusb'al alax 
sete (GI, nipaxsal itziiul tu u vatz 
amlika txlava' cheel. Utz q'at 
yak'ini, q'at jalp itxumb'al 
aanima taq'o. Echa! i'an sek'atza, 
aya'xchen tu u q'ii aas ek'ultu u 


b'a'nil, a! chit etab'it vinujul. 

7 Kam chit echa! va'l echab'a el 
Katz u niman tetz u Jesuus 
Epafras, u b'a'nla qetz aq'onomil 
va!l ni'xhitzojpi u taq'on ti! u 
Cristo texo'l. 8 Ech a! vetiq'on ul 
yol sukuvatz seti', ti' veb'antu 
tii'ex setib'ilaj tu vitxumb'al u 
Tioxhla Espiiritu. 

9 Echixe'at, ye'xhkam nikuya' 
ti' iq'ilal isik'lel u Tioxh seti', 
aya'xchen tu u q'ii aas qab'it u 
kam seti! tzi'. Nikujaj tu u Tioxh 
aas sa'xhetootzaji tere'n vitxum- 
b'al. Sa'xhtaq' tere'n etzak'kinil 
k'atza. 10 Ech ukom chit ex 
si'ane! kam echa' visa! u Tioxh 
set, Utz b'a'n se'enku kajay 
veb'anon te. Tan tu q'ul eb'anon 
sek'uchvu u b'a'nil. Ech ch'iichil 
chit seb'an ti! tootzajil u Tioxh. 
11 Nikujaj tu u Tioxh majte aas 
setiq'o eyak'il tu vitechalla 
xamlil u Tioxh. Ech atil mam 
yak'il sek'atza, seq'i' q'u tza'l sa- 
paalk'ex. 12 Ech tuch' txuq'txun- 
chil sek'ama q'u kam tu u kuTat 
tu Amlika. Tan ti' vib'a'nil, sa- 
etzanex ti! q'u kam tu viQ'esalail 
va'l echa! txijtxub' kub'ey kajay 
o! niman tetz u Jesuus. 13 Tan a! 
veteesano! tu u uken tikuenta u 
tx'i'li'inaj utz, vettoksa!o! 
tikuenta viQ'esalail u Jesucristo, 

viK'aol u Tioxh va'l tii ti'. 14 Ech 
tig'aq'al ko'n vetitoolo! tu q'u 
kupaav tu vikajal utz, vetikuylo'. 


U nimla tijle'm u Cristo 


15 Tan aatz u Jesuus, a! vitzi' 
ivatz u Tioxh va'l ye! na'l 
tatine!. 

Utz atichnale aas ye'sajich 
ichee u vatz amlika tx'ava!. 

16 Ti! ku'en k'uxh i'an kajay 
q'u kam u Tioxh q'u'l tu 
amlika tuch! q'u'l vatz 
txlava!; 

antu q'u tioxhil kam, k'uxh na'l 
utz, k'uxh ye' na'l. 

Echa' q'u q'esal tenam. 

Echa' q'u'l atil tijle'm. 

Echa' q'u q'esala. 

Echa' q'u ijlenal. 

Ech ti' u Jesuus ko'n b'anaxku 
q'u kam tzi' utz, tetz b'anaxi. 

17 Atich nal u Jesuus aas ichee 
q'u kam kajayil utz; 

tiq'aq'al ko'n k'uxh anko'xh 
niyikun cheel. 

18 A' u q'esala xo'l q'u niman 
tetz, echa! tatin u kuvi' Katz 
u kuchi'l. 

A' u chikol tetz q'u kam kajayil. 

Utz a' u b'axa q'aavitz'pichil 
xo'l q'u kamnaj. 

Ta'xh ma'l sijunal aas a' q'esala 
vi' q'u kam. 

19 Tan titxumb'al u Tioxh elka 
aas anko'xh ex eloj tu u 
Jesuus. 

Ela ko'n. Kajay vitxumb'al u 
Tioxh atil k'atz u Jesuus 
majte. 

20 U Jesuus oksan ib'a'n q'u 
kam kajayil tuch' u Tioxh, 


tu tel vikajal vatz kurus. 

Tiq'aq'al ko'n u Jesuus k'uxh 
nitok ib'a'n q'u kam kajayil 
tuch' u Tioxh, 

k'uxh q!u'l tu Amlika utz, 

k'uxh tu vatz tx'ava!. 


21 Aatzich vetatin siatz vet- 
i'anka, ech ko'n a! tatin puera 
aanima. Jolol exich koontrain 
tetz u Tioxh tu q'ul etxumb'al 
tuch' tu q'ul eb'anone' aas 
ye'xtxoj. 22 Pek aatz cheel, okyu 
eb'a'n tuch' u Tioxh tiq'aq'al u 
kamchil va'l paalku u Jesuus 
tuch' vichi'l. Tan a! isa! paat ye'k 
paav sek'atza silane' aas latiq'o- 
oponex vatz u Tioxh. Ech ye'k 
ma'j paav satx'olpik enujul. 

23 Loq' ta'xhtzii oj nojchit tiira 
txaklelex k'atza tu vik'uje! ek'u!l 
ti'. Utz atilchitok'ex ti'. Paat ye'k 
saka'tziiunex ti' ich'ial tuch' 
txug'txunchil va'l sakuk'ule' nital 
u b'a'nla chusb'al va'l ab'imal 
setaq'o. Aya! va!l nipaxsal itziiul 
tu u vatz amlika tx!ava! kajayil. 
Utz aq'el vijle'm ti! ipaxsal itziiul 
majte, in Pablo. 


Vitxuq'txun u Pablo 
Kusch nipaal tu tza'l 


24 Aatz cheel, nuntxuq'txune' 
k'uxh nunpaal tu tza!l ti! talax 
u b'a'nla chusb'al sete. K'uxh 
nunpaal tu q'u tza!l ti! itz'ajsal 
va'l paalku u Jesuus ti! q'u 
niman tetz. 25 Utz vettaq! ma'l 
vijle'm u Tioxh texo'l tan, ech 
vitxumb'al seti' ex niman tetz. 
Loq' in ko'n lochol etetz utz, in 
aq'onom texo'l ti' ipax paal u 

yolb'al Tioxh b'a'nil. 26 Anal 
cheel aq'li elu'l vatzsaj tu u 
Tioxh u tokeb'al u ak'la 
txumb'al, va'l ye'kich vatzsaj tu 
q'u tiempo paalnajka; ye'ich 
ootzajimal. Pek aatz cheel, 
elyu'l vatzsaj vatz q'u niman 
tetz. 27 Utz u Tioxh atko'xh 
vet'aq'on tzii aas saelu'l vatzsaj 
q'u mamaj techalla txumb'al 
yelich ootzajimal. Aya! u 
tuleb'al u Jesuus vatz tx'ava' 
tza'. Tan a! va'l nitekipax paal 
itziiul texo'l cheel, ex puera 
aanima yit' oknajkojex ti! u 
tuq'ayb'al q'u Israeel. Utz atil 
tek sekiatza A! tek va'l ni- 
kuch'ia tul tuch' txuq'txunchil. 
28 Ech toke! nikupaxsa itziiul 

xo'l q'u aanima kajayil ti! toksal 
tu jik. Nikumoxb'e ti' sinima. Utz 
nikuchus kajay q'u b'a'nla 
txumb'al te ti' u Cristo Jesuus. 
Ech tiira tz'ajel tu u tatin Katz u 
Jesuus li'ana aas lo'ok siatz. 
29 Ech a! u vaq'on. A! nivaq' 
yak'il ti'. Utz niloch'in u mam 
iyak'il u Jesuus atil sunk'atza. 

1 A! unsa! setootzaji aas 

kaana vaq'tu yak'il seti! 
tuch' ti! q'u niman tetz u Jesuus 
tu Laodicea utz, tuch' ti! q'u!l ye! 
tootzaj unvatz. 2 Tan nunb'a'n 
ya!l utz, a! unsa' aas sa'xhetiq!o 
eyak'il, ma'l evatz ti! eb'antu tii 
setib'ilaj. Utz a! unsa' majte aas 
tiira sa'xhetootzaji u mam 
txumb'al ti! u Cristo va'l ye! 
ootzajimich ko'xtene, pek elyu'l 
vatzsaj tu u Tioxh aya! u kuTat. 
3 Tan tzixe' kolelku q'u mamaj 
txumb'al, q'u ootzajib'al kajayil. 


Q'u Niman Tetz U Jesuus Tu Colosa 1, 2 


4 Utz k'uxh nival q'u kam sete 
ech tzi' tan, a! unsa! aas ye'xh- 
ab'il ko'xh sasub'unex tu ma'j 
ye'xtxojla txumb'al aas tiira 
inujul tab'ile'. 5 Tan k'uxh ye'k 
in texo'l utz, ye! nitil tib' unvatz 
setuch', ela ko'xh tuch' atilin 
texo!l. Tan tiira atilex sunk'u'l. 
Utz kaana untxuq'txune! tan, 
nivab'i aas jikom chit iveet q'u 
kam neb'ane'. Utz b'a'nla txak- 
lelex tu vik'uje' ekiuil ti' u Cristo. 


Vinimal u Jesuus 
tu u atinchil k'atza 


6 Tan vetenima u kuB'aal 
Jesucristo tetaanima ti! vik'uje' 
ek'u'l ti'. Ech ti! vik'uje' ek'u!l o 
ch'iiojex tu vetatin k'atza majte. 
7 Tiira b'enoj ek'u'l ti'. Echa' 
ma'j Gel aas sib' tzian b'ennaj 
taq'il tu tx'ava'; ch'iichil chit 
seb'an k'atza. Tiira txaklojex tu 
q'u chusb'al nimamal setaq'o ti' 
u Jesucristo, kam echa! va!l 
chusax sete. Utz tiira k'amataj 
chit q'u kam tu u Tioxh. 

8 Pek kuenta'ex, isub'ch!ex 
aanima tu q'u txumb'al q'u'l yol 
ko'xhtu', ye'k tokeb'al. Tan 
eesanal tu b'ey. Ye'k senima tan, 
ye'k itxa'k. Kostuumbre ko'n tu u 
vatz amlika tx'ava' tza!. A! 
ni'elku k'atz u tx'i'li'inaj, u q'es- 
alain tetz u vatz amlika tx'ava' 
tza!. Utz yit! Katz koj u Cristo 
niteesava. 

9 Tan kam chit b'anel tu u 
Tioxh, tiira echat chit b'anel tu 
u Cristo b'a'nil. Pek ok ko'n 
ichi'l; b'en ko'n aanima. 10 Ech 
toke' atil u Tioxh sek'atza 

b'a'nil tan, oknajtek'ex k'atz u 
Cristo. Utz ta'xh ma'l u Cristo 
vi! q'u kam kajayil. A! u aa yol 
vi! kajay q'u tioxhil kam q'u'l 
atil tijle'm utz, vi! q'u'l atil 
iyak'il. 11 Utz aatz enimat u 
Cristo, vetijalpu vetxumb'al va'l 
iq'omich setaq'o tetitz'peb'al 
tetz ib'anax u paav; echa! 
tzok'el el i'ana. Loq' yit' 
tiq'aq'al koj u kostuumbre ti' 
itzok'ax el b'iil chi'l, pek 
ch'expichil vetilan vetxumb'al 
taq'o. 12 Utz aatz tu veb'ant 
evautiismo, echa! ela vetmujax- 
ex tuch' u Jesuus. Utz echa! ela 
vetq!aavitz'p'ex tuch! tan, 
k'ujlel ek'u'l ti' u Tioxh va'l 
q'aav itz'pixsan xo'l q'u kamnaj 
tu u mam iyak'il. 

13 Tan aatz vetatin ko'xtene, 
kamnajich'ex vatz u Tioxh tu 
q'ul epaav. Ye'ich etootzaj kam 
u kuyb'al paav. Utz niko'xh 
enima koj u kostuumbre ti' 
itzok'ax el b'iil chi'l. Pek aatz 
cheel, vetikuylu kajay q'ul 
epaav. Atil tek etiichajil tu 
b'enq'ii b'ensaj k'atz u Cristo. 
14 A' vettzaasan q'u tzii tuch' 
q'u mantaar q'u'l oknajich oi. 
A! ijan q'u kutx'oj vatz u Tioxh 
u Jesuus aas laauxhil je! vatz 
kurus. 15 Ech tu vije! u Jesuus 
vatz u kurus, el vitxumb'al 
kajay q'u tioxhil kam. Echa! q'u 
q'esala, q'u ijle'm utz, q'u 

yak'il. B'oono teesal iq'ii i'ana. 
A' kaa q'esala sii' aas je' u 
Jesuus vatz kurus.“ 


U titz'al q'u kam nital u Tioxh 


16 Echixe'at nival sete aas 
ye'k setoksa tetz k'uxh ab'il 
sa'eesan eq'ii ti' va'l nenima. 
Echa! tzi' aas kam netechb'u, 
netuk'a. Niko'xh ti' ab'iste q'ii 
senima tetz nimla q'ii, oj ich', oj 
ilanb'al q'ii. 17 Tan aatz kajay 
q'u kam tzi', techlalich ko'n u tul 
u Cristo. Pek a' chit ib'o'q'ol u 
Cristo, u tzojpixsan tetz. 18 Ech- 
ixe'at nival sete aas ye' ko'xh 
etaq' tzii sisub'ex q'u'l kaana 
visioon tootzaj aas nitale!. 
Nitoksa iq'ii q'u aanjel, nitale'. 
Niko'xh toksa tib' ti' talax kam 
aas paat ye! ilel taq'o. Utz isub'- 
ch'ex q'u'l maanxho chit itxum- 
b'al tilone'; loq' t'e'sil nib'anon. 
Tzaj itxumb'al ko'xh nitoksa ti'. 
Kuenta'ex ti' tan, noj etz'ej 
vetoya k'atz u Tioxh. 19 Aatz 
q'u'l tzi', yit' atil koj ok k'atz u 
Cristo tu va'l nitale'. Yit' jikom 
koj vitxumb'al tan, yit' txayel koj 
tib' tuch' u Jesuus. Tan aatz o' 
niman tetz u Jesuus, jik nikuch'ii 
k'atz u Jesuus tan, a' u kuvi'. A' 
u ch'iisan qetz tu u Tioxh. Echa' 
vich'ii u kunimal aas txayel tib' 
tuch' u kuvi'. Tan u vi' va'l ni- 
ch'iisan tere'n q'u txayb'al tetz u 
kuchi'l, echa' q'u nutx' b'aj. 


a 2.15 Aatz va'l nital tza' tzi' aas “b'oono teesal iq'ii i'ana” chia; loq' 
ko'nkoxh tel q'ii. Pek a! nik'am ti! va'l nichi'an q'u ijlenal ko'xtene aas 
nichik'uch paal vatz tenam q'ul ikoontra q'u'l nichisub'e' utz, nichitxay tu 


ch'a'o, qitzel nixaan ipaal vatz tenam. 

20 Echa' vetkamex tuch' u 
Cristo utz, ak! tek q'ul etxumb'al. 
Loq' anko'xh netachva q'u ye'x- 
txojla kostuumbre tu u vatz 
txlava! tza!. ¿Kantu' anko'xh 
nenima q'u kam tu u o'tla 
mantaar? 21 —Akancho'k u kam 
tzi'.— Chia. —Eechb'uch va'l 
tzi'.— Chia. —Niko'xh sa'koj- 
atlok va'l tzi'.— Chia. 22 Aatz 
q'u mantaar tzi', sako'npaali tan, 
ichusb'al ko'n aanima. Niko'n- 
isotze' tuul ko'xh nib'anb'ele!. 
23 Nojchit b'a'n tab'ile' tetz mai 
uq!'ayb'al. B'a'nla txumb'al 
tab'ile'. Log' a! isa! q'u sub'ul tzi' 
aas o! maanxho vatz q'ul 
imantaar. Tan nitale' aas 
so'oksal u kuch! tu k'axb'ichil 
ti! inimale'. Pek loq! kam koj 
itxa'k ti! teesal q'u ye'xtxojla 
chaj tacha'v u kuch), 

1-2 A! chit setitz'a q'u kam 
3 tu Amlika tan, itz'pinaj- 
tek'ex k'atz u Cristo. Utz aye'n u 
Cristo tu Amlika, k'ujlel tiseb'al 
u Tioxh. Pek vm a! koj setiz'a 
ib'anax q'u kam ye'xtxoj tetz u 
vatz txlava! tza!. 3 Tan aatz tek 
vetatin cheel, ech teku'en al 
kamnajelex vatz u paav. Elyex 
siatz. Kolel tek etatin k'atz u 
Cristo xe! Tioxh. 4 Tan a! tek 
vixe'al u qatin tu u vatz amlika 
txlava' tza! aas b'enamen sagitz'a 
ib'anax q'u kam va'l isa! u Cristo. 
Utz ant ex, sa'atinex k'atza tu vi- 
techalil aas lu'uli. 


Visotzsal q'u txumb'al tetz u paav 


5 Echixe'at nival sete, b'antaj 
ya'l isotz sek'atza q'u ye'xtxojla 


Q'u Niman Tetz U Jesuus Tu Colosa 2, 3 


chaj acha!v ti! q'u kam tu u vatz 
amlika tx'ava'. Aya! q!u'l tza!: 
q'u eesaib' tu b'ey tuch' aanima, 
q'u kam tzu'kin vatz Tioxh, q'u 
ye'xtxojla chaj acha'v, tuch' u 
achva kam ye'k nooeb'al ti'. Tan 
aatz vib'anax q'u kam tzi', ela 
ko'n uch! inimal b'anich tioxh. 
6-7 Utz niku! vik'a'nal u Tioxh ti' 
q'u aanima q'u!l ni'an ech tzi'. 
Utz exich b'anol tetz q'u paav 
veti'anka atzi', aas atich'ex tu 
q'ul epaav. 

8 Pek aatz cheel, aq'tajka q'u 
kam tza': u mam k'a'nal, u 
lakpichil vi', u onkonil, u tz'ejo 
yol ti' aanima, tuch' u maalola 
chaj yol nije'ul tetzi'. 9 Ye! 
ko'xh etxub'a'li etib' tan, motx 
kaay q'u o'tla chaj txumb'al 
q'u'l nicheb'an ko'xtene tzi', 
k'uxh naq'b'inajich'ex ti' ib'an- 
axe' aas ye'sajich enimat u 
Jesuus. 10 Ak' tek vetxumb'al 
tu vib'a'nil u Tioxh va'l vetxe't- 
ixsan u b'a'nil sek'atza. Utz aal 
tere'n ch'expichil neb'ane'. Ech 
tek vetxumb'al si'ane' u Tioxh, 
u tz'ajol qetz. 

11 Tan aatz ol, o! niman tetz u 
Jesuus. Ma'l teko'n kuvatz vatz u 
Tioxh. Yit' paarten koj tel q'u 
griego tuch' q'u Israeel. Yit' 
paarten koj tel q'u'l tzok'el el 
b'iil ichi'l tuch' q'u'l ye' tzok'el 
el ichi'l. Yit' paarten koj tel q'u 
puera aanima, niko'xh q'u'l ye'k 
tootzajib'al. Utz ye'k tel q'u'l 
k'ayimal tib' tu aq'on tuch' q'u 
q'esal aq'on. Tan ma'l ko'n u 
Cristo nikunima utz, atil 
sukuk'atza kukajayil. 

12 Tiira tii u Tioxh seti! sejun- 
unil tan, vetitxaa'ex. Vettaq'b'en- 
ex niman tetz. Echixe'at atoj q'u 
b'a'nil sek'atza tza!, echa! 
etoksa'm: u txumu vatz, u jikil, u 
maanxhoil utz, u paciensiail utz, 
va'l ye'k saje'sa etib'. 13 Tx'aktaj 
etib'. Kuytaj etib' oj ab'il sixoch 
tib' sevatz. Echa! i'an u Cristo 
aas vetikuyo', echat seb'an 
majte. Kuyunojex. 14 A! chit 
seb'an tii'ex setib'ilaj tan, a! vi- 
b'o!q'ol vi! q'u kam kajayil. A! u 
txayb'al etib! ti' eb'antu ma'l 
evatz. 15 Utz tiira a! koj iq'on 
etetz u paas atil tetaanima va!l 
nitaq' u Tioxh. Tan a! isa! seti'; 
vetisik'letex aas ma'l evatz. Ech 
k'amab'etaj te. 

16 Utz tiira at koj chit viyolb'al 
u Cristo sek'u'l. Chustaj tuch! 
txumb'al; etaq'taj tib' nimal ek'u'l 
ti'. Utz k'amataj q'u kam tu u 
kuB'aal tuch' b'itzal, q'u'l atil tu u 
u! tetz b'itzal Tioxh, tuch' tere'n 
kam ko'xh b'itzalil utz, tuch' q'u 
b'itzal q'u'l nitoksa u Tioxhla 
Espiiritu tetaanima. 17 Utz kam 
chit kajay q'u'l nimotxeb'ane!, ni- 
motxetale', tib'ii u kuB'aal Jesuus 
seb'anva. Utz tib'ii u Jesuus 
sek'amav q'u kam tu u Tioxh u 
kuTat. 


U tiq'ol unjolol q'u kam sab'anax 
tu u vatz tx'ava' 


18 Aatz ex, ex tzumlich ixoj, 
nimataj q'ul evinaj tan, ech visa! 
u kuB'aal. 

19 Ex majte, ex tzumlich 
vinaj, tiiojex ti! q'ul etixoj. Ye! 
ko'xh eb'an ex qichkin te. 

20 Echat ex k'aol me'ala, noj 
enima etxutx eb'aal ti! kajay q'u 
kam. Tan a! va'l b'a'n ni'enku tu 
u Tioxh. 

21 Txutxa b'aala, ye'k selak 
ivi' q'ul enitxa!a. Ech ye'k 
sak'ayb! ik'u!l. 

22 Ex majte jatva!l ex k'ayimal 
etib! tu aq'on, aya'l ek'u'l senima 
q'u b'aal etaq'on tu vatz tx!ava! 
tza' ti' kajay q'u kam. Yit' ta'n 
ko'nkoxh b'a'n seb'ane' aas 
nixee'ex. Echa! ni'an q'u!l a! isa! 
b'a'n chit sakaak vatz aanima. 
Pek tuch' chit etaanima seb'an 
q'ul etaq'on. A! sexo!va u Tioxh. 
23 Tuch' chit etaanima seb'an 
kajay q'ul etaq'on. Aya"l kala 
tag'on u kuB'aal neb'ane' utz, yit' 
tetz koj aanima. 24 Tan etootzajle 
aas sataq' echoob'al, saetzanex 
k'atza. Tan nenima u Cristo, u 
nojla eB'aal. 25 Pek ab'il va'l 
ye!xtxoj ni'ane', ye'xtxoj sik'ul- 
vatzi ti! va'l ni'an majte. Tan ye'k 
tel aanima vatz u Tioxh. 

1 Aatz ex b'aal aq'on, a! 
4 seb'an vinujul, vijikomal tu 
q'ul etaq'onom. Elachajil ivatz 
seb'ane! tan, k'uxh ex b'aal 
aq'on, etootzajle aas atil va!t 
eQ'esal tu Amlika. 

2 Atojchit'ok'ex ti! iq'ilal 
isik'lel Tioxh. Nachnoj etatine". 
Utz k'amataj chit q'u kam tu u 
Tioxh. 3 Utz q'ilataj sik!letaj 
Tioxh qi! majte. Ech satam kub'ey 
u kuB'aal ti' ipaxsal viyolb'al. Ech 
saqal viyol u Cristo va'l ye'ich 
ootzajimal utz, va'l ti' ko'n atilin 
tu tze! cheel. 4 Q'ilataj sik'letaj 
Tioxh vil, ech saveet unpaxsat 

itziiul vatzsaj tinujul. Tan a! chit 
u vetz. 5 Tiira jikomoj chit epaal 
vatz q'u aanima q'u!l ye'saj 
inimat u Jesuus. Liista'ex ti! 
ik'uchax u jikomil. 6 Tx'anel chit 
tel q'u'l eyol seb'ane' aas neyolon 
Doch! q'u'l ye'saj inimat u Jesuus. 
Chi'b'eb'al eyolon seb'ane'. Utz 
nachtaj b'a'nil kani'ch itzaq'b'el 
junun seb'ane' oj kam satab'i 
sete. Chi! chit tel eyol echa' ichi!- 
b'ixsan u atz!am. 


Itzojpeb'al u u' tza' 


7 Aatz cheel, a! sa'alon opon 
sete kam b'anel tu u vatin tza', u 
niman tetz u Jesuus Tiiquico va'l 
tii'in ti'. Tan tiira k'ujleb'al k'u'l 
ti' u taq'on utz, a' ma'l qetz aq'o- 
nomil ti! u kuB'aal.? 8 Echixe'at 
nunchaj opon tzexe! ti! talax sete 
kam q'u kam nipaalk'o!. Utz 
se'ntaq' nimal ek'u'l majte. 

9 A' imol so'oponi u niman 
tetz u Jesuus Oneesimo va'l tii'in 
ti', vetetz aa tenamil, va'l k'ujle- 
b'al k'u'l k'atz u Tioxh majte. 
Ech a' samotxalon sete kajay q'u 
kam q'u'l nikub'an tza'. 

10 Niq'ilaoponex u niman tetz 
u Jesuus Aristarco, vunmol atilin 
tu tze'. Niq'ilaoponex u Kuxh 
majte u niman tetz u Jesuus, vi- 
sobrino u Bernabee. Alel tek 
opon sete aas oj lo'oponi, aya'l 
chit ek'u'l lek'ula.* 11 Antu ni- 
q'ilanoponex u niman tetz u 
Jesuus, va'l Justo chu te'le'. A! 
oxva'l q'u niman tetz u Jesuus 


Q'u Niman Tetz U Jesuus Tu Colosa 4 


tzi' aas Israeel; ni'xhtaq'onin 
sunk'atza ti' viQ'esalail u Tioxh. 
Ech kaana untxuq'txun ti' tan, 
nimotxtaq' nimal unk'u'l. 

12 Antu niq'ilaoponex u 
taq'onom u Cristo, u Epafras, 
vetetz aa tenamil. Utz b'enamen 
niq'ila isik'le Tioxh seti'. A' isa' 
aas iq'omal koj chit eyak'il, 
tz'ajelkojchit'ex siatz utz, txak- 
lelkojchit'ex ti' ib'anax vitxum- 
b'al u Tioxh. 13 In ni'ilon aas 
nojchit niq'ila isik'le Tioxh seti'. 
Kaana taq'onin seti! majte. 
Ni'xhtitz'a q'u niman tetz u 
Jesuus aa Laodicea utz, och! 
q'u'l tu Hieraapolis. 14 Niq'ila- 
oponex u niman tetz u Jesuus 
Lucas majte, u aa tz!ak va'l tii'in 
ti'. Antu u Demas niq'ilaoponex. 

15 Aq'taj vetz ichajlichil q'u 
niman tetz u Jesuus q'u!l atil tu 
Laodicea. Aq'taj ichajlichil u 
Ninfa tuch' q'u niman tetz u 
Jesuus majte q'u'l nimol tib' tu 
totzotz. 

16 Aatz laveet esik'let u u' 
xo'l q'u niman tetz u Jesuus 
tzexe! tza', letaq' b'en xe! q'u 
niman tetz u Jesuus tu Laodicea. 
Ech lasik'lel te tzi' majte. 

17 Utz altaj tu u Arquipo ib'an 
ya'l tib' ti' ib'anax u aq'on va'l 
vettal u kuB'aal te. 

18 In vetq'ab'in itz'ib'al u 
chajlichil tza', in Pablo. Utz ulsa- 
tajin sek'u'l tuul atilin tu tze'. 
Tioxh koj la'aq'on vib'a'nil sete. 
Ati. 


b 4.7 Choktaj Q'u B'a'nla Chaj Kam B'anel (Hechos) 20.4. 
€ 4.10 Choktaj Q'u B'a'nla Chaj Kam B'anel (Hechos) 19.29; 27.2. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


B'axa U! Tu Tesaloonica 492 


U B'AXA U' ITZ'IB'A BIEN U PABLO 
SEI OU NIMAN TETZ U JESUUS 
TU TESALOONICA 


Yol ti' u u' tza' 


Aatz u u' tza', a' tz'ib'an u Pablo. Tu yolb'al griego itz'ib'ava. A' itz'ib'av 
k'asu'l tu Corinto kamal tixo'l q'u ya'b' 50 — 51 m.t.J. U Pablo chikon q'u 
niman tetz u Jesuus tu Tesaloonica tikuenta Macedoonia tzi'. Nital Q'u 
B'a'nla Chaj Kam B'anel (Hechos) 17.4 aas sib'al aa Greecia ok ti' inimal u 
Jesuus. Antu unjolol Israeel. A' i'ana aas paal u Pablo tzi', tu vika'paj en 
ipaxsat itziiul u b'a'nla chusb'al tu sib'al tenam. Latzi' va'l oponku u Pablo 
aas ojchal k'asu'l tu Filipos. 

Utz kamal ka'l oxva'l ku'en ich' i'an tzi'. Tan ojchal ko'n paj k'asu'l tu 
q'u Israeel jejlich tzi', q'u'l ye't ok u b'a'nla chusb'al tivi'. Ech ye't chit til 
ixe'tka q'u niman tetz u Jesuus latzi' b'a'nil. Xamtel tek b'iil tuul, tiira nich- 
titz'a u Pablo kam chaj ya'naj q'u niman tetz u Jesuus tu Tesaloonica. Ech 
ichaj u Timoteo ti' en iq'ilale'. Ech satootzaji kam b'anel taq'o. Utz anchitu', 
ex tal u yol u Timoteo tu u Pablo aas iq'omal iyak'il q'u niman tetz u Jesuus 
k'uxh kaana tza'l nichpaalka. Ech ti' tek q'u yol q'u'l tab'i u Pablo ti' q'u 
niman tetz u Jesuus, itz'ib'a b'en u u' tzixe' tza'. Choktaj Q'u B'a'nla Chaj 
Kam B'anel (Hechos) 17.1-10. 

A! b'axal nixe'ttaq' nimal ik'u'l tu unjolol yol. Pek a' chit ib'o'q'ol nital te 
tu u u' tza' u ka'b' tuleb'al u Jesuus. Utz nichus b'en te majte aas kam 
saya'k q'u niman tetz u Jesuus k'uxh sakami tan, nichika'tziiun unjolol aas 
kam chaj saya'ka lakami nichtale'. Ech nital u 4.13—5.11. 

Niyolon b'iil u Pablo ti! u q'e'yil majte tu u 5.12-24. Ech ichus q'u kam te 
tzi' tan, nichisotz ik'u'l ti' q'u kam ib'o'q'ol nichinache'. 

A! u jatxb'al tib' q'u yol tu uu! tza'. 

1) 1.1-10 Nitaq! chajlichil. 

2) 2.1—3.13 Niyolon u Pablo ti! viq'aq'al u aq'on i'an tu Tesaloonica. 
3) 4.1—5.24 Nital chukchaj chusb'al. 

4) 5.25-28 Ech vitzojpu q'u yol tu u u! tza'. 

B'axa U' Tu Tesaloonica 1 


U B'AXA U' ITZ'IB'A BIEN U PABLO 
XE' OU NIMAN TETZ U JESUUS 
TU TESALOONICA 


Ichajlichil q'u niman tetz u Jesuus 
tu Tesaloonica 

1 Aatz in, in Pablo, a! 
1 unmol u Silvano tuch' u 
Timoteo, nunq'ilab'enex, ex 
niman tetz u Jesuus atilex tu 
Tesaloonica. Tan jolol ato'k'ex 
Katz u Tioxh, u kuTat utz, Katz 
u kuB'aal Jesucristo. Ech u Tioxh 
koj aq'on vib'a'nil sete. Utz a' 


koj oksan u paas tetaanima 
majte. 


U b'a'nla k'uchb'al ni'an 
q'u niman tetz u Jesuus 


2 B'enamen nikuk'ama Tioxh 
seti! aas netul sukuk'u'l. Nun- 
nachpixsa'ex te sekajayil tu ku- 
q'ilata' kusik'leta'. 3 Tzuk'el 
nitul sukuk'u'l q'u kam neb'an ti' 
u Tioxh. Tan nek'uche' aas 
k'ujlel ek'u'l ti'. Utz nitul 
sukuk'u'l majte aas neb'an tii'ex 
ti' q'u aanima. Ech nek'uche' aas 
tiira k'ujlel ek'u'l ti' va'l nech'ia 
tuch' txuq'txunchil si'an u 
kuB'aal Jesucristo. Utz ye'xhkam 
nejal vetxumb'al ti'. Echixe'at 
nikunach u Tioxh ti', aya' u 
kuTat. 

4 Hermanos, qootzajle aas u 
Tioxh txaaonnaj etetz tan, 
nojchit nib'an tii seti'. 5 Tan aatz 


u b'a'nla chusb'al tetz chitpichil 
tu paav va'l qal sete, yit' kam 
ko'nkoxh yolil. Pek u Tioxhla 
Espiiritu aq'on ixamlil. Utz tiira 
k'ujlel kuk'u'l ti' aas nojchit 
inujul. Utz etil inujul u kutxum- 
bal majte. Tan nojchit tii'o' seti". 
6 Ech aatz ex, etil tek el 
etetz qi' utz, ti' u kuB'aal. Tan 
tuch' chit txuq'txunchil enima u 
yolb'al Tioxh tiq'aq'al u Tioxhla 
Espiiritu, k'uxh kaana tza'l 
k'axk'o vetpaalk'ex ti'. 7 Ech tu 
va'l veteb'ana tzi', b'a'nla 
k'uchb'al vetetaq' vatz tere'n 
q'u niman tetz u Jesuus q'u'l 
tikuenta Macedoonia tuch' q'u'l 
tikuenta Acaya. 8 Utz yit' ta'n 
ko'n koj tu Macedoonia tuch' tu 
Acaya vetetalvu u yolb'al Tioxh, 
pek til chaj ko'xh vetpaxku paal 
itziiul. Utz vettab'ila' aas 
nik'uje' ek'u'l ti' u Tioxh majte. 
iYe'xhkam tere'n yol sagale'! 
9 Tan kexh motx taltu qe u 
qilb'el eb'ana aas ex kuq'ila'ex 
tan, b'a'n chit kuk'ulax eb'ana. 
Nimotxtal qe majte aas kani'ch 
metelka ti' q'u b'anich tioxh 
utz, vetok'ex ti' u itz'lich Tioxh. 
Aya' vinujul utz, aya' va'l nitek- 
enima cheel. 10 Utz vettal qe 
majte aas a' chit nech'ia iku'l 
viK'aol u Tioxh tu Amlika, va'l 

q'aav itz'pu xo'l q'u kamnaj. 
Aya' u Jesuus, u eesan qetz 
vatz vik'a'nal u Tioxh va'l saul 
ti' q'u aa paav. 


U taq'onin u Pablo 
ti' u b'a'nla chusb'al 


1 Atil sek'u'l atzi' 

hermanos, aas tiira vet- 
txakun sete u qopon tzexe!. 
Etootzaj nal teku'en. 2 Tan k'uxh 
ma'tich kupaasal tu il tza!l utz, 
tu yoq'b'e'm tu Filipos, Tioxh 
aq'on kuyak'il. Utz ta'xh 
kutxuma, gal u b'a'nla chusb'al 
sete, tetz chitpichil tu paav, 
k'uxh kaana kuchi'k'ulale'.* 
3 Tan yit' eesamalkojex tu b'ey 
nikub'an tu va'l nikub'ane' aas 
nigal vinujul. Yit' tu paav koj ni- 
qaq'vub'enex. Niko'xh sub'u'm 
koj nikub'an tuch' va'l nigale!. 
4 Pek aal u Tioxh oksannaj qetz 
ti! ipaxsal itziiul u b'a'nla 
chusb'al tetz chitpichil tu paav. 
Ech a! va'l nigal paal. Utz yit' a! 
koj nigile' b'a'n tzik ni'enku tu 
aanima oj ye'xtxoj. Pek a' kusa' 
b'a'n vatz u Tioxh. Tan a' nisajin 
u qaanima. 5 Utz ex ootzajin tetz 
aas a! koj nikuchok tx'anella chaj 
yol ti! eb'anax kanaal. Utz 
ye!'xhkam nikuchok txumb'al 
seti! aas sakutx'ak kupuaj majte. 
Tioxh ootzajin tetz va!l niqale!. 
6 Tan yit' a! koj kusa! satoksa 
kuq'ii aanima. Niko!xh ex utz, 
niko'xh ab'il. K'uxh sa'chitveeti 

saqale' aas setaq' qetz tan, o! 
ichaj u Cristo. 

7 Pek aal tiira tii'o! kub'an 
set, Echa' ni'an ma'l nan aas 
tiira tii ti! titz'in. Nixhtilb'e. 

8 Tiira ni'xhkub'an tii seti'. Tan 
yitlilas ta'n koj vetkub'an ya'l 
taq'ax u b'a'nla chusb'al tetz 
chitpichil tu paav sete, pek aal 
saqoksa qib' seti' majte. Tan 
nojchit tiira nikusa'ex. 9 Tan atil 
sek'u'l atzi' hermanos, jank'al u 
qaq'tu yak'il tu aq'on q'iils 
aq'b'al ti' itx'akax va'l nikusavsa, 
tuul nikupaxsa itziiul u b'a'nla 
chusb'al tetz chitpichil tu paav. 
Ech ye'xhab'il sakujitz'o'k ti' 
tetz.b 

10 Ex ootzajin tetz q'u kam 
niqale! tza!. Utz u Tioxh ootzajin 
tetz majte aas tiira jikom 
kutxumb'al kub'an texo'l, ex 
niman tetz u Jesuus. Niko'xh 
ma!j paav utz, niko'xh ma'j ye'x- 
txojla kam kub'ana. 11 Etootzaj- 
le u kutxumb'al vetkub'an sevatz 
sejununil ti! taq'ax nimal ek'u'l, 
aas nojchit echa! itxumb'al ma'l 
tat ni'an tik'aol. Vetkuchusex 
majte. Aval kuk'u'l seti'. 12 Utz 
qaq! nimal ek'u'l, kumoxb'e'ex ti! 
aas ech chit seb'ane' va'l isa! u 
Tioxh. Tan a' vetoksanex tu vi- 
Q'esalail utz, tu techalil tzixe'. 

13 Echixe'at ye! nikuya! ti! 
ik'amal tu u Tioxh tan, vetenima 
viyolb'al qal sete. Yit' iyolb'al 
ko'n koj aanima sevatz, pek 


a 2.2 Aatz q'u tza!l paalka nitale' tzi', nital Q'u B'a'nla Chat Kam B'anel 


(Hechos) 16.19-24. 


b 2.9 Choktaj Q'u B'a'nla Chaj Kam B'anel (Hechos) 18.3. 

nojchit iYolb'al u Tioxh. Utz 
nimna!l tan, atil tek techlal 
sek'atza jank'al ex vetniman. 

14 Tan aatz ex hermanos, 
veteq'i' q'u tza'l ipaasavex q'ul 
etetz aa tenamil. Ech vetetilo'k 
etetz ti! tere'n q'u niman tetz u 
Cristo Jesuus q'u!l atil tikuenta 
Judea. Tan echat motx i'ana, 
paasal tu tza!l tu q'u tetz aa 
tenamil.* 15 Utz ech chit nimotx- 
i'an q'u Israeel tzi' tan, aal motx 
iyatz' u kuB'aal Jesuus. Utz 
iyatz! q'u alol tetz u yolb'al 
Tioxh ko'xten majte k'uxh tetz 
aa tenamil. Utz ant ol, tojcha- 
k'asu'lo'. Ech yit' b'a'n koj vatz 
Tioxh q'u'l ni'ane'. Utz ma'l 
ikoontrail aanima ni'ane!. 

16 Tan a! isa! simajo! ti! qaltu u 
yolb'al Tioxh tu q'u puera 
aanima q'u!l yit' Israeel koj. A! 
isa! ye'k samotxtab'i ech ye'k sa- 
motxchitpu tu q'ul ipaav. Ech aal 
chit nitz'ajsa ok oul ipaav. Utz 
aatz cheel, ku'y vimam k'a'nal u 
Tioxh ti'. 


Viyol u Pablo ti' ib'en tu 
Tesaloonica 


17 Hermanos, aatz analich 
ko'xh kuk'asu'l tzexe!, tiira atilex 
tu qaanima k'uxh ye' nigilex. 
Tiira cheel tuich chit kusa! sa- 
qlaavqilex. 18 Nichgaq' ku' 
tib'eyil aas so'opono' tzexe!. 
Ka'oxpajul chit unb'an ti' so!- 
oponin, in Pablo, pek ichijo! u 
tx'i'li'inaj. 19 Tan tiira 

nikutxuq'txun seti'. Ni'xhetaq' 
nimal kuk'u'l. Utz ni'xhek'ujb'a! 
kuk'u'l tan, ex u k'uchb'al ti' u 
qaq'on vatz u kuB'aal Jesucristo 
si'ane' aas lu'uli. Ech sataq' u 
kuchoob'al ti! u qaq'on vetku- 
b'ana tzi'. 20 Ech ex u tokeb'al 
kuq'ii, ex u txuq'txunsan qetz. 

1 Ech ti' u gitz'ata', kaa- 
3 texho' tu Atenas.1 2 Ech 
kuchaj b'en u hermano Timoteo 
tzexe', ti! en taq!'ax tere'n nimal 
ek'u'l tu u chusb'al va'l nikunima 
ti' u Tioxh utz, ti' u chusb'al 
etetz ti! u yolb'al Tioxh. A! ni- 
kuchaje' tan, lochol qetz tu u 
aq'on k'atz u Tioxh utz, paxsan 
paal tetz itziiul u b'a'nla chusb'al 
tetz u Cristo. 3 Ech ye'k sa- 
ch'a'b'ex tu q'u tza!l nipaalk'ex. 
Tan etootzajle aas sa'chitpaalo' 
tu q'u kam tzi'. 4 Utz qal q'u 
kam sete tzi' aas atich'o! tzexe!. 
Sa'chitpaalo' tulaj tza'l. Utz ech 
chit veti'ana. Aya! va'l netab'i 
cheel. 5 Ech tiira cheel koj chit 
vab'i etziiul tal vaanima. Kaana 
vitz'at'ex. Ech unchajtu b'en u 
Timoteo tzexe! ti! vab'ita' aas 
anchixh k'ujlel ek'u'l ti' u Tioxh. 
Tan b'a'n si'ane! aas sateesaka'ex 
ti' u yolb'al Tioxh u eesanal tu 
b'ey. Ech ye'k itxa'k u qaq'on 
si'an taq'o va'l ex kub'an texo!l. 


U tatin k'atz Tioxh q'u niman tetz 
u Jesuus tu Tesaloonica 


6 Pek q'aaviul u Timoteo. Utz 
vettallu qe aas tiira jikom 


€ 2,14 Choktaj Q'u B'a'nla Chaj Kam B'anel (Hechos) 17.5. 
d 3.1 Choktaj Q'u B'a'nla Chaj Kam B'anel (Hechos) 17.15. 

k'ujlel ek'u'l ti' u yolb'al Tioxh. 
Tiichit'ex setib'ilaj majte. Utz 
va'l etitz'at'o'. Cheel koj chit 
etil kuvatz tal etaanima. Utz 
echat chit o! majte.* 7 Ech 
ni'xhtaq' nimal kuk'u'l u yol 
vetqab'il seti' hermanos. Tan 
k'uxh kaana kupaal tu tza'l tu 
peena tza', ta'xhtzii tiira b'a'n 
etatin tu venimat u Yolb'al u 
Tioxh. 8 Tiira b'a'n qatin cheel 
nikunache' tan, vetqab'ila' aas 
tiira tii txaklelex k'atz u 
kuB'aal. 9 Echixe'at kam tekoj 
chit ech ik'amab'el u Tioxh seti' 
nital qaanima. Tan ni'xhetxuq'- 
txunsa'o' vatz u Tioxh. 10 Ech 
nikujaj tu u Tioxh q'iils aq'b'al, 
nikuq'ila sik'le tan, a! niqale! 
aas sataq' tzii saqil evatz. Ech 
sakuchus sete kam tere'n q'u 
chusb'al nesavsa. 11 Ech aatz 
cheel, a' kusa' aas u Tioxh u 
kuTat tu Amlika tuch' u kuB'aal 
Jesucristo si'iq'on kub'ey ti! u 
qopon tzexe!. 

12 Utz u kuB'aal koj tiira 
ch'iisanex, ak'b'ixsanex tu 
veb'antu tii setib'ilaj sekajayil 
utz, ti' kajay aanima, kam 
echa' kub'antu tii'o! seti! 
majte. 13 Ech setiq'o eyak'il ti! 
inimal u yolb'al Tioxh tu u 
kuB'aal tuch' etaanima utz, 
ech ye'k paav setitz'a. Ech 
xaannajelex k'atz paav seb'an 
vatz u Tioxh, u kuTat tu u q'ii 
u tuleb'al u kuB'aal Jesucristo, 
a! imol q'u niman tetz xamel 
ti. 


496 
Q'u kam b'a'n ni'enku tu u Tioxh 
1 Aatz cheel hermanos, 
4 niqal sete tib'ii u kuB'aal 
Jesuus utz, niqaq' nimal ek'u'l 
aas a' chit seb'an q'u kam q'u'l 
chusel sete qaq'o, echa! q'u'l ni- 
naltekeb'ane!. Ech tiira b'a'n 
se'enku tu u Tioxh. Utz setiq'o 
eyak'il tu u yolb'al Tioxh 
b'enamen. 

2 Tan etootzaj tek q'u chusb'al 
aq'el sete qaq'o, aya' q'ul 
imantaar u kuB'aal Jesuus. 3 Tan 
a' vitxumb'al u Tioxh aas 
xaannajelex k'atz paav. Ye'k 
seteesa etib! tu b'ey tuch' 
aanima. 4 Pek a' inujul aas junun 
ex tiira jikom etatin vatz Tioxh 
tuch' etixoj seb'ane'. Utz samotx- 
enima etib'. 5 Yit' kam ko'nkoxh 
seb'an tuch' u tacha'v q'ul echi'l, 
echa' ni'an q'u puera aanima 
q'u'l ye' tootzaj Tioxh. 6 Ech 
ye'xhab'il ko'xh sab'anon aas 
sateesa tixoj imol tu b'ey utz, 
sisub'e'. Tan nitaq' choob'al paav 
u Tioxh ti' q'u kam tzi'. Alel nal 
sete qaq'o utz, nipajqale'. 7 Tan 
yit' ma'kojisik'le'o' u Tioxh, ti' 
aas ta'xh b'anel sa'atino' tu u 
paav. Pek vetisik'le'o' ti' kuxaa- 
ne'l k'atz paav. 8 Ech toke' ab'il 
nieesan iq'ii u chusb'al tza', yit' 
aanima koj niteesa iq'ii, pek u 
Tioxh, va'l vetoksan viTioxhla 
Espiiritu sek'atza. 

9 Pek ech koj ti' veb'antu tii se- 
tib'ilaj, yit' ministeer tere'n koj 
sakutz'ib'a b'en talax sete. Tan 


e 3.6 Choktaj Q'u B'a'nla Chaj Kam B'anel (Hechos) 18.5. 

chusel tek sete tu u Tioxh aas 
seb'an tiilex setib'ilaj. 10 Utz 
nojchit neb'an ex b'anol tetz. Tan 
ech neb'an tu q'u niman tetz u 
Jesuus tikuenta Macedoonia. Utz 
nikub'an ya!l talax sete majte aas 
aal setiq'o eyak'il tu va'l neb'ane'. 

11 Pek b'antaj ya'l aas b'a'n 
ko'xh ex seb'an q'u kam. Atoj 
chit ok'ex ti! q'ul eme'b'i'l. Aq'on 
chit seb'an tuch' eq'ab', echa' 
va'l alel sete qaq'o. 12 Utz ech 
ye!xhkam etetz seya!ta. Ye'xh- 
ab'il seyuch'e'. Ech b'a'n ko'xh 
ex. Utz atil etatin vatz q'u 
aanima si'ane' q'u'l ye! tootzaj 
Tioxh. 


U tuleb'al u Jesuus 


13 Hermanos, a! kusa! aas se- 
tootzaji kam niya'k q'u kamnaj. 
Ech ye'k satxumunex, echa! ni'an 
q'u'l yit' k'ujlel koj ik'u'l ti' Tioxh. 

14 Tan nikunima aas kam u 
Jesuus utz, q'aav itz'pu tika'paj. 
Echat ko'xh si'an u Tioxh tu q'u 
aanima q'u'l vetk'uje' ik'u'l ti' u 
Jesuus majte, k'uxh ma't ikame!. 
Saq'aavitz'pixsal ti' u Jesuus. 

15 Ech niqal viyol u kuB'aal sete 
tza'. B'axal sab'enje' q'u niman 
tetz u kuB'aal q'u'l kamnaj. Ech 
saxamb'o! ti', ab'iste o! anko'xh 
itz'lelo' aas lu'ul u kuB'aal. 

16 Tan saku'l u kuB'aal Jesuus tu 
Amlika. Sayolon k'asu'l tuch' 
txayo'mla yol. Echa' iyolon ma'l 
u q'esal aanjel. Utz sasik'len tu 
trompeta tetz Tioxh. Ech a! 
b'axal saq'aavitz'pi q'u niman 
tetz u Jesuus q'u'l kamnaj. 

17 Ech tek oora satiq'ob'eno' tu 

sutz' majte, ab'iste o' anko'xh 
itz'lelo'. Ech sakuk'ul qib' tuch' u 
kuB'aal Jesuus ti' kajiq'. Utz ech 
texh qatin k'atza b'enamen 
si'ane! tzi'. 18 Echixe'at aq'taj 
tib' nimal ek'u'l tu q'u yol tzi'. 

1 Pek ech koj ti' q'u tiempo 

hermanos, tuch' ti' q'u q'ii u 
tuleb'al, ye'k ministeer suntz'ib'a 
talaxe'. 2 Tan tek' etootzaj aas 
ye'k talche' su'ul viq'iilil u 
kuB'aal. Echa' topon elq'om tu 
aq'b'al si'ane'. 3 Utz aatz latal 
q'u aanima aas: Tiira b'a'n 
qatine', ye'k ch'a'o cheel. Chaj. 
Utz aal ye'k talche' su'ul u 
sotzchil ti'. Sa'kojitx'ol koloib'. 
Echa' u ixoj aas ye'k talche' 
nichi'on tu tiichajla yaab'il. 

4 Pek aatz ex hermanos, ye'kan 
ex tu u uken. Ech yit' sotzel koj 
ek'u'l su'uli, echa' tok u elq'om. 

5 Tan kajay ex, ex tek ik'aol 
ime'al u Tioxh. A' u txijtxun qetz, 
echa' u q'ii tzi'. Yit' o' tere'n koj 
tetz u aq'b'al tuch' u elq'ej. 6 Ech- 
ixe'at ye'k sakub'an o' echa' q'u 
vatnaj txumb'al. Pek nachnoj chit 
qatine!. Ch'ianojchit'o' ti' u 
tuleb'al. 7 Tan aatz q'u b'anol 
paav, jolol vatchel vatz Tioxh. Tu 
elq'ej atilka. Utz ye' ninache' kam 
ni'ane'. Echa! q'u'l nivat tu 
aq'b'al. Echa' q'u q'ab'areel tu 
aq'b'al majte. 8 Pek aatz o!, o! tek 
niman tetz u Jesuus, aya! u 
txijtxun qetz. Ech nachnoj chit 
qatin vatz Tioxh. Tu saj atilk'o'. 
Klasnaj tek u kutxumb'al. Tan a! 
sakolon tatin u qaanima u Tioxh 
tu vik'uje' kuk'u!l ti". Utz ti' u 
kub'antu tii'o! qib'ilaj. Ech 

kukolax si'ane', echa' ikolax vatz 
taanima u sol tu ch'a'o tu u 
ch'ich' chale'k. Utz a! sakolono' 
majte u kuch'iat tuch' txuq'txun- 
chil u qopon xe! u Tioxh. Echa! 
ikolax vivi' u sol tu casco tu 
ch'a'o.f 9 Tan yit' vatz choob'al 
paav koj vettoksavo' u Tioxh. Pek 
aal elchil sakub'an siatz tig'aq'al 
u kuB'aal Jesucristo. 10 Tan qi! 
kamku u Jesucristo. Ech k'uxh 
itz'lelo' oj kamnajo', ta'xhtzii sa!- 
atino' k'atza tu u b'enq'iib'ensaj. 
11 Ech ag'taj tib' nimal ek'u!l se- 
tib'ilaj. Aq'taj tib' eyak'il, echa! 
va'l ninaleb'ane!. 


Itzojpeb'al u u' tza' 


12 Nikujaj sete hermanos, aas 
atoj tatin sevatz q'u niman tetz u 
Jesuus q'u'l ni'xhtaq'onin ti! u 
Tioxh texo!l. Aya! q'u'l nieesan 
b'ey sevatz ti! u kuB'aal utz, 
oksan etetz tu jik. 13 Sib' chit 
tatin sevatz seb'an ti! u taq'on. 
Tiiojex ti'. Utz atoj u paas texo'l. 

14 Niqal sete majte hermanos, 
aas setoksa tu jik q'u q'e'ay, q'u'l 
yi'sa' aq'on. Aq'taj nimal ik'u'l 
q'u'l nika'tziiun ti' u yolb'al 
Tioxh. Lochtaj q'u'l peena ko'xh 
ni'ane'. Utz b'antaj paciensia ti! 
sikajayil. 

15 Kuenta'ex, eq'aavixsach 
ch'exb'al ti' ma'j onkonil 
sab'anax sete. Pek a' seb'an ya'l 

aas jik ko'xh ex setib'ilaj seb'ane! 
utz, tuch' kajay aanima. 

16 Noj etxuq'txun b'enamen. 
17 Ya'ichchit'ex ti' eq'ilat 
esik'let Tioxh. 18 K'amab'etaj 
q'u kam tu u Tioxh kajayil 
k'uxh kam ib'ii tan, a' visa' u 
Tioxh seti', ex niman tetz u 
Cristo Jesuus. 19 Esotzsach u 
nachonsab'al tetz u Tioxhla 
Espiiritu sek'atza. 20 Eteesach 
ko'xh iq'ii q'u yol tetz Tioxh 
nitalax texo'l. 21 Pek nachtaj 
b'a'nil, b'a'n tzik oj yit' b'a'n 
koj. Utz tii enima q'u'l b'a'n. 
22 Xaanojelex k'atz kajay q'u 
kam ye'xtxoj. 

23 Utz aatz u Tioxh, u aq'ol 
tetz paas, a' koj xaansanelex vatz 
u paav. Ech sikol vetatin siatz 
vatz u paav. Sikol vetaanima, 
vetaanxelal utz, vechi'l, ul nal u 
kuB'aal Jesucristo. 24 Tan aatz u 
Tioxh va'l vetsik'lenex, nojchit 
sitzojpi kajay q'u kam sek'atza 
tzi'. 

25 Pek q'ilataj sik'letaj Tioxh 
qi' hermanos. 26 Q'ilataj qetz 
kajay q'u niman tetz u Jesuus 
tuch' ma'l tz'utz!. £ 

27 Ni'xhunjaj sete tib'ii u 
kuB'aal Jesuus aas sesik'le vi' 
kajay q'u niman tetz u Jesuus u 
u! tza!. 

28 Ech atinoj vib'a'nil u 
kuB'aal Jesucristo seti'. A'i. 


$ 5.8 Aatz u "casco" nital tza' tzi', aya! ma'l u ch'ich' kut nichi'anb'e q'u sol, 


kolb'al tetz vivi! aas nib'en tu ch'a'o. 


£ 5.26 Aatz tu u tiempo tzi', nichitz'utz! tib' q'u aanima ti! taq'ax ichajlichil. 


Echa' taq'tu tib' kuq'ab' cheel. 

U KA'B' U' ITZ'IB'A BIEN U PABLO 
SEI OU NIMAN TETZ U JESUUS 
TU TESALOONICA 


Yol ti' u u' tza' 


Aatz u u' tza', a' tz'ib'an u Pablo. A' chit itz'ib'ata' aas atich tu Corinto 
tixo'l q'u ya'b' 50 — 52 m.t.J. Tu yolb'al griego itz'ib'ava tan, sib'al q'u 
aanima atich tzi' jolol griego. Choktaj tere'n yol tu u u! tza', kam b'anel tu 
q'u aanima tzi', tuch' tu Q'u B'a'nla Chaj Kam B'anel (Hechos) 17.1-10. 

Kam koj toke' itz'ib'ata', pek tan, aatz q'u niman tetz u Jesuus atich tzi', 
a! nichmotxinima aas tiira tul texh u Jesuus nichtale'. Si'chtek'ul u sotzchil 
aas nichtale'. Sa'texhmotx'uliq'oloj je! tu Amlika nichmotxtitz'a. Atia nich- 
ichup ivi' q'ul iyol u Pablo utz, “u Pablo alon” chu ti'. Asta aal ya' taq'onin 
ti' ich'ial u tuleb'al u Jesuus. 

Echtzixe't itz'ib'a talax te kam techlal u tuleb'al u Jesuus. Loq' yit' ta'n 
ko'nkoxh tal te q'u kam tzi', pek taq! nimal ik'u'l majte. Tan nichmotxipaal 
q'u niman tetz u Jesuus tu tza'l. 

A! u jatxb'al tib' q'u yol tu u u! tza'. 

1) 1.1-2 Nitaq' chajlichil u Pablo tu q'u aa Tesaloonica. 

2) 1.3-12 Nital ti' vitx'olax inujul q'u aa paav aas lu'ul u Jesuus. 
3) 2.1-12 Nital ti' vichee ma'l onkonla vinaj eesanal tu b'ey. 

4) 2.13-17 Nitale' aas u Tioxh txaaonnaj tetz q'u aanima tzi'. 

5) 3.1-5 Nital ti' u toksal iq'ii u yolb'al Tioxh. 

6) 3.6-15 Nitale' aas echen sauch aq'on. 

7) 3.16-18 Ech vitzojpu q'u yol tu u u! tza'. 

U KA'B' U' ITZ'IB'A BIEN U PABLO 
SEI OU NIMAN TETZ U JESUUS 
TU TESALOONICA 


Ichajlichil q'u niman tetz u Jesuus 


tu Filipos 

1-2 Aatz in, in Pablo, ai 
1 unmol u Silvano tuch' u 
Timoteo, nunq'ilab'enex, ex 
niman tetz u Jesuus atilex tu 
Tesaloonica, jank'il ex ato'k'ex 
Katz u Tioxh u kuTat utz, k'atz u 
kuB'aal Jesucristo. Ech a! koj 
aq'on vib'a'nil sete. Utz ai koj 
oksan u paas tetaanima. 


U taq'ax nimal ik'u'l 
q'u niman tetz u Jesuus 

3 Hermanos, ministeer ni- 
kuk'amab'e Tioxh seti' 
b'enamen. Utz a! vinujul ech sa- 
kub'ane' tan, yak'inchil neb'an 
tu venimat u Tioxh. Utz yak'in- 
chil neb'an ti' eb'antu tii'ex se- 
tib'ilaj. 4 Ech ni'xhgoksa eq'ii 
xo'l q'u niman tetz u Jesuus 
q'u'l nipaalk'o' tan, tii ato'k'ex 
til u Tioxh. Utz tiira k'ujlel 
ek'u'l oi majte, k'uxh kaana 
echi'k'ulale' utz, k'uxh kaana 
k'axk'o nipaalk'ex utz, 
netx'ake'. 

5 Ech nik'ulo'k seti! aas etetz 
viQ'esalail u Tioxh. A! vik'uchtu 
u Tioxh aas tiira ijikomal ni'an 
q'u kam. Tan nojchit nepaal tu 
tza'l tu k'axk'o. 


6 Tan ijikomal va'l si'an u 
Tioxh aas sataq' ku! choob'al 
paav ti! q'u'l nipaasanex tu 
k'axk!o. 7 Pek ech koj ex, k'uxh 
nepaal tu k'axk'o tan, satilan- 
sa'ex u Tioxh sik'atza. Satilan- 
sa'o' tuul ko'xh laopon u tiempo 
aas lik'uch tib' u kuB'aal Jesuus 
tu Amlika tu u mam itechalil 
tuch' q'ul iaanjel iq'omal mama) 
tijle'm. 8 Tuch' xamlil su'uli. 
Satoksa q'u aanima tu choob'al 
paav q'u!l ye! ootzajin tetz u 
Tioxh. Utz niko'xh ye! niniman u 
b'a'nla chusb'al tetz u kuB'aal 
Jesucristo. 9 Ech ta'n okchil tu 
choob'al paav samotxi'ane', tetz 
sotzchil, ye'k iya!e!, b'enq'ii 
b'ensaj. Saeesal b'en vatz u 
tijle'm u Tioxh utz, vatz vitechal- 
il. 10 A! si'an tu u q'ii tetz u 
tuleb'al. Utz aatz q'u niman tetz, 
samotxik'ul vitechalil u Tioxh 
k'atza. Sa'xhilax vimam txumb'al 
u Tioxh k'atza, ech sat'anb'a!'l u 
Tioxh. Utz ant ex tixo'l majte 
tan, vetenima va'l vetgal sete. 

11 Ech toke' b'enamen ni- 
kuq'ila sik'le Tioxh seti'. A! 
nikujaj te aas sik'ulo'k seti! si- 
tzojpixsa q'u b'a'nil itz'amal 
taq'o sataq' sete. A! saoksan 
tetaanima q'u kam seb'an ti' tu 
vik'uje' ek'u'l ti! tu vixamlil. Ech 

setil iq'aq'al visik'let'ex. 12 Ech 
sa!xhok iq'ii u kuB'aal Jesucristo 
seti! taq'o. Utz saok eq'ii ti! 
majte. Kajay si'ane'; loq! ti' ko'n 
u mam b'a'nil atil Katz u Tioxh 
tuch' u kuB'aal Jesucristo. 

1 Pek aatz cheel hermanos, 
2 saqal sete ti' u tuleb'al u 
kuB'aal Jesucristo utz, ti' u 
kumolot qib' tuch'. 2 Eb'anchile 
aas ye! ko'xh tiil sasotzsal ek'u'l 
ti' u chusb'al ti' u tuleb'al u 
Jesuus. Ye'k sejal etxumb'al ti'. 
Tan ye'saj ixe't vitiempoil viq'ii- 
lil u kuB'aal. Ech enimachi oj 
sa'aq'ax opon ma'j yol tzexe' oj 
u'. Ye'k setaq' tzii sateesalex tu 
b'ey ti' tioxhil kam. Enimachi 
k'uxh aya'l kala o! nialon sete 
tilone'. Utz ye! xaan etaanima 
taq'o. 3 ¡Ech ab'ili'ch ko'xh 
eesanex tu b'ey! Tan b'axal nal 
su'ul u elchilka ti! u Tioxh. Ech 
sachee u aa paavla vinaj, va'l al 
chit u tetz b'enchil tu choob'al 
paav, tu sotzchil. 4 Aya! u vinaj 
va'l saxe'k'ulan kajay q'u kam 
q'u'l niokku vib'ii u itz'lich 
Tioxh. Utz k'uxh kam ko'xh 
tioxhil saxe'k'ulan majte. Sipaasa 
tib' sii'. Aal se'ntoksa viq'esalail 
tu viq'analil vitotztioxh u itz'lich 
Tioxh. Sataq' b'en tib's Tioxh. 
5 Pek ulsataj sek'u'l tan, a! q'u 
kam nichval sete aas atich'in 
texo!l atzi'. 6 Utz etootzajnale 
kam va'l nimajon cheel k'uxh 
ye!saj tule'. Sa'chit'uli, loq! a! 
su'ulku tu u tiempo va'l q'atel ti!. 
7 Tan seb'tu u onkonil va!l 


U tuleb'al u Jesuus 


Ka'b' U' Tu Tesaloonica 1, 2 


su'lilan u vinaj eesanal tu b'ey 
tzi'. Aya! u kam va'l ye! ootzaji- 
mich. Utz satiq'o iyak'il u vinaj 
tzi', aas le'el tu xo'l va'l nimajon 
cheel. 8 Ech sachee u eesanal tu 
b'ey. Log! sayatz!'ax tu u kuB'aal 
tu ko'n viyolone'. Sasotzsal tuch!' 
ko'xh vitechalil u tuleb'al u 
Jesuus. 9 Aatz u eesanal tu b'ey 
tzi' tan, a! saoksan tu u tijle'm u 
tx'i'li'inaj aas lauli. Ech kaana 
mamaj xheenya tuch' txaichil 
sik'uch ti! itxub'a'lil q'u aanima. 
10 Kam ko'n sub'u'm sitxakunsa 
ti! teesal q'u aanima tu b'ey q'u'l 
a' chit tetz tz'ejxichil. Aya! q'u 
aanima q'u'l ye't motx isa'a ik'ul 
u b'a'nil utz, ye't motx ik'on 
taanima ti' vinujul, ti' ichitpu tu 
oul ipaav. 11 Ech toke! sataq' 
tzii u Tioxh su'ul mam sub'u'm. 
Ech aal a! se'enk ik'u'l q'u 
aanima ti! u txub'a!'l. 12 Ech sa- 
motxb'en tu choob'al paav q'u'l 
ye't inima vinujul. Pek a! vet- 
motxchi'b'ik ti! u onkonil. 


Viq'aq'al inimal u Jesuus 


13 Pek ech koj ex hermanos, 
b'enamen sakuk'ama Tioxh se! 
tan, ex q'u'l tii u Tioxh sen, 
Utz xe! q'ii xe! saj txaaelex 
taq'o ti! echitpu tu paav, 
tig'aq'al u Tioxhla Espiiritu. Tan 
a! va'l nixaansanelex Katz paav. 
Utz a! paj nilochonex ti! ik'uje' 
ek'u'l ti' vinujul. 14 K'uxh vet- 
isik'le'ok'ex u Tioxh tu u b'a'nla 
chusb'al va'l vetqal sete tan, a! 
isa! aas ant ex saetzanex k'atza 
tu vitechalil u kuB'aal 
Jesucristo. 

15 Ech toke! hermanos, 
b'antaj tii etatin tu q'u 
chusb'al q'u'l chusel sete 
qaq!o. Utz esotzsach sek'u!l 
k'uxh tuch' kutzi' qalvu sete oj 
tu u! majte. 16-17 Pek u 
kuB'aal Jesucristo tuch' u 
Tioxh u kuTat, laaq'on nimal 
ek'u'l ti' q'u b'a'nla chaj kam 
neb'ane' utz, netale'. Tan 
veti'lan tii qi! OI vib'a'nil. 
Vettaq' k'ujleb'al kuk'u'l utz, 
nimal kuk'u'l ye'k iya!e!. 
Taq'ka nimal kuk'u'l b'a'nil ti! 
ich'ial tuch' txuq'txunchil. 


Viq'ilal isik'lel Tioxh 
nijaj u Pablo 

1 Aatz cheel hermanos, tu 
3 vitzojpeb'al u u! tza', 
nikujaj sete seq'ila sik'le Tioxh 
qi'. Ech oora sapax paal itziiul u 
kuB'aal tu kajay tenam. Ech 
so'ok iq'ii, echa' va'l veti'an 
texo'l. 2 Utz ech sikolo' vatz q'u 
onkonla chaj aanima majte, aya' 
q'u chi'na'n k'u'l. Tan yit' kajay 
koj aanima saniman u yolb'al 
Tioxh. 3 Loq' techal u Tioxh. Utz 
a' sa'aq'on eyak'il utz; a' sa- 
kolonex vatz u tx'i'li'inaj. 4 Ech 
k'ujlel kuk'u'l ti' u Tioxh aas 
neb'an q'u kam alel sete qaq'o 
utz, atilex ti! ib'anaxe!. 5 Utz u 
kuB'aal koj aq'on etxumb'al aas 
seb'an tii'ex setib'ilaj, echa' va'l 
i'an u Tioxh qi'. Utz a' koj aq'on 
epaciensia ti' etx'aktu q'u tza'l 
nipaalk'ex, echa' va'l i'an u 
Cristo. 

Ministeer sauch aq'on 


6 Niqal sete tib'ii u kuB'aal 
Jesucristo hermanos, aas 
sexaansa el etib' k'atz q'u'l 
yi'sa' aq'on, k'uxh niman tetz u 
Jesuus. Utz yit'e'ch koj ni'ane' 
kam q'u chusb'al alel sete 
qaq'o. 7 Tan etootzajle kam ve- 
txumb'al seb'ane'. Ech seb'ane! 
kam va'l kub'an sevatz. Tan ye't 
koj aq'onino' texo'l. 8 Utz 
ye'xhkam niqechb'u echb'ub'al 
aas ye! koj nikuchooe'. Pek aal 
ni'xhqaq' yak'il tu aq'on q'iils 
aq'b'al, ech yit' ex koj kuyuch'- 
ex ti! eme'b'i'1.2 9 Loq' yit' ti! 
koj aas ye! sik'ulo'k qi! sa'aq'ax 
qetz. Pek niqaq'onine' tan, a' 
kusa' qaq'tu k'uchb'al sevatz. 
Ech setil ok etetz qi'. 10 Utz 
aatz anko'xh atich'o' texo'l, 
nichqal sete aas: —Oj ab'il ye' 
nitaq'onine', ye'k satx'a'ni.— 
Texho'. 

11 Tan vetqab'ila' aas atil 
unjolol texo'l paat ye'xhkam ni- 
taq'onine'. Kam koj b'oj ni'ane'; 
pek ta'xh b'ennajku ik'u'l ti' 
tilaxe' kam ni'an imol siatz. 

12 Ech aatz q'u aanima q'u'l tzi', 
tib'ii u kuB'aal Jesucristo, tiira 
niqal te, nikub'an ya'l talax te 
aas aq'oninoj. Ech sitx'ak tech- 
b'ub'al tinujul. 

13 Pek aatz ex hermanos, ye! 
koolex ti' ib'anax u b'a'nil. 

14 Pek oj ab'il ma'j yi'sa' 
inimal q'u chusb'al niqal tu u u' 
tza', sajitaj ti'. Utz ye! emolo 


a 3.8 Choktaj Q'u B'a'nla Chaj Kam B'anel (Hechos) 18.3. 

etib! tuch'. Ech sach'ixvi. 

15 Log yit! sa'kojekoontrai, pek 
jik setoksa tu jik tan, niman 
tetz u Jesuus. 


Itzojpeb'al u u' tza' 


16 U kuB'aal koj aq'on u paas 
tetaanima b'enamen tu kajay q'u 
tza'l nipaalk'ex. Tan aq'ol paas u 


Ka'b' U! Tu Tesaloonica 3 


Tioxh. Utz u Tioxh salochonex 
kajay ex. 

17 In Pablo, nunkaasa'ex ti! 
itz'ib'al b'en u u! va'l in niq'ab'in 
itz'ib'ale! tza!, echa! nunb'an tu 
kajay q'u vu! nivaq' b'en. Tan 
ech chit iveet nunb'ane'. 18 Taq' 
koj vib'a'nil u kuB'aal Jesucristo 
sete sekajayil. A'i. 

U B'AXA U' ITZ'IB'A BIEN U PABLO 
XE' U TIMOTEO 


Yol ti' u u' tza' 


Aatz u Timoteo va'l k'ulun u u' tza', u locholich tetz u Pablo ti' ipax paal 
itziiul u b'a'nla chusb'al. A' ixe't k'atz u Pablo tu u ka'paj ib'en ti' ipaxsal 
itziiul u b'a'nla chusb'al tuch' u Silas tu u tenam Listra. Choktaj Q'u B'a'nla 
Chaj Kam B'anel (Hechos) 16.1-3; 17.14-15; 18.5; 19.22; 20.4. Aatzich u 
tatin u Timoteo k'atz u Pablo tzi', echa' ma'j copastoor. 

Aatz u U B'axa U' Xe' U Timoteo tza', a' tz'ib'an u Pablo utz, taq' b'en 
tzixe! tixo'l q'u ya!b! 63 — 65 m.t.J. Kamal tu Macedoonia itz'ib'ava utz, 
taq' b'en tu Eefeso, xe! u Timoteo. Tan obreroich u Timoteo tu Eefeso. 

Kam koj toke' itz'ib'ata', pek ti' taq'ax b'en itxumb'al u Timoteo ti! aas 
kani'ch tiq'ol q'u niman tetz u Jesuus si'ane'. Tan nital tu u Timoteo aas 
kani'ch inuk'it tib' q'u niman tetz u Jesuus si'ane'. Kam itxumb'al samotx- 
i'ane' sijununil utz, tib'ilaj; kani'ch tiq'ot tib' samotxi'ane' niyolonka. 

Nital te majte aas samotxi'an kuenta tib' tu q'u sub'ulla chaj chusul. Aya! 
unjolol q'u Israeel nichipaal xo'l q'u niman tetz u Jesuus, q'u'l nichtale' aas 
ministeer anko'xh sanimal u o'tla mantaar k'uxh ma't tok ti' u Jesuus. A' 
q'u ye'xtxojla chaj chusb'al q'u'l atich tek tixo'l. 

Ech a' vib'o'q'ol nitale' viq'ilal isik'le Tioxh ti' q'u kam. Utz nital majte 
aas kam b'anel titxumb'al q'u q'esala q'u'l saoksal tu q'esalail xo'l q'u 
niman tetz u Jesuus. Utz nichus u Timoteo majte aas kam si'an ti' itx'olax 
inujul junun kam xo'l q'u niman tetz u Jesuus. 

A' u jatxb'al tib' q'u yol tu u u' tza'. 

1) 1.1-2 Nitaq' chajlichil u Pablo tu u Timoteo. 

2) 1.3-11 Nitale' sauch kuentaib' tu q'u ye'xtxojla chusb'al. 
3) 1.12-20 Nital ti' u tijle'm u Pablo. 

4) 2.1-15 Nital ti' viq'ilal isik'lel Tioxh. 

5) 3.1-7 Nital ti' q'u kam sailax k'atz q'u'l saok tu ansianoil. 
6) 3.8-13 Nital ti' q'u kam sailax k'atz q'u'l saok tu diaakonoil. 
7) 3.14-16 Nital ti' vitxumb'al u Tioxh va'l ye'ich ootzajimal. 
8) 4.1-5 Nital ti! q'u aanima q'u'l saelka ti! u Tioxh. 

9) 4.6-16 Nital ti' vitxumb'al u b'a'nla ta'qonom u Jesuus. 
10) 5.1—6.2 Nital ti' q'u txumb'al sab'a'nb'el ib'ilaj. 

11) 6.3-10 Nitale' aas echen saku! kuk'u'l ti! u qetz atile. 

12) 6.11-19 Nital ti' u ela'okchil ti' u atinchil k'atz u Tioxh. 
13) 6.20-21 Nital unjolol txumb'al tu u Timoteo. 

B'axa U' Xe! U Timoteo 1 


U B'AXA U' ITZ'IB'A BIEN U PABLO 
XE' U TIMOTEO 


Ichajlichil u Timoteo 


1 In Pablo, ichaj u Jesucristo 
1 titzii u Tioxh, u Chitol qetz. 
Utz titzii u kuB'aal Jesucristo 
majte va'l nikuch'ia tuch' txuq'- 
txunchil tan, sataq'o! tu b'a'nil. 
2 Nunq'ilab'enaxh Timoteo tan, 
nojchit unk'aol aatin ti' u 
kunimat u Jesuus. Utz u Tioxh, u 
kuTat och! u kuB'aal Cristo 
Jesuus koj aq'on ku!l vib'a'nil 
sai'. Itxum koj aatz. Utz atin koj u 
paas tavaanima taq!o majte. 


Q'u ye'xtxojla chaj chusb'al 


3 Aatz si'chtekb'enin tu 
Macedoonia, val see aas sa- 
kaa'axh tu Eefeso. Ech samaj iatz 
q'u aanima q'u'l nichus unjot 
ye!xtxojla chaj chusb'al. 4 Utz 
ye'k sab'en ik'u'l q'u niman tetz 
u Jesuus ti' tab'il ok kam aas yol 
ko'xhtu' chulimal ko'n. Niko'xh 
sab'en ik'u'l ti' q'u tachul q'ul 
ik'uy imam q'ul ib'ena' ib'en 
ko'xhtu'. Tan kam koj itxa'k. 
Kam koj nilochonku ti' qiq'ot 
kuyak'il k'atz Tioxh. Pek aal yaa- 
yoli'b' ko'n nituch ti'. Ech a' va'l 
ni'xhval see cheel samaj iatz. 

5 Tan a! nital u kuchusb'al 
tza' aas nojchit xe' taanima u 
aanima sak'asku'l vib'antu tii ti' 
imol. Tiira tinachb'al sa'atinka 
aas b'a'n va'l ni'ane'. Sik'uche' 


aas nojchit suula k'ujlel ik'u'l ti' 
u Tioxh; yit' niko'nkoxhteesa 
ivatz. 6 Tan atil unjolol aas 
elyuka ti! ib'anax q'u kam nivale' 
tza'. Utz a! tek nitz'ejxik ti' unjot 
chulin yol aas ye'k itxa'k. 7 Ni- 
motxtaq' b'en tib's mamaj chusul 
tetz u o'tla mantaar. Pek k'uxh 
ech nimotxtal je! ti', aal ye! 
tootzaj. Utz ye' nitel itxumb'al tu 
q'u kam q'u'l nitxakb'a' talaxe'. 

8 Tan b'a'n u o'tla mantaar. 
Kankojtu', aas oj nojchit 
sanimali kam chit echa' va'l tal u 
Tioxh. 9 Utz qootzajle aas ti' koj 
q'u aanima jikom ni'ane' alaxku 
q'u mantaar tzi'. Pek tx'olb'al 
tetz inujul q'u b'anol onkonil, 
q'u qelol, q'u aa paav, q'u'l kam 
koj itxa'k nima Tioxh te, q'u'l 
ye'k tatin u Tioxh siatz, q'u 
yoq'ol Tioxh, q'u yatz'ol itxutx 
ib'aal utz, tuch' kajay q'u yatz'ol, 
10 tetz q'u eesanib' tu b'ey tuch! 
aanima, q'u q'ilan ok tetz vinajil, 
tetz ixojil, q'u elq'an aanima, q'u 
txub'a'lom, q'u txakb'a'n txub'a'l 
utz, tetz kajay q'u'l nixe'k'ulan 
q'u jikomla chusb'al. 11 Aya' u 
techalla b'a'nla chusb'al tetz u 
Tioxh va'l kaana b'a'nil tzixe', 
va'l nunpaxsa paal itziiul. 


Vik'amab'el u Tioxh 


12 Ni'xhunk'ama tu u kuB'aal 
Cristo Jesuus tan, vetitxaa'in; 

k'ujleb'al k'u'l in siatz, vettok- 
sa'in ti! ipaxsal itziiul viyolb'al. 
Utz ni'xhtaq' unyak'il ti! ib'a- 
navel, 13 K'uxh aal inich yoq'ol 
Tioxh. Inich yoq'ol tetz q'u 
niman Tioxh. Nichunb'an unk'u!l 
ti', nichvojcha. Utz aal tx'anel 
munk'ulaxe', txumax unvatz tan, 
ye!xhkamich vootzaj utz, ye! 
nichunnima.* 14 Ech sib' u 
b'a'nil vettaq' u kuB'aal ve. Tii 
vi! utz, nik'uje' unk'u!l ti' u 
Cristo Jesuus taq'o. 

15 Jikomla yol va'l savale' 
tza! utz, tiira b'a'n aas kajay 
aanima saniman. K'uxh ul u 
Cristo Jesuus tu u vatz amlika 
tx'ava' tza!, ti' ichitpul q'u aa 
paav ulka. A! chit unma!] in tan, 
tiira in aa paav majte. 16 Pek 
k'uxh mam paav b'anel vaq'o, 
vetitxum unvatz u Tioxh. Utz tu 
vikuyt'in u Jesucristo, ma'l 
k'uchb'al vettaq'a aas tiira ye'k 
iya'eb'al vikuyune'. Ech in k'uch- 
bal vatz q'u aanima oj sinima, 
sik'ul u atinchil tu b'enq'ii 
b'ensaj. 17 Ech toke! aatz u mam 
tokeb'al q'ii utz, kajay u mam 
techalil, tetz u Tioxh. Aya! u 
q'esal ijlenal va'l ech ko'xh ib'en 
u tijle'm, u Tosch va'l ye'k 
tokeb'al u kamchil ti', va'l ab'il 
koj ma'j ilonnaj iatz. Ni'xhik'u- 
lo'k ti! saoksal iq'ii. Tan ta'xh 
ma'l aa txumb'alla Tioxh 
b'enamen. Ech ko'xh ib'en u 
tatine!. A'i. 

18 Unk'aol chi'in Timoteo, tii 
aab'i u chusb'al nival see tza!. 

Anko'xhtu' u yol k'asu!l xe! 
Tioxh, va'l alax see aas axe't 
chitu'. K'uxh nival see, a! unsa! 
siiq'o ayak'il ti' imajax u 
ye'xtxoj. Ech sa'ane' va'l ni'an 
ma'j aa ch'a'o ti' imajax ivatz u 
koontra. 19 Tii k'ujloj ak'u'l ti' u 
Tioxh utz, iq'o ayak'il; oksa tetz 
vab'a'nla nachb'al vatz Tioxh. 
Tan atil unjolol aanima ye't ib'an 
q'u kam nival see tzi'. Ye' nitiq'o 
iyak'il tu va'l nital u b'a'nla 
chusb'al. Elyuka ti'; ku'ya. Vet- 
i'anlu tetzan u vaarko va'l niko'p 
jaq' a'. 20 Antu tixo'l q'u aanima 
tzi' u Himeneo tuch' u Alejandro. 
Utz vetveesal xo'l q'u niman tetz 
u Jesuus, vaq'luka vatz u tx'i'li'i- 
naj; ech satootzaji aas ech ko'n 
koj u qelonchil. 


Viq'ilal sik'lel Tioxh 
ti' q'u aanima 

1 Ni'xhval see aas q'ilataj 
2 sik'letaj chit Tioxh ti' q'u 
aanima kajayil. Jajtaj tu u Tioxh 
aas sitxum iatz. Jajtaj q'u kam te 
q'u'l nisavsa. Utz k'amab'etaj ti' 
q'u b'a'nil ni'ane'. 2 Q'ilataj 
sik'letaj Tioxh ti! q'u ijlenal tuch! 
ti' tere'n q'u q'atb'al tzii. Ech 
tx'anel ko'xh qatin si'an taq'o; 
ye'k txab'kin. Pek a' chit 
sab'anax va'l b'a'n vatz Tioxh. 
Utz tijikomal sab'anax q'u kam. 
3 Tan a! q'u kam b'a'n tzi' utz, 
tx'anel ni'enku tu u Tioxh, u 
Chitol qetz. 4 Tan a' isa' aas 
kajay q'u aanima sachitpu tu q'ul 
ipaav utz, satootzaji vinujul. 


4 1.13 Choktaj Q'u B'a'nla Chaj Kam B'anel (Hechos) 8.3; 9.4-5. 

5 Tan ma'l ko'n Tioxh atile. Utz 
ma'l ko'n u vinaj oksan tetz q'u 
aanima vatz u Tioxh, aya' u 
Jesucristo va'l b'ennaj ko'n 
aanima. 6 A' va'l taq' tib' tu 
kamchil ti' ichool vipaav q'u 
aanima, ech tel vatz u choob'al 
paav. Utz a' i'anta' tu u tiempo 
va'l k'ajel nal ti' taq'o. 7 A' u 
vetz aq'el aas sunchus tu q'u 
puera aanima kani'ch ik'uje' 
ik'u'l ti' Tioxh utz, sunchus 
vinujul. Tan u Tioxh va'l vet'ok- 
sanin ti' ipaxsal itziiul. Ech in 
ichaj u Jesucristo. Nojchit va'l 
nivale' tza', yit' txub'a'l koj. 

8 Nival see aas q'ilataj sik'le- 


taj Tioxh, k'uxh til chaj ko'xhtu'. 


Tuch' chit etaanima ye'k paav 
sek'atza tuul seq'ila sik'le Tioxh; 
ye'k k'a'nal; ye'k yaayoli'b' 
sek'atza. 

9 Nival tu q'u ixoj majte aas 
jik chit q'u toksa'm satoksa; jik 
ko'xh sivij tib'. Yit' tuch' koj 
t'e'su'ib' si'ane'. Ta'n ko'nkoxh 
sab'en ik'u'l ti' ichantixsal iveet 
q'u xi'l ivi'. Niko'xh sipaasa ivi' 
toksal b'a'nla q'an ch'ich' tuch' 
perla. Utz a' koj satz'ejxik ti' 
ivijtu tib' tu je'najla chaj 
oksa'm.? 10 Pek a! satitz'a 
ik'uchax u b'a'nil, ech sik'uche' 
aas jolol ixoj nachol Tioxh. 

11 Sako'ntab'i u b'a'nla chusb'al 
q'u ixoj. Ye!k yol si'ane!; sako'n- 
ab'ini. 12 vm sa'kojchusun u 
ixoj. Yit! sa'kojipaasa tib' vatz 
q'u vinaj. Pek sako'nijutxb'a' 


B'axa U! Xe! U Timoteo 2, 3 


tib'. 13 Tan a! b'axal i'an u Tioxh 
u Adaan, ech tek u Eva. 14 Utz 
yit' u Adaan koj va'l b'axal 
sub'lu tu u tx'i'li'inaj, pek u ixoj 
va'l sub'li. Ech ku! tu u gelb'alil.* 
15 Utz simaj tib' vatz u paav oj 
a! satilb'e titz'in utz; b'enamen 
k'ujlel ik'u!l ti' u Tioxh. Sitz'ej 
taanima ti'. Utz saxaane!l Katz 
paav. Jikom ko'xh si'an q'u kam; 
yit' tuch! t'e'sil koj. 

Vitxumb'al q'u'l so'ok q'esalail 

1 Tiira ib'o'q'ol q'u yol 

3 tza!: —Ab'il a! nitachva 
q'esalail xo'l q'u niman tetz u 
Jesuus, b'a'nla aq'on nititz'a 
atzi',— 2 Pek loq! ministeer tiira 
b'a'n itxumb'al u q'esala Gi, 
ech paat ye'xhkam ti! saelk iq'ii. 
Mail ko'n tixoj atile. K'ujleb'al 
k'u'l itxumb'al. Ilel chit ib'anax 
q'u kam ni'ane'. Jik vib'anone!'. 
Aq'ol ivatb'al aanima. Utz 
techal ichusune'. 3 Yit' q'ab'a- 
reella aanima koj. Yit' chokol 
ch'a'o koj. Yit' achvan koj ok 
iatz kam aas sub'u'm isa! ti!. 
Yit' ye'k koj inooeb'al o) 
itx'akax puaj. Pek jik ko'xh 
itxumb'al. Nitoksa paas xo'l 
aanima. 4 Nitx'ol tiq'ol q'u kam 
tu tatib'al. Jik atil q'ul ik'aol 
ime'al jaq' imantaar, tinujul ni- 
nimane'. 5 Tan oj ye! nitx'ol 
tiq'ol q'u kam tu tatib'al, ¿a' 
tzik sitx'ol tiq'ol q'u niman tetz 
u Jesuus? 6 Yit' anal koj ak' ti' 
inimal u Jesuus. Tan b'a'n 


b 2.9 Choktaj u B'axa U' Itz'ib'a U Lu' 3.3. 
€ 2.14 Choktaj u Geenesis 2.7, 21-22; 3.1-6. 

si'ane! aas saku! tu paav tu 
t'e'sil ti' u tijle'm. Echa! va'l isa! 
u tx'i'li'inaj. 7 Ministeer b'a'n 
talchu xo'l q'u aanima majte 
q'u'l yit' niman koj tetz u 
Jesuus. Ech ye'k se'el iq'ii utz, 
ye'k saku' tu va'l isa' u tx'i'li'i- 
naj.4 


Vitxumb'al q'u'l so'ok diaakonoil 


8 Echat ko'xh q'u diaakono 
majte. Echen b'a'n itxumb'al, 
inujul si'ane'. Yit' kal koj tel 
iyol. Yit' q'ab'areella aanima koj. 
Utz yit' achvan koj ok iatz kam 
aas sub'u'm isa' ti'. 9 Tii tatin tu 
vinujul u chusb'al va'l nikunima 
va'l anal nitootzajil tu u b'a'nla 
chusb'al. Nojchit tinachb'al si'an 
vinujul. 10 Loq' aatz ye'saj tok 
tu diaakonoil, b'axal nal si'ilax 
inujul b'a'nil, yetz kam ti' ni- 
yolpika aas sa'eesalk iq'ii. Oj 
b'a'n, ech nal so'oki. 

11 Echat ko'xh q'u ixoj 
diaakonisa majte. Echen jikom 
itxumb'al. B'anol inujul. Yit' 
chulin yol koj. Pek k'ujleb'al 
k'u'l ti' q'u kam kajayil. 

12 Ma'l ko'n tixoj q'u 
diaakono sa'atini. Sitx'ol tiq'ol 
q'ul initxa'a tuch' q'u kam tu 
tatib'al. 13 Tan aatz q'u'l ni'xh- 
itx'ol ib'anax u taq'on tu 
diaakonoil, saoksal iq'ii ti'. Utz 
sa'tere'nk'uje! ik'u'l ti' u Tosch 
tu u b'a'nla chusb'al k'atz u 
Cristo Jesuus. 


d 3.2-7 Choktaj U Tito 1.6-9. 

U taltu u Pablo kam toke' 
itz'ib'a u u' tza' 

14 K'uxh nivitz'a sa'naloponin 
tzaxe', nuntz'ib'a opon talax see 
kam sa'ane'. 15 Ech oj lab'atz 
vopone', ootzaj teku'en kani'ch 
iveet q'u kam sa'an xo'l q'u 
nachol tetz u itz'lich Tioxh. Aya' 
vitenam u Tioxh, vixe'al q'u kam 
inujul, va'l txakb'a'n tetz vi- 
jikomal. 16 Tiira sib' tokeb'al vi- 
txumb'al u Tioxh va'l ye'ich 
ootzajimal ti' u okchil k'atza. 
Tan echa' va'l nitale' tza!: 


Vettaq' b'ens tib' aanima u 
Tioxh qi'. 

Aq'ax b'ens b'a'n tiq'aq'al u 
Tioxhla Espiiritu majte. 

Ilax u q'aavtitz'peb'al tu q'u 
aanjel. 

Paxsal itziiul xo'l q'u puera 
aanima. 

Nimal tu q'u aanima tu u vatz 
amlika tx'ava'. 

Utz ech tek b'enje' tu Amlika tu 

vitechalil u Tioxh.* 


U taq'axka u b'a'nla chusb'al 
tu u motxeb'al q'ii saj 


1 Pek vatzsaj nital u Tioxhla 

Espiiritu aas sa'atin un- 
tx'ajul q'u niman tetz u Jesuus 
saq'aav ti'; saelka ti' vinimal u 
Jesuus tu u motxeb'al q'ii saj. A' 
tek satz'ejxik ti' q'u tioxhil 
onkonil eesanal tu b'ey utz; ti' 


° 3.16 Aatz q'u yol tzi', kamal iyolil ma'l u b'itzal ootzajimich tu q'u niman 


tetz u Jesuus titiempo u Pablo. 

q'u chusb'al q'u'l u tx'i'li'inaj 
nicheesan.J 2 Unjolol ka'vatzla 
chaj aanima sa'alon q'u chusb'al 
tzi' aas tiira sub'u'm si'ane'. Tan 
paat yannaj vinachb'al. Ye' nikan 
inachaxe' ab'iste u b'a'n, u ye! 
b'a'n. 3 Aatz q'u chusul tzi', tiira 
samajon ti' u tzumb'a'a. Utz 
samajon ti' techb'ul unjolol 
echb'ub'al aas yit' txaa' koj 
echb'uli. Tan Tioxh aq'onnajka 
tetz. Utz aal tokeb'al iq'ii Tioxh. 
Tan sak'amab'el te utz, saoksal 
iq'ii tu q'u niman tetz q'u'l 
tootzaj vinujul aas satechb'u. 

4 Tan b'a'n kajay q'u echb'ub'al 
taq'ka u Tioxh. Ye'xhab'iste 
ko'xh ma'j txaa' koj, pek ta'n tzii 
sak'amab'el Tioxh ti'.£ 5 Ech sa- 
b'a'nixsal tu u Yolb'al Tioxh utz, 
tu u kuq'ilat sik'let Tioxh ti'. 


Vitxumb'al q'u b'a'nla taq'onom 
u Jesuus 


6 Untz'oj b'a'n achustu q'u 
kam tzi', unchee' axh ma'l 
b'a'nla taq'onom u Jesucristo. 
Niiq'o ayak'il tu u yolb'al Tioxh 
nikunima utz, tu u b'a'nla 
chusb'al. 

7 Pek ye' ko'xh aab'i ok q'u 
chulim yol eesab' iq'ii u Tioxh 
q'u'l ko'xten cheei. A' tii sooksav 
iib' ti' ib'anax q'u kam ti' u 
okchil k'atz Tioxh. 8 Tan aatz q'u 
kam nib'anax ti' iyak'insal u 
cht: b'a'n chitu' loq' b'iil ko'n 
iq'aq'al. Pek aatz u oksa'ib' k'atz 
Tioxh, tiira sib' iq'aq'al. Tan alel 


B'axa U' Xe' U Timoteo 4 


tu u Tioxh aas saqil iq'aq'al tu u 
vatz kuq'ii kusaj tu u vatz amlika 
tx'ava' tza' utz, saqil iq'aq'al tu u 
atinchil tu u b'enq'ii b'ensaj 
majte. 9 Tiira ib'o'q'ol u yol va'l 
savale' tza' utz, b'a'n aas kajay 
saniman. 10 Tan ta'xh ma'l ni- 
kuch'ia tuch' txuq'txunchil u 
itz'lich Tioxh, aya' u Chitol tetz 
q'u aanima kajayil. Loq' a' chit 
unma'l q'u'l nimamal tek u 
Jesuus taq'o. Ech toke' niqaq' 
yak'il tu u aq'on ti'. Utz nikuq'i' 
q'u ye'xtxoj nib'anax qe ti'. 

11 A' q'u'l saale' tzi' utz, 
sachuse'. 12 Utz ab'il koj saeesan 
aq'ii ti' k'uxh axh xiak. Ta'xhtzii 
aas a! chit sak'uch ib'anax u 
b'a'nil vatz q'u niman tetz u 
Jesuus, tayolone', tatxumb'al, 
tab'ant'axh tii ti' aanima, ti' aas 
aya'l ak'u'l na'ane', ti' vik'uje' 
ak'u'l ti' u Tioxh utz, ti' axaane'l 
k'atz u paav. 13 Tuul ko'xh 
ye'saj vopone', tii noj asik'le u 
Yolb'al Tioxh xo'l q'u niman tetz 
u Jesuus. Sachusunaxh ti'. Utz 
sooksa aanima tu jik tuch'. 

14 Txakunsa chit u doon aq'el tu 
u Tioxh. Aya' va'l alax see aas 
taq' je! iq'ab' q'u q'esala siib'a ti' 
iq'ilat isik'let Tioxh sai' aas 
ookka. 15 Ech tii iitz'a q'u kam 
tzi' utz, atojchit'ok'axh ti' 
ib'anle'. Ech kajay sailon aas 
nakan tiq'ol u yolb'al Tioxh. 

16 Nach je' iib' ti' q'u kam 
na'ane". Tinujul chit u chusb'al 
sachuse'. Tan oj ech sa'ane', 


f 4.1 Choktaj u Ka'b' U! Tu Tesaloonica 2.3. 


£ 4.4 Choktaj u Geenesis 1.31. 

sachitp'axh tu paav. Utz echat 
q'u'l sa'ab'in q'ul achusb'al. 


Vitxumb'al q'u niman tetz 
u Jesuus tib'ilaj 


1 Yit' yaael koj q'u q'esla 
5 chaj vinaj sa'ane' aas 
sooksa tu jik. Pek jik chit iq'ilal 
sa'ane'; echa! iq'ilal atat sa'ane!. 
Atoj tatin saatz. Utz aatz q'u 
xiak, echa' atza'q' sa'ane' aas 
sooksa tu jik. 2 Echat paj q'u 
q'esla chaj ixoj, ech iq'ilal 
sa'ane' anan. Utz ech iq'ilal 
aanab' sa'an tu q'u ixviak. Paat 
jikom vatxumb'al sa'an te. 

3 Loch q'u txakay ixoj q'u'l 
nojchit ye'xhab'il ti'. 4 Pek oj atil 
titz'in oj tii mam, a' samotxaq'on 
tetz. Tan ministeer sichus tib' q'u 
k'aol me'ala te aas a' b'axal 
siloch itxutx ib'aal. Siq'aavixsa 
b'oj te va'l aq'ax te tich'ooil. Tan 
a' u kam b'a'n ni'enku tu u 
Tioxh. 5 Pek a' saloch va'l 
nojchit txakay ixoj kaanaj 
sijunal. A' texh k'ujlelk ik'u'l ti' 
Tioxh utz, b'enamen niq'ila 
isik'le Tioxh q'iils aq'b'al. 6 Pek 
ech koj u txakay ixoj va'l niteesa 
itxumb'al tu b'ey, nitoksa tetz u 
tacha'v, tz'ejxinaj u tatin vatz 
Tioxh k'uxh itz'lel tilone'. 7 A! 
q'u kam sachus te tzi'. Jikom 
si'ane' ech ye'k sael iq'ii. 8 Tan 
aatz q'u niman tetz u Jesuus 
q'u'l ye' niloch u titz'in tatzik aas 
niya'ta tetz, ye' nik'uche' aas 
niman tetz u Jesuus. Utz aa paal 
ivi' vib'anon vatz q'u'l ye! 
tootzaj Tioxh. Tan ye'xh b'oj 
nilochone'. 

9 Pek a' saok tu ach xo'l q'u'l 
salochaxi q'u txakay ixoj q'u'l 
maas tek 60 iya'b', ma'l ko'n 
ivinaj atinnaj. 10 Aya' q'u'l 
k'uchul tetz u b'a'nil tib'anone!. 
Jik ch'iisamal titz'in taq'o, aq'el 
ivatb'al aanima taq'o, tx'aael 
tajan niman tetz u Jesuus taq'o, 
lochel aanima taq'o aas nipaal tu 
k'axk'o utz, aya' q'u'l ni'an ya'l 
tib' ti' ib'anax kajay q'u b'a'nil. 

11 Pek ooksach tu ach q'u 
txakay ixoj q'u'l txul ixoj tere'n. 
Tan b'a'n si'ane' kam noj tok ti- 
txumb'al, ta'xh sapaal tetz noj 
iqelka u Cristo noj ik'ul tib' tuch' 
va't vinaj ye' tootzaj Tioxh. 

12 Utz choob'al paav sa'alax iku' 
ti' oj echi tan, ye'n itzojpi va'l 
vettaq' iqul tuul. 13 Utz k'uxh yit' 
sa'kojb'en ti! vinaj, b'a'n si'ane! 
sichus q'e'yil; jun texh otzotz 
ib'en ti' ixaansal yol aas ye'k 
itxa'k. Utz satoksa tib' tu kam aas 
ye'k tokeb'al ti'. 14 Pek aal b'a'n 
satzume' q'u txakay ixoj q'u'l txul 
ixoj tere'n. Atinoj titz'in. Utz a! 
satil ime'b'i'l tu tatib'al. Ech ye'k 
sataq' tzii tu u tx'i'li'inaj sachee 
yol ti' taq'o. 15 Tan at unjolol aas 
elyuka ti' u Jesuus utz, a' tek 
nitoksa tetz u tx'i'li'inaj. 

16 Utz echa' tzi' oj atil txakay 
ixoj xo'l titz'in tatzik ma'j niman 
tetz u Jesuus, aal b'a'n a' 
salochon. Ech ta'xh salochax tu 
q'u niman tetz u Jesuus q'u'l 
nojchit ye'xhab'il ti'. 

17 Aatz q'u ansiano q'u'l 
ni'xhitx'ol tiq'ol q'u kam, ni- 
k'ulo!k ti! aas nojchit sib' talche' 
si'ane'. A' chit ib'o'q'ol q'u'l 

nipaxsa u yolb'al Tioxh utz, tuch!' 
q'u'l nichusune'. 18 Tan nital u 
Yolb'al Tioxh tz'ib'amalka aas: 

— it! sa'kojooksa txim vil iju' u 
vaakaxh va'l nipaq!e!l triigo.— 
Chia. Utz nital majte aas: 
—Nik'ulo'k OI u aq'onom aas 
sik'ul ija'mel.— Chia. 

19 Yit! yak ko'nkoxh sanima 
oj ab'il saxochon ma'j q'u 
ansiano saatz. Pek ministeer 
salatin ka'vo'j oxvo'j aanima aas 
nojchit ilel ab'imal u kam taq'o 
va'l saxochlika.! 

20 Ab'iste q'u!l ye'xh niya! ti! 
ib'anax u paav, yaa vatz q'u 
niman tetz u Jesuus. Ech saxo'v 
tere'n q'u aanima; ye'k sa- 
paavini. 21 Tii sanima q'u kam 
nivale! tza'. Ni'xhval see vatz u 
Tioxh, vatz u kuB'aal Jesucristo 
utz, vatz q'ul iaanjel txaael el 
taq'o. Ye'xhab'il ko'xh at rela, 
Utz ye'xhab'il ko'xh atil tatin 
saatz sa'an ti! itzojpixsale!. 

22 Yit' ooje'l ko'nkoxh sooksa 
ma'j aanima tu q'esalail xo'l q'u 
niman tetz u Jesuus. Tan b'a'n 
si'ane' atoj tu paav utz, ant axh 
sapotzonaxh ti' u tel iq'ii. Pek 
tiira kuenta'axh ti! u paav. 

23 Yit' nojla ko'nkoxh a' 
suuk'a, pek ta'l uuva suuk'a ti! 
vavuul aas ya!v utz, ti! tere'n q'ul 
ayaab'il. 

24 At unjolol aanima aas 
vatzsaj q'ul ipaav, ech ye'xtxoj 
saoki, k'uxh ye'saj itx'olax inujul 
tu u Tioxh. Pek at unjot majte 


B'axa U' Xe! U Timoteo 5, 6 


aas ye! na'l. Anal sailaxi xamtele, 
aas latx'olax inujul tu u Tioxh. 
25 B'a'n saok q'u'l q'u b'a'nla 
chaj kam ni'ane' tan, atia aas 
vatzsaj chit q'u b'a'nil ni'ane!. 
Utz atia xamtel sa'elu'l vatzsaj. 

1 Aatz q'u niman tetz u 

Jesuus q'u'l k'ayimal tatin 
tu aq'on, atoj chit tatin q'u b'aal 
taq'on siatz. Jikom sa'aq'onini, 
ech ye'k se'el iq'ii u Tioxh taq'o 
utz, tuch' viyolb'al. 2 Utz aatz 
q'u'l niman tetz u Jesuus q'u 
b'aal taq'on, ye'k teko'nkoxh 
tatin siatz si'ane'. Ta'n ko'nkoxh 
satalva oj ela niman tetz u 
Jesuus tuch'. Pek aal tiira b'a'n 
taq'onin si'ane' tan, niman tetz u 
Jesuus u aanima va'l ni'ilon 
iq'aq'al u taq'on. Utz tii u Tioxh 
ti' majte. 

Ech a' q'u kam sachusunaxh 

ti! tza'. Utz sab'an ya!l ti! tiq'ot 
iyak'il. 


Vichokax u tx'iib'al q'ii 
va!l xe! Tioxh 

3-4 Tz'ejxinaj u aanima oj 
paarten chusb'al nichusunka aas 
ye! nik'ul tib' tuch' viyolb'al u 
kuB'aal Jesucristo utz, tuch' q'u 
b'a'nla chusb'al va'l nichus u 
okchil k'atz Tioxh. Paat ye'xhkam 
nitel itxumb'al tu u yolb'al Tioxh 
atzi'. Je'naj iatz. Utz a' chit atil 
k'atza u achva xhaakaluib' ti'aj 
yol; ech teku'en a' iyaab'il. Tan 
aatz tu va'l ni'an q'u aanima tzi', 
chi'k'ulaib' nichee taq'o, ch'a'o, 


h 5.18 Choktaj u Deuteronoomio 25.4; U Tio 10.10; U Lucas 10.7. 
i 5.19 Choktaj u Deuteronoomio 17.6; 19.15. 

yoq'oib', suyu kam ti! imol. 5 Utz 
yaayoloib' atil taq!'o b'enamen 
xo'l q'u aanima q'u'l yannaj tek 
vitxumb'al taq'o. Paat ke'ch koj 
vinujul tzixe'. Utz a! nimotxtitz'a 
aas kanaal utz, tx'akb'al puaj u 
okchil Katz u Tioxh. Ech xaane!l 
Katz q'u aanima ech tzi'. 6 Tan 
mam kanaal chit u okchil k'atz u 
Tioxh. Ta'ntzii oj satxuq'txuno' ti' 
u qetz atile. 7 Tan kam koj qetz 
iq'omiche aas ulo' tu u vatz 
amlika tx'ava' tza' utz, kam koj 
saqiq'o b'en aas lakamo!'.j 8 Pek 
chuspia atil kutxb'al qetz utz, atil 
qechb'ub'al, ech txuq'txunojo! ti'. 
9 Pek aatz q'u aanima q'u'l 
nitachva tx'iiol iq'iil, kam ko'xh 
ye!xtxojla kam nitachva. Kam 
ko!xh onkonil ni'an ti! ichee tetz 
aas yansanal utz, tz'ejxixsamal 
q'u aanima ni'ane'. A! niku'k tu u 
ye'xtxojla txumb'al va'l echa' k'aa 
txayb'al tetz q'u'l niniman. 

10 Tan aatz vixe'al kajay q'u 
onkonil, aya' u tz'ejxichil ti' u 
puaj. Tan ech i'an unjolol. 
Tz'ejxo'k ti' utz, eltekka ti' inimal 
u yolb'al Tioxh. Loq' tilayol q'u 
mamaj k'axk'o motx paalku ti'.* 


U taq'ax yak'il k'atz u Tioxh 


11 Pek aatz sa'ane' Timoteo, 
chok eel tu q'u kam tzi' tan, axh 
ma'l vinaj tetz Tioxh. Utz a' 
sa'an vijikomal. Saxaanok'axh 
k'atz Tioxh. Sak'uje' ak'u'l ti'. 
Sa'an tii'axh ti' aanima. Atoj 
apaciensia. Aq' ku' iib' vatz u 

Tioxh. Ye'k saje'sa iib'. 12 Aq' 
yak'il ti' u yolb'al Tioxh va'l 
nikunima Timoteo. Echa' ch'a'o 
sa'ane'. K'on avaanima ti! q'u 
kam q'u'l satiq'ob'enaxh tu 
b'enq'ii b'ensaj tan, ech ti' 
isik'le'axh u Tioxh. Utz a' va'l 
ooksa iib' ti' ib'anle' vatz sib'al 
aanima. 13-14 Nima va'l nival 
see tza!. Ni'xhval see vatz u 
Tioxh, u itz'pixsan tetz q'u kam 
kajayil. Utz vatz u Jesucristo 
nival see majte, va'l tal vinujul 
tu u Pilato. Ayansach iib' tu u 
paav. Ech ye'xhkam sa'alax sai', 
ul nal ko'xh u kuB'aal Jesucristo. 
15 Aya' u tuleb'al va'l k'ajel 
nal titxumb'al u techalla Tioxh 
va'l ta'xh ma'l tijlenal q'u ijlenal 
utz, iq'esala q'u q'esala. 16 Aya' 
u Tioxh va'l ye!xhjatu sakami, 
ye'k tokeb'al u kamchil ti', va'l 
ab'il koj ma'j ilonnaj iatz. Tan a' 
atik tu u techalla tatib'al sutimal 
ti' tu mam rib'unnaj txijtxub'al 
va'l sa'kojveet toko'p aanima 
tuul. Utz tetz u tokeb'al q'ii; tetz 
u mam q'esalail b'enamen. A'i. 
17 Al tu q'u tx'iiol iq'ii aas yit' 
sa'kojmotxje! ivatz. Utz ye! k'uje! 
ik'u'l ti' q'u tx'iib'al iq'ii tu u 
vatz amlika tx'ava' tan, niko'n- 
imotxe'. Pek a! sak'uje'k ik'u'l ti! 
u itz'lich Tioxh va'l tiira tz'ajel 
iatz qetz nitaq'e', ech nikub'an- 
b'e. 18 Chus te aas a' 
samotxtoksav q'ul ipuaj ti' 
ib'anax u b'a'nil; tx'iiol iq'ii tu u 
b'a'nil si'ane'. B'a'n ichajpe'l tetz 


Í 6.7 Choktaj u Job 1.21; u Salmos 49.17. 


k 6.6-10 Choktaj Q'u Hebreo 13.5. 

si'ane!; oora salochoni. 19 Tan oj Maj iib! ti! q'u txayi'b' ti! yol. 
ech si'ane! tzi', tx'iib'al iq'ii Tan ye'k itxa'k. Kam koj kanaal 
nimol tu Amlika; nichik u b'a'nil ti!. Utz maj iib' ti! q'u yaayoli'b' 
tetz taab'ab'en; ye!k imotxe'. Utz q'u'l nichee tu va'l “mam 
sichab'a u b'enchil tu b'enq'ii txumb'al” chu te!le!; loq! yit' a! 
b'ensaj majte. koj. 21 Tan aatz unjolol q'u'l 
niniman q'u kam tzi', elyuka ti! 
inimal u b'a'nla chusb'al. 

20 Timoteo, a! chit noj a'an Vib'a'nil koj u Tioxh atin sai'. 
q'u kam aq'el see tu u Tioxh. A'i. 


Vit'oyax u Timoteo tu u Pablo 

U KA'B' U' ITZ'IB'A BIEN U PABLO 
XE' U TIMOTEO 


Yol ti' u u' tza' 


Aatz u ka'b' u! b'en xe! u Timoteo tza!, anko'xh tz'ib'an u Pablo, 
kamal tixo'l q'u ya'b' 67 — 68 m.t.J. A' taq'vu b'en tu Eefeso. Utz a' 
itz'ib'av k'asu'l tu Gei tu Roma. Si'chtexhyatz'li. Aatz vitxumb'al u Pablo 
tu u ka'b' tu! tza!, aya!l kala a! texh nitzaq'taka u Timoteo. Tan tiira 
b'a'nich tuch' u Timoteo. Ech a' u ya'teb'al u' itz'ib'a u Pablo. 

Aatz tu q'u ya'b' 41 — 54 ok ma'l u ijlenal tu Roma Claudio ib'ii. Utz 
teesa ma'l u yol aas kajay q'u Israeel saelb'en tu Roma. Ech elk'asu'l u 
Aquila tuch' u Priscila tzi'. Choktaj Q'u B'a'nla Chaj Kam B'anel (Hechos) 
18.2. 

Ok va't ijlenal tu u ya'b' 54, aya! u Neroon. Tiira txokopla vinaj. Tal 
ik'achlu u tenam Roma utz, a' ijlen q'u niman tetz u Jesuus taq'o. Ech xe't 
itxay q'u niman tetz u Jesuus. Toksa tu Gel, Itz'lele nichichi'l tu b'alam 
taq'o. Toksa tu ch'a'o tulaj estaadio. Utz a' alon ikam u Pablo majte, k'uxh 
ye' ootzajib'e kani'ch ikam kami. 

Nital u Pablo aas nik'ama Tioxh ti' vik'uje' ik'u'l u Timoteo ti' u Tioxh. 
Utz nital tu u Timoteo aas tii tatin k'atz u Tioxh si'ane' k'uxh kaana tza'l 
sauli. Ye'k saqeoni, echa' ma'j sol aas ta'xh txumel taq'o. 

Nital te majte aas yit' sako'nkoxhitxay tib' ti' yol ye'k itxa'k. Utz nipajtal 
te aas tii sa'atin tu q'u chusb'al q'u'l chusax te tich'ooil. 

Ech tiya'teb'al teku'en, nital u Pablo tu u Timoteo aas kam ech tatin tu 
tze'. Nitale' aas preexhu. Ye'xhab'il texh nichenq'ilan; elab'emal texhka. Utz 
niteesal iq'ii tu q'u chi'k'ulan tetz. A' texh atil k'atza u Lucas. Utz nital 
taanima aas nal koj en ilaxoj tu u Timoteo. Pek loq' k'uxh ijunal, nitale' aas 
atil u Tioxh k'atza utz, a! nilochon. Ech nital tu u Timoteo aas satile'l tetz ti' 
sitx'ak kajay q'u tza'l, echa' q'u'l paalnajka. 

A' u jatxb'al tib' q'u yol tu u u' tza'. 

1) 1.1-2 Nitaq'ax chajlichil u Timoteo. 

2) 1.3-18 Nital ti' u tuch txakb'a'ib' ti' u Jesuus. 

3) 2.1-13 Nital ti' u taq'ax yak'il ti' u Jesuus, echa' sol. 

4) 2.14-26 Nital ti' u b'a'nla aq'onom ti' u Jesuus. 

5) 3.1-17 Nital ti' vitxumb'al q'u aanima si'an tu u ya'teb'al q'ii. 
6) 4.1-8 Nital ti' vipaxsal itziiul u yolb'al Tioxh si'an u Timoteo. 
7) 4.9-18 Nital ti' q'u chusb'al tetz u Timoteo. 

8) 4.19-22 Ech vitzojpu q'u yol tu u u! tza'. 

XE' U TIMOTEO 


Ichajlichil u Timoteo 


1 In u Pablo, ichaj u 

Jesucristo titxumb'al u 
Tioxh. Tan alich nal tu u Tioxh 
aas sataq' itiichajil tu b'enq'ii 
b'ensaj q'u aanima q'u'l saniman 
u Cristo Jesuus. 2 Nunq'ilab'en- 
axh Timoteo tan, nojchit ech 
aatine' a! unk'aol tii'in sai'. Ech 
u Tioxh, u kuTat tu Amlika, much! 
u kuB'aal Jesucristo koj aq'on 
q'ul ib'a'nil see. Itxum koj aatz. 
Utz atin koj paas tavaanima 
taq!'o.* 


U tiq'ot iyak'il u Timoteo si'an 
k'atz Tioxh 


3 B'enamen nunk'ama Tioxh 
sai! Timoteo, chajpaj nunq'ila 
sik'le Tioxh q'iils aq'b'al. Utz 
tunnachb'al atilka aas jikom ni- 
vaq'onin ti! u Tioxh, echa' i'an 
q'ul unk'uy unmam. 4 Nitul val 
ooq' sunk'u!l aas kujatxtu qib'; 
ech ti! nivachva savil aatz. Ech 
sa'xhtxuq'txunin. 5 Nitul sunk'u'l 
aas nojchit jikom k'ujlel ak'u'l o 
Tioxh, echa' vik'uje' ik'u'l vanan 
q'es Loida utz, tuch' vanan 
Eunice. 

6 Pek nival see. Yak'insa u 
xamlil tetz u doon atil sak'atza 
va'l taq' u Tioxh see aas vaq'tu 


je' q'ul unq'ab' siib'a aas ookka. 
7 Tan aatz u txumb'al nitaq' u 
Tioxh qe, yit' tetz koj xo'val. Pek 
kuyak'il nitaq' ti' u qatin k'atza, 
tetz kub'antu tii'o' ti' kumol utz, 
tetz kumajtu qib' ti' ib'anax u 
ye'xtxoj. 8 Ech toke' ye'k saxo'v- 
axh ti' talax q'u kam ti' u 
kuB'aal. Utz ye'k sach'ixvaxh vi' 
majte k'uxh atilku'in tu preexhu- 
il ti' u Jesuus. Pek b'ana aas ant 
axh sapaalaxh tu tza'l ti' u 
b'a'nla chusb'al. Tan u Tioxh 
sa'aq'on ayak'il. 9 Tan mam 
b'a'nil veti'an qe. Vetichitpu'o' 
tu q'u kupaav. Vetisik'le'ok'o' 
k'atza ti' ma'l u txumb'al ye'k 
paav tuul. Loq' yit' ti' koj aas 
b'a'n nikub'an siatz, pek jik chit 
a! vetitz'ano'. Utz a! u b'a'nil 
itz'amal nal qi' taq'o xe' q'ii xe' 
saj aas sa'chiti'an u Cristo 
Jesuus. 10 Utz ik'uch vib'a'nil ti' 
u tuleb'al u Chitol qetz, aya' u 
kuB'aal Jesucristo. Tan tiq'aq'al 
u b'a'nla chusb'al vet'el viyak'il 
u kamchil utz, vettaq' elu'l 
vatzsaj u atinchil tu b'enq'ii 
b'ensaj b'enamen. 

11 Utz vettoksa'ins alol tetz u 
b'a'nla chusb'al tza'. In ichaj u 
Jesucristo. Utz in chusul tetz xo'l 
q'u puera aanima. 12 Ech toke' 
nunpaal tu q'u k'axk'o atilk'in 


41.2, 5 Choktaj Q'u B'a'nla Chaj Kam B'anel (Hechos) 16.1. 

tza'. Loq' ye'xhkam nunch'ixvu 
ti! tan, vootzajle ab'il va'l 
nimamal vaq'o. Utz vootzajle atil 
iyak'il sikolin tuul nunb'an u 
aq'on ti', opon nal u q'ii aas 
lo'oponin siatz. 

13 Tii akol q'u b'a'nla chaj 
yol q'u'l ab'imal el sunk'atza 
saag'o; ti! vik'uje! ak'u'l ti' u 
Cristo Jesuus utz, ti! vatz'ejt 
avaanima ti'. 14 Tii akol q'u 
b'a'nil atil sak'atza tu u Tioxhla 
Espiiritu, aya! va!l atil 
sukuk'atza majte. 

15 Ab'imal tek saaq!o aas 
elab'emalka'in tu kajay q'u 
lochol vetz tu Aasia; antu tixo'l u 
Figelo tuch' u Hermoogenes. 

16 Pek Tioxh koj chit txumun 
iatz q'u titz'in tatzik u Onesiiforo 
majte. Tan jatpajul ko'xh taq' 
nimal unk'u'l utz, ye'xhkam ni- 
ch'ixve'l vi' k'uxh atilku'in tu 
tze' utz, qitzelin tu kadeena. 

17 Pek aal ela'ok chit ti' 
unchokax tu Roma utz, 
ichab'a'in. 18 Ech u kuB'aal koj 
txumun iatz tu u q'ii tetz u 
tuleb'al. Tan iloch'o' tu Eefeso 
majte. Tek' ootzaj atzi'. 


Vitx'akax q'u tza'l sitan u Timoteo 
1 Timoteo, unk'aol ti! 

2 inimal u Jesuus; tii iq'omoj 

ayak'il tu u b'a'nil va'l nitaq' u 

Cristo Jesuus. 2 Utz kam q'u 

chusb'al ab'imal el sunk'atza 


aaq'o vatz sib'al aanima, chus tu 
q'u vinaj majte q'u'l k'ujleb'al 

k'u'l itxumb'al. Ech sa'pajitx'ol 
ichusax tu unjolte. 

3 Utz aatz axh, tx'ak q'u tza'l 
sapaalk'axh tu aq'on ti' u 
Jesucristo. Echa' axh b'a'nla isol 
sa'ane'. 4 Tan echa' q'u'l ato'k tu 
solil, yit' niko'nkoxhtoksa tib' ti' 
ib'anax unjot kam. Pek a' tii 
ni'ane' kam b'a'n ni'enku tu 
viq'esal. 

5 Echat paje' a' u aanima va'l 
ni'an saach ti' kanaal. K'uxh 
si'an kanaal satale', sa'kojaq'ax 
vikoroona oj yit' tinujul koj 
sinima q'u mantaar tetz saach.? 

6 Ech paje' u chikol. B'axal 
nal sikoo u tx'ava' va'l sachikon- 
ka. Ech nal satil iq'aq'al ivatz vi- 
chikob'e'm. 7 Ech at noj b'enku 
see q'u kam vetvalla! tzi' utz, u 
kuB'aal sa'aq'on atxumb'al ti' 
tootzajil kajayil. 

8 Atoj chit u Jesucristo sak'u'l, 
vitu'xh ixalam u Daviid, va'l 
q'aavitz'pinaj xo'l q'u kamnaj. 
Tan a' vixe'al u b'a'nla chusb'al. 
9 Utz ti' ko'n ipaxsal itziiul 
vinujul tzi', nunpaal tu tza'l 
taq'o. Atilku'in tu tze' ti' utz, 
qitzelin tu kadeena aya'l kala in 
mam aa paav. Pek loq' yit' qitzel 
koj u yolb'al Tioxh. 10 Ech a'tzii. 
Nuntx'ak kajay q'u tza'l tan, 
tii'in ti' q'u aanima q'u'l k'ajel ti' 
tu u Tioxh. Ech antu samotxchit- 
pu tu q'ul ipaav tiq'aq'al u Cristo 
Jesuus. Utz antu saetzan ti' u 
techalla atinchil tu u b'enq'ii 
b'ensaj. 


b 2.5 Chajpaj nichtuch q'u echaib' tu saach tikuenta Roma, nichtaq'ax je! 
koroona xaj olivo tivi' q'u'l nib'anon kanaal. 

11 Ib'o'g!ol u yol tza!: 


—Oj sakamo' ti! u Jesuus, 

saitz'p'o! tzixe! tu Amlika 
majte. 

12 Oj sakutx'ak q'u tza'l ti', 

sa'nalatin qijle'm k'atza tu 
viQ'esalail. 

Pek oj saqeesa qib' tuul aas 
gootzaj vib'a'nil, 

sateesa tib! qi! majte. 

13 Utz oj yit' k'ujleb'al k'u!l koj 
nikub'an siatz, 

ta'xh b'anel k'ujleb'al k'u!l 
ni'ane!. 

Sa'kojya'i tan, ech vitxum- 
b'al.— Chia. 


U talax tu u Timoteo aas si'an ya'l 
tib' ti' ib'anax q'u kam b'a'n 
14 Nachpixsa tu q'u niman 
tetz u Jesuus q'u kam savale' 
tza!. Tib'ii u kuB'aal sooksa 
sik'u'l aas ye! ko'xh itxay Ob) 
ti'aj yol. Tan ye'k tokeb'al q'u 
txayi'b' tzi'. Tan aal nisotzsa 
ik'u'l q'u aanima q'u!l niab'in. 
Tz'ejxixsamal ni'ane'. 15 B'an 
ya'l aas tiira b'a'n aatin vatz 
Tioxh. Ech ye'xhkam ti' sach'ix- 
vik'axh. Tan tiira tinujul na- 
txakunsa u yolb'al Tioxh va'l 
inujul. Echa' ma'l b'a'nla 
aq'onom aas tiira b'a'n vatz u 
baal taq'on. 16 Oki'ch'axh xo'l 
q'u yol q'u'l eesab' iq'ii Tioxh 
q'u'l ye'k itxa'k; niko'nisotze!. 
Tan aal tu onkonil nitaq'vu ben 
tib' q'u aanima q'u'l ni'an ech 
tzi'. 17 Utz yak'inchil ni'an q'ul 


€ 2,19 Choktaj u Nuumeros 16.5, 26. 

iye'xtxojla yol, echa' q'eechil. A! 
q'u'l motx paalku u Himeneo 
tuch' u Fileto. 18 Jolol tek 
elnajka ti' vinujul. Tan nimotx- 
tale' aas uchnaj tek u q'aavitz'pi- 
chil tika'paj. Ech nisotz ik'u'l 
unjolol niman tetz u Jesuus 
taq'o. 19 Pek k'uxh ech i'ana, 
txaklel vitxumb'al u Tioxh. A! 
vixe'al q'u kam nikunima. Ni- 
txakb'a! tu q'u yol tza': —Tootzaj 
u kuB'aal ab'il q'u'l niniman.— 
Chia. Utz nital majte: —Ech 
kajay q'u'l niniman nioksan 
vib'ii u Cristo, xaanoj el k'atz 
paav.— Chia." 

20 Echa! tu ma'l nimla atib'al, 
jatvatzul ko'xh kamb'al atil tuul. 
Atil kamb'al b'a'nla q'an ch'ich', 
b'a'nla saj ch'ich'. Atil Gel utz, 
atil tz'aj kamb'al majte. Atia 
b'a'nla chaj kam niku' tuul. Utz 
atia ye'xtxojla chaj kam niku' 
tuul. 21 Echat ko'xh q'u aanima. 
Ab'il va'l nixaansa el tib' k'atz 
q'u ye'xtxoj, sab'a'nixsal tu u 
Tioxh. Utz satxakunsal tu u 
kuB'aal ti' kam ko'xh b'a'nla chaj 
kam. 

22 Ya'an q'u acha'v tetz 
xiakil; chok eel siatz. Pek a' chit 
sa'an vijikomal. K'uje'oj ak'u'l ti' 
u Tioxh. B'an tii'axh ti' aanima. 
Utz a' sooksa u paas xo'l q'u 
aanima k'onel taanima ti' inimal 
u kuB'aal. 23 Utz aq'ka q'u kam, 
echa' u txayi'b' ti' yol aas ye'k 
ko'xh tokeb'al. Tan txoxkinil 
ku'en. Utz ootzajle aas ch'a'o 
nitok taq'o. 24 Tan aatz u 

taq'onom u Tioxh, yit' sako'n- 
koxhiyaayoli tib'. Pek jik ko'xh 
itxumb'al tu kajay aanima 
silane'. Techal ichusun ti' u 
yolb'al Tioxh. Utz tx'akol tetz q'u 
tza!l, 25 Tuch' chit paciensia 
satoksa tu jik q'u'l nik'ulelane!'. 
Tan kamal la'aq'ax tzii te tu u 
Tioxh aas sik'axa q'ul ipaav utz, 
sinima vinujul. 26 Ech sael 
tikuenta u tx'i'li'inaj va'l txaypi- 
najku tu u tacha!v, echa! iqitzax 
tu ijvil. 


Vitxumb'al q'u aanima si'an 
tu u motxeb'al q'ii saj 


1 Echen sootzaji Timoteo, 
3 aas xo'eb'al vitxumb'al q'u 
aanima si'an tu u motxeb'al q'ii 
saj. 2 Tiira a! texh satitz'a tib' 
q'u aanima. Ke'ch koj inooeb'al 
ti' q'u kam si'ane'. T'e's. Je'naj 
vatz samotxi'ane'. Yoq'ol Tioxh. 
Qelol itxutx ib'aal. Sa'kojik'ama 
bot q'u kam. Kam koj itxa'k 
choko Tioxh te. 3 Ke'ch koj b'oj 
b'a'nil xe! taanima si'ane'. Sa'- 
tere'nkoji'an q'u kam q'u!l 
nojchit jik xo'l q'u aanima. Ye'k 
kuyb'al tzixe'. Jolol chokol ipaav 
aanima. Ye! nimaj tib' ti' ib'anax 
q'u ye'xtxoj. B'anol tetz onkonla 
chaj kam. Txokop txumb'al ti' 
imol. Utz koontrain tetz kajay 
q'u b'a'nil. 4 B'anol tetz onkonil 
timol ti' el. Ta'xh okoj tetz. 
Oksan je! iq'ii. A! chit sachi'b'ik 
ti' ib'anax q'u tacha'v vatz 
vichokax u Tioxh. 5 Tilon 
ko'xhtu! aas niman oksan tetz u 


4 3.8 Choktaj u Eexodo 7.11. 

Tioxh, pek tu q'ul ib'ano'm atilka 
aas yit' a! koj. Ech oki'ch'axh 
Katz q'u aanima ech tzi'. 

6 A! q'u vinaj atzi! q'u'l 
nichok topon tu otzotz xe! q'u 
ixoj q'u!l oora ko!xh tok kam 
tivi'. Aya! q'u ixoj q'u'l tz'ejxi- 
naj ik'u'l utz, b'anol tetz paav. 
Tan a! nik'o'pin q'u tacha!v 
ichi'l. 7 Va!l tab'it u yolb'al 
Tioxh, pek loq' jatu koj so'opon 
ti' tootzajil vinujul. 8 Ech aatz 
q'u vinaj tzi', ech stane! va'l 
i'an u Janes tuch' u Jambres 
aas ixe'k'ula u Moisees. Utz si- 
xe'k'ula vinujul.* Tan tiira 
yannaj itxumb'al. Paat vettz'ej- 
xuka ti' u b'a'nla chusb'al tetz u 
Tioxh. 9 Pek loq' ech ko'nkoxh 
ib'en tzi'. Tan sa'nalilax inujul 
tu q'ul itxoxkinil nilan vatz q'u 
aanima. Echat ko'xhtu' va'l i'an 
u Janes tuch' u Jambres. 


U talax tu u Timoteo aas tii atoj ok 
ti' va'l chusel taq'o 


10 Pek aatz axh, tek! ootzaj 
vunnimat u yolb'al Tioxh. Ilel 
untxumb'al saaq'o majte. Ootzaj 
kam nunk'aj ti'. Ootzajle aas 
tiira k'ujlel unk'u!l ti' u Tioxh. 
Ilel saaq'o q'u tza!l nipaalk'in ti'. 
Utz ootzajle aas tiira tiilin ti' q'u 
aanima. Utz atil unpaciensia ti! 
q'u kam. 11 Ootzajle aas 
nuntx'ak u vojchal ti' u b'a'nla 
chusb'al utz, tuch' tere'n q'u'l 
paalnajk'in. Echa' q'u'l paalk'in 
tu Antioquia, tu Icoonio, tuch' tu 
Listra. Pek u kuB'aal kolonin tu 

kajay q'u tza'l paalk'in. € 12 Utz 
ech chitu'. Tan kajay q'u'l 
nititz'a xaanich ok k'atz u Cristo 
Jesuus, sa'chitchi'k'ulali. 13 Pek 
ech koj q'u maalola chaj aanima, 
aal ko'xh ib'en tu q'u onkonil; 
jolol eesanal tu b'ey utz, eesamal 
tu b'ey tu u tx'i'li'inaj. 

14 Pek aatz axh, tii aatin tu u 
chusb'al nimamal aaq'o utz, q'u'l 
b'ennaj ak'u'l ti'. Tan ootzajle 
aas k'atz ma'l b'a'nla aanima 
achusv iib'. 15 Aya'xchen 
tach'ooil ootzajita' kantal u 
yolb'al Tioxh. Utz a' niaq'on 
atxumb'al ti' u chitpichil tu paav 
ti' ik'uje' ak'u'l ti' u Cristo 
Jesuus. 16 Tan kajay u Yolb'al 
Tioxh tz'ib'amal, u Tioxh oksan 
sik'u'l u tz'ib'an tetz. Utz ech- 
ixe'at chusun ti' tan, nitxakun ti' 
toksal yol tivi' q'u aanima. 
Nitxakun ti' tok q'u aanima tu 
jik. Utz nichus q'u aanima ti' 
ib'anax vijikomal. 17 Utz a' 
itxa'k aas tz'ajel itxumb'al u 
aanima k'atz Tioxh si'ane'. Ech 
tek' nitelo'p ti' ib'anax kam 
ko'xh aq'on b'a'n k'atz Tioxh. 


Vichusax u yolb'al Tioxh 
si'an u Timoteo 


1-2 Aatz cheel, tiira ni'xh- 

4 unjaj see vatz Tioxh utz, 
vatz u kuB'aal Jesucristo aas 
sa!xhapaxsa itziiul viyolb'al. 
Sa'an ya'l iib' ti' talax tu q'u 
aanima k'uxh sasa'li, k'uxh ye'k 
sasa'li. Atoj apaciensia ti' toksal 
yol tivi' q'u aanima, ti! ayaat tu 


Ka'b' U' Xe' U Timoteo 3, 4 


u yolb'al Tioxh utz, ti' aaq't 
itxumb'al tu q'u b'a'nla chusb'al. 
B'an ech tzi' tuul ye'saj tul u 
kuB'aal Jesucristo tu viQ'esalail 
va!l satx'olon inujul kajay q'u 
aanima k'uxh itz'lele utz, k'uxh 
ma't ikame'. 3 Tan toj nal uloj 
ma'l u tiempo aas sa'tere'nkoj- 
motxisa!a tab'il u b'a'nla 
chusb'al q'u aanima, tetz b'a'nla 
atinchil k'atz Tioxh. Pek a! tek 
samotxtoksa sib'al chusul tixo'l 
aas sataq' tzii te silan u tacha'v 
ichi'l. Tan a! isa! sichus te kam 
visa! satab'i. 4 Sa'tere'nkojtab'i 
ok vinujul, pek a! tek tii samotx- 
tab'i q'u kam q'u'l chulimal 
ko'xhtu'. 

5 Pek aatz axh, sotzi'ch ak'u'l 
tu q'u kam tzi'. Jikom aatin tu u 
b'a'nla chusb'al. Q'i' q'u tza'l ni- 
paalk'axh. A' tii noj a'an val 
aaq'on ti' ipaxsal itziiul u b'a'nla 
chusb'al. Tzojpi kam val eetz 
aq'el. 

6 Pek ech koj in tan, sa'texh- 
yatz'p'in. Echa' tok tx'olo'm vatz 
Tioxh va'l sunb'ane!. Nitek- 
inajab' vunkame'. 7 Log! a'tzii. 
B'a'ntan ma'xh aq'oninyin ti' u 
b'a'nla chusb'al. Echa' ma'l 
b'a'nla ch'a'o va'l vetunb'ana. 
Tzojpielop'in ti' ib'anax u aq'on 
untxaya. Utz tii vetuntzojpi q'u 
kam ti' inimal u Jesuus. 8 Ech ti' 
nich'ian ma'l vunjchoob'al xe' u 
Tioxh; unkoroona ti' vunjikomil 
sataq' u kuB'aal tu ma'l u q'ii 
si'ane'. Tan a' u jikomla tx'olon 
tetz inujul q'u kam. Utz in 


£ 3.11 Choktaj Q'u B'a'nla Chaj Kam B'anel (Hechos) 14.1-20. 

ko'nkoxh sataq' vetz, pek antu 
q'u aanima majte q'u'l tiira 
tz'ejel taanima ti' utz, nich'ia u 
tuleb'al tuch' txuq'txunchil. 


U taltu unjolol yol u Pablo 
tu u Timoteo ti' q'ul imol 

9 B'an chit ya'l ul iilt'in. 

10 Tan vettaq'luka'in u Demas. 
Ma't tu Tesaloonica. A! tek tz'ej- 
xinajku ti' q'u kam tu u vatz 
amlika tx'ava' tza'. Aatz u 
Crescente, ma't tu Galaacia. Utz 
ma't u Tito tu Dalmaacia. 11 A' 
texh atil u Lucas sunk'atza. Pek 
liiq'o ul u Kuxh sai' aas laulaxh. 
Tan sa'xhiloch'in tu u aq'on k'atz 
Tioxh. 12 Vetunchajlu b'en u 
Tiiquico tu Eefeso. 

13 Aatz laulaxh, liiq'o ul vetz 
vunnimla kaapa va'l vaq'ka tu 
otzotz xe' u Carpo tu Troas. 
Liiq'o ul vetz q'u u! q'u'l b'olq'i- 
mal tuul. A' chit ib'o'q'ol q'u'l 
tz'u'm itx'ava'il. 

14 Sib'ax chit onkonil i'an u 
Alejandro ve; aya' u txaq'ol 
ch'ich'. Loq' a'tzii. Tioxh toj 
aq'on ich'exel te atzi'. 15 B'an 
kuenta iib' te majte. Tan tiira ni- 
xe'k'ula q'u kuyol. 

16 Aatz untxakb'a't vib' vatz 
q'u q'atb'al tzii ti' u yolb'al Tioxh 

tib'axa chitu', ab'il koj ma'j atin 
sunk'atza. Pek kajay motx elab'- 
enka'in. Loq' a' li'ilon. Ye'xhkam 
koj motx b'anax te tu u Tioxh ti'. 
17 Pek atich u Tioxh sunk'atza 
utz, a! vet'aq'on unyak'il ti! 
unpaxsat itziiul u yolb'al Tioxh. 
Tiq'aq'al ku!en ab'il viyolb'al tu 
sib'al q'u puera aanima. Ech 
iloch'in ti! vel vatz u koontra va'l 
silan ve nitxume!', echa' b'alam. 
18 Utz u Tioxh saeesanin tu 
tere'n q'u ye'xtxoj majte. Sikolin 
tetz viQ!'esalail tu Amlika. Ech 
tetz u tokeb'al q'ii u Tioxh 
b'enamen, ye'k iya!e!. A'i. 


Vikaasal u Timoteo i'an u Pablo 


19 Ag! ichajlichil u Prisca 
tuch' u Aquila utz, tuch' q'u 
titz'in tatzik u Onesiiforo. 

20 Aatz u Erasto, kaayka tu 
Corinto. Pek vetvaq'ka u 
Troofimo tu Mileto tan, ya'v. 
21 Nitaq' opon achajlichil u 
Eubulo, u Pudente, u Lino, u 
Claudia utz, tuch' kajay q'u 
niman tetz u Jesuus latza'. 

B'an ya!'l ulchil aas ye'saj ixe't 
u tiempoil che'v. 

22 Atin koj u kuB'aal 
Jesucristo tavaanxelal. Atoj vi- 
b'a'nil u Tioxh seti'. A'i. 

U U' ITZ'IB'A BIEN U PABLO 
XE' U TITO 


Yol ti' u u' tza' 


Aatz u u' tza', a' tz'ib'an u Pablo tu u ya'b' 63 — 65 m.t.J. Nitalche' aas 
a! itz'ib'av tu Macedoonia. A! taq'vu b'en xe! ma'l u lochol tetz, Tito "bi. al 
atichku tu Creta. 

Aatz u Tito, tiira k'ujleb'al k'u'lla vinaj, aq'onomich ti' u b'a'nla chusb'al 
utz, ilochol u Pablo; tamiigoich majte. Griegoich u Tito tzi'. Tan aa 
Antioquia tikuenta Siiria. Ok ti' inimal u Jesuus tikuenta u Pablo. Choktaj 
yol ti' u Tito tu q'u u' tza': Ka'b' U' Tu Corinto 2.13; 7.6-7, 13-14; 8.6, 16, 
23; 12.18; Q'u Niman Tetz u Jesuus Tu Galaacia 2.1, 3; Ka'b' U' Xe' U 
Timoteo 4.10. Chajax u Tito tu u isla Creta tu u Pablo. Echa' obreroil ex i'an 
xo'l q'u niman tetz u Jesuus tzi'. 

Aatz u Pablo tzi', nitaq' b'en itxumb'al u Tito. Nital b'en te aas kam vi- 
txumb'al q'u ansiano si'ane'. Aya! q'u'l satoksa q'esalail xo'l q'u niman tetz u 
Jesuus tu Creta utz; kam q'u kam si'an q'u niman tetz u Jesuus. Nital te aas 
siyaa q'u Israeel tixo'l q'u'l ni'an ya'l tu q'u griego aas ta'xh sinima q'ul 
imantaar u Moisees. Choktaj tu u u' tza' 1.5-11, 14. Nital te majte aas simaj 
q'u sub'ulla chusul q'u'l niteesa aanima tu b'ey tu q'ul ichusb'al yit' inujul 
koj. 

Xamtel teku'en, aatz u Pablo, jik chit nitaq' nimal ik'u'l u Tito. Nichus ti' 
aas sataq' b'a'nla k'uchb'al vatz q'u niman tetz u Jesuus; k'uxh txul aanima, 
k'uxh q'es, k'uxh vinaj, k'uxh ixoj utz, k'uxh kam tijle'm atile. Nital te 
majte aas tii txakloj tu u tatin k'atz u Tioxh. 

A' u jatxb'al tib' q'u yol tu u u' tza'. 

1) 1.1-4 Nitaq' b'en ichajlichil. Utz nital te aas u Tioxh oksan tu u 
tijle'm. 

2) 1.5-16 Nital tu u Tito kani'ch itxaal q'u ansiano si'ane' q'u'l so'ok 
xo'l q'u niman tetz u Jesuus tu Creta. 

3) 2.1-15 Nitale' kam q'u chusb'al sachusax tu chukchaj aanima. 

4) 3.1-7 Nitale' kam u b'a'nla txumb'al sa'atin xo'l q'u niman tetz u 
Jesuus. 

5) 3.8-11 Nitale' sauch kuentaib' ti' q'u ye'xtxojla chaj chusb'al. 

6) 3.12-14 Nital unjolol ichaj u Pablo tu u Tito. Utz ech tek nikaasa 
b'en. 

7) 3.15 Ech vitzojpu q'u yol tu u u! tza'. 

U U' ITZ'IB'A BIEN U PABLO 
XE' U TITO 


Ichajlichil u Tito 


1 In Pablo, taq'onom u 

Tioxh utz, in ichaj u 
Jesucristo ti! talax tu q'u aanima 
q'u'l txaael nal tu u Tioxh aas 
sinima vinujul; aya! u Jesucristo. 
Utz ichaj ti! ichusax q'u chusb'al 
ti' ib'anax q'u kam ti! u okchil 
k'atz u Tioxh. 2 Aya! u chusb'al 
ti! ich'ial tuch' txuq'txunchil u 
okchil tu u b'enq'ii b'ensaj va'l 
tal u Tioxh aas ye'sajich iveet u 
vatz amlika tx'ava! tza!. Utz 
k'ujleb'al k'u!l tan, yit! txub'a!- 
lom koj u Tioxh. 3 Tan vettaq' 
viyolb'al qe vatzsaj tu u tiempo 
va'l k'ajel oO. Aya! va'l tal u 
Tioxh ve u Chitol qetz tu paav. 
Utz ech nitekunpaxsa itziiul 
cheel. 

4 Ech nuntz'ib'a b'en u u! 
tzaxe! tza' Tito tan, nojchit echa! 
axh unk'aol ti! u chusb'al va'l 
nikunima. Utz a! unsa! aas atin 
koj vib'a'nil u Tioxh u kuTat 
sak'atza. Utz itxum koj aatz. Taq' 
koj u paas tavaanima. Utz echat 
koj i'an u kuB'aal Jesucristo, u 
Chitol qetz tu paav. 


Vitxumb'al q'u'l so'ok q'esalail 


5 K'uxh vaq!ka'axh tu Creta 
tan, a! unsa! sooksa tu jik q'u 
kam xe'tixsamal. Utz axh 
so'oksan ansiano tu q'u totztioxh 


tu junun q'u tenam majte. Ech 
itxaal sa'ane' va'l val see. 6 A! 
sachok aanima aas tiira b'a'n, 
ye'xhkam ti! saelku iq'ii. Jik 
talche'. Mail ko'n tixoj utz, 
niman Tioxh q'u'l ik'aol ime'al. 
Yit' chokol koj txab'kin. Yit' 
qelol koj talche'. 7 Tan aatz va'l 
so'oks q'esalail, ministeer tiira 
b'a'n ib'anone' tan, ilol tetz u 
taq'on u Tioxh xo'l q'u niman 
tetz. Yit' ttanb'a'ni'b' koj. vin 
oora ko'nkoxh tul ik'a'nal. Yit' 
q'ab'areella koj vinaj. Yit' chokol 
koj ch'a'o. Utz yit' achvan koj ok 
iatz kam aas sub'u'm isa! ti'. 
8 Pek aya' q'u'l nitaq' ivatb'al 
aanima. A' chit vatz ik'u'l 
ib'anax vinujul utz, vijikomal. 
Xaannaj el k'atz paav. Txaklel 
itxumb'al b'a'nil. Utz nimaj tib' 
ti' ib'anax u paav. 9 Echen 
niman tetz u yolb'al Tioxh si'ane' 
va'l chusel te. Ech sichus u 
b'a'nla chusb'al tu tere'n q'u'l 
nimamal tek u Jesuus taq'o. Ech 
tek samotxitx'ol tok yol tivi' q'u'l 
ye' nik'ulvi'n u b'a'nla chusb'al. 
10 Tan kaana b'oj qelol, alol 
kam aas ye'k itxa'k. Jolol eesanal 
tu b'ey. A' chit unma'l q'u niman 
tetz u o'tla mantaar. 11 Pek 
echen tiira samajlu ti! q'u'l 
nitale'. Tan ma'l tel aanima tuch' 
ik'aol ime'al tu b'ey ni'ane'. Tu 
sub'u'mla chaj yol niteesa puaj 

ti' aanima; inujul koj va'l ni- 
k'uche'. 12 Utz ti! q'u qelol tzi', 
yolonku ma'l u aa txumb'al 
anko'xh aa Creta. Tal ti' ech tza!: 
—Jolol chit txub'a'lom q'u aa 
Creta tzi'. Jolol txokop txumb'al. 
Ta'xh nimotxtitz'a q'u tuul. Jolol 
q'e'ay.— Texhtu'. 13 Utz nojchit 
va'l tal u aa txumb'al ti! tzi'. Ech- 
ixe'at oksa tu jik q'u qelol tzi'. 
Yaa. Ech tinujul chit sinima u 
yolb'al Tioxh. 14 Utz ye' ko'xh 
inima q'u chusb'al nichuli ok q'u 
Israeel te. Niko'xh vichusb'al q'u 
vinaj q'u'l elnajka ti' vinujul. 

15 Tan kajay q'u'l b'a'n 
itxumb'al, b'a'n q'u kam ni'an 
majte. Pek ech koj q'u'l tz'ejxi- 
naj, q'u'l ye! ninima Tioxh, kam 
koj b'a'n siatz. Tan aal jolol 
yamnaj q'ul itxumb'al och! q'ul 
inachb'al. 16 Tootzaj u Tioxh aas 
nimotxtale', pek tu q'ul itxum- 
b'al nik'uchva aas ye! tootzaj. 
Tan jolol ch'ixveb'al, jolol qelol. 
Ye'k itxa'k oO ib'anax q'u b'a'nla 
chaj kam. 


Vitxumb'al q'u niman tetz 
u Jesuus tu q'u tatine' 


1 Pek aatz axh, a! chit 
2 sachus tu q'u aanima kam 
va'l nital u b'a'nla chusb'al. 
2 Chus tu q'u q'esla chaj vinaj 
aas k'ujleb'al chit k'u'l itxumb'al 
silane'. Ech sik'ulo'k ti! sa'atin 
tatin vatz aanima. Tzak'kin ti! 
q'u kam samotxi'ane'. Atoj 
ipaciensia. Utz jik chit tatin tu u 
chusb'al va'l nikunima. Tiioj ti' 
aanima kajayil utz, k'onoj 
taanima ti! u Tioxh. 


U Tito 1, 2 


3 Echat q'u q'esla chaj ixoj 
majte, jikom chit ipaal si'ane!. 
Yit' cheesan koj yol. Utz yit! sa!- 
kojq'ab'ani. Ech chusul tetz u 
b'a'nil si'ane!. 4 Sichus q'u ixviak 
te aas tii ti' q'ul ivinaj tuch' ti' 
q'u titz'in si'ane!. 5 Ichus b'a'nla 
chaj txumb'al te, ech sitx'ol tiq'ol 
q'u kam. Jik itxumb'al. K'ujleb'al 
k'u'l tatin vatz q'ul ivinaj si'ane!. 
B'a'nla chaj ilol tetz ime'b'i'l tu 
tatib'al majte. Utz niman tetz 
vivinaj. Ech yit' sa'kojel iq'ii u 
yolb'al Tioxh taq'o. 

6 Utz al tu q'u xiak majte, aas 
sa'xhitx'ol tiq'ol q'u kam. 7 Loq' 
yit' ta'n ko'nkoxh u talax te 
sa'ane', pek k'uch siatz aas axh 
b'anol tetz u b'a'nil. Atilaxh tu 
va'l nachuse'. Utz jik chit sa'an 
q'u kam. Tan nojchit ni'enku see. 
8 Ech nachel chit tel ayol sa'ane' 
utz, ye'xhab'il ko'xh kam satale'. 
Ech sach'ixvu u koontrainal tan, 
ye'k sachee iyol kam satal seti'. 

9 Utz al tu q'u aq'onom majte 
aas tii noj inima q'u b'aal taq'on. 
Yit' tzaq'ab' ko'nkoxh motx 
itzaq'b'e'. Pek itxuq'txunsa tu 
q'u'l si'ane'. 10 Utz elq'i'chi. Pek 
k'ujleb'al k'u'l si'ane'. Ech so'ok 
iq'ii u b'a'nla chusb'al tetz u 
Tioxh u Chitol qetz. 

11 Tan aatz u Tioxh, vet- 
ik'uchlu u b'a'nil sukuvatz. Vet- 
toksal u chitpichil tu paav vatz 
kajay q'u aanima. 12 Tu vib'a'nil 
nichus qe kani'ch taq'axka q'u 
ye'xtxojla chaj kam nieesano' 
Katz u Tioxh sakub'ane'; kani'ch 
kuya'sat tachval q'u paav. Utz 
sakub'an kuenta qib! ti! tan, 

b'oyo'm ni'an tu u vatz amlika 
tx'ava! tza!. Pek jikom o! utz, tii 
sa'atino! Katz u Tioxh. 13 Ech 
sakub'an tzi', tuul nikuch'ia tuch' 
txug'txunchil u chi'b'eb'alla 
tuleb'al u kuMam Tioxh uch! u 
Chitol qetz u Jesucristo, va!l 
techal si'ane'. 14 Aya! u Cristo 
va'l taq! tib' qi! tu u kamchil, o 
ko'n kutool tu q'u kupaav. Utz 
vettaq'b'eno! tx!aatx!och vatz 
Tioxh. Ech o' tek itenam, k'onel 
gib' oi ib'anax q'u b'a'nla chaj 
kam. 

15 Unchee' a! q'u kam sachus 
te tza! Tito. Saaq' nimal ik'u'l. 
Loq' samaj ti! q'u kam ye'xtxoj. 
Utz atil axamlil sayolonaxh. Ech 
ye!xhab'il sa'eesan aq'ii. 

1 Nachpixsa tu q'u niman 
3 tetz u Jesuus majte aas 
liistaoj ko'xh ti' ib'anax kajay q'u 
b'a'nla chaj kam. Atoj jaq' 
imantaar q'u q'atb'al tzii; aya! 
q'u'l atil tijlerm kajayil. Nimano). 
2 Utz ye! ko'xh tal ye'xtxojla yol 
ti' aanima. Ye! ko'xh toksa tib' 
xo'l txab'kin. Pek aal a! si'an ya!l 
tok u b'a'nil. Jik ko'xh tu kajay 
aanima si'ane'. Sik'uche' aas 
maanxho. 


Vinimal q'u q'atb'al tzii 


Viq'aq'al u chitpichil tu paav 


3 Tan ech o! veti'anka, 
ta'xhich okoj qetz. O'ich qelol 
Tioxh. Tz'ejxinajich'o'. Tiira 
txayich'o' ti! tachval q'u ye'x- 
txojla chat kam, q'u'l nitachva u 
kuch, Atich'o' ti' ib'anax q'u 
onkonil, q'u chi'na'nk'u'lil. Tiira 

o'ich telab'al ai. Tu chi'k'ulaib' 
atichk'o' gib'ilaj. 

4 Pek aatz u Tioxh, u Chitol 
qetz, vettoksa u b'a'nil vatz q'u 
aanima tan, i'an tii ti'. 5 Ech vet- 
chitp'o' tu q'u kupaav taq'o. Loq' 
yit' ti' koj aas jikom q'u 
kub'anon siatz. Pek iq'aq'al ko'n 
itxumtu kuvatz, Kusch vetitx'aa 
el q'u kupaav. Ech vetitz!'p'o' 
k'atza. Utz vetch'expu u qatin tu 
u Tioxhla Espiiritu. 6 Utz 
tiq'aq'al u Jesucristo, u Chitol 
qetz, tiira ma'xh ok u Tioxhla 
Espiiritu kuk'atza taq'o. 7 Ech 
chitpi'o' tu q'u kupaav tu vib'a!- 
nil utz, sa'tekkuk'ul u atinchil tu 
b'enq'ii b'ensaj, va'l k'ujlel 
kuk'u'l ti' nikuch'ia tuch' txuq'- 
txunchil. Saetzano!' ti". 

8 Aatz kajay q'u kam nivale' 
tza!, nojchit tiira inujul. Ech- 
ixe'at b'an ya!l talax tu q'u'l 
niniman u Tioxh. Ech si'an ya!l 
tib' oi ib'anax q'u b'a'nla chaj 
kam. Tan aatz q'u kam vetvalla' 
tzi', tiira ib'o'q'ol utz, sa'xhilax 
iq'aq'al. 9 Pek atxaychil ko'xh 
iib' tu yol tuch' q'u!l ta'xh tz'ejxi- 
najku ti! tootzajil q'u kam b'anel 
tu q'ul ik'uy imam. Niko'xh sai. 
kojaxhaakaluib' ti' q'u talaj kam 
ti' u o'tla mantaar. Tan paalya 
utz, sa'kojiloch'ex ti! vetatin vatz 
u Tioxh. 

10 Pek oj ab'il nioksan exo'l 
utz, al te tib'axa. Utz al te 
tika'paj. Pek eesataj tek texo'l oj 
ye'k so'ok yol tivi' siile'. 11 Tan 
vettootzajil saaq'o aas tiira aq'el 
tib' tu u paav. Utz ech chit iatz 
tza' nitz'ejxixsa tib' tu u paav. 

Jesuus tzi! aas samotxlochoni 

oj kam sasavi. Ech sailax vi- 
12 Tito, sunchaj opon u q'aq'al u yolb'al Tioxh tu q'ul 

Artemas oj u Tiiquico tzaxe!. ib'anone!. 

Utz ta'xh lo'oponi, la'an ya'l 

oopon tzunxe' tu Nicoopolis. 


U b'a'nil nijaj u Pablo tu u Tito 


Vikaasal u Tito i'an u Pablo 


Tan vetvitz'ala' a' sunpaasav u 15 Nitaq' b'en achajlichil q'u 
tiempoil che'v tzi'. 13 Utz b'an niman tetz u Jesuus atil sun- 
b'a'nil, loch u licensiado k'atza. Nigaq' opon ichajlichil 


Zenas, tuch' u Apolos. Aq' b'en kajay q'u niman tetz u Jesuus 
tetz, tetz ib'ey tu va'l se'enka. q'u'l tii qi', q'ul ela o! niman 
Kami'ch motx iya'ta. 14 Utz tetz u Jesuus tuch'. Utz taq' 

chus tu q'u niman tetz u koj vib'a'nil u Tioxh sete. A'i. 

U U' ITZ'IB'A BIEN U PABLO 
XE' U FILEMOON 


Yol ti' u u' tza' 


Aatz u u! tza!, u Pablo tz'ib'an aas atich tu tze' tu Roma tu u ya'b' 60 
m.t.J. Tu yolb'al griego itz'ib'ava. A' taq'vu b'en xe' u niman tetz u Jesuus 
Filemoon tu u tenam Colosa tan, tamiigoich. Echtzixe't a' b'enku vib'ii u u' 
ti! vib'ii u vinaj Filemoon tzi'. Til nab' tootzajiv tib' u Pablo tuch' u 
Filemoon tzi' b'a. Tan ye'ich tootzaj Colosa u Pablo. Ech nital Q'u Niman 
Tetz U Jesuus Tu Colosa 2.1. Kamal tu Eefeso tootzajiv tib' tan, sib'al 
tiempo i'an u Pablo tzi'. Utz inaja'ch ko'n tib' u Eefeso tuch' u Colosa; ma'l 
ko'n 175 kiloometro ixo'l. Aatz u u! tza', a! ex aq'on u Tiiquico. A'ich imol u 
Oneesimo b'eni. Choktaj Q'u Niman Tetz U Jesuus Tu Colosa 4.7-9. 

Aatz vib'o'q'ol viyol u Pablo tu u Filemoon utz, aya' va'l aas saq'aavik'ul 
u Oneesimo, va'l aq'onomich xe' u Filemoon. Tan k'ayimich tib' tu aq'on 
tzixe!; esclavoich u Oneesimo xe! u Filemoon niyolonka. Pek ooj b'en u 
Oneesimo xe! u Filemoon tzi'. Ye! ootzajib'e kantu'. Kamal elq'i. Utz tiira 
mam paav vatz vimantaar q'u aa Roma aas ech si'an ma'j aanima tzi', saooj 
b'en k'atz ipatroon. Aal si'chveeti sa'alax ikam u Oneesimo ti' va'l i'ana tzi'. 
Pek ex chokaxoj u Pablo tu tze' tu u Oneesimo tzi' utz, ok ti' u yolb'al 
Tioxh. 

Unchee' ok tivi' u Oneesimo tzi' aas saq'aavb'en xe' u Filemoon. Ech 
itxakb'a' tek tib' u Pablo ti' vatz u Filemoon. Q'aavopon u Oneesimo xe' u 
Filemoon. A' imol u u' itz'ib'a u Pablo. A nijaj u Pablo tuul aas sikuy u 
Oneesimo ti' va'l veti'ana; saok ib'a'n tib'ilaj niyolonka. Tan niman tek tetz 
u Jesuus topon xe! u Filemoon. Ech ti! itz'ib'al u u! Filemoon tza'. 

Aatz tokeb'al u b'ii Oneesimo utz, “atil itxa'k” chu tu yolb'al griego. Aatz 
paj u b'ii Filemoon utz, “b'anol tii ti' imol” chu u tokeb'al tu griego. 

A' u jatxb'al tib' q'u yol tu u u! tza'. 

1) v. 1-3 Nital b'en ichajlichil unjolol q'u niman tetz u Jesuus tu 
Colosa. 

2) v. 4-7 Nital ti' vik'uje' ik'u'l u Filemoon ti' u Tioxh utz, u tel 
taanima ti' q'u niman tetz u Jesuus. 

3) v. 8-22 Nijaj u Pablo tu u Filemoon aas sikuy u Oneesimo tan, 
niman tek tetz u Jesuus. 

4) v. 23-25 Nikaasa q'u niman tetz u Jesuus ti' itzojpu viyol. 

U Filemoon 


U U' ITZ'IB'A BIEN U PABLO 
XE' U FILEMOON 


Ichajlichil u Filemoon 


1 In Pablo, a! unmol u niman 
tetz u Jesuus Timoteo, nunq'ila- 
b'enaxh hermano Filemoon, axh 
va'l tii'o' sai!, lochol qetz ti' 
ipaxsal u yolb'al Tioxh. Tu tze' 
atilk'in ti' u Jesucristo. 

2 Nung'ila b'en q'u niman tetz u 
Jesuus majte q'u'l nimol tib' tu 
val aatib'al. Antu u niman tetz u 
Jesuus Apia va'l tii'o' ti' tuch' u 
Arquipo, u kumol va'l ela o' sol 
tuch' tu u aq'on ti! u Tioxh.* 

3 Taq' koj vib'a'nil u Tioxh, u 
kuTat tuch' u kuB'aal Jesucristo 
sete. Utz taq' koj paas tetaanima. 


Vik'uje' ik'u'l u Filemoon 
ti' u Jesuus 

4 Nunk'ama u kuTioxh sai' 
chajpaj nuul sunk'u'l. Utz nun- 
nachpixsa'axh te tu vunq'ilat un- 
sik'leta'. 5 Tan nivab'i aas tiira 
tz'ejel avaanima ti' u kuB'aal 
Jesuus. Utz k'ujlel ak'u'l ti'. Echat 
chitu' na'an ti' q'u niman tetz u 
Jesuus. 6 Ech nunjaj tu u Tioxh 
aas sa'xhootzaji kajay q'u b'a'nil 
q'u'l qetz nital tu viYolb'al 
tiq'aq'al u Cristo Jesuus utz, ech 
sapaxsa itziiul va'l nikunima. 
7 Ech tiira ni'xhuntxuq'txun sai'. 
Utz naaq' nimal unk'u'l tan, 


tii'axh ti' q'u niman tetz u Jesuus. 
Ech ta'ntioxh see hermano aas ni- 
txuq'txun taanima q'u niman tetz 
u Jesuus saaq'o. 


Vik'ulax u Oneesimo 
si'an u Filemoon 


8 Filemoon, aatz in, atil 
vijle'm tu u Tioxh utz, saveeti 
aas ta'xhtzii saval opon see 
sa'ane' kam va'l savale'. 9 Pek 
yit' ech koj sunb'ane'. Echixe'at 
nunjaj ma'l b'a'nil see, in Pablo. 
Tan vootzajle aas ninala'an 
tii'axh ti' aanima. Nunjaj see in 
q'esla vinaj utz, aal atilku'in tu 
tze! ti' u Jesucristo. 10 Nunjaj 
b'a'nil see ti' u Oneesimo, va'l 
ech tatine! ma'l unk'aol ti! u 
Cristo. Tan in vet'oksan ti! 
inimal u Jesuus tuul atilin tu 
preexhuil tza'. 11 Tan kamal 
ma'lich ko'n aaq'onom ye'k 
itxa'k vetilanka. Pek aatz cheel, 
atil tek itxa'k sunvatz utz, saatz 
majte. 12 Ech nunchaj opon 
tzaxe! cheel. Utz Kul tika'paj. 
Ech ik'ulax sa'ane' echa! ak'ult'in 
na'ane'. 13 Tan aal vatz unk'u!l 
aas ma'kojkaa tzunxe'. Siloch'in 
tu u tze! tza' ti' ipaxsal itziiul u 
b'a'nla chusb'al, echa! nicha'an 
ti' unlochle'. 14 Pek ye'n val 
ikaae' tan, yu'nsa! sunb'an mai 


4 v. 2 Choktaj Q'u Niman Tetz U Jesuus Tu Colosa 4.17. 

kam aas ye'k saatz Ech aatz u 
b'a'nil va'l sa'ane', yit' b'anel koj 
ya'laxh ti', pek tiira see chit 
saelka. 

15 Tan kamal vetchittelab'eka 
ma'j tiempo axh u Oneesimo. 
Loq' at toke'. Tan ta'n tek sa'atin 
tzaxe! cheel. 16 Utz yit'e'ch 
tere'n ko'nkoxh tatine! a! ma'j 
aq'onom si'ane', pek paalchu vi! 
ma'l aq'onom. Ech k'ula, echa! 
ik'ulax ma'l niman tetz u Jesuus 
sa'ane' aas tii'o! ti'. Tan tii'in ti!. 
Utz aal maas tii'axh ti! sa'ane!. 
Yit' ti' ko'n koj aas aaq'onom, 
pek tan, b'a'nla tek niman tetz u 
kuB'aal. 

17 Ech oj nojchit in amol ti' 
inimal u Jesuus naale', k'ula. Ech 
ik'ulax sa'ane' ak'ult'in. 18 Tan 
oj kam ma'j ti! vetiyuch'vaxh 
utz, oj atil itx'oj tzaxe!, a! tek 
sajajvu ve. 19-20 Utz in sachoon 
see, in Pablo. Nivaq' unqul tuul 
tu uu! va'l tuch' unq'ab' nun- 
tz'ib'a tza'. K'uxh aal atil atx'oj 

tzunxe! ti! va'l b'anel see vaq'o 
vatz u kuB'aal. Ech txuq'txun- 
sa'in hermano utz, chi'b'ixsa u 
vaanima ti' u kuB'aal tu u b'a'nil 
va'l nunjaj see tza'. 21 Nun- 
tz'ib'a b'en q'u kam see tza' tan, 
k'ujlel unk'u'l ti' vanimane!. Utz 
vootzajle aas aal paalchu ko'xh 
sa'an vi' va'l nivale' tza'. 

22 Utz nival b'en see majte 
aas nal a'an tuch vatib'al. Tan 
k'ujlel unk'u'l aas sataq' tzii u 
Tioxh so'oponin tzaxe!. Vootzajle 
sitzaq'b'e'axh ti! vaq'ilat asik'let 
ti! ajajtu vel tu tze!. 


Ichajlichil q'u niman tetz u Jesuus 


23 Nitaq' b'en echajlichil u 
Epafras majte, va'l ela atilin tu 
tze! tuch' ti! u Cristo Jesuus. 

24 Utz nitaq' opon echajlichil q'u 
lochol vetz majte tza!: u Kuxh, u 
Aristarco, u Demas, uch! u 
Lucas.? 25 Utz atin koj vib'a'nil 
u kuB'aal Jesucristo tetaanxelal. 
A'i. 


b v, 24 Aatz kajay q'u aanima atil ib'ii tza! tzi', jolol lochol tetz u Pablo. 

U U' TZ'IB'AL BIEN 
XE' Q'U HEBREO 


Yol ti' u u' tza' 


Aatz u u! “Q'u Hebreo” tza', a! tz'ib'an ma'l q'u q'esala xo'l q'u niman tetz u 
Jesuus. Matz u Apolo, matz u Pablo oj va'toj q'esala, ye' ootzajib'e. A' itz'ib'al 
tu u ya'b' 68 m.t.J. Pek ech koj q'u chusb'al atil tuul, b'a'ntan ye!xh bot ka'- 
tziiunchil ti'. Tan nojchit tiira techalla chaj chusb'al. Utz vatzsaj chit tel i'an u 
tz'ib'an tetz tu yolb'al griego, techlal aas tek' tootzaj u yolb'al griego. 

Aatz u yol “Hebreo” a' vib'ii q'u Israeel q'u'l jejlich tulaj mamaj tenam 
paximal tib' tu u vatz amlika tx'ava'. Atia a! atichku tu Roma. Atia tu Babi- 
loonia. Atia tu Damasco. Atia tu Eefeso. Atia tu Alejandria tikuenta Egipto. 
Atia tu Atenas tikuenta Greecia. Ech a! tz'ib'alik b'en u u! tzixe' tzi'. 

Aatz q'u chusb'al tza', a! niq'ila q'u niman tetz u Jesuus q'u'l junal tek' 
tootzaj q'u kostuumbre tetz u o'tla mantaar. Nichmotxtitz'a aas kamal antu 
sanimal u o'tla mantaar tu q'u niman tetz u Jesuus nichtale'. Siyuu tuch' u 
b'a'nla chusb'al nichtale'. Ech kamal ye'ich motx isa' taq'axka u tuq'ayb'al 
q'u Israeel q'u'l naq'b'inaj nal ti'. Ech tok nital u tz'ib'an tetz u u' “Q'u 
Hebreo” aas techal u Jesuus. A' ul tzojpixsan kajay q'u kam tal u Tioxh xo'l 
vitenam, aya' q'u Israeel. 

A' u jatxb'al tib' q'u yol tu u u! tza'. 

1) 1.1-4 Nitale' aas ta'xh ma'l tiira paalchu vatz kajay q'u kam u 
Jesuus. Tan u Tioxh oksan tu u tijle'm. 

2) 1.5-13 Nitale' aas paalchu u Jesuus vatz q'u alol tetz u yolb'al 
Tioxh, vatz q'u aanjel. Paalchu vatz u Moisees. Utz paalchu vatz 
q'u q'esal oksan yol vatz Tioxh majte. 

3) 1.14—7.28 Nitale' aas tiira b'a'n va'l veti'an u Jesuus vatz va'l 
ni'an q'u oksan yol vatz Tioxh. 

4) 8.1—10.18 Nitale' aas sib' paalchu tijle'm vikajal u Jesuus va'l el 
tu vikam vatz kurus. Paalchu vatz vikajal q'u vaakaxh tuch' q'u 
tentzun q'u'l nik'achax ok vatz Tioxh ti' ijajax kuyb'al. Tan k'uxh 
unpajul ko'n el vikajal u Jesuus, chuspi ko'xh ti' ikuyax kajay q'u 
paav. Ech ab'il q'u'l niniman, nikuylu q'ul ipaav. 

5) 10.19—12.29 Nital tu q'u niman tetz u Jesuus aas tii samotxatin 
k'atz u Jesuus. Sitx'ak q'u tza'l k'axk'o q'u'l samotxpaalka k'uxh 
samotxojchal ti'. 

6) 13.1-19 Nital unjot chusb'al ti' u atinchil k'atz u Jesuus. 

7) 13.20-25 Ech vitzojpu q'u yol tu u u' tza'. 

Q'u Hebreo 1 


U U' TZ'IB'AL BIEN 
XE! Q'U HEBREO 


Viyolon u Tioxh titzi' viK'aol 


1 Unchee! aatz o'tene, yolon 
1 u Tioxh titzi' q'u alol tetz vi- 
yolb'al. Jatpajul ko'xh iq'ila q'u 
kuk'uy kumam. Utz kam ko'xh 
txumb'al itxakunsa ti! iq'ilale'. 
2 Pek aatz cheel, nipajiq'ila'o'. 
ViK'aol niq'ilano' taq'o. Aya! 
viK!aol va'l tiq'aq'al ku'en 
cheenaj q'u kam tu u vatz amlika 
tx'ava! tza'. Utz tetz q'u kam 
kajayil aq'el tu u Tioxh. 3 Tan 
aatz viK'aol u Tioxh, a! nik'uche! 
ab'il u Tioxh utz, jank'al chit vi- 
techalil. Tan tiira ech itxumb'al a! 
u Tioxh tzixe'. Utz viyol viK'aol u 
Tioxh niatinsan q'u kam kajayil. 
Utz aatz ma'tich taq'tu tib' ti' 
itx'aal el q'u kupaav, b'enje' tu 
Amlika. Utz k'ujlel tiseb'al u 
Tioxh tu u mam tijle!m. 


U tijle'm viK'aol u Tioxh 
vatz q'u aanjel 


4 Tan tiira sib' paalchu 
viK'aol u Tioxh vatz q'u aanjel. 
Tiira sib' paalchu u tijle'm va'l 
aq'axyu, vatz u tijle'm q'u 
aanjel. 5 Tan aatz u Tioxh, 
ye'xhjatu tal koj tu ma'j aanjel 
ech tza!: 


—Axh unK'aol; 
vetvitz!pixsa'axh cheel.— 

Texh koj te. Utz niko'xh tal koj 
majte aas: 

—In iTat utz; unK'aol.— Chi 
koj ti'.2 


6 Utz yolon paj u Tioxh ti! 
viK'aol va'l aa yol ti! q'u kam tu 
u vatz amlika tx'ava' tza!, va'l 
ichaju'l. Tal ti! ech tza!: 


—Kajay q'u aanjel saoksan 
iq'ii—b 
Texh ti'. 


7 Pek ech ko'n nital u Yolb'al 
Tioxh ti! oul iaanjel tza!: 
—Nitaq' b'ens aanxel q'ul 
iaanjel. 
Utz nitaq' b'ens echa' taq' 
xamal q'ul ichaj.— Chia." 


8 Pek ech oral ti! viK'aol tza!: 

—Ye'k iya'eb'al val iijle'm 
sa'ane', techalla Tioxh. 

Tiira ijikomal vixe'al 
vaQ'esalail. 

Echa! b'aara; techlal ijle'm. 

9 Tan a! chit vatz ak'u'l 
ib'anax q'u kam ijikomal. 


4 1.5 Choktaj u Salmos 2.7; u Samueel II 7.14. 
b 1.6 Choktaj u Deuteronoomio 32.43; u Salmos 97.7. 


€ 1.7 Choktaj u Salmos 104.4. 

Pek tiira onkonil saatz u 
ye!xtxoj. 

Echtzixe!t axh vetitxaa'axh u 
Tioxh, aya! vaTioxh. 

Utz tuch' txuq'txunchil vettaq' 
Je! aseite tavi!, 

tiira paalchu veti'an see vatz 
tere'n.— Chia.? 


10 Utz nipajtal u Yolb'al 
Tioxh ti' majte aas: 

—UnB'aal, axh b'anon u tx'ava' 
ko'xtene tixe'teb'al q'u kam. 

Utz axh b'anon u amlika va!l 
nik'uch val aaq'onib'al. 

11 Utz sako'npaal q'u kam atzi'. 

Sako'nq'a'lb'i, echa' iq'a'lb'u 
oksa'm. 

Pek aatz axh tan, ech ko'xh 
aatin b'enamen tzi'. 

12 Sako'npajab'us q'u kam 
atzi', echa' ib'usax oksa'm. 

Utz sach'exu atzi', echa! 
ich'exul oksa'm. 

Pek aatz axh tan, 
sa'kojch'exp'axh; 

sa'kojmotx val aatine'.— Chia.“ 


13 Utz ye'xhjatu tal u Tioxh tu 
ma'j aanjel ech tza!: 
—K'ujach tunseb'al, voksa nal 
q'ul akoontra satzeq'leb'al.— 
Chi koj te.f 


14 Tan jolol ko'n aanxel ichaj 
Tioxh kajay q'u aanjel atzi'. Utz 
nichajax ul ti' ilochax q'u'l 


Q'u Hebreo 1, 2 


saetzan ti' u chitpichil tu paav 
vatz Tioxh. £ 


U nimla kam ti' u chitpichil 
tu paav 

1 Echtzixe't a' ib'o'q'ol aas 
2 tiira a! chit sagitz'a vinujul 
va!l ab'imal qaq'o. Ech ye'k sa- 
tzlejxo'. 2 Aatz viyol q'u aanjel 
q'u'l nichtal b'axa, nojchit nich- 
itzojpu tu u o'tla mantaar. Utz 
tinujul chit nichiku' choob'al 
paav ti! u aanima va'l nichgelon 
oj ye! nichnima. 3 Utz ¿oj chix 
ye! saku' u choob'al paav qi' oj 
sakuqel viyol u Tioxh cheel va'l 
tetz chitpichil tu paav? Sa'kojku- 
tx'ol qel siatz. Tan nojchit u 
kuB'aal Jesuus alon u chitpichil 
tu paav b'axa. Utz ika'paju texh 
talax q'u aanima q'u'l ab'in 
k'atza. 4 Utz nimna!l aas nojchit 
inujul tan, kaana xheenya, kaana 
echlal utz, jatvatzul ko'xh 
txaichil ni'an u Tioxh Katz q'u 
aanima q'u'l niniman. Utz jat- 
vatzulen ko'n doon taq' u 
Tioxhla Espiiritu te majte kam 
echa' isa! sataq'e!. 


Vixe'al u chitpichil tu paav 


5 Loq' aatz u vatz amlika 
txlava! tetz taab'a'b'en va'l 
nigale' tza!, yit' a! koj vet'ok- 
salik tikuenta q'u aanjel. 6 Pek 
aal nital u Yolb'al Tioxh ech 
tza!: 


d 1.8-9 Choktaj u Samueel I 16.12-13; u Salmos 45.6-7. 


€ 1.10-12 Choktaj u Salmos 102.25-27. 


$1.13 Choktaj u Salmos 110.1. 


£ 1.14 Choktaj U Tio 4.11; U Lucas 1.19. 

— ¿Kam chit tijle'm u aanima 
saatz aas ni'xhiitz'a utz, 
ni'xhiilb'e? 

7 K'uxh ch'oo tijle'm vatz q'u 
aanjel, vetaaq' tokeb'al iq'ii; 

vetaaq' tijle'm 

vi' kajay q'u kam tu u vatz 
amlika tx'ava' b'anelka 
saaq'o. 

8 Kajay q'u kam ooksaka 
tikuenta.— Chia. } 


Ech ye'xhkam va'toj kam ye't koj 
toksaka tikuenta, k'uxh ye'saj 
b'iit qiltu cheel oj at ok kajay q'u 
kam tikuenta. 9 Pek niqil u 
Jesuus. Tib'a'nil Tioxh atil tu u 
mamn tijle'm cheel, tu u mam 
tokeb'al iq'ii, k'uxh ch'ooich ma'l 
tiempo vatz q'u aanjel tilone'. 
Tan taq' tib' u Jesuus ul kamoj 
qi' taq'o kajay o'. Ulpaaloj tu u 
kamchil. 

10 Tan b'a'n til u Tioxh aas 
sa'xhpaal u Jesuus tu il tza'l. 
Aya' u Chitol tu paav. Ech tiira 
tz'ajel tu va'l si'an qi'. Tan 
tiq'aq'al ku'en sib'al niman tetz 
sab'ens b'a'n taq'o vatz Tioxh. 
Ech saopon tu u techalil k'atza. 
B'a'n til u Tioxh tan, tetz kajay 
q'u kam atile. 11 Ech aatz o' 
tuch' u Jesuus, o' tetz u Tioxh. 
Tan ela txaaelo' taq'o. Ech 
ye'xhkam nich'ixvu u Jesuus qi' 
aas echa' kutza'q' qib' tuch'. 

12 Tan nital tu u Yolb'al Tioxh 
ech tza!: 


h 2.6-8 Choktaj u Salmos 8.4-6. 
i 2.12 Choktaj u Salmos 22.22. 
12,13 Choktaj u Isaias 8.17-18. 

—Saval atziiul xo'l q'u vitz'in 
vazik. Utz savoksa aq'ii xo'l 
mam tenam.— Chia.! 


13 Utz nipajtal ech tza! majte: 


—Ta'xh ma'l k'ujleb'al unk'u'l 
u Tioxh.— Chia. 


Utz nipajchittale': 


—A' tek unmol cheel q'ul 
unk'aol q'u'l vettaq' u Tioxh 
ve.— Chia. 


14 Ech kam chit va'l b'anel 
qaq'o aas o' ku'en chi'o, o' ku'en 
kajal, echat chit va'l b'anich tu u 
Jesuus. Tan taq' b'ens tib' kajal u 
Jesuus. Utz taq' b'ens tib' chi'o. 
Ech ti' vikameb'al, iyuch' u 
taq'onib'al u tx'i'li'inaj va'l 
niaq'on b'ens kamnaj q'u aanima 
vatz u Tioxh. 15 Utz aatz tu va'l 
veti'an u Jesuus tzi', a' vettoksa 
vatz q'u aanima u chitpichil tu 
paav. Aya' q'u'l xo'val ko'xh 
tatin tu u kamchil b'enamen. 

16 Utz k'uxh uli, yit' a' koj ul 
ichitpu q'u aanjel tipaav. Pek a' 
ulku ti' q'u aanima. Aya' q'ul 
itu'xh ixalam u Abrahaam. 

17 Loq' ministeer si'chb'ens 
aanima echa' o'. Utz sab'ens 
q'esal oksan kuyol vatz u Tioxh 
tinujul; nojchit txumul vatz. Ech 
sateesa q'u kupaav vatz Tioxh. 
18 Utz aatz cheel, tiira nitekveet 

ilocht'o', ab'iste o! nikupaal tu 
tza'l utz, nikub'anax provaal 
kusublu tu u paav. Tan atil 
tijle'm ti'. Utz paalnaj tek tuul. 
Tootzajle viyak'il u paav. 


U tijle'm u Jesuus vatz u Moisees 


1 Ech toke! nival sete 
hermanos, a! tii noj etitz'a u 

Cristo Jesuus, viTxaaom u Tioxh, 
u q'esal oksan kuyol vatz Tioxh, 
u q'esala tu u yolb'al Tioxh 
nikunima. Tan a' va'l sik'leno' ti' 
u qatin k'atza tu Amlika. 2 Tan 
tiira jikom nitzojpi q'u kam u 
Jesuus vatz u Tioxh. Echa' i'an u 
Moisees aas tiira jikom itzojpil 
q'u kam i'ana q'u'l tal u Tioxh te 
ti' vitenam tuch' u totztioxh.k 

3 Echtzixe't nik'ulo'k ti' u 
Jesuus aas paalchu tok iq'ii vatz 
u Moisees sab'anli. Echa' ma'l 
b'anol otzotz tan, a' va'l nitok 
iq'ii ti' u otzotz, yit' u otzotz koj 
nitok iq'ii. 4 Utz kajay otzotz atil 
ma'l b'anol tetz. Pek ech koj tan, 
u Tioxh b'anonnaj tetz q'u kam 
kajayil. 5 Utz aatz u Moisees, 
a'ich ilol tetz q'u kam tu u 
totzotz u Tioxh. A'ich taq'onom 
u Tioxh. Tan nojchit k'ujleb'al 
k'u'l nichi'an q'u kam. A' chit 
nichtale' aas kam q'u kam si'an 
taab'aul tza'. Nichik'am ti' va'l 
sauchi. 

6 Pek aatz u Jesuus tan, iK'aol 
u Tioxh; yit' ilol ko'n koj tetz 
kam. Ech jikom ni'an q'u kam tu 
u totzotz u Tioxh majte. Utz o' u 


k 3.2 Choktaj u Nuumeros 12.7. 
13.7-11 Choktaj u Salmos 95.7-11. 


Q'u Hebreo 2, 3 


totzotz u Tioxh tzi'. Ta'xhtzii oj 
tiira k'ujlel kuk'u'l ti' utz, oj 
kaana kutxuq'txun ti! ich'iale'. 


U okchil tu u ila'm xe' u Tioxh 


7-8 Echtzixe't nital u Tioxhla 
Espiiritu tu u Yolb'al Tioxh ech 
tza!: 


—Ye! etiib'ixsa oul etaanima 
tan, niq'ila'ex u Tioxh cheel. 
Ye! eb'an etetz echa! q'u 
aanima q'u'l vet sik'u!l iqel u 
Tioxh aas b'anax provaal 
isub'ax tu u paav tu u tz!in- 
lich tzaji tx!ava!. 

9 Tan vet sik'u!l iqelin q'ul 
ek'uy emam, k'uxh ma'tich 
tiltu q'u mamaj txaichil 
unb'an tu 40 ya'b". 

10 Echtzixe't lakp unvi' ti! q'u 
aanima atich tu u tiempo tzi'. 
Utz vala: «Tiira jolol tz'ejxi- 
naj q'u taanima atzi' utz, ye! 
isa! tootzajil vuntxumb'al.» 
Texhin. 

11 Echtzixe't val tu k'a'nal aas: 

«Yit! sa'kojmotx'ul tu ilanb'al 
vaq!o.» Texhin.— Chia.! 


12 Ech kuenta!'ex hermanos; 
oki'ch u maalo xe' etaanima. 
Eb'anchile aas saelka'ex ti! u 
itz'lich Tioxh utz, ye'kan senima. 
13 Pek aal aq'taj tib' nimal ek'u'l 
jun q'ii. B'antaj cheel tza! echa' 
nital u Yolb'al Tioxh. Ech ye'xh- 
ab'il ma'j sete sasub'ax tu u paav 
utz, yit' sa'kojku' tu qelb'alil. 

14 Tan a! ib'o'q'ol aas tii sak'uje' 
kuk'u'l ti' u Cristo titzojpeb'al. 
Kam chit echa' u kuxe'te, ech sa- 
etzano! k'atza. 15 Tan ti! niyol- 
onku u Yolb'al Tioxh ech tza': 


—Ye! etiib'ixsa q'ul etaanima 
tan, niq'ila'ex u Tioxh cheel. 
Ye! eb'an etetz echa! q'u 
aanima q'u'l vet sik'u'l iqel u 
Tioxh.— Chia.” 


16 Utz aatz q'u aanima q'u!l 
qelon u Tioxh tzi', anko'xhtu' 
q'u'l tab'i vivi! u Tioxh aas 
yoloni. Aya! q'u'l tiq'o elu'l u 
Moisees tu Egipto. 17 A! q'u'l 


lakon ivi' u Tioxh tu 40 ya'b' GU, 


Tan vet sik'u'l motx paavin siatz. 
Echtzixe't motx kamka tu u tz'in- 
lich tzaji tx'ava!. 18 A! q'u qelol 
q'u'l tal u Tioxh tzi' aas ye'k 
so'opon tu u ila'm taq!o.” 19 Utz 
nojchit ye't motx ok tu u tx'ava' 
va'l tal u Tioxh te tan, ye't inima 
u Tioxh. 
1 Pek qe'l anko'xh txaklel 

4 viyol u Tioxh cheel, va'l alel 
taq'o ti' u qoko'p k'atza tu u 
ilanb'al tzixe'. Ech sakub'an 
kuenta qib'. Ye'k saqelono'. Tan 
oj saqelono', b'a'n si'ane' ye'k 
so'oko'p'o' tu u ilanb'al tzixe!. 

2 Tan aatz o' ab'imal tek u 
b'a'nla chusb'al qaq'o ti' u 
chitpichil tu paav utz, 


m 3.15 Choktaj u Salmos 95.7-8. 

kunimataj. Tan k'uxh motx alax 
te majte, kam koj txakunku te. 
Ye't ko'n motx inima. Motx 
ko'xh tab'i. Ye'xhkam tilo'k tetz 
ti' q'u'l inima u Tioxh utz, ye't 
k'uje' ik'u'l ti'. 3 Pek ab'iste o' 
nimamal tek qaq'o, so'opono' 
tzixe' tu u ilanb'al. Pek yit'e'ch 
koj a! q'u'l alel ti' taq'o ech 
tza!: 


—Val tu k'a'nal aas yit' sa'koj- 
motx'ul tu ilanb'al vaq'o.— 
Chia. 


Ech ta'ntioxh aas aya'xchen 

i'ante'l qi! xe! q'ii xe! saj, ti' q'u 
kam tzi'.2 4 Tan nital u Yolb'al 
Tioxh ti' u ilanb'al q'ii ech tza!: 


—Ilan u Tioxh ti! kajay q'u 
taq'on tu u jujva! q'ii.— 
Chia. P 


5 Utz nipajchittal majte: 


—Yit' sa'kojoko'p tu u ila'm.— 
Chia. 1 


6 Utz nimna!l q'u!l ye'n 
chab'an u ila'm nital u Tioxh. 
K'uxh alax u yolb'al Tioxh te 
b'axa ko'xtene, ta'xhtzii ye't 
oko'p. Tan qeloni. Pek ta'xh 
b'anel nisa! u Tioxh saoko'p 
tere'n aanima. 7 Tan vetpajtaq'lu 


n 3.16-18 Choktaj u Nuumeros 14.1-35. 


° 4.3 Choktaj u Salmos 95.11. 
P 4.4 Choktaj u Geenesis 2.2. 
q 4.5 Choktaj u Salmos 95.11. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


535 


tzii u Tioxh aas sanimali. Tan 
aatz sib'ich tek tiempo tuul, tal u 
Daviid ech tza!: 


—Ye! etiib'ixsa q'ul etaanima 
tan, niq'ila'ex u Tioxh 
cheel.— Chia. 


Utz a! teku'en a! u tiempo cheel. 
8 Aatz u ilanb'al nitale! tzi', 
vi a! koj u tx'ava! va'l okko'p u 

Josuee tuch' q'u Israeel. Tan oj 
a! i, ye'xhkam niyolon u Tioxh ti' 
va't ilanb'al koj atzi'. 9 Ech toke! 
atil va't u techalla ilanb'al xe! u 
Tioxh, tetz q'u niman tetz. 

10 Utz ab'iste q'u'l nitok tu u 
ila'm xe' u Tioxh tzi', nitilan ti' 
q'u taq'on majte. Echa' i'an u 
Tioxh aas ilan ti' q'u taq'on 
i'ana. 11 Echtzixe't kub'antaj 
ya'l qib', ech so'ok'o' tu u ila'm 
tzi'. Utz ye'xhab'il satil ok tetz ti' 
q'u'l qeloni tzi'. 

12 Tan nojchit itz'lich yol u 
Yolb'al Tioxh. Utz atil iyak'il. 
Paalchu u taq'b'u vatz ma'l 
ch'ich' aas ka'l tee. Tan ni'xh- 
ittok taanima u aanima. Utz 
nitoko'p tu taanxelal. Ni'xhipaal- 
o'k titx'ava'il. Tan ni'xhiyaa q'u 
aanima ti' q'u ye'xtxoj nititz'a 
tipensaar tuch' tu taanima. Echa' 
ma'j ch'ich' aas ni'xhipaalo'k tu 
k'ulb'al tib' b'ajil utz, nitopon tu 
tuul b'aj. 13 Tan ye'xhkam mal 
sa'kojveet imujtu tib' vatz u 
Tioxh. Kajay q'u kam paq'lel 
siatz. Utz sa'nalqaq' kukuenta 
siatz OI q'u kub'anone!'. 


r 4.16 Choktaj u Esteer 5.2-3. 


Q'u Hebreo 4, 5 


U Jesuus q'esal oksan yol 
vatz Tioxh 


14 Aatz u Jesuus, viK'aol u 
Tioxh, paalnaj tek ok tu Amlika. 
Utz a! u q'esal oksan kuyol vatz 
u Tioxh. Echtzixe't tii atojo! tu 
va'l nikunima siatz. 15 Tan si- 
loch'o' u oksan kuyol vatz u 
Tioxh tzi'; siloch'o' oj ye'k 
kuyak'il tu u qatin k'atza. Tan 
tootzajle. Utz paalnaj tu q'u kam 
tzi'. Pek k'uxh echi, niko'xh b'oj 
paavini. 16 Ech ye! kuxo'va 
kuxaan ok k'atza tu vich'uxhle- 
b'al tetz mam ijlenal. Tan a' 
vixe'al u b'a'nil. Ech sitxum 
kuvatz utz, siloch'o' aas kam ti' 
lakusavsava.” 

1 Aatz kajay q'u q'esal 
5 oksan yol vatz Tioxh, a! ni- 
txaalik el xo'l q'u vinaj. Utz a! 
q'u'l nijajon kuyb'al ti' q'u 
aanima vatz Tioxh. Utz nik'ach 
q'u tx'olo'm tuch' q'u oya vatz 
Tioxh ti' q'u paav. 2 Ech atil 
ipaciensia ti' ilochax q'u'l ye' 
tootzaj Tioxh utz, q'u'l tz'ejxinaj. 
Tan aanima ko'n u oksan yol 
majte. Antu paalnaj tu u paav. 
Antu ye'k maas iyak'il. 
3 Echtzixe't aatz nitoksa q'u 
tx'olo'm vatz Tioxh, a' nitoksav 
ti! vipaav q'u tenam, tuch' ti! q'ul 
ipaav majte. 4 Loq' k'uxh aanima 
ku'en tan, sako'nkoxhveeti aas 
ijunal ko'xh satoksa je! tib' tu u 
oksa yol vatz Tioxh. Pek Tioxh 
nioksan utz, niaq'on u tijle'm; 
echa! va'l i'an tu u Aroon. 

5 Utz echat ko'xh va'l i'an u 
Jesuus majte. Ye'xhkam toksa je! 
tib's q'esal oksan kuyol vatz 
Tioxh. Pek Tioxh oksan. Tan 
nital tu u viYolb'al ech tza': 


—Axh unK'aol; 
vetvitz'pixsa'axh cheel.— 
Chia. 

6 Utz nipajtal tu u Yolb'al Tioxh 
ech tza!: 

—B'enamen axh oksan yol 
sunvatz. A! ex iiq'o tetz u 
Melquisedeec.— Chia. * 


7 Utz aatz atich u Jesuus tu u 
vatz iq'ii isaj tu u vatz amlika 
txlava' tza!, tiira nichiq'eq'un ti! 
iq'ilal isik'lel Tioxh. Nichtoq'e' 
tan, tootzajle aas ta'xh ma'l u 
Tioxh saeesan vatz u kamchil. 
Utz ab'ili tan, axhib'i niman 
Tioxh. 8 Ech k'uxh iK'aol chit 
Tioxh u Cristo tan, tootzaji aas 
sinima u Tioxh. Ichab'a vitxum- 
bal u Tioxh tu q'u tza'l paalka. 
9 Ech tiira tz'ajel b'enku vitxum- 
bal vatz u Tioxh tu vinimane' 
tzi'. Utz ta'n tek b'ens Chitol tetz 
q'u aanima tu paav q'u!l 
saniman. 10 Ech toke' aas oksal 
q'esal oksan vol tu u Tioxh, echa! 
u Melquisedeec. 


U ch'iichil tu u atinchil 
k'atz Tioxh 


11 Utz kaana bot yol ti' u 
kam va'l vetqalla' atzi', pek tza'l 
setab'i. Tan aatz ex, tiira q'oon 
nitel etxumb'al tu q'u kam. 

12 Tan aal ex tek chusul cheel 
koj atzi'. Tan ko'xten xe't etab'i 
q'u kam tza'. Pek yit' ech koj. 
Aal a' esa' aas sa'pajka'pajul 
talax q'u chusb'al sete k'uxh aal 
tiira vatzsaj. Aal neq'aav seti'. 
Ech ex a' ma'l tal nitxa' aas aal 
a' tek koj satechb'u tiila 
echb'ub'al. Pek aal ta'xh b'anel 
leecho isa'. 13 Utz aatz q'u'l 
leecho nitechb'u tan, talaj nitxa'. 
Utz ech ex. Tan ye' tek' etootzaj 
kani'ch ib'ens jikom q'u aanima 
vatz Tioxh. 14 Utz aatz q'u tiila 
echb'ub'al tan, tetz q'u nimla 
chaj aanima. Echat ko'xh u 
Yolb'al Tioxh majte. Atil chusb'al 
tuul aas tii utz, tetz q'u aanima 
q'u'l q'anb'inaj tek ti' u yolb'al 
Tioxh. Tan tek' tootzaj ab'iste u 
b'a'n u ye' b'a'n. Ech nitekikan 
inachaxe' kani'ch itxakunsal 
si'ane!. 

1 Ech toke', ti'o'; qaq'taj 
6 yak'il. Q'anb'ojo' ti' q'u 
kam k'atz u Tioxh. Yit' ta'n ko'n 
koj sakaak'o' tu q'u b'axa 
chusb'al q'u'l qab'i ti' u Cristo. 
Ye' ko'xh qitz'a aas ti' ko'xh 
b'iil u b'a'nil nikub'ane', chit- 
pi'o' vatz u kupaav utz, sa'koj- 
qale' aas chuspi ko'xh vik'uje' 
kuk'u'l ti' Tioxh. 2 Yit' ta'n koj 
sakaak'o' tu u chusb'al ti' u 
vautiismo, tuch' u taq'ax je! 
q'ab' tib'a q'u niman tetz u 
Jesuus, tuch' u chusb'al Ou 
q'aavtitz'pu q'u kamnaj utz, 
tuch' vitx'olax inujul q'u aanima 
toj Uanel 3 Pek kub'antaj tere'n 


$ 5.5-6 Choktaj u Salmos 2.7; 110.4; u Geenesis 14.17-20. 

ti' tan, nojchit ech vitxumb'al u 
Tioxh. 

4-6 Tan atil aanima aas inima 
u b'a'nla chusb'al utz, k'ulel u 
oya taq'o va'l nitaq! u Tioxh. 
Nachel u Tioxhla Espiiritu taq'o. 
Techal chit nib'enku u yolb'al 
Tioxh te. Utz techal chit u 
chusb'al nitab'i, va'l ti' q'u kam 
xe! u Tioxh taab'ab'en. Loq' 
k'uxh echt, niko'niku' tu paav. 
Utz aatz q'u'l ech ni'an tzi!, sa!- 
tere'nkojveet ik'ultu u kuyb'al 
Katz u Tioxh. Tan aatz tu q'ul 
ib'anone' tzi', ela ko'xh ch! ni- 
q'aavtaq' je! viK!aol u Tioxh vatz 
kurus; nipajteesa iq'ii. 

7 Aatz q'u aanima tzi', ech 
b'anel taq'o u tx!lava! aas nituk'a 
u jab'al va'l niku! sii'. Oj ni'xh- 
ivatzinsa q'u chikob'e'm, nik'ul u 
b'a'nil q'u chikol. Echat ko'xh u 
aanima va'l nik'uch u b'a'nil tetz 
u Tioxh. 8 Pek oj aatz u aanima 
ye! nik'uch vinujul, ela tuch' u 
tx'ava' va'l ch'i'x ko'n nich'iisa; 
ye'k itxa!k. A! texh nich'ia tz'ej- 
b'al yol ech sak'achli.f 


Q'u k'ujleb'al k'u'lla kam alel 
tu u Tioxh 


9 Loq' aatz ex hermanos, yit' 
ech koj vetxumb'al. Qootzajle 
aas nesa'a u b'a'n. Tan chitpinaj- 
ex tu paav. 10 Utz tiira a' 
ijikomal u Tioxh. Jatu koj 
sisotzsa sik'u'l q'u kam neb'an ti' 
eb'antu tii'ex ti! q'u niman tetz u 
Jesuus. Utz echat ko'xh neb'an 


t 6.8 Choktaj u Geenesis 3.17-18. 
u 6.14 Choktaj u Geenesis 22.16-17. 


Q'u Hebreo 6 


cheel. Tan tib'ii u Tioxh 
neb'anva. 11 Utz a' kusa' aas ech 
tere'n seb'an ti' ib'anax q'u kam 
tzi'. Ech tiira txaklelex ti' ich'ial 
tuch' txuq'txunchil u tuleb'al u 
Jesuus taq'o. 12 Ye! kusa! aas 
seb'an ex q'e'ay. Pek sajitaj el 
etetz ti' q'u'l aq'ich yak'il taq'o 
tu vik'uje' ik'u'l ti' u Tioxh utz, 
atich ipaciensia. Ech ik'ul q'u 
b'a'nil alich te tu u Tioxh. 

13 Aatz tala'tzi'i q'u kam u 
Tioxh tu u Abrahaam, a' 
itxakb'a' tib' ti! viyol tala. Tan 
¿ab'il va't sitxakb'a! tib' ti'? 

14 Ech tal te tza!: —Sa'xhvaq'u!l 
mam b'a'nil sai'. Kaana atu'xh 
axalam sa'atini.— Texh te." 

15 Ech ich'ia u Abrahaam kam 
va'l tala'tzi'i u Tioxh te. Utz 
nojchit ech elka kam va'l alax te. 
16 Pek aatz nitala'tzi'i ma'j kam 
q'u aanima timol tan, ministeer 
nitoksa ib'ii ma'j kam tuul aas 
paalchu tijle'm sii'. Utz ta'xhtu' 
a' ma't taq't iqul tuul, sa'tere'n- 
kojveet iya'sata' kam va'l 
vettala. 

17 Utz ech va'l i'an u Tioxh. 
Tan a' isa' aas sa'xhtootzaji q'u 
aanima q'u'l ech itxumb'al u 
Abrahaam aas sa'kojya' itzojpit 
viyol tala. Ech toksa je' vib'ii tu 
va'l tala'tzi'i; techlal aas 
ministeer itzojpita'. 18 Ech 
ka'va'l u kam itxakunsa u Tioxh 
ti' talax qe aas tiira noj va'l 
nitale'; tala'tzi'i utz, toksa vib'ii 
tuul. Ech tiira sib' nimal kuk'u'l 

atil taq'o, ab'iste o! niniman va'l 
nitale'. Tan jatu koj satxub'a'l u 
Tioxh. 19 Tiira k'ujlel kuk'u'!l ti", 
nikuch'ia tule'. Ech tii tatin u 
qaanxelal k'atz u Tioxh taq'o. 
Ech tatine! u xe'ab' tetz ma'l 
vaarko aas tiira tii tatine'. Aya'l 
kala tiira atil tek opono' vatz u 
Tioxh. Echa' paalyo'k'o' vatz u 
liikin b'u'j utz, okyo'p'o' tu u 
tioxhla atib'al, 20 tu va'l b'axab!- 
ku opon u Jesuus sukuvatz utz, 
b'ensals q'esal oksan kuyol vatz 
u Tioxh b'enamen. A' ne'ntiq'o 
tetz u Melquisedeec.” 


Q'esal oksan yol u Jesuus 
echa' u Melquisedeec 


1 Aatz u Melquisedeec, 
7 ijlenalich tu Saleem utz, 
oksan yolich vatz u T'ankin 
Tioxh majte. Utz aatz q'aavu'l u 
Abrahaam tu ch'a'o ti' isub'ax 
q'u ijlenal q'u'l ikoontra, ul 
k'ulaxoj tu u Melquisedeec. Utz 
tal b'a'nla yol ti'. 2 Ech aatz u 
Abrahaam tan, taq' tetz q'u kam 
q'u'l i'an kanaal tu u ch'a'o. 
Untanul ti' laa tanul taq' te. Aatz 
u b'ii Melquisedeec tan, “ijlenal 
va'l ijikomal ni'ane'” chia. Utz 
aatz u yol Saleem tan, “paas” 
chu u tokeb'al. Ech aatz tek 
telo'p ka'va'l q'u yol tzi' utz, 
“ijlenal tetz paas” chia.” 3 Utz 
ye' b'oj ootzajimal ab'il q'ul 
itxutx ib'aal u Melquisedeec tzi'. 
Niko'xh q'ul ik'uy imam. Ye! 

ootzajib'e kam tuul itz'pi utz, 
kam tuul kami. Ech mikaa oksan 
yol vatz Tioxh b'enamen. Ela 
b'iil uch! viK'aol u Tioxh. 

4 Ech sib'ich tatin u 
Melquisedeec tzi'. Tan aal antu u 
kuk'uy kumam Abrahaam Goal 
idiesmo te. Tag! ti! kajay va'l i'an 
kanaal ti' isub'ax q'u ijlenal tu 
chiaio 5 Utz echat ko'xh i'an q'u 
oksan yol vatz Tioxh, q'u Levii. 
Tan a' va'l tz'ib'al tu q'u mantaar 
tikuenta u Moisees aas ministeer 
sataq' idiesmo q'u aanima tu q'u 
oksan yol vatz Tioxh. Aya' q'u 
Levii. Alax te ech tzi' k'uxh aal 
ela ko'xh itu'xh ixalam u 
Abrahaam.* 6 Utz k'uxh aal ye'k 
ik'uy imam u Melquisedeec 
achel; ik'ul u idiesmo taq' u 
Abrahaam te. Utz tal b'a'nla yol 
ti' u Abrahaam. Utz aatz u 
Abrahaam tan, ala'tzi'imich te tu 
u Tioxh aas satil mamaj b'a'nil. 
7 Utz tek' ootzajimal aas paalchu 
tijle'm va'l nital b'a'nla yol vatz 
va'l nik'ulun u b'a'nla yol. 

8 Utz aatz q'u oksan yol q'u'l 
nitaq'ax diesmo te tu u vatz 
amlika tx'ava' tza', jolol ko'n 
aanima; niko'nikame'. Pek ech 
koj u Melquisedeec tan, nimna'l 
tu u Yolb'al Tioxh aas anko'xh 
itz'lele. 9-10 Aal antu q'u Levii, 
ichoo idiesmo tu u Melquisedeec 
majte. Tan k'uxh ye'sajich titz'pu 
q'ul itu'xh ixalam u Abrahaam 
aas ex k'ulaxoj tu u 


Y 6.19-20 Choktaj u Leviitico 16.2; u Salmos 110.4; U Tio 27.51. 


w 7.1-2 Choktaj u Geenesis 14.17-20. 


* 7.5 Choktaj u Nuumeros 18.21. 

Melquisedeec, ik'am q'u Levii ti! 
va'l i'an u Abrahaam. Tan taq' 
idiesmo u Abrahaam te, k'uxh 
aal a! q'u k'ulul diesmo cheel q'u 
Levii. Aya! q'ul itu'xh ixalam u 
Abrahaam. 


Q'esal oksan yol vatz Tioxh 
u Jesuus b'enamen 


11 Utz a! nichchusun u o'tla 
mantaar tu q'u aanima q'u 
Levii, q'u'l itu'xh ixalam u 
Aroon majte. Utz ye'k ministeer 
sachee va't oksan yol vatz 
Tioxh koj atzi' echa' u 
Melquisedeec aas noj koj chit 
nichtaq'on b'en b'a'n vatz Tioxh 
q'u mantaar tzi'. 12 Pek ch'expu 
u oksan yol vatz Tioxh. Ech 
ministeer sach'expul q'u 
mantaar majte. 13 Utz aatz xo'l 
q'u itz'in atzika va'l cheek u 
kuB'aal Jesuus, ye'k ma'j oksan 
yol vatz Tioxh cheenajich koj 
tixo'l. Ye'xhab'il ma'j xo'l q'ul 
ik'uy imam oksamich koj 
tx'olo'm taq'o vatz u nachb'al 
Tioxh. 14 Tan ootzajimal aas a' 
cheek u kuB'aal Jesuus xo'l q'u 
Judaa. Utz ye't tal u Moisees tu 
q'u mantaar aas oj antu sael 
oksan yol vatz Tioxh tixo'l. 

15 Unchee' vatzsaj kam vi- 
txumb'al u Tioxh. Tan paarten 
ik'uy imam u oksan yol tzi'. A! 
ex tiq'o tetz u Melquisedeec. 

16 Yit' a! koj ichaju'l ma'l oksan 
yol aas ech chit aanimail va'l 
nital u o'tla mantaar. Pek a' 
ichaju'l va'l ye'k kamchil ti'. 


Y 7.17 Choktaj u Salmos 110.4. 


Q'u Hebreo 7 


17 Kam chit echa' nital u Tioxh 
ti' ech tza!: 


—B'enamen axh oksan yol 
sunvatz. A' ex iiq'o tetz u 
Melquisedeec.— Chia.Y 


18 Ech ya'naj tek va'l nital u 
o'tla mantaar aas ta'xh so'ok tu 
oksan yolil vatz Tioxh q'u Levii. 
Tan ye'xhkam nitole' ai: ye'k 
iyak'il. 19 Ye'xhab'il ma'j taq' 
b'ens b'a'n vatz Tioxh u o'tla 
mantaar tikuenta u Moisees. Pek 
aatz cheel, atil tek va't u ak'la 
nuk'u'm quxe'. Utz tiira k'ujle- 
bal k'u'l tan, nixaansa'ok'o' 
k'atz u Tioxh. 

20 Utz txakb'a'mal tek tu u 
Tioxh aas b'enamen a! oksan 
kuyol siatz u Jesuus. 21 Pek yit' 
ech koj tal ti' unjot q'u oksan yol 
q'u'l paalnaj. Ta'xh u Jesuus. Tan 
nital u Yolb'al Tioxh ech tza': 


—Itxakb'a' viyol u kuB'aal aas: 
«B'enamen axh oksan yol.» 
Chia.— 

Texhtu!. 


Utz jatu koj siq!aavixsa viyol ti'. 

22 Ech tu ko'xh q'u yol tzi', 
tiira k'ujleb'al k'u'l va't u ak'la 
nuk'u'm tuch' u Tioxh tzi' tan, 
maas paj b'a'n tiq'aq'al u Jesuus. 
23 Utz sib'la ko'xh oksan yol 
vatz Tioxh ok ti' tan, nichmotx- 
ikam sijununil. Nimotx u vatz 
iq'ii isaj. 24 Pek ech koj u Jesuus 
tan, jatu koj sakami. Ech 

ye!xhab'il ko'xh va't sach'exun. 
25 Utz sichitpu q'u aanima 
tipaav q'u'l saopon Katz Tioxh 
tiq'aq'al. Tan itz'lel u Jesuus utz, 
b'enamen nitoksa vol vatz Tioxh. 
26 Ech tiira a! u q'esal oksan 
yol vatz Tioxh nikusavsa, u 
Jesuus tzi'. Ye! tootzaj paav. Ye'k 
paav k'atza. Utz tiira kam koj 
ma'j ye'xtxoj nititz!a. Tan 
xaannaj el Katz q'u aa paav. Utz 
techal u tijle'm atil tu Amlika. 
27 Yit' ech koj a! tere'n q'u oksan 
yol vatz Tioxh q'u'l nichtoke'. Tan 
ministeer jun q'ii nichiyatz! avan 
ti! toksal tx'olo'm vatz Tioxh ti! 
ikuyax q'ul ipaav b'axa. Ech tek 
nichijajkuyb'al ti' vipaav q'u 
aanima. Pek aatz u Jesuus tan, 
unpajul ko'n toksa ma'l u tx'olo'm 
vatz u Tioxh utz, ta'xh ma'l tetz 
b'enamen. Aya' va'l i'ana aas taq' 
tib' tu u kamchil.” 28 Utz aatz q'u 
oksan yol vatz Tioxh q'u'l nichtok 
tikuenta u o'tla mantaar va'l 
itz'ib'a u Moisees tan, aa paav 
majte. Pek aatz u Jesuus, va'l 
toksa u Tioxh tu oksa yol siatz, 
paat ke'ch koj paav k'atza 
b'enamen; tiira tz'ajel. 


U tok ib'a'n q'u niman tetz 
u Jesuus tuch' u Tioxh 


1 Ech a' q'u kam va'l tiira 
8 ib'o'q'ol tu u yol niqal ti' u 
Jesuus tzi', va'l k'ujlel tu u q'esal 
oksan yolil tiseb'al u Tioxh tu 
Amlika.4 2 Utz a! ni'anvu u 


37.27 Choktaj u Leviitico 9.7; 16.6. 
a 8.1 Choktaj u Salmos 110.1. 
b 8.5 Choktaj u Eexodo 25.40. 

topiisyo tu u nojla totztioxh tu 
Amlika va'l u kuB'aal b'anonnaj 
tetz, yit' aanima koj b'anon. Yit' 
echa' u b'u'j totztioxh tikuenta u 
Moisees tuch' u totztioxh. 3 Utz 
a'ich chit tetz q'u q'esal oksan 
yol vatz Tioxh q'u'l nichtoke'. 
Ik'achax ok q'u tx'olo'm vatz u 
Tioxh utz, nitoksa oya. Ech 
ministeer si'chtoksa ma'l 
tx'olo'm u Jesuus majte. Utz a! 
toksa je' tib'. 4 Tan yit' oksan yol 
vatz Tioxh u Jesuus koj atzi' aas 
ma'kojatinka tu u vatz amlika 
txlava'. Tan atil nal oksan yol 
vatz Tioxh tu u vatz amlika 
tx'ava! tza' aas nitoksa q'u 
tx'olo'm echa' nital u o'tla 
mantaar. 5 Loq' aatz q'u kam ni- 
txakunsa q'u oksan yol vatz 
Tioxh tu u vatz amlika tx!ava' 
tza', ivatzib'al ko'n q'u kam atil 
tu Amlika. Nimna'l aas echi tan, 
aatz i'antu u b'u'j totztioxh u 
Moisees tu u tz'inlich tzaji 
tx'ava', alax te tu u Tioxh ech 
tza!: 


—Tiira ech chit iveet sa'ane' u 
vatzib'al va'l vetk'uchax see 
vi' u muunte.—? 
Texh te. 


6 Pek paalchu u tijle'm u Jesuus 
va'l vetik'ul vatz u tetz q'u oksan 
yol tzi' tan, oksan yol ti' u 
nuk'u'm va'l tiira techal, paalchu 
vatz u o'tla mantaar. Ech tiira 

techal q'u kam talu Tioxh tu u 
ak' nuk'u'm tzi". 

7 Tan yit' ministeer vet'uch 
va!t ak! nuk'u'm koj aas techal 
koj u o'tla nuk'u'm tzi'. 8 Pek til 
u Tioxh aas vi b'a'n koj 
nichelku q'u aanima taq'o. Ech 
tal tek viYolb'al ech tza!: 


—Nital u Tioxh aas: «Sa'nalul 
ma'l u tiempo sunb'an va't 
ak' nuk'u'm tuch' q'u Israeel 
utz, tuch' q'u Judaa. 

9 Aatz u nuk'u'm sunb'an 
tuch', yit'e'ch koj u nuk'u'm 
va'l unb'an tuch' q'ul ik'uy 
imam aas viq'ot elu'l tu 
Egipto. Tan ye'xhkam vet- 
motxitzojpi. Echtzixe!t 
vetvelab'eka. 

10 Pek aatz u nuk'u'm va'l 
sunb'an tuch' taab'a'b'en utz, 
aya! va'l a! savoksa q'ul un- 
mantaar tu q'ul itxumb'al 
tuch' tu taanima. Ech in 
iTioxh si'ane'. Utz untenam 
majte. 

11 Ye'xhab'il ve't sab'anon aas 
sichus imol ti! tok Katz 
Tioxh. Tan kajay aanima sa- 
ootzajinin, k'uxh ch'ooajs 
nimaj. 

12 Sunkuy q'u ye'xtxoj ni'ane'. 
Jatu koj savulsa q'ul ipaav 
q'u tonkonil sunk'u'l.» 
Chia.—-“ 

Texhtu!. 


° 8.8-12 Choktaj u Jeremias 31.31-34. 


d 9.2 Choktaj u Eexodo 25.23-40. 
e 9.3 Choktaj u Eexodo 26.31-33. 


Q'u Hebreo 8, 9 


13 Ech oj niyolon u Tioxh ti! 
va!t ak! nuk'u'm, ti! atzi' aas 
paalyuka va'l b'axa. Echa! u kam 
va'l q'a'lb'ia, paalya; sotzchil 
texh si'ane!. 

Q'u mantaar ti! u b'u'j totztioxh 

1 Unchee' atich mantaar tu 

9 u b'axa nuk'u'm va'l i'an u 
Tioxh tuch' vitenam. Nichtale! 
kani'ch inachax u Tioxh sab'an- 
axi. Utz atich ma'l nachb'al Tioxh 
tu u vatz tx'ava' tza!. 2 Aatz lakax 
u nachb'al Tioxh tzi', aya! u b'u'j 
totztioxh, jatxax tuul ech tza'. 
Aatz u b'axa tuul, txaa!'la atib'al 
ib'ii. Utz a' atichku u tokeb'al 
txijtxub'al ru. A! atichku u 
meexha majte va'l nichatinku q'u 
txaa'la kaxhlaan tx'ix.4 

3 Ech atich tek u ka'b' oko'p 
tuul. Aya! va'l tioxhla atib'al ib'ii. 
Utz b'u'j u jatxol tetz tuul tuch' u 
b'axa.° 4 Utz a! atichku u b'a'nla 
q'an ch'ich' k'achb'al kaxhlaan 
pom tzi'. Antu atich tuul u tioxhla 
kaaxha majte va'l atich q'u sivan 
tuul q'u'l tz'ib'alik q'u yol tetz u 
nuk'u'm va'l i'an u Tioxh tuch' 
vitenam. Utz tz'u'imich ti' u 
tioxhla kaaxha tu b'a'nla q'an 
ch'ich' tzi'. Utz atich ko'p ma'l u 
xhaaro tu u tioxhla kaaxha majte 
tzi' va'l kolich b'iil u echb'ub'al 
manaa tuul. Utz atich paj vib'aara 
u Aroon tuul majte va'l xalamti. f 
5 Utz atich je' ka'va'l q'u vatzib'al 


f 9.4 Choktaj u Eexodo 30.1-6; 16.33; u Nuumeros 17.8-10. 

aanjel tib'a ujupb'al itzi' u 
tioxhla kaaxha tzi', techlal vi- 
techalil u Tioxh. Atilka u kaaxha 
jaq' q'ul ixich' utz, a! nichik'am ti! 
q'u vatzib'al aas atil u Tioxh tzi'. 
Loq' aatz cheel, yit' a! koj chit 
ib'o'q'ol saqale! kam tere'n b'anel 
taq'o. ë 

6 Unchee' echich u tatin q'u 
kam tu u b'u'j totztioxh tzi'. Utz 
tu u txaa'la atib'al nichokko'p q'u 
oksan yol vatz Tioxh ti' ib'anax 
q'u taq'on blenamen.? 7 Pek ta'xh 
u q'esal oksan yol vatz Tioxh 
nichtoko'p tu u tioxhla atib'al. 
Loq' unpajul ko'n nichtoko'p tu 
ma'l ya'b'. Utz nitiq'o'k kajal 
avan, nichitz'itu paal vatz Tioxh 
ti' ikuyax q'ul ipaav utz; ti' ikuyax 
vipaav q'u aanima q'u'l ye'k 
inachlo'm nipaavine'.: 8 Ech ai 
isa! u Tioxhla Espiiritu sael 
kutxumb'al tuul aas ye!k saveet 
tuch okich'op tu u tioxhla atib'al, 
aya! u ka'b' oko'p tuul, oj anko!xh 
atil u b'axa tuul, aya! u txaa'la 
atib'al. 9 Ech aatz u kam tzi', ma'l 
kam nik'uch qe cheel. Tan k'uxh 
nichchittoksal q'u oya tuch' q'u 
tx'olo'm tuul, nikojtole! ti! 
ich'exul b'a'nil vinachb'al q'u 
aanima q'u!l nioksan. 10 Tan 
jolol ko'n echb'ub'al och! a! q'u'l 
nichtoksale! tzi'. Utz nipajib'anax 
kostuumbre ti! (biens tx'aatx'och 
q'u kam vatz Tioxh majte tzi'. Ni- 
pajinimal unjot mantaar ti' aas 


£ 9.5 Choktaj u Eexodo 25.18-22. 
h 9.6 Choktaj u Nuumeros 18.2-6. 
i 9.7 Choktaj u Leviitico 16.2-34. 

tetz ko'n ti! elu'l u aanima. A! va'l 
nichinimal tu q'u aanima tuul 
ye!saj tul u tiempo aas sajalpi. 

11 Pek ulnaj tek u Cristo utz, 
a! tek va'l ech tatine' q'u q'esal 
oksan yol vatz Tioxh. Tan a' u aa 
yol ti' q'u kam tu u ak' nuk'u'm 
va'l si'ch'uli. A! ni'anvu tu ma'l 
ak' totztioxh. Sib' tere'n kam 
nitiq'o tib' taq'o. Utz tiira techal 
va'l ni'anvu u topiisyo vatz u 
b'u'j totztioxh tetz vatz tx'ava! 
tza'. Tan yit' aanima koj b'anon- 
naj tetz, yit' tetz vatz tx'ava' koj. 
12 Utz ta'n okyo'p u Cristo tu u 
nojla tioxhla atib'al. Loq' yit' 
ikajal tere'n koj yak'a karne'l 
tuch' kajal tooro vaakaxh toksa 
tu tx'olo'm vatz Tioxh ti! ikuyax 
paav. Pek vikajal i'anb'e. Utz 
chuspi ko'xh unpajul va'l i'ana 
tzi'. Tan ta'n ole! ti! itx'akax u 
kuchitpu tu q'u kupaav tetz 
b'enchil tu b'enq'ii b'ensaj. 
13 Nik'uje! ik'u'l q'u aanima ti! 
vikajal q'u tooro vaakaxh much! 
q'u kajal yak'a tentzun nitxakun 
ti' ib'antu tx'aatx'och tatin vatz 
Tioxh. Nichik'uje' ik'u'l ti! vi- 
tza'ail q'u chib'il vaakaxh va'l 
nichipujil ok ti'. Tan nib'ensas 
b'a'n vatz Tioxh aas nitale!. Loq' 
ti' elu'l ko'xh u aanima va'l ni'an 
tx'aatx'och tatine!; pek yit' u 
taanima koj./ 14 Utz oj ech va'l 
nichi'an u kajal txokop tzi', ia! 
chixh yit' techal si'an vikajal u 


19.13 Choktaj u Nuumeros 19.9, 17-19. 

Cristo! Tan tiq'aq'al u Tioxhla 
Espiiritu va'l b'enamen tatine', 
tag! tib' u Jesuus tu kamchil ti' u 
tx'olo!m vatz Tioxh. Ma'l 
tx'olo'm aas kam koj ma'j paav 
atich k'atza. Echtzixe't aatz 
vikajal tzi', nib'an tx'aatx'och q'u 
kunachonsab'al. Tan a' chit nich- 
gitz'a q'u kam q'u'l ye'k itxa'k 
atil tu u o'tla mantaar. Pek aatz 
cheel tiira jikom chit sakunima 
qoksa tetz u itz'lich Tioxh. 

15 Tan k'uxh tag! tib' u 
Jesucristo tu kamchil qi', a! isa! 
aas so'ok ib'a'n q'u aanima uch! 
u Tioxh tu va't u ak' nuk'u'm. 
Utz sakuyax q'u'l ipaav q'u!l 
i'ana aas atich tikuenta u b'axa 
nuk'u'm, aya! u o'tla mantaar. 
Ech saetzan ti! u b'a'nla kam tetz 
tiichajil b'enamen va'l ala'tzi'i- 
mal tu u Tioxh. 16 Utz aatz u 
aanima va'l sa'aq'axka ma'l 
me'b'i'l te, loq! ko'nkoxh sik'ule'. 
Pek sa'nalkam vib'aal u me'b'i'l 
b'axa tzi', ech nal saokka tuul. 
17 Tan anal saok titxa'k u tu'al 
q'u kam q'u'l sa'aq'axka aas ma't 
ikam u b'aal me'b'i'l. 

18 Echtzixe't kaj paj chit 
nichtel ti' itzojpu u b'axa 
nuk'u'm. 19 Tan aatz veet taltu 
kajay q'u mantaar u Moisees tu 
q'u tenam, itxakunsa kaj laana 
tuch' va't q'ab' Gel hisopo, ichaa 
ku' tu kajal tentzun, kajal 
vaakaxh tuch' tu a'. Ech itz'itu 
ok ti' u u' val tz'ib'amichku u 


Q'u Hebreo 9 


mantaar. Utz itz'itu ok ti' kajay 
q'u aanima majte.k 20 Utz tal tu 
q'u aanima ech tza!: 


—Aatz u kaj vetuntz'itul ok 
seti' tzi', a' u techlal aas 
txaklel u nuk'u'm va'l tal u 
Tioxh sete.—! 

Texhtu!. 


21 Itz'itu ok kaj u Moisees ti! u 
b'u'j totztioxh majte tuch' ti! 
kajay q'u kamb'al nitxakun tuul. 
22 Tan nichtal u o'tla mantaar 
aas kajay q'u kam ministeer sa- 
tz'itul ok kaj ti". Utz sa'kojkuyax 
q'u paav oj ye'k kajal saok ti! 
ijajax u kuyb'al.™ 


Vikuyax q'u paav ti' vikam 
u Jesuus 


23 Ech ministeer nichib'anax 
tx'aatx'och tu q'u kam q'u'l 
ivatzib'al ko'n q'u kam tu 
Amlika. Nitoksal tx'olo'm ti'. Pek 
ech koj q'u nojla b'a'nla kam tu 
Amlika tan, kam ko'nkoxh 
tx'olo'mil so'ok ti'. 24 Ech yit' a! 
koj okko'p u Cristo ti' ijajax 
kuyb'al tu u b'u'j totztioxh va'l 
aanima b'anonnaj tetz, nichko'n- 
ik'am ti' vinujul. Pek a' okko'p tu 
Amlika ti'. Utz a' atik cheel. 
Nitoksa tib' vatz Tioxh ti' ijajax 
kuyb'al qi'. 25 Utz yit' jatpajul 
ko'nkoxh satoksa tib' tu tx'olo'm 
qi' vatz Tioxh, echa' ni'an u 
q'esal oksan yol vatz Tioxh jun 


k o.19-20 Choktaj u Eexodo 24.6-8; u Zacarias 9.11; U Tio 26.28. 


19.20 Choktaj u Leviitico 8.15. 
m 9.22 Choktaj u Leviitico 17.11. 

ya'b' aas paarten etz kajal ne'n- 
toksa tu u tx'olo'm. 26 Tan oj 
ech u txumb'al si'anb'e u Cristo 
tzi', jatva'x tiempo tule! jatpax 
ko'xh kam koj atzi'. Pek yit'e'ch 
koj. Tan unpajul ko'n kami tzoj- 
punal q'ii saj. Taq' tib' tu 
kamchil ti' teesal q'u kupaav va'l 
nijatxono' tuch' u Tioxh. 

27 Echat ko'xh q'u aanima 
majte; unpajul ko'n sakami. Ech 
tek satx'olp inujul ti' kajay q'u 
paav b'anel taq'o. 28 Ech 
unpajul ko'n kamnaj ok u Jesuus 
tu tx'olo'm vatz Tioxh ti' teesal 
vipaav sib'al aanima. Ech 
sa'pajul unpate. Loq' yit' paav 
tere'n koj su'likuye'. Pek a! tek 
su'ltiq'o b'en tu b'enq'ii b'ensaj 
q'u'l nich'ian tule'.” 

1 Unchee' k'uxh jun 
1 0 ya'b' nichentoksa q'u 
tx'olo'm u aanima ti' vipaav 
echa' nital q'u mantaar tikuenta 
u Moisees, ye'xhkam nichtaq' 
b'ens tiira tz'ajel u aanima vatz 
Tioxh. Tan aatz q'u mantaar tzi', 
yit' a' koj chit va'l tiira satxake'i. 
Pek ivatzil ko'n va'l anal su'uli. 
Ech ku'en a' isulich. 2 Tan noj 
koj chit tiira niteesa q'u paav 
vinimal u o'tla mantaar tzi', 
b'a'n tek u aanima sinach koj 
atzi'. Utz ye'k ministeer sa'- 
tere'ntoksa tx'olo'm ti' vipaav 
koj. 3 Pek aatz tu va'l nichib'an- 
axe! tzi', aal a! ninachpixsal taq'o 
jun ya'b' aas atil ipaav u aanima. 
4 Tan aatz vikajal q'u vaakaxh 


n 9.28 Choktaj u Isaias 53.12. 
° 10.5-7 Choktaj u Salmos 40.6-8. 

tuch' q'u tentzun, yit' nikojteesa 
vipaav u aanima. 

5 Ech toke' aatz ul u Jesuus tu 
u vatz amlika tx'ava' tza', tal tu 
u Tioxh ech tza!': 


— <Yit! a! koj asa! aas avan sa- 
yatz'ax ok saatz tu tx'olo'm 
ti' ijajax kuyb'al see; niko'xh 
va'toj oya. Pek a' asa' ma'l 
aanima sayatz'ax ok saatz tu 
tx'olo'm ti' q'u paav. 

6 Ye'n txuq'txunaxh ti' q'u 
txokop q'u'l nik'achax ok 
saatz tu tx'olo'm ti' isuul q'u 
paav.» Chia. 

7 Echtzixe't nival see: «Atilin 
taq'ab' unTioxh. Sunb'an va- 
txumb'al, kam echa' nital u 
Yolb'al Tioxh tz'ib'amal vi'.» 
Chi'in see.—° 

Texhtu!. 


8 A! b'axal nitale' aas: —Yit' 
a' koj isa! u Tioxh q'u tx'olo'm 
nik'achax ok siatz, niko'xh va'toj 
oya, ye'xhkam nitxuq'txun ti! q'u 
txokop q'u'l niyatz'ax ti! isuul 
q'u paav.— Chia, k'uxh aal u 
mantaar atko'xh nialon aas 
sab'anax q'u kam tzi'. 9 Utz 
nipajtal majte aas: —Atilin 
taq'ab' ti' ib'lanax vatxumb'al.— 
Chia. A! toke! aas niya!sa q'u 
tx'olo'm q'u'l nichtok vatz u 
Tioxh tan, paalya. Utz a! tek 
nitoksa tetz va't ak! txumb'al ti' 
ikuyax paav. 10 Ech tiq'aq'al va'l 
i'an u Jesuus, b'a'n tek o! vatz u 

Tioxh. Tan taq' vichi'ltu u 
kamchil qi'. Utz chuspi ko'xh 
unpajul va'l i'ana. I'an vitxum- 
b'al u Tioxh. 

11 Tan aatz q'u oksan yol vatz 
Tioxh, jatpajul ko'xh nika'paju 
tok q'u tx'olo'm vatz u Tioxh 
b'enamen. Utz jatu koj sateesa 
q'u paav. 12 Pek aatz u 
Jesucristo tan, unpajul ko'n 
toksa u tx'olo'm va'l tetz 
b'enamen. Aya' vichi'l taq' tu 
kamchil. Ech tek ex k'uje'oj 
tiseb'al u Tioxh tu Amlika. 

13 Utz a' atik tzi' cheel. Sa'nal- 
oksal q'ul ikoontra jaq' tajan tu u 
Tioxh.? 14 Tan tu ko'xh ma'l u 
tx'olo'm va'l toksa tzi', yakich 
taq' b'ens tz'ajel vatz Tioxh q'u 
aanima q'u'l aq'ax b'en b'a'n 
vatz Tioxh. 

15 Utz a! va'l nitxakb'a! talax 
u Tioxhla Espiiritu qe aas nital 
ech tza!: 


16 — <A! u nuk'u'm va'l 
sunb'an tuch' taab'ab'en 
tza'.» Chu u Tioxh. 

«Ta'n savoksa q'ul unmantaar 
tu taanima utz, titxumb'al. 

17 Utz jatu koj savulsa q'ul 
ipaav tuch' q'u tonkonil 
sunk'u'l.» Chia.—4 

Texhtu'. 


18 Echtzixe't ta'xhtu' a' va'l 
nikuylu u paav. Ye'kan nisave! 
salpajok va't tx'olo'm ti! u paav. 


P10.12-13 Choktaj u Salmos 110.1-11. 

U xaanchil ok k'atz u Tioxh 


19 Ech toke' hermanos, 
ta'ntioxh tu tel vikajal u 
Jesucristo ol, sa'tekveeti so!- 
oko'p'o! xe! u Tioxh cheel. Kam 
koj samajono'. Ech qoko'p echa! 
toko'p u q'esal oksan yol tu u 
tioxhla aatib'al. 20 Ta'xhtzii oj 
sak'uje! kuk'u'l ti' va'l i'an u 
Jesuus. Tan tiq'aq'al taq'tu 
vichi'l tu kamchil qi'; a' tek u 
ak' b'ey qoponb'al xe' Tioxh. 
Vetteesal u majb'al va'l echa' u 
b'u'j nichmajon u okich'op tu u 
tioxhla atib'al. 21 Tan a' u 
techalla oksan kuyol vatz Tioxh 
u Jesuus. A' u aa yol qi'. Echa' 
o! totzotz. 22 Echtzixe't aas 
aya'l chit kuk'u'l saxaanopono! 
vatz u Tioxh. Tiira k'ujloj 
kuk'u'l ti', ye'k ka'tziiunchil. 
Tx'aatx'och qaanima siatz, ye'k 
ye'xtxojla nachb'al tuul. Echa' 
tx'aatx'och kuchi'l tu b'a'nla a' 
sakub'ane'. Echa' nichi'an q'u 
oksan yol.” 23 Tii txaklojo'. 
Ye!xh b'oj saka'tziiuno' ti! va'l 
nikunima utz, nikuch'ia tuch' 
txuq'txunchil. Tan k'ujleb'al 
k'u'l viyol u Tioxh va'l alel qe 
taq'o. 24 Kuchoktaj txumb'al ti' 
kani'ch kulochtu qib'. Sakub'an 
tii'o' qib'ilaj utz, ti' ib'anax u 
b'a'nil. 25 Ye' kuya'sa b'enchil 
tu q'u molb'alib' ti' inachax u 
Tioxh. Tan atil unjolol niya'san. 
Pek taq'taj tib' nimal kuk'u'l 


410.16-17 Choktaj u Jeremias 31.33-34. 
r 10.22 Choktaj u Leviitico 8.30; u Ezequieel 36.25. 

tan, aal ninajab' u tuleb'al u 
kuB'aal Jesuus. 


Viya'eb'al q'u'l nipaavine' 

26 Tan ye'kan va't tx'olo'm 
sa'kojok qi! oj vet sukuk'u!l sa!- 
tere'npaavino! aas ma't qootza- 
jita' ab'iste vinujul. 27 Pek a! 
tek saku! qi! vixo'veb'alla 
k'a'nal u Tioxh. Aya! u xamal 
va'l sasotzsan q'ul ikoontra u 
Tioxh.* 28 Tan ech nichib'anax 
tikuenta u Moisees. Ye'xhkam 
nitxumax iatz u aanima va'l 
niqelon u mantaar. Nichiyatz!- 
axe!. Ta'xhtzii oj ka!vo!j oxvo'j 
texhtiigo nitxakb'a'n vipaav 
29 Ech aal sib' u choob'al paav 
saku! ti' q'u aanima atzi' q'u'l 
ye!'xhkam ko'n itxa'k vikuyun 
viK'aol u Tioxh siatz tuch' 
vikajal. Tan ye'k tatin vikajal u 
Jesuus siatz va!l el ti'. Ye'k 
tatin u nuk'u'm siatz va'l i'an u 
Tioxh. Utz niko'nteesa iq'ii vi- 
b'a'nil u Tioxhla Espiiritu 
majte.” 30 Tan qootzajlu va'l 


nital u Tioxh, aas nital ech tza!: 


—Sichoo vaq'o q'u!l saqelonin. 
In sa'aq'on u choob'al paav 
ti'.— Chia. Utz nipajtal u 
Yolb'al Tioxh majte: —U Tioxh 
satx'olon inujul vitenam.— 


Chia.” 31 Utz ¡xo'veb'al oj laku! 


vik'a'nal u itz'lich Tioxh qi! ti' 
u qgelb'alil! 


š 10.27 Choktaj u Isaias 26.11. 

32 Pek ulsataj bot sek'u'l q'u'l 
nichpaasalik'ex, a! chit analich 
ko'xh etok ti' inimal u Jesuus. 
Tan eq'i'a, etx'ak q'u mamaj 
k'axk!o paalk!ex. 33 At unjolol 
ex yoq'axex utz, q!losaxex vatz 
tenam. Tan veteloch q'u'l nich- 
ipaal tu q'u tza!l tzi'. 34 Eloch 
q'u'l atich ku! tu tze'. Utz etaq' 
Gu ktuxh maale!l etetz, va'lich 
ko'n etxuq'txune! tan, etootzajle 
aas atil ma'l etetz tiira techal 
nich'ian tu Amlika. Utz 
b'enamen tatine'. 35 Ech ye'k 
seya'sa ek'uje! ek'u'l ti' u Tioxh. 
Tan toj nal ek'ul mam echoob'al 
ti'. 36 Ministeer setaq' yak'il; 
atoj epaciensia tu q'u tza'l. Ech 
sataq' u Tioxh sete va'l ala'tzi'i- 
mal taq'o. Ta'xhtzii seb'an 
vitxumb'al. 

37 Tan nital u Yolb'al Tioxh 
ech tza!: 


—Tiira tul texh va'l su'uli. Yit' 
sa'kojb'atzi. 

38 Aatz u jikomla aanima vatz 
Tioxh, sa'atin itiichajil tu 
b'enq'ii b'ensaj oj ta'xh sa- 
k'uje'k ik'u'l ti' u Tioxh. 

Pek yit' b'a'n koj sab'enku ve oj 
saq'aav ti',— Chia.” 


39 Utz aatz ol, yit'e'ch koj o! 
q'u'l niq'aav ti! utz, nib'en tu 
choob'al paav. Pek o! q'u!l tii 


t 10.28 Choktaj u Deuteronoomio 17.6; 9.15. 
10.29 Choktaj u Eexodo 24.8. 

Y 10.30 Choktaj u Deuteronoomio 32.35-36. 
Y 10.37-38 Choktaj u Habacuuc 2.3-4. 

k'ujlel kuk'u'l ti' u Tioxh, ech 
niyak'in u qaanxelal k'atza. 
Viq'aq'al u k'uje'ich k'u'l oi Tioxh 
1 Aatz nik'uje! kuk'u!l o 
1 1 ma'j kam, tiira nikunima 
sakuk'ule'. K'uxh ye'saj gilta', 
ni'xhkuch'ia tuch' txuq'txunchil. 
Utz nojchit ne'enku qe aas atil 
tek u kam k'uxh ye'saj qilt iatz. 
2 Ech b'a'n b'enku q'u kuk'uy 
kumam vatz u Tioxh tan, nich- 
ik'uje! ik'u!l ti'. 3 Utz ti' ko'n 
vik'uje' kuk'u'l oi u Tioxh, 
nikunima aas tu viyol u Tioxh 
veet u vatz amlika tx!ava'. Utz 
aatz q'u kam q'u'l niqil cheel tzi', 
a! veetik tu u kam va'l ye'ich 
na'l.” 

4 Utz ti! ko'n ik'uje' ik'u'l u 
Abeel ti! u Tioxh k'uxh tiira b'a'n 
u tx'olo'm toksa vatz u Tioxh. 
B'a'n vatz u tx'olo'm taq' u 
Caiin. Echtzixe't aq'ax b'ens 
jikom u Abeel tu u Tioxh. Utz 
k'ulax vitx'olo'm. Ech ikaa 
viyolil aas jikom u Abeel vatz 
Tioxh, aya'l kala anko'xh niyolon 
cheel k'uxh aal kamnaj teku'en.Y 

5 Ech paje' u Enooc. Tu ko'n 
paj vik'uje' ik'u'l k'uxh iq'ol b'en 
tu u Tioxh; ye't til kamchil. Utz 
ye't chab'al ve'te'. Tan Tioxh 
iq'on b'en. Utz nikaa viyolil aas 
b'a'n b'enku u Enooc tu u 

Tioxh.* 6 Pek b'a'n koj se'enku 
tu u Tioxh oj yit' k'ujlel koj 
kuk'u'l ti'. Tan a' ib'o'q'ol aas 
ab'il u aanima nitok k'atza, 
nojchit sinima aas atil u Tioxh. 
Utz sinima majte aas nojchit 
nitaq' ichoob'al q'u chokol tetz. 

7 Ech paj u Noee. Tu ko'n paj 
ik'uje' ik'u'l ti' u Tioxh k'uxh 
inima aas nojchit su'uch ma'l u 
kam va'l niko'xh unpajoj uchnaj. 
Inima u Tioxh. Ech i'an u arca. 
Utz iloch tib' tuch' ik'aol ime'al 
ti' ikoltu tib' vatz u mam jab'al. 
Pek sotz q'u aa paav tu u a'. Ech 
jikom b'enku u Noee vatz u 
Tioxh tu vik'uje' ik'u'l ti' i'ana 
GU. 9 

8 Utz tu paj vik'uje! ik'u'l u 
Abrahaam k'uxh nimani aas 
sik'lel tu u Tioxh. Utz tal te aas 
selen tu u tx'ava! va'l satag' te. 
Ech saetzan k'atz u Tioxh. Utz 
k'asu'l u Abrahaam tzi', k'uxh 
ye'ich tootzaj til ma'tka.? 9 Ti! 
ko'n vik'uje' ik'u'l ti' viyol u 
Tioxh, ex atinoj tu u tx!ava! va'l 
ma'tich taltu u Tioxh te k'uxh aal 
ech ku'en a' tatin puera aanima 
tuul i'ana. Tan ta'n motx atinku 
tu q'u tz'u'm pa'teb'al. K'uxh 
ma'tich talax te aas sa'aq'ax 
itx'ava'. Echat chit i'an vik'aol, 
aya' u Isaac tuch' u tiimam aya' 
u Jacoob.° 10 Loq' ye'xh ko'xh 


* 11.3 Choktaj u Geenesis 1.1; u Salmos 33.6-9; U Xhan 1.3. 


711.4 Choktaj u Geenesis 4.3-10. 
$ 11.5 Choktaj u Geenesis 5.21-24. 
4 11.7 Choktaj u Geenesis 6.13-22. 
b 11.8 Choktaj u Geenesis 12.1-5. 
€ 11.9 Choktaj u Geenesis 35.27. 

kantu' vatz u Abrahaam k'uxh 
ech paalka tzi'. Tan a! nichich'ia 
u b'a'nla tenam va'l techal vi- 
je'ab'al. Tan ib'ano'm u Tioxh 
utz, taq'onib'al.d 

11 Utz ech paj u Sara. Ti' ko'n 
vik'uje' ik'u'l chee ma'l titz'in 
k'uxh ye' nichiveet talane'. Inima 
aas sitzojpi viyol u Tioxh ti' aas 
sachee ma'l tal titz'in, k'uxh tiira 
q'esich teku'en.? 12 Ech k'uxh 
tiira q'estich tek u Abrahaam 
tzi', aal chee sib'al tiimam; ye! 
acheb'e ixaane'. Ech tatine q'u 
tx'umi'l tu amlika utz, echa! q'u 
sanaab' tzi' a'.f 

13 Unchee' motx kam q'u 
aanima tzi' utz, ye't ik'ul kajay 
q'u kam q'u'l tal u Tioxh te. 
Motx ko'n isaji b'en tzian. 
Axhib'i jolol k'ujlich ik'u'l ti' u 
Tioxh. Utz tiira atil sik'u'l b'a'nil 
aas b'iil ko'xh paal b'anloj tu u 
vatz amlika tx'ava' tza'. € 14 Utz 
nimna!l ab'il q'u'l tootzajle aas 
ma'l ko'n paalchil paal b'anaxoj 
tu u vatz amlika tx'ava' tza'. Tan 
a' nichok va't u atib'al va'l ta'n 
sa'atin tuul. 15 Tan ta'n koj chit 
nichtitz'a vitenam q'u aanima 
tzi' va'l k'asku'l, ye! koj saveeti 
saq'aavb'en tuul koj. 16 Pek a' 
nichmotxtitz'a va't atib'al aas 


d 11.10 Choktaj Q'u Hebreo tza' 13.14. 


€ 11.11 Choktaj u Geenesis 17.19. 
f11.12 Choktaj u Geenesis 15.5. 

techal. Utz aya! u atib'al tu 
Amlika. Echtzixe't aatz u Tioxh, 
iTioxh q'u aanima k'ujlel ik'u'l 
ti! utz, ye'xhkam nich'ixvu u 
Tioxh ti'. Tan nojchit nich'ian 
ma'l itenam taq'o. 

17 Utz tu vik'uje! ik'u'l u 
Abrahaam k'uxh inima u Tioxh 
ti' va'l tal te aas sik'acho'k 
vik'aol tu tx'olo'm siatz. Aya' 
vik'aol va'l ta'xh ma'l. Ye't titz'a 
aas kan chaj saya'k itzojpu q'u 
kam q'u'l ma'tich tala'tzi'it u 
Tioxh te ti! u Isaac. 18 Aya! va'l 
ma'tich taltu te ech tza!: —Sib'al 
aviimam sachee tu u Isaac tzi!.— 
Tech te.i 19 Tan tek' tootzajich u 
Abrahaam aas Mam Tioxh u 
Tioxh; saveeti silakpixsa kamnaj. 
Ech toke' aas ye't sotz vik'aol u 
Abrahaam tzi'. Utz nojchit echa! 
q'aavitz'pichil va'l i'an u Isaac. / 

20 Utz ech paj u Isaac. Tu 
vik'uje! ik'u'l ti' u Tosch, k'uxh 
tal b'a'nla yol ti! u Jacoob, 
vik'aol, tuch' u Esauu. Tan 
tootzajle aas satil iq'aq'al va'l 
si'chi'an u Tioxh ti! taab'ab'en.k 

21 Echat paj u Jacoob, 
k'ujlich ik'u'l ti' va'l si'chi'an u 
Tioxh. Ech tal b'a'nla yol ti' q'ul 
ik'aol u Xhep aas aalich texh 
ikame'. Utz toksa iq'ii u Tioxh 


£ 11.13 Choktaj u Geenesis 23.4; u Salmos 39.12. 


h 11.17 Choktaj u Geenesis 22.1-14. 
i 11.18 Choktaj u Geenesis 21.12. 
111.19 Choktaj u Geenesis 22.13. 


k 11.20 Choktaj u Geenesis 27.27-29, 39. 

k'uxh peena texh to'xhimich tu 
vib'aara.! 

22 Utz ti! vik'uje' ik'u'l u 
Xhep ti' va'l tal u Tioxh, k'uxh 
tala aas sa'nalchitk'asu'l q'u 
Israeel tu Egipto. Utz tal majte 
kam sab'anax tu vib'ajil va'l 
mujax tu Egipto.” 

23 Utz tu paj vik'uje! ik'u!l 
q'ul itxutx ib'aal u Moisees ti! u 
Tioxh, k'uxh itx'ol imujax u tal 
titz'in oxva'l ich'. Ye't ixo'va u 
mantaar va!l ma'tich taltu u 
ijlenal.” Tan tila aas tiira 
tx'anella tal nitxa!. 

24 Utz k'ujlich ik'u'l u 
Moisees ti! va'l si'an u Tioxh 
k'atza. Echtzixe't aatz b'ens 
vinaj, ye't isala ve'te! aas 
titzlin vime'al u faraoon chaj 
te'le'.2 25 Aal b'a'n siatz k'uxh 
ela sael iq'ii tuch' vitenam u 
Tioxh. Utz yit' sa'kojichi'b'ixsa 
tib' oi ib'anax q'u kam oul 
sako'npaali; aya! vib'lanax q'u 
paav xo'l q'u aa Egipto. 

26 A'tzii. K'uxh si'cheesal iq'ii 
echa' b'anax tu u Cristo xo'l 

vitenam. Tan techal vatz va'l 
sako'xhkaa tu q'u tx'iib'al q'ii 
tu Egipto. Tan a' nichtitz'a u 
Moisees u choob'al va'l sataq' 


111.21 Choktaj u Geenesis 47.31. 

u Tioxh te. 27 Utz ti! vik'uje' 
ik'u'l u Moisees ti! u Tioxh 
k'uxh k!asu'l tu u txlava! 
Egipto. Ye't ixo'va vik'a'nal u 
ijlenal. Ta'xh k'ujlich ik'u'l o 
va'l ye! saj tilta'.P 28 Utz ti! 
vik'uje! ik'u'l u Moisees k'uxh 
ixe'tixsa ipaasal iq'ii u Elchil 
Vatz Kamchil Tu Egipto. Utz 
tal itz'itul ok kaj ti' q'u jub'al, 
ech ye'k sayatzlax u blaxa 
ik'aol q'u Israeel. Vetk'uje' 
ik'u'l ti' u Tosch aas simaj u 
yatz!ol, aya! u vatziolla aanxel, 
k'uxh ma't ikamsal q'u blaxa 
ik'aol q'u aa Egipto.? 

29 Utz ti! vik'uje' ik'u'l q'u 
Israeel k'uxh iq'at tuul u Kaj Mar 
aya'l kala vi! tzaji tx'ava! nich- 
paalka. Utz si'chi'an tetz q'u aa 
Egipto tala. Loq' motx ko'n 
jiq'mu tu alt 

30 Utz ti! vik'uje' ik'u'l q'u 
Israeel ti' u Tioxh k'uxh ku' u 
mam tz'ach va!l atich ok ti! u 
tenam Jericoo. Nilpu ku! a! 
chit ma'tich isuti'l jujva'l q'ii 
q'u Israeel ti'.* 31 Echat paj u 
Rahaab, u aa paavla ixoj. Ti' 
vik'uje! ik'u'l Kusch yit! ela koj 
kam tuch' tere'n q'u aa paav 
tu vitenam. Tan jik ko'xh ik'ul 


m 11.22 Choktaj u Geenesis 50.24; u Eexodo 13.19. 


n 11.23 Choktaj u Eexodo 2.2. 


° 11.24 Aatz u yol faraoon, ijlenal chu tu viyolb'al q'u aa Egipto. Choktaj u 


Eexodo 2.10-12. 

P 11.27 Choktaj u Eexodo 2.15. 
411.28 Choktaj u Eexodo 12.21-30. 
"11.29 Choktaj u Eexodo 14.21-31. 
$11.30 Choktaj u Josuee 6.12-21. 

q'u Israeel q'u'l ex k'aab'an u 
tenam.! 

32 Unchee! kaana unsa! 
savale'. Pek tiempo isa! aas sa- 
yolonin ti! va'l i'an u Gedeoon, u 
Baraac, u Sansoon, u Jeftee, u 
Daviid, u Samueel utz, tuch' q'u 
o'tla alol tetz u yolb'al Tioxh.* 
33 Tan ti! vik'uje! ik'u!l ti' u 
Tioxh k'uxh isub' mamaj tenam 
tu ch'a!o kajay q'u niman tetz u 
Tioxh. Dan q'u kam ijikomal. 
Motx ik'ul q'u kam alich te tu u 
Tioxh. Utz atia imaj ichi'l tu q'u 
b'alam.” 34 Ti! vik'uje! ik'u!l ti' u 
Tioxh k'uxh motx itzaasa mamaj 
xamal. Itx'ol elchil vatz kamchil. 
Motx chee iyak'il, k'uxh ye'kich 
iyak'il. Techalich tek motx i'antu 
chiaio Utz ole! ti! tojchal b'en 
q'u sol koontrain tetz.” 35 Ti! 
vik'uje! ik'u'l ti' u Tosch k'uxh 
atich unjolol ixoj aas q'aavu!l q'u 
titz'in tatzik, Kusch ma'tich 
ikame!'. 

Utz at majte aas xo'veb'al 
ikam kami. Ye't isa'a aas saeesal 
vatz u kamchil. Tan k'ujlich 
ik'u'l aas a! saq'aavitz'pik tu 
nojla q'aavitz'pichil.* 36 Atia 
paal tu mamaj tza'l, tu yoq'b'al, 
tu tz'u'm utz, Ok tu tze!.y 
37 Paasal tu tza'l. Atia paq'el 
sivan b'anaxi aas kami. Atia 


t 11.31 Choktaj u Josuee 6.22-25. 

qolel tuul. Atia toq'el. Atia til 
chaj texh nichpaalka tan, nich- 
tojchale'. Ti! karne'l utz, ti! 
tentzun texh toksa'm; me'b'i'l 
tetz, txumb'al iatz. Utz kam 
ko'xh nichtuleb'el, ti! vik'uje' 
ik'u'l ti' u Tioxh.* 38 Ye! nimotx- 
ik'ulo'k ti' aas nichtojchal tu u 
vatz amlika tx'ava' tza'. Ech til 
chaj texh nichpaalku tu muji'b! 
tu tz'inlich tzaji tx'ava!. Vila 
texh peepu nichipaalka; tulaj jul 
utz, tulaj joymal sivan majte. 

39 Unchee' ti' vik'uje' ik'u'l ti' 
u Tioxh, b'a'n motx b'enku siatz 
k'uxh ye'xhkam ik'ul q'u kam 
tala'tzi'i u Tioxh te. 40 Tan 
b'anich ti' tu u Tioxh aas ela 
sataq' qe. Ela sataq' b'en tz'ajelo' 
siatz. Ela sakuk'ul va'l nikuch'ia 
tuch' txuq'txunchil. 


U tilax ok u Jesuus ti' kajay 
q'u kam 

1 Unchee' a' sib'al q'u 
1 2 aanima tzi' q'u'l tiira 
k'ujlich ik'u'l ti' u Tioxh. Utz a' 
q'u sib'la k'uchb'al taq'ka 
sukuvatz. Ech ye' qeono' tu q'u 
kam q'u'l nichijono' tuch' q'u 
paav q'u'l nichok toke' echa' 
ijatz. Pek qaq'taj yak'il ti! va'l ni- 
nalkub'ane'. Echa' echaib' tu 
jutzi'm sakub'ane'. Tan sib'al 


u 11.32 Choktaj u Jueces 6.11—8.32; 4.6—5.31. 


Y 11.33 Choktaj u Danieel 6. 
Y 11.34 Choktaj u Danieel 3. 
* 11.35 Choktaj u Reyes II 4.25-37. 


Y 11.36 Choktaj u Jeremias 20.2; 37.15; u Reyes II 22.26-27. 
3 11.37 Choktaj u Croonicas II 24.21; u Jeremias 26.23. 

nisajino! ti! va!l nikub'ane'. 2 A! 
tii sakuk'aj qib' oi q'u kam ti' u 
Jesuus. Tan a! va!l xe'tixsan q'u 
kam k'ujlel kuk'u'l o. Utz a! sa- 
tzojpixsan. Tan txuq'txuni k'uxh 
si'chpaal tu u tza'l vatz kurus. 
Veit qeon tu u ch'ixa'v va'l 
paalka. Utz anchitu'. K'uje' 
tiseb'al u b'anb'al tijle'm u Tioxh 
tu Amlika. 3 Echtzixe't ulsataj 
sek'u!l q'u tza'l q'u'l paalku u 
Jesuus tu q'u aa paav. Utz iltaj 
Ok etetz ti'. Ech setiq'o nimal 
ek'u'l. Ye'k sajochp'ex. 4 Tan 
aatz q'u tza!l nipaalk'ex cheel, 
tiempo ko'xhtu' atzi'. Yit'i'as toj 
tekoj yatz'axojex ti! vekolt etib! 
vatz u paav. 5 Utz sotzi'ch q'u 
yol sek'u!l q'u'l alel sete tu u 
Tioxh. Etetz ex ik'aol ime'al aas 
nital ech tza!: 


—Unk'aol unme'al chi'in, 
k'ultaj kam va'l nital veTioxh 
ti! etoksal tu jik. Utz ye! 
chi'on sek'u'l aas niya'ex. 

6 Tan nitoksa tu jik u Tioxh 
q'u'l tii ti'. Utz nitz'u'ma q'u!l 
nib'ens ik'aol ime'al.— Chia.* 


7 Ech q'i'taj vetoksal tu jik. Ech 
nojchit ex ik'aol ime'al Tioxh 
taq'o. Tan kajay k'aol me'ala 
nitoksal tu jik tu q'ul itxutx 
ib'aal. 8 Tan oj ye' nitoksa'ex u 
Tioxh tu jik, yit' nojla koj ex 
ik'aol ime'al atzi'. Pek sik'elko'n- 
ex b'anel tenan. Tan kajay o' 
niqoksal tu jik. 9 Echa' u qatin 

k'atz kutxutx kub'aal. Nich- 
toksa'o' tu jik aas o'ich talaj 
ch'oo. Utz atil tatin sukuvatz 
taq'o. ¡Ech aal maas sakunima u 
kuTat tu Amlika! Tan a' u ilol 
tetz u qaanxelal. Utz a' va'l 
sa'aq'on u tiichajil qe tu b'enq'ii 
b'ensaj. 

10 Tan nichtoksa'o' u kutat tu 
jik tu b'iil vantzi' paal kub'an tu 
u vatz amlika tx'ava' tza'. A! 
ni'ane' kam va'l b'a'n ninache!. 
Pek tiira a' ib'o'q'ol q'u kam q'u'l 
nitoksa'o' u Tioxh tu jik ti'. A' 
isa! aas saxaane!l o! k'atz u paav 
echa' u tatine'. 11 Utz nojchit 
tx'anel koj u qoksal tu jik tan, ni- 
chi'one' utz, nitxumunsane!. Pek 
oj saok'o! tu jik, a! kukanaal ma'l 
tiichajil, tu paas gatine' utz, tu 
jikomil.? 


Vinimal u yolb'al Tioxh b'enamen 


12 Ech lakpojex. Iq'otaj 
eyak'il ab'iste ex jochpinaj eq'ab' 
etajan. 13 Choktaj u jikomla 
txumb'al, ech ye'xhkam sa- 
majonex. Utz si'an b'a'n vetatin 
vatz u Tioxh. Echa' ichokax 
b'a'nla b'ey ku'eb'al etajan. Tan 
echa' ex ko'x siatz. 

14 B'antaj ya'l aas b'a'n ko'xh 
ex tuch' kajay aanima. Utz xaan- 
ojelex k'atz paav tu vetatine!. 
Tan oj ye! xaannaj el uchchil 
Katz u paav, sa'kojetil iatz u 
kuB'aals Amlika. 15 Xeetaj etib' 
utz, lochtaj etib'. Ech kajay ex 
sachab'an vib'a'nil u Tioxh. Utz 


4 12.5-6 Choktaj u Job 5.17; u Proveerbios 3.11-12. 
b 12.5-11 Choktaj u Deuteronoomio 8.5; u Samueel II 7.14. 

ye! chi'on etaanima. Eb'anchu 
ech ex u taq'il u k'ayla Gel aas 
niyansane! utz, nib'olb'a tere'n 
imol. 16 Ye'xhab'il ko'xh mai 
sete sab'anon aas sateesa tib' tu 
b'ey tuch' aanima utz, silan q'u 
kam txaa! vatz Tioxh. Tan ech 
va'l i'an u Esauu aas ti! ko'xh 
ma'l echb'ub'al taq' u atzikil tu 
vitza'q'.* 17 Utz etootzajle aas 
xamtel tuul, a'ich tepaj isa! 
salalax b'a'nla yol ti! tu vitat. Pek 
ye't ko'n tek alax b'a'nla yol ti'. 
Ech k'uxh tiira oq!i tan, ye'kan 
remeero.? 

18 Utz aatz vetok ti' u Tioxh, 
yitle'ch koj a! va'l i'an q'u 
Israeel ko'xtene. Tan a' oponku 
k'atz ma'l u muunte, va'l nich- 
toyvu tu mam xamal utz, 
nojchit nikanax ok. Kaanaich 
uken utz, kaana tel itz!na!b'. 
19 Kaana toq' trompeta. Utz 
ab'il vivi' u Tioxh. Aatz q'u 
aanima q'u'l ab'in vivi' u Tioxh 
tzi', motx tek ijaja aas ye'k 
sayolon u Tioxh.* 20 Tan ye! 
nichmotxiq'i' tab'il q'u mantaar 
nichtal u Tioxh. Nichtale' aas 
sayatz'axi oj ab'il maj sakanon 
ok vixe' u muunte. K'uxh avan 
tan, sakami, paq'el sivan 
sab'anli. Chia.? 21 Tan tiira 
xo'veb'al va'l nichtilaxe'. Aal tal 
tek u Moisees ech tza!: 


“12.16 Choktaj u Geenesis 25.29-34. 
d 12.17 Choktaj u Geenesis 27.30-40. 

—¡Techal unt'unt'u'lan tu 
xo'val!— Texhtu'. € 

22 Pek aatz va'l veteb'ana 
tan, a! vetloponk'ex meero k'atz 
u itz'lich Tioxh, va'l atil tu vi- 
techalla tenam vi' u muunte 
Sioon. Utz a' emol sib'al mil 
aanjel setoksa iq'ii u Tioxh tuul. 
Aya' u Jerusaleen tu Amlika. 

23 Utz a' vet'oponk'ex tu va'l 
atik q'u b'axa chaj niman tetz u 
Jesuus. Aya' q'u'l tz'ib'amal nal 
ib'ii xe' u Tioxh. A' vet'opon- 
k'ex k'atz u Tioxh, u tx'olol tetz 
inujul q'u aanima kajayil utz, 
k'atz u taanxelal q'u jikomla 
aanima q'u'l aq'el b'ens tz'ajel 
tu u Tioxh. 24 Utz a' oponnaj- 
k'ex k'atz u Jesuus majte va'l ul 
b'anon u ak'la nuk'u'm. Tan a' 
va'l el ikajal qi'. Utz a' u kajal 
va'l nikuyune'. Ela tuch' va'l 
tz'itumal ok ti' u tioxhla 
kaaxha. Utz paalchu sii' vikajal 
u Abeel. 

25 Unchee' kuenta'ex. 
Eteesach iq'ii u Tioxh va'l ni- 
oksano' tu jik. Tan ku' choob'al 
paav ti! q'u aanima q'u'l ye't 
ko'n inima u Tioxh aas nich- 
toksal tu jik tu u vatz amlika 
tx'ava! tza!. Utz a! koj o! saku- 
tx'ol qel majte oj ye' saqoksa tetz 
u Tioxh va'l niq'ilank'asu'lo' tu 
Amlika.h 


° 12.18-19 Choktaj u Eexodo 16.19-22; 20.18-21. 


f11.20 Choktaj u Eexodo 19.12-13. 


£ 12.21 Choktaj u Deuteronoomio 9.19. 


h 12.25 Choktaj u Eexodo 20.22. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


553 


26 Aatz yolon u Tioxh xo'l q'u 
Israeel ko'xtene, paal kab'naano 
taq'o. Utz alel tu u Tioxh aas: 
—Sa'pajunpaasa kab'naano vatz 
tx'ava' utz, antu u amlika sayikun 
majte.— Chia.? 27 K'uxh nipaj- 
tale! aas: —Sa'pajunpaasa kab'- 
naano.— Chia. Tan a! toke' aas 
sateesa q'u kam q'u'l cheesamal 
tag!o. Aya! q'u'l niko'niyikune'. 
Ech ai texh sakaa q'u kam q!u'l 
ye'k yik silane'. 28 Ech sa'koj- 
yikun u Q'esalail va'l sataq'vo' u 
Tioxh. Utz qoksataj iq'ii u Tioxh 
ti' q'u kam tzi'. Kuk'amataj q'u 
kam te. Ech b'a'n sab'enku te tan, 
nikuxo'va utz, atil tatin sukuvatz. 
29 Tan atil u choob'al paav tiq'ab' 
u kuTioxh. Echa' u xamal aas 
kajay nik'ache!.j 

Q'u kam q'u'l nitxuq'txunsan 

u Tioxh 

1 Eb'anchile aas seya!sa 
1 3 eb'antu tii setib'ilaj tan, 
ehermanos etib'. 2 Utz aq'taj 
ivatb'al q'u niman tetz u Jesuus 
q'u'l nitopon tzexe'. Tan ech 
nichi'an unjolol aanima atzi' aas 
b'a'n chit taq't ivatb'al aanima. 
Utz ye! tootzaj aas aal antu 
aanjel vat tu tatib'al.* 


3 Itz'ataj q'u'l atil tu preexhu- 
il. B'antaj aas echa! ela atilex tu 


i 12.26 Choktaj u Hageo 2.6. 

preexhuil tuch'. Itz'ataj tzaj tzi' 
nik'axb'ixsale'. Echa! ant ex 
nepaal tu va'l nipaalka seb'ane'.! 

4 Atoj tatin u tzumb'a'a 
sevatz. Utz ye! eqela tan, Tioxh 
satx'olon inujul q'u eesanib' tu 
b'ey tuch' aanima. 

5 Ye! ko'xh etz'ej etaanima ti! 
u puaj. Pek txuq'txunojex ti! kam 
etetz atile. Tan nital u Tioxh ech 
tza!: 


—Yit' sa'kojvaq'ka'axh; 
yit! sa'kojvelab'eka'axh.— 
Chia.” 


6 Echtzixe't saveeti k'ujleb'al 
k'u'l sagale': 


—Ye'xhkam sunxo'va, k'uxh 
kam ko'xh sab'anax ve tan, a! 
lochol vetz u kuB'aal 
Amlika.— Chajo'.” 


7 Utz atoj tatin sevatz q'u 
q'esala texo!l. Aya! q'u!l ni- 
chusunex tu u yolb'al Tioxh. 
Sajitaj q'u kam b'a'n ni'ane'. Utz 
iltaj ok etetz ti' kani'ch ik'uje' 
ik'u'l ti' u Tioxh. 

8 Tan k'ujleb'al k'u'l vitxum- 
b'al u Jesucristo; b'enamen atile. 
Atiche veti'anka. Atil cheel. Utz 
atil taab'a'b'en. 9 Ech ye! etaq' 


112.29 Choktaj u Deuteronoomio 4.24; U Tio 3.12; Ka'b! U! Tu Tesaloonica 


1.7-8. 


k 13.2 Choktaj u Geenesis 18.1-8; 19.1-3. 


113.3 Choktaj U Tio 25.35-46. 


m 13.5 Choktaj u Deuteronoomio 31.6-8. 


n 13.6 Choktaj u Salmos 56.3-4, 9-11. 

etib! sisub'ex q'u ye!xtxojla chaj 
chusb'al q'u'l va'len. Tan a! b'a'n 
sakuk'on qaanima ti' u Tioxh ti' 
vikuyune'. A! b'a'n vatz va'l 
senima q'u mantaar ti'aj 
echb'ub'al. Tan kam koj ni- 
txakunku tu q'u'l niniman q'u 
kostuumbre ti' q'u echb'ub'al 
tzi'. 

10 Utz aatz o! tan, atil ma'l 
vinachax u Tioxh nikub'ane' aas 
paarten chitu'. Utz ye'k tokeb'al 
q'u aanima ti' q'u'l a' ni'an u 
kostuumbre tikuenta u b'u'j 
totztioxh. 11 Tan aatz va'l ni'an 
q'u q'esal oksan yol vatz Tioxh, 
nitiq'o ok u kajal avan tu vi- 
q'analil u totztioxh, ti' teesal 
q'u paav. Pek aatz vichi'l q'u 
avan tzi', nitz'e'sal ti' elu'l u 
tenam.° 12 Echat ko'xh b'anax 
tu u Jesuus qi' tan, a' kamku ti' 
elu'l u tenam. Ech taq' biens 
b'a'n q'u aanima tu vikajal. 

13 Ech qiltaj ok qetz ti' u 
Jesuus tzi'. Kuq'i'taj q'u tza'l 
paalka. Echa' ant o' nikupaal tu 
u ch'ixa'v va'l paasalik ti! elu'l 
u tenam. 14 Tan aatz tu u vatz 
amlika tx'ava' tza', ye'k ma'l 
kutenam aas ta'n koj sa'atino' 
tuul. Pek a' nikuchok va't u 
kutenam va'l tetz b'enq'ii 
b'ensaj. 15 Echtzixe!t qoksataj 
iq'ii u Tioxh ti' u Jesucristo. 
Kuk'amataj u Tioxh echa' tok 
tx'olo'm siatz tu u nachb'al 
Tioxh sakub'ane'. Kub'antaj ya'l 
qib' ti! tok iq'ii tuch' kutzi'. P 


° 13.11 Choktaj u Leviitico 16.27. 

16 Utz ye! esotzsa sek'u'l 
vib'anax u b'a'nil tuch' u 
lochoib' ib'ilaj. Tan a' q'u kam 
q'u'l tiira b'a'n vatz u Tioxh 
tzi'. Tan oj echi, echa' tx'olo'm 
niqoksa siatz. 

17 Nimataj q'ul eq'esal tu u 
totztioxh, ex niman tetz u 
Jesuus. Oksataj etib' jaq' 
imantaar. Tan a' nititz'a u 
tatin vetaanxelal vatz Tioxh. 
Utz tootzajle aas sa'naltaq' 
ikuenta vatz Tioxh seti'. Tan 
b'a'n etetz untz'oj nitxuq'txun 
q'u q'esala tu u taq'on setaq'o. 
Pek b'a'n koj setetz untz'oj 
ka'l ik'u'l. 

18 Utz q'ilataj sik'letaj Tioxh 
qi'. Tan a' kusa' aas b'a'n chit o' 
tu kajay q'u kam. Utz b'a'n u 
kunachb'al. 19 Utz nunjaj sete 
aas seq'ila sik'le Tioxh vi' ech 
so'oponin tzexe!. 


Q'u b'a'nla chaj yol tetz q'u 
sik'len tetz u u' tza' 


20-21 Unchee' u Tioxh koj 
aq'on etxumb'al ti' ib'anax 
kajay q'u b'a'nla chaj kam. Ech 
a' seb'ane' kam va'l isa'. Utz 
ech si'ane' kam visa! seti', 
tiq'aq'al u kuB'aal Jesucristo. 
Tan a' vixe'al u paas u Tioxh. 
A' va'l q'aav itz'pixsan u Jesuus 
xo'l q'u kamnaj, u b'a'nla ilol 
tetz q'u niman tetz, echa' u 
b'a'nla xeen karne'l. Tan tuch' 
vikajal nitzojpi va'l tal tu u 
nuk'u'm tetz b'enamen. Ech tetz 


P 13.15 Choktaj u Leviitico 7.12; u Salmos 50.14-23. 

u techalil u Tioxh b'enamen 
tzi', ech ko'xh ib'ena! ye'k 
iya!e!. A'i. 


Itzojpeb'al u u! tza' 


22 Unchee' lekuyin 
hermanos ti' b'iil tzaj yol vet- 
untz'ib'a ti' taq'ax nimal ek'u'l 
tzi'. 23 Utz nival sete aas 
chajpuli u hermano Timoteo. 


Q'u Hebreo 13 


Oj tul texh tzunxe', saviq'o 
b'en vi! aas lo'oponin tzexe!. 

24 Aq'taj vetz ichajlichil q'ul 
eq'esala tu u totztioxh tuch' 
tere'n q'u niman tetz u Jesuus. 
Utz nitaq! opon echajlichil q'u 
niman tetz u Jesuus q'u'l tu 
Itaalia tza'. 

25 Taq' koj chit vib'a'nil u 
Tioxh sete sekajayil. A'i. 

U U' ITZ'IB'A BIEN U SANTIAGO 


Yol ti' u u! tza' 


Aatz u u! tza!, a! tz'ib'an u Santiago, kamal a! chit itz'ib'ata' aas ye!- 
sajichi ixe't u ya'b' 47 — 48 m.t.J. Tu Jerusaleen itz'ib'av k'asu'l tu u 
yolb'al griego. Utz a' taq'vu b'en xe' q'u niman tetz u Jesuus, k'uxh til chaj 
ko'xh atilka. 

Aatz u Santiago nital tza', a' vitza'q' u Jesuus. Aya' va'l txaal tu q'u 
chusulib' aas si'an q'esalail tixo'l. Choktaj U Tio 13.55; U Kuxh 6.3; Q'u 
B'a'nla Chaj Kam B'anel (Hechos) 2.17; 15.13; 21.18; Q'u Niman Tetz u 
Jesuus Tu Galaacia 1.19; 2.9, 12. Pek yit' a' koj a' va't u Santiago va'l 
Jacobo ib'ii majte; aya! vik'aol u Zebedeo. Nimna!l tu q'ul ichusb'al aas 
Israeel. A' nititz'a u Santiago, q'u niman tetz u Jesuus q'u'l Israeel majte 
tan, kaanaich ipaal tu mamaj il tza'l. Tiira xo'veb'al mamaj peena nichpaa- 
salik tu u ijlenal tu Roma. Nichik'achax totzotz. Nichtoksal tu tze'. Nich- 
ik'onax ko'p xo'l b'alam, ti' ku'en aas ninima u Jesuus. 

A! u jatxb'al tib' q'u yol tu uu! tza'. 

1) 1.1 Nitaq' b'en chajlichil. 

2) 1.2-11 Nital ti! u txumb'al va'l xe! Tioxh nik'asku'l. 

3) 1.12-18 Niyolon ti' u paalchil tu il tza'l. 

4) 1.19-27 Nital ti' vib'anle' kam q'u'l nital u yolb'al Tioxh. 

5) 2.1-13 Nitale' aas yit' b'a'n koj aas atil tel aanima sab'anaxi. 

6) 2.14-26 Nital ti! vik'uchax tu kub'anone' aas k'ujlel kuk'u'l ti' u 
Tioxh. 

7) 3.1-12 Nitale' aas yansanal u taq' u aanima. 

8) 3.13-18 Nital ti' u b'a'nla txumb'al va'l xe! Tioxh nik'asku'l. 

9) 4.1-10 Nitale' aas yit' b'a'n koj oj b'a'n uchchil ti' q'u paav tu u 
vatz tx'ava' tza!. 

10) 4.11-12 Nitale' aas yit' b'a'n koj sako'xhyolax aanima ti' kam 
nil'ane!. 

11) 4.13-17 Yit' b'a'n koj sako'xhb'anax k'u!l ti' u taab'ab'en. 

12) 5.1-6 Utz yit' b'a'n koj kam si'an u tx'iiol iq'ii tu q'u me'b'a'. 

13) 5.7-20 Nital ti! vitx'akax q'u kam utz, viq!ilal isik'lel Tioxh. 

U Santiago 1 


U U' ITZ'IB'A BIEN U SANTIAGO 


Ichajlichil q'u niman tetz u Jesuus 
1 Nuntz'ib'a b'en u u! tza', 
1 in Santiago, taq'onom u 
Tioxh utz, taq'onom u kuB'aal 
Jesucristo. Nivaq' ichajlichil 
kajay q'ul itu'xh ixalam kab'laal 


q'ul ik'aol u Israeel, q'u'l til chaj 
ko'xh paximalku ben tib'. 


U toke' kantu' nitul q'u tza'l 
ti' q'u niman tetz u Jesucristo 


2 Tiira txuq'txunojex 
hermanos, k'uxh jatvatzul ko'xh 
tza'l sapaalk'ex. 3 Tan ti' 
vik'uje' ek'u'l ti' u Tioxh k'uxh 
nepaal tu tza'l cheel utz, 
epaciensia nitaq'e'; ech tii sa- 
xaano'k'ex k'atz u Tioxh. 4 Tan 
oj atil epaciensia tu q'u tza'l, 
echen setaq' yak'il k'atz u 
Tioxh. Ech tz'ajelex seb'an tu 
vetatin k'atza, q'anb'ichil seb'an 
k'atza. Ech ye!xhkam sesavsa.* 

5 Ech ab'iste sete ye'k itxum- 
b'al, ijaj tu u Tioxh. Utz sa'aq'ax 
sib'al itxumb'al. Tan kam koj 
satal u Tioxh oj kam sajajlu te. 

6 Loq' k'ujloj ek'u'l aas sek'ul 
va'l nejaje'; ye'k saka'tziiunex. 
Tan aatz u aanima va'l 


nika'tziiune', ech b'anel taq'o 
va'l ni'an vipilq'a'txan u mar tu 
kajiq'. Va'l ko'xh ichelke'pune!. 
Ye'k ma'l tatib'al tinujul.? 7 Ech 
ab'il va'l ech ni'an tzi', ye! ko'xh 
i'an ik'u'l aas sa'aq'ax tetz tu u 
kuB'aal. 8 Tan paarten nititz'a 
cheel utz, paarte tepaj nititz'a 
ech q'ejal. Yit' txaklel koj vi- 
txumb'al b'a'nil tu kajay q'u kam 
ni'ane!. 

9 Pek txuq'txunoj u niman 
tetz u Jesuus va'l k'uxh yit' 
techal koj u tatin tu u vatz 
amlika tx!ava! Ga tan, techal 
u tatin k'atz u Tioxh.* 10 Utz 
aatz q'u niman tetz u Jesuus 
q'u'l tx'iiol iq'ii, q'u'l vm 
je'naj koj iatz, txuq'txunoj 
k'atz u Tioxh majte. Tan 
tootzajle aas sako'npaal u tx'ii- 
bal iq'ii. Ech ku'en a! vixu'm 
ma'l xajtze' aas niko'nipaale', 
vi b'enamen koj tatine'. 

11 Pek aatz oul ta'xh k'ujlelk 
ik'u'l ti' u tx'iib'al iq'ii, sako'n- 
sotz xo'l q'u tetz. Echa! u 
xajtze' aas nitzaje! nitelu'l 
ik'achon u q'ii. Utz nichajpu 
vixu'm. Ech nisotz vitx'anelil u 
xu'm.4 


4 1.4 Choktaj Q'u Niman Tetz U Jesuus Tu Roma 5.3-5; B'axa U! Itz'ib'a U 


Lu' 1.6-7. 


b 1.6 Choktaj U Santiago 3.13-17; u Reyes I 3.7-12; U Tio 7.7-11; U Xhan 


16.23-24. 
€ 1.9 Choktaj u Jeremias 9.24. 
d 1.10-11 Choktaj u Isaias 40.6-7. 

Viq'i'l q'u tza'l ti' u atinchil 
k'atz u Jesuus 

12 Chi'b'eb'al tetz u aanima 
va'l ni'xhimaj tib' ti' ib'anax u 
tacha!v ti! paav. Tan aatz ma't 
imajtu tib!, sa'aq'ax ma'l ichoo- 
b'al tu u Tioxh. Aya! u tiichajil tu 
u b'enq'ii b'ensaj. Echa! koroona 
sataq' te. Tan a' va'l alel tu u 
Tioxh aas sataq' tu q'u'l tz'ejel 
taanima ti'.€ 13 Utz oj ab'il mai 
nitachva ib'anax u paav, ye! 
ko'xh tala aas u Tioxh nioksan u 
acha'v k'atza tzi'. Tan aatz u 
Tioxh, ye'kax tachva ib'anax u 
paav. Ye'xhkam nitoksa acha'v 
k'atz aanima ti' ib'anax u paav 
majte. 14 Pek u tacha'v atko'xh 
u aanima nipiton ok ti! ib'anaxe!. 
Anat niaq'on tzii saiq'ol b'en tu u 
paav. 15 Tan a' nicheek u paav 
tu u tachvale'. Utz aatz tek ma't 
ib'anax u paav, kamyu u aanima 
vatz u Tioxh. 

16 Ech ye' ko'xh sotz ek'u'l 
unhermanos. 17 Tan aatz kajay 
q'u kam q'u'l tiira b'a'n utz, 

tx'anel nikuk'ule', a' nik'asku'l 
xe! u kuTat va'l b'anon q'u txij- 
txub'al tu amlika; a' nioyan. Utz 
ye'xhkam nijalpu u Tioxh tzi', 
jatu koj sich'expu vitxumb'al. 
18 Utz a! va'l i'an itxumb'al qi! 
aas taq' kutiichajil tiq'aq'al 
kunimat viyolb'al, va'l inujul. 
Ech o' siatz q'u techalla b'axa 
vatz chikob'e!m nitoksal siatz. f 


Vik'uchax tu kub'anone' 
aas nikunima u Tioxh 


19 Echixe'at unhermanos, itz' 
chit exichin kajay ex, oora setab'i 
q'u kam. Pek b'uuch sayolonex. 
Utz b'uuch saul ek'a'nal. 20 Tan 
aatz u aanima va'l oora ko'xh tul 
ik'a'nal, ye'xhkam ni'an vijikomal 
va'lisa' u Tioxh. 21 Ech toke' 
majtaj etib' ti' ib'anax kajay q'u 
kam q'u'l ye!xtxoj vatz u Tioxh, 
q'u paav kajayil q'u'l kaana b'ioj. 
Tuch' maanxhoil senima u yolb'al 
Tioxh va'l alaxnaj tek sete utz, 
oknajop tetaanima. Tan a' va'l sa- 
iq'onb'enex tu u tiichajil tu 
b'enq'ii b'ensaj. 


€ 1.12 Choktaj Q'u Kam Ib'axab'sa Ik'uchax U Tioxh (Apocalipsis) 2.10. 
Aatz ko'xtene nichtaq'ax ma'l ikoroona q'u'l nichib'an kanaal echaib' tu 
saach. Mail kokos q'ab' Gel nichije' tivi'. A! vija'mel, oksab' iq'ii ti! va'l 
nichi'ane'. Nital u Santiago aas u Tioxh sa'aq'on ija'mel, u tijle'm q'u 
aanima q'u'l nitx'ak q'u tza!l, ti' inimal u Jesuus. 

f1.18 Choktaj u B'axa U! Itz'ib'a U Lu! 1.23. Aatz motx ik'asu'l q'u Israeel tu 
Egipto, alax te tu u Tioxh kam samotxi'ane!. Taq' mantaar te ti! vivatz q'u'l 
ichikob'e'm, echa' nital u Eexodo 23.16-19. A' nichus te niyolonka aas 
echen sak'amab'el tu q'u aanima ti' q'u vatz ichikob'e'm nitaq'ax tu u 
Tioxh. Ech nichi'an nimla q'ii ti' u vatz triigo, tetz cebada utz, tetz uuva. 
Choktaj u Eexodo 34.22, 26; u Deuteronoomio 18.4; 26.10. Aatz q'u b'axa 
chaj vatz chikob'e'm. Aya' q'u oya nitaq'ax tu u Tioxh. A' va'l nik'am ti' u 
Santiago tza' aas: “Echa' o' b'axa vatz chikob'e'm”. Chia. 

22 Utz b'antajex b'anol tetz 
va!l nital u yolb'al Tioxh. Ye! 
ko'xh eb'ana aas ex ko'n ab'in 
tetz. Tan oj ech seb'ane', ex 
atko'xh nesotzsa je! ek'u!l. 

23 Tan aatz u aanima va'l loq! 
ko'xh ab'in tetz u yolb'al Tioxh 
utz, yit' b'anol koj tetz, ela tuch! 
u aanima atzi' va'l nisaji ivatz tu 
espejo. 24 Nitile' kam b'anel tu 
vivatz, pek niko'nisotz sik'u'l aas 
nib'ena', nitel vatz u espejo. 

25 Pek aatz u aanima va'l tinujul 
nitaq' yak'il ti' inimal u yolb'al 
Tioxh, ye' nisotz sik'u'l va'l 
nitab'i. Chi'b'eb'al saelku tu q'u 
kam si'ane'. Tan a' tii ninima vi- 
mantaar u Tioxh va'l nichitpuno' 
tu u paav. 

26 Ech oj atil ma'j aanima 
texo'l aas tiira ato'k k'atz u 
Tioxh nitale', kam koj satxakun- 
ka untz'oj ye'xh b'oj nimaj vitzi' 
ti' talax ye'xtxojla yol. Sotznaj 
ik'u'l atzi'. 27 Tan aatz u kam 
va'l tiira b'a'n utz, techal vatz u 
Tioxh, u kuTat, aya' va'l 
salochax q'u aanima q'u'l ye'kan 
itxutx ib'aal. Utz salochax q'u 
txakay ixoj aas nipaal tu me'b'i'l 
tu tza'l. Utz sauch kuentaib' ti' u 
paav tu u vatz amlika tx'ava! 
tza'. € 


U ye'xtxojla txumb'al 
aas at tel aanima 


1 Nival sete hermanos, ye! 
ko'xh eb'ana aas atil tel 
aanima sevatz tu venimat u 


£ 1.27 Choktaj u Isaias 1.16-17. 


U Santiago 1, 2 


techalla kuB'aal Jesucristo. 
2-3 Tan echa' tzuta. B'a'n 
si'ane' aas tuul molel etib', 
so'oko'p ma'j tx'iiol iq'ii texo'l, 
a' b'oj b'a'nla q'an ch'ich' ixkol 
q'ab' ato'k taq'o utz, b'a'nla 
oksa'm ato'k taq'o majte. Ech 
ta'xh setile' aas techal q'u 
toksa'm, tx'anel setile'. Utz 
setal te ech tza!: —Ni'axh, 
ku'en tu u b'a'nla k'ujleb'al 
tzuta.— Chajex te. Tuul 
so'oko'p va't aanima aas 
me'b'a', q'a'l oksa'm. Utz setal 
te ech tza': —Ni'axh, txakach 
ko'xh b'oj tzuta.— Chajex te. 
Oj yit' i' utz: —K'ujach ku'en 
vatz tx'ava!.— Chajex te. 

4 Unchee' atil tel aanima 
sevatz texo'l tu va'l neb'ane! 
atzi'. Utz netaq' b'en etib's 
tx'olol tetz inujul aanima ti' 
q'u tatine!. Loq' onkonil atil 
tetxumb'al. 

5 Hermanos, tii'in seti' utz, 
nival sete aas antu vetitxaa q'u 
me'b'a' u Tioxh tu u vatz 
amlika tx'ava' tza'. Ech tx'iiol 
iq'ii tu vik'uje' ik'u'l ti' u 
Tioxh si'ane' k'uxh ye'k maas 
ipuaj. Utz samotxetzan ti' vi- 
Q'esalail u Tioxh, aya' va'l 
ala'tzi'imal tu q'u'l tz'ejel 
taanima ti'.? 6 Utz aatz ex, aal 
neteesa iq'ii q'u me'b'a' tu va'l 
neb'ane' tzi', k'uxh q'u tx'iiol 
iq'ii q'u'l niyuch'unex. A' q'u'l 
nixochonex, nijuxunb'enex vatz 
q'u q'atol tzii. 7 A' q'u'l 


h 2.5 Choktaj U Lucas 6.20; u Isaias 66.2. 

niyoq'on vib'a!nla b'ii u Jesuus 
majte. Aya! u b'ii va'l 
vet'ok'ex ti' inimale!. 

8 Pek tiira b'a'n oj nojchit 
senima vimantaar u Tioxh va'l 
tz'ib'amalka nital ech tza': 


—Tii'axh ti! q'u aanima echat 
ko'xhtu' na'an sai!.— Chia.: 


9 Ech oj atil tel aanima sevatz, tu 
paav niku'k'ex. Utz atil epaav 
vatz u Tioxh ti! igelax vimantaar. 
10 Tan oj atil ma'j aanima aas 
tiira ninima kajay q'u mantaar, 
pek tuch' ko'xh ma'j sayolpika, 
vetiqellu q'u mantaar kajayil 
atzi'. 11 Tan aatz u Tioxh va'l 
alon aas: —Eteesach etib' tu b'ey 
tuch' aanima vi ek'ulel koj.— 
Chia. Anko'xh va'l alon aas: 
—Yatz'onich'ex.— Texh majte. 
Ech toke' k'uxh ye'k sateesa tib' 
ma'l aanima tu b'ey tuch' 
aanima yit' ik'ulel koj, pek sa- 
yatz'oni, vetiqellu u mantaar 
atzi!.j 12 Ech kuenta'ex ti! va'l 
netale' utz, va'l neb'ane'. Tan 
sa'naltx'olax kunujul vatz u 
mantaar tetz chitpichil va'l 
atilk'o'. Tan chitpinajtek'o' 
cheel. 13 Utz aatz u aanima va'l 
ye'xh b'oj txumu vatz tzixe!, sa!- 
kojtxumlu bot iatz majte aas la- 
tx'olax inujul kajay q'u aanima 
tu u Tioxh. Tan aatz q'u aanima 
q'u'l nitxum iatz imol, b'a'n 
saelku vatz q'u'l ta'xh nitx!ol 
inujul ipaav aanima. 


12.8 Choktaj u Leviitico 19.18. 
12,11 Choktaj u Eexodo 20.13-14. 

Vib'anax q'u b'a'nil oj nojchit 

ninimal u Jesuus 

14 Hermanos, ye'xhkam sa- 
txakunka k'uxh k'ujlel ik'u'l ma'l 
aanima ti! Tioxh satale', oj ye! 
nik'uch tu vib'anone!. vi uch! 
ko'nkoxh vik'uje' ik'u'l sa'tek- 
chitpu tu q'ul ipaav. 15 Tan 
echa! tzi'. Atil ma'j niman tetz u 
Jesuus siya'ta toksa'm, oj tech- 
b'ub'al majte tetz jun q'ii utz, 
ye'xhkam chit ma'j setaq' te tu 
va'l niya'ta. 16 Pek aal sako'n- 
etal te: —Kuxh tx'anel ab'ena'. 
Jal ooksa'm utz, noj atzujb'e 
iib'.— Chajko'nex te. Kam koj sa- 
txakunka. 17 Oj ye! nikuk'uch 
tuch' kub'anone' aas nojchit 
k'ujlel kuk'u'l ti' inimal u Tioxh, 
paat ye'xhkam nik'uje' kuk'u!] o 
u Tioxh atzi'. Echa! kamnaj qatin 
vatz Tioxh. 

18 Utz kamal atil mai 
sa'alon: —Aatz axh, ta'xh 
na'ane' va'l k'ujlel ak'u'l ti' u 
Jesuus. Pek aatz in, k'ujlel 
unk'u'l ti' utz, nunb'an q'u kam 
b'a'n. Ech ¿kani'ch bot vilta' 
aas k'ujlel ak'u'l ti' u Jesuus oj 
ye! sak'uch tu vab'anone'? Pek 
saveeti sunk'uch see tu vunb'a- 
none! aas nojchit k'ujlel unk'u'l 
ti' u Jesuus.— Chaj. 19 Ech vm 
chuspi ko'nkoxhtu' sanima aas 
atil Tioxh, aas ma'l ko'n Tioxh 
atile. B'a'n va'l na'ane' aas 
nanima. Pek loq' aatz q'u 
tx'i'li'inaj tan, ninima majte aas 

ma'l ko'n Tioxh atile. Utz ni- 
t'tunt'u'lan siatz tu xo'val tan, 
ye!'xhkam ni'an vitxumb'al. 

20 Pek ¡okoj tavi', txoxkinla 
aanima, aas ye'xhkam sayolon- 
ka oj ta'xh sa'an va'l sak'uje' 
ak'u'l ti' u Tioxh utz, ye'k 
sak'uch tab'anone' aas k'ujlel 
ak'u'l o Tioxh! 21 Echa! u 
kuk'uy kumam Abrahaam tan, 
tu vib'anone' ik'uchva aas 
k'ujlel ik'u'l ti' u Tosch, Si'ch- 
iyatz' je! vik'aol ti! toksal 
tx'olo'm vatz u Tioxh. Echixe'at 
aq'ax biens ban tu u Tioxh.k 
22 Ik'uch tu vib'anone' aas 
nojchit k'ujlel ik'u'l ti' u Tioxh. 
Ech tz'ajel vik'uje' ik'u'l u 
Abrahaam ti' u Tioxh i'ana. 

23 Utz nojchit va'l nital u 
Yolb'al Tioxh ti! ech tza!: 
—Tiira k'uje' ik'u'l u Abrahaam 
ti' u Tioxh, echixe'at aq'ax 
b'ens jikom tu u Tioxh.— Chia. 
“Tamiigo Tioxh” chu tek te'l u 
Abrahaam ti'.! 

24 Ech at noj b'enku sete tan, 
nitaq' b'ens b'a'nla aanima u 
Tioxh ti! vib'anon majte; yit! ta'n 
ko'n koj ti! vik'uje! ik'u!l ti". 

25 Ech paje' u Rahaab; aya! u 
aa paavla ixoj. Aq'ax b'ens b'a'n 
tu u Tioxh ti! va'l i'ana. Tan taq' 
iposaada unjolol q'u chaj. Iloch 
ti' ikoltu tib'. Utz ichok va't ib'ey 
telab'al. 26 Ech ye'k itxa'k oj 
ta'xh nikub'ane' va'l k'ujlel 
kuk'u'l ti' u Tosch utz, ye'xhkam 


k 2.21 Choktaj u Geenesis 22.1-14. 


U Santiago 2, 3 


nikuk'uch tu kub'anone'. Ela 
tuch' u chi'l atzi' aas kamnaj oj 


ye'k taanxelal. 

1 Hermanos, ye' ko'xh 
3 eb'ana aas sib'al sete 
sab'ens chusul. Tan etootzajle 
aas aal sa'xhalax (kul choob'al 
qi', ab'iste o! nikuchusune! oj 
kam ko'xh nikub'ane'. 

2 Tan kajay o! nikuyolpe'. 
Pek oj ab'il mail ye! niyolpu ti- 
yolone', tiira tz'ajel atzi'. Utz 
nitx'ol imajtu tib' ti' kajay q'u 
kam ye'xtxoj majte. 3 Tan echa' 
va'l nikub'an tu q'u chee aas 
nigoksa ifreno titzi'. Nigole' ti! 
iq'ipl ivi' taq'o. Utz ech niqiq'o 
b'en u chee til kusa'. 4 Ech 
paje' q'u vaarko tan, ma'l ko'n 
tal olib' tetz niiq'on ib'ey tu u 
olin tetz. Ech til ko'xh nitiq'ov 
b'en, k'uxh sib' chit ich'iie' utz, 
k'uxh kaana ik'o'pil tu mam 
kajiq'. 5 Utz ech va'l b'anel tu u 
qaq' majte. K'uxh ch'oo ko'xhtu' 
tan, mam yansa'm ni'ane!. 
Kaana ko'xh t'e'sla chaj kam 
nitale'. ¡Ela tuch' ma'j tal xamal 
aas so'ole' ti' taq'ax b'en b'olob' 
tu ma'j mam xo'l Gel 6 Ela 
tuch' ma'l xamal u gag”. 
Mama'la b'anol paav tatin 
sukuk'atza. Aal ni'xhtole' ti! 
ib'oyax tere'n u kuchi'l tu paav. 
Utz u xamal, u choob'al paav 
nilochon u qaq! ti! talax 


Q'u yuch'u'm ni'an u qaq' 


12.23 Choktaj u Geenesis 15.6; u Isaias 41.8. 
m 2,25 Choktaj u Josuee 2.1-21; 6.17, 23. 

onkonil. Utz kam ko'n kam 
niyansa tu u vatz kuq'ii kusaj.” 
7 Aal nitole' q'u aanima tu u 
vatz amlika tx'ava' ti' imajlu 
kajay q'u mamaj txokop. Nitaq' 
ku' imaanxhoil, k'uxh chi'olla 
txokop, k'uxh xich'omla txokop, 
k'uxh tx'i'la txokop utz, k'uxh 
txokop tu a'. 8 Pek ech koj u qaq' 
tan, ye'xhab'il ma'j nitole' ti' 
imajle'. Ma'l onkonla kam aas 
ye'k chit ijutze'a'. Echa' yatz'olla 
veneno u tatin sukuk'atza. 9 U 
qaq' nikub'anb'e ti' toksal iq'ii u 
kuTioxh, u kuTat tu Amlika. Utz 
a' paj nikub'anb'e ti' iyoq'ax q'u 
aanima, q'u'l al en eesamal u 
Tioxh taq'o. 10 Ma'l ko'n 
ni'elku'l q'u ye'xtxojla yol utz, 
q'u b'a'nla yol, aya' u qaq'. Utz 
vi b'a'n koj va'l ech tzi' 
hermanos. 11 Tan echa' tu ma'j 
chun a'. ¿Tz'oj tzik nichee k'ayla 
a' utz, chi'la a' tuul? 12 Ech paje' 
u viikuxh. ¿Tz'oj tzik sataq' vatz 
olivo? Utz niko'xh u tze'il uuva 
sa'kojtaq' viikuxh. Echat ko'xhtu' 
u chun a'. Ye'xhkam nichee 
atz'amil a! tuul tuch' nojla a'.° 


Q'u nojla b'a'nla txumb'al 


13 Oj atil ma'j aa txumb'al 
texo'l, aas atil tootzajib'al, ik'uch 
tu vib'anone'. Maanxho vitxum- 
b'al si'an tu u tootzajib'al atile. 
14 Pek ye'k setal txub'a'l setib'i- 
laj, niko'xh seje'sa etib' ti' q'u 
kam inujul. K'uxh kaana 


n 3.6 Choktaj u Proveerbios 16.27. 


° 3.2-12 Choktaj u Proveerbios 18.21. 


P 3.13-17 Choktaj U Santiago 1.5. 

chi'na'nk'u'lil tetaanima utz, vi- 
k'ayb'e k'u'l, ye'xh b'oj itxa'k 
emol sete. 15 Tan aatz u 
txumb'al va'l ech tzi', yit' xe! 
Tioxh koj nik'asku'l. Pek 
txumb'al ko'n tu u vatz amlika 
tx'ava! tza'; txokop txumb'al tetz 
u tx'i'li'inaj. 16 Tan til atik chi'- 
k'ulaib' utz, til atik ch'a'o, kaana 
txab'kin atile utz, jatvatzul ko'n 
paav atil majte. 17 Pek aatz q'u 
aanima q'u'l atil vitxumb'al u 
Tioxh k'atza, oksan paas tu xo'l, 
tiira jik, maanxho, txumul vatz, 
b'a'nla chaj txumb'al nik'uche'. P 
Yit' ka'l koj ik'u'l utz, yit' ka'vatz 
koj. Sik'uch tu vib'anone' aas 
niman Tioxh. 18 Tan aatz q'u'l a' 
nititz'a u paas, a' nitoksa u paas 
tu xo'l. Ech a! iq'aq'al sik'ule' 
vijikomal. 


U xaanich ok k'atz u Tioxh 
ti' imajax u paav 
1 Aatz q'u ch'a'o tuch' q'u 
4 yaaib' nichee texo!l, 
anko'xh nicheek tetaanima. Tan 
a! atik q'u achva ye!xtxoj tuul. A! 
va'l kexh ijuch'na'n tetaanima. 
2 Netachva sachee ma'j etetz. 
Utz aatz ye' nicheea', nitek- 
eyatz'on ti'. Nitekichi'na'n ek'u'l 
ti' emol. Ech neyaa etib' ti'. Aatz 
ye! netole! ti! ichee va'l esa', ni- 
tekech'a!oin ti'. Loq' k'uxh ye'k 
etetz, ti' ye! nejaj tu u Tioxh. Ye! 
nik'uje! ek'u'l ti'. 3 Utz k'uxh 
nejaj te, ye'xhkam nitaq' sete 

tan, b'a'n koj va'l nejaje'. 
Onkonil atil tetaanima ti'. Tan a' 
esa' ma'l u kam va'l sako'n- 
eb'uch ti! ib'anax q'u ye!xtxojla 
chaj etacha!v. 4 ¡Tiira ex qelol, 
elnajex tu b'ey! Tan ye' koj 
etootzaj aas oj b'a'n uchchil 
tuch' u ye'xtxoj tu u vatz amlika 
tx!ava' tza!, b'a'n koj uchchil 
tuch' u Tioxh. Utz ka'va!l tiq'ol 
seb'an netxume'. Ech ab'il q'u'l 
a! isa! b'a'n tuch' u ye'xtxoj tu u 
vatz amlika tx'ava!, ikoontra u 
Tioxh ni'enka.1 5 Tan loq' 
ko'nkoxh nital u Yolb'al Tioxh 
aas: 


—Aatz u Tioxhla Espiiritu va'l 
oksamal kuk'atza tu u Tioxh, 
nojchit tiira a! isa' aas 
saqoksa tetz vitxumb'al.— 
Chia. 


6 Ech u Tioxh salochono!', o! 
niman tetz. Sa'xhtaq! vimam 
b'a'nil qe. Tan nital tu viYolb'al 
ech tza!: 


—Ye! isa! q'u ttanb'a'nib' u 
Tioxh; 

pek niloch q'u'l maanxho.— 
Chia.” 


7 Ech oksataj etib! ti' inimal u 
Tioxh. Ye! qeonex tu u tx'i'li'inaj 
utz, toj oojoj b'en sek'atza atzi'. 
8 Xaanojok'ex k'atz u Tioxh, ech 
saxaan ok sek!atza majte. 


U Santiago 4 


Aq'tajka q'u paav neb'ane!. 
B'antaj txlaatx'och tatin q'ul 
etaanima siatz, ab'iste ex ka!l 
tiq'ol seb'an netxume!'. 9 Ilinojex 
ti' q'u paav neb'ane!. Utz k'ay- 
b'ojex. Vatzil etze'ne'; oq'ojex ti! 
ik'axale'. Vatzil etxuq'txune!; 
txumunojex. 10 Aq'taj ku! etib! 
vatz u Doch: ech sittanb'a'ex.* 


Yit' b'a'n koj u teesal iq'ii aanima 
11 Hermanos, ye! ko'xh 
eb'ana aas ye'xtxoj eyolon ti' 
emol. Tan iq'ii vimantaar u 
Tioxh niteesa ab'il a! ye'xtxoj 
iyolon ti! ma'j niman tetz u 
Jesuus. Utz niteesa iq'ii. Tan 
nipaasa tib' sii' vimol. Utz oj ech 
ni'ane', yit' niman tere'n koj tetz 
vimantaar u Tioxh; pek nitektaq' 
b'en tib' xeenal ti! tilaxe' 
nitzikinimale'. 12 Utz u Tioxh 
aq'onnaj tetz u mantaar. Ech 
ta'xh va'l satx'olon inujul q'u 
kam. Ta'xh va'l sachitpuni utz, 
sataq' b'en uchchil tu u choob'al 
paav. Pek aatz ex, ye'xhkam 
etijle'm tu u Tioxh aas a! setile! 
ab'il niniman u yolb'al Tioxh. 


U toksal tiq'ab' u Tioxh 
va'l saqitz'a ib'anaxe' 

13 Utz ab'itaj u yol tza! ab'iste 
ex q'atel chit ti' vetiempo 
setaq'o. Tan netale': —Cheel oj 
q'ejal se'eno' tu u tenam Ga, 
Utz mail ya'b' sakub'an tzi'. Sa- 
lakono' utz, sa'xhtx!akono'.— 


q 4.4 Choktaj u Isaias 1.21; u Jeremias 3.6-10; u Oseas 2.2. 


r 4.6 Choktaj u Proveerbios 3.34. 


5 4.10 Choktaj U Tio 23.12; B'axa U! Itz'ib'a U Lu! 5.6. 

Che'ex. 14 Loq' aal ye!xh bo 
etootzaj kan chaj saya'k'ex 
q'ejal. Tan aatz u vatz eq'ii esaj 
tu u vatz amlika tx'ava' tza', ech 
ku'en a! ma'j sib'. Nichee un- 
mu'k'oj utz, oora ko'xh nisotze!.t 
15 Pek oksataj q'u kam tiq'ab' 
Tioxh. Ech setal tza': —Oj atil 
kutiichajil tu u kuB'aal, sakub'an 
va'l tza' oj va't va'l.— Chajex. 
16 Pek ye'xtxoj oj ta'xh nipaal 
etetz. Etootzajitaj aas yit' b'a'n 
koj u t'anb'a'ib'. Ye'xtxoj. 17 Utz 
tu paav niku'k u aanima va'l 
tootzajle ab'iste u b'a'n, pek ye! 


ni'ane!. 

1 Utz ¡ab'itaj va'l tza!, ex 
5 tx'iiol iq'ii! Q'eq'unojex tu 
oq'el ti! u choob'al paav va'l 
saku! sen! 2 Saq'ee q'u tx'iib'al 
eq'ii. Utz sak'uxlu q'ul eb'a'nla 
chaj oksa'm tu pok'. 3 Sayan q'ul 
eb'a'nla chat q'an ch'ich' puaj 
tuch' q'ul eb'a'nla chaj saj 
ch'ich'. A! u techlal vepaav va'l 
satxakun ti' itx'olax inujul eb'en 
tu choob'al paav; a! saoksanex tu 
u xamal. K'uxh mamaj tx'iib'al 
q'ii vetemol taab'aul tza', a! texh 
q'u ya'teb'al." 4 Tan je'yo'p 
isich'in q'u aanima q'u'l ni- 
taq'onin tzexe!, xe! u Mam Tioxh 
u ilol tetz q'u kam kajayil. Tan 
nesub'e', ye! nechoo q'u ja'mel 
iq'ii til imoltu q'u vatz echiko- 
b'e'm. Ech ab'ili tu u Tioxh tu 
viq'ilat isik'let seti'. 5 Ma'xh 


Vitxakunsal q'u tx'iib'al ai 


t 4.13-14 Choktaj u Proveerbios 27.1. 
u 5.2-3 Choktaj U Tio 6.19. 

eb'anlu q'ul etacha'v tu u vatz 
amlika tx!ava' tza'. Kaana 
je'najla chat kam neb'anb'e. 
Ye'xhkam nemaj etib! ti! ib'anax 
q'u kam. Ma'xh tzaq'yex, echa! 
itzaq' tooro vaakaxh aas oponyu 
u q'ii sa'tekpaq'axi. 6 Tan 
vetexoch jikomla chaj aanima. 
Utz vetetal ikame' k'uxh ye'k 
ipaav. Ta'xh netile' aas ye'xhkam 
nik'ulelane'; niko'xhitx'ajmi. 


U tiq'ot tib' q'u niman tetz 
u Jesuus tib'ilaj sitane' 

7 Pek aatz ex hermanos, atoj 
epaciensia ti! q'u kam; q'i'taj ul 
nal u kuB'aal Jesuus. Ech 
seb'ane' u chikol aas ni'xhich'ia 
telu'l ivatz vichikob'e'm va'l 
nitaq' ku! tu tx'ava'. Ninalich'ia 
iku' u b'axa jab'al tuch' u ka'b' 
jab'al. 8 Ech atoj chit epaciensia 
utz, tii txaklojex. Tan tul texh u 
kuB'aal Jesuus. 

9 Ye! ko'xh motx exoch etib! 
hermanos, ech ye'k sitx'ol enujul 
u Tioxh. Tan a' u tx'olol tetz 
inujul q'u kam utz, tul texhtu!. 
Atil tek vatz jub'al. 

10 Hermanos, iltaj el etetz k'atz 
q'u o'tla alol tetz u yolb'al Tioxh 
q'u'l ul tib'ii u kuB'aal tan, iq'i' 
q'u tza'l motx paalka. Atich 
ipaciensia, k'uxh ye' nichisa'l ti' 
u yolb'al Tioxh. 11 Utz aatz 
sukuvatz, tiira chi'b'eb'al tetz tu 
u Tioxh, q'u'l iq'i' q'u tza'l. 
Ab'imal setaq'o atzi' kam va'l 
paalku u Job. Tan tiira iq'i' q'u 

tza!l. Utz ye! koj netile' kam u 
b'a'nil paasalik tu u Tioxh. Tan 
tiira txumul vatz u Tioxh; mam 
b'a'nil atil tzixe'.” 

12 Nipajval va't kam ib'o'q'ol 
sete hermanos. Oj kam setal- 
a'tzi'i tu u Tioxh, ye' ko'xh 
etoksa ib'ii ma'j kam tuul; 
niko'xh u Amlika utz, niko'xh u 
vatz tx'ava'; ye'xhkam ma'j kam. 
Ta'xhtzii oj “sa'i” chajex utz, sa'i 
atzi'. Pek oj “ye'ka” chajex utz, 
ye'k majte. Ech ye'k sa'alax iku' 
choob'al paav seti'.” 

13 Untz'oj atil ma'j nitilin 
sete, iq'ila isik'le Tioxh. Utz ab'il 
ma'j nitxuq'txune!, ib'itza b'itzal 
tetz Tioxh. 14 Oj atil ma'j ya'v, 
isik'le q'u ansiano tu totztioxh. 
Ech siq'ila isik'le Tioxh ti', tib'ii 
u kuB'aal Jesuus. Sataq' je' aseite 
tivi!.X 15 Utz si'an b'a'n u ya!v 
atzi', oj tiira k'ujlel ek'u'l tu 
veq'ilat esik'let Tioxh ti'. 
Sa'aq'ax itiichajil tu u Tioxh. Utz 
sakuyax q'ul ipaav oj ku'naj tu 
paav. 16 Echixe'at altaj setib'ilaj 


U Santiago 5 


kam ti' nek'axb'ixsav etib' utz, 
kuytaj etib'. Q'ilataj sik'letaj 
Tioxh setib'ilaj, ech samotxeb'an 
b'a'n. Tan ni'xhinujun viq'ilat 
isik'let Tioxh u jikomla aanima.Y 

17 Echa' u Elias, u alol tetz u 
yolb'al Tioxh. Aq'ax te kam va'l 
ijaja, k'uxh aanima ku'en echa' 
o' tza'. Loq' tuch' taanima iq'ila 
isik'le u Tioxh. Ijaja aas ye'k 
saku' jab'al. Ech oxva'l ya'b' tuch 
unnik'amte ye't ku! jab'al.? 

18 Utz xamtel tuul, iq'ila isik'le 
paj Tioxh aas saku! jab'al. Utz 
anchitu'. Xe't paj iku' u jab'al. 
Ech paj zelt ivatzin q'u 
chikob'e'm. 

19 Hermanos, oj so'oletex ti! 
iq'aavo'k ma'l aanima k'atz 
vinujul aas ma'tich telka b'anel, 
b'a'n va'l seb'ane'. 20 Tan echa! 
u yol alelka aas: —Ab'il va'l 
nitole' ti! telka u aa paav ti' 
vib'ey, ela ko'xh tuch' ma'l 
aanxel veteteesal vatz u kamchil. 
Utz aal sakuylu sib'al paav taq!o 
majte.— Chu u vol 


Y 5.11 Choktaj u Job 1.21-22; 2.10; u Salmos 103.8; 111.4. 


Y 5.12 Choktaj U Tio 5.34-37. 


* 5.14 Choktaj U Kuxh 6.13; U Lucas 10.34. 


Y 5.16 Choktaj u Reyes I 17.1; 18.1. 
3 5.17 Choktaj u Reyes I 18.42-45. 
4 5.20 Choktaj u Proveerbios 10.12. 

U B'AXA U' ITZ'IB'A BIEN U LU 
SEI OU NIMAN TETZ U JESUUS 
Q'U'L PAXIMICH TIB' 


Yol ti' u u' tza' 


Aatz u u' tza', a' tz'ib'an u Lu'. A'ich a' ma'l tu q'u chusulib' k'atz u 
Jesuus. Aya! va'l chusulib'ich k'atz u Xhan, b'anol vautiismo majte. A! 
lochon u Silas ti' itz'ib'ale'. Echa' aa tz'ib' k'atz u Lu'. Aatz u b'ii “Silvano” 
utz, tu yolb'al latiin. Silas chu tu yolb'al arameo. Nitalche' aas a' itz'ib'av tu 
Roma tu q'u ya'b' 65 m.t.J. A' taq'vu b'en xe' q'u Israeel, niman tetz u 
Jesuus q'u'l paximich b'en tib' tikuenta Aasia xo'l puera aanima. Tan nich- 
ichi'k'ulal ti' vinimat u Jesuus. 

Ech itz'ib'a b'en u u! u Lu! ti! tak'ax nimal ik'u'l utz, ti' imoxb'ele'. Ni- 
nachpixsa te aas kuyel tek q'u'l ipaav. Utz atil tek itiichajil tu u b'en q'ii 
b'en saj. Utz aatz q'u tza'l nipaalka tan, ti! atzi' aas tek! k'ujlel ik'u'l ti' u 
Tioxh. Tan aatz u ijlenal Neroon tu Roma, xo'veb'alich tojchat q'u niman 
tetz u Jesuus. Nichtoksa tu tze'. Nichtal iyatz'ax q'u niman tetz u Jesuus. 
Ech a'tzii, sako'nmotxitx'ake' nital te. Utz a! alon iyatz'p u Lu! u ijlenal 
Neroon majte tu u ya'b' 67. 

Nital u Lu! te majte aas echen satile'l tetz ti! u Cristo Jesuus. Tan aal 
b'a'n sapaal uchchil tu tza'l ti' ib'anax u b'a'nil ti' inimal u Jesuus vatz va'l 
sapaal uchchil tu tza'l ti' ib'anax u ye'xtxoj. 

Nital b'en chusb'al u Lu! tu q'u b'aal aq'on majte, ti' kam itxumb'al sa- 
motxi'ane'. Echat q'u aq'onom majte. 

Nipajtal chusb'al tetz q'u aanima atil tixoj, ivinaj. Utz nital tu q'u 
aanima kajayil aas tii b'a'noj tib'ilaj. 

Ech tiya'teb'al nital tu q'u q'esala xo'l q'u niman tetz u Jesuus aas k'uxh 
ansiano utz, k'uxh xiak sa'naltil iq'aq'al k'uxh nipaal tu tza'l. 

A! u jatxb'al tib' q'u yol tu uu! tza'. 

1) 1.1-2 Nitaq' chajlichil. 

2) 1.3—2.10 Nital ti' u ak! txumb'al k'atz u Jesuus. 

3) 2.11—4.6 Nitale' kam vitxumb'al q'u niman tetz u Jesuus si'ane!. 
4) 4.7-11 Nital ti' q'u kam sab'anax ib'ilaj. 

5) 4.12-19 Nital ti' u paalchil tu tza'l ti' u Jesuus. 

6) 5.1-11 Nital unjot chusb'al. 

7) 5.12-14 Ech vitzojpu q'u yol tu u u! tza'. 

B'axa Ur Itz'ib'a U Lu! 1 


U B'AXA U' ITZ'IB'A BIEN U LU 
SEI OU NIMAN TETZ U JESUUS 
Q'U'L PAXIMICH TIB' 


Ichajlichil q'u niman tetz u Jesuus 
1 Nung'ilab'enex, in Lu, 
1 ichaj u Jesucristo, kajay ex 
pojb'amalb'enex tetenam utz, 
aye'n ex tikuenta q'u tx!ava! tu 
Ponto, tu Galaacia, tu 
Capadoocia, tu Aasia utz, uch! 
tu Bitiinia. 2 Aya! ex txaaelnalex 
tu u Tioxh ko'xtene, u kuTat tu 
Amlika. Utz tiq'aq'al u Tioxhla 
Espiiritu xaanye'lex k'atz u paav 
tu vikajal u Jesucristo ti' ib'antu 
tx'aatx'och'ex ech senima u 
Tioxh. Ech taq' koj vib'a'nil u 
Tioxh seti'. Utz taq! koj u paas 
tetaanima majte. 


Vich'ial u Jesucristo 
tuch' txuq'txunchil 


3 Nigoksa iq'ii u kuTioxh, 
viTat u kuB'aal Jesucristo tan, 
tiira ma'xh itxum kuvatz. Ech- 
ixe'at vettitz'pixsa'o' k'atza tu u 
q'aavtitz'pu u Jesucristo. Ech 
tiira k'ujlel kuk'u'l cheel ti! va'l 
nikuch'ia tuch' txuq'txunchil. 
Aya' u kutiichajil k'atz Tioxh. 

4 Tan toj nal ek'ul vetetz 
sataq'e' va'l nich'ian taq'o tu 
Amlika. Ma'l kam aas jatu koj 
sayani. Sa'kojtz'ilb'i. Utz sa'koj- 
q'eei. 5 U Tioxh sakolonex tu u 
mam iyak'il tan, k'ujlel ek'u'l 


ti'. Utz sek'ul u tiichajil tu u 
b'enq'ii b'ensaj va'l atil tzixe! 
utz, sataq' elu'l vatzsaj sete tu u 
motxeb'al q'ii saj. 

6 Ech toke' netxuq'txune!. 
K'uxh jatvatzul ko'n tza'l nipaal- 
k'ex cheel, loq' kamal ma'l ko'n 
tiempo ministeer si'an ech tzi'. 

7 Pek tu veq'i't q'u tza'l tzi', se- 
k'uchvu viyak'il vik'uje' ek'u'l ti' 
u Tioxh. Echa' b'anel tu u b'a'nla 
q'an ch'ich' aas b'axal nal ni- 
k'achax tu xamal. Ech nitilaxe' 
nojchixh tiira a' u b'a'nla q'an 
ch'ich'. Loq' paalchu vik'uje' 
ek'u'l ti' u Tioxh vatz u b'a'nla 
q'an ch'ich' tan, sa'kojsotzi. Ech 
k'uxh sa'xhpaalex tu tza'l tan, ni- 
k'ulo'k seti! aas: —B'a'n.— Chaj 
u Tioxh seti'. So'ok eq'ii. Utz 
techal ex vatz u Jesucristo aas 
lauli. 8 Tan tz'ejel etaanima ti! u 
Jesucristo k'uxh ye! netil iatz. 
Nenima k'uxh ye' netil cheel. Utz 
tiira kaana etxuq'txun ti'. Aal ye! 
nichee' ve't yol ti! talaxe' jank'al 
vetxug'txun ti'. Tan nojchit tiira 
techal. 9 Tan chitpi q'ul etaan- 
xelal tu choob'al paav. Ech toj 
nal etil iq!aq'al vik'uje' ekiuil ti!. 

10 Utz motx chit ich'oti ku! 
ich'oti je! q'u alol tetz u yolb'al 
Tioxh o'tene, kam b'anel tu u 
chitpichil va'l nichib'axab'sa 

talaxe'; va'l sek'ule' utz, va'l 
sataq' u Tioxh sete. 11 Nich- 
motxichoke' kani'ch tel itxum- 
b'al tuul aas ab'il u Chitol tu 
paav si'ane'. Utz kam tuul 
sachee tu u vatz amlika tx'ava'. 
Loq' u Tioxhla Espiiritu tetz 
viTxaaom u Tioxh atich k'atza 
k'uxh nichtale' kam q'u tza'l 
sapaalku viTxaaom u Tioxh tzi' 
utz, kam u techalil sik'ule' aas 
ma't ipaal tuul. 12 Pek loq' alax 
te tu u Tioxhla Espiiritu aas yit' 
sa'kojmotxtil tu u vatz iq'ii isaj 
q'u kam ti' viTxaaom u Tioxh 
tzi'. Pek qetz tu u tiempo cheel 
tza'. Ech ta'xh u talax q'u 
b'a'nla chusb'al i'ana q'u'l 
ab'imal tek setaq'o cheel 
tiq'aq'al u Tioxhla Espiiritu, va'l 
vetk'asu'l tu Amlika. Utz aal 
tiira nichtachva q'u aanjel aas 
antu sailon u kam tzi'. 


Visik'letk'asu'lo' u Tioxh 
tu u paav 


13 Echixe'at tiira txakloj ve- 
txumb'al; liistaoj etatine'. Ta'xh 
sak'uje'k ek'u'l ti' vib'a'nil u 
Tioxh tan, satiq'o tib' aas lu'ul u 
Jesucristo. 14 Ex tek ik'aol 
ime'al Tioxh cheel tan, nenima. 
Ech yeb'an ve't q'u tacha'v q'ul 
echi'l q'u'l nicheb'ane' aas sotz- 
najich ek'u'l ye! etootzaj u 
Jesuus. 15 Pek tiira xaannajelex 
Katz u paav tu kajay vetatin 
seb'ane'. Tan ye'k paav k'atz u 
Tioxh va!l vetsik'lenex. 16 Tan 
tz'ib'amalka ech tza!: 

—Xaanojelex k'atz u paav tan, 
ye!k paav sunk'atza.— Chia.“ 


17 Tan oj “Tat” che'ex tu u 
Tioxh, ministeer atil tatin sevatz 
seb'ane! tuul atilex tu u vatz 
amlika tx'ava' tza'. Tan sa'nal- 
itx'ol inujul kajay q'u aanima ti' 
q'u kam ni'ane'. Utz ye'xhab'il at 
tel siatz si'ane'. 18 Tan u Tioxh 
veteesanex tu u ye'xtxojla 
txumb'al va'l taq'vuka'ex q'ul 
ek'uy emam. Utz etootzaj kam u 
ja'mel vettag' ti! echitpu tu q'ul 
epaav. Yit' b'a'nla q'an ch'ich' 
koj; vg b'a'nla saj ch'ich' koj utz; 
ma'j koj kam aas sako'npaali. 

19 Pek a' vetchitpunex u 
Jesucristo tuch' vikajal va'l tiira 
sib' ija'mel. Tan a! va'l yatz'ax ok 
tu tx'olo'm vatz Tioxh. Echa! 
iyatz'ax chelem karne'l aas tiira 
b'a'n; kam koj ye'xtxoj atil k'atza. 
20 Utz ech chit va'l sab'anax tu u 
Jesucristo tzi'. Aya'xchen ib'anax 
el ti' tu u Tioxh aas ye'sajich ichee 
u vatz amlika tx'ava'. Pek anal 
vet'elu'l vatzsaj tu u tiempo tza', 
techlal aas nojchit tii u Tioxh 
seti'. 21 Ech tiq'aq'al ku'en k'uxh 
nitekenima u Tioxh cheel. Tan u 
Tioxh q'aavitz'pixsan u Jesuus 
xo'l q'u kamnaj. Utz taq' mam 
tijle'm tu Amlika. Ech sikamel 
sak'uje' ek'u'l ti' u Tioxh cheel 
utz, a! sech'ia tuch' txuq'txunchil. 

22 Aatz tu va'l veteb'ana aas 
vetenima vinujul tiq'aq'al u 
Tioxhla Espiiritu, a' vetb'ens tiira 
b'a'n tatin q'ul etaanima siatz. 


4 1.16 Choktaj u Leviitico 11.44-45; 19.2. 

Ech aatz cheel, tiira nojla chit 
tii'ex ti! q'u niman tetz u Jesuus. 
Utz a! ib'o'q'ol tuch' chit 
etaanima seb'an tii'ex setib'ilaj; 
yit' tuch' koj ka'vatzil. 23 Tan 
tig'aq'al u yolb'al Tosch va'l atil 
b'enamen q'aavitz'pilex k'atz u 
Tioxh. Yit' aanima koj q'aav 
itz'pixsanex. 

24 Tan nital u Yolb'al Tioxh 
ech tza!: 


—Aatz vichi'l kajay q'u 
aanima ech ku'en a! q'u 
xajtze'. Utz k'uxh atil tijle'm, 
ech ko'n a! vixu'm u xajtze!. 
Tan nitzaj u xajtze! utz, 
nitolpu vixu'm. 

25 Ech koj viyolb'al u kuB'aal 
tan, atil b'lenamen.— Chia.? 


Unchee! a! q'u yol nimamal tek 
setaq'o tu vetab'it u b'a'nla 
chusb'al tzi'. 
1 Ech aq'tajka kajay q'u 
paav. Echa! u sub'u'm, u 
ka'vatzil, u chi'k'ula'm utz, tuch' 
kajay q'u cheesa yol. 

2 B'antajex echa' talaj nitxa' 
anal titz'pe' aas ta'xh nichok 
ich'u'. Ech ta'xh sechok q'u kam 
Katz u Tioxh tan, ye'k ye'xtxoj 


ti'. Utz a! va'l sach'iisanex k'atza. 


Ech sach'ii vetxumb'al taq'o ti' u 
chitpichil k'atz u Tioxh. 3 Tan 
nojchit vetetilla' aas tiira b'a'n u 
kuB'aal.* 


b 1.24-25 Choktaj u Isaias 40.6-8. 
€ 2.3 Choktaj u Salmos 34.8. 

d 2.6 Choktaj u Isaias 28.16. 

€ 2.7 Choktaj u Salmos 118.22. 


B'axa U' Itz'ib'a U Lu! 1, 2 


U tatin u Jesuus 
echa' ma'l itz'lich Sivan 


4 Ech xaanojchit'ok'ex Katz u 
Jesuus, u kutiil va'l echa! itz'lich 
Sivan. Aya! va'l aq'ax ko'n elo'p 
echil tzi' tu q'u aanima. Pek aatz 
u Jesuus vatz u Tioxh tan, echa! 
ma'l txaaichla sivan aas sib' 
ija'mel. 

5 Utz echat ex majte sekajayil. 
Ex itz'lich sivan nuk'imal tib'; 
tatib'al u Tioxh; nachb'al tetz. 
Utz ex oksan iq'ii, echa' q'u 
oksan yol siatz. Ech senima 
setoksa u Tioxh ti' u Jesucristo, 
echa! toksal tx'olo'm. Tan a! va'l 
tiira b'a'n se'enku tu u Tioxh. 

6 Tan a! va'l nital u Yolb'al 
Tioxh aas nital ech tza!: 


—Savoksa ma'l u Sivan tetz 
xoob'al, tiira ib'o'q'ol tu 
Sioon. B'a'nla txaaich Sivan 
utz, sib' ija'mel. Ab'il u 
aanima sak'uje' ik'u'l ti', jatu 
koj sach'ixvixsali.— Chia.4 
7 Ech sib' ija'mel u Sivan 
sevatz tzi', ab'iste ex niniman. 

Pek aatz tetz q'u aanima q'u'l 
ye' niniman, nitzojpu va'l nital u 
Yolb'al Tioxh ti! ech tza!: 


—Aatz u Sivan va'l taq'ka elo'p 
q'u b'anol otzotz echil tzi', 
aal a! u Sivan va'l tiira 
ib'o'q'ol tetz xoob'al.— Chia. * 

8 Utz nipajtal majte: 


—Aatz u Sivan tzi!, sauch ol- 
q'ichil el ti'; savalk'ixsani.— 
Chia.f 


Utz a! u tolq'e'l q'u aanima aas 
niqelone!, ye! niq'i! va'l nital u 
Yolb'al Tioxh. Loq' ech chit 
saya'k ti' q'u kam ni'ane'. 


U tatin q'u niman tetz u Jesuus 
vatz u Tioxh 


9 Pek aatz ex tu vinimal u 
Jesuus, ex txaaich aanima. Ex 
echa! oksan yol vatz Tioxh tu vi- 
Q'esalail u Tioxh. Ex ma'l tenam 
aas xaansamalelex k'atz paav. 
Utz itenam u ijlenal tu Amlika 
b'ennajk'ex. Ex ma'l tenam 
ichoko'm Tioxh. Ech setal paal 
q'u b'a'nla chaj txumb'al tetz u 
Tioxh. Tan a! va'l eesan ex tu u 
elq'ej tetz u paav utz, vettoksa!ex 
k'atza tu u techalla txijtxub'al. € 
10 Tan yit' exich koj itenam 
Tioxh ko'xtene. Pek ex tek cheel. 
Ye'xhkam nichitxum evatz u 
Tioxh veti'anka. Pek aatz cheel, 
vetitxuml evatz.? 


U txumb'al sab'anax 
tu u vatz txlava' 


11 Unchee' nival sete un- 
hermanos, aas ye! ko'xh etaq' 
tzii tu q'u tacha'v q'ul echi'l. 
Tan a! nikoontrai q'u b'a'nla 


f 2.8 Choktaj u Isaias 8.14-15. 

chaj kam nital u qaanxelal. Tan 
aatz o', ech ko'n qatine' puera 
aanima tu u vatz txlava! tza!; 
b'iil ko'xh paal kub'ane!'.? 

12 Ech jikom chit epaal 
sapaalex xo'l q'u'l ye! tootzaj 
Tioxh. Ech a'tzii. K'uxh kam 
ko'xh satal seti', ye'xtxoj ex 
satale'. Tan sa'naltil q'u b'atn 
neb'ane'. Ech satoksa iq'ii u 
Tioxh majte aas latx'olax inujul 
q'u aanima kajayil. 

13 Oksataj etib! jaq' 
imantaar kajay q'u q'atb'al tzii, 
echa! q'u ijlenal tan, al q'u 
mamaj q'esala. Tan ech isa! u 
kuB'aal. 14 Nimataj q'u 
gobernadoor majte. Tan Tioxh 
nioksan ti! itx'olax inujul q'u 
aa paav utz, ti! ilochax q'u'l 
b'a'n ni'ane'. 

15 Tan a! vitxumb'al u 
Tioxh aas a! seb'an q'u kam 
b'a'n. Ech ye'k sacheei kam 
satal seti! q'u txoxkin q!u!l ye! 
tootzaj Tioxh. 16 K'uchtaj tu 
vepaale' aas chitpinajex tu oul 
epaav. Yit'e'ch koj seb'ane' 
q'u!l sako'xhveeti kam ko'xh 
silan nitale'. Ta'xh nitalva aas 
chitpinaj. Pek k'uchtaj tu ve- 
b'anone' aas ex taq'onom 
Tioxh. 17 Atoj tatin q'u 
aanima sevatz. Tiiojex ti' q'u 
niman tetz u Jesuus. Xo'vataj 
u Tioxh. Utz atoj tatin u 
ijlenal sevatz majte. 


g 2.9 Choktaj u Eexodo 19.5-6; U Tito 2.14; u Isaias 9.2; 43.21. 


h 2.10 Choktaj u Oseas 2.23. 
12.11 Choktaj u Salmos 119.19. 

U qilto'k qetz ti' u Jesuus 
ti' viq'i'l q'u tza'l 

18 Aatz ex, ex aq'onom, 
oksataj etib! jaq' imantaar q'u 
baal etaq'on. Atil tatin sevatz 
seb'ane'. Yit' ta'n koj senima 
q'u'l b'a'n sete utz, ni'xhtab'i 
tokeb'al yol. Pek nimataj q'u'l 
majte k'uxh tza'l aq'on k'atza. 
19 Tan aatz q'u'l ye'k ko'xh 
tokeb'al nipaasal tu tza'l, a' q'u'l 
sa'nalok iq'ii. Tan nojchit tinach- 
b'al atilka aas b'a'n vatz Tioxh. 
20 Pek oj sach'ixvixsalex ti' 
veb'antu ma'j kam aas ye'xtxoj, 
ye' nik'ulo'k seti' aas so'ok eq'ii. 
Pek oj ti' ib'anax u b'a'nil 
sapaasalex tu tza'l utz, setx'ake', 
b'a'ntan b'a'n ex vatz u Tioxh 
tzi'. 

21 Tan a' chit qetz aas 
sapaalo' tu tza'l ti' u b'a'nil, 
echa' u Cristo aas paal tu tza'l 
qi'. Ma'l k'uchb'al va'l i'an 
sukuvatz, ech saqilo!k qetz ti! vi- 
paaleb'al. 22 Tan ye!k ma'j paav 
i'an u Cristo utz, ye't je'ul mai 
sub'u'mla yol titzi!.j 
23 Ye!xhkam nichitzaq'b'u tu 
yoq'o'm aas nichiyoq'le!. 
Ye!xhkam nichtale' aas nichipaa- 
sal tu tza'l. Nichkojtale' aas sa!- 
nalichoo taq'o q'u'l nichb'anon 
te. Pek nichko'ntaq'ka q'u kam 
tiq'ab! u Tioxh. Tan a! va'l kom 
nitx'ol inujul q'u kam. 24 Ichoo 
q'u kupaav u Cristo tu vichi'l aas 
kam vatz kurus. Tan a! isa! aas 
echa! sasotz'o' vatz u paav, ech 


j2.22-25 Choktaj u Isaias 53.5-9. 


B'axa U' Itz'ib'a U Lu! 2, 3 


jikom u qatin sa'atino'. ¡Ak'onsal 
qi!; a! toke! aas i'an b'a'n qe tu 
q'u kuyaab'il! 

25 Tan aatzich ex veti'lanka, 
tz'ejxinajich'ex vatz Tioxh, echa! 
itz'ejxuka karne'l. Pek aatz 
cheel, atil tek ex Katz u Cristo. 
Utz a! ni'ilb'enex, echa! q'esala 
ti! vetatin vatz u Tioxh ti! ve- 
taanxelal. Echa! ma'l xeen 
karne'l. 


U tatin q'u tzumlich aanima 
tib'ilaj si'ane' 

1 Aatz ex, ex ixoj, nimataj 
3 imantaar q'ul evinaj. Ech 
aatz q'u vinaj q'u'l ye'saj inimat 
u Jesuus, sa'tekinima. Tan tiira 
b'a'n vetxumb'al satile!. Yit' 
ministeer tere'n koj setal u 
Jesuus te. 2 Pek a' satil vetxum- 
b'al aas tiira jikom ex tu vevinaj, 
atil tatin sevatz. 

3 Aatz u vijb'al etib' seb'ane', 
yit' a' koj chitu' a' q'u kam seti' 
elu'l. Tan yit' a! koj vib'o'q'ol. 
Echa' tzi', a' koj chitu' va'l sa'xh- 
epaasa ivi' ib'anax tuch xi'l evi'. 
Yit' a' koj ib'o'q'ol q'u b'a'nla 
chaj vijb'al q'u'l b'a'nla q'an 
ch'ich'. Utz yit' a' koj ib'o'q'ol 
q'u techalla chaj oksa'm. 4 Pek a' 
setitz'a tetaanima ib'anax q'u 
b'a'nla chaj kam q'u'l yit' sa'koj- 
paali. Aya' va'l ex maanxho utz, 
b'a'n ex tu kajay aanima. Tan a' 
q'u kam q'u'l nivijon vetatin vatz 
u Tioxh. 

5 Tan echich vitxumb'al q'u 
ixoj ko'xtene tzi' q'u'l xaannaj el 

Katz paav, q'u'l k'ujlich ik'u'l ti! 
u Tioxh. Nichinima imantaar q'ul 
ivinaj. 6 Echa' u Sara tan, 
nimamich u Abrahaam taq'o, 
aya! vivinaj. Aal “unb'aal” 
chuich te.X Utz oj ech seb'an tzi', 
echa' ex titz'in u Sara atzi'. Oj 
seb'an u b'a'nil utz, ye'k sexo'va 
q'u'l nipoyinex. 

7 Unchee' aatz ex majte vinaj, 
atoj etxumb'al ti! vetatin tuch' 
q'ul etixoj. Tan ela ko'n nek'ul 
vib'a'nil u Tioxh tuch'. Ilb'emoj 
setaq'o. Echa! tilb'el kamb'al aas 
oora ko'xh ipaxe'. B'antaj ech 
tzi', ech ye'xhkam sachijonex tu 
veq'ilat esik'let u Tioxh. 


U paalchil tu tza'l ti' ib'anax 
u b'a'nil 

8 Unchee' nival sete majte aas 
ma'loj chit etxumb'al. Eloj 
etaanima setib'ilaj. Utz 
tiiojchit'ex setib'ilaj. Itxumtaj 
tib' evatz. Utz b'a'noj ko'xh ex 
sevatzaj. 9 Ye! eq'aavixsa ch!ex- 
bal ti! q'u ye'xtxoj nib'anax sete. 
Ye! yoq'onex oj neyoq'le'. Pek 
aal b'a'nla yol setal ti! q'u yoq'ol 
etetz. Tan k'uxh vetisik'le'o' u 
Tioxh, a' isa' sakuk'ul u b'a'nil 
k'atza. 10 Tan nital u Yolb'al 
Tioxh aas: 


—Ab'il u aanima va'l a' isa' 
sa'xhtxuq'txuni utz, 

a' isa' tu b'a'nil sapaalku tu u 
vatz iq'ii isaj, 


k 3.6 Choktaj u Geenesis 18.12. 
13.10-12 Choktaj u Salmos 34.12-16. 
m 3.14-15 Choktaj u Isaias 8.12-13. 

ib'an kuenta vitzi' ti' talax 
maalola chaj yol. 

Utz ye' tal txub'a'l. 

11 Sixaansa el tib' k'atz u 
ye!xtxoj. 

Utz a! si'an u b'a'n, 

a! sichok u paas. 

Ta'xh si'ane!. 

12 Tan ab'il u aanima va'l 
jikom ni'ane', 

nikolax tu u Tioxh. 

Utz ni'xhtab'il tu u Tioxh tu 
viq'ilat isik'leta!. 

Pek ulnaj ik'a'nal ti! q'u'l 
ye'xtxoj nilane'.— Chia.! 


13 Ech ab'il koj ma'j tech seti! oj 
tiira ta'xh netitz'a iblanax q'u 
kam b'a'n. 

14 Chi'b'ojex oj sapaasalex tu 
tza'l ti' ib'anax u jikomil. Ye! 
xo!vex tu q'u ixvan etetz utz; ye! 
ela'ok'ex taq'o. 

15 Pek t'anb'a'taj u Tioxh 
tetaanima tan, a' u kuB'aal. Utz 
liistaoj eyol ti' itzaq'b'el q'u 
aanima q'u'l sich'oti sete aas 
kam tok va!l neb'ane' nenima u 
Jesuus satale'. Loq' jikom 
seb'ane!, ooch! maanxhoil sa- 
tzaq'b'ex.™ 16 Utz tenachb'al 
atojka aas nojchit b'a'n ex vatz 
Tioxh. Jik etxumb'al ti! venimat 
u Cristo seb'ane'. Ech aatz q!u'l 
nieesan eq'ii aas ex b'anol 
onkonil nitale', sa'texhch'ixvu ti' 
q'u kam nital seti'. 17 Tan aal 
b'a'n va'l sapaal uchchil tu rail 

ti' ib'anax u b'a'nil, oj ech vi- 
txumb'al u Tosch qi'. Pek yit' 
b'a'n oj ti' mai kam ye!xtxoj sa- 
paalk'o' tu tza'l. 

18 Tan echa' u Cristo, 
unpajul ko'n ul kamoj utz, 
yakich ichoo q'u kupaav. Ul 
kamoj u jikom ti! q'u'l vm 
jikom koj. Paal tu tza!l ti' q'u 
aa paav. Loq' a! isa! 
tiq'ot'opono! xe! u Tioxh. 
Nojchit kam tu vichi'l. Log! 
itz'lel u taanxelal vatz Tioxh. 
19 Ech aatz ma'tich q'aavtitz!- 
pe', ex tal xo'l q'u aanxel q'u'l 
preexhu tatine' aas isub' u paav 
utz, isub' u kamchil. 20 A' talvu 
tu q'u'l jolol qelolich Tioxh o'tla 
yol tikuenta u Noee. Tan aatz 
itz'liche, atin ipaciensia u Tioxh 
ti'. Nichich'ia aas samotxik'axa 
q'ul ipaav. Saok tu u arca va'l 
nichiveete'. Pek ye't motx ik'axa 
ik'u'l. Ech ka'xva'l ko'n aanima 
ikol tib' tuul aas ul u a'. 
Vaaxajil ko'n.” 

21 Ech aatz u vautiismo va'l 
b'anel qaq'o, a' toke' aas 
chitpinajo'. Loq' yit' u kupaav 
koj niteesa u vautiismo. Pek a' 
ko'n u techlal aas a' tek 
nikuk'aj ti' ma'l u b'a'nla 
kutxumb'al vatz u Tioxh 
tiq'aq'al u q'aavtitz'pu u 
Jesucristo. 22 Aya' va'l b'en- 
najje' tu Amlika utz, k'ujlel 
tiseb'al u Tioxh cheel. Oknajka 
q'u aanjel jaq' imantaar tuch' 
tere'n q'u aanxel q'u'l atil 
tijle'm utz, atil iyak'il. 


n 3.20 Choktaj u Geenesis 6.1—7.24. 


B'axa U' Itz'ib'a U Lu' 3, 4 
Vitxakunsal u txumb'al aq'el 
tu u Tioxh ti' q'u kam 

1 Kam echa' ipaal u Cristo 
4 tu tza!l paali, echat ex 
seb'ane'. K'ajoj etib! seq'i'e' 
k'uxh sapaalex tu tza'l. Tan 
yakich teesa viyak'ilu paav u 
Cristo aas kam tu vichi'l. 2 Ech 
a! tek qetz sakub'an vitxumb'al u 
Tioxh jatva!t vatz kuq'ii kusaj 
sa'atini. Yit' a! koj sakub'an u 
tacha'v u kuch), 3 Sib'al tiempo 
nicheb'an va'l ni'an q'u aa paav. 
Pek aatz cheel, ya'ya. Atich 
eviisio. A! chit nicheb'an q'u 
ye'xtxojla acha'v, q'u q'ab'a'm, 
q'u elchil tu b'ey, q'u kam 
ye!xtxoj vatz Tioxh. Utz a! nich- 
etoksa iq'ii b'anich tioxh. 4 Ech 
sib' tek ni'enku te cheel aas 
nitile' yit' a! tere'n koj emol 
neb'an q'u onkonil; ye'k majoib' 
ti'. Echixe'at aas ye'xtxoj tek 
iyolon seti'. 

5 Pek loq' toj nal taq' ikuenta 
vatz u Tioxh ti! q'u'l ni'ane' tzi'. 
Tan liista tek u Tioxh ti! itx'olax 
inujul q'u itz'lich utz, q'u kamnaj. 

6 Utz alaxnaj u b'a'nla 
chusb'al tu q'u'l kamnaj vatz 
Tioxh. Tan a! isa! u Tioxh aas 
ye'k sakam tu u taanxelal siatz, 
k'uxh satx'olpu inujul tu vichi'l 
tu u vatz amlika tx!ava' tza!. 


Vilochtu tib' q'u niman tetz 
u Jesuus si'ane' 


7 Utz nachnoj chit etatine!. 
Tan nitekinajab' viya'teb'al kajay 

q'u kam. Nojchit eq'ila esik'le 
Tioxh. 8 Tiiojchit'ex setib'ilaj. 
Tan tiira a! ib'o'g'ol. Tan sib'al 
paav nikuylu taq'o untz!'oj tii 
uchchil ib'ilaj.? 9 Aya'l ek'u'l 
sataq' tib' evatb'al tulaj etotzotz. 
Utz ye! ko'xh ch'a'p ex te. 

10 Kam vedoon aq'el tu u 
Tioxh, txakunsataj ti! ilochax 
vemol. Jikom setxakunsa 
chukchaj q'u doon aq'el tu u 
Tioxh xo'l q'u niman tetz u 
Jesuus. 11 Echa' tzi'. AD'il a! 
b'a'n chit iyolone', tiira a! noj tal 
u yolb'al Tioxh. Oj ab'il a! nib'an 
ma'j tijle'm xo'l q'u niman tetz u 
Jesuus, a' noj i'ane' kam vitxum- 
b'al u Tioxh aq'el te. Ech a' chit 
saok iq'ii u Tioxh tu kajay q'u 
kam neb'an ti' u Jesucristo. Tan 
tetz u mam tokeb'al q'ii utz, u 
mam ijle'm b'enamen ye'k iya'e!. 
Ati. 


Vipaal q'u niman tetz u Jesuus 
tu tza'l 


12 Unhermanos, ye' ko'xh 
eb'ana aas sotzel ek'u'l saul q'u 
tza'l seti' q'u'l echa' mam xamal 
tule'. Tan ech chit u qetz. Ye' 
ko'xh etitza' aas kan chaj tok u 
kam nitul seti' tzi' setale'. 13 Pek 
aal txuq'txunojex b'atz'i tan, ant 
ex nepaal tu q'u tza'l paalku u 
Cristo. Utz ant ex sa'xhtxuq'txun- 
ex majte aas laul tu mam itechal- 
il. 14 Chi'b'eb'al vetetz oj 
sayoq'axex ti' inimal u Cristo. 
Tan nojchit atil vitechalla 


574 


Tioxhla Espiiritu u Tioxh 
sek'atza atzi'. Kamal nichitteesal 
iq'ii u Tioxh tu va'l nimotxi'ane!. 
Pek nitoksal iq'ii u Tioxh tu va'l 
neb'ane'. 15 Ech ye' ko'xh 
eb'ana aas sapaalex tu tza'l ti' 
yatz'o'm, ti' elaq', ti' ib'anax 
kam ye'xtxoj utz, ti! etoksat etib! 
ti' q'u kam ye'k tokeb'al. 16 Pek 
ye! ch'ixvex oj nepaal tu tza!l ti' 
tan, ato'k'ex ti! u Cristo. Aal 
oksataj iq'ii u Tioxh ti'. 17 Tan 
oponyu u tiempo aas sapaal q'u 
niman tetz u Jesuus tu tza!l. Utz 
oj o! b'axal sapaalo' tu q'u tza!l, 
tilayol saya'k q'u aanima q'u!l 
ye! niniman u b'a'nla chusb'al 
tetz u Tioxh. 

18 Tan echa! nital u Yolb'al 
Tioxh aas: 


—Oj tu chit tza'l saok u jikomla 
aanima tu u b'enq'ii b'ensaj, 

Aal chixh q'u aa paav ye! saok 
tu choob'al paav?— Chia. P 


19 Ech aatz q'u'l nipaal tu tza!l, 
titxumb'al u Tioxh k'uxh nipaal 
tuul. Loq' k'uxh echt, i'an tere'n 
u b'a'nil. Toksa u taanxelal 
tiq'ab' u Tioxh va'l b'anono'. Utz 
si'an inujul q'u kam. 


U taq'tu yak'il q'u niman tetz 
u Jesuus 

5 1 Aatz cheel, nunq'ila q'u 

ansiano, q'u q'esala texo!l, 


ex niman tetz u Jesuus. Tan in 
ansiano majte. Utz nojchit vab'i 


° 4.8 Choktaj u Proveerbios 10.12; B'axa U! Tu Corinto 13.7. 


P 4.18 Choktaj u Proveerbios 11.31. 

vil tuch' unvatz q'u tza!l paalku 
u Cristo. Ech sa'nalok'in tu u 
mam itechalil u Tioxh majte 
va'l sagile'. 2 Nival sete aas iltaj 
chit q'u niman tetz u Jesuus 
q'u'l ato'k tekuenta. Echa! mai 
xeen karne'l nitaq' titza q'ul 
ikarne'l. Aya'l chit ek'u'l 
seb'ane'. Yit' ya'lumalkojex ti'. 
Utz ti' koj puaj seb'anva. Pek 
etaanima chit sa'alon, aya'l 
ek'u'l ti'.q 3 Loq' eb'anchil 
majte aas aya!l teku'en a! ex 
ib'aal q'u niman tetz u Jesuus 
q'u'l ato'k tekuenta. Pek jik chit 
b'a'nla k'uchb'al seb'an siatz. 
Ech satilo'k tetz seti'. 4 Ech 
sek'ul vechoob'al aas lu'ul u 
Jesuus. Aya' u q'esala vi' q'u 
ilol tetz q'u niman tetz. Echa' 
koroona va'l sek'ule'; aas jatu 
koj sapaali, oksab' eq'ii ti' va'l 
neb'ane!. 

5 Utz aatz ex, ex xiak, nimataj 
vimantaar q'u ansiano. Utz b'an- 
tajex maanxho setib'ilaj. Nimataj 
etib'. Tan nital u Yolb'al Tioxh 
aas: 


—Ye'" isa! q'u t'anb'a'nib' u 
Tioxh; 

pek niloch q'u'l maanxho.— 
Chia.” 


6 Ech oksataj etib' jaq' vitxum- 
b'al u Mam Tioxh va'l kajay atil 
tiq'ab'. Ech sit'anb'a'ex tu u 
tiempo toj i'ane'. 7 Aq'tajka 


45.2 Choktaj U Xhan 21.15. 
r 5.5 Choktaj u Proveerbios 3.34. 
$ 5.7 Choktaj u Salmos 55.22. 

tig'ab' u Tioxh oj netela! etoke!. 
Tan nititz'a'ex; atil set! * 

8 Nachnoj etatine! utz, itz'oj 
etatine'. Tan aatz vekoontra, 
aya! u tx'i'lilinaj va'l ipaal seti'aj 
ti' ichokaxe! ab'il sataq' ku! tu 
paav. Echa! b'alam, va'l ijelun 
ipaale'. Nichoke' ab'il sichi'e'. 

9 Loq' qeoni'ch'ex te. Ta'xh tii 
senima q'u kam ti! u Tioxh siatz. 
Tan ejunal koj nepaal tu q'u tza'l 
tzi'. Pek echat chit nipaalku 
tere'n q'u niman tetz u Jesuus tu 
u vatz amlika tx'ava! majte. 

10 Loq' a'tzii. Tan u Tioxh sa- 
q'anb'ixsanex k'atza, aas ma't 
epaal ma'l tiempo tu tza'l. A! 
sa'aq'on nimal ek'u'l. A' sa'aq'on 
eyak'il. Utz a' satxakb'a'nex 
k'atza b'a'nil. Tan a' va'l sik'len- 
o' tu mam ib'a'nil. Tan a' isa' sa'- 
atino' k'atza tu u techalil tu 
b'enq'ii b'ensaj, tiq'aq'al u 
Jesucristo. 11 Ech tetz u tokeb'al 
q'ii tuch' u mam q'esalail 
b'enamen ye'k iya'e'. A'i. 


Itzojpeb'al u u' tza' 


12 Aatz u u' vetuntz'ib'a tza', 
a' nivaq'v opon ti' u niman tetz 
u Jesuus Silvano; va'l tiira 
k'ujleb'al k'u'l sunvatz. B'iil 
ko'xh yol vetuntz'ib'a opon ti' 
taq'ax nimal ek'u'l. Loq' a' nival 
sete tuul aas nojchit ech ik'ulax 
vib'a'nil u Tioxh va'l b'anel 
setaq'o tzi'. Aya' va'l atilex tuul 
cheel. 

13 Nitaq! opon echajlichil ech tatine' a! unk'aol. 
q'u niman tetz u Jesuus q'u'l 14 Aq'taj tib' echajlichil sejun- 
atil tu Babiloonia tza'.? Tan unil tu ma'j tz'utz' txala etzi'. 
Tioxh txaaonnaj tetz majte Utz atoj u paas tetaanima se- 
echa' ex. Nitaq! opon echajli- kajayil, jank'al ex ato'k'ex 


chil u Kuxh majte, va'l nojchit k'atz u Jesucristo. A'i. 


t 5.13 Aatz u yol “Babiloonia” nital u Lu! tza', yit' ib'ii koj matj nojla tenam, 
pek a' nital u Roma aas nital ech tzi'. Choktaj Q'u B'a'nla Chaj Kam B'anel 
(Hechos) 12.12, 25; 13.13; 15.37-39. 

U KA'B' U' ITZ'IB'A BIEN U LU 
SEI OU NIMAN TETZ U JESUUS 
Q'U'L PAXIMICH TIB' 


Yol ti! u u! tza' 

Aatz u u! tza!, a! paj tz'ib'an u Lu! va'l tz'ib'an u b'axa u! va'l b'ennaj 
ib'ii til majte. Nitalche' aas kamal a! itz'ib'av tu Roma tu u ya'b' 67 m.t.J. 
Aatz q'u chusb'al itz'ib'a tza!, tetz kajay q'u niman tetz u Jesuus. 

Kam koj toke' aas itz'ib'a u ka'b' u! tza!, pek tan, tab'i utz, tootzaji aas 
va'lich tek sub'ulla chaj chusul xo'l q'u nimam tetz u Jesuus. Jat tanul ko'n 
atichka. Utz a' nichixaansa el q'u niman tetz u Jesuus ti' u b'a'nla chusb'al 
tu q'u kam nichichuse'. Ech a! ni'an ya'l talax u Lu! tu u tu! tza! aas tii 
sak'uje' ik'u'l q'u niman tetz u Jesuus ti' u Tioxh. Utz tii sinima q'u chusb'al 
q'u'l chusax te tu q'u'l ilon u kuB'aal Jesuus. Tan aatzich q'u sub'ulla chaj 
chusul tzi', nichmotxtale' aas yit' noj koj aas saq'aavu'l u Jesuus. Tan ye'xh 
nichtule' utz, paalchil chit ni'an u tiempo nichmotxtale!. 

Nital u Lu! tu u tu! tza' aas echen sauch k'uje'ich k'u'l ti' u Tioxh. Echen 
a' saiq'ol u b'a'nla txumb'al. Sauch majoib' ti' ib'anax u paav; saq'i'l q'u 
tza'l. Ech sauch xaanich ok k'atz u Tioxh. Xamtel tepaje', nitale' aas sa'xh- 
b'anax tii uchchil ib'ilaj. Utz sab'anax kuentaib' ti' q'u sub'ulla chaj chusul. 
Nitxakb'a' talax b'a'nil majte u tuleb'al u kuB'aal Jesuus. Utz nitale' aas 
kam koj toke' nib'atz tul u kuB'aal Jesuus. Nib'atze' tan, a' isa' aas kajay 
aanima satx'akon ti' u chitpichil tu paav. Utz ech siya'sa vipaav q'u aanima. 

A' u jatxb'al tib' q'u yol tu u u' tza'. 

1) 1.1-2 Nitaq' chajlichil. 

2) 1.3-15 Nitale' aas sataq' qetz q'u kam u Tioxh q'u'l atil k'atza. 
3) 1.16-21 Nital ti' u tok iq'ii u Jesuus tu u Tioxh. 

4) 2.1-22 Nital ti' q'u sub'ulla chaj chusul. 

5) 3.1-18 Nital ti' u tuleb'al u Jesuus. 

U KA'B' U' ITZ'IB'A BIEN U LU 
SEI OU NIMAN TETZ U JESUUS 
Q'U'L PAXIMICH TIB' 


Ichajlichil q'u niman tetz u Jesuus 
1 Nuntz'ib'a b'en u u! tzexe' 


1 tza! hermanos, in Xhim utz, 
Lu' unb'ii majte. In taq'onom u 
Jesucristo. Utz in ichaj majte. In 
niq'ilanex ab'iste ex chab'amal 
tek u txumb'al setaq'o tiq'aq'al 
vijikomil u Tioxh tuch' u Chitol 
qetz u Jesucristo. Tan k'ujlel tek 
ek'u!l oi u tx'anella yolb'al 
Tioxh, echa! o!. 

2 Tuul netootzaji tere'n u 
Tioxh tuch' u kuB'aal Jesuus. 
Taq' koj vib'a'nil u Tioxh sete. 
Utz taq' koj u paas tetaanima 
majte. 


U kam si'an q'u niman tetz 
u Jesuus ti! u tatin k'atza 


3 Tan tu u mam iyak'il u 
Tioxh aq'el qetz kajay q'u kam 
nikusavsa tu u qatin tu u vatz 
amlika txlava' tza'. Utz aq'el qetz 
q'u kam q'u'l nikusavsa ti' u 
b'a'nla qatin k'atza majte tan, 
qootzaj tek u Jesuus va'l sik!len- 
o! tu u mam b'a'nil utz, u mam 
techalil k'atza. 4 Ech ti' u 
kub'antu q'u kam tza! vettaq'lu 
iyol u Tioxh qe aas sib'la mam 
b'a'nla chaj kam sakuk'ul k'atza. 
Ech sagiq'o tetz vitxumb'al u 
Tioxh. Tan elnajtek'ex vatz u 


paav; aya! u tacha!v q'ul ech) 
atil sek!atza. 

5 Echixe'at ti! vik'uje! ek'u'l ti! 
u Tioxh, b'antaj ex jik tu ve- 
txumb'al. Utz atoj etootzajib'al 
ti' q'u kam k'atz u Tioxh. 6 Ta'n 
koj, pek majtaj chit etib! ti' 
ib'anax q'u ye'xtxoj. Utz atoj 
epaciensia ti'. Utz b'a'n oj etatin 
vatz u Tioxh majte. 7 Echen 
b'a'n ex tu kajay aanima 
seb'ane'. Utz tii'ex ti' aanima 
majte. 

8 Tan oj atil q'u b'a'nil 
sek'atza tzi' utz, oj nojchit tiira 
sib' nechtii ti' ib'anaxe', sa'nal- 
etil iq'aq'al. Sako'nkoxhkaa'ex 
ech tza' aas ye'xhkam sek'ule!. 
Tan yit' ye'k ko'nkoxh tokeb'al 
vetetootzaji u kuB'aal Jesucristo. 
9 Pek aatz u aanima va'l ye'k q'u 
kam k'atza tzi', echa' ma'l 
aanima aas naja' ko'n niya'k 
isajine'. Echa' tzot atzi'. Tan 
sotznaj tek sik'u'l aas tx'aael tek 
tu q'ul ipaav q'u'l b'anelka taq'o. 

10 Ech a' ib'o'q'ol hermanos, 
sayak'inex ti' ib'anax q'u kam 
q'u'l vetisik'levex u Tioxh. Tan oj 
ech seb'an tzi', jatu koj saelka'ex 
ti' u Tioxh taq'o. 11 Utz kam koj 
samajon etoko'p tu viQ'esalail u 
Chitol qetz va'l b'enq'ii b'ensaj 
tatine', aya' u kuB'aal Jesucristo. 

12 Ech nunnachpixsa q'u kam 
sete tzi', k'uxh etootzajnale utz, 
nojchit tii atilex tu q'u kam 
chusel sete. 13 Sa'chitunnachpix- 
sa q'u kam sete tzi' tuul an tere'n 
itz'lelin. Tan jikom va'l nun- 
b'ane'. Nivaq' nimal ek'u'l. 

14 Tan sa'texhkamin, echa! va'l 
tal u kuB'aal Jesucristo ve. 

15 Ech k'ux ma't unkame!, a! 
unsa! ta'xh b'anel sa'atin q'u 
kam sek'u!'l tzi', sanimal texo!l. 


U tiltu u Lu! viq'ilal ku'l u Jesuus 
tu Amlika 


16 Aatz q'u chusb'al q'u!l qal 
sete ti' u mam iyak'il u Tioxh 
utz, ti' u q'aav tuleb'al u kuB'aal 
Jesucristo, yit' chulim yol ko'n- 
koxhtu'. Tan jik chit o! ilon vi- 
techalil u Jesuus. 

17 Sukuvatz oksal iq'ii tu u 
Tioxh viTat aas iq'ila ku'l tu 
Amlika tu vitechalil. Utz tal ti! 
ech tza!: —A! vunK'aol va'l tii'in 
ti! atzi'. Va'l nik'uje! unk'u'l 
ti'.— Texhtu'. 18 O' ab'in tuch! 
kuxichin u yol va'l uch k'asu!l tu 
Amlika tzi'. Tan a'ich kumol u 
Jesuus atich'o! vi! u txaa'la 
muunte.* 

19 Utz yolonnaj q'u alol tetz u 
yolb'al Tioxh ti' u Jesuus majte. 
K'ujleb'al k'u'l q'u yol alel taq'o. 
Echen senima tan, vinujul ni- 
k'uche'. Echa' ipaq'un txijtxub'al 
tu uken. Utz sa'nalelu'l vatzsaj 
sevatz q'u kam tzi'. Echa' isajb'u 
saj tetaanima si'ane'. Ech satxij- 
txun u tx'umi'l tetz q'ala'm 


4 1.17-18 Choktaj U Tio 17.1-5. 

tetaanima. 20 Ech atoj q'u yol 
sek'u'l tza'. Tan aatz u yolb'al 
Tioxh nib'axab'sal talaxe', yit' ni- 
ko'nkoxhichee sik'u'l u aanima 
va'l nialon. 

21 Tan yit' tuch' koj itxumb'al 
q'u alol tetz u yolb'al Tioxh ni- 
motxiyolone! q'u'l atich Tioxh 
k'atza. Pek nojchit Tioxh niyolon 
k'atza. A! niaq'on iyol u Tioxhla 
Espiiritu. 

Q'u txub'a'lomla chaj chusul sauli 
1 Letila tan, sa'nalchee 
2 chulin chusul tetz u yolb'al 
Tioxh texo"l. Echa! atin chulin 
alol tetz u yolb'al Tosch xo'l q'u 
Israeel veti'anka. Aatz q'u'l tzi', 
telab'al ichustu tu aanima q'ul 
iye'xtxojla chusb'al q'u'l yansa'm 
ni'ane'. Niteesa tib' ti' u kuB'aal 
va'l chiton tu vipaav. Pek loq' sa- 
ko'nib'an je' tib'. Tan oora su'ul 
u choob'al paav ti' tu q'u'l ni- 
motxi'ane'. 2 Utz sib'al aanima 
saok ti' u chusb'al tzi' tan, ni- 
ko'xhtaq' tzii kam ko'xh sab'anli. 
Utz ipaav ko'n aas ye'xtxoj tek 
iyolon q'u aanima ti' vinujul 
si'ane!. 

3 Kam ko!xh sichuli ichusax 
sete. Kanaal isa! seti! tan, ke'ch 
koj inooeb'al ti! puaj. Pek loq' 
jatu koj saya! talax ib'en tu u 
choob'al paav. Tan ko!xten nal 
k'ajax ti! aas sab'en tu u sotzchil. 

4 Echa! va'l i'an u Tioxh aas 
ye't ikuy q'u aanjel q'u'l paavin 
siatz. Ik'on ben tu u xamal 
choob'al paav. Utz ijup oko'p tu 

u uken. Echa! tatin tu Gel u tatin 
taq'o. A! nich'ia topon u tiempo 
aas satx!olax inujul. 

5 Echat paj q'u qelol o'tla yol. 
Veit kuyax tu u Tioxh. Pek aq'ax 
ku! u mam jab'al ti'. Utz motx 
jiq'mu taq'o. Ta'xh ikol u Noee, 
u alolich tetz vijikomal. A! imol 
jujva't titz'in tatzik kolchi.? 

6 Ech paje! ka'va't q'u tenam 
u Sodoma tuch' u Gomorra, tal 
isotzsale'. K'achel i'ana. Itza'ail 
texh kaai. Loq' mail k'uchb'al 
i'an u Tioxh vatz tere'n q'u 
aanima q'u'l niqelone' aas ech 
iveet saveeti.* 

7 Utz ta'xh u Lot ikol u Tioxh 
xo'l q'u aanima tu ka'va'l q'u 
tenam tz'e'i tzi'. Tan jikomla 
vinajich. Tiira sib' nichb'enku 
siatz q'u tonkonil q'u ye'xtxojla 
chaj aanima.4 8 Utz jun qii, 
nichik'axb'u taanima u jikomla 
vinaj Lot tan, ech ko'xh ti! tilaxe' 
utz, ti! tab'il q'u onkonil va'l 
nichi'an q'u aa paav. Tan axhib'i 
jikomla vinaj tatin tixo!l. 

9 Loq' aatz u Tioxh tan, 
tootzaj ikolax vatz u paav nitok 
vatz q'u aanima q'u'l chokol 
Tioxh. Pek sitx'ol inujul q'u aa 
paav. Tetz u choob'al paav si- 
ch'iansa. 10 Sa'xhaq'ax ku' 
choob'al paav ti! q'u'l kam ko'xh 
ch'ixveb'alla kam ni'an tichi!l. 
Tan ta'xh okoj tetz ti! ib'anaxe' 
kam isa'. Nimotxteesa iq'ii u 
tijle'm u Tioxh. Yit' b'aala koj 


b 2.5 Choktaj u Geenesis 6.1-7; 8.18. 
€ 2.6 Choktaj u Geenesis 19.24. 
d 2.7 Choktaj u Geenesis 19.1-16. 

tatin siatz. Nikojmotxtok yol 
tivi'. Ye'xh b'oj ixo'val ti! teesal 
iq'ii q'u'l atil tijlerm. 11 Aal 
yit'e'ch koj ni'an q'u aanjel 
k'uxh aal paalchu tijle'm utz, 
paalch iyak'il siatz. Ye'xhkam ni- 
motxtal tz'ejb'al yol ti' q'u chulin 
alol yolb'al Tioxh vatz u kuB'aal. 
12 Aatz q'u vinaj tzi', paat ni- 
kojtitza' kam ni'ane'. Echa' 
txokop aas ta'xh tetz saku' tu 
xaaol txokop utz, sasotzi. Tan 
anat ko'xh sab'anon je' q'ul 
ipaav. 13 Sa'nalichoo q'u 
tonkonil ni'ane'. Tan kantu' a' 
chit chi'b'inajku jun q'ii ti' teesat 
tib' tu b'ey, ti' ib'anax q'u kam 
yit' ijikomal. Tiira ch'ixveb'al 
utz, b'anol txab'kin aas ni- 
molo'ex tu q'ul enimla q'ii. Ta'xh 
nimotxchi'b'ik ti! ib'anax q'u 
tacha'v. 14 At chit nital taanima 
ti' q'u ixoj q'u'l nisaji. Ye'xh b'oj 
tila'm ti' ib'anax u paav. Utz 
ni'xhteesa tu b'ey tzaj aanima 
q'u'l yit' tii koj itxake' k'atz u 
Jesuus. Naq'b'inaj vitxumb'al ti' 
q'u ye'xtxojla chaj acha'v k'atza. 
Jolol onkonla chaj aanima tetz 
choob'al paav. 15 Jolol tz'ejxinaj 
tu q'u tatine' tan, elnajtekka ti' u 
b'a'nla b'ey. A' ne'ntiq'o ib'anon 
u Balaam, vik'aol Beoor aas 
tz'ejxu ti' u puaj. Aya' vitx'ak ti' 
ib'anax u onkonil. 16 Loq' yaal 
ti' vipaav. Ma'l ijtzomla b'uuro 
q'ilan. I'an echa' iyolon aanima. 
Ech a' majon u alol tetz u yolb'al 

Tioxh ti! ib'anax u tonkonil va'l 
k'ajichku tib' si'ane!.° 

17 Aatz q'u ye!xtxojla chusul 
tzi', jolol echa! q'u tzaji julil al 
aas ye'k a! nije'ul tuul. Utz echa! 
q'u sutz! aas til chaj ko'xh ni'- 
iq'olik b'en tu kajiq'. Loq' 
ye'xhkam nichajpu jab'al taq'o. 
Ech a' tetz si'ane' aas b'enamen 
sichoo vipaav tu u mam xo've- 
b'alla uken nich'iansal ti'. 

18 Mamaj yol ko'xh nital q'u 
ye'xtxojla chusul tzi' aas ye'xh 
b'oj inujul. Utz nib'oy tzaj 
aanima q'u'l ya'luib' chit i'ana'; 
motx k'asu'l tu u paav va'l 
atichku tu q'u tacha'v. Nimotx- 
ib'oy tu viisio, tuch' tu tacha'v 
ichi'l. 19 Nimotxtala'tzi'i te aas 
tiira sachitpi. K'uxh aal preexhu 
tatin tu q'ul iyannajla txumb'al. 
Tan ab'il va'l b'a'nla sub'el, tiira 
txayel. 

20 Atil aanima el jaq' q'ul 
ipaav tan, vettootzaji u Chitol 
tu paav; aya' u kuB'aal 
Jesucristo. Loq' tilayol saya'ka 
tan, k'uxh k'asnajtek'ul tu u 
paav utz, sa'pajsub'ax ti' 
ib'anax u paav. Tilayol u tatin 
vatz u tatin b'axa aas ye'sajich 
inimat u Tioxh. 

21 Aal tek b'a'n aas ye't koj 
tootzaji u b'ey tetz jikomil. Tan 
k'uxh ma't inimata' niko'ntelka 
ti' q'u mantaar q'u'l tootzajle aas 


Ka'b' U' Itz'ib'a U Lu' 2, 3 


Tioxh alonka. 22 Utz oj ech ni'an 
tzi', nojchit nitzojpu u yol va'l 
nital ech tza': —Aatz u tx'i', ni- 
q'aavilo' je' vixa'v. Utz aatz u 
b'och va'l anal itx'aal ti', nipaj- 
enisuq'i tib' tu u xoq'ol.— Chia. f 

1 Unchee' a' u ka'b' u' nun- 
3 tz'ib'a b'en tzexe' tza' un- 
hermanos. Utz t'oyelex nunb'an 
tuul sika'b'il. K'assamal veb'a'nla 
txumb'al nunb'ane!. 

2 Atoj chit sek'u'l q'u kam 
q'u'l alel tu q'u o'tla alol tetz u 
yolb'al Tioxh q'u'l atich Tioxh 
k'atza. Atoj chit vimantaar u 
kuB'aal sek'u'l, u Chitol qetz. 
Aya! va'l ichus q'ul ichaj sete. £ 

3 Utz a' ib'o'q'ol sa'atin q'u 
kam sek'u'l tza'. Tan aatz tu q'u 
motxeb'al q'ii, sa'nalchee aanima 
aas ta'xh si'ane' kam q'u'l 
nitachva. Sako'nteesa eq'ii. 

4 Satal ech tza': —¿Kam tek 
unya'k u Jesuus tan, alel aas sa- 
q'aavu'l b'anel? Kamyu ko'xh el 
q'u kuk'uy kumam tuul utz, 
echat ko'xh q'u kam jatva'x 
tiempo ichee u vatz amlika 
tx'ava!.— Chaj.” 

5 Loq' aatz q'u aanima tzi', 
vet sik'u'l ye! ninima aas tu ko'n 
iyolon u Tioxh chee u vatz 
amlika tx'ava' tu u a'. Utz ti' ua 
k'uxh aile / 


U q'aavtuleb'al u Jesuus 


e 2.15-16 Choktaj u Nuumeros 22.4-35. 


f2.22 Choktaj u Proveerbios 26.11. 
£ 3.2 Choktaj U Xhan 13.34. 
h 3.4 Choktaj u Ezequieel 12.22. 


i 3.5 Choktaj u Geenesis 1.6-9; u Salmos 24.2. 

6 Utz u Tioxh paj yoloni k'uxh 
sotz q'u kam vatz tx'ava' aas ul u 
mam jab'al tikuenta u Noee.j 

7 Ech tiyol u Tioxh ko'n k'uxh 
atil u tx'ava' tuch' u amlika 
b'enamen. Utz ch'iam ko'n 
ni'ane'. Tan tz'e'chil si'ane'. Loq' 
analen aas latal u Tioxh. U xamal 
satz!e'san tu u q'ii aas satx!olax 
inujul q'u kam tu u Tioxh, tu u 
q'ii va'l lab'en q'u aa paav tu u 
choob'al paav. 

8 Utz saval sete unhermanos, 
kam b'anel tu u tiempo vatz u 
Tioxh. Sotzi'ch sek'u'l. Tan yit' 
ela koj u kutxumb'al tuch' u 
Tioxh ti! u tiempo. Tan aatz ma'l 
q'ii siatz, echa! 1,000 ya'b' tuul. 
Utz aatz u 1,000 ya'b', echa! ma'l 
ko'n q'ii tuul siatz.k 

9 Loq' k'uxh echi, yit' ti' koj 
aas a' isa' sab'atz ti' itzojpil q'u 
kam alel taq'o, echa' va'l nichuli 
talax unjolol aanima. Tan ex ni- 
titz'a'ex k'uxh ye' ni'ane'. Tan 
yi'sa' aas sakamex tu q'ul epaav. 
Pek a' isa' aas kajay aanima 
sik'axa q'ul ipaav utz, saq'aavo'k 
k'atz u Tioxh.! 

10 Tan ye'k talchu u tuleb'al u 
kuB'aal Jesuus. Echa' tul elq'om 
tu aq'b'al si'ane'. Ech sasotz u 
amlika tzi'. Xo'eb'al ijelun tuul 
si'ane' aas sasotzi. U xamal 


13.6 Choktaj u Geenesis 7.11. 
k 3.8 Choktaju Salmos 90.4. 


13.9 Choktaj u Ezequieel 18.23; 33.11. 

samoxsan kajay q'u kam. Tz'e'- 
chil si'an kajay u vatz amlika 
txlava' tza!, tuch' q'u kam atil 
tuul. 

11 Ech oj sasotz kajay q'u 
kam Gi, tiira a! ib'o'q'ol sa'xh- 
exaansa el etib! k'atz u paav. Utz 
sa'xheb'an etatin Katz u Tioxh. 
12 A! tesch sech'ia topon u q'ii 
q'atel tu u Tioxh. Ooje'lataj 
eb'antu tuch etib' ti' u tuleb'al. 
Tan aatz tu u q'ii tzi', tz'e'chil 
si'an u amlika. Tz'e'chil silan q'u 
kam tu u xamal. 

13 Pek aatz o! tan, a! ni- 
kuch'ia va't u amlika utz, u 
tx'ava' va'l anal sacheei. Tan ech 
alel taq'o. Utz qootzajle aas tiira 
vijikomal sab'anax tuul.” 

14 Ech toke' unhermanos, 
b'antaj chit ya'l aas b'a'n ex 
tuch' u Tioxh, tuul ko'xh 
nech'ia tule'. Paat ye'k sachee 
ye'xtxoj sek'atza aas lu'uli. Ye'k 
epaav siatz. 15 Paaloj etxumb'al 
tuul tan, k'uxh tiira atil 
ipaciensia u Tioxh oi, a! isa! 
aas sachitpu q'u aanima tipaav. 
Aatz q'u kam q'u'l niqale' tza', 
a! q'u'l tz'ib'amal opon sete tu 
u kuhermano Pablo majte. Tan 
tiira aq'el itxumb'al tu u Tioxh 
ti' talaxe'. 16 Echat ko'xh nital 
tuul q'u'l nival sete tza' tu 


m 3.10 Choktaj U Tio 24.43; B'axa U' Tu Tesaloonica 5.2; Q'u Kam 
Ib'axab'sa Ik'uchax U Tioxh (Apocalipsis) 16.15. 
n 3.13 Choktaj u Isaias 65.17; 66.22; Q'u Kam Ib'axab'sa Ik'uchax U Tioxh 


(Apocalipsis) 21.1. 

junun q'u tu! q'u'l tz'ib'amal 
opon taq'o. K'uxh b'enchimal 
tza'l b'iil ab'ili. Echixe'at aas 
paarten tek telo'p ni'an unjolol 
q'u txoxkin q'u'l niko'xhitxalka'- 
pun tu u yolb'al Tioxh. Loq' 
ijunal atko'xh nitz'ejxixsa je! 
tib!. 

17 Pek aatz ex unhermanos, 
ab'imal tek el q'u kam setaq'o 


Ka'b' U' Itz'ib'a U Lu! 3 


tzi'. Etootzaj teku'en. B'antaj 
kuenta etib', ech ye'k sisub!ex 
q'u eesanal tu b'ey. Utz ech ye'k 
saku'ex; ye! saelex tu va'l tiira 
txaklelex tuul. 

18 Pek a! tii sach'ii'ex ti! 
tootzajil tere'n q'ul ib'a'nil u 
kuB'aal Jesucristo u Chitol qetz. 
Ech tetz u techalil cheel utz, 
b'enamen b'enq'ii b'ensaj. A'i. 

U B'AXA U' ITZ'IB'A B'EN U XHAN 
XE' Q'U NIMAN TETZ U JESUUS 


Yol ti' u u' tza' 


Aatz u u' tza', a' tz'ib'an u Xhan va'l chusulib'ich k'atz u Jesuus. An- 
ko'xhtu' va'l tz'ib'an u u' U Xhan, tuch' oxva'l q'u tu' q'u'l molomal tib' tza', 
tuch' u u' Q'u Kam Ib'axab'sa Ik'uchax U Tioxh (Apocalipsis). 

Nitalche' aas a' itz'ib'at u b'axa tu' tza' tu u ya'b' 90 m.t.J. A' itz'ib'av 
k'asu'l tu Eefeso. 

Aatz u kam tiira ib'o'q'ol niyolon u Xhan ti' utz, aya' u tii uchchil ib'ilaj, 
echa' u Tioxh aas tii qi'. Nitale' aas oj vetqootzajil vinujul, unchee' saku- 
Kuch tu u kub'antu tiilo' ti' aanima. 

Nital majte aas echen sa'atino' Katz u txijtxub'al, aya! u Jesuus utz, yit' 
tu elq'ej. 

Nipajtale' aas sa'nalatin unjolol xe'k'ulan tetz u Jesuus. Utz echen 
sab'anax kuentaib' te. 

Ech tiya'teb'al nitale' aas tii nimamoj u Jesuus qaq'o. Sakunima vi- 
yolb'al. Utz tiira tiiojo' qib'ilaj. 

A' u jatxb'al tib' q'u yol tu u u' tza'. 

1) 1.1-4 Ech ixe't u u' tza'. 

2) 1.5—2.29 Nital ti! u chitpichil tu paav. 

3) 3.1—4.6 Nital ti' u mantaar tetz u tii uchchil ib'ilaj. 

4) 4.7—5.12 Nital ti! q'u xe'k'ulan tetz u Jesuus. 

5) 5.13-21 A' q'u kam niyolon u Xhan ti' tzi' utz, nika'paju nitoxpaju 
talaxe'; nitz'ajsa tu unjotoj yol. 

B'axa U! Itz'ib'a U Xhan 1, 2 


U B'AXA U' ITZ'IB'A BIEN U XHAN 
SEI OU NIMAN TETZ U JESUUS 


U tatin u Jesuus xe! q'ii xe! saj 
1-2 Aatz u Jesuus, atichnale 
1 aas ye'sajich ichee u vatz 
amlika tx'ava!. Utz ul u Aq'ol 
Tiichajil sukuvatz tzi'. Qil tuch' 
kuvatz. Ab'imal iyolon qaq'o. 
Nojchit qootzaji u Jesuus, u Aq'ol 
Tiichajil tan, kukano'k tuch' 
kuq'ab'. Echixe'at nikutxakb'a' 
qib' ti! talaxe'. Niqal u Aq'ol 
Tiichajil sete tzi' va'l b'enq'ii 
b'ensaj tatine'. A' atichku xe' u 
kuB'aals Amlika, pek ul 
sukuvatz.* 3 Ech a! nigal sete 
kam va'l (el qaq'o utz, ab'imal 
qaq'o. Utz kam koj tok niqal sete, 
pek a! kusa! aas tiira ma'l kuvatz 
OI inimale', kam echa' ma'l 
kuvatz uch! u Tioxh u kuB'aals 
Amlika utz, tuch' viK!aol, aya! u 
Jesucristo. 4 Ech nikutz'ib'a q'u 
kam sete tzi' tan, a! kusa! ela 
tz'ajel sa'xhtxuq'txuno! ti'. 
U tatin u Tioxh 
echa! ma'l txijtxub'al 

PAI u yol ab'imal qaq'o Katz 
u Jesucristo tza! utz, nigal sete. 
Tan txijtxunal u Tioxh; ye'k 


elq'ej k'atza.? 6 Ech oj ma'l 
kuvatz tuch' u Tioxh nigale', loq! 
an tere'n atilo' tu elq'ej siatz ti! 
ib'anax u paav, nikutxub'a'le' 
atzi'. Utz ye'xhkam nikub'an o! 
b'anol tetz vinujul. 7 Oj nojchit 
atilo' tu vitxijtxun u Tioxh tan, 
sakub'an vinujul atzi', echa! 
ni'an u Tioxh. Unchee' ma'l 
kuvatz qib'ilaj atzi', o' niman 
tetz. Utz a! satx'aaono' tu kajay 
q'u kupaav u Jesucristo, viK!aol. 

8 Pek oj niqale' aas ye'k 
kupaav, kujunal ko'xh nikusub' 
je' qib'. Unchee' ye'k vinujul 
quxe! atzi'. 9 Pek oj sagal q'u 
kupaav te, sakujaj te sikuye!; 
sikuye'. Utz sateesa kajay q'u 
ye'xtxoj kuk'atza. Tan nojchit 
ijikomal ni'ane' utz, nitzojpi 
viyol. 10 Pek oj saqale' aas 
ye!'xhkam nikupaavine', nitekqaq' 
b'ens txub'a'lom u Tioxh atzi". 
Utz ye'xhkam niqoksa tetz 
viyolb'al. 


U Jesuus u oksan kuyol xe' Tioxh 

2 1 Nuntz'ib'a q'u kam sete 
tza!, t'oyb'al etetz nunb'ane' 

ech ye'k sapaavinex. Tan echa! 


4 1.1-2 Choktaj U Xhan 1.1, 14, 18; 2.13-14. 
b 1.5 Aatz q'u yol “txijtxunal” tuch! “saj” nital u Xhan tza!, a! toke! “ye'k 


> « 


paav”, 


vinujul” utz, “tiichajil b'enamen vatz u Tioxh”. Aatz u yol “elq'ej”, 


a! toke! “paav”, “txub'a!]”, “yit' inujul” utz, “kamchil b'enamen vatz u 


Tioxh”. 

ex unk'aol unme'al.° Pek oj ab'il 
ma'j nipaavine!, atil oksan kuyol 
xe! u kuTat, aya! u Jesucristo va'l 
ijikomal.? 2 Tan a! va'l yatz'ax 
ti' ichool q'u kupaav. Utz ta'n 
ko'nkoxh ti' q'u kupaav unjolol 
o!, pek ti! vipaav kajay q'u 
aanima majte tu u vatz amlika 
txlava! tza!. 

3 Untz'oj nikunima q'ul 
imantaar, techlal atzi' aas nojchit 
gootzaj u Tioxh.* 4 Ab'il va'l 
nialon aas: —Vootzajle u 
Tioxh.— Chia. Pek loq! ye! 
ninima q'ul imantaar, txub'a'lom 
atzi'. Utz ye'k vinujul tzixe'. 

5 Pek ab'il q'u'l niniman vi- 
yolb'al, nojchit tz'ajel tek tu vi- 
tz'ejtu taanima ti! u Tioxh atzi'. 
Ech a! sagootzajiv tzi' aas nojchit 
atilo! k'atza. 6 Tan ab'il nialon 
aas ato'k k'atz u Jesuus, 
ministeer ech itxumb'al si'ane' 
va'l i'an u Jesuus. 


U mantaar va'l tiira ib'o'q'ol 


7 Hermanos, aatz u mantaar 
nuntz'ib'a sete tza!, yit' anal koj 
cheeya. Pek anko'xhtu' u 
mantaar va'l alax sete b'axa aas 
ok'ex ti! inimal u Jesuus tixe'te- 
b'al.f 8 Pek nuntz'ib'a va't 
tokeb'al u mantaar sete cheel 

tza!, aya! va'l ik'uch u Jesuus. 
Tan na'vit k'atza. Utz echen 
senima majte, sak'uchun 
sek'atza. Tan qootzajle vinujul 
utz, echen sapaq'un viyolb'al u 
Tioxh sukuk'atza tzi'. Ech 
sotzchil stan u elq'ej. 

9 Ab'il a! atil tu vinujul aas 
nitale', loq' anko'xh nichi'k'ula 
q'ul imol niman tetz u Jesuus, 
ta'xh b'anel atil tu u paav atzi', 
aya! u elk'ej. 10 Pek ab'iste va'l 
tiira tii ti' q'ul mol niman tetz u 
Jesuus, nojchit atil k'atz u Tioxh 
atzi', aya! u txijtxub'al. Utz ye'k 
saku! tu u paav.£ 11 Tan ab'il 
va'l nichi'k'ula mol niman tetz u 
Jesuus, atil tu u paav atzi', aya! u 
elq'ej vatz Tioxh. Utz tu paav 
nipaalka. Ye! tootzaj til chaj ech 
ib'ena' tan, u elq'ej nimajon 
isajine!. 

12 Nuntz'ib'a q'u kam sete 
tza! tan, echa! ex unk'aol 
unme'al utz, kuyel tek q'ul epaav 
tib'ii u Jesuus. 

13 Nuntz'ib'a q'u kam sete 
tza!, ex txutxa b'aala tan, 
etootzaj u Jesuus va'l atich nal 
xe! q'ii xe! saj. 

Nuntz'ib'a q'u kam sete tza!, 
ex xiak tan, sub'el u tx'i'li'inaj 
setaq'o. 


€ 2.1 Aatz nital “unk'aol unme'al”, a! nital q'u aanima q'u'l anal nich'ii tu u 
tatin k'atz u Tioxh niyolonka. Ech yit! a! koj nital kajay vik'aol q'u aanima. 
42.1 Choktaj Q'u Niman Tetz U Jesuus Tu Roma 6.11-14. 


e 2.3 Choktaj U Xhan 14.15, 21, 23. 


f2.7-8 Aatz u mantaar nital tza! tzi!, atich nal tu u o'tla mantaar tetz u 
Moisees. Choktaj u Leviitico 19.18. Pek a! nital tza' kani'ch chit itxakun 


sab'anli. Choktaj U Xhan 13.34; 15.12. 


£ 2.9-10 Choktaj u Proveerbios 2.9. 

Nuntz'ib'a q'u kam sete tza', 
talaj nitxa! tan, etootzajle u 
kuTat tu Amlika. 

14 Tz'ib'amal tek q'u kam sete 
vaq'o tza', ex txutxa b'aala tan, 
ootzajimal tek u Jesuus setaq'o 
va'l atich nal xe! q'ii saj. 

Tz'ib'amal tek q'u kam sete 
vaq'o tza!, ex xiak tan, iq'omal 
eyak'il. Atilex ti! inimal u yolb'al 
Tioxh. Utz sub'el tek u tx'i'li'inaj 
setaq'o. 

15 Yetz'ej etaanima ti! u 
txumb'al iq'omal tu u vatz 
amlika tx'ava' tza', niko'xh ti' 
q'u kam atil tuul. Tan ab'il a! 
tz'ejel taanima ti' q'u kam tu u 
vatz amlika tx!ava!, yit! tz'ajel 
koj tu vitz'ejtu taanima ti! u 
kuTat tu Amlika. 16 Tan yit' xe' 
u Tioxh koj nik'asku'l kajay q'u 
kam atil tu u vatz amlika 
txlava! tza!. Ta'n nicheek tu u 
vatz amlika tx!ava! tza'. Echa! 
q'u tacha!v u chi'l, q'u kam 
niqile! utz, niqachva utz, tuch! 
u t'e'sil. 17 Utz sako'npaal u 
vatz amlika tx'ava' tza', tuch' 
q'u kam nitachval tuul. Pek 
ab'il va'l nib'anon vitxumb'al u 
Tioxh, b'enq'ii b'ensaj tatin 
si'ane!. 


Q'u xe'k'ulan tetz u Cristo sauli 


18 K'aol me'ala, atiltek'o' tu u 
motxeb'al q'ii saj. Utz ab'imal u 


B'axa Ur Itz'ib'a U Xhan 2 


yol setaq!'o aas sa'nalchit'ul u 
xe!'k'ulan tetz u Cristo. Tan echa! 
cheel, sib'ax ko'xh xe'k'ulan tetz 
u Cristo cheei. Ech qootzajle aas 
a! texh u motxeb'al q'ii saj.? 

19 K'uxh a! cheek tu kuxo'l, loq! 
yit' kumol koj. Tan noj koj chit 
kumol, tii atil tu kuxo'l koj atzi'. 
Pek k'uxh vet'elb'en tu kuxo!'l, 
telchit'ul vatzsaj aas yit' kumol 
koj tu vinujul. 

20 Pek aatz ex sekajayil, aq'el 
etxumb'al tu u Tioxhla Espiiritu 
utz, etootzaj vinujul.? 21 K'uxh 
nuntz'ib'a q'u kam sete tza', yit' 
ti' koj aas ye' etootzaj vinujul. 
Tan etootzaj utz, ye'k txub'a'l tu 
vinujul. 

22 Pek aatz q'u txub'a'lom 
q'u'l ye'k vinujul tzixe', aya' q'u'l 
nialon aas yit' ¡Txaaom koj u 
Tioxh u Jesuus nitale'. A! q'u xe!- 
k'ulan tetz u Cristo. Tan aal ye'k 
u Tioxh aas nitale', aya' u kuTat. 
Utz ye'k u K'aola aas nitale!. 

23 Kajay q'u'l niteesa tib' ti' u 
K'aola, ye'k u kuTat k'atza. Pek 
ab'il q'u'l atil k'atz u Jesuus, 
viK'aol u Tioxh, atil u kuTat 
k'atza. 

24 Pek atoj sek'u'l kam q'u 
chusb'al ab'imal setaq'o tixe'te- 
bal Tan oj tii atil sek'u'l kam 
va'l ab'imal setaq'o, ato'k'ex 
k'atz u K'aola atzi' utz, k'atz u 
kuTat. 25 Utz alel taq'o aas 


h 2,18 Aatz u yol “xe'k'ulan tetz u Cristo”, aya! ma'l u aanima saul tu u 
motxeb'al q'ii saj. Utz atil tek unjolol cheel. A! nital q'u aanima q'u'l 
nimanich tetz u Jesuus, pek jolol tek elnajka. Choktaj u Ka'b' U' Tu 


Tesaloonica 2.8-10. 


i 2.20 Choktaj u B'axa U' Tu Corinto 2.10-16. 

sataq' u atinchil tu b'enq'ii 
b'ensaj qe. 

26 Vetuntz'ib'a q'u kam sete 
tza' ti' et'oyax ti' q'u eesanal tu 
b'ey. 27 Pek aatz u Tioxhla 
Espiiritu va'l taq' u Jesuus sete, 
atil sek'atza b'enamen. Utz yit! 
ministeer koj ab'il va't sak'uchun 
vinujul sete. Tan a' sak'uchun 
kajay q'u kam sete u Tioxhla 
Espiiritu. Tan tu vinujul ni- 
tiq'ovb'e'nex; yit! tu txub'a'l koj. 
Ech kam vechusax ni'ane' atojex 
tuul. 

28 Aatz cheel k'aol me'al, tii 
atojex k'atz u Jesuus. Ech 
ye'xhkam sakuxo'va tu u 
tuleb'al. Yit' sa'kojkuxaansa el 
qib' echil tzi' tu ch'ixa'v. 

29 Etootzajnale aas a! ijikomal u 
Jesuus. Ech ootzajitaj majte aas 
ab'il va'l ijikomal ni'ane', nojchit 
itz'pinaj k'atza; ela itxumb'al 
tuch' u Jesuus. 


Vib'a'nil u Tioxh ti' taq'tub'eno' 
ik'aol ime'al 

1 Nachtaj b'a'nil etile'. 

Tiira tii u kuTat qi' tan, 
vettaq'lu b'eno!' ik'aol ime'al. 
Loq' aatz q'u aanima tu u vatz 
amlika tx!ava!, ye! tootzaj aas 
b'ennajtek'o! ik'aol ime'al Tioxh 
tan, ye! tootzaj u Tioxh.j 2 Aatz 
cheel unhermanos, o! tek ik'aol 
ime'al Tioxh utz, k'uxh ye'saj 
qilta' kam chit sataq'vo! u 
Tioxh. Qootzajle aas ela teko'n 
o! tuch' u Jesuus si'ane'. 


13.1 Choktaj U Xhan 1.12. 
k 3.8 Choktaj Q'u Hebreo 2.14-15. 

Echixe'at ta'xh lu'uli, sa!tekqile! 
kam chit b'anel taq!'o. 3 Utz 
kajay q'u'l nich'ian tuch' txuq'- 
txunchil, nikol tib' vatz u paav. 
Echa! u Tioxh tan, tiira ye'k 
paav k'atza. 

4 Utz kajay q'u'l ni'an paav, 
a! niqel u o'tla mantaar. Tan 
qelo'm u blano paav. 5 Pek loq! 
etootzajle aas k'uxh ul u 
Jesuus, a! vettulisotzsa q'u 
kupaav. Tan ye'k paav k'atza. 

6 Utz kajay q'u!l tiira ta'n ato'k 
k'atza, ye'xhkam nipaavine!. 
Pek aatz q'u'l nipaavine', ye'saj 
tilta' utz, ye'saj tootzajita'. 

7 K'aol me'ala, ye! ko'xh ab'il 
eesanex tu b'ey. Tan ab'iste va!l 
ijikomal ni'ane', jikom atzi'. 
Tan jikom u Tioxh. 

8 Pek ab'iste va'l vet sik'u'l 
ni'an paav, tetz u tx'i'lilinaj atzi'. 
Tan u tx'i'lilinaj xe'tixsan u paav 
xe! q'ii xe! saj. Echixe'at vet'ul 
viK!aol u Tioxh ti! isotzsal q'u 
taq'onib'al u tx'i'li'inaj.k 

9 Kajay q'u!l itz'pinaj k'atz u 
Tioxh, yit! vet koj sik'u'l ni'an u 
paav. Tan nojchit atil vitxum- 
bal u Tioxh k'atza. Ech ye'kan 
sapaavini tan, itz'pinaj tek 
klatza. 10 Ech u techlal Ga 
ab'il q'ul ik'aol ime'al u Tioxh. 
Yit' tetz koj u Tioxh kajay q'u!l 
vi ijikomal koj ni'ane' utz; vm 
tii koj oi mol A! q'ul ik'aol 
ime'al u tx'i'li'inaj. Ech ni- 
na'vite' ab'il q'u'l ik'aol ime'al 
u tx'i'li'inaj. 

U kub'antu tii'o' qib'ilaj 

11 Tan a' u chusb'al ab'imal 
qaq'o tixe'teb!al tza' aas 
sakub'an tii'o' qib'ilaj.? 12 Utz 
yit'e'ch koj sakub'ane' va'l i'an 
u Caiin, aas a' i'an u tetz u 
tx'i'li'inaj. Tan iyatz! vitza'q'. 
Utz ¿kam ti' iyatz'va? Ti' tan, 
jikom ib'anon vitza'q' vatz 
Tioxh. Pek ech koj u Caiin 
tan, ye'xtxoj vib'anon vatz 
Tioxh.™ 

13 Unhermanos, ye' ko'xh 
sotz ek'u'l oj nichi'k'ula'ex q'u 
aanima ye' tootzaj Tioxh tu u 
vatz tx'ava' tza!. 14 Tan 
qootzajle aas yit' kamnajtere'n- 
kojo' vatz u Tioxh. Pek atil tek 
kutiichajil tu b'enq'ii b'ensaj 
taq'o. Utz a! u techlal aas tii'o! 
ti' kajay q'u niman tetz u 
Jesuus. Tan aatz q'u'l yit' tii koj 
ti' imol, kamnaj tatin vatz u 
Tioxh. 15 Utz ab'il va'l nichi'- 
k'ula imol, ela tuch' yatz'ol 
atzi'. Utz qootzajle aas ye'xh- 
ab'il ko'xh ma'j yatz'ol atil 
itiichajil tu b'enq'ii b'ensaj 
k'atza. 

16 Pek qootzajle kani'ch 
kub'antu tii'o' ti' kumol saku- 
b'ane' tan, echa' u Jesuus, taq' 
tib' tu kamchil qi'. Utz echat 
sakub'an majte. Saqaq' qib' ti' 
q'u kumol niman tetz u 
Jesuus. 17 Pek untz'oj ab'il 
ma'j atil tx'iib'al iq'ii utz, ni- 
ko'xhisaji ipaal imol tu 


13.11 Choktaj U Xhan 13.34; 15.2. 
m 3.12 Choktaj u Geenesis 4.8. 

me'b'i'l, ye'xh b'oj niloche', 
¿kani'ch tatin vitxumb'al u 
Tioxh k'atza aya' vib'antu tii 
qi'? 18 K'aol me'al, yit' tuch' 
ko'nkoxh yol utz, tuch' 
ko'nkoxh kutzi! sakub'an tii'o' 
ti' aanima, pek nojchit saku- 
k'uch tu kub'anone'. 


U tatin u Tioxh sukuk'atza 
tu kunimata' 


19 Ech tu q'u kam sa- 
qootzajiva tzi' aas atilo' tu 
vinujul. Ech sak'uje' ik'u'l 
qaanima aas b'a'n qatin vatz 
Tioxh. 20 Echa' tzi' untz'oj 
atilo' tu paav sinach u 
qaanima, u Tioxh sakuyuno!. 
A' ootzajin tetz tan, paalchu 
vatz u qaanima. 21 Un- 
hermanos, untz'oj ye'k o' tu 
paav sinach u qaanima, 
unchee' k'ujlel kuk'u'l ti' Tioxh 
atzi' aas b'a'n o' siatz. 22 Ech 
kam chit va'l sakujaj te, sataq' 
qe. Tan nikukol q'ul imantaar 
utz, nikub'an q'u kam q'u'l 
b'a'n ni'enku te. 23 Tan a' vi- 
mantaar tza', aas sakunima 
viK'aol u Tioxh, aya' u 
Jesucristo. Utz sakub'an tii'o' 
qib'ilaj majte, echa' va'l talka 
u Jesuus. 24 Ech ab'iste q'u'l 
niniman q'ul imantaar, atil 
k'atz Tioxh. Utz atil u Tioxh 
k'atza majte. Ech ti' ni- 
qootzajiva aas atil u Tioxh 
kuk'atza tan, aq'el viTioxhla 
Espiiritu qe taq'o. 

Vib'anax kuentaib' 
tu q'u txub'a'lomla xe'k'ulan 
tetz u Cristo 


1 Unhermanos, yit' ma'l 
ko'nkoxh inimal q'u 

chusb'al seb'ane'. Echa! tzi' aas 
satal paal chusb'al ma'j aanima. 
Ab'itaj inujul b'a'nil, tetz tzik 
Tioxh oj yit' a! koj. Tan sib'al 
chulin alol tetz u yolb'al Tioxh 
nipaal tu u vatz amlika tx'ava' 
tza'. 2 Ech tootzajil u Tioxhla 
Espiiritu tetz u Tioxh seb'ane' 
tza'. Kajay q'u'l niniman utz, 
q'u'l nialon aas nojchit ul u 
Jesucristo tuch' ichi'l, u Tioxhla 
Espiiritu atil k'atza. 3 Pek ab'iste 
q'u chusb'al nialon aas yit' tuch! 
koj nojla chi'l itz'pu u Jesucristo, 
b'a'ntan yit' tetz koj u Tosch 
atzi'. Pek vitioxhil u xe'k'ulan 
tetz u Jesuus atzi', aya! va!l 
ab'imal setaq'o aas tule'. Utz atil 
tek tu u vatz amlika tx!ava' tza!. 

4 Pek sub'el tek setaq'o, k'aol 
me'ala tan, ex tek tetz u Tioxh. 
Utz aatz u Tioxh va'l atil 
sek'atza, paalchu vatz u tx'i'li'i- 
naj va'l atil tu u vatz amlika 
tx'ava' tza!. 5 Tan aatz q'u chulin 
alol tetz u yolb'al Tioxh, a' 
iq'omal u txumb'al taq'o tetz u 
vatz amlika tx'ava' tza'. Ech- 
ixe'at ta'xh niyol q'u kam tu u 
vatz amlika tx'ava' tza'. Utz ni- 
k'ulvi'l tu tere'n q'u aanima tu u 
vatz amlika tx'ava'. 6 Pek aatz o! 
tan, o' tetz u Tioxh. Utz ab'iste 
va'l ootzajimal u Tioxh taq'o, ni- 
k'ulvi'o' ti' q'u kam niqale'. Pek 
aatz q'u'l ye' tootzaj u Tioxh, ye' 

nik'ulvi'i'o'. Utz ech a! ni- 
qootzajiv tzi' aas inujul tzik oj 
eesanal tu b'ey u tioxhil atil 
k'atza. 


U kub'antu tii'o' qib'ilaj tan, 

tii u Tioxh qi' 

7 Unhermanos, tiiojchit!o' 
gib'ilaj. Tan aatz u kub'antu tii'o' 
qib'ilaj, tetz u Tioxh. Ech ab'iste 
va'l tii ti' mol, itz'pinaj Klatz 
Tioxh atzi'. Utz tootzaj u Tioxh. 

8 Pek ab'il va'l yit! tii koj timol, 
ye'saj tootzajit u Tioxh atzi'. Tan 
aatz u Tioxh, tiira tii ti' q'u 
aanima kajayil. 9 Utz ech vi- 
Kuch vib'antu tii u Tioxh ol 
tza! tan, ichaju'l viK'aol va'l ta'xh 
ma'l, tu u vatz amlika tx!ava' tza!. 
A" isa' sa'atin kutiichajil k'atza 
taq'o. 10 Utz a! vib'antu tii u 
Tioxh qi! tza' aas, a! veti'an tii qi! 
b'axa. Ichaju'l viK'aol ul kamoj ti' 
ichool q'u kupaav. Yit' o! koj vet- 
kutz'ej qaanima ti' b'axa. 

11 Utz oj ech vib'antu tii u 
Tioxh qi' tzi' unhermanos, echat 
kub'antu tii qib'ilaj sakub'an 
majte. 

12 Ye'xhab'il ko'xh ma'j 
ilonnaj iatz u Tioxh. Pek loq' atil 
sukuk'atza oj tii'o' qib'ilaj. Utz 
tz'ajeltek'o' tu u kutz'ejtu 
qaanima ti' atzi'. 13 Ech ni- 
qootzajiva aas ato'k'o' k'atza utz, 
atil sukuk'atza tan, aq'el vi- 
Tioxhla Espiiritu qe taq'o majte. 
14 Utz nojchit qil viK'aol u Tioxh 
va'l ichaju'l. Aya' u Chitol tetz 
q'u aanima tu paav tu u vatz 
amlika tx'ava'. 15 Utz kajay q'u'l 
nialon aas iK'aol Tioxh u Jesuus, 

atil u Tioxh k'atza atzi'. Utz atil 
k'atz Tioxh majte. 16 Ech vet- 
gootzajila' utz, vetkunimala' aas 
tiira tii u Tioxh qi! tan, ech chit 
vitxumb'al. Utz ab'iste u aanima 
va!l tii ti' imol, atil k'atz Tioxh 
atzi' utz, atil u Tioxh k'atza 
majte. 17 Ech tz'ajeltek'o' tu u 
kutz'ejtu qaanima ti! u Tioxh 
atzi' utz, ye'xhkam ve't saku- 
xo'va k'uxh lu'ul u q'ii aas la- 
tx'olax inujul q'u aanima kajayil. 
Tan nikub'an q'u kam jikom tu u 
vatz amlika tx!ava! tza!, kam 
echa' i'an u Jesuus. Tan ela o! 
tuch'. 18 Oj nojchit tz'ajeltek'o' 
tu u kutz'ejtu qaanima ti! u 
Tioxh, ye'kan nikuxo'va ti! vi- 
tx'oltu kunujul u Tosch atzi'. 
Elyu u xo'val sukuk'atza. Tan 
aatz q'u'l nixo'van itx'olax 
inujul, yit' tz'ajel koj tu vitz'ejtu 
taanima ti! atzi'. 

19 Nikub'an tii'o! ti' q'u 
aanima utz, ti' u Tioxh tan, 
veti'an tii u Tioxh qi! b'axa. 

20 Untz'oj ab'il ma'j nialon aas: 
—TZ'ejel vaanima ti! u Tioxh.— 
Chia. Loq' nichi'k'ula mol, 
txub'a'lom atzi'. Tan oj yit' tii 
koj ti! vimol va'l nitil iatz, 
¿kani'ch itz'ejtu taanima ti! u 
Tioxh va'l ye! nitil iatz? 21 A! u 
mantaar aq'elka qe taq'o tza', 
aas ab'il va'l tz'ejel taanima ti! u 
Tioxh, tiioj ti' imol majte. 


Viyolpe'l u paav ti' q'u'l nojchit 
ik'aol ime'al Tioxh 
1 Kajay q'u'l niniman aas 
5 iTxaaom Tioxh u Jesuus, 


itz'pinaj k'atz u Tioxh atzi'. Utz 

ab'il va'l tz'ejel taanima ti' tu u 
Tata, tii ti' q'ul ik'aol ime'al u 
Tioxh majte. 2 Ech oj tz'ejel 
qaanima ti! u Tioxh utz, nikukol 
oul imantaar, a! u techlal aas 
tii'o' ti" q'ul ik'aol ime'al u 
Tioxh. 3 A! u kutz'ejtu qaanima 
ti' u Tioxh tza', aas sakukol q'ul 
imantaar. Tan vi tza'l koj q'ul 
imantaar. 4 Tan aatz kajay q'u'l 
itz'pinaj Katz Tioxh, nisub' q'u 
paav tu u vatz amlika tx!ava!' 
tza!. Utz tu vik'uje' kuk'u'l ti' u 
Tioxh sakusub'vu u paav tu u 
vatz amlika tx'ava!. 5 Utz ab'il 
koj q'u'l nisub'un q'u paav tu u 
vatz amlika tx'ava' tza!, pek aya! 
q'u'l niniman aas iK'aol Tosch u 
Jesuus. 


Q'u techlal aas nojchit ul viK'aol 
u Tioxh tu vatz tx'ava!' 


6 Aatz u Jesucristo, i'an 
ivautiismo utz, el ikajal vatz 
kurus. Yit' ta'n ko'nkoxh 
ivautiismo i'ana, pek antu el 
ikajal. U Tioxhla Espiiritu nialon 
q'u kam tza! tan, a! vinujul. 

7 Utz oxva!l txakb'a'n tetz q'u 
kam atil tu Amlika tzi': u Tata, u 
Aq'ol Tiichajil utz, tuch' u 
Tioxhla Espiiritu. Utz ma'l ko'n 
ni'elka. 8 Utz oxva'len paj txak- 
b'a'n tetz tu u vatz amlika tx'ava! 
tza': u Tioxhla Espiiritu, u 
vautiismo tu a', tuch' u kaj el 
vatz kurus. Utz ela nik'ul tib' 
oxva'l q'u kam ti' vinujul tzi'. 

9 Utz oj nikunima kam ni- 
txakb'a' talax q'u aanima, ia! tzik 
ye' sakunima kam nital u Tioxh! 
Tan paalchu viyol u Tioxh vatz 

viyol q'u aanima. Utz a! va'l 
niyolon ti' viK'aol. 10 Ab'il va'l 
niniman viK'aol u Tioxh, tiira 
atil viyol u Tioxh sik'u'l. Pek 
ab'il va'l ye! niniman, a! nitaq' 
b'en txub'a'lom u Tioxh. Tan ye! 
ninima q'ul iyol nital ti! viK'aol. 
11 Utz a! va'l nitale! Ga Taq!lu 
kutiichajil tetz b'enq'ii b'ensaj. 
Utz aatz u kutiichajil tzi' tan, 
tig'aq'al viK'aol. 12 Tan ab'il va'l 
atil viK'aol u Tioxh k'atza, atil 
itiichajil tu b'enq'ii b'ensaj. Ab'il 
va'l ye'k viK!aol u Tosch k'atza, 
ye'k itiichajil tu b'enq'ii b'ensaj. 


Itzojpeb'al u u' tza' 


13 Vetuntz'ib'al q'u kam sete 
tza!, ex niman tetz viK'aol u 
Tioxh tan, a! unsa' at se'enku 
sete aas atil etiichajil tu b'enq'ii 
b'ensaj. 

14 K'ujlel kuk'u!l oi u Tioxh. 
Tan qootzajle nitab'i'o' aas kam 
ma'j sakujaj te. Utz sinima'o', 
sataq'e' oj b'a'n siatz va'l saku- 
jaje'. 15 Tan qootzajle aas ni- 
tab'i'o' tu u kuq'ilat kusik'leta!. 
Echixe'at k'uje'oj kuk'u!l o 
ik'ulax q'u kam nikujaj te. 

16 Untz'oj ab'il ma'j satil iku' 
imol tu paav, siq'ila isik'le Tioxh 
ti'. Ech sakuyax tu u Tioxh. Loq' 
yit! a! koj a! q'u mam paav va'l 
ye'k kuyb'al ti'. Tan atil mam 
paav aas ye!kan kuyb'al tetz. Utz 
vi a! koj nivale' aas saq'ilal 
sik'lel Tioxh ti'. 17 Kajay q'u 
gelo Tioxh, paav. Loq' atil paav 
aas nikuy u Tioxh; yit' sa'kojb'en 
tu choob'al paav ti'. 

18 Qootzajle aas ab'il va'l 
itz'pinaj k'atz u Tioxh, yit' vet 
koj sik'u'l ni'an u paav. Tan u 
Jesuus tek nikolon. Utz 
ye'xhkam nisub'ax tu u tx'i'li'i- 
naj saku' tu paav. 19 Qootzajle 
aas o! tek tetz u Tioxh. Pek 
kajay tere'n q'u aanima aye'n 
jaq' imantaar u tx'i'lilinaj. 

20 Pek qootzajle majte aas 
ulnaj viK'aol u Tioxh utz, taq' 
kutxumb'al ti! vinujul. Ech atilo' 
tu vinujul; aya! u Jesucristo 
viK'aol u Tosch, Tan a! u nojla 
Tioxh. Utz a! u Aq'ol Tiichajil 
tu b'enq'ii b'ensaj. 

21 K'aol me'ala, oki'ch tevi' 
senima q'u b'anich tioxh 
chulimal. A'i. 

U KA'B' U' ITZ'IB'A BIEN U XHAN 
XE' Q'U NIMAN TETZ U JESUUS 


Yol ti' u u' tza' 

A! tz'ib'an u u! tza! u Xhan. A! nital je! tib' aas in “ansiano” chia. A! 
nitaq'vu b'en xe! q'u aanima q'u'l “itxaaom Tioxh” chu ti'. Aya! q'u niman 
tetz u Jesuus, niyolonka. Ye' ootzajimal til itz'ib'ava utz, kam tuul itz'ib'a. 
Pek kamal a' itz'ib'ata' aas ma'tich ipaal u ya'b' 90 m.t.J. 

Aatz tu u u! tza!, nik'am ti! ma'l txutx nitxa! u Xhan tuch' titz'in. Loq' a! 
nital ma'l q'esala tuch' q'u niman tetz u Jesuus. Ye'xhkam nital vatzsaj 
b'a'nil, ab'il niq'ila tan, kaanaich txaypichil ti' u yolb'al Tioxh tu u tiempo 
tzi', tikuenta u ijlenal tu Roma va'l Domiciano ib'ii. Ok tu u ya'b' 81 utz, el 
tu 96 m.t.J. 

Kam koj toke' aas itz'ib'a u u' tza', pek ti' q'u tza'l nichpaalku q'u niman 
tetz u Jesuus tu u tiempo tzi'. Utz a' nital tu q'u niman tetz u Jesuus aas 
sib'an kuenta tib' tu q'u ye'xtxojla chaj chusul, q'u sub'ul q'u'l nichalon aas 
yit' noj koj va'l ninimale' aas ul u Jesuus tuch' ichi'l. Ech nital u Xhan tu 
q'u aanima aas a' tii sa'atinku ti' inimal vinujul; aya' q'u chusb'al k'atz u 
Jesuus. Utz nitale' aas tii tib'ilaj si'ane'. 

A! u jatxb'al tib' q'u yol tu u u! tza'. 

1) v. 1-3 Nitaq' chajlichil. 

2) v. 4-6 Nital ti' u mantaar ti' u tii uchchil ib'ilaj. 
3) v. 7-11 Nital ti' u k'uje'ich k'u'l ti' u Jesuus. 

4) v. 12-13 Ech vitzojpu q'u yol tu u u! tza!. 

U KA'B' U' ITZ'IB'A BIEN U XHAN 
SEI OU NIMAN TETZ U JESUUS 


Ichajlichil q'u niman tetz u Jesuus 


1 In Xhan, ansiano xo!l q'u 
niman tetz u Jesuus. Nuntz'ib'a 
b'en uu! tzexe! tza!, ex itxaaom 
u Tioxh. Tan tii'in seti! ti' inimal 
vinujul. Utz in ko'nko'xh tii'in 
seti', pek antu tere'n q'u aanima 
ootzajin tetz vinujul majte. 2 Ech 
b'a'n in sete ti! vinujul, va'l atil 
tu kuxo'l. Utz ech ko'xh tatin 
vinujul quxe' b'enamen si'ane' 
tzi'. 3 Ech taq' koj vib'a'nil u 
Tioxh texo'l, aya! u kuTat, tuch' 
u kuB'aal Jesucristo, viK'aol, va'l 
nojchit inujul utz, tii qi'. Utz 
itxum koj evatz. Taq' koj u paas 
texo'l. 


Vinimal vichusb'al u Jesuus 


4 Kaana untxuq'txune! aas 
vab'i ninima u yolb'al Tioxh 
unjolol q'u aanima niman tetz u 
Jesuus tzexe'. Nojchit ech ipaale! 
vinujul, aya! u yolb'al Tioxh va'l 
k'ulel xe! u kuTat qaq!o. 5 Pek 
nunjaj sete cheel, ex niman tetz 
u Jesuus, aas tiira sakub'an tii'o' 
qib'ilaj. Loq' yit' anal koj nival 
va't u chusb'al sete tza'. Pek an- 
ko'xhtu' va'l aq'elka tixe'teb'al.4 
6 Utz sakub'an tii'o' qib'ilaj atzi' 
oj sakunima kam nital q'ul 


imantaar u Tioxh. Tan nital vi- 
mantaar u Tioxh aas sakub'an 
tii'o' ti' kumol. Ech a' va'l 
ab'imal qaq'o utz, chusel qaq'o 
tixe'teb'al. 


U tuch kuentaib' 
tu q'u eesanal tu b'ey 


7 Sib'al ko'xh chusul eesanal 
tu b'ey cheey tu u vatz amlika 
tx'ava' tza'. Utz nimotxtale' aas 
yit' tuch' koj ichi'l u Jesucristo 
uli. A' nialon q'u kam tzi' q'u 
eesanal tu b'ey, u xe'k'ulan tetz 
u Cristo. 8 Ech toke' kuenta'ex. 
Enimachi. Ech ye'k setz'ej vi- 
q'aq'al vetaq'on vatz Tioxh. Pek 
tz'ajel ik'ulax u choob'al seb'ane' 
va'l sataq' u Tioxh sete. 

9 Ab'iste q'u'l yit' tii koj ato'k 
ti' inimal u b'a'nla chusb'al tetz u 
Cristo, tz'ejxichil ni'ane'. Utz ye'k 
u Tioxh k'atza atzi'. Pek ab'iste 
q'u'l tii ato'k ti' u b'a'nla chusb'al 
tetz u Cristo, a! q'u'l atil u kuTat 
k!atza tuch' viK'aol. 10 Ech ab'il 
ma'j so'opon tzexe! utz, yit'e'ch 
koj u chusb'al iq'omal taq'o va'l 
niqale', ye' ko'xh ek'ul tetatib'al. 
Utz ye! ko'xh etal te aas: —¡Qe!l 
ulyaxh!— Chajkojex te. 11 Tan 
ab'iste va'l nik'ulun utz, nialon te 
aas: —¡Qe!l ulyaxh!— Chu te, 


4 v. 5 Choktaj U Xhan 13.34; 15.12-27. Aatz u yol “tixe'teb'al” nital u Xhan 
tza!, a! nital u o'tla mantaar aq'ax ko'xtene tikuenta u Moisees. 

antu ato!k ti! viye!xtxojla chusb'al koj talax sete sunb'ane'. Tan jik 
atzi'. so'oponin tzexe'. Utz laval sete 
aas laqil qib'. Ech tz'ajel u 
kutxuq'txun qgib'ilaj. 13 Nitaq' 
opon echajlichil q'u niman tetz 

12 Sib' tere'n ko'xh kam u Jesuus q'ul itxaaom u Tioxh 
saval sete, pek yit' tz'ib'amal q'u'l atil tza!. A'i. 


U taltu u Xhan aas so'opon 
xe' q'u niman tetz u Jesuus 

U TOXVA' U' ITZ'IB'A DIEN U XHAN 
SEI OU NIMAN TETZ U JESUUS 


Yol ti' u u' tza' 


Aatz u toxva' u' itz'ib'a u Xhan tza', ye' ootzajib'e tila utz, kam chit tuul 
itz'ib'a. Kamal a' itz'ib'ata' aas ma'tich ipaal u ya'b' 90 m.t.J. A' taq'vu b'en 
xe! ma'l u vinaj Gayo ib'ii. Kamal ansianoich xo'l q'u niman tetz u Jesuus. 

A' u jatxb'al tib' q'u yol tu u u' tza'. 

1) v. 1-8 A! nital u Xhan te aas tiira b'a'n va'l ni'ane'. Nitaq! ivatb'al 
q'u alol tetz u yolb'al Tioxh nipaale'. 

2) v. 9-10 Nital tu u u' majte tza' aas nik'axb'ixsal tu va'l ni'an ma'l u 
vinaj Diootrefes tan, je'naj iatz. 

3) v. 11-12 Pek nital majte aas tiira b'a'n vib'anon va't u niman tetz u 
Jesuus Demeetrio ib'ii. 

4) v. 13-15 Ech tiya'teb'al, nitaq' b'en chajlichil. 

Toxva' U' Itz'ib'a U Xhan 


U TOXVA' U' ITZ'IB'A DIEN U XHAN 
XE' Q'U NIMAN TETZ U JESUUS 


Viq'ilal b'en u Gayo tu u u' tza' 


1 In Xhan, ansiano xo'l q'u 
niman tetz u Jesuus. Nunq'ila- 
b'enaxh unhermano Gayo tan, 
nojchit tiira tii'in sai' ti' inimal 
vinujul, aya' u yolb'al Tioxh. 

2 Unhermano, a' unsa' b'a'n 
koj elk'axh tu q'u kam kajayil. 
Tiichaj koj axh. Echa' val 
aanxelal aas tiira b'a'n tatin 
vatz Tioxh. 3 Tiira txuq'txun- 
chit'in aas ul unjolol q'u niman 
tetz u Jesuus tzunxe' utz, tal ve 
aas tiira b'a'n na'ane'; tinujul 
chit niiq'o u yolb'al Tioxh. 

4 Ech tiira techal untxuq'txun 
taq'o aas nivab'i a! chit ni'an 
vinujul q'u niman tetz u Jesuus 
q'u'l chusel u yolb'al Tioxh te 
vaq'o. 


Vitxuq'txun u Xhan ti' vilochon 
u Gayo 


5 Unhermano, tiira b'a'n va!l 
na'an vatz Tioxh aas naloch q'u 
niman tetz u Jesuus q'u'l nipaal 
ti! ipaxsal u yolb'al Tioxh. B'a'n 
axh te k'uxh ye! ootzaj. 6 Utz 
aatz q'u niman tetz u Jesuus 
tzi', nital vab'antu tii'axh ti' 
tere!n q'u niman tetz u Jesuus. 
Ech tiira b'a'n oj sa'tere'naloch 
ti' en itzojpil u taq'on vatz 
Tioxh. Saaq' b'en tetz. Tan a! 
va!l b'a'n ni'enku tu u Tioxh. 


7 Tan ti! vib'ii u Jesuus tz'ejel- 
ku taanima, k'uxh nipaale'. Utz 
ye'k lochb'al nik'ul tu q'u 
aanima ye! tootzaj Tioxh. 8 Ech 
toke! a! qetz sakuloch q'u 
aanima ech tzi'. Ech ant o! sa- 
lochono' ti! ipax paal vinujul 
tag'o. 


Viye'xtxojla txumb'al u Diootrefes 


9 Vetuntz'ib'a b'en q'u kam 
xe! q'u niman tetz u Jesuus tza!. 
Pek aatz u Diootrefes, ye! ni- 
nima'o'. Pek a! b'axa nitoksa vi- 
txumb'al. 10 Ech untz'oj 
lo'oponin, sunsavsa ti' q'u kam 
ni'ane! tzi', q'u ye'xtxojla yol 
nicheesa qi'. Tan yit' b'a'n koj 
ik'u!l oi q'u kam tza!. Aal ye! 
nik'ul q'u niman tetz u Jesuus 
q'u'l nixaan ti! talax u yolb'al 
Tioxh. Utz nimaj unjot ti' ik'ul- 
axe!, nitojcha el tu xo'l ab'il 
nik'ulun. 


Vib'a'nla txumb'al u Demeetrio 


11 Hermano, ye! ko'xh iilo'k 
eetz ti! viblanon q'u ye'xtxojla 
chaj aanima. Pek a! siilvo'k eetz 
ti' q'u'l b'a'n ni'ane'. Tan ab'iste 
va!l b'a'n ni'ane', tetz Tioxh. Pek 
ab'iste va'l maalo ni'ane', ye'saj 
tootzajit u Tioxh. 12 Sib'al 
aanima b'a'n iyolon ti' u 
Demeetrio. Utz nimna!l k'atza 
aas vinujul ni'ane'. Ech ant oi, 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


Toxva' U' Itz'ib'a U Xhan 598 


b'a'n kuyol ti! majte. Utz ootzajle oora texh savil aatz. Ech sayo- 
aas inujul niqale'. lono' aas laqil qib'. 
15 Atoj u paas sak'atza. Nitaq' 


itzoj 'tza' GE : 
Vitzojpuu ú” tza opon echajlichil q'u niman tetz u 


13 Sib'al tere'n ko'xh kam Jesuus latza'. Utz aq' ichajlichil 
saval see, pek ye'k suntz'ib'a q'u niman tetz u Jesuus 
b'en tu u'. 14 Tan nivitz'a aas sijununil. 

U U' ITZ'IB'A U JUDAS 


Yol ti' u u' tza' 


A' tz'ib'an u u' tza' ma'l u niman tetz u Jesuus, Judas ib'ii majte. Yit' a' 
koj u Judas aa Cariote va'l nital U Lucas 22.47-48. Utz yit' a' koj majte va't 
u Judas va'l nital tu Q'u B'a'nla Chaj Kam B'anel (Hechos) 5.37. Ech ye' 
ootzajib'e matz aya! u Judas, vitza'q' u Jesuus va'l nital U Tio 13.55 tuch' U 
Kuxh 6.3, pek oj aya' u Judas vik'aol u Jacobo vichaj u Jesuus va'l nital tu 
Q'u B'a'nla Chaj Kam B'anel (Hechos) 1.13. Nitalche' aas a' itz'ib'ata' tu q'u 
ya'b' 70 — 75 m.t.J. Utz a' itz'ib'av b'en xe' q'u niman tetz u Jesuus kajayil, 
pek tu yolb'al griego itz'ib'ava. 

Aatz u u' tza', niyolon ti' aas sauch kuentaib' ti' q'u chusul eesanal tu 
b'ey. Utz nitaq' nimal ik'u'l q'u niman tetz u Jesuus majte. Nital te aas tii 
sa'atin ti' inimal u yolb'al Tioxh. 

A' u jatxb'al tib' q'u yol tu u u' tza'. 

1) v. 1-2 Nitaq' chajlichil. 

2) v. 3-16 Nital ti! q'u ye'xtxojla chusb'al utz, q'u eesanal tu b'ey. 
3) v. 17-23 Nitaq'ax nimal ik'u'l q'u niman tetz u Jesuus. 

4) v. 24-25 Ech vitzojpu q'u yol tu u u! tza!. 

U U' ITZ'IB'A U JUDAS 


Ichajlichil q'u niman tetz u Jesuus 


1 In u Judas, taq'onom u 
Jesucristo; in itza'q' u Santiago. 
Utz nuntz'ib'a opon u u! tzexe' 
tza!, jatva!l ex sik'lemaltek'ex 
utz, xaansamalelex k'atz paav tu 
u Tioxh u kuB'aals Amlika. Tan 
kolelex tu u Jesucristo. 2 Utz 
Tioxh koj aq'on nimal q'u kam 
sete tza'; itxum koj evatz; toksa 
koj u paas tetaanima utz, i'an koj 
tii seti!. 


Vit'oyax q'u niman tetz u Jesuus 
ti' q'u sub'ulla chaj aanima 


3 Hermanos, ninalvitz'a 
itz'ib'al opon u u! tzexe! tza'. Tan 
tiira ministeer nivile! aas saval 
opon unjolol kam sete ti' u 
kuchitpu tu u paav. Pek aatz 
cheel, a! ministeer nuntz'ib'a 
opon talax sete aas sa'xhetaq' 
yak'il ti' etxakb'a!t etib! tu u 
yolb'al Tioxh, va'l chusaxnaj tu 
kajay q'u niman tetz u Jesuus. 
4 Tan ye! ko'xh na'l tok unjolol 
sub'ulla chaj vinaj texo'l. Aya! 
q'u aa paavla chaj aanima q'u'l 
b'a'n ko'xh b'anax u paav siatz 
tan, nikuyun u Tioxh. Nitaq' 
b'ens saacheb'al vikuyun u 
Tioxh. Ye! ninima k'uxh aal a' u 
Tioxh va!l ta'xh ma'l. Utz ye' 
ninima u B'aalin tetz; aya! u 


Jesucristo va'l ta'xh ma'l majte. 
Loq' ko'xten alaxi aas sab'en tu 
choob'al paav q'u'l ech ni'an 
GU. 9 

5 Ech aatz cheel, nunnachpix- 
sa sete, kam saya'k q'u gelol tzi'. 
Tan ech si'an u Tioxh te echa! 
i'an tu vitenam Israeel. Isotzsa 
kajay q'u!l ye't niman, k'uxh 
ma'tich tiq'ot elu'l tu u tx'ava' 
Egipto. 6 Ech paje! va'l i'an q'u 
aanjel q'u'l je' ivatz; telab'eka 
va'l nichi'an k'atz u Tioxh utz, 
qeloni. Ech aatz cheel, b'enamen 
preexhu tatin tu elq'ej tu u 
Tioxh. A' nich'ia topon u q'ii tetz 
u mam sotzchil. 7 Echat paj q'u 
tenam u Sodoma tuch' u 
Gomorra utz, tuch' tere'n q'u 
tenam sinaja'ch. Ku' u choob'al 
paav ti! tu u Tioxh. Tan motx 
teesa tib' tu b'ey tuch' aanima. 
Utz motx inaq'b'ixsa tib' ti' 
iq'ilal ok tetz vinajil. A' tek 
nichi'an kam tuch' q'ul ichi'l aas 
paat ech koj vitxa'k. Echixe'at 
ku'l u xamal ti! va'l ye'k iya'e'. 
Utz aatz visotz q'u tenam tzi', 
ma'l k'uchb'al vettaq'ka 
sukuvatz.? 

8 Loq' k'uxh echt, at koj 
ni'enku tu q'u gelolla chaj 
aanima atil texo'l. Pek va'l ko'n 
titz'at ib'anax ye'xtxojla chaj 
kam tuch' q'ul ichi'l. Niko'nteesa 


2 v. 4 Choktaj u Nuumeros 14.29-30; u Eexodo 12.51. 


b v. 7 Choktaj u Geenesis 19.1-24. 

iq'ii u tijle'm u Tioxh utz, niteesa 
iq'ii q'u'l atil tijle'm. Kam koj 
tijle'm q'u aanjel siatz k'uxh a! 
nipaalku tikajiq'. 9 Pek aatz u 
q'esal aanjel, va'l Me'k (bi, aal 
ye't tal tz'ejb'al yol ti' u tx'i'li'i- 
naj aas i'an ch'a'o tuch' ti' vichi'l 
u Moisees. Pek ech ko'n tal te 
tza!: —VunB'aals Amlika so'- 
oksanaxh tu jik.— Texhtu'. 

10 Aatz q'u qelolla chaj 
aanima tzi', niko'xhmotxiyoq'on 
ti' q'u kam, k'uxh aal paat ye! 
tootzaj. Utz yit' ijikomal koj 
ni'an q'u kam tuch' q'ul ichi'l. 
Pek vet sik'u'l niteesa tib' tu 
b'ey. Ech tek ib'anone' q'u 
txokop aas ye'k itxumb'al 
tinujul. 

11 Loq' tilayol samotxya'ka. 
Tan a' nimotxentiq'o vik'uchb'al 
u Caiin. Utz a' chit tz'ejxinajku 
ti' u puaj majte. Tetz chit isa'. 
Ech iku' tu paav u Balaam aas 
tachva ok iatz u puaj. Utz saku' u 
choob'al paav ti', echa' u Coree. 
Tan echat ko'xh ni'ane' viqelb'al- 
Ur 

12 Ech ch'ixveb'al tok q'u 
aanima texo'l tzi' aas neb'an 
q'ul ekomon tx'ix, q'u'l neb'an 
setib'ilaj, ex niman tetz u 
Jesuus. Jolol q'esala xo'l q'u 
niman tetz u Jesuus aas nitale', 
log! ta'xh nimotxtitz'a je! tib'. 
K'uxh kexh motx itxuq'txun 


U Judas 


techb'un texo'l tilone', ke'ch koj 
tatin imol siatz. Echa' q'u sutz' 
titiempoil saq'i atzi'. K'uxh 
kaana ipaal ti' kajiq', ye'k jab'al 
nichajpu taq'o. Ye'xh b'oj 
b'a'nil nik'uche'. Ela tuch' q'u 
vatzomla tze' q'u'l yit'ix taq' 
ivatz titiempoil. Ka'pajul ye'k 
itxa'k tan, echa' b'uq'xinaj taq'il 
tu tx'ava'. 13 Ch'ixveb'al q'ul 
ib'anone'. Ech ni'ane' va'l ni'an 
u mar, aas nu'lipeq'ka elu'l q'u 
ye'xtxojla chaj vutx atil tuul, 
iq'omal iyak'il tipilq'a'txan 
telu'l. Utz jolol echa' q'u 
tx'umi'l majte aas nichajpe!. 
Ye'kan inujul ib'ey iq'omal. A! 
se'enku tu u uken tetz mam 
elq'ej va'l nich'iane!, ye'k iya'e- 
bal A! u choob'al paav sik'ule'. 
14 Utz ti' yolonku u u' “Enooc 
u jujva' k'atz u Adaan” aas 
ib'axab'sa talax ech tza': —Vil 
iku'l u kuB'aal tu Amlika.4 
Jatva'l ko'n mil aanjel imol. 
15 Su'litx'ol inujul q'u aanima 
kajayil. Su'ltaq' choob'al paav ti' 
kajay q'u aa paav q'u'l vet sik'u'l 
ye'xtxoj nimotxi'ane', tuch' ti' 
q'u'l kaana tiila chaj yoq'o'm 
motx tal ti' u Tioxh.— Chia. 
16 Jolol alol chi'omla chaj yol ti' 
el imol q'u aanima tzi'. Utz 
tijmal ko'xh isa'. A' chit nimotx- 
tiq'o tetz q'u tacha'v kam isa'. 
Jolol t'anb'a'nib'. Tx'anel iyolon 


€v, 11 Choktaj u Geenesis 4.3-9; Q'u Hebreo 11.4; u Nuumeros 16.1-35; 
22.1-35; Q'u Kam Ib'axab'sa Ik'uchax U Tioxh (Apocalipsis) 2.14. 

d y, 14 Aatz u u! “Enooc u jujva' k'atz u Adaan” nital u Judas tza', yit' antu 
koj ato'k tu u Yolb'al Tioxh. Pek va't u' paarten. A'ich itz'ib'al u u' tzi' 


kamal 200 ya'b! y.t.J. 

tu aanima tab'ile' loq', tetz isa! 
ti'. 


Vit'oyax q'u niman tetz u Jesuus 
ti' q'u sub'ulla chaj chusul 


17 Ech nunnachpixsa q'u yol 
sete tza' unhermanos, q'u'l alel 
sete tu q'ul ichaj u kuB'aal 
Jesucristo. 18 Tan nichmotxtal 
ech tza': —Aatz si'an tu u motxe- 
b'al q'ii saj, sachee aanima aas 
sateesa iq'ii Tioxh. Ta'xh samotx- 
toksa tetz q'u ye'xtxojla chaj 
tacha!v.— Texhtu'.* 19 Ech aatz 
q'u aanima nitale' tzi', jolol 
oksan xo'l. Ta'xh nititz'a q'u 
tacha'v q'ul ichi'l. Utz ye'xhka't 
u Tioxhla Espiiritu k'atza. 


U taq'ax nimal ik'u'l q'u niman 
tetz u Jesuus 
20 Pek aatz ex unhermanos, 

tiioj etatin tu u yolb'al Tioxh va'l 
ela nimamal qaq'o. Q'ilataj 
sik'letaj Tioxh titxumb'al u 
Tioxhla Espiiritu. 21 Atojchit'ex 
k'atz u Tioxh tan, tii seti'. Tuul 
nech'ia topon u tiempo aas 
litxum kuvatz u kuB'aal 


e v. 18 Choktaj U Tio 24.11-12. 

Jesucristo. Utz latoksa'o' tu u 
tiichajil tu b'enq'ii b'ensaj. 

22 Txumtaj iatz q'u'l nika'tziiun 
texo'l. Oksataj yol tivi'. 

23 Lochtaj unjoltoj ti' tel tu u 
paav. Echa' tooje'lal telu'l ma'j 
kam tu xamal seb'ane'. Utz 
txumtaj iatz unjote, loq' kuenta!- 
ex. Ib'oych'ex tu u paav va'l vet- 
k'asku'l. Pek paat ye'k itxa'k u 
paav sete seb'ane' va'l nichi'ane!. 
Tan echa' ma'j oksa'm atzi' aas 
ato'k b'oyolla yaab'il ti'. 


Q'u b'a'nla yol tal u Judas 
ti' q'u niman tetz u Jesuus 


24 Utz aatz u Mam Tioxh 
tan, sikolex vatz u paav. Ye'k 
saku'ex tuul. Ech tiira satxuq'- 
txunex aas le'entaq'ex tzixe! tu 
u techalla atib'al, ye'k paav 
seklatza. 25 Tetz u techalil u 
Doch va'l atil mam itxumb'al, 
va'l ta'xh ma'l Chitol qetz 
tiq'aq'al u kuB'aal. Tetz u mam 
ijle'm tuch' u mam q'esalail. 
Utz aye'n q'u kam tiq'ab' 
kajayil. Ech taab'aul tza' utz, 
ech ko'xh ib'ena'. A'i. 

Q'U KAM IB'AXAB'SA IK'UCHAX 
U TIOXH TU U XHAN (Apocalipsis) 


Yol ti' u u' tza' 


A! tz'ib'an u u! tza! u Xhan va'l chusulib'ich Katz u Jesuus. A! itz'ib'av 
k'asu'l tu u tx'ava' Patmos; ma'l u tx'ava' nik'a a', va'l txaypinajichku tu u 
ya'b' 93 — 95 m.t.J. 

A! itz'ib'av b'en xe! juj tanul q'u niman tetz u Jesuus tu Aasia. Aya! q'u'l 
tza!: u Eefeso, u Esmirna, u Peergamo, u Tiatira, u Sardis, u Filadeelfia, u 
Laodicea. 

Aatz u yol “Apocalipsis”, a! nik'asku'l ti' u yolb'al griego utz, 
“Revelación” chu u tokeb'al tu kastiya. Q'u Kam Ib'axab'sa Ik'uchax U 
Tioxh, chu tu kuyolb'al. Ik'uchax ma'j kam aas ye! na'l; taq'ax elu'l ma'j 
kam vatzsaj aas ye' ootzajimal. 

Aatz u Xhan tzi', a' ma'l tu q'u chusulib' va'l tiira tiich chit u Jesuus ti'. 
Sib'al kam til k'atz u Jesuus aas aal ye't til unjot q'u chusulib'. Antich xo'l 
oxva'l q'u'l ilon q'aav titz'pu vime'al u Jairo. Choktaj U Kuxh 5.37. Antich 
xo'l q'u'l ilon ijalpixsat tib' u Jesuus va'l nital U Tio 17.1. Antich xo'l q'u'l 
b'en ti! u Jesuus aas ex iq'ila isik'le Tioxh, ai chit si'chtexhtxaypi. Choktaj U 
Xhan 13.23. Antu paj atich opon tu va'l aq'lik je' u Jesuus vatz kurus. Utz 
tab'naka vinan u Jesuus te. Ech nital U Xhan 18.15; 19.27. A' va'l t'asp 
ib'en tuch' u Lu' tu u mujb'al tetz u Jesuus ta'xh tab'i aas q'aav itz'pia. Ech 
nital U Xhan 20.1-10. 

A' u jatxb'al tib' q'u yol tu u u' tza'. 

Oxva!l elnaj tu q'u kam q'u'l k'uchax tu u Xhan. Nital u 1.19 aas alax tu 
u Xhan: —Pek tz'ib'a q'u kam vetiilluka, q'u kam niil cheel tza' utz, tuch'" 
q'u kam q'u'l siil ti' q'u kam tza'.— Texh te'le'. 

I) 1.10-18 A' nital q'u kam q'u'l ma'tich tiltuka u Xhan. 

ID 1.19—3.22 A! q'u kam nichtile', q'u'l; “Niil cheel tza!.” Texh u 
aanjel te. 

HD 4.1—22.5 A! q'u kam til ti' q'u kam tzi', aya! q'u!l: “...siil ti' q'u 
kam tza!.” Texh u aanjel te. 

Atil 14 jatxb'al tib' u u' tza!. 

1) 1.1-8 Ech ixe't q'u yol tu u u' i'an u Xhan tza'. 
2) 1.9-20 Nital vik'uchtu u tijle'm u Jesuus xo'l q'u niman tetz. 

3) K'ujul 2 tuch' u 3 Nital ti! kam b'anel tu u tatin q'u niman tetz 
Jesuus vatz u Tioxh tu u tiempo tzi'. 

4) K'ujul 4 tuch' u 5 Nitale' aas nitoksal iq'ii u Jesuus tu q'u nachol 
tetz tu Amlika. 

5) 6.1—8.1 Nitale' kam q'u kam uchi aas teesa junun q'u sello u 
Jesuus. 

6) 8.2—11.19 Nitale' kam junun q'u choob'al paav ku'i aas oq' jujva'l 
q'u trompeta. 

7) K'ujul 12 Nitale' kam uch ti' u ixoj Israeel va'l itz'pu tal titz'in. 

8) K'ujul 13 Nital ti' q'u xa'eb'alla txokop. 

9) K'ujul 14 Nital ti' u 144,000 aanima; ti! q'u aanjel q'u'l nitoksa 
iq'ii u Tioxh utz, tuch' ti' u choob'al paav va'l a' nik'am ti' 
vichokax q'u triigo tuch' q'u uuva. 

10) K'ujul 15 tuch' u 16 Nital ti' jujva'l q'u koopa tetz vik'a'nal u 
Tioxh q'u'l kuti. 

11) K'ujul 17 tuch' u 18 Nital ti' visotz u mam tenam Babiloonia. 

12) K'ujul 19 tuch' u 20 Nital ti' u txuq'txunchil ti' visotz q'u ye'x- 
txojla chaj txumb'al utz, ti' vixe't vib'antu u tijle'm u Jesuus tu u 
vatz amlika tx'ava' tu 1,000 ya'b'. 

13) 21.1—22.5 Nital ti' u tenam Jerusaleen va'l ku'l tu Amlika. 

14) 22.6-21 Tu tek itzojpeb'al, nit'oyon u Jesuus utz, nitaq' nimal 
ik'u'l q'u niman tetz. 

Q'u kam ib'axab'sa ik'uchax u Tioxh 1 


Q'U KAM IB'AXAB'SA IK'UCHAX 
U TIOXH TU U XHAN (Apocalipsis) 


Viq'ilal q'u sik'len tetz u u! tza' 


1 A! q'u kam ik'uch u 

Tioxh tu u Jesucristo tza', 
q'u'l sa'texhuchi. Ech satootzaji 
q'u niman tetz. Aatz u talax i'an 
u Jesuus, a' ichaj ma'l u aanjel 
xe' u Xhan, u taq'onom, ul tal 
te. 2 Tan aatz u Xhan, paxsan- 
ich nal tetz u yolb'al Tioxh va'l 
ichuska u Jesuus. Ech a' nialon 
kajay q'u kam q'u'l tila. 
3 Chi'b'eb'al tetz q'u aanima 
q'u'l nisik'len utz, niab'in u 
yolb'al Tioxh va'l b'axab'samal 
talaxe' tza' utz; ninima q'u kam 
tz'ib'amalka. Tan ninajab' u 
tiempo aas satzojpi. 


Viq'ilal b'en juj tanul q'u niman 
tetz u Jesuus tu Aasia 
4 In Xhan, nuntz'ib'a opon 
q'u yol tzexe' tza', juj tanul ex 
niman tetz u Jesuus atilex tu 
jujva'l q'u tenam tikuenta 
Aasia. Taq' koj vib'a'nil u 
Tioxh sete. Utz at koj u paas 
tetaanima, va'l nitaq' u Tioxh, 
Tioxh tetz o'te, tetz cheel utz, 
tetz taab'a'b'en. A' imol 
nitaq'e' jujva'l u Tioxhla 


Espiiritu atil vatz u ch'uxhle- 
b'al tetz q'esala. 5 Utz a' imol 
u Jesucristo, u txakb'a'n tetz 
inujul q'u kam ilel taq'o. Aya' 
va'l ta'xh ma'l aas b'axa q'aav 
itz'pinaj xo'l q'u kamnaj. A' u 
mam q'esala va'l paalchu vatz 
kajay q'u ijlenal tu u vatz 
amlika tx'ava'. Tan veti'an tii 
qi'. Vetichitpu'o' tu q'u kupaav 
tu vikajal el qi'. 6 Vettaq'b'en- 
o' ik'aol ime'al k'atz u Tioxh, 
viTat utz, vettaq'b'eno's oksan 
yol siatz. Ech sa'aq'ax itechalil. 
Utz sa'aq'ax iq'esalail 
b'enamen, ech ko'xh ib'ena'. 
Ati. 


7 Ech ab'itaj tan, tul Jesuus tu 
sutz'. Utz kajay aanima 
si'ilon. Antu si'ilon q'u'l i'an 
chi' ik'u'l ti'. Utz jatvatzul q'u 
aanima atil tu u vatz amlika 
tx'ava' tza', toj nal motx 
txumunoj tan, ye't motx 
inima. A'i echt 


8 —In viXe'teb'al utz, in vi- 
Ya'teb'al.— Chu u kuB'aal, u 
Mam Tioxh tetz o'te, tetz cheel 
utz, tetz taab'a'b'en.* 


4 1.4 Aatz va'l ikuenta Aasia nital tza' tzi', Turquia tek ib'ii cheel. 


b 1.7 Choktaj u Zacarias 12.10. 


€ 1.8 Aatz u yol “viXe'teb'al” nital tza', aya! u yol “alfa” tu griego. Utz aatz 
u yol “viYa'teb'al” nital tza', aya' u yol “omega” tu griego. 

U visioon til u Xhan ti' 
u techalla tatin u Jesuus 


9 In Xhan niman tetz u Jesuus 
setuch'. Ela nikupaal tu tza'l; ela 
nikuch'ia viQ'esalail u Tioxh. Utz 
txayp'in ti! u yolb'al Tosch, ti' 
ipaxsal itziiul vinujul, aya! u 
Jesucristo. Ech txaypinajich'in tu 
u sepkin tx'ava' Patmos nik'a 
mar. 10 Utz aatz i'an tu ma'l u 
ilanb'al q'ii, tiira atich u Tioxhla 
Espiiritu sunk'atza. Ech vab'i 
ma'l u yol ti! unqul. Techal 
iqetune!, echa! trompeta. 11 Tal 
ve ech tza': —In vib'axa utz, in 
viya'teb'al. Pek aatz cheel, tz'ib'a 
tu u! kajay q'u kam ole! naab'i. 
Utz aq! b'en xe! juj tanul q'u 
niman tetz u Jesuus tu q'u tenam 
tikuenta Aasia. Aya' q'u'l tza': u 
Eefeso, u Esmirna, u Peergamo, 
u Tiatira, u Sardis, u Filadeelfia 
utz, tuch' u Laodicea.— Texhtu'. 

12 Unchee' unpilq'u tek vib' 
ti! isajile' ab'il va'l nichg'ilanin. 
Utz vil jujva!l tatib'al txijtxub'al, 
b'a'nla q'an chitcht d 13 Utz 
atich ma'l u aanima tixo"l jujva!l 
u tatib'al txijtxub'al tzi', echa' u 
K'aola tilone' va'l b'ennaj ko'n 
aanima. Ya'naj ku'l u toksa'm 

xe!aj tajan. Utz paalnaj va't 
penkin b'a'nla q'an ch'ich! vatz 
taanima.* 14 Aatz vivi' tuch' q'u 
xi'l ivi', tiira poloxh saj. Echa! 
puykin saj laana utz, echa! tilon 
saj b'atz. Aatz q'u b'aq' iatz, 
echa' xamal. 15 Aatz q'u tajan, 
echa! tz'u'kin q'an ch'ich! va!l 
toojane' aas anal telu'l tu tzaq'e- 
bal ch'ich'. Utz aatz ije' ivi! ti- 
yolone', echa! ijelun chukchaj 
mam nima'. 16 Aatz tu seb'al 
iq'ab', atich jujva'l tx'umi'l. Utz 
aatz titzi', nitelu'l ma'l u espada, 
ka'l tee. Aatz vivatz, techal ik'aj- 
one', echa' ik'ajon u q'ii tzi' aas 
aq'el ivi!. 

17 Ech ta'xh vila, yakich 
xhalk'ojku'in vatz tajan, ech tek 
in kamnaj. Ech Goal je! u seb'al 
iq'ab' vib'a. Ikanin utz, tal ve ech 
tza!: —Ye! ko'xh xo'vaxh. Tan in 
viXe'teb'al utz, in viYa'teb'al. 

18 In va'l kamin, loq! itz'lelin 
cheel. Utz b'enq'ii b'ensaj tek 
vatine'. A'i. Aye'n u laave 
tunq'ab' tetz u kamchil utz, tetz 
u choob'al paav. 

19 Pek tz'ib'a q'u kam vet- 
iilluka, q'u kam niil cheel tza' 
utz, tuch' q'u kam q'u'l siil ti' 
q'u kam tza'. 20 Aatz u tokeb'al 


41.12 Aatz u jujva'l tatib'al txijtxub'al nital tza!, aya! va'l nital u Leviitico 
24.1-4. Ma'l ko'n tajan atile, pek jujva'l vivi'. Aatz junun q'ul ivi' tzi', jolol 
julkin tuul. Tan a! nichku'k u aseite tuul, u ta'l olivo va'l nichtoyve!. 

€ 1.13 Aatz u penkin b'a'nla q'an ch'ich' tzi'. Qitzb'alich xe'aj uul. 
Nichib'anb'e vinaj tuch' ixoj. Echa' sincho nitxakunku tu q'u vinaj utz, 
echa' k'alb'al nitxakunku tu q'u ixoj. Atia tz'u'm vichi'l; atia b'u'j. Jat 
vatzulich ko'xh iveete'. Pek aatzich u tetz u Jesuus va'l paalnajich vatz 
taanima tzi' utz, b'a'nla q'an ch'ich' vichi'l. A' toke' aas tetz mam 


q'esala. 

Q'u kam ib'axab'sa ik'uchax u Tioxh 1, 2 

jujva!l q'u tx'umi!l q'u!l vetiil 
tunseb'al, aya! q'u aanjel tetz 
jujva'l q'u niman vetz. Utz aatz 
u tokeb'al jujva'l u tatib'al txij- 
txub'al va'l b'a'nla q'an ch'ich', 
aya' juj tanul q'u niman vetz.— 
Texh ve. 


Q'u yol alax tu q'u niman tetz 
u Jesuus tu Eefeso 
2 1 Unchee' tal paj ve ech 
tza!: —Tz'ib'a b'en q'u yol 
xe' u q'esala tetz q'u niman 


vetz tu Eefeso tza', va'l aanjel 
sunvatz. Utz al te ech tza!: 


«Nital ech tza' va'l atil jujva'l 
q'u tx'umi'l tu seb'al iq'ab' utz, 
va'l nipaal xo'l jujva'l q'u 
tatib'al txijtxub'al, b'a'nla q'an 
ch'ich'.f 2 Vootzajle q'u kam 
b'a'n na'ane'. Vootzajle q'u 
tza'l nipaalk'axh. Atil 
apaciensia. Utz tii aatin sun- 
k'atza. Utz yit' niko'nkoxhasaji 
q'u'l ye'xtxoj ni'ane'. Pek 
ni'xhiil inujul utz, nachab'a 
titxub'a'l ab'iste q'u'l niko'xh- 
taq' b'ens tib' ichaj u Jesuus. 
3 Ni'xhapaal tu tza'l ti! vunb'ii 
tan, tz'ejel avaanima vi'. Loq' 


f 2.1 Aatz u tenam Eefeso, a! atichku tikuenta Aasia. Utz latzi' atichku 
vitz'ajich vatzib'al ma'l u ixoj tioxh va'l Diana ib'ii. A'ich vitioxh q'u 
aanima tu u tenam tzi'. Pek u Pablo tuch' u Apolos xe't ex paxsan u yolb'al 
Tioxh tu q'u aa Eefeso tzi'. Echa' nital tu Q'u B'a'nla Chaj Kam B'anel 


(Hechos) 18.18—20.1. 

tii atilaxh sunk'atza. Ye'xhkam 
najochpu vi'. 

4 Pek atil ma'l kam na'ane' 
aas ye'xtxoj. Tan yit'e'ch tere'n 
koj atz'ejt avaanima vi! echa! 
tixe'teb'al. 5 Pek ulsa sak'u!l 
utz, nacha kam va!l aq'elka 
saaq'o utz; k'axa. Q'aavoj a'an 
kajay q'u b'a'nil q'u'l nicha'an 
blaxa ti! tel avaanima vil, Tan 
oj ye'ka, ye'k talche! su'lveesa 
u tatib'al txijtxub'al tu u 
tatib'al. 

6 Pek b'a'n va'l na'ane' aas 
ye! nasa'a va'l ni'an q'u'l 
nixamb'u ti' vichusb'al u Laxh. 
Tan echat in, yu'nsa!. 

7 AD'iste ex niab'in q'u yol 
tza', nimataj kan tal u Tioxhla 
Espiiritu tu q'u niman tetz u 
Jesuus tu junun tenam. Utz 
ab'il sasub'un u paav, savaq' 
tzii silo! tetz vivatz u Gel tetz u 
atinchil tu b'enq'ii b'ensaj va'l 
atil tu u techalla atib'al xe' u 
Tioxh. Chia.» Chajaxh te.— 
Texh ve. 


Q'u yol alax tu q'u niman tetz 
u Jesuus tu Esmirna 


8 Unchee' tal paj ve ech 
tza!: —Tz'ib'a b'en q'u yol xe! 
u q'esala tetz q'u niman vetz 
tu Esmirna tza', va'l aanjel 
sunvatz. Utz al te ech nital u 
Jesuus te tza': «ViXe'teb'al utz, 
viYa'teb'al q'u kam kajayil.€ In 

va'l kamin utz, q'aav itz'pi- 
najin tika'paj. 9 Vootzajle q'ul 
aaq'on na'ane' tuch' q'u tza'l 
nipaalk'axh vi' utz, tuch' va- 
meb'i'l. Pek axh tx'iiol iq'ii 
sunvatz. Utz vootzajle q'u 
yoq'b'al eetz ni'an q'u'l nitoksa 
iq'ii. Tan ta'xh q'u'l nojchit 
meero itenam Tioxh nitale', 
pek yit'e'ch koj. Tan aal jolol 
tatib'al tx'i'li'inaj q'u taanima. 
10 Pek qeonich'axh tu u tza'l 
va'l sapaalk'axh. Tan aatz u 
tx'i'li'inaj, sib'an provaalex. 
Sab'en unjolol ex tu tze' taq'o. 
Utz laval q'ii sapaalex tu mam 
tza'l. Pek a'tzii. Tii atojok'axh 
vil. Utz q'i'a k'uxh lakameb'e. 
Tan aatz u oya savaq' see, 
aya! u b'enchil tu b'enq'ii 
b'ensaj. 

11 Ab'iste ex niab'in q'u yol 
tza', nimataj kan tal u Tioxhla 
Espiiritu tu q'u niman tetz u 
Jesuus tu junun tenam. Utz 
ab'il sasub'un u paav, ye'k 
sapaal tu u ka'b' kamchil.» 
Chajaxh te.— Texh ve. 


Q'u yol alax tu q'u niman tetz 
u Jesuus tu Peergamo 


12 Unchee' tal paj ve ech 
tza!: —Tz'ib'a b'en q'u yol xe! u 
q'esala tetz q'u niman vetz tu 
Peergamo tza', va'l aanjel 
sunvatz. Utz al te ech tza!: 
«Aatz va'l atil u jutz' vi' espada 


£ 2.8 Aatz tokeb'al u yol Esmirna utz, “k'ayla tze'” chia. Ib'iich ma'l u tenam 
va'l atichku q'u niman tetz u Jesuus. Anko'xh atil u tenam cheel tzi'. A' atik 
tikuenta Turquia. Aatz vib'ii cheel utz, Izmihir. Yit' a' tere'n koj atik tu va'l 

atichku ko'xtene aas itz'ib'al b'en u u! tza'. 

tzixe!, va!l ka!l tee, nital ech 
Gah 13 Vootzajle ai atilk'axh 
tu u tenam va'l ni'anvu q'esalail 
u tx'i'li'inaj. Loq' k'uxh echi, 
aal tiira nanima'in. Utz 
ye'xhkam neesa iib' tu q'u kam 
vi'. Niko'xh tu q'u q'ii aas 
iyatz'pu u jikomla niman vetz 
texo'l va'l Aantipas ib'ii, ti' ko'n 
itxakb'a't tib' vi' tu u tenam 
tatib'al u tx'i'li'inaj. 

14 Pek atil ka'xva'l kam 
na'ane' aas ye'xtxoj. Tan ni- 
ko'xhaaq' tzii aas atil ok unjolol 
q'u aanima texo!l q'u'l anko'xh 
ninima vichusb'al u Balaam. Tan 
aatz u Balaam ko'xtene, toksa ti- 
txumb'al u ijlenal Balaac aas 
kani'ch iku' vuntenam tu paav 
si'ane!. Satoksa echb'ub'al siatz 
aas paalnaj vatz q'u b'anich 
tioxh utz, sateesa tib' tu b'ey 
tuch' aanima. 15 Atil unjolol 
aanima texo'l majte aas nimamal 


Q'u kam ib'axab'sa ik'uchax u Tioxh 2 


vichusb'al u Laxh taq'o. Aya' u 
chusb'al va'l paat yu'nsa'. 16 Ech 
toke', k'axa ak'u'l. Tan oj ye'ka, 
ye'k talche' so'oponin utz, sa- 
ch'a'oinin tuch' q'u aa paav tzi'. 
Sunb'an te tu vunyolb'al va'l 
echa! jutz! vi! espada nitelu'l 
tuntzi'. 

17 AD'iste ex niab'in q'u yol 
tza!, nimataj kan talu Tioxhla 
Espiiritu tu q'u niman tetz. Utz 
ab'il sasub'un u paav, savaq' tetz 
u echb'ub'al manaa va'l yit' na'l 
koj tatine'. Utz savaq' ma'l u tal 
saj sivan te sijununil; tz'ib'amal 
ok ma'l ak' b'ii siatz, aas ye'xh- 
ab'il ko'xh ootzajin tetz.j Pek 
ta'xh ootzajin tetz va'l sak'ulun. 
Chia.» Chajaxh te.— Texhtu"'. 


Q'u yol alax tu q'u niman tetz 
u Jesuus tu Tiatira 


18 Unchee' tal paj ve ech tza!: 
—Tz'ib'a bien q'u yol xe! u 


h 2,12 Aatz u tenam Peergamo tzi' utz, Bergama tek vib'ii cheel. A! atik 
tikuenta Turquia. Aatz tu u tenam tzi', atich tatib'al ma'l u b'anich tioxh 
utz, ma'l mam tz'ajich vatzib'al tx'i'la txokop atich oko'p tuul. Aatz (Di u 
tatib'al u tx'i'la txokop tzi' utz, ik'ujleb'al u tx'i'li'inaj. Echixe'at tal u 
Jesuus: —Vootzajle til atik vik'ujleb'al u tx'i'li'inaj.— Texhtu'. A! nichtal u 
tz'ajich vatzib'al tx'i'la txokop. Tan sib! aanima nich'enq'ilan sik'len u 
vatzib'al tzi'. Utz latzi! yatz'pik ma'l u niman tetz u Jesuus va'l Aantipas 


ib'ii. 


i 2.14 Choktaj u Nuumeros 22.1-20. Aatz va'l nichi'an u Balaam tzi! utz, a! 
ichajtzi'i ma'l u ijlenal aas kani'ch ib'en vitenam u Tioxh tu paav. Ech 
nik'amax ti! u Balaam tza'. Tan ach unjolol aanima xo'l q'u niman tetz u 
Jesuus aas ech ni'ane' va'l nichi'an u Balaam. Nichok txumb'al kani'ch 


taq'on ku! tu paav. 


12,17 Atich ma'l u ley tetz q'u q'atb'al tzii tu Roma ti! q'u'l nixoch tib'. 
Echa' tzi' oj nojchit inujul ipaav ma'l tu q'u'l nichixoch tib', nichtaq'ax ma'l 
q'ej sivan te utz, nichib'en tu tze'. Utz aatz va'l ye'k ipaav, nichtaq'ax ma'l 
saj sivan te, techlal aas ye'k ipaav. Ech nichib'en tu totzotz. 

q'esala tetz q'u niman vetz tu 
Tiatira tza', va'l aanjel sunvatz. 
Utz al te ech tza!: <Aatz viK'aol u 
Tioxh, va'l kaj q'u b'aq' iatz 
echa! xamal utz, echa' tz'u'kin 
tiila ch'ich' q'u tajan, nital ech 
tza!:k 19 Vootzajle q'ul ab'an - 
one!, tiira tz'ejel avaanima vil. 
K'ujlel ak'u'l vi'. Naaq'onin vil. 
Tii atilaxh sunk'atza. Utz 
paalchu q'u b'a'nla chaj kam 
na'an vatz q'u'l b'axa. 

20 Pek atil ma'l kam na'ane' 
aas ye'xtxoj. Tan niko'xhaaq' tzii 
atil ma'l u eesanal tu b'ey texo!l, 
alol tetz vunyolb'al aas nitale'. 
Nipit q'u niman vetz tu eesaib' tu 
b'ey tuch' aanima. Echa' nichi'an 
u Jezabeel ko'xtene.! Utz nipit ti' 
techb'ul echb'ub'al majte aas 
paalnaj vatz b'anich tioxh. 

21 Utz nunch'ia ik'axat vipaav. 
Pek ye' nik'axa u eesaib' tu b'ey 
tuch' aanima yit' ik'ulel koj. 

22 Ech sa'nalvaq' ku' vatz tx'ach 
tu yaab'il. Utz savoksa tu mam 
tza'l k'axk'o, jatva'l q'u'l ni'an 
vib'anon u ixoj tzi', oj ye'k 
sik'axa q'ul ipaav. 23 Utz yatz'el 
sunb'an tu yaab'il q'u'l nitilo'k 

tetz ti'. Ech kajay q'u niman vetz 
samotxootzajin aas nojchit in 
va'l nipich'un q'ul itxumb'al q'u 
aanima tuch' q'u taanima. Ech 
savaq' opon u choob'al seti' se- 
jununil ti! veb'anone!. 

24 Pek nojchit nival sete, 
ab'iste ex atilex tu Tiatira ye! 
oknajex ti! u ye!xtxojla chusb'al 
tzi', ye'xhkam va't mantaar saval 
sete. Aya! ex ye! etootzaj va'l, 
“mam txumb'al” tetz tx'i'li'inaj, 
chu te'le'. 25 Utz aatz q'u b'a'nil 
txayel setaq'o cheel, tii enima 
opon nal u vuleb'al. 

26 Ab'il va'l sasub'un u paav 
opon nal tu u ya'teb'al q'ii saj, 
savaq' tijle'm tan, nitxuq'txun- 
sa'in tu va'l ni'ane'. Q'esalail 
si'an xo'l q'u tenam q'u'l ye! 
ninima Tioxh. 27 Kam u vijle'm 
va'l k'ulel vaq'o k'atz vunTat, 
ech u tijle'm savaq'e'. Samotx- 
toksa q'u tenam tu jik tu vi- 
ch'ich' b'aara, aya' q'ul ikoontra. 
Echa! ivejtz'ul ma'j tz'aj si'an te. 
28 Utz aatz q'u'l sasub'un u 
paav, savaq' b'ens echa' u mam 
tx'umi'l majte va'l nije'ul b'iit 
isajb'e'. 29 Ab'iste ex niab'in q'u 


k 2.18 Aatz u tenam tzi', ch'ooich ko'xh ich'iie! aas taq'ax b'en u u! xe! q'u 


niman tetz u Jesuus q'u'l atich tzi'. A'ich vitenam ma'l u ixoj Liidia ib'ii va'l 
niman u Jesuus. Nital tu Q'u B'a'nla Chaj Kam B'anel (Hechos) 16.14. Pek 
yit' Tiatira tere'n koj ib'ii cheel, Akhisar teku'en. Aatz u tokeb'al utz, “Sajla 
Tenam”. 

12.20 Aatz u Jezabeel tzi', q'esalaich xo'l q'u oksan tx'olo'm vatz u b'anich 
tioxh Baal ib'ii. Sib'al alol tetz u yolb'al Tioxh iyatz'a. Ech nital tu u Reyes I 
16.31 tuch' tu u Reyes II 9.22-30. Utz a! va'l nik'amax ti! vib'ii tu u Jesuus 
ti'. Tan atich unjolol ixoj xo'l q'u niman tetz u Jesuus tu Tiatira aas ech 
ib'anone' utz, ech ichusune' u ixoj Jezabeel. A' niteesa q'u niman tetz u 
Jesuus tu b'ey. 

yol tza', nimataj kan tal u 

Tioxhla Espiiritu tu q'u niman 
tetz u Jesuus tu junun tenam. 
Chia.> Chajaxh te.— Texh ve. 


Q'u yol alax tu q'u niman tetz 
u Jesuus tu Sardis 

1 Unchee! tal paj ve ech 
3 tza!: —Tz'ib'a b'en q'u yol 
xe' u q'esala tetz q'u niman vetz 
tu Sardis tza', va'l aanjel 
sunvatz.™ Utz al te ech tza!: «Ech 
nital va'l atil jujva'l u Tioxhla 
Espiiritu tzixe' tuch' jujva'l q'u 
tx'umi'l tza!: Vootzajle kajay 
vab'anone'. Vootzajle aas itz'lel- 
axh nitalaxe'; loq' kamnajaxh 
sunvatz. 2 Pek nachnoj aatine'. 
Tii a'an q'u kam q'u'l b'a'n, q'u'l 
toj texh ya'oj a'anta'. Tiira yit' 
jikom tere'n koj na'an unjolol 
q'u kam vatz Tioxh. 3 Ech ulsa 
sak'u'l, kam q'u chusb'al k'ulel 
aaq'o utz, ab'imal aaq'o. Nima. 
Utz k'axa ak'u'l ti' q'ul apaav. 
Tan oj yit' nachnoj koj aatine', 
ye'k anachlo'm su'ulin. Echa' tok 
elq'om tzaxe' sunb'ane!. 

4 Pek ech koj tan, atil un- 
tx'ajul aanima tzaxe' xo'l q'u 
niman vetz tu Sardis aas 
ye!xhkam niyansa tib' tu paav. 
Tx'aatx'och tatin sunvatz. Echa' 
ato'k ib'a'nla poloxh saj oksa'm. 
Ech nik'ulo'k ti! sa'atin 


Q'u kam ib'axab'sa ik'uchax u Tioxh 2, 3 


sunk'atza. 5 Tan ab'il a! sasub'un 
u paav, sa'nalb'ens tx'aatx'och 
tatin vatz Tioxh, echa! ivijlu tu 
b'a'nla poloxh saj oksa'm 
sab'anli. Utz ye'k sunsuu vib'ii tu 
u libro va'l tz'ib'amalku vib'ii 
q'u'l sa'atin tu b'enq'ii b'ensaj. 
Utz savoksa vib'ii vatz vunTat, 
tuch' vatz q'ul iaanjel majte. 

6 Ab'iste ex niab'in q'u yol tza!, 
nimataj kan tal u Tioxhla 
Espiiritu tu q'u niman tetz u 
Jesuus tu junun tenam. Chia.» 
Chajaxh te.— Texh ve. 


Q'u yol alax tu q'u niman tetz 
u Jesuus tu Filadeelfia 


7 Unchee! tal paj ve ech tza!: 
—Tz'ib'a b'en q'u yol xe! u 
q'esala tetz q'u niman vetz tu 
Filadeelfia tza!, va'l aanjel 
sunvatz.” Utz al te: «Nital u 
Tioxh ech tza!, va'l ye'k paav 
k'atza utz, inujul, va!l atil 
vilaave u Daviid tiq'ab'. Ech ab'il 
koj sajupun va'l nijaje'. Utz ab'il 
koj sajajon va'l nijupe':2 
8 Vootzajle kajay va'l na'ane!. 
K'uxh ye'k maas ayak'il, b'a'nla 
kolel vunyolb'al saaq'o. Utz 
ye'xhkam neesa iib' vi. Echixe'at 
aatz cheel, nivoksa ma'l u b'ey 
saatz. Echa! ijaje' ma'l jub'al utz, 
ye'xhab'il sajupun saatz. 9 Utz 
ab'i iile'. Sa'nalulpeche'oj saatz 


m 3.1,4 Aatz u yol Sardis, a! nik'asku'l ti' va't u yol Sario utz, "Val 
nijutzpe'l” chia. Pek aatz vib'ii cheel utz, Sart aye'n tikuenta Turquia. 

n 3.7 Aatz u Filadeelfia, “tiira b'a'n uchchil” chia. Alaser vib'ii cheel. Latzi' 
va'l atichku unjolol q'u u niman tetz u Jesuus aas nojchit tiira b'a'nich. 

° 3.7 Choktaj u Isaias 22.22; Q'u Kam Ib'axab'sa Ik'uchax U Tosch 
(Apocalipsis) 3.9; Q'u B'a'nla Chaj Kam B'anel (Hechos) 15.1-2. 

vaq'o q'u koontrain eetz; ech sa- 
tootzaji aas nojchit tii'in sai'. 
Aya! q'u'l nimotxtoksa iq'ii aas 
ta'xh q'u'l nojchit meero itenam 
u Tioxh nimotxtale'. Utz aal jolol 
tetz u tx'i'li'inaj. Jolol ku'en 
txub'a'lom. 10 Pek aatz cheel, 
sunkolelaxh vatz u mam tza"l 
va'l tul ti' q'u aanima tu u vatz 
amlika tx!ava! kajayil. Loq' 
iq'aq'al ko'n animat vunyolb'al 
utz, aq'i't q'u tza'l. Tan tu u tza'l 
si'ilchik vitxumb'al q'u aanima. 
11 Tii ab'an q'u b'a'nla chaj 
kam ninala'ane'. Tan sa'texhulin. 
Ech yit' va'ten koj saetzan va- 
koroona va'l nich'iane'. 12 Tan 
ab'il sasub'un u paav, savaq' 
tijle'm k'atz u Tioxh. Echa' tatin 
piraal tetz totztioxh si'ane'; ta'n 
sichab'a tatine'. Echa' suntz'ib'a 
ok vib'ii vunTioxh ti'. Savoksa 
vib'ii vitenam u Tioxh ti', aya' u 
Jerusaleen va'l anal sacheei, va'l 
tu Amlika sak'asku'l. Utz saok 
vunb'ii ti! majte va'l anal so'oki. 
13 Ab'iste ex niab'in q'u yol tza', 
nimataj kan tal u Tioxhla 
Espiiritu tu q'u niman tetz u 
Jesuus tu junun q'u tenam. 
Chia.» Chajaxh te.— Texhtu'. 


Q'u yol alax tu q'u niman tetz 
u Jesuus tu Laodicea 


14 Unchee! tal paj ve ech tza!: 
—Tz'ib'a b'en q'u yol xe! u 
q'esala tetz q'u niman vetz tu 
Laodicea Ga. va'l aanjel 

sunvatz. P Utz al te: <Nital u tzoj- 
pixsan tetz q'u kam ech tza', va'l 
txakb'a'n tetz vinujul, va'l inujul 
ni'an q'u kam, va'l k'ujleb'al 
k'u'l. Aya' u cheesan tetz kajay 
q'u kam tiq'aq'al u Tioxh. 

15 Vootzale q'ul ab'anone!. 
Vootzajle aas niko'xh axh koj 
ch'ich' utz, niko'xh axh koj tz'a' 
tu val aatin sunk'atza. Aal b'a'n 
a! axh koj ch'ich' oj axh koj tz'a'. 
16 Ech ti! val aatine! tzi' aas yit' 
axh koj ch'ich', niko'xh axh koj 
tz'a', sako'nunxa'vaelaxh tuntzi'. 
Tan axh ku'en tiq'kin tu val aatin 
sunk'atza. 17 Tan aal aatz naale': 
“In tx'iiol iq'ii; b'a'n vatin vatz 
Tioxh. Utz ye'xh ko'xh kam 
nunya'ta.’ Cha'axh. Loq' ye'xh at 
ni'enku see aas txumb'al aatz 
sunvatz. Ye'k atxa'k. Axh 
me'b'a'. Axh tzot. Utz t'u'lelaxh. 

18 Pek aatz cheel nival see, 
aas aal b'a'n sajaj eetz u b'a'nla 
q'an ch'ich! ve va'l tiira b'a!nix- 
naj tu xamal. Ech nojchit sa'an 
tx'iiol iq'iil. Utz sajaj u nojla 
poloxh saj oksa'm ve, sooksa. 
Ech ye'k se'el aq'ii tu vat'u'ea'. 
Utz sajaj acoliirio ve, txach'a- 
mansab' tetz isajin q'u b'aq' 
avatz. Ech sasajinaxh b'a'nil. 

19 Tan nivoksa tu jik utz, 
nunyaa kajay q'u'l tii'in ti'. Pek 
k'ucha aas nojchit tz'ejel 
avaanima vi' utz, k'axa ak'u'l. 
20 Ab'i iile'. Atilin vatz jub'al 
utz; nunsik'lene'. Ech ab'iste a 


P 3.14 Aatz u tenam Laodicea tzi', ye'kan cheel. A' texh atilka q'ul 
ikuchamil. Latzi' va'l itz'ib'av b'en ma'l u u' u Pablo va'l opon tu u tenam 
Colosa majte. Nital tu Q'u Niman Tetz U Jesuus Tu Colosa 4.16. 

sa'ab'in unvi' utz, su'lijajin, so'- 
oko'p'in tzixe'. Utz ela satx'a'nin 
tuch'. 

21 Ech ab'il a' sasub'un u 
paav, savaq' tzii te sak'uje' sun- 
k'atza tu u k'ujleb'al tetz q'esala. 
Tan ech in, sub'el tek u paav 
vaq'o. Echixe'at k'uje'yin k'atz 
vunTat tu u k'ujleb'al tetz 
q'esala. 22 Ab'iste ex niab'in q'u 
yol tza', nimataj kan tal u 
Tioxhla Espiiritu tu q'u niman 
tetz u Jesuus tu junun tenam. 
Chia.» Chajaxh te.— Texh ve. 


U visioon ti' u toksal iq'ii 
u Tioxh tu Amlika 


1 Unchee' xamtich tek ti! 
4 q'u kam tzi!, sajinin utz, vil 
ma!lu jub'al tu amlika, jajliche. 
Utz iq'ilapajin u vi! va'l q'ilanin 
b'axa chitu', va'l echa! toq' 
trompeta. Utz tal ve ech tza!: 
—Ni'axh, chaje'ul tza'. Tan 
sunk'uch tere'n q'u kam see q'u'l 
su'uch ti' q'u kam paalyuka 
tzi'.— Texhtu!. 

2 Ech tu u mu'k'ul tzi', tiira 
atich u Tioxhla Espiiritu sun- 
k'atza. Utz a' tek vila atich ma'l 
u k'ujleb'al tu Amlika tetz mam 
q'esala. K'ujlel ma'l aanima tuul. 
3 Utz aatz va'l k'ujliche tzi', ech 
tilone' u sivan jaspe, tuch' u 
sivan cornalina. Utz aatz ti'aj u 
k'ujleb'al tzi', atich ma'l txak- 
b'anch'el. Ech tilone' u sivan 
esmeralda. 

4 Utz sutimal ti' u k'ujleb'al 
tetz mam q'esala tu va't 24 k'ujle- 
b'al tetz q'esala. K'ujlel 24 q'esala 
tuul vila. B'a'nla poloxh saj 
oksa'm. Utz atil je' ikoroona tivi', 
b'a'nla chaj q'an ch'ich'. 5 Aatz tu 
u k'ujleb'al tetz mam q'esala tzi', 
niripkab'in tel itz'na'b'. Nituch 
tininunchil. Utz nituch q'eq'u'm. 
Atil jujva!l txijtxub'al vatz u 
k'ujleb'al tzi', nitoyve'. Aya! 
jujva'l u Tioxhla Espiiritu.1 

6 Atich paj ma'l u kam vatz u 
k'ujleb'al tzi', echa! mar. Puuro 
espejo. Nipaal tuch sajinchil 
tuul.” 

Aatz tinik'a utz, ti'aj q'u 
k'ujleb'al tzi', atich kaava't 
itz'lich kam echa' txokop. Kaana 
b'aq' vatz siatz chaj utz, ti' iqul. 
7 Aatz u b'axa itz'lich kam tzi', 
echa' b'alam. Aatz u ka'b' utz, 
echa' chelem tooro vaakaxh. 
Aatz vitoxva!, echa! ivatz 
aanima. Utz aatz vikaava', echa! 
Sich! aas nixich'ane'. 8 Utz aatz 
kaava'l q'u itz'lich kam tzi', 
vaajil ixich' atile sijununil. 
Kaana b'aq' vatz ti' elu'l tuch' tu 
tuul q'ul ixich'. Utz ye'k ila'm 
ni'an q'iils aq'b'al ti' talax ech 
tza!: 


—¡Ye'k paav k'atza, ye'k paav 
k'atza, ye'k paav Katz u 
kuB'aals Amlika, u mam 
Tioxh tetz o'te, tetz cheel utz, 
tetz taab'a'b'en!— Chia. 


q 4.5 Choktaj u Zacarias 4.2-3; Q'u Kam Ib'axab'sa Ik'uchax U Tioxh 


(Apocalipsis) 11.4. 


r 4.6-9 Choktaj u Ezequieel 1.5-25; 3.13; 10.15-22. 

9 Aatz q'u itz'lich tzi', nimotxtal 
vitechalil u Tioxh va'l k'ujlele 
utz, ib'ena! ib'en ko'xh u tatine!. 
Nimotxtoksa iq'ii. Utz nimotx- 
ik'amab'e q'u kam te kajayil. Ech 
ko'xh ni'an chajpaj. 10 Aatz u 24 
q'esala, nimotxipeche' vatz u 
Tioxh va'l k'ujlel tu u k'ujleb'al 
tetz q'esala. Nitoksa iq'ii. Ni- 
motxteesa q'ul ikoroona tivi' utz, 
nimotxtaq' ku! siatz tan, ib'ena!' 
ib'en ko'xh u tatine'. Nimotxtal 
ech tza!: 


11 —KuB'aal, nik'ulo'k sai! 

aas sa'alax vatechalil. 

Sa'oksal aq'ii. 

Utz eetz u mam ijle'm, 

tan, axh vetcheesan q'u kam 
kajayil. 

Utz tu vatxumb'al k'uxh atile 
utz, 

tu vatxumb'al veetika.— Chia. 


U tijle'm u Chelem Karne!] ti' 
ixhejul u ui b'olq'imal tib' tuul 
1 Unchee' a! tek vila atich 
ma'l u u! b'olq'imal tib' 
tuul, tu u seb'al iq'ab' va'l k'ujlel 
tu u k'ujleb'al tetz q'esala. Kaana 
tz'ib' ato'k ti' utz, tu tuul. Utz 
b'a'nla jupel tu jujva'l sello.: 

2 Utz vil ma'l u aanjel, aq'el ivi'. 
Qetun taltu ech tza': —¿Ab'il 
ma'j sik'ulo'k ti' aas su'lijaj u u' 
tzi'? Utz ¿su'lteesa q'u sello?— 
Texhtu!. 

3 Utz ye'xhab'il ma'j cheei aas 
sijaj u u! tzi'. Utz niko'xh ab'il 
koj sasajin; niko'xh tu Amlika; 
niko'xh vatz tx'ava' utz; niko'xh 
xo'l q'u kamnaj jaq' tx'ava'. 

4 Ech aatz in tan, kaanaich tek 
voq'e' tan, ab'il koj ma'j cheei 
aas nojchit sik'ulo'k ti! su'lijaj u 
u'. Utz niko'xh ab'il koj sasajin. 

5 Ech aatz tek ma'l q'u q'esala, 
tal ve ech tza': —Ye' ko'xh 
oq'axh. Tan a' sajajon u mam aa 
yak'il va'l tiira ole'naj, va'l echa' 
b'alam. Aya' vitu'xh ixalam u 
Judaa, vitu'xh ixalam u Daviid. 
Utz a! se'eesan jujva'l q'u sello. 
Tan a! va'l sub'unya.— Texhtu!.f 

6 Unchee' sajinin. Utz a! tek vil 
ma'l u Chelem Karne"l txaklich 
xo'l q'u k'ujleb'al, och! xo'l 
kaava'l q'u itz'lich kam utz, xo'l 
q'u q'esala. Echa' yatz'el unpajul 
tu nacho'm vatz Tioxh ti' ijajax 
kuyb'al tilone'. Jujva'l tuk' atile 
utz, jujva'l b'aq' iatz. Aya' jujva'l 
q'u Tioxhla Espiiritu va'l chajel tu 
u vatz amlika tx'ava' kajayil.“ 


$ 5.1 Aatz ko'xtene tan, ye'kich libro. Pek b'enchimal vatz tz'u'm ti! txokop 
nichuchku je! tz'ib' utz, b'enchimal vi! ma'l u kam nichteesal elu'l tu tuul 
ma'l u tal tze' papiro ib'ii. Utz aatz nichveet tuch u tz'ib' sii', nichib'olq'il 
tuul. Ech aatz va'l til u Xhan tzi' utz, echi. Nital tu U Lucas 4.20. A! 
nichitxakune' aas nichitz'ib'al u Yolb'al Tioxh. 

t 5.5 Choktaj u Geenesis 49.9-10. 

u 5.6 Aatz u yol “Chelem Karne"” a! nik'am ti! vija'mel u choob'al paav 
nichik'ach q'u Israeel ko'xtene. Nipajik'am ti' u maanxhoil, u kuyb'al. 
Choktaj u Eexodo 29.38-41. 

7 Ech ex tiq'o u u! u Chelem 
Karne'l va'l atich tu seb'al iq'ab' 
va'l k'ujlel tu u k'ujleb'al tetz 
mam q'esala. 8 Utz ta'xh veet 
ik'ultu u u! rail, motx peche' ku! 
kaava!l q'u itz'lich kam tuch' q'u 
24 q'esala vatz u Chelem Kapell, 
Atich iaarpa sijununil. Utz 
iq'omal jununil tatib'al ikaxhlaan 
pom. B'a'nla q'an ch'ich', noonaj 
tu kaxhlaan pom. Aatz u kaxhlaan 
pom, a! nik'am ti! viq'ilat isik'let 
Tioxh q'u'l niman tetz u Jesuus.” 
9 Utz nichmotxib'itza ma'l u ak! 
b'itzal ech Ga: 


—Ni'xhik'ulo'k sai! aas okyu u 
u! taq'ab' tzi'. Utz axh 
se'eesan q'ul iselloil. Tan axh 
va'l yatzlaxaxh vatz Tioxh, 
echa' ook tu tx'olo'm. Tu 
vakajal vetachoov vipaav q'u 
aanima, q'u'l tetz tek Tioxh, 
k'uxh jatvatzul ko'n aanimail, 
kam ko'n iyolb'al, kam ko'n 
itenam. 

10 Vetaaq'lu qijle'm Katz u 
kuTioxh. Utz vetaaq'b'eno! 
oksan vol siatz. Ech sa'nalku- 
b'an q'esalail tu u vatz 
tx'ava'.— Chia. 


11 Unchee' sajinin. Utz vab'i 
ivi' sib'la chaj aanjel, seplich ok 
ti' u k'ujleb'al tetz q'esala utz, 
seplich ok ti' q'u itz'lich kam 
utz, ti' q'u q'esala. Aatz u 
tachul q'u aanjel tzi', jatva'l 
ko'n miyoon. 12 Ech nichmotx- 
iqetun tal tu ech tza!: 


Y 5.8 Choktaj u Leviitico 2.1-2. 

—Nik'ulo'k ti' u Chelem Karne'l 
aas sat'anb'a'li tan; 

a' va'l yatz'ax vatz Tioxh, echa' 
tok tx'olo'm. 

Ech nik'ulo'k ti! aas 
sa'aq'ax tijle'm; 
sa'aq'ax tx'iib'al iq'ii, 
sa'aq'ax itxumb'al; 
sa'aq'ax iyak'il; 
saoksal iq'ii; 
sa'aq'ax itechalil utz; 
sab'itzali.— 

Texhtu'. 


13 Utz vab'i iyolon kajay 
q'u kam q'u'l cheesamal tu 
Amlika; antu q'u kam vatz 
txlava!, q'u kamnaj jaq' tx'ava! 
tuch' q'u'l tu mar. Utz tuch' 
jatvatzul chit q'u kam atile. 
Tal ech Ga: 


—Aatz u q'esala va'l k'ujlel tu u 
k'ujleb'al tetz q'esala 

tuch' u Chelem Karne'l; 

a' samotxb'itzali; 

a' samotxalax itechalil; 

a' samotxoksal iq'ii utz; 

a' samotxaq'ax iyak'il 
b'enamen. 
Ech ko'xh ib'ena'.— 

Texhtu'. 


14 Utz aatz kaava'l q'u 
itz'lich, tal ech tza': —Ee! a! 
chitu'.— Texhtu'. Ech aatz q'u 24 
q'esala motx peche'i. Taq' ku' 
ivatz vatz tx'ava' utz, toksa iq'ii 
u Tioxh va'l ib'ena' ib'en ko'xh u 
tatine!. 

U teesal u b'axa sello, 
ch'a'o u tokeb'al 


1 Unchee' vil teesat u b'axa 
6 sello u Chelem Karne'l. Ech 
vab'i iyolon ma'l tu kaava'l q'u 
itz'lich kam. Utz aq'el ivi' ijelun 
tuul viyol. Tal ech tza!: 
—Ni'axh.— Texhtu'. 

2 Ech vil ma'l u saji' chee. 
Aatz va'l atich je! ti', iq'omich 
ma'l iarco b'anb'al ich'a'o. Utz 
aq'ax ma'l ikoroona. Ech k'asu'l 
tu ch'a'o tan, b'anel nal kanaal 
taq'o. Utz kanaal tere'n ma't 
i'ane'. 


U teesal u ka'b' sello, 
chi'k'ula'ib' u tokeb'al 

3 Aatz teesa u ka'b' sello u 
Chelem Karne"l, vab'i iyolon u 
ka'b' itz'lich kam. Tal ech tza!: 
—Ni'axh.— Texhtu'. 

4 Ech vil ik'asu'l ma'l u ka! 
chee. Aatz va'l atich je! ti', aq'ax 
ma'l mam espada te. Utz aq'ax 
tzii te aas ch'a!o su'ltoksa tu u 
vatz txlava!. Sa'texhmotxiyatz! 
je! tib' aanima tib'ilaj tag'o. 


U teesal u toxva' sello, 
va'y u tokeb'al 


5 Aatz teesa u toxva' sello u 
Chelem Karne"l, vab'i iyolon u 
toxva! itz'lich kam. Tal ech tza!: 
—Ni'axh.— Texhtu'. 

Utz vil ma'l u q'eji' chee. Aatz 
va'l atich je! ti', atich ma'l 

paab'al tiq'ab'. 6 Utz vab'i tuch 
ma'l u yol xo'l kaava'l q'u itz'lich 
kam. Tal ech tza!: —Ka'va'l ko'n 
libra triigo vija'mel ma'l q'ii 
aq'on. Oj sebada utz, vaajil libra 
u ja'mel. Ech koj u aseite tuch' u 
ta'l uuva, ye'k sakano'k.— 
Texhtu'.” 


U teesal u kaava' sello, 
kamchil u tokeb'al 


7 Aatz teesa u kaava' sello u 
Chelem Karne!l, vab'i u kaava' 
itz'lich kam tal ech tza!: 
—Ni'axh.— Texhtu!. 

8 Ech a' tek vil ma'l u q'ani' 
chee. Kamchil ib'ii va'l atich je' 
ti'. Utz Molb'al Tib' Kamnaj ib'ii 
va'l atichka ti' iqul. Ech motx 
aq'ax tzii te siyatz' aanima tu u 
vatz tx'ava'; untanul tu kaa tanul 
siyatz' tu espada, tu va'y, tu 
ch'a'o, tu yaab'il. Utz kam ko'n 
txokpilil xo'l tze' sachi'on. 


U teesal u to'va' sello, 
choob'al paav nijajax ti' q'u 
yatz'ol tetz q'u niman tetz 
u Jesuus 


9 Aatz teesa u to'va' sello u 
Chelem Karne!"l, vil jaq' u 
nachb'al Tioxh, q'u taanxelal q'u 
aanima q'u'l ma'tich iyatz'ax ti' 
itxakb'a't tib' ti' u yolb'al Tioxh. 
10 Utz nichmotxiqetun taltu ech 
tza!: —iKuB'aal Tioxh, ye!k paav 
sak'atza, axh vinujul! ¿Jatu tek 
satx'ol inujul vipaav q'u aanima 


Y 6.6 Aatz u ja'mel ma'l q'ii aq'on nital tza' utz, ma'l denaario, ma'l ch'ich' 
puaj tetz q'u aa Roma. Pek nichib'anb'e vitenam u Tioxh majte tan, atich ok 


jaq' imantaar u ijlenal tu Roma. 

tu u vatz txlava! q'u'l vetyatz'on- 
o'? ¿Jatu tek saaq' ch'exb'al te o 
q'u kukajal vetel taq'o?— 
Texhtu!. 

11 Ech motx aq'ax ib'a'nla 
chaj poloxh saj oksa'm sijununil. 
Utz alax te aas samotxich'ia 
b'itoj tiempo, tz'aj nal opon 
tere'n q'u tetz niman Tioxh q'u'l 
echat ikam sakami. 


U teesal u vajaj sello, 
mam kab'naano ul taq'o 


12 Aatz teesat u vajaj sello u 
Chelem Karne"l, yakich paaloj 
ma'l mam kab'naano. Yakich 
q'ejb'oj iatz u q'ii taq'o, ech 
teku'en a! dei b'u'j tetz 
txumu'm. Kajb' iatz u ich', ech 
teku'en a! ikajal aanima. 13 Ech 
motx chajpu ku'l q'u tx'umi'l 
vatz tx'ava', echa' ichajpu ku'l 
viikuxh aas nipaal ma'j mam 
kajiq'. 14 Sotz u amlika tzi'; 
ib'olq'i tib' tuul, echa' ib'olq'il 
ma'j xaj u'. Utz motx jalpu 
tatib'al kajay q'u muunte, tuch' 
kajay q'u sepkin tx'ava' nik'a a'. 

15 Ech aatz q'u ijlenal tu u 
vatz amlika tx'ava' tza', motx ex 
imuj tib' tu q'u jul. Utz at motx 
ex imuj tib' tu joymal sivan tulaj 
muunte. Antu q'u'l sib' tijle'm, 
q'u tx!iiol iq'ii, q'u q'esal sol, q'u 
mamaj q'atb'al tzii. Antu q'u 
me'b'a!, q'u'l k'ayimal tib' tu 
aq'on utz, tuch' q'u!l yit' 
k'ayimal koj tib' tu aq'on. 16 Ech 
motx tal tu q'u muunte, tuch' q'u 
mamaj sivan ech tza': —¡Ku'ojex 
qi'! Utz ¡mujtajo' vatz va'l k'ujlel 
tu u k'ujleb'al tetz mam q'esala! 

Utz ¡koltajo! vatz vik'a'nal u 
Chelem Karne'l! 17 Tan cheel u 
mam q'ii tetz vik'a'nal va'l 
xo'eb'al. Utz ab'il koj ma'j sa- 
tx'akon.— Texhtu'. 

U tok techlal q'u Israeel tipala 

q'u'l niman tetz u Jesuus 
1 Xamtich tek ti' q'u kam 

7 tzi', vil kaava'l aanjel txak- 
liche. Jununil tu junun ikaa paq'il 
ixoob'al u tx'ava'. A' nichimaj 
ipaal u kajiq' tu kaava'l vipaal- 
eb'al. Ech ye'kan sapaal kajiq' 
vatz tx'ava!; niko'xh vi' u mar 
utz; niko'xh vi'aj q'u tze'. 2 Utz 
vil va't u aanjel, aalich ije'ul tu 
vije'ab'al ul u q'ii. Iq'omich ma'l 
u oksab' echlal taq'o, tetz u 
itz'lich Tioxh. Ech qetun taltu 
b'en tu kaava'l q'u aanjel q'u'l 
ma'tich taq'ax tzii te aas siyansa 
u vatz tx'ava' tuch' u mar. 

3 Tal te ech tza': —Eyansach u 
vatz tx'ava! tuch' u mar utz, much! 
q'u tze'. Pek analen aas ma't 
qoksat techlal kajay q'u taq'onom 
u kuTioxh tipala.— Texhtu'. 

4 Unchee! vab'i u tachul q'u'l 
ok techlal. Ma'len 144,000 xo'l 
oul itu'xh ixalam q'ul ik'aol u 
Israeel. 

5 12,000 xo'l q'ul itu'xh 
ixalam u Judaa oksal techlal. 

12,000 xo'l q'ul itu'xh ixalam u 
Rubeen. 

12,000 xo'l q'ul itu'xh ixalam u 
Gad. 

6 12,000 xo'l q'ul itu'xh 
ixalam u Aseer. 

12,000 xo'l q'ul itu'xh ixalam u 
Neftalii. 

12,000 xo'l q'ul itu'xh ixalam u 
Manasees. 

7 12,000 xo'l q'ul itu'xh 
ixalam u Simeoon. 

12,000 xo'l q'ul itu'xh ixalam u 
Levii. 

12,000 xo'l q'ul itu'xh ixalam u 
Isacaar. 

8 12,000 xo'l q'ul itu'xh 
ixalam u Zabuloon. 

12,000 xo'l q'ul itu'xh ixalam u 
Xhep. 

Utz 12,000 ok techlal xo'l q'ul 
itu'xh ixalam u Benjamiin. 


U toksal iq'ii u Tioxh 
tu tz'ajel iatz aanima 


9 Xamtich tek ti' q'u kam 
tzi', a! tek vil ma'l mama'la 
tenam aas ye'xhab'il ko'xh 
tech ti! tachle'. Tz'ajel iatz 
aanimail tu vatz amlika 
txlava!, tikuenta mamaj tenam, 
tuch' talaj tenam. Jatvatzul 
ko'n aanimail utz, jatvatzul 
ko'n iyolb'al. Jolol txaklich 
vatz u k'ujleb'al tetz u mam 
q'esala utz, vatz u Chelem 
Karne'l. Jolol ato'k toksa'm 
b'a'nla poloxh saj. Utz sikajay- 
il, iq'omal xaj ipalma tiq'ab'. 
10 Utz motx qetun tal tu ech 
tza!: 


—Aatz u kuTioxh, va!l k'ujlel tu 
u k'ujleb'al tetz q'esala, 
a! u Chitol tu paav, 
tuch' u Chelem Karne'l.— 
Texhtu!. 


11 Utz kajay q'u aanjel jolol 
txakliche. Seplich ok ti' u 

k'ujleb'al tetz q'esala, ti' q'u 
q'esala utz, ti' kaava!l q'u 
itz'lich kam. Ech motx peche'i. 
Motx taq' ku' ivatz utz, toksa 
iq'ii u Tioxh va'l k'ujlel tu u 
k'ujleb'al tetz q'esala. 12 Motx 
tal ech tza!: 


—iA' chitu!! 

a! sa'alax b'a'nil oi u kuTioxh. 

A! sa!'alax itechalil; 

a! salalax aa txumb'al ti'; 

a' sak'amab'el q'u kam te; 

a! saloksal iq! ii; 

a! salalax aa yak'il ti'; 
b'enamen 
ech ko'xh ib'ena!. A'i.— 

Texhtu!. 


13 Unchee' aatz ma'l tu q'u 
q'esala, iq'ila'in. Tal ve ech 
tza!: —¿Ab'il q'u'l b'a'nla 
poloxh saj q'u toksa'm niile' 
tzi'? Utz ¿til vetmotxk'as- 
ku'l?— Tesch ve. 

14 Ech aatz in, val te ech tza!: 
—Unb'aal, axh ootzajin tetz 
ab'il.— Texhin te. 

Utz tal ve ech tza!: —Aatz 
q'u aanima GU, a! q!u'l vetpaal 
tu u mam k'axk!o atzi'. Utz 
vettx!aale'l q'ul ipaav tu 
vikajal u Chelem Karne'l. Ech- 
ixe'at tx'aatx'ochi utz, b'a'nla 
poloxh saj q'u toksa'm tzi'. 

15 Ech toke' jolol ato'k vatz u 
k'ujleb'al tetz iq'esalail u 
Tioxh. Utz q'iils aq'b'al nitoksa 
iq'ii u Tioxh tu va'l atilka. Utz 
aatz u Tioxh va'l k'ujlel tu u 
k'ujleb'al tetz mam q'esala, 
satilb'e satoksa sik'atza. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


619 


16 Ech ye'kan samotxkam tu 
va'y, tu tzaji tzi'l. Niko'xh u q'ii 
sa'tere'nkojk'achon tzi'. Utz 
ye'kan sakam tu tz'a'. 17 Tan a! 
saxeen; a! sailb'en u Chelem 
Karne!l, va'l atil xo'l q'u k'ujle- 
bal tetz q'esala. A! si'iq'on ib'ey. 
Se'ntaq' taa! tu chun a! tetz 
b'enq'ii b'ensaj. Utz u Tioxh 
sasuun q'u ta'l b'aq' iatz.— 
Texhtu!. 


U teesal u jujva' sello, 
jujva't mam choob'al paav 
saul taq'o 


1 Unchee' aatz teesa u 
8 jujva! sello u Chelem 
Karne'l, yakich uchoj ma'l 
tz'ine'chil tu Amlika, kamal 
nik'amoj oora. 2 Ech vil jujva'l 
q'u aanjel txaklich vatz u Tioxh. 
Utz aq'ax jujva'l trompeta te, 
jununil tetz. 

3 Utz ul va't u aanjel. Txake' 
vatz u nachb'al Tioxh. Iq'omich 
ma'l ku'eb'al kaxhlaan pom 
tiq'ab', b'a'nla q'an ch'ich'. Utz 
sib'la chit kaxhlaan pom aq'ax 
te. Sitz'e'sa je' vi' u nachb'al 
Tioxh va'l q'an ch'ich' vatz u 
k'ujleb'al tetz mam q'esala. A' 
satoksav xo'l viq'ilat isik'let 
Tioxh q'u niman tetz u Jesuus. 
4 Ech je' isib'el u kaxhlaan pom 
va'l nichitz'e' tu tz'e'sab' 
kaxhlaan pom tiq'ab' u aanjel 
utz, je'op vatz Tioxh, tuch' 
viq'ilat isik'let Tioxh q'u niman 
tetz u Jesuus. 5 Ech inoosa ku' 
tere'n txa' xamal u aanjel tu u 
tz'e'sab' ikaxhlaan pom. A' tiq'ov 
elu'l vi' u nachb'al Tioxh. Ech 

ik'on ku'l u tz'e'sab' kaxhlaan 
pom vatz tx'ava'. Ech yakich 
tininunoj u vatz amlika tx'ava!. 
Uch mamaj q'eq'u'm. El itz'na'b'. 
Utz mam kab'naano paali. 


U toq'sal jujva'l q'u trompeta, 
choob'al paav nital junun 


6 Ech aatz tek jujva'l q'u 
aanjel q'u'l ma'tich taq'ax 
trompeta te, motx i'an liista q'ul 
itrompeta ti' toq'sale'. 7 Aatz u 
b'axa aanjel, toq'sa vitrompeta. 
Utz ku' sajb'atz. Ku'l xamal 
yuuel tuch' kaj. A' k'onaxku ku'l 
vatz tx'ava'. Utz tz'e' untanul tu 
ox tanul q'u tze', tuch' kajay q'u 
chaxa xajtze!. 

8 Aatz u ka'b' aanjel, toq'sa 
vitrompeta. Utz yakich k'onax 
b'en ma'l va'l tu mar echa' mam 
muunte tilone'. Techal itini'pun 
xamal ti'. Ech yakich b'enoj 
kajal, untanul tu ox tanul u mar. 
9 Ech yakich kamoj untanul tu 
ox tanul q'u itz'lich kam tu mar. 
Utz yakich yuch'axoj untanul tu 
ox tanul q'u vaarko. 

10 Aatz u toxva' aanjel, toq'sa 
vitrompeta. Utz yakich chajpoj 
ku'l ma'l u mam tx'umi!l tu 
amlika. Techal toyve'. Echa! 
toyvu ma!j mam txijtxub'al. Utz 
ku! vi! untanul, tu ox tanul q'u 
nima! utz, ku! vi! untanul tu ox 
tanul q'u chunil ai 11 Aatz u 
tx'umi!'l va'l chajpi, a! ib'ii K'ay. 
Echixe'at untanul b'ens k'ay tu 
ox tanul q'u al, Ech sib' aanima 
kam tu q'u a! tzi'. Tan k'ayb'i. 

12 Aatz u kaava! aanjel, toq'sa 
vitrompeta. Utz yakich yanoj q'u 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


Q'u kam ib'axab'sa ik'uchax u Tioxh 8, 9 


txijtxub'al atil tu amlika taq'o. 
Ukentu untanul tu ox tanul itxij- 
txune!. Ye't txijtxuni, k'uxh u 
q'ii, k'uxh u ich! utz, k'uxh q'u 
tx'umi'l. Ech 4 oora so'ok aq'b'al 
tu ma'l q'ii taq!o. Utz 4 oora paat 
ye'k satxijtxun u ich' tuch' q'u 
tx'umi'l tu aq'b'al si'an majte. 

13 Unchee' sajinin utz, a' tek 
vil ipaal ma'l u xich' tu amlika. 
Utz vab'i iqetun taltu ech tza!: 
—iTilayol, tilayol, tilayol saya'k 
q'u aanima tu u vatz tx'ava' tu 
q'u kam su'ul ti! aas latoq'sa q'u 
trompeta oxva'l q'u aanjel!— 
Texhtu!. 

1 Ech aatz u to'va! aanjel, 
9 toq'sa vitrompeta. Utz a! tek 
vil ichajpu ma'l u tx'umi'l tu 
amlika; ku! vatz tx'ava'. Aq'ax 
tzii te sijaj u mam jul. 2 Utz aatz 
ijaj u mam jul, yakich b'ukinoj 
ije'ul mam sib' tuul. Echa! 
ib'ukin ije' isib'el ma'j mam 
oorno. Utz yakich q'ejb'oj iatz u 
q'ii tuch' u kajiq' taq'o.* 3 Ech 
motx chee elu'l unjolol txokop 
xo'l q'u sib' tzi', echa' sak'. Utz 
motx ipaxi paal tib' tu u vatz 
amlika tx'ava'. Ech aq'ax tzii te 
aas ech ichi'on chtit jee si'ane'. 
4 Alax te aas ta'xh sichi' q'u 
aanima q'u'l ye'k u echlal tetz u 
Tioxh tipala. Pek ye'k siyansa q'u 
chaxa xajtze' tu vatz tx'ava'. 
Niko'xh vixaj q'u mamaj Ge, 
5 Pek ye't aq'ax tzii te aas siyatz' 
q'u aanima. Pek sako'xhtoksa 
b'oj tu choo tu peena tu o'va'l 


* 9,2 Choktaj U Lucas 8.31. 


” 4 


Y 9.11 Aatz u yol “Apolioon”, 

ich'. Aatz u chi'om sanachax tu 
vichi'b'al, echa' ichi'on ichi'b'al 
ch'it jee aas nichi' aanima. 

6 Ech aatz tek q'u aanima 
si'an tu q'u q'ii tzi', sa'tekmotx- 
ichok ikame'. Sa'tektachva 
kamchil; loq' sa'tere'nkojkami. 
Tan ye'kan u kamchil sauchi. 

7 Aatz q'u txokop Gi, echa! 
chee aas ch'iam texh ni'an tu 
b'enchil tu ch'a'o. Jolol atich je! 
ma'l u kam tivi', echa' b'a'nla 
q'an ch'ich' koroona. Aatz q'ul 
ivatz, echa' vatz aanima. 8 Atich 
xi'l ivi', echa! xi'l ivi' ixoj. Utz 
aatz q'u tee, echa! ivaal tee 
b'alam. 9 Jolol atich ok ichale'k 
tetz b'anb'al ch'a!o, echa! ch'ich'. 
Utz aatz u toq' tuul q'ul rich), 
echa' ilek'na'n (Dien chee uch! 
kare't aas vitlasp (bien tu ch'a!o. 
10 Atich ijee, echa' ijee ch'it jee. 
Utz a! atik vichi'b'al tzi'. Ech tu 
q'ul ijee silanvu tu q'u aanima tu 
o'va'l ich'. 11 Aatz viq'esal tixo!l 
utz, aya! ma'l u aanjel tetz 
tx'i'li'inaj va'l je'ul tu u mam jul. 
Utz Abadoon ib'ii tu yolb'al 
hebreo. Pek aatz ib'ii tu yolb'al 
griego utz, Apolioon.Y 

12 Aatz u b'axa tilayolla mam 
choob'al paav, paalya. Pek 
ka'va't mam choob'al paav tul 
ti. 

13 Unchee' aatz u vaajaj 
aanjel, toq'sa vitrompeta. A! tek 
vab'i telu'l ma'l u yol xo'l junun 
q'u xoob'al ivi' u nachb'al Tioxh 
q'u'l echa' tuk! txokop. Aya! u 


yansanal” chu u tokeb'al. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


621 


nachb'al va'l b'a'nla q'an ch'ich' 
atil vatz Tioxh.* 14 Utz tal b'en 
tu u vaajaj aanjel ech tza', va'l 
atich u trompeta tzixe!: —Chite!'l 
kaava!l q'u aanjel q'u!l gitzel tzi' 
u mam nima! Eeufrates.— Texh 
u yol. 15 Ech ichitlu kaava!l q'u 
aanjel q'u'l nichnalich'iane'. Utz 
a! texh nichmotxich'ia topon u 
oora, u q'ii, u ich! utz, u ya'b'. 
Ech siyatz' untanul xo'l ox tanul 
q'u aanima. 16 Utz vab'i u tachul 
q'ul isol q'u'l atich je! ti' chee; 
ma'len 200,000,000. 

17 Unchee! ech tilax q'u chee 
unb'an tu visioon tza'. Atich je' 
sol OI. Aatz q'u sol, jolol atich ok 
ich'ich' chale'k, b'anb'al ch'a'o 
echa' xamal. Utz ech tilone' u 
sivan safiro. Ech tilon q'ol majte. 
Aatz q'ul ivi' q'u chee tan, echa' 
vi! b'alam. Utz nitelu'l xamal 
titzi', tuch' sib' utz, tuch' q!ol.* 
18 Ech kam untanul tu ox tanul 
q'u aanima, tu oxva'l q'u yatz!- 
bal q'u'l nichtelu!l titzi' q'u chee 
tzi'. Aya! u xamal, u sib' tuch' u 
q'ol. 19 Tan aatz viyatz'b'al q'u 
chee, aye'n titzi' utz, aye'n tijee. 
Aatz q'ul ijee, atil ivi', echa' 
tx'i'la txokop. Ech a! nichmotx- 
itzotiv q'u aanima tuul. 

20 Unchee' aatz tere'n q'u 
aanima q'u!l ye't motx kam tu 
q'u yatz'b'al tzi', niko'xh ma'koj- 
motxik'axa ik'u'l ti! q'u ye!xtxoj 
nimotxi'ane'. Motx koj iya!sa tok 
iq'ii q'u tioxhil tx'i'li'inaj, tuch' 
q'u b'anich tioxh q'u'l b'a'nla 


3 9.13 Choktaj u Eexodo 27.2; 29.12. 

q'an ch'ich! ku'en, b'a'nla saj 
ch'ich' ku'en, q'an ch'ich! ku'en 
utz, tuch' q'u b'anich tioxh q'u'l 
k'oxich sivan, k'oxich Gel ku'en. 
Jatu koj sasajini. Jatu koj sa!- 
ab'ini. Utz sa'kojitx'ol xaaom. 
21 Utz niko'xh ik'axa koj ik'u'l 
ti' q'u yatz!o'm, ti! q'u tistanine!, 
ti! q'u eesaib' tu b'ey tuch' 
aanima yit' ik'ulel koj utz, ti' q'u 
telaq'. 


U taq'ax u u! tu u Xhan 
i'an u aanjel 
1 Unchee! vil iku'l va!t u 

1 0 aanjel tu Amlika. Aq'el 
ivi'. Sutimich ti'aj tu sutz'. Utz 
atich je! txakb'anch!'el tivi'. Aatz 
vivatz, ech irib'une' u q'ii tzi'. 
Pek aatz q'u tajan, echa' lankin 
xamal. 2 Atich ma'l tal u! tiq'ab', 
jajlele. Ech aatz ku'l, itxakb'a' u 
seb'al tajan vi! u mar. Utz 
itxakb'a' vimax vatz tx!ava!. 
3 Utz qetun tu yol. Aya'l a' 
iq'eq'un b'alam i'ana. Utz ta'xh 
veet iq'eq'une', juj tanul mam 
tzaq'ab'ch'e'n ka'pajun q'ul iyol. 

4 Unchee' ta'xh veet ika'pajul 
q'ul iyol tu jujva'l q'u mam tza- 
q'ab'ch'e'n, si'chuntz'ib'a vala. 
Pek a' tek vab'i va't u yol tu 
Amlika, tal ve ech tza': —Atoj 
ko'n q'u yol sak'u'l tzi', q'u'l 
vettal jujva'l q'u mam tzaq'ab'- 
ch'e'n. Ye'k satz'ib'a.— Texh ve. 

5 Ech aatz u aanjel va'l vil 
itxakb'a't ma'l tajan vi' u mar 
utz, itxakb'a! va't vatz tx'ava'. 


4 9.17 Aatz u b'a'nla sivan safiro, xolel tilone', q'anq'o, kajko utz, xayi'. 

Ilak je! u seb'al iq'ab' tu amlika. 
6 Utz ech toksat vib'ii u Tioxh tu 
q'ul iyol, u Tioxh va'l b'enq'ii 
b'ensaj tatine!, va'l b'anon u 
amlika tuch' kajay q'u kam atil 
tuul, u b'anol tetz u tx!ava! tuch' 
kajay q'u kam atil tuul majte utz, 
u b'anol tetz u mar tuch! kajay 
q'u kam atil tuul. Tal u aanjel 
ech tza!: —Ye!xhkam texh sa- 
ch'iali. 7 Pek a! texh so'opon u 
q'ii aas satoq'sa vitrompeta u 
jujva' aanjel. Satzojpu kajay q'u 
kam b'anich nal ti' tu u Tioxh, 
q'u'l yit! ootzajimal koj tu 
aanima. Aya! q'u kam b'axab'sa- 
mal nal el talax titzi' q'u 
taq'onom u Tioxh, aya! q'u alol 
tetz u yolb'al Tioxh.— Tesch u 
aanjel. 

8 Ech vab'i paj u vi! va'l vab'i 
tu amlika b'axa. Tal ve ech tza!: 
—Kuxh iq'o u tal ui jajlel tuul 
tig'ab' u aanjel tzi', va'l ma'l 
tajan txaklel vi! mar utz, va't 
tajan txaklel vatz tx'ava'.— 
Texhtu!. 

9 Ech b'enin xe! u aanjel utz, 
unjaj u tal u! te. Utz tal ve ech 
tza!: —Ila utz, echb'u. Chi! 
toko'p tatzi' si'ane!, echa! ta'l 
kab'. Pek sik'ayb'ixsa tuul 
avuul.— Texhtu!. 

10 Ech unk'ul u tal ui tiq'ab' u 
aanjel utz, vechb'u. Chi' toko'p 
tuntzi', echa! ta'l kab'. Pek ta'xh 
veet vechb'u, ik'ayb'ixsa tuul 
vuul.? 

11 Ech alax ve ech tza!: 
—Ministeer saal q'u kam niile' 
naab'i tza'. Saal xo'laj tenam, 
xo'l mamaj tenam, xo'l aanima 
aas jatvatzul ko'n iyolb'al utz, 
xo'l ijlenal.— Texhtu!. 

Q'u kam si'an ka'va'l q'u texhtiigo 
1 Ech aq'ax ma'l u aa ve, 
1 1 echab'al echa! b'aara. 
Utz alax ve ech tza!: —Kuxh utz, 
echa u tuuleval u totztioxh, much 
u nachb'al Tioxh. Utz laach 
majte jatva'l q'u aanima q'u'l ni- 
motxtoksa iq'ii u Tioxh tzi'.* 
2 Pek aatz u vatz iq'analil u totz- 
tioxh, aq'ka; ye'k seecha. Tan ok- 
samaltekka tikuenta q'u puera 
aanima q'u'l ye' tootzaj Tioxh. 
Utz kam ko'n toj motx i'an tu u 
tioxhla tenam tu ma'l 42 ich'. 
3 Pek savaq' tijle'm ka'va'l q'ul 
untexhtiigo ti' talax q'ul unyol tu 
ma'l 1,260 q'ii. Sib'axab'sa q'ul 
unyol. Satoksa toksa'm tetz 
txumu'm tuul sib'axab'sa q'ul 
unyol.— Texhtu'. 

4 Aatz ka'va'l q'u texhtiigo, a! 
nik'am ti! ka'va'l q'u Gel olivo. 
Utz nik'am ti! ka'va'l q'u tatib'al 
txijtxub'al majte q'u'l atil vatz u 
Tioxh viB'aal u vatz tx'ava'.d 
5 Ech oj ab'il ma'j kam si'an tu 
q'u texhtiigo sitxume' tzi', 
kamchil si'ane'. Xamal saelu'l 
titzi' q'u texhtiigo ti! iyatz'axe!. 
Ech ikam kajay q'u'l ikoontra 
si'ane'. 6 Tan atil tijle'm aas ye'k 


b 10.10 Choktaj u Ezequieel 2.8-10; 3.1-3. 
€ 11.1 Choktaj u Ezequieel 40.3; u Zacarias 2.1-2. 


411.4 Choktaj u Zacarias 4.11-14. 

sachajpu jab'al tu amlika taq'o, 
jatva!l q'ii satal q'ul iyol u Tioxh. 
Atil tijle'm aas sataq' biens kajal 
q'u al, Utz jatvatzul ko'n 
choob'al paav sataq' ku' ti' q'u 
aanima tu u vatz amlika tx'ava'. 
Samotxi'ane' jatpajul isa'. 

7 Unchee' aatz samotxtzojpu 
ti' talax q'ul iyol u Tioxh, 
sachee je'ul tu u mam jul ma'l 
u xa'eb'alla txokop. Utz si'an 
ch'a'o tuch' q'u texhtiigo tzi'. 
Ech sasub'li, sayatz'li. 8 Ech 
aatz q'ul ichi'l, samotxkaa 
tinik'a u mam tenam 
Jerusaleen, va'l je'k u kuB'aal 
Jesuus vatz kurus, va'l a! 
nik'am ti! vib'ii ka'va'l q'u aa 
paavla chaj tenam, u Sodoma 
tuch' u Egipto. 9 Ech oxva!l q'ii 
tuch' unnik'amte si'an ku! tu 
b'ey. Ye'k sa'aq'ax tzii samujli. 
Kajay aanima sailon, jatvatzul 
ko'n iyolb'al, jatvatzul ko'n 
aanimail, tu mamaj tenam utz, 
tu talaj tenam. 10 Ech aatz q'u 
aanima tu u vatz amlika tx!ava!, 
sa'xhmotxtxuq'txun ti! aas ma't 
ikam ka'va'l q'u texhtiigo tzi'. 
Sa'xhmotxchi'b' taq'o. Samotx- 
taq! b'en tib' toya sivatzaj ti! vi- 
kameb'al. Tan nojchit ma'tich 
motx ipaal tu k'axk'o taq'o. 

11 Ech ta'xh sael oxva!l q'ii 
tuch' unnik'amte ikam q'u 
texhtiigo, saq'aavulsal taanxelal 
tu u Tioxh. Ech samotxlakpi; sa- 
motxch'ine'i. Ech mam xo'val 
saok Katz q'u aanima q'u'l 
sailon. 12 Utz ech samotxtab'i 
ma'l u yol tu Amlika, satal te ech 
tza!: —¡Je'ojulex tza'! — Chaj te. 

Ech samotxb'enje' tu Amlika tu 
sutz!. Utz sailax tu q'u koontrain 
tetz. 

13 Ech aatz si'an tu u mu'k'ul 
tzi', yak sapaaloj ma'l mam 
k'ab'naano tu u tenam va'l sa- 
motxelkub'en. Utz aatz untanul 
tu laa tanul u tenam, yak 
sab'enoj tu qootz!. Utz sakam 
7,000 aanima. Aatz tere'n q'u 
aanima samotxkaai, samotxxo'vi. 
Utz sa'tektoksa iq'ii u Tioxh tu 
Amlika. 

14 Paalyu u ka'b' tilayolla 
mam choob'al paav. Log! tul u 
toxva! mam choob'al paav va'l 
tilayol. 


U toq'sal u jujva' trompeta, 
nixe't viQ'esalail u Tioxh 


15 Aatz u jujva' aanjel, toq'sa 
vitrompeta. Utz a! tek vab'i tuch 
mam q'eq'u'm tu Amlika. Ech 
nichtal tza!: 


—Aatz q'u ijlenalil 
tu u vatz amlika tx!ava' kajayil, 
okyu tiq'ab' u kuB'aals Amlika, 
tuch' u Cristo. 
Ech si'an ijlenalil b'enamen, 
b'enq'ii b'ensaj.— 

Texhtu!. 


16 Unchee' aatz q'u 24 q!esala 
q'u'l k'ujlich tu q'u k'ujleb'al tetz 
q'esala vatz u Tioxh, motx 
peche'i. Motx taq! ku! ivatz utz, 
toksa iq'ii u Tioxh. 17 Motx tal 
ech tza!: 


—Nikuk'amab'e see kuB'aals 
Amlika, 

Mam Tioxh. 
Tan, axh u Tioxh tetz cheel, 
tetz o!te utz, 

tetz taab'a'b'en. 

Tan okyu u mam iijle'm. 

Xe'ti val iijlenalil tu u vatz 
amlika tx!ava'. 

18 Tan k'uxh nilakpu ivi' q'u 
mamaj tenam sai), 

lakpi avi' majte. 

Utz cheel u tiempo aas satx'ol 
inujul q'u kamnaj. 

Cheel va'l saaq' vib'a'nla 
choob'al 

kajay q'ul aaq'onom, 

q'u alol tetz vayolb'al, 
tuch' q'u niman tetz u Jesuus 
utz, jatva!l chit q'u nimaj, 
ch'ooaj q'u'l atil aatin siatz. 
Pek sasotzsa q'u yuch'ul 
tu u vatz amlika tx'ava'.— 

Texhtu!. 


19 Unchee! a! tek vil ijajpu 
u tatib'al u Tioxh va'l tu 
Amlika. Utz na'vit elu'l u 
tioxhla kaaxha va!l atil u 
nuk'u'm tuul. Utz el itzina'b' 
tu u vatz txlava!. Uch mam 
q'eq'u'm. Tininun u vatz 


624 


txlava!. Paal ma'l mam kab'- 
naano. Utz kaana sajb'atz ku'i. 


Vib'antu ik'u'l u Dragoon ti' u ixoj 

va'l a' nik'am ti' q'u Israeel 

Unchee' a' tek vil ichee 

1 2 ma'l u mam xheenya tu 
amlika. Vil ma'l u ixoj, techal 
irib'un ti'aj. Q'ii u toksa'm. 
Atilka u ich' jaq' tajan. Utz atich 
je' ma'l ikoroona tivi', kab'laal 
tx'umi'l tzolchel ok ti'.€ 2 Aatz u 
ixoj tzi', atich tu tiichajla yaab'il. 
Utz aalich texh topon u tiempo 
aas si'an b'a'n. Va'l iq'eq'un tu 
chi'om. 

3 Ech a' tepaj vil ichee va't u 
xheenya tu amlika. Ma'l u mam 
txokop, Dragoon ib'ii. Kaji' 
tilone'. Jujva'len ivi' utz, laval 
tuk'. Atil je' ikoroona tu junun 
q'ul ivi' tzi'.f 4 Utz paal ijuxu 
untanul tu ox tanul q'u tx'umi'l 
tu amlika tu vijee. Ik'on ku'l vatz 
tx!lava'. Ech txake' u Dragoon 
vatz u ixoj va'l si'chtekitz'pu u 
titz'in. Tan sichi'e' nichtale', 
ta'xh si'itz'pi. 

5 Ech itz'pu u titz'in u ixoj 
tzi'. Tal xiak. Utz sa'nali'an 


€ 12.1 Nitalche' aas a! nik'am ti! u Israeel u ixoj tzi', vitenam u Tioxh. Aatz 
u q'ii tuch' u ich', a! nik'am ti! q'esala oj txutxa b'aala. Utz aatz q'u tx'umi'l, 
a' nik'am ti' aanima aas sib' tijle'm. Nital tza' aas kab'laal tx'umi'l ato'k ti' 
vikoroona u ixoj. Aatz u kab'laal tzi', a' nik'am ti' kab'laal q'ul ik'aol u 
Jacoob, aya' vik'uy imam kajay q'u Israeel. Nimna'l tu u Geenesis 37.9 
tuch' tu u Jeremias 31.35-36. Aatz q'u kam q'u'l atil k'atz u ixoj, aya' u q'ii, 
u ich' tuch! q'u tx'umi'l, jolol amlikail kam. Pek aatz q'u kam atil ti' u 
Dragoon, aya! jujva'l q'u vi! tuch' laval q'u uk', jolol vatz tx'ava' kamil. 
f12.3-4 Kaji' tilon u Dragoon; techlal k'a'nal. A' nik'am ti' ma'j txokop q'u'l 
juxuib' ib'ena'; echa' ma'j kan, oj ma'j txokpil a'. Choktaj u Jeremias 31.35; 
U Tio 24.29-30; u Geenesis 3.15. 

ijlenalil. Echa! tu ch'ich' b'aara 
satoksav q'u aanima tu jik tu 
kajay q'u tenam. Pek ul eesaloj 
b'en utz, ex aq'axoj vatz u Tioxh, 
vatz vik'ujleb'al tetz mam iq'esa- 
lail. 6 Utz aatz u ixoj tzi', elb'en. 
Ex atoj tu ma'l u tz'inlich tzaji 
tx'ava' tu va'l b'anichnalku tuch 
tatib'al tu u Tioxh. Utz a' si'ilb'e- 
lik tzi' tu ma'l 1,260 q'ii. £ 

7 Ech xe't ma'l ch'a'o tu 
amlika. Aatz u Me'k, u q'esal 
aanjel, molomal tib' tuch' q'ul 
iaanjel i'an ch'a'o tuch' u 
Dragoon.* Utz aatz u Dragoon, 
aya' u tx'i'li'inaj. Molomal tib' 
tuch' q'ul iaanjel majte. 8 Pek 
aatz u tx'i'li'inaj ye't ole! uch! 
q'ul imol. Sub'axi. Ye't kaa tu 
amlika. 9 Tan k'onax ku'l u mam 
Dragoon vatz tx'ava'. Aya! u 
tx'i'li'inaj, va'l Diablo utz, 
Satanaas ib'ii. Tan a' va'l nieesan 
kajay q'u aanima tu b'ey q'u'l 
atil tu u vatz amlika tx'ava'. A' 
imol q'ul iaanjel b'ajax ku'l vatz 
tx'ava'. 

10 Ech vab'i tek ma'l u yol tu 
Amlika. Techal iqetun taltu ech 
tza!: 


—iAatz cheel, oponyu u tiempo 
aas elyo! vatz u kukoontra! 
Oponyu u mam iyak'il u 
Tioxh. Niteki'an viQ'esalail. 
¡Aq'axyu u tijle'm tu 
viTxaaom! B'ajaxy el u 

tx'i'li'inaj va'l nichxochon 
vatz Tioxh q'iils aq'b'al q'u 
kumol niman tetz u Jesuus. 

11 Pek vetmotxisub'lu u tx'i'li'i- 
naj tu vikajal u Chelem 
Karne'l utz, tu u taltu u 
yolb'al Tioxh. Ye'n toksa tetz 
u vatz iq'ii isaj tu u vatz 
amlika tx'ava'. Utz ye'n 
ixo'va u kamchil. 

12 ¡Echixe'at txuq'txunojex 
Amlika utz, jatva'l ex atilex 
tuul! Pek tilayol saya!k'ex 
aanima q'u'l ab'il ex atilex tu 
u vatz tx'ava' tuch! q'u'l tu 
mar. Tan k'onaxyu ko'p u 
tx'i'li'inaj texo'l. Utz techal 
ilakp ivi' tan, tootzajle aas 
b'iit ko'xh si'ane', ech sab'en 
tu choob'al paav.— 

Texhtu!. 


13 Unchee' ta'xh til u 
Dragoon aas ma'tich ik'onax 
ku'l vatz tx!lava!, a! tek ex 
tojcha u ixoj va'l ma'tich titz'pu 
u tal titz'in tal xiak. 14 Pek aatz 
u Tioxh tan, taq' ka'va!l ixich' u 
ixoj, echa' tetz mam xich'. Ech 
saxich'an telb'en vatz u 
Dragoon va'l echa! tx'i'la 
txokop. Se'nikol tib' tu u tz'in- 
lich tzaji txlava!, tu va'l atilku u 
tatib'al. Tan a! si'ilb'elik Gu tu 
oxva!l ya'b! tuch' unnik'amte. 
15 Ech ta!xh til bien u ixoj u 
Dragoon, ixa!va je'ul mam a! 


£ 12.6 Aatz u 1,260 q'ii nital tza!, oxva!l ya'b' tuch' unnik'amte ni'elka. 
h 12.7 Aatz u tokeb'al u b'ii “Me'k” utz, "Ab koj echa! u Tioxh” chia. 
Niyolon u Danieel ti! u Me'k majte tzi'. Choktaj u Danieel 12.1-2; 10.12-14; 


U Judas v. 9. 

titzi', echa! nima'. Ech sapaal- 
tija u ixoj nichtale'. 16 Pek aatz 
u txlava', iloch u ixoj. Ijajpu 
ko'n tib'. Utz b'en u nima! tuul 
va!l ixa'va je'ul u Dragoon titzi'. 
17 Ech lakp ivi' u Dragoon ti' u 
ixoj tzi'. Utz a! tek ex i'an 
ch'a'o tuch' q'ul itu'xh ixalam u 
ixoj. Aya! jatva'l q'u niman tetz 
oul imantaar u Tioxh utz, q'u'l 
nib'anon q'u kam q'u'l tal u 
Jesucristo. Ech a! tek txake'kka 
u Dragoon vi! u sanaab' tzi' u 
mar. 


Vichee je'ul ma'l u mam txokop 
tu u mar 

1 Ech a! tepaj vil ichee 
1 3 je'ul va't u mam xa'e- 
b'alla txokop tu mar. Jujva'lich 
ivi'. Utz lavalen tuk'. Atil je! 
jununil ikoroona junun q'u tuk! 
tzi'. Utz tz'ib'amal ok yol ti' 
junun q'ul ivi' aas Tioxh 
niyoq'e'. 2 Aatz u txokop va'l 
vila, echa! xhu'yi' b'alam 
tilone'. Pek aatz q'u tajan, echa! 
tajan oso. Utz aatz vitzi', echa! 
itzi' q'ani' b'alam. Ech vil taq'ax 
iyak'il tu u Dragoon. Taq' vi- 
ch'uxhleb'al te, b'anb'al iq'esa- 
lail. Utz taq' mam tijle'm. 3 Utz 
atich ma'l mam tak'onb'e'm u 
xa'eb'alla txokop tu ma'l q'u'l 
ivi', vila tzi', aas kamnajich 
taq'o. Pek i'an b'a'n u 
tak'onb'e'm. Ech mam tenam 
tz'ejx ik'u'l taq'o tu u vatz 
amlika tx'ava'. Ech tek motx 
ib'en ik'u'l ti'. 4 Motx toksa iq'ii 
u Dragoon tan, taq' u tijle'm tu 
u xa'eb'alla txokop. Ech motx 

toksa iq'ii u xa'eb'alla txokop 
ech tza!: —Ye'xhab'il ko'xh ma'j 
echa' u xa'eb'alla txokop tzi'. 
Tan ab'il koj ma'j sasub'un tu 
ch'a'o.— Texhtu'. 

5 Unchee' aatz u xa'eb'alla 
txokop, aq'ax tzii te aas satok- 
saje' iq'ii vatz u Tioxh. Utz 
sateesa iq'ii majte. Aq'ax tijle'm 
aas si'ane' kam isa' tu 42 ich'. 
6 Unchee' ech xe't iqexeman 
itzi' ti' iyoq'ax u Tioxh, ti' vib'ii 
utz, ti' u tatib'al tuch' q'u 
niman tetz atil tu Amlika. 

7 Aq'ax tzii te majte aas si'an 
ch'a'o tuch' q'u niman tetz u 
Jesuus utz, sisub'e'. Aq'ax 
tijle'm vi' jatvatzul q'u aanima 
atile, jatvatzul q'u talaj tenam, 
q'u mamaj tenam utz, jatvatzul 
q'u yolb'al. 8 Ech so'oksal iq'ii 
u xa'eb'alla txokop tu jank'al 
q'u aanima tu vatz amlika 
tx'ava'. Aya' q'u'l ye' tz'ib'amal 
ib'ii xe' q'ii xe' saj tu u u' tetz 
atinchil tu b'enq'ii b'ensaj, va'l 
tetz u Chelem Karne'l va'l 
yatz'ax tu u nachb'al vatz 
Tioxh. 

9 Ab'iste ex sa'ab'in q'u yol 
tza', tz'inb'a'taj exichin. 


10 —Tan ab'il q'u'l satxayon 
b'en tu preexhuil, 

satxayax b'en tu preexhuil. 

Ab'il a! sayatz'on tu ch'ich', 

tu ch'ich' sakamku majte.— 
Chia. 


Ech sailchu q'u niman tetz u 
Jesuus, tii tzik ato'k k'atz u 
Tioxh utz, k'ujlel tzik ik'u'l ti'. 

Vichee ma'l u mam txokop 
tu u vatz amlika tx'ava' 


11 Unchee' a! tek vil ichee 
je'ul va't u ka'b' txokop tu 
tx'ava'; chuli alol tetz yolb'al 
Tioxh ul i'ane'.? Atich ka'va'l 
tuk!, echa! tuk' chelem karne!!l. 
Loq' aatz viyolone', aya'l chitu' 
a! iyolon u Dragoon. 12 Utz 
echat ko'xh tijle'm u b'axa xa!e- 
b'alla txokop ni'ane'. A! 
ni'anvo'k siatz. Utz kajay q'u 
aanima atil tu u vatz amlika 
tx'ava', nitoksa iq'ii u b'axa xa'e- 
b'alla txokop taq'o, va'l i'an 
b'a'n tu u tak'onb'e'm, va'l 
kamchil tek si'chi'an taq'o. 

13 Ech aatz u chulin alol tetz 
u yolb'al Tioxh tza', kam ko'n 
mamaj xheenya nik'uch vatz 
aanima. Aal nichichajpixsa 
xamal tu amlika utz, niku' vatz 
tx'ava' taq'o. 14 Utz ole' ti' tel 
q'u aanima tu b'ey tuch' ko'xh 
q'u xheenya q'u'l nichik'uch vatz 
u xa'eb'alla txokop. Utz nichtal 
tu q'u aanima aas satz'ajax 
ivatzib'al u xa'eb'alla txokop, 
va'l i'an b'a'n tu mam 
tak'onb'e'm tzok'el tan, 
kamnajich taq'o. 15 Ech aq'ax 
tijle'm u chulin alol tetz u yolb'al 
Tioxh aas satoksa taanima vi- 
tz'ajich vatzib'al u xa'eb'alla 
txokop; ech sayoloni. Utz ab'il 
ye'k so'oksan iq'ii u tz'ajich 

vatzib'al tzi', va'l nitekiyikune', 
yatz'el si'ane'. 16 Ech aatz paj 
i'an u xa'eb'alla txokop, ib'an 
ya'l aas so'ok techlal kajay q'u 
aanima tu seb'al iq'ab' oj tipala. 
K'uxh nimajs ch'ooaj, tx'iiol 
iq'iis, me'b'a', q'u'l k'ayimal tib' 
tu aq'on utz, k'uxh yit' a' koj; 
ma'l tok techlal. 17 Ech ye'xh- 
ab'il saveet iloq'one' saveet 
ik'ayine' oj ye' oknaj techlal, pek 
ta'xhtu' a! q'u'l atil u techlal u 
xa'eb'alla txokop ti'. Aya' vib'ii 
oj u tachul vib'ii. 

18 Pek txumb'al isa' u tootzaj- 
ile'. Ech ab'il tzak'kin, ib'an ti' u 
tachul vib'ii u xa'eb'alla txokop. 
Tan anat ko'xhtu' a' q'u ach q'u'l 
nib'anb'el xo'l q'u aanima. Utz 
aya' va'l tza', 666. 


Vib'itz u 144,000 
niman tetz u Jesuus 


1 Aatz ma'tich viltuka 
1 4 q'u kam tzi', a' tek vil 
txaklich u Chelem Karne'l vi' u 
muunte Sioon. Mam tenam imol; 
ma'l 144,000 ixaane'. Utz jolol 
chit ato'k vib'ii u Chelem Karne'l 
tipala tuch' vib'ii u Tioxh majte. 
2 A' tek vab'i tuch ma'l yol tu 
Amlika aas techal bot toq' tuul, 
echa' toq' tuul mam nima' aas 
jatva'l ko'n nik'asku'l. Echa' 
itininun amlika aas sael itz'na'b'. 
Utz echa' isonil sib'al aarpa ni- 
toq'sale'. 3 Utz nichib'itzal ok ak' 


113.11 Aatz u yol “txokop” nital tza', anko'xhtu' va'l “chulin alol tetz u 
yolb'al Tioxh” chu ti! majte. Anko'xh nital ma'l u kam, k'uxh ka'va!l ib'ii 
nital tu u u' tza'. Echtzixe't ma'l ko'n vib'ii sakutxakunsa tzi', ech ye'k 
sasotz ik'u'l u sik'len u' taq'o. Choktaj tu u u' tza' 16.13; 19.20; 20.20. 

b'itzal vatz u mam q'esal 
ch'uxhleb'al tuch' vatz kaava!l 
q'u itz'lich utz, vatz q'u q'esala 
majte. Aatz u b'itzal va'l nich- 
ib'itzale' tzi', ab'il koj nichtx'olon 
ib'itzale'. Pek ta'xh nichtx'olon u 
144,000 aanima q'u'l eesal vatz u 
choob'al paav xo'l q'u aanima 
vatz tx'ava!. 4 Aya! q'u'l tiira ye't 
motx tootzaji ixoj. Tan ta'xh 
motx atichk ok ti' u Chelem 
Karne'l k'uxh tile'ch ib'ena'. Utz 
a' q'u'l b'axa chit motx q'alpul tu 
q'ul ipaav xo'l q'u aanima majte. 
Echa' tok ma'j b'axa oya vatz 
Tioxh utz, tuch' vatz u Chelem 
Karne'l. 5 Tan ke'ch koj txub'a'l 
je'ul titzi'. Pek paat ye'k ipaav tu 
u topon vatz vik'ujleb'al u Tioxh 
tu viq'esalail. 


Viyolon k'asu'l oxva'l q'u aanjel 
tu amlika 


6 Unchee' vil paj va't u aanjel, 
nichixich'an ipaal tu amlika. A' 
iq'omal u yolb'al Tioxh taq'o va'l 
b'enq'ii b'ensaj. A' sipaxsav paal 
tu kajay q'u aanima tu u vatz 
amlika tx'ava', k'uxh kam itenam 
aanimail, k'uxh kam tilone' utz, 
k'uxh kam iyolb'al. 7 Unchee' 
qetun taltu u aanjel ech tza!: 


—iNimataj! ¡Xo'vataj u Tioxh! 
Utz tlanb'a'taj. Tan oponyu u 
q'ii utz, oponyu u oora aas 
sa'tektaq' u choob'al paav. 
Ech oksataj iq'ii tan, a' va'l 
b'anon u amlika tuch' u vatz 
tx'ava', va'l b'anon u mar utz, 
a' va'l b'anon q'u chun a'.— 

Texh u aanjel. 

8 Ech yolon va't aanjel ti'; 
vika'b' teku'en. Qetun taltu ech 
tza': —Sotzyu u mam tenam 
Babiloonia. Sotzyu u eesan tetz 
q'u aanima tu b'ey tu u vatz 
amlika tx'ava' tza'. Tan echal 
q'ab'ansamal itxumb'al 
ni'ane'.— Texhtu'. 

9-10 Ech yolon va't u aanjel 
ti'; vitoxva! teku'en. Utz qetun 
taltu ech tza!: —Ab'il so'oksan 
iq'ii u xa'eb'alla txokop, sik'ul u 
mam choob'al paav tetz vi- 
k'a'nal u Tioxh va'l molel ko'n 
taq'o. Antu sak'ulun q'u!l 
saoksan iq'ii vitz'ajich vatzib'al 
utz, q'u'l sataq' tzii so'ok u 
techlal tipala oj ti! iq'ab'. Utz 
ech sa'xhtuleb'e q'u aanima tu 
xamal tuch' tu pultinajla q'ol 
vatz q'ul iaanjel xaamnaj el 
k'atz paav utz, vatz u Chelem 
Karne'l majte. 11 Ech b'enamen 
sab'ukin ije! visib'el itz'e' q'u 
aanima tzi'. B'enq'ii b'ensaj ye'k 
ilo'tz! q'iils aq'b'al oO kajay q'u'l 
nimotxoksan iq'ii u xa'eb'alla 
txokop tuch' vitz'ajich vatzib'al 
utz, tuch' q'u'l samotxtaq' tzii 
so'ok u techlal vib'ii o. 12 Ech 
si'ilchu q'u niman tetz u Jesuus, 
q'u'l nimamal q'ul imantaar 
taq'o utz, k'ujlel ik'u'l ti! u 
Jesuus tan, siq'i! q'u k'axk!o.— 
Texhtu!. 

13 Ech tek vab'i ma'l u yol 
q'ilank'asu'lin tu Amlika. Tal ve 
ech tza': —Tz'ib'a q'u yol tza'. 
«Chi'b'eb'al tetz q'u aanima q'u'l 
a! sakamku ti! u kuB'aal 
taab'a'b'en tza!.> Chia. — 
Texhtu!. 

Ech a! tepaj vab'i va't u yol: 
—Ee!, a! chitu'. Ila'm samotxi'an 
ti! q'u tza'l, q'u peena vetmotx- 
paalku ti! u Tioxh. Utz satil 
iq'aq'al q'u b'a'nil vetmotx- 
i'ana.— Texh u Tioxhla Espiiritu. 


Vimolax kajay q'u aanima 
tu u vatz amlika tx'ava' 


14 Utz a! tek vil ma'l aanima 
k'ujlich je! vi! ma'l u saj sutz), 
echa! u K'aola va'l b'ennaj ko'n 
aanima. Utz atich je! ikoroona 
tivi', b'a'nla q'an ch'ich!. 
Iq'omich ma'l lok ju! ch'ich' 
tag!o, tzok'b'al triigo; techal tee. 
15 Ech elu!l va't u aanjel tu u 
tatib'al u Tioxh tu Amlika. Utz 
qetu!m chit iq'ilal b'en u aanima 
i'ana va'l k'ujlich je! vi! u saj 
sutz!. Tal te ech tza': —B'anb'e 
tek valok ju! ch'ich' tzi' utz, tzok' 
q'u vatz chikob'e'm. Tan oponyu 
tiempo chokb'al tetz. Q'anb'i q'u 
vatz chikob'e'm tu u vatz amlika 
tx'ava!.— Texh te. 

16 Unchee' aatz tek va'l 
k'ujlich je! vi! u sutz!, ipaasa 
vilok ju! ch'ich' vatz tx'ava! utz, 
ichok kajay q'u vatz chikob'e'm. 

17 Ech elu!l va't u aanjel tu u 
tatib'alu Tioxh tu Amlika. 
Iq'omich paj ilok ju! ch'ich' 
tiq'ab'; techal tee. 18 Utz elu'l 
va't aanjel vatz u nachb'al Tioxh. 
Atil tijle'm vi' u xamal. Ech 
q'etun iq'ilat b'en u aanjel va'l 
atich u lok ju! ch'ich' tzixe'; 
techal tee. Tal te ech tza!: 
—B'anb'e valok ju! ch'ich' techal 
tee tzi' utz, qole'l q'u uuva k'atz 
tajan tu u vatz amlika tx'ava' 

tan, ma'xh q'anb'ia.— Texhtu'. 
19 Ech aatz u aanjel, ipaasa 
vilok ju! ch'ich' vatz tx!ava! utz, 
iqole'l q'u uuva Katz tajan. Ech 
ex taq! tu u mam pach'b'al el 
tetz. Techlal vik'a'nal u Tioxh 
va!l saku! ti' q'u aanima. 20 Ech 
a! pach'q'ulik q'u uuva ti! elo'p u 
tenam. Utz ech xaan telu'l u ta'l 
uuva tu mam pach'b'al tetz, 
echa! ixaan kaj. Aatz vipimal u 
kaj, ji'op k'atz ixhekeema q'u 
chee tiju'. Utz 300 kiloometro 
ixaa u kaj tzi'. 


U jujva'l choob'al paav 
saku! ti' q'u yoq'ol Tioxh 
1 Unchee! vil va't u mam 
1 5 xheenya tu amlika, tz'ej- 
xeb'al k'u'l. Vil jujva!l aanjel 
iq'omich jujva't q'u choob'al 
paav taq'o va'l sitzojpeb'e u 
mam ik'a'nal u Tioxh ti' q'u 
aanima tu u vatz amlika tx'ava!. 
2 Ech vil va't u kam majte, 
echa! mar. Tiira rib'kin, echa! 
espejo yuuel uch! xamal. Utz 
aatz sii' va!l echa' mar, txaklich 
je' q'u aanima q'u'l ye't b'en 
ik'u'l ti' u xa'eb'alla txokop tuch' 
ti! vivatzib'al. Utz ye't motx taq! 
tib' aas so'ok vib'ii ti' tuch' u 
tachul. Jolol iq'omich iaarpa. U 
Tioxh aq'on te. 3 Utz nichmotx- 
ib'itza ma'l u b'itzal va'l nich- 
ib'itza u Moisees, u taq'onom u 
Tioxh, tuch' vib'itzal u Chelem 
Karne'l. Ech nichmotxtal tza!: 


—AĄq'el ivi' q'u mamaj kam 
na'ane', kuB'aals Mam Tioxh. 
Tiira jikom vab'ey utz, a' 

vinujul. Echixe'at axh tijlenal 
q'u tenam kajayil. 

4 Ech ab'il koj ma'j ye! sa- 
xo'vanaxh kuB'aal utz, ye'k 
sittanb'a'xh. Tan ta'xh ma'l, 
axh ye'k apaav. Utz nojchit 
tinujul itx'olax q'u kam 
na'ane'. Echixe'at til chaj 
ko'n toj k'asku'l aanima tulaj 
mamaj tenam utz, su'ltoksa 
aq'ii.— Chia. 


5 Xamtich tek ti! q'u kam tza', 
a' tek vil ijajpu u okeb'alop tu u 
tioxhla atib'al tu Amlika, va'l 
atik u o'tla nuk'u'm. 6 Utz a' 
elku'l jujva'l q'u aanjel tuul q'u'l 
iq'omich jujva'l q'u choob'al 
paav taq'o. B'a'nla chaj tz'u'kin 
saj lino b'u'j q'u toksa'm; kexh 
irib'une'. Utz paalnaj jununil 
jiskin b'a'nla q'an ch'ich' vatz 
taanima. 7 Ech aatz ma'l tu 
kaava!l q'u itz'lich kam, taq' 
jununil ikoopa jujva'l q'u aanjel; 
b'a'nla q'an ch'ich'. Noonaj tu vi- 
k'a'nal u Tioxh; aya! q'u choob'al 
paav sataq'u'l u Tioxh va'l 
b'enq'ii b'ensaj tatine'. 8 Aatz u 
tatib'al u o'tla nuk'u'm, tiira noo 
sib' tuul tu vixamlil vitechalil u 
Tioxh. Ech ab'il koj saveet toko'p 
tuul, pek analen satzojpu taq'tu 
ku! jujva'l q'u choob'al paav 
jujva'l q'u aanjel. 


Q'u choob'al paav saku'i 


1 Ech vab'i tuch k'asu'l 
1 6 ma'l u mam qetu'm tu u 
totztioxh. Iq'ila jujva'l q'u aanjel. 
Tal te ech tza!: —B'enoj eqoo ku' 
q'u tuul q'ul ekoopa vatz tx!ava! 

tzi', va'l a' nik'am ti' u mam 
ik'a'nal u Tioxh.— Texhtu'. 

2 Ech b'en u b'axa aanjel, ex 
iqoo ku' u tuul vikoopa vatz 
tx'ava'. Utz yakich cheeoj toy ti' 
q'u aanima taq'o q'u'l atich ok u 
techlal u xa'eb'alla txokop ti' utz, 
tuch' q'u'l nichmotxoksan iq'ii 
vitz'ajich vatzib'al. Yit' suula toy 
koj. Xo'eb'al ichi'one'. 

3 Aatz u ka'b' aanjel, iqoo ku! 
u tuul vikoopa vi' u mar. Utz 
yakich b'enojs kaj, echa' kajal 
kamnaj. Utz yakich kamoj kajay 
q'u txokop atil tu mar taq'o. 

4 Aatz u toxva' aanjel, iqoo 
ku' u tuul vikoopa vi' q'u nima' 
tuch' vi' q'u chun a'. Utz yakich 
paj b'enojs kajal. 5 Ech a' tek 
vab'i iyolon u aanjel va'l aa 
kuenta ti! q'u al Tal ech tza!: 


—Tiira axh jikom kuB'aal, 

ye'k paav sak'atza. 

Axh u Tioxh tetz cheel utz, 

tetz o'te. 

Natx'ol inujul q'u kam. 

6 Tan aatz q'u aanima tzi', 

vetixaansa ikajal q'u alol tetz 
q'u'l ayol 

tuch' q'u niman eetz. 

Motx iyatz'a. 

Ech aatz cheel, vetaaq'lu 
ich'exel q'ul ib'anon te, 
echa' kaj satuk'a. 

A! b'oj isa!.— 
Texhtu!. 


7 Ech vab'i iyolon va't u 
aanjel vatz u nachb'al Tioxh. Tal 
ech tza': —KuB'aal Mam Tioxh, 
nojchit tiira jikom utz, inujul va!l 

na'ane' aas naaq' u choob'al 
paav.— Texhtu!. 

8 Ech aatz u kaava! aanjel, a! 
igoov ku! u tuul vikoopa vil u 
q'ii GU. Utz ech tz!e'chil si'an 
q'u aanima tu xamal tu vi- 
k'achon u ai taq!o. 9 Utz motx 
tz'e' q'u aanima tu u q'ii tzi'. 
Pek ye't ko'n motx ik'axa q'ul 
ib'anone'. Veit it'anb'a' u Tioxh. 
Pek motx ko'n iyoq' vib'ii u 
Tioxh va!l atil q'u choob'al paav 
tig'ab'. 

10 Ech aatz u to'va! aanjel, 
igoo ku! u tuul vikoopa vi! u 
b'anb'al iq'esalail u xa'eb'alla 
txokop. Ech yakich kaaoj vi- 
q'esalail tu uken. Utz nichtexh- 
motxikoch'i taq! q'u aanima tu 
chi'om. 11 Utz motx ko'n iyoq' u 
Tioxh tu Amlika tu vichi'on q'ul 
itoy. Utz ye't motx ik'axa q'ul 
ib'anone!. 

12 Aatz u vaajaj aanjel, iqoo 
ku' u tuul vikoopa vi' u mam 
nima! Feufrates. Ech yakich 
tzajoj u a! taq'o, ti! tamax 
ib'ey q'u ijlenal taq'o q'u'l atil 
tikuenta aal tela'. 13 Ech a' 
tek vil telu'l ma'l maalola 
aanxel titzi' u Dragoon, valt 
titzi' u xa'eb'alla txokop utz, 
va't titzi' u chulin alol tetz 
iyol u Tosch, Oxva!l echa! 
petej. 14 Utz jolol itioxhil 
tx'i'lilinaj. Kam ko'n xheenya 
nimotxi'ane'. Utz a! samotx- 
b'enku xe! q'u ijlenal tu u vatz 
amlika tx!lava! kajayil. Samotx- 
imolo tib' taq!'o tu u mam 
ch'a'o va'l sitan tuch' u Mam 
Tioxh tu u q'ii aas lu'uli. 

15 Ech vab'i ma'l u yol tal ech 
tza': —Ab'itaj, ye'k talche' so'- 
oponin, echa' topon elq'om sun- 
b'ane'. Ech chi'b'eb'al tetz u 
aanima va'l nachnoch tatine' utz, 
nitilb'e tatin sunk'atza. Echa' 
ato'k toksa'm. Ech jatu koj sa- 
t'u'e'i utz, sa'kojel iq'ii.— 
Texhtu!. 

16 Utz ech mol tib' q'u q!esal 
tenam tu q'u maalola chaj aanxel 
tu ma'l u tx'ava! Armagedoon 
ib'ii tu yolb'al hebreo. 

17 Ech aatz u jujva! aanjel, 
igoo ku' u tuul vikoopa vi' u 
kajiq'. Utz ech qetun elu'l ma'l 
u yol tu u k'ujleb'al tetz q'esala 
tu u tatib'al u Tioxh tu Amlika. 
Tal ech tza': —¡Tzojpia!— 
Texhtu'. 18 Ech kaana itz'na'b' 
eli. Mam q'eq'u'm uchi, tuch! 
tininunchil. Utz paal ma'l mam 
kab'naano. Ye'saj ipaal ma'j 
kab'naano echi, jatva'x tiempo 
xe't tatin aanima tu u vatz 
amlika tx'ava' tza!. 

19 Unchee' aatz u mam tenam 
Babiloonia tzi', paxi. Oxva'l ku' 
tuul. Aatz tere'n q'u tenam motx 
ku' majte. Tan iq'at u Tioxh aas 
sa'chittaq' ku' u choob'al paav ti' 
u mam tenam Babiloonia tu vi- 
k'a'nal. 20 Utz kajay q'u txlava!' 
atich nik'a a', sotzi. Utz kajay q'u 
muunte, ye'kanich teku'en. 

21 Utz mamaj sajb'atz ku' ti' q'u 
aanima. Kintaal talal junun q'u 
sajb'atz tzi'. Pek aatz q'u aanima, 
motx ko'n iyoq' u Tioxh ti' aas 
taq' ku'l u sajb'atz ti'. Tan 
nojchit aq'el ivi' u choob'al paav 
kuti tzi'. 

Viku' u choob'al paav 

ti'u aa paavla ixoj 

1 Unchee' aatz ma'l tu 
1 7 jujva'l q'u aanjel q'u'l 
atich jununil ikoopa, ul tal ve 
ech tza!: —Ni'axh tza'. Sunk'uch 
see kam u choob'al paav su'ul ti! 
u cheela ixoj va'l k'ujlel je! vi! 
q'u a! tzi'. 2 Tan aatz u ixoj tzi', 
ma'xh teesal tib' tu b'ey tuch' q'u 
ijlenal tu u vatz amlika tx!ava!. 
Kajay q'u aanima tu u vatz 
amlika tx!ava! ely itxumb'al tu 
b'ey taq'o tu vimaalola txumb'al. 
Echa' q'ab'ansamal ni'ane'.— 
Texhtu!. 

3 Ech tiq'ob'enin u Tioxhla 
Espiiritu tu ma'l u tz'inlich tzaji 
txlava!. Utz vil ma'l u ixoj atich 
je! ti' ma'l u kaji! xa'eb'alla 
txokop. Utz tz'ib'amal ok yol ti! 
u xa!eb'alla txokop tzi'. A! niyoq' 
Tioxh. Jujva!l ivi' atile tuch' 
lavat tuk'. 4 Utz aatz u ixoj, 
b'a'nla kaj oksa'm ato'k taq'o. 
Vijel u toksa'm tu b'a'nla q'an 
ch'ich!, b'a'nla chaj sivan, ch! 
tu perla. Atich ma'l koopa 
tig'ab', b'a'nla q'an ch'ich'. 
Noonaj ku' tzu'kin paav tuul 
tuch' yoq'b'alla chaj yol. A! u 
techlal u teesat tib' tu b'ey. 

5 Aatz tipala, tz'ib'amal ok ma'l 
u b'ii aas ye! ootzajimal u 
tokeb'al. Ech nichtal tza!: “U MAM 
TENAM BABILOONIA, INAN OU 
CHEELA CHAJ IXOJ TUCH! Q'U 
CH'IXVEB'ALLA PAAV TU U VATZ 
TXIAVA!.” Chia. 

6 Unchee! a! tek vil u ixoj tzi'. 
Ech teku'en a! q'ab'areel tu 

vikajal q'u niman tetz u Jesuus 
q'u'l ma'tich iyatz'ta!, tuch! tu 
vikajal q'u'l kamnaj ti! itxakb'a'l 
viyol u Jesuus. Ech ta'xh vila, 
tiira yakich tz'ejxoj unk'u'l taq'o. 

7 Ech aatz u aanjel, tal ve 
ech tza!': —¿Kantu' nitz'ejx 
ak'u'1? Tan saval see kam u 
tokeb'al u kam ye' ootzajimal 
ti' u ixoj tzi' utz; kam u 
tokeb'al u txokop, u iq'on tetz 
va'l jujva!l ivi' utz, laval tuk'. 

8 Aatz u xa'eb'alla txokop va'l 
vetiilluka tzi' tan, nojchit 
atiche. Pek ye'kan cheel. Utz 
sa'nalq'aavu'l. A' saje'ku'l tu u 
mam jul. Ech tek lab'en tu 
sotzchil. Samotxsotz ik'u'l q'u 
aanima taq'o aas satil iq'aavu'l 
xa'eb'alla txokop va'l nojchit 
atiche, pek ye'kan cheel. A' 
sasotz ik'u'l q'u aanima q'u'l ye! 
tz'ib'amal ib'ii tu u libro tetz 
atinchil tu b'enq'ii b'ensaj 
aya'xchen xe' q'ii xe' saj. 

9 Ech aatz q'u kam tza', tetz 
aanima aas se'el itxumb'al tuul. 
Aatz jujva'l q'ul ivi' u xa'eb'alla 
txokop, a' nik'am ti' jujva'l 
muunte va'l k'ujlelku je' u ixoj. 
10 Utz a' paj nik'am ti' jujva'l 
ijlenal. O'va'l tu q'u ijlenal tzi', 
ku'naj tek ul tu q'u tijle'm. Aatz 
u vajaj, ni'an viq'esalail cheel. 
Pek ech koj u jujva' tan, ye'saj 
toke'. Pek aatz lo'oki, b'iil ko'xh 
sitano'k tu tijle'm. 11 Aatz u 
xa'eb'alla txokop va'l atiche ri 
utz, ye'kan cheel. Antu xo!l 
jujva'l q'u ijlenal, vaaxajil tek 
tuch'. Utz ela samotxb'en tu 
sotzchil. 

12 Utz aatz laval u tuk! vetiila 
tzi', a! nik'am ti! lavat ijlenal. 
Ye!saj tok tu q'u tijlenalil. Pek 
b'iil ko'xh samotxi'ano'k tu q'u 
tijle'm. A! imol a! u xa'eb'alla 
txokop samotxi'an q'esalail. 

13 Mail ko'n iatz samotxi'an 
laval q'u ijlenal tzi'. Utz samotx- 
tag! q'u tijlenalil jaq' imantaar u 
xa'eb'alla txokop, simolo tib' 
tuch'. 14 Ech samotxi'an ch'a!o 
tuch' u Chelem Karne!l. Loq' sa- 
ko'nsub'ax tu u Chelem Karne!l. 
Tan Tijlenal q'u ijlenal u Chelem 
Karne'l; iQ'esala q'u q'esal. Utz 
aatz q'u'l atil k'atza, junal sik'le- 
mal tu u Tioxh; jolol itxaaom 
utz; tiira jolol k'ujleb'al k'u'l.— 
Texhtu!. 

15 Tal paj u aanjel ve ech tza!: 
—Aatz q'u a! vetiila tzi' va!l 
k'ujlelku je' u cheela ixoj, a' 
nik'am ti! sib'lla aanima tu talaj 
tenam utz, mamaj tenam, jat- 
vatzul ko'n aanimail, jatvatzul 
ko'n iyolb'al. 

16 Utz aatz u xa'eb'alla 
txokop tuch' laval q'u ijlenal va'l 
vetiilla tzi', samotxichi'k'ula u 
cheela ixoj. Sib'aje'l tu tijle'm. 
Sittu'b'a'ka tu me'b'i'l. Samotx- 
ichi! vichi'l. Utz sik'ach tere'n 
vichi'l tu xamal. 17 Tan u Tioxh 
vet'oksan tu taanima aas a! 
silane', kam va'l isa! u Tioxh. 
Mail ko'n iatz laval q'u ijlenal sa- 
motxi'ane' utz, samotxtaq' q'u 
tijlenalil jaq' imantaar u xa'eb'al- 
la txokop. Sa'nalchittzojpi kam 
va'l ninaltal u Tioxh ti'. 

18 Aatz u ixoj va'l vetiila tzi', 
a' nik'am ti' ma'l u mam tenam 


Q'u kam ib'axab'sa ik'uchax u Tioxh 17, 18 


va'l sanimal tu q'u ijlenal tu u 
vatz amlika tx'ava'.— Texhtu!. 


Visotz q'u aa paav, a' nik'am ti' 
isotz u Babiloonia 
1 Unchee' xamtich tek ti' 
1 8 q'u kam tzi', a! tek vil 
iku'l va't u aanjel tu Amlika. 
Tiira sib' u tijle'm. Yakich 


itxijtxu u tx'ava' tu vitechalil. 
2 Ech qetun taltu ech tza!: 


—iSaku' u mam tenam Babi- 
loonia! ¡Saku'i! Sab'ens 
tatib'al tx'i'li'inaj, tatib'al 
maalola chaj aanxel. Utz 
sab'en isok q'u tzu'kin 
xich'omla chaj txokop q'u'l 
txojonb'al k'u'l sajil ok. 

3 Tan kajay q'u tenam tu vatz 
tx!lava' tzi', vetmotxteesa tib' 
tu b'ey tuch'. Ech teku'en a! 
q!'ab'areel taq'o. Utz echat q'u 
ijlenal majte, nimotxteesa tib' 
tu b'ey tuch'. Ech teku'en a! 
q'ab'areel. Utz echat q'u aa 
k'a'y tu u vatz tx'ava' majte, 
vetmotxi'an tx'iiol iq'iil ti' q'u 
tzu'kinla chaj tacha'v 
ni'ane'.— 

Texh u aanjel. 


4 Ech vab'i va't u yol tu 
Amlika tal ech tza': 


—Untenam, elojex xo'l q'u 
aanima tzi'. Ech ye'k seb'an 
etetz q'ul ipaav. Utz ye'k sa- 
potzonex ti' q'u choob'al 
paav saku! ti!. 

5 Tan ma'xh Goal ivi' ich'ii 
q'ul ipaav ni'ane'. Utz vettillu 

u Tioxh, ech si'an te ti! q'u 
tonkonil. 

6 Ech aq'loj u choob'al paav 
te ti' kam chit q'u'l ni'ane'. 
Ka! tanul tek iq'aav te sa- 
b'anaxi. Kam q'ul ib'anone', 
kam vipaab'al nichtoksa ti' 
toksal aanima tu k'axk'o, 
echat tetz sab'anaxi. Aal 
ka'pajul paalchu sl vi- 
ch'exel sik'ule'. 

7 Kam chit vitlanb'a't tib' utz, 
vit'e'sut tib', echil u choob'al 
paav sa'aq'ax te, k'axk'o tuch' 
oq'el. Tan nital tu taanima 
ech tza': «¡K'ujlelin echa' 
ik'uje' ma'l ijlenal! ¡Yit' in 
koj txakay ixoj utz, ye'k il 
tza!l savile'!» Chia. 

8 Ech toke! tu ko'n ma'l ai 
so'oponku u choob'al paav ti', 
u va'y, u oq'el, u kamchil utz, 
vitz'e' tu xamal. Tan techal u 
Mam Tioxh u kuB'aal va'l sa- 
tx'olon inujul.— 

Texh u aanjel. 


9 Ech sa'nalmotxoq' q'u 
ijlenal ti! tu u vatz tx'ava'. Sa'- 
nalmotxtxumuni aas latil 
ib'ukin ije' isib'el vitz'e'a' tan, 
nichmotxteesa tib' tu b'ey tuch'. 
Vetchi'b' tuch'. 10 Sa'texhmotx- 
txake' b'en tzian tu xo'val tan, 
noj ipotzon ti'. Utz samotxtal 
ech tza!: 


—iTilayol, tilayol! veta'anla 
mam tenam Babiloonia. 
Techalich axh, pek oora ko'xh 
vet'ul u choob'al paav sai'.— 
Chaj. 

11 Antu samotxoq' q'u aa 
k'a'y tu vatz tx'ava' majte. Utz 
samotxtxumun ti' u tenam tzi' 
tan, ab'il tere'n koj saloq'on q'ul 
ik'a'y. 12 A! q'ul ik'a'y tza!: 
b'a'nla q'an ch'ich', b'a'nla saj 
ch'ich', b'a'nla sivan, b'a'nla 
perla, b'a'nla seda, lino, kajko 
b'u'j, tx'umq'inajla tze', tuch' 
marfiil, kajay q'u b'a'nla chaj 
kam aas tze', q'an ch'ich', nojla 
ch'ich', tuch' marmol vijb'alla 
sivan, 13 tuch' kanela tuch! 
tx'umtx'uchla kam, kaxhlaan 
pom, mirra, oliibano, ta'l uuva, 
aseite, triigo, che'm triigo, 
karne'l, chee, kare't. Utz niloq'e' 
nik'ayi aanima. 

14 Motx tal q'u aa k'a'y ech 
tza!: —Elyu kajay q'u b'a'nla 
chaj kam saatz, q'u'l ni'xhaach- 
va tuch' avaanima utz, kajay 
q'u kam q'u'l tiira techal seetz, 
q'u tx'iib'al q'ii. Utz jatu tere'n 
koj siil iatz.— Texhtu'. 15 Utz 
aatz q'u aa k'a'y tetz q'u kam 
tzi', sa'ttexhmotxtxake! k'asu'l tu 
xo'val tzian ti' isajil u choob'al 
paav tan, noj ipotzon ti'. Sa- 
motxoq'i, samotxtxumuni. Tan 
vetmotxi'an tx'iiol iq'iil tu k'a!y 
tu u tenam tzi'. 16 Samotxtal 
ech tza!: 


—iTilayol, tilayol! veti'anlu u 
mam tenam tzi', va'l echich 
ivijtu tib' vijolib'la ixoj tu 
b'a'nla tz'u'kin saj lino b'u'j, 
tuch' b'a'nla kaj b'u'j, b'a'nla 
morado b'u'j. Nichivij tib' tu 
b'a'nla q'an ch'ich', tu b'a'nla 
sivan, tuch' tu perla. 

17 Pek tu ko'xh unmu'k'ul 
sasotz q'u mamalla tx'iib'al 
q'ii tzi'.— 

Texhtu'. 


Utz antu sa'texhmotxtxake!' 
k'asu'l tzian q'u olin vaarko 
tuch' q'u xaaol vi'aj a! utz, tuch' 
q'u'l vi' mar niaq'oninka. 18 Sa- 
motxtil ije' isib'el vitz'e' u tenam 
tzi'. Samotxtal ech tza!: 
—iAb'iste koj ma'j tenam echich 
u mam tenam tzi!!— Texhtu'. 

19 Ech motx imak' je! pojoj tivi!, 
techlal itxumune!. Motx qetun tu 
oq'el. Tal ech tza': 


—iTilayol, tilayol! veti'anlu u 
mam tenam tzi'. Tan aal a! 
va'l vetcheek tx'iib'al kuq'ii 
tuul, o! b'aal vaarko. Pek aatz 
tek cheel utz, ¡unmu'k'ul 
ko'xh vetsotzi!— 

Texhtu'. 


20 Ech alax ech Ga: 
— ¡Txuq'txunen ti' Amlika! 

Txuq'txunojex ti! ex xaannaj 
el ex Katz u paav, ex ichaj u 
Jesuus, uch! ex alol tetz q'ul 
iyol u Tioxh. Tan vetitx!ol 
inujul u tenam u Tioxh, ti' 
va'l b'anel sete taq'o.— 

Texhtu!. 


21 Ech aatz va't u aanjel, 
mam aa yak'il, ik'oli ma'l mam 
sivan echa! che'b' triigo. Utz 
ik'on b'en tu mar. Tal ech tza': 


—Kani'ch a' mik'onax ko'p u 
mam sivan jaq' a! tzi', echat 

isotz u mam tenam Babi- 
loonia tzi'. Utz ab'il tere'n koj 
sailon. 

22 Sa'tere'nkojab'il ivi' q'u 
oq'san aarpa tuul, niko'xh 
xuli aa. Utz sa'tere'nkojab'il 
toq! trompeta. Sa'tere'nkoj- 
ab'il ik'oxon q'u aq'onom 
tuul. Utz ye'kan sa'ab'il iche'l 
triigo. 

23 Ye'kan txijtxub'al satxij- 
txuni. Ye'kan sa'ab'il chi'b'i- 
chil ti' tzumb'a'a tan, tiira 
vetmotxpaal tetz q'u aa k!a!y. 
Utz sib' mamaj tenam veteesa 
tu b'ey tu q'u kam nachuli. 

24 Ech iveet u tenam tzi', ti! 
majte tan, cheey vikajal q'u 
alol tetz u yolb'al Tioxh tuul, 
tuch' vikajal q'u aanima 
niman tetz u Jesuus utz, tuch' 
q'u'l yatz'el tu vatz tx'ava' 
ti'.— 

Texh u aanjel. 


Vik'amab'el u Tioxh 
ti' viya'sat u paav 


1 Xamtich tek ti' q'u 
1 9 kam tza', a! tek vab'i 
tuch ma'l yol tu Amlika. Mam 
tenam chit nichalon ech tza!: 


—¡B'itzataj! ¡T'anb'a'taj u 
kuB'aal Tioxh! 

Tan a' u Chitol tetz q'u aanima 
tu tza!l. 

Ech alaxoj itechalil; 

alaxoj mam tijle'm. 

2 Tan tuch' chit inujul utz, 

tijikomal nitaq' ku! u choob'al 
paav. 

Vetitx'ol inujul vipaav u tenam 

va'l echa! cheela ixoj. 

Tan vetiyansa vitxumb'al q'u 
aanima tu vatz tx'ava', 

echa! teesat tib' tu b'ey tuch!. 

Ech aq'axyu ich'exel te 

ti! iyatz'tu q'u niman tetz u 
Tioxh.— 

Texhtu!. 


3 Ech alax paj ech tza!: 


—¡B'itzaloj! ¡T'anb'a'loj u 
kuB'aals Amlika! 
B'enamen sab'ukb'u'lan ije' 
isib'el vitz'e' u tenam tzi', 
ye'k iya!e!.— 
Texhtu'. 


4 Ech peche! ku' q'u 24 q'esala 
vatz u Tioxh tuch' kaava!l q'u 
itz'lich kam. Utz motx toksa iq'ii 
va'l k'ujlel tu u k'ujleb'al tetz 
mam desala Nichtal ech tza': 

—¡A'i, b'itzaloj! 
¡T'anb'a'loj u kuB'aals 
Amlika!— 
Texhtu!. 


5 Ech uch k'asu!l va't u yol 
Katz u k'ujleb'al tetz q'esala. Tal 
ech tza!: 


—i¡T'anb'a'taj u kuTioxh, 

kajay ex niman tetz, 

ex taq'onom, ch'ooajs nimaj!— 
Texhtu!. 


6 A! tepaj vab'i ma'l u mam 
tenam, techal ijelun tuul viyol 
echa! mam nima'. Utz echa! 
itininun amlika aas sael itz'na'b'. 
Tal ech tza!: 

—¡B'itzaloj! ¡T'anb'a'loj u 
kuB'aals Amlika! Tan nitek- 
i'an u tijlenalil, aya! u 
kuB'aal Mam Tioxh. 

7 Ech chi'b'ojo' utz, txuq'txun- 
ojo'. Qaltaj vitechalil u Tioxh. 
Tan oponyu u q'ii vi- 
tzume'b'al u Chelem Kane), 
Utz veti'anlu tuch tib' u 
ixviak vimol satzume'i. 

8 Aq'axyu tzii te aas sivij tib' 
tu b'a'nla tz'u'kin saj lino; 
techal irib'une', ye'k tz'il ti'. 
Tan aatz u b'a'nla tz'u'kin saj 
lino tzi', a! nik'am ti' u 
jikomla ib'anon q'u aanima 
niman tetz u Jesuus.— 

Texhtu'. 


9 Aatz tek u aanjel, tal ve ech 
tza!: —TZ'ib'a q'u yol ech tza!: 
«Chi'b'eb'al tetz q'u aanima q'u'l 
motx savsali tu u tx'a'om ti! u 
nimla q'ii tetz vitzumb'a'a u 
Chelem Karne!l.» Chia.— 
Texhtu'. Utz tal paj ve ech tza!: 
—Aatz q'u yol tza!, nojchit 
jikomla chaj yol tetz Tioxh.— 
Texhtu!. 

10 Unchee' aatz in tan, 
yakich peche'ojku'in vatz u 
aanjel ti' toksal iq'ii. Pek tal 
ve ech tza!: —Ye'ka. Ya'an ech 
tzi' tan, ela ko'n in taq'onom 
Tioxh sauch'. Utz ela ko'n in 
tuch' kajay q'ul ahermano 
majte q'u'l niniman viyol u 
Jesuus. Pek a! oksa iq'ii "Tosch, 
Tan ti' vinimal viyol u Jesuus 
k'uxh nital q'ul iyol u Tioxh 
q'u alol tetz u yolb'al Tioxh.— 
Texhtu'. 

Vitx'olax inujul q'u aanima si'an 

u Vinaj va'l atil je! ti' u saji' chee 
11 Unchee! a! tek vil jajlich u 

Amlika tzi'. Utz vil ma'l u saji' 
chee. Aatz va'l atich je! ti', a! 
ib'ii “Jikom” utz, “Inujul”. Tan 
tinujul utz, tijikomal nitx'ol 
inujul q'u kam utz, tinujul ni- 
ch'a'oine'. 12 Echa' irib'un 
xamal q'u b'aq' iatz. Utz kalab'en 
ikoroona atil je' tivi'. Tz'ib'amal 
ok ma'l u bin ti! aas ye'xhab'il 
ko'xh ootzajin tetz. Pek ta'xh 
ootzajin tetz kam nitale'. 

13 Tz'itumal ok kaj ti! u toksa'm 
ato'k. Utz “Yolb'al Tioxh” vib'ii. 
14 Jolol aye'n tu amlika q'ul isol 
xamel ti'. B'a'nla chaj tz'u'kin saj 
lino q'u toksa'm. Ye'k tz'il ti". 
Utz ti! saji! chee atik je! majte. 
15 Utz nitelu'l ma'l jutz' vi! 
espada titzi'. Utz a! va'l siltanvu 
tu q'u aanima tu kajay q'u tenam 
aas li'an viq'esalail. Utz tu vi- 
ch'ich' b'aara satoksav tu jik. 
Echa' ipach'q'ul uuva tu pach'- 
b'al tetz si'an te. Ech sinach vi- 
k'a'nal u Mam Tioxh. 

16 Tz'ib'amal ok ma'l u b'ii ti! 
iqul u toksa'm nital ech tza!: 
“TIJLENAL OU IJLENAL UTZ, IQ'ESAL 
Q'U Q'ESALA.” Chia. 

17 Ech vil ma'l u aanjel 
txaklich tu u ai. Qetun b'en tu 
q'u xich'omla chat txokop tu 
amlika q'u'l chi'o nichi'e'. Tal te 
ech tza!: —Ni'extaj utz, moltaj 
etib! tu ma'l u nimla tzujb'e'ib' 
sataq' u Tioxh sete. 18 Ech 
setzoti echi'o, ichi'l ijlenal, ichi'l 
q'esal sol, ichi'l sol, ichi'l mamaj 

aa yak'il, a! mol ichee, ichi'l 
aanima k'ayimal tib' tu aq'on, 
tuch' ichi'l q'u'l k'uxh yit' 
k'ayimal koj tib', nimajs 
ch'ooaj.— Texhtu!. 

19 Ech vil u xa'eb'alla txokop, 
a! imol q'u ijlenal tu vatz tx'ava' 
tuch' q'ul isol. Molel tib' ti' 
ib'anax ch'a'o tuch' va'l atich je' 
ti' u saji' chee, a' imol q'ul isol 
xamich ti' majte. 20 Pek yakich 
txaypoj u xa'eb'alla txokop tuch' 
u chulin alol tetz u iyol u Tioxh. 
Aya' va'l kam ko'xh xheenya 
nichik'uch titxumb'al u xa'eb'alla 
txokop tan, a' sub'un q'u'l ok u 
techlal u xa'eb'alla txokop ti' utz, 
motx toksa iq'ii vitz'ajich vatzi- 
b'al. Ech itz'lele sika'b'il k'onax 
b'en tu u mam neb'lich a' xamal 
va'l nichtoyvu tuch' q'ol. 21 Pek 
ech koj tere'n q'ul imol, a' 
yatz'on u jutz' vi' espada va'l 
nichtelu'l titzi' va'l atich je! ti' u 
saji' chee. Ech tiira motx ib'an 
itzujb'et tib' q'u xich'omla 
txokop ti' q'ul ichi'l. 


Vib'antu q'esalail q'u niman tetz 
u Jesuus k'atza tu 1,000 ya'b' 


20 1 Ech a! tek vil iku'l ma'l 


u aanjel tu Amlika. 
Iq'omich u laave taq'o tetz u 
mam jul. Utz iq'omich va't mam 
kadeena tiq'ab'. 2 Ech itxay u 
Dragoon, u o'tla tx'i'la txokop. 
Aya! u Diablo, u Satanaas. Utz 
1,000 ya'b' iqitza. 3 Ech ik'on 
ko'p tu u mam jul, u tatib'al. Utz 
b'oono ijupilka i'ana. Utz 
toksaka visello ti' u jupb'al tetz. 
Ech ye'kan sateesa q'u aanima tu 

b'ey tu kajay u vatz tx'ava'. Pek 
tz'ajnalen u 1,000 ya'b', ech nal 
la'pajchajpul b'iite. 

4 Unchee' vil unjolol k'ujleb'al 
tetz q'esala. Utz motx k'uje' q'u 
aanima tuul q'u'l motx aq'ax 
tijle'm ti' iq'atax tzii. Utz vil u 
taanxelal q'u aanima majte q'u'l 
motx kutilel ivi' ti! vinimal vi- 
chusb'al u Jesuus utz, ti' ko'n u 
yolb'al Tioxh. Tan ye't motx 
toksa iq'ii u xa'eb'alla txokop, 
niko'xh vitz'ajich vatzib'al. Utz 
ye't taq' tzii aas so'ok u techlal 
tipala oj ti' iq'ab'. Utz vil iq'aav 
titz'pe', i'an q'esalail 1,000 ya'b' 
k'atz u Jesuus. 5 Ech a' u b'axa 
q'aavitz'pichil tzi'. Pek aatz 
unjolt q'u kamnaj, yit' yakich koj 
q'aav itz'pi. Analen aas latz'aj u 
1,000 ya'b'. 6 Pek chi'b'eb'al tetz 
q'u niman tetz u Jesuus q'u'l la- 
q'aavitz'pu tu u b'axa q'aavitz'pi- 
chil. Tan ye'xhkam ve't tokeb'al 
u ka'b' kamchil ti'. Pek q'ilan 
sik'len tetz Tioxh utz, tetz u 
Jesuus. Ech si'an q'esalail k'atza 
1,000 ya'b'. 


Vichajpu u tx'i'li'inaj tika'paj 
titiempo u ya'teb'al ch'a'o 

7 Unchee' ta'xh latz'aj u 1,000 
ya'b', sachajpul u tx'i'li'inaj, 
saelu!l tu vipreexhuil. 8 Utz 
se'nteesa kajay q'u tenam tu b'ey 
tu u vatz amlika tx'ava'. Antu u 
Gog tuch' u Magoog samotximol 
tib' taq'o ti' ib'anax ma'l u mam 
ch'a'o. Ye' acheb'e tachul q'ul 
isol. Echa' sanaab' tzi' mar. 
9 Ech ipaxi paal tib' tu kajay u 
vatz tx'ava' GU Utz motx isuti ti! 


638 


u tatinb'al q'u niman tetz u 
Tioxh; u tenam va'l tii u Tioxh 
ti'. Pek ku'l xamal tu Amlika utz, 
ik'acha. 10 Ech txaypu u tx'i'li'i- 
naj, u eesan aanima tu b'ey. Utz 
k'onax oko'p tu u mam neb'lich 
a' xamal tuch' q'ol. A' atichku u 
xa'eb'alla txokop tzi' tuch' u 
chulin alol tetz iyol u Tioxh. Ech 
latzi' samotxulevasalku q'iils 
aq'b'al ech ko'xh ib'ena', ye'k 
iya!e!. 


Vitx'olax inujul q'u kamnaj 


11 Ech vil ma'l u mam saj 
k'ujleb'al tetz mam q'esala. Utz 
vil va'l k'ujlich tuul. Utz yakich 
elojb'en u tx'ava' tuch' u amlika 
siatz. Utz ye't chee ve'te!. 

12 Ech vil q'u kamnaj, ch'ooajs 
nimaj, jolol txaklich ok vatz u 
Tioxh. Ech jajax tuul q'u libro. 
Utz jajax tuul va't u libro 
majte, u tetz u atinchil tu 
b'enq'ii b'ensaj. Ech motx 
tx'olax inujul q'u kamnaj ti! q'u 
kam nichmotxi'ane' aas itz'liche 
tan, tzlib'amal tu q'u libro tzi'. 
13 Aatz u mar, ik'uch kajay q'u 
aanima q'u'l kam tuul. Echat u 
tioxhil kamchil majte tuch' u 
molb'al tib' q'u kamnaj, ik'ucha 
jatva!l kamnaj atil tuul. Utz 
motx tx'olax inujul q'u kamnaj 
sijununil ti' q'u kam motx i'ana 
aas itz'liche. 14 Ech k'onax b'en 
u tioxhil kamchil tuch' u 
molb'al tib' q'u kamnaj tu u 
mam neb'lich a! xamal. A! 
teku'en a' u ka'b' kamchil. 

15 Ech ab'il va'l ye't chee vib'ii 
tu u libro va'l tetz atinchil tu 

b'enq'ii b'ensaj, k'onax b'en tu 
u mam neb'lich a! xamal majte. 
Vichee va't u ak' amlika 
tuch' va't ak! tx'ava' 
1 Unchee! vil ma'l u 
2 1 amlika uch! va't 
tx'ava', ak! teku'en. Tan ye!- 
kanich u b'axa amlika uch! u 
b'axa tx'ava'. Utz ye'kan tek u 
mar. 2 Utz vil iku'l u tioxhla 
tenam tu Amlika xe' Tioxh, u 
ak' Jerusaleen. B'a'nla vijel, 
echa' ixviak aas sa'tektzume'i. 
In ilon, in Xhan. 

3 Ech a' tek vab'i ma'l u yol 
majte, q'eq'u'm chit tel tu 
Amlika. Tal ech tza': —Aatz u 
tatib'al u Tioxh, atil tek xo'l q'u 
aanima. A' sa'atinku u Tioxh 
tixo'l tan, itenam teku'en. 4 Ech 
a' sasuun q'u ta'l b'aq' iatz q'u 
aanima. Utz ye'kan kamchil 
su'uchi. Ye'kan oq'el. Ye'kan 
sich'i'm. Utz ye'kan chi'om 
sa'atini. Tan aatz q'u b'axa kam 
tzi', motx paalyuka.— Texhtu!. 

5 Ech yolon va'l k'ujlich tu u 
k'ujleb'al tetz mam q'esala. Tal 
ech tza': —Kajay q'u kam vetun- 
ch'expixsala'.— Texhtu'. Utz tal 
ve ech tza': —Tz'ib'a q'u yol tzi' 
tan, inujul utz, ijikomal atzi'.— 
Texhtu!. 

6 Tal paj ve ech tza!: —Atil 
ku! tib'eyil, in viXe'teb'al utz, in 
viYa'eb'al. Ech ab'il ma'j nikam 
tu tzaj itzi'l utz, uloj. Tan oya 
ko'n savaq' tetz u a! tu chun a! 
va'l tetz b'enq'ii b'ensaj. 7 Utz 
ab'il a! sasub'un u paav, sa'etzan 
ti' q'u kam sunk'atza. Ech in 

iTioxh si'ane' utz; unk'aol 
unme'al si'ane'. 8 Pek aatz q'u 
xo'vom tuch' q'u'l ye! niniman 
aas atilin, tuch' q'u'l tzu'kin tu 
paav, q'u yatz'ol, q'u eesanib' tu 
b'ey tuch' aanima, q'u istan, q'u 
oksan iq'ii b'anich tioxh utz, 
tuch' kajay q'u txub'a!lom, a! 
yakku tu u mam neb'lich a! 
xamal va'l yuuel tuch' q'ol. A! u 
ka'b' kamchil.— Texhtu!. 


Viveet u tioxhla tenam Jerusaleen 


9 Ech xaanu!l mail tu jujva'l 
q'u aanjel sunk'atza q'u'l atich 
jujva'l koopa tzixe'. Noonaj ku! 
jujva'l q'u ya'teb'al choob'al 
paav tuul. Iq'ila'in. Utz tal ve ech 
tza!: —Ni'axh tan, sunk'uch 
vik'ulel u Chelem Karne!l see.— 
Texhtu'. 10 Ech tiq'otb'enin u 
Tioxhla Espiiritu taq'o vil ma'l u 
mam t'ankin muunte. Ech ik'uch 
u Jerusaleen ve, u tioxhla tenam. 
Tuul nichiku'l tu Amlika xe! 
Tioxh. 11 Kaana irib'un ti' tu vi- 
techalil u Tioxh. Echa! irib'un 
ma'j b'a'nla sivan. Echa' u sivan 
jaspe aas nipaal kusajin tuul. 

12 Aatz ti'aj utz, ato'k ma'l mam 
t'ankin tz'ach; kab'laalen ijub'a- 
lil ato'k. Utz aatz tzi' junun q'u 
jub'al, atil ma'l aanjel; kab'laal 
sikajayil. Utz tz'ib'amal ok vib'ii 
kab'laal q'ul ik'aol u Israeel ti". 
13 Oxva!l jub'al aal tela'. Oxva't 
aal ije'a'. Oxva!l aal toke'. Utz 
oxva't aal iku'e'. 14 Aatz u mam 
itz'achil u tenam tzi', a! atik je! 
vi! kab'laal mamaj sivan. Utz 
tz'ib'amal ok q'ul ib'ii kab'laal 
q'ul ichaj u Jesuus ti'. 

15 Aatz u aanjel va'l nich- 
q'ilanin, atich ma'l echab'al 
tzixe! b'a'nla q'an ch'ich'. A! 
satecha jank'al ich'ii u tenam; 
jank'al ich'ii q'ul ijub'alil utz, 
jank'al "ane! je! vitz'achil. 

16 Tiira kaa xoob'al u tenam tzi'. 
Jank'al ich'ii u tajan, echat ko'xh 
vivatz. Loq' techa u tenam tu 
techab'al utz, 2,200 kiloometro 
unchaj paq'il. Ela ko'n u tajan 
tuch' vivatz utz, tuch' vit'ane' 
je'. 17 Ech techa jank'al it'eb'lu 
vitz'achil utz, ma'len 65 metros. 
A! techav tu u techab'al va'l 
ni'anb'e q'u aanima. A! va!l 
i'anb'e u aanjel. 18 Utz jaspe 
sivan u mam tz'ach tzi'. Pek aatz 
u tenam tan, b'a'nla q'an ch'ich!. 
Echa' espejo, nipaal kusajin tuul. 
19 Aatz q'u mam sivan va'l atik 
je' u mam tz'ach tetz u tenam, 
b'a'nla vijel tu jatvatzul ko'n 
b'a'nla chaj sivan. Aatz u b'axa 
utz, vijel tu jaspe. Aatz u ka'b! 
utz, zafiro. Aatz u toxva' utz, 
aagata. Aatz u kaava! utz, 
esmeralda. 20 Aatz u to'va! utz, 
onice. Aatz u vaajaj utz, corna- 
lina. Aatz u jujva! utz, crisoolito. 
Aatz u vaaxaj utz, berilo. Aatz 
vib'ele utz, topaacio. Aatz vilava 
utz, crisopraso. Aatz vijunlaa 
utz, jacinto. Utz aatz vikab'laa, 
amatista. 21 Pek aatz kab'laal 
q'u jub'al tzi', jolol perla vichi!l. 
Perla junun q'u jub'al tzi'. Pek 
aatz u mam b'ey tu u tenam tzi', 
tiira b'a'nla q'an ch'ich'. Nipaal 
kusajin tuul, echa! espejo. 

22 Utz ye't vil ma'j totztioxh 
tu u tenam tzi'. Tan a! totztioxh 

u kuB'aal Mam Tioxh tuch' u 
Chelem Kapell, 23 Utz ye'k 
ministeer vitxijtxun u q'ii tzi' 
tuch' u ich'. Tan a! nitxijtxun vi- 
techalil u Tioxh utz, a' nitxijtxun 
u Chelem Karne'l majte. 24 Ech 
a' samotxpaalku q'u mamaj 
tenam vatz vitxijtxune! q'u'l ma't 
iq'alpul tu q'ul ipaav. Utz saoksal 
iq'ii q'u ijlenal tu kajay tenam 
utz, satal itechalil. 25 Utz jatu 
koj sajupax q'ul ijub'alil u tenam 
q'iil tan, ye'kan aq'b'al tzi'. 
26 Utz samotxtiq'o ul q'u tx'ii- 
bal q'ii q'u tenam tuul, tuch' q'u 
tijle'm. 27 Pek jatu koj so'oko'p 
tzu'kin kam tuul, q'u b'anol 
paav, tuch' q'u txub'a'lom. Pek 
ta'xh so'oko'p tuul q'u aanima 
q'u'l tz'ib'amal q'ul ib'ii tu 
vilibro u Chelem Karne'l va'l tetz 
atinchil tu b'enq'ii b'ensaj. 

1 Ech aatz u aanjel, 
2 2 ik'uch ma'l u nima' ve 
tetz tiichajil b'enamen. Kexh 
ik'ank'ochil; tiira rib'kin, echa' 
espejo. A' nik'asku'l k'atz vik'uj- 
leb'al u Tioxh tuch' u Chelem 
Karne'l. 2 Utz atil ma'l u tze' tetz 
tiichajil tinik'a u mam b'ey tu u 
tenam tzi', tu vitzi'aj u nima!. 
Kab'laa vatzul ivatz nitaq'e' jun 
ich'. Utz aatz q'ul ixaj, b'a'nixsan 
tetz q'u aanima tu u vatz amlika 
tx'ava'. 3 Utz ye'kan tz'ejb'al Gu 
yol saku' tu u tenam tzi'. Tan a' 
sa'atinku u Tioxh tuul tuch' u 
Chelem Karne'l k'ujlel tu k'ujle- 
b'al tetz iq'esalail. Utz kajay q'u 
taq'onom samotxoksan iq'ii. 


U nima' tetz tiichajil 

4 Utz samotxtil tib' ivatz tuch' u 
Tioxh. Ech aatz q'u niman tetz 
tzi', samotxtz'ib'al ok vib'ii u 
Tioxh tipala. 5 Utz ye'kan aq'b'al 
sa'atin tzi'. Sa'tere'nkojsavsal 
txijtxub'al, niko'xh vitxijtxun u 
q'ii tzi'. Tan a' tek satxijtxun u 
kuB'aal u kuTioxh. Utz b'enamen 
samotxi'an q'esalail q'u niman 
tetz k'atza, ye!k iya'e!. 


U q'aavtuleb'al u Jesuus 


6 Unchee' tal paj u aanjel ve 
ech tza': —Aatz q'u yol tza', 
inujul utz, k'ujleb'al k'u'l. Tan u 
kuB'aal vetchajon viaanjel ti' 
talax tu q'u niman tetz kam q'u 
kam sa'texhuchi. Utz anko'xh u 
kuTioxh tzi' va'l nichiyolon k'atz 
q'u alol tetz viyolb'al o'ten 
majte.— Texhtu!. 

7 Utz vab'i talax ech tza! 
majte: —Ab'i ¡ile! oora ko'xh 
su'ulin. Utz chi'b'eb'al tetz q'u 
aanima q'u'l niniman q'u yol 
b'axab'samal talax tu u u! tza!.— 
Texhtu!. 

8 In Xhan, in va'l ilon utz, 
ab'in q'u kam tza'. Utz ta'xh 
veet vila, veet vab'i, yakich 
peche'ojku'in vatz u aanjel va'l 
k'uchun q'u kam ve tzi'. Si'ch- 
voksa iq'ii vala. 9 Pek tal ve 
ech tza': —Ye'ka. Ye' ko'xh a'an 
ech tzi' tan, ela ko'n in 
taq'onom Tioxh sauch'. Utz ela 
ko'n in tuch' kajay q'ul amol, 
q'u alol tetz q'ul iyol u Tioxh. 
Utz ela ko'n in tuch' q'u aanima 
q'u'l niniman q'u yol tu u u! 
tza'. Pek ia! sooksa iq'ii u 
Tioxh!— Texh ve. 

10 Ech tal paj ve ech tza!: 
—Yit' sako'nkoxhaatinsa q'u 
kam sak'u'l q'u'l b'axab'samal el 
talax tu u' tza'. Pek ala. Tan 
naja' texh u tiempo tetz vi- 
tzojpeb'al. 11 Ech aatz q'u'l yit' 
inujul koj ni'ane', ib'an tere'n 
va'l yit' inujul koj. Aatz q'u'l 
tzu'kin ni'ane', ib'ane'n tere'n 
tzu'kin paav. Pek aatz q'u 
aanima q'u'l jikom, ib'ane'n q'u 
kam jikom. Utz aatz q'u'l 
xaannaj el k'atz paav, ib'ane'n 
tere'n q'u kam q'u'l ye'k paav 
ti'.— Texh u aanjel. 

12 Pek tal paje': —Ab'i lei: 
«Oora ko'xh su'ulin. Utz sa- 
viq'ou'l vichoob'al junun q'u 
aanima ti' jank'al q'u kam 
veti'ana. 13 In viXe'teb'al; in vi- 
Ya'eb'al. In viB'axa utz, in 
viTzojpeb'al. 

14 Chi'b'eb'al tetz q'u aanima 
q'u'l ye'xhkam niyansa tib' tu 
paav. Echa' tx'aatx'och toksa'm. 
Tan a' q'u'l atil tokeb'al ti' u 
tze' tetz tiichaji. Utz a' q'u'l 
so'oko'p tu q'ul ijub'alil u 
tenam. 15 Pek ech koj q'u'l tiira 
tx'i' ti' ib'anax u paav, sa'kojok- 
o'p. Echat q'u istan, q'u 
eesanib' tu b'ey tuch' aanima, 
q'u yatz'ol, q'u oksan iq'ii 
b'anich tioxh utz, tuch' q'u'l 
vatz ik'u'l ib'anax txub'a'l. 

16 In u Jesuus. In vetchajon 
vunaanjel ti' talax q'u yol tu q'u 
niman vetz. In vimukanil u 
Daviid utz, vitu'xh ixalam. Utz in 
u rib'kin tx'umi'l va'l nije'ul ku' 
chaj saj.» Chu u Jesuus.— Texh u 
aanjel. 

17 Ech nital u Tioxhla 
Espiiritu tuch' vik'ulel u Chelem 
Karne'l. —¡Ni'axh!— Chia. 

Utz ab'il va'l niab'in: 
—iNi'axh!— Chaj majte. 

Ech ab'il nitzaj itzi' ti' u 
atinchil tu u b'enq'ii b'ensaj, 
uloj. Echa' tuk'al a' si'ane'. Tan 
tiira oya ku'en. 

18 Utz nival tu kajay q'u 
aanima q'u'l niab'in q'u yol 
b'axab'samal talax tu u u' tza' 
aas, oj ab'il ma'j satz'ajsan ok 
tere'n ivi' q'u yol tza', saku' q'u 
choob'al paav ti' tu u Tioxh, q'u'l 
tz'ib'amal tu u u' tza'. 19 Utz oj 
ab'il sa'eesan tere'n q'u yol 

b'axab'samal talax tu u' tza', ye'k 
tokeb'al ti' u vatzomla tze' tetz 
tiichajil. Utz ye'k tokeb'al ti' u 
tioxhla tenam va'l nital u u! tza'. 

20 Aatz va'l nialon kajay q'u 
kam tza', nital ech tza!: 


—Nojchit vul texhtu'.— Chia. 


Utz aatz q'u ab'in tetz u yol 
tza! satale!: 


—iA'i, kuB'aal Jesuus, 
ni'axh!— Chaj. 


21 Atoj vib'a'nil u kuB'aal 
Jesucristo texo!l sekajayil. A'i. 

Aatz unjolol q'u yol tza!, lochb'al etetz. A! itxa!k sechok tuul ab'iste 
ma!j yol ye! tek! nitel etxumb'al tuul tu u Yolb'al Tioxh. Ech siloch'ex 
ti! tootzajil b'itioj kam va'l yit! vatzsaj koj netile'. Utz ka'va'l elnaj tu 
u u! tzi'. B'axa aya! q'u yol tu u Nuevo Testamento tu kastiya, 
paasamal u tokeb'al tu kuyolb'al, kam echa! itxakunsal tu viAk'la 
Txumb'al U Tioxh (Nuevo Testamento) tu kuyolb'al. Aatz va't u tanul, 
aya' unjolol q'u yol tu kuyolb'al, loq! paasamal tu kastiya. Ech 
pich'utaj. 


Abba. Kutat, chu u tokeb'al. Aatz u yol tzi', iblanb'e u Jesuus tuch' u 
Pablo. Utz a! toke' aas k'ujleb'al k'u'l u tatin tuch' u Tioxh. Tiira 
txayel tib' tu u tatin tib'ilaj. Nichitxakunsa u vol q'u talaj nitxa' 
tzi' ti' iq'ilal vitat. Echa! u yol “papá” tu kastiya nitalax cheel. 
Pek yit'e'ch b'iite a u yol aas loq! ko'xh “kuB'aals Amlika” oj 
“KkuB'aal Tioxh” chu te'l tikuenta u Antiguo Testamento. Choktaj 
Q'u Niman Tetz U Jesuus Tu Roma 8.15; Q'u Niman Tetz U 
Jesuus Tu Galaacia 4.6; U Kuxh 14.36. Aatz u yol tzi', a! ni- 
k'asku'l tu yolb'al arameo. 

Abismo. Mam jul ye'k iya'eb'al; jolob'txan, chu u tokeb'al. Latzi! va'l sa- 
k'onlik ko'p q'u tx'i'li'inaj. A! sagitzlik tu 1,000 ya'b' tzi'. Choktaj U 
Lucas 8.31; Q'u Kam Ib'axab'sa Ik'uchax U Tosch (Apocalipsis) 
20.1-3; 9.1-2. Aatz u yol tzi', a! nik'asku'l tu yolb'al griego. Sajitaj u 
yol Infierno. 

Adorar. Nacho Tioxh; toksal iq'ii Tioxh, chu u tokeb'al. Choktaj U Tio 
4.10; 2.11. 

Adopción. Atil ka'va'l tokeb'al. 

1) A! tok u yol tzi' taq'ax b'ens k'aol me'ala ma'l tal nitxa! aas yit' 
meero k'aol me'ala koj. Echa! va'l ni'an q'u ixoj q'u!l yit'ix chee 
titz'in. Tan nijaj ma'j tal initxa'a utz, ta'n tek tetz. Nib'en (bit ti' 
utz, tiira ikuenta niyolonka. Titz'in tek tu ui, k'uxh yit' titz'in koj 
ti' vikajal. 

2) Nik'amax ti! u yol tzi' ti! talax va'l b'anel qe tu u Tioxh; b'ennaj- 
tek'o! ik'aol ime'al tiq'aq'al kunimat va'l i'an u Jesuus. Tan yit' 
o'ich koj ik'aol ime'al Tioxh tu u qatin tu u paav; tz'ejxinajich!o'. 
Choktaj Q'u Niman Tetz U Jesuus Tu Galaacia 3.26—4.7; Q'u 
Niman Tetz U Jesuus Tu Roma 8.14-17; Q'u Niman Tetz U Jesuus 
Tu Eefeso 1.4, 5. 

Adulterio. Aya' u eesaib' tu b'ey tuch' aanima yit' ik'ulel koj. Choktaj U 
Kuxh 10.11; Q'u Niman Tetz U Jesuus Tu Galaacia 5.19. Sajitaj u yol 
Fornicación. 

Agradar/Complacer. Atil ka'va'l tokeb'al. 

1) Itxuq'txunsal u Tioxh tu kub'anone'. Choktaj Q'u Niman Tetz U 
Jesuus Tu Roma 8.8; 15.1-2; B'axa U' Tu Tesaloonica 4.1; Q'u 
Hebreo 11.6. 

2) Iku'sal k'u'l; ma'j kam aas b'a'n ni'enku tu u aanima. Choktaj Ou 
B'a'nla Chat Kam B'anel (Hechos) 12.3; Q'u Niman Tetz U Jesuus 
Tu Galaacia 1.10; U Lucas 3.22. 

Alabanza. P'itza Tioxh, chu u tokeb'al. Choktaj U Tio 21.16; U Santiago 
5.13. 

Alabar. Toksal iq'ii Tioxh, chu u tokeb'al. Choktaj U Lucas 2.13; Q'u Kam 
Ib'axab'sa Ik'uchax U Tioxh (Apocalipsis) 4.10. 

Alabastro. Ma'lich b'a'nla tz'aj u kam tzi!, qos sivan vitx'ava'il. Utz 
atia nichtuch paal sajinchil tuul, ech b'iil a! viidrio. Kam ko'xh 
nichik'oxax te. Nichib'anax xhaaro te much! txe'n utz, tuch' talaj 
tz'aj, echa' talaj lemeeta; kolb'al tx'umq'ixsab'al. 

Choktaj U Tio 26.7; U Kuxh 14.3. 















































Aleluya. B'itzaloj u Tioxh; techal, chu u tokeb'al. Ka'va'l elnaj tu u yol tu 
yolb'al hebreo tzi'. Ma!l “halel” chia, “techal” chu u tokeb'al. Va'te a 
utz, "ha" chia. Aya! va't vib'ii u Tioxh va'l “Jehova” chu telo'p tu 
kastiya. Utz aatz tek nimolo tib' ka'va'l q'u yol tzi', “techal u kuB'aal 
Tioxh” chu u tokeb'al kajayil. Choktaj u Salmos 106.1, 48; Q'u Kam 
Ib'axab'sa Ik'uchax U Tioxh (Apocalipsis) 19.1-4. 

Alfa. Ixe'teb'al, chu u tokeb'al. Log) ka'va'l nitxakunka. 

1) A! vib'ii u b'axa tz'ib' tu u alfabeto griego, 
echa' u “A” sukuvatz niyolonka. A! toke' A a 
ixe'teb'al oj chikb'al tetz ma'j kam. 

2) Nitxakun u yol tu u Yolb'al Tioxh tzi!, ti' talaxe! aas a! u b'axa u 


Jesuus utz; a! u chikol tetz q'u kam. Choktaj Q'u Kam Ib'axab'sa 
Ik'uchax U Tioxh (Apocalipsis) 1.8, 11; 21.6; 22.13. 

Alma. Atil ka'va!l tokeb'al. 

1) A! nital u taanxelal u aanima va'l atile b'enamen, k'uxh itz'lel u 
aanima tu vichi'l utz, Kusch kamnaj teku'en. A! va'l nib'en xe! 
Tioxh. Nital u Yolb'al Tioxh aas atil aanxelal chitpinaj tek tipaav. 
Choktaj U Santiago 1.21; 5.20; Q'u Hebreo 10.38-39. Utz atil 
aanxelal aas tz'ejxinaj tatin vatz u Tosch. Choktaj U Tio 10.28; 
16.26; U Kuxh 8.37. 

2) Aatz va't u tokeb'al utz, aya! vixe'al q'u kam nikunach tu 
qaanima aas atilo' tu u vatz amlika tx'ava' tza!. Echa' ma'j txuq'- 
txunchil oj txumu'm. Choktaj u Salmos 16.9; U Tio 12.18; 26.37. 

Altar de holocaustos. A! nital u nachb'al Tosch va'l nichik'achax je! q'u 
avan sii' tu q'u Israeel ti! ijajax kuyb'al tu u Tioxh. A! atichku tu u 
okeb'alop tu u vatz iq'analil u totztioxh tu Jerusaleen. Choktaj u 
Eexodo 27.1-8; 40.29; U Lucas 11.51. Nichik'achax oya sii', jajb'al 
kuyb'al; oya tetz oksab' b'a'nil tuch' Tioxh, oya tetz ik'amal Tioxh. 
Karne!l nichitxakun ti', triigo, atz'am tuch' tere'n kam. Utz antu nich- 
igool ta'l uuva sii'. A! nichk'achon q'u oya tzi' q'u oksan vol vatz 
Tioxh. Choktaj u Leviitico 9.7-8; u Reyes I 8.63. Aatz ich'ii u nachb'al 
Tioxh titiempo u Jesuus tzi', 5 vaara je'naj, 5 vaara ivatz utz, 5 vaara 
tajan. B'a'nla q'an ch'ich' vitx'ava'il. 

Aatz q'u nachb'al Tioxh nichib'anb'el titiempo u Abeel ul ko'xh 
titiempo u Moisees utz, nuk'ich sivan, chaq'aala ivi'. Choktaj u 
Geenesis 8.20; 12.7-8; 22.9; 33.20. 

Pek aatz i'an tu u ya'b' 70 m.t.J. (ma't titz'pu u Jesuus) ul okeb'el- 
oj q'u Israeel tu q'u aa Roma utz, iya'sa tok q'u tx'olo'm vatz u 
nachb'al Tosch, Loo! titxumb'al u Tosch k'uxh uch u kam ti! viya!e' 
tzi' tan, ma'tich ikam u Jesuus ti! q'u paav. Ech ye'kan tere'n nisave!' 
sak'achax q'u kam tzi'. Pek ye! nichtok tivi' q'u Israeel. Echtzixe't tu 
ch'a'o ul ya'saloj niyolonka. 

Ech aatz o! cheel, ye'kan nikusavsa sakub'an u kam tzi' tan, ech 
itxa'k kam u Jesuus qi'. Choktaj Q'u Hebreo 9.18-28. 

Atil paj va't tokeb'al u nachb'al tzi'. Utz aya! u nachb'al Tioxh tu 
Amlika. Choktaj Q'u Kam Ib'axab'sa Ik'uchax U Tioxh (Apocalipsis) 
9.13; 14.17-18; 6.9. 

Altar de incienso. A! nital u k'achb'al kaxhlaan pom, va'l b'a'nla q'an 
ch'ich', echa! puulpito iveete'. A! atichku tu u b'axa tuul u totztioxh, 
aya! u txaa'la atib'al. Jun q'ala'm jun sotzsaj nichik'achax je! u 
kaxhlaan pom sii'. Choktaj u Eexodo 30.1-10; U Lucas 1.11. 

A! nik'am ti! viq'ilal isik'lel u Tioxh nichib'anax tu Amlika. Choktaj 
Q'u Kam Ib'axab'sa Ik'uchax U Tioxh (Apocalipsis) 8.3. 























Altisimo (Dios). T'ankin Tioxh, chu u tokeb'al. Choktaj U Lucas 1.76; 
8.28; U Kuxh 5.7; Q'u B'a'nla Chaj Kam B'anel (Hechos) 7.48; 16.17. 
Amar. Atil oxva'l tokeb'al. 
1) Aya! u kub'antu tii'o' ti' ma'j aanima, u kub'antu tii'o' ti' kumol 
niyolonka. Choktaj u B'axa U! Itz'ib'a U Xhan 2.10; U Kuxh 
12.30-31; B'axa U! Tu Corinto 13.1-13. 
2) Aya! u kutz'ejtu qaanima ti! u Tioxh. Choktaj U Kusch 12.30-31; U 
Xhan 14.15, 23; Q'u Niman Tetz U Jesuus Tu Roma 5.8; 8.35. 
3) Aya! u kuk'ontu qaanima ti! ma!j kam majte, aas atil kuxamlil ti' 
ib'anaxe'. Choktaj Q'u Niman Tetz U Jesuus Tu Filipos 3.7-8. 

Amén. Atil ka'va!l tokeb'al. 

1) “Echi” oj “a! chitu'” chu u tokeb'al siatz q'u Israeel. Utz “A'i” chu 
ipaasal tu kuyolb'al. Nichib'anb'e u yol q'u Israeel tzi' aas nich- 
itzojpu isik'lel untanoj u Yolb'al Tioxh oj nichiya' ma'j b'itzal. 
Choktaj U Tio 6.13; u Salmos 106.48; B'axa U! Tu Corinto 6.24; 
Ka'b' U! Tu Corinto 13.14; Q'u Kam Ib'axab'sa Ik'uchax U Tioxh 
(Apocalipsis) 7.12; 22.20-21. 

2) Nitxakun u yol ti! ib'iial u Jesuus majte, ti! aas k'ujleb'al k'u'l ti! 
q'u kam kajayil. Echa! nital tu Q'u Kam Ib'axab'sa Ik'uchax U 
Tioxh (Apocalipsis) 3.14. A! nitale' kam u tatin u Jesuus tuch' u 
Tioxh niyolonka 

Utz a! atichku b'axa tu u yolb'al arameo. Xamtel k'amax u yol tu 
q'u aa Greecia tzi'. 

Anatema/Maldecir. Tz'ejel yol ti"; ku'oj u sotzchil ti', chu u tokeb'al. 
Nitxakun ti! talax ma'j kam aas ye'xtxoj. Choktaj tu u Ka'b' U! Tu 
Corinto 16.22; Q'u Niman Tetz U Jesuus Tu Galaacia 1.8; U Lucas 
6.28; U Tio 5.44; Q'u Niman Tetz U Jesuus Tu Roma 12.14. Aatz u 
yol tzi!, a! nik'asku!l tu u yolb'al griego. 

Anciano. Atil oxva'l tokeb'al u yol tu u Yolb'al Tioxh tza'. 

1) Ansiano. A! nital q'u q'esala xo'l q'u b'axa chaj niman tetz u 
Jesuus utz, cheel majte. A! nichiq'on ib'ey utz, lochol tetz tu 
vich'ii Katz u Tioxh niyolonka. U Pablo nichoksan ansiano tu 
junun tenam. Ech a! nichchusun u Yolb'al Tioxh xo'l q'u niman 
tetz u Jesuus. Choktaj tu q'u u! tza!: Q'u B'a'nla Chaj Kam B'anel 
(Hechos) 14.23; 15.2, 4, 6, 22, 23; U Santiago 5.14; B'axa U! Xe! 
U Timoteo 5.17. 

2) Aya! q'u q'esal q'atol tzii xo'l q'u Israeel, va'l Sanedriin utz, Con- 
ciilio ib'ii majte. Choktaj U Tio 21.23; 26.3, 47, 57; Q'u B'a'nla 
Chaj Kam B'anel (Hechos) 4.5, 8, 23. 

3) A! nital q'u q'esla chaj aanima majte. Choktaj tu u B'axa U! Xe! U 
Timoteo 5.1; U Lucas 15.25. 

Angel. Aanjel. B'anol chaj; iq'on yol, chu u tokeb'al. Atil kaava!l tokeb'al 
u aanjel tu u Yolb'al Tioxh. 

1) Aatz q'u b'a'nla chaj aanjel, aya! q'u'l nichajax tu u Tioxh; lochol 
tetz niyolonka. Choktaj Q'u Hebreo 1.4-14; U Tio 22.30. Aatz q'u 
q'esala xo'l q'u b'a'nla chaj aanjel, aya! q'u'l “arcangel” ib'ii tu 
kastiya. Ma'l a' Kap utz; va't Me'k ib'ii. Choktaj U Judas tu u v. 
9; B'axa U' Tu Tesaloonica 4.16. 

2) Aatz tu u Antiguo Testamento, b'enchimal nital “angel de 
Jehova”. Aya' u Tioxh nitul xo'l q'u aanima. Choktaj tu q'u u' 
tza!: u Eexodo 33.2-5; 23.20-23. Aatz u yol tzi', a! nik'asku'l tu u 
yolb'al griego. 

3) Atil maalola chaj aanjel, lochol tetz u tx'i'li'inaj. Atil yol ti' tu u 
Ka'b' U' Itz'ib'a U Lu' 2.4; U Judas v. 6. 

4) Aya' unjolol q'esala xo'l q'u niman tetz u Jesuus, echa' pastoor. 
Choktaj Q'u Kam Ib'axab'sa Ik'uchax U Tioxh (Apocalipsis) 1.20; 
2.1. 

Anticristo. Xe'k'ulan tetz u Jesuus, chu u tokeb'al. Atil ka'va!l tokeb'al. 

1) Ech nitalax ti! ma'l u txumb'al iq'omal tu q'u'l nikoontrain u 
Jesucristo tuch' vichusb'al. Tioxhil tx'i'li'inaj nimotxpiton. Utz a! 
isa! aas a! samotxoksal iq'ii. Choktaj u B'axa U! Itz'ib'a U Xhan 
4.3; Ka'b' U! Itz'ib'a U Xhan v. 7. 

2) A! nital ma'l u vinaj sa'nali'an ijlenalil xo'l q'u Israeel. Tiira si- 
k'uche' aas yi'sa! u Jesuus. Choktaj u Ka'b' U! Tu Tesaloonica 
2.3-12; Q'u Kam Ib'axab'sa Ik'uchax U Tioxh (Apocalipsis) 
13.1-2; B'axa U! Itz'ib'a U Xhan 2.18, 22. 

Antiguo Testamento. O'tla nuk'u'm, chu u tokeb'al tan, a! va'l tz'ib'a- 
malku q'u nuk'u'm i'an u Tioxh tuch' vitenam ko'xtene. A! u Yolb'al 
Tioxh vatz q'u Israeel tu u tiempo tzi'. Oxva'l nitel tuul siatz. Aya! q'u 
libro itz'ib'a u Moisees va'l “Pentateuco” chu te'le'. Utz “Q'u B'axa 
Chaj Mantaar Itz'ib'a U Moisees” chi'o! ti! tu kuyolb'al. Aya! u 
Geenesis, u Eexodo, u Nuumeros, u Leviitico, ch! u Deuteronoomio. 
Torah ib'ii siatz. Aatz q'u yol tzi', u Tioxh alon tu u Moisees vi! u 
muunte Sinaii. Ech a! u tanul tzi', va'l tiira sib' tatin vatz q'u Israeel 
vatz untantu u Yolb'al Tioxh tan, antu q'ul ik'uy imam motx ilon 
ab'in u taq'ax tu u Moisees. Ech a! vixe'al u o'tla mantaar siatz. Kajay 
q'u yol tzi' tu yolb'al hebreo tz'ib'amichka tan, a! meero viyolb'al q'u 
Israeel. Choktaj u Eexodo 19.2-24. 

Aatz untantu u Antiguo Testamento, aya! unjolol yol tz'ib'amalka 
tu q'u alol tetz u yolb'al Tioxh xo'l q'u Israeel. Aya! q'u'l “Los 
Profetas” chu te'l tu kastiya. Utz “Q'ul Iyol Q'u Alol Tetz U Yolb'al 
Tioxh Tz'ib'amal” chu tu kuyolb'al. Nixe'tb'en tu u Josuee utz, ne'n- 
ya'oj tu u Reyes II. Antu q'u “profetas mayores” tuch' q'u “profetas 
menores”. Aatz u tanul tza!, b'iit ye! oponnaj tatin ti! u Torah vatz q'u 
Israeel. Tu yolb'al hebreo tz'ib'amichka. 

Aatz paj untant u Antiguo Testamento, aya! q'u'l “Los Escritos” 
chu te'l tu kastiya. “Q'u Yolb'al Tioxh Tz'ib'amal” chu telo'p tu 
yolb'al. Utz 13 libros ato'k tuul: u Rut, u Croonicas I tuch' u II, u 
Esdras, u Nehemias, u Esteer, u Job, u Salmos, u Proveerbios, u 
Eclesiastees, u Cantares, u Lamentaciones, tuch' u Danieel. Aatz q'u 
yol tzi', atia tu yolb'al hebreo tz'ib'amichka utz, atia tu yolb'al 
arameo. 

Jun ilanb'al q'ii nichisik'lel q'u yol vatz tenam tzi', tu q'u atib'al 
chusb'al tetz u o'tla mantaar tuch' tu vikuentail u totztioxh tu 

Jerusaleen. Tu hebreo nichisik'lelik u Yolb'al Tioxh tixo'l aas ye'sajich 
motx itxaypu b'en tu Babiloonia. Ech aatz tek motx q'aavi, anko'xh 
nichisik'lel u Yolb'al Tioxh tixo'l tu yolb'el hebreo. Loq' ministeer 
atich va't aanima nichtal elu'l tu yolb'al arameo tixo!l tan, yit! kajay 
tere'n koj ootzajinich tetz u yolb'al hebreo. Sajitaj u yol Targum. 

Aatzich vinuk'it tib' u Yolb'al Tioxh taq'o utz, a! b'axal q'u!l itz'ib'a 
u Moisees (Torah). Tan a! maas tatin siatz. Ech tek q'u yol itz'ib'a q'u 
alol tetz u yob'al Tioxh (Los Profetas). Utz tiya'teb'al atik q'u yolb'al 
Tioxh tz'ib'amal, (Los Escritos). Yit'e'ch koj inuk'le' kam echa' inuk'it 
tib' tu u Yolb'al Tioxh cheel niyolonka. 

Aatz i'an tu u ya'b' 250 y.t.J. (ye'saj titz'pu u Jesuus) xe't ipaasal 
b'en u Torah tu yolb'al griego tan, at Israeel ye'ich tootzaj ve't iyolb'el 
u hebreo. Utz ole! ti' tu u ya'b' 132 y.t.J. A! teku'en a! va'l “Septuaginta 
(LXX)” chu te'le' utz; “De Los Setenta” chu te'l tu kastiya. 

Apóstol. Chaj, chu u tokeb'al. Loq' atil oxva'l tokeb'al. 

1) Aya' q'ul ichaj u Jesuus ti' en talax paal u b'a'nla chusb'al. 
Chusulib' chuich te'l b'axa. Ech vib'ii 12 q'u vinaj q'u!l txaal tu u 
Jesuus, q'u'l meero xamb'u ti'. Aya! q'u'l ichus tib' k!atza. 
Choktaj U Tio 10.1-5; 28.16-20; Q'u B'a'nla Chaj Kam B'anel 
(Hechos) 1.2-3; Q'u Hebreo 3.1. 

Xamtel tek tuul aas ma'tich ikam u Jesuus, atin tek tatin q'u chusul- 
ib! vatz q'u niman tetz u Jesuus. B'en tek ijle'm tetz q'esalail u 
bit siatz tzi'. Choktaj Q'u Hebreo 3.1; Q'u Niman Tetz U Jesuus 
Tu Roma 1.1; 11.13; Q'u B'a'nla Chaj Kam B'anel (Hechos) 4.33. 

2) Aatz va't u tokeb'al utz, aya! ma'l u doon nitaq' u Tioxhla Espiiritu 
tu chukchaj niman tetz u Jesuus. Echa' ma'j ijle'm ti! iq'esalaile' 
utz, ti! taq'ax iyak'il q'u niman tetz u Jesuus. Choktaj Q'u Niman 
Tetz U Jesuus Tu Eefeso 4.11; 2.20; B'axa U! Tu Corinto 12.28-29; 
Q'u Kam Ib'axab'sa Ik'uchax U Tioxh (Apocalipsis) 18.20. 

3) Aya! u ijle'm tu viQ'esalail u Jesuus si'an q'ul ichaj u Jesuus, aas 
liq'at tzii tu 1,000 ya'b' vatz tx'ava' tza! utz, tu Amlika majte. 
Choktaj U Tio 19.28; Q'u Kam Ib'axab'sa Ik'uchax U Tioxh 
(Apocalipsis) 21.14. 

Aatz u yol tzi', a! nik'asku!l ti' u yolb'al griego. 

Arameo. Arameo. A! vib'ii u yolb'al ichab'a q'u Israeel aas atich tu txaypi- 
chil tu Babiloonia. Tan ya' iyolb'et u hebreo tib'ilaj, aya! viyolb'al. 
Ech ai u yolb'al nichiyolb'e u Esdras uch! u Nehemias aas q'aav opon 
tu Palestina tu u ya'b' 444 y.t.J. Echtzixe't aatz nichisik'lel u Yolb'al 
Tioxh tu hebreo tixo'l, ministeer ach va't aanima nichtal elu'l tu 
yolb'al arameo. Choktaj u Nehemias 8.1-7. Utz anko'xh nichiyolb'ele' 
aas ul u Jesuus. Ech anko'xh nichtalax elu'l u Yolb'al Tioxh tu yolb'al 
arameo majte tu q'u atib'al chusb'al tetz u o'tla mantaar. Pek aatz u 

yolb'al hebreo, tannal ko'xh nichitxakunsale'. Ta'xh nichb'anb'en q'u 
q'esla chaj aanima tuch' q'u q'esal uq'ayb'al ti! isik'lel u Antiguo 
Testamento. Sajitaj u yol Hebreo. 

Arrepentirse. K'axa kul ti' paav utz, ich'exul txumb'al, chu u tokeb'al. 
Choktaj U Kusch 1.4; U Tio 3.8; 21.29; U Lucas 5.12; Q'u B'a'nla Chaj 
Kam B'anel (Hechos) 5.31; Q'u Niman Tetz U Jesuus Tu Roma 2.4. 

Autoridad. Atil ka'va!l tokeb'al. 

1) Ijle'm ti! ma'j aq'on; q'atol tzii; q'esala. Choktaj U Lucas 1.52; 
Q'u Niman Tetz U Jesuus Tu Eefeso 1.21; Q'u B'a'nla Chaj Kam 
B'anel (Hechos) 17.6; U Tio 8.9. 

2) Aya! u ijle'm oj txumb'al vatz Tosch ti! ib'anax ma'j kam, oj 
txaichil; yak'il; ma'j yol aas txayo'm ni'ane'. Choktaj U Tio 10.1; 
U Lucas 20.2; Ka'b' U! Xe! U Timoteo 1.12; u B'axa U! Itz'ib'a U 
Lu! 3.22. Sajitaj u yol Poder/Autoridad. 

Ayunar. lya'sal tx'a'om ti! inachax Doch, chu u tokeb'al; ikuyax va!y ni- 
yolonka. Choktaj tu q'u u! tza!: U Tio 4.22; 6.16-18; 9.14-15; Q'u 
B'a'nla Chaj Kam B'anel (Hechos) 13.2-3; 27.9; U Lucas 2.37; 9.29; u 
Samueel II 12.22; u Isaias 58.1-12. Aatz vatz q'u Israeel, atich oxva!l 
kam aas maas nichixaansa ok k'atz Tioxh aas nitale'. Ma!l aya' 
vikuyax va!y. Va'te aya! vilochax me'b'a'. Utz va'te aya! vichustu tib' 
ti' u Yolb'al Tioxh. Log! yit' ti' koj aas tuch' chit taanima nichi'an q'u 
kam tzi', pek a! nititz'a aas kam ma'j tetz sa'aq'ax tu u Tioxh ti'. 

Aatz q'u q'ii tetz kuyb'al va!y siatz, aya' u lunes tuch! u jueves, ti! 
tan, tu ma'l jueves b'enje' u Moisees vi! u muunte Sinaii utz, tu lunes 
kul, Pek aatz u Jesuus, ye! nichinima u kostuumbre ech ri. 
Echtzixe't nichteesal iq'ii tu q'u fariseo. Choktaj U Kuxh 2.18-20; U 
Lucas 18.12. 

Azotea. Vu atib'al. Aatz iveet q'u tatib'al q'u Israeel nichi'ane', yit'e'ch koj 
a! q'u atib'al latza! aas jolol chee vi'. Pek chaq'aala vivi' q'u tatib'al 
nichi'ane'. Tan at nichtxakunku te. At aanima nichivat ji'op vi! q'u 
tatib'al tu aq'b'al. Echa! ni'an tu q'u tiempo mamaj tz'a'. Nimna!l tu u 
Samueel I 9.26. Nichitxakun te sikolonb'al. Nichmotximolb'a! itriigo 
sii'. Nimna!l tu u Josuee 2.6. Nichitxakun te ti! iqetunsal b'en ma'j yol 
majte. Echa! tzi' oj atich ma'j yol aas ministeer sapax b'en itziiul xo'l 
tenam. Nichigetunsal b'en vi! q'u atib'al. Ech tok va'l tal u Jesuus tu 
U Lucas 12.3. Nichitxakun ti! q'ilab' sik'leb' Doch majte, echa' va'l 
i'an u Lut At aanima nichenig'ila isik'le jitop q'u tx'umi'l vi! q'u 
tatib'al, itioxh nitaq'vu b'en. Echa! va'l nital u Sofonias 1.5. Nich- 
itxakun ti! jutzpeb'al el majte. Aatz q'u atib'al tan, tiira ch'ooich ko'n 
ixo'l. Ech oj atilich ma'j aanima nitojchale' utz, nijutzpe!l, nit'aspe! vil 
atib'al ib'ena'. Ech paj tok va'l tal u Jesuus tu U Tio 24.17 tuch' tu U 
Kuxh 13.15. 

Baal. Baal. A' toke' q'esala oj baal, Echich ib'ii sib'al q'u b'anich tioxh 
nichinach kalab' tenam. Aatz u Yolb'al Tioxh, a! maas nitale! aas u 
b'anich tioxh Baal nichinima q'u aa Canaan. Utz b'enchimal tooro 
vaakaxh vivatzib'al. Echa' va'l itz'aj u Aroon utz, q'ilal sik'lel tu q'u 
Israeel, aas aye'nich u Moisees vi! u muunte Sinaii. Choktaj u Eexodo 
32.4; u Jueces 2.11-13; 6.25-32. Kam koj toke! aas a! nik'am ti! vi- 
vatzib'al u vaakaxh, pek ti! tan, aa yak'il u vaakaxh utz, ni'xhipaxin 
siatz. Tiira paav vatz Tioxh va'l nichi'an q'u aanima ti! inachaxe'. Tan 
aal nichik'acho'k q'ul initxa!a q'u aanima siatz. Utz kam tere'n ko'xh 
ye!xtxojla kam nichmotxi'an ti! inachle'. Choktaj u Jeremias 19.5. 
Sib'al tiempo aas aal antu q'u Israeel nichnachon; eltekka ti! u Tioxh 
niyolonka, echa! va'l uch tikuenta u Elias. Choktaj u Reyes I 1.1-17; 
18.18-19; u Nuumeros 22.41; u Reyes II 10.18-28; Q'u Niman Tetz U 
Jesuus Tu Roma 11.4. 

Aatz ma'l u b'ii Baal Zebuub, a'ich vitioxh q'u aa Ecroon titiempo 
u Elias. Pek b'ens ib'ii u q'esal tx'i'li'inaj tu q'u Israeel. Belzebuu 
b'enka. Choktaj u Reyes II 1.1-17; U Tio 12.24. 

Babilonia. Babiloonia. Echich ib'ii ma'l u mam q'esal tenam tetz q'u 
aanima caldeo ko'xtene. Utz aa Babiloonia chu te'l q'u aanima majte. 
Aatz u Babiloonia ri, tig'o iyak'il tu u ya'b' 650 y.t.J. Utz b'iichaj 
b'ens mam q'esal vi' sib'al tenam. Utz ox pajul ex tokeb'e q'u Israeel 
majte tikuenta u Nabucodonosoor. Xe't tu u ya'b' 605 opon ko'xh tu u 
585. Itxay b'en sib'al aanima tu Babiloonia. B'oono isotzsalka u 
Jerusaleen i'ana. Ib'aj ku! u mam totztioxh va'l u Salomoon b'anon. 

Choktaj u Danieel 1; u Reyes II 25.1-21; u Croonicas II 36.5-12. 

Aatz u tenam Babiloonia o'tene tzi', a! ixe!t tu u ya'b' 2,000 y.t.J. 
Xo'l ka'va!l q'u mam nima! atichka, u Eeufrates tuch' u Tigris, 
tikuenta ma'l u chaq'aala Sinaar ib'ii. Utz latzi' lakaxku je! ma'l u 
mam t'ankin tz'ach, oksab' iq'ii ma'l u vinaj q'esala, Nimrood ib'ii. 
Utz xaane!l q'u aanima k'atz Tioxh tu q'ul ib'anone! tzi'. Echtzixe't 
jalax q'ul iyolb'al tu u Tioxh. Utz Babeel tek ib'ii u tenam oksali tzi'. 
A! toke! “okeb'alop xe! q'u tioxh” siatz. Pek xamtel tuul, b'en teks 
Babiloonia tu q'u aanima jejlel tzi'. Choktaj u Geenesis 10.8-11; 
11.1-10. 

Utz aatz titiempo u Nabucodonosoor, toksa va't tz'ajich vatzib'al 
tioxh tu u chaq'aala Sinaar. Choktaj u Danieel 3.1. Utz ech tek b'ens 
aa paavla tenam utz, koontrain tetz Tioxh vatz q'u Israeel. Aatz cheel, 
a! teku'en a! u tenam va'l Iraaq ib'ii. 

Utz aatz tu q'u u! itz'ib'a u Xhan, nik'am ti! vipaav q'u Babiloonia 
ti! talax u sotzchil saul ti! q'u aa paavla tenam tu u vatz amlika tx'ava' 
tza!. Choktaj Q'u Kam Ib'axab'sa Ik'uchax U Tioxh (Apocalipsis) 
18.1-24. Antu u Lu! nik'am ti! u yol Babiloonia ti! talax u tenam 
Roma; tan mam aa paavla tenamich siatz tu u tiempo tzi', kam echa!' 
u Babiloonia titiempo u Antiguo Testamento. Choktaj u B'axa U! 
Itz'ib'a U Lu! 5.13; Q'u Kam Ib'axab'sa Ik'uchax U Tioxh (Apocalipsis) 
17.5-6; 18.2, 10. 

Bar. K'aol, chu u tokeb'al. Echa! u yol “Bartimeo” tan, ik'aol Timeo chia. 
Choktaj tere'n tu U Kuxh 10.46; Q'u B'a'nla Chaj Kam B'anel 
(Hechos) 1.23; 13.6; U Tio 10.3. Echat paj u b'ii “Barrabás” tan, 
ik'aol u “Abas”. Choktaj U Tio 27.16. Aatz u yol tzi', aye'n ixe'al tu 
yolb'al arameo. 

Bautismo (en Agua). Anko!xhtu' va'l “vautisaar” chu tu u Yolb'al Tioxh 
tza!. A! toke! “taq! ko'p jaq' a!” tu yolb'al griego. Atil oxva!l tokeb'al. 
1) Aya! va'l nichi'an q'u aanima ko'xtene y.t.J. techlal aas ninima 
ma'j txumb'al, ma'j doctrina nital mal! aa txumb'al te. Echa! va'l 

i'an u Xhan. Ul tal u kuyb'al paav. Utz ab'il q'u'l niman vichus- 
b'al u Xhan, nichik'uch tuch' vib'antu ivautiismo. Ech nich- 
ixamb'u ti' utz, ninima u txumb'al nitale'. Echat paj q'u aanima 
q'u'l niman u Jesuus majte, motx ib'an ivautiismo. Techlal aas 
inima vichusb'al. Choktaj Q'u B'a'nla Chaj Kam B'anel (Hechos) 
19.1-6. 

2) Aatz u ka'b' tokeb'al u vautiismo utz, aya' va'l a' nik'am ti' vi- 
kameb'al utz, u q'aavtitz'peb'al u Jesuus. Aatz nib'anax u 
vautiismo, a' toke' aas nitaq' iqul u aanima tuul siya'sa u paav; 
sikamsa niyolonka. Utz nitxay va't ak' txumb'al. Nik'uch vatz 
tenam taq'o aas vetinimal u Jesuus. Choktaj U Tio 28.19; Q'u 

B'a'nla Chat Kam B'anel (Hechos) 16.33. Aatz viku! u aanima tu 
al, nik'am ti! aas nikame!l vatz u paav. Utz aatz viji'ul tu u a!, a! 
nik'am ti! aas niq'aavtitz'pu vatz Tioxh. Nik'am ti! aas nitx'aa 
b'en vipaav ti' a!. 

3) Aatz u yol vautiismo, a! nik'am ti! u okchil tu tza'l utz, tu u nojla 
kamchil majte. Echa! va!l tal u Jesuus. Choktaj U Tio 20.22, 23. 

Bautismo en el Espíritu Santo. Atil kaava'l telo'p u tokeb'al tu kuyol- 
bal Aatz ma'l, aya! u tok u Tioxhla Espiiritu Katz aanima. Choktaj U 
Lucas 3.16; U Xhan 1.33. 

Aatz va'te, aya! u tatin u Tioxhla Espiiritu k'atz aanima. Aya! va'l 
“Espíritu Santo sobre”, chu tu kastiya. Choktaj U Lucas 2.25; 4.18. 

A! paje' u tatin vixamlil u Tioxhla Espiiritu k'atz ma'j aanima. An- 
ko'xhtu! a! va'l “en el poder del Espíritu Santo” chu tu kastiya. 
Choktaj U Lucas 4.14. 

Utz a! majte u tatin u Tioxhla Espiiritu k'atz u aanima b'a'nil. Aya! 
va'l “lleno del Espíritu Santo” chu tu kastiya. Choktaj U Lucas 1.15, 
67. 

Belen. Beleen. Ib'ii ma'l u tenam tikuenta Judea. “Kolb'al itzlleb'al” chu u 
tokeb'al. Kamal 9 kiloometros ixo'l tuch' u Jerusaleen. Aye'n tikuenta 
aal iku'e'. Utz yit' Beleen tere'n koj (DI cheel. Sib! nimla chat kam 
uchnaj tu u tal tenam tzi'. Latzi' va'l itz'pik u Jesuus. Choktaj U Lucas 
2.4; u Miqueas 5.2. Latzi' itz'pik u Daviid. Utz latzi' qoolik ku! u 
aseite tivi', ti! itxaale'l ti! tok tu ijlenalil. Choktaj u Samueel I 16.1-14; 
17.12. A'ich vitenam u Booz tuch' u Noemii. Utz xamtele b'ens 
itenam u Rut q'ul ik'uy imam u Daviid. Choktaj u Rut 1.1-2; 4.11. 
Latzi' kamku u Raqueel u tixojich u Jacoob, a! chit itz'pu u tal titz'in 
va'l Benjamiin ib'ii. Efrataich ib'ii u tenam titiempo u Jacob tzi'. 
Choktaj u Geenesis 35.16. 

Bendecir. Atil oxva!l tokeb'al u yol tzi'. 

1) Ijajax b'a'nil ti'. Choktaj U Tio 14.19. 

2) Toksal iq'ii. Choktaj U Lucas 2.28. 

3) Talax b'a'nla yol ti'. Choktaj U Kuxh 6.4; 10.16; U Lucas 24.51; 
2.34. 

Bienaventurado. Chi'b'eb'al tetz, chu u tokeb'al. Ech nital u Yolb'al 
Tioxh ti! ma'j aanima oj nitzojpi u kam nital u Yolb'al Tioxh. Choktaj 
U Tio 5.2-7; U Santiago 1.2. 

Blasfemia. Iyoq'ax u Tioxh; iqelax u Tioxh oj u Tioxhla Espiiritu ti! q'u 
b'a'nil ni'ane'; paasaib' vi! u Tioxh; eesa iq'ii Tioxh. Aatz siatz q'u 
Israeel tan, paq'el sivan q'u aanima nichib'anche' q'u'l nichiyoq' 
Tioxh. Choktaj u Leviitico 24.13-16; u Isaias 52.5; u Salmos 74.10; 
Q'u Kam Ib'axab'sa Ik'tuchax U Tosch (Apocalipsis) 16.9. Yoq'o Tioxh 
nichi'an u Jesuus vatz q'u fariseo tzi' aas nichtale' a! itat u Tioxh utz, 

ti! nikuy paav utz, ti! majte nitale! aas Tioxh. Choktaj U Xhan 
10.29-33; U Lucas 5.21; U Tio 9.2-3; 26.65-66; U Kuxh 2.7. 

Yoq'o Tioxh va'l nichi'an q'u q'esal aa uq'ayb'al xo'l q'u Israeel 
majte tan, nichtijle u Jesuus taq'o aas tioxhil tx'i'li'inaj atich k'atza. 
Utz nichteesa iq'ii q'u txaichil nich'ian u Jesuus. Choktaj U Kuxh 
3.22-30; U Lucas 11.14-26. 

Calvario (Gólgota). Tatib'al B'ajil Ivi' Kamnaj, chu u tokeb'al. Aatz u 
yol “Gólgota” utz, yolb'al griego. Pek aatz u yol “Calvario” utz, latiin. 
Ech vib'ii ma'l u peepu ti! el u Jerusaleen, tzi' u mam b'ey ma't tu 
Damasco. Ech ib'ii tzi' tan, ech isajin ib'ajil ivatz kamnaj. Ech ti' 
txaale!l tu q'u aa Roma aas latzi' sakamku q'u aa paav vatz kurus. 
Latzi' va'l aq'lik je' u Jesuus vatz kurus. Choktaj U Tio 27.33. 

Cambistas. Ch'exun puaj, chu u tokeb'al. Aya' q'u aanima q'u'l nich- 
ich'exu puaj tu viq'analil u totztioxh tu Jerusaleen. Tan ta'xh nich- 
ik'ulax u puaj tiro ti' q'u kam tu u totztioxh. Ech aatz kajay q'u puaj 
tetz Siiria, tetz Greecia, tuch' tetz Roma, ministeer si'chb'ens tiro, ti' 
kajay q'u oya nitaq'ax tu u totztioxh. Echa! kutxu, locho me'b'a', loq'o 
avan tetz tx'olo'm, tuch' tere'n kam. Tan tzu'kin tere'n q'u puaj vatz 
vikostuumbre q'u aa uq'ayb'al. Aatz q'u ch'exun puaj tzi', tiira 
sub'u'm nichi'an ti! q'u kam ni'ane'. Utz a'ich ib'aal q'u k'a'y nichtuch 
tu viq'analil u totztioxh q'u q'esal uq'ayb'al xo'l q'u Israeel. Choktaj 
yol ti' tu U Tio 21.12; U Xhan 2.14. 

Camello. Ib'ii ma'l u k'o'lich txokop nitxakunsal tu Palestina tuch' tu q'u 
tenam sinaja'ch chaj tu u mam tz'a'li'itz. Echa' chee vatz q'u aanima 
tan, tijtzom. Loq' nituk'al vileecho utz, nichi'l vichi'l majte. Aatz u 
avan tzi', tiira sib' tiempo niq'i' va'y tzaj itzi'l. Utz ni'xhiq'i' jochpi- 
chil. Txokop tu mam tz'a'li'itz niyolonka. Nichitxakun tetz ijatz utz, 
nichtija aanima majte. Niyolon u Yolb'al Tioxh ti'. Choktaj U Tio 
19.24; 23.24; u Geenesis 24.10, 19, 64. 

Capítulo/Versículo. K'ujul chi'o' ti' q'u “capítulos”. Aatz q'u “versículo” 
utz, versiiculo niqal tu kuyolb'al. 

Aatz q'u k'ujul tu junun u!, anal oksal tu u ya'b' 1,206 m.t.J. (ma't 
titz'pu u Jesuus). Aya' q'u'l k'ujul tu u Yolb'al Tioxh cheel. A' oksan 
ma'l u sacerdote inkelexh Esteban Langton ib'ii. Nilochon q'u jatxb'al 
tzi'; loq' yolpu u Esteban ti' ik'ultu tib' tuch' u tokeb'al unchaj tanul 
yol. Choktaj U Xhan 7.53—8.1; Q'u B'a'nla Chaj Kam B'anel (Hechos) 
22.30—23.1. 

Pek aatz q'u versiiculo tu junun u! q'u'l cheel, anal oki tu u ya'b' 
1,550. Ma'l u sacerdote francees b'anon, Roberto Estienee ib'ii. Ooje'l 
ko'xh i'ana, a' chit atich ok ti' b'ey aal ib'en tu Pariis. 

Aatz xo'l q'u Israeel b'axa chitu', paarten ijatxax ixo'l u tokeb'al 
unchaj tanul q'u yol nichib'anax ko'xtene. Echa' q'u yol ti! vichee u 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


Capítulo 


656 


vatz amlika tx'ava!, jolol molomal tib'. Loq' ti' q'ul ichusb'al ni'enka 
q'u'l nichus tulaj ilanb'al q'ii. Yit! o k'ujul oj ti! versiiculos koj niyol- 


onka. Anko'xh echich titiempo u Jesuus. 
Canaán/Palestina. Ech ib'ii untanul u tx'ava! sitzi' el u mar va'l 


Mediterraaneo chu te'le'. Latzi' oponku u Abrahaam tu u Tioxh tu u 
ya'b' 1,820 y.t.J. Tan tal te aas sataq' u txlava! tu q'ul itu'xh ixalam 


tzi'. Choktaj u Geenesis 12.1-6. Ech latzi' atinku u Isaac tuch' u 
Jacoob. 


Utz atich nal tere'n aanima jejlel tzi', echa! q'u Canaan, q'u Fereez, 


q'u Ref, q'u Zuz, q'u Em. Choktaj u Geenesis 13.7; 14.5-6. 


A! k'asku'l vib'ii u tx'ava! tzi! ti! vib'ii ma'l tiimam u Noee, va'l 


Canaan (bit. Choktaj u Geenesis 10.6, 15, 18-19. Ech tu u ya'b' 1,230 
y.t.J. opon u Josuee utz, xe't tojcha el q'u aanima q'u'l jejlich nal tzi'. 


Tal u Tioxh tu u Josuee aas siyatz! kajay q'u aanima tzi'. Tan jolol 


nacho] tetz tzu'kin b'anich tioxh utz, ye't motx isa! sinima u nojla 
itz'lich Tioxh. Utz ech i'an u Josuee va'l tal u Tioxh te. Ijatx q'u 
txlava! vatz kab'laa tanul q'ul itu'xh ixalam u Israeel. Choktaj u 


Josuee 1.3-5; 12.7-8; 21.43-45. A! nichtxakunku u b'ii Canaan ti' u 


tx'ava' vatzo'k u nima! Jordaan. Pek aatz u tx!ava! vatze!l u nima! 
Jordaan utz, Galaadich ib'ii. 


Pek xamtel tuul ok unjot aanima tu u tx!ava! Canaan tzi', aya! q'u 
Filiste utz, xamtel Feniicia ib'ii u tx'ava' i'ana. Xamtel paj tuul, oksal 


ma'l ib'ii tu q'u griego, Palestina chuich tek ti'. 
Candelabro. Atil ka'va!l tokeb'al. 

1) Aya! ma'l u ch'ich' tokeb'al txij- 
txub'al. Nichitxakun tu u txaa'la 
atib'al tu u totztioxh tu 
Jerusaleen; txijtxub' tetz u tuul 
q'iils aq!b'al. Aseite tetz olivo va'l 
nichoyvixsan. Choktaj u Eexodo 
25.31-40. 

2) A! nik'am ti! u kam tzi', u tatin u 
Tioxhla Espiiritu xo'l q'u aanima 
b'enamen. Nik'am ti! u Jesuus 
majte ti! vipaq'un u tijle'm tu 
Amlika. Choktaj Q'u Kam 
Ib'axab'sa Ik'uchax U Tioxh 
(Apocalipsis) 1.12; 11.14; 21.23. 

Carroza. Aya! u kare't. Chee nichqinin. Ka'va'l sete'r tajan atile. Nich- 























itxakun tetz ijab' aanima utz, nichitxakun tu ch'a'o. Utz nichitxakun 


ti' tijal q'u q'atol tzii majte aas niviajiine'. Echa' va'l nital tu Q'u 
B'a'nla Chaj Kam B'anel (Hechos) 8.38. 

Celos. Atil ka'va'l tokeb'al u yol tzi'. 

1) Nachoj suyel; ichi'on taanima. Choktaj u B'axa U! Tu Corinto 3.3; 
Q'u Niman Tetz U Jesuus Tu Galaacia 5.20; Q'u B'a'nla Chaj Kam 
B'anel (Hechos) 17.5. 

Ech aya! ma'l u txumb'al niyolonka chukchaj ixe'al. Nichee k'a'nal 
taq'o. Nichee txumu'm; nichee ch'a'o, nichee chi'na'n k'u'lil 
taq!o. Aatz atil ma'j kam aas o! ko'xh nib'anon, oj qetz ko'xhtu' 
nikunache', pek nitok va't aanima tuul, oj ti! ib'anax va'l ni- 
kub'ane' utz, nitul kuvi' ti'; unchee' a! nachoj suyel. Tan ye! kusa' 
aas so'ok va't aanima, oj silan tetz va'l nikub'ane' niyolonka. 
Echa' tzi' aas nichee competeencia, k'uxh ti! saach, ti! k!a!y, ti! 
ijle'm, ti! religioon utz, kam ko'xh tere'n ti'. 

2) Mail u aanima k'onel taanima ti! q'u kam tetz Tosch: u tachval 
inimal Tioxh. Choktaj u Ka'b' U! Tu Corinto 7.11; Q'u Niman 
Tetz U Jesuus Tu Roma 10.2. 

Centurión. Q'esala tetz 100 sol. Ech ib'ii q'u oficiaal xo'l q'u sol tetz u 
ijlenal tu Roma. Niyolon q'u u! ti! tza!: Q'u B'a'nla Chaj Kam B'anel 
(Hechos) 10.1; 27.43; U Tio 8.5. 

Cepo. Aya! ma'l u txayb'al tetz q'u preexhu. Aatz b'anel taq'o utz, ka'va'l- 
en chonkin Gel, b'anel ijoymal. Ech nichik'apulka tajan q'u preexhu 
tuul; majb'al tooje'. Ech va'l b'anb'el ti! u Pablo tuch' u Silas aas ku! 
tu tze!. Choktaj Q'u B'a'nla Chaj Kam B'anel (Hechos) 16.24. B'anb'el 
paj ti! u Jeremias majte. Choktaju Jeremias 20.2. 






































tikuenta u mam q'esalail tu Roma. Echa! nital U Lucas 2.1. Augusto 
Cesar, chia. A! meero ib'ii u vinaj u Augusto, pek ib'ii tu u tijle'm u 
Cesar. Nital “Claudio César” tu Q'u B'a'nla Chaj Kam B'anel (Hechos) 
18.2. U “Tiberio César” chu U Lucas 3.1; 20.22-25. Echa' nital q'u 
mu's aas: “Presidente” chu ti! q'u ijlenal 
A! unjolol q'u Cesar atich ok tu tijle'm titiempo u Ak'la Txumb'al 
tza!. 
1) Augusto Cesar. Ok tu u ya'b' 27 y.t.J. Utz el tu ya'b' 14 m.t.J. 
Kamal 20 iya'b' u Jesuus aas jalpi niyolonka. Choktaj U Lucas 2.1. 
2) Tiberius Cesar. Ok tu u ya'b' 14 m.t.J. Utz el tu u ya'b' 37 m.t.J. 
Anko'xh atich ok aas kam u Jesuus. 

3) Caliigula Cesar. Ok tu u ya'b' 37 m.t.J. Utz el tu 41 m.t.J. 

4) Claaudio Cesar. Ok tu u ya'b' 41 m.t.J. Utz el tu u 54 m.t.J. 
Choktaj Q'u B'a'nla Chaj Kam B'anel (Hechos) 11.28; 18.2. Aatz 
titiempo u ijlenal tzi!, tojcha el kajay q'u Israeel tu Roma ti! tan, 
ye!xhkam nichipeche' vatz vivatzib'al u ijlenal. Antu u Aquila 
tuch' u Priscila xo'l q'u'l ojchal el tzi'. Choktaj Q'u B'a'nla Chaj 
Kam B'anel (Hechos) 18.18. 

5) Neroon Cesar. Ok tu u ya'b' 54 m.t.J. Utz el tu 68 m.t.J. Tiira 
ak'b'inajich q'u niman tetz u Jesuus tu Roma aas ok u Neroon tu 
tijle'm. Ech aatz u Neroon tzi', i'an ma'l onkonil. Vet sik'u'l tal 
ik'achax u tenam Roma utz, a! ijlen taq'o q'u niman tetz u 
Jesuus. Ech sib'al aanima iyatz!a. Iyatz! u Pablo, u Santiago 
vitza'q' u Jesuus, u Lu', tuch' tere'n. Choktaj Q'u B'a'nla Chaj 
Kam B'anel (Hechos) 25.10-11, 21; 26.22; 27.24; 28.19; Q'u 
Niman Tetz U Jesuus Tu Filipos 4.22. 

Cielo. Amlika. Atil ka'va'l tokeb'al. 

1) Aya! u amlika va'l qib'a tzi'. Minuuscula u b'axa tz'ib' tetz u yol 
nikub'ane' tzi'. Choktaj U Tio 24.30; Q'u Kam Ib'axab'sa Ik'uchax 
U Tioxh (Apocalipsis) 8.10. 

2) Aya! u tatib'al u Tioxh utz, Amlika chi'o' ti'. Utz mayuuscula 
itz'ib'al u b'axa tz'ib' tetz u yol tzi'. Choktaj U Tio 18.23; Q'u 
Niman Tetz U Jesuus Tu Roma 1.18. 

Circuncisión. Atil ka'va'l tokeb'al. 

1) Itzok'ax el b'iil chi'l. Ech ib'ii ma'l u kostuumbre nichi'an q'u 
Israeel tu q'u talaj titz'in q'u'l talaj xiak aas ma't tel vaaxajil q'ii 
titz'pe'!. A! tok siatz aas nitaq! tu u Tioxh. A! ne'ntiq'o va'l tal u 
Tioxh tu u Abrahaam aas sitzok'e!l b'iil ivi' u tz'u'mal ichuk'ub'al 
q'u talaj xiak Israeel. A! u techlal aas txaale'l q'u aanima vatz u 
Tioxh tzi'. Techlal vitenam niyolonka. Tan ye'xhkam ni'an tetz 
tere'n q'u aanima. Choktaj u Geenesis 17.10, 23-27; U Lucas 
2.21; Q'u B'a'nla Chaj Kam B'anel (Hechos) 24.15. B'anax u 
kostuumbre tu u Jesuus majte tzi'. Tiira sib' tokeb'al u kam vatz 
q'u Israeel tzi'. Xaannaj ok Katz Tioxh u aanima taq'o nitale!. 

2) Pek aatz tikuenta u viAk'la Txumb'al U Tioxh, a! ib'o'q'ol va'l aas 
b'a'n u taanima q'u aanima vatz u Tioxh, niman tetz niyolonka. 
Utz yit' a! koj va'l aas satzok'le'l b'iil chi'l. Pek aya! u nimanchil. 
Choktaj Q'u Niman Tetz U Jesuus Tu Filipos 3.3; Q'u Niman Tetz 
U Jesuus Tu Roma 2.25-29; Q'u B'a'nla Chaj Kam B'anel 
(Hechos) 7.51; 11.1-3; B'axa U' Tu Corinto 7.19; Q'u Niman Tetz 
U Jesuus Tu Colosa 2.11. Kaana xhaakaluib' i'an q'u Israeel 
niman tetz u Jesuus, ti! u kam tzi'. Tan a! isa! aas samotxitzok'e'l 
b'iil ichil q'u aanima q'u'l nichtok ti! inimal u Jesuus, q'u!l yit' 

Israeel koj. Choktaj Q'u B'a'nla Chaj Kam B'anel (Hechos) 
15.1-32; B'axa U! Xe! U Timoteo 1.6-7. 

Colosa. Mail u tenam tikuenta Aasia. A! atichku jaq' u mam q'esalail tu 
Roma. Mail 175 kiloometros ixo'l tuch' u Eefeso, aye'n tikuenta aa 
tela'. B'iil ko'xh yol atil ti' u tenam tzi'. Ta'xh ootzajimal aas atich 
niman tetz u Jesuus tzi'. Tan taq! b'en ma'l u! u Pablo tzixe'. Utz taq! 
b'en va't u! u Pablo xe! u Filemoon va'l jejlich tzi'. Sajitaj vixe'teb'al 
q'u yol tu Q'u Niman Tetz U Jesuus Tu Colosa. 

Nitalche! aas ma'l mam kab'naano sotzsan u tenam GI. Utz a! atik 
tikuenta Turquia cheel. 

Complacer/Complacencia. Sajitaj u yol Agradar. 

Conciencia. Nachb'al. Aya! u nachpixsan tetz qe aas b'a'n tzik oj yit' 
b'a'n koj u kam nikub'ane' nikunache'. Choktaj u B'axa U! Xe! U 
Timoteo 1.5, 19. 

Concilio/Sanedrín. Q'atol tzii xo'l q'u Israeel; conciilio; sanedriin. Alich 
u “Congreso” much! u “Corte Suprema de Justicia” xo'l q'u Israeel 
titiempo u Jesuus. Echich ib'ii vimoli'b' q'u q'esal uq'ayb'al q'u'l 
nichimol tib' ti! itx'olax inujul ma'j kam; kam ko'xh paavil k'uxh ti' 
q'u tuq'ayb'al, oj elaq'. Choktaj U Tio 26.59; U Lucas 22.66; Q'u 
B'a'nla Chaj Kam B'anel (Hechos) 4.15; 5.21-41; 23.1. Log! k'uxh 
nitx'ol inujul kam, tiira k'aab'amal ti! tu q'u aa Roma. Echa! va'l i'an 
tikuenta u Pooncio Pilato ti' itx'olax inujul u Jesuus. Choktaj U Kuxh 
15.1-15; U Tio 27.58; Hechos 5.27, 34, 41. 









IS: 

Kë 

Corinto. Corinto. Ib'ii ma'l u nimla tenam tikuenta Acaya, va'l Greecia 
tek ib'ii cheel. Opon u Pablo tzi' ti! ipaxsal itziiul u yolb'al Tioxh, tu 
vika'paj ib'ena', kamal tu u ya'b' 50 — 51 m.t.J. Griegoich iyolb'al 
q'u aanima tzi'. Chukchaj ko!xh aanimail. At Israeel; at yit' i'. Sajitaj 
u xe!teb'al yol tetz u B'axa U! Tu Corinto. 

Kamal ma'j 800,000 aanima atich tu u tenam tzi'. A! atik xo'l mar. 
Utz atich oxva!l tatinb'al vaarko tzi! u tenam majte tzi'. Ech ti! u tatin 
u tenam tzi', kaana lakol k'a'y. Va'l xaaol nichipaal tzi' majte. Sib'al 
tx'iib'al iq'ii u tenam tzi'. Utz va'l b'anich tioxh atich majte. Ech kam 
ko'xh paav nichib'anax tuul. Pek chee niman tetz u Jesuus tzi'. Utz 
tzixe! itz'ib'av b'en ka'va!l u! u Pablo. Aya! q'u'l tza!: B'axa U! Tu 
Corinto tuch' Ka'b' U' Tu Corinto. Choktaj Q'u B'a'nla Chaj Kam 
B'anel (Hechos) 18.1-18. 

Dádiva. Oya, chu u tokeb'al. Choktaj U Tio 7.11. 

Denario. Ch'ich' puaj xo'l q'u aa Roma. A' va'l nichib'anb'el titiempo u 
Jesuus. A'ich u ja'mel tetz ma'l q'ii aq'on tu u tiempo tzi'. Choktaj U 
Xhan 6.7. 

Destruir. Yook'ixsa'm; isotzsale'. Choktaj U Lucas 4.34; Q'u B'a'nla Chaj 
Kam B'anel (Hechos) 5.39. 

Día del Perdón. Q'ii Tetz Jajb'al Kuyb'al. Aatz u q'ii tzi' tetz txumu!m 
b'iil xo'l q'u Israeel tan, a' u q'ii va'l nijaj kuyb'al q'u tenam kajayil 
vatz u Tioxh. A! alon inimal tu u Moisees u Tioxh. A! u q'ii va'l 
nitoko'p u q'esal oksan yol tu u tioxhla atib'al tu u totztioxh. Utz 
ta'xh unpajul tu ma'l ya'b' ni'ane'. Nitz'itu ok kaj ti' u tioxhla kaaxha. 
Aatz q'u kam nichib'anax tu u q'ii tu q'u oksan yol tzi', a! ko'n nich- 
ik'am ti' va'l si'chuli'an u Jesuus ti' taq'ax kuyb'al. Choktaj u Eexodo 
30.10; u Leviitico 23.26-32; Q'u Hebreo 9.7; Q'u B'a'nla Chaj Kam 
B'anel (Hechos) 27.9. 

Aatz u q'ii tzi', a! niku! tu septiembre, o'va!l ku'en q'ii b'axal vatz u 
nimla q'ii ti' Q'u Pel Pach. 

Día de Reposo. Ilanb'al q'ii. Aya! u jujva! q'ii tetz u xhemaana xo'l q'u 
Israeel. Aya' u saabado sukuvatz majte. Nixe't ku'eb'al q'ii tu viernes 
utz, niya! ku'eb'al q'ii tu saabado. Ninima tan, a! ne'ntiq'o va'l i'an u 
Tioxh aas ilan tu u jujva' q'ii, a! chit i'antu u vatz amlika tx'ava'. 
Anko'xh nimotxi'an cheel. Choktaj u Geenesis 2.1. A! nitiq'o vi- 
mantaar u Tioxh majte va'l talka tu u Moisees. Choktaj u Eexodo 
16.29. 

Kaana mantaar toksaka u Moisees ti'. Echat q'u q'esal uq'ayb'al 
xo'l q'u Israeel; aal ichupo'k tere'n mantaar. Paat ye!k aq!on nich- 
motxi'an tu u q'ii tzi'. Tan vaajil ku'en q'ii sa'aq'onini. Ech aatz tek tu 
u jujva' q'ii, sailani tan, nachb'al Tioxh. Nichmotxi'an ech tzi' tan, a! 
nichinima u toxva! imantaar u Tioxh. Choktaj u Eexodo 20.8-11; 
23.12. Sajitaj u yol Sábado (Día de reposo). 

Diablo/Satanás/Beelzebu. Tx'i'li'inaj utz, koontra chu u tokeb'al. Aya! 
u tx'i'li'inaj tu kuyolb'al tuch' q'ul mol k'atza. A! viq'esal q'u maalola 
chaj aanxel. Tiira b'a'nla aanjelich k'atz Tioxh, pek ije'sa tib'. Utz 
a'ich isa! sipaasa tib! vi! u Tioxh. Ech tel k'atz u Tioxh; b'ajax el tu u 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


661 Edificar 


Tioxh. Choktaj u Isaias 14.12-15; U Tio 13.38-39; 12.24; U Kuxh 
3.22. Sajitaj u yol Baal. 

Diacono. Diaakono. Ma!l lochol; ma'l aq'onom. Aya! ma'l u ijle'm xo'l q'u 
niman tetz u Jesuus. A'ich tetz ilochax q'u me'b'a', q'u txakay ixoj 
tuch' q'u talaj nitxa' ye!kan itxutx ib'aal. Ech (biens lochol q'u q'esala 
xo'l q'u niman tetz u Jesuus tzi'. Choktaj Q'u B'a'nla Chat Kam B'anel 
(Hechos) 6.1-7; B'axa U! Xe! U Timoteo 3.8-13. Yit' ta'xh koj vinaj 
nichb'anon u diaakonoil tzi!, pek nichtok ixoj majte. Choktaj Q'u 
Niman Tetz U Jesuus Tu Roma 16.1. Aatz u yol diaakono tzi', a! ni- 
k'asku'l ti' u yolb'al griego. 

Diezmo. Diesmo. Untanul ti! laa tanul, chu u tokeb'al. A! ma'l u mantaar 
nichinima q'u Israeel ti! taq'ax untanoj vime'b'i'l tu u Tioxh. Nitaq' 
untanul ti' laa tantul u tetz. Echa! ti' q'u vatz ichikob'e'm, ti' q'ul 
ipuaj oj kam chit u tetz nichicheea'. Echa! tzi' aas oj nichteesa lavoj 
kintaal triigo, unchee' ma'l kintaal sataq' tu u Tioxh. Oj nichitx'ak 
lavoj ipuaj, sateesa ma'l tixo'l utz, sataq! tu u Tioxh. Ech nichi'an ri 
tan, a! ne'ntig'o va'l i'an u Abrahaam aas taq! untanul xo'l laa tanul 
tu u oksan yol vatz Tioxh Melquisedeec. Choktaj u Nuumeros 
27.30-33; u Geenesis 14.20; 28.22; u Deuteronoomio 14.22; u 
Leviitico 27.30; u Malaquias 3.8-10. 

Aatz u diesmo vatz q'u q'esala Israeel, mam kam vatz Tioxh. 
Echtzixe't tiira nichiya'lu q'u aanima ti! taq'axe'. Tan Gira nitzojpixsal 
u Yolb'al Tioxh aas nitale'. Pek ni'xhichipaasa ivi' ijajax tu q'u 
aanima. Echtzixe't yaal tu u Jesuus ti'. Choktaj U Tio 23.23. 

Discípulo. Chusulib'; ma'l aanima nichus tib' k'atz ma'l aa txumb'al. 
Utz ech chit ni'ane' kam va'l nichusax te. Aatz q'u chusulib' tzi", 
tiira nitaq! tib' tu u chusuib'. Xamel ti! u chusul tetz ti'ch ib'ena'. 
Nital U Lucas 13.16 ti! kab'laal aanima aas ichus tib' Katz u Jesuus. 
Nipajtal U Tio 9.14 majte aas atich ichusulib' u Xhan, b'anol 
vautiismo. Yit' ta'xh koj 12 vinaj ichus tib' Katz u Jesuus, pek atil 
tere'n aas ye'k vib'ii b'a'nil. Choktaj U Xhan 6.6; U Tio 28.19. 
Xamtel teku'en ichaj u Jesuus chuich tek te'le'. Choktaj U Tio 10.1. 
Sajitaj u yol Apóstol. 

Don. Doon. Aya! ma'j ijle'm, ma'j txumb'al oj ma'j kam nitx'olax ib'an- 
che!, loq! tiq'aq'al u Tioxh. Echa' iq'esalail kam, chusu'm, alol tetz u 
yolb'al Tioxh, yolonchil tunjot yolb'al. Choktaj u B'axa U! Tu 
Corinto 12.4-11; 27-31; Q'u Niman Tetz U Jesuus Tu Eefeso 4.11; 
Q'u Niman Tetz U Jesuus Tu Roma 12.6-8. Jalel tib' q'u doon tuch' 
q'u ijle'm. Aatz q'u ijle'm tzi', aya! q'u ansiano, q'u diaakono, q'u 
tesorero. 

Edificar/Edificación. Atil ka'va'l tokeb'al. 

1) Vilakax je' ma'j otzotz. Choktaj U Tio 7.24. 

2) Ch'iichil, q'anb'ichil, yak'inchil k'atz u Tioxh. Choktaj u B'axa U! 
Tu Corinto 14.3; 12.7; 15.58; Q'u B'a'nla Chaj Kam B'anel 
(Hechos) 9.31. 

Efeso. Eefeso. Aya! ma'l u nimla tenam tikuenta Aasia, tilanb'al vaarko. 
Kamal ma'j 500,000 aanima atich tuul titiempo u Pablo. Loq' atich ok 
jaq' u mam iq'esalail q'u aa Roma. Sib'ich tatin u tenam tzi'. 
Echtzixe't tiira txlanel q'u b'ey oponb'al tuul. Utz kaana vaarko nich- 
topon majte. Latzi' atichku ma'l u ixoj b'anich tioxh va'l Diana ib'ii. 
Mam tioxhich vatz q'u aa Roma uch! q'u griego. Tan a! ku'ku'l vi- 
vatzib'al tu amlika aas nimotxtale'. Ech a' atichku u totzotz u b'anich 
tioxh latzi'. Tiira nimich ich'ii u tatib'al tzi'. Pek k'uxh echt ta'xh 
b'anel ex paxsaloj u b'a'nla chusb'al latzi'. Utz nimali. Chee niman 
tetz u Jesuus tzi'. Ech xe! q'u niman tetz u Jesuus itz'ib'av b'en u ui u 
Pablo va'l Q'u Niman Tetz U Jesuus Tu Eefeso (bit. Choktaj yol ti! tu 
Q'u B'a'nla Chaj Kam B'anel (Hechos) 18.24; 19.1-41; 20.13-38; Q'u 
Kam Ib'axab'sa Ik'uchax U Tioxh (Apocalipsis) 2.1-7. Aatz q'u tiempo 
paal u Pablo tu Eefeso tzi' utz, tixo'l q'u ya'b' 50 — 60 m.t.J. Sajitaj 
vixe'teb'al Q'u Niman Tetz U Jesuus Tu Eefeso. 

Esclavo. Mail aanima k'ayimal tatin tu aq'on; aq'onom. Atil oxva'l 
tokeb'al. 

1) Aya! u aanima xo'l q'u Israeel va'l nichik'ayi tib! tu aq'on xe! mai 
baal tx'oj, ti! teesal itx!oj. Vaajil ya'b' nichtaq'onin ti! ichoole' 
utz, nichtekichajpul tixe'teb'al u jujva' ya'b'. Aatz nichoo vitx'oj 
u aanima, nichajpul tu vib'aal. Yit' k'ayimal tere'n koj Ob) tu 
aq'on k'atza. Choktaj u Eexodo 20.1, 20-27. 

Pek yit'e'ch koj xo'l q'u puera aanima. Tan tiira xo'veb'alich u 
k'ayi'b' tu aq'on tixo!l. Ta'n nichib'ens aq'onom u aa tx'oj. 
Choktaj U Tio 18.25; u Filemoon v. 16. 

2) Ech nik'am ti! u Pablo u tatin q'u aanima q!u'l k'ayimal tib' tu 
aq'on, ti! talaxe! kam tatin q'u Israeel jaq' u o'tla mantaar. Tan 
tiira tza'l nimal kajay q'u mantaar nitale'. Echa! u aanima 
k'ayimal tib' tu aq'on aas tiira tza'l u taq'on utz, ye'k iya!eb'al ti! 
itzojpixsale'. Pek aatz u b'a'nla chusb'al ul tal u Jesuus tuch' u 
Tioxhla Espiiritu utz, yit' tza'l koj siatz vinimal u o'tla mantaar. 
Choktaj Q'u Niman Tetz U Jesuus Tu Galaacia 4.24-25. 

3) Aya! u aanima k'ayimich tib' tu aq'on aas Kusch ma't tole! ti! 
ichool vitx'oj, ta'xh b'anel nipajijaj ikaa xe! u baal taq'on. Aya!l 
ik'u'l ni'ane' niyolonka. Nik'am ti! u txumb'al u Pablo tzi! ti! 
talaxe' aas aya!l ik'u'l oksamal tib' jaq' imantaar u Jesuus; echa! 
k'ayimal tib' tzixe' tu aq'onom utz, k'onel tib' ti! ib'anaxe'. 
Choktaj u Leviitico 25.39; B'axa U! Tu Corinto 7.22; Q'u Niman 
Tetz U Jesuus Tu Roma 6.20-23. 

Escriba. Ootzajin tetz u o'tla mantaar tetz u Moisees, tuch' tere'n mantaar 
xo'l q'u Israeel, echa! Vikostuumbre Q'u!l Ik'uy Imam Tz'ib'amal. 
Nichi'an copiaar u Yolb'al Tioxh tig'ab' b'axa yol. Echtzixe't b'en (bi 
aa tz'ib'. Pek xamtel aq'ax tijle'm Katz q'u juees tuch! Katz q'u 
Sanedriin. Echa' licenciado. Atia fariseo q'u tug'ayb'al titiempo u 
Jesuus. Tiira ko'xten xe'ti. A! ixe't tikuenta u Esdras. Choktaj u Esdras 
7.6, 10; U Tio 7.29; 23.2, 13-33; Q'u B'a'nla Chaj Kam B'anel 
(Hechos) 23.9. A! q'u!l nichkalab'tziiun u Jesuus ti! q'u tokeb'al u 
o'tla mantaar, ti' tan, nititz'a aas a! ib'o'q'ol ib'anax q'u kam tetz 
chi'l, echa! vitzok'ax el b'iil chi'l, vatz q'u kam ti! ib'a'nixsal u 
taanima vatz Tioxh. 

Esperanza. Ch'iam och! txuq'txunchil. Echa' vich'ial u tuleb'al u Jesuus. 
Choktaj U Tito 2.13; B'axa U! Tu Corinto 13.13; B'axa U! Xe! U 
Timoteo 1.1. 

Esperar. Ka'va'l tokeb'al. 

1) Ch'iam. Choktaj U Tio 24.50. 

2) Liista. Choktaj Q'u B'a'nla Chaj Kam B'anel (Hechos) 1.4; U Kuxh 
3.9; U Lucas 11.54. 

Espíritu/Espíritu Santo. Atil kaava'l tokeb'al. 

1) A! nital vitioxhil kam. Choktaj U Kuxh 1.23. 

2) Aya! u Tioxhla Espiiritu va'l “ Espíritu Santo” chu tu kastiya. 
Choktaj U Tio 1.18; Q'u B'a'nla Chaj Kam B'anel (Hechos) 2.4. 

3) Aanxel. Choktaj u B'axa U! Tu Tesaloonica 5.23. 

4) Aya! ma'l u txumb'al oj acha'v Katz aanima ti! ib'anax ma'j kam, 
aas ta'xh txumel taq'o. Choktaj U Lucas 1.17; Q'u B'a'nla Chaj 
Kam B'anel (Hechos) 6.10. 

Eunuco. Atil oxva!l tokeb'al. 

1) Aq'onom xe! ijlenal. Choktaj u Geenesis 37.36; 40.2, 7; u Danieel 
1.3; Q'u B'a'nla Chaj Kam B'anel (Hechos) 8.27. 

2) Mail vinaj kapuntinaj. A! nichib'anaxku tu unjolol q'u vinaj q'u'l 
nichiku' tu txaypichil, q'u'l nichitxaale"l ti' taq'onin Katz ijlenal. 
Ech maanxho itxumb'al taq'o. Utz atia a! nichixee q'u tixoj q'u 
ijlenal. Choktaj u Isaias 56.3; U Tio 19.12; u Deuteronoomio 
23.1. 

3) Pek aatz tu va'l tal u Jesuus, aya! u vinaj va'l nimaj tib' ti! iq'ilal 
ixoj ti! ichoktu Tioxh, k'uxh yit' kapuntinaj koj. Choktaj U Tio 
19.11-12. 

Evangelio. B'a'nla chusb'al (tetz viQ'esalail u Tioxh); b'a'nla yol, chia. 
Tan a! nitzojpu u yol ti! u tuleb'al u Jesuus aas tiq'o ul u chitpichil tu 
paav. Choktaj U Kuxh 1.14-15; U Tio 4.23; B'axa U! Tu Tesaloonica 
2.2; B'axa U! Tu Corinto 9.12. Aatz u yol “evangelio” Gi, a! nik'asku'l 
tu u yolb'al griego. 

Fariseo. Fariseo. Q'u!'l xaansamal el tib', chu u tokeb'al. Tan nichmotx- 


Fe. 


ixaane'l Katz vikostuumbre q'u griego. A! chit nitoksa tetz u o'tla 
mantaar tuch' vikostuumbre q'ul ik'uy imam. Pek kamal tu u ya'b' 
200 y.t.J. b'ens echa' partido poliitico. A! chit tu u tiempo aas ex oke- 
b'eloj q'u Israeel tu q'u Siiria. Ech motx inuk' tib' ti' ikoontrail u 
uq'ayb'al griego iq'omich tu q'u Siiria. 

Ech vib'ii unjolol q'u q'esala ti! u tuq'ayb'al q'u Israeel titiempo u 
Jesuus. Tan nichmotxijal tib' tu q'u ijle'm uch! tere'n q'u partido, 
echa! q'u saduceo tuch' q'u'l herodiano ib'ii. K'uxh jolol ootzajin tetz 
u Yolb'al Tioxh, ye! nichmotxinima va!l nichtal u Xhan, b'anol 
vautiismo; niko'xh va'l nichtal u Jesuus. Echtzixe't yaal tu u Jesuus tu 
q'ul ika'vatzil. Choktaj U Tio 5.20; 23.1-39; Q'u B'a'nla Chaj Kam 
B'anel (Hechos) 26.5. Aatz u tuq'ayb'al q'u fariseo tzi!, ninima aas 
sa'itz'pixsal q'u kamnaj tu u Tioxh tu b'enq'ii b'ensaj. Utz ninima aas 
atil aanjel utz, atil unjot tioxhil kam. Aatz u yol tzi', a! nik'asku!l tu u 
yolb'al hebreo. 

K'uje'ich k'u'l. Atil ka'va'l tokeb'al. 

1) K'uje'ich k'u!l ti' Tioxh. Choktaj U Tio 9.2; Q'u B'a'nla Chaj Kam 
B'anel (Hechos) 14.9. 

2) Aya! q'u chusb'al va'l ninimal ti! u Tioxh; u yolb'al Tioxh 
nimamal qaq'o. Choktaj U Judas v. 20; Q'u B'a'nla Chaj Kam 
B'anel (Hechos) 13.8; U Tito 1.13; Q'u Niman Tetz U Jesuus Tu 
Eefeso 4.5. 


Filacterias. Xheenya oj nachb'al, chu u 


Filemón. Filemoon. Ech ib'ii mail u vinaj 


tokeb'al. Aya! unjolol talaj jixhkin 
tz'u'mal tentzun, tz'ib'lamich ok u 
Yolb'al Tioxh ti! xo'l q'u Israeel. At 
majte talaj tz'u'm kaaxha iveete!. Utz 
nichtoksal u Yolb'al Tioxh tuul. Ech 
nichigitzo'k q'u q'esal uq'ayb'al tiq'ab' 
oj tipala. Techlal siatz aas kaana vi- 
Yolb'al u Moisees tootzaj. Aatz u 
Yolb'al Tioxh nichi'anb'e ti', aya' u 
Deuteronoomio 6.4. Utz ech jolol 
je'naj iatz ti'. Aatz u kostuumbre ti' 
ib'anb'el q'u filacteria tzi', a' xe'tixsan 
q'u fariseo. Choktaj tere'n yol ti' tu 
q'u u! tza!: u Eexodo 13.1-10; U Tio 
23.5. 


aa Colosa niman tetz u Jesuus. 
Aq'onom xo'l q'u niman tetz u Jesuus. 

Ib'aalich taq'on va't u vinaj Oneesimo va'l ooj b'en tzixe'. Pek inima u 
b'a'nla chusb'al. Itz'ib'a b'en ma'l u! u Pablo xe! u Filemoon tzi' ti! aas 
sik'ul u Oneesimo tzixe! tika'paj. Choktaj U Filemoon v. 1-25. 

Filosofía. Vatz ik'u'l txumb'al; titz'al q'u kam, chu u tokeb'al. Chukchaj 
ko'xh q'u txumb'al atinnaj tzi', ti! titz'ale' aas kani'ch ixe't q'u kam; 
kam b'anel tu q'u kam utz; kam saya'k q'u aanima. A! chit yak'insan 
q'u vinaj griego tza'. Aya' u Soocrates, u Platoon, aas ye'sajich tul u 
Jesuus. Atich q'u aa txumb'al xo'l q'u aa Roma tzi', tuch' xo'l q'u 
Israeel majte. Antu vichusb'al u Jesuus filosofia majte. Loq! paarten 
vatz tere'n q'u'l b'axa tzi'. Utz ye'xhkam nimotxik'ul tib'. Atich unjot 
filosofia majte aas nichko'nteesa iq'ii u tetz u Jesuus. Aya! u 
“gnosticismo” tuch' u “epicurismo”. Choktaj u B'axa U' Tu Corinto 
2.1, 6, 13. 

Filipos. Filipos. Ib'iich ma'l u nimla tenam a! atik tikuenta Macedoonia. 
Jolol griegoich. Pek okeb'el tu q'u aa Roma tu u ya'b' 145 y.t.J. Ech 
b'ens tatib'al sol utz, sib'al aa Roma jeje! tzi'. Utz aatz b'en u Pablo 
tuch' u Silas ti! en ipaxsal u b'a'nla chusb'al tik'apaj, ok unjolol q'u 
aanima ti! inimal u Jesuus tixo'l q'u ya'b' 50 — 54 y.t.J. Choktaj Q'u 
B'a'nla Chaj Kam B'anel (Hechos) 16.11-40. Tiira b'a'nich u Pablo 
tuch' q'u niman tetz u Jesuus latzi'. Echtzixe't nichtaq' ikutxu. Utz 
itz'ib'a b'en ma'l u! u Pablo tzixe' majte aas atich tu tze'. Aya! va'l Q'u 
Niman Tetz U Jesuus Tu Filipos ib'ii. Sajitaj u xe'teb'al yol tetz u u! 
tzi", 

Aatz vib'ii tzi', a! k'asku'l ti! vib'ii ma'l u ijlenal tu Greecia. 

Fin del Mundo/fin del siglo. Motxeb'al q'ii saj, chi'o' ti' tu kuyolb'al. 
A! nital u tiempo aas satiq'o tib' q'u kam tu u vatz amlika tx'ava! tza', 
q'u'l k'ajel ti! tu u Tioxh. A! q'u kam sauch tuul tza'. Mail, satiq'o 
iyak'il u onkonil. Saxe'k'ulal q'u b'a'nla chusb'al tetz u Jesuus si'ane'. 
Utz sachee ma'l u txumb'al xo'l q'u aanima tu u vatz amlika tx'ava' 
utz, ma'l vinaj saq'esalain taq'o. Choktaj u Ka'b' U' Tu Tesaloonica 
2.1-4; Q'u Kam Ib'axab'sa Ik'uchax U Tioxh (Apocalipsis) 6.1-16. 

Va'te, sach'a'oin u Tioxh ti' isotzsal u onkonil. Ech aatz nital 
motxeb'al q'ii saj, yit' a! koj nital visotz u vatz tx'ava', vib'ano'm u 
Tioxh. Pek a' nital viya' u ye'xtxojla txumb'al ato'k tu ma'j tiempo. 
Nital u Yolb'al Tioxh kam xheenya sa'atini aas ninajab' tul u tiempo 
tzi'. Aatz ma'l tu q'u xheenya tzi', aya! va'l sijal tatin q'u txijtxub'al tu 
amlika, echa! u ich', q'u tx'umi'l tuch' u q'ii. Choktaj U Lucas 
21.25-28. Loq' aatz u Jesuus, sateesa b'en q'u niman tetz xo'l q'u aa 
paav b'axa. 

Aatz paj si'ane', saok viq'esalail u Jesuus, 1,000 ya'b' si'ane', ti' 
ik'uchta' aas ijikomil si'ane'. Choktaj U Tio 24.26-31; U Tio 13.39-40, 
49; Q'u Kam Ib'axab'sa Ik'uchax U Tioxh (Apocalipsis) 19.11-16; 

20.1-6, 11-15. A' nital u ka'b' tuleb'al u Jesuus majte. Choktaj U Kuxh 
13.24-27. Utz saoksal u tx'i'li'inaj tu choob'al paav tuch! q'ul imol. 
Choktaj Q'u Kam Ib'axab'sa Ik'uchax U Tioxh (Apocalipsis) 19.17-21; 
20.7-10. 

Aatz paj si'ane', sach'expu u vatz amlika tx'ava' utz, sauch u 
b'enchil tu Amlika. Ech sataq'u'l choob'al paav u Tioxh ti! q'u aanima 
tu u vatz amlika tx'ava' tza' q'u'l ye' ninima Tioxh. 

Fornicación. Aya' u eesaib' tu b'ey tuch' aanima. Aya' va'l ni'an q'u 
aanima aas niq'ila tib'. Loq' yit' ik'ulel koj; yit' tixoj koj u vinaj tinujul. 
Utz yit' ivinaj koj u ixoj tinujul niyolonka. Choktaj U Kuxh 10.11; Q'u 
Niman Tetz U Jesuus Tu Galaacia 5.19. Sajitaj u yol Adulterio. 

Fruto(s). Atil oxva'l tokeb'al. 

1) Aya! q'u vatz chikob'e'm. Choktaj U Tio 13.8; Q'u Kam Ib'axab'sa 
Ik'uchax U Tioxh (Apocalipsis) 22.2. 

2) Aya' q'u kub'ano'm tu u qatin vatz Tioxh. Nik'am ti' b'a'nla vatz 
tze'. Choktaj Q'u Niman Tetz U Jesuus Tu Galaacia 5.22; Q'u 
Niman Tetz U Jesuus Tu Filipos 1.11; U Tio 7.16; U Lucas 3.8. 

3) Aya! viq'aq'al u kub'anone'. Choktaj Q'u Niman Tetz U Jesuus Tu 
Roma 1.13; U Xhan 15.16. 

Gabriel. Kap. Ech vib'ii ma'l u q'esal aanjel ichaj u Tioxh va'l ul alon u 
titz'pu u Jesuus utz, va'l ul alon u titz'pu u Xhan, u b'anol vautiismo 
majte. Choktaj U Lucas 1.26-38; Lucas 1.11-20. Utz anko'xh va'l 
yolon tuch' u Danieel majte. Choktaj u Danieel 8.16-26; 9.21-27. 

Galacia. Galaacia. Aatz u departamento tzi', a' atichku tikuenta Aasia 
Menor vatz je' u tenam Icoonio. Ye' tek' ootzajib'e kam chit tuul opon 
u Pablo tzi'. Matz tu u ya'b' 47 m.t.J. aas ib'en tu u b'axa en ipaxsat 
itziiul u yolb'al Tioxh tu sib'al tenam, oj tu vika'paj ib'ena'. Ech atich 
niman tetz u Jesuus tzi'. A' va'l itz'ib'av b'en ma'l u' u Pablo, aya' va'l 
Q'u Niman Tetz U Jesuus Tu Galaacia ib'ii. Choktaj Q'u B'a'nla Chaj 
Kam B'anel (Hechos) 16.6; 13.49; 18.23; Q'u Niman Tetz U Jesuus Tu 
Galaacia 4.13-15; Ka'b' U' Xe' U Timoteo 4.11. 

A' k'asku'l vib'ii u tenam ti' q'ul ik'uy imam, aya' q'u'l Galasa ib'ii. 
A' atik tikuenta Turquia tuch' Iraaq cheel. 

Galilea. Galilea. Ib'ii ma'l u departamento tikuenta vitx'ava' q'u Israeel 
(Palestina). A' atik tikuenta aal ije'a'. 96 kiloometro tajan u tx'ava' 
tzi' utz, 40 kiloometro ich'ii ivatz. A! atik tixo'l u departamento 
Samaaria tuch' u nacioon Siiria. Latzi' va'l ch'iik u Jesuus tu 
Nazareet. Utz latzi' tu Capernauum chusunku sib'al tiempo ti' u 
b'a'nla chusb'al. A' cheek sib'al q'ul ichusulib' tzi' majte. “Galil” chu 
te'le'. Aatz u tokeb'al utz, sete'r, setkin, chia. Aatz q'u talaj tenam atil 
tuul aya': u Nazareet, u Canaa, u Capernauum, u Coraziin utz, xamtel 
tuul chee va't u tenam Tibeerias ib'ii. A! atik tzi' u choo. Latzi' va'l 

atik u choo va'l Choo Tu Galilea chu te'le'. Aatz u yol tzi', a! ni- 
k'asku'l tu u yolb'al hebreo. 

Gentiles. Puera aanima. Atil ka'va!l tokeb'al. 

1) Aya! q'u aanima q'u!l yit' Israeel koj. Jolol puera aanima vatz q'u 
Israeel utz, tiira ye'k itxa'k siatz. Jatu koj satx!a'n tuch'. Sa'koj- 
oko'p tu totzotz, echa! q'u aa Roma tuch' q'u griego. Choktaj Q'u 
B'a'nla Chaj Kam B'anel (Hechos) 10.28; 11.2-3. 

2) Ech nichtalax ti! q'u aanima majte q'u'l ye'ich tootzaj u itz'lich 
Tioxh; yit! itenam koj u Tioxh niyolonka. Utz “naciones” chu ti! 
majte tan, ye'ich b'anel u kostuumbre tag'o ti! itzok'ax el bit 
ichi'l. Choktaj Q'u Niman Tetz U Jesuus Tu Roma 1.16; 4.9; U 
Tio 6.32; 12.18; Q'u B'a'nla Chaj Kam B'anel (Hechos) 26.20. 

A! tetz q'u Israeel tu u Tioxh b'anel k'uxh txaale'l biens itenam aas 
sik'uch vitxumb'al u Tioxh vatz q'u puera aanima. Loq' ye't motx 
itzojpi. Echtzixe't taq!u'l viAk'la Txumb'al U Tioxh, u Jesuus ul alon 
taq'o. A! isa! sak'uchax vitxumb'al tu kajay aanima, k'uxh Israeel utz, 
k'uxh puera aanima sab'anon. Choktaj u Deuteronoomio 4.5-8; 
28.9-10; u Geenesis 12.3; u Eexodo 19.6; 34.10; u Leviitico 20.22-26; 
U Tio 28.19-20. 

Gloria. Atil oxva!l tokeb'al. 

1) A! nital vitechalil vitxumb'al u Tioxh. Echa! q'u txaichil i'an u 
Jesuus tan, nik'uch vitechalil u Tioxh k'atza. Choktaj U Xhan 
2.11; 11.4, 10. 

2) Rib'unchil; vitxijtxune'. Choktaj U Lucas 2.9; 9.26; U Tio 17.2; 
25.31; U Xhan 12.41; u Eexodo 16.10; 40.34. 

3) A! nital majte u toksal iq'ii u Tioxh, oj ma'j aanima. Choktaj U 
Tio 6.2; 6.13, 29; Q'u Niman Tetz U Jesuus Tu Roma 11.36; u 
Salmos 29.2; U Xhan 1.14; Q'u Kam Ib'axab'sa Ik'uchax U Tosch 
(Apocalipsis) 4.11. 

Gracia/Bondad. Ib'a'nil u Tioxh, chu u tokeb'al. Choktaj Q'u Niman Tetz 
U Jesuus Tu Roma 1.7; Q'u B'a'nla Chaj Kam B'anel (Hechos) 20.24; 
Q'u Niman Tetz U Jesuus Tu Galaacia 5.22. 

Griego. A! viyolb'al q'u aanima tu u tenam Greecia, va'l tikuenta Acaya 
tuch' u Macedoonia titiempo u Jesuus tuch' u Pablo. Nichtekiyolb'ele' 
i'an tu u ya'b' 400 aas y.t.J. Pek ch'ii u tenam GU utz, ex tokeb'e 
sib'al tenam. Ech tek chusax u yolb'al taq'o tzi'. A! u yolb'al txakun ti' 
itz'ib'al kajay q'u u! tu u Nuevo Testamento. Choktaj U Lucas 23.38; 
Q'u B'a'nla Chaj Kam B'anel (Hechos) 16.1; 21.37. 

Hades. Tatib'al q'u maalola chaj aanxel; u taanxelal q'u kamnaj q'u'l 
nichoo q'ul ipaav. Echa' nital tu U Tio 11.23; Q'u Kam Ib'axab'sa 
Ik'uchax U Tioxh (Apocalipsis) 1.18; 6.8; 20.14; Q'u B'a'nla Chaj 
Kam B'anel (Hechos) 2.27; u Salmos 16.10. Sajitaj u yol Infierno. 

Hebreo. A! vib'ii viyolb'al q'u Israeel. A! va'l a ° 

tz'ib'alik q'ul imantaar u Tioxh tu u Moisees. Ü g! N 
Pek tz'ejxu b'iil viyolb'al tzi' aas motx txaypu A* Kéi 
b'en tu Babiloonia, i'an tu ya'b' 587 y.t.J. Aatz motx q'aavu'l unjot 
q'u Israeel tu txaypichil, ye'kan texh nichiyolb'e u hebreo, pek a! tek 
nichiyolb'e u arameo. Aatz u yolb'al arameo tzi', ela b'iil tuch'u 
hebreo tan, a'ich viyolb'al u Abrahaam aas k'asu'l tu Ur. Ech anal paj 
xe't iyolb'el u hebreo xo'l q'u Israeel tu u ya'b' 1,925, cheenal bi. 
Ech a! viyolb'al cheel. Aatz visik'lel u hebreo tu u! nib'anaxe', ma'len 
chitu', a! nixe'tik tu seb'al utz, aal tul tu max; b'ij vatz u kusik'let u' 
niyolonka. Choktaj u Nehemias 8.3, 8, 12; Q'u B'a'nla Chaj Kam 
B'anel (Hechos) 21.40. Sajitaj u yol Arameo. 

Hebreos. Ech vatt ib'ii q'u Israeel nitalaxe'. Aya! q'ul itu'xh ixalam u 
Abrahaam. Aatz tu u Antiguo Testamento, a' nital q'u Israeel 
kajayil. Choktaj u Geenesis 40.15; u Samueel I 4.6; 13.3. Pek aatz 
tu u Nuevo Testamento ta'xh nital q'u Israeel q'u'l niyolb'e u 
yolb'al hebreo oj u arameo. Yit' antu koj nitoksa tuul q'u Israeel 
q'u'l griego niyolb'e. Choktaj Q'u B'a'nla Chaj Kam B'anel (Hechos) 
6.1. 

Herodes. Ech ib'ii unjolol q'u vinaj titz'in tatzik tib' oksal tu ijlenalil 
tikuenta Palestina. A! nichoksan q'u ijlenal tikuenta u mam q'esal 
tenam Roma. Aatz vitat q'u Herodes tzi', va'l ichok tok ijlenalil 
tikuenta Palestina b'axa, aa Idumeaich. Aya! ma'l u departamento 
naja'ch u Judea, aal iku'e'. Yit! Israeel koj niyolonka. Pek toksa tib' 
tu poliiticoil tu Roma, ech aq'ax tijle'm tuch' ma'l u b'axa ik'aol. 

Aatz q'u Herodes tzi', a! itxa'k vatz u q'atb'al tzii tu Roma aas 
sixee q'u Israeel. Tan jolol txab'kinla chaj aanima utz, lakol ch'a'o o) 
q'u tuq'ayb'al. Tan ye! nichtaq'ax tzii te aas silan q'ul ikostuumbre ti' 
inachax Tosch, A' itxa'k q'u Herodes majte aas silak q'u puaj va'l nijaj 
u Roma tu q'u Israeel. Tiira jolol onkonla chaj aanima q'u ijlenal 
Herodes tzi' utz, sub'ul. Telab'al okchil k'atz q'u ijlenal tu Roma utz, 
telab'al iku'sal iatz q'u q'esala xo'l q'u Israeel majte, ti! teesal q'u puaj 
ti'. Kaava!l q'u vinaj titz'in tatzik tib! Herodes tzi' ok tu ijlenalil xo'l 
q'u Israeel. Utz sotzeb'al b'iil k'u'l tu u Yolb'al Tosch ab'iste nital te 
sijununil aas niyolon ti'. A! vib'ii unjolol tza'. 

1) Herodes el Grande. Ech vib'ii tzi' tan, sib'la ko'xh kam i'ana. Ok 
tu u tijle'm tu u ya'b! 37 y.t.J. Utz 33 ya'b' i'ano'k tu u tijle'm, 
kamnalich el siatz. A! i'anvu u tijle'm vi! q'u departamento tza!: u 
Judea, u Samaaria, u Galilea, u Perea, u Decaapolis (Laval 
Tenam), u Traconiitide, u Panias. A! atichku u tatib'al topiisyo tu 
u tenam Cesarea, tzi' mar tikuenta Samaaria utz, atich va't tu 
Jerusaleen tikuenta Judea. 

At Israeel q'u tenam tzi' utz, atia yit' 1. Jolol yuuich aanima va'l 
ni'anvu q'esalail u Herodes niyolonka. A! nichmotx'ilon kani'ch 
taq'tu tzii aas silan q'u ikostuumbre ti! q'u tuq'ayb'al. Pek aatz 
xo'l q'u Israeel, ka! tanul q'u mantaar atiche. Mail ai, aya! q'ul 
imantaar u Moisees. Utz va'te a aya! vimantaar q'u aa Roma. Ech 
atich q'atb'al tzii aas nichitx'ol inujul q'u qelol tetz vimantaar u 
Moisees utz, atich q'atb'al tzii tx!olol tetz q'u qelol tetz vimantaar 
q'u aa Roma. 

Titiempo u ijlenal ru, itz'pu u Jesuus. Utz a! va'l alon iyatz'ax q'u 
talaj nitxa' tu Beleen. Choktaj U Tio 2.16-18. Tiira onkon itxum- 
b'al u vinaj tzi'; aal iyatz' kaava"l tixoj utz, iyatz! ik'aol. Pek 
b'a'ntan sib'al mamaj otzotz ilaka. Antu ite'k'ixsa kajay vikuenta- 
il u totztioxh tu Jerusaleen utz, maas 46 ya'b' veetika. 

2) Herodes Antipas. Aatz u Herodes tzi', a! ma'l tu q'ul ik'aol u 
Herodes el Grande. Ok tu u ijlenalil tu u ya'b' 4 y.t.J. ta'xh kam 
vitat. 42 ya'b' i'ano'k tu u ijle'm utz, eesal tu q'u aa Roma tan, 
kam ko'xh i'an siatz; ipaasa ivi! ib'anax onkonil. Ka'va!l 
departamento ok tikuenta, aya' u Galilea tuch' u Perea. Ye'xh 
jank'al tenam atich tikuenta; yit'e'chich koj vitat. Ech toke' 
“tetrarca” chuich te'le'. vi rey koj echa! vitat. Titz'inich ma'l u 
ixoj aa Samaaria. Utz aatz u tixoj, aa Aarabeich. Ka'va!l kam aas 
tiira b'a'n koj vatz q'u Israeel. A! ch'iik tu Roma. A! imol u tatzik 
Arquelao tuch' u Felipe. Aatz u Arquelao tzi', i'an ijlenalil tu 
Judea majte, anko'xh tu u tiempo tzi'. A! nichoksan q'u q'esal 
oksan vol titiempo u Jesuus. Utz aatz u Felipe i'an ijlenalil 
tikuenta Decaapolis. 

A! va'l alon iyatz'ax u Xhan, b'anol vautiismo. Choktaj U Tio 
14.1-12. A! u ijlenal tzi' va'l “yak” texh u Jesuus ti'. Choktaj U 
Kuxh 8.15. Utz a! va!l tx'olon inujul u Jesuus aas ye'sajich 
ikame'. Choktaj U Kuxh 6.14-29; U Lucas 23.7-12. 

3) Herodes Agripa I. Tiimamich u Herodes el Grande. Oksal tu u 
tijle'm tu q'u aa Roma tu u ya'b' 41 utz, el tu u ya'b' 44 m.t.J. A! 
okka sivatzil vich'oo b'aal tu q'u departamento Galilea tuch' u 
Perea. Xamtel ok u Judea tuch' u Samaaria tikuenta majte. A! va'l 
alon iyatz'ax ma'l u niman tetz u Jesuus va'l Jacobo "bi, ik'aol u 
Zebedeo. Utz a! va'l oksan u Lu! tu tze'. Choktaj Q'u B'a'nla Chaj 
Kam B'anel (Hechos) 12.1-23. 

4) Herodes Agripa II. Ik'aol u Agripa I. Ok tu gobernadooril tu u 
ya!b' 48 m.t.J. vi! oxva'l q'u departamento. Aya! u Traconiitide, u 
Gaulaniitide utz, tuch' u Abilene tikuenta Siiria. El tu u tijle'm tu 
u ya'b' 70, a! chit ex okeb'eloj q'u Israeel tu q'u aa Roma. Utz 
b'ajax paj ku' vib'a'nla totztioxh. Aatz u vinaj tzi', ixib'enich u 

Drusila tuch' u Berenice. A! va'l iq'ol opon u Pablo siatz ti! 
itx'olax inujul. Choktaj Q'u B'a'nla Chaj Kam B'anel (Hechos) 
25.13—26.32. 

Hijo del hombre. U K'aola va'l b'ennaj ko'n aanima, chu u tokeb'al. 
Aatz u yol “k'aola” vatz q'u Israeel, a! nitale! va!l aas a! ne'neloj 
itxumb'al txutxa b'aala, oi ma'j txumb'al txaklel k'atz u aanima. Echa! 
va'l nital ti' u Bernabee aas “ik!aol aq'ol nimal k'u'l” chia. A! toke! aas 
aq'ol nimal k'u'l vitxumb'al u Bernabee. Choktaj Q'u B'a'nla Chaj 
Kam B'anel (Hechos) 4.32. Echat ko'xh b'anel tu u Xhan vichus- 
ulib'ich u Jesuus va'l “Ik'aol tininunchil” chia. Ti! tan, kamal k'a'n oj 
ti' aas qetu'm iyolone'. Choktaj U Kuxh 3.17. Ech paje' u yol “ik'aol u 
Tioxb”, a! nital u Jesuus tuch' q'u aanima q'u'l iq'on tetz vitxumb'al u 
Tioxh. 

Pek nitalax “K'aola va'l b'ennaj ko'n aanima” ti! u Jesuus majte. 
Log! yit! a! koj nitale' aas nojchit ik'aol vinaj, pek a! nitale' aas biens 
echa' itxumb'al aanima. Utz b'ens aanima vichi!l ti! u titz'pu k'atz u 
Li'. K'uxh i'an u Jesuus ech tzi' tan, a! isa! ik'uchta! aas tiira txayel 
tib' tuch' q'u aanima kajayil niyolonka. 

Nitalax “K!aola va'l b'ennaj ko'n aanima” ti! majte tan, a! u txak- 
b'a'nib! vatz u Tioxh ti! q'u aanima kajayil. Echa' u yol “ya'teb'al 
Adaan” chu ti! u Jesuus utz, “ka'b' vinaj” chu majte. A! toke' aas 
nipotzon tere'n aanima ti! u b'a'nil va'l i'ana. Utz ik'uchla' tan, a! u 
b'axa itz'pichil xo'l q'u kamnaj utz, a! u b'axa b'enchil tu Amlika. A! 
vet!eesan b'ey vatz q'u niman tetz niyolonka. Echa! va'l i'an u Adaan, 
aas potzon aanima k'atza ti! u paav i'ana. Choktaj Q'u Niman Tetz U 

Jesuus Tu Eefeso 2.6; Q'u Niman Tetz U Jesuus Tu Colosa 1.15, 18; 
B'axa U! Tu Corinto 15.20-24, 45-47; u Leviitico 16.16, 21. 

Nitalax “ik'aol Daviid” ti! u Jesuus majte tan, sapaal tiq'o ivi' u 
techalla ijlenalil i'an u Daviid. Ech a! u txakb'a'nib' ti! q'u Israeel, q'u 
tetz aa tenamil u ijlenal Daviid. “Ijlenal tetz Israeel” chu te'l u Jesuus 
majte. Tan Chitol tetz tu paav utz, sa'naltoksa u tijlenalil tixo'l 
taab'a'b'en. Choktaj u Samueel II 7.12; U Tio 27.11, 37. 

Holocausto/Sacrificio. Tx'olo'm; oya nik'achax vatz Tioxh, chuu 
tokeb'al. Ech nichtal q'u Israeel ti! u tx'olo'm nichmotxtoksa vatz 
Tioxh ti! ijajax kuyb'al tu u Tioxh. Avan nichik'ache', vaakaxh, 
karne'l oj tentzun. Ka! tanulich ib'aal q'u tx'olo'm nichtoksale'. 
Choktaj u Leviitico 1.1-6; U Kuxh 12.33. 

Aatz ma'l utz, tetz q'u tenam kajayil nichtoksa q'u oksan vol vatz 
Tioxh. Ka'pajul nichib'anax jun q'ii tu u totztioxh tu Jerusaleen. 
Unpajul q'ala'm kamal alas 9 utz, unpat ku'q'ii kamal alas 3:30. Ma'l 
ora tuch' unnik'amte nitiq'o sijununil. Aatz vija'mel u tx'olo'm, a' 
nich'elku tu u totztioxh. Atich tere'n tx'olo'm nichib'anax tu q'u nimla 
q'ii majte aas tetz tenam kajayil. Choktaj u Nuumeros 28.1-8; Q'u 
B'a'nla Chaj Kam B'anel (Hechos) 3.1. 

Aatz va'te, tetz junun aanima, ab'il ko'xh aanima. Aatz vija'mel 
q'u tx'olo'm tzi!, a! ni'iq'on opon u aanima va'l nijaj kuyb'al oj 
nik'ama kam tu u Tioxh. Choktaj u Leviitico 1.4; U Lucas 1.24. 

Chukchaj ko'xh itxa'k q'u tx'olo'm nichtoksa q'u Israeel ti' vatz 
Tioxh ko'xtene. Atich tx'olo'm tetz ijajax kuyb'al ti! paav. Atich tetz 
ijajax tok ib'a'n u aanima tuch' Tioxh. Atich tetz ik'amab'el kam tu u 
Tioxh. Utz atich tetz ti' ib'antu tx'aatx'och tatin u aanima vatz Tioxh. 
Atil tere'n majte. Choktaj u Leviitico 2.1; 3.1; 4.2; 6.9, 24; 12.6. 

Sib'al ko'xh mantaar tal u Tioxh tu u Moisees ti' q'u tx'olo'm q'u'l 
jatvatzul ko'xhtu'. Tal te kani'ch iveet sab'anaxi sijununil. Anko'xh 
txaklich ib'anax q'u kam tzi' aas ul u Jesuus. 

Chukchaj tere'n tok q'u tx!olo'm vatz tere'n aanima majte. Aya! 
q'u'l yit' Israeel koj. Echa! q'u aa Roma. Tan jun q'ii nichik'ach avan 
vi! ma'l vinachb'al “altar de 
victoria” ib'ii, ti' toksal iq'ii u 
ijlenal Cesar. Tan echa! tioxh 
siatz. Loq' ya'lumal ku'en q'u 
aanima ti! tzi' q'u'l oknaj jaq' . 
imantaar u Roma. Nichpajik'ach- a 
ax avan vatz u b'anich tioxh I 
Diana majte va'l tikuenta q'u 
griego. Choktaj Q'u B'a'nla Chaj LADA 
Kam B'anel (Hechos) 14.13. D E 

Honrar. It'anb'a'le'; toksal q'ii; at tatin ma'j aanima. Choktaj U Xhan 
5.23, 44; U Tio 13.57; Q'u Niman Tetz U Jesuus Tu Roma 13.7; B'axa 
U! Xe! U Timoteo 1.17. 

Hosanna. Loch'in; chit'in; q'alpu'in, chia. Ech u yol b'anb'el ti! u Jesuus 
aas oko'p tu Jerusaleen aas ye'sajich ikame'. Nichijajax lochb'al te ti' 
sateesa tu q'u tza!l niyolonka tan, a! viTxaaom u Tioxh vatz q'u 
aanima. Loq' ech chit vikostuumbre q'u Israeel ti! ik'ulax ma'j ijlenal 
majte. Choktaj U Tio 21.9, 15; U Xhan 12.13. 

Hospitalidad. Vik'ulax aanima tu atib'al; u taq'ax vatb'al. Choktaj u 
B'axa U! Xe! U Timoteo 3.2; U Tito 1.8; B'axa U! Itz'ib'a U Lu! 4.9; 
Ka'b' U! Itz'ib'a U Xhan v. 8. 

Humilde. Aanima yit' je'sanib' koj; yit' t'e's koj, nitaq! ku! tib'; maanxho 
itxumb'al. Choktaj Q'u Niman Tetz U Jesuus Tu Eefeso 4.2; U Lucas 
1.52; U Tio 18.4; 23.12; U Santiago 4.6, 10; Q'u B'a'nla Chaj Kam 
B'anel (Hechos) 20.19. 

Iglesia. Niman tetz u Jesuus molomal tib', chu u tokeb'al. A! nital kajay 
q'u aanima aq'el taanima ti! inimal q'ul ichusb'al u Jesuus. Aatz u yol 
tza!, ta'xh nib'anb'elik tu u Nuevo Testamento. Sajitaj u B'axa U! Tu 
Corinto 11.18; Q'u B'a'nla Chaj Kam B'anel (Hechos) 14.27; Q'u 
Niman Tetz U Jesuus Tu Colosa 1.18; Q'u Niman Tetz U Jesuus Tu 
Eefeso 5.27. Pek tiira yit! a! koj nital u otzotz tetz ma'j totztioxh echa! 
nitalax cheel. Tan anal tu u ya'b' 200 m.t.J. aas xe't iblanax atib'al 
nachb'al Tioxh. Aya' q'u “templo” sukuvatz cheel. Tan aatz tixe'teb'al, 
tu atib'al ko'n nichimolvu tib' q'u niman tetz u Jesuus ti! inachax 
Tioxh. Aatz u yol “iglesia” tu kastiya va'l nojla otzotz molb'alib', 
ye!'xhkam nichib'anb'el ko'xhtene. A! nichib'anb'el u yol “templo” tu 
u Yolb'al Tioxh. Sajitaj u yol Templo. 

Imperio. Mam q'esal tenam, chu u tokeb'al. Echich ib'ii q'u q'esal tenam 
q'u'l kalab' mamaj tenam atich ok tikuenta. Aya! q'u'l nichmotx'en- 
tokeb'e tu ch'a'o. Loq' at nitilo'k ti! aas ne'ntokeb'e; puaj isa! ti'; 
aq'on isa! ti'. A! nichb'anon q'u Asiiria, q'u Babiloonia, q'u aa Greecia 
tuch' q'u aa Roma. Choktaj U Lucas 3.1. 

Impuesto/Tributo. Alkavaar. Puaj nijaj q'u q'atb'al tzii tu aanima, echa! 
q'u alkavaar, q'u choob'al ipaaleb'al k'a'y, q'u choob'al tx!ava!, tuch' 
u choob'al nichib'anax tu u totztioxh. Choktaj U Tio 9.9-11; 17.24-27. 
Tiira ye'xtxoj vatz unjolol q'u Israeel aas nijaj u choob'al q'u q!atb'al 
tzii tzi'. Nititz'a ech tzi' tan, yit' u Tioxh koj oksannaj tetz q'u q'atb'al 
tzii tixo'l. Echa! iqelax Tosch siatz oj nituch u choom tzi'. Echtzixe't 
ch'otil tu u Jesuus aas matz b'a'n sachool alkavaar tu u Cesar. 
Choktaj U Tio 22.17. 

Infierno. Xamal, choob'al paav, chu u tokeb'al. Aya! va'l “lago de 
fuego” chu tu kastiya majte. Ech vib'ii u choob'al paav va'l 

sab'enku u taanxelal q'u aa paav tuch' q'u tx'i'li'inaj. Choktaj u 
Reyes II 23.10; U Tio 5.22; Ka'b' U! Itz'ib'a U Lu! 2.4-6; Q'u Kam 
Ib'axab'sa Ik'uchax U Tioxh (Apocalipsis) 20.10, 14. Sajitaj u yol 
Hades. 

Intercesión. U oksaib' vatz Tioxh ti! va'toj aanima. Echa' i'an u Jesuus 
aas atich tu u vatz tx'ava! tza'. Iq'ila isik'e Tioxh qi'. Utz nitoksa tib' 
qi! vatz u Tioxh tu Amlika cheel majte. Echa! nital tu u Isaias 53.12; 
Q'u Hebreo 7.25; U Xhan 17.20-26; Q'u B'a'nla Chaj Kam B'anel 
(Hechos) 7.56. Nitoksa tib' u Tioxhla Espiiritu qi! vatz Tioxh majte. 
Choktaj Q'u Niman Tetz U Jesuus Tu Roma 8.26-27, 34. Ech nichi'an 
q'u oksan vol vatz Tioxh majte, nichijaj kuyb'al ti' q'u aanima aas 
nichik'ach q'u tx'olo'm. 

Aatz ol, echen sagoksa qib' vatz Tioxh ti! unjot aanima majte. 
Choktaj U Santiago 5.13-16; Ka'b' U! Tu Corinto 5.20; 13.7; Q'u 
Niman Tetz U Jesuus Tu Colosa 1.9; B'axa U! Xe! U Timoteo 2.1; Q'u 
Niman Tetz U Jesuus Tu Roma 11.3. 

Israel. Israeel. Ch'a'o tuch' Tioxh, chu u tokeb'al tu yolb'al hebreo. Atil 
oxva'l tokeb'al. 

1) Ib'ii u Jacoob oksal tu u Tioxh. Tan techa tib' iyak'il tuch' ma'l u 
aanjel utz, sub'un u Jacoob. Choktaj u Geenesis 32.27-28. 

2) Aatz tek kam u Jacoob, ech tek ib'ii kajay q'u tiimam oki, q'ul 
itu'xh ixalam niyolonka. Israeel teku'en. Aya' kab'laal q'ul ik'aol. 
Ti! vitat motx b'enka niyolonka. Choktaj u Geenesis 34.7; u 
Eexodo 32.4. 

3) Echich ib'ii b'eluval tanul q'u tiimam u Jacoob majte, q'u'l okka 
tikuenta u Jeroboaam aas ma'tich ikam u Salomoon. Choktaj u 
Reyes I 12.8-17. Aatz ko!xtene, ye'k tx'ava! aas Israeel ib'ii, pek 
ta'xh untanul q'u aanima q'u!l Israeelich ib'ii. Palestinaich ib'ii u 
txlava! va'l jejlichka. Anko'xh echich aas ul u Jesuus. Pek cheenal 
tok Israeel ti! ib'ii u nacioon tzi', anal tu u 15 de Mayo 1,948. 

Jaspe. Jaspe. Mail u tal sivan jat xolol ko'xh tilone'. Atil ka'va'l nik'am ti'. 

1) Nichtok ti! u toksa'm u q'esal oksan yol vatz Tioxh. A! imol 
junlaat b'a'nla sivan majte. A! nimotxik'am ti! kab'laa tanul q'u 
tiimam u Israeel. Nachpixsab' tetz u oksan vol aas nitoksa tib' 
vatz Tioxh ti! q'u aanima. Choktaj u Eexodo 28.20. 

2) Utz nik'am ti! vitechalil u ak! Jerusaleen tu Amlika xe! Tioxh 
majte. Choktaj Q'u Kam Ib'axab'sa Ik'uchax U Tioxh (Apoca- 
lipsis) 21.11. 

Judíos. Atil ka'va!l tokeb'al. 

1) A! nital q'u q!esala xo'l q'u Israeel; q'u'l aa uq'ayb'al chi'o! ti! 
majte. Echa' u Conciilio, q'u q'esala tu u totztioxh. Choktaj U 
Kuxh 7.3; U Xhan 2.18; 5.10; 7.1, 11, 13. 

2) Ech vib'ii kajay q'ul itu'xh ixalam u Judaa nichtalaxe'. Pek 
xamtel teku'en, “Judio” chu rell kajay q'ul itu'xh ixalam u Jacoob 
aas q'aavu'l tu u txaypichil tu Babiloonia. Aya! q'u Israeel, 
vitenam u Tioxh. Choktaj U Tio 2.2; 15.2; Q'u B'a'nla Chaj Kam 
B'anel (Hechos) 2.5; 10.22, 27. 

Pek aatz tu viAk'la Txumb'al U Tixoh tu kuyolb'al, ye'xhkam ni- 
kub'anb'e u yol “Judio”. A! nikutxakunsa u yol “q'u Israeel”. Tan 
aatz u yol “Judio”, ye'xtxoj vatz q'u aanima, ti! ko'xhtu' aas 
unjolol judio yatz'on u Jesuus. 

Juramento/Jurar/Voto. Aya! u tala'tzi'il ma'j kam. Echa! tzi' mai 
aanima nitala'tzi'i kam. Nitoksa Tioxh tuul; nitaq! iqul tu ma'j kam. 
Choktaj U Lucas 1.73; U Tio 5.33; U Kuxh 6.23; Q'u B'a'nla Chaj Kam 
B'anel (Hechos) 18.18; 21.23. 

Justificación/Justificado. Aya! u taq'ax b'ens b'a'n ma'l u aanima tu u 
Tioxh, aas ma't ik'axat ipaav, k'uxh tiira aa paavich. Choktaj tere'n 
yol ti' tu U Lucas 18.14; Q'u Niman Tetz U Jesuus Tu Roma 3.23-26; 
5.1; Q'u Niman Tetz U Jesuus Tu Galaacia 2.16. 

Justicia/Juicio/Juzgar. Atil kaava'l tokeb'al. 

1) Vitx'olax inujul kam tijikomal; viq'atax tzii. Choktaj Q'u Kam 
Ib'axab'sa Ik'uchax U Tioxh (Apocalipsis) 20.12; U Tio 19.28; U 
Xhan 5.30; 18.31. 

2) Choob'al paav. Choktaj U Tio 10.15; 12.41. 

3) Titz'al q'u kam aas b'a'n tzik oj ye'xtxoj; ikanax inachax q'u kam. 
Choktaj Q'u B'a'nla Chaj Kam B'anel (Hechos) 4.19; Blaxa U! Tu 
Corinto 2.15. 

4) Aya! u teesal iq'ii aanima ti! ib'anone'; iyolax paal. Choktaj U Tio 
7.1-2; Q'u Niman Tetz U Jesuus Tu Roma 14.4. 

Justo. Atil ka'va!l tokeb'al. 

1) Ma!l aanima jikom itxumb'al; b'a'n; tootzaj Tioxh; aya! q'u kam 
ijikomal. Choktaj U Tio 9.13; 23.23. 

2) A! va't vib'ii viTxaaom u Tioxh xo'l q'u Israeel nichtalche. 
Choktaj Q'u B'a'nla Chaj Kam B'anel (Hechos) 7.52. 

Lagar. Pach'b'al tetz uuva. Atil ka'va'l tokeb'al. 

1) Ech ib'ii u pach'q'ub' tetz uuva. Ka'va!l tuul u jul tzi'. Mail 
va'l nichmolchik ku! q'u uuva, va'l sapach'q'uli. Tan vinaj ni- 
tzeq'on tu tajan ti' ipach'q'ule'. Utz atich va't u tal tuul va'l 
nixaanku ib'en u ta'l u uuva; k'ulb'al tetz u ta'l niyolonka. 
Choktaj tere'n yol ti' tu u Proveerbios 3.10; u Isaias 5.2; 
63.2-4. 

2) A! nik'am ti! viku' u choob'al paav ti! q'u aa paav. Choktaj Q'u 
Kam Ib'axab'sa Ik'uchax U Tioxh (Apocalipsis) 14.19, 20; 
19.15. 

Latin. Latiin. Ib'iich viyolb'al q'u aa Roma. Choktaj U Xhan 19.20. 

Legión. Sib'al; ye' acheb'e, chu u tokeb'al. Echich vib'ii unchaj tanul q'u 
sol tikuenta Roma. Ma'l 6,000 sol ato'k tu u tanul tzi'. Ech toke! ech 
vib'ii ma'l u maalola aanxel va'l yolon tu u Jesuus. Tan sib'al ixaan 
q'u tx'i'li'inaj atich k'atza. Choktaj U Kuxh 5.9, 15; U Lucas 8.30; U 
Tio 26.53. 

Lepra. Ch'a'k, chu u tokeb'al. Atil ka'va'l tokeb'al. 

1) Ma'l yaab'il tetz itz'u'mal u chi'l. Q'oon ko'xh nikamsa u aanima. 
Ichi'l niq'ee taq'o. Ye'k tz'ak tetz. Aatz q'u aanima q'u'l atich u 
yaab'il k'atza ko'xtene tzi', nichteesal b'en tu u tenam; ne'naq!loj 
tzian. Ma'l oksan yol vatz Tioxh nich'ilon, ch'a'k'i' tzik u aanima 
oj yit' i'. Utz a' nich'alon oj elyu u ch'a'k k'atz ma'j aanima 
majte. Tan b'oyol u yaab'il tzi'. Nitalche' choob'al paav nichtaq' 
ku! u Tioxh ti! q'u aanima tu u yaab'il tzi'. Choktaj u 
Deuteronoomio 24.8; u Leviitico 13.2-59. 

2) Aatz u yaab'il tzi' utz, a' nik'am ti' u paav majte. Utz nichtal 
unjolol q'u alol tetz u yolb'al Tioxh aas a' ma'l u xheenya si'an 
viTxaaom u Tioxh; si'an b'a'n tu q'u ch'a'k'i'. Ech nojchit i'an q'u 
kam u Jesuus tzi'; nimna'l a' viTxaaom u Tioxh niyolonka. 
Choktaj tu q'u u! tza!: U Tio 8.2-4; 10.8; 11.5; U Kuxh 1.40-42; U 
Lucas 4.27; 5.12-13; 7.22; 17.12. 

Ley de Moisés. O'tla mantaar (tetz u Moisees). Aya' q'u mantaar tal u 
Tioxh tu u Moisees vi' u muunte Sinaii tu u ya'b' 1,250 y.t.J. Aya' q'u 
mantaar q'u'l nitale' kani'ch tatin q'u aanima vatz u Tioxh si'ane!. 

Ech tiira a! vixe'al vinimat Tioxh q'u Israeel, ulyu ko'xh tza' tuul. A! u 
b'axa nuk'u'm i'an u Tioxh tuch' vitenam. Utz avan nichik'acho'k vatz 
u Tioxh ti! ijajax kuyb'al ti! q'ul ipaav, vatzil ikam je! ti! q'ul ipaav. 
Nital tu o'va!l q'u b'axa u! tu u Antiguo Testamento va'l “Q'u B'axa 
Chaj Mantaar Itz'ib'a U Moisees” chi'o! ti'. Choktaj u Eexodo 20.1-17. 
Sajitaj u yol Holocausto/Sacrificio tuch' u yol Sacerdote. 

Aatz u o'tla mantaar nichik'uche' aas si'chchit'ul ma'l u alol tetz u 
yolb'al Tioxh aas su'lichoo vipaav u tenam. Choktaj Q'u Hebreo 
10.1-7. 

Ech aatz tu u tuleb'al u Jesuus, ijal u o'tla mantaar va'l tetzich 
ko'xh q'u Israeel. Pek toksa va'te. Ak! txumb'al teku'en. Yit' tetz 
ko'nkoxh q'u Israeel, pek tetz tenam kajayil. Utz yit' avan tere'n koj 
sak'achpi, pek k'uje'ich k'u!l ti' vikameb'al u Jesuus teku'en. 

Levitas. Q'u Leit. Atil ka'va'l tokeb'al. 

1) Ech ib'ii kajay q'ul itu'xh ixalam u Levii, aya! q'u'l txaal tu u 
Tioxh aas samotxi'an oksan yolil siatz. Log! xamtele, q'ul itu'xh 
ixalam texh u Aroon nich'oksan vol vatz Tioxh. Pek aatz tere'n 
q'u Levii, a! ko'n tek nichmotxiloch q'u oksan yol ti! ik'ulal u 
totztioxh. Choktaj u Nuumeros 1.49-51; 3.1-10; u Geenesis 
29.34; 46.11; u Eexodo 6.16. 

T'an u Tioxh ech tzi' tan, ikol q'u b'axa ik'aol q'u Israeel tu kamchil 
tu Egipto. Ech vatzil taq'tu tu u kamchil, toksa oksan yol siatz. 
Choktaj u Nuumeros 3.1-13; u Eexodo 13.11-16; 23.19; 
31.26-29; u Leviitico 27.30-33. 

2) Utz xamtel teku'en ch'expu u taq'on q'u Levii tzi', locholich texh 
tu u totztioxh. Kaava!l q'u taq'on nichi'ane'. Mail nichiloch q'u 
oksan yol ti! q'u tx'olo'm nik'achaxe'. Tika'b!, aa tz'ib'il utz, 
jueesil ti' q'u mantaar tetz u Moisees. Titoxva!' nichmotxixee u 
totztioxh. Jolol aa kuenta ti! u tzi' pel, Utz nitile' ye'k saoko'p 
txaa'la kam tuul. A! paj nichmotxk'ulun q'u si! majte. Tikaava' 
b'itzanalich utz, q'ool instrumento tu q'u molb'alib' titiempo u 
Daviid taab'aul. Choktaj u Croonicas I 24.1-26; 15.16-24; u 
Croonicas II 19.8-11; U Lucas 1.8-9. 

Magos. Unjolol aa txumb'al ti! q'u tx'umi'l. Utz oksan itxumb'al q'u ijlenal 
vi Israeel koj. Echtzixe't aatz unjolol q'u'l tikuenta aal tela', itx'ol 
xamb'ichil ti! u tx'umi'l va'l aq'on u xheenya ti! u titz'peb'al u Jesuus. 
Choktaj U Tio 2.1-12. Aatz q'u aa txumb'al ti! tx'umi'l tzi', kamal al 
lochon ti! tilax q'u kam tu u tiempo, aas tal unjolol q'ul iyol u 
Danieel. Choktaj u Danieel 9.24-27. Mam xheenya va'l itxakunsa u 
Tioxh ti! talax u titz'peb'al u Jesuus. Loq' ta'xh ilon q'u aa txumb'al o) 
tx'umi'l. A! u xheenya va'l nichijaj q'u fariseo tu u Jesuus tzi' aas 
nichipaal ti' ipaxsal u b'a'nla chusb'al, pek ye't motx tila. 

Chukchaj tere!n aa txumb'al niyolon u Yolb'al Tioxh ti! majte, 
echa! q'u'l niq'iiane'. Choktaj tu q'u u! tza!: u Geenesis 41.8; u 
Danieel 2.2; Q'u B'a'nla Chaj Kam B'anel (Hechos) 8.9. Sib'al ko'xh 
tere!n uq'ayb'al atich tu q'u tiempo tzi! aas yuuel vinachtu itioxh 
tuch' q'u txijtxub'al tu amlika. 

Maná. Manaa. Atil ka'va'l tokeb'al. 

1) “¿Kam ib'ii va'l tza'?”, chu u tokeb'al tu yolb'al hebreo. Ib'ii ma'l 
u echb'ub'al echa' kaxhlaan tx'ix, taq' u Tioxh tu vitenam Israeel 
aas nichipaal tu u tz'inlich tzaji tx'ava'. Ye'ich motx tootzaj kan 
chaj ib'ii utz, kan chaj echb'ub'alil. Ech motx tala: “¿Kam ib'ii 
va'l tza!?” Texhtu'. Utz ta'n tek okka ib'ii u echb'ub'al ti! tzi!. 
Ma'l 40 ya'b' motx techb'u u echb'ub'al tuul nichipaal tu tz'inlich 
tzaji tx'ava'. Anal ya'i aas ok tu u tx'ava' Canaan tikuenta u 
Josuee. Choktaj tere'n yol ti' tu q'u u' tza': u Eexodo 16.13-31; u 
Nuumeros 11.7-9; u Josuee 5.10-12. 

Aatz u Pablo, nital echb'ub'al “espiritual” ti' u nojla manaa va'l 
techb'u q'u Israeel tu tzaji tx'ava', ti' tan, u Tioxh aq'on ku'l te. 
Choktaj u B'axa U' Tu Corinto 10.3. 

2) Aatz u Jesuus ik'am ti' u manaa majte tzi', ti' talaxe' aas a' u 
echb'ub'al tetz aanxelal vichi'l va'l ku'l tu Amlika. Choktaj U 
Xhan 6.30-35, 41. 

Manto. Ma'l chelkin oksa'm ye'k iq'ab'. Ech b'iil a' chake't aas nitoksal ti' 
va't oksa'm. Nichib'anb'el titiempo u Jesuus. Choktaj U Xhan 13.4; 
19.2. 

Mar de Galilea. Choo Tu Galilea. Mail u nimla choo tikuenta Galilea. An- 
ko'xhtu' va'l “Mar de Tiberias”, much! va'l “Mar de Genesaret” chu 
te!le'. Yit' noj koj chit mar. Tan yit' k'ay koj tu atz'am echa! u nojla 
mar. A! atik tu ma'l ku'naj, xo'l peepu. Aatz u neb'lich a! tzi', ijee 
ma'l u nima! a! nik'asku'l tu u muunte Hermoon. Nineb'e! tu u ku'naj 
tzi' tan, ye! niveet ve't ipaal tu 
unjolol peepu niyolonka. Ech 
nipajtel ijee, a! teku'en a! va'l 
nima! Jordaan chu te'le'. Nim 
ich'ii u choo tzi'; kab'laal kiloo- 
metro ich'ii ivatz utz, 20 kiloo- 
metros tajan. Kaana b'oj txay 
tuul. Ech va'lich eesan txay tzi' 
majte. Jatva'l ku'en talaj tenam 
atich sitzi'aj. Utz jatpajul ko'xh 
paal u Jesuus vi' u choo tzi'. Tan 
aatz u Capernauum va'l jejlichku 
u Jesuus, a! atichku sitzi'. 

Matrimonio. Tzumb'a'a; k'uli'b', chu u tokeb'al. Atil oxva!l tokeb'al. 

1) Aya! u moloib! nituche' aas nik'ul tib' ka'va'l aanima, vinaj much! 
ixoj, echa' va'l uch tu Canaa. Choktaj U Xhan 2.1-2; U Tio 
22.3-12. 

2) A! nital u taq'tu iqul u vinaj tuch! u tixoj aas nitzume'a' oj nik'ul 
tib'. Choktaj U Tio 1.20-24; 5.31-32; 19.3-9; 22.30; 24.38; u 
Deuteronoomio 24.1-4; U Lucas 20.34-35; B! axa U! Tu Corinto 
7.9-36; Q'u Hebreo 13.4; Q'u Niman Tetz U Jesuus Tu Roma 
1.24-27. 

3) Nik'am u Jesuus ti! u yol tzi' ti! talaxe! aas sa'nali'ane' aas ta'n 
sa'atin q'u niman tetz k'atza tu Amlika. Utz mam nimla q'ii 
sauchi aas latiq'o tib'. Nik'am ti' aas a' u xiak u Jesuus utz, a' u 
ixviak q'u niman tetz. Chukchaj tere'n kam ik'am ti' u Jesuus ti' 
talax u tzumb'a' tzi'. B'enchimal nik'am ti' mam tx'a'om, ti' 
viji'b' utz, ti' mam moli'b'. Choktaj U Tio 22.3-14; 25.1-13; U 
Lucas 12.36; 14.8; Q'u Kam Ib'axab'sa Ik'uchax U Tioxh 
(Apocalipsis) 19.7-9. 

Aatz xo'l q'u Israeel yit' loq' ko'nkoxh nik'ul tib' q'u aanima, pek 
ministeer nichitzume'a'. Pek aatz tu viAk'la Txumb'al U Tioxh tu 
kuyolb'al tza', nikutxakunsa u yol tzumb'a' ti' talax u nimla q'ii va'l 
nituche' aas nik'ul tib' ka'va'l aanima. Pek aatz u tatin u vinaj tuch' u 
tixoj, k'ulel tib' chi'o' ti'. 

Mesías. Qooel, chu u tokeb'al tu hebreo. “Cristo” chu tu griego utz; 
“ungido” chu u tokeb'al tu kastiya; “iTxaaom Tioxh” tu kuyolb'al. 
Kam koj toke' aas qooel chia, pek a' ni'enku ti' u kostuumbre 
nichtuch xo'l q'u Israeel aas nichiqool je' aseite tivi' q'u vinaj 
q'u'l nichitxaal ti' tok tu ma'j ijle'm. Aya! va'l tal u Tioxh 
sab'anax tu u Aroon ti! itxaale'l tu u tok oksan yolil vatz Tioxh. 
Echat paj va'l b'anax tu u Daviid majte aas ye'sajich tok ijlenalil. 
Choktaj u Leviitico 4.3; 10.7; Samueel II 1.14, 16. Sajitaj u yol 
Ungir. 

Atich nal itziiul vatz q'u Israeel, aas si'chchit'ul ma'l u alol tetz u 
yolb'al Tioxh tixo'l utz, ijlenalil su'li'an siatz. Choktaj u Geenesis 
3.15; 49.10; u Deuteronoomio 18.15; u Samueel II 7.12; 22.51; u 
Salmos 132.11-13, 17; Q'u Kam Ib'axab'sa Ik'uchax U Tioxh 
(Apocalipsis) 5.5. 

Milagro/Prodigios. Txaichil; ma'l mam kam sotzeb'al k'u'l, chu u 
tokeb'al. Echa' q'u kam i'an u Jesuus titxumb'al u Tioxh aas isajinsa 
q'u moy. I'an txaichil q'ul ichaj u Jesuus majte ti! ik'uchax vatzsaj aas 
xe! Tioxh k'asnajk'ul u chusb'al iq'omal taq'o. Choktaj U Kuxh 
16.17-18; U Xhan 4.48; Q'u B'a'nla Chaj Kam B'anel (Hechos) 2.19; 
3.6-8; 8.12-13; 14.8-10. Nital u Yolb'al Tioxh aas echen sailax inujul 

b'a'nil kam b'anel tu q'u txaichil, tetz tzik Tioxh oj yit' i'. Tan ni'an 
txaichil u tx'i'li'inaj majte. Choktaj u Ka'b' U! Tu Tesaloonica 2.9; Q'u 
Kam Ib'axab'sa Ik'uchax U Tioxh (Apocalipsis) 16.14. Sajitaj u yol 
Señales. 

Ministerio. Ijle'm tu aq'on xo'l q'u niman tetz u Jesuus. Choktaj Q'u 
Niman Tetz U Jesuus Tu Eefeso 4.12; B'axa U! Tu Corinto 12.28. 

Mirra. Mirra. Ib'ii ma'l u tal Gei tikuenta Medio Oriente. Aya! u Araabia, 
u Siiria tuch' u Palestina. Tiira techal itx'umq'u, vitze'il utz, u ta'l. 
Nichitxakun ti' iveet tx'umq'ixsab'al, ti' iveet tz'ak. Utz nichitxakun 
ti' iveet baalsamo, majb'al iq'ee ichi'l kamnaj. Aatz q'u aa txumb'al, 
motx ex taq' mirra tu u titz'peb'al u Jesuus, techlal aas si'chkam ti' 
ichool ipaav q'u aanima. Choktaj U Tio 2.11; u Eexodo 30.23, 26-28, 
30. 

Mishna/Tradición de los ancianos. Ech ib'ii q'ul imantaar q'ul ik'uy 
imam q'u Israeel tz'ib'amal cheel. Sajitaj u yol Tradición de los 
ancianos/Mishna. 

Misericordia. Itxumax vatz, chu u tokeb'al. Choktaj U Tio 23.23; U Kuxh 
1.41; U Lucas 10.37. 

Misterio. Ma'j kam q'atel tu u Tioxh ye! ootzajimal, pek anal elu'l vatzsaj 
aas ul u Jesuus. Echa! ti! u tokeb'al u tuleb'al u Jesuus vatz tx'ava', 
tuch' u taq'onib'al u Tioxhla Espiiritu xo'l q'u niman tetz. Choktaj u 
B'axa U' Tu Corinto 2.6-16; 15.51; U Kuxh 4.11; Q'u Niman Tetz U 
Jesuus Tu Roma 11.25-27; 16.25-27; Q'u Niman Tetz U Jesuus Tu 
Eefeso 3.3-15; Q'u Kam Ib'axab'sa Ik'uchax U Tioxh (Apocalipsis) 
10.7; 17.5-7. 

Muerte. Kamchil. Aatz u Yolb'al Tioxh, niyolon ti! kaa vatzul kamchil. 

1) Aya! u kamchil tu u chi'l. Choktaj U Xhan 11.29, 44; U Tio 
20.18-19; 27.50, 52; 22.7; U Lucas 7.12. 

2) Aya! u kamchil tu b'enq'ii b'ensaj. K'uxh ye'xhkam nikam u 
aanxel, nitalax kamchil ti'. Loq' a! nital vib'en tu u choob'al paav. 
Ech oral U Tio 4.16; U Xhan 5.24; 8.51-52; Q'u Kam Ib'axab'sa 
Ik'uchax U Tioxh (Apocalipsis) 20.6, 14-15. 

3) Aval u kamchil vatz Tioxh tu u paav. Aya! q'u aanima q'u'l 
tiira ye'k u Tioxh k'u'l. Ye'saj tok tu u yolb'al Tioxh. Choktaj 
u Blaxa U! Itz'ib'a U Xhan 3.14; U Tio 8.22; Q'u aa Eefeso 
2.1, 5; Q'u Niman Tetz U Jesuus Tu Colosa 2.13; U Santiago 
2.17. 

4) Aya! u kamchil tetz u kupensaar ti! ib'anax u paav; techlal ye'kan 
itxa'k u paav sukuvatz. Echa! va'l i'an u Jesuus aas kam vichi!l. El 
titxa'k utz, mujax tu tx'ava!. Nipajik'am ti! u vautiismo tu a! 
majte. Choktaj Q'u Niman Tetz U Jesuus Tu Roma 6.2-13; Q'u 
Niman Tetz U Jesuus Tu Colosa 3.3. 

Murmurar/Murmuraciones/Criticar. Atil oxva!l tokeb'al. 

1) U talax ye'xtxojla yol ti! aanima; niteesa iq'ii imol. Choktaj U 
Xhan 6.61; U Lucas 5.30; 15.2; U Kuxh 14.5. 

2) Chokol yaaib'; xochoib'. Choktaj U Xhan 6.43, 61; U Lucas 5.30; 
Q'u B'a'nla Chaj Kam B'anel (Hechos) 6.1. 

3) Ichi'on taanima ti' aanima; tuch' u tz'o'kab'inchil. Choktaj U 
Xhan 6.41; B'axa U! Tu Corinto 10.10. 

Nardo. Ech ib'ii ma'l u tal tx'umq'inajla 
xajtze'. Tiira techal itx'umq'e'. Utz 
tiira je'naj ija'mel majte tan, tzian 
nichk'asku'l. Tu lindia nik'asku'l. A! u 
tx'umq'ixsab'al va'l oksal ti' u Jesuus 
unpajul. Ma'l 300 ja'mel q'ii aq'on 
vija'mel u tx'umq'ixsab'al tzi'. Choktaj 
U Kuxh 14.3-5; U Xhan 12.3. 

Obispo. Q'esala; ilol tetz kam, chu u tokeb'al. Ech nichtalax ti' q'u q'esala 
xo'l q'u niman tetz u Jesuus. Choktaj u B'axa U! Xe! U Timoteo 3.1-7; 
Q'u B'a'nla Chaj Kam B'anel (Hechos) 20.17, 28; U Tito 1.7; B'axa U' 
Itz'ib'a U Lu' 5.2. Aatz u yol tzi', a' nik'asku'l tu u yolb'al griego. 

Odre. Tz'u'm. Aatz u kam tzi' utz, tz'isich tz'u'm, kolb'al a'. Ti' txokop 
nib'anb'el ti'. Echa' tx'u'y b'anel te. Utz a' itxa'k nikolax a' tuul; vatzil 
taampo siatz niyolonka. Nichikolax ta'l uuva, aseite, tuch' leecho 
tuul. Aatz tx'u'tx'uch u tz'u!m tzi', iq'om tzajnaj ko'xhtu'. Niyu'pe' aas 
nisib'k'u u ta'l uuva niku' tuul. Pek aatz tiira tzaji teku'en, nitiib'ixe', 
ye'kan niyu'pe'. Choktaj tu q'u u' tza': U Tio 9.17; U Kuxh 2.22; U 
Lucas 5.37; u Geenesis 21.14; u 
Josuee 9.4. 

K'amax ti' tu u Jesuus ti' 

talaxe' aas ab'il q'u'l atil nal u 
txumb'al k'atza tetz u o'tla 
mantaar, tza'l b'iil nik'ul va't ak A 
chusb'al. Choktaj U Tio 9.17; U “ 
Kuxh 2.22. 

Olivo. Olivo. Atil oxva'l tokeb'al. 

1) Ech ib'ii ma'l u nimla tze' atil tikuenta Palestina. Nitaq! talaj 
ivatz; nilo'le'. Utz aatz nipach'q'ule', niteesal aseite k'atza. Nich- 
itxakun u aseite tetz txijtxub'al; echa' gaas niyolonka. Utz nipaj- 
itxakun ti' itzaq'sal chib' majte. Choktaj u Josuee 24.13; u Jueces 
15.5. Aatz u yol Getsemanii utz, pach'b'al olivo, chu tu yolb'al 
hebreo. 

2) Aatz vitze'il u olivo, a' nik'am ti' u tenam Israeel. Choktaj u 
Jeremias 11.16; Q'u Niman Tetz U Jesuus Tu Roma 11.17-24. 

3) Utz aatz u aseite, a! nik'am ti! u Tioxhla Espiiritu. Nipajik'am ti' 
ka'va!l q'u alol tetz u yolb'al Tioxh sauli. Choktaj Q'u Kam 
Ib'axab'sa Ik'uchax U Tioxh (Apocalipsis) 11.3-4. 

Olivos, Monte de los. Muunte tatib'al olivo, chu u tokeb'al tan, kaana 
olivo chikich tzi'. Ech "bi ma'l u tal muunte atil tinujul u Jerusaleen. 
Tiira paq!lel u Jerusaleen vi! u muunte tzi' tuch' u totztioxh. Ech a! ex 
tob'tz'ojku u Jesuus tzi' aas b'en tu Jerusaleen, a! chit si'chtexhkami. 
Kamal ma'l ko'n kiloometro ixo"l. A! atik tikuenta aal tela! tu u b'ey 
ma't tu Jericoo. Utz aye'n u Getsemanii tixe!, tzi' u tal nima! Cedroon 
ib'ii. Jatpajul ko'xh b'en u Jesuus ri. Utz vi! u tal muunte elkub'en 
tzi' aas b'enje' tu Amlika. Choktaj U Lucas 21.37; 22.39; U Xhan 8.1; 
U Tio 26.30; u Ezequieel 11.23. 

Omega. Ya'teb'al. Ech (DI u ya'teb'al tz'ib' tu u 
alfabeto griego, echa' u “Z” sukuvatz tu u alfabeto O (U) 
tu kastiya. Nik'amax ti! u tz'ib! tzi!, ti' talaxe! aas 
a! vitzojpeb'al kajay q'u kam u Jesuus. Choktaj Q'u Kam Ib'axab'sa 
Ik'uchax U Tioxh (Apocalipsis) 1.8, 17; 21.6; 22.13. Aatz u tz'ib' 
omega tzi!, aya! u “O” sukuvatz. 

Opresión/Oprimido. K'axk'o. Choktaj U Lucas 4.18; U Tio 13.21; 
24.21, 29; Q'u Niman Tetz U Jesuus Tu Roma 5.3; Ka'b' U' Tu 
Corinto 1.4; Ka'b' U! Tu Tesaloonica 1.4. Sajitaj u yol Tribulación. 

Oración/Orar. Iq'ilal isik'lel Tioxh; inachax Tioxh. Choktaj U Kuxh 1.35; 
U Tio 6.7-9; 26.36-44. Sajitaj u yol Intercesión. 

Orgullo. Je'saib'; je'naj vatzil; oksan je! iq'ii; eis, Choktaj U Lucas 
1.52-52; U Kuxh 7.22; Q'u Niman Tetz U Jesuus Tu Roma 1.30. 

Pacto/Testamento. Nuk'u'm; traate; k'ujleb'al k'u'lla yol. Echa! va'l 
ni'an q'u aanima aas ni'an itraate tib'ilaj. Utz ech va'l i'an u Tioxh 
tuch' q'u aanima. Kalab' ko'xh q'u nuk'u'm i'an u Tioxh ko'xtene. I'an 
nuk'u'm tuch' u Noee. Choktaj u Geenesis 9.1-17. I'an nuk'u'm tuch' 
u Abrahaam. Choktaj u Geenesis 12.1-3; 14.18-20; 15.5-21; 17.1-12. 
T'an paj nuk'u'm tuch' u Moisees vi! u muunte Sinaii. Aya! va'l o'tla 

mantaar chi'o! ti! cheel. Aya! q'u mantaar itz'ib'a u Moisees. Choktaj 
u Eexodo 34.10-16; 19.1-8; 20.1-17. Sajitaj u yol Ley de Moises. 

Utz a! q'u'l nichinimal titiempo u Jesuus. Tan nuk'u'm tuch' u 
Daviid majte, ti' aas b'enamen si'an ijlenalil ma'l vitu'xh ixalam. Ech 
a! va'l su'lilan viTxaaom u Tioxh nichtitz'a q'u Israeel. Choktaj u 
Samueel II 7.4-16. 

Utz i'an ma'l nuk'u!m u Jesuus tuch' q'u niman tetz majte. A! tek u 
ka'b' nuk'u'm oj u ak' nuk'u'm. Ech tok u yol “Nuevo Testamento” 
aya! va!l “viAk'la Txumb'al U Tioxh” niqal tu kuyolb'al. Choktaj Q'u 
Hebreo 9.15; B'axa U! Tu Corinto 11.25; U Tio 26.26-29; U Kuxh 
14.23-25; U Lucas 22.19-20. 

Parábola. Ik'amax ti! ma!j kam ootzajimal, ti! talax ma'j chusb'al. Aatz u 
Jesuus, nichik'am ti! chikob'e'm, ti! ia, ti' txokop, ti! a!, ti' sivan, ti' 
aanima aas nichichusun ti! viQ'esalail u Tioxh. Choktaj tu q'u u! tza' 
kani'ch vitxakunsal nichib'anaxe': U Tio 13.1-52; 18.1; U Kuxh 
4.10-12. 

Pascua. U Elchil Vatz Kamchil Tu Egipto; paalchil; yuq'pichil, chu u 
tokeb'al tu hebreo. A! vib'ii ma'l u nimla q'ii xo'l q'u Israeel tan, 
motx kolax q'u b'axa ik!aol q'u Israeel vatz u kamchil aas paal u 
yatz!olla aanjel ti! iyatz'ax q'u b'axa ik'aol q'u aa Egipto. Aya! u 
laval choob'al paav taq'u'l u Tioxh ti! q'u aa Egipto. Tan ye! nich- 
ichajpu q'u Israeel. Choktaj u Eexodo 12.12-16; U Tio 26.2; U Xhan 
13.1. 

Chelem karne!l yatz'pi; ech kolax q'u b'axa ik!aol q'u Israeel vatz u 
kamchil. Motx tz'itul ok vikajal q'u karne! ti! vijub'alil q'u tatib'al. 
Ech aatz paal u yatz'olla aanjel iyuq'piku'enka q'u atib'al oknaj kaj 
GN 

Nichipaasa inimla q'iil jun ya'b'. A! ma'l tu oxva'l q'u mam nimla 
q'ii tal u Tioxh. Utz ministeer sanimal tu junun vinaj tu Israeel ti' 
toksal tx'olo'm vatz Tioxh. Tu marzo oj abril ni'ane'. Aya! va'l b'ens 
Ku! Tioxh sukuvatz. Nimla q'ii ti! inachax u q'ii va'l motx k'asu!l q'ul 
ik'uy imam tu Egipto. Choktaj U Tio 26.17; U Kuxh 14.1; u Eexodo 
13.1-16. 

Aatz viyatz'ax q'u karne'l tzi', a! techlal va'l su'li'an u Jesuus aas 
sataq' tib' tu kamchil ti! ikuyax vipaav q'u aanima. A! kam sivatzil ni- 
yolonka. Ech nital tu u B'axa U! Tu Corinto 5.7. Utz aatz vichoot paav 
q'u chelem karne!l, echlal ku'en, tuul ko'xh txaklel inimal u o'tla 
mantaar. Utz ya'i aas kam u Jesuus. Tan aatz tu u tiempo va'l kam u 
Jesuus, anko'xh tikuenta u nimla q'ii va'l nichikam sib'al karne'l. Aatz 
tu vikameb'al u Jesuus, nichool vipaav kajay q'u aanima tikuenta 
kajay u tiempo. Choktaj Q'u Hebreo 9.15-22; U Lucas 22.19-20; U 
Xhan 12.1; 13.1. 

Mail ku'en oi" nitiq'o u nimla oi ti' u Elchil Vatz Kamchil Tu 
Egipto tzi'. Utz aatz u kam ib'o'q'ol nib'anax tuul, aya! viyatz'ax u 
chelem karne'l utz, nitechb'ul ku'q'ii. Utz nimotxinach Tioxh. 
Ministeer laalavil tig'ot tib' unchaj tanul tx'a'ol ni'ane'. Utz a! nib'an- 
axku tu Jerusaleen. Ech nichtul q'u aanima tu Jerusaleen q'u'l aye!n 
jejlelku tu ja'jtze'. Ech nichtaq'ax ivatb'al tu q'u aa tenam. Ech b'iil a' 
ib'anax etzk'aolil. Choktaj U Tio 26.18; 2.41; Q'u Kam Ib'axab'sa 
Ik'uchax U Tioxh (Apocalipsis) 5.6, 9. 
Ta'xh tek niya! u nimla q'ii vetqalla' tzi!, yak tek xe'toj va't u 
nimla q'ii. Aya! u nimla q'ii ti' Tx'a'b'al Kaxhlaan Tx'ix Ye'k Itx'amil. 
Utz jujva!l q'ii nitiq'o. Nixe't tu u 15 niya! tu 21 tachb'al u ich' 
Nisaan. Choktaj u Eexodo 12.17-20; 23.15; U Tio 26.17. 
Paz. Paas. Atil ka'va'l tokeb'al. 
1) B'a'nil ib'ilaj; ye'k ch'a'o. Choktaj U Tio 5.9; 9.50; 10.34. 
2) Tok ib'a'n q'u aanima tuch' u Tioxh. Tan oknajich ixo'l tuch' ti' 
vipaav q'u aanima b'anel. Choktaj U Lucas 2.14; U Xhan 14.27; 
Q'u B'a'nla Chaj Kam B'anel (Hechos) 10.36; Q'u Niman Tetz U 
Jesuus Tu Galaacia 5.12. 
Pecado/Iniquidad. Paav; onkonil; maaloil, chu u tokeb'al. Choktaj U 
Tio 1.21; 9.6; Q'u Niman Tetz U Jesuus Tu Roma 3.9. 
Pentecostés/Fiestas de las Semanas. Pentecostees; 50 q'ii, chu u 
tokeb'al. Ech ib'ii ma'l vinimla q'ii q'u Israeel. Niku' tu julio, a' chit 
ma't tel 49 q'ii ipaal u nimla q'ii ti' u Elchil Vatz Kamchil Tu Egipto 
i'an q'u Israeel. Nichipaasa jun ya'b'. A! ma'l tu oxva!l q'u nimla q'ii 
sapaasali tal u Tioxh. Utz ministeer sanimal tu junun vinaj tu Israeel 
ti! toksal tx'olo'm vatz Tioxh. Aatz tu u nimla q'ii tzi', antu nitala'tzi'i 

vidiesmoil q'u vatz ichikob'e'm, echa! u triigo. Nitaq! ta'ntioxh ti! ni- 
yolonka, echa! “Acción de Gracias” sukuvatz. 

Nimotxinach u q'ii majte va'l atich u Moisees vi! u muunte Sinaii 
ti' ik'ulax q'u mantaar. Choktaj u Eexodo 34.22-23; 23.16; u Leviitico 
23.16-17. Ye'k mailt aanima nitaq'onin tu q'u q'ii tzi'. Mail mam 
moloib' nichtuch tu Jerusaleen. Utz ma'l xhemaana nichtiq'o. Nitalax 
nimla q'ii Tetz Xhemaana ti! majte tan, jujva'l xhemaana ipaal u 
nimla q'ii ti! u Elchil Vatz Kamchil Tu Egipto ni'ane!. 

Aatz vatz q'u niman tetz u Jesuus, atil va't tokeb'al u Pentecostees 
tzi'. Utz aya! u q'ii aas ul u Tioxhla Espiiritu tixo'l utz, ok k'atza sijun- 
unil. Choktaj Q'u B'a'nla Chaj Kam B'anel (Hechos) 2.1-4. 

Perdón/Perdonar. Kuyu'm; ikuyax paav. Choktaj U Tio 6.12; U Lucas 
7.42; B'axa U! Itz'ib'a U Xhan 1.9. 

Perfecto. A! toke! ma'l aanima tz'ajel vatz u Tioxh; q'anb'inaj tu u yolb'al 
Tioxh. Choktaj U Tio 5.48; Q'u Niman Tetz U Jesuus Tu Roma 12.2; 
B'axa U' Tu Corinto 13.10. 

Pergamino. Itz'u'mal txokop b'anel 
tuche'. Nichtuch tz'ib' at. vatzil 
u! ko'xtene. Choktaj yol ti! tu u 
Ka'b' U! Xe! U Timoteo 4.13. 

Pesebre. Jukub'; ku'eb'al techb'ub'al 
txokop. Aatz itz'pu u Jesuus, 
aq'ax ku! tu ma'l q'u jukub' tzi'. 
Ech nital U Lucas 2.7, 12. 

Piadoso/Piedad/Devoto. Nachol 
Tioxh; b'a'nla aanima; suula 
aanima; Ooksaib' k'atz Tioxh. 
Choktaj U Lucas 2.25; Blaxa U! 
Xe! U Timoteo 3.16; 4.8; 6.6, 11; Q'u B'a'nla Chaj Kam B'anel 
(Hechos) 8.2; 10.2, 7. Sajitaj u yol Temor (de Dios)/Temeroso de 
Dios. 

Piedra del angulo. Sivan tiira ib'o'q'ol tetz xoob'al; itiil otzotz tetz 
xoob'al. Atil ka'va'l tokeb'al. 

1) Aya! ma'l u sivan va'l tiira ib'o'q'ol aas nilakax ma'j otzotz xo'l 
q'u Israeel. Utz ka'va!l vitxakun nichmotxi'ane'. Mall utz, nich- 
itxakuns ivi'tz! q'u atib'al nichilakaxe'. Aatz va'te utz, nitalaxe' 
aas nichitxakun tetz vijb'al, tiya'teb'al q'u otzotz tixoob'al ti' 
elu'l. Tx'anella vijb'al sivan niyolonka. 

2) Aatz u sivan va!l ib'o'q'ol tetz u xoob'al, a! nik'am ti! u Jesuus 
tuch' u b'a'nla chusb'al aas a! vitiil q'u kam. Choktaj U Tio 21.42; 
B'axa U! Itz'ib'a U Lu! 2.4-8; Q'u Niman Tetz U Jesuus Tu Eefeso 
2.20. 








El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


685 Príncipe 


Poder/Autoridad. Atil kaava!l tokeb'al. 

1) Ijle'm. Choktaj U Lucas 3.16; U Tio 7.29; 8.9; 21.23. 

2) Txumb'al. Choktaj U Lucas 10.27. 

3) Yak'il. Choktaj u B'axa U! Tu Corinto 1.24; Ka'b! U! Xe! U 
Timoteo 1.12; Q'u Hebreo 4.12; Q'u Niman Tetz U Jesuus Tu 
Eefeso 1.21. 

4) Xamlil. Choktaj U Lucas 8.46; Q'u B'a'nla Chaj Kam B'anel 
(Hechos) 2.4; 6.10. 

Poderoso Dios/Poderoso Salvador. A toke! Mam Tioxh; Mam Chitol 
qetz. Choktaj U Lucas 1.49, 59; Q'u Niman Tetz U Jesuus Tu Roma 
11.23; Q'u Kam Ib'axab'sa Ik'uchax U Tioxh (Apocalipsis) 18.8. 

Pórtico de Salomón. Xo'l Piraal Tetz Salomoon, chu u tokeb'al. Echich 
ib'ii unpaq'il vikuentail u mam pe! va'l atich u totztioxh tuul tetz q'u 
Israeel tu Jerusaleen. Echa! ma'j mam vatz q'anal kaana otzotz tuul 
utz, atil piraal siatz. Nitalax Xo'l Piraal Tetz Salomoon tan, a! untanul 
u mam b'itz' tetz u totztioxh itxaaka tib' aas b'ajax ku! u totztioxh tu 
u Nabucodonosoor, i'an tu u ya'b! 587 y.t.J. (ye'saj titz'pu u Jesuus). 
Pek xamtel teku'en, a! chit i'an tu u ya'b' 35 aas y.t.J. b'anax tuch! tu 
u ijlenal Herodes el Grande. Utz tx'anel ib'anax tuch i'ana. Opon u 
Jesuus tzi'. Utz atin q'u chusulib' tzi' majte. Choktaj U Xhan 10.23; 
Q'u B'a'nla Chaj Kam B'anel (Hechos) 3.11; 5.12. 

Primicias. Ou b'axa, chia. Atil ka!va'l tokeb'al. 

1) Ech nital q'u Israeel ti! q'u b'axa chaj vatz ichikob'e'm; q'u b'axa 
chaj q'anb'ichil. Pek xamtel nichimolax tere'n q'u vatz chiko- 
b'e'm. Nichtal u mantaar ko'xtene aas ministeer satiq'o opon 
techlal q'u b'axa chaj vatz ichikob'e'm q'u Israeel vatz u Tioxh ti' 
ik'amab'el te. A' nichi'anvu tu u nimla q'ii Pentecostees. Choktaj 
u Eexodo 23.19. 

2) A' nital majte q'u aanima vatz Tioxh. Echa' tzi' aas a' b'axa itxaael 
u Tioxh q'u Israeel xo'l tere'n q'u aanima tu u vatz amlika tx'ava!. 
Choktaj Q'u Niman Tetz U Jesuus Tu Roma 11.16. A' paje' q'u 
b'axa chaj niman tetz u Jesuus majte. Choktaj Q'u Niman Tetz U 
Jesuus Tu Roma 8.23; U Santiago 1.18; Q'u Kam Ib'axab'sa 
Ik'uchax U Tioxh (Apocalipsis) 14.4. A' nital majte u q'aavtitz'pu u 
Jesuus xo'l q'u kamnaj tan, a! va'l b'axa q'aav itz'pinaj xo'l q'u 
aanima. Choktaj u B'axa U' Tu Corinto 15.20, 23. 

Príncipe. Mam ijle'm; q'esalail. Aya' ma'l u txul vinaj sa'tek'ok tu ijlenal- 
il. Echa' vik'aol ma'j rey. Loq' nital ti' ma'j electo majte. Ech nital u 
Yolb'al Tioxh ti' u Jesuus ti' u tijle'm. Choktaj Q'u B'a'nla Chaj Kam 
B'anel (Hechos) 5.31; u Isaias 9.6. B'enchimal ech nitalax ti' u tx'i'li'i- 
naj majte tan, niq'esalain tu u vatz amlika tx'ava' tza'. Choktaj U 
Xhan 14.30; 16.11. 

Prodigios. Sajitaj q'u yol Milagros/Prodigios tuch' u yol Señales. 

Profeta/falso profeta. Alol tetz u yolb'al Tioxh; ma'l aanima nik'ul yol 
xe! u Tioxh utz, nital tu aanima. B'enchimal nimal k'u'l nitaq'e'; 
b'enchimal oksa'm tu jik ni'ane' utz; b'enchimal ma'j yol nib'axab'sa. 
Choktaj u Deuteronoomio 18.17-20; 13.1-5; Blaxa U! Tu Corinto 14.3; 
Q'u B'a'nla Chaj Kam B'anel (Hechos) 13.15; 15.32; u Ageo 1.1-2; u 
Jeremias 1.1-2. Ech nal nichtalax ti! q'u mamaj alol tetz u yolb'al 
Tioxh. Aya! q'u'l tz'ib'an q'u yol tal u Tioxh tu vitenam, echa! u Isaias 
tuch' u Amoos. Aatz xo'l q'u Israeel, a! mamaj alol tetz u yolb'al 
Tioxh siatz u Moisees tuch' u Elias. Tal u Jesuus majte aas mam alol 
tetz u yolb'al Tioxh u Xhan, b'anol vautiismo, k'uxh ye't ko'n k'ulax 
tu q'u q'esal uq'ayb'al tu Israeel. 

Aatz va't u tokeb'al, aya! ma'l q'u doon nitaq' u Tioxhla Espiiritu 
tu q'u niman tetz u Jesuus, ti! talax yol tetz u Tioxh. Echa' q'u pastoor 
oj evangelista sukuvatz cheel. Choktaj Q'u Niman Tetz U Jesuus Tu 
Eefeso 4.11; B'axa U! Tu Corinto 14.37. 

Atil chulin alol tetz u yolb'al Tioxh majte. Nichoke' kani'ch isub'ax 
q'u niman tetz u Tioxh ni'ane'. Choktaj Q'u Kam Ib'axab'sa Ik'uchax 
U Tioxh (Apocalipsis) 16.13; 20.10; Q'u B'a'nla Chaj Kam B'anel 
(Hechos) 13.6. 

Propiciación. Ichool paav; iku'sal k'a'nal. Ech nichtalax ti! q'u oya nich- 
toksal vatz u Tioxh ti! iku'sal ik'a'nal ti" q'u paav. Ech nitalax ti' u 
Jesuus majte ti! va'l i'ana aas kam qi! vatz Tioxh, ti! iku'sal vik'a'nal u 
Tioxh. A! choon q'u kupaav, ech ye'k saku! vik!a'nal u Tioxh qi'. 
Choktaj Q'u Niman Tetz U Jesuus Tu Roma 3.25; B'axa U! Itz'ib'a U 
Xhan 2.2; 4.10. 

Prosélito. Oknaj ti! q'u tuq'ayb'al q'u Israeel, chu u tokeb'al. Ech nich- 
talax ti! q'u puera aanima q'u'l yit' Israeel koj, pek nichtok ti' u 
tuq'ayb'al q'u Israeel. Choktaj Q'u B'a'nla Chaj Kam B'anel (Hechos) 
2.10; 13.43. Aatz nichtok ma'j aanima ti! u tuq'ayb'al q'u Israeel, 
mam kostuumbre nichtuch tu u totztioxh ti'. Aatz ma't tiq'ot tib' q'u 
kam nichi'ane!, a! tek nichmotx'atinku tu u q'anal va'l Tetz Puera 
Aanima chu te'le'. 

Atich unjot aanima majte aas yit' oknajich koj ti! u tug'ayb'al q'u 
Israeel, pek sajinal ko'xhtu'. Utz xo'van Tioxh, chu te'le'. Utz atil 
unjolol q'u aanima q'u'l oknajich ti! u tuq'ayb'al q'u Israeel, elka. Utz 
Ok ti! inimal u Jesuus. Utz sib'al puera aanima xo'van Tosch ok ti' 
inimal u b'a'nla chusb'al majte. Sajitaj u yol Temor (de 
Dios)/Temeroso de Dios. 

Publicano. Jajol alkavaar tetz u q'atb'al tzii. Ech ib'ii q'u aanima nich- 
talaxe! q'u'l nichtaq'onin xe! u q'atb'al tzii tu Roma ti! ijajax q'u 
ja'mel alkavaar (impuestos). Tiira ye! nichisa'l q'u aanima tzi'. Tan 

ni'xhipaasa tib' utz, maas puaj nijaj vatz va'l alel te sijaje'. 

Sib'al q'u aanima q'u'l nichb'anon q'u aq'on tzi', jonal Israeel; loq' 
nitaq'onin xe! puera aanima. Pek ok unjolol ti! inimal u Jesuus echa! 
u Tio tuch' u Zaqueo. Choktaj U Lucas 18.9-14; 19.1-2; U Tio 9.10-13; 
11.19; 21.31-32. 

Purificación/Purificar. Tx'aatx'ochil vatz Tioxh, chu u tokeb'al. Atil 
ka!va!l tokeb'al. 

1) Aya! q'u kostuumbre nichi'an q'u Israeel ti! ib'antu b'a'n tatin 
vatz Tioxh. Atich tu u mantaar u kam tzi'. Choktaj u Nuumeros 
8.21; U Xhan 11.55; U Kuxh 1.44; Q'u B'a'nla Chaj Kam B'anel 
(Hechos) 21.26. 

2) Aya! val nojchit tx'aatx'och taanima u aanima vatz Tioxh, ti! aas 
kuyli q'ul ipaav. Xaanchil el Katz paav u tokeb'al majte. Choktaj 
Q'u Hebreo 1.3; 9.13. Sajitaj u yol Santificar/Consagrar. 

Rabí/Raboni. Chusul, chu u tokeb'al tu yolb'al hebreo. Ech nichtalax ti' 
q'u chusul tetz u tug'ayb'al q'u Israeel, q'u!l elnaj tu ma'j chusb'al ti! 
u o'tla mantaar. Techlal aas atil tatin siatz. Echa! nitalax cheel aas 
“maestro”, “profesor”. Choktaj yol ti' tu U Tio 23.7; U Xhan 3.2; 1.38. 

Aatz va't u yol va'l “raboni” chia, maas paj techal; maas tijle'm 
vatz va'l “rabí” ku'en. Tan a! q'u'l tz'ib'an q'u mantaar tetz q'ul ik'uy 
imam q'u Israeel, uch! u Targum utz, tuch' u Mishna. Echich u tijle'm 
u Gamalieel tuch' Caifaas. Aatz q'u mamaj chusul tzi', atich chusulib' 
k'atza. Echa' q'u'l xamb'u ti' u Jesuus. Utz echa' q'u'l xamb'u ti' u 
Xhan, b'anol vautiismo. Choktaj U Xhan 20.16. 

Redención/Redimir. Atil ka'va'l tokeb'al. 

1) Toom. Aya! vichool tel aanima tu mai tza'l. Echa! va'l i'an u 
Jesuus, ul itoo'o' jaq' u paav. Tan k'ayimich qib' tu u paav. 
Choktaj Q'u Niman Tetz U Jesuus Tu Roma 3.24; Q'u Niman Tetz 
U Jesuus Tu Galaacia 3.13; Q'u Kam Ib'axab'sa Ik'uchax U Tioxh 
(Apocalipsis) 5.9. 

2) Elchil vatz tza'l. Choktaj U Lucas 1.68; 21.28. 

Reino de Dios/Reino del Cielo. ViQ'esalail u Tioxh (tu Amlika). Aatz 
u Tioxh, chukchaj ib'antu viQ'esalail. B'iichaj ko'xh nitoksa viq'esalail 
tu q'u kam. Ye'xhkam ni'an iQ'esalail tu unjolol q'u kam; loq' anat 
nib'anon je' aas echi. 

1) Niq'esalain u Tioxh tu taanima junun aanima niman tetz. Choktaj 
U Tio 10.32-33; U Xhan 3.16; Q'u Niman Tetz U Jesuus Tu Roma 
14.10; B'axa U! Tu Corinto 3.17; 11.3; Q'u Kam Ib'axab'sa 
Ik'uchax U Tioxh (Apocalipsis) 3.20. 

2) Niq'esalain u Tioxh xo'l q'u niman tetz tu u vatz amlika tx'ava' 
tza'. Choktaj Q'u Niman Tetz U Jesuus Tu Eefeso 4.11-16; B'axa 
U' Tu Corinto 12.4-11. 

3) Niq'esalain u Tioxh vi! q'u aanima yit' niman tetz koj. Tan nitaq' 
tzii aas sitxay ib'ey junun aanima, k'uxh qelel si'ane'. Loq' sa'nal- 
til ig'aq'al, k'uxh tu u vatz iq'ii isaj oj ma't ikame! tan, ye! koj 
nit'oyax u aanima tu u Tioxh tu vinachb'al. Choktaj u Ka'b' U! Tu 
Tesaloonica 2.7-9; Q'u Niman Tetz U Jesuus Tu Roma 1.18-20; 
Q'u Kam Ib'axab'sa Ik'uchax U Tioxh (Apocalipsis) 20.11-15. 

4) Niq'esalain u Tioxh ti! vitenam txaael, aya! q'u Israeel. Choktaj u 
Eexodo 19.5-8; Q'u Niman Tetz U Jesuus Tu Roma 11.5-6, 22-23, 
25-27; u Danieel 10.21. 

5) Niq'esalain u Tioxh vi! kajay q'u tx'i'li'inaj. Nitaq! tzii kam 
si'ane!, loq! nimaj majte. Utz sa'nalatin iju'teb'al vib'anone'. 
Choktaj u Job 1.6-12; Q'u Niman Tetz U Jesuus Tu Colosa 
2.14-15; B'axa U! Tu Corinto 15.23-28; Q'u Kam Ib'axab'sa 
Ik'uchax U Tioxh (Apocalipsis) 19.19-20. 

6) Saq'esalain u Jesuus tu u vatz amlika tx'ava' tu 1,000 ya'b' 
majte; nojla ijlenalil si'ane!. Aya! u ka'b' tuleb'al u Jesuus. 
Choktaj Q'u Kam Ib'axab'sa Ik'uchax U Tioxh (Apocalipsis) 
20.4-6; 19.11-16; U Tio 24.30-31; U Lucas 22.30. 

7) Niq'esalain u Tioxh tu Amlika. Choktaj Q'u Kam Ib'axab'sa 
Ik'uchax U Tioxh (Apocalipsis) 22.1-5. 

Remanente. Unjolol niman Tioxh txaael; chan nikaae'; kam nitxaa tib', 
chu u tokeb'al. Ech nichtalax ti! q'u Israeel q'u!l tii nichinima u Tioxh. 
Ye't tilo'k tetz ti' tere'n q'u aanima q'u'l b'en tu u paav. Choktaj Q'u 
Niman Tetz U Jesuus Tu Roma 9.27; 11.5, 7; u Isaias 10.20-22; u 
Esdras 9.8. Ech nital u Yolb'al Tioxh ti! q'u Israeel majte q'u'l sa'nal- 
inima u Jesuus. Choktaj u Ka'b' U! Tu Tesaloonica 2.8-9; u Isaias 
4.2-4. 

Rey/Emperador/César. Ijlenal tetz tenam; q'atol tzii. Aatz ko!xtene, 
ta'xh paalnaj tetz; “dictador” niyolonka. Ta'xh okchil ni'an tu q'u 
tijlerm. Anal nitela' aas nikame'. Aatz ma't ikame', a! tek nitokka si- 
ch!exel vik!aol tu u ijlenalil. Choktaj U Tio 2.1; u Danieel 1.1. 

Nik'am ti! rey u Jesuus tan, aq'ax ¡Q'esalail tu u Tioxh. Aa yol ti' 
q'u aanima kajayil. Choktaj U Xhan 19.9-22; Q'u Kam Ib'axab'sa 
Ik'uchax U Tosch (Apocalipsis) 19.16. Sajitaj u yol Reino de 
Dios/Reino del Cielo. 

Rollo. Echa! u! b'olq'imal tuul. Atia ti! Gei b'olq!imalk'ok. Atia lak'umal 
itzilaj. Aya! q'u u! (papiro) oj tz'u'm (pergamino). Nichtuch tz'ib' sii". 
Utz aatz ma't iveete!, nichib'olq'il tuul. Atia nilak'ul vitzi'aj tu mai 
lak'ub'al. Ech tek nitaq'ax ku! sello ti'. Echa! va'l nal tu Q'u Kam 
Ib'axab'sa Ik'uchax U Tioxh (Apocalipsis) 5.1. aas teesa q'u sello u 
Jesuus nitale'. Choktaj tere'n yol ti' tu u Jeremias 36.2, 23, 32; u 
Ezequieel 2.9. 

Roma. Roma. Ib'ii u mam q'esal tenam Roma. Aatz u tenam tzi', q'oon 
xe!t iyak'in tu u ya'b' 753 y.t.J. A! q'u'l okeb'en q'u aa Siiria va'l atich 
q'u Israeel jaq' imantaar. Ech motx tokka jaq' imantaar tu u ya'b' 63 
y.t.J. Loq' k'uxh echi, taq' tzii aas Israeel atko'xh si'an q'esalail xo'l 
q'u Israeel. Pek xamtel iya'sa tan, qelon q'u Israeel tzi'. 

Sib'al kam b'a'n tiq'o tib' tu viq'esalain q'u aa Roma vi' q'u Israeel 
majte. Echa' tzi' ye'k maas txab'kin nichtuch tu q'u tenam taq'o q'u'l 
atich tikuenta. Utz inujul b'itioj itx'olax inujul ti! q'u kam. Loq' a' 
maas nitilb'ele' q'u aanima q'u'l oknajich tu aa Romail. Ib'an tuch q'u 
tenam majte. Kaana mamaj b'ey i'ana. Choktaj Q'u B'a'nla Chaj Kam 
B'anel (Hechos) 16.37-38; 22.29; 25.14-16. Sajitaj u yol César/Rey 
tuch' Imperio. 

Pek atil kam aas ye'xtxoj i'ana. Echa' va'l aas nichiya'lu q'u 
aanima ti' itioxhil u ijlenal, echa' u Augusto, u Tibeerio, u Neroon 
tuch' tere'n. Utz mam puaj nichteesa ti! q'u aanima majte. 

Utz aatz ul itz'poj u Jesuus, anko'xh atich ok q'u Israeel 
tikuenta. Chee niman tetz u Jesuus tu u mam tenam Roma tzi'. Ech 
itz'ib'a b'en ma'l u' u Pablo tzixe'. Aya' va'l Q'u Niman Tetz U 
Jesuus Tu Roma ib'ii. A' taq'vu b'en xe' q'u niman tetz u Jesuus 
q'u'l atich latzi'. Xamtich tek tuul, ex atoj u Pablo tu tze' tu u q'esal 
tenam Roma tzi'. Utz latzi' itz'ib'av k'asu'l unjolol q'u tu'. Kamal 
latzi' ex jeje'ojku u Lu' tuch' u Kuxh majte. Utz a' kamku u Pablo 
tu tze' tzi'. 

Sábado (Día de reposo). Ilanb'al q'ii xo'l q'u Israeel. Aya' u jujva' q'ii 
tetz u xhemaana xo'l q'u Israeel. Aya' u saabado sukuvatz majte. 
Nichixe't ku'eb'al q'ii tu viernes utz, niya' ku'eb'al q'ii tu saabado. 
Paat ye'k aq'on nichmotxi'an tu u q'ii tzi'. Tan vaajil ku'en q'ii sa!- 
aq'onini. Ech aatz tek tu u jujva! q'ii sailani tan, nachb'al Tioxh. Nich- 
inimale' tan, a' ne'ntiq'o va'l i'an u Tioxh aas ilan tu u jujva' q'ii a' 
chit i'antu u vatz amlika tx'ava'. Choktaj u Geenesis 2.1. A' nichinima 
u toxva' imantaar u Tioxh. Choktaj u Eexodo 16.29; 35.1-3; 20.8-11; 
23.12. 

Kaana mantaar toksaka u Moisees ti! tu u Tioxh. Tan a! isa! u 
Tioxh aas sanachax tu u q'ii tzi' utz, sachi'b' q'u Israeel majte. Pek 
aatz q'u desal uq'ayb'al xo'l q'u Israeel, ichupo'k tere!n q'u 
mantaar tzi'. Ta'xh nichipaal tetz. Tan q'esalail isa!. Imantaar u 
Tioxh majte aas nitale'. Echa! tzi', toksa ma'l u mantaar aas txaa' 
sauch oq'el ti' kamchil tu u ilanb'al oi. Utz sib'al tere'n ko'xh 
mantaar Tioxh ti! u ilanb'al q'ii motx ichup ivi' majte, aas vil u 
Tioxh koj alon. Echtzixe't nichitxay tib' tu yol tuch' u Jesuus. Tan 
nichtijle iqelax u o'tla mantaar taq'o, k'uxh aal vi imantaar koj 
Tioxh pek, imantaar ko'n q'u vinaj tzi'. Aya! Vikostuumbre Q'ul 
Ik'uy Imam Tz'ib'amal. Choktaj U Tio 12.1-14; U Xhan 18.28; U 
Lucas 6.1-9; 13.10. 

Aatz u ilanb'al q'ii xo'l q'u Israeel tzi', yit' ela koj tuch' u ilanb'al 
q'ii sukuvatz; aya! u tumeenku'. Tan anal b'ens ilanb'al q'ii u tumeen- 
ku! titiempo q'u chusulib'. Tan tu tumeenku' q'aavitz'pu u Jesuus. 
Choktaj U Tio 28.1; Q'u B'a'nla Chaj Kam B'anel (Hechos) 20.7. 
Sajitaj u yol Tradición de los ancianos/Mishna. 

Sacerdote. Oksan yol vatz Tosch, Echich ib'ii u tijle'm q'u vinaj q'u'l 
itu'xh ixalam u Levii utz, tiimam u Aroon. Nichtaq'onin tu u b'u'j 
totztioxh b'axa utz, xamtele tu tek u totztioxh tu Jerusaleen. U Tioxh 
txaaon aas ech q'u tijle'm si'ane' tzi'. Aatz q'u b'axa chaj vinaj ok tu u 
ijle'm tzi' utz, aya! u Aroon tuch' q'ul ik'aol. Choktaj u Eexodo 28.1; u 
Nuumeros 3.1-10, 39. 

Utz aatz u kam i'an u Tioxh tzi' aas ta'xh saok oksan yolil siatz q'u 
Levii tzi', a! toke' aas a! vidiesmoil q'u aanima siatz q'u'l nititz'pu tu 
Israeel. Sajitaj u yol Levitas. 

Aatz q'u taq'on nichi'ane' utz, chukchaj. Mail, nitoksa iyol q'u 
aanima vatz Tioxh. Nijaj kuyb'al ti'. Utz nichinima kajay q'u 
mantaar tal u Tioxh tu u Moisees ti! u oksa yolil. Echa! tzi' kam 
tx!olo'm saok ti! junun paav utz, kam tere'n kostuumbre sauch ti'. 
Tan mam yol va'l nichtuch ti'. Choktaj u Leviitico 9.1-24. Jun 
xhemaana nichmotxijal tib' tu q'ul ituurno. Ka'pajul nitok tituurno 
tu ma'l ya'b'. Kamal 300 — 400 oksan yol nitok tu junun tuurno. 
Choktaj u Croonicas I 24.1-31; U Lucas 1.5. 

Aatz u taq'on majte, aya! va'l nichichus q'u mantaar tu q'ul 
ichusulib' utz, tu q'u tenam majte tu viq'analil u totztioxh. 

Aatz paj va'te utz, aa kuenta ti' tilax q'u kam ti' u totztioxh. 
Tkuenta tilaxe! atil tzik si'; yetz nitig'ol oko'p txaa'la kam tuul; tx!aa- 
tx!och tzik q'u kamb'al tetz tx'olo'm utz, tuch' tere'n kam. 

A! paj nichtx'olon inujul q'u aanima majte q'u'l nichgelon u 
mantaar. Pek aatz titiempo u Jesuus, aya! va'l Conciilio ib'ii utz, 
Sanedriin tu yolb'al arameo majte. 

Atich mail iq'esal q'u oksan vol tzi', aya! va'l q'esal oksan yol vatz 
Tioxh chi'o' oi. Choktaj u Leviitico 16.1-34; 23.26-32. Sajitaj u yol 
Sumo Sacerdote. 

Aatz u Jesuus, oksa yol u tijle'm ul i'an majte tan, ul ichoo vipaav 
q'u aanima. Choktaj Q'u Hebreo 6.5-10; 9.11-12; Ka'b' U! Tu Corinto 
5.18-19. 

Sacrificios. Sajitaj u yol Holocausto/Sacrificio. 

Saduceos. Saduceo. Echich ib'ii untanul q'u Israeel q'u'l nichmotx- 
niman ma'l u uq'ayb'al titiempo u Jesuus. Anko'xh ixe'al u o'tla 
mantaar, pek paarten ko'n telo'p nimotxi'ane'. A! nik'asku!l vib'ii 
u uq!ayb'al ti! vib'ii ma'l u vinaj Sadooc ib'ii. Tan a! xe'tixsan tu 
u ya'b' 300 y.t.J. Nichmotxijal tib' q'ul itxumb'al tuch' q'u fariseo 
til aas ab'iste partido sa'aq!on oko'p q'u q!esal oksan yol vatz 
Tioxh. B'iilich ko'xh ixaan q'u'l tzi'. Tiira jolol tzak'kin utz, tx'iiol 
iq'ii majte. Tiira a! nichinima u o'tla mantaar aas nitale'. Utz 
nichteesa iq'ii unjot kostuumbre. Ye'xhkam nichinima aas oj ni- 
qlaavtitz'pu q'u kamnaj. Ye'xhkam nichinima oj atil aanxel utz, oj 
atil aanjel. Utz nichmotxichi'k'ula u Jesuus. 

Choktaj Q'u B'a'nla Chaj Kam B'anel (Hechos) 23.8; U Tio 22.23, 
29; 3.7; 16.6-12. 

Salmo. B'itzal ti! toksal iq'ii u Tioxh, chia. Chukchaj aanima tz'ib'an q'u 
b'itzal tzi'. Loq' u Daviid tz'ib'an sib'al. 

Atich unjolol q'u b'itzal, maas nichib'itzal jun nimla qtii ti' u 
tuleb'al viTxaaom u Tosch, Aya! q'u Salmos 113—118. B'enchimal 
nichtoksa tixo'l q'u Salmos 120—136 majte. A'ich ib'ii taq'o “jalel”. 
Utz “techal” chu u tokeb'al tu yolb'al hebreo. Aatz q'u b'itzal Ga, 
nik'ama Tosch ti! o'va'l kam. Ma'l, aya! u Elchil Vatz Kamchil Tu 
Egipto. 

Aatz va'te, aya! u paaleb'al tu u Kaj Mar. 

A! paj ni'anvu ti! u taq'ax q'u mantaar tu u Moisees vi! u muunte 
Sinaii. 

Nipajik'ama Tioxh ti! u q'aavitz'pichil xo'l q'u kamnaj va'l sauchi. 

Nijaj tul viTxaaom u Tioxh majte va'l “Mesías”. A! q'u b'itzal 
ib'itza u Jesuus tuch' q'ul ichusulib' tzi', tu u tx'a'om tetz ku'q'ii tu u 
nimla q'ii ti! u Elchil Vatz Kamchil Tu Egipto. Choktaj U Tio 26.30. 
Sajitaj u yol Aleluya. 

Salvación/Salvar/Salvador. Atil oxva'l tokeb'al. 

1) Aya' u chitpichil tu paav. Choktaj Q'u B'a'nla Chaj Kam B'anel 
(Hechos) 11.14; 16.31; U Tio 1.21; Q'u Niman Tetz U Jesuus Tu 
Roma 5.9. Chitol, chu u tokeb'al u yol “Salvador” tan, ichit q'u 
aanima tu q'ul ipaav tu vikam ti'. Choktaj U Xhan 4.42; Q'u 
B'a'nla Chaj Kam B'anel (Hechos) 5.31. 

2) Elchil vatz tza'l; locho'm, chu u tokeb'al. Choktaj U Lucas 1.71, 
74; U Tio 14.30. Sajitaj u yol Redención/Redimir. 

3) Kolo'm. Choktaj U Xhan 10.9. 

Aatz q'u Israeel titiempo u Jesuus, yit' a! koj nichtitz'a aas a' 
sachiton tu q'ul ipaav. Pek a! nichtitz'a aas eesan tetz tu tza'l, tu 
me'b'i'l utz, eesan tetz jaq' imantaar q'u aa Roma majte. 

Samaritanos. Q'u aa Samaaria. Aya! q'u Israeel q'u'l jejlich tikuenta u 
departamento va'l Samaaria. Pek aatz i'an tu u ya'b' 721 y.t.J. (ye'saj 
titz'pu u Jesuus) sub'ax q'u aa Samaaria tu q'u aa Asiiria. Ech kaana 
aa Samaaria kami. Atia iq'ol b'en kootalom tu Asiiria. Loq' aya' q'u 
tiichajla aanima tuch' q'u'l atil itxumb'al aanimail. Pek atia kaaka tu 
Samaaria. Aatz q'u aanima atich tu Samaaria tzi', a'ich u b'ele tanul 
q'ul itu'xh ixalam u Israeel, q'u'l Israeel chu te'l majte. Loq' iyuu tib' 
tuch' unjot aanima aas yit' Israeel koj latzi'. Utz nichtekiyuu u tuq'ay- 
b'al q'u puera aanima tuch' q'u tuq'ayb'al majte. Choktaj u Esdras 
4.1-3; U Xhan 4.9, 20-24. Ech ti' tiira eesamich iq'ii tu tere'n q'u 
Israeel q'u'l Judaa jejlich tikuenta u departamento Judea. 

Aatz titiempo u Jesuus, tzu'kin aanima vatz Tioxh q'u aa 
Samaaria vatz tere'n q'u Israeel. Echtzixe't ye' maas nichipaal tere'n 
q'u Israeel tikuenta u tx'ava' tzi'. Nichko'nmotxisolika ti'. Choktaj U 
Xhan 8.48. 

Yit' departamentoich tere'n koj u Samaaria titiempo u Jesuus tzi'. 
Pek oknajich tek k'atz q'u aa Judea tu q'u aa Roma. Judea texh kajay 
siatz. Utz aatz vicapitaal, a' kaak tzi' u mar tu u tenam Cesarea. Utz 
Samaariaich ib'ii. Loq' jalax vib'ii tu q'u aa Roma utz, Sebasto tek (bi 
titiempo u Jesuus. 

Pek sib'al q'u aanima tzi' motx ok ti' inimal u Jesuus. Choktaj U 
Xhan 4.1-42; Q'u B'a'nla Chaj Kam B'anel (Hechos) 8.5, 6; U Lucas 
17.16-18. 

Santa Cena. Atil ka'va'l tokeb'al. 

1) Aya' u ya'teb'al tx'a'om i'an u Jesuus tuch' q'ul ichusulib' tu u 

nimla q'ii ti' u Elchil Vatz Kamchil Tu Egipto, aas si'chtexh- 
kami. Ech vib'ii u kostuumbre ni'an q'u niman tetz u Jesuus. 
Tan a' ninachpixsa u ak' nuk'u'm tetz kuyb'al i'an u Jesuus 
tuch' q'u aanima. A' nik'asku'l ti' u yol va'l tal u Jesuus tu u 
ya'teb'al tx'a'om, ti' u ta'l uuva tuch' ti' u kaxhlaan tx'ix, u 
techlal u ak' nuk'u'm i'an tuch'. Choktaj U Lucas 22.14-20; U 
Tio 26.26-28. 
Ech aatz tek ma'tich ikam u Jesuus, i'an u kam q'u niman tetz 
u Jesuus tzi', ti' inachax taanima. A' inima va'l talka utz, an- 
ko'xhtu' va'l nib'anax cheel. Choktaj Q'u B'a'nla Chaj Kam 

B'anel (Hechos) 2.42; 20.7; B'axa U' Tu Corinto 11.23-32. 

Santificar/Consagrar. Itxaale'l; ib'a'nixsal mai kam oj aanima vatz 
Tioxh ti! itxakun vatz u Tioxh. Choktaj u Eexodo 29.21; u 
Deuteronoomio 5.12; Q'u Hebreo 13.12; U Xhan 17.17; B'axa U! Tu 
Corinto 1.2, 30; Q'u Niman Tetz U Jesuus Tu Eefeso 5.26. 

Santuario. Totztioxh. Echich meero vib'ii u totztioxh tu Jerusaleen. Ka!- 
va'lich u jatxb'al tib'. Mat, tioxhla tuul ib'ii. Tan a! va'l meero atik u 
Tioxh. Ta'xh nichtoko'p u q'esal oksan yol tuul unpajul tu ma'l ya'b'. 
Utz va'te txaa!la tuul ib'ii. Tan ta'xh nichtoko'p q'u oksan yol tuul. 
Choktaj u Eexodo 40.1-38; Q'u Hebreo 9.1-3; u Croonicas II 3.1-17; U 
Xhan 2.20. 

Señales. Atil ka'va'l tokeb'al. 

1) Xheenya; txaichil, chu u tokeb'al. Choktaj U Xhan 2.11; U Tio 
12.39; Q'u B'a'nla Chaj Kam B'anel (Hechos) 14.3; Q'u Kam 
Ib'axab'sa Ik'tuchax U Tioxh (Apocalipsis) 15.1. Sajitaj u yol 
Milagro/Prodigios. 

2) Techlal ma'j kam. Choktaj U Tio 26.48. 

Señor. B'aal; b'aala; q'esala; aa yol. Choktaj U Tio 10.24; 2.15; Q'u 
B'a'nla Chaj Kam B'anel (Hechos) 9.5; B'axa U' Tu Corinto 11.23. 

Sinagoga. Atib'al chusb'al tetz u o'tla mantaar. Ech ib'ii q'u atib'al nich- 
imolvu tib' q'u Israeel tu junun ilanb'al oi. Ivatzil u totztioxh siatz 
tulaj tenam. Nichmotxitxakunsa echa' ma!j saloon. Nichtuch xochoib' 
tuul majte. Choktaj tere'n yol ti! tu U Lucas 4.16; U Tio 4.23; Q'u 
B'a'nla Chaj Kam B'anel (Hechos) 13.15-42. 

Nichtuch echa! kuulto tuul chajpaj ilanb'al ai. Nichtuch b'itzal. 
Nichusax u Yolb'al Tioxh. A! nichitxakunsal u Targum, va'l nuk'elku 
q'u chusb'al. Aya! u Antiguo Testamento niyolonka. Ye'k tx'olo'm 
nitok tuul. Utz nichiveete! satal iyol ma'j aanima tzi'. 

Siervo. Atil oxva'l tokeb'al. 


Sión. 


| 
I 
d l 

1) Aya! u lochol. Choktaj u Eexodo 7.20. 

2) Aya! u aq'onom. Choktaj Q'u Kam Ib'axab'sa Ik'uchax U Tioxh 
(Apocalipsis) 7.3. 

3) Aya! u niman tetz u Tioxh. Choktaj Q'u Niman Tetz U Jesuus Tu 
Filipos 1.1; 2.7. 

Sioon. Atil oxva'l tokeb'al. 

1) Ech ib'ii ma'l u peepu va'l chiklik u tenam Jerusaleen. Choktaj u 
Samueel II 5.7-9; u Croonicas I 11.5. Ech ib'ii va't u peepu majte 
anko'xh tu Jerusaleen, va'l i'anvu u b'axa totztioxh u Salomoon. 
Aya! va'l Mooriaich ib'ii vatz q'u Israeel. Choktaj u Reyes I 8.1; u 
Croonicas II 3.1; 5.2; u Isaias 8.18; 18.7; 24.23. 

2) Sioon ib'ii u q'esal tenam va'l si'anvu tijle'm u Jesuus tu 1,000 
ya'b' majte, ti' tan, a' si'anvu tu Jerusaleen. Choktaj Q'u Kam 
Ib'axab'sa Ik'uchax U Tioxh (Apocalipsis) 14.1. 

3) A' nik'am ti' majte u Amlika xe' Tioxh. Choktaj Q'u Hebreo 
12.22. 


Siria. Ib'ii ma'l u tenam atich vatz je! q'u Israeel. Ivecino tib! tuch'. 


Damasco ib'ii u q'esal itenam GU. A! atik tikuenta Medio Oriente. 500 
kiloometros tajan utz, 240 ivatz. Utz anko'xh Siiria ib'ii titiempo u 
Jesuus. Kaana b'oj ch'a'o nipaalku uch! vitenam u Tioxh; aya'xchen 
ko'xtene, ulyu ko'xh tza! tuul. Aatz q'u aa Siiria tzi', jolol itu'xh 
ixalam u Ismaeel. Aarabe niyolonka. Aya! va'l Araam tu yolb'al 
hebreo, pek Siiria tu yolb'al griego. 

Aatz titiempo u Alejandro Magno, u ijlenal tu Greecia, ku! q'u aa 
Siiria tiq'ab'. Utz b'ens q'esal tenam taq'o. Ech Gira motx b'en 
itxumb'al echa' q'u griego. Utz atich q'u Israeel tiq'ab' q'u aa Siiria 
tu u tiempo tzi'. Aya! u tiempo va'l ok ma'l u onkonla ijlenal, 
Antiioco Epifanes ib'ii, va'l tiira ikoontraich q'u Israeel. Ech i'an 
tzu'kinla chaj kam tu u totztioxh tu Jerusaleen tu u ya'b' 175 utz, 
ul ko'xh tu u 164 y.t.J. Aatz u ijlenal tzi', a! nik'am ti! ma'l u vinaj 
va'l sauli, koontrain tetz u Jesuus. Choktaj u Danieel 9.27; Ka'b' U! 
Tu Tesaloonica 2.3-4. 

Aatz i'an tu u ya'b' 64 y.t.J. ex okeb'eloj q'u aa Siiria tuch' q'u 
Israeel tu q'u aa Roma. Utz kaa paj q!'esal tenam u Siiria tzi'. 

Aatz ul u Jesuus, opon itziiul xo'l q'u aa Siiria tzi' utz, opon itziiul 
u b'a'nla chusb'al majte. Choktaj U Tio 4.24. Atich unjolol Israeel 
jejlich tzi' ok oi inimal u Jesuus tu q'u chusulib'. Echtzixe't b'en u 
Pablo tu tenam Damasco. Si'ch'enitxaye' utz, si'chlentaq! ku! tu Gel. 
Choktaj Q'u B'a'nla Chaj Kam B'anel (Hechos) 15.23; Q'u Niman Tetz 
U Jesuus Tu Galaacia 1.21; Q'u B'a'nla Chaj Kam B'anel (Hechos) 
9.2-27. 

Soberbio. Sajitaj u yol Orgullo. 

Sumo Sacerdote. Iq'esal q'u oksan yol vatz Tioxh. Aya'xchen ixe't u 
ijle'm aas taltu u Tioxh tu u Aroon. Utz a! nichq'esalain kajay q'u kam 
nichtuch tu u totztioxh. Echa' ti' toksal tx'olo'm ti' ijajax kuyb'al tetz 
tenam kajayil tu ma'l u q'ii va'l “Yom Kippur” vatz q'u Israeel, va'l 
“Día del Perdón” tu kastiya. Utz “Q'ii Tetz Jajb'al Kuyb'al” chu telo'p 
tu kuyolb'al. Ta'xh u q'ii tzi' va'l nichiveet toko'p tu u tioxhla tuul u 
totztioxh unpajul tu ma'l ya'b', ti! itz'itul b'iil kaj ti' u tioxhla kaaxha 
ti' ijajax kuyb'al ti' vipaav kajay u tenam. Atil jalb'al tib' q'u toksa'm 
vatz tere'n q'u oksan yol. Choktaj u Eexodo 39.2-21; Q'u Hebreo 
9.7-8, 25. B'enchimal nichitx'ol inujul kam majte, echa' va'l opon u 
Jesuus siatz aas ye'sajich ikame'. Choktaj U Tio 26.57; Q'u Hebreo 
4.14; 10.21, 22; 13.11, 12. 

Tabernáculo. B'u'j totztioxh. A'ich u totztioxh xo'l q'u Israeel tikuenta u 
Moisees aas nichipaal tu u tz'inlich tzaji tx'ava' aal ib'en tu Canaan. U 
Tioxh alon iveete'. A' alon jank'al ich'iie'. Utz a' alon kam kajay va'l 
satxakun ti'. Aatz u kam tzi', nichku'eniyook'e! utz, ninuk'axe'. Tan 
axhib'i xaaom ko'xh nichi'an q'u Israeel tu u tz'inlich tzaji tx'ava'. 
Ech iq'omich ko'xh taq'o. Nichinuk'e' til nichatinka. Utz nichiyooe! 
aas nimotxtelb'en. Choktaj u Eexodo 25.10-27.21. 

Atich oxva'l jatxb'al tib' u tuul. Mail, atich u vatz iq'analil va'l 
atichku u nachb'al Tioxh va'l nichk'achaxku q'u tx'olo'm utz, tuch' u 
tx'aab'al iq'ab's tajan q'u oksan yol. Choktaj u Eexodo 27.9-19; 
38.1-8. 


El Nuevo Testamento en Ixil de San Juan Cotzal de Guatemala, 2da ed. ©2010, Wycliffe Bible Translators, Inc. 


Tabernáculo 696 


Aatz va't u txaa!la atib'al tuul va'l atichku u txijtxub'al jujva!l ivi', 
tuch' q'u kam nitxakun ti'. Atich ma'l u k'achb'al kaxhlaan pom tuul 
tuch' ikamb'alil. Atich paj u meexha majte va'l nichje'k u txaa'la 
kaxhlaan tx'ix, tuch' q'u kamb'al nitxakun ti'. Choktaj u Eexodo 
40.22-26. 

Atich paj va't tuul aya! u tioxhla atib'al, va'l atichku u tioxhla 
kaaxha tuch' u sivan va'l k'oxaxku je! u laval mantaar taq' u Tioxh. 
Utz atich b'iil manaa tuul majte. Utz atich vib'aara u Aroon tuul 
va'l xalamti. Atich ka'va'l vatzib'al aanjel vi' u kaaxha tzi', nisaji 
tib'. Ech a' va'l atichku u Tioxh xo'l vitenam niyolonka. Choktaj u 
Eexodo 40.20-21. 

Aatzich u jatxol tetz u tioxhla tuul tuch' u txaala tuul u totztioxh 
utz, ma'l mam liikin b'u'j. 

Aatzich u b'u'j totztioxh tzi', a' itxa'k nichtok ib'a'n u Tioxh tuch' 
vitenam. Tan latzi' nichijajaxku kuyb'al ti' paav. Utz latzi' nich- 
ch'otilik kam tu u Tioxh ti' vitenam majte. Loq' ta'xh atich tokeb'al ti' 
q'u kam nichtuch tuul q'u oksan vatz Tioxh. Choktaj u Eexodo 29.1-9. 

Pek aatz opon u b'u'j totztioxh tu Canaan tikuenta u Josuee, ta'n 
tek ichab'a tatin tzi'. A' atinku tu u tenam Siqueem tu u ya'b' 1,225 
y.t.J. Choktaj u Josuee 24.1; u Geenesis 12.6-7; 33.18-20. 

Aatz tek ma'tich ipaal kamal ma'j 295 ya'b' tuul, ya! tek u b'u'j 
totztioxh. Tan lakax ma'l u totztioxh aas Gel, sivan tek q'ul ib'itz'il, 
tikuentaich u Salomoon tu u ya'b' 930 y.t.J. Choktaj u Croonicas II 
2.1-2. 

Kajay q'u kam ti' u b'u'j totztioxh, tuch' u totztioxh ilak u 
Salomoon, a' nik'am ti' q'u kam tu u Nuevo Testamento va'l ul itzojpi 
u Jesuus. Choktaj Q'u Hebreo 9.1-15. 


Y aca li 

Tabernáculos, Fiesta de los. Nimla q'ii tetz Q'u Pel Pach, u tokeb'al. 
Aya! ma'l tu oxva'l q'u mam nimla q'ii ninima q'u Israeel. B'enchimal 
niku! tu u motxeb'al septiembre oj tu octubre. Nichipaasal jun ya'b'. 
Utz ministeer sanimal tu junun vinaj tu Israeel ti! toksal tx'olo'm vatz 
Tioxh tu u totztioxh tu u Jerusaleen. 

Atil oxva'l tokeb'al u nimla q'ii tzi'. 

1) A' nimotxinachpixsa va'l paalku q'ul ik'uy imam tu u tz'inlich 
tzaji tx'ava', ye'k tatib'al tinujul. A' i'anta tu u ya'b' 1,400 aas 
y.t.J. Ma'l xhemaana nichib'anax u nimla q'ii tzi'. Nichmotxib'an 
talaj tatib'al q'u aanima tu q'ab' tze' vatz chaj iq'anal oj vi' 
totzotz. Utz nimotxtatin tuul. Choktaj u Leviitico 23.34; u 
Deuteronoomio 16.13-17; u Esdras 3.4. 

2) Aatz va't nichi'an tu u nimla q'ii majte tzi', nichik'ama tu u Tioxh 
q'u vatz ichikob'e'm kajayil. Loq' anal ni'ane' aas ma't tuxax q'u 
uuva, tuch' q'u viikuxh tan, a! q'u ya'teb'al lo! nituxaxe' 
niyolonka. 

3) Nik'amax ti' u nimla q'ii majte tzi', ti' vimolax kajay q'u aanima 
tu u vatz amlika tx'ava' si'an u Tioxh, tu u motxeb'al q'ii saj. 
Choktaj u Leviitico 23.15-23; Q'u Kam Ib'axab'sa Ik'uchax U 
Tioxh (Apocalipsis) 14.17-20. 

Talento. Atil oxva'l tokeb'al. 

1) Talal, chu u tokeb'al. Utz 110 libras u talal u kam Gu: maas ma'l 
quintaal niyolonka. 

2) Xamtel teku'en, b'ens ib'ii ma'l puaj u tokeb'al. Ma'l 110 libras 
saj ch'ich' puaj vija'mel. Ech nichitxakunsal tu q'u Israeel. Ija'mel 
6,000 q'ii aq'on tuul junun. Aatz u puaj tzi', k'amax ti' tu u 
Jesuus majte ti' talax unjolol chusb'al. Choktaj U Tio 25.14-30. 

3) Aatz u yol tzi', nib'anb'el ti' talax vitxumb'al oj idoon ma'j 
aanima. 

Targum. A! vib'ii u Antiguo Testamento tu yolb'al hebreo tuch' q'u 
chusb'al ti'. Aatz u jatxb'al tib' utz, a! nib'enku ti! ab'iste chusb'al 
nitaq'ax tu q'u ilanb'al q'ii tulaj atib'al chusb'al tetz u o'tla mantaar. 

Templo. Ikuentail u totztioxh. Aya! u totztioxh tu u tenam Jerusaleen xo'l 
q'u Israeel. Aatz viveete! utz, xo'lamal u meero totztioxh tu tere'n 
otzotz; atilka tinik'a q'u otzotz tilaj chaj. Echa! pe'imal ti! taq!o. Utz 
pe'imal paj ti! q'u otzotz tu mamaj tz'ach. Ka'xva'l ko'xh okeb'alop 
atiche. Loq' yit' okeb'alkojop tu u totztioxh, pek okeb'alop ku'en tu u 
vatz iq'analil. Tan ye'xhkam nichitoko'p tenam tu u totztioxh. 

Aatz q'u otzotz q'u'l pe'innaj ti! u totztioxh, a! itxa'k nikolax kam 
tuul; kolb'al kamb'al, tatib'al toksa'm q'u oksan yol, tatib'al si', tuch' 
tere'n q'u kam nitxakun ti' u totztioxh. Nichitxakun tetz chukchaj 
molb'alib' majte. 

Aatz tek ti! elu'l q'u otzotz tzi', atich paj untantu iq'analil. Utz a! 
va'l nichokko'p q'u aanima kajayil. Latzi' nichk'ayilik q'u avan tetz 
tx!olo'm. Latzi' nichiq'ilav sik'lev Tioxh q'u aanima. Tan libre ko'xh 
nichipaal q'u Israeel tzi' majte. 

Pek aatz paj tu tuul u mam tz'ach va'l pe'innaj ti! u totztioxh 
kajayil, atich paj tere'n tuul; chukchaj itxa'k sijununil. Chukchaj 
kostuumbre nichib'anax tuul, echa' q'u'l oral u o'tla mantaar. Ech 
tiira nim ich'iie'. 365 varas tajan utz, 365 ivatz majte. 14 Ya k'aa u 
tajan utz, echat ko'xh vivatz. 

Aatz tek vi' vitz'achil u pe' ti' vikuentail u totztioxh, atich echa' 
talaj atib'al sii', xeeb'al. A' nichixeen tuul q'u levita tuch' q'u oksan 
yol. A' nisaji aas kam ko'nkoxh aanimail saoko'p, echa' sol, echa' 
ch'a'k'i'. Utz atich paj va't tatib'al sol tetz q'u aa Roma ti' iqul; ni- 
k'aab'an ko'p tu vikuentail u totztioxh majte. Nisaji kam nituche' loq' 
ye'xhkam nitoko'p tuul. 

Aatz u b'axa totztioxh, a! lakon u Salomoon tu u ya'b' 930 y.t.J. 
(ye'saj titz'pu u Jesuus). A! va'l veet sivatzil u b'u'j totztioxh. Tan ya! 
tek ixaan q'u Israeel. Utz ta'n tek motx jeje! tu ma'l tx'ava! niyolonka. 
Choktaj u Croonicas II 1.1-2; u Reyes I 6.1, 38. Pek b'ajax ku! u totz- 
tioxh tzi' aas ex okeb'eloj q'u Israeel tu u Nabucodonosoor tu u ya'b' 
587 y.t.J. Ech tz'ine'ka u kucham totztioxh. Pek aatz tu u ya'b! 515 
y.t.J. q!esalail ib'anax tuch u totztioxh tu u Zorobabeel; a! imol u 
Nehemias, u Esdras, u Zacarias tuch' u Ageo. Utz ole! ti'. A! tek u 
ka'b' totztioxh nital q'u Israeel. Loq' ch'oo b'iil. Ech nital tu u Esdras 
3.8; 6.15. 

Aatz u totztioxh i'an u Zorobabeel tzi', sib' iq'i'a. Pek b'ajax paj ku' 
tu q'u aa Roma aas ex tokeb'e q'u Israeel tu u ya'b! 64 y.t.J. 

Xamtel paje! b'anax tuche' utz, nimb'ixsali. U Herodes el Grande 
alon ilakax u totztioxh tik'apaj tzi'. Anchit lakaxku tu va'l i'anvu u 
b'axa u Salomoon. Mam otzotz ich'iie'. Xe't uch aq'on ti! tu u ya'b' 37 
y.t.J. 46 ya'b' b'en ti! iveete'. Ech a! tek va'l atiche aas ul u Jesuus. 
Choktaj U Lucas 2.46; 19.45-48; U Xhan 10.23. 

Aatz nital “templo” u Yolb'al Tioxh tu kastiya, b'enchimal a! nital 
meero u totztioxh, b'enchimal a! nital viq'analil oj b'enchimal a! nital 
vikuentail kajayil. Sajitaj u yol Santuario. 

Temor (de Dios)/Temeroso de Dios. Atil oxva!l tokeb'al. 
1) Xo'va Tioxh, chu u tokeb'al. Choktaj Q'u Niman Tetz U Jesuus Tu 
Colosa 3.22; Ka'b' U! Tu Corinto 7.1. 
2) Aya! va'l atil tatin ma'j aanima siatz. Choktaj u Ka'b' U! Tu 
Corinto 7.15. 
3) Aya! q'u xo'van Tioxh. A! nital q'u puera aanima q'u'l sajinal 
ko'xh tu q'u atib'al chusb'al tetz u o'tla mantaar tetz q'u Israeel. 
Choktaj Q'u B'a'nla Chaj Kam B'anel (Hechos) 10.2, 22; 13.26. 
Tentación. Atil ka'va'l tokeb'al. 
1) Ib'anax provaal. Choktaj U Tio 4.1. 
2) Okchil vatz paav. Choktaj U Lucas 22.40, 46; U Tio 6.13. 
Tesalónica. Tesaloonica. Ech ib'ii ma'l u tenam tikuenta Macedoonia va'l 
Greecia. Bien u Pablo tzi' tuch' u Silas tu vika'b' ib'en ti! ipaxsal u 
yolb'al Doch, Utz ok unjolol aanima ti! inimal u Jesuus tzi' taq!o. Ech 
ixe't q'u niman tetz u Jesuus tzi'. Choktaj Q'u B'a'nla Chaj Kam 

B'anel (Hechos) 17.1-9. Echtzixe't taq! b'en ka'va'l u! u Pablo tzixe!. 
A! k'asku!l vib'ii u tenam ti! vib'ii u tixoj u ijlenal tu Macedoonia 
va!l Tesaloonica ib'ii. Pek Saloonica tek ib'ii cheel. 


Timoteo. Timoteo. Ib'iich ma'l u xiak aa Listra. Griego vitat utz, Israeel 


Tito. 


vinan. Tootzaji tib' tuch' u Pablo much! u Silas tu vika'paj ib'en u 
Pablo ti! en ipaxsal u yolb'al Tioxh. Utz b'en ti'; ta'n ok k'atza. Kamal 
20 iya'b' aas tootzaji tib'. Aatz u xiak tzi!, tiira locholich tetz u Pablo 
ti! q'u ag'on ti! u Jesuus tu q'u'l tikuenta Europa tuch' tikuenta Aasia. 
Nichichajax b'en tu u Pablo ti! u aq'on tetz u Tioxh. Ech i'an q'esalail 
tu u totztioxh tu Eefeso tu u ya'b' 64 m.t.J. Utz aatz tzianich ixo!l 
tuch', taq! b'en ka'va'l u! u Pablo tzixe!, ti! taq'ax itxumb'al utz, ti' aas 
kam chusb'al sinima q'u niman tetz u Jesuus tu q'u tenam nichpaalka. 

“Oksan iq'ii Tioxh” chu u tokeb'al u yol Timoteo. Choktaj Q'u 
B'a'nla Chaj Kam B'anel (Hechos) 16.1-3; 17.13-15. 

Tito. Ib'iich ma'l u vinaj aa Antioquia tikuenta Siiria. Ok ti! inimal u 
Jesuus tiq'aq'al vichusb'al u Pablo. Utz xamtel teku'en ichus tib' k'atz 
u Pablo tu u aq'on ti! u Jesuus. Ok tek echa' obrero tu u tenam Creta 
tu u ya'b' 63 m.t.J. (ma't titz'pu u Jesuus). Ech til chaj ko'xh tenam 
nichchajaxku tu u Pablo xe! q'u niman tetz u Jesuus. Ka'pajul chajax 
b'en tu Corinto. 

Aatz tzianich ixo'l och! u Pablo, taq! b'en ma'l u! u Pablo tzixe', 
aq'b'al itxumb'al. Aya! va'l Tito ib'ii majte. Choktaj u Ka'b' U! Tu 
Corinto 7.5-7, 13-14; 8.6, 16-17, 23; 12.17-18; Q'u Niman Tetz U 
Jesuus Tu Galaacia 2.1-3; Ka'b' U! Xe! U Timoteo 4.10. Sajitaj q'u yol 
tixe'teb'al u u! va'l Tito ib'ii. 


Tradición de los ancianos/Mishna. Ikostuumbre q'ul ik'uy imam q'u 


Israeel tz'ib'amal, chu u tokeb'al. Aya! unjolol yol tz'ib'amal tuch' 
unjolol kostuumbre ninimal xo'l q'u Israeel. Tz'ajsab' tetz q'u 
mantaar tal u Tioxh tu u Moisees. A! ixe'te! aas taq'tu q'u mantaar u 
Tioxh vi! u muunte Sinaii tu u Moisees tuch' ma'l 70 q'esala aas 
nitale'. Tan atilen mantaar tal u Tioxh aas ye't itz'ib'a u Moisees aas 
nitale'. Choktaj u Eexodo 24.1, 9-11. Ech aya'xchen tu u tiempo tzi' 
vetko'xhul taab'aul tza', aas nitz'ajsa ok q'u yol q'u q!esal uq'ayb'al. 
Utz a! u mantaar tetz q'u q'esala chu te'le!. Aya! va'l “Mishna” chu te'l 
xo'l q'u Israeel cheel. Tiira mam mantaar siatz q'u Israeel. B'iit ko'xh 
ye' nitopon tatin siatz ti' u tetz u Moisees. 

Loq' kaana ichupax ivi' tu tere'n kam. Ech a' va'l ye' nichik'ul tib' 
tuch' u Yolb'al Tioxh tal u Jesuus. Ni'xhichinimal q'u mantaar tu q'u 
aanima tzi'. Tan a! nimotxtitz'a aas nojchit Tioxh nichq'ilan q'ul 
iq'esala. Pek jolol sotznajich ik'u'l utz, xamtel til inujul ti' viyol u 
Jesuus aas iyol ko'n pe'k aanima q'u kostuumbre tz'ib'amal tzi'. Tan 
tiira yaan u Jesuus ti' u kam tzi'. Nichtale' aas a' nichtaq'ka u nojla 

imantaar u Tioxh ti! vinimal q'u kostuumbre tzi'. A! nichiqel u Yolb'al 
Tioxh. Choktaj U Kuxh 7.8; U Tio 7.9; 12.1-7. 

Tribu. Untanul aanima ma'l ko'n ik'uy imam. Echa! kab'laal q'ul ik'aol u 
Jacoob aas “tribu” chu te'l q'u tiimam junun. 

Tribulación. Mam tza'l; k'axk'o. Choktaj Q'u Niman Tetz U Jesuus Tu 
Roma 5.3; U Xhan 16.33. Aya! va!l paasalik unjolol q'u niman tetz u 
Jesuus aas oksal tu tze', tz'u'mali, yatz'axi, motx k'achaxi. Utz atia 
motx b'ens ichib' b'alam. Choktaj U Tio 13.21; U Xhan 16.33; B'axa 
U! Itz'ib'a U Lu! 4.12-18; 5.8-9; Ka'b' U! Tu Corinto 1.4. Sajitaj u yol 
Opresión. 

Trono Blanco. Ai nital ma'l u saj k'ujleb'al tetz mam q'esala, va'l satx!ol- 
axku inujul q'u aanima ye! tootzaj Tioxh tu q'u motxeb'al q'ii saj. 
Choktaj Q'u Kam Ib'axab'sa Ik'uchax U Tioxh (Apocalipsis) 20.11-15. 

Túnica. Tuul toksa'm q'u aanima ko'xtene. Pek nimla oksa'm majte. 
Chelkin b'u'j ye!k iq'ab!. Choktaj u Geenesis 37.3; U Xhan 19.23. 

Ungir. Atil oxva'l tokeb'al. 

1) Qooel, chu u tokeb'al. “Mesías” chu tu yolb'al hebreo utz; 
“Cristo” chu tu yolb'al griego. Aatz nichi'an q'u Israeel ko'xtene, 
nichigoo je! aseite tivi' oj ti' tajan ma'l aanima. Choktaj u Salmo 
2.2; 23.5; U Tio 6.17; U Xhan 12.3. A! ma'l u txumb'al nichib'an- 
axe! aas nichtaq'ax tijle'm ma'j vinaj. Echa' tzi' oj nichtok tu 
ijlenalil oj nichtok tu alol tetz iyol u Tioxh, txaael ti! u ijle'm. Ech 
toke! zeit talax iTxaaom Tioxh ti! ma'l u alol tetz u yolb'al Tioxh 
sichaju'l u Tioxh. Choktaj u Eexodo 29.7-9; u Samueel I 16.13; 
15.1. Sajitaj u yol Mesías. 

Nichib'anax u kam tu q'u kamb'al majte tzi', q'u'l nichitxakun tu u 
totztioxh. Nichigool aseite ti'; techlal aas tetz ko'xh u Tioxh ni- 
yolonka. Choktaj u Eexodo 30.26. 

Pek ech nichi'an q'u aanima tib'ilaj majte. Echa! tzi' aas mai 
aanima ne'niq'ila tamiigo. Aatz u q'ilanal tzi', nichtaq'ax je! 
aseite tivi'. Kostuumbre chit vatz q'u aanima u kam tzi'. Ech 
telab'al q'ii oj ye! nib'anax ech tzi'. Echtzixe't ipaq'o'k u Jesuus 
tiatz u Xhim aas kantu! ye't taq! je! aseite tivi' aas opon otzotz 
tzixe'. Choktaj U Lucas 7.46; u Salmos 45.6-7. 

2) A! toke! iTxaaom "Tosch vatz q'u Israeel, aya! u Jesuus 
nigale'. Choktaj U Xhan 1.41; 4.25; u Salmos 2.2; 45.7; U 
Kuxh 1.10. 

3) A! toke! atil ixamlil u Tioxh k'atz ma'j aanima, xo'l q'u niman 
tetz u Jesuus majte. Loq' yit' aseite koj txakun ti'. Pek u Tioxhla 
Espiiritu txakun ti'. Choktaj Q'u B'a'nla Chaj Kam B'anel 
(Hechos) 2.31; Ka'b' U! Tu Corinto 1.21-22; B'axa U! Itz'ib'a U 
Xhan 2.20, 27. 

Uva. Anko'xhtu! va'l uuva tu kuyolb'al. Atil ka!va!l tokeb'al. 

1) Aya! ma'l u b'a'nla lo! nichik q'u Israeel. Echa! isa'q'; loq! nim 
ich'iie!. Aatz nichipach'q'ul q'ul ivatz utz, nimolax q'u ta'l. Fresco 
ni'enku vatz q'u aanima; aya! u ta'l uuva niyolonka. Pek oj nich- 
ikolaxe' utz, nitx'amtu b'iil, vino tek ni'enka. Choktaj U Tio 
26.29. 

2) Nichik'amax ti! u vi'l uuva tu q'u aanima tzi' ti! talax vitenam u 
Tioxh. Aal k'oxich ok ivatzib'al unvi'l uuva tu u okeb'alop tu vi- 
q'analil u totztioxh. Choktaj u Isaias 5.2; u Ezequieel 15.1-8; U 
Tio 21.33, 43. 

















Vanidad. Atil oxva'l tokeb'al. 

1) Oksan je! iq'ii. Choktaj Q'u Niman Tetz U Jesuus Tu Galaacia 
5.26. 

2) A! nital q'u kam ye'xh b'oj inujul. Choktaj u Ka'b! U! Itz'ib'a U 
Lu! 2.18; Tito 3.9. 

3) A! nital u kam va'l ye'k itxa'k sak'uje! ik'u'l aanima ti'; ye'xtxojla 
chaj kam nititz'ale'. Choktaj Q'u Niman Tetz U Jesuus Tu Roma 
4.14; B'axa U! Tu Corinto 3.20; Q'u Niman Tetz U Jesuus Tu 
Eefeso 4.17. 

Vino. Aya! u ta'l uuva. Aatz u ta'l uuva xo'l q'u Israeel veti'anka, tiira a! u 
b'a'nla al A! taa! b'enamen niyolonka. Chukchajich b'anel tu u ta'l 
uuva vatz q'u Israeel tzi'. Mal, aya! u ta'l uuva va'l tiira anal ko'xh 
ipach'q'ul el tu ti'; ak! ta'l uuva niyolonka. Utz tiira vatz ik'u'l oj tzatz 
b'iil iveete'. 

Atich paj va't u ta'l uuva majte, va'l tx'amtixsamal. Utz a! u taa! ti' 
itx'ix. Log! nichiyuu tuch' a! tan, atich tee. Ech oj maas nituk'ale', ni- 
q'ab'ansane'. Echtzixe't nital u Yolb'al Tioxh aas yit! b'a'n koj maas 
sauk'ali. Choktaj u B'axa U! Tu Corinto 11.21; Q'u Niman Tetz U 
Jesuus Tu Eefeso 5.18; B'axa U! Xe! U Timoteo 3.3; U Tito 1.7; u 
Deuteronoomio 29.6. A! va'l ipaasa ivi' tuk'al q'u niman tetz u Jesuus 
aas ku' u Tioxhla Espiiritu ti', tal unjolol aanima. Choktaj Q'u B'a'nla 
Chaj Kam B'anel (Hechos) 2.13. Utz a! va'l ijalk'ixsa u Jesuus tzi' aas 
motx tu u nimla q'ii tu u tzumb'a'a tu Canaa. Choktaj U Xhan 2.9. Utz 
a! va'l tuk'a u Jesuus tuch' q'ul ichusulib' tu u ya'teb'al tx'alom i'an 
tuch'. Choktaj U Tio 26.29. 

Atil paj va't itxa'k siatz majte utz, aya! va'l tzlak. Choktaj U Lucas 
10.34; B'axa U! Xe! U Timoteo 5.23. 

Nichitxakun ti! q'u tx'olo'm nichtok vatz Tioxh majte. Choktaj u 
Eexodo 29.39-41. 

Yelmo. Atil ka'va'l tokeb'al. 
1) Casco; ch'ich' kut kolb'al tetz ivi' q'u sol, majb'al tak'onsale'. 
Choktaj u Samueel I 17.5, 38. 
2) A! nik'am ti! majte u chitpichil tu paav, kolb'al qetz vatz u 
tx'i'li'inaj. Choktaj Q'u Niman Tetz U Jesuus Tu Eefeso 6.17; 
B'axa U' Tu Tesaloonica 5.8. 

Alkavaar 


U TELO'P UNJOLOL Q'U YOL 
TU KUYOLB'AL Q'U'L ATIL 
TU U YOLB'AL TIOXH 
(Glosario Alfabético Ixil-Español) 


Alkavaar. Impuesto; tributo; cobro de algo. 
Alol tetz u yolb'al Tioxh. Profeta. 
Chulin alol tetz u yolb'al Tioxh. Falso profeta. 
Paxsan tetz u yolb'al Tioxh. Evangelista. 
Amlika. Cielo (morada de Dios). 
amlika. cielo (atmósfera). 
Ansiano. Anciano (de la iglesia). 
Aq'ax biens b'a'n vatz Tioxh. Justificación. 
Aq'onom. Siervo; trabajador; esclavo. 
Atib'al chusb'al tetz u o'tla mantaar. Sinagoga. 
A'i. Amén. 
Aa Israeel. Judio(s). 
Aa paavla ixoj. Prostituta. 
Aanima k'ayimal tatin tu aq'on. Esclavo. 
Aanjel. Angel. 
Aanxelal. Alma; espíritu de algo. 
B'aal; b'aala; aa yol. Señor; dueño; encargado. 
B'ano'm vatz Tioxh. Buenas obras; frutos. 
B'a'nil. Bondad; generosidad; gracia, pureza. 
B'a'nla atinb'al xe' Tioxh. Paraíso. 
B'a'nla chusb'al. Evangelio, sana doctrina. 
B'enq'ii b'ensaj. Eternidad; siglos de los siglos. 
B'itza Tioxh; oksa iq'ii. Alabanza; alabar. 
B'itzal ti' toksal iq'ii u Tioxh. Salmo. 
B'itzaloj u Tioxh. Aleluya. 
B'u'j totztioxh. Tabernáculo. 
Chaj. Mensajero; enviado. 
Ichaj u Jesucristo. Apóstol. 
Chitol. Salvador. 
Chitpichil tu paav. Salvación de pecado. 
Elchil vatz tza'l; locho'm. Salvar; librar de opresión; de 
persecución. 

Chi'b'eb'al tetz. Bienaventurado; dichoso. 
Choob'al paav. Juicio. 
Choob'al paav; xamal; tatib'al kamnaj. Infierno; lago de fuego; 
hades. 
Choob'al paav; iku'sal k'a'nal. Propiciación; rescate. 
Chusulib'. Discípulo. 
Ch'a'k. Lepra. 
Ch'iam tuch' txuq'txunchil. Esperanza. 
Ch'iam. Esperar. 
Ch'iichil; q'anb'inaj; tz'ajel. Crecimiento; edificar; madurez; 
perfecto. 
Doon. Don del Espíritu Santo. 
Eesa q'ii. Criticar; desprestigiar; murmurar. 
Eesaib' tu b'ey tuch' aanima yit' ik'ulel koj. Adulterio. 
Eesaib' tu b'ey tuch' aanima. Fornicación. 
Elchil vatz tza'l. Salvar; redimir. 
Ib'anax provaal; okchil vatz paav. Tentación; tentar. 
Ib'en b'a'n (ma'l aanima tu u Tioxh). Justificación; justificado. 
Ijajax b'a'nil ti'. Bendecir. 
Ijle'm. Autoridad; posición de autoridad; poder. 
Ijle'm tu aq'on xo'l q'u niman tetz u Jesuus. Ministerio. 
TIkostuumbre q'ul ik'uy imam q'u Israeel tz'ib'amal. Tradición de 
los ancianos; Mishna. 
Ik'amax ti' kam. Parábola; alegoría; figura. 
Ilanb'al q'ii (xo'l q'u Israeel). Día de Reposo; sábado. 
Inujul; inujulla aanima. Verdad, verdadero; justo; justicia. 
IQ'esalail u Tioxh. Reino de Dios; reino de los cielos. 
Iq'ilal isik'lel Tioxh; inachax Tioxh. Oración; orar; adorar. 
Itechalil u Tioxh. Gloria de Dios. 
Itenam u Tioxh. Pueblo de Dios (los judios). Vease, Niman tetz u 
Jesuus. 
Itioxhil kam. Espíritu (no humano) 
It'anb'a'le'; toksal iq'ii. Honrar; alabar. 
Itxaale'l ma'j kam oj ma'j aanima ti' itxakun vatz u Tioxh. 
Santificar; consagrar; ungir. 
ITxaaom Tioxh. Escogido (por Dios); Mesías; Cristo; ungido. 
Itxuq'txunsal u Tioxh tu u kub'anone'; iku'sal k'u'l. Agradar a 
Dios; complacer. 
Itx'olax inujul kam; Ikanax inachax kam. Juzgar (de juicio). 
Teesal iq'ii b'ano'm. Criticar. 
Itzok'ax el b'iil chi'l. Circuncisión. 
Iyol u Tioxh alel; q'u kam tala'tzi'i u Tioxh. Promesa. 

Iyoq'ax u Tioxh; iqelax u Tioxh oj u Tioxhla Espiiritu; paasaib' 
vil u Tioxh. Blasfemia. 
Jajol alkavaar (tetz u q'atb'al tzii). Publicano. 
Je'sanib'; je'naj vatzil; oksan je' iq'ii. Orgullo; soberbio. 
Jik. Amable; bueno; inofensivo. 
Jikom. Justo; recto; correcto. 
Jul ye'k iya'eb'al; jolob'txan. Abismo. 
Kuyb'al. Perdón. 
Ku'san k'a'nal; chool paav. Propiciación. 
K'achb'al kaxhlaan pom. Altar de incienso. 
K'ama Tioxh. Agradecer; alabar. 
Ta'ntioxh. Gracias, gratitud. 
K'aola va'l b'ennaj ko'n aanima. Hijo del hombre. 
K'axa k'u'l. Arrepentirse. 
K'axk'o. Opresión; oprimido. 
K'ujleb'al ik'u'l ma'j aanima. Complacer; complacencia; agradar. 
K'ujleb'al k'u'l. Confiable; fe; seguro. 
K'ujul. Capítulo. 
Lochol; niman tetz u Tioxh; aq'onom. Siervo. 
Maanxho. Manso; humilde; llevadero. 
Mam Tioxh; Mam Chitol. Poderoso Dios; Poderoso Salvador. 
Motxeb'al ai saj. Fin del mundo; fin del siglo. 
Nachb'al. Conciencia. 
Nachb'al Tioxh. Altar de holocaustos. 
Nacho Tioxh. Adorar. 
Nachoj suyel; chi'on taanima. Celos. 
Nachol Tioxh; b'a'nla chat vinaj; suula aanima. Piadoso; devoto. 
Niman tetz u Jesuus. Creyentes en Cristo; iglesia; hermanos; siervo de 
Jesús. 
Niman tetz u Tioxh. Siervo de Dios. 
Nima'm. Obedecer; creer. 
Nimla ai o Elchil Vatz Kamchil Tu Egipto. Fiesta de Pascua. 
Nimla q'ii tetz Q'u Pel Pach. Fiesta de los tabernáculos. 
Nimla q'ii Pentecostees. Fiesta del Pentecostés. 
Nuk'u'm. Pacto; acuerdo 
O'tla Nuk'u'm. Antiguo Testamento. 
viAk'la Txumb'al U Tioxh. Nuevo Testamento. 
Oksa iq'ii Tioxh; nacho Tioxh. Alabar; adorar; bendecir; dar gloria. 
Oksan je' iq'ii. Orgullo; vanidad; soberbio. 
Oksan yol vatz Tioxh; iq'esal q'u oksan yol vatz Tioxh. 
Sacerdote; Sumo sacerdote. 
Oya. Regalo; ofrenda; dádiva. 

O'tla mantaar (tetz u Moisees). Ley (de Moisés). 
Paas. Paz. 
Paav; onkonil; maaloil. Pecado; iniquidad; maalo. 
Puera aanima. Gentil; extranjero; pagano. 
Qooel. Ungido. 
Q'atol tzii. Gobernante; anciano de Israel; Concilio; Sanedrín. 
Q'esala. Lider; gobernante; encargado. 
Q'esal ilol tetz kam xo'l q'u niman tetz u Jesuus. Obispo. 
Q'u Israeel. Israelitas; Judios. 
Santa Cena. Santa Cena. 
Talax b'a'nla yol ti'. Bendecir. 
Tala'tzi'il kam. Promesa; juramento; voto. 
Nitoksa Tioxh tuul; taq'ax qul tu ma'j kam. Juramento; jurar. 
Ta'l uuva. Vino; jugo de uva. 
Techalil (u Tioxh). Gloria (de Dios); honra. 
Tii ti'. Amar (al projimo); amor (de Dios a la humanidad). 
Nitz'ej taanima ti' u Tioxh. Amor a Dios. 
Nik'on taanima ti' ma'j kam. Amor; entregarse a algo. 
Tioxhla Espiiritu. Espíritu Santo. 
Tok u Tioxhla Espiiritu k'atz aanima. Bautismo en el Espíritu Santo. 
U tatin iyak'il ixamlil u Tioxhla Espiiritu k'atz ma'j aanima. En 
el poder del Espíritu Santo. 
U tatin u Tioxhla Espiiritu k'atz aanima. Espíritu Santo sobre. 
U tatin u Tioxhla Espiiritu k'atz ma'j aanima b'a'nil. Lleno del 
Espíritu Santo. 
Tokeb'al txijtxub'al. Candelabro. 
Toksal iq'ii. Honrar; elogiar; adorar. 
Toom; eesa'm tu ma'j kam. Redención; redimir. 
Totztioxh tu Jerusaleen. Santuario; Templo. 
Viq'analil; vikuentail u totztioxh. Templo. 
T'ankin. (Dios) Altísimo. 
Txaichil. Milagros; prodigios; señales. 
Txakb'a'n yol; ilol; ab'inal. Testigos; testimonio. 
Txuq'txunchil; iku'sal ik'u'l; b'a'n ni'enku vatz aanima. Agradar; 
complacer. 
Txumb'al. Pensamiento; comportamiento; voluntad; sabiduría; 
inteligencia; filosofía; espíritu; poder. 
Txumax vatz. Misericordia; compasión. 
Tx'aatx'ochil vatz Tioxh. Purificación ritual. 
Tx'i'li'inaj. Diablo; Satanás. 
Tx'olo'm; oya nik'achax vatz Tioxh; jajb'al kuyb'al ti' u tenam 
kajayil. Holocausto; sacrificio. 

Tza'l; k'axk'o. Tribulación; opresión; oprimido. 

Tzumb'a'a; k'uli'b'. Boda; matrimonio; juntado. 

Tz'ajel vatz Tioxh. Perfecto; completo; maduro. 

Tz'ejel yol ti'. Maldición; anatema. 

Tz'iltz'ochi. Contaminación ritual. 

Uuva; ta'l uuva. Uvas; vino. 

Vautiismo tu a'. Bautismo en agua. 

Vi' atib'al. Azotea. 

Xamlil. Coraje; fuerza emocional. 

Xaanchil el k'atz paav; xaannaj el k'atz paav. Santificar; santo. 
Xe'k'ulan (tetz u Cristo); koontrain tetz. Odio; anticristo. 
Xo'va Tioxh; xo'van Tioxh. Temor, respeto a Dios; temeroso de Dios. 
Xheenya. Señal; milagro. 

Yak'il. Fuerza; poder. 

Ye' tootzaj Tioxh. Pagano; incrédulo. 

Ye'k nooeb'al ti' kam. Avaricia. 

Vid je'sanib' koj; yit' t'e's koj; nitaq' ku! obt. Humilde. 
Yook'ixsa'm. Destruir. 

El Templo en el tiempo de Jesucristo 

